
other:: 宗鑑法林卷六十五
editor:: 集雲堂　編
大鑒下六世
other:: 
## 潭州雲蓋山志元圓淨禪師
潭州雲蓋山志元圓淨禪師〔石霜諸嗣〕 ^672c39

因僧問石霜。萬戶俱閉即不問。
萬戶俱開時如何。
霜曰堂中事作麼生。
僧無對。經半年方始下一轉語。
曰無人接得渠。霜曰道即太煞道。
祇道得八成。曰和尚又且如何。
霜曰無人識得渠。
師聞知乃禮拜乞為舉。
霜不肯。師乃抱霜上方丈曰。
和尚若不道。打和尚去在。
霜曰得在。師頻禮拜。
霜曰無人識得渠。
師頓省。 ^672c41

翠巖芝云。先行不到。
末後太過。　天童覺云。
穩密田地忌墮功勳。
貼肉衣裳會須脫却。
宗中辨的。量外轉機。
須仔細始得。同中之異。
灼然尚帶依俙。異中之同。
直是難臻玅極。還知他石霜父子轉側處麼。
燒燭玉人初破夢。
夜寒青女未登機。
　天寧琦云。或有問永祚萬戶俱開時如何。
向他道且喜到來。
與古人是同是別。
　白巖符云。脫體無依要見寸絲不挂。
尊嚴不犯會須及盡今時。
者裏毫忽之差。則律呂有所不應矣。
還知石霜父子穩密處麼。
方外那許論量。 ^673a10

古殿巖開月鎖松。
霜凝雪露韻無窮。
星前人臥千峰室。
佛祖無因識得儂。
〔投子青〕 ^673a28

無人接得渠。遺逼馬相如。
果來橋上也。記得柱頭書。
無人識得渠。棋局醉樵夫。
回頭斧柯欄。大海亦成枯。
〔天童覺〕 ^673a32

寂寂簾垂寶殿虗。
六宮惟見篆烟疎。
龍顏畢竟尊嚴甚。
誰敢擡眸得覰渠。
〔別奇會〕
other:: 
## 河中南際山僧一禪師
河中南際山僧一禪師〔石霜諸嗣〕 ^673a38

到雪峰數日。次到玄沙。
沙曰。此事惟我能知。
長老作麼生會。師曰須知有不求知者。
沙曰山頭老漢喫許多辛苦作麼。 ^673a42

翠峰顯別際語云。
雪峰門下幾個如斯。
other:: 
## 福州覆船山洪薦禪師
福州覆船山洪薦禪師〔石霜諸嗣〕 ^673a48

因僧問。抱璞投師師還接否。
師以手拍香臺。僧禮拜。
師曰。禮拜則不無。
其中事作麼生。僧却拍香臺。
師曰舌頭不出口。 ^673b2

舌頭不出口。三三成九九。
算到香臺邊。彼此落人後。
〔月堂昌〕 ^673b8

覆船因僧問。鉤錐不到處請師道。
師良久。僧曰掣電之機徒勞佇思。
師曰出格一句汝試道看。
僧近前三步却退後。
師曰此是出格句。
即今事作麼生。僧拂袖便出。
師曰也是天津橋上漢。 ^673b12

昭覺勤云。者僧渾金璞玉。
覆船大冶弘開。百煉千煅成一個金剛王寶劍。
還委悉麼。也是天津橋上漢。
北斗南頭著眼看。 ^673b20

覆船因僧問如何是師子子。
師曰善哮#CB01219;。
僧拊掌曰好手好手。
師曰青天白日却被鬼迷。
僧作掀禪牀勢。師便打。
僧曰驢事未去馬事到來。
師曰灼然作家。僧拂袖便出。
師曰將甌盛水擬比大洋。 ^673b26

瀛山誾云。若不是覆船。
肘後符靈幾被者僧奪却。 ^673b34

竿木逢場戲一回。
尋常等個作家來。
雖然雪曲難賡和。
笑把巴歌上舞臺。
〔雪關誾〕 ^673b36

倒嶽兮披以鵬翅。
傾湫兮展以龍鱗。
天旋地轉左變而右易。
風生雲起出鬼而入神。
吾亦不知其靈怪如此。
曾遊杳冥兮見羽人。
〔介旭遐〕
other:: 
## 越州雲門山拯迷寺海晏禪師
越州雲門山拯迷寺海晏禪師〔石霜諸嗣〕 ^673b40

因僧問如何是密室。
師曰緊不就。曰如何是密室中人。
師曰不坐上色牛。 ^673b46

鹽官尹云。鹽官則不然。
如何是密室。十方無壁落。
如何是密室中人。
八面絕遮攔。
other:: 
## 鳳翔府石柱禪師
鳳翔府石柱禪師〔石霜諸嗣〕 ^673c4

師遊方時到洞山。
因道虔和尚垂語曰。
有四種人。一人說過佛祖一步行不得。
一人行過佛祖一句說不得。
一人說得行得。一人說不得行不得。
阿那箇是其人。師出眾曰。
一人說過佛祖行不得者。
祇是無舌不許行。
一人行過佛祖說不得者。
祇是無足不許說。
一人說得行得者。
祇是圅蓋相稱。一人說不得行不得者。
如斷命求活。此是石女兒擔枷帶鎖。
山曰闍黎分上作麼生。
師曰該通分上卓卓寧彰。
山曰祇如海上明公秀又作麼生。
師曰幻人相逢。拊掌呵呵。 ^673c8

海底泥牛畊白月。
雲中木馬驟清風。
胡僧嬾捧西乾 #CB00647;。
半夜乘舟過海東。
〔丹霞淳〕 ^673c28

木人嶺上吹觱篥。
石女溪邊操短琴。
是處語言皆合道。
誰家絃管不傳心。
〔羽尊鵬〕
other:: 
## 張拙秀士
張拙秀士〔見石霜諸〕 ^673c32

因禪月大師指參石霜。
霜問何姓。士曰姓張名#CB15300;。
霜曰。覓巧了不可得。
#CB15300;自何來。
士忽有省。乃呈偈曰。
光明寂照徧河沙。
凡聖含靈共我家。
一念不生全體現。
六根纔動被雲遮。
斷除煩惱重增病。
趣向真如亦是邪。
隨順世緣無罣礙。
涅槃生死等空花。 ^673c36

徑山杲云。驢揀溼處溺。 ^673c48

潦倒石霜無忌諱。
當頭一句會提起。
只因當日老婆心。
千古寥寥挂脣齒。
〔佛鑑懃〕 ^674a2

臚傳不羨擅嘉聲。
錯認山河作眼睛。
巧拙一時俱裂破。
斷除煩惱病重增。
〔笑翁堪〕 ^674a6

進前峭壁三千丈。
退後懸崖幾萬重。
珍重大唐張拙老。
鐵錘無孔舞春風。
〔寶葉源〕
other:: 
## 澧州洛浦山元安禪師
澧州洛浦山元安禪師〔夾山會嗣〕 ^674a10

久為臨濟侍者。一日辭去。
濟陞堂曰。臨濟門下有箇赤梢鯉魚。
搖頭擺尾向南方去。
不知向誰家虀瓮裏淹殺。
師遊歷罷。直往夾山下卓菴。
經年不訪夾山。山脩書令僧馳往。
師接得便坐却。再展手索。
僧無對。師便打曰。
歸去舉似和尚。僧回舉似。
山曰者僧若開書。
三日內必來。若不開書。
斯人救不得也。師果三日後至。
見山不禮拜。乃當面叉手而立。
山曰。雞棲鳳巢。非其同類。
出去。師曰自遠趨風乞師一接。
山曰。目前無闍黎。
此間無老僧。師便喝。
山曰。住住。且莫艸艸悤悤。
雲月是同。溪山各異。
截斷天下人舌頭即不無。
闍黎怎教無舌人解語。
師佇思。山便打。因茲服膺。 ^674a14

興化獎代浦云。但知作佛。
莫愁眾生。　五祖戒出浦語云。
更說道理看。便出。
去　太陽玄代云。
也要和尚證明。　翠峰顯云。
者漢可悲可痛。鈍置他臨濟。
他既雲月是同。我亦溪山各異。
說什麼無舌人不解語。
以坐具劈口便摵。
夾山若是箇知方漢。
必然明牕下安排。
　昭覺勤云。翠峰雖是賊過後張弓。
不妨與臨濟雪屈。
撿點將來。令行一半。
倘若擔荷正法眼藏。
待伊道爭教無舌人解語。
便與掀倒禪牀喝散大眾。
更待什麼明牕下安排。
剔起便行。直饒機如掣電。
眼似流星。辯若懸河。
卒著手脚不得。且道誵譌在甚處。
乃云。險。　東山澓云。
洛浦當時雖無言可對。
無理可伸。其不知。
如勾踐之行成。卒能臥薪嘗膽。 ^674a38

無伴石人夜入山。
雪籠紅頂綠衣寒。
喝開劫外三峰秀。
捧出金襴對日看。
〔投子青〕 ^674b14

搖頭擺尾赤梢鱗。
徹底無依解轉身。
截斷舌頭饒有術。
拽回鼻孔妙通神。
夜明簾外兮風月如晝。
枯木巖前兮花卉長春。
無舌人。無舌人。正令全提一句新。
獨步寰中明了了。
任教天下樂欣欣。
〔天童覺〕 ^674b18

前脚不著實。後脚却移步。
跌倒爛泥中。旁人稱怨苦。
喚得起來連累汝。
〔石雨方〕 ^674b26

沉香亭下醉題詩。
寵辱相連在一時。
雲月溪山同有異。
終身落魄夜郎西。
〔三宜盂〕 ^674b30

麥浪風生紫電翻。
騰蛟池上曉春暾。
當時拔劍能施勇。
何待雷聲震海門。
〔嘯月朗〕 ^674b34

洛浦因僧問。供養百千諸佛。
不如供養一箇無心道人。
未審百千諸佛有何過。
無心道人有何德。
師曰。一片白雲橫谷口。
幾多歸鳥盡迷巢。 ^674b38

拾得疎慵非覺曉。
寒山懶惰不知歸。
聲前一句圓音美。
物外三山片月輝。
〔丹霞淳〕 ^674b44

百千諸佛眉彎曲。
無證無修眼#CB05190;#CB15582;。
蹋著未消連底凍。
一時認作碧瑠璃。
〔佛智裕〕 ^674b48

故山岌岌鎖寒烟。
未肯將心輕授傳。
玉女夜尋無字印。
石人遙指月明前。
〔自得暉〕 ^674c4

洛浦問僧近離甚處。
曰荊南。師曰。有一人與麼去。
還逢麼。曰不逢。師曰為什麼不逢。
曰若逢即頭粉碎。
師曰闍黎三寸甚密。 ^674c8

雲門偃於江西見其僧。
乃問還有此語否。
僧云是。門云洛浦倒退三千里。 ^674c14

洛浦因僧問。如何是一大藏教收不得者。
師曰。雨滋三艸秀。
片玉本來暉。 ^674c18

畢鉢巖前曉帶春。
香風時結鷲峰層。
須知玉像缾中塔。
別有輝天鑑地鐙。
〔投子青〕 ^674c22

洛浦因僧問學人擬歸鄉時如何。
師曰家破人亡子歸何處。
曰恁麼則不歸去也。
師曰。庭前殘雪日輪消。
室內遊塵遣誰埽。
乃示偈曰。決志歸鄉去。
乘舟泛五湖。舉篙星月隱。
停棹日輪孤。解#CB15274;離邪岸。
張帆出正途。到來家蕩盡。
免作屋中愚。 ^674c26

天奇瑞云。者僧曠劫孤露。
所以念念不忘。洛浦雖然冰消瓦解。
又恐剏建璚樓。外脫牢籠。
內存經紀。不免更贈一言。
何故。雁飛不到處。
人被利名牽。 ^674c36

太平鄉國路空賒。
歸興悠悠思莫涯。
攃手到家何所有。
瑠璃寶殿鎖空華。
〔丹霞淳〕 ^674c42

洛浦因僧問。一毫吞盡巨海。
於中更復何言。師曰。
家有白澤之圖。必無如是妖怪。 ^674c46

保福展別云。家無白澤之圖。
必無如是妖怪。 ^675a2

巖前雖有雲千頃。
戶內殊無半夜燈。
極目危巒今古秀。
暉天斜照碧層層。
〔丹霞淳〕 ^675a4

洛浦因僧問如何是祖師西來意。
師曰。青嵐覆處。出就藏鋒。
白月暉時。碧潭無影。 ^675a8

羣花未發梅先坼。
萬木凋零柏轉奇。
雲淡不彰籭月影。
烟輕那露引風枝。
〔丹霞淳〕 ^675a12

隱隱朝曦挂竹牕。
榴花隔院有餘香。
簾垂無復晴光漏。
賸有輕烟鎖畫堂。
〔二行滿〕 ^675a16

洛浦因龐居士禮拜起曰。
仲夏毒熱。孟冬薄寒。
師曰莫錯。曰龐公年老。
師曰。何不寒時道寒。
熱時道熱。曰患聾作麼。
師曰放你三十棒。
曰。啞却我口。塞却你眼。 ^675a20

直下啞却我口。分明塞却你眼。
由來洛浦龐公。未出睦州擔板。
覿面全提照古今。
冬寒夏熱憑誰揀。
〔靈源清〕 ^675a28

洛浦上堂。孫臏今日收舖去也。
有卜者出來。時有僧出曰請和尚卜。
師曰你家爺死。僧無語。 ^675a32

法眼益代撫掌三下。
　徑山杲云。者僧沒興死却爺。
又被他人撫掌。信知禍不單行。
然洛浦善卜。法眼善斷。
若仔細思量。爻象吉凶二老一時漏逗。
既占得火風鼎卦。
何故斷作地火明夷。
雲門則不然。驀拈拄杖云。
孫臏門下死却郎罷。
連卓三下云。會麼。
內屬艮宮再求外象。
又卓三下云。千神萬靈。
萬聖千靈。莫順人情。
復卓一下云。吉凶上卦。
　金粟元云。洛浦開大卜舖善斷吉凶。
可惜者僧不還卦錢。
帶累旁人撫掌。今曰著裏則不然。
孫臏收舖去也。有卜者出來。
忽孝子出云請和尚卜。
祇向它道你家爺活。
大眾。它家爺已死。
為甚却道活。豈不聞七十一年名著於鄉。
善士之風山高水長。 ^675a36

洛浦因僧問祖意教意是同是別。
師曰日月并輪暉。
誰家別有路。曰恁麼顯晦殊途是非一槩。
師曰。但自不亡羊。
何須泣岐路。 ^675b12

月籭松影高低樹。
日照池心上下天。
赫赫炎空非卓午。
團團秋夜不知圓。
〔丹霞淳〕 ^675b18

洛浦因僧問如何是佛法大意。
師曰。雪覆孤峰峰不白。
雨滋石筍筍初生。 ^675b22

海底龍吟雲雨潤。
林間虎嘯谷風清。
莫言滿路生荊棘。
況是貧家少送迎。
〔丹霞淳〕 ^675b26

洛浦因蛤溪道者相訪。
師問。自從犂溪相別。
今得幾年。曰和尚猶記得昔時事。
師曰見說道者總忘却年月也。
曰。和尚住持事繁。
且容仔細看。師曰打即打會禪漢。
曰某甲消得。師曰道者住山事繁。 ^675b30

青龍斯云。二老有主有賓。
有收有放。撿點將來。
總是互揚家醜。弁山今日將條龜毛索子縛作一團。
拋向寶珠池浸殺了也。
還有相救者麼。如無。
煩東禪長老為伊解交。 ^675b38

者般消息不尋常。
蟾桂枝枝有遠香。
昨後嫦娥呈巧妙。
眼睛直上繡鴛鴦。
〔丹霞淳〕 ^675b46

洛浦因侍者曰。肇法師製得四論也甚奇怪。
師曰肇公甚奇怪。
要且不見祖師。者無對。 ^675c2

清凉欽代云。和尚甚處見祖師。
　雲居錫云。甚麼處是肇公不見祖師處。
莫是有許多言語麼。
又云。肇公有多少言語。 ^675c6

洛浦因僧問。眾手淘金誰是得者。
師曰拳中舊寶不揀披沙。
曰恁麼則展手不逢也。
師曰莫將鶴唳擬作鶯嗁。 ^675c12

淘金豈假披沙得。
石觸波瀾猶費力。
露柱三更忽放光。
此時未審何人識。
〔丹霞淳〕 ^675c18

洛浦因僧問諸聖恁麼來將何供養。
師曰土宿雖持錫。
不是婆羅門。 ^675c22

閒神枉顧謾嗷嗷。
壁立門庭萬仞高。
細切清風陳爼豆。
薄#CB00315;明月當春醪。
空施三奠酬來意。
那討分文買紙燒。
一物渾無將底供。
雪霜橫按有吹毛。
〔天岸昇〕 ^675c26

洛浦臨寂告眾曰。
今有一事問汝等。
若道者箇是。即頭上安頭。
若道不是。即斬頭求活。
第一座曰。青山不舉足。
日下不挑鐙。師曰是甚麼時節作者箇語話。
時有彥從上座對曰。
離此二途請和尚不問。
師曰未在更道。曰彥從道不盡。
師曰我不管汝盡不盡。
曰彥從無侍者抵對和尚。
師便休。至夜令侍者喚從問曰。
闍黎今日抵對甚有道理。
汝合體得先師意。
先師道。目前無法。
意在目前。不是目前法。
非耳目之所到。那句是賓。
那句是主。若擇得出。
分付#CB00647;袋子。
曰彥從不會。師曰汝合會。
曰彥從實不會。師喝出乃曰苦苦。
至明日又僧舉前話問師。
師曰。慈舟不棹清波上。
劍峽徒勞放木鵝。 ^675c32

報慈遂云。且道從上座實不會。
為復怕見#CB00647;袋子黏著伊。
　博山來云。將遷化之時。
託契於兒孫。其妙思天造。
情懷自別。首座彥公大有出身之路。
奈何老者難以言句取則。
若迹解求之。未免按圖索馬也。 ^676a8

餌雲鉤月釣清津。
年老心孤未得鱗。
一曲離騷歸去後。
汨羅江上獨醒人。
〔天童覺〕 ^676a16

紙衣下事。不假胞胎。
懸巖攃手。襁褓嬰孩。
涅槃會上道場開。
單傳直指狀元來。
〔南堂靜〕 ^676a20

數載漁舟江上瀾。
長竿在手不曾閒。
錦鱗不遇空勞力。
收取絲綸過別灣。
〔元祚裕〕
other:: 
## 袁州府蟠龍山可文禪師
袁州府蟠龍山可文禪師〔夾山會嗣〕 ^676a24

因僧問。亡僧遷化後向甚麼處去。
師曰石牛沿古路。
日裏夜鐙明。 ^676a28

無底船行四百洲。
月光影落淺砂頭。
泥龍鼓浪爭頭角。
萬頃烟波盡放流。
〔頻吉祥〕
other:: 
## 洛京韶山寰普禪師
洛京韶山寰普禪師〔夾山會嗣〕 ^676a32

因僧問如何是韶山境。
師曰。古今猿鳥叫。
翠色薄烟籠。曰如何是境中人。
師曰退後看。 ^676a36

最好韶山境。烟籠翠色輕。
欲描描未就。猿鳥一聲聲。
〔石溪月〕 ^676a42

韶山因遵布衲訪。
師在山下相見。遵問韶山路向什麼處去。
師以手指曰。嗚那青青黯黯處去。
遵近前把住曰。久嚮韶山莫便是否。
師曰。是即是。闍黎有甚麼事。
曰。擬申一問。師還答否。
師曰。看君不是金牙作。
爭解彎弓射尉遲。
曰。鳳凰直入烟霄去。
誰怕林間野#CB15179;兒。
師曰。當軒畫鼓從君擊。
試展家風似老僧。
曰。一句迥超千聖外。
松蘿不與月輪齊。
師曰。饒君直出威音外。
猶較韶山半月程。
曰過在甚處。師曰倜儻之辭時人知有。
曰。恁麼則真玉泥中異。
不撥萬機塵。師曰魯般門下徒施巧妙。
曰。學人祇恁麼。未審師意如何。
師曰。玉女夜拋梭。
織錦於西舍。曰莫便是和尚家風也無。
師曰。耕夫製玉漏。
不是行家作。曰。此猶是文言。
如何是和尚家風。
師曰。橫身當宇宙。
誰是出頭人。遵無語。
師遂同歸山。纔人事了。
師召近前曰。闍黎有衝天之氣。
老僧有入地之謀。
闍黎橫吞巨海。老僧背負須彌。
闍黎按劍上來。老僧掗槍相待。
向上一路速道速道。
曰明鏡當臺請師一鑒。
師曰不鑒。曰為甚不鑒。
師曰水淺無魚徒勞下釣。
遵無語。師便打。 ^676a46

黃龍新云。好打者般漢。
打殺百千萬個有甚麼過。
當時若在黃龍手裏。
棒折也未放過在。
　何山珣云。布漫天網打鳳羅龍。
主則琢玉鏤冰。賓則攢花蔟錦。
當機不讓覿面爭先。
結角螺文互存互奪。
諸方咸謂好手手中呈好手。
還端的也無。若約慧日見處。
遵布衲若能慎初護末。
待韶山指出路頭。
驟步便升堂奧。管取明牕下安排。
非惟截斷葛藤。亦免上他鉤線。
何也。一著不到處。
滿盤空用心。　天童華云。
死心和尚一期大驚小怪。
殊不知韶山自遭布衲毒手之後。
至今無人檢點得出。
且道誵譌在什麼處。 ^676b36

趨時適變。隨物窮通。
鴻鵠之氣。誰辨雌雄。
韓侯未遇布衲家風。
三秦席卷非無計。
忠義何勞憶蒯通。
〔方菴顯〕 ^676c8

相逢狹路神機絕。
一似雷崩兼雷掣。
彷彿狂瀾經百折。
郢斤施。基箭設。鶻眼龍睛難辨別。
相如車避廉將軍。
一任時人判優劣。
〔旅菴月〕 ^676c12

青青黯黯客情賒。
妙展雄機驗作家。
收拾杖藜歸去也。
免教月下弄琵琶。
〔益然濟〕 ^676c18

韶山因僧問。是非不到處還有句也無。
師曰有。曰是什麼句。
師曰一片白雲不露醜。 ^676c22

天童覺云。通身回互不觸尊嚴。
退位旁提要當宛轉。
還見韶山相為處麼。
盡力推爺向裏頭。
　東山澓云。韶山可謂打落楚天月。
摘去漢地星。等閒道出一句。
藏鋒不露。檢點將來。
猶未劋絕。今日有問是非不到處還有句也無。
直云無。為甚麼無。
但云秋水長天一色。
落霞孤鶩齊飛。 ^676c26

白雲不到中峰頂。
滿目烟蘿景象殊。
一句曲含千古調。
萬重青碧月來初。
〔投子青〕 ^676c38

獨向滄溟截眾流。
等閒舞棹擲金鉤。
白雲不露烟波闊。
橫笛一聲天地秋。
〔木菴永〕 ^676c42

一片孤雲不露醜。
白雲兒倚青山父。
鶴巢露滴夢初回。
新月半鉤昇萬戶。
〔自得暉〕 ^676c46

韶山因白頭因參。
師曰莫是多口白頭因麼。
曰不敢。師曰有多少口。
曰通身是。師曰尋常向什麼處屙。
曰向韶山口裏屙。
師曰。有韶山口即得。
無韶山口向甚處屙。
因無語。師便打。 ^677a2

雲門偃云。者話墮阿師。
放你三十棒。又云。
將謂是師子兒。又云。
韶山今日瓦解冰消。
　翠峰顯云。從來疑著韶山。
　愚菴盂云。撥草傷蛇。
惹火燒身。恁麼人處處有之。
因禪多口直得閉殺。
韶山無口直得屙殺。
　清化嶾云。因白頭通身是口。
不奈韶山一屙何。 ^677a10

韶山因僧問如何是和尚家風。
師曰。絕頂無根艸。
無風葉自搖。 ^677a20

妙峰孤頂偏肥膩。
天產靈苗不觸地。
翠葉無風常自搖。
清香那逐春光媚。
〔丹霞淳〕 ^677a24

韶山因僧參禮拜起立。
師曰大材藏拙戶。
僧過一邊立。師曰喪却棟梁材。 ^677a28

城山洽云。前箭猶自可。
後箭射人深。 ^677a32

叉手須知已隔津。
更重進步轉漂淪。
頑銅若作黃金貨。
祇可瞞它無眼人。
〔丹霞淳〕 ^677a34

三月桃花水滿灘。
錦鱗爭躍禹門關。
難禁白浪滔天涌。
却使悠悠點額還。
〔浹水洽〕
other:: 
## 洪州上藍令超禪師
洪州上藍令超禪師〔夾山會嗣〕 ^677a38

因僧問如何是上藍本分事。
師曰。不從千聖借。
豈向萬機求。曰不借不求時如何。
師曰不可拈放闍黎手裏得麼。 ^677a42

一片靈明本妙圓。
箇中非正亦非偏。
寶峰瑞艸無根蒂。
不待春工色自鮮。
〔丹霞淳〕 ^677a48

上藍因僧問。善財見文殊後。
因甚却往南方。師曰。
學憑入室。知乃方通。
曰為甚麼彌勒却遣見文殊。
師曰。道曠無涯。逢人不盡。 ^677b4

天寧琦云。奇特中奇特。
玄妙中玄妙。達法源底須是上藍始得。
祖師門下直是未在。
other:: 
## 鄆州四禪禪師
鄆州四禪禪師〔夾山會嗣〕 ^677b10

因僧問。古人有請不背。
今請和尚入井。還去也無。
師曰。深深無別源。
飲者消諸渴。 ^677b14

曹溪源派古之今。
意識徒將度淺深。
好是昔人遊戲處。
雖然入井不曾沉。
〔丹霞淳〕
other:: 
## 太原海湖禪師
太原海湖禪師〔夾山會嗣〕 ^677b20

因有人請灌頂三藏供養。
敷座訖。師乃就彼位坐。
時有雲涉座主問曰。
和尚甚麼年行道。
師曰座主近前來。
涉近前。師曰祇如憍陳如是甚麼年行道。
涉茫然。師喝曰者#CB07513;牀鬼。 ^677b24

多是從人學得來。
一生空把口胡開。
欲窮此片虗明地。
七佛已前總不該。
other:: 
## 鳳翔府天葢山幽禪師
鳳翔府天葢山幽禪師〔夾山會嗣〕 ^677b32

有一院名無垢淨光。
有人問。既是無垢淨光。
為甚麼却造浴室。
僧無語。請師代。師曰。
三秋明月夜。不是騁團圓。 ^677b36

雖然答盡深深意。
爭奈投機句未親。
欲會本來無垢底。
更須入水見長人。
〔丹霞淳〕
other:: 
## 蘄州三角山令珪禪師
蘄州三角山令珪禪師〔清平遵嗣〕 ^677b42

因僧問如何是佛。
師曰。明日來向汝道。
如今不道。 ^677b46

傷心欲問前朝事。
惟見江流去不回。
日暮東風春草綠。
鷓鴣飛上越王臺。
〔頻吉祥〕
other:: 
## 桐城投子感溫禪師
桐城投子感溫禪師〔投子同嗣〕 ^677c2

因僧問父不投為甚麼却投子。
師曰豈是別人屋裏事。
曰父與子還屬功也無。
師曰不屬。曰不屬功底如何。
師曰父子各自脫。
曰為甚麼如此。師曰汝與我會。 ^677c6

龍歸萬頃滄浪窟。
鶴宿千年#CB00589;底松。
月照淡烟秋色杳。
清光已透玉簾櫳。
〔頻吉祥〕 ^677c14

投子遊山次見蟬蛻。
侍者問。殻在者裏。
蟬向甚麼處去。師拈蟬殻就其耳畔作蟬鳴聲。
者有省。 ^677c18

輕薄寒蟬殻。枯乾敗葉形。
拈來臨耳畔。連噪兩三聲。
〔南堂靜〕 ^677c22

明明脚蹋五須彌。
道是神通孰信誰。
翻不如它蟬殻子。
一聲喚醒#CB07513;牀兒。
〔懿山德〕
other:: 
## 福州牛頭微禪師
福州牛頭微禪師〔投子同嗣〕 ^677c26

僧問如何是和尚家風。
師曰。山畬脫粟飯。
野菜淡黃#CB15593;。
曰忽遇上上客來又作麼生。
師曰。喫即從君喫。
不喫任東西。 ^677c30

瀛山誾云。生鐵鑄心肝。
打得丁當響。宗鑑法林卷六十五
 ^677c36
