大方廣佛新華嚴經合論卷第二十
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 
# 世界成就品第四
世界成就品第四
commentary:: 
【論】今釋此品，略作三門分別：一、釋品名目，
二、釋品來意，三、隨文釋義。
一、釋品名目者，為明世界海依住形相、
苦樂、淨穢，皆是眾生自業果報之所莊嚴，不從他有。
佛菩薩世界海，依大願力，依自體清淨法性力，
依諸波羅蜜諸行海等自體清淨力，依為度眾生大慈悲智力，
以不思議變化力之所成就，故名世界成就品。
二、釋品來意者，此品所來，大意有五：一、
答前世主三十七問佛海、眾生海、波羅蜜海等。
此品示業果報？示法果報？
答前所問，故明向前是佛光明神力；答此品，
示其佛行海、眼耳鼻舌波羅蜜海、徧法界海、眾生業行海。
故三十七問一時總答，令大眾海悟佛所行，
入普賢菩薩所行也，故號佛華嚴經。
二、令諸現在、未來始發菩提心者，識佛所行及菩薩行海、
佛菩薩大慈悲海、能普徧法界海、眾生行業海而利益之，令到究竟岸故。
既見是已，而倣效之，學佛行故。
令始發心者，悲智圓滿，行解不錯謬故。
三、令始發心菩薩，知眾生業報同異差別，由心造故。
四、令始發心者，知眾生界廣大，等法界、
虗空界，如影相入，重重無盡，依住各別，佛菩薩行悉充滿故。
五、令始發心菩薩知諸佛菩薩境界海、
眾生境界一異不可得故，隨眾生自業轉變剎海轉變故，
隨自業成壞剎海成壞故，以眾因緣故此品須來，發初蒙故。
若無比品，初心菩薩云何知其如來攝生、如來行門及以眾行業世界廣狹之相？
若不知者，依何發心乘佛大悲普濟願行廣度？
以是義故，如下頌云：離諸諂誑心清淨，
常樂慈悲性歡喜，志欲廣大深信人，彼聞此法生欣悅。
安住普賢諸願地，修行菩薩清淨道，觀察法界虗空界，此乃能知佛行處。
若不說眾生界、法界、佛界、菩薩境界、虗空界無二無盡如影重重依住者，
所有發心者設不入二乘道修菩薩行，
但得權教菩薩心常染淨而有限礙，不入佛境界故，
有自佛、他佛及以國剎分劑，有往來所依處故，
如三乘中所說淨土在於他方，菩薩願生其中是也。
說此品者，意欲令初發菩提心者知眾生境界、
諸佛境界廣大之相，重重無礙無盡之相，
佛及菩薩願行含覆利益纖塵無遺，故此品須來。
三、隨文釋義者，此之一品有十一段經文，
從初一段長行、一段偈頌是此品中序分，
後十段長行及十段偈頌是正說，乃至華藏世界海總通此品為世界成就品，
總為正說分。
orig::  ^136a8

【經】爾時，普賢菩薩摩訶薩以佛神力，徧觀察一切世界海、
一切眾生海、一切諸佛海、一切法界海、
一切眾生業海、一切眾生根欲海、一切諸佛法輪海、
一切三世海、一切如來願力海、一切如來神變海；
如是觀察已，普告一切道場眾海諸菩薩言：佛子！
諸佛世尊知一切世界海成壞清淨智不可思議，
知一切眾生業海智不可思議，知一切法界安立海智不可思議，
說一切無邊佛海智不可思議，入一切欲解根海智不可思議，
一念普知一切三世智不可思議，顯示一切如來無量願海智不可思議，
示現一切佛神變海智不可思議，轉法輪智不可思議，
建立演說海不可思議，清淨佛身不可思議，
無邊色相海普照明不可思議，相及隨好皆清淨不可思議，
無邊色相光明輪海具足清淨不可思議，
種種色相光明雲海不可思議，殊勝寶#CB08504;海不可思議，
成就言音海不可思議，示現三種自在海調伏成熟一切眾生不可思議，
勇猛調伏諸眾生海無空過者不可思議，
安住佛地不可思議，入如來境界不可思議，
威力護持不可思議，觀察一切佛智所行不可思議、
諸力圓滿無能摧伏不可思議、無畏功德無能過者不可思議、
住無差別三昧不可思議、神通變化不可思議、
清淨自在智不可思議、一切佛法無能毀壞不可思議。
如是等一切法，我當承佛神力及一切如來威神力故，具足宣說。
為令眾生，入佛智慧海故；為令一切菩薩，
於佛功德海中得安住故；為令一切世界海，
一切佛自在所莊嚴故；為令一切劫海中，
如來種性恒不斷故；為令於一切世界海中，
顯示諸法真實性故；為令隨一切眾生無量解海，
而演說故；為令隨一切眾生諸根海，方便令生諸佛法故；
為令隨一切眾生樂欲海，摧破一切障礙山故；
為令隨一切眾生心行海，令淨修治出要道故；
為令一切菩薩，安住普賢願海中故。
是時，普賢菩薩復欲令無量道場眾海生歡喜故，
令於一切法增長愛樂故，令生廣大真實信解海故，
令淨治普門法界藏身故，令安立普賢願海故，
令淨治入三世平等智眼故，令增長普照一切世間藏大慧海故，
令生陀羅尼力持一切法輪故，令於一切道場中盡佛境界悉開示故，
令開闡一切如來法門故，令增長法界廣大甚深一切智性故，
即說頌言：
　　智慧甚深功德海，普現十方無量國，
　　隨諸眾生所應見，光明徧照轉法輪。
　　十方剎海叵思議，佛無量劫皆嚴淨，
　　為化眾生使成熟，出興一切諸國土。
　　佛境甚深難可思，普示眾生令得入，
　　其心樂小著諸有，不能通達佛所悟，
　　若有淨信堅固心，常得親近善知識，
　　一切諸佛與其力，此乃能入如來智。
　　離諸諂誑心清淨，常樂慈悲性歡喜，
　　志欲廣大深信人，彼聞此法生欣悅。
　　安住普賢諸願地，修行菩薩清淨道。
　　觀察法界如虗空，此乃能知佛行處。
　　此諸菩薩獲善利，見佛一切神通力，
　　修餘道者莫能知，普賢行人方得悟。
　　眾生廣大無有邊，如來一切皆護念，
　　轉正法輪靡不至，毗盧遮那境界力。
　　一切剎土入我身，所住諸佛亦復然，
　　汝應觀我諸毛孔，我今示汝佛境界，
　　普賢行願無邊際，我已修行得具足，
　　普眼境界廣大身，是佛所行應諦聽。
commentary::  ^136b42

【論】從初序分中，長科為六段：一、爾時已下四行半經，
是普賢觀察十海分；二、如是觀察已下可八行經，
明普賢告眾，歎諸佛十種之智海，十不可思議；
三、建立演說海已下可六行經，明普賢歎佛十種身業教化不可思議；
四、從勇猛調伏諸眾生海無空過者已下七行經，
是普賢歎佛身、智二業，隨轉法輪成就之眾入佛之地，
十不可思議；五、如是等一切法已下十八行半經，
明普賢乘佛神力，說佛智業、身業，教化饒益成就眾生海之德，
令多菩薩一切眾生入佛境界海故；六、
明普賢說頌，重明前法。
於此二十行頌中，兩行為一頌。
於中意有二十，總答前三十七問，為頌含多義故：
一、明佛智慧甚深；二、明佛身業隨根普應；
三、明佛語業普周；四、明佛行多剎徧嚴；
五、明諸佛大悲成熟眾生；六、明佛普現出興與益；
七、明眾生根劣隨迷；八、明大心淨信堅固者堪為；
九、明諸佛與力方知；十、明離諂慈悲，志欲深廣能入；
十一、明觀察法界如虗空而獲善利；十二、
簡修餘道者不堪普賢行人得入；十三、
明眾生界廣大，法輪普至；十四、明普賢自示身廣大；
十五、勸眾令觀毛孔；十六、明普賢示法與眾之益；
十七、明普賢行願無邊；十八、明普賢自歎行具；
十九、歎法眼、智眼，法身、智身廣大；二十、
歎是佛所行，應諦聽。
此已上經文自具，可知。
略科眉目如是。第二正說分中，有十段經：
orig::  ^137b14

【經】爾時，普賢菩薩摩訶薩告諸大眾言：諸佛子！
世界海有十種事，過去、現在、未來諸佛已說、
現說、當說。何者為十？
所謂：世界海起具因緣、世界海所依住、
世界海形狀、世界海體性、世界海莊嚴、
世界海清淨、世界海佛出興、世界海劫住、
世界海劫轉變差別、世界海無差別門。
諸佛子！略說世界海有此十事；若廣說者，
與世界海微塵數等，過去、現在、未來諸佛已說、
現說、當說。諸佛子！
略說以十種因緣故，一切世界海已成、
現成、當成。何者為十？
所謂：如來神力故，法應如是故，一切眾生行業故，
一切菩薩成一切智所得故，一切眾生及諸菩薩同集善根故，
一切菩薩嚴淨國土願力故，一切菩薩成就不退行願故，
一切菩薩清淨勝解自在故，一切如來善根所流及一切諸佛成道時自在勢力故，
普賢菩薩自在願力故。
諸佛子！是為略說十種因緣；若廣說者，有世界海微塵數。
爾時，普賢菩薩欲重宣其義，承佛威力，
觀察十方而說頌言：
　　所說無邊眾剎海，毗盧遮那悉嚴淨，
　　世尊境界不思議，智慧神通力如是，
　　菩薩修行諸願海，普隨眾生心所欲，
　　眾生心行廣無邊，菩薩國土徧十方，
　　菩薩趣於一切智，勤修種種自在力，
　　無量願海普出生，廣大剎土皆成就。
　　修諸行海無有邊，入佛境界亦無量，
　　為淨十方諸國土，一一土經無量劫，
　　眾生煩惱所擾濁，分別欲樂非一相，
　　隨心造業不思議，一切剎海斯成立。
　　佛子剎海莊嚴藏，離垢光明寶所成，
　　斯由廣大信解心，十方所住咸如是。
　　菩薩能修普賢行，遊行法界微塵道，
　　塵中悉現無量剎，清淨廣大如虗空，
　　等虗空界現神通，悉詣道場諸佛所。
　　蓮華座上示眾相，一一身包一切剎。
　　一念普現於三世，一切剎海皆成立，
　　佛以方便悉入中，此是毗盧所嚴淨。
commentary::  ^137c14

【論】第一段中，長行有十八行半經，於中大意有六：
一、明普賢告眾，欲說其法；二、正說世界海有十事之法，
一切三世諸佛同敷；三、正舉世界形狀體性有十，
廣大無盡；四、正說世界已成、現成、當成，
具十種因緣；五、正說由如來神力，法如是等，
如下十事因緣是也；六、承佛神力說頌。
於此十八行頌中，重頌前長行之法，明眾生界廣多，佛菩薩悲願含覆故。
以行廣大故，莊嚴國土廣大；以眾生業無量故，
菩薩行無量；以菩薩信心廣大離垢，所住國剎光明寶成，清淨無垢。
此明淨穢同居，業現各異，如文可知。
是故經云：菩薩修行諸願海，普隨眾生心所欲，
眾生心行廣無邊，菩薩國土徧十方。
orig::  ^138a34

【經】爾時，普賢菩薩復告大眾言：諸佛子！
一一世界海有世界海微塵數所依住。
所謂：或依一切莊嚴住，或依虗空住，或依一切寶光明住，
或依一切佛光明住，或依一切寶色光明住，
或依一切佛音聲住，或依如幻業生大力阿脩羅形金剛手住，
或依一切世主身住，或依一切菩薩身住，或依普賢菩薩願所生一切差別莊嚴海住。
諸佛子！世界海有如是等世界海微塵數所依住。
爾時，普賢菩薩欲重宣其義，承佛威力，
觀察十方而說頌言：
　　徧滿十方虗空界，所有一切諸國土，
　　如來神力之所加，處處現前皆可見。
　　或有種種諸國土，無非離垢寶所成，
　　清淨摩尼最殊妙，熾然普現光明海，
　　或有清淨光明剎，依止虗空界而住，
　　或在摩尼寶海中，復有安住光明藏，
　　如來處此眾會海，演說法輪皆巧妙，
　　諸佛境界廣無邊，眾生見者心歡喜，
　　有以摩尼作嚴飾，狀如華燈廣分布，
　　香#CB08504;光雲色熾然，
覆以妙寶光明網，
　　或有剎土無邊際，安住蓮華深大海，
　　廣博清淨與世殊，諸佛妙善莊嚴故。
　　或有剎海隨輪轉，以佛威神得安住。
　　諸菩薩眾徧在中，常見無央廣大寶，
　　或有住於金剛手，或復有住天主身，
　　毗盧遮那無上尊，常於此處轉法輪。
　　或依寶樹平均住，香#CB08504;雲中亦復然。
　　或有依諸大水中，有住堅固金剛海，
　　或有依止金剛幢，或有住於華海中，
　　廣大神變無不周，毗盧遮那此能現。
　　或脩或短無量種，其相旋環亦非一。
　　妙莊嚴藏與世殊，清淨修治乃能見。
　　如是種種各差別，一切皆依願海住。
　　或有國土常在空，諸佛如雲悉充徧，
　　或有在空懸覆住，或時而有或無有，
　　或有國土極清淨，住於菩薩寶冠中，
　　十方諸佛大神通，一切皆於此中見。
　　諸佛音聲咸徧滿，斯由業力之所化。
　　或有國土周法界，清淨離垢從心起，
　　如影如幻廣無邊，如因陀網各差別，
　　或現種種莊嚴藏，依止虗空而建立。
　　諸業境界不思議，佛力顯示皆令見。
　　一一國土微塵內，念念示現諸佛剎，
　　數皆無量等眾生，普賢所作恒如是。
　　為欲成熟眾生故，是中修行經劫海。
　　廣大神變靡不興，法界之中悉周徧。
　　法界國土一一塵，諸大剎海住其中，
　　佛雲平等悉彌覆，於一切處咸充滿，
　　如一塵中自在用，一切塵內亦復然，
　　諸佛菩薩大神通，毗盧遮那悉能現，
　　一切廣大諸剎土，如影如幻亦如#CB08504;，
　　十方不見所從生，亦復無來無去處，
　　滅壞生成互循復，於虗空中無暫已。
　　莫不皆由清淨願，廣大業力之所持。
commentary::  ^138b10

【論】第二段中。爾時已下九行半經，并四十四行頌，
明世界依住，如文具明。
orig::  ^139a20

【經】爾時，普賢菩薩復告大眾言：諸佛子！
世界海有種種差別形相，所謂：或圓，或方，
或非圓方，無量差別；或如水漩形，或如山#CB08504;形，
或如樹形，或如華形，或如宮殿形，或如眾生形，或如佛形。
如是等，有世界海微塵數。
爾時，普賢菩薩欲重宣其義，承佛威力，
觀察十方而說頌言：
　　諸國土海種種別，種種莊嚴種種上，
　　殊形共美徧十方，汝等咸應共觀察。
　　其狀或圓或有方，或復三維及八隅，
　　摩尼輪狀蓮華等，一切皆由業令異。
　　或有清淨#CB08504;莊嚴，
真金間錯多殊好，
　　門闥競開無擁滯，斯由業廣意無襍。
　　剎海無邊差別藏，譬如雲布在虗空。
　　寶輪布地妙莊嚴，諸佛光明照耀中，
　　一切國土心分別，種種光明而照現，
　　佛於如是剎海中，各各示現神通力，
　　或有襍染或清淨，受苦受樂各差別。
　　斯由業海不思議，諸流轉法恒如是。
　　一毛孔內難思剎，等微塵數種種住，
　　一一皆有徧照尊，在眾會中宣妙法。
　　於一塵中大小剎，種種差別如塵數，
　　平坦高下各不同，佛悉往詣轉法輪。
　　一切塵中所現剎，皆是本願神通力，
　　隨其心樂種種殊，於虗空中悉能作。
　　一切國土所有塵，一一塵中佛皆入，
　　普為眾生起神變，毗盧遮那法如是。
commentary::  ^139a24

【論】第三段中。爾時已下，有六行經，并二十行頌，
明世界差別形由業，如文具明。
orig::  ^139b28

【經】爾時，普賢菩薩復告大眾言：諸佛子！
應知世界海有種種體。
所謂：或以一切寶莊嚴為體，或以一寶種種莊嚴為體，
或以一切寶光明為體，或以種種色光明為體，
或以一切莊嚴光明為體，或以不可壞金剛為體，
或以佛力持為體，或以妙寶相為體，或以佛變化為體，
或以日摩尼輪為體，或以極微細寶為體，
或以一切寶#CB08504;為體，
或以種種香為體，或以一切寶華冠為體，
或以一切寶影像為體，或以一切莊嚴所示現為體，
或以一念心普示現境界為體，或以菩薩形寶為體，
或以寶華蘂為體，或以佛言音為體。
爾時，普賢菩薩欲重宣其義，承佛威力，
觀察十方而說頌言：
　　或有諸剎海，妙寶所合成，堅固不可壞，
　　安住寶蓮華，或是淨光明，出生不可知。
　　一切光莊嚴，依止虗空住，或淨光為體，
　　復依光明住，光雲作嚴飾，菩薩共遊處。
　　或有諸剎海，從於願力生，猶如影像住，
　　取說不可得。　或以摩尼成，普放日藏光，
　　珠輪以嚴地，菩薩悉充滿。
　有剎寶#CB08504;成，
　　 #CB08504;雲覆其上，眾寶光殊妙，皆由業所得。
　　或從妙相生，眾相莊嚴地，如冠共持戴。
　　斯由佛化起，或從心海生，隨心所解住。
　　如幻無處所，一切是分別。
　或以佛光明，
　　摩尼光為體，諸佛於中現，各起神通力。
　　或普賢菩薩，化現諸剎海，願力所莊嚴，
　　一切皆殊妙。
commentary::  ^139b32

【論】第四段，爾時已下，有十三行經、十行頌，明世界體差別。
orig::  ^139c34

【經】爾時，普賢菩薩復告大眾言：諸佛子！
應知世界海有種種莊嚴。
所謂：或以一切莊嚴具中出上妙雲莊嚴，
或以說一切菩薩功德莊嚴，或以說一切眾生業報莊嚴，
或以示現一切菩薩願海莊嚴，或以表示一切三世佛影像莊嚴，
或以一念頃示現無邊劫神通境界莊嚴，
或以出現一切佛身莊嚴，或以出現一切寶香雲莊嚴，
或以示現一切道場中諸珍妙物光明照耀莊嚴，
或以示現一切普賢行願莊嚴，如是等有世界海微塵數。
爾時，普賢菩薩欲重宣其義，承佛威力，
觀察十方而說頌言：
　　廣大剎海無有邊，皆由清淨業所成，
　　種種莊嚴種種住，一切十方皆徧滿。
　　無邊色相寶#CB08504;雲，
廣大莊嚴非一種，
　　十方剎海常出現，普演妙音而說法，
　　菩薩無邊功德海，種種大願所莊嚴，
　　此土俱時出妙音，普震十方諸剎網，
　　眾生業海廣無量，隨其感報各不同，
　　於一切處莊嚴中，皆由諸佛能演說。
　　三世所有諸如來，神通普現諸剎海，
　　一一事中一切佛，如是嚴淨汝應觀。
　　過去未來現在劫，十方一切諸國土，
　　於彼所有大莊嚴，一一皆於剎中見。
　　一切事中無量佛，數等眾生徧世間，
　　為令調伏起神通，以此莊嚴國土海。
　　一切莊嚴吐妙雲，種種華雲香#CB08504;雲，
　　摩尼寶雲常出現，剎海以此為嚴飾。
　　十力所有成道處，種種莊嚴皆具足，
　　流光布迥若彩雲，於此剎海咸令見。
　　普賢願行諸佛子，等眾生劫勤修習，
　　無邊國土悉莊嚴，一切處中皆顯現。
commentary::  ^139c38

【論】第五段，爾時已下，有十一行經、二十行頌，明世界莊嚴差別。
orig::  ^140b2

【經】爾時，普賢菩薩復告大眾言：諸佛子！
應知世界海有世界海微塵數清淨方便海。
所謂：諸菩薩親近一切善知識同善根故，
增長廣大功德雲徧法界故，淨修廣大諸勝解故，
觀察一切菩薩境界而安住故，修治一切諸波羅蜜悉圓滿故，
觀察一切菩薩諸地而入住故，出生一切淨願海故，
修習一切出要行故，入於一切莊嚴海故，
成就清淨方便力故，如是等有世界海微塵數。
爾時，普賢菩薩欲重宣其義，承佛威力，
觀察十方而說頌言：
　　一切剎海諸莊嚴，無數方便願力生，
　　一切剎海常光曜，無量清淨業力起，
　　久遠親近善知識，同修善業皆清淨，
　　慈悲廣大徧眾生，以此莊嚴諸剎海。
　　一切法門三昧等，禪定解脫方便地，
　　於諸佛所悉淨治，以此出生諸剎海。
　　發生無量決定解，能解如來等無異。
　　忍海方便已修治，故能嚴淨無邊剎。
　　為利眾生修勝行，福德廣大常增長，
　　譬如雲布等虗空，一切剎海皆成就，
　　諸度無量等剎塵，悉已修行令具足。
　　願波羅蜜無有盡，清淨剎海從此生。
　　淨修無等一切法，生起無邊出要行，
　　種種方便化羣生，如是莊嚴國土海。
　　修習莊嚴方便地，入佛功德法門海。
　　普使眾生竭苦源，廣大淨剎皆成就。
　　力海廣大無與等，普使眾生種善根。
　　供養一切諸如來，國土無邊悉清淨。
commentary::  ^140b6

【論】第六段，爾時已下，有十行經并二十行頌，
明所修行方便願力故，出生諸世界海莊嚴故。
業清淨故，莊嚴清淨；業垢濁故，莊嚴垢濁。
orig::  ^140c12

【經】爾時，普賢菩薩復告大眾言：諸佛子！
應知一一世界海，有世界海微塵數佛出現差別。
所謂：或現小身，或現大身，或現短壽，或現長壽，
或唯嚴淨一佛國土，或有嚴淨無量佛土，
或唯顯示一乘法輪，或有顯示不可思議諸乘法輪，
或現調伏少分眾生，或示調伏無邊眾生，如是等有世界海微塵數。
爾時，普賢菩薩欲重宣其義，承佛威力，
觀察十方而說頌言：
　　諸佛種種方便門，出興一切諸剎海，
　　皆隨眾生心所樂，此是如來善權力。
　　諸佛法身不思議，無色無形無影像，
　　能為眾生現眾相，隨其心樂悉令見。
　　或為眾生現短壽，或現住壽無量劫，
　　法身十方普現前，隨宜出現於世間，
　　或有嚴淨不思議，十方所有諸剎海，
　　或唯嚴淨一國土，於一示現悉無餘，
　　或隨眾生心所樂，示現難思種種乘，
　　或有唯宣一乘法，一中方便現無量，
　　或有自然成正覺，令少眾生住於道，
　　或有能於一念中，開悟羣迷無有數，
　　或於毛孔出化雲，示現無量無邊佛，
　　一切世間皆現覩，種種方便度羣生，
　　或有言音普周徧，隨其心樂而說法，
　　不可思議大劫中，調伏無量眾生海，
　　或有無量莊嚴國，眾會清淨儼然坐，
　　佛如雲布在其中，十方剎海靡不充，
　　諸佛方便不思議，隨眾生心悉現前，
　　普住種種莊嚴剎，一切國土皆周徧。
commentary::  ^140c18

【論】第七段，爾時已下，有八行經并二十行頌，
明諸世界諸佛出現差別，依眾生業行、
壽命脩短、佛出現不同。
orig::  ^141a24

【經】爾時，普賢菩薩復告大眾言：諸佛子！
應知世界海有世界海微塵數劫住。
所謂：或有阿僧祇劫住，或有無量劫住，
或有無邊劫住，或有無等劫住，或有不可數劫住，
或有不可稱劫住，或有不可思劫住，或有不可量劫住，
或有不可說劫住，如是等有世界海微塵數。
爾時，普賢菩薩欲重宣其義，承佛威力，
觀察十方而說頌言：
　　世界海中種種劫，廣大方便所莊嚴，
　　十方國土咸觀見，數量差別悉明了，
　　我見十方世界海，劫數無量等眾生，
　　或長或短或無邊，以佛音聲今演說。
　　我見十方諸剎海，或住國土微塵劫，
　　或有一劫或無數，以願種種各不同，
　　或有純淨或純染，或復染淨二俱襍，
　　願海安立種種殊，住於眾生心想中，
　　往昔修行剎塵劫，獲大清淨世界海，
　　諸佛境界具莊嚴，永住無邊廣大劫，
　　有名種種寶光明，或名等音#CB08504;眼藏，
　　離塵光明及賢劫，此清淨劫攝一切。
　　有清淨劫一佛興，或一劫中無量現，
　　無盡方便大願力，入於一切種種劫，
　　或無量劫入一劫，或復一劫入多劫，
　　一切劫海種種門，十方國土皆明現，
　　或一切劫莊嚴事，於一劫中皆現覩，
　　或一劫內所莊嚴，普入一切無邊劫，
　　始從一念終成劫，悉依眾生心想生。
　　一切剎海劫無邊，以一方便皆清淨。
commentary::  ^141a30

【論】第八段，爾時已下，有七行經，并二十行頌，
明世界劫住，不同由業。
orig::  ^141b36

【經】爾時，普賢菩薩復告大眾言：諸佛子！
應知世界海有世界海微塵數劫轉變差別。
所謂：法如是故，世界海無量成壞劫轉變；
染汙眾生住故，世界海成染汙劫轉變；
修廣大福眾生住故，世界海成染淨劫轉變；
信解菩薩住故，世界海成染淨劫轉變；
無量眾生發菩提心故，世界海純清淨劫轉變；
諸菩薩各各遊諸世界故，世界海無邊莊嚴劫轉變；
十方一切世界海諸菩薩雲集故，世界海無量大莊嚴劫轉變；
諸佛世尊入涅槃故，世界海莊嚴滅劫轉變；
諸佛出現於世故，一切世界海廣博嚴淨劫轉變；
如來神通變化故，世界海普清淨劫轉變。
如是等有世界海微塵數。
爾時，普賢菩薩欲重宣其義，承佛威力，
觀察十方而說頌言：
　　一切諸國土，皆隨業力生，汝等應觀察。
　　轉變相如是，染汙諸眾生，業惑纏可怖。
　　彼心令剎海，一切成染汙。
　若有清淨心，
　　修諸福德行。　彼心令剎海，襍染及清淨，
　　信解諸菩薩，於彼劫中生，隨其心所有，
　　襍染清淨者，無量諸眾生，悉發菩提心。
　　彼心令剎海，住劫恒清淨。
　無量億菩薩，
　　往詣於十方，莊嚴所有殊，劫中差別見。
　　一一微塵內，佛剎如塵數，菩薩共雲集，
　　國土皆清淨。　世尊入涅槃，彼土莊嚴滅，
　　眾生無法器，世界成襍染。
　若有佛興世，
　　一切悉珍好，隨其心清淨，莊嚴皆具足。
　　諸佛神通力，示現不思議。
　是時諸剎海，
　　一切普清淨。
commentary::  ^141b40

【論】第九段，爾時已下，有十四行經并十行頌，明劫隨業轉變淨穢。
orig::  ^141c46

【經】爾時，普賢菩薩復告大眾言：諸佛子！
應知世界海有世界海微塵數無差別。
所謂：一一世界海中，有世界海微塵數世界無差別；
一一世界海中，諸佛出現所有威力無差別；
一一世界海中，一切道場徧十方法界無差別；
一一世界海中，一切如來道場眾會無差別；
一一世界海中，一切佛光明徧法界無差別；
一一世界海中，一切佛變化名號無差別；
一一世界海中，一切佛音聲普徧世界海無邊劫住無差別；
一一世界海中，法輪方便無差別；一一世界海中，
一切世界海普入一塵無差別；一一世界海中，
一一微塵，一切三世諸佛世尊廣大境界皆於中現無差別。
諸佛子！世界海無差別，略說如是；若廣說者，有世界海微塵數無差別。
爾時，普賢菩薩欲重宣其義，承佛神力，
觀察十方而說頌言：
　　一微塵中多剎海，處所各別悉嚴淨，
　　如是無量入一中，一一區分無襍越。
　　一一塵內難思佛，隨眾生心普現前。
　　一切剎海靡不周，如是方便無差別。
　　一一塵中諸樹王，種種莊嚴悉垂布，
　　十方國土皆同現，如是一切無差別。
　　一一塵內微塵眾，悉共圍遶人中主，
　　出過一切徧世間，亦不迫隘相襍亂。
　　一一塵中無量光，普徧十方諸國土，
　　悉現諸佛菩提行，一切剎海無差別。
　　一一塵中無量身，變化如雲普周徧。
　　以佛神通導羣品，十方國土亦無別，
　　一一塵中說眾法，其法清淨如輪轉，
　　種種方便自在門，一切皆演無差別。
　　一塵普演諸佛音，充滿法器諸眾生，
　　徧住剎海無央劫，如是音聲亦無異。
　　剎海無量妙莊嚴，於一塵中無不入，
　　如是諸佛神通力，一切皆由業性起。
　　一一塵中三世佛，隨其所樂悉令見。
　　體性無來亦無去，以願力故徧世間。
commentary::  ^142a2

【論】第十、爾時已下，有十五行半經、二十行頌，
明一切世界海如來出現無差別，一一如文具明。
此之一品，答前三十七問，意令現在、未來發菩提心者，
識佛所行眾生業海無際，如來以普賢行普濟，
以法性理智無礙，從初發心與大願雲悲智普覆，
以波羅蜜海無剎不現其身，無行不同其事，
塵毫內剎影現重重，平等智身莫不隨入，以法界之體而無往來。
法常如是，令學者倣之，趣求不謬。
此乃如大王路，法爾常然，更有異求，偏僻不當也。
大方廣佛新華嚴經合論卷第二十
w:: 音切
note:: 諂 ^142b22

〔丑琰切。〕誑
〔居況切。〕擾
〔如沼切。〕央
〔於良切。〕懸
〔胡涓切。〕覆
〔方木切。〕循 ^142b47

〔巡音。〕隅
〔牛俱切。〕擁
〔於拱切。〕戴
〔帶音。〕儼
〔魚險切。〕斆
〔胡教切。〕錯
〔倉各切。〕狹 ^142c2

〔胡夾切。〕劑
〔在計切。〕隘
〔於芥切。〕僻
〔普擊切。〕
 ^142c4
