
other:: 宗鑑法林卷四十一
editor:: 集雲堂　編
大鑒下五世
other:: 
## 杭州徑山洪諲禪師
杭州徑山洪諲禪師〔溈山祐嗣〕 ^525c23

僧問。奄息如#CB01926;時如何。
師曰猶是時人功幹。
曰幹後如何。師曰畊人田不種。
曰畢竟如何。師曰禾熟不登場。 ^525c25

天童華云。鳳閣香沉。
雪巢夜冷。半窗明月。
和氣靄然。正與麼時。
且道歸宗與徑山還有相見分也無。
見與不見且置。祇如者僧與麼問。
還具眼麼。苟或未然。
雲藏無縫襖。鳥宿不萌枝。 ^525c31

打鼓弄琵琶。相逢兩會家。
九年人不識。幾度過流沙。
〔保寧茂〕 ^525c39

靈苗不是興家物。
瑞艸翻為喪國徵。
何似老農忘帝力。
閒行鼓腹樂餘生。
〔頻吉祥〕 ^525c43

洪諲因僧問如何是長。
師曰十聖不能量。
曰如何是短。師曰蟭螟眼裏著不滿。
其僧不肯便去。舉似石霜。
霜曰祇為太近實頭。
僧問如何是長。霜曰不屈曲。
曰如何是短。霜曰雙陸盤中不喝彩。 ^526a2

撥艸瞻風問客程。
徒勞#CB02494;涉聽虗聲。
兩途看取盤中彩。
百尺竿頭縱步行。
〔弘鼎教〕
other:: 
## 滁州定山神英禪師
滁州定山神英禪師〔溈山祐嗣〕 ^526a10

因#CB15152;樹省問。
不落數量請師道。
師提起數珠曰是落不落。
曰。圓珠三竅。時人知有。
請師圓前話。師便打。
樹拂袖便出。師曰三十年後搥胷大哭去在。
樹住後示眾曰。老僧三十年前被定山熱瞞一上。
不同小小。 ^526a14

翠峰顯云。定山用即用。
怎奈險。#CB15152;樹知即知。
要且未具擇法眼。
　古南門云。盡道#CB15152;樹被定山瞞。
殊不知定山被#CB15152;樹引得牽筋動骨。
諸人還辨得麼。如辨不得。
莫待三十年。祇今也須搥胸大哭一上。
且道古南又具什麼眼。 ^526a24

神英一日見首座洗衣遂問作什麼。
座提起衣。師曰洗底是甚衣。
座曰福州使鐵錢。
師乃令維那移下座元挂搭。 ^526a34

千年古柏插青天。
一度春歸翠欲妍。
不礙行人來往道。
翻雲覆雨綠庭煙。
〔粟菴鼎〕
other:: 
## 襄州延慶法端禪師
襄州延慶法端禪師〔溈山祐嗣〕 ^526a40

僧問。蚯蚓斬為兩斷。
兩頭俱動。佛性在那一頭。
師展兩手。 ^526a44

洞山价別云。即今問底在阿那一頭。
　笑巖寶別云。但呼闍黎。
僧若應諾。却云端的在阿那一頭。
　慧雲盛別。和聲便打。
other:: 
## 京兆米和尚
京兆米和尚〔溈山祐嗣〕 ^526a48

問僧近離甚處。曰藥山。
師曰藥山老子近日如何。
曰大似一片頑石。
師曰得恁麼鄭重。
曰也無你提掇處。
師曰。非但藥山。米和亦恁麼。
僧近前顧視而立。
師曰看看頑石動也。
僧便出。 ^526b6

翠峰顯云。米和也縱奪可觀。
爭奈死而不弔。　昭覺勤云。
翠峰細處細如米末。
冷處冷似冰霜。要且祇見錐頭利。
若據蔣山見處。祇者米和。
趁得老鼠。打破油甕。
　天童華云。者僧豈不是具眼底。
尀耐藥山一片頑石到處賣弄。
苟非米和深辨端倪。
幾遭惑亂。 ^526b14

米和好塊頑石。多少遊人不識。
及乎衲僧一見。不免將南作北。
〔溈山#CB15223;〕 ^526b24

米和因還鄉。老宿問。
月落斷井索。時人喚作蛇。
未審七師見佛喚作甚麼。
師曰。若有佛見。即同眾生。
宿曰千年桃核。 ^526b28

法眼於若有佛見處別云。
此是甚麼時節。　問法燈別云。
喚底不是。　節巖琇云。
多時不見。果然年老成精。
米和出門去學得一巴掌禪。
此時為什麼不展開來用。 ^526b34

米和令僧去問仰山。
今時人還假悟否。
山曰悟即不無。爭奈落在第二頭。
師深肯之。 ^526b42

投子青云。仰山與麼道。
還免得自己不落麼。
若免得。更有一人大不肯在。
若免不得。亦落第二頭。
米和雖然肯他。自己還有出身之路也無。
若檢點得出。二人瓦解冰消。
不然。且莫造次。　泐潭清云。
門庭施設米和深肯。
仰山入理深談。第一頭猶未悟在。
　天童華云。米和提本分鉗錘。
仰山展劍刃上事。
二老於唱教門中足可稱尊。
若是衲僧門下。總是喫棒底漢。 ^526b46

碧岫峰頭借問人。
指山窮處未安身。
雖然免得重行令。
爭似靈苗不犯春。
〔投子青〕 ^526c12

第二頭邊悟破迷。
快須撒手捨筌#CB04590;。
功兮未盡成駢拇。
智者難知覺噬臍。
兔老冰盤秋露泣。
烏寒玉樹晚風凄。
持來大仰辨真假。
痕玷渾無貴白圭。
〔天童覺〕 ^526c16

悟人千個道無憂。
肯信遭他第二頭。
寂寞山花寒食後。
夕陽西去水東流。
〔龍門遠〕 ^526c22

當恨家山不得歸。
歸來猶與故人違。
翻思四海優游日。
何處封疆非帝畿。
〔果如真〕 ^526c26

米和因僧問。自古上賢還達真正理麼。
師曰達。曰祇如真正理作麼生達。
師曰。當時霍光賣假銀城與單于。
契書是什麼人做。
曰某甲直得杜口無言。
師曰平地教人作保。 ^526c30

昭覺勤云。米和是大善知識。
　徑山杲舉至契書是什麼人做處云。
徑山當時若作者僧。
下一轉語塞却者老漢口。
且道下甚麼語。良久云。
若教容易得。便作等閒看。 ^526c38

手裏絲綸卷復舒。
扁舟撩撥洞庭湖。
忽然惡浪翻空立。
收拾歸來一伎無。
〔月坡明〕
other:: 
## 福州九峰慈慧禪師
福州九峰慈慧禪師〔溈山祐嗣〕 ^526c46

因溈山上堂。汝等諸人祇得大機不得大用。
師便抽身出去。溈召師。
師更不回顧。溈曰此子堪為法器。 ^527a2

保福展云。依俙似曲。
失後忘前。　暠山季云。
九峰抽身出去。是大用不是大用。
溈山道此子堪為法器。
是賞伊是罰伊。
other:: 
## 元康禪師
元康禪師〔溈山祐嗣〕 ^527a8

因訪石樓。樓纔見便收足坐。
師曰得與麼威儀周足。
樓曰你適來見箇什麼。
師曰無端被人領過。
樓曰須是與麼始為真見。
師曰苦哉賺却幾人來。
樓便起身。師曰。見則見矣。
動則不動。樓曰盡力道不出定也。
師撫掌三下。 ^527a14

南泉願云。天下人斷者兩個漢是非不得。
若斷得。與他同參。 ^527a24

與奪縱橫氣象全。
就中同路不同#CB04622;。
獅兒不食鵰殘物。
肯為區區戀吐涎。
〔主峰法〕
other:: 
## 蘄州三角山法遇菴主
蘄州三角山法遇菴主〔溈山祐嗣〕 ^527a28

因荒亂魁帥入山。
執刃而問。和尚有甚財寶。
師曰僧家之寶非君所宜。
曰是何寶。師振威一喝。
魁不悟以刃加之。 ^527a32

龍唐柱云。渠魁大似瞎眼波斯。
焉能辨得真寶。三角不善深藏。
未逢別者輙爾開拳。
二俱有咎。當時待道是何寶。
好與云折脚鐺。品字竈。
無底鉢盂。斷鼻艸鞵。
若用得著一任將去。
使渠知我衲僧風味。
放下夜叉心突起。
菩薩面也未可知。 ^527a38

菴僧真實濟兇人。
一喝分明出差珍。
莫道賊魁非別者。
當頭雪刃用來親。
〔天目禮〕
other:: 
## 福州雙峰禪師
福州雙峰禪師〔溈山祐嗣〕 ^527a48

因仰山問近日見處如何。
師曰。據某甲見處。
無一法可當情。仰曰汝解猶在境。
師曰。某甲祇如此。
師兄又作麼生。仰曰。
你豈無能知無一法可當情者。
溈山聞曰。寂子已後疑殺天下人去在。 ^527b4

溈山#CB15223;云。
前箭猶輕後箭深。
無限平人被陸沉。
　東禪嶽云。解弄不須霜刃劒。
能彈何必玉絃絲。 ^527b14

寂子雙峰論見處。
直教聞者轉疑深。
相逢未肯三分語。
那得全拋一片心。
〔本覺一〕
other:: 
## 襄州常侍王敬初
襄州常侍王敬初〔見溈山祐〕 ^527b18

視事次。米和尚至。
公舉筆示之。米曰還判得虗空否。
公擲筆入宅。米致疑。
明日憑鼓山供養主入探其意。
米亦隨至。潛在屏蔽間偵伺。
主就席乃問曰。昨日米和尚有甚麼言句便不相見。
公曰。師子齩人。韓獹逐塊。
米聞此語即省前謬。
乃遽出朗笑曰。我會也我會也。
公曰試道看。米曰請常侍舉。
公豎起隻箸。米曰者野狐精。
公曰者漢徹也。 ^527b22

溈山#CB15223;云。
米和尚雖然如是。
且祇得一橛。常侍云者漢徹也。
大似看樓打樓。大溈則不然。
常侍雖是個俗漢。
筆下有生殺之權。
米和尚是一方知識。
且出他圈圚不得。
當旹待他擲下筆。
但向道。我從來疑著者漢。
　瀛山誾云。常侍可謂鐵眼銅睛。
不但令米和尚致疑。
亦可疑殺天下人。
雖然。當時也艸艸放過。
待道者野狐精。復抽身便行。
何故。要教伊疑個徹底。 ^527b38

賓主機先有路通。
筆端不是判虗空。
筯頭再運回天力。
千聖齊教立下風。
〔癡絕沖〕 ^527c4

機輪活脫走珠盤。
妙處都盧在筆端。
豎起依然還放下。
靈鋒寶劍倚天寒。
〔偃溪聞〕 ^527c8

常侍與臨濟至僧堂。
乃問。者一堂師僧。
還看經也無。濟曰不看經。
公曰還習禪也無。
曰不習禪。公曰。經又不看。
禪又不習。究竟作什麼。
曰總教成佛作祖去。
公曰。金屑雖貴。落眼成翳。
濟曰將謂你是箇俗漢。 ^527c12

投子同別云。官人何得貴耳賤目。
　鏡清怤代云。比來拋甎引玉。
　溈山喆云。王常侍可謂儒門君子。
禪門良匠。若非智鑑精明。
爭得是非穎脫。　白雲端云。
臨濟端的祇具一隻眼。
圓通即不然。金屑雖貴落眼成翳。
我將謂你是個俗漢。
大眾試斷看。　徑山杲云。
臨濟氣宇如王。握金剛王寶劍橫行海內。
等閒遇著者官人。
瓦解冰消。　天寧琦云。
臨濟吹毛劍甚處去也。
若也拈出。有什麼。
常侍自出洞來無敵手。
得饒人處且饒人。
　理安問云。二老相見。
明如杲日。寬若太虗。
一挨一拶。全彰本地風光。
若不是恁麼人。怎說得恁麼話。
者裏還有識得者一堂師僧者麼。
水不洗水。金不博金。
橫身當宇宙。誰是個般人。 ^527c22

世出世間希有事。
顯露須憑過量人。
祇將補袞調羮手。
撥轉如來正法輪。
〔徑山杲〕 ^527c46

一著高一著。一步闊一步。
明眼人前。猶涉露布。
鳳棲不在梧桐樹。
〔松源岳〕 ^528a2

事到無心不苟欺。
烏玄鵠白尚懷疑。
自非親見黃頭老。
爭敢逢人泄漏機。
〔虗堂愚〕 ^528a6

常侍參睦州。一日州問來何遲。
公曰看馬打毬所以來遲。
州曰人打毬馬打毬。
公曰人打毬。曰人困麼。
公曰困。曰馬困麼。
公曰困。曰露柱困麼。
公茫然。歸私第。中夜忽有省。
明日見州曰某會得昨日事也。
州曰露柱困麼。公曰困。
州遂肯之。 ^528a10

看人騎馬打毬子。
不覺今朝入院遲。
官路雪殘春正好。
江梅著意要題詩。
〔#CB01900;菴樞〕
other:: 
# 大鑑下六世
大鑑下六世
other:: 
## 袁州仰山西塔光穆禪師
袁州仰山西塔光穆禪師〔仰山寂嗣〕 ^528a20

因僧問如何是西來意。
師曰汝無佛性。 ^528a26

官馬從來無所禁。
南陌溪西任所馳。
沿山百里皆傳驛。
處處輕花襯馬蹄。
〔頻吉祥〕
other:: 
## 晉州霍山景通禪師
晉州霍山景通禪師〔仰山寂嗣〕 ^528a30

初參仰山。山閉目坐。
師翹起右足曰。如是如是。
西天二十八祖亦如是。
中華六祖亦如是。
和尚亦如是。景通亦如是。
山起來打四藤條。
因此自稱集雲峰下四藤條天下大禪佛。 ^528a34

翠峰顯云。仰山藤條未到折。
因甚祇與四下。須是個斬釘截鐵漢始得。
　翠巖芝云。此四藤條。
亦不得作賞會。亦不得作罰會。
如今作麼生會。　昭覺勤云。
師資會合。輥芥投鍼。
一期借路經過。不免遞相鈍置。
翠峰道藤條未到折因甚祇打四下。
胡餅裏討甚麼汁。
又云。須是斬釘截鐵漢始得。
大似隨邪逐惡。　平陽忞云。
你要知者四藤條落處麼。
一藤條打他西天二十八祖亦如是。
一藤條打他東土六祖亦如是。
一藤條打他和尚亦如是。
一藤條打他某甲亦如是。
諸仁者還肯山僧恁麼判斷也無。
若肯。不惟埋沒仰山。
何處有他大禪佛。
若不肯。怎奈囫圇吞棗。
者裏也須是截鐵斬釘漢始得。 ^528a44

集雲峰下四藤條。
幾險當時打折腰。
堪笑後來稱猛將。
祇知空說霍嫖姚。
〔瑩軒遵〕 ^528b20

竺國支那咸印定。
更無毫髮可參差。
眼橫鼻直諠天下。
一頓殘羮永不饑。
〔保寧勇〕 ^528b24

集雲峰下四藤蒿。
打破潼關路一條。
似鶴似雲天地外。
如龍如鳳在烟霄。
〔圓通仙〕 ^528b28

強盜遭逢惡抵家。
賊贓纔敗別無他。
山藤徹骨令甘伏。
翻與渠儂貼面花。
〔或菴體〕 ^528b32

景通到霍山。自稱集雲峰下四藤條天下大禪佛參。
霍山喚維那打鐘著。
師驟步而去。 ^528b36

翠峰顯云。者漢雖見機而變。
怎奈有頭無尾。　昭覺勤云。
者漢擔却仰山冬瓜印子向人前賣弄。
若不是霍山。幾被塗污。
雖然如是。可惜令行一半。
當時不用喚維那。
好與擒住更打四藤條。
且聽者漢疑三十年。
　證果興云。者兩個漢。
雷聲浩大。雨點全無。 ^528b40

當場翹足有來由。
四下藤條未足醻。
又向霍山門下去。
見機雖足未風流。
〔地藏恩〕 ^528c2

藤條喫了任閒遊。
未到牢關未肯休。
打鼓打鐘俱是令。
知機識變有誰儔。
〔圓通仙〕 ^528c6

子陵灘下急如弦。
摸得黃魚縮項鯿。
提向市中頻索價。
他家不值半文錢。
〔佛心才〕 ^528c10

景通因行者問如何是佛法大意。
師乃禮拜。者曰和尚為甚麼禮俗人。
師曰汝不見道尊重弟子。 ^528c14

黃金打作鍮石筯。
白玉碾出象牙梳。
黑漆崑崙多伎倆。
海中拾得夜明珠。
〔慈受深〕 ^528c18

芳艸落花前。自倒還自起。
一等太無端。賺殺王大姐。
〔雲濤政〕
other:: 
## 袁州仰山南塔光湧禪師
袁州仰山南塔光湧禪師〔仰山寂嗣〕 ^528c22

因僧問曹溪意旨如何。
師曰一鎖入寒空。 ^528c26

重峰層仞插寒空。
塔鎖深云勢莫窮。
千古松聲來有韻。
萬年溪水去無踪。
〔投子青〕 ^528c30

南塔因歸省仰山。
山問來作甚麼。師曰禮覲和尚。
山曰還見和尚麼。
師曰見。山曰和尚何似驢。
師曰某甲見和尚亦不似佛。
山曰不似佛似箇什麼。
師曰若有所似與驢何別。
山大驚曰。凡聖兩忘。
情盡體露。吾以此驗人二十年無決了者。
子保任之。 ^528c34

白巖符云。盡謂他父子如空合空。
似水投水。祇是仰山末上欠驅耕奪食辣手。
若以山僧看。來却是仰山惡毒。
何故。當途錦穽。雖智者難忘。
　□□日云。仰山不合大驚小怪與伊驀頭印定。
當時待伊道若有所似與驢何別。
便好震威喝出。溈仰法道不致今日。 ^528c44

南塔向火次。有僧參。
師曰一言說盡山河大地。
僧便問如何是一言。
師以火箸插向爐邊。
却收舊處。 ^529a6

一句稱提萬象分。
摩竭空自掩重門。
當初衲子微開眼。
插箸爐邊當火焚。
〔投子青〕 ^529a10

南塔因僧問。文殊七佛之師。
未審文殊還有師否。
師曰遇緣即有。曰如何是文殊師。
師豎起拂子。僧曰莫祇者便是麼。
師放下拂子叉手。 ^529a14

寶壽方云。文殊固有師也。
祇是無人敢道。直饒南塔與麼提持。
在他七佛之師則得。
若論文殊之師。就是老僧也祇好口挂壁上。 ^529a20

南塔嘗因僧問如何是法身寶。
師曰百舌未休枝上語。
鳳凰那肯共同棲。 ^529a26

松生巖畔鶴停穩。
鳳出丹山鸞并羣。
面壁尚虧菴外事。
淨名何苦太言論。
〔投子青〕
other:: 
## 杭州無著文喜禪師
杭州無著文喜禪師〔仰山寂嗣〕 ^529a30

因參仰山頓了心契。
令充典座。文殊嘗現於粥鑊上。
師以攪粥篦便打曰。
文殊自文殊。文喜自文喜。
文殊乃說偈曰。苦瓠連根苦。
甜瓜徹蒂甜。修行三大劫。
却被老僧嫌。 ^529a34

爍迦羅眼頂門開。
悟了不須師更來。
打落粥鍋休說偈。
修行須信禍為胎。
〔象田卿〕 ^529a42

等閒坐斷萬山巔。
明月清風歲任眠。
屋角年來溪水斷。
漁郎安許到門前。
〔子成遂〕
other:: 
## 洪州米嶺和尚
洪州米嶺和尚〔徑山諲嗣〕 ^529a46

垂語曰莫過於此。
時有僧問未審是什麼莫過於此。
師曰不出是。其僧後問長慶為什麼不出是。
慶曰汝擬喚作什麼。 ^529b2

底事何須論此時。
從前活計頓拋離。
超然不戀舊窠窟。
千古仁風立帝基。
〔培風澤〕
other:: 
## 福州雙峰古禪師
福州雙峰古禪師〔先雙峰嗣〕 ^529b8

到石霜。一日辭去。
霜將拂門送。臨別復召古侍者。
師回首。霜曰擬著即差。
是著即乖。不擬不是亦莫作箇會。
除非知有。莫能知之。
好去好去。師應諾。
即前邁。住後有僧問。
當時石霜恁麼道。
未審意旨如何。師曰它祇是教我不得是非著。 ^529b12

玄覺云。且道它會石霜意不會。
　法林音云。何曾夢見石霜。 ^529b24

洛陽公子醉豪華。
不看青山祇看花。
松寺若能留得住。
老僧那肯惜杯茶。
〔紫柏可〕
other:: 
# 大鑒下七世
大鑒下七世
other:: 
## 吉州資福如寶禪師
吉州資福如寶禪師〔西塔穆嗣〕 ^529b28

因陳操尚書來。師畫一圓相。
操曰。弟子與麼來。
早是不著便。何用如此。
師於中著一點。操曰將謂是南番舶主。
師便歸方丈閉却門。 ^529b34

翠峰顯云。陳操祇具一隻眼。
　溈山#CB15223;云。
資福雖是本分爐韛。
怎奈陳操是煅了精金。
要識資福麼。等閒拋一釣。
驚動碧潭龍。　靈巖儲云。
翠峰恁麼批判。肘臂終不外曲。
殊不知尚書撥盡白雲為尋知己。
資福打開青嶂善應來機。
二俱好手。未免起模畵#CB15828;。 ^529b42

團團珠遶玉珊珊。
馬載驢#CB00501;上鐵船。
分付海山無事客。
釣鰲時下一圈攣。
復云。天下衲僧跳不出。
〔翠峰顯〕 ^529c4

鏡照鏡。賊識賊。那堪眼裏重添屑。
君不見。仲尼曾參溫伯雪。
〔恩嬾融〕 ^529c8

資福因僧問如何是一塵入正受。
師作入定勢。僧曰如何是諸塵三昧起。
師曰汝問阿誰。 ^529c12

靈谿昱云。山僧則不然。
如何是一塵入正受。
舉拳云者個是拳頭。
如何是諸塵三昧起。
便與驀口築。　龍唐古別前語云。
汝問阿誰。又別後語。
却作入定勢。 ^529c16

資福因僧問。古人拈椎豎拂意旨如何。
師曰古人與麼那。
曰拈椎豎拂又作麼生。
師便喝出。 ^529c22

雲門偃云。古人是什麼眼目。
有僧云。和尚與麼驢年會麼。
門乃召僧云來來。
僧近前。門以拂子驀口打。
　髻珠是云。者裏則不然。
古人拈椎豎拂意旨如何。
向道頻呼小玉元無事。
祇要檀郎認得聲。
者僧若是個見角知牛底。
必能別露一斑。 ^529c26

資福因鴿湖初開堂乃寄襪#CB15828;與湖。
湖遂書火字封回。
師見皺眉久不語。
鹿苑和尚畫一圓相。
湖曰拘尸羅國親行此令。 ^529c36

於菟大蟲鱉鼻蛇。
從來相聚總冤家。
一山猶自分疆界。
吐毒奮牙尾#CB15824;髿。
〔#CB00589;菴怡〕 ^529c42

和雲和雨占洞庭。
七十二峰瀲灔生。
款乃月明漁火發。
風微浴浪小舟橫。
〔粟菴鼎〕
other:: 
## 郢州芭蕉慧清禪師
郢州芭蕉慧清禪師〔南塔涌嗣〕 ^529c46

上堂拈拄杖曰。你有拄杖子我與你拄杖子。
你無拄杖子我奪却你拄杖子。
靠拄杖下座。 ^530a2

溈山#CB15223;云。
大溈即不然。你有拄杖子我奪却你拄杖子。
你無拄杖子我與你拄杖子。
大溈即如是。諸人還用得也未。
若人用得。德山先鋒臨濟後令。
若也用不得。且還本主。
　投子青云。人無遠慮必有近憂。
　天童覺云。你有則一切有。
你無則一切無。自是當人與奪。
干芭蕉什麼事。正恁麼時。
作麼生是你拄杖子。
　寶峰文云。大眾。
現錢買賣莫受人瞞。
知麼。有利無利不離行市。
　天童傑云。芭蕉老漢將常住物私置。
艸簿花破過頭。致令後代兒孫向拄杖子節目上更生節目。
淩辱宗風。徑山乾索索地。
有也不與。無也不奪。
為甚如此。拈拄杖卓一卓云。
一朝權在手。看取令行時。
　烏石道云。有處與。
固為錦上添花。無處奪。
畢竟作麼生話會。
良久云。來年更有新條在。
惱亂春風卒未休。
　愚菴盂云。者老漢寬處有餘狹處不足。
者裏則不然。你有拄杖子雙手提不起。
你無拄杖子和身放不下。
　神鼎澤云。一分銀子買一雙艸鞵。
了無奇特。祇是不許人穿。
何故。法如是故。喝一喝。
　聖可玉云。諸人還知芭蕉用處麼。
保得他人腴田萬頃。
難免自己窮無一錢。
　鼓山珪云。五祖以拄杖子話請益白雲。
雲云要會麼。多處添些子。
少處減些子。何故。
神仙秘訣父子不傳。
白雲和尚大似一錢為本。
萬錢為利。殊不知如人善博日勝日貧。
老漢道多處添些子。
少處減些子。自然到處恰好。
者漢算法極省工夫。
你諸人要會麼。乃頌。 ^530a8

多添少減休那兌。
支移折變加三倍。
平生有子不須教。
一回落賺自然會。 ^530b8

有無今古兩重關。
正眼禪人過者難。
欲通大道長安路。
莫聽崑崙說往還。
〔投子青〕 ^530b12

舒無踪。卷無跡。日午晴空轟霹靂。
衲子驚迷失路頭。
神號鬼哭知何極。
〔承天宗〕 ^530b16

你有更須當面與。
渠無背後奪將來。
驀然夜半化龍去。
黑雨烏雲裂地雷。
〔虗堂愚〕 ^530b20

南枝向暖北枝寒。
一種春風有兩般。
憑仗高樓莫吹笛。
大家留取倚欄看。
〔山曉晳〕 ^530b24

十八佳人點翠眉。
雙雙畵就衣斜披。
丰姿自是人難見。
張敞徒勞望紫幃。
〔法林音二〕 ^530b28

有無與奪建宗風。
凜凜寒光誰與同。
三級浪高何處去。
謾將雙劍定雌雄。 ^530b32

芭蕉示眾。如人行次。
忽遇前面萬丈深坑。
背後野火來逼。兩畔荊棘叢林。
若也向前則墮在坑塹。
若也退後則野火燒身。
若也轉側則被荊棘林礙。
當與麼時。作麼生免得。
若也免得。合有出身之路。
若免不得。則墮身死漢。 ^530b36

廣胤標云。芭蕉老漢為你和贓捉敗了也。
是你諸人皮下還有血麼。
良久云。若是淩行婆。
定合哭蒼天。 ^530b46

芭蕉因僧問。賊來須打。
客來須看。忽遇客賊俱來時如何。
師曰屋裏有一緉破艸鞵。
曰祇如破艸鞵還堪受用也無。
師曰。汝若將去。前凶後不吉。 ^530c2

資福廣云。雙關把住。
一劒通開。若是短販之徒。
便見冰消瓦解。 ^530c8

芭蕉因僧問如何是透法身句。
師曰。一不得問。二不得休。
曰學人不會。師曰第三度來與汝相見。 ^530c12

休問維摩臥病城。
羅山空自掩光陰。
流沙欲渡全無難。
莫聽鶯啼在那林。
〔投子青〕 ^530c16

一不問兮二不休。
直須識取那鉤頭。
再三回首來相見。
急水波心輥繡毬。
〔#CB01900;菴需〕 ^530c20

芭蕉曰。我年二十八到仰山參見南塔。
見上堂曰汝諸人若是箇漢。
從阿孃肚裏出便作獅子#CB01219;好麼。
我於言下歇得身心便住五載。 ^530c24

承天怡云。芭蕉祇知教人作獅子吼。
殊不知自己吐出許多野狐涎沫。
至今令人掩鼻。　永寧鼎云。
當時會下若有人聞恁麼舉。
遂出眾云。和尚者般行脚。
喫水也須防噎。
other:: 
# 大鑒下八世
大鑒下八世
other:: 
## 吉州資福貞邃禪師
吉州資福貞邃禪師〔資福寶嗣〕 ^530c30

僧問如何是古佛歌。
師作此○相示之。 ^530c40

一曲兩曲深夜談。
松風和雨過前山。
可憐卞玉離荊岫。
誰是知音却取還。
〔投子青〕 ^530c44

資福上堂。隔江見資福。
剎竿便回去。脚跟下好與三十棒。
況過江來。時有僧纔出。
師曰不堪共語。 ^530c48

雲中走馬花千樹。
水底魚行路一旬。
眨上眉毛飛過了。
且看百丈玉光騰。
〔龍華祥〕
other:: 
## 郢州芭蕉山繼徹禪師
郢州芭蕉山繼徹禪師〔芭蕉清嗣〕 ^531a4

僧問。有一人不捨生死不證涅槃。
師還提#CB06078;也無。
師曰不提#CB06078;。
曰為甚麼不提#CB06078;。
師曰老僧麤知好惡。 ^531a8

天童覺云。芭蕉雖然識好惡。
且不能驅畊夫之牛奪饑人之食。
如今有問長蘆。便和聲打。
為甚如此。從來不識好惡。
　洞山瑩云。芭蕉雖識好惡。
大似醉後添杯。要活者僧不得。
天童不識好惡。是則驅畊奪食。
雖活者僧。未免傷鋒犯手。
若有問新豐。但向道利劒不斬死漢。
他若是個衲僧。管取別有生涯。 ^531a14

百歲兒童出戶來。
滿身紅爛惹塵埃。
火中閒步清凉地。
識者無因敢近擡。
〔投子青〕
other:: 
## 郢州芭蕉山圓禪師
郢州芭蕉山圓禪師〔芭蕉清嗣〕 ^531a26

上堂。三千大千世界夜來被老僧都合成一塊。
輥向須彌頂上。帝釋大怒拈得撲成粉碎。
諸上座還覺頭痛也無。
良久曰。莫不識痛癢好。
珍重。 ^531a30

秋深處處醉芙蓉。
幾處西垂幾處東。
不必更教風雨妒。
高原滿徑落花紅。
〔頻吉祥〕宗鑑法林卷四十一
 ^531a38
