
other:: 第六上大佛頂如來密因修證了義諸菩薩萬行首楞嚴經卷第六〔之上〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig:: 
爾時，觀世音菩薩即從座起，頂禮佛足而白佛言：世尊！
憶念我昔無數恒河沙劫，於時有佛出現於世，
名：觀世音。
commentary::  ^1020a37

第二、觀音述證。文二：初、依修尅證。
文三：初、敘本師名。 ^1020a43

箋云：梵語阿嚩盧枳帝溼伐囉耶，唐言觀自在，略云觀世音。
天台智者云：觀是能觀之智，世是所觀之境，音是所度之生。
稱名歸命，應機往救，故云觀世音。
若云觀自在者，大唐三藏云：觀有不住於有，
觀空不著於空，聞名不惑於名，見相不沒於相。
當有不破於有，一切皆無；不壞於無，種種皆有。
是以心不能動，境不能遷動，不亂真實，可謂無礙智慧也。
又法華云：若有無量百千眾生受諸苦惱，
聞是觀世音，一心稱名觀世音菩薩，即時觀其音聲，皆得解脫。
又此菩薩大悲經云：過去名正法明如來。
觀音授記經云：未來補彌陀名普光功德山王如來。
又有佛出世名觀世音者，因從果號，資得師名，
表師資互明，因果交微。
orig::  ^1020a45

我於彼佛發菩提心，彼佛教我從聞、思、修入三摩地。
commentary::  ^1020b26

次發心承教。
箋云：發菩提心者，五菩提中發心菩提也。
聞則側聆正教，思則決擇在心，修則如理修行。
教是能詮文，義是所詮理。
依能詮文下，悟所詮理，然後如理修行。
作佛去。
orig::  ^1020b28

初於聞中，入流亡所。
commentary::  ^1020b36

後、依修尅證。文二：初、依修。
文二：初、旋流滅六。
箋云：耳根發耳識，故曰聞。
一切眾生順流，不能逆流，言入流是不順流也。
則能緣心，不順所緣境。
亡所者，既無能緣心，亦無所緣境也。
或入流者，入於聖流。
亡者，無也，無所聞聲塵也。
入聖之流，既不被時分所遷，五濁之中超劫濁也。
亡所，所聞聲塵不起。
聲是十一種色法，既無聲，五陰之中超色陰。
色者，質礙，言亡所則去質礙也。
orig::  ^1020b38

所入既寂，動靜二相，了然不生。
commentary::  ^1020c6

箋云：此三句返釋上入流亡所也。
所入者，所入塵境。
入是能入之心，所入能入聲境。
觀心二俱寂靜，則無動靜可生。
若有聲塵，則有動靜。
已上是滅六也。
orig::  ^1020c8

如是漸增，聞所聞盡。
commentary::  ^1020c16

後七、八俱袪。
箋云：漸則由漸，增則加增。
既滅六，猶有七、八二識，今漸漸加增彼七、八。
聞則能聞是第六識，所聞是聲境，此二俱滅也，亦不住滅六之心。
若住滅六，即有滅六之見，今不住滅六之見，五濁之中超見濁。
若有滅六之心，即有領納之義，今既不住滅六之心，五陰之中超受陰。
orig::  ^1020c18

盡聞不住。
commentary::  ^1020c30

箋云：所聞能聞，二心俱滅，亦不作滅能所之住，
故云不住不住，能聞所聞已滅之解。
若有住不住滅六之住，則有可取可住，則為煩惱。
今既不住滅六之住，五濁之中超煩惱濁。
若有滅六之住，則成取像。
今滅六之住亦不住，則無取像行相，五陰之中出想陰。
orig::  ^1020c32

覺所覺空。
commentary::  ^1020c44

箋云：上覺則第八識，下所覺則第七識。
起八覺第七，第八為能，第七為所，此所覺七識乃空。
雖亡第七，猶有能覺第八在。
或覺則能覺是第七識，所覺則第六已滅。
若有七在，則執八見分，與四惑俱，則流落諸趣，便有眾生。
今所覺第六，不住滅六之心，第七能覺亦空，五濁之中超眾生濁。
若第七在，帶彼第八成染，有遷流造作之行相。
今第七既滅，五陰之中超行陰。
orig::  ^1020c46

空覺極圓。
commentary::  ^1021a14

箋云：空則起能空之智，覺則第八起智來，
空此八識能覺之心，故至極圓□也。
或能覺則第八覺滅彼七，今七既滅，八為能覺，
□為所空，二俱滅盡，故云極圓。
若有第八在，則有□持不斷之功能，執持有情，
故今第八能覺既滅，則□連持之功能，五濁之中超命濁。
若有第八□，則三界總報住，識強智□，
強生了別，今能覺既空，則智強識劣，五陰之中超識陰。
orig::  ^1021a16

空所空滅。
commentary::  ^1021a32

箋云：上空則能空之智，所空則第八識。
□起智空其所空，此能空之智亦無有也。
為能空智對著八識，八識亦為所，此則遣能三之智。
或能空是智，所空則八識。
今能空智與所空識雖去，亦無能空所空之解。
orig::  ^1021a34

生滅既滅，寂滅現前，忽然超越世、出世間十方圓明，獲二殊勝。
commentary::  ^1021a44

後、尅證。文二：初、總標生滅。
箋云：生則三能變，滅則起智。
今起智生，滅彼滅了，此智亦滅，故云既滅。
殊簡平常，勝簡於劣。
orig::  ^1021a48

一者、上合十方諸佛本妙覺心，與佛如來同一慈力。
commentary::  ^1021b6

後別列。文二：初、上合佛心。
箋云：上合則起始覺智，合本覺心則本覺理也。
謂自心與佛心無別，自智與佛智無殊，慈能與樂故。
orig::  ^1021b8

二者下，合十方一切六道眾生，與諸眾生同一悲仰。
commentary::  ^1021b14

後□通凡性。
箋云：謂如無二如，眾生亦如也，佛有同體大悲故。
orig::  ^1021b16

世尊，由我供養觀音如來，蒙彼如來授我如幻聞熏聞修金剛三昧。
commentary::  ^1021b20

後、妙應群心。文二：初、圓慈廣應。
文三：初、推師授證。 ^1021b24

箋云：言蒙彼如來教授，於我如幻，似有不有，如空不空。
聞熏則耳根熏習，聞修是三慧影取。
思聞則聞外教，思則思內義，修則內外俱收。
金剛則智起智來，斷自成煩惱。
三昧，唐言正受。不受諸受，故云正受也。
orig::  ^1021b26

與佛如來同慈力故，令我身成三十二應，入諸國土。
commentary::  ^1021b36

箋云：佛有同體大悲三十二應者，乃無身中現身，無形中現形也。
入則能入，諸國土是所入。
orig::  ^1021b38

世尊！若諸菩薩入三摩地，進修無漏勝解現圓。
commentary::  ^1021b42

次、廣列隨求。文二：初、求出世。
文四：初、佛身。
箋云：入則能入，三摩地是所入。
進修者，增進修行。
勝解則起始覺智，合本覺理。
或勝解者，於決定境印持為性，不可引轉為業。
現圓者，為此菩薩欲得勝解顯現圓滿。
orig::  ^1021b44

我現佛身而為說法，令其解脫。
commentary::  ^1021c6

箋云：若是資糧加行位菩薩，乃現小化身，
以生空草為座，現丈六相，說生滅四諦。
若是地前菩薩，現大化身千尺相。
若入地已去，初地現百由旬□，坐百華蓮華，說百法名門。
三地現萬。四地現億。
至法身地，現不可說不可說由旬身。
orig::  ^1021c8

若諸有學寂靜妙明，勝妙現圓，我於彼前現獨覺身而為說法，
令其解脫。
commentary::  ^1021c18

二，獨覺身。
箋云：寂靜妙明，此是麟覺。
喻獨覺是利根者，無佛之世，出生作佛。
燈後#CB08504;身唯善寂，
意翫清虗，或寂靜妙明，則生空智。
勝妙現圓，則生空涅槃。
orig::  ^1021c22

若諸有學，斷十二緣。
commentary::  ^1021c30

三，緣覺身。
箋云：斷十二緣，過去二因，無明、行；現在五果，
識、名色、六入、觸、受；現在三因，愛、取、有；未來二果，
生、老死。
orig::  ^1021c32

緣斷勝性勝妙現圓，我於彼前現緣覺身而為說法，令其解脫。
commentary::  ^1021c38

箋云：緣斷勝性，是生空智。
勝妙現圓，是生空涅槃。
此唯部類而行，出有佛世，是鈍根者所說十二因緣法。
orig::  ^1021c42

若諸有學得四諦空，修道入滅，勝性現圓，
我於彼前現聲聞身而為說法，令其解脫。
commentary::  ^1021c48

四，聲聞身。
箋云：修道諦智，證滅諦理，故云入滅。
勝性現圓，是生空智，說四諦法。
orig::  ^1022a4

若諸眾生，欲心明悟，不犯欲塵，欲身清淨。
commentary::  ^1022a8

後、願世間。文三：初、步天勝樂。
文七：初、超塵業眾。 ^1022a10

箋云：欲心明悟者，言不與欲境相交，失念受樂，分明悟解也。
影下欲界為苦，欣上界為淨為樂。
orig::  ^1022a12

我於彼前現梵王身而為說法，令其解脫。
commentary::  ^1022a16

箋云：梵淨王，往也。
色界諸天之所歸往，初禪三天，二禪三天，
三禪三天，四禪九天，二九一十八天，乃梵王所管，
多說布施、持戒等法。
解脫者，出離欲界苦，求上色界樂。
經中前三乘皆解脫，今梵王亦言解脫者，
秪是離不欲塵名解脫，非同三乘出苦解脫。
向下即言成就。
orig::  ^1022a18

若諸眾生欲為天主統領諸天，我於彼前現帝釋身而為說法，
令其成就。
commentary::  ^1022a30

次樂欲居尊。
箋云：欲為天主者，欲為欲界六天之主。
帝釋者，正梵云釋迦、提婆、因達羅，廣言能天帝。
釋迦是姓，提婆是天，因達羅是帝。
言帝釋，唐梵雙舉，文略□也。
向下說法，如前行相。
orig::  ^1022a34

若諸眾生欲身自在遊行十方，我於彼前現自在天身而為說法，
令其成就。
commentary::  ^1022a42

三目佗隨心。
箋云：自在天，今疏主意指樂變化天，則欲界第五天受欲樂，
於目境上變之。慈恩云：夜摩、覩史二天自在得異熟果，
隨意所念，勝下二天。
上二天如果，依樹而得。
今隨欲得，名自在天。
自在者，離縛義。
orig::  ^1022a46

若諸眾生欲身自在飛行虗空，我於彼前現大自在天身而為說法，
令其成就。
commentary::  ^1022b8

四、佗崇己翫。
箋云：疏主意云：是佗化自在天，於佗人浮塵化赴受用也。
慈恩云：樂變化天。
佗化自在天名大自在天，不樂異熟，果樂自樂，
佗變為樂具而受之，是名大自在天。
orig::  ^1022b12

若諸眾生愛統鬼神救護國土，我於彼前現天大將軍身而為說法，
令其成就。
commentary::  ^1022b20

五營統思。
orig::  ^1022b24

若諸眾生愛統世界，保護眾生，我於彼前現四天王身而為說法，
令其成就。
commentary::  ^1022b26

六四，埵稜威。
箋云：則東方持國天王，南方增長，西方醜目，
北方多聞，居妙高山半第四層級。
orig::  ^1022b30

若諸眾生愛生天宮，驅使鬼神，我於彼前現四天王國太子身而為說法，
令其成就。
commentary::  ^1022b34

七、驅驟百靈。
箋云：太子統領四天下鬼神。
orig::  ^1022b38

若諸眾生樂為人主，我於彼前現人王身而為說法，令其成就。
commentary::  ^1022b40

次願處人榮。文八。
初願垂衣化物。
箋云：堯舜垂衣裳而天下治，上衣下裳，法諸天地。
orig::  ^1022b44

若諸眾生愛主族姓，世間推讓，我於彼前現長者身而為說法，
令其成就。
commentary::  ^1022b48

二、求混俗怡神。文二：初、長者。
箋云：是長之者，名曰長者氏族姓字。
orig::  ^1022c4

若諸眾生愛談名言清淨自居，我於彼前現居士身而為說法，
令其成就。
commentary::  ^1022c8

後居士。
箋云：好談名雅之言，居家內治之士，雖處三界，
不混欲塵，常修梵行。
orig::  ^1022c12

若諸眾生愛治國土，剖斷#CB15131;邑，
我於彼前現宰官身而為說法，令其成就。
commentary::  ^1022c16

三則製錦褰帷。
箋云：製錦者，孔子云：未能操刀而使製錦，
有美錦，何不使人學製焉？
喻縣令為政。褰，舉也。
在傍曰帷，又自障也。
後漢賈琮冀州刺史傳：車乘帷裳。
升車襄帷曰：刺史當遠視廣聽，糺察善惡，
何乃反垂帷裳，以自掩塞乎？
百城聞之震慄。 #CB15131;則諸侯為#CB15131;，
邑則縣令治色。剖，猶剖判。
斷，猶聆斷。
orig::  ^1022c20

若諸眾生愛諸數術，攝衛自居，我於彼前現婆羅門身而為說法，
令其成就。
commentary::  ^1022c34

四乃玄通異術。
箋云：數術者，則名數法術也。
攝衛者，則收攝術護其用也。
梵□婆羅門，唐言淨胤，西天第二姓也。
年七歲，若學就四圍陀，則為國師。
四圍陀者，一醫方，二祭祀，三卜相音樂戰法，四既術也。
orig::  ^1022c38

若有男子好學出家，持諸戒律，我於彼前現比丘身而為說法，
令其成就。
commentary::  ^1022c48

三、桑門毒，律文二：初、僧。
箋云：桑門，或云沙門那，唐言勤息。
勤求道業，息諸惡念。
orig::  ^1023a4

若有女人好學出家，持諸禁戒，我於彼前現比丘尼身而為說法，
令其成就。
commentary::  ^1023a8

後尼。
箋云：禁戒，五、八也。
五戒：不殺、不盜、不邪婬、不妄語、不飲酒食肉。
八戒者，添：六、不得帶珮瓔珞，香油塗身，
熏香作服；七、不得歌舞作唱，及故觀聽；
八、不得上高大床。
然尼有三百四十八戒。
orig::  ^1023a12

若有男子樂持五戒，我於彼前現優婆塞身而為說法，令其成就。
commentary::  ^1023a20

六、守禮居家。文二：初、優婆塞。
箋云：唐言近事淨。
orig::  ^1023a24

若有女子五戒自居，我於彼前現優婆夷身而為說法，令其成就。
commentary::  ^1023a26

後優婆夷。
箋云：唐言近事女。
五戒自居者，言但自居家，持其五戒，如前釋。
orig::  ^1023a30

若有女人內政立身以修家國，我於彼前現女主身及國夫人、
命婦、大家而為說法，令其成就。
commentary::  ^1023a34

七、雅訓形門。
箋云：修家國者，言修家治國也。
女主，女天子也，或云公主。
國夫人則王后也。
命婦則有命之婦，九嬪已下。
大家則守賢之女，如曹大家年十九，製八篇，誡諸女子之事。
orig::  ^1023a38

若有眾生不壞男根，我於彼前現童男身而為說法，令其成就。
commentary::  ^1023a46

八，孤貞內室。文二。
初，童男。
orig::  ^1023b2

若有處女愛樂處身，不求侵暴，我於彼前現童女身而為說法，
令其成就。
commentary::  ^1023b4

後童女。
箋云：處在室間曰處女。
侵則侵於欲境，暴則卒暴之心。
言欲□盛，如今已無。
orig::  ^1023b8

若有諸天樂出天倫，我現天身而為說法，令其成就。
commentary::  ^1023b12

後意脫邪倫。文九。
初志超情醉。
箋云：為諸天者，樂如醉酒人。
問：前言梵天及自在等，何故此又言諸天？
答：此言樂出天倫，是生厭。
彼言樂為天主，是生忻也。
orig::  ^1023b14

若有諸龍樂出龍倫，我現龍身而為說法，令其成就。
commentary::  ^1023b22

二、厭處興雲。
orig::  ^1023b24

若有藥叉樂度本倫，我於彼前現藥叉身而為說法，令其成就。
commentary::  ^1023b26

三樂離飛精。
箋云：藥叉，唐言勇健，或云暴惡。
飛行空中，食噉亦攝地行。
orig::  ^1023b30

若乾闥婆樂脫其倫，我於彼前現乾闥婆身而為說法，令其成就。
commentary::  ^1023b34

四意除音伎。
箋云：新云健闥嚩，唐言尋香行。
諸作樂神中有斯等輩，由此西方呼諸散樂名乾闥縛，
不作生業，秖尋香氣作樂求乞。
orig::  ^1023b38

若阿修羅樂脫其倫，我於彼前現阿修羅身而為說法，令其成就。
commentary::  ^1023b44

五，憍尸罷戰。
箋云：憍尸迦，唐言繭兒，則帝釋異名，常與修羅戰。
舊云阿修羅，新云阿素洛。
阿之言非，素洛言天。
多行諂誑，無彼天行，故云非天。
orig::  ^1023b48

若緊陀羅樂脫其倫，我於彼前現緊陀羅身而為說法，令其成就。
commentary::  ^1023c6

六息和梁塵
箋云：息和則宋玉有歌者，郢中和者不過數人，
唱彌高而和彌寡，陽春白雪之曲也。
梁塵者，善歌，有虞云：發聲動梁塵。
緊陀羅，或云緊那羅，新云緊捺洛，唐言歌神。
初歌四諦，次歌十二因緣，次歌六度萬行，
後歌一乘，如世樂音歌君之德。
orig::  ^1023c10

若摩呼羅伽樂脫其倫，我於彼前現摩呼羅伽身而為說法，
令其成就。
commentary::  ^1023c22

七、異術停操。
箋云：操則操持此類，為前生好操異術，故招此報。
舊云摩睺羅，經云摩呼羅，正云莫呼落迦，
唐言大腹，則田中蝦 #CB03157;蟒虵之類也。
orig::  ^1023c26

若諸眾生樂人、修人，我現人身而為說法，令其成就。
commentary::  ^1023c32

八、寰中悅志。
orig::  ^1023c34

若諸非人，有形、無形，有想、無想，樂度其倫，
我於彼前皆現其身而為說法，令其成就。
commentary::  ^1023c36

九、總袪形累。
箋云：非人則思也。
有形，有形質者。無形，無色天。
有想則有想天，無想則無想天。
orig::  ^1023c40

是名妙淨。三十二應入國土身，皆以三昧聞熏聞修，無作妙力自在成就。
commentary::  ^1023c44

後彰呈妙力。
箋云：三昧則理，聞熏則慧。
無作妙力，乃無為無造作微妙之力。
力者，難屈伏義。
orig::  ^1023c48

世尊！我復以此聞熏聞修金剛三昧無作妙力，與諸十方三世六道一切眾生同悲仰故。
commentary::  ^1024a4

後、悲救群傷。文二：初、消迷濟溺。
文三：初、總彰無畏。 ^1024a8

箋云：聞熏，耳根熏習也。
聞修則三，慧影取思。
金剛則智，三昧則理。
悲乃傷己苦而#CB15072;彼苦，仰則荷聖德而虔同仰。
觀音如來，是我之師。
orig::  ^1024a10

令諸眾生，於我身心，獲十四種，無畏功德。
commentary::  ^1024a16

箋云：一切眾生但於耳根門頭入流亡所，
信自身與佛身無別，自心與佛心無殊，
與觀音一同，故得與我身心獲十四種無畏功德。
功為功能，德乃德業。
或身是現千首、萬首、千臂、萬臂之身，心是大悲之心。
orig::  ^1024a18

一者、由我不自觀音。
commentary::  ^1024a28

次、廣護群災。文四：初、彰救護。
文二：初、觀聲總救。 ^1024a30

箋云：一切眾生乃順聲塵，而觀音不順聲塵。
orig::  ^1024a32

以觀觀者。
commentary::  ^1024a34

箋云：上則能觀之智，下則所觀之理，乃返聞聞自性，故或以觀則能觀耳。
根觀者是所觀，以能觀觀所觀，聲塵無自性，此則自利。
orig::  ^1024a36

令彼十方苦惱眾生，觀其音聲即得解脫。
commentary::  ^1024a42

箋云：則利佗，前約根本，後約後得。
觀其音聲者，或聞觀音名，或聞觀音所說之法，
即得解脫，則離其三苦、五苦，惱亂一切眾生。
orig::  ^1024a44

二者、知見旋復。
commentary::  ^1024b2

後約別扶危。文七。
初炎颷不爇。
箋云：眼識現量，妄知妄見之心，旋還復歸真源。
orig::  ^1024b4

令諸眾生，設入大火，火不能燒。
commentary::  ^1024b8

箋云：一切眾生向違情境上生嗔，順情境上生貪，此則愛心。
如今既盡，則無欲火所燒逼。
然眼見色，眼識今既入流，自然不被色塵所牽。
orig::  ^1024b10

三者、觀聽旋復，令諸眾生大水所漂，水不能溺。
commentary::  ^1024b16

二、偃履洪波
箋云：偃，息也。則耳識旋復真聞，不被生死欲浪之所漂沒。
orig::  ^1024b18

四者、斷滅妄想。
commentary::  ^1024b22

三鬼國無復。
箋云：則第六識虗妄想相。
orig::  ^1024b24

心無殺害，令諸眾生入諸鬼國，鬼不能害。
commentary::  ^1024b26

箋云：為此妄心傷殘一切物命，鬼不能害者，
鬼有害心，今其無矣。
orig::  ^1024b28

五者、熏聞成聞。
commentary::  ^1024b32

四、刀鋒寸壞。
箋云：耳根成真聞性。
orig::  ^1024b34

大根銷復。
commentary::  ^1024b36

箋云：此六知根悉皆銷滅，旋復真聞之性。
orig::  ^1024b38

同於聲聽。
commentary::  ^1024b40

箋云：一根發識，徧緣諸境。
orig::  ^1024b42

能令眾生臨當被害，刀段段壞，使其兵戈猶如割水，
亦如吹光，性無搖動。
commentary::  ^1024b44

箋云：性無搖動，則法身也。
orig::  ^1024b48

六者、聞熏精明。
commentary::  ^1024c2

五叉剎不視。
箋云：聞熏則耳根精明，乃真性精明。
orig::  ^1024c4

明徧法界，則諸幽暗性不能全。
commentary::  ^1024c6

箋云：言此真聞之性，圓明周徧，法界幽暗，則七識頑空之性。
然真明之性現前，乃明來暗謝，智起惑亡，
故明性全，暗性不全。
orig::  ^1024c8

能令眾生藥叉、羅剎、鳩槃茶鬼及毗舍遮、
富單那等，雖近其傍目不能視。
commentary::  ^1024c14

箋云：鬼神之輩幽暗，雖近其傍，同不能視，邪不干正。
orig::  ^1024c18

七者音性圓銷，觀聽返入，離諸塵妄，能令眾生禁繫枷鏁所不能著。
commentary::  ^1024c22

六，杻械離身。
箋云：一切音聲之性，悉皆圓銷，無其聲塵。
觀聽返入者，則返聞聞自性，既乃返聞真性。
此之真性，無形無相，無枷鏁等事。
orig::  ^1024c26

八者、滅音圓聞。
commentary::  ^1024c32

七、劫賊停傷。
箋云：滅音，則滅聲塵也。
圓聞，乃圓通真聞。
orig::  ^1024c34

徧生慈力，能令眾生經過險路，賊不能劫。
commentary::  ^1024c38

箋云：言此圓聞之性，周徧法界，生其慈力，故慈能與樂。
orig::  ^1024c40

九者、熏聞離塵。
commentary::  ^1024c44

二、滅俱生。文三：初、染愛全除。
箋云：熏聞則聞思修三慧，離塵乃離諸色塵。
orig::  ^1024c46

色所不劫，能令一切多婬眾生遠離貪欲。
commentary::  ^1025a2

箋云：一切眾生不了色即是空，乃被色所侵奪。
今既返聞，聞自性了色即空故，則諸色塵不能劫奪其慧命。
orig::  ^1025a4

十者、純音無塵。
commentary::  ^1025a10

次嗔怨息種。
箋云：言純是圓聞之音，無其聲塵。
orig::  ^1025a12

根境圓融。
commentary::  ^1025a14

箋云：根之與境，悉皆無相。
orig::  ^1025a16

無對所對，能令一切忿恨眾生離諸嗔恚。
commentary::  ^1025a18

箋云：無能對心，所對境也。
orig::  ^1025a20

十一者，銷塵旋明。
commentary::  ^1025a22

後皆昧潛銷。
箋云：銷諸妄塵，旋歸真明之性。
orig::  ^1025a24

法界身心，猶如琉璃，朗徹無礙。
commentary::  ^1025a26

箋云：身是法界身，量等虗空。
心是法界心，絕諸分別。
琉璃則分喻之，若是法身，不可為喻。
orig::  ^1025a28

能令一切，昏鈍性障。
commentary::  ^1025a32

箋云：則第七識帶起頑空，乃空神影，取無色界四蘊成身。
orig::  ^1025a34

諸阿顛迦！
commentary::  ^1025a38

箋云：唐言無種性人。
設使勤求，但向人天求少安樂，不能通趣無上菩提。
此人無大乘種，斷滅善根。
orig::  ^1025a40

永離癡暗。
commentary::  ^1025a44

箋云：為起智斷，妄言癡暗，乃根本無明，
不了理事，當體昏暗。
orig::  ^1025a46

十二者、融形復聞。
commentary::  ^1025b2

三、表願隨。文二：初、男。
文二：初、上應佛心。
箋云：言融銷其身形，復歸其聞性也。
orig::  ^1025b4

不動道場。
commentary::  ^1025b8

箋云：法無去來，無動轉故。
orig::  ^1025b10

涉入世間。
commentary::  ^1025b12

箋云：身土交參故。
orig::  ^1025b14

不壞世界。
commentary::  ^1025b16

箋云：存器世也。
orig::  ^1025b18

能徧十方供養微塵諸佛如來，各各佛邊為法王子。
commentary::  ^1025b20

箋云：言現身現土，教化眾生。
orig::  ^1025b22

能令法界無子眾生欲求男者，誕生福德智慧之男。
commentary::  ^1025b24

後下隨人願。
orig::  ^1025b26

十三者、六根圓通。
commentary::  ^1025b28

後女文二：初、上應佛心。
箋云：言六根圓徧通達。
orig::  ^1025b30

明照無二。
commentary::  ^1025b32

箋云：乃即體之智，圓明洞徹無二，則一根徧緣諸境，各得互用也。
orig::  ^1025b34

含十方界。
commentary::  ^1025b38

箋云：含一方□方無外，唯一真□體。
orig::  ^1025b40

立大圓鏡。
commentary::  ^1025b42

箋云：轉八識成大圓鏡智。
orig::  ^1025b44

空如來藏。
commentary::  ^1025b46

箋云：一空真如，理目顯德，乃涅槃也。
orig::  ^1025b48

承順十方微塵如來祕密法門，受領無失。
commentary::  ^1025c2

箋云：則不空如來藏是，菩提則四智菩提種子是，生德祕密法門則等流教法也。
orig::  ^1025c4

能令法界無子眾生欽求女者，誕生端正福德柔順眾人愛敬有相之女。
commentary::  ^1025c8

後下隨人願。
orig::  ^1025c12

十四者、此三千大千世界百億日月，現住世間諸法王子，
有六十二恒河沙數，修法垂範，教化眾生，
隨順眾生，方便智慧，各各不同。
commentary::  ^1025c14

四、彰名福益。文四：初、彰群智劣。
箋云：三千大千百億日月，則娑婆一佛化境。
其中諸法王子，紹隆佛日者，有六十二殑伽沙。
各各修其教法，垂彼儀範，化度眾生，隨順其根，
機以智慧，方法巧便，固非一致。
orig::  ^1025c20

由我所得圓通本根，發妙耳門，然後身心微妙含容，徧周法界。
commentary::  ^1025c30

二，顯己巧圓。
箋云：圓通本根，則耳根發起。
真聞之性微妙，向其耳門之中，含裹包容。
法界是依報，自身是正報。
依正二報，身土交參，乃法身。
orig::  ^1025c34

能令眾生持我名號，與彼共持六十二恒河沙諸法王子，二人福德正等無異。
commentary::  ^1025c40

三校福齊諸。
箋云：六十二億諸佛俱不出此圓通法門，乃佛佛道同故。
orig::  ^1025c44

世尊！我一號名與彼眾多名號無異，由我修習得真圓通。
commentary::  ^1025c48

四歎名圓敵。
orig::  ^1026a4

是名十四。施無畏力，福備眾生。
commentary::  ^1026a6

後通前總結。
箋云：此福備覆一切眾生。
orig::  ^1026a8

世尊！我又獲是圓通修證無上道故。
commentary::  ^1026a10

後、顯德呈奇。文三：初、略標圓德。
箋云：修則能修是智，證是所證是理。
言此耳根圓通門，更無過上道即智也。
orig::  ^1026a12

又能善獲，四不思議，無作妙德。
commentary::  ^1026a18

箋云：此四種不可心思口議，無為無造作微妙功德。
orig::  ^1026a20

一者、由我初獲妙妙聞心。
commentary::  ^1026a24

次、廣演呈奇。文四：初、現形宣呪。
文二：初、總陳觀證。
文二：初、述證。 ^1026a26

箋云：初獲者，則初於聞中入流亡所，上妙則離前聲塵境，
下妙乃圓聞自性心，則貞實真心。
orig::  ^1026a28

心精遺聞。
commentary::  ^1026a34

箋云：此心精明，遺却聲境。
orig::  ^1026a36

見聞覺知，不能分隔。
commentary::  ^1026a38

箋云：則一根發識，徧緣諸境。
orig::  ^1026a40

成一圓融，清淨寶覺。
commentary::  ^1026a42

箋云：真覺可貴可重。
orig::  ^1026a44

故我能現眾多妙容。
commentary::  ^1026a46

後述能。
箋云：離能應所應，無功用道現前，故曰妙容也。
orig::  ^1026a48

能說無邊祕密神呪。
commentary::  ^1026b4

箋云：補陀羅山、紫黑、旃檀、沈水、香剎、大陀羅尼等具四義。
orig::  ^1026b6

其中或現一首、三首、五首、七首、九首、十一首，
如是乃至一百八首、千首、萬首、八萬四千爍迦囉首。
commentary::  ^1026b10

後能現奇形。文三：初現首。
箋云：一百八首表一百八煩惱，八萬四千表八萬四千塵勞業惑門。
爍迦囉，唐言輪，然帝釋有之。
外國有不賓者，此輪掉空而去，碾之自然賓伏，
喻法身能摧一切煩惱，此則輪奇也。
後二表法亦然。
orig::  ^1026b14

二臂、四臂、六臂、八臂、十臂、十二臂、十四、
十六、十八、二十至二十四，如是乃至一百八臂、
千臂、萬臂、八萬四千母陀羅臂。
commentary::  ^1026b24

次現臂。
箋云：母陀羅則印，則手中結此吉祥印。
orig::  ^1026b30

二目、三目、四目、九目，如是乃至一百八目、
千目、萬目、八萬四千清淨寶目，或慈、或威、
或定、或慧，救護眾生得大自在。
commentary::  ^1026b32

後現目。
箋云：清淨寶目者，言法眼清淨。
orig::  ^1026b38

二者、由我聞思。
commentary::  ^1026b40

二，像法遐聞。
箋云：則三慧，或云是耳根。
發識思，則第六識。
orig::  ^1026b42

脫出六塵。
commentary::  ^1026b46

箋云：無六塵境。
orig::  ^1026b48

如聲度垣不能為礙，故我妙能現一一形誦一一呪，
其形其呪能以無畏施諸眾生，是故十方微塵國土皆名我為施無畏者。
commentary::  ^1026c2

箋云：如聲度垣，喻真聞之性無有所礙。
orig::  ^1026c8

三者、由我修習本妙圓通清淨本根，所遊世界，
皆令眾生捨身珍寶，求我哀愍。
commentary::  ^1026c10

三感施珍財。
箋云：捨身珍寶者，令離貪也。
orig::  ^1026c14

四者、我得佛心證於究竟。
commentary::  ^1026c16

四、隨求普獻。文三：初、顯標全證。
orig::  ^1026c18

能以珍寶，種種供養，十方如來。
commentary::  ^1026c20

次普供無遺。
箋云：表自離貪也。
orig::  ^1026c22

傍及法界六道眾生，求妻得妻，求子得子，
求三昧得三昧，求長壽得長壽，如是乃至求大涅槃得大涅槃。
commentary::  ^1026c24

後旋願隨求。
箋云：涅槃者，則佛□□□二轉依果，含取菩提。
orig::  ^1026c28

佛問圓通：我從耳門，圓照三昧。
commentary::  ^1026c32

後總伸圓證。文三：初敘根圓證。
箋云：圓照，智也。三昧，理也。
理智冥合，理則體，智則用，攝智用歸涅槃之體。
orig::  ^1026c34

緣心自在。
commentary::  ^1026c40

箋云：因入流亡，所能緣之，心乃自在，不被聲塵所覆。
orig::  ^1026c42

因入流相，得三摩提，成就菩提，斯為第一。
commentary::  ^1026c46

箋云：因入流相者，入流亡所。
返聞，聞自性也。
orig::  ^1026c48

世尊！彼佛如來歎我善得圓通法門，於大會中授記我為觀世音號。
commentary::  ^1027a2

次述記承師。
箋云：觀音乃師，菩薩乃資，資連師號，表因果合轍，師資互顯。
orig::  ^1027a6

由我觀聽十方圓明，故觀音名徧十方界。
commentary::  ^1027a10

後顯隨名證。
orig::  ^1027a12

爾時世尊，於師子座。
commentary::  ^1027a14

後、別簡圓修。文四：初、垂光密證。
文八：初、釋迦騰耀。 ^1027a16

箋云：爾時者，當二十五聖敘述圓通了畢之時。
師子表其無畏，是體；向北體上有住著之義，
名座，是用。先體後用，師子即座，持業釋。
又師子表佛是人中師子，如王即勝；座是無記木頭，
無畏則無怛懼，義即劣。
先勝後劣，依主釋。
orig::  ^1027a18

從其五體同放寶光，遠灌十方微塵如來及法王子、諸菩薩頂。
commentary::  ^1027a28

箋云：若灌十方佛頂，表此首楞嚴三昧唯佛親證。
若灌諸菩薩及法王子，表此頂三昧誰人無分。
orig::  ^1027a32

彼諸如來亦於五體同放寶光，從微塵方來灌佛頂，并灌會中諸大菩薩及阿羅漢。
commentary::  ^1027a36

二、塵佛舒光。
箋云：八地稱大菩薩，表佛佛道同，生生體一。
orig::  ^1027a40

林木池沼，皆演法音。
交光相羅，如寶絲網。
commentary::  ^1027a44

三化演交輝。
箋云：此表有情無情，齊成佛道，純一法性。
淨土，如華嚴經云：剎說眾生說，三世一切說。
大曰池，小曰沼。此乃唯識相，但了相歸性。
情與非情同一體，無心外法也。
彼佛此佛，二光相交。
羅籠，如帝釋宮因陀羅網。
羅籠同結，重重相涉。
orig::  ^1027a46

是諸大眾得未曾有，一切普獲金剛三昧。
commentary::  ^1027b8

四、聽徒同證。
箋云：金剛三昧則首楞嚴三昧，名異體同。
金剛則智，三昧則理也。
orig::  ^1027b10

即時天雨百寶蓮華，青黃赤白間錯紛糅，十方虗空成七寶色。
commentary::  ^1027b14

五、天華颺彩
orig::  ^1027b18

此娑婆界大地山河俱時不現。
commentary::  ^1027b20

六、河岳冥潛。
箋云：丘陵坑坎，皆當隱閉。
orig::  ^1027b22

唯見十方，微塵國土，合成一界。
commentary::  ^1027b24

七界合塵沙。
箋云：一時化成法性淨土，表除分劑之心。
orig::  ^1027b26

梵唄詠歌，自然敷奉。
commentary::  ^1027b30

八妙音同奏。
箋云：梵唄之聲，調詠歌頌，自然空中敷揚演奏。
orig::  ^1027b32

於是如來告文殊師利法王子：汝今觀此二十五無學諸大菩薩及阿羅漢，
各說最初成道方便，皆言修習得真圓通。
commentary::  ^1027b36

二、勑簡圓通。文三：初、告審羣因。
箋云：久應正覺，跡履因位，紹隆灌頂佛之太子，由此稱法王子。
鴦崛摩羅經云：文殊是此方常喜世界歡喜藏摩尼寶積佛。
又云：過去為龍種上尊王佛。
又寶積經云：授記於南方，名普現色身如來。
又佛名經云：為過去、未來、現在一切祖師。
又華嚴經云：與諸眷屬住清涼山。
文殊表智，智以決斷，轉染得淨，故用簡之。
orig::  ^1027b42

彼等修行，實無優劣前後差別。
commentary::  ^1027c8

次覆彰平等。
箋云：此二十五人，各各得圓徧，通達法門，實無長短。
orig::  ^1027c10

我今欲令阿難開悟，二十五行誰當其根？
兼我滅後，此界眾生入菩薩乘求無上道，何方便門得易成就？
commentary::  ^1027c14

後勑詳當要。
箋云：意謂堪忍世界，以音聲為佛事。
此告時有二意：一、我今欲令阿難悟二十五行。
問：當阿難根機者，是何門益現在？
二、兼我滅後，此界眾生入菩薩乘，何方便門易得成就，是益未來？
大佛頂首楞嚴經卷第六上第六下大佛頂如來密因修證了義諸菩薩萬行首楞嚴經卷第六
〔之下〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig::  ^1027c18

文殊師利法王子奉佛慈旨，即從座起，
頂禮佛足，承佛威神，說偈對佛：
commentary::  ^1028a16

三、奉旨料譔。文二：初、申儀受告。
orig::  ^1028a20

覺海性澄圓。
commentary::  ^1028a22

後、頌擇羣詮。文二：初、簡餘非當。
文二：初、總明方便。
文三：初、標真顯妄。 ^1028a24

箋云：覺則無漏真智，海則喻智無涯。
緣此智與理冥時，不分能所，圓徧法界。
故性則本來自性，澄則本來澄，圓則圓徧法界。
orig::  ^1028a26

圓澄覺元妙。
commentary::  ^1028a32

箋云：此牒澄圓可也。
此圓滿澄湛性上無漏覺智，元來離能所，故稱為妙。
orig::  ^1028a34

元明照生所。
commentary::  ^1028a38

箋云：元則元來真性，明則湛寂真明，照則強生覺照之功用，
生所者則無明。為有強覺之智，照彼所照無明，便生得所相當情。
orig::  ^1028a40

所立照性亡。
commentary::  ^1028a46

箋云：既有所照之相，無明當情，便有能緣之心。
能所既立，是前來能照之智亦隱，最初覺海性澄圓亦隱。
亡者，無也。
orig::  ^1028a48

迷妄有虗空。
commentary::  ^1028b6

箋云：能迷是強覺，所迷是真性。
既有能所，便有七識。
末那帶彼昏鈍空相當情，便成眾同分虗空。
orig::  ^1028b8

依空立世界。
commentary::  ^1028b12

箋云：覺勞相現，翳本圓明，背本心昏，覩太虗相，
乃至四大蔚興，便成世界。
空是所依，世界是所變。
orig::  ^1028b14

想澄成國土。
commentary::  ^1028b18

箋云：想者，取象義。
澄，結也。言想心凝結，便成國土、器世間等，是想分。
orig::  ^1028b20

知覺乃眾生。
commentary::  ^1028b24

箋云：是能依有情，此見分也。
orig::  ^1028b26

空生大覺中。
commentary::  ^1028b28

箋云：頑空從真生時，如何下句便喻？
orig::  ^1028b30

如海一漚發。
commentary::  ^1028b32

箋云：真如性海，頑空如漚，為向真體上強生覺照，
起得此同分所依空來，如海上一漚發。
然頑空亦不離真如，漚亦不離水。
已上二句是生起義。
從漚滅空本無下，是治斷義。
orig::  ^1028b34

有漏微塵國，皆從空所生。
commentary::  ^1028b42

箋云：有漏簡去無漏。
orig::  ^1028b44

漚滅空本無，況復諸三有？
commentary::  ^1028b46

箋云：則欲有，色有，無色有。
orig::  ^1028b48

歸元性無二。
commentary::  ^1028c2

次歸證多徒。
箋云：二十五人歸元性，即無別皆悟圓通。
orig::  ^1028c4

方便有多門。
commentary::  ^1028c8

箋云：隨佗根機，便有多般門戶。
前句結答，悟圓通是二十五人，方便有多門生起，
向下觀音一門，當此方根機。
orig::  ^1028c10

聖性無不通。
commentary::  ^1028c16

後顯性通權。
箋云：二十五人皆得圓徧，通達法門。
orig::  ^1028c18

順逆皆方便。
commentary::  ^1028c22

箋云：若是順，即觀音門契□心。
若是逆，則餘二十四聖人。
orig::  ^1028c24

初心入三昧。
commentary::  ^1028c28

箋云：入是能入，三昧是所入。
唐言正受，定之異名。
orig::  ^1028c30

遲速不同倫。
commentary::  ^1028c32

箋云：遲則如藥王，藥上云：我無始劫，為世良醫。
又如持地，於普先佛世，持地至毗舍浮佛，方悟圓通。
又如月光童子，初遇水天，佛教水觀，未得亡身，
經無量佛，乃至山海慧自在通王佛，方悟真空。
速則如觀音，忽然超越世、出世間，十方圓明，獲二殊勝。
orig::  ^1028c34

色想結成塵。
commentary::  ^1028c44

後、別簡非圓。文九：初、拂塵圓證。
文六：初、厭色添塵過。 ^1028c46

箋云：內心功結，從大塵#CB00701;成隣虗。
隣為隣近，虗為虗空。
然二十五人敘圓通時，陳那在前，乃眾中上座，故宜先敘。
簡時沙□諦色在前，為五塵之□，先是色也。
orig::  ^1028c48

精了不能徹。
commentary::  ^1029a8

箋云：若是精真了別，則此觀不能明徹，
為色即是空，不假析色歸空。
orig::  ^1029a10

如何不明徹？
commentary::  ^1029a14

箋云：問起如何？
orig::  ^1029a16

於是獲圓通。
commentary::  ^1029a18

箋云：是答為於是不明徹處，於是獲圓通，
為佗#CB00701;色要得圓通，乃不得圓通也。
白骨微塵上作觀。
orig::  ^1029a20

音聲雜語言。
commentary::  ^1029a24

二，聲言不普過。
箋云：音則五音，宮商角徵羽。
聲則四聲，一言為言，□字為語。
此憍陳那尊者。
orig::  ^1029a26

但伊名句味。
commentary::  ^1029a30

箋云：此等名句，但因名文身義味也。
舌以文身為味。
orig::  ^1029a32

一、非含一切。
commentary::  ^1029a36

箋云：此尊者悟明四諦，緣苦集是世間因果，與滅道出世間因果別也。
orig::  ^1029a38

云何獲圓通？
commentary::  ^1029a42

箋云：若是圓通根□，即一切，此乃不得圓通。
orig::  ^1029a44

香以合中知。
commentary::  ^1029a46

三香無離覺過。
箋云：香嚴因隣房燒沈水香入觀。
orig::  ^1029a48

離則元無有，不恒其所覺，云何獲圓通？
commentary::  ^1029b4

箋云：若是圓通，無不覺照，未甞斷滅。
未有合時即覺，離即不知也。
orig::  ^1029b6

味性非本然。
commentary::  ^1029b10

四、味性非常過。
箋云：則藥王藥上二菩薩，向舌根甞此娑婆，草木金石入圓通。
orig::  ^1029b12

要以味時有。
commentary::  ^1029b16

箋云：要因味方有性，無味又無分別。
orig::  ^1029b18

其覺不恒一。
commentary::  ^1029b20

箋云：味時有覺無味，又無分別，故不恒一。
orig::  ^1029b22

云何獲圓通？
commentary::  ^1029b24

箋云：圓通法門，其性常一。
orig::  ^1029b26

觸以所觸明。
commentary::  ^1029b28

五、觸塵無定過。
箋云：能觸是身，所觸是水，無所觸不明能觸，須有所方有能。
此#CB02494;陀婆羅。
orig::  ^1029b30

無所不明觸。
commentary::  ^1029b34

箋云：三和方能成觸，為根和、境和、識和，闕一不成故。
orig::  ^1029b36

合離性非定。
commentary::  ^1029b40

箋云：合乃觸時，知非觸時，又無分別，此性不定。
orig::  ^1029b42

云何獲圓通？
commentary::  ^1029b44

箋云：若是圓通，其性常一。
orig::  ^1029b46

法稱為內塵。
commentary::  ^1029b48

六法分能所過。
箋云：則飲光及柴金光比丘尼向法塵上作觀云：
我觀世間六塵變壞，唯以空寂。
此法塵影象是內第六所緣之塵。
orig::  ^1029c2

憑塵必有所。
commentary::  ^1029c8

箋云：憑五塵必有法塵，此法塵是第六識心所。
orig::  ^1029c10

能所非徧涉。
commentary::  ^1029c12

箋云：為能緣心、所緣塵各別故。
orig::  ^1029c14

云何獲圓通？
commentary::  ^1029c16

箋云：若圓通根，能所一如，根塵無二。
orig::  ^1029c18

見性雖洞然。
commentary::  ^1029c20

二、拂跡旋根證。文五：初、視境虧功過。
箋云：謂五聖向五根上作觀，則如意尊者向眼根上作觀，世尊示我樂見照明金剛三昧。
orig::  ^1029c22

明前不明後。
commentary::  ^1029c28

箋云：明，猶見也。言但見前，不見後。
orig::  ^1029c30

四維虧一半。
commentary::  ^1029c32

箋云：四維者，東南、西南、東北、西北四隅。
兩隅角不見，秪見二隅，此約功德所配。
此論肉眼，前敘時乃天眼。
orig::  ^1029c34

云何獲圓通？
commentary::  ^1029c40

箋云：謂因果不相稱。
orig::  ^1029c42

鼻息出入通。
commentary::  ^1029c44

二、現氣無交過。
箋云：若是出息入息，則通此周利槃特迦尊者。
orig::  ^1029c46

現前無交氣。
commentary::  ^1030a2

箋云：若是出入相交，則闕中間，無交氣，有間斷故。
若是圓通，則無間斷。
orig::  ^1030a4

支離匪涉入，云何獲圓通？
commentary::  ^1030a8

箋云：為出息不是入息，入息不是□息。
支則分義，出入分各相離，不能相涉入故。
orig::  ^1030a10

舌非入無端。
commentary::  ^1030a14

三純味，方生過。
箋云：為此舌根非是入於無端倪之處可了別，唯須有味乃可了此憍梵鉢提尊者。
orig::  ^1030a16

因味生覺了，味亡了無有，云何獲圓通？
commentary::  ^1030a22

箋云：若是圓通，恒常無間。
orig::  ^1030a24

身與所觸同。
commentary::  ^1030a26

四、質量偏涯過。
箋云：此則慢習。尊者向身根作觀，因入城乞食，
毒#CB02863;傷足，入觀身為能觸，
毒#CB02863;為所觸，此二俱是無記，故言同。
orig::  ^1030a28

各非圓覺觀。
commentary::  ^1030a34

箋云：能觸、所觸，二俱無記，各無真覺覺觀。
若是圓通根，有真覺起來觀照也。
orig::  ^1030a36

涯量不冥會，云何獲圓通？
commentary::  ^1030a40

箋云：為身與#CB02863;各當涯際劑量，不相冥合契會故。
orig::  ^1030a42

知根雜亂思。
commentary::  ^1030a44

五，雜想資□過。
箋云：則善現尊者於意根作觀云：我曠劫來心得無礙，自憶受生如恒河沙等。
為第七所依，知根雜和，第六撩亂思量。
orig::  ^1030a46

湛了終無見。
commentary::  ^1030b4

箋云：若是湛寂了別真性，則不能得。
orig::  ^1030b6

想念不可脫，云何獲圓通？
commentary::  ^1030b8

箋云：若是圓通，絕其亂思想念。
orig::  ^1030b10

識見雜三和。
commentary::  ^1030b12

三、息□澄流證。文三：初、體含三雜過。
箋云：則鶖子於眼識現量心上作證云：
我曠劫來，心見清淨，乃至種種變化，一見則通。
等了別以解識，八識總名識。
此眼識須仗眼根與色塵三法和合，方能照見。
orig::  ^1030b14

詰：本稱非相？
commentary::  ^1030b24

箋云：今能依之，識無體根境，更有何相？
orig::  ^1030b26

自體先無定，云何獲圓通？
commentary::  ^1030b28

箋云：若是圓通，其體恒常不變，不同根、
塵、識三無根本也。
orig::  ^1030b30

心聞洞十方。
commentary::  ^1030b34

次初，心不及過。
箋云：普賢於耳識現量心上作觀云：世尊！
我用心聞，分別眾生所有知見。
心者，緣慮以解心，八識通名心。
言此心洞達，覧見十方。
如前云：若於佗方恒沙界外，有一眾生心中發明普賢行者，
我於爾時乘六牙象，分身百千，皆至其處。
orig::  ^1030b36

生于大因力。
commentary::  ^1030b46

箋云：普賢行門是大因，有不可屈伏義名力，為對菩薩大乘得大因力名。
orig::  ^1030b48

初心不能入，云何獲圓通？
commentary::  ^1030c4

箋云：此門庭格高，唯化上根，下根即不能入。
若是圓通根，中下俱接。
orig::  ^1030c6

鼻想本權機。
commentary::  ^1030c10

後滯權增住過。
箋云：#CB04732;喜尊者鼻識上作觀云：
世尊教我及俱絺羅觀鼻端白，至三七日，身心內明等。
為佛見佗多貪，欲令攝心，秪是權宜之機。
orig::  ^1030c12

秪令攝心住，住成心所住，云何獲圓通？
commentary::  ^1030c18

箋云：若作能住是心，所住是鼻，亦未契圓通。
若是圓通，則無能所。
orig::  ^1030c20

說法弄音文。
commentary::  ^1030c24

四、縱辯摧邪證文。
一、有漏□真過。
箋云：音則音聲，文則文□也。
此富樓那尊者。
orig::  ^1030c26

開悟先成者。
commentary::  ^1030c30

箋云：祗可開示曉悟，先未成就，久修之者。
orig::  ^1030c32

名句非無漏，云何獲圓通？
commentary::  ^1030c34

箋云：名句文身，是不應行，中行所収，不得無漏。
orig::  ^1030c36

持犯但束身。
commentary::  ^1030c38

五□勒鉗神證文。
一□形無徧過。
箋云：近執尊者向身識□，作觀經云：我是如來眾中綱紀，乃至眾推無上為止。
則是持作，則是犯，但束其身也。
orig::  ^1030c40

非身無所束。
commentary::  ^1030c46

箋云：有身則可持，無所持者無身也。
如無色界人，無身何可束也？
orig::  ^1030c48

元非徧一切。
commentary::  ^1031a4

箋云：秪是欲、色二界無色不徧故。
orig::  ^1031a6

云何獲圓通？
commentary::  ^1031a8

箋云：若是圓通無不徧。
orig::  ^1031a10

神通本宿因。
commentary::  ^1031a12

六、涌沒凌虗證。文一、宿念□緣過。
箋云：則採菽氏向意識上作觀，為三迦葉波宣說如來因緣深義，
我頓發心，得大通達，故為神通，須是夙世修習也。
orig::  ^1031a14

何關法分別？
commentary::  ^1031a22

箋云：則法性真分別，終日分別，未甞分別。
orig::  ^1031a24

念緣非離物，云何獲圓通？
commentary::  ^1031a26

箋云：為初習神通時，想此身如飛花柳絮，
此能緣之心，不離所緣物象也。
orig::  ^1031a28

若以地性觀。
commentary::  ^1031a32

七、了相疑空證。文五：初、阻礙乖通過。
箋云：□相，則四大□也。
凝空，空大也。證者為五聖□。
曰：五□相上作觀，則持也。
菩薩往遇普光佛，於一切要路□口，我皆平填，或作橋梁。
乃遇毗舍浮佛教云：當平心地，方悟圓通。
orig::  ^1031a34

堅礙非通達，有為非聖性，云何獲圓通？
commentary::  ^1031a44

箋云：□□道路，有為功用，非是聖性。
因中是有，果中是無，因果不相稱也。
orig::  ^1031a46

若以水性觀。
commentary::  ^1031b2

二，作想招生過。
箋云：月光童子於水大上作觀，內身津液與外浮幢王剎等無差別。
orig::  ^1031b4

想念非真實，如如非覺觀，云何獲圓通？
commentary::  ^1031b8

箋云：為理如、智如、一如體上，離能覺觀之心覺尋觀伺，是六識心所法。
orig::  ^1031b10

若以火性觀。
commentary::  ^1031b14

三，起厭非真過。
箋云：是火頭金剛言，有佛出世名曰空王，
說多婬人成猛火聚，因此神光內凝，化多婬心成智慧火等。
orig::  ^1031b16

厭有非真離。
commentary::  ^1031b22

箋云：厭欲有若是，真離無忻厭。
orig::  ^1031b24

非初心方便，云何獲圓通？
commentary::  ^1031b26

箋云：言火大，門庭高遠。
orig::  ^1031b28

若以風性觀。
commentary::  ^1031b30

四，動寂相形過。
箋云：則琉璃光法王子風大上作觀云：
我過無量聲，如來教我觀此世界及眾生身，皆是妄緣風力所轉。
於是觀世動時，乃至諸動無二等。
orig::  ^1031b32

動寂非無對。
commentary::  ^1031b40

箋云：則動對寂故。
orig::  ^1031b42

對非無上覺，云何獲圓通？
commentary::  ^1031b44

箋云：有對待，故非真也。
orig::  ^1031b46

若以空性觀。
commentary::  ^1031b48

五、凝空昏鈍過。
箋云：則虗空藏菩薩云：我與如來定光佛所，
得無邊身諸幢王剎，涉入我身，身同虗空，不相妨礙。
orig::  ^1031c2

昏鈍先非覺。
commentary::  ^1031c8

箋云：為此空相，不是真空之性。
orig::  ^1031c10

無覺異菩提，云何獲圓通？
commentary::  ^1031c12

箋云：菩提，覺義。今空體無覺，與菩提異。
orig::  ^1031c14

若以識性觀。
commentary::  ^1031c16

入一心唯識證文，一住識存虗過。
箋云：則慈氏菩薩遇日月燈明佛，爾時世尊教我修習唯心識定，
入三摩地。至然灯佛出世，我乃得成無上妙圓識心三昧。
orig::  ^1031c18

觀識非常住。
commentary::  ^1031c26

箋云：為起能緣觀心，觀此入識非是常住故。
orig::  ^1031c28

存心乃虗妄，云何獲圓通？
commentary::  ^1031c30

箋云：若存能緣觀心，亦是虗妄也。
orig::  ^1031c32

諸行是無常。
commentary::  ^1031c34

九、妙剎求安證文。
一、因生不稱過。
箋云：則大勢至菩薩言：我本因地以念佛心入無生忍，
今於此界攝念佛人歸於淨土等行，是造作遷流故。
orig::  ^1031c36

念性元生滅。
commentary::  ^1031c42

箋云：為此念者，亦行蘊収，與第六識相應，生滅不暫停。
orig::  ^1031c44

因果今殊感，云何獲圓通？
commentary::  ^1031c48

箋云：因是生滅，果是淨故。
orig::  ^1032a2

我今白世尊，佛出娑婆界，此方真教體，
清淨在音聞，欲取三摩地，實以聞中入。
commentary::  ^1032a4

後、擇示真圓。文三：初、述觀音獨契。
文六：初、娑婆教體。
orig::  ^1032a8

離苦得解脫。
commentary::  ^1032a10

二，廣歎觀音。
箋云：離三苦五苦，分段生死，變易生死。
orig::  ^1032a12

良哉觀世音！
commentary::  ^1032a16

箋云：良，猶善也，歎辭。
orig::  ^1032a18

於恒沙劫中，入微塵佛國，得大自在力，無畏施眾生。
commentary::  ^1032a20

箋云：前來以十四種無畏施眾生也。
orig::  ^1032a22

妙音觀世音。
commentary::  ^1032a24

箋云：微妙之音離能所，故不順聲塵。
觀是能勸之智，世是所觀之境，音是所度生。
orig::  ^1032a26

梵音。海潮音。
commentary::  ^1032a30

箋云：梵者，靜也。則寂靜之音，性離喧囂。
海潮音乃警告雄音，則應化不失時也。
orig::  ^1032a32

救世悉安寧。
commentary::  ^1032a36

箋云：求男得男，求女得女。
orig::  ^1032a38

出世獲常住。
commentary::  ^1032a40

箋云：求大涅槃，得大涅槃。
orig::  ^1032a42

我今啟如來：
commentary::  ^1032a44

三啟述圓通
orig::  ^1032a46

如觀音所說：
commentary::  ^1032a48

箋云：可觀音說。
orig::  ^1032b2

譬如人靜居，十方俱擊皷，十處一時聞。
commentary::  ^1032b4

箋云：文殊設喻也。
orig::  ^1032b6

此則圓真實。
commentary::  ^1032b8

箋云：則喻顯圓通。
orig::  ^1032b10

目非觀障外。
commentary::  ^1032b12

四、比餘非正。
箋云：則眼不能見物外之事。
orig::  ^1032b14

口鼻亦復然。
commentary::  ^1032b16

箋云：口鼻舌以合中知。
orig::  ^1032b18

身以合方知。
commentary::  ^1032b20

箋云：為合觸塵方知。
orig::  ^1032b22

心念紛無緒。
commentary::  ^1032b24

箋云：第六識心，念慮紛然，迥無頭緒。
orig::  ^1032b26

隔垣聽音響。
commentary::  ^1032b28

箋云：垣，牆也。音乃種種音響，則山谷應聲。
orig::  ^1032b30

遐邇俱可聞。
commentary::  ^1032b32

箋云：此約五根校量，乃就耳根顯圓通。
orig::  ^1032b34

五根所不齊。
commentary::  ^1032b36

箋云：餘五不等耳。
根。
orig::  ^1032b38

是則通真實。
commentary::  ^1032b40

箋云：通變之義。
orig::  ^1032b42

音聲性動靜。
commentary::  ^1032b44

五，顯聲彰聖。
箋云：若是音聲性，則有動有靜。
如樹因風則動，無風則靜。
或有聲曰動，無聲曰靜。
orig::  ^1032b46

聞中為有無？
commentary::  ^1032c2

箋云：此聞是真聞性中，此聲塵或有或無，
或一切眾生執聲則言有聞，無聲則言無聞。
orig::  ^1032c4

無聲號，無聞。
commentary::  ^1032c8

箋云：此但聲塵或有或無。
orig::  ^1032c10

非實聞無性。
commentary::  ^1032c12

箋云：聞性不隨聲塵無。
orig::  ^1032c14

聲無既無滅。
commentary::  ^1032c16

箋云：聲無是無聲，塵即當滅，聞性即無滅。
orig::  ^1032c18

聲有亦非生。
commentary::  ^1032c20

箋云：聲有是聲塵之時，亦非生，言此聞性不曾生。
orig::  ^1032c22

生滅二圓離。
commentary::  ^1032c24

箋云：生滅是聲塵二圓，離是無生滅也。
orig::  ^1032c26

是則常真實。
commentary::  ^1032c28

箋云：此則性顯圓通，前二約寤時，縱令下約寐昧後深也。
orig::  ^1032c30

縱令在夢想，不為不思無。
commentary::  ^1032c34

六、敘教當明。
箋云：約寐時此性亦常，尚不作思無，豈作思有之解？
orig::  ^1032c36

覺觀出思惟。
commentary::  ^1032c40

箋云：起始覺淨智來觀，達出却前妄識思有思無之解。
orig::  ^1032c42

身心不能及。
commentary::  ^1032c46

箋云：妄身妄心，不能及真。
orig::  ^1032c48

今此娑婆國，聲論得宣明，眾生迷本聞，循聲故流轉。
commentary::  ^1033a2

箋云：本聞則真聞之性，循則順也，順聲塵故。
orig::  ^1033a4

阿難縱強記，不免落邪思。
commentary::  ^1033a6

次誨責群徒。文四：初傷，餘勸責。
箋云：多聞不能滌業，乾慧未免苦輪。
orig::  ^1033a8

豈非隨所淪。
commentary::  ^1033a12

箋云：豈不是阿難隨前塵聲境，遭佗沈淪？
orig::  ^1033a14

旋流獲無妄。
commentary::  ^1033a16

箋云：但返聞聞自性，自然得無妄。
orig::  ^1033a18

阿難汝諦聽，我承佛威力，宣說金剛王。
commentary::  ^1033a20

二、別責阿難。文二：初、述承威演妙。
箋云：金剛則智能摧壞一切虗妄之法，此慧觀圓通。
orig::  ^1033a22

如幻不思議。
commentary::  ^1033a26

箋云：似有不有，如生不生。
orig::  ^1033a28

佛母真三昧。
commentary::  ^1033a30

箋云：母者，出生義。
喻法身能出生報、化二身。
約此圓通門，是法身真理。
orig::  ^1033a32

汝聞微塵佛。
commentary::  ^1033a36

後責外習迷源。
orig::  ^1033a38

一切祕密門，欲漏不先除，畜聞成過誤。
commentary::  ^1033a40

箋云：積畜多聞，飜成過患。
賺，誤也。
orig::  ^1033a42

將聞持佛佛。
commentary::  ^1033a44

箋云：將多聞之性，任持前佛後佛無漏言教。
orig::  ^1033a46

何不自聞聞？
commentary::  ^1033a48

箋云：何不返自能聞之心，合真聞之性？
orig::  ^1033b2

聞非自然生。
commentary::  ^1033b4

箋云：此能聞之心，不自然而生，須仗聲塵方生。
orig::  ^1033b6

因聲有名字。
commentary::  ^1033b8

箋云：因聲境，牛羊男女等聲。
orig::  ^1033b10

旋聞與聲脫。
commentary::  ^1033b12

三、指觀令超。文三：初、旋聞普脫。
箋云：但旋妄識歸真，聞聲塵自然解脫。
orig::  ^1033b14

能脫欲誰名？
commentary::  ^1033b18

箋云：尚無所緣聲塵，何有能脫之名？
orig::  ^1033b20

一根既返源，六根成解脫。
見聞如幻翳。
commentary::  ^1033b22

箋云：見聞是識，但如幻如翳，俱無有實。
orig::  ^1033b24

三界若空花。
commentary::  ^1033b26

箋云：欲界、色界、無色界，如空中之花。
orig::  ^1033b28

聞復翳根除。
commentary::  ^1033b30

箋云：翳根則見分，但返聞自性，乃無見分妄心。
orig::  ^1033b32

塵銷覺圓淨。
commentary::  ^1033b34

箋云：塵銷是無相分，真覺自然，圓明清淨。
orig::  ^1033b36

淨極光通達。
commentary::  ^1033b38

次了喻超塵。
箋云：智也。
orig::  ^1033b40

寂照含虗空。
commentary::  ^1033b42

箋云：即體之智，寂而常照，含真空之體，此根本智也。
圓覺云：當知虗空，覺所顯發。
orig::  ^1033b44

却來觀世間，猶如夢中事。
commentary::  ^1033b48

箋云：如睡夢覺。
orig::  ^1033c2

摩登伽在夢。
commentary::  ^1033c4

箋云：先梵天呪，如夢如幻無實。
orig::  ^1033c6

誰能留汝形？
commentary::  ^1033c8

箋云：誰能留汝阿難之形？
秪為不了前境如夢，即被繫縛。
orig::  ^1033c10

如世巧幻師，幻作諸男女。
commentary::  ^1033c14

後比約圓銷。文二：初喻。
箋云：此是真，若是眾生是假。
orig::  ^1033c16

雖見諸根動。
commentary::  ^1033c20

箋云：如一切眾生向六根門頭動用。
orig::  ^1033c22

要以一機抽。
commentary::  ^1033c24

箋云：皆由根本無明也。
orig::  ^1033c26

息機歸寂然。
commentary::  ^1033c28

箋云：但息根本無明，返聞聞自性，歸寂然理體之上。
orig::  ^1033c30

諸幻成無性。
commentary::  ^1033c34

箋云：六、知根無自性。
orig::  ^1033c36

六根亦如是。
commentary::  ^1033c38

後合。
orig::  ^1033c40

元依一精明。
commentary::  ^1033c42

箋云：則性明相是根本無明。
orig::  ^1033c44

分成六和合。
commentary::  ^1033c46

箋云：六根也。無明為能變，六根、六塵為所變。
orig::  ^1033c48

一處成休復，六用皆不成。
commentary::  ^1034a2

箋云：一處乃根本無明，但無根本無明，六用皆不生。
或一處約耳門入圓通，其餘六根無自性。
orig::  ^1034a4

塵垢應念銷。
commentary::  ^1034a8

箋云：應念則少念，少念則無念。
orig::  ^1034a10

成圓明淨妙。
commentary::  ^1034a12

箋云：法界之體也。
orig::  ^1034a14

餘塵尚諸學。
commentary::  ^1034a16

箋云：指前二十四人。
orig::  ^1034a18

明極即如來。
commentary::  ^1034a20

箋云：明極則智也。
言真智窮極，便是如來。
orig::  ^1034a22

大眾及阿難。
commentary::  ^1034a24

四、勸旋歸證。
orig::  ^1034a26

旋汝倒聞機。
commentary::  ^1034a28

箋云：為背體緣聲是倒，今但返聞自性是旋，汝顛倒聞機是根本無明。
orig::  ^1034a30

返聞聞自性，性成無上道。
commentary::  ^1034a34

箋云：返復能聞之心，聞佗真聞去。
orig::  ^1034a36

圓通實如是。
commentary::  ^1034a38

箋云：方結答阿難請得成菩提妙奢摩佗，已摩禪那最初方便。
又結答我今猶如旅泊之人至要因門入。
orig::  ^1034a40

此是微塵佛，一路涅槃門。
commentary::  ^1034a46

後、顯頓流通。文三：初、貫通三際，顯指真殊。
箋云：文殊又恐阿難將為己證，便云：則是諸佛一路涅槃門，
更無二路，唯此一門。
路者，三乘聖人遊履之處。
涅槃乃佛果位，有為無為二轉依果。
門者，出入義。三乘聖人皆於此門入。
orig::  ^1034a48

過去諸如來，斯門已成就；現在諸菩薩，
今各入圓明；未來修學人，當依如是法。
我亦從中證，非唯觀世音，誠如佛世尊，詢我諸方便。
commentary::  ^1034b10

箋云：此躡佛前來，令簡道誰當其根，亦令未法眾生修菩薩乘。
絢問：教我簡何方便門易得成就？
orig::  ^1034b16

以救諸末劫。
commentary::  ^1034b20

箋云：且答，亦令末代一切眾生求菩薩乘。
orig::  ^1034b22

求出世間人。
commentary::  ^1034b24

箋云：求菩薩乘人，或求聲聞二乘之人。
orig::  ^1034b26

成就涅槃心。
commentary::  ^1034b28

箋云：乃無上菩提。
orig::  ^1034b30

觀世音為最。
commentary::  ^1034b32

箋云：便合云無過此一門。
orig::  ^1034b34

自餘諸方便，皆是佛威神。
commentary::  ^1034b36

二、愍歎同源，簡餘非正。
箋云：言二十四聖人觀門，皆是承過去諸佛威神故。
orig::  ^1034b38

即事捨塵勞。
commentary::  ^1034b42

箋云：為餘習遭毒，#CB02863;賢護入俗，
假世間事法，捨却塵勞煩惱。
orig::  ^1034b44

非是長修學，淺深同說法。
commentary::  ^1034b48

箋云：言不是時長修學觀門，不可初心求向堦前，
毒#CB02863;傷足，要入道也。
不如觀音從聞、思、修入三摩提，世、出世間獲二殊勝。
orig::  ^1034c2

頂禮如來藏，無漏不思議。
commentary::  ^1034c8

箋云：頂禮歸投義、照見義如來藏者，首楞嚴三昧也。
orig::  ^1034c10

願加被未來。
commentary::  ^1034c14

後顯標圓徑，請被流通。
orig::  ^1034c16

於此門無惑，方便易成就，堪以教阿難。
commentary::  ^1034c18

箋云：此結答前問誰當其根。
orig::  ^1034c20

及末劫沉淪，但以此根修，圓通超餘者，真實心如是。
於是阿難及諸大眾，身心了然，得大開示。
commentary::  ^1034c22

四、聞經獲利。文三：初、喻彰同悟。
文二：初、述。
箋云：以五蘊身成法性身，八識妄心為般若真心，故了然也。
orig::  ^1034c26

觀佛菩提及大涅槃，猶如有人因事遠遊未得歸還，明了其家所歸道路。
commentary::  ^1034c32

後喻。
箋云：言我今居有學地，未證法身，大似遠遊未還其家。
今日因說圓通，分明知修行取證果體之道路。
orig::  ^1034c36

普會大眾、天龍八部、有學二乘，及諸一切新發心菩薩，其數凡有十恒河沙。
commentary::  ^1034c42

次，獲淨超塵。文二：初，同超大位。
箋云：天是一，龍是二，攝六部夜叉、乾闥婆等。
orig::  ^1034c46

皆得本心。
commentary::  ^1035a2

箋云：得法界大定也。
orig::  ^1035a4

遠塵離垢，獲法眼淨。
commentary::  ^1035a6

箋云：離煩惱垢染也。
起智照理，如眼見物不殊。
orig::  ^1035a8

性比丘尼聞說偈已，成阿羅漢。
commentary::  ^1035a10

後獨證小堦。
箋云：過去名本性女也。
orig::  ^1035a12

無量眾生皆發無等等阿耨多羅三藐三菩提心。
commentary::  ^1035a14

後續發勝心。
箋云：初言無等者，諸佛比諸眾生無齊等故。
下一等，謂此佛彼佛互相等故。
阿之言無，耨多羅言上，三言正，藐言等，
三言正，菩提言覺，乃無上正等正覺。
orig::  ^1035a16

阿難整衣服，於大眾中合掌頂禮。
commentary::  ^1035a24

次二、力加持修證。
文分三：初、翹諮遠備。
文三：初、悲欣述悟。 ^1035a26

箋云：然謂二力加持偏資末品，前來慧觀圓通修證分但接上根之者，
阿難恐末代一切眾生境劣心微不能作證，
所以便請云：欲攝其心入三摩提，云何安立道場遠諸魔事？
於是世尊遂說三七日道場儀軌：第一七日行道禮拜，
第二七日發菩提願，第三七日唯誦佛頂悉怛多般怛羅無上神呪，
至三七日十方諸佛出鏡交光處摩頂安慰行人，與觀音同證法界理故。
orig::  ^1035a28

心跡圓明。
commentary::  ^1035a44

箋云：心則真心，跡乃十方同履之跡。
orig::  ^1035a46

悲欣交集，欲益未來，諸眾生故。
commentary::  ^1035a48

箋云：悲則悲見末代邪師，欣則欣遇如來正法。
交集者，相交而集也。
orig::  ^1035b2

稽首白佛：大悲世尊！
我今已悟成佛法門，是中修行得無疑惑。
commentary::  ^1035b6

箋云：前來道觀佛菩提及大涅槃，乃至明了其家所歸道路，
所以此中躡前文也。
orig::  ^1035b10

常聞如來說如是言：自未得度，先度人者。
commentary::  ^1035b14

次陳發大心。
箋云：發大心，乃四弘誓願。
orig::  ^1035b16

菩薩發心，自覺己圓。
commentary::  ^1035b18

箋云：根本，智也。
orig::  ^1035b20

能覺他者。
commentary::  ^1035b22

箋云：後得智也。
orig::  ^1035b24

如來應世。
commentary::  ^1035b26

箋云：問：自覺己圓，能覺他者，是何人如此？
答云云。
orig::  ^1035b28

我雖未度，願度末劫，一切眾生。
commentary::  ^1035b30

箋云：阿難大權之人，非是未得度，但且謙稱。
orig::  ^1035b32

世尊！此諸眾生去佛漸遠，邪師說法如恒河沙。
commentary::  ^1035b34

後諸建真場，遙津末劫。
箋云：正法一千年，像法一千年，末法一萬年，正是今時也。
邪師自邪思惟，說邪教法。
orig::  ^1035b36

欲攝其心入三摩地，云何令其安立道場遠諸魔事，於菩提心得無退屈？
commentary::  ^1035b42

箋云：道場，則得道寂滅之場。
退屈者，退轉抑屈也。
orig::  ^1035b46

爾時，世尊於大眾中稱讚阿難：善哉，善哉！
如汝所問，安立道場，救護眾生末劫沈溺。
commentary::  ^1035b48

次讚勑承詮。文三：初讚發悲心。
箋云：稱揚，讚嘆。
orig::  ^1035c4

汝今諦聽，當為汝說。
commentary::  ^1035c6

次許宣標勑。
orig::  ^1035c8

阿難大眾：唯然奉教。
commentary::  ^1035c10

後眾翹真旨。
箋云：唯然，吔諾之辭。
orig::  ^1035c12

佛告阿難：汝常聞我毗柰耶中宣說修行三決定義。
commentary::  ^1035c14

後、遐宣助法。文四：初、勗淨尸羅。
文二：初、總彰三學。 ^1035c16

箋云：毗柰耶，唐言調伏。
乃律藏多詮戒學，論藏多詮慧學，經藏多詮定學。
調為調練三業，伏是制伏過非。
調練通於止作，制伏唯明止惡。
軌則不移，故云決定。
orig::  ^1035c18

所謂攝心為戒，因戒生定，因定發慧，是則名為三無漏學。
commentary::  ^1035c26

箋云：所謂戒是菩提本，應當具足持淨戒。
又云：戒如海無涯，如寶求無厭。
然大乘持心戒，小乘持身戒也。
因戒生定，定能發慧，此三學名為無漏。
無漏簡去有漏。
orig::  ^1035c30

阿難！云何攝心我名為戒？
commentary::  ^1035c38

後別演戒門。文二：初、總徵垂戒。
orig::  ^1035c40

若諸世界。
commentary::  ^1035c42

後別釋初篇。文四：初、婬戒。
文二：初、顯彰昇墜。
文七：初、奉戒超生。 ^1035c44

箋云：是所依。
orig::  ^1035c46

六道眾生。
commentary::  ^1035c48

箋云：是能依有情。
orig::  ^1036a2

其心不婬。
commentary::  ^1036a4

箋云：大乘菩薩人持心婬，起心動念，皆犯也。
小乘人持身戒，但不與境交，即持也。
orig::  ^1036a6

則不隨其生死相續。
commentary::  ^1036a10

箋云：前文云父父子子#CB06171;代相生，
此等皆以欲貪為本，如今若無婬，自然不隨生死相續也。
然大乘先以殺戒為先，為大乘之人以悲為力，若殺乃失大悲種。
大乘人以染戒為初，為#CB06171;代相生，
父父子子皆由貪欲為本，為小乘之人怕其生死，所以先斷於染。
此教是大乘，何故以染為初？
答：阿難因前墮在婬室之內，此順同小乘，故先舉染。
然雖如此，亦是大乘，為持心戒故。
orig::  ^1036a12

汝修三昧，本出塵勞，婬心不除，塵不可出。
commentary::  ^1036a28

二、虧持滯縛。
orig::  ^1036a30

縱有多智禪定現前，如不斷婬，必落魔道。
commentary::  ^1036a32

三、必遊邪徑。
箋云：梵語魔羅，唐言殺者，謂能殺眾生慧命也。
緣魔王多行於欲，下文云：將諸猥媟以為傳法。
orig::  ^1036a34

上品魔王
commentary::  ^1036a40

四，隨昇三品。
箋云：諸魔歸往曰魔王，則福勝者。
orig::  ^1036a42

中品魔民
commentary::  ^1036a44

箋云：則福中者。
orig::  ^1036a46

下品魔女
commentary::  ^1036a48

箋云：則福劣者。
orig::  ^1036b2

彼等諸魔亦有徒眾，各各自謂成無上道。
commentary::  ^1036b4

五，述邪為正。
orig::  ^1036b6

我滅度後，末法之中多此魔民，熾盛世間，
廣行貪婬，為善知識，令諸眾生落愛見坑，失菩提路。
commentary::  ^1036b8

六、亂法傷人。
orig::  ^1036b12

汝教世人修三摩提，先斷心婬，是名如來先佛世尊第一決定清淨明誨。
commentary::  ^1036b14

七、勑留真教
箋云：先佛世尊，則過去諸佛也。
清淨明誨者，不被染之一法所縛。
明為分明，誨為教誨。
orig::  ^1036b18

是故，阿難！若不斷婬修禪定者，如蒸砂石欲其成#CB01366;，
經百千劫秪名熱砂。
commentary::  ^1036b24

後再勗遵修。文二：初喻彰□染□，墜無昇。
箋云：法上將婬心求無上菩提，經百千劫，秪名婬根。
orig::  ^1036b28

何以故？此非#CB01366;本。
commentary::  ^1036b32

箋云：法上此婬，非無上菩提本。
orig::  ^1036b34

砂石成故。
commentary::  ^1036b36

箋云：此是婬根所成故。
orig::  ^1036b38

汝以婬身，求佛妙果。
commentary::  ^1036b40

箋云：妙果者，乃常身、法身也。
orig::  ^1036b42

縱得妙悟，皆是婬根。
根本成婬，輪轉三塗，必不能出。
如來涅槃，何路修證？
commentary::  ^1036b44

箋云：前來云菩提涅槃，猶如有人因事遠遊等。
若是以婬心，即不能求無上涅槃。
orig::  ^1036b48

必使婬機身心俱斷，斷性亦無，於佛菩提斯可希冀。
commentary::  ^1036c4

後勗斷除心，定標邪正。
箋云：婬機乃心也。
言若如此向求佛菩提涅槃，此可希望也。
orig::  ^1036c6

如我此說，名為佛說；不如此說，即波旬說。
commentary::  ^1036c10

箋云：波旬，唐言惡者，魔也。
orig::  ^1036c12

阿難！又諸世界六道眾生其心不殺，則不隨其生死相續。
commentary::  ^1036c14

二、殺戒。文二：初、顯彰昇墜。
文九：初、奉戒超生。
orig::  ^1036c18

汝修三昧，本出塵勞，殺心不除，塵不可出。
commentary::  ^1036c20

二、虧持滯縛。
orig::  ^1036c22

縱有多智禪定現前，如不斷殺，必落神道。
commentary::  ^1036c24

三、必遊邪徑。
orig::  ^1036c26

上品之人為大力鬼，中品則為飛行夜叉諸鬼帥等，下品當為地行羅剎。
commentary::  ^1036c28

四，三品分形。
箋云：飛行夜叉，唐言勇健。
地行羅剎，唐言可畏。
帥則將帥。
orig::  ^1036c32

彼諸鬼神亦有徒眾，各各自謂成無上道。
commentary::  ^1036c36

五、迷邪為正
orig::  ^1036c38

我滅度後，末法之中，多此鬼神，熾盛世間，
自言食肉，得菩提路。
commentary::  ^1036c40

六，當來亂教。
orig::  ^1036c44

阿難，我令比丘食五淨肉，此肉皆我神力化生，本無命根。
commentary::  ^1036c46

七呵，依漸化。
箋云：五淨肉者，見、聞、疑、自死、鳥殘也。
orig::  ^1037a2

汝婆羅門！地多蒸溼，加以砂石草菜不生，
我以大悲神力所加，因大慈悲假名為肉。
commentary::  ^1037a6

箋云：婆羅門，唐言淨胤。
言其地草尚不生，豈況於菜？
orig::  ^1037a10

汝得其味，奈何如來滅度之後，食眾生肉名為釋子？
commentary::  ^1037a14

箋云：楞伽云：是故修行者，慈心不食肉，
食肉無慈悲，乖背正解脫。
orig::  ^1037a16

汝等當知，是食肉人，縱得心開似三摩地，
皆大羅剎，報盡必沈生死苦海，非佛弟子。
commentary::  ^1037a20

八，不斷沈生。
箋云：似三摩地者，似真即不真也。
orig::  ^1037a24

如是之人相殺、相吞、相食未已，云何是人得出三界？
commentary::  ^1037a26

箋云：已，猶盡也。言相食相吞，如汲井輪，
互為高下，無有窮盡。
orig::  ^1037a28

汝教世人修三摩地，次斷殺生，是名如來先佛世尊第二決定清淨明誨。
commentary::  ^1037a32

九勑流真誨。
orig::  ^1037a36

是故，阿難！若不斷殺修禪定者，譬如有人自塞其耳，
高聲大叫，求人不聞，此等名為欲隱彌露。
commentary::  ^1037a38

後再勗遵修。文六：初喻彰遺戒。
箋云：法上將殺心求無上菩提，大似塞耳高叫，
求人不聞，自家愛隱，轉見露現也。
orig::  ^1037a42

清淨比丘及諸菩薩，於岐路行不蹋生草，況以手#CB15072;？
云何大悲取諸眾生血肉充食？
commentary::  ^1037a48

二、責犯彰持。
orig::  ^1037b4

若諸比丘不服東方絲、緜、絹、帛，及是此土靴、
履、裘、毳、乳、酪、醍醐，如是比丘於世真脫，
酬還宿債，不遊三界。
commentary::  ^1037b6

三，勗斷微緣。
箋云：言東方者，是此土也。
及此土，乃西天也。
靴履者，用皮為之。
裘者，以毛為衣，毳裘是也。
真脫則不還債。
orig::  ^1037b10

何以故？服其身分皆為彼緣。
commentary::  ^1037b16

四、喻存難越。
箋云：既食他身分，須酬他命根，為彼眾生所緣境也。
orig::  ^1037b18

如人食其地中百穀，足不離地。
commentary::  ^1037b22

箋云：言劫初時人，百穀不食，乃能空中飛行自在，
乃至食其百穀煙火之食，乃足不離地。
orig::  ^1037b24

必使身心，於諸眾生，若身身分，身心二途，
不服不食，我說是人，真解脫者。
commentary::  ^1037b28

五勑遵真脫。
箋云：身心二途者，心不念食，身不愛著。
法上如人食眾生身分，始終須還，終不捨離也。
orig::  ^1037b32

如我此說，名為佛說；不如此說，即波旬說。
commentary::  ^1037b38

六、顯定正邪。
orig::  ^1037b40

阿難！又復，世界六道眾生其心不偷，則不隨其生死相續。
commentary::  ^1037b42

三、盜戒。文二：初、顯彰昇墜。
文九：初、奉戒超生。
orig::  ^1037b46

汝修三昧，本出塵勞，偷心不除，塵不可出。
commentary::  ^1037b48

二、虧持滯縛。
orig::  ^1037c2

縱有多智禪定現前，如不斷偷，必落邪道。
commentary::  ^1037c4

三、心遊邪徑。
orig::  ^1037c6

上品精靈，中品妖魅，下品邪人，諸魅所著。
commentary::  ^1037c8

四，三品分形。
箋云：邪人，則風邪之人。
orig::  ^1037c10

彼等群邪，亦有徒眾，各各自謂，成無上道。
commentary::  ^1037c12

五、迷邪為正
orig::  ^1037c14

我滅度後，末法之中，多此妖邪，熾盛世間，
潛匿姧欺，稱善知識，各謂自己得上人法，
詃惑無識，恐令失心，所過之處，其家耗散。
commentary::  ^1037c16

六、亂法傷人。
箋云：詃，誘也。言潛藏隱匿，姧詐欺誑於人也。
恐令失心者，驚恐於人，令人失心也。
然此經亦□□□言，誑稱善知識，偷盜取受施主供養，是人邪心被鬼所著。
orig::  ^1037c22

我教比丘循方乞食，令其捨食成菩提道。
諸比丘等不自熟食，寄於殘生。
commentary::  ^1037c30

七、責犯彰持。
箋云：言不得長久在也。
orig::  ^1037c34

旅泊三界
commentary::  ^1037c36

箋云：言諸聖人於三界，但如旅泊之人，
一宿一食，何可長乎？
orig::  ^1037c38

示一往還去已無返，云何賊人假我衣服，裨販如來造種種業？
皆言佛法却非出家，具戒比丘為小乘道，由是疑誤無量眾生墮無間獄。
commentary::  ^1037c42

箋云：聲聞之人示身為一往還，為捨此報後更不受生也。
去已無返者，去不更來也。
orig::  ^1037c48

若我滅後，其有比丘發心決定修三摩提，
能於如來形像之前，身然一燈燒一指節，
及於身上爇一香炷，我說是人無始宿債一時酬畢，長揖世間永脫諸漏。
commentary::  ^1038a4

八，顯超標志。
箋云：長揖則永辭也。
orig::  ^1038a10

雖未即明無上覺路，是人於法已決定心。
commentary::  ^1038a12

箋云：言此人雖未即明無上真覺之路，是人於教法已有決定求無上之心。
orig::  ^1038a14

若不為此，捨身微因。
commentary::  ^1038a18

箋云：言若不為此無上菩提，捨身求小微劣之事，
或愛欽重，或求名利。
orig::  ^1038a20

縱成無為，必還生人，酬其宿債。
commentary::  ^1038a24

箋云：若求如此小小之事，此人決定宛然，
又著還彼食佗身分之人債也，除非求無上菩提故。
orig::  ^1038a26

如我馬麥，正等無異。
commentary::  ^1038a30

箋云：如佛往昔因中毀僧言食馬麥，後成佛猶償夙債，
夏三月安居猶食馬麥，蓋示因果故。
出寶積經。
orig::  ^1038a32

汝教世人修三摩地，後斷偷盜。
是名如來先佛世尊第三決定清淨明誨。
commentary::  ^1038a38

九，勅流真教。
orig::  ^1038a42

是故，阿難，若不斷偷修禪定者，譬如有人水灌漏巵欲求其滿，
縱經塵劫終無平復。
commentary::  ^1038a44

後再勗遵修。文三：初喻彰虧戒。
orig::  ^1038a48

若諸比丘，衣鉢之餘，分寸不畜。
commentary::  ^1038b2

次顯教今修。文八：初少欲知足。
箋云：三衣，鉢盂之外。
orig::  ^1038b4

乞食餘分，施餓眾生。
commentary::  ^1038b8

二、行惠施。
箋云：凡乞食作三分分：一分自食，一分施餓眾生，一分施鳥#CB15179;等。
orig::  ^1038b10

於大集會，合掌禮眾。
commentary::  ^1038b14

三行不輕行。
orig::  ^1038b16

有人捶詈，同於稱讚。
commentary::  ^1038b18

四、忍辱
orig::  ^1038b20

必使身心，二俱捐捨。
commentary::  ^1038b22

五，離心形二縛。
箋云：不食眾生身，亦無貪心。
orig::  ^1038b24

身肉骨血，與眾生共。
commentary::  ^1038b26

六等觀為己。
箋云：身與眾生同，自既怖死，彼亦如然。
orig::  ^1038b28

不將如來不了義說，迴為己解，以誤初學。
commentary::  ^1038b32

七、指他真經。
箋云：若將如來不了義教迴為自己見解，
疑誤於人，似偷一般。
今言不將不了義教說似初學，是將了義乃真實也。
orig::  ^1038b34

佛印是人，得真三昧。
commentary::  ^1038b40

八、尅證三昧
orig::  ^1038b42

如我此說，名為佛說；不如此說，即波旬說。
commentary::  ^1038b44

後定標邪正。
orig::  ^1038b46

阿難！如是世界六道眾生，雖即身心無殺、
盜、婬，三行已圓。若大妄語，即三摩提不得清淨，
成愛見魔，失如來種。
commentary::  ^1038b48

四、大妄語戒。文二：初、顯彰昇墜。
文四：初、舉犯沈生。
文三：初、彰愚犯失。 ^1038c6

箋云：愛見者，纔妄語，內心便生愛，失如來四智菩提種也。
orig::  ^1038c8

所謂未得謂得，未證言證，或求世間尊勝第一，
謂前人言：我今已得須陀洹果、斯陀含果、
阿那含果、阿羅漢道、辟支佛乘，十地地前諸位菩薩，
求彼禮懺貪其供養，是一顛迦銷滅佛種。
commentary::  ^1038c12

次舉法過人。
箋云：顛迦者，亦云顛底迦，唐言樂欲。
orig::  ^1038c20

如人以刀斷多羅木，佛記是人永殞善根，
無復知見，沈三苦海，不成三昧。
commentary::  ^1038c24

後喻顯沈生。
箋云：多羅樹，似椶，有子，赤色，堪食。
三苦海，則三塗也。
orig::  ^1038c28

我滅度後，勑諸菩薩及阿羅漢，應身生彼末法之中，作種種形度諸輪轉。
commentary::  ^1038c32

次勑傳陰付文三。
初勑真居世。
orig::  ^1038c36

或作沙門、白衣、居士、人王、宰官、童男、童女，
如是乃至婬女、寡婦、姧、偷、屠、販，與其同事稱讚佛乘，令其身心入三摩提。
commentary::  ^1038c38

二、密化歸真。
箋云：姧詐、偷盜、屠兒、販賣之人，與其同事教化也。
orig::  ^1038c44

終不自言：我真菩薩、真阿羅漢。
泄佛密因，輕言未學，唯除命終，陰有遺付。
commentary::  ^1038c48

後隱迹潛遺。
箋云：陰者，暗也，暗有遺付也。
言臨命終方說。
orig::  ^1039a4

云何是人惑亂眾生成大妄語？
commentary::  ^1039a8

三、責惑凡稱異。
orig::  ^1039a10

汝教世人修三摩地，後復斷除諸大妄語。
是名如來先佛世尊第四決定清淨明誨。
commentary::  ^1039a12

四、告傳真教。
orig::  ^1039a16

是故，阿難！若不斷其大妄語者，如刻人糞為旃檀形，
欲求香氣，無有是處。
commentary::  ^1039a18

後□勗真修文六。
初喻彰虧戒。
箋云：旃檀，唐言與樂。
白者治熱病，赤者去風瘴。
orig::  ^1039a22

我教比丘直心道場，於四威儀一切行中尚無虗假，云何自稱得上人法？
commentary::  ^1039a26

二、責犯標持。
箋云：四分戒云：若比丘實無所知，自稱言：我得上人法。
言：我已入聖智勝法。
我知是，我見是。後放異時，若問若不問，
欲自清淨，作是說：我實不知見。
言知言見，虗誑妄語，除增上慢。
是比丘波羅夷，不共住。
orig::  ^1039a30

譬如窮人，妄號帝王，自取誅滅，況復法王，如何妄竊？
因地不真，果招紆曲。
commentary::  ^1039a40

三喻妄竊□。
orig::  ^1039a44

求佛菩提，如噬臍人，欲誰成就？
commentary::  ^1039a46

四、喻臨終脫梅。
箋云：噬臍者，喻不可及也。
義□左傳。
orig::  ^1039a48

若諸比丘心如直弦一切真實，入三摩提永無魔事，我印是人成就菩薩無上知覺。
commentary::  ^1039b4

五，勗行諸行。
orig::  ^1039b8

如我此說，名為佛說；不如此說，即波旬說。
commentary::  ^1039b10

六、標定邪正。大佛頂首棱嚴經卷第六下
 ^1039b12
