維摩詰所說經無我疏卷第十二
author:: 天台山幽溪沙門　傳燈　著
other:: 
# 阿閦佛品第十二

commentary:: 
○十二、釋見阿閦佛品二：初、釋品題。
orig::  ^719b27

維摩詰所說經見阿閦佛品第十二。
commentary::  ^719b29

據經文所說而有四義：先明觀佛方法，
次明無沒無生，三明沒彼生此，第四方明見阿閦佛。
將是譯人欲令讀者取先義而見阿閦，
則見阿閦時不可以無三十八科法身觀門，
亦須了如來居無沒無生，不妨示現娑婆國土有沒有生，亦欲令讀者以後言義而見我。
釋尊以法身以無沒生示有沒生，既略三文而獨標見阿閦佛，
必有是意而密隱其中也。 ^719b31

○二、釋經文五：初、明觀佛方法二：初、如來問以何等而觀。
orig::  ^719c2

爾時，世尊問維摩詰：汝欲見如來，為以何等觀如來乎？
commentary::  ^719c6

肇公曰：向命文殊共來見佛，雖復舉目順俗，而致觀不同。
如來逆覩其情，將顯其來觀之旨，以明佛事不可思議，故知而問也。 ^719c10

○二、維摩答以觀佛之法二：初、總竪大義。
orig::  ^719c16

維摩詰言：如自觀身實相，觀佛亦然。
commentary::  ^719c18

肇公曰：佛者何也？
葢窮理盡性，大覺之稱也。
其道虗玄，固已妙絕常境。
心不可以智知，形不可以像測。
同萬物之為，而居不為之域；處言數之內，而止無言之鄉。
非有而不可為無，非無而不可為有。
寂寞虗曠，物莫能測。
不知所以名，故強為之覺。
其為至也，亦以極矣。
何則？夫同於得者，得亦得之；同於失者，失亦失之。
是以則真者同真法，偽者同偽如來。
靈照冥諧，一彼實相。
實相之相，即如來相。
故經曰：見實相法為見佛也。
淨名自觀身實相，以為觀如來相至義存於是。 ^719c20

燈曰：如自觀身實相者，先觀自清淨法身也。
觀自既然，觀佛之身豈不然乎？
故曰亦然。第一切究竟諸佛，與夫分真菩薩，
莫不具足三種身：一法身，二報身，三應身。
天台大師云：法身者，師軌法性，還以法身為身。
此身非色質，亦非心智，非陰入界之所攝持，強指法性為身耳。
法性壽者，非報得命根，亦無連持，強指不遷不變，名之為壽。
此壽非長量，亦非短量，無延無促，強指法界同虗空量。
此即非身之身，無壽之壽，不量之量也。
報身者，修行所感。
法華云：久修業所得。
涅槃云：大般涅槃修道得。
故如如智照如如境，菩提智慧與法性相應相冥。
相應者，如函葢相應；相冥者，如水乳相冥。
法身非身非不身，智既應冥，亦非身非不身，強名此智為報身。
法壽非壽非不壽，智既應冥，亦非壽非不壽，強名非壽為壽。
法量非量非無量，智既應冥，亦非量非無量，強名無量為量也。
應身者，應同萬物為身也，應同連持為壽也，應同長短為量也。
智與體冥，能起大用，如水銀和真金，能塗諸色像，
功德和法身，處處應現往，能為身非身，
能為常壽為無常壽，能為無量能為有量。
今經雖曰但觀法身，乃是即應身，非應身以為法身。
何也？葢如來現住菴摩羅園，雖曰猶如須彌山王，
處于眾寶師子之座，乃即劣現勝，而八相之迹宛然。
如曰非三際五陰，實即應身，有前際入胎而來，
後際入滅而去，中際八十而住，相好之色炳如，智慧心智灼爾。
故大士即此而觀，一一非之，即是法身。
其若離應別觀，又何異緣理斷九，偏觀真常淨識之教哉？ ^719c40

○二、別明觀法三：初、正明觀法四十：初、以非三際觀。
orig::  ^720a46

我觀如來前際不來，後際不去，今則不住。
commentary::  ^720b2

釋迦如來應同眾生有去來今，是以前際從兜率來降神母胎，
後際從霜林入滅而去，今則八十一歲中間正住毗耶菴園。
但此應迹隨機所見不同，大機所見八相難思，
若應小乘八種皆劣，大示出沒如水之波，
全法界身八皆勝玅，小乘生滅體是無常，如火燒薪終歸#CB01926;斷。
今維摩居士所見所觀乃大乘圓頓之機，
即應身前際來而不見其來，後際去而不見其去，今現在住而不見其住。
故小般若云：無所從來亦無所去，故名如來。 ^720b4

○二、以非五陰觀。
orig::  ^720b22

不觀色，不觀色如，不觀色性；不觀受、想、
行、識，不觀識如，不觀識性。
commentary::  ^720b24

此即應身色心而觀法身也。
葢應身具三十二相、八十種好之色，與夫轉八識成四智之心，
開之則為五陰。若凡夫肉眼與菩薩法眼，
則觀色為色，心為心，名為觀色。
二乘慧眼，則觀色如、心如。
分真菩薩佛眼，則觀色性、識性。
今居士乃以究竟佛眼，觀如來應身色心，
非色、非色如、非色性，即見法身。 ^720b28

○三以非四大觀。
orig::  ^720b40

非四大起，同於虗空。
commentary::  ^720b42

應身之色，既應同凡夫，亦必摶父精母血四大而有身。
今以居士佛眼所觀，即四大非四大，色相無相，同於虗空。 ^720b44

○四以非六入觀。
orig::  ^720c2

六入無積，眼、耳、鼻、舌、身、心已過。
commentary::  ^720c4

應身雖有六入，以即法身，故思六情不積。
已過者，言超之也。 ^720c6

○五，以非三界觀。
orig::  ^720c10

不在三界，三垢已離。
commentary::  ^720c12

應身雖在三界，已不同眾生而有見思之垢，
況即是法身，豈為三垢所染而必在三界哉？ ^720c14

○六、以三脫觀。
orig::  ^720c18

順三脫門，具足三明，與無明等。
commentary::  ^720c20

此雖應同二乘順三脫具三明，然能證入無明實性即佛性，
以其無明即是法身故也。 ^720c22

○七、以一異觀。
orig::  ^720c26

不一相，不異相。
commentary::  ^720c28

應同眾生，玄通一切。
萬法一心謂之一，一心萬法謂之異。
即萬而一則不一，即一而萬則不異。
應色尚然即應，而法豈有一異相哉。 ^720c30

○八、以自他觀。
orig::  ^720c36

不自相，不他相。
commentary::  ^720c38

應同眾生，宛爾自他。
應即法身，自他圓泯。 ^720c40

○九、以無相取相觀。
orig::  ^720c42

非無相，非取相。
commentary::  ^720c44

應同二乘則無有相，應同眾生則有取相，觀應即法故雙非二邊。 ^720c46

○十、以此岸彼岸觀。
orig::  ^721a2

不此岸、不彼岸、不中流而化眾生。
commentary::  ^721a4

應同眾生則在此岸也，已成佛道則在彼岸也。
謂在此而又已登彼岸，謂在彼而又應同眾生，
是則不在此不在彼而居中流，是三皆應迹也。
今觀即應即法，故不此不彼亦不中流也。 ^721a6

○十一、以寂不觀。
orig::  ^721a14

觀於寂滅，亦不永滅。
commentary::  ^721a16

觀於寂滅，全應即法也。
亦不永滅，全法起應也。
所謂直法身非法身，法身必即應身是也。 ^721a18

○十二、以此彼觀。
orig::  ^721a22

不此不彼，不以此不以彼。
commentary::  ^721a24

應同眾生，故自不此也；全應即法，故自不彼也。
然則方此方彼，實不以此而為此，以彼而為彼也。 ^721a26

○十三、以智識觀。
orig::  ^721a30

不可以智知，不可以識識。
commentary::  ^721a32

苟可以智知，則應隨涅槃；苟可以識識，則應隨生死。
其實應同涅槃而不隨涅槃，應同生死而不隨生死。
今觀即應即法，即法即應，豈可以智知、以識識哉？ ^721a34

○十四、以晦明觀。
orig::  ^721a42

無晦無明。
commentary::  ^721a44

應同生死長夜謂之晦，應同涅槃慧日謂之明。
今觀應即法身，尚何晦明之有哉？ ^721a46

○十五、以名相觀。
orig::  ^721b2

無名無相。
commentary::  ^721b4

應同娑婆，厥字釋迦名也；名能召體，相好光明相也。
即應而法，名即無名；即法而應，相即無相。 ^721b6

○十六以強弱觀。
orig::  ^721b10

無強無弱。
commentary::  ^721b12

應同丈夫，雄猛葢世謂之強。
應同善逝，慈柔愛物謂之弱。
然則即應而法，而強弱敦居。 ^721b14

○十七、以淨穢觀。
orig::  ^721b18

非淨非穢。
commentary::  ^721b20

應同極樂，在淨而淨也。
應同娑婆，在穢而穢也。
然則即應而法，則淨穢俱非。 ^721b22

○十八、以在方離方觀。
orig::  ^721b26

不在方，不離方。
commentary::  ^721b28

應同娑婆，則在方也；應必異人，則離方也。
然則即應而法，法身無在而無不在。
無在，故不在方；無不在，故不離方。 ^721b30

○十九、以有為無為觀
orig::  ^721b36

非有為，非無為。
commentary::  ^721b38

應同生死，有為也；應同涅槃，無為也。
然則即應而法，有無誰名？ ^721b40

○二十，以說示觀。
orig::  ^721b44

無示無說。
commentary::  ^721b46

應同世間，降生毗藍，一手指天，一手指地，
東西各行七步，示也。
作師子吼云：天上天下，惟我獨尊。
說也。然則即應而法，本無示說，餘可類知也。 ^721b48

○二十一、以蔽度觀。
orig::  ^721c6

不施不慳，不戒不犯，不忍不恚，不進不怠，
不定不亂，不智不愚，不誠不欺。
commentary::  ^721c8

應同眾生而有七蔽，以七度門而破之，
國城妻子猶如涕唾，踰城出家落紺衣皮，
生忍法忍耐饑耐寒，精進六年形枯骨立，
一心在定遊戲諸禪，以智慧力裂愚癡網，不辜己靈不欺眾生。
然則即應而法，本無有慳，何必行施？
本無有欺，何必以誠？ ^721c12

○二十二以來去出入觀。
orig::  ^721c22

不來不去，不出不入。
commentary::  ^721c24

應示同居，有來有去。
應不同凡，出禪入禪。
然則即應而法，本無來去出入之迹可得而求。 ^721c26

○二十三、以言語道斷觀。
orig::  ^721c30

一切言語道斷。
commentary::  ^721c32

即應而法即言說，無言說故言語道斷。 ^721c34

○二十四、以福田不福田觀
orig::  ^721c36

非福田，非不福田。
commentary::  ^721c38

始應同凡，故不福田；修成佛道，故成福田。
然則即應而法，二者俱離，故非福田非不福田也。 ^721c40

○二十五，以應供不應供觀。
orig::  ^721c44

非應供養，非不應供養。
commentary::  ^721c46

始未福田，不應供也。
後成福田，是應供也。
然則即應而法法身，則非應供非不應供也。 ^721c48

○二十六、以取捨觀。
orig::  ^722a4

非取非捨。
commentary::  ^722a6

應同眾生故，捨生死煩惱，取菩提涅槃即應，而法則非取非捨。 ^722a8

○二十七、以有相無相觀。
orig::  ^722a12

非有相，非無相。
commentary::  ^722a14

應同輪王，故有相也。
體若虗空，故無相也。
即應而法，又非有相非無相矣。 ^722a16

○二十八、以同真際等法性觀。
orig::  ^722a20

同真際，等法性，不可稱，不可量，過諸數量。
commentary::  ^722a22

此文則直以應身同法身，真際不可稱量，過諸數量而觀也。 ^722a24

○二十九以大小觀。
orig::  ^722a28

非大非小。
commentary::  ^722a30

應同眾生，或現大身滿虗空中，或現小身丈六八尺。
今觀即應，而法本非其大，亦非其小也。 ^722a32

○三十、以見聞觀。
orig::  ^722a36

非見非聞。
commentary::  ^722a38

應同眾生，有相好光明之可見，有八音四辨之可聞。
今觀即應，而法五眼之不能見，五耳之不能聞也。 ^722a40

○三十一、以覺知觀。
orig::  ^722a46

非覺非知。
commentary::  ^722a48

應同眾生覺知無異，即應觀法大覺正知。 ^722b2

○三十二、以眾結縛觀。
orig::  ^722b4

離眾結縛。
commentary::  ^722b6

應同眾生具諸結縛，即應觀法結縛原離。 ^722b8

○三十三、以諸智眾生觀。
orig::  ^722b10

等諸智，同眾生。
commentary::  ^722b12

即應之法，雖非三乘等智，一切眾生所及，
然而不等而等，不同而同，亦其惟法身乎？ ^722b14

○三十四、以諸法分別觀。
orig::  ^722b18

於諸法無分別。
commentary::  ^722b20

應同眾生隨機說法，故有分別也。
今觀即應而法，故於諸法而無分別也。 ^722b22

○三十五、以得失觀。
orig::  ^722b26

一切無得無失。
commentary::  ^722b28

應同眾生得亦得之，失亦失之，即應觀法得而不得，失而不失也。 ^722b30

○三十六、以濁惱觀。
orig::  ^722b34

無濁無惱。
commentary::  ^722b36

應來娑婆，於五濁惡世得無上菩提，示有濁惱也。
今觀即應而法，尚何濁惱之有？ ^722b38

○三十七、以作起觀。
orig::  ^722b42

無作無起。
commentary::  ^722b44

應同眾生，始成正覺。
作之起之，觀應即法。
即作起，而本無作起。 ^722b46

○三十八、以生滅觀。
orig::  ^722c2

無生無滅。
commentary::  ^722c4

應同眾生，王宮生而雙林滅。
又復八相成道，亦為大小四相所遷，則似有生滅。
今觀應即法，如水之波，波相雖殊，而水之為性，元無生滅也。 ^722c6

○三十九、以畏憂喜厭觀。
orig::  ^722c12

無畏無憂，無喜無厭。
commentary::  ^722c14

應同眾生，有死苦之可畏，有老病之可憂，
有出家之可喜，有塵勞之可厭。
今觀應身即法，則無畏無憂，無喜無厭。 ^722c16

○四十以已，當今有觀。
orig::  ^722c22

無已有，無當有，無今有。
commentary::  ^722c24

應同眾生，已有修因，當有菩提，今有諸位。
然則即應即法，實無已當今有之可得也。 ^722c26

○四十一、以一切言說顯示觀。
orig::  ^722c30

不可以一切言說顯示。
commentary::  ^722c32

總而觀之，應身世間，雖如上指，而有一切言說顯示。
今觀即應身，而是法身，寥如廓如，寂如昭如，實不可以一切言說顯示之也。 ^722c34

○二、承上結成。
orig::  ^722c40

世尊！如來身為若此，作如是觀：
commentary::  ^722c42

○三顯觀正邪。
orig::  ^722c44

以斯觀者，名為正觀；若他觀者，名為邪觀。
commentary::  ^722c46

上觀字平聲呼，第二觀字去聲呼，謂能作如上實相法身而觀，
則觀法皆正，不則成邪僻觀矣。 ^722c48

約教判者，若離色而別觀法身，乃成別教但中之觀。
能如上解，即應離應而觀，即圓頓觀也。
釋論云：除諸法實相，餘皆魔事。
豈非顯觀邪正中已揀偏教乎？ ^723a4

觀解者，觀一念心真如，不變隨緣，即是全法起應；
隨緣不變，即是全應即法。
如日用根塵相對，一念心起，必屬一界。
於日用中，時時對，數數起，苟能稱性，一一觀之，莫非不變隨緣。
隨緣不變，則時時即法而應，念念即應而法，是為觀心實相。
觀佛亦然也。 ^723a12

○二、明無沒無生二：初、問何沒何生。
orig::  ^723a24

爾時，舍利弗問維摩詰：汝於何沒而來生此？
commentary::  ^723a26

什公曰：見其神德奇絕，來處必尊，故問其所從也。
維摩恐人人存沒生，故下反問，以明無沒生。
亦云或有謂維摩生分未盡，故問其沒生，
下答不盡善，不長惡，明生分盡也。
不直答者，一、欲屈聲聞，二、不欲自顯所從之美也。 ^723a28

○二、答無沒無生三：初、法二：初、以汝得問明二：
初、問。
orig::  ^723a38

維摩詰言：汝所得法，有沒生乎？
commentary::  ^723a42

肇公曰：逆問其所得，以證無沒生也。
所得法，即無為無相法也。 ^723a44

○二答
orig::  ^723a48

舍利弗言：無沒生也。
commentary::  ^723b2

○二、結成無沒。
orig::  ^723b4

若諸法無沒生相，云何問言：汝於何沒而來生此？
commentary::  ^723b6

聲聞與菩薩所證大小深淺雖異，其所證本有無沒生之理一也。
汝之所證既無沒生，而何反問於我？ ^723b8

○二、譬二：初、問。
orig::  ^723b14

於意云何？譬如幻師幻作男女，寧沒生耶？
commentary::  ^723b16

幻師知幻作幻，必不謂其幻實；聖人證幻行幻，豈復存沒生見耶？ ^723b18

○二答
orig::  ^723b22

舍利弗言：無沒生也。
commentary::  ^723b24

○三、合四：初、引佛說合二：初、問。
orig::  ^723b26

汝豈不聞佛說諸法如幻相乎？
commentary::  ^723b28

○二答
orig::  ^723b30

答曰：如是。
commentary::  ^723b32

○二，以此反詰。
orig::  ^723b34

若一切法如幻相者，云何問言：汝於何沒而來生此？
commentary::  ^723b36

肇公曰：生猶化存，死猶化往，物無不爾，獨#CB04944;何為？ ^723b38

○三、示沒生妄
orig::  ^723b40

舍利弗！沒者為虗誕法壞敗之相，生者為虗誑法相續之相。
commentary::  ^723b42

幻理雖一，幻事不同。
眾生於無沒生而受沒生，無非虗誕誑妄，壞敗相續而已。 ^723b46

○二示沒生事
orig::  ^723c2

菩薩雖沒不盡善本，雖生不長諸惡。
commentary::  ^723c4

什公曰：凡夫死時，起惡滅善，既生則眾惡增長，菩薩則不然。
復次，凡夫善本盡故，命終長顛倒惡心，
然後受生，菩薩則不然。
法化清淨，隨意所之，故無此一患。
無此一患，則雖迹有去來，而非沒生之謂也。
上先以性空明無沒生，今以法化自在明無沒生，
求之二門，則沒生無寄，而問沒生，失之遠矣。 ^723c6

燈曰：論無沒無生之義，維摩居士已示之前文矣。
如曰：如自觀身實相，觀佛亦然。
即繼之曰：我觀如來前際不來，後際不去，今則不住。
則尚何沒生之有？
而舍利弗乃佯為不聞，而復興是問者，
將請維摩闡明雖無沒生，而不妨示以沒生；
示以沒生，則雖沒生而元無沒生。
是以方當賓主盤桓未竟之頃，而如來遽示以沒生之迹，而云於玅喜國沒而來生此。
然而維摩既曰觀身實相，觀佛亦然，則本迹法應如水成波，
波還即水，厥道與如來同德而齊旨也。 ^723c16

○三、明示沒示生三：初、如來示維摩沒生。
orig::  ^723c38

是時，佛告舍利弗：有國名妙喜，佛號無動，是維摩詰於彼國沒而來生此。
commentary::  ^723c40

肇公曰：上答無生，此出生處。
應物而唱，未始無益。 ^723c44

○二身子讚美希有。
orig::  ^723c46

舍利弗言：未曾有也。
世尊！是人乃能捨清淨土，而來樂此多怒害處。
commentary::  ^723c48

○三、維摩示非妄合三：初、立日光譬二：
初、問。
orig::  ^724a4

維摩詰語舍利弗：於意云何？
日光出時，與冥合乎？
commentary::  ^724a6

○二答
orig::  ^724a8

答言：不也。日光出時則無眾冥。
commentary::  ^724a10

○三、明日光用二：初、問：
orig::  ^724a12

維摩詰言：夫日何故行閻浮提？
commentary::  ^724a14

○二答
orig::  ^724a16

答曰：欲以明照為之除冥。
commentary::  ^724a18

○三、明菩薩亦然。
orig::  ^724a20

維摩詰言：菩薩如是，雖生不淨佛土，為化眾生，
不與愚闇而共合也，但滅眾生煩惱闇耳。
commentary::  ^724a22

○四、明現玅喜國十四：初、大眾渴仰欲見。
orig::  ^724a26

是時，大眾渴仰，欲見妙喜世界無動如來及其菩薩、聲聞之眾。
commentary::  ^724a28

○二，佛命維摩為現。
orig::  ^724a32

佛知一切眾會所念，告維摩詰言：善男子！
為此眾會現妙喜國無動如來及諸菩薩、
聲聞之眾，眾皆欲見。
commentary::  ^724a34

什公曰：為不修淨國及往生者，現其剎也。
不遙現而接來者，將顯維摩神力故也。
即事則情悅而悟深，故舉令現此事耳。 ^724a38

燈曰：今時禪流多不信別有淨土可生，
雖有知信又不願往生者，翻引淨名前文隨其心淨則佛土淨語，
便言心淨便是佛土淨，不必求生。
請觀今文維摩示現及有十四那由他人發心願生為何如品也。 ^724a44

○三、維摩心念攝取。
orig::  ^724b6

於是維摩詰心念：吾當不起于座，接妙喜國鐵圍山川、
溪谷江河、大海泉源、須彌諸山，及日月星宿、
天龍鬼神、梵天等宮，并諸菩薩、聲聞之眾，
城邑聚落、男女大小，乃至無動如來及菩提樹、
諸玅蓮華，能於十方作佛事者。
commentary::  ^724b8

肇公曰：屈尊為難，故言乃至。
彼菩提樹及妙蓮華，皆能放光明，於十方作佛事，
及華上化佛菩薩，亦於十方作佛事，皆通取來也。
orig::  ^724b18

三道寶階，從閻浮提至忉利天，以此寶階諸天來下，
悉為禮敬無動如來，聽受經法。
commentary::  ^724b24

肇公曰：欲天報通，足能凌虗。
然彼土以寶階嚴餝為遊戲之路，故同以往反也。
orig::  ^724b28

閻浮提人亦登其階，上昇忉利見彼諸天。
commentary::  ^724b32

肇公曰：嚴淨之土，福慶所集，人天之報，
相殊未幾，故同路往反，有交遊之歡娛也。
orig::  ^724b34

妙喜世界成就如是無量功德，上至阿迦尼吒天，
下至水際，以右手斷取如陶家輪，入此世界猶持華鬘示一切眾。
commentary::  ^724b38

什公曰：梵本云如斷泥，今言如陶家輪，
明就中央斷取，如陶家輪下不著地，四邊相絕也。 ^724b44

○四維摩現通持來。
orig::  ^724b48

作是念已，入於三昧現神通力，以其右手斷取妙喜世界置於此土。
commentary::  ^724c2

○五、彼土菩薩求救。
orig::  ^724c6

彼得神通菩薩及聲聞眾并餘天人俱發聲言：
唯然，世尊！誰取我去？
願見救護。
commentary::  ^724c8

肇公曰：大通菩薩逆見變瑞為眾而問，
其餘天人未了而問，恐畏未盡，故求救護。 ^724c12

○六，無動如來告知。
orig::  ^724c16

無動佛言：非我所為，是維摩詰神力所作。
commentary::  ^724c18

○七無通，菩薩罔措。
orig::  ^724c20

其餘未得神通力者，不覺不知己之所往。
commentary::  ^724c22

○八、此彼二土如本無異。
orig::  ^724c24

妙喜世界雖入此土而不增減，於是世界亦不迫隘如本無異。
commentary::  ^724c26

○九、吾佛告眾觀不？
orig::  ^724c30

爾時，釋迦牟尼佛告諸大眾：汝等且觀妙喜世界無動如來，
其國嚴餝，菩薩行淨，弟子清白。
皆曰：唯然，已見。
commentary::  ^724c32

十、佛令學佛之道。
orig::  ^724c38

佛言：若菩薩欲得如是清淨佛土，當學無動如來所行之道。
commentary::  ^724c40

○十一、經敘見土獲益。
orig::  ^724c44

現此妙喜國時，娑婆世界十四那由他人，發阿耨多羅三藐三菩提心。
commentary::  ^724c46

○十二眾願皆得往生
orig::  ^725a2

皆願生於，妙喜佛土。
commentary::  ^725a4

○十三、佛記當生彼國。
orig::  ^725a6

釋迦牟尼佛即記之曰：當生彼國。
commentary::  ^725a8

○十四。益已，還復本處。
orig::  ^725a10

時，妙喜世界於此國土所應饒益，其事訖已，
還復本處，舉眾皆見。
commentary::  ^725a12

○五、願得土獲通二：初、佛問：身子見不？
orig::  ^725a16

佛告舍利弗：汝見此妙喜世界及無動佛不？
commentary::  ^725a18

○二、身子願眾得土二：初、願得土得通。
orig::  ^725a20

唯然，已見。世尊！願使一切眾生得清淨土如無動佛，獲神通力如維摩詰。
commentary::  ^725a22

○二、顯聞持功德二：初、顯現今善利。
orig::  ^725a26

世尊！我等決得善利，得見是人親近供養。
commentary::  ^725a28

○二、顯現未善利八：初、聞經善利。
orig::  ^725a30

其諸眾生，若今現在，若佛滅後，聞此經者，亦得善利。
commentary::  ^725a32

○二三，慧善利。
orig::  ^725a34

況復聞已信解、受持、讀誦、解說、如法修行！
commentary::  ^725a36

○三手得善利
orig::  ^725a38

若有手得是經典者，便為已得法寶之藏。
commentary::  ^725a40

○四解修善利
orig::  ^725a42

若有讀誦解釋其義，如說修行，則為諸佛之所護念。
commentary::  ^725a44

○五，供養善利。
orig::  ^725a46

其有供養如是人者，當知則為供養於佛。
commentary::  ^725a48

○六、書持善利。
orig::  ^725b2

其有書持此經卷者，當知其室則有如來。
commentary::  ^725b4

○七，隨喜善利。
orig::  ^725b6

若聞是經能隨喜者，斯人則為趣一切智。
commentary::  ^725b8

○八、信說善利。
orig::  ^725b10

若能信解此經，乃至一四句偈為他說者，當知此人即是受阿耨多羅三藐三菩提記。
commentary::  ^725b12

諸經顯聞持功德，多出自金口。
此品之末，舍利弗欽言聞持功德者，以其聲聞智慧上首，
聞之全，益之深，感之切也。
正以是經之作，多為彈斥小乘，褒歎圓大。
而其要者，又在游戲神通，淨佛國土，教化眾生。
而聲聞在昔十二年中，於是三者，曾無一念好樂。
是以如來與維摩、文殊，特於此經恢之揚之，開之示之。
觀其當時，雖未全體擔荷，其於恥小慕大，
獲生酥益，亦以深矣。 ^725b16

觀解亦準前可知。
若欲更伸明之，則觀一念心即空、即假、即中。
即空故，而本無沒生；即假故，不妨從玅喜國來生此土；
即中故，即沒生而非沒生，雖非沒生，而雙照沒生而非沒生。
至於玅喜國土，則觀其本具國土一千不動，
如來則觀其一念寂然不動，而持經功德，
義極於此，又何勝如之？
other:: 
# 法供養品第十三

commentary::  ^725b32

○第十三、釋法供養品二：初、釋品題。
orig::  ^725b44

維摩詰所說經法供養品第十三。
commentary::  ^725b46

義見於經可知。 ^725b48

○二、釋經文二：初、明法之供養二：初、天帝發起四：
初、讚所說經。
orig::  ^725c2

爾時，釋提桓因於大眾中白佛言：世尊！
我雖從佛及文殊師利聞百千經，未曾聞此不可思議自在神通決定實相經典。
commentary::  ^725c6

肇公曰：說經將訖，舍利弗已慶美於上，帝釋復欣其所遇而致歎也。
此經言雖簡約，而義包羣典，坐不踰日，而備覩通變。
大乘微遠之言，神通感應之力，一時所遇，理無不盡。
又以會我為妙，故歎未曾有也。 ^725c12

○二、聞者必得。
orig::  ^725c22

如我解佛所說義趣，若有眾生聞此經法，
信解受持讀誦之者，必得是法不疑。
commentary::  ^725c24

○三況出修行
orig::  ^725c28

何況如說修行，斯人則為閉眾惡趣，開諸善門，
常為諸佛之所護念，降伏外學，摧滅魔怨，
修治菩提，安處道場，履踐如來所行之跡。
commentary::  ^725c30

○四，供養護持。
orig::  ^725c36

世尊！若有受持、讀誦、如說修行者，我當與諸眷屬供養給事。
所在聚落、城邑、山林、曠野有是經處，我亦與諸眷屬聽受法故，
共到其所。其未信者，當令生信；其已信者，當為作護。
commentary::  ^725c38

○二、如來宣說五：初、助喜天帝。
orig::  ^725c46

佛言：善哉，善哉！天帝！
如汝所說，吾助爾喜。
commentary::  ^725c48

○二、明經力用。
orig::  ^726a2

此經廣說過去、未來、現在諸佛不可思議阿耨多羅三藐三菩提。
commentary::  ^726a4

○三、受持福勝。
orig::  ^726a8

是故，天帝！若善男子、善女人受持、讀誦、
供養是經者，則為供養去、來、今佛。
commentary::  ^726a10

肇公曰：善其護持之意也。
三世菩提不思議道，皆陳在此經。
若受持護養，則為供養三世諸佛，故助汝喜。 ^726a14

○四、校量功德四：初、舉所校福。
orig::  ^726a20

天帝！正使三千大千世界如來滿中，譬如甘蔗、
竹葦、稻麻、藂林，若有善男子、善女人，或以一劫、
或減一劫，恭敬、尊重、讚歎、供養、奉諸所安，
至諸佛滅後，以一一全身舍利起七寶塔，
縱廣一四天下，高至梵天，表剎莊嚴，以一切華香、
瓔珞、幢幡、伎樂微妙第一，若一劫、若減一劫而供養之。
commentary::  ^726a22

○二問其多不。
orig::  ^726a34

天帝，於意云何？其人植福寧為多不？
commentary::  ^726a36

○三、天答其多
orig::  ^726a38

釋提桓因言：多矣，世尊！
彼之福德，若以百千億劫說不能盡。
commentary::  ^726a40

○四、受持功多
orig::  ^726a44

佛告天帝：當知是善男子、善女人，聞是不可思議解脫經典，
信解、受持、讀誦、修行，福多於彼。
所以者何？諸佛菩提皆從此生，菩提之相不可限量，以是因緣福不可量。
commentary::  ^726a46

○五、引古證成四：初、所植福田。
orig::  ^726b6

佛告天帝：過去無量阿僧祗劫，時世有佛，
號曰樂王如來、應供、正徧知、明行足、善逝、
世間解、無上士、調御丈夫、天人師、佛、世尊，
世界名大莊嚴，佛壽二十小劫，其聲聞僧三十六億那由他，
菩薩僧有十二億。
commentary::  ^726b8

○二能植之人
orig::  ^726b16

天帝，是時有轉輪聖王，名曰寶葢，七寶具足，王四天下。
王有千子，端正勇健，能伏怨敵。
commentary::  ^726b18

○三、財法供養二：初、明財供二：初、輪王供養。
orig::  ^726b22

爾時，寶葢與其眷屬供養藥王如來，施諸所安至滿五劫。
commentary::  ^726b24

○二千子供養。
orig::  ^726b28

過五劫已，告其千子：汝等亦當如我，以深心供養於佛。
於是千子受父王命，供養藥王如來。
復滿五劫，一切施安。
commentary::  ^726b30

肇公曰：上以財供養校受持，即法供養也。
如來將成法供養義，故引成事以為證焉。 ^726b36

○二、明法供養二：初、月葢思惟供養殊勝。
orig::  ^726b40

其一王子名曰月葢，獨坐思惟：寧有供養殊過此者？
commentary::  ^726b42

什公曰：冀或有大德諸天，殊特供養，若有過此，
慕欲及之，云雖己所珍，不能上悅聖心，
冀所珍之外，有以暢其誠心，故發斯念，更推勝供也。 ^726b44

○二、空聲告以法供養最勝五：初、天聲告與。
orig::  ^726c2

以佛神力，空中有天曰：善男子！
法之供養勝諸供養。
commentary::  ^726c4

什公曰：若財供養，則於佛無用，於眾生無益，故非所欣也。
如來積劫累功，本為眾生，若奉順經典，
如說修行，則稱悅聖心，乃真供養也。 ^726c6

○二、反問法供。
orig::  ^726c12

即問：何謂法之供養？
commentary::  ^726c14

○三命往問佛。
orig::  ^726c16

天曰：汝可往問藥王如來，當廣為汝說法之供養。
commentary::  ^726c18

○四行詣白佛
orig::  ^726c20

即時，月葢王子行詣藥王如來，稽首佛足，
却住一面，白佛言：世尊！
諸供養中，法供養勝。
云何名為法之供養？
commentary::  ^726c22

○五、佛明告之二：初、示甚深經義十二：
初、示佛說深經。
orig::  ^726c28

佛言：善男子！法供養者，諸佛所說深經。
commentary::  ^726c32

什公曰：三藏及雜藏、菩薩藏、五藏經也。
上四藏取中深義，說寶相等，故得為深經也。
從此至下十方三世諸佛所說，盡是廣歎佛所說深經，未明受持修行法供養義也。 ^726c34

○二讚微妙難見。
orig::  ^726c42

一切世間，難信難受，微妙難見，清淨無染。
commentary::  ^726c44

肇公曰：深經，謂方等第一義經也。
其旨深玄，非有心之所得；微妙無像，非明者之所覩；
超絕塵境，無染若空。
欲以有心有明而信受見者，不亦難乎？
自此下，美深經之旨。
諸佛所說深經，即佛法身也。
夫財養養四體，法養養法身。
若能護持斯經，令法身增廣者，此供養之上也。 ^726c46

○三、奪思惟分別。
orig::  ^727a10

非但分別思惟之所能得。
commentary::  ^727a12

肇公曰：第一義經，微遠無相，自非明哲，孰能分別？
業之差別，雖由分別，然非分別之所能得。
得之者，其唯無分別乎？ ^727a14

○四、為法持攝印。
orig::  ^727a20

菩薩法藏所攝陀羅尼印印之。
commentary::  ^727a22

肇公曰：菩薩法藏之所攝，固非小乘之理；
總持印之所印，固非域中之道。
總持所印，所印必真；法藏所攝，所攝必實。
既藏以法藏，印以總持，豈是常人所能開發？
以明法寶深固，難可闚#CB00438;也。 ^727a24

生公曰：陀羅尼者，持也。
若持實相，不失於諸天人魔梵之中，不復畏有不通之義。
譬若以王印為信，關津諸禁，莫能呵留。
果是印持，所印之經，則無有礙。 ^727a30

○五明深法力用
orig::  ^727a38

至不退轉，成就六度。
commentary::  ^727a40

○六顯功德廣大。
orig::  ^727a42

善分別義，順菩提法，眾經之上。
commentary::  ^727a44

肇公曰：三藏十二部，方等為第一。 ^727a46

○七、顯生善滅之心。
orig::  ^727a48

入大慈悲，離眾魔事，及諸邪見。
commentary::  ^727b2

肇公曰：魔，四魔。見，六十二見。 ^727b4

○八、顯順緣無相。
orig::  ^727b6

順因緣法，無我、無人、無眾生、無壽命，空、
無相，為作無起。
commentary::  ^727b8

什公曰：若法定有，則不生滅；若法全無，亦不生滅。
不生不滅，則與因緣相違。
深經所說，非有非無，非有非無，故順因緣法也。 ^727b12

肇公曰：法從因緣生，緣生則無自性，無自性則無主，
無主則無我、人、壽命，惟空、無相、無作、無起，此深經之所順也。 ^727b16

生公曰：此則因緣法矣。 ^727b20

○九、顯有大功能四：初、能令坐於道場。
orig::  ^727b24

能令眾生坐於道場而轉法輪，諸天、龍、
神、乾闥婆等所共歎譽。
commentary::  ^727b26

○二、能令入佛法藏
orig::  ^727b30

能令眾生入佛法藏。
攝諸賢聖一切智慧。
說眾菩薩所行之道。
依於諸法實相之義。
明宣無常苦空無我寂滅之法。
commentary::  ^727b32

肇公曰：不依實相辨四非常者，非平等教也，依實相乃曰明也。 ^727b38

○三、能拔毀禁眾生。
orig::  ^727b42

能救一切毀禁眾生。
commentary::  ^727b44

什公曰：小乘法中，五逆罪及犯四重禁，
則皆棄而不救；大乘深法，則無不救也。 ^727b46

○四、能怖畏魔外。
orig::  ^727c2

諸魔外道，及貪著者，能使怖畏。
commentary::  ^727c4

肇公曰：毀四禁，犯五逆，小乘法所不能救。
眾魔外道，貪著豪恣，小乘法所不能滅。
能救能滅者，其唯大乘方等深經乎？ ^727c6

○十顯聖賢共歎。
orig::  ^727c12

諸佛賢聖，所共稱歎。
commentary::  ^727c14

○十一、顯背苦示樂。
orig::  ^727c16

背生死苦，示涅槃樂。
commentary::  ^727c18

○十二、顯諸佛所說。
orig::  ^727c20

十方三世諸佛所說，若聞如是等經，信解、
受持、讀誦，以方便力，為諸眾生分別解說，
顯示分明，守護法故，是名法之供養。
commentary::  ^727c22

肇公曰：如是等經，盡諸佛法身也。
若聞斯經，能信解護持，宣示分別，令大法增廣者，
名法之供養，成法身也。 ^727c28

○二、如說修行二：初、總示。
orig::  ^727c34

又於諸法，如說修行。
commentary::  ^727c36

什公曰：上章明奉順經典，真法供養也。
如說修行，通舉六度也。
十二因緣以下，明得無生忍，以實智慧，隨順實法也。 ^727c38

燈曰：既曰又於諸法如說修行，則知十方三世諸佛所示修行法門，
莫不本於諸大乘經也。
今之末世，大成可笑，講者既不覽教照心，
惟逞風力狂慧，及其老也、病也、倦也，一念無常，
操修無本，臨岐倉皇而覔路，東西馳走以無門。
方事參禪，精力已弊；方事念佛，妄想紛馳。
厭契經為無用之物，束之高閣；排講肄為童蒙之堂，恣其喧譁。
良由生來學問無頭，眾源失本，甘心老死，悔亦奚為？
至于爭趨教外別傳，心麤氣大，尚輕諸佛，況復眾經？
參話頭而經年不悟，力量不充；#CB15450;死力而曉夜勞神，
嘔心咯血。既無愛養心識之善資，復乏策發神解之玅術，
病魔一入，湯藥不暇，救死孜孜，誰言出死？
以由末世學佛者雜濫，無正師承，不本契經故也。 ^727c42

○二、別明六：初、隨緣離邪得果。
orig::  ^728a22

隨順十二因緣，離諸邪見，得無生忍，決定無我、無有眾生。
commentary::  ^728a24

肇公曰：不悟緣起，故有邪見之迷，封我之惑。
若如說行，則得明慧，明見十二因緣根源所由，
故能斷諸邪見，得無生忍，無復吾我眾生之想也。
見緣如緣，謂之隨順；明白有無，謂之決定；皆智用之別稱也。 ^728a28

○二、因緣果報無違。
orig::  ^728a38

而於因緣果報，無違無諍，離諸我所。
commentary::  ^728a40

肇公曰：無違無諍，即隨順義也。
五受陰身及家屬所有因緣果報，即我所也。
若能明見因緣果報之性，順而無違，則離諸我所也。
上直觀因緣，知無造所，故離我見。
今觀因緣果報，知無屬者，故離我所見也。 ^728a42

○三、常能無違四依四：初、依義。
orig::  ^728b4

依於義，不依語。
commentary::  ^728b6

肇公曰：至義非言宣，尋言則失至。
且妙理常一，語應無方，而欲以無方之語定常一之理者，不亦謬哉！
是以依義不依語者，見之明也。 ^728b8

○二依智
orig::  ^728b14

依於智，不依識。
commentary::  ^728b16

肇公曰：六識，識六塵而已，不能分別是非。
分別是非，其惟正智乎？
是以行者依智不依識也。 ^728b18

○三、依了義。
orig::  ^728b22

依了義經，不依不了義經。
commentary::  ^728b24

肇公曰：佛所說經，自有義旨分明，盡然易了者，應依。
亦有應時之經，詭言合道，聖意難知，自未了者，不可依也。 ^728b26

○四依法
orig::  ^728b32

依於法，不依人。
commentary::  ^728b34

什公曰：佛言：我泥洹後，當依止四法，以為大師。
所謂四依法也。明此四法，可依止，可信受也。
依於法，不依人者，法謂經教也。
當依經法，不可以人勝故，背法依人也。
法有二種：一、文字語言；二、義。
法莫依語也。義亦有二種：一、識所知義；
二、智所知義。識則唯求虗妄五欲，不求實利；
智能求實利，棄五欲故，依智所知義，不依識所知義。
為求智所知義故，依智也。
智所知義亦有二種：一、了義經；二、不了義經。
不了義經，如佛說：殺父母無罪。
未分別是不了義也。
若言：無明是父，愛是母，生死根本，故名父母。
斷其本，則生死盡，故言殺之無罪。
既分別是了義經也。
復次，若佛言：佛是人中第一，涅槃是法中第一。
如是等，皆名了義也。
是故當依了義經，莫依不了義經。 ^728b36

○四順法，無入無歸。
orig::  ^728c16

隨順法相，無所入、無所歸。
commentary::  ^728c18

肇公曰：法即下因緣法也。
上順因緣，知法無生；今順因緣，知法無盡也。
法從緣而有，從緣而無，其有不從未來來，
其無不歸入過去去，故曰無入無歸也。 ^728c20

○五、修行因緣還滅。
orig::  ^728c28

無明畢竟滅故，諸行亦畢竟滅，乃至生畢竟滅故，老死亦畢竟滅。
commentary::  ^728c30

什公曰：此即四依中如實法也。
上十二因緣，明如說修行，隨順因緣故，得無生法忍。
今明行四依，依十二因緣如實相也。
orig::  ^728c34

作如是觀，十二因緣無有盡相，不復起見，是名最上法之供養。
commentary::  ^728c40

肇公曰：滅盡義一。
既曰畢竟滅，而曰無盡者，何耶？
夫滅生於不滅，畢竟常滅則無不滅，無不滅則滅無所滅，滅無所滅即是無盡義也。
又曰：上觀因緣無生，離常我等諸見；今觀因緣無盡，離斷滅等諸見。 ^728c44

○六、聞法獲益。
orig::  ^729a6

佛告天帝：王子月葢從藥王佛聞如是法，得柔順忍。
commentary::  ^729a8

什公曰：柔，謂軟鈍也。
於實相法，未能深入，軟智軟信，隨順不違，故名柔順忍也。 ^729a10

○七解衣供養。
orig::  ^729a14

即解寶衣嚴身之具，以供養佛。
commentary::  ^729a16

○八願行法供。
orig::  ^729a18

白佛言：世尊！如來滅後，我當行法供養守護正法，
願以威神加哀建立，令我得降伏魔怨修菩薩行。
commentary::  ^729a20

什公曰：四魔合為三怨：一煩惱，二天魔，三外道也。
如來滅後，月葢道力未具，若不加威神，
則為魔所壞，不能降伏，故請加威神。 ^729a24

○九，佛為授記。
orig::  ^729a30

佛知其深心所念，而記之曰：汝於末後，守護法城。
commentary::  ^729a32

○十、出家證果。
orig::  ^729a34

天帝！時王子月葢見法清淨，聞佛授記，
以信出家，修習善法，精進不久，得五神通，
具菩薩道，得陀羅尼，無斷辯才。
commentary::  ^729a36

什公曰：是聞持也。 ^729a42

○十一、滅後流通。
orig::  ^729a44

於佛滅後，以其所得神通、總持、辯才之力，
滿十小劫，藥王如來所轉法輪隨而分布。
commentary::  ^729a46

○十二、所化者眾
orig::  ^729b2

月葢比丘以守護法勤行精進，即於此身化百萬億人，
於阿耨多羅三藐三菩提立不退轉；十四那由他人深發聲聞、
辟支佛心；無量眾生得生天上。
commentary::  ^729b4

○十三、結會古今三：初、寶葢因果。
orig::  ^729b10

天帝時王寶葢，豈異人乎？
今現得佛，號寶#CB08504;如來。
commentary::  ^729b12

○二千子因果
orig::  ^729b14

其王千子，即賢劫中千佛是也。
從迦羅鳩孫#CB00501;為始得佛，最後如來號曰樓至。
commentary::  ^729b16

○三月葢因果
orig::  ^729b20

月葢比丘，則我身是。
commentary::  ^729b22

○四、結成供養。
orig::  ^729b24

如是，天帝！當知此要以法供養，於諸供養為上、
為最、第一、無比。是故，天帝！
當以法之供養供養於佛。
commentary::  ^729b26

判教者，藥王如來為月葢王子所說法之供養。
其間如法修行，最要旨歸，在於隨順十二因緣還滅之觀。
天台大師判四諦、十二因緣、六度，不獨局於三乘，
各自攝屬，一一通於四教。
秪如十二因緣，即有四種：一、思議生滅十二因緣，
此可通於藏教三乘人修；二、思議不生滅十二因緣，
此則通於通教三乘人修；三、不思議生滅十二因緣，
此則局於別教菩薩人修；四、不思議不生滅十二因緣，此則惟在圓頓教佛界人修。
今經說在方等，斷非藏教所修之法，是則約義通於衍門三教，
而正意在圓可知。 ^729b30

觀解者，觀一念心具足十二因緣，已如前說。
而復觀此攝為三道：觀苦道即法身，是為中觀；
觀惑道即般若，是為空觀；觀業道即解脫，是為假觀。
other:: 
# 囑累品第十四

commentary::  ^729c4

○大段正宗分竟。
此下入第三、流通分。
四、明大師云：流名下，注通名不雍，令正法之水從今以注，
當聖教筌蹄不雍於來世，故有第三、流通分也。
為二：初、品題；二、經文。
今初，先列品題。
orig::  ^729c10

維摩詰所說經囑累品第十四。
commentary::  ^729c18

囑者付囑，累則連累。
金口吐宣，雖則貴重，謙言下付，有若累焉。
弟子則曲躬低頭，合掌承命，再三加意，畢世流通。 ^729c20

○二、釋經文三：初、如來囑累三：初、直以法付。
orig::  ^729c26

於是佛告彌勒菩薩言：彌勒！
我今以是無量億阿僧祗劫所集阿耨多羅三藐三菩提法，
付囑於汝。
commentary::  ^729c28

什公曰：不付阿難，以其無有神力，不能廣宣，故不付也。
維摩非此土菩薩，故不囑也。
文殊遊無定方，故不囑。
囑彌勒者，以於此成佛，故佛自以神力宣布，欲成彌勒功業故也。 ^729c32

燈曰：阿難付在後章，使其記憶結集，以傳正像末法之中，以遂流通。
今之注釋，是其功也。 ^729c38

○二、令廣宣流布三：初、命無令斷絕。
orig::  ^729c44

如是輩經，於佛滅後末世之中，汝等當以神力廣宣流布於#CB17591;浮提，
無令斷絕。
commentary::  ^729c46

肇公曰：城高則衛生，道尊則魔盛，自非神力，
無以制持，故勸以神力也。 ^730a2

○二、釋當有大機。
orig::  ^730a6

所以者何？未來世中當有善男子、善女人及天、
龍、鬼、神、乾闥婆、羅剎等，發阿耨多羅三藐三菩提心樂于大法，
若使不聞如是等經則失善利。
commentary::  ^730a8

什公曰：若不聞此經，或墜二乘，則失大乘善利。 ^730a14

○三、明必多信樂。
orig::  ^730a16

如此輩人聞是等經，必多信樂發希有心，
當以頂受，隨諸眾生所應得利而為廣說。
commentary::  ^730a18

肇公曰：法之通塞損益若是，故勸彌勒頂受廣說。 ^730a22

○三、揀機遠惡三：初、令當知二相二：初、標。
orig::  ^730a24

彌勒當知，菩薩有二相。
commentary::  ^730a26

○二釋。
orig::  ^730a28

何謂為二？一者、好於雜句文餝之事，二者、不畏深義如實能入。
若好雜句文餝事者，當知是為新學菩薩。
若於如是無染無著甚深經典，無有恐畏能入其中，
聞已心淨，受持讀誦，如說修行，當知是為久修道行。
commentary::  ^730a30

○二、告復有二相二：初、標。
orig::  ^730a38

彌勒！復有二法，名新學者不能決定於甚深法。
commentary::  ^730a40

○二釋。
orig::  ^730a42

何等為二？一者、所未聞深經，聞之驚怖生疑，
不能隨順，毀謗不信，而作是言：我初不聞，從何所來？
二者、若有護持解說如是深經者，不肯親近供養恭敬，或時於中說其過惡。
有此二法，當知是新學菩薩為自毀傷，不能於深法中調伏其心。
commentary::  ^730a44

肇公曰：一毀法，二毀人。 ^730b6

○三、告復有二法二：初、標。
orig::  ^730b8

彌勒！復有二法，菩薩雖信解深法，猶自毀傷，而不能得無生法忍。
commentary::  ^730b10

○二釋。
orig::  ^730b14

何等為二？一者、輕慢新學菩薩而不教誨，
二者、雖信解深法而取相分別；是為二法。
commentary::  ^730b16

肇公曰：因其所解而取相分別，雖曰為解，
未合真解，此學者之內患也。 ^730b20

○二、會眾流通四：初、彌勒流通五：初、遵命遠惡。
orig::  ^730b24

彌勒菩薩聞說是已，白佛言：世尊！
未曾有也。如佛所說，我當遠離如斯之惡。
commentary::  ^730b26

肇公曰：一生大士，豈有如斯之惡聞而後離耶？
發斯言者，為未離者耳。 ^730b30

○二遵命奉持
orig::  ^730b34

奉持如來無數阿僧祗劫所集阿耨多羅三藐三菩提法。
commentary::  ^730b36

○三，與其念力。
orig::  ^730b40

若未來世善男子、善女人求大乘者，當令手得如是等經，
與其念力，使受持、讀誦、為他廣說。
commentary::  ^730b42

什公曰：以神通加其念力，令不忘也。
問曰：昔時魔常來下，壞亂學人，今何因不來？
答曰：優婆掘恩力故。
佛在世時，有外道薩遮尼犍，大聰明，能論議，
心大憍慢，知佛法尊妙，意欲出家，問佛言：
我若出家，智德名聞如佛不？
佛言：不得。又問：得如舍利弗不？
佛言：不得。如是一一問五百弟子，乃至問：得如羅睺羅不？
答言：不得。於是尼犍言：我出家既不得如佛，
又不得如弟子，何用出家？
又問：後當得不？佛言：後世無諸大人，然後當得。
尼犍命終已，佛泥洹後百年，阿育王時生，
出家學道，得阿羅漢，有大名聲。
教化國人令得阿羅漢者，除度夫不度婦，
度婦不度夫，不在數中，但取夫婦俱時得羅漢者，
以算子數之，積算滿屋。
後泥洹時，以算子燒身，不假餘物。
未泥洹時，嘗於林中坐禪，見一餓狗，饑羸將死，
常與諸比丘共分食與之，狗遂腹脹欲死。
諸比丘各各繩床，圍繞守視，誦經說法。
狗以善心視諸比丘，又聞法音。
命終已，生第六天，有大威德。
與魔王共坐時，狗已臭爛，彼魔心念：何因有此大人與我共坐？
觀其本緣，乃知是狗，即大瞋恚：是優婆掘比丘，
使是臭狗與我共坐，當作方便，令其毀辱。
時，優婆掘林中坐禪，入滅盡定。
魔以天上嚴餝華鬘，繫額上已，廣說四眾，將共視之。
此比丘於空閑處，嚴餝如是。
云何名為清淨有德？
須臾，優婆掘從定起，覺頭有華鬘，知是魔為，
即指云：汝是魔王。
即取死狗，變為華鬘，極大嚴餝，語魔言：
汝以鬘供養，我還以鬘報，汝可著之。
便以神力繫鬘，著魔王頸。
繫已，還成死狗，胮脹蛆爛，甚大臭惡。
魔以神力去之，而不能得至帝釋。
帝釋不受，自還六天，乃至梵天，皆悉不受，不能為解。
語言：汝自還去，求彼比丘。
魔即至優婆掘所，求解臭鬘。
優婆掘即與要誓：汝從今日，乃至法盡，
莫復來下，壞亂學人。
又我雖見佛法身，不見色身，汝今為我變作佛形。
若能如是，當解汝鬘。
魔即受其誓，便語比丘言：我作佛時，莫向我禮。
於大林中，變為佛身，相好具足，放大光明，
作諸弟子，皆如舍利弗等，大眾圍繞，從林間來。
優婆掘歡喜踊躍，忘其要誓，即為作禮。
魔言：云何違要而向我禮？
優婆掘言：我自作佛意禮耳！
於是臭鬘自然得解。
魔言：佛真大慈悲！
我種種惱佛，佛不報我，而今比丘見報如是之甚！
比丘言：佛大慈大悲，自能容忍，我小乘之人，不能如是。
魔不來因緣，略說也。 ^730b46

○四皆我建立
orig::  ^731a30

世尊！若後末世有能受持、讀誦、為他說者，當知是彌勒神力之所建立。
commentary::  ^731a32

○五、佛助爾喜。
orig::  ^731a36

佛言：善哉！善哉！彌勒，如汝所說，佛助爾喜。
commentary::  ^731a38

○二菩薩流通。
orig::  ^731a40

於是一切菩薩合掌白佛：我等亦於如來滅後，
十方國土廣宣流布阿耨多羅三藐三菩提法，復當開導諸說法者令得是經。
commentary::  ^731a42

○三天王擁護。
orig::  ^731a48

爾時，四天王白佛言：世尊！
在在處處城邑聚落山林曠野，有是經卷讀誦解說者，
我當率諸官屬，為聽法故往詣其所，擁護其人面百由旬，令無伺求得其便者。
commentary::  ^731b2

○四、慶喜流通二：初、佛令廣宣流布。
orig::  ^731b10

是時，佛告阿難：受持是經，廣宣流布。
commentary::  ^731b12

○二慶喜奉命流通。
orig::  ^731b14

阿難言：唯，我已受持要者。
commentary::  ^731b16

○三、請問何名此經？
orig::  ^731b18

世尊！當何名斯經？
commentary::  ^731b20

○四、佛說此經名字。
orig::  ^731b22

佛言：阿難！是經名為維摩詰所說，亦名不可思議解脫法門，
如是受持。
commentary::  ^731b24

○二、會眾信受。
orig::  ^731b28

佛說是經已，長者維摩詰、文殊師利、舍利弗、
阿難等，及諸天、人、阿修羅，一切大眾，聞佛所說，
皆大歡喜，信受奉行。
commentary::  ^731b30

此經佛之所說，才得首尾一一品，中間則維摩居士所說居多。
是故佛說經名，而云是經名為維摩詰所說。
今結經分，特云佛說是經已者，歸宗有在，名分不踰也。
猶如世道，一以名分為之主。
苟非然者，則君臣之大義乖，父子之天性絕也。
佛所說經，雖稱方外，然於生佛師弟賓主之間，宛有尊崇之名分在。
是以雖菩薩弟子嘉賓之話言長，而結集者必以佛為三界之師主，
萬派朝宗，統歸佛海而已。
又不特此也，將一期佛事，化道圓成，非惟聞法者喜，即贊成助揚者亦喜。
故維摩、文殊、舍利弗等，同皆歡喜而信受奉行也。
大論釋般若經，歡喜而有三義：一、能說人清淨。
佛無礙智，無有錯謬，名為清淨。
今遇此人，誰不歡喜？
二、所說法清淨。能令眾生得證三昧，離虗設故，名為清淨。
聞如是法，豈不歡喜？
三、依法所得果清淨。
如聞品獲益，得無生忍，得如是果，豈不歡喜？
判教觀心，悉如上說。 ^731b36

夫釋經有科，則綱可提而領可挈，余已舉之經前矣。
綸文得貫，則旨易憶而趣易持，余將似之疏後焉。
是經三軸，凡十四品，都二萬六千三百餘言。
中間所談法相，雖然至豐，而說之時節最促。
若法華七軸，猶該乎八載；楞嚴十軸，猶自夏以狙冬；
而此經久近，才自旦以至暮耳。
其間所說，誠能籠#CB16336;五時，
恢#CB02284;八教，方等通方，信通方也。
首敘發起五百獻，葢即事表法，大關慈悲，
一經所明，孰能逾此？
作通部經緯之首，抽一繭組織之絲，稱為由序，實有由也。
正宗之初，首說菩薩佛國淨土之行，則一經所詮，
莫非此旨，弁冒文身，偉哉大觀。
經家末敘，總稱佛說，信哉曾不外乎佛說也。
第興起之由，又必有乎鴻漸，是以維摩託現疾方便，
以念如來；迦文鑒勝法當弘，以遣問候。
若弟子品、菩薩品、文殊問疾品，皆其事也。
始則誇敘昔日談鋒之不可當，辭不堪任，
若聲聞之十折，若菩薩之四彈，莫不令恥小以慕大，回偏以向圓。
雖聲聞所修之行，孰非淨土之因？
菩薩所入之門，孰非佛國之行也？
末則讚美此上人者，難為酬對，承佛聖旨，
而往詣維摩，知文殊之將來，則先空室去侍，
以生言端，唯置一床，以致借座，才一相見，啟齒不凡。
維摩則曰：文殊師利不來相而來，不見相而見。
文殊則曰：若來已更不來，若去已更不去。
來者無所從來，去者無所至，所可見者更不可見。
莫不契以法身無像，感應相交，拂迹玄宗，語默同致者也。
觀其賓主竟日盤桓，其間話言雖復無量，
要其所歸經家品第，則義聚者十有其一：
曰文殊問疾，曰不思議，曰觀眾生，曰佛道，
曰入不二法門，曰香積佛，曰菩薩行，曰見阿閦佛。
若夫法供養囑累，此則歸宗佛後所明持經功德囑累流通之事，
非賓主一期之類例也。
若求其品中所談法相，如文殊問疾，則其辭有乎六：
一則正問其疾，二則問其病之始末，三則問其室空無侍，
四則問其疾之相因，五則問其云何慰喻有疾菩薩，六則問其有疾菩薩云何調伏其心。
維摩一一答之如經。
此問疾品之大略也。
若夫不思議品，其中所談法相則有乎四：
一則寄借座以明不思議；二則舉眾事以明不思議，
如芥納須彌、毛含大海等；三則舉現種種色身明不思議；四則總結智慧方便之門。
此其間又初則迦葉讚歎自鄙；二則天子聞讚發心；
三則大士讚顯多作魔王、多現惡乞；四則明菩薩本心。
此不思議品之大略也。
若夫觀眾生品，其間所談法相總有其二：
一則正明觀乎眾生，二則兼明餘義。
正觀眾生則有其四：初明所觀眾生。
文殊所問則曰：菩薩云何觀乎眾生？
維摩則以譬如幻師見所幻人，菩薩觀眾生為若此。
凡以二十九喻答。
文殊則反問：菩薩觀生如是，則云何行慈？
維摩則以當為眾生說如斯法答，即是行真實慈等。
凡舉三十一種慈，以為慈無量心。
繼此則備明悲喜捨三無量心，以廣能被之心。
於是文殊又問：生死有畏，菩薩當何所依？
答云：當依如來功德之力。
又問：功德之力當於何住？
答云：當住度脫眾生。
又問：欲度眾生，當何所除？
答云：除其煩惱。又問：欲除煩惱，當何所行？
答云：當行正念。又問：云何行於正念？
答云：當行不生不滅。
又問：何法不生，何法不滅？
答云：不善不生，善法不滅。
又問：善不善孰為本？
答曰：身為本。身孰為本？
曰：欲貪為本。欲貪孰為本？
曰：虗妄分別為本。
虗妄分別孰為本？
曰：顛倒想為本。顛倒想孰為本？
曰：無住為本。無住孰為本？
曰：無住則無本。文殊師利！
從無住本立一切法。
此正明觀眾生之大略也。
繼此又兼明餘義。
初則天女現身散華，有著衣不著衣異，
以致弟子去華而天女為其說法，廣如經說。
乃至相與酬酢，凡致四番問答：初明真解脫義，
二明所得所證，三明三乘何求，四明諸法無有定相。
一一廣說如經。此觀眾生品之大略也。
若夫佛道品之大要，而有乎二：一、文殊問維摩：云何通達佛道？
一、維摩問文殊：云何為如來種？
維摩總答，文殊則曰：若菩薩行於非道，是為通達佛道。
若其別答，則以三惡之果示，則以色、無色界示，
則以三惡之因示，則以六弊示，乃至則以諂偽、
以憍慢魔道、以諸煩惱、以二乘、以貧窮、
以資生、以訥鈍、以邪濟、以遍入諸道、以般入涅槃示。
末結答云：菩薩如是行於非道，是為通達佛道。
第二、文殊答維摩：云何為如來種？
則曰：有身為種，無明、有愛為種，貪、恚、癡四顛倒為種。
以要言之，六十二見及一切煩惱為如來種。
曰：何謂也？若見無為入正位者，不能復發阿耨多羅三藐三菩提心。
譬如高原陸地不生蓮華，卑濕淤泥乃生此華。
如是見無為入正位者，終不復能生佛法，煩惱法中乃有眾生起佛法耳。
乃至二乘自鄙無分，獲彈斥益。
此佛道品之大略也。
若夫普現色身菩薩問居士言：父母、妻子、
親戚、眷屬、吏民、知識，悉為是誰？
奴婢、僮僕、象馬、車乘，皆何所在？
維摩則以偈答：智度菩薩母，方便以為父，
一切眾導師，無不由是生。
凡數十餘偈，以明法門眷屬。
末偈結云：誰聞如是法，不發菩提心，除彼不肖人，癡冥無智者。
此雖品中之緒餘，是亦佛道之正宗也。
若夫入不二法門品，維摩詰謂眾菩薩言：諸仁者！
云何菩薩入不二法門？
各隨所樂說之法，自在說生滅為二。
法本不生，今則無滅，得此無生法忍，是為入不二法門。
次以我、我所二法說，乃至三十一、以實、不實二法說。
如是諸菩薩各各說已，問文殊師利：何等是菩薩入不二法門？
文殊師利言：如我意者，於一切法無言無說，
無示無識，離諸問答，是為入不二法門。
於是文殊師利問維摩詰：我等各自說已，仁者當說何等是菩薩入不二法門？
時維摩詰默然無言。
文殊師利歎曰：善哉！
善哉！乃至無有文字語言，是為入不二法門。
古德云：三十一、菩薩以言遣法，文殊師利以言遣言，
維摩則以無言遣言，以至無遣。
此不二法門之大略也。
若夫香積佛品，則文之大段而有十三：
一、乞食香積，二、彼眾問佛，三、彼佛答眾，
四、彼佛與飯，五、菩薩偕來，六、化人授食，
七、香飯遠聞，八、維摩命食，九、聲聞念少，
十、誡其小智，十一、眾食不儩，十二、受食獲益，
十三、彼此問法，十四、聞品獲益。
此香積佛品之大略也。
若夫菩薩行品，則先歷事故，然後正說行門。
先歷事故，其事有六：初、俱歸佛所，二、如法慰問，
三、佛顯難思，四、眾聞香氣，五、問香住久如，
六、明佛事廣多。正說行門之初，則香積菩薩讚請法門以還其國，
如來則告以盡不盡解脫法門。
何謂為盡？謂有為法。
何謂無盡？謂無為法。
如是菩薩不盡有為，不住無為。
何謂不盡有為？謂不離大慈大悲，深發一切智心而不忽忘。
云何謂菩薩不住無為？
謂修學空、無相、無作，不以空、無相、無作為證等云云。
又云：具福德故，不住無為；具智慧故，不盡有為云云。
此菩薩行品之大略也。
若夫見阿閦佛品，則其文有五：初、明觀佛法身。
首則如來，以欲見如來為以何等觀？
而問維摩，則答言：如自觀身實相，觀佛亦然。
乃至以三際觀乎法身，謂我觀如來前際不來，
後際不去，今則不住。
次以非五陰觀，以非四大觀，乃至不可以一切言說分別觀。
繼此則第二、明無沒無生；第三、明示沒示生；
第四、現玅喜國；第五、願得土獲通，以至明聞持功德。
此見阿閦佛品之大略也。
若夫法供養品大意，廣明財供不如法供。
如寶葢輪王及以千子相繼行施，先以財供以施藥王如來，
至滿五劫，其子之供亦滿五劫。
有一王子名為月葢，獨坐思惟：寧有供養殊過此者？
佛以空聲而告之曰：法之供養勝諸供養。
往問藥王，則告以二種法之供養：一、甚深經義；
二、如說修行廣說云云。
此法供養品之大略也。
若夫囑累品，初則如來囑累，二則會眾流通。
會眾流通而復有四：初彌勒流通，二菩薩流通，
三天王擁護，四慶喜流通。
繼之以眾皆歡喜，信受奉行。
此囑累品之大略也。
是則維摩一經而有二始：一序始，一正始。
此之二始，莫不冠葢全經，弁戴始末。
以序始言之，長者獻蓋，括其表法，正意大義既如此，
傍通曲引又如此，觀像得意，離指見月之賓，
覽其序，可以見全經之始末矣。
以正始言之，則一經所說，何非佛國淨土之行？
如首標淨土之因，其義有四：一隨所化眾生而取佛土，
一隨所調伏眾生而取佛土，一隨諸眾生應以何國入佛智慧而取佛土，
一隨諸眾生應以何國起菩薩根以取佛土。
則一經所明，豈能外此四義乎？
至於別出淨土之行，則首明三心，次明九行，
則一經所明，豈能外此三心九行乎？
又至於淨土生起之行，則曰隨其直心則能發行，
隨其發行則得深心，乃至第十二隨其心淨則一切功德淨，
則一經所明，豈能外此十二種次第生起之行乎？
是故讀是經而能了乎此者，如長山之蛇，
擊其首尾中間而互相照映，又如溟渤之水，
甞其一滴而具飲百川，此又不可思議解脫經文字三昧之不可思議者也。 ^731c20

淨名無我疏成，歡喜踴躍而說偈：
　　佛滅一何速，我生未云暮。
　假值無量光，
　　壽命何窮數？　佛滅一何速？
　我生一何晚？
　　居此堪忍鄉。　佛壽示云短，矧生末法中。
　　佛滅亦以遐，雖入薝蔔林，不覩優曇華。
　　薝蔔林伊何？　佛說修多路，解脫不思議。
　　諸佛之甘露，常感淨名恩，亦仰文殊德。
　　恐怖惡道中，賜以天王宅。
　王宅有四門：
　　智者常作鑰。　金華古藏中，螺溪常研索。
　　海東去者歸，中國存者亡，猶黃犢思乳。
　　舉眾心慞惶，小子不自量，欲將贏酌海。
　　聊塞眾人請，謬以天華採。
　孰為曼陀羅？
　　孰為曼殊沙？　所採於智者，貫攝寧無差？
　　剏始乙丑春，告成丙寅夏，多半居病鄉，
　　 #CB15092;刻不云暇。
　所慶大法寶，而入貧人手。
　　雨寶亦雨衣，甘露飫諸口。
　所贊大法藏，
　　空不空俱蕩，亦即空不空，而為諸法王。
　　稽首釋迦文，稽首解脫經，稽首龍種上。
　　稽首無垢稱，稽首彌勒尊，稽首天台師。
　　我今大慶快，說偈慶讚之。
維摩詰所說經無我疏卷第十二〔終〕
 ^733c30
