
other:: 
# 樵隱和尚語錄目錄
樵隱和尚語錄目錄卷上再住雪峰崇聖禪寺語錄卷下法語題#CB02494;偈頌佛事等樵隱和尚語錄卷上
other:: 
# 再住雪峰崇聖禪寺語錄
再住雪峰崇聖禪寺語錄
editor:: 侍者　正定　編
other:: 
## 語錄

師於延祐元年閏三月初一日進寺。
捧聖旨云。鳳闕春濃。
鰲山雪霽。無所希求。
自天而至。流出胸襟蓋天地。 ^297a30

江湖疏。總萬象森羅。
為一舌頭。且道。是毀是譽。
度疏〔云〕。總在裡許。 ^297a36

指法座。盡大地撮來。
為一寶花王座。盡天下人瞻仰有分。
雪峰今日步步陞高去也。
倘涉遲回。座地為汝攝取。 ^297a40

拈祝聖聖香。此一瓣香。
雪窖中埋藏不得。
香透九重。老枯樵上。
芽孽重生。芳騰上國。
臣僧悟逸。今晨欽授聖恩。
仍舊住持福州路雪峰崇聖禪寺。
開堂之次。遙瞻金闕。
上爇寶爐。端為祝延今上皇帝聖躬。
萬歲萬歲萬萬歲。
皇帝陛下。恭願。八千歲舂。
八千歲龝。椿樹散堯天之影。
三千年花。三千年實。
蟠桃吹御苑之香。 ^297b6

此香。奉為中書省宣政院諸位宰相國公。
資陪祿算。伏願。元樞上相。
正百官皇理陰陽。
佛法中興。歷萬年永堅柱石。 ^297b20

此一瓣香。奉為福建道元帥府廉訪司萬戶府總管府。
洎令屬司官。資陪祿算。
伏願。分司布職。眾賢星列。
皆周召英材。宣化承流。
八郡春融。有成康至治。 ^297b26

此一瓣香。本為深藏岩竇。
不競桃李繁華。豈料漏池天風。
依舊揑香難栳。一期拈出。
爇向爐中。供養。 ^297b32

前住當山。後住淨慈先師佛心大和尚。
用酧法乳無極之恩〔問答不錄〕提綱。
似則不住。住則不似。
空澄北漢。丹鳳翱翔。
山不為人。出便為人。
風雨南陽臥龍奮迅。
賢德禈而下眾。喙斯喑傒。
霓望而來。重淵莫蟄。
〔拈拄杖〕看看。君主大寶。
從天而降。雲開鰲頂月。
法主大寶。遇晦斯彰。
花綻 #CB00589;泉春。
廣陵散斷絃。再續浪淘沙。
舊曲新飜。以此宣流正教。
以此傳佛心宗。天開地闢。
風從雲從。車書一而文軌同。 ^297b36

舉法灯和尚云。本欲依岩傍谷。
隱遁過時。柰緣清凉先人。
有未了公案。今日出來。
為伊了却。 ^297c6

師拈云。法燈老人。
只知有持盈守成之心。
且無宏大箕裘之志。
山僧亦欲依岩傍谷隱遁過時。
只為先師佛心老人。
昨住此山。有未了公案。
今日未免出來。重為伊了商。
見義不為。無勇也。 ^297c10

謝新舊兩班。上堂。
舉臨濟和尚示眾云。
我欲建立黃檗宗旨。
汝等諸人。切須成褫我。
時有克符普化二僧。
出禮拜。師便打。師云。
臨濟一言之下。善其機者。
纔一二。魯國男子。
何其少哉。雪峰者裡。
總東弗于逮。西瞿耶尼。
鱗龍頭角。一時懽合。
各住本位。各務本業。
進退以禮。水乳一源。
是則是。建立成褫則不無。
必竟是何宗旨。咄。
花開世界起。 ^297c18

上堂。舉僧問雪峰。
如何是第一句。峰良久。
後。僧舉似長生。生云。
者个是第二句。便問如何是第一句。
生云。蒼天蒼天。師云。
雪峰。高高峰頂立。
長生。深深海底行。
二大老。雖則與麼。
要且未知第一句。
有問山僧如何是第一句。
天晴普請拽木。 ^297c32

四月旦城歸。上堂。
道非物外。意在目前。
十字街頭。騎牛入閙市。
孤峰頂上。仰面數屋椽。
拊它背覔文錢。從教人笑掣風顛。 ^297c42

四月八浴佛上堂。
兜率王宮。無明窠窟。
劫住劫空。頭出頭沒。
年年此日一盆湯。
至竟洗塵難洗骨。
啞。佛佛。 ^297c48

結夏小參。拈主丈。
道在稊稗。法雖法見。
融目皆真。道在瓦礫。
脚底脚頭。放光動地。
進一步。踢碎釋迦老子天靈蓋。
退一步。踏著從上諸祖鬼眼睛。
如是禁足。望州亭畔月。
如是安居。烏石嶺頭雲。
靈靈自照。光境俱忘。
淡淡無心。卷舒無礙。
便與麼去。山僧主丈子。
要且未放過在。〔卓主丈〕臨濟三玄。
浮山九帶結夏上堂。
從天平來我者裡過夏。
無暇為汝商量。從瑯琊來我者裡過夏。
無暇為汝點化。合土和沙。
乎真乎假。安排意在明窓下。 ^298a4

五月旦上堂。謝施主並方來兄弟。
盡大地是个解脫門。
踵接肩摩。#CB05033;樞無眼。
盡大地皆吾檀越。
雲川委□。側布金流。
野草岩花。炎凉易換。
松風#CB00589;水。
聲色熾然。泰象亨時。
五百載適逢佳會。
來龍歇處。三千口舊讖猶新。
土主松山。一新風月。
難提印塔。重換烟霞。
密室泥深。玄闕設穽。
長街水滿火流空。
〔卓主丈〕正與麼日時。
真覺大師。從定安詳而起。
與孚稜展備鵝湖鏡清之徒。
只今向山僧主丈頭。
與汝諸人。說成住壞空四相。
〔竪主丈〕與麼會去。
諸相非法。〔橫按主丈〕不與麼會去。
諸法非相。總不與麼時如何。
〔卓主丈〕望州亭畔重携手。
總是開平舊會人。 ^298a22

結座說偈。雪鰲倚空碧落開。
中有古佛號真覺。
舀來一杓龍象奔。
輥動三毬喧海嶽。
從緣非緣了無得。
住相非相徒名貌。
誓將一滴寒泉波。
□洗昏衢塵劫濁。
木人起舞木馬嘶。
歲歲重來情不薄。
遍參有志如善財。
青山不患無樓閣。 ^298a44

真覺大師忌日拈香。
德山棒頭增減不得。
岩頭句下斤兩不移。
劫火洞然者个不壞。
蓋天蓋地愈出愈奇香疑卵塔。
瑞藹難提。蔭凉全在刺桐枝。 ^298b6

臺州寶藏岩成山和尚至。
上堂。畢鉢岩公案重圓。
三乘絕唱。寶藏岩新功蓋代。
九仞成山。白馬嘶寒。
征途不遠。金雞聲曉。
客夢驚殘。雪峰與麼道。
意在於何。〔卓主丈〕盃酒陽關開元業鏡講主。
遣僧送寺遍至。上堂。
客從遠方來。遺我住寸璧。
中有四箇字。字字無識。
若也識得。許汝人。
拽紫芝峰。與象骨峰鬪額。
其或未識。〔拈主丈〕主丈子重為汝揩書一上。
〔卓主丈〕龍眠鳳闕。
虎躍天衢解夏小參。
佛法二千年。春寒秋熱。
山中九十日。夜暗晝明。
義學玄學髣髣髴髴。
等覺妙覺昭昭靈靈。
木船浮也須彌浪湧。
鐵舡浮也大地波傾。
修無修而所作已辦。
證無證而所業已成。
一機不動。萬化消沈。
誰家砧杵送秋聲舉巴陵和尚問僧云。
遊山來。為佛法來。
僧云。清平世界。說甚麼佛法。
陵云。好个無事禪客。
僧云。早是多事了也。
陵云。上座去年曾在此過夏來。
僧云。不曾。陵云。先來不相識。
下去。拈云。巴陵乃雪峰一世孫。
其對師論勘辨。尚有乃祖風烈。
只是不合將佛法當人情。
者僧上門戶。雖則言貌可觀。
終是禮數乖謬。只如巴上陵和尚。
末後道。先來不相識下去。
意在於何。三盃延客酒。
一曲向頭吟。 ^298b12

八月旦上堂。謝徑山會提點江心知客。
年提半提。點即不到。
全賓全主。到即不點。
中川夜月明。雙徑秋雲斂。
雪峰與麼說話。還知落處麼。
咄。僧堂前與汝相見。 ^298c6

中秋上堂。舉南泉趙州翫月處。
泉云。幾時得似者个。
趙州拂袖便行。師頌云。
兩兩宮娃醉管絃。
含情多在九霄邊。
桂香影裡輕移步。
偏與嫦娥鬪少年。 ^298c12

九月旦。謝新前堂首座。
兼西禪藍田首座。
上堂。我首座行脚也。
重霄奮丹鳳。我首座來也。
一釣連六鰲。機隨用顯。
境逐人高。泉飜澗水夜添波。 ^298c18

宣政院所委。為皷山寺入城歸。
上堂。宣流善政。燕北閩南。
石門關低含夜月。
通霄路暗鎻晴嵐。
行棒行喝。彼此何堪。
雪峰嬴得放癡憨。 ^298c24

冬至小參。諸佛不出世。
君子道長。達磨不西來。
小人道消。續#CB08504;聯芳。
敲氷取火。單提獨唱。
剪水成花。洞山掇退菓棹。
家貧難辦素食。慈明堂前揭榜。
事忙不及草書。雪峰者裡。
埋頭土木。何曾知有許事。
東廊頭李都科。疊枅底疊枅。
疊拱底疊拱。西廊下陳愽士。
做柱底做柱。做梁底做梁。
機機頓赴。物物全彰。
寒梅澗底自吹香。 ^298c30

舉真覺和尚。每於廊下見僧。
遂握一拳。示之云。
森羅萬象。草木叢林。
若男若女。若僧若俗。
山河大地。都總在者一握內。
師拈云。真覺老人。
向孤峯頂上。隻手持竿東海。
意圖盡得魚龍。殊不知。
浪闊雲深。上鈎者少。
雪峰今夜試下者一看。
〔以主丈垂釣勢〕歷細歷細上堂。
〔敘〕謝兩班。葉二暫到。
〔能畫龍虎〕建法幢。
立宗旨。同道相求。
同心相濟。何故。畫龍看頭。
畫虎看尾。 ^298c44

佛成道上堂。霽雪漫山。
明星燦夜。窮急討生。
分疎不下。釋迦老子。
當時倘能向修德煉行處。
別道得一語。熒惑何止從三舍。 ^299a10

上堂。雲岩在藥山二十年。
單明此事。驢揀濕處溺。
趙州除粥飯二時。
不雜用心。狗#CB02549;熱油鐺。
雪峰者裡。早眠晏起。
倦座閑行。不妨日午打三更。 ^299a16

上堂。因謝道場知客。
雪峰一見僧。遂問云。
甚處來。者僧云。淛中來。
師云。船來陸來。僧云。
二途俱不涉。師云。
爭得到者裡。僧云。
絲毫元不隔。師便棒趂出。
師拈云。者僧。自淛中來。
入門欵子。一一詣實。
雪峰因甚效德山用事。
曾為浪子偏憐客。 ^299a22

除夜小參。洞山小參不點灯。
暗裡抽橫骨。德山小參不答話。
明中坐舌頭。腋下剜襟。
移長就短。針頭削錢。
較寸爭分。常住現成燈燭。
山僧隨分應酧。輥雪峰毬。
天旋地轉。打禾山皷。
岳震山搖。燒榾柮火。
騰今耀古。唱村田樂。
白雪陽春。狸奴白牯笑掀眉。
減却一年添一歲。
〔竪拂子〕莫有不受歲底麼。
〔擊拂子〕梅添春雪白。
柳帶曉烟青。 ^299a32

應庵和尚。舉僧問香林。
如何是衲衣下事。
林云。臈月火燒山。
香林與麼道。大似老鼠入來角。
有問歸宗如何是衲衣下事。
只向它道。來年更有新條在。
惱亂春風卒未休。
師拈云。二大老與麼說話。
一人道得著底道不著道不著底道得著。
撿點將來。總欠一著。
有問雪峰如何是衲衣下事。
只向它道。今歲今宵盡。
明年明日來。 ^299a46

元旦上堂。春行上國。
澤下九天。正元開泰日。
喜事已先傳。何故。
上旬壬子是豐年。
〔元旦壬子〕灯夕上堂。
明歷歷。黑漫漫。真灯耀世。
融目光寒。莫和煙雨看鰲山。 ^299b12

上堂。〔敘謝雲門彬長老。
兼潮州廣通嗣書〕信亦通。
書亦通。南海鰐魚頭帶角。
南山鱉鼻口吞空。
者个猶是啐#CB10437;同時句。
只如書中間說底。
是什麼事。來山見船子。
雲門嗣雪峰。 ^299b20

上堂。念念不停。新新不住。
迷悟兩岐。全機頓趣。
靈雲去後誰與論。
桃花枝上飜紅雨。 ^299b28

啟建上堂。龍樓雲暖。
鳳闕春濃。大千一統。
車書混同。必竟雪峰如何祝頌。
〔卓主丈〕日出扶桑東佛涅槃上堂。
拘尸城業窟平。熈連河愛水傾。
無憂芳樹老。覺苑落花深。
閑愁一掬冷關情。
流鶯歌徹斷腸聲。 ^299b32

佛心先師忌日拈香。
一人泉淺。古#CB00589;泉深。
點水無涉。恩深愁深。
今日為甚供陳蘋藻。
香爇水沈。啞。破鏡終懷五逆心。 ^299b42

月朔架佛殿上堂。
幻普光明殿於一彈指中。
大功不宰。現丈六金身於一莖草上。
法令全彰。象骨雲開。
寒泉春漲。〔卓主丈〕蓋天蓋地看新樣浴佛上堂。
水拍金盆。肌勻玉藕。
淨智圓明。靈光獨耀。
金輪浴出扶桑曉。 ^299b48

上堂。敘謝首座秉拂。
即此用離此用。全主全賓。
有擒有縱。龜毛拂子千鈞重。 ^299c10

白雲平麓和尚至。
上堂。舉白雲志和尚見玄沙。
沙問云。汝來作麼。
志云。特來見和尚。
沙云。相見後如何。
志云。待展家風。師拈云。
雲登玄沙之門。一相見頃。
便白能大展家風。
如禮陳玉樂陳鐘鼓。
三代之盛書在帛是矣。
今日雪峰與白雲和尚相見。
其奈臂長袖短。雖欲大展家風。
卒著手脚不辨。雖然。
家貧願隣富。 ^299c14

五月二日祖忌上堂。
雪嶺初登。如酇傒入關。
先収圖籍。龍來歇處。
類孟甞門下。食客三千。
輥動三毬。蠻烟瘴雨。
杓頭提起。烏喙砒霜。
發德山棒頭之用。
亞夫金鼓。續龍潭紙灯之#CB08504;。
田單火牛。法眼分宗。
新羅箭過。雲門列派。
吳越令行。印塔春融。
香凝燕#CB05903;。
松山瑞靄。華搆方新。
泥牛吼月萬山寒。
木馬嘶風千嶂曉。
與麼說話。且從汝諸人句下丹青。
只如祖師道。望州亭與汝相見了也。
烏石嶺與汝相見了也。
僧堂前與汝相見了也。
必竟意在於何。〔連卓主丈三下〕莫恠坐來頻勸酒。
自從別後見君稀。 ^299c26

祖忌拈香。印塔春融。
松山月皎。大雅岸流。
蠅鳴蚓竅。廣陵一曲千峰曉。 ^299c46

端午上堂。肘後靈方。
不傳妙訣。殺人活人。
有誰辨別。 #CB00589;底菖蒲生九節。 ^300a2

上堂。〔拈主丈〕大圭不錄。
至理忘言。臨濟為甚三度問佛法。
雪峰為甚九度上洞山。
〔卓主丈一下〕麟遊兔徑。
虎食鵰殘。 ^300a6

中夏上堂。諸佛秘訣。
列祖玄綱。聲前句後。
無可商量。山深六月凉。 ^300a12

六月望。建深苗上堂。
〔時大風雨〕臨濟入門便喝。
抱甕灌畦德山入門便棒。
揠苗助長。山僧不墮平常。
獨超今古一句。試為諸人舉看。
秋色釀。風打雨。泉添#CB00589;霖。
水激湍聲。 ^300a16

解夏小參。去則印住。
雲橫烏石。萬樹鳴秋。
住則印破。月冷寒泉。
千波分影。不去不住。
癩馬守空韈。是印非印。
獼猴佩古鏡。一夏商量。
兩鑄錢九州。一夏開粥。
錯相伴溉腸夢甑。
雪峰者裡。九十日內。
只如拖柴拽木。晏起早眠。
有甚工夫論修論證。
何故。眼不見為淨。 ^300a24

中秋上堂。指月話月。
弄巧成拙。廣寒洞無扄。
憑誰賞清絕。換立嫦娥双#CB15150;雪。 ^300a34

九月旦上堂。祈晴。
秘魔擎叉。魯祖面壁。
暴風無崇朝。驟雨無終月。
霧掃長空。秋明八極。
駕海曦輪碾虗碧。 ^300a38

重陽上堂。單提獨唱。
撒土拋沙。黃花非般若。
般若非黃花。多情風雨秋家。 ^300a42

十月旦開爐時城歸。
接香開藏經。動靜一致。
賓主歷然。蓼岸蘆汀僧歸。
夜舡月團。滿曲九柴。
擁地爐烟。天香騰瑞。
梵筴重宣。小春歲歲梅花天。 ^300a46

達磨忌日拈香。流沙浪急。
淹溺不得。熊耳雲深。
埋沒不得。即假即空非聲色。
風撼松濤山月白。 ^300b4

歸新僧堂上堂。坐破蒲團心下事。
奔馳驢馬。拈來木杓舀不上。
千五象龍。漢官威儀。
不圖復見。白我作古。
不宰其功。高堂千古留香風。 ^300b8

上堂。兼新維那。時看藏經。
三乘要義。一句全該。
後架桶篐#CB15090;綻。
堂前漆桶相揩。咄。
新羅人草鞋。 ^300b14

上堂。為吳國公捨藏經立#CB15156;。
兼鑄鐘。一模鑄就。
大冶 #CB15994;精金。
三藏絕詮。古#CB15156;鑽白字。
覺淨塵消。返聞絕見。
玉音撼動金殿。 ^300b18

至節小參。鷲嶺拈花。
伏羲初畫。少林面壁。
文王重爻。大塊未形。
萬機潛寂。一元既剖。
萬化昇沈。那更向管 #CB01926;中。
覰其消長。一線上。
較其短長。殊不志。
雲橫烏石。雪消春自到。
寒泉浪涌。水暖#CB00589;融氷。
境隨人勝。道逐時亨。
梅放南枝雪放晴。 ^300b24

舉僧問睦州。一言道盡時如何。
州云。老僧在汝鉢囊裡。
僧又問趙州。一言道盡時如何。
裂破。師拈云。二老。
舌頭相似。肝膽不同。
要得一言道盡未在。
今夜有問雪峰一言道盡時如何。
冬至前後。砂飛石走。 ^300b34

至日上堂。西來意。
冬來意。枯木花從雪裡開。
瑞雪先呈三白喜。
何故。乾道變化萬物茲。 ^300b42

上堂。謝平山首座秉拂。
風月平分。一天霽雪。
理事互融。如何如說。
山到平中見孤絕。 ^300b46

上堂。謝兩班。明鏡當臺。
玄機在掌。德懋懋官。
功懋懋賞。雪峰者裡。
無重輕心。無取捨相。
〔以拂子作秤勢〕總在無星秤子上。 ^300c2

臘八上堂。昔年此日。
雪山雪深。今年此日。
雪山雪晴。雪山人。
午夜憨眠一覺。雪山人。
午夜悟明一星。道有所證。
道無所成。留得雙眉蓋眼睛。 ^300c8

除夜小參。雪店更殘。
征客夢驚寒旅枕。
雲床晝永。守孤定空費蒲團。
剗削盡時。胸中有物。
豁空見地。簾外無天。
歷古窮今。難消冷恨。
天荒地老。舊話誰論。
說妙談玄。陳年曆日。
分賓立主。釘過桃符。
殊不知。臘月三十日。
元是歲除夜。五更鐘動。
依舊是新年。象骨一峰高插天。 ^300c14

舉稅闍梨問曹山。
清稅孤貧。乞師賑濟。
曹山云。青原白家三錢酒。
喫了猶道未沾唇。
師拈云。二大老。一人口頭太長。
一人手頭較短。若是者些殘盃餘瀝。
不消拈出。雖消。今夜有問雪峰某甲孤貧乞師賑濟。
山僧臂長袖短。要且不負來機。
遂抖衣袖云。見者有分。 ^300c26

元旦上堂。龍樓薦瑞。
鳳曆須新。九州四海。
咸沐堯仁。雪山高並南山青。 ^300c36

上堂。從文殊門入者。
墻壁瓦礫。為汝發機。
從觀音門入者。蝦蟆蚯蚓。
為汝發機。從普賢門入者。
不動步而到。雪峰者裡。
無許多限量。無許多分別。
行也行到。說也說到。
地靈步步雪山草。 ^300c40

上堂。有世界。以音聲為佛事。
有世界。以莊嚴為佛事。
有世界。以光明為佛事。
雪峰者裡。三輪俱轉。
全放全収。盃酒誰家獨上樓。 ^300c48

閏月上堂。時大赦。
然燈前。然灯後。一年兩度慶元宵。
萬解金蓮徹昏曉。
彩鳳搏空。金鷄唱曉。
九天一札頒新詔。 ^301a6

涅槃上堂。金棺自舉。
業風不停。化火自焚。
星焰不息。年年此時。
年年此日。何堪桃李春狼藉。 ^301a12

潮陽廣法會堂長老至。
上堂。春靄鰲山。潮平鰐渚。
啐 #CB10437;同時。
正偏回互。烟水南來。
合明何事。〔卓主丈云〕百丈再參馬祖。 ^301a16

浴佛上堂。王宮有意。
兜率無心。貪著世相。
萬劫漂沈。韶陽一棒。
打之不殺。九龍吐水。
洗之不清。雪峰這裡。
眼不見為淨。 ^301a22

結夏小參。是鈴鳴。
是心鳴。那吒擎鐵柱。
是風動。是幡動。波斯念八還。
明鏡當臺。十虗洞照。
玄珠在堂。大千普觀。
雪峰輥毬雪轟早地。
雲門念七鋏鑄重關。
與麼會去。九十日長期。
晝明夜暗。二千年佛法。
夏熱春寒。正法眼爛泥團。
迦葉無端錯破顏。 ^301a28

舉僧問法眼和尚云。
如何是曹源一滴水。
法眼云。是曹源一滴水。
其僧惘然。時韶國師在座下。
聞此忽然大悟。師拈云。
這僧向隨波逐浪處。
致者一問。可惜。法眼當時無截流之手。
致使國師。向死水裡淹殺。
今夜有問雪峰如何是寒泉一滴水。
却向它道。是寒泉一滴水。
眾中莫有頓悟底麼。
急洗耳。 ^301a38

結夏上堂。一切法不生。
一切法不滅。昔日摩竭陀國。
親行此令。一切法亦滅。
一切法亦生。今日象骨峰前。
親行此令。無敢違者。
無敢犯者。何故。〔卓主丈云〕印印一定。 ^301b2

祖忌拈香云。生緣不在刺桐城。
行脚何曾見德嶠。
五月長銜氷片寒。
嶺上木人開口笑。
且道。咲个什麼。只為者些狼藉不少端午上堂。
肘後方秘傳訣。不同草木瞞人。
靈驗者些自別。〔卓主丈云〕#CB00589;底菖蒲生九節上堂。
謝新首座。碧幢風冷。
玉壘夜寒。論功薦賞。
定謀以安。令肅而嚴。
公弼之勇。#CB15210;宏而恕。
子儀之寬。山僧主丈子。
有一字暗號。今日明為諸人說破。
〔卓主丈云〕關。 ^301b8

七月朔旦上堂。朝碌碌。
暮悠悠。常在家舍。
不離途中。天共白雲曉。
常在途中。不離家舍。
水和明月流。色前不物。
聲外何求。金井梧桐葉葉秋。 ^301b24

解夏小參。一法若有。
色空明暗。轇轕目前。
萬法若無。愛水情河。
沈昏識內。攢刺無路。
鼠入禾倉。伎倆盡時。
狐狸渡水。雪峰這裡。
毬門洞闢。大用全彰。
九十日內。與汝諸人。
打淨潔毬子。透得過底。
西天此土。透不過底。
此土西天。東邊鐘樓。
插空千尺。西邊鼓樓。
拔地千尋。盧陵米價。
不妨貴賤賣買。趙州石橋。
一任度馬度驢。與麼說話。
猶是時人公幹邊事。
只如不墮有為。不墮無為一句。
又且如何話會。梧桐葉底秋聲早。
促織吟邊夜較長。 ^301b30

舉東山示眾云。百煉黃金鑄鐵牛。
十分高價與人酬。
臺前不有花含笑。
應是東山一夏休。
師拈云。東山和尚。
住山於紹興年間。
其寺門累徵官賦。
窘迫之際。而其索遼天價。
誇大門戶。可謂富而無敵。
山僧。今夜鬪貧不鬪富。
未免續貂有作。自家田地自鞭牛。
任性逍遙自唱酬。
水草不關王化事。
和雲和月飽還休。 ^301b48

解夏上堂。盡大地撮來。
如粟米粒大。百億微塵數諸佛。
百億微塵數眾生。
九十日內。向一粒米中。
禁足安居。今則井梧露冷。
玉宇雲寒。所作以辦。
所業以成。各依舊位。
各務本事。山僧。未免末後為伊摩須授記一上。
〔卓主丈云〕是牛拽擺。
是馬負鞍中秋上堂。
敘謝江心首座藏主侍者。
首座已行脚。老兔夜寒忙搗藥。
侍者參得禪。三脚蝦蟆飛上天。
照用同時。一機不露。
三乘科列。一理兼收。
雖然。家住東州。 ^301c12

上堂。舉南岳讓和尚。
一日見馬祖。坐次。
乃問云。若學坐禪。
若學坐佛。若是坐禪。
禪非坐臥。若是坐佛。
佛非定相。既非定相。
不應取捨。師云。讓和尚誨馬祖。
諄諄之言。如王良造父駕御權寄。
使毋奔馳衝突之患。
若是禪佛。果有所學。
南岳七十二峰俱笑倒。 ^301c28

上堂。舉達觀頴禪師示眾云。
山僧平生。意好與人相撲。
祇是無人搭對。今日。
且與首座搭對。遂捲袈裟下座。
索首座相撲。首座纔出。
師云。平地上喫交。
便歸方丈。師云。達觀和尚與麼說話。
未免展干戈於談笑之間。
雪峰者裡。終不妄自生風起草。
何故。老不以筋力為能。 ^301c38

開爐上堂。時翰林承旨程雪樓。
書寺額至。兼謝幽岩首座。
火爐頭得一句。不是韶陽一字關。
亦非巴陵三轉語。
總不與麼。合談何事。
翰苑林敷薝蔔香。
大雄額扁黃金字。 ^302a2

上堂。謝右田秀峰恒叟和尚。
古#CB00589;鳴泉。
披峰削玉。迭奏篔篪。
雅音正續。雖然。廣陵一曲。
何似凉州一曲。 ^302a10

上堂。時看藏經。舉僧問睦州和尚。
如何是一代時教。
州云。上大人丘乙己。
師云。睦州和尚。平生擔板。
因甚向這僧面前。
傾腸露膽。撿點將來。
未免傍觀者醜。有問雪峰如何是一代時教。
池清明蘸月。泉眼暗通潮。 ^302a14

上堂。舉僧問古德。
達磨九年面壁事作麼生。
師云。天寒無被蓋。
雪峰則不然。達磨九年面壁事作麼生。
在家必達。在#CB15131;必達。 ^302a22

冬至小參。諸佛不出世。
周襄無暮年。達磨既西來。
秦末無燠歲。旁提正按。
滴水氷生。續焰聯芳。
#CB01926;寒木槁。
縱使洞陰陽於黑荳未芽之先。
識機變於菅#CB01926;未動之際。
龍吟枯木。古律新飜。
鸐宿松梢。驚殘曉夢。
與麼會去。猶落盈虗消長邊事。
總不與麼。如何話會。
梅橫陰磵雪。松偃南山青　舉雲門問首座。
大地山河與自己。
是同是別。首座云。
同。雲門云。一切物命。
飛蛾蟻子與自己。
是同是別。首座云。
同。雲門云。好好借問。
何得干戈相待。師云。
雲門。布長戈於其前。
首座。揭大戟於其後。
殆類#CB04440;上棘門兒戲邊事。
雪峰有口。終不與麼問。
何故。袈裟同看。 ^302a28

上堂。舉僧問雲峰悅和尚。
佛不化本國。和尚為什麼歸鄉院。
峰云。放過一著。師云。
這僧盡力致者一問注。
殆欲箝雲峰之口。
殊不志。正座在分別之區。
雪峰當時若見它與麼問。
只向道。莫將太平曲。
吹倚戍邊樓。 ^302b2

祖忌拈香。此香。投子洞山。
三登九到。艱難中收捨。
荒村陋店。三更半夜。
平易處剗除。火種者些。
累人不少。蓋天蓋地。
熏烈如初。慨古傷今。
不即不離。涅柈後相。
非有非無。松山烟雨開畵圖〔時火後〕上堂。
舉真州定山方和尚。
參廣照瑯瑘覺禪師。
每看栢子話。凡遇入室。
欲呈所見。纔擬開口。
常彼喝出。一日忽大悟。
直造方丈云。我會也。
師云。汝會箇甚麼。
方云。夜來床蓆暖。
一覺到天明。師可之。
師云。瑯瑘。素善其點病之方。
爭柰不能起者僧沈昏之#CB15432;。
不見道。一覺到天明。 ^302b10

結夏小參。善財。七日尋覔無方。
驟良駒於馬楸落日。
趙州。五年分疎不下。
界穴蟻於尺地寸天。
路絕奔馳。百城烟冷。
語無滲漏。一字關玄。
無可商量。山中九十日。
了無巴鼻。佛法二千年。
誰修誰證。誰後誰先。
月明夜夜浸寒泉。 ^302b30

五月二日謝方來并施主。
上堂。播揚大教。千尋枯木。
風撼九天。流出胸襟。
一滴寒泉。波分四海。
寂寂靈源。苔封印塔。
如如大定。瑞藹難提。
住世無心。寶月晦中天之影。
再來有讖。杉松偃拂地之枝。
四百餘年。宛如今日。
七州管內。思之以時。
廊東廊西。綺羅風軟。
山前山後。絃管晝遲。
以此資明時之至治。
以此槙檀信之福基。
只如祖師道。三到道場。
是吾眷屬。必竟有何所據。
〔卓主丈〕象骨峰頭無字#CB15156;佛心和尚忌拈香。
說法一十三會。道不侯時。
住世八十六年。愚不及古。
下泥犁種家丘壑。
何曾諳曉農桑。提破沙盆振家聲。
絕響雷鳴瓦釜。無羅龍打鳳之機籌。
有積雪嚴霜之面具。
是致冷落門庭。說著熱人腸肚。
柳影湖光。消磨幾許烟梢。
濕梨花雨。 ^302b40

浴佛上堂。破鏡生兒離毒樹。
墮地能行便能語。
五天無光日色苦。
九龍攫春吐腥霧。
雪峰用處拙於古。
木杓拈來作佛事。
和泥和水輥風雨。
亂紅飜波#CB00589;聲怒。 ^302c18

結制小參。為食來。
為法來。十方聚會。
徒困風塵。起佛見。
起法見。百億錢圍。
無閑日月。金塵未透。
識網縵空。力道無根。
劣波易下。今則制嚴三月。
山僧約法三章。眼毋妄見雲行鳥飛。
耳毋妄聞山鳴谷應。
口毋妄談呵風罵雨。
全收全放。全主全賓。
一理纔明。大用融徹。
然後。居之安資深。
左右逢其原。其或未忘鑒覺妄之起奔馳。
咄。投子道底。 ^302c24

舉投子和尚。一日因見榮禪客來參。
師云。老僧平常。無一言半句。
落在諸方。上座來此間作麼。
僧云。若不禮三拜。
要且不甘。師云。衲僧家得與麼沒#CB15156;記。
僧便禮拜　師拈云。
投子和尚。只有閉門作活之計。
且無開路延賢之心。
雪峰當時若見它道若不來禮三拜要且不甘。
遂喚維那。移下掛搭。
何故。老來提鞋挈履。
也少一箇半箇不得。 ^302c38

祖會上堂。三登投子。
陽關三疊。閑送客愁長。
九上洞山。九曲羊腸。
難禁風雨夕。棒頭打脫。
鱉鼻磨牙。句下承當。
大虫插翼。道鳴南國。
百億世界。聲撼雷霆。
灯焰兩宗。百億乾坤。
光流杲日。龜銘自著。
爛金石於翠琰玄圭。
塔戶宏開。安纍卵於大山磐石。
消融不盡。氷滿長街。
鑽仰無門。泥深密室。
蓋天蓋地。不易絲毫。
亘古亘今。絲毫不易。
視昔猶今。視今猶昔。
松關一徑花狼藉。 ^303a4

祖忌拈香。德山戶限。
何曾踏著。鰲山客床。
何曾睡著。與麼見人。
與麼行脚。〔提起香云〕只者些兒。
何曾嗅著。且道。是甚麼。
彷彿刺桐根。依稀破木杓。 ^303a20

謝首座秉拂。上堂。
〔拈主丈〕雙行敲唱。
理事一如。山從平處除。
海向滴邊拈。只如韶陽單提一字。
作麼生透。〔掉主丈〕俱上堂。
珠投濁水。濁水俱清。
禪攝亂心。亂心乃定。
與麼會去。正落今時學者之病。
總不與麼時如何。
罔念則狂。克念則聖。 ^303a26

解夏小參。兼謝新舊首座藏主。
離緣而照。龝澄玉宇。
月蘸方池。融事而真。
露冷銀床。泉通海眼。
留香簾捲屋簷外。
尺五無天。烏石雲橫箭鋒頭。
轉身有路。天宮說法。
未離教來。一字上#CB15156;。
重添古篆。者裡見得。
總塵毛剎海。無非圓覺伽藍。
逈絕沈空之相。融十世古今。
無非自恣時節。了無新舊之殊。
一念全超。萬機#CB05903;削。
靈虗廓徹。洞照無痕。
便與麼其時如何。
老鼠趂猢猻。 ^303a38

舉石霜有二僧到仰山。
一日。乃嘆云。此間無一人會禪。
一日普請擔柴次。
仰山故下柴云。道甚麼。
二僧無語。仰云。又道此間無一人會禪。
仰山歸。謂是溈山云。
二僧被某甲勘。溈山云。
子作麼生勘破它。
仰山舉前話。溈山云。
寂子。又被吾勘破　師拈云。
二僧。狂言似戇。羝羊觸藩。
仰山。冷地著忙。家狗護竇。
溈山。末後與麼道。
也是愛忘其醜。 ^303b4

佛成道上堂。執著者星子。
餓寒業莫逃。不知黃屋貴。
偏樂雪山高。何故。
色窮歸皂。 ^303b18

除夜小參。真機密運。
天何言而四時行。
大化潛施。地何言而萬物生。
日月星辰。無新無舊。
山河大地。無變無更。
衲僧家。被位上。蒲團頭。
計較不得。挨拶不行。
捱到臈月三十日。
眼睛鼻孔。依舊只麼生。
難滿是窮坑。 ^303b22

上堂。謝新知客并蔣山藏主。
動靜一致。賓主互融。
玻 #CB00224;盞。
香飜寒#CB00589;雪。
華藏海。紅颺落花風。
猿驚鶴怨。月明山空。
暮雪多是憶江東。 ^303b30

端午上堂。兼謝法眷。
高釘桃符。低懸艾虎。
百怪千妖。掃蹤無路。
弟兄相見不揚眉。
一句渾崙洞。賓主舊話誰圓。
善財歸去。山山寒掩黃梅雨。 ^303b36

除夜小參。舊歲欲去未去。
六馬難將朽索御。
新歲欲來未來。羊頭車子和月推。
挨拶不行。脚根紅線。
抖擻不下。頭上青#CB01926;。
殊不知道絕古今。
雲橫烏石。法萬法見。
水肅陰崖。衲僧家。
極歲窮年。殆類彌猴捉影。
拶到年窮歲盡。不離鼠窟生涯。
〔卓主丈〕泠#CB01926;豆#CB15090;。
大地春回。床頭主丈放花開。 ^303b42

舉僧問白雲端和尚云。
年窮歲盡是如何。
答云。眉在眼上　師拈云。
對機酬酢。如理如事則不無。
白雲師翁。撿點將來。
猶欠一著。有問雪峰年窮歲盡是如何。
只向它道。山中無皷角。
曉鐘是元正。 ^303c6

臈八上堂。蘆膝黃金冷#CB15090;芽。
定寒午夜燦星華。
六年不了修行事。
白日虗消一麥麻。
雪峰與麼道。是讚佗。
是毀他。咄。眼裡不著沙。 ^303c14

上堂。風高塞鴈。露冷庭螿。
老胡特地歷魏遊梁。
秋杵閑添搗夜長。 ^303c20

上堂。曉露明殘葉。
晴雲擁翠杉。遍參人不會。
秋老百城南。 ^303c24

上堂。舉僧問古德。
如何是祖師西來意。
東籬黃菊。學人不會。
九日重陽　師頌云。
野店疎籬護竹烟。
新蒭初熟菊花天。
主人惜別偏留客。
賤價饒沽不論錢。 ^303c28

入佛五臟。黃面老子。
於無量劫中。頭出頭沒。
熏修無明業因。成就無明業果。
乃至。菩薩聲聞。天人釋梵。
同一眼見。同一耳聞。
彼彼作業。彼彼相似。
逗到二千年後。雪嶺山前。
黃金殿上。心肝五臟。
一一呈露。盡大地人。
只眨得眼。山僧今日向諸人。
無插手處。奮一隻臂。
從頭為伊收捨一上。
看看。〔度五臟〕釋迦還釋迦。
文殊普賢還文殊普賢。
迦葉阿難還迦葉阿難。
釋梵天王還釋梵天王。
非長非短。無欠無餘。
亘古亘今。無異無別。
貴使宅心以寧。安神以定。
如空藏空。如鏡照鏡。
與麼說話。為或是壯佛威光耶。
振佛恩德耶。一彩兩賽。
重建天下。雪峰坊上牌額。
玄關巨闢。樹法幢於委地之時。
祖運重興。棟大法於擎天之日。
何莫由斯。道無今古。
際其時也。覺有後先。
一徑通玄。千五象龍蹴踏。
層簷插漢。百億日月旋環。
#CB00589;水松風。
熾然宣說。鸞翔鳳舞。
雪漢昭回。以此洗光佛日。
以此永壯。 ^303c34

皇基。以此揭衲僧正眼。
以此大佛祖門庭。
只今當陽高揭。諸人還委悉麼。
天下雪峰。天下仰止。 ^304a16

臘八開佛光明。雪山昔日。
午夜見星。一點毛頭現。
雪峰今日。白晝見日。
雙眉眼上橫。金色光中。
金毛踞地。銀色界內。
玉象騰身。慶喜多聞。
未分泥水。飲光微笑。
突出眼睛。奇哉奇哉。
大地眾生。俱有如來智慧德相。
是誰妄想。妄自起滅。
是誰執著。徒自丹青。
今則曲奏松風。琴鳴#CB00589;水。
祥雲凝曉。瑞雪舒晴。
山僧試向一毫頭上。
助發實相義去也。
〔呈起筆云〕見麼。今佛放光明。 ^304a20

重入列代祖堂立牌。
〔兼自預入〕者裡是從上列祖安排已定底分杓。
增一絲毫不得。妄自奔馳。
減一絲毫不得。徒勞鑽鑿。
須是有衝樓跨竈之英材。
方可展托祖#CB15210;宗之妙略。
將謂#CB01926;寒火冷。
谷變陵迁。雲散水流。
填溝塞壑。〔指牌〕為有者些閑名。
到底終難剗削。一新華搆。
星遶簷楹。玉立祖庭。
祥開樓閣。〔度牌〕無板齒底過者邊著。
〔又度牌云〕無鼻孔底過那邊著。
不分楚越。玉戶無樞。
把定封疆。鐵關有鑰。
〔又度牌云〕攙先容老僧一脚。
other:: 
## 施主張深#CB00589;入祠堂(架祖殿并)松山閣
施主張深#CB00589;。入祠堂。〔架祖殿并〕松山閣 ^304a34

離重城。香風一葉隨波輕。
登雪嶠。炎雲散盡千峰曉。
一靈真性。隱顯全諧。
三際頓超。去來得妙。
慨然一諾。揮囊金以助建興。
煥爾新規。開樓閣于雲縹緲。
住山顯刀斧之無痕。
叱吒掃寒#CB01926;於劫燒。
烏石嶺橫空萬仞。
字磨崖莫既雕鑽。
赤松子遠曳長裾。
躐英風不離談笑。
深#CB00589;源分古#CB00589;流。
心月輝涵松月皎。
銘公之施昭昭乎前。
祠公以堂灯灯永紹。
山僧與麼說話。總是彩繪深#CB00589;影子邊事。
只如不歷化城直登寶所一句。
是如何。虗榻迓公久矣。
other:: 
## 黃雲岩宣教掩土
黃雲岩宣教掩土 ^304b6

緣聚為生散為死。
白日長繩繫不住。
蓬萊水淺人世非。
虗幻轉頭皆夢事。
去家不遠奢山春。
山中住城最住處。
傳家契券明有據。
青石丹書黃姓字。
左為龍右為虎。天為門地為戶。
以此澤屋廬。以此福孫子。
棣萼芳聯枝葉昌。
蘭玉森羅茁庭宇。
神衛山林。永安永固。
千古萬古一坯土。
other:: 
## 肅翁和尚入塔(七處住山嗣偃溪)
肅翁和尚入塔〔七處住山。嗣偃溪〕 ^304b26

示向上機。提末後句。
三山孤月烟秋光。
五里烟雲迷古路。
建善住最初法幢。
居天王莊嚴住處。
掃任仙丹竈。靈光耀玉黍之珠。
登謝郎釣舟。竿影拂珊瑚之樹。
雪峰頂上。直教澗水逆流。
直指門頭。#CB15210;復普通年事。
出遊歸隱。城市山林。
生死去來。霜花曉露。
翠峰壽塔已先開。
葉落歸根無剩語。
便與麼去時如何。
竺國夜三更。閻浮日車午〔卓船〕。
樵隱和尚語錄卷上
 ^304b40
