續指月錄卷四
other:: 
# 六祖下二十世
六祖下二十世
other:: 
## 臨濟宗
臨濟宗
other:: 
### 臨安徑山無準師範禪師
臨安徑山無準師範禪師
生於蜀之梓潼雍氏。
九歲出家。長遊成都坐夏。
請益坐禪之法於老宿堯首座。
座曰。禪是何物。坐底是誰。
師晝夜體究。一日如廁。
提前話有省。明年往謁佛照光於育王。
光問曰。何處人。師曰。
劍州。光曰。帶得劍來麼。
師隨聲便喝。光笑曰。
者烏頭子也亂做。
貧甚無貲剃髮。人皆以烏頭子呼之。
久之復至靈隱。時破庵居第一座。
同游石筍庵。庵之道者請益曰。
胡孫子捉不住。願垂開示。
先曰。用捉他作甚麼。
如風吹水。自然成紋。
師侍傍有省○破庵先和尚過天童掃塔。
師偕往。至瑞巖雲巢。
留師分座。夜夢偉衣冠者。
持把茅見受。翌日明州清涼專使至。
師受請入院。見所謂伽藍神姓茅。
衣冠狀貌。與疇昔所夢無異。
陞堂開法。大闡宗風。
繼遷焦山雪竇。被勑移育王。
又三年嵩少林散席。
以朝命主徑山。有旨召入內庭。
師奏對詳明。上為色動。
賜金襴僧伽黎。復宣詣慈明殿陞座說法。
理宗垂簾而聽。賜佛鑑禪師號。
師居徑山二十年。
海眾雲騰。信施豐積。
雖寺兩遭火厄。乃旋復旋興。
為東南法席第一○師於寺前四十里。
築室百楹。接待雲水。
頟曰萬年正續。正續西數百步。
結庵一區為歸藏。
建閣以藏後先所賜御翰。
東西供奉祖師與先世香火。
遇始生日為飯僧佛事。
以贊冥福。蓋蜀亂。
師之先祀遂絕。祠奉以旌孝慕。
上聞嘉歎○上堂。
靈山指月。曹溪話月。
遞代相傳。證龜成鼈。
範上座。尋常一張口。
挂在壁上。今日無端入者行戶。
未免拈出多年歷日。
說似諸人。且要郭大李二鄧四張三。
知得江南兩浙。春寒秋熱○上堂。
若論箇事。直是省要。
柰何諸人自作艱難。
自作障礙。所以尋常西廊東廊。
見諸人和南問訊。
山僧便乃低頭相接。
其實無他。只要諸人識得長老。
是西川隆慶府人氏。
若也識得。便與諸人打些鄉談。
說些鄉話。如今且未說你識得長老。
且各自知得自家鄉貫也得。
還知麼○湻祐戊申秋。
師築室明月池上。
榜曰退耕。三月旦日。
陞堂示眾曰。山僧既老且病。
無力得與諸人東語西話。
今日勉強出來。將從前所說不到底。
盡情向諸人面前抖擻去也。
遂起身抖衣曰。是多少。
便歸方丈。十五日集兩序區畫後事。
親書遺表。言笑如平時。
其徒以遺偈為請。
乃執筆疾書曰。來時空索索去也赤條條。
更要問端的。天台有石橋。
移傾而逝。停龕二七日。
上遣中使降香賜幣。
奉全身葬於正續之側。
塔曰圓照〔臥龍先嗣〕。
other:: 
### 江州雲居即庵慈覺禪師
江州雲居即庵慈覺禪師 ^46b13

蜀人也。上堂。舉雪峰因閩王問。
擬欲葢一所佛殿去時如何。
峰曰。大王何不葢取一所空王殿。
王曰。請師樣子。峰展兩手。
雲門曰。一舉四十九。
師頌曰。空王殿樣子。
雪峰展兩手。添得老韶陽。
一舉四十九。總是面南看北斗○讚船子和尚偈曰。
三十餘年在藥山。
鬼家活計豈能傳。
當時不得夾山老。
你且柰煩撑破船○師始登雲居。
先一夕宿瑤田莊。
夢伽藍安樂神告曰。
師於此山。只有一粥之緣。
明日午後到山。晚參罷。
值堂中二僧相歐。
以新到例遭擯逐。
師竊訝之。後數年。
雲居虗席。請師補處。
師忻然承命。且徵前夢。
至瑤田莊而寂〔臥龍先嗣〕。
other:: 
### 慶元大慈獨庵道儔禪師
慶元大慈獨庵道儔禪師 ^47a2

贈製鞋匠偈曰。透底工夫做已圓。
須知密處自心傳。
脚跟著地隨他轉。
踏到驢年也未穿〔臥龍先嗣〕。
other:: 
### 臨安靈隱石田法薰禪師
臨安靈隱石田法薰禪師 ^47a24

眉山彭氏子。初游石霜。
禮雷遷塔。述偈曰。
一念慈容元不隔。
何須特地肆乖張。
平高就下婆心切。
惱得雷公一夜忙。
師名由是大著。聞穹窿先道望。
遂往叩。先一見知為法器。
室中舉世尊拈華。
迦葉微笑話。師曰。
焦磚打著連底凍。
赤眼撞著火柴頭。
先異之。每於日用語默。
不少假借。師於是決志依棲。
與無準範。日相激礪。
久乃辭去。復徧遊諸老門庭。
咸稱賞之○後出世蘇之高峰。
次遷寒山。鍾山虗席。
廟堂奏師補處。寶慶初。
遷淨慈。端平二年。
復遷靈隱。上堂。一徑直。
二周徧。衲僧會得。
萬別千差。庭前閒縱目。
春盡尚餘華。老胡不合過流沙。
拍膝一下。便下座○湻祐甲辰三月望。
示眾曰。但得本。莫愁末。
喚什麼作本。喚什麼作末。
松柏千年青。不入時人意。
牡丹一日紅。滿城公子醉。
山僧恁麼道。若有不肯底。
是我同參。弟子師俊。
繪師像求贊。有曰。
末後一句。分付廚山。
眾訝之。明日忽示疾。
退歸寶壽。訣眾而逝。
窆全身於院後。
other:: 
### 慶元天童滅翁天目文禮禪師
慶元天童滅翁天目文禮禪師 ^47a30

杭之臨安人。姓阮氏。
六歲攜籃隨母採桑。
俄念攜之者誰邪。
遂有出家志。年十六剃落。
謁育王佛照光和尚。
問恁麼來者。那箇是汝主人公。
師豁然領肯。一日光問是風動。
是旛動。者僧如何。
師曰。物見主。眼卓豎。
光曰。不是風動。不是旛動。
甚處見祖師。師曰。
揭却腦葢。光喜其俊邁。
命典書記。久之返浙西。
聽一心三觀於上天竺。
時松源嶽唱道饒之薦福。
室中問僧。不是風動。
不是旛動。擬議即棒出。
師聞之頓忘知解。
遂往見之。蒙印可。
得盡其旨。辭去。徧禮江淮間祖塔。
時浙翁#CB15572;主蔣山。
挽師分座○嘉定五年。
約齋張公鎡。請師開法臨安。
慧雲節齋趙公。慕師高行。
微服過訪。師亦不問其姓名。
與語終日而去。翌日奏請師住持淨慈。
室中每舉南山筀筍。
東海烏鱡話。學者擬議。
師便打。莫有湊泊之者。
僧問和尚見佛照時如何。
師曰。石中有玉。曰見松源後如何。
師曰。沙裏無油○有來上座入方丈曰。
某甲有狀投和尚。
師曰。對頭在那裏。
來曰。和尚便是。師曰。
老僧與汝有甚麼冤讐。
來無語。師捉住曰。
冤家冤家○新到僧至。
師問汝名甚麼。僧曰智虎。
師退身作怕勢。僧擬議。
師便歸方丈○師尤邃於易。
諸儒大闡道學。師與之遊。
直示心法。朱晦庵問毋不敬。
師义手示之。楊慈湖問不欺之力。
師答以偈曰。此力分明在不欺。
不欺能有幾人知。
要明象兔全提句。
看取升階正笏時○師將入寂。
謂侍者曰。誰與我造箇無縫塔。
者曰。請師塔樣。師良久曰。
盡力畫不出。遂怡然而去。
闍維。弟子收舍利并遺骨。
袝葬於應庵塔左。
壽八十四〔靈隱嶽嗣〕。
other:: 
### 溫州江心石巖希璉禪師
溫州江心石巖希璉禪師 ^47b16

潮陽馬氏子。僧問昔日佛照光禪師。
因宋孝宗宣問釋迦佛入山六年。
所成何事。光曰。將謂陛下忘却。
此意如何。師答以頌曰。
大根大器大熏修。
瞥轉機輪向上頭。
萬億斯年惟一佛。
雪山元不隔龍樓〔靈隱嶽嗣〕。
other:: 
### 台州瑞巖佛日雲巢巖禪師
台州瑞巖佛日雲巢巖禪師 ^47c22

作經題八字偈曰。
以字不成八字非。
當陽拈起大家知。
釋迦老子舌無骨。
黃葉將來嚇小兒○頌靈雲見桃華話曰。
三月桃華爛熳紅。
靈雲打失主人翁。
隨邪逐惡玄沙老。
半是真情半脫空〔靈隱嶽嗣〕。
other:: 
### 華藏無礙覺通禪師
華藏無礙覺通禪師 ^47c32

青苗會上堂。破一微塵出大經。
鳶飛魚躍更分明。
不將眼看將心看。
已是重敲火裏冰。
淹黑豆。昧平生。直須劫外話豐登。
繰成白雪桑重綠。
割盡黃雲稻正青〔靈隱嶽嗣〕。
other:: 
### 臨安淨慈谷源道禪師
臨安淨慈谷源道禪師 ^47c42

舉丹霞然初參石頭。
剗佛殿前草公案。
頌曰。石頭剗草驗英豪。
懵懂丹霞眼不高。
若解轉身行活路。
至今應不累兒曹〔靈隱嶽嗣〕。
other:: 
### 湖州道場北海悟心禪師
湖州道場北海悟心禪師 ^48a2

舉黃檗在鹽官殿上禮佛次。
時唐宣宗為沙彌問曰。
不著佛求。不著法求。
不著僧求。長老禮拜。
當何所求。檗曰。不著佛求。
不著法求。不著僧求。
常禮如是事。彌曰。
用禮何為。檗便掌。
彌曰。太麤生。檗曰。
者裏是什麼所在。
說麤說細。隨後又掌。
頌曰。曾施三掌觸君王。
佛法何曾有寸長。
麤行沙門封斷際。
至今無地著慚惶。
舉唐文宗蛤蜊因緣頌曰。
合水和泥底事忙。
被渠點破大乖張。
雖然契得君王意。
爭柰全身入鑊湯〔靈隱嶽嗣〕。
other:: 
### 慶元雪竇大歇仲謙禪師
慶元雪竇大歇仲謙禪師 ^48a8

義烏應氏子。幼見傅大士心王銘。
矢志出家。初參息庵。
庵器而抑之曰。汝儒者習氣不除。
焉能學道。要到大休大歇田地。
如木偶人去。師蒙激發。
益自奮勵。朝夕不解。
一日忽然有省。遂以大歇自名。
後參松源嶽。一日室中舉祕魔擎义話。
師豁然大悟○上堂。
舉應庵華和尚。問密庵傑。
如何是正法眼。傑曰。
破沙盆。華頷之。頌曰。
白玉琢成泥彈子。
黃金鑄就鐵崑崙。
千年滯貨無人買。
未免如今累子孫〔靈隱嶽嗣〕。
other:: 
### 諾庵肇禪師
諾庵肇禪師 ^48a26

華亭懷古偈曰。活計都盧一釣舟。
錦鱗入手便抽頭。
我來不覩師親訓。
柳岸依依蘸碧流。
other:: 
### 湖州道場運庵普巖禪師
湖州道場運庵普巖禪師 ^48a44

題趙州像贊曰。無端提起七斤衫。
多少禪人著意參。
盡向青州做窠窟。
不知春色在江南〔靈隱嶽嗣〕。
other:: 
### 蘇州虎丘蒺藜曇禪師
蘇州虎丘蒺藜曇禪師 ^48b2

初住四明延慶。遷蘇之穹窿。
後至虎丘。上堂。舉僧問香林。
如何是衲衣下事。
林曰。臘月火燒山。
師曰。兔子何曾離得窟。
若有人問延慶如何是衲衣下事。
只對他道。就船買得魚偏美。
踏雪沽來酒倍香○上堂。
念念釋迦出世。時時彌勒下生。
頓超天地未分之前。
不歷階梯。掀翻寶所。
便恁麼去。可以開無量法門。
可以演百千妙義。
驀拈拄杖卓一下曰。
無量法門。百千妙義。
盡向者裏百雜碎了也。
還知虎丘落處麼。
靠拄杖。祖禰不了。
殃及子孫〔靈隱嶽嗣〕。
other:: 
### 台州瑞巖少室光睦禪師
台州瑞巖少室光睦禪師 ^48b8

上堂。舉曹山霞禪師。
因僧侍立次。山曰。
道者可煞熱。曰是。
山曰。祇如熱向甚麼處回避。
曰向鑊湯爐炭裏回避。
山曰。祇如鑊湯爐炭裏。
又作麼生回避。曰眾苦不能到。
師頌曰。瞎却頂門三隻眼。
鑊湯爐炭裏優遊。
若言眾苦不能到。
端的何曾有地頭〔靈隱嶽嗣〕。
other:: 
### 鎮江金山掩室善開禪師
鎮江金山掩室善開禪師 ^48b26

上堂。舉密庵破沙盆話。
頌曰。法眼拈來早自謾。
無端錯對破沙盆。
而今徧界難遮掩。
殃害叢林及子孫〔靈隱嶽嗣〕。
other:: 
### 明州雪竇無相範禪師
明州雪竇無相範禪師 ^48b38

上堂。舉趙州和尚曰。
纔有是非。紛然失心。
還有答話分也無。
僧舉似洛浦。浦扣齒。
又舉似雲居。居曰。
何必。僧回舉似趙州。
州曰。南方大有人喪身失命。
僧曰。請和尚舉。趙州方舉前話。
僧指旁僧曰。者箇師僧喫却飯了。
作恁麼語話。師頌曰。
坐底見立底。立底見坐底。
咄哉老趙州。白日眼見鬼。
other:: 
### 祕監陸游居士
祕監陸游居士 ^48b44

字務觀。號放翁。山陰人。
常謁松源嶽和尚於靈隱。
從容問曰。心傳之學。
可得聞乎。嶽曰。既是心傳。
豈從聞得。士點首默契。
遂呈偈曰。幾度驅車入帝京。
逢僧一例眼雙青。
今朝始見宗門別。
說有無言要眼聽〔靈隱嶽嗣共十四人〕。
other:: 
### 臨安徑山癡絕道冲禪師
臨安徑山癡絕道冲禪師 ^48c10

武信長江荀氏子。
母郭。生而豐上短下。
資性絕人。稍長以進士業應詔不第。
遂出家。遊歷講肆。
習經論。紹熙壬子。
出峽回翔荊楚間。
時曹源生出世妙果。
師造見。耹入門語有省。
參堂俾侍香。朝夕老拳痛棒不少貸。
平生知見。至是多無影響。
生徙龜峰。師侍行。
又三年。以偈辭游浙。
有尚餘窮相一雙手。
西向諸方痒處爬之句。
初應嘉禾光孝。道聞於朝。
忠獻衛王以堂帖除蔣山。
蔣山諸莊。皆瀕江易澇。
下田多無收。師忍飢鳴道。
行乞養士。居十有三載無倦色○嘉熙己亥。
侍郎東畎曹公豳帥閩。
聞師道望。以鼓山來聘未行。
雪峰牒至。領事半年。
而天童詔下。眾集如海。
育王虗席。攝住持事。
往來兩山○上堂。
天童用底來。育王用不著。
育王用底歸。天童用不著。
雖然如是用不著。
不著處用有餘。一箭雙鵰隨手落○結夏上堂。
圓覺伽藍。塵塵有路。
坐斷去來。頓空今古。
那裏十三。者邊十五。
後先不差毫髮許。
堪笑黃面瞿曇。至今不知落處○遷徑山。
一日忽陞座辭眾。
舉世尊臨入涅槃。
告眾曰。汝等善觀吾紫磨金色之身。
瞻仰取足。毋令後悔。
今日即有。明日即無。
師曰。世尊四十九年。
作盡伎倆。及至臨行之際。
求生不得。求死不得。
山僧今日要行便行。
要去便去。八臂那吒攔不住。
至夜分起坐。移傾而逝。
壽八十二。茶毗舍利五色無數。
遵遺命奉骨歸葬金陵玉山庵。
學者分其半塔於菖蒲田〔薦福生嗣〕。
other:: 
### 臨安淨慈清溪沅禪師
臨安淨慈清溪沅禪師 ^48c20

上堂。達磨西來。一坐具地。
被他神光禮了三拜。
一時占了。致令後代兒孫。
各自分疆列界。衲僧家撥草瞻風。
朝吳暮越。南天台。
北五臺。拄杖頭。草鞋底。
還曾踏著也未。良久曰。
切忌踏著。
other:: 
### 荊州公安虎溪錫禪師
荊州公安虎溪錫禪師 ^49a20

上堂。心心淺處實甚深。
道道幽遠無人到。
急行踏不著。緩行成錯過。
少林幾坐華木春。
卻憶西來胡達磨〔天童鏡嗣〕。
other:: 
### 福州西禪月潭圓禪師
福州西禪月潭圓禪師 ^49a30

開爐上堂。人人盡守甕中天。
地覆天翻我不然。
直下一槌星火迸。
螺江燒卻謝郎船○讚豬頭和尚曰。
血淋淋。古佛心。幾回提起。
誰是知音〔天童鏡嗣〕。
other:: 
### 慶元育王寂窗有照禪師
慶元育王寂窗有照禪師 ^49a36

福之閩縣鄧氏子。
時枯禪鏡唱道怡山。
師往見之。一日鏡問曰。
自從一見桃華後。
直至如今更不疑。
那裏是他不疑處。
師大笑趨出。鏡深肯之。
鏡遷靈隱。師掌內記。
以老母歸省。閩帥趙公汝愚。
請師開法東山大乘。
移福之黃檗○朝命補江心。
後遷玉几。適災變。
竭力興建。聞奏朝廷。
降金帛鼎建舍利寶塔。
上堂。六塵不惡。還同正覺。
鵶鳴鵶鵶。鵲噪鵲鵲。
江北江南。潮生潮落。
春風三月華草香。
善財何處尋樓閣。
喝〔天童鏡嗣〕。
other:: 
### 泉州法石愚谷元智禪師
泉州法石愚谷元智禪師 ^49a44

長溪薛氏子。參天童有省。
呈山居偈曰。栗色伽黎千百結。
倚松捫腹看雲飛。
有人問我居山趣。
向道春深筍蕨肥○咸湻丙寅正月。
趺坐書偈而逝。塔全身於鼓山南院〔天童鏡嗣〕。
other:: 
### 報恩太古先禪師
報恩太古先禪師 ^49b14

上堂。若論此事。不涉心思意想。
非干默照忘懷。要得洞然明白。
須是汗下一回。且道汗下後如何。
驀喚侍者。將扇子來○上堂。
衲僧家游方行脚。
撥草瞻風。第一須識路徑始得。
路徑不錯。東西南北。
到處為家。稍涉迂回。
五里單牌。十里雙堠。
那裏更在那裏。擲下拄杖云。
看脚下〔天童鏡嗣〕。
other:: 
### 岊翁湻禪師
岊翁湻禪師 ^49b22

久參鏡和尚得契。
佛誕日偈曰。毗嵐毒種毒華開。
添得雲門醉後杯。
今日河風橋色惡。
淡煙疎雨洗黃梅。
other:: 
### 平江虎丘雙杉元禪師
平江虎丘雙杉元禪師 ^49b34

舉宋太宗夢神人勸發菩提心。
次日問廷臣。菩提心作麼生發。
羣臣無對。雪竇代曰。
實為今古罕聞。別峰印代曰。
王言如絲。其出如綸。
師頌曰。萬里謳歌聖化成。
條風塊雨樂樵耕。
不因嵩嶽三呼後。
無象誰知真太平○冷泉兩廊畫壁頌曰。
一一塵中堅密身。
改頭換面轉精神。
誰知東壁打西壁。
總是靈山會上人〔隱靜柔嗣〕。
other:: 
### 臨安徑山元叟行端禪師
臨安徑山元叟行端禪師 ^49b40

臨海之何氏子。世業儒。
母陳。師生而秀拔。
幼不茹葷。十二出家。
十八受具。一切文字。
不由師授。初參藏叟珍於徑山。
珍問甚處人。師曰台州。
珍便喝。師展坐具。
珍又喝。師收坐具。
珍曰。放汝三十棒。
參堂去。師於言下豁然頓悟○一日侍立次。
珍曰。吾泉南無僧。
師曰。和尚聻。珍便棒。
師接住曰。莫道無僧好。
珍頷之。命入侍司。
洎珍告寂。師至淨慈。
嘗自稱寒拾里人。
徑山請居第一座○大德庚子。
特旨賜號慧文正辨禪師○皇慶壬子。
遷靈隱。有旨設水陸大會於金山。
命師陞座說法。事竣入覲。
加賜佛日普照。陛辭南歸。
養靜於梁渚之西丘○至治壬戌。
徑山虗席。請師補處。
師三被金襴之賜。
二十年來。足不越閫。
而慕其道者鱗集。
至無所容。師嘗勘一新到曰。
何方聖者。甚處靈祇。
僧曰。臨朕碪。師曰。
杜撰禪和。如麻似粟。
參堂去○又勘一僧曰。
棋盤石。研破你腦門。
#CB00647;盂池。
浸爛你脚板。僧擬答。
師便喝○又勘一僧曰。
擘開華嶽連天秀。
放出黃河徹底清。
即且置。平實地上道將一句來。
僧擬開口。師便打。
師以呵叱怒罵為慈誘之誨。
以不近人情。行大公之道。
師之利他皆陰為之。
沒齒不言○至正辛巳八月四日。
示微疾。問侍者曰。
呼之曾已休。吸之尚未捨。
寄語諸苦源。來者不來者。
如何是來者不來者。
侍無語。師良久曰。
後五日看。至期沐浴更衣。
書偈訣眾曰。本無生滅。
焉有去來。冰河發#CB08504;。
鐵樹華開。投筆垂一足而化。
留龕七日。顏色如生。
全身葬於寂照塔院〔徑山珍嗣〕。
other:: 
### 溫州江心一山了萬禪師
溫州江心一山了萬禪師 ^49c6

族臨川金氏。貌瘠而弱。
年十五。業文有聲。
祝髮日。芝產戶樞。
及游方。值東叟領南屏。
命師掌記。偶經神祠。
見紙#CB01926;旋起。
脫然忘所證。亟以白叟。
叟詰之。遂蒙印可。
遊天台。眾請開法寒巖。
瓣香嗣東叟。踰三年。
遷仙居紫籜。又十年遷疏山。
又十年住江心。少不適意。
輒棄去。寺眾數百。
懇留涕泣而莫之留。
會廬山月#CB00589;明公。
遣舟迎師歸東溪。
明公示寂。開先之眾。
復以請。師力却之○上堂。
拈拄杖。此拄杖子。
西天四七。東土二三。
天下老和尚拈弄不出。
今日落在開先手裏。
無頭無尾。能放能收。
離相離名。能縱能奪。
雖然如是。也只為中下之機。
忽遇上上人來時如何。
以拄杖畫一畫。放過一著○皇慶元年。
遘疾危坐。不近醫藥。
閱七日。命具浴更衣。
書訣眾語。泊然而逝。
闍維收五色舍利如菽。
目睛不燼。鎔以烈#CB08504;。
益晶瑩。齒牙頂骨。
錚然有聲。時改作豫章烏遮塔。
江西行省丞相幹赤。
命以舊藏世尊舍利奉於中。
而遣使分師之目睛舍利。
貯之銀盒陪葬焉。
餘骼舍利。分葬東溪〔淨慈頴嗣〕。
other:: 
### 慶元奉化岳林栯堂益禪師
慶元奉化岳林栯堂益禪師 ^50a8

溫州人。上堂。古者道。
我者裏無法與人。
只是據款結案。彰聖者裏亦無法與人。
亦不據款結案。拈拄杖。
如何是佛。赤脚踏蓮華。
如何是佛向上事。
雕梁畫棟。擲下拄杖。
便歸方丈○上堂。
五千四十八卷。只作一句道卻。
遂起身曰。立地待諸人搆取。
便下座○臨終偈曰。
八十三年。什麼巴鼻。
柏樹成佛。虗空落地。
茶毗舍利瑩然。齒牙數珠不壞。
〔淨慈頴嗣〕。
other:: 
### 婺州雙林雲屋自閒禪師
婺州雙林雲屋自閒禪師 ^50a44

括蒼葉氏子。烏巨行禪師之九世孫也。
初參荊叟珏於靈隱。
次謁東叟穎於淨慈。
掌記室。一日因撰佛成道疏曰。
發見精於午夜。叟曰。
何不道泯見精於午夜。
師不覺股栗汗下。
如發蒙蔀。徹見叟垂手為人處。
後出世雙林。遷智者。
皇慶壬子十月二十五日。
與客語笑次。忽命侍僧取筆書偈而逝。
other:: 
### 枯木榮禪師
枯木榮禪師 ^50b12

讚三祖偈曰。夙恙纏身世莫醫。
家貧遭劫更堪悲。
誰知覓罪了無處。
正是賊歸空屋時〔無方安嗣〕。
other:: 
### 臨安徑山佛智晦機元熈禪師
臨安徑山佛智晦機元熈禪師 ^50b26

豫章唐氏子。師與兄元齡。
俱習進士業。元齡既登第。
師從西山明公祝髮。
將遊方。其母具白金為裝。
師謂財足喪志。即善言辭之。
聞物初觀闡化玉几。
往依之。觀與語驚異。
留侍左右○至元間總統楊璉真如。
奉旨取育王舍利。
躬詣師求記述舍利始末。
因招與俱。師曰。我有老母。
兵後存亡不可知。
遂辭歸江西。元齡先以臨江通判。
從文丞相起兵死難。
獨母在堂。師奉之以孝聞○元貞二年。
出主百丈。居十有二載。
至大初。應淨慈請入院日行中書省。
行宣政院官屬。悉迎請發揚宗旨。
四方英衲。一時輻輳○上堂。
獨坐大雄峰。寒#CB01926;撥不紅。
一星螢火出。孤鶴過遼東○結制上堂。
以手作結布袋勢曰。
南山今日結卻布袋口了也。
汝等諸人。各各於其中身心安居。
平等性智。忽有箇衝開碧落。
撞倒須彌底。莫道結子不堅密。
良久曰。漫天網子百千重○居七載。
復遷徑山。已而#CB15081;杖歸南屏山下。
百丈大仰之徒。聞師退閒。
爭來迎請。師不獲已遂返仰山。
居三年。將示寂。手書辭所與遊者。
復書偈訣眾擲筆而化。
世壽八十二。奉全身瘞於金鷄石下。
弟子在杭者。分爪髮塔於淨慈西隱〔育王觀嗣〕。
other:: 
### 慶元徑山雲峰妙高禪師
慶元徑山雲峰妙高禪師 ^50b30

福之長溪人。世業儒。
母阮。夢池上嬰兒。
合爪坐蓮華中。手捧得之。
覺而生師。因名夢池。
神彩秀徹。嗜書力學。
尤耽釋典。固請學出世法。
薙染受具。上育王見偃溪聞禪師。
機鋒相契。命掌藏鑰。
一日聞舉譬如牛過窗櫺。
頭角四蹄都過了。
因甚尾巴過不得。
師劃然大省。乃曰。
鯨吞海水盡。露出珊瑚枝。
聞遂許可。蔣山虗席。
奉朝命居歷十有三載。
眾踰五千指。德祐乙亥。
寺被兵。軍士以刃擬師。
師延頸曰。欲殺即殺。
吾頭非汝礪刃石。
辭色了無怖畏。軍士感化。
棄刀而去○至元十七年。
遷徑山。寺罹回祿。
師住後頓還舊觀○示眾。
前念是凡。後念是聖。
一刀兩段。更莫遲疑。
是以涅槃會上。廣頟屠兒。
放下屠刀。便言我是千佛一數。
然雖如是。若無舉鼎拔山力。
千里烏騅不易騎○京師有譖毀禪宗者。
師曰。此法門大事。
吾當忍死爭之。遂詣闕。
被旨集諸宗徒廷辯○元世祖問。
禪以何為宗。師奏淨智妙圓。
體本空寂。非見聞覺知。
思慮分別所能到。
宣問再三。師歷舉西天東土諸祖。
以至德山臨濟棒喝因緣。
餘二千言。又宣進榻前。
與譖者反復論難。
譖者辭屈。世祖大悅○師陛辭南歸。
示眾曰。我本深藏巖竇。
隱遯過時。不謂日照天臨。
難逃至化。又曰。衲被蒙頭萬事休。
此時山僧都不會。
徑山復災。師謂眾曰。
吾宿負此山債耳。
復竭力營建。匯殿坡為池。
他屋以次落成○至元三十年六月十七日。
書偈而逝。後建塔於寺之西麓〔淨慈聞嗣〕。
other:: 
### 湖州何山鐵鏡至明禪師
湖州何山鐵鏡至明禪師 ^50c22

福唐長溪王氏子。
見偃溪聞於淨慈。
朝參暮叩。久之始獲印證。
至元辛巳。出世何山。
移大梅。元大德庚子。
復請歸何山○上堂。
今朝八月二十五。
記得洞山離杳渡。
落在雲門網子中。
有屈至今無處訴。
豎起拂子曰。看。雲門大師來也。
合喫何山手中棒。
且道過在什麼處。
不合鼓弄人家男女○延祐乙卯。
十一月初五日。呼其徒囑後事。
索紙大書曰。絕羅籠。
沒回互。大海波澄。
虗空獨露。擲筆翛然而逝〔淨慈聞嗣〕。
other:: 
### 慶元天童止泓鑒禪師
慶元天童止泓鑒禪師 ^51a22

初住慶元真如。移天童。
上堂。諸佛不真實。
說法度群生。菩薩有智慧。
見性不分明。白雲無心意。
灑為世間雨。大地不含情。
能長諸草木。古德與麼提唱。
於四諦法中。開鑿人天。
不妨善巧。若據衲僧分上。
何啻白雲萬里○上堂。
拈拄杖。一有多種。
二無兩般。枯桑知天風。
海水知天寒。拄杖子聞與麼道。
不覺忻忻笑曰。出身猶可易。
脫體道應難。擲下拄杖下座。
other:: 
### 慶元天童石門來禪師
慶元天童石門來禪師 ^51a40

嘗作翦刀頌曰。渾鋼打就冷光浮。
兩刃交鋒未肯休。
直截當機為人處。
何曾動著一絲頭〔大川濟嗣〕。
other:: 
### 慶元雪竇野翁炳同禪師
慶元雪竇野翁炳同禪師 ^51b8

新昌張氏子。參大川濟。
一日入室次。濟舉臘月火燒山話。
師擬開口。濟遽枯竹篦拄之。
師豁然省旨。後縛茅仗錫峰。
日扃戶書法華。嘗有老來非厭客。
靜裏欲書經之句。
other:: 
### 臨安靈隱悅堂祖誾禪師
臨安靈隱悅堂祖誾禪師 ^51b14

南康周氏子。年十三。
告辭父母。薙髮出家。
一日閱華嚴經。至惟一堅密身。
一切塵中現。忽有省。
即往見別山智於蔣山。
問近離何處。師曰。
江西。智曰。馬大師安樂否。
師叉手進前曰。起居和尚。
智俾入侍司。未幾至杭。
見斷橋倫於淨慈。
問臨濟三遭黃檗痛棒是否。
師曰是。倫曰。因甚大愚肋下築三拳。
師曰。得人一牛。還人一馬。
倫頷之。倫逝。而介石朋補處。
一日朋室中舉庭前柏樹子話。
師擬議。朋抗聲曰。
何不道黃鶴樓前鸚鵡洲。
師言下頓悟。即命侍香○元貞初。
奉詔赴闕。入對稱旨。
賜璽書通慧禪師號。
并金襴法衣○大德九年。
住靈隱。一僧新到。
師問何處來。僧曰。
閩中。師曰。彼處如何住持。
僧曰。飢即喫飯。困即打眠。
師曰錯。僧曰。未審和尚此間如何住持。
師拂袖歸方丈○居四載示疾。
訣眾偈曰。緣會而來。
緣散而去。撞倒須彌。
虗空獨露。偈畢乃跏趺而化〔雙林朋嗣〕。
other:: 
### 盧山圓通雪溪逸禪師
盧山圓通雪溪逸禪師 ^51b22

讚興化和尚偈曰。
中原一寶有來由。
得拶君王引幞頭。
到此若無青白眼。
當機誰敢謾輕酬〔弁山阡嗣〕。
other:: 
### 岳州灌溪昌禪師
岳州灌溪昌禪師 ^51c6

山居偈曰。閒來石上玩長松。
百衲禪衣破又縫。
今日不憂明日事。
生涯只在#CB00647;盂中。
other:: 
### 支提愚叟澄鑒禪師
支提愚叟澄鑒禪師 ^51c12

寧德張氏子。參無文於薦福。
遂許入室。至元二十年。
世祖勑住支提。賜號通悟明印大師。
後將示寂。沐浴更衣。
書偈曰。八十二年。
落賺世緣。躍翻筋斗。
應跡西乾。擲筆危坐而逝〔薦福燦嗣〕。
other:: 
### 紹興大慶尼了庵智悟禪師
紹興大慶尼了庵智悟禪師 ^51c18

福州王氏女。幼孤。
年十一。白母願出家。
因誦維摩經。至諸佛國土。
亦復皆空。豁然頓悟○往參雲峰信。
信問曰。上座什麼處住。
師曰。不住南臺江邊。
信曰。畢竟住在什麼處。
師不審便行。信叱曰。
走作什麼。合喫山僧手中棒。
師面熱汗下。次日復往請益曰。
某甲昨日祇對和尚。
有什麼過。信厲聲曰。
更來者裏覓過在。
師釋然曰。月明照見夜行人。
信顧旁僧曰。看渠根器不凡。
遂印以偈。有相逢若問其中事。
風攪螺江浪拍天之句○上堂。
拈拄杖。天垂十二闌干角。
風滿三千世界中。
熱惱變成清淨境。
禪心頓覺悟真空。
靠拄杖。有甚共語處○上堂。
大陽門下。日日三秋。
明月堂前。時時九夏。
古人甚麼道。未免坐在者裏。
大慶即不然。山轉疑無路。
溪回別有村○上堂。
柳絮飃風。杏華沐雨。
好箇生機。快須薦取。
以拂子擊禪牀曰。
咄。三十年後。不得錯舉〔雪峰信嗣〕。
other:: 
### 寧波天童西江謀禪師
寧波天童西江謀禪師 ^51c26

被勑住天童。歷四十年。
貌枯色瘁。涖眾孤峻。
機語峭拔。音如洪鐘。
理宗朝。三被寵錫。
其示眾曰。春日晴。
黃鸝鳴。最親切。誰解聽。
一日將入滅。顧侍僧曰。
一笑翻身。日面月面。
遂逝〔華藏淨嗣〕。
other:: 
### 福州雪峰石翁玉禪師
福州雪峰石翁玉禪師 ^52a8

禮雪峰塔偈曰。入閩早是四旬餘。
象骨崖前縛屋居。
誰道開平年代後。
春疇煙雨幾鋤犁〔華藏淨嗣〕。
other:: 
### 臨安中竺空巖有禪師
臨安中竺空巖有禪師 ^52a16

室中垂語曰。黃金鑄就鐵真人○東海涌頌曰。
錦衣公子醉田家。
熟睡柴牀日未斜。
熱渴呼漿無所得。
便將玉帶換甌茶〔徑山玨嗣〕。
other:: 
### 臨安淨慈千瀨善慶禪師
臨安淨慈千瀨善慶禪師 ^52a22

嚴陵鼓氏子。丱歲而孤。
萍蹤無寄。聞荊叟珏主淨慈。
遂往親依。一日聞舉洞山麻三斤話。
遂得大悟。出住宜興之保安。
遷嘉禾之天寧。後主淨慈。
嘗著扶宗顯正論。
進仁宗覽而嘉之。
賜金襴袈裟。徽號慧光普照文明通辯禪師。
other:: 
### 婺州寶林無機和尚
婺州寶林無機和尚 ^52a28

上堂。蘆華對蓼紅。
木落山露骨。彷彿揚州。
依希越國。拈拄杖卓一下曰。
為君卓破精靈窟。
無位真人赤骨律〔靈隱泉嗣〕。
other:: 
### 溫州華藏瞎驢無見禪師
溫州華藏瞎驢無見禪師 ^52a38

舉興化打克賓頌曰。
興化打克賓。言親語不親。
棒頭如雨點。敲出玉麒麟〔黃龍開嗣〕。
other:: 
### 臨安慧雲無傳祖禪師
臨安慧雲無傳祖禪師 ^52a44

上堂。佛佛廣說。大智莫能知。
祖祖相傳。凡情詎能測。
先天後地。成壞長存。
入死出生。去來不變。
於斯薦得。已涉支離。
其或未然。山僧更為下箇註脚。
以拂子擊禪牀曰。
啼得血流無用處。
不如緘口過殘春〔黃龍開嗣〕。
other:: 
### 杭州護國臭庵宗禪師
杭州護國臭庵宗禪師 ^52a48

上堂。舉豐干謂寒山拾得曰。
你與我去遊五臺。
便是我同流。寒山曰。
你去遊五臺作麼。
干曰。禮拜文殊。山曰。
你不是我同流。師曰。
豐干開口。不在舌頭上。
寒山同坑無異土。
檢點將來。兩箇駝子廝撞著。
世上應無直底人〔黃龍開嗣〕。
other:: 
### 放牛余居士
放牛余居士 ^52b10

參無門開禪師。凡有所問。
被開劈面截住曰。
不是不是。一日向同參臭庵宗問曰。
吾師甚麼見解。敢對人天顛倒是非。
宗曰。我在無門座下。
無法可得。無道可傳。
只得兩箇字。士曰。
兩字如何。宗曰。不是不是。
士言下頓悟無門為人處○安吉州沈道婆問。
是非關有幾句。士曰。
有四句。婆曰。四句作麼舉。
士曰。第一句。有是有非則不可。
第二句。無是無非又不可。
第三句。是是非非也不可。
第四句。非是是非亦不可。
若離得此四句。始見本地風光。
曰我離得否。士曰。
汝離不得。曰人人有分。
我何離不得。士曰。
嫁鷄逐鷄飛。嫁狗逐狗走。
曰如何是本地風光。
士曰。月子彎彎照九州。
幾人歡喜幾人愁。
曰不問這箇本地風光。
士曰。問那箇本地風光。
曰無男女相底。士曰。
既無男女相。問甚是非關。
曰別有向上事也無。
士曰有。曰如何是向上事。
士曰。馬蝗丁住鷺鷥脚。
你上天時我上天。
other:: 
### 福州鼓山皖山正凝禪師
福州鼓山皖山正凝禪師 ^52b20

龍舒太湖人。入閩禮孤峰秀和尚。
秀舉狗子無佛性話。
師不能答。踰半載。
得臻閫奧。乃頌曰。
趙州道無。箭不虗發。
築著磕著。全活全殺。
秀曰。你也得。只是未在○一日秀舉德山見龍潭話。
問那裏是德山親到處。
師以手掩秀口。即說頌曰。
潭不見。龍不現。全身已在空王殿。
夢回忽聽曉鶯啼。
春風落盡桃華片。
秀曰。汝今日方知泗洲大聖。
不在揚州出現。善自護持。
遂俾侍香。久之太傅賈平章魏國公。
劄請住鼓山。上堂。
入院方三日。追陪人事忙。
燈籠與露柱。密密細商量。
且道商量箇什麼。
拍禪牀。昨夜碧天風浪靜。
一輪明月映螺江○上堂。
六月旦。夏巳中。荷華開水面。
茘子映山紅。無位真人處處相逢。
擬議雲山千萬重○師化緣將畢。
集兩序示遺誡。索筆書偈曰。
八十四年。一夢相似。
夢破還空。也無些事。
端坐而逝〔孤峰秀嗣〕。
other:: 
### 婺州雙林一衲介禪師
婺州雙林一衲介禪師 ^52c4

讚傅大士偈曰。非儒非道亦非禪。
杜撰修行忒可憐。
擔閣一身三不了。
至今八百有餘年。
other:: 
### 葛廬覃禪師
葛廬覃禪師 ^52c34

舉僧問石溪和尚。
如何是佛。溪曰。矮子看戲。
頌曰。巍巍丈六紫金容。
百戲場中有變通。
矮子看來眉卓豎。
鐵鎚無孔舞春風〔容庵海嗣〕。
other:: 
## 曹洞宗
曹洞宗
other:: 
### 磁州大明寶禪師
磁州大明寶禪師 ^52c40

參普照辨。問離四句。
絕百非。請師直指西來意。
辨曰。昨日有人恁麼問。
被打出去也。師曰。
今日又如何。辨曰。
你得恁麼不識痛癢。
師禮拜。辨曰。可惜許。
棒折也。師直得汗下。
忽然猛省。住大明上堂。
僧問如何是轉功就位。
師曰。用盡钁頭力。
放下臥清風。曰如何是轉位就功。
師曰。不居無影谷。
曳杖入煙村。曰如何是功位齊彰。
師曰。掌上擎日月。
運照自無私。曰如何是功位俱隱。
師曰。石人同木女。
相邀入海中。曰此是今時事。
如何是那邊事。師曰。
待汝盡卻今時。即向汝道○上堂。
若論此事。如人作針線。
針針相似。忽見人來。
不覺失卻針。祇見線。
這邊尋也不見。那邊尋也不見。
卻自曰。近處尚不見。
遠處那裏得來。多時尋不得。
心煩不好。昏悶打睡。
拽衣就枕。方就枕時。
驀然一劄曰。原來祇在這裏○五位頌曰。
正中偏。月鎖深宮午夜前。
燭香人靜丹墀冷。
一片虗明照碧天○偏中正。
曉天不挂秦臺鏡。
金烏纔擬出扶桑。
依稀還被輕煙映○正中來。
深夜寒梅雪裏開。
馥馥清香無間斷。
頭頭觸處絕纖埃○兼中至。
大用全彰無忌諱。
#CB06078;手相將賀太平。
熈熈風物從來異○兼中到。
妙盡功忘非善巧。
枯木龍吟大地春。
靈根秀出寒巖草〔普照辨嗣〕。
other:: 
### 慈雲十身覺禪師
慈雲十身覺禪師 ^52c48

普照室中。推為上座。
辨垂百問。以驗學者。
一時鮮有契機。惟師所答。
有同水乳。略舉七則。
以見其槩○問曰。
聲前薦得。落在今時。
句後承當。迷頭認影。
作麼生是空劫已前自己。
師曰。半夜石人無影像。
縱橫誰辨往來源○問曰。
不見一法。猶是半提。
作麼生是全提底道理。
師曰。石馬驟千山○問曰。
喫飯忘其飢。力克忘其飽。
作麼生是力克底人。
師曰。巨靈擡手無多子。
分破華山千萬重○問曰。
直得不恁麼來者。
猶是兒孫邊事。如何是向上人。
師曰。半夜烏鷄雪裏啼○問曰。
行玄體妙。落在今時。
究理窮源。關山萬里。
只如未知有底人。
如何趣向。師曰。牀窄先臥○問曰。
迷時千卷少。悟後一言多。
且道悟了底人。如何履踐。
師曰。出不由戶。坐不當堂○問曰。
岸如欲止先停棹。
車若不行須打牛。
如今打牛也。車行也未。
師曰。下載清風付與誰〔普照辨嗣〕。
other:: 
### 玉溪通玄圓通禪師
玉溪通玄圓通禪師 ^53a44

嘗著百問。激勵學徒。
其略曰。沒底船子。
為甚麼無漏堅固。
豎起拂子曰。為你說禪了也。
作麼生會。又拈起拄杖曰。
還有向拄杖頭上。
下得一轉語底麼。
又畫一圓相曰。三世諸佛。
六代祖師。總在裏許。
作麼生會。復以手空中點一點曰。
且道者一點。明甚麼邊事。
豎起一指曰。俱胝和尚。
向這裏放大光明。
轉大法輪。諸人還見麼。
又曰。折脚鐺兒為活計。
穿心椀子作生涯。
通玄庵內安然坐。
不管山前事似麻。
且道安然坐底。是甚麼人〔普照辨嗣〕。
other:: 
### 鄭州普照寶禪師
鄭州普照寶禪師 ^53b26

磁州武氏子。於滏陽造仰山寺。
忽有題詩柱上者曰。
人道斑鳩拙。我道斑鳩巧。
一根兩根柴。便是家緣了。
師見之大悟。即入西山結茅以居。
徧參諸山。遂入青州之室。
後住洪峪寶巖寺。
一夕大風震地。宴坐而逝。
other:: 
### 慶元雪竇無印大證禪師
慶元雪竇無印大證禪師 ^53b44

鄱陽史氏子。幼頴異。
年十四。薙落受具。
出遊。謁荊石#CB15572;思庵睿諸老。
不契。聞雲外岫和尚唱道天童。
師往依之。入室有省。
遂命典藏○至治間。
詔天下善書者。以金書藏經。
師應詔。竣事。上賜以織金屈眴之衣○宋寧宗泰定初。
南還江淛。丞相脫歡公領行宣政院事。
起師主衢之南禪。
繼領光孝。既而洪之翠巖。
饒之芝山。俱以行院檄請。
師以疾固辭○元至正十五年。
遷雪竇。上堂。千說萬說。
不若覿面一見。昨日二十九。
今朝七月一。報你參玄人。
光陰如箭疾。娘生兩雙眼。
箇箇黑如漆。急急急。
回頭看取天真佛。
良久曰。是何面目。
下座巡堂喫飯○上堂。
妙不妙。衲僧鼻孔多無竅。
玄不玄。剎竿頭上無青天。
志士寧容袖手。良馬豈待揮鞭。
全超棒喝。不落蹄筌。
百鳥不來春又去。
巖房嬴得日高眠。
居四年。退居定水之圓明庵。
次年示寂。闍維牙齒數珠不壞。
舍利明瑩。門人建塔圓明庵後〔天童岫嗣〕。
續指月錄卷四
 ^53c6
