
pin:: 大方廣佛新華嚴經合論卷第十一
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 世主妙嚴品第一之四
commentary:: 
【論】第一、此已上四十七眾，若別列十普賢眾，
即五十七眾諸大眾海，皆是大眾圍遶分。
從此初段中，有三十行經，分為三段：一、
初有七行半經，總列菩薩之數，及陳同號普賢菩薩之名。
二、從海月光大明菩薩已下，至十佛世界微塵數，
於此一段文中，有七行半經，陳異名菩薩眾，并都結已上諸菩薩數。
三、從此諸菩薩已下，至成就無量功德，
於中有十五行半經，陳大眾本修行之因，及歎大眾之德。
從初段中，七行半經，列同號普賢之內，
義分為三：一、釋菩薩名下之義；二、釋菩薩同號之意；
三、舉眾所為因緣。 ^78b32

一、釋菩薩名者，略釋普賢菩薩一號，餘可准之。
行與理齊，利生皆徧，號之為普。
知根利俗，稱之為賢。
菩之言覺，薩言眾生，善覺眾生，號名菩薩，廣云摩訶菩提薩埵也。
摩訶云大，梵言摩訶薩，此云大覺眾生，謂常於生死海覺悟無盡眾生故。
已下九箇同號為普者，普賢菩薩通號也。
明一一菩薩皆有此十種德行，約德為名故。
為表德行圓滿，始終具十，一一菩薩隨行之號無盡故，為行無盡行故。
但以其名下之義，即彰自行，餘准知之。
總以十波羅蜜為體。 ^78c8

二、釋同號之意者，明此十普之義是一人之普，一一菩薩具十普也。
一切菩薩總然下，名別者，明一一普賢能徧別故，方知普義得成也。
總是十方諸佛同行之行，更無故新，如大王路發跡登之者，
即是無奈不行之何。
一念隨喜，少分見性智慧現前，總是不離佛正覺根本智故，
不離普賢行故。如普賢行一念中，少分善心總是向法流者故。
如下經云：聞如來名號及所說法門，聞而不信，
猶能畢竟至於金剛智地，何況信修者也。 ^78c26

三、舉眾所為因緣者，明佛出興世所現依正二報，
大集普賢菩薩眾海，意為令眾生見果生信修行故。
此是舉果勸修生信分。
如來是十方諸佛正覺根本智之果，十普賢等是十方諸佛差別行果，
舉此二法中因果報得，令眾生信樂修行趣入故。
如三轉法輪中，一、示相，八相成道是；二、
勸修，以觀果知因，勸人天等修學；三、證同，云我與汝等同如是三乘一乘等證。
今此一乘中，將此佛乘根本智果、普賢徧法界行果，
勸令大心眾生生信修行，此乃即是五位中十一地普賢等覺位門。
十方諸佛成佛竟，亦行之不息，如初發菩提心者行之不息。
今將此位以為信門，若不如是，以何為信入？
故佛果後普賢行純是利他，初發心已後普賢行是自利利他行故。
今此初眾并佛所為，如是舉果勸修，令生信樂修行趣入，故今之經大意為若此也。
將舊果勸初心向下海月光大明菩薩諸神天眾，
即明信已入證十住十地修行進趣，漸漸增修因果也。
明立隨位當分之因果，令後學者見其體樣信樂無疑，趣入隨位各異故。
若不如是，滯在一法智無增勝故。
已上一段且是初見佛成道見佛果，五位菩薩集眾示現入法入，
即同佛所知與佛齊見。
若信他佛然，初心菩薩未能然也。
未是自信自心自身，是佛大智境界，是佛法身，是堪行普賢行者。
從第二會光明覺品已後，一切處金色世界寶色世界，
即明自心法性是金色白淨無染，名為所居世界。
不動智佛即是自心於無性理中無分別之智本來無動。
上首菩薩文殊師利，明是自心無性之中善能簡擇妙分別慧。
覺首菩薩即是自心如是真信之首。
目首菩薩即是自心明見可信之心心境俱佛，如海門國法普見自他俱佛故。
至文廣釋，方明是身作佛是心作佛，心外見佛不名信心。
已上大眾圍遶分中釋同號眾竟。 ^78c44

第二、釋海月光等異名眾。
其意如何？此七行半經，其中義分為三：
一、陳菩薩眾意；二、釋菩薩名號；三、結眾數。 ^79b12

一、陳菩薩眾意者，此十箇異名眾所以異名，
為表初發心住前同號意況，如前段已釋竟。
此一段異名意趣，為明以彼普賢行入俗利生，
隨其行異，名亦還異；為明以普徧別，方名為普。
其眾意為明入俗利生，教化眾生，還令眾生得自身之法，
是故寄位在十住初心，以明用彰十住初心一下，
頓乘古法，不移古跡，故無異舊道，如大王路，新舊同行。
以此以舊古法入俗利生，開悟迷流，還令學古。
以是義故，還將佛果位內普賢異名之眾，
寄位成十住初心，為彰後悟，不移舊跡故。
又明前如來成正覺佛果及普賢行果，
古今諸佛所乘常道，是明所信之門。
此入俗利生異名之眾，即明所化眾生入道初心，
還同自法，不移古跡故。
後有發心之士，一一自心以定慧力照之可見，
不可以情信者堪為，自非久種善根，應當聞而不惑。
設使三乘根種，六通菩薩尚自懷疑，凡流之中，
一乘之性處凡流而信入，如下經自有明文。
為三乘種性劣，解佛隨根性，且說此娑婆為穢，
土是五濁，故淨土在他方。
或言此方是穢，向上第四禪已上，別有菩薩淨土。
或說佛果在僧祇之後方成，未說淨穢含容，
塵含法界，凡聖同居，各無妨礙等教，執權成實難信。
此法界一乘之門，為學假詮、假教、假觀，
破麤現行無明繫著故，行一分麤波羅蜜門，
得三種意生身，見諸佛國土，有自有他，
有淨有穢，忻彼厭此，兼修淨行，修諸假真如觀及空觀等，
得一分神通報勝，諸天神通亦勝，忻厭心勝，
更亦不生惡國穢土，為本願力，有佛成道處，暫來還去。
如說三乘教中，多有此事，未迴心者，常當如是。
學權教者，為根下劣故，不聞此教，聞亦不信，如經下文自具說故。
如維摩經、法華經，為破彼故，方始一分略說，猶未具論。
是故學教者，慎勿偏習一門。
諸部經文，總各深思意趣，大有一生學道，
為聞慧不妙不廣，返謗真宗，廣說云云，且略而陳爾。
已上陳異名菩薩眾意趣竟。 ^79b16

二釋菩薩名者，此十箇菩薩名，一箇是隨十住位中一箇波羅蜜之通稱，
一一中具十，為隨行成名故。
此十箇菩薩所行十箇波羅蜜，各是五位中菩薩通行。
又隨五位行中，十住具十、十行具十、十迴向具十、
十地具十、十一地具十，通為百數。
此明一波羅蜜中有十、十中有百。
又十住中一一住中具十、十住中具百，五位總然通為五百箇波羅蜜門。
隨其行位名目感果各別，通位總是此十箇菩薩之名號是也。
何故號曰海月光大明菩薩摩訶薩？
以法行無邊大悲，廣利如海所有蒙益，
總令見性清涼，號名月光。
既得清涼之後，智無不照，號曰大明。
一切世界大覺眾生，故名摩訶菩提薩埵。
摩訶云大，菩提此云覺也。
薩埵此云眾生，為不捨眾生生死故，廣云摩訶菩提薩埵也。
略云菩薩，梵云摩訶，此云大覺道。
眾生為自覺道不捨生死，大覺悟眾生故。
又眾生生死是菩薩菩提故，明法界一真無異相故。
此是檀波羅蜜為主，餘九菩薩名號為伴，
明以法界行大施門，廣濟如海利他得益，為月光除煩惱熱得清涼故。
以此名號即是所行之行，即此十箇菩薩之號，是十住位中初發心住十波羅蜜之主伴萬行故。
此像下文十住品位內菩薩本所事佛下名號之為月，
十住位中十箇佛下名悉同號之為月，倣此法也。
次戒波羅蜜中菩薩號雲音海光無垢藏菩薩摩訶薩者，
明性戒大悲音雨法音故號雲音，性戒無染猶如大海不宿死屍故，
明法界無性以為戒體，無法不淨如海廣大故。
光者明性戒之體心境俱真名之為光，又以淨智常當照俗名之為光。
無垢者法性無染也。
藏者明法界性常令萬象無法不淨，明一真故總別俱真無垢淨故，
故號雲音海光無垢藏故。
菩薩如前。次忍波羅蜜中菩薩號功德寶髻智生者，明法忍莊嚴其身故號名功德寶髻。
寶髻者首上之飾，明菩薩發心忍為上首故寶嚴其頂也。
智生者以能忍故是智生也。
菩薩如前，明忍為華鬘義故。
次精進波羅蜜中菩薩號功德自在王大光者，
明勤行饒益眾生招多功德，所行萬行無不益他故自在如王。
大光者普照也，以常於生死海中以智光明益生無倦故，竝令開曉故號大光。
菩薩如前。次禪波羅蜜中號善勇猛蓮華髻菩薩者，
明法勇為禪體，從凡夫地起信心已入證之初，
明一念無思頓超諸想真智冥會，故云勇猛也。
智能達俗處世無染，故號蓮華也。
髻者明此位菩薩，表法中以蓮華冠頂，明禪體處世即真不染寂亂故。
次般若波羅蜜中號普智雲日幢菩薩者，
明第六智慧如雲雨法雨故，慧光破暗名之為日，摧邪顯正號之為幢。
次方便波羅蜜中號大精進金剛#CB01001;菩薩者，
明第七住、第七行、第七迴向、第七地。
五位中凡是第七位總修悲位故，以其真理圓融染淨故名方便。
如下十地中第七地菩薩舉喻云：譬如一國純淨、
一國純穢，於此淨穢事難可了知。
如善財童子於第七住中見休捨優婆夷，
此云滿願，為明此第七住位成就深厚大悲，滿一切眾生願故。
又告善財言：我有八萬四千那由他同行眷屬常居此園。
如是之意明每住位中第七方便波羅蜜成大悲位。
言八萬四千那由他同行眷屬者，八萬四千一切諸塵勞門我皆同行，
常以生死為園林故。
如此菩薩即明是十住位中初發心住一住中十箇波羅蜜中第七波羅蜜故，
非是第七住中第七波羅蜜故。
十住之中有十箇第七方便波羅蜜，當一一住中各各以方便圓其悲智萬行故。
餘波羅蜜亦同，於十住中一一具十，十行、
十迴向、十地、十一地，總然各有十故。
此十箇菩薩名號，且圓初發心住上第一住內十波羅蜜中第七方便門故，
且圓一住中悲智主伴十波羅蜜故，明大悲堅固。
處生死而無疲倦名大精進，壞他堅垢號曰金剛，處俗同纏無虧中道號之曰#CB01001;。
#CB01001;者，明處智悲中際。
如佛放受生光在#CB01001;輪者，表智悲中際。
廣意在下文方明。
菩薩如前。此是十住位中初發心住內第七方便波羅蜜，且明一住中十波羅蜜主伴也。
治地住、修行住，如是十住，各自具十波羅蜜，主伴圓融。
一住具十，十住具百，五位例然，通有五百，乃至無盡。
次明第八願波羅蜜中菩薩名號，名香#CB08504;光幢者，
大願弘芳，號之為香。
智能隨願，依根破惑，故名為光。
入邪破障，故號為幢。
如第八智住中，多作外道邪師，與邪同行，破邪師道。
如八住中毗目多羅仙等，是善財第八住中善知識也。
明智淨方能破邪故。
次第九力波羅蜜中菩薩名號，大明德深美音菩薩者，
明力波羅蜜為大法師位，善說法故，故名大明德深美音也。
菩薩如前釋。次第十智波羅蜜中菩薩名，
大福光智生菩薩者，明此是智波羅蜜故。
此上十菩薩名，明初發心住中，以十波羅蜜用，
治初發心住中染淨，成法身悲智門故。
計此修治，法合一法。
今說諸波羅蜜各各修行不同，明於一法上以十法修治，
慣習增明，以成一故。
其法不離舊行也，時亦不移舊時也，故時無性故，
三世無去來故，但於一法上具十箇波羅蜜。
行門體用，但於一法上修行。
生熟處分，一住二住，但於一法上會悲智願行。
生熟智者，淺深不同，隨不同處分，其地位差別故，非是法異故。
以總別、同異、成壞六相義，圓通可知。 ^79c34

三、都結眾數者，經云：如是等而為上首，有十佛世界微塵數者是。 ^81a20

第三歎德者，從此諸菩薩已下，十五行半經是也。
經自具文，不煩更釋。 ^81a24

如是已上大眾之海，總是普賢行滿，常住世間安立法則，
成就菩薩十住、十行、十迴向、十地等位次第，
令諸眾生開示悟入，常為世間一切依護。
如上歎德中具明，已下獲益中亦具明。
如獲益中總是作利生方便入法次第，
入則同佛所知，與後學者作見道之樣。
迷即是凡，悟即同佛，知見皆是本來舊達，竝是影響眾也。
已下神天亦同是此例，皆是助佛揚化顯德，
令佛法化流行，久住世間眾生獲益故。
orig::  ^81a28

【經】復有佛世界微塵數執金剛神，所謂：
妙色那羅延執金剛神、日輪速疾幢執金剛神、
須彌華光執金剛神、清淨雲音執金剛神、
諸根美妙執金剛神、可愛樂光明執金剛神、
大樹雷音執金剛神、師子王光明執金剛神、
密#CB08504;勝目執金剛神、蓮華光摩尼髻執金剛神。
如是等而為上首，有佛世界微塵數，皆於往昔無量劫中，
恒發大願，願常親近供養諸佛；隨願所行，
已得圓滿，到於彼岸；積集無邊清淨福業，
於諸三昧所行之境，悉已明達；獲神通力，
隨如來住，入不思議解脫境界；處於眾會，
威光特達；隨諸眾生所應現身，而往調伏；
一切諸佛化形所在，皆隨化往；一切如來所住之處，常勤守護。
commentary::  ^81a46

【論】第二、復有佛世界微塵數執金剛神，
此一段有十三行半經〔二百二十六言〕。
於中義意，分之為四：一、舉眾數，二、寄位表法，
三、釋名配行，四、列數并歎神德。
一、舉眾數者，初行是明，神眾是道。
以性齊諸佛，智同真理，隨普賢行，處世護持，
稱之為神，護持正法故。
二、隨行表法者，為表十住位內第二、治地住門主戒波羅蜜，
明戒為防護義，故以法身為戒體，稱真不壞，號曰金剛。
前海月光大明菩薩為十住中初發心住，
於中意義，如前段文已釋。
此一眾有十神明，第二、治地住法門，主戒為防護義，故號為執金剛神。
執者，執持不犯，名之為執；其智應真，號之為神。
三、釋名配行者，此之一眾神，以戒波羅蜜為體。
十箇神名，即是隨戒體上十箇波羅蜜，
名一箇神，是一行。
第一、妙色那羅延執金剛神，主戒波羅蜜中檀波羅蜜門。
以性戒成檀，感招妙色，法空破惑，故號那羅延，是不壞義。
此位明以持性戒故，得不壞身。
執者，執持義；金剛者，不壞義也。
二、日輪速疾幢執金剛神，主性戒中戒波羅蜜。
為戒光無缺，名號日輪。
見者應真，名為速疾。
自他惑盡，名之為幢。
心無異念，名之為執。
性不可破，號曰金剛。
稱真自在，名之為神。
以智為神故。三、須彌華光，執金剛神主戒波羅蜜中忍波羅蜜。
為法忍高勝，號曰須彌。
以忍嚴行，人見皆悅，號之為華。
觀之破慢，號之為光。
忍心無失，名之為執。
法性為忍，猶如金剛。
智無思而知萬有，號之為神。
四、清淨雲音，執金剛神主戒波羅蜜中精進波羅蜜。
履俗恒真，名為清淨。
演法無懈，潤澤含識，號曰雲音。
聞法破惑，號之金剛。
智不為而知萬有，稱之名神。
五、諸根美妙，執金剛神主戒波羅蜜中禪波羅蜜。
為禪無思，六根隨智而用，故名諸根美妙也。
用而恒寂，名之為執。
無思可破，號曰金剛。
又無思之智，能破自他惑，故號金剛。
寂然智不動，正慧隨用，號之為神。
六、可愛樂光明，執金剛神主慧，能破闇故。
七、大樹雷音，主第七大悲門。
樹是覆蔭義，明方便波羅蜜門，覆蔭眾生故。
八、師子王光明者，主願波羅蜜，起無功用智自在，
如師子王，能破外道諸邪論故。
九、蜜#CB08504;勝目者，主力波羅蜜，
法力自在，潛流同事，或作外道邪師同事，破所繫故。
此位是大法師位。
凡第九波羅蜜，徧入五位中五百箇波羅蜜門，皆第九為法師位。
十住第九為法王子住，如善財童子善知識。
十住中第九住法師位中，作勝熱婆羅門，
示入外道五熱炙身，上刀山，入火聚等，此名密#CB08504;勝目。
密潛同事，設教破愚，故名密#CB08504;。
智目知根，故名勝目。
十、蓮華光摩尼髻執金剛神者，主戒波羅蜜中智波羅蜜，
如善財童子第十灌頂住中善知識作童女，名曰慈行。
得真不證，處俗無汙，名曰蓮華。
大智知根，名之為光。
位昇灌頂，名曰摩尼髻。
摩尼者，此云離垢寶也。
此是第二治地住中十住十波羅蜜主伴。
十住主伴萬行，號曰十箇執金剛神名，皆以行位立名之故。
明十住中，一住具十，十住具百，五位皆然。
一一次第，以名義配當，法合如然。
第四、有佛剎已下七行，經列數、歎德二門，如文可知。
orig::  ^81b22

【經】復有佛世界微塵數身眾神，所謂：華髻莊嚴身眾神、
光照十方身眾神、海音調伏身眾神、淨華嚴髻身眾神、
無量威儀身眾神、最上光嚴身眾神、淨光香雲身眾神、
守護攝持身眾神、普現攝取身眾神、不動光明身眾神。
如是等而為上首，有佛世界微塵數，皆於往昔成就大願，供養承事一切諸佛。
commentary::  ^82a30

【論】第三、是十住中修行住。
於中有六行半經，義分為四：一、列數；二、
寄位表法；三、釋名配行；四、重結其數，并歎神德。
一、列數者，如上初行是。
二、寄位表法者，此十箇身眾神寄位，表十住中忍波羅蜜以法忍成就，
於生死中利生自在，號曰為神。
下文歎德中成就大願，供養承事一切諸佛，
明於往昔以調忍心承事一切眾生，令其成佛，
為諸佛、眾生體無有二故。
已成諸佛，何須藉其供養？
以無量身、無量眾供養承事，於一切時中供養一切眾生，
令其成佛，是調忍義，是身眾義。
三、釋名配行者，此十箇神是忍波羅蜜中十波羅蜜故，明一一行徧一切行故。
第一、所謂華髻莊嚴身眾神者，主忍波羅蜜中檀波羅蜜門，
明忍辱為華髻報得，以嚴其頂上之飾故。
身眾者，為忍位中行檀，明以眾多身雲眾多嚴具，
徧周法界，承事供養，廣利眾生故。
神者，智隨忍行自在，故號之為神。
此十波羅蜜以忍為體。
二、光照十方身眾神者，主忍波羅蜜中戒波羅蜜，
此位中以法忍為戒體，明忍戒圓明，見者歡喜。
法忍戒光，號之為光照十方身眾神，如前釋。
三、海音調伏身眾神者，主忍波羅蜜中忍波羅蜜故，
明海音者，聞諸善惡毀讚，音聲廣多，猶如海潮之音，
不生憂喜，是調伏義，是為能忍也。
又以自聲如海潮音，知時教化眾生令無失時故。
四、淨華嚴髻身眾神者，主忍波羅蜜中精進波羅蜜，以法忍進名之為淨也。
進行可觀名之為華，因行招果用嚴頂髻，
明精進是長道之首故，故以華嚴頂飾。
五、無量威儀身眾神，主忍波羅蜜中禪波羅蜜，
稱根現法名為無量，動止常寂名為威儀，明行住坐臥不離定體名曰威儀。
六、最上光嚴身眾神，主智慧照曜自他故，明以定慧光明照燭心境以嚴法身。
七、淨光香雲身眾神明，第七大悲方便染淨不拘名為淨光，
慈悲含覆出言成法悅可眾心號曰香雲，
明法雨潤眾生故，即明雨戒、定、慧、解脫、解脫知見五分法身之香也。
八、守護攝持身眾神明，智隨大願攝持一切眾生故。
八、住八地但五位，第八位中明無功之智，
功成即得十方諸佛手灌其頂，是諸佛攝持義故。
九、普現攝取身眾神明，第九力波羅蜜法力自在法王之位，
普現諸教九十六種邪流及一切眾生悉同行故，
名普現攝取也，即勝熱婆羅門等是。
十、不動光明身眾神明，第十智波羅蜜名不動光明，亦為灌頂位名不動光也。
且明此忍位中十波羅蜜之一終。
四、結數歎德，如文可知。
已上十波羅蜜以忍為體，此明善惡毀讚得不動智也。
orig::  ^82a42

【經】復有佛世界微塵數足行神，所謂：寶印手足行神、
蓮華光足行神、清淨華髻足行神、攝諸善見足行神、
妙寶星幢足行神、樂吐妙音足行神、栴檀樹光足行神、
蓮華光明足行神、微妙光明足行神、積集妙華足行神。
如是等而為上首，有佛世界微塵數，皆於過去無量劫中，
親近如來，隨逐不捨。
commentary::  ^82c34

【論】第四段中，有六行半經〔一百一十一言〕，
義分為四：一、舉眾數，二、寄位表法，三、釋名配行，
四、結數歎德。一、舉眾數者，如初一行，都列數是。
二、寄位表法者，此十箇足行神，表十住位中生貴住主精進波羅蜜。
如下歎德中，無量劫中，親近如來，隨逐不捨，是精進義。
為明以法性真如為行之體，以此法行用嚴法身。
足行者，表精勤義。
以眾行滿足，故名足行神。
神者，是隨行之智。
三、釋名配行者，一、寶印手足行神主，精進波羅蜜中檀波羅蜜門，
明以法寶之智，印行精勤之行，引接眾生，故手為引取之義。
二、蓮華光足行神者，明生貴住中精進波羅蜜中戒波羅蜜，
常居生死之海，猶如蓮華，無所染故，見者發心，名之為光。
足行是精進，修行無疲勞義，智自在故，號之為神。
三、清淨華髻足行神主，精進波羅蜜中忍波羅蜜，
法忍無垢，名為清淨也。
忍招依果，華嚴頂飾為忍，為華鬘義故。
四、攝諸善見足行神主，精進波羅蜜中精進波羅蜜，
攝諸見者，是精進義。
為常攝諸根，不令起見，即無見不善。
五、妙寶星幢足行神，主禪波羅蜜門。
以妙理為禪，故名為妙寶。
寶者，道也。隨行知惑，故名星幢。
為萬行為星，不離禪體，皆有光照。
隨根破惑，知根了了，名之為星。
此位以精進行為禪體，以禪能現智，智能知法，
還以善知法，故名星也。
幢為定也。六、樂吐妙音足行神，主慧波羅蜜。
樂吐妙音者，謂以精進為慧體故，常樂為人說法故。
七、栴檀樹光足行神者，主第七方便波羅蜜，成大悲行故。
以香樹為名，表慈悲覆蔭義故。
光者，照燭眾生義。
八、蓮華光明足行神，主智隨大願，隨所利生，無所染故。
九、微妙光足行神，主力波羅蜜。
法王之位，以微妙法光化眾生故。
十、積集妙華足行神，主智波羅蜜。
以智積集諸教，猶貫華結鬘，不令散失，教化眾生。
已上十波羅蜜，皆以精進波羅蜜以為體位。
位內自有同別義，思之可見，不可作一槩准之。
四、結數歎德，如文可知。
orig::  ^82c46

【經】復有佛世界微塵數道場神，所謂：淨莊嚴幢道場神、
須彌寶光道場神、雷音幢相道場神、雨華妙眼道場神、
華纓光髻道場神、雨寶莊嚴道場神、勇猛香眼道場神、
金剛彩雲道場神、蓮華光明道場神、妙光照曜道場神。
如是等而為上首，有佛世界微塵數，皆於過去值無量佛，
成就願力，廣興供養。
commentary::  ^83b16

【論】第五段，有六行半經〔一百一十三言〕，
義分為四：一、舉眾數，二、寄位表法，三、釋名配法，
四、結數歎德。一、舉眾數者，如上初行是。
二、寄位表法者，此之一位，表具足方便住中十波羅蜜，以禪波羅蜜為體。
以道場是除蘊穢義，明禪能治蘊義故，如世間場也。
為明禪定淨六七識之取染，顯般若能開妙慧，
簡擇理智體之本實，故以禪波羅蜜以為場體。
般若波羅蜜以為人功，以普賢萬行為#CB00501;，
運至法界普光明智殿為大都居，以一切種種智為大藏。
此中十箇神，一神為一波羅蜜，為自益益之人行樣。
三、釋名配法者，一、淨莊嚴幢道場神主，具足方便住禪波羅蜜中檀波羅蜜門故。
以法性定體為檀，名為淨也；以無虧定體萬行，為莊嚴幢也。
幢名定體不動義。
以法性無性為所乘，名之為道；以無性之禪定，
能治所依之蘊，名之為場。
神者，是無依無性之中大智也。
以不思不為，無形無質，等周法界，而知萬有者，稱之為神。
二、須彌寶光道場神，以須彌是高顯義，寶光是無垢義。
以戒光照俗，見者發心故；以禪定為戒，
出過情識，是須彌義。
以定能無妄，是無垢義；以定能發慧，寶光義。
三、雷音幢相道場神主，禪波羅蜜中忍波羅蜜，
明毀譽之音如雷，法忍不動，名幢相道場神，如前釋。
十波羅蜜隨五位中，各各自具道場儀故。
四、雨華妙眼道場神主，禪波羅蜜中精進波羅蜜，
明法身為定體，依定體起萬行精進，名為雨華，是精進義。
定能起慧，故稱妙眼。
以其法眼行華，利生無懈，是精進故。
五、華纓光髻道場神主，禪波羅蜜中禪波羅蜜，
以法界自體無動靜上而起行禪，化諸亂意，名為華纓。
以定能發慧，故名之為光。
以行招果，用嚴其頂，以此為名。
又此十波羅蜜皆為頂法。
何以然者，謂以十住初心一一度門至佛果故，
無初中後故，以從佛果起勝進故。
六、雨寶莊嚴道場神主，慧波羅蜜慧能雨法寶故。
七、勇猛香眼道場神主，方便波羅蜜此位是慈悲位故。
常處生死，名為勇猛慈；眼視眾生，名為香眼。
以戒、定、慧、解脫、解脫知見五分法身之香而視眾生，
拔苦與樂，故名香眼。
八、金剛彩雲道場神明，第八願波羅蜜以為願雲覆眾生故。
以此位是無功用智，能破邪流，號曰金剛彩雲明，能同異道故。
九、蓮華光明道場神主，力波羅蜜是法王之位，
處世如蓮華，說法為光明故。
十、妙光照曜道場神主，智波羅蜜以大智知根，
名為妙光；知根破惑，故名照耀。
已上十波羅蜜皆禪波羅蜜為體。
四、結數歎德，如文可知。
orig::  ^83b28

【經】復有佛世界微塵數主城神，所謂：寶峯光曜主城神、
妙嚴宮殿主城神、清淨喜寶主城神、離憂清淨主城神、
華燈#CB08504;眼主城神、
#CB08504;幢明現主城神、
盛福光明主城神、清淨光明主城神、香髻莊嚴主城神、妙寶光明主城神。
如是等而為上首，有佛世界微塵數，皆於無量不思議劫，嚴淨如來所居宮殿。
commentary::  ^84a18

【論】第六、正心住主。
般若波羅蜜為體，十箇主城神為此般若波羅蜜中十波羅蜜。
於中有六行半經〔一百一十三言〕，義分為四：
一、舉眾數，二、寄位表法，三、釋名配行，四、結數歎德。
一、舉眾數者，如初行是。
二、寄位表法者，寄此神眾，表正心住。
空觀成就，明善守心城，名正心住。
如善財童子十住之中第六善知識，海幢比丘是也。
其在經行，道側念止，端居寂默，出入息盡，
膝出阿修羅，#CB01001;中出天身，
頂上出諸佛等，以廣大身雲周徧法界，教化眾生。
又如十住位中正心住位經云：此菩薩聞十種法，心定不動。
即明正心住，善守護心城。
故以主城神寄表正心之住也。
三、釋名配行者，所謂寶峯光曜、主城神主。
般若波羅蜜中檀波羅蜜，明以無性妙慧廣施含生，
故號寶峯光曜，如其山峯，以至虗空相盡處故。
明以法空慧至相盡處，故以無相妙慧廣施眾生，名為照曜。
主者，空慧自在，名之為主。
城者，空有自在，不與涅槃生死合散，故名之為城。
又以法慧施人，不與情慾之漏合，故名之為城。
二、妙嚴宮殿主城神，明以慧利含生以為戒體，
以妙慧為宮，治人為殿，萬行為嚴。
又以菩薩正慧為妙嚴，大慈大悲為宮殿，心無思慮為主城。
無相妙慧任理智而知，名之為神。
此以慧利為主，以戒為防護義，防護一切眾生為城。
三、清淨喜寶主城神，主慧波羅蜜中忍波羅蜜，
明以法空慧而成忍故，故名清淨喜。
以忍即喜，故以法喜即名為寶，故明能忍為寶也。
自此下四眾神，准上排位配之。
經文廣大，不可一一釋之，略知法則然爾。
如主道場神、主城神、主地神等，總是女神，
為明慈悲故，而實體中非男非女，但隨事示現。
orig::  ^84a30

【經】復有佛世界微塵數主地神，所謂：普德淨華主地神、
堅福莊嚴主地神、妙華嚴樹主地神、普散眾寶主地神、
淨目觀時主地神、妙色勝眼主地神、香毛發光主地神、
悅意音聲主地神、妙華旋髻主地神、金剛嚴體主地神。
如是等而為上首，有佛世界微塵數，皆於往昔發深重願：
願常親近諸佛如來，同修福業。
commentary::  ^84b40

【論】第七、主地神〔有七行經一百一十七言〕，主第七不退住方便波羅蜜中。
十波羅蜜故，各以十箇神名配之。
此以法身為地體，能生萬行；以理、智、慈、
悲為神性，無所退動故；大悲如地，養萬有故。
orig::  ^84c4

【經】復有無量主山神，所謂：寶峯開華主山神、
華林妙髻主山神、高幢普照主山神、離塵淨髻主山神、
光照十方主山神、大力光明主山神、威光普勝主山神、
微密光輪主山神、普眼現見主山神、金剛密眼主山神。
如是等而為上首，其數無量，皆於諸法得清淨眼。
commentary::  ^84c12

【論】第八、主山神〔有六行經九十八言〕，是童真住行願波羅蜜中十波羅蜜。
山者，不動義、高勝義。
神者，智體應真自在，明第八住、第八行、
第八迴向、第八地。
總無功之智，不動如山，故以山神表之。
其中十箇神，即是此位中十波羅蜜行，
亦名智能出世，高勝如山。
orig::  ^84c22

【經】復有不可思議數主林神，所謂：布華如雲主林神、
擢幹舒光主林神、生芽發曜主林神、吉祥淨業主林神、
垂布#CB08504;藏主林神、
清淨光明主林神、可意雷音主林神、光香普徧主林神、
妙光迴照主林神、華果光味主林神。
如是等而為上首，不思議數，皆有無量可愛光明。
commentary::  ^84c32

【論】第九、主林神〔有六行經一百一言〕，是法王子，住主力波羅蜜。
明說法如林，廣多覆蔭，故是法師位也。
orig::  ^84c44

【經】復有無量主藥神，所謂：吉祥主藥神、
栴檀林主藥神、清淨光明主藥神、名稱普聞主藥神、
毛孔光明主藥神、普治清淨主藥神、大發吼聲主藥神、
蔽日光幢主藥神、明見十方主藥神、益氣明目主藥神。
如是等而為上首，其數無量，性皆離垢，仁慈祐物。
commentary::  ^84c48

【論】第十、主藥神〔有五行半經九十五言〕，明灌頂住主智波羅蜜。
於中十箇神，主智波羅蜜中十波羅蜜，明智能知根與法藥故。
第四、歎德，如文可知。 ^85a10

已上從海月光大明菩薩至此主藥神，表如來五位眾中十住之智門。
百波羅蜜竟。十行之眾，如下須知。
如此一部之典，一切施設總是法門，終不唐設一事一字，總是五位之中信修悟入之法則故。
入法方便門戶。此明佛果五位入法益生覆育之樣式故。
入之者，創與智合，名之為神，亦以覆育眾生故，為神祐物也。
以修行自在處如天，亦以化利諸天故，於十方三界示受天報。
亦以迴向門同修羅身，入諸鬼趣，亦表自在如王。
大方廣佛新華嚴經合論卷第十一
w:: 音切
note:: 幢 ^85a16

〔直岡切。〕 #CB08504;
〔以瞻切。〕髻
〔計音。〕攝
〔書涉切。〕栴
〔之連切。〕檀
〔徒干切。〕纓
曜 ^85a41

〔以笑切。〕旋
〔似專切。〕擢
〔直角切。〕榦
〔古案切。〕舒
〔商居切。〕芽
〔五佳切。〕迥 ^85a43

〔戶頂切。〕吼
〔呼口切。〕蔽
〔必祕切。〕純
〔常倫切。〕擇
〔池革切。〕繫
〔古詣切。〕濟 ^85a45

〔子計切。〕倣
〔分兩切。〕屍
〔式之切。〕鬘
〔麥班切。〕倦
〔巨眷切。〕亂
〔郎段切。〕摧
 #CB01001; ^85a47

〔昨奚切。〕融
〔以戎切。〕纏
〔直連切。〕虧
〔去危切。〕軌
〔居委切。〕缺
〔苦穴切。〕潛 ^85b2

〔昨鹽切。〕灌
〔古玩切。〕藉
〔慈夜切。〕 #CB00501;
〔陀音。〕譽
〔芋庶切。〕
 ^85b4
