建中靖國續燈錄卷第二十七　　　
〔宋磻〕
collector:: 東京法雲禪寺住持傳法佛國禪師〔臣〕惟白集
other:: 
# 拈古門
拈古門
other:: 
## 明州雪寶山重顯明覺禪師二十則
明州雪寶山重顯明覺禪師二十則
舉。德山示眾云。今夜不答話。
問話者三十棒。有僧出禮拜。
山便打。僧曰。某甲話也未問。
山云。儞是甚處人。
僧曰。新羅人。山云。
未踏船舷。好與三十棒。
法眼拈云。大小德山話作兩橛。
圓明道。大小德山龍頭蛇尾。 ^802a2

師云。二老宿雖善裁長補短。
捨重從輕。要見德山亦未可。
何故。德山大似握閫外威權。
有當斷不斷。不招其亂底劒。
諸人要識新羅僧麼。
祇是撞著露柱底瞎漢。 ^802a10

舉。百丈再參馬祖。
侍立次。祖以目視禪牀角頭拂子。
丈云。即此用。離此用。
祖云。儞他後開兩片皮。
將何為人。丈取拂子舉起。
祖云。即此用。離此用。
丈掛拂子於舊處。
祖便喝。百丈直得三日耳聾。 ^802a18

師云。奇怪諸禪德。
如今列其派者甚多。
究其源者極少。總道百丈於喝下大悟。
還端的也無。然刁刀相似。
魚魯參差。若是明眼漢。
瞞他一點不得。秖如馬祖道。
儞他後開兩片皮。
將何為人。百丈舉起拂子。
為復如蟲禦木。為復啐#CB10437;同時。
諸人要會三日耳聾麼。
大冶精金。應無變色。 ^802a24

舉。香嚴坐語云。如人上樹。
口#CB05580;樹枝。
手不攀枝。脚不踏樹。
樹下有人問西來意。
不對。則違他所問。
若對又喪身失命。
當恁麼時。作麼生即是。
有虎頭上座云。上樹即不問。
未上樹請和尚道。
嚴呵呵大笑。 ^802a38

師云。樹上道即易。
樹下道即難。老僧上樹也。
致將一問來。 ^802a44

舉。僧問雪峰。古#CB00589;寒泉時如何。
峯云。瞪目不見底。
僧曰。飲者如何。峯云。
不從口入。僧舉問趙州。
州云。不可從鼻孔裏入。
僧却問趙州。古#CB00589;寒泉時如何。
州云。苦。僧曰。飲者如何。
州云。死。雪峰聞舉。
云。趙州古佛從此不答話。 ^802b2

師云。眾中總道。雪峯不出遮僧話。
所以趙州不肯。如斯話會。
深屈古人。雪竇即不然。
斬釘截鐵。本分宗師。
就下平高。難為作者。 ^802b10

舉。欽山一日上堂。
舉起拳。又開云。開即為掌。
五指參差。復握云。
如今為拳。必無高下。
還有商量也無。一僧出眾。
舉起拳。山云。爾祇是箇無開合漢。 ^802b16

師云。雪寶即不然。
乃舉拳云。握則為拳。
有高有下。復開云。
開則成掌。無黨無偏。
且道放開為人好。
把定為人好。開也造車。
握也合轍。若謂閉門造車。
出門合轍。我也知爾向鬼窟裡作活計。 ^802b20

舉。洞山到雲門。門問。
近離甚處。山云。查渡。
門云。夏在甚處。山云。
湖南報慈。門云。甚時離彼。
山云。去年八月。門云。
放汝三頓棒。山至來日。
却上問訊。昨日蒙和尚放三頓棒。
不知過在什麼處。
門云。飯袋子。江西．湖南便漝麼去。
山於此大悟。 ^802b30

師云。雲門氣宇如王。
拶著便冰消瓦解。
當時若據令行。子孫也未到斷絕。 ^802b38

舉。國師三喚侍者。
點即不到。侍者三應。
到即不點。將謂吾孤負汝。
誰知汝孤負吾。瞞雪竇不得。 ^802b44

雲門道。作麼生是國師孤負侍者處。
會得也是無端。 ^802b46

師云。元來不會。 ^802b48

作麼生是侍者孤負國師。
粉骨碎身未報得。 ^802c2

師云。無端。無端。 ^802c4

舉。師祖問南泉。摩尼珠。
人不識。如來藏裏親収得。
如何是如來藏。云。
王老師與儞往來者是藏。 ^802c6

師云。草裡漢。 ^802c8

祖云。不往不來者。
云。亦是藏。
師云。雪上加霜。 ^802c10

祖云。如何是珠。
師云。嶮。百尺竿頭作伎倆。
不是好手。遮裏著得箇眼。
賓主互換。便能深入虎穴。
或不漝麼。縱饒師祖悟去。
也是龍頭蛇尾漢。 ^802c12

舉。馬大師令智藏馳書上徑山。
山接書開。見一圓相。
於中下一點。國師聞舉。
云。欽師猶被馬師惑。 ^802c18

師云。徑山被惑且致。
若將呈似國師。別作箇什麼伎倆。
免致惑去。有老宿云。
當時坐却便休。亦有道。
但與畫破。若與麼。
祇是不識差。敢謂天下老師各具金剛眼睛。
廣作神通變化。還免得麼。
雪竇見處也要諸人共知。
祇遮馬師當時畫出。
早自惑了也。 ^802c20

舉。南泉山下有一庵主。
行僧經過。謂庵主云。
近日南泉和尚出世。
何不去禮拜。主云。
非但南泉。直饒千佛出興亦不能去。
泉聞。令趙州去看。
州見便禮拜。主亦不管。
州從西過東。主亦不管。
州又從東過西。主亦不管。
州云。草賊大敗。拽下簾子便行。
歸。舉似南泉。泉云。
從來疑著遮漢。 ^802c32

師云。大小南泉．趙州被箇擔板漢勘破了也。 ^802c42

舉。僧問智門和尚。
如何是般若體。云。
蚌含明月。僧云。如何是般若用。
云。兔子懷胎。 ^802c46

師云。非唯把定世界。
亦乃安貼#CB15131;家。
若善能參詳。便請丹霄獨步。 ^802c48

舉。僧禮拜雪峯。峯打五棒。
僧云。某甲有甚麼過。
峯又打五棒。 ^803a4

師云。雪竇不曾與人葛藤。
前五棒日照天臨。
後五棒雲騰致雨。
儞若辨得。也好與五棒。 ^803a6

舉。僧問巴陵。祖意教意。
同。別。陵云。雞寒上樹。
鴨寒下水。僧問睦州。
祖意教意。同。別。州云。
青山自青山。白雲自白雲。 ^803a10

師云。問既一般。答亦相似。
其中有利他自利。
瞞人自瞞。若點檢分明。
管取解空第一。 ^803a14

舉。睦州示眾云。我見百丈不識好惡。
大眾方集。以拄杖一時打下。
復召大眾。大眾回首。
丈云。是什麼。有甚麼共語處。
黃蘗和尚。大眾方集。
以拄杖一時打下。
復召大眾。眾回首。
蘗云。月似彎弓。少雨多風。
猶較些子。 ^803a18

師云。說什麼猶較。
直是未在。若據雪竇。
眾集。一時打下便休。
或有箇無孔#CB05033;鎚為眾竭力。
善能擔荷。可以籠#CB00746;古今。
乾坤把斷。驀拈起拄杖云。
放過一著。 ^803a26

舉。南泉示眾云。王老師賣身去也。
還有人買麼。一僧出眾云。
某甲買。泉云。不作貴。
不作賤。作麼生買。
僧無語。臥龍代云。
和尚屬專甲。禾山代云。
是何道理。趙州云。
明年與和尚作領布衫。 ^803a34

師云。雖然作家競買。
要且未解輸機。且道南泉還肯麼。
雪竇也擬酬箇價。
直令南泉進也無門。
退也無地。不作貴。
不作賤。作麼生買。
別處容和尚不得。 ^803a40

舉。夾山與定山同行言話次。
定山云。生死中無佛。
則無生死。夾山云。
生死中有佛。則不迷生死。
互相不肯。同上大梅。
相見了。具說前事。
夾山問。未審那箇是親。
那箇是踈。梅云。一親一踈。
山又問。那箇親。梅云。
且去。明日來。夾山至來日又問。
未審那箇親。梅云。
親者不問。問者不親。
夾山後住云。我當時在大梅失却一隻眼。 ^803a48

師云。夾山不知換得一隻眼。
大梅老漢當時聞舉。
若以棒一時打出。
豈止畫斷兩人葛藤。
亦乃為天下宗匠。 ^803b12

舉。溈山問仰山。甚處來。
云。田中來。溈山云。
田中多少人。山插下鍬子叉手而立。
溈云。南山大有人刈茆。
山拈得鍬子便行。
玄沙云。我當時若見。
與踏倒鍬子。鏡清云。
不柰船何。打破戽斗。
僧問明招。古人意在鍬子處。
叉手處。招喚某專甲。
僧應喏。招云。還曾夢見仰山麼。 ^803b18

師云。諸方老宿咸謂插鍬話奇特。
也大似隨邪逐惡。
若據雪竇見處。仰山被溈山一問。
直得草繩自縛。去死十分。 ^803b28

舉。雪峯示眾云。望州亭與汝相見了也。
烏石嶺與汝相見了也。
僧堂前與汝相見了也。
保福問鵝湖。僧堂前且致。
望州亭．烏石嶺什麼處相見。
鵝湖驟步歸方丈。
保福便入僧堂。 ^803b34

師云。二老宿是即是。
祇知雪峯放行。不見雪峯把住。
忽有箇衲出問。未審雪竇作麼生。
豈不是別機宜。識休咎底漢。
還有望州亭．烏石嶺相見底衲僧麼。
良久。云。擔板禪和。
如麻似粟。 ^803b40

舉。德山一日飯遲。
自掌鉢至法堂上。
雪峯見云。遮老漢。
鐘未鳴。鼓未響。托鉢向什麼處去。
德山便迴。峰舉似巖頭。
頭云。大小德山不會末後句。
山聞舉。令侍者喚巖頭至方丈。
問。汝不肯老僧那。
巖頭密啟其意。山至來日上堂。
與尋常不同。巖頭到僧堂前。
撫手大笑云。且喜得老漢會末後句。
他後天下人不奈何。
雖然如此。祇得三年。
明招代德山云。咄。
咄。勿處去。勿處去。 ^803c2

師云。曾聞說箇獨眼龍。
元來祇具一隻眼。
殊不知德山是箇無齒大蟲。
若不是巖頭識破。
爭得今日與昨日不同。
諸人要會末後句麼。
秖許老胡知。不許老胡會。 ^803c16

舉。古云。眼裏著沙不得。
耳裏著水不得。忽若有箇漢信得及。
把得住。不受人瞞。
祖佛言教是什麼熱椀鳴聲。
便請高掛鉢囊。拗折拄杖。
管取一員無事道人。 ^803c24

又云。眼裡著得須彌山。
耳裡著得大海水。
一般漢受人商量。
祖佛言教如龍得水。
似虎靠山。却須挑起鉢囊。
橫擔拄杖。亦是一員無事道人。
復云。漝麼也不得。
不漝麼也不得。然後勿交涉。
三員無事道人中。
要選一人為師。
other:: 
## 洪州黃龍山南禪師二則
洪州黃龍山南禪師二則 ^803c30

舉。臨濟問寺主。什麼處去來。
主云。州中糴黃米去來。
臨濟以拄杖面前畫一畫云。
還糴得遮箇麼。主便喝。
濟便打。典座至。濟乃舉前話。
典座云。寺主不會和尚意。
濟云。儞又作麼生。
典座便禮拜。濟亦打。 ^803c42

師云。喝亦打。禮拜亦打。
還有親踈也無。若無親踈。
臨濟不可盲枷瞎棒去也。
若是歸宗即不然。
寺主下喝。不可放過。
典座禮拜。放過不可。
又云。臨濟行令。歸宗放過。
三十年後有人說破。 ^803c48

舉。僧問大覺和尚。
忽來忽去時如何。
覺云。風吹柳絮毛毬走。
進云。不來不去時如何。
覺云。華嶽三峯頭指天。 ^804a10

師云。大覺祇解箭鋒相拄。
理事相投。殊不知趂得老鼠。
打破油甕。
other:: 
## 東京淨因懷璉大覺禪師三則
東京淨因懷璉大覺禪師三則 ^804a14

舉。雲門大師有時聞白槌聲。
乃云。妙喜世界百雜碎。
汝等諸人擎鉢向湖南城裏喫飯去。 ^804a20

師云。大小雲門也似事顛倒。
山僧遮裏。祇是維那白槌。
首座施食。山僧展鉢。
行者行益。與麼說話。
一任諸方裁斷。 ^804a22

舉。睦州有時云。忽然。
忽然。山僧道。不然。
不然。何也。夜烏啼曉月。
玉女打鞦韆。 ^804a28

舉。肇法師云。會萬法為己者。
其唯聖人乎。石頭和尚因看到此。
乃以手拊几一下。
云。聖人無己。靡所不己。 ^804a32

師云。大小石頭祇向泥裏洗土塊。
山僧即不然。良久。
云。常愛川原幽隱處。
滿園花木撼春風。
other:: 
## 滁州瑯瑘惠覺廣照禪師四則
滁州瑯瑘惠覺廣照禪師四則 ^804a36

舉。臨濟示眾云。但有問訊。
不虧欠伊。總識伊來處。
與麼來者。恰似失却。
不與麼來。無繩自縛。
一切時中。莫亂斟酌。
會與不會。都來是錯。
分明與麼道。一任天下人貶剝。 ^804a42

師拈云。作麼貶。作麼剝。
良久云。垂鈎四海。
為釣驪龍。格外玄談。
蓋尋知己。喝一喝。 ^804a48

舉。百丈見趙州來參。
百丈云。甚麼處來。
州云。南泉來。丈云。
南泉近日有何言句示徒。
州云。今時人直教悄然去。
百丈云。悄然且致。
茫然一句作麼生道。
州近前三步。百丈咄之。
州作縮頭勢。百丈云。
大好悄然。趙州拂袖便出去。 ^804b4

師拈云。趙州老人向師子窟裏換得牙爪。 ^804b12

舉。臨濟上堂。有僧出禮拜。
濟便喝。僧云。老和尚莫探頭好。
濟云。儞道落在什麼處。
僧便喝。又僧問。如何是佛法大意。
濟便喝。僧禮拜。濟云。
儞道好喝也無。僧云。
草賊大敗。濟云。過在什麼處。
僧云。再犯不容。臨濟乃云。
要會臨濟賓主句。
請問取適來問話二禪客。 ^804b16

師拈云。真金須入火。 ^804b26

舉。水潦參馬祖。師問。
如何是祖師西來意。
被馬大師一踏踏倒。
起來拍手呵呵大笑。
當下大悟。便承嗣馬大師。
住後有僧問。如何是祖師西來意。
水潦云。自從馬師一踏後。
直至如今笑不休。 ^804b28

師拈云。大眾。儞道水潦還曾悟也未。
other:: 
## 雲居山曉舜禪師三則
雲居山曉舜禪師三則 ^804b34

舉。石霜遷化。眾請首座住院。
虔侍者曰。夫續先師住持。
須會先師意。祇如先師道。
休去．歇去．寒#CB01926;枯木去．直似一條白練去。
未審首座作麼生會。
首座云。先師意。明一色邊事。
虔侍者云。與麼會。
又何會夢見先師意。
首座乃焚香云。某甲若會先師意。
香煙盡處脫去。若不會先師意。
香煙盡處脫去不得。
良久。香煙盡。首座脫去。
虔侍者曰。坐脫立化即不無首座。
要且未夢見先師意。 ^804b40

師云。儞等諸人且作麼生會。
諸人會處。便道首座與麼說。
是說道理。所以虔侍者不肯伊。
大愚道。虔侍者盡平生見解。
秖具一隻眼。 ^804c6

舉。趙州問南泉云。
明頭合。暗頭合。南泉便歸方丈。
趙州云。遮老子。尋常口吧吧地。
被我問著。杜口無詞。
首座云。莫道和尚無語。
自是上座不會。趙州便掌首座。
云。遮一掌合是堂頭老子喫。
首座便休。 ^804c14

師云。儞諸人作麼生會。
諸人會處。便道首座落佗趙州圈樻。
與麼會又爭得。大愚道。
趙州大似傍若無人。 ^804c20

舉。鄧隱峯去訪丹霞。
山下逢見丹霞。乃問。
丹霞山在什麼處。
霞云。青黯黯處。峯近前便扭住云。
莫祇遮箇便是。霞云。
真師子兒。一撥便轉。
峯便休。 ^804c26

師云。大愚道。丹霞祇知衫穿。
不覺鞋綻。
other:: 
## 婺州承天簡禪師五則
婺州承天簡禪師五則 ^804c30

舉。法燈禪師問僧。
禪客相逢祇彈指。
此心能有幾人知。
作麼生會。僧彈指一下。
燈云。恁麼會又爭得。
僧云。未審和尚尊意如何。
燈彈指一下。 ^804c36

師拈云。將謂眾生苦。
更有苦眾生。 ^804c40

舉。玄沙和尚到三斗菴主處。
三斗乃云。住山年深。
不怪無坐具。沙云。
庵主來在那。後法燈別三斗語云。
當時但觸禮。 ^804c44

師拈云。玄沙不解作客。
勞煩主人。法燈大似將甎換玉。 ^804c48

舉。南泉和尚有書與茱萸和尚。
書中云。理隨事變。
寬廓非外。事從理變。
寂寥非內。茱萸看了。
呈起問大眾云。誰能與山僧作得迴書。
乃有僧問。如何是寬廓非外。
茱萸云。問一答百也無妨。
僧曰。如何是寂寥非內。
茱萸云。覩對顏色不好手。
僧又問長沙和尚。
如何是寬廓非外。
長沙閉目良久。僧曰。
如何是寂寥非內。
長沙開目視之。僧又問趙州和尚。
如何是寬廓非外。
州作喫飯勢。僧曰。
如何是寂寥非內。
州作拭口勢。僧便舉似南泉。
泉云。此之三人。不謬為吾嫡子。 ^805a4

師拈云。此三人。一人得皮。
一人得肉。一人秦不収。
魏不管。 ^805a22

舉。僧問大顛和尚。
不昧本來人。請師高著眼。
顛低頭。僧曰。大顛法道。
今日親曉。未審靈山事若何。
顛舉頭。僧曰。一等勿絃琴。
唯師彈得妙。顛合掌。
僧展兩手。顛云。賴遇老僧。
僧禮拜。顛便皈方丈。
僧云。弄巧成拙。 ^805a26

師拈云。遮僧雖能掉鬪。
不解理兵。大顛大似生錢放債。 ^805a34

舉。有一梵僧來參仰山。
仰山於地上#CB15148;一半月相。
僧添成圓月相。乃以脚抹却。
山展兩手。僧云。此土有小釋迦出現。 ^805a38

師拈云。仰山大似啞子喫苦瓜。
other:: 
## 洪州翠巖山可真禪師一則
洪州翠巖山可真禪師一則 ^805a42

舉。僧問巴陵。如何是道。
陵云。明眼人落井。
又問寶應。如何是道。
應云。五鳳樓前。又問首山。
如何是道。山云。脚下深三尺。 ^805a46

師云。此三轉語。一句壁立千仞。
一句陸地行船。一句賓主交參。
other:: 
## 東京智海慕喆真如禪師二則
東京智海慕喆真如禪師二則 ^805b2

舉。雲巖掃地次。道吾云。
何得太區區生。巖云。
須知有不區區者。
吾云。恁麼則有第二月也。
巖舉起掃#CB00416;云。
遮箇是第幾月。吾便休。
後玄沙云。我當時若見。
向伊道。正是第二月。
雲門云。奴見婢慇懃。 ^805b8

師云。將勤補拙。此三句語。
一句可以定乾坤。
一句可以驗衲僧。
一句可以接初機。
諸人還揀辨得麼。
若揀辨得出。許儞親見惠光。
若辨不出。莫道慧光山勢嶮。
隔江遙望碧雲開。 ^805b14

舉。夾山在溈山作典座。
一日。溈山問。今日喫甚麼菜。
夾山云。二年共一春。
溈山云。如法修事著。
山云。龍宿鳳巢。 ^805b24

師云。夾山雖逞家風。
美即美矣。善即未善。
慧光即不然。尋常茶飯。
隨家豐儉。或有人問。
今日喫甚菜。向道。
不是茄子。便是菘菜。
如法修事著。五味不少。
且道夾山是。慧光是。
other:: 
## 廬山東林廣惠常總照覺禪師一則
廬山東林廣惠常總照覺禪師一則 ^805b28

舉。汾州昭禪師。僧問。
如何是接初機底句。
州云。汝是行脚僧。
如何是辨衲僧底句。
州云。西方日出卯。
如何是正令行底句。
州云。千里特來呈舊面。
如何是立乾坤底句。
州云。北俱盧洲長粳米。
食者無貪亦無嗔。
汾州復云。老僧將此四轉語驗天下衲子。 ^805b38

師云。驗則驗矣。爭柰有箇人不肯。
寶峰今日對大眾前。
敢別汾州四轉語。 ^805b46

如何是接初機底句。
師云。無底鉢盂光炟赫。 ^805c2

如何是辨衲僧底句。
師云。天台楖 #CB05175;黑鱗皴。 ^805c4

如何是正令行底句。
師云。戴盆鍱腹三千里。 ^805c6

如何是立乾坤底句。
師云。人問天上一般春。
師復云。汾州與麼驗天下衲子。
寶峰與麼辨海上禪流。
other:: 
## 南嶽雲峯文悅禪師五則
南嶽雲峯文悅禪師五則 ^805c8

舉。玄沙一日見長生。
乃作一圓相。生云。
一切人出遮箇不得。
沙云。情知儞向鬼窟裡作活計。
生云。某甲祇如此。
和尚又作麼生。沙云。
一切人出遮箇不得。
生云。某甲適來與麼道。
為甚不得。和尚恁麼道。
為甚却得。沙云。我道得。
儞道不得。 ^805c16

師云。道得．道不得。
總在玄沙圈裏。如今還有出得底麼。 ^805c24

舉。雪峯示眾云。盡乾坤大地撮來如粟米粒大。
拋向面前。漆桶不會。
打鼓普請看。 ^805c28

師云。雖然比上不足。
翠巖更與儞葛藤。
拈拄杖云。還見雪峯麼。 ^805c30

舉。雲門示眾云。佛法也大有。
秖是舌短。
師云。雲門與麼道。
也是秦州來。 ^805c34

舉。汾州示眾。識得拄杖子。
行脚事畢。
師拈起拄杖云。遮箇豈不是拄杖子。
阿那箇是儞行脚事。
復云。楖 #CB05175;橫擔不顧人。
直入千峯萬峰去。 ^805c38

舉。五洩初參石頭。
纔到門。便云。一言相契即住。
一言不契即去。石頭踞坐。
洩拂袖便行。頭遂召闍梨。
洩回首。頭云。從生至死。
秖是遮箇。回頭轉腦作什麼。
因而有省。 ^805c44

師云。石頭老人坐不定。
把不住。似遮般擔板漢。
從教去便休。又喚他回頭來。
被他茶糊一上。道我向遮裏有箇悟處。
驢年夢見。
other:: 
## 潭州大溈懷秀禪師一則
潭州大溈懷秀禪師一則 ^806a2

舉。仰山夢往彌勒所。
令居第二座。有尊者白槌云。
今當第二座說法。
仰山起。白槌云。摩詞衍法。
離四句絕百非。諦聽。
諦聽。 ^806a10

師云。仰山依文解義即不無。
忽然彌勒會中有箇作者。
纔見伊道摩訶衍法。
便云。合取兩片皮。
非唯止絕仰山寐語。
亦免後人夢中說夢。
other:: 
## 越州天衣義懷禪師三則
越州天衣義懷禪師三則 ^806a14

舉。脩山主問僧。甚處來。
僧云。翠巖來。主云。
翠巖有甚麼言句示徒。
僧云。和尚尋常道。
出門逢彌勒。入門見釋迦。
主云。恁麼道又爭得。
僧便問。和尚又如何。
主云。出門逢阿誰。
入門見什麼。僧於言下有省。 ^806a24

師乃云。雖得一場榮。
刖却一雙足。且道在賓家分上。
主家分上。若定當得出。
憂則共慼。樂則同歡。
山僧則不然。出門則吳山楚水。
入門則佛殿行廊。
或有箇衲僧出問。
師意如何。許伊具一隻眼。 ^806a30

舉。雲門頌云。上不見天。
下不見地。塞却咽喉。
何處出氣。笑我者多。
哂我者少。 ^806a40

師云。雲門恁麼道。
不覺弄巧成拙。山僧即不然。
仰面看天。低頭覰地。
口裏喫飯。鼻孔出氣。
心不負人。面無慚色。 ^806a42

舉。趙州送僧。舉起拂子云。
有佛處不得住。無佛處急走過。
三千里外逢人莫舉。
僧云。恁麼則不去也。
州云。摘楊花。摘楊花。 ^806a48

師云。趙州非但走得遮僧脚底皮穿。
亦乃啞却遮僧口。
口若不啞。為什麼逢人便舉。
other:: 
## 廬山開先善暹禪師二則
廬山開先善暹禪師二則 ^806b4

舉。明招云。今日風頭梢硬。
歸暖處說話去來。
大眾隨入方丈。招云。
纔到暖處。便見瞌睡。
乃以拄杖一時趕散。 ^806b12

師云。停囚長智。當時待伊道。
今日風頭稍硬。歸暖處說話去來。
但拊一掌。各自歸堂。
教遮老漢一場懡#CB01334;。 ^806b16

舉。進山主問澄源云。
山河大地。從何而有。
源云。從想有。進云。
學人擬想一鋋金。
還得也無。源無語。 ^806b22

師拈云。澄源老漢將謂想澄成國土。
殊不知問者如蟲禦木。
答者偶爾成文。山僧即不然。
待他道。學人擬想一鋌金。
得也無。但痛與三十棒。
何故如此。賣金遇與買金。
other:: 
## 湖州上方齊岳禪師二則
湖州上方齊岳禪師二則 ^806b24

舉。疎山示眾云。山僧咸通已前。
明得法身邊事。咸通已後。
明得法身向上事。
雲門在眾。出問云。
如何是法身邊事。
疎云。枯樁。如何是法身向上事。
山云。非枯樁。門云。
還許學人說道理也無。
山云。許汝說。門云。
枯樁豈不是明法身邊事。
山云。是。門云。非枯樁豈不是明法身向上事。
山云。是。門指淨瓶云。
法身還該箇麼。山云。
闍梨。莫向淨瓶邊會。
門云。喏。喏。 ^806b36

師云。疎山總是戰爭收拾得。
却因歌舞破除休。
雲門舌上有龍泉。 ^806b48

舉。雲居膺和尚示眾云。
孤逈峭巍巍。却問僧云。
會麼。僧云。不會。居云。
汝面前案山子也不會。 ^806c6

師拈云。雲居大似按牛頭喫草。
other:: 
## 江寧府蔣山法泉佛惠禪師三則
江寧府蔣山法泉佛惠禪師三則 ^806c8

舉。本淨和尚云。道體本無修。
不修自合道。棄却一真性。
來入閙浩浩。若逢修道人。
第一莫向道。 ^806c14

師云。山僧愛與古人廝拗。
若逢修道人。第一切向道。
且道向道箇什麼。
陝府鐵牛渾是鐵。
隴西鸚鵡解人言。 ^806c16

舉。脩山主云。風動心搖樹。
雲生性起塵。若明今日事。
暗却本來人。 ^806c22

師云。脩山主雖甚奇怪。
秖解抱橋柱澡洗。
山僧即不然。雲生洞裏陰。
風動林間響。若明今日事。
半斤是八兩。 ^806c24

舉。香嚴示眾云。我有一機。
瞬目揚眉。有人不會。
別喚沙彌。 ^806c30

師云。香嚴雖然慈悲廣大。
豈知恩多怨深。山僧即不然。
我有一機。電掣猶遲。
有人不會。腦後金鎚。
other:: 
## 雲居山了元佛印禪師一則
雲居山了元佛印禪師一則 ^806c32

舉。南泉．歸宗．麻谷三人同去禮拜國師。
至中路。泉於地上畫一圓相。
云。道得即去。歸宗於圓相中坐。
麻谷作女人拜。南泉云。
恁麼則不去。歸宗云。
是何心行。 ^806c40

師拈云。歸宗．麻谷。
氣宇如王。落在南泉圈裏。
當時見佗#CB15148;圓相。
拂袖便行。直饒南泉更有神通。
也較三千里。
other:: 
## 杭州佛日智才禪師二則
杭州佛日智才禪師二則 ^806c46

舉。臨濟持鉢到一婆子門前云。
家常。婆子開門云。
太無厭生。濟云。飯猶未曾得。
何責人無厭。婆子閉却門。 ^807a6

師拈云。婆子雖然機智縱橫。
也是自損。臨濟出。
不當時過著此人。
飜在閫外。若要臨濟口閉。
直須將飯與伊。 ^807a10

舉。南泉垂語云。喚作如如。
早是變也。今時人須向異類中行。
趙州云。異則不問。
如何是類。南泉兩手托地。
趙州便與一踏。歸涅槃堂云。
悔。悔。首座問云。悔箇什麼。
州云。悔不更與兩踏。 ^807a16

師拈云。父不慈。子不孝。
作之在前。悔之在後。
明眼衲僧難緘其口。
other:: 
## 東京智海本逸正覺禪師三則
東京智海本逸正覺禪師三則 ^807a22

舉。僧辭歸宗。宗問。
甚處去。僧云。諸方學五味禪去。
宗云。我遮裏有一味禪。
儞何不學。僧云。如何是和尚此間一味禪。
宗便打。良久。云。會麼。
僧云。會也。宗云。儞試道看。
僧擬祗對。宗又打。
黃蘗聞舉。云。馬大師出八十四人善知識。
問著更阿轆轆地。
祇有歸宗老猶較些子。 ^807a28

師拈云。黃蘗禪師也是愛忘其醜。
忍俊不禁。歸宗老漢禪精一味。
不覺傷鹽傷醋。遮箇師僧將赤肉抵他乾棒。
蓋為有求皆苦。更有一箇。
且聽諸方斷看。 ^807a38

舉。德山和尚不安。
有僧問。還有不存病者也無。
山云。有。僧云。如何是不病者。
山云。阿耶。阿耶。 ^807a46

師拈云。作家宗匠。
語不浪施。如人解射。
百發百中。山僧即不然。
如何是不病者。傷寒鼻涕流。 ^807a48

舉。汾州和尚以拄杖示眾。
識得拄杖子。行脚事畢。
三角和尚云。識得拄杖子。
入地獄如箭射。 ^807b6

師拈云。二老宿。一出一入。
半合半開。猶是干戈相待。
山僧即不然。識得拄杖子。
#CB15148;月冷光在。
指雲秋片移。
other:: 
## 杭州承天傳宗禪師二則
杭州承天傳宗禪師二則 ^807b8

舉。僧問南泉。百尺竿頭。
如何進步。泉云。更進一步。
僧復問鹽官。官云。
百尺竿頭。用進作什麼。
僧不肯。拂袖便出。
官便打。 ^807b16

師拈云。若參南泉。
須進一步。若參鹽官。
須退一步。明眼底辨取。 ^807b20

舉。仰山到東寺。問云。
相看。寺云。已相見了也。
不用上來。山云。與麼相見。
莫錯麼。寺便入方丈閉却門。
仰山後歸。舉似溈山。
山云。是什麼心行。
仰山云。若不與麼。
爭識得伊。 ^807b24

師拈云。仰山識得東寺。
強說道理。設使溈山親去。
也未能與東寺相見。
other:: 
## 東京慧林德遜佛陀禪師一則
東京慧林德遜佛陀禪師一則 ^807b30

舉。百丈和尚問僧。
從什麼處來。僧云。
山下來。丈云。還曾逢著人麼。
僧云。不曾逢著。丈云。
為甚不逢。僧云。逢著即舉似和尚。
丈云。甚麼處得遮箇消息。 ^807b36

師拈云。山下不曾逢著則且致。
山上還曾逢著麼。
若逢著。即汾陽消息流布諸方。
若不逢著。什麼處去來。
other:: 
## 台州瑞巖子鴻禪師二則
台州瑞巖子鴻禪師二則 ^807b40

舉。曹山問僧。佛真法身。
猶若虗空。應物現形。
如水中月。且作麼生說箇應。
僧云。如驢覰井。山云。
子秖道得八成。僧云。
請師全道。山云。如井覰驢。 ^807b48

師云。遮僧始道一半。
曹山方得八成。要得全道麼。
如井覰井。 ^807c4

舉。陳操尚書問同參僧云。
有一事與老兄商量。
得麼。僧云。合取狗口。
書自摑口一下。云。
某甲罪過。僧云。知過必改。
書云。恁麼。乞與老兄口喫飯。 ^807c8

師拈云。陳操却解髑髏前揮劒。
腦蓋後放光。遮僧雖入虎穴不得虎子。
other:: 
## 東京法雲法秀圓通禪師四則
東京法雲法秀圓通禪師四則 ^807c12

舉。茱萸示眾云。汝等諸人莫向虗空裏釘橛。
有靈虗上座出眾云。
是虗空。是橛。茱萸便打。
虗云。和尚莫打某甲。
茱萸放下拄杖。便歸方丈。 ^807c20

師拈云。茱萸祇知瞻前。
遮僧不能顧後。子細撿點將來。
兩箇總好喫棒。且道過在甚麼處。
具眼者辨取。 ^807c24

舉。藥山參石頭。問。
三乘十二分教某甲粗知。
承聞禪宗直指人心。
見性成佛。未曉此理。
乞師指示。石頭云。
恁麼也不得。不恁麼也不得。
恁麼不恁麼總不得。 ^807c30

師云。石頭好箇無孔鐵鎚。
大似分付不著人。
藥山雖然過江悟去。
爭柰平地喫交。有甚扶#CB15081;處。 ^807c36

舉。法眼云。識得凳子。
周帀有餘。雲門云。
識得凳子。天地懸殊。
天衣云。識得凳子。
梌楠木作。棲賢即不然。
識得凳子。四脚著地。
其間一出一沒。半合半開。
有得有失。有親有疎。
具眼禪人。一任檢點。 ^807c40

舉。若見諸相非相。
即見如來。
師云。直饒大地普請成佛。
亦未夢見山僧脚跟在。 ^807c48

法眼道。若見諸相非相。
即不見如來。 ^808a2

師云。雖然如是。未免垛根。
先師云。若見諸相非相。
眼在什麼處。此語有兩負門。
若檢點得出。許儞具擇法眼。 ^808a4

師召眾云。會麼。前面千尋古 #CB00589;。
後面萬仞高山。若也不見。
為儞諸人重新注破。
瘦竹有高節。閑雲無定心。
other:: 
## 衛州元豐清滿禪師二則
衛州元豐清滿禪師二則 ^808a8

舉。法眼問修山主。
毫釐有差。天地懸隔。
子作麼生會。主云。
毫釐有差。天地懸隔。
法眼云。恁麼會又爭得。
主云。某甲祇恁麼。
師兄作麼生。法眼云。
毫釐有差。天地懸隔。
主便禮拜。 ^808a16

師云。噫。許大修山主被泥彈子換了眼睛。
還知麼。復云。後面禮拜。
也是停因長智。 ^808a22

舉。雪峯示眾云。南山有鼈鼻虵。
汝等諸人切須好看。 ^808a28

師乃橫按拄杖云。
更看山僧為虵#CB15148;足。
other:: 
## 東京淨因惟岳佛日禪師一則
東京淨因惟岳佛日禪師一則 ^808a30

舉。教云。知見立知。
即無明本。知見無見。
斯即涅槃。山僧即不然。
今日要與釋迦老子爭鋒。
別為諸人通箇消息。
知見立。知即無明。
本知見無。見斯即涅槃。
若道雲月是同。如來禪即許師兄會。
若道溪山各異。祖師禪未夢見在。
other:: 
## 秀州資聖盛懃禪師二則
秀州資聖盛懃禪師二則 ^808a34

舉。疎山到投子處。
投子問。近離甚處。
山云。延平。投子云。
還將得劒來麼。山以手指地。
投子便休。山便出去。
投子至晚。令侍者請山喫茶。
侍者云。早來已去。
子云。三十年弄馬騎。
今日被驢子撲。 ^808a46

師拈云。此二人還有得失也無。
試請斷看。良久。云。
得便宜是落便宜。 ^808b4

舉。欽山問德山。天皇也與麼道。
龍潭也與麼道。未審德山作麼生道。
德山云。儞試道天皇．龍潭底看。
欽山禮拜。德山便打。
祖峯拈云。德山祇會打死欽山。
不會打活欽山。資聖即不然。
若據欽山。合喫三頓棒。
天皇也與麼道。龍潭也與麼道。
未審德山作麼生道。
遮裏合喫多少。儞試舉天皇．龍潭底看。
欽山禮拜。又亦放過。
更有一頓。落在甚處。
良久。云。遮一頓。三十年後好作點眼藥。
other:: 
## 盧山栖賢遷禪師三則
盧山栖賢遷禪師三則 ^808b10

舉。大禪佛到仰山。
問仰山。西天二十八祖也與麼。
唐土六祖也與麼。
和尚也與麼。某甲也與麼。
仰山下繩床。打四棒。
大禪佛後到諸方。
自云集雲峰下四藤條天下大禪佛參。 ^808b28

師云。且仰山打伊四藤條。
是何道理。莫是打伊不會。
莫是打伊說道理。
若恁麼會。何曾夢見。
山僧道。若瓠連根苦。
甜瓜徹蔕甜。 ^808b34

舉。維摩詰有病。世尊令文殊師利詣彼問疾。
文殊云。是疾從何而起。
是身病也。是心病也。
於四大中。何大病也。
維摩云。我此病者。
亦非有也。亦非無也。
非是身病。非是心病。
非四大病。不離四大。
由眾生病故。而我亦病。
眾生病瘥。我病亦瘥。 ^808b40

師云。看他維摩如斯懊惱。
作却遮病。山僧病。
諸人還知麼。秖為當初不忌口。 ^808b48

舉。僧問曹山。抱璞投師。
請師雕琢。山云。不雕琢。
僧云。為甚不雕琢。
山云。須知曹山好手。 ^808c6

師云。山僧即不然。
為甚不雕琢。#CB00589;底松寒。
other:: 
## 江寧府清涼和禪師一則
江寧府清涼和禪師一則 ^808c8

舉。舍利弗入城。見月上出城。
弗問云。什麼處去。
女云。如舍利弗與麼去。
弗云。我入汝出。何言同去。
女云。汝住何所。弗云。
當住涅槃。女云。我如汝去。 ^808c14

師拈云。一出一入。
何云同去。會麼。拈起拄杖云。
舍利弗．月上女盡在山僧拄杖頭上。
若也會得。去路無差。
其或不然。一任出入。
other:: 
## 澧州夾山自齡禪師三則
澧州夾山自齡禪師三則 ^808c18

舉。天王如來會中。
有女子於世尊前入定。
佛勑文殊出此女子定。
文殊遂彈指一下。
乃以手托上梵天。
出此女子定不得。
世尊云。下方有網明菩薩出得此定。
須更。網明至。彈指一下。
女子出定而去。 ^808c28

師云。遮公案無不委知。
文殊為甚出不得。
網明為甚出得。諸人儻具奔流度刃底眼。
非但見遮一隊漢敗關。
乃至河沙祖佛出來。
也被作家覰破。其或青黃不辨。
邪正不分。秖管去覓女子出定。
玄沙道底。 ^808c34

舉。南泉示眾云。文殊．普賢。
昨夜三更每人與二十棒趂出院了也。
趙州出眾云。和尚棒教誰喫。
泉云。王老師過在甚處。
州便禮拜。 ^808c44

師云。南泉一期逞俊。
爭柰平地生堆。趙州雖則覿面投機。
不免腦門著地生。 ^808c48

舉。趙州見院主送生飯與鵶子。
忽總飛去。州問。鵶子見儞為甚飛去。
主云。怕某甲。州云。
甚是語話。主云。請師代語。
州代云。為某甲有殺心在。 ^809a6

師拈云。是甚語話。
忽有人問山僧。祗云渠却刢利。
other:: 
## 廬山開先心印禪師一則
廬山開先心印禪師一則 ^809a10

舉。僧問投子。歷却來來無盡燈。
不曾挑剔鎮長明時如何。
投子云。歷劫來來無盡燈。
不曾挑剔鎮長明。 ^809a16

師拈云。問既如斯。
答亦相似。為甚東家點燈西家暗坐。
明眼禪人。試請辨看。
建中靖國續燈錄卷第二十七
 ^809a20
