無異禪師廣錄卷第三十四
editor:: 住博山法孫　弘瀚　彚編
collector:: 首座法孫　弘裕　同集
other:: 
# 輓辭
輓辭
other:: 
## 禮壽昌先和尚墖
禮壽昌先和尚墖〔四首〕
舊年今日禮師顏。
今日重來墖已關。
謾道藏身無覔處。
淡雲疎雨滿人寰。 ^374b15

百尺凌霄一夜霜。
爪瓶猶挂爛藤牀。
來時古道應無口。
篆縷曹源一線長。 ^374b19

分身南邁步西歸。
五色毫光徹夜輝。
舍利好藏無縫墖。
莫教雙鶴戾天飛。 ^374b23

九拜龕前淚落頻。
慈容何得再相親。
白雲流水依然在。
不見靈山演法人。
other:: 
## 吊憨大師
吊憨大師〔四首〕 ^374b27

象王跡應瑞蓮開。
五乳峯頭吼若雷。
今日樹煙何靉靆。
紫雲旋入白雲堆。 ^374b33

僧中法寶人中豪。
玉露金莖價倍高。
靜夜鐘聲藏不住。
又隨雲水過新韶。 ^374b37

南華勝地墖全身。
脚底猶披五乳雲。
拄杖攪渾清世界。
不知得法幾多人。 ^374b41

多年法雨遍寰區。
幻化何方是住居。
今古鄱陽湖上月。
清光皎皎照匡廬。
other:: 
## 輓劉和鶴孝廉
輓劉和鶴孝廉〔四首〕 ^374b45

澄江風細浪花開。
曾得金鱗上釣來。
抹嗒不隨煙雨散。
暮雲幾度夜招回。 ^374c6

訃捷榮哀繫世情。
#CB15210;#CB15210;天道豈無平。
如今不解藏身也。
遍界都知船子名。 ^374c10

芝蘭氣味不尋常。
幽谷無人他自芳。
莫謂嚴霜摧國榦。
清風千載振冠裳。 ^374c14

歲寒心有幾人知。
六月梧凋不近時。
却憶講經臺上約。
而今已寫輓君詩。
other:: 
## 輓齊羣玉郡伯
輓齊羣玉郡伯〔六首〕 ^374c18

輿滿浮山道。徘徊不見君。
心隨流水駛。望隔故鄉雲。 ^374c24

雪風浸骨冷。送我過南舒。
繾綣臨岐意。憑誰入畵圖。 ^374c26

旋錫生生社。翻憐見面稀。
稍安強櫛沐。拖病話離微。 ^374c28

自後罕相晤。猶呈藥病吟。
媿予羇問候。有負淨名心。 ^374c30

倐忽秋風勁。金梧已早凋。
響音和訃至。撫几痛無聊。 ^374c32

有意描君像。無能輟遠思。
援毫和淚點。寫出輓君詩。
other:: 
# 詩
詩
other:: 
## 登喝水巖有感
登喝水巖有感〔五言古〕 ^374c34

雲磴如鱗砌。扶笻縱步行。
水從龍口出。松倚石痕生。
古樹藏嘉羽。層山疊翠屏。
禪那千古寄。名利一身輕。
豁爾非遊境。翛然樂道情。
更窮西祖意。天朗遠川明。
other:: 
## 送老父歸
送老父歸〔七言律四首〕 ^374c40

三十餘年今復逢。
鄉音仍舊異顏容。
恩情宛似纏身索。
榮辱還如過耳風。
菽水彩衣憑客笑。
曇花毳衲與誰同。
謾言世事多顛倒。
撫掌俱投片夢中。 ^374c48

寄錫山林意自清。
塵中雞犬杳無聲。
春秋門外臨溪月。
楊柳堤頭挂樹箏。
舊日浮華皆夢想。
現前鬚髮博虗名。
鄉親若問修行事。
原是當年蹭蹬生。 ^375a6

日食三餐飽便休。
飯餘無事喜登樓。
面前山色隨遷變。
眼底雲霞任去留。
以法為親疎世相。
視身如寄等浮漚。
塵寰多少黃粱夢。
輸與深山枕石頭。 ^375a12

不挂從前汗染衣。
剃除鬚髮著伽黎。
精神驚破浮生暗。
素志還期佛道齊。
骨肉那堪多劫累。
機緣知是幾生迷。
而今贏得閒些子。
放意扶笻步柳堤。
other:: 
## 偶成
偶成〔七首〕 ^375a18

山居深羨虎溪蹤。
有客多從笑裏逢。
拄杖挑殘紅日影。
芒鞋蹋破紫雲封。
烹茶敲筯詶彌勒。
顛酒狂歌罵誌公。
稍覺清風來谷口。
梳翻松檜若飛龍。 ^375a26

衣穿囊破從他笑。
不間纖塵作麼疑。
欲水投崖聲太急。
愛雲出岫勢還遲。
明明妙體恒如是。
湛湛忘言理若斯。
吞盡十方諸國土。
看來成佛更由誰。 ^375a32

死生空色兩重關。
好把楞嚴辯八還。
眼底瞖清雲漢淨。
胸中礙脫境緣閒。
松陰百尺疑芳沼。
筧水三灣過竹山。
困就綠楊枝下臥。
幾多花雨落人間。 ^375a38

是非冷暖無拘及。
蓬蓽多年縛翠嶒。
檻外花紅疑野火。
巖前苔綠鎻寒氷。
三竿竹影岐山鳳。
萬里風搏莊海鵬。
幾度晚雲歸去後。
一輪明月上梅稜。 ^375a44

識破磨甎造化機。
大雄山下日初暉。
嘶風木馬乘雲去。
飲海泥牛帶霧歸。
句裏有鋒穿膽入。
眼前無物逐塵飛。
忻然擊碎秦時鏡。
不挂如來授受衣。 ^375b2

寶鑑澄明法界清。
箇中須辯普賢名。
涅槃有覺還非覺。
般若無生是利生。
剖破悟迷毋用力。
揭開真妄不關情。
而今偶識中峯老。
大地山河一掌平。 ^375b8

誰識山中境象培。
山居助我樂心齋。
笋芽初出和雲取。
荳莢高時帶雨栽。
枕石忘緣眠古榻。
杖藜乘便步新苔。
經行懶折塘邊柳。
留與黃鶯飛去來。
other:: 
## 畬山
畬山〔二首〕 ^375b14

畬山唱罷紫芝歌。
幾片煙雲挂綠蘿。
竹徑有婆偷笋去。
橫溪無水看猿過。
松花帶蕋烹新茗。
荷葉連絲補破蓑。
自是道人知見別。
萬年一念任消磨。 ^375b22

畬山斸斷嶺頭雲。
歲月都忘總不分。
忽捲忽舒龍現影。
相親相近鳥呼羣。
祇知珠價三千界。
管甚毫光萬八旬。
透徹禪關無限量。
從教滄海自沉淪。
other:: 
## 和程邑令韻
和程邑令韻〔二首〕 ^375b28

携手相將引鹿軿。
森然景物自怡情。
鈴鳴殿閣招歸鶴。
錫挂雲根遶囀鶯。
松徑有聲堪聽法。
石門無縫若為程。
清風不減攢眉客。
今日重添蓮社名。 ^375b36

高登磐石駐雲軿。
麈尾輕揮稱野情。
曾向松風聽宿鳥。
重來柳影拂啼鶯。
旋身華藏猶尋跡。
信步歸家罷問程。
要識箇中真意趣。
蕭然那許佛生名。
other:: 
## 與詹定齋廉憲遊白龍洞
與詹定齋廉憲遊白龍洞 ^375b42

三城重繭屆西峯。
既到西峯喜白龍。
洞裏有泉千#CB00589;綠。
樹頭無染一山紅。
時分今古心何異。
報逐升沉境自同。
寄與往來諸上士。
莫教水底覔魚蹤。
other:: 
## 答鄭松門太史
答鄭松門太史〔二首〕 ^375c2

入門寧問路逶迤。
卉木叢林色色披。
舊筆肯完梁上字。
談經已約嶺東枝。
有緣自合非衣讖。
無句堪題沒字#CB15156;。
此事住山人未委。
德雲相見別峯遲。 ^375c10

大千無處不禪堂。
觸目空兮慧劍霜。
鴉過有聲流碧落。
客來無力下繩牀。
三拳臨濟機如洗。
一掬曹溪水更香。
果在杖頭開正眼。
東臯舒嘯又何妨。
other:: 
## 答#CB15470;東李山人
答#CB15470;東李山人 ^375c16

年來瓶錫樂幽林。
禪寂何嘗事苦吟。
掬水引魚時上下。
穿雲採藥幾晴陰。
鍋兒撲破何須洗。
樹子無根懶去尋。
纔聽溪邊人有語。
又隨麋鹿入山深。
other:: 
## 和曹能始大參韻
和曹能始大參韻 ^375c24

聖僧古跡賴君隆。
梵剎都歸掌握中。
諸寺倐焉添社色。
羣生無不仰高風。
靈源洞吸江濤逈。
甘露松旋石壁葱。
謾作晏師來去想。
鼓山嘉運興何窮。
other:: 
## 和陳□□居士韻
和陳□□居士韻 ^375c32

何緣#CB15081;杖鼓山中。
喝水眠雲卜歲豐。
有去有來天上日。
無形無影杖頭風。
拈香述贊欣新得。
揮麈隨聲愧未工。
欲識祖師端的旨。
扶桑元在海門東。
other:: 
## 和安□□居士韻
和安□□居士韻 ^375c40

騰空木馬夜嘶風。
知有高人得句工。
棹入清波沙岸遠。
詩聯白雪素心同。
閒雲片片浮天北。
流水潺潺望海東。
自是不容分去住。
輕輕收入藕絲中。
other:: 
## 和林□□居士韻
和林□□居士韻 ^375c48

聖箭凌霄那一通。
毋分南北與西東。
石門未跨知迷悟。
拄杖纔拈驗色空。
海上書來招客去。
江邊杯起入雲東。
而今不論神僧跡。
花雨繽紛兩岸紅。
other:: 
## 和李□□居士韻
和李□□居士韻 ^376a8

清光萬里畵圖中。
觸目歸雲鳥道通。
夾岸青榕遮棹影。
冲霄白鶴唳秋風。
禪那竟許塵緣入。
解脫還將奧義窮。
赤肉團中休放過。
分明認取自家公。
other:: 
## 和熊無用居士韻
和熊無用居士韻 ^376a16

公案而今幾萬千。
不知誰會祖師禪。
庭前栢子清風遍。
嶺上松枝皓月懸。
萬古碧潭澄影瘦。
一溪活水浪聲玄。
時人更問西來旨。
謦欬毋勞肋下拳。 ^376a24

和□□□居士韻。 ^376a30

茫茫世念冷如氷。
電掣晴空紹祖燈。
歷劫了知心是佛。
幾回寤覺夢為僧。
漚花謾道藏蹤跡。
幻影何緣有愛憎。
待客迎賓閒指注。
三餐飽後更無能。
other:: 
## 和吳本如司馬韻
和吳本如司馬韻〔五言律〕 ^376a32

湘潭煙水濶。携手便歸家。
徑入天王屋。寧知長者車。
有心皆夢境。無眚不空花。
最喜龐居士。敲氷來煑茶。
other:: 
## 和謝中隱居士韻
和謝中隱居士韻 ^376a40

瓢笠驚風雨。腰包獨往還。
聽緣嫌作客。隨處喜居山。
水濶雲光逈。松深鶴夢閒。
幸分居士韻。裂破祖師關。
other:: 
## 釣魚臺度歲
釣魚臺度歲 ^376a46

臘盡聞親訃。孤舟趂夜回。
平沙無鳥跡。深樹有猿哀。
江岸何時到。家庭少客來。
長思兩行淚。先落釣魚臺。
other:: 
## 雪夜哭父
雪夜哭父 ^376b4

親墳在咫尺。何事苦羈留。
夜雪飄無歇。寒雞呌不休。
非思驚坐寢。血淚染溪流。
天問緇衣孝。青山盡白頭。
other:: 
## 到舒城
到舒城 ^376b10

迢遙千里外。彷彿少年時。
駐步尋原徑。捫心動所思。
沙堤新樹密。城市故人稀。
嗟此無常境。阿誰願出離。
other:: 
## 渡河
渡河 ^376b16

河下白如練。煙雲照淺流。
近城鳥解語。抵舍客生愁。
骨肉無青眼。兒童半白頭。
荒郊高壘壘。盡是故人丘。
other:: 
## 碧潭禪友
碧潭禪友 ^376b22

從余歸梓里。深雪不知春。
帶水收寒涕。牽衣動曉雲。
氷層憐路馬。樹倒見樵人。
誤作多年客。家鄉語更親。
other:: 
## 訪東源晦臺上人
訪東源晦臺上人 ^376b28

 #CB15081;杖東山上。
窮源訪故知。怪松遮道處。
細雨濕衣時。石磴淨如洗。
柴門曲轉遲。相逢兩不猒。
啜茗詠新詩。
other:: 
## 別黃惺源居士
別黃惺源居士 ^376b34

記得來山日。仍思送別時。
往還千里外。倐忽半年期。
法語無他囑。衣珠須自怡。
尋常親著眼。不必問相知。
other:: 
## 別林衡庭居士
別林衡庭居士 ^376b40

荷擔弘願力。徹見道人心。
寶劍應須礪。衣珠不用尋。
塵緣渾是夢。佛法豈為箴。
記得山中約。相彈挂壁琴。
other:: 
## 別林優德居士
別林優德居士 ^376b46

範圍天地外。不見路頭賒。
彩鷁分流水。寒鷗亂聚沙。
白毫揮客塵。清影吸仙槎。
最喜江邊景。枝圓樹上花。
other:: 
## 別盧□□居士
別盧□□居士 ^376c4

樹德誰為比。疎財我羨君。
交孚知有道。擅美詎傳聞。
拄杖敲空月。芒鞋破嶺雲。
一雙清白眼。毫髮自區分。
other:: 
## 次曹能始大參韻示諸同行者
次曹能始大參韻示諸同行者 ^376c10

登山須及頂。縱步莫移時。
路險惟憑杖。岐分必問師。
雲深行趂蚤。暉落悔來遲。
力盡機忘處。堂堂更是誰。
other:: 
## 初入鼓山見梅花偶成
初入鼓山見梅花偶成 ^376c16

崎嶇千里道。不惜老來身。
脚下渾無力。眼前惟有雲。
多逢投宿鳥。罕見問津人。
莫恠梅花笑。蹉跎又一春。
other:: 
## 次韻答阮圓海冏卿(七言絕有序)
次韻答阮圓海冏卿〔七言絕有序〕 ^376c22

馬大師一口吸盡獅子蟲。
何地藏身。九帶公案。
從來不犯纖毫。五味粥湯。
迄今香甜猶在。向栢子頭邊突出。
無縫塔頂經行。要知花果同時。
不問再來消息。石老向威音前。
縱行一步。然後入博山社。
火裏另作商量。不妨布袋盛渠。
須信聲多哮吼狗子。
即今在甚麼處。復云看脚下。 ^376c28

江月山雲映碧天。
蘊中底奧不稱玄。
東君也解知人意。
特藉梅花驗別傳。 ^376c40

巖花黃葉從人辯。
黃葉巖花道眼開。
幻化肯隨朱紫態。
須知劫外帶春來。
other:: 
## 次韻答劉胤真居士(有序)
次韻答劉胤真居士〔有序〕 ^376c44

見相非相。即見如來。
此破相入理之談。
自非行起解絕。不能親到。
居士正在解中。若以解為悟。
豈但見諦不真。將恐奴郎不辯。
所以祖師門下。貴在真參實究。
一口氣不來。既不知去處。
從前見處。不實可知。
又安得不疑。果真疑頓發。
到大安樂地。回觀解路。
何啻隔 #CB15595;抓癢。
次韻三首。非以文字說心。
為不辜來意耳。 ^377a2

七箇蒲團破見天。
未掀簾處已深玄。
梅花無意枝頭放。
爛熳枝頭驗的傳。 ^377a14

春花秋葉尋常事。
春葉秋花亦有開。
却笑靈山親付囑。
剎竿頭上應聲來。 ^377a18

雲天空處謾追尋。
空處雲天萬古心。
草色雨聲親瞥地。
龐家兒女是知音。
other:: 
## 次韻答齊員債居士
次韻答齊員債居士 ^377a22

從來瓶錫喜居山。
#CB15081;杖先防動步艱。
今日何緣談雪話。
清歡流布縉紳班。
other:: 
## 鄱湖鞋山
鄱湖鞋山〔二首〕 ^377a28

魚躍鳶飛白浪間。
脚頭流水道人閒。
韶陽不逐風帆意。
雲自南山雨北山。 ^377a34

蹋盡鄱湖一帶春。
細看鞋樣灼然新。
少林不合驚塵世。
隻履歸西可恠人。
other:: 
## 與吳公良居士
與吳公良居士 ^377a38

寒霏撲面話從容。
道念殷勤孰與同。
緬想祖庭深雪裏。
而今觸處振家風。
other:: 
## 與蔣一个居士
與蔣一个居士 ^377a44

驅馳百里更何心。
寶網香雲不外尋。
識得吾家貧徹骨。
拈來沙土盡黃金。
other:: 
## 與吳石生居士
與吳石生居士 ^377b2

會晤須#CB04456;與道交。
泥途百里不辭勞。
將何人事詶君去。
獨有歸家路一條。
other:: 
## 與劉雁先居士
與劉雁先居士 ^377b8

深泥飛雪竟何依。
清水寒氷滿面皮。
倐爾春空舒化日。
願教先奪嶺南枝。
other:: 
## 寓邵武西墖早粥
寓邵武西墖早粥 ^377b14

粥熱牙疼知老至。
風寒骨冷識支離。
流光不遂攀緣意。
說與諸方長者知。
other:: 
## 過紫霞關
過紫霞關 ^377b20

何緣#CB15081;杖紫霞關。
石磴跏趺老懼寒。
不假仙人牀上寐。
幾回清夢入浮山。
other:: 
## 白牯菴四景
白牯菴四景
other:: 
### 洗耳泉
洗耳泉 ^377b26

山間不管人間事。
飯後仍添茶竈煙。
惡聽松風兼鳥語。
也將兩耳掬清泉。
other:: 
### 聽經石
聽經石 ^377b34

大地山河經一卷。
無文無字最分明。
有時說向松邊石。
箕踞崆峒側耳聽。
other:: 
### 鳥道門
鳥道門 ^377b40

逶迤一線透層峯。
步入層峯樹幾重。
自是無岐誰辯的。
謾將不二話真蹤。
other:: 
### 醉墨蕉
醉墨蕉 ^377b46

揮毫曾用斯為紙。
自後無人復用君。
分付賸栽三兩樹。
蟲書鳥篆自成文。
other:: 
## 松下行
松下行〔六言絕〕 ^377c4

旋身石磴參差。轉眼樹頭紅綠。
一箇無依道人。自笑非真非俗。
other:: 
## 竹下飲
竹下飲 ^377c10

幾盞清茶解困。#CB15081;杖毋勞用力。
幸有千竿萬竿。不是蹲踞彌勒。
other:: 
## 放生池
放生池 ^377c16

金鯽樹頭落影。翠翎水底含嚬。
顛倒輪迴路上。不知誰是真人。
other:: 
## 野吟
野吟〔六首〕 ^377c22

飄葉霜風剄挺。澄沙寒水氷清。
獨坐公堂隱几。惺然喜聽雷聲。 ^377c28

逈逈長安車馬。行行吳越江湄。
看盡千紅萬紫。逢人暫話離微。 ^377c32

棲鳳淡雲幾片。浴龍細浪千層。
客過不妨携手。臨池倒影看僧。 ^377c36

颯颯凉風西起。皎皎明月東昇。
堪笑禪門深旨。破驢脊上來蠅。 ^377c40

疎密萍浮綠水。高低桂吐奇葩。
#CB15081;杖峯頭遠眺。
前村煙雨人家。 ^377c44

砌下苔錢疊疊。山頭霞幔重重。
齋後閒遊池岸。採來九瓣芙蓉。
other:: 
## 過水松方丈
過水松方丈〔五言絕〕 ^377c48

雲勢穿山谷。松聲落#CB00589;泉。
凭欄問雨候。正值杏花天。
other:: 
## 舟次梅溪
舟次梅溪 ^378a6

水濶覺舟小。雲深見樹低。
掀蓬問渡子。說是小梅溪。
other:: 
## 屏石上人舟中水觀
屏石上人舟中水觀 ^378a10

慈舟棹水面。寂爾意偏長。
遍界琉璃地。毋勞問月光。
other:: 
# 歌
歌
other:: 
## 如意菴歌贈智公
如意菴歌贈智公 ^378a14

山路崎嶇逶迤間。
石根紫氣彌林泉。
青松翠竹含雲煙。
境色如心意灑然。
溪流漩澓遍三千。
中隱高人不記年。
特來問道向我前。
智度為門慧亦全。
英姿秀發眉宇淵。
激余法偈染新篇。
隨書數語結斯緣。
無量法門首曰禪。
譬如師子翻峯巔。
又如水發成#CB15138;漣。
哮吼波瀾事事便。
君不見唐宋源流今復啟。
還如杲日照晴川。
無異禪師廣錄卷第三十四
 ^378a20
