
undefined:: 般若波羅蜜多心經略疏顯正記卷下
orig:: 
三、就觀行釋者，謂依於三性，立三無性觀。
commentary::  ^757a9

三中三：初、總標。謂於三性立三無性者，
唯識頌云：即依此三性，立彼三無性等。
斯則依徧計執性立相無性，情有理無故；
依依他起性立無自然性，既依緣起非自然故；依圓成實性立無前二性。
前二空處即真如義，見次記引唯識頌。
orig::  ^757a11

一、於徧計所執性作無相觀，謂彼即空無可生滅。
二、於依他起性作無生觀，謂依他染淨從緣無性。
三、於圓成實性作無性觀，謂前二不有而非減，觀智照現而不增。
又在纏出障，性無增減。
commentary::  ^757a21

一、於下，二、別釋二：初、以三性別釋。
此以徧計等三性，如次別釋。
不生不滅等三，對經文也。
一、於徧計等者，謂六、七二識，徧於染淨一切法上，
計實我法，名徧計所執。
能計是有，依他起攝；所計我法，情有理無，如繩上蛇。
觀此相無，名無相觀。
謂彼下，結意歸經。
彼即所計我法，所計既空，生滅何有？
故經云不生不滅也。
二、於依他等者，染淨諸法，依他眾緣而得生起，故云依他起也。
生即無生，皆同幻化，如麻上繩。
能如此觀，名無生觀。
謂依等者，既依緣起，染淨即空，故云無性。
染即是垢，故經云不垢不淨也。
三、於圓成等者，以前依計無相無生，唯一真空，
圓滿成實，名圓成實。
前二性無，真空理顯，其猶繩蛇既泯，唯麻獨存。
若此觀者，名無性觀。
謂前下，前二即是依計。
此二雖無，真空非損；智冥理顯，真空非益。
故云非減及不增也。
又在纏等者，纏即是障，謂煩惱所知也。
在纏名凡，凡則德泯；出障名聖，聖則德增。
空非凡聖，故經云不增不減也。
唯識頌云：初即相無性，次無自然性，後由遠離前，
所執我法性，此諸法勝義，亦即是真如。
彼云真如，即今真空也。
orig::  ^757a29

又妄法無生滅，緣起非染淨，真空無增減。
commentary::  ^757b24

又妄下。二、以三性通釋。
妄法即徧計，緣起即依他，真空即圓成。
本唯圓成，由隨緣故成依他，由執實故名徧計。
若了所執非有隨緣性空，則依計廓然圓成體現。
如是觀者方見唯心，何生滅垢淨增減之有哉？
是故經云不生不滅等也。
orig::  ^757b26

以此三無性，顯彼真空相。
commentary::  ^757b36

以此下。三、總結。前通別兩釋皆約此三，
義雖有殊性空無異，故前經云是諸法空相，故總結云以三無性顯真空相也。
orig::  ^757b38

【經】是故空中無色，無受、想、行、識，無眼、耳、
鼻、舌、身、意，無色、聲、香、味、觸、法，無眼界乃至無意識界。 ^757b44

第三、明所離。然真空所離，歷法多門，統略有四：
一、法相開合門，二、緣起逆順門，三、染淨因果門，
四、境智能所門。初是故空中者，是前不生不滅等真空中故。
commentary::  ^757b48

牒前經疏，可見。正明經疏二：初、敘意分科。
歷法多門者，大部八十餘科法門，皆是所離。
然彼之廣，不逾此四，題云心經，其實有旨。
orig::  ^757c6

無色等者，彼真空中無五蘊等法，此就相違門，故云無也。
理實皆悉不壞色等，以自性空不待壞故。
下竝準知。
commentary::  ^757c12

二、隨科正釋四：初、法相門。
然此三科釋名辨相，具如圓覺、詒謀等。
鈔避繁不引須者，往檢五蘊經，色等質閡名色，
領納名受，取像名想，遷流名行，了別名識。
疏二：初、通示下，文隱、顯。
此就相違門者，經云無色，當知真空違於色等。
理實下，遮疑也。空既無色，恐疑色滅，故云理實不壞。
以自下，釋不壞所以也。
下準知者，從十二處乃至境、智，亦雖無，而不壞故。
orig::  ^757c18

此中五蘊，即合色為一，開心為四。
commentary::  ^757c34

二、正明開合。楞嚴疏云：梵語塞健陀，此云蘊，古云陰。
蘊是積聚，陰是蓋覆，積聚有為，蓋覆真性也。
五根、六塵皆是色法，今束為一，故云合色。
心但是一，約用分四，即受、想、行、識，故云開心也。
orig::  ^757c36

二、無眼等者，空無十二處，十二處即合心為一半，
謂意處全及法處一分；開色為十半，謂五根、五境為十及法處一分。
commentary::  ^757c44

二十二處。經眼、耳等，即六根也。
以能見色，故名眼；能聞聲，故名耳；乃至能緣法，故名意。
皆名根者，識所依故，能發識故。
前五即以能造四大，謂地、水、火、風；所造四塵，
謂色、香、味、觸。一一具八法，而為其體。
第六意根，即第七識。
以第六意識緣外塵時，必內依第七，為染汙根也。
經色、聲等，即六塵也。
以眼所取者曰色，耳所取者曰聲，乃至意所取者曰法。
皆名塵者，以坌汙心識，故約凡夫說也。
亦名為境，此通凡、聖。
疏十二處者，根、境各六故。
言處者，楞嚴疏云：梵語鉢羅吠奢，此云入，亦云處。
境入之處故，亦是識生處故。
合心者，對蘊開四，故今云合。
此標也。謂意下，釋也。
意處唯心，故云全。
法處一分者，詒謀鈔云：法處有二：一者、
心法，是中除心王，但取相應諸心數法；
二者、非心法，即過、未色法及心不相應諸行及三無為法。
今取彼云一者、心法是也。
開色等者，根、境多種，通是色法，故云開色為十半。
此標也。謂五下，釋也。
五根、五境，可見。及法界一分者，亦詒謀云二者、非心法是也。
orig::  ^758a2

三、無眼界等者，空無十八界，十八界中即色心俱開，準上可知。
commentary::  ^758a38

三十八界，經但舉初、後，既略中間，故云乃至。
十八界者，根、境、識三各有六故。
然六根、六境已如向辨，今正明空無六識也。
夫言識者，了別為義。
能了色塵，名為眼識；能了聲塵，名為耳識；
乃至能了法塵，名為意識。
通明界者，楞嚴疏云：梵語#CB00501;都，此云界。
界是因義，根、境、識三互為因故。
又種族義，此三各一種族故。
又眼等六，種族別故。
疏準上者，開色為十半，則準上十二處；
開心為七半，則不準上，以前未開六識故。
今以六識及意處全并法處，一分心、法，
共為七半，兼色十半，故成十八界也。
問：此上三科既唯色、心，何須開合成蘊等三？
答：俱舍頌云：愚根樂有三故說蘊處界。
斯則愚、根、樂等各有三也。
且愚三者，愚，迷也。
為迷心者開四，故有五蘊；為迷色者開十半，
故有十二處；為俱迷者，色、心俱開，故有十八界也。
根有上、中、下，樂有略、中、廣，故佛亦為各說三也。
orig::  ^758a42

釋此三科，具如對法等論說。
commentary::  ^758b26

釋此下。二、通指廣。
瑜伽、顯揚、俱舍等論皆廣明此義，故云等也。
orig::  ^758b28

【經】無無明亦無無明盡，乃至無老死亦無老死盡。 ^758b32

二、緣起逆順門。無無明者，順觀無明流轉門，以真空故云無無明也。
亦無無明盡者，逆觀無明還滅門，以真空故無可盡也。
此舉初支，中間十支皆應準此，故云乃至末後一支，謂老死亦流轉還滅皆空也。
commentary::  ^758b34

二、緣起門。經無明者，無真智之明，故曰無明，體即是惑。
此十二支：初二是過去因，次五是現在果，
次三是現在因，後二是未來果。
又無明、愛、取屬煩惱道，行及有支即業道，餘皆苦道。
疏順觀者，先觀由無明，故有行；由行，故有識；
乃至由生，故有老死。
如是順觀後十一支生死之法，皆由無明有也。
流轉門者，觀因支名流，果支名轉。
或云：觀無明、行、愛、取、有名流，為此五支體是業、
煩惱，能漂溺諸有情故；餘七支名轉，以是三界苦果有輪轉義故。
以真下，釋無此無明之所以也。
由此無明迷真、妄有，其體本空，是故無也。
經無明盡者，盡，滅也。
疏逆觀者，觀老死支滅，因生支滅；生支滅，
因有支滅；乃至行支滅，因無明支滅。
如是逆觀後十一支滅，皆因無明滅也。
還滅門者，觀能斷十二支無漏智，名還，
棄生死，還歸涅槃故；觀十二支盡處無為，
名滅，是寂滅法故。
以真空下，亦是釋無此無明盡之所以也。
如前，可見。舉初支者，此無明是十二支之始故；
中間十支者，謂行、識、名色、六入、觸、受、愛、
取、有、生也。應云無行，亦無行盡等，略此十支。
故經云：乃至流轉、還滅，皆同上釋。
故疏云：皆應準此也。
疏末後一支者，此老死是十二支之最後故；
流轉及還滅義，釋亦同前。
今真空中十二因緣生死之法自性尚無，
流轉、還滅二種觀行從何而立？
故經皆云無，疏云皆空也。
orig::  ^758b42

【經】無苦、集、滅、道。 ^758c42

三、染淨因果門。苦集是世間因果，謂苦是生死報，先舉令生厭。
集是彼因，謂是煩惱業，厭苦斷集，先果後因故也。
滅道是出世間因果，滅是涅槃果，先舉令欣。
道是彼因，謂八正道，修之於後，皆空無有也。
commentary::  ^758c44

三、染淨門。經苦、集、滅、道即是四諦：苦即三苦、
八苦，集即惑、業，滅即有餘、無餘二種涅槃，道即八正道等。
審實，故名諦。遺教經云月可令熱日可令冷佛說苦諦不可令樂等，
廣釋此四，具在別卷。
疏世間因、果者，此之二諦既是有漏，故屬世間。
苦諦是果，集諦是因。
此標也。謂苦下，指苦諦體正是有情生死果報也。
先舉等者，經先舉苦，意令生厭離故。
集是等者，指此集諦是彼苦因，彼即苦諦也。
謂是下，明集諦體是苦因之所以也。
集諦之體唯惑及業，由此為因，所以能感苦諦果也。
或曰：據法次第，先因，後果。
何故經中先苦，後集？
故疏釋云：厭苦等也。
若先厭苦，必能斷集。
經意在此，故先舉苦果，後舉集因也。
疏出世間因、果者，此二諦體既是無漏，故屬出世。
滅諦是果，道諦是因。
此標也。滅是下，指此滅諦體即涅槃，涅槃是果法故。
然滅有二義：一、滅前苦、集，得證涅槃故；
二、滅即寂滅，體即涅槃故。
疏先舉下，亦是釋經果先因，後義也。
先舉滅諦之果者，意令生欣慕故。
道是等者，指此道諦是彼滅因，彼即滅諦也。
道諦之體唯戒、定、慧，由此為因，得證滅諦果也。
既欣滅果，方修道因，故疏云修之於後也。
皆空無有者，苦、集是染，道、滅是淨。
染、淨相待，真空絕待，故苦、集等皆無也。
orig::  ^759a4

【經】無智亦無得。 ^759a48

四境智能所門，非但空中無前諸法，彼知空智亦不可得，故云無智也。
即此所知空理亦不可得，故云無得也。
commentary::  ^759b2

四境智門經疏二：初、正釋此文。
非但，猶不獨也。空中者，指上不生不滅等之真空也。
諸法者，即前三科諦、緣等法也。
真空不獨無此諸法，令知無之智亦復不有，故云亦不可得等。
經無得者，得即證得。
疏此即等者，能知既泯，所知亦亡；能、所俱亡，真空方顯。
若存一法，去道甚遙。
大品云：不信一切法是名信般若。
orig::  ^759b8

問：前云空即是色等，明色等不亡，何以此文一切皆無？
豈非此空是滅色耶？
commentary::  ^759b22

問前下二、通前問答二：初、前後相違。
問：前云空即是色，今云空中無色，前後相違，故成此問。
orig::  ^759b26

答：前雖不閡存，而未嘗不盡；今此都亡，未嘗不立。
commentary::  ^759b30

答前下。二、存亡互現答三：初、正答。
前文云空即是色，是不閡色存，存而即亡，故疏云未嘗不盡。
今文云空中無色，是色都亡，亡而即存，故疏云未嘗不立。
存亡互現，不須致疑。
orig::  ^759b32

故大品云：諸法無所有，如是有此無。
commentary::  ^759b40

故大下。二、引證。即存而亡故云無所有，
即亡而存故云如是有，有此所無諸法故云有此無也。
orig::  ^759b42

此就無所有，前據如是有也。
又前就相作門，此據相害門，一法二義，隨說無違。
commentary::  ^759b46

此就下，三、會同。彼經無所有，即同今文空中無色。
故疏云：此就等也。
彼經如是有，同今文空即是色也。
故疏云：前據等也。
又前等者，前云空即是色，是空作色；今云空中無色，是空害色。
疏一法下，顯體無別。
唯一法性，本具隨緣、不變二義。
由不變即隨緣，故前云空即是色；由隨緣即不變，故此云空中無色。
經文綺互，義乃同時。
此意若明，言則無失。
故云隨說無違也。
orig::  ^759c2

【經】以無所得故。 ^759c18

第四、辯其所得，有二：初、牒前起後；二、正明所得。
今初也。言以無所得故者，牒前起後也。
以者，由也。故者，因也。
由前無所得為因，令後有所得也。
大品云：無所得故而得。
commentary::  ^759c20

牒起經。疏由前等者。
由前所說三科因緣、四諦境智等諸法，
俱無實體，唯一真空，故云由前無所得也。
依此為因，念念熏習，觀行成時，得證下文菩提、
涅槃二轉依果，故云令後有所得也。
大品下。引證，可知。
orig::  ^759c28

【經】菩提薩埵依般若波羅蜜多故。 ^759c38

二、正明所得，有二：先、明菩薩得涅槃斷果；
後、明諸佛得菩提智果。
前中亦二：先、舉人依法；後、斷障得果。
今初也。言菩提薩埵者，舉人也，義如前解。
依般若波羅蜜多者，明依此法行也。
故者，起後也。
commentary::  ^759c40

舉人經，疏如前解者，前能觀人中已明此義也。
疏依此法行者，法即般若妙慧。
依此慧行，達無所得，所以證後涅槃果也。
經中故字是所以義，由是疏釋云起後也。
orig::  ^759c48

【經】心無罣閡。 ^760a8

二斷障得果中有三：初行成，二斷障，三得果。
今初也。言心無罣閡者，行成也。
謂惑不閡心故，境不閡智故。
commentary::  ^760a10

行成經：心即真心，義兼理、智。
疏惑不閡心者，惑即煩惱，心即理也。
心體寂靜，惑相喧動，動、寂相違，故名為閡。
金剛疏云：煩惱障障心，心不解脫。
今由妙慧照惑體空，唯心理存，故云不閡也。
境不閡智者，此明心字義通於智，智即慧也。
境即染、淨，是所知境。
故金剛疏又云：所知障障慧，慧不解脫。
今由此慧了境本無，唯一實相，故亦不閡也。
orig::  ^760a14

【經】無罣閡故，無有恐怖，遠離一切顛倒夢想。 ^760a28

二、斷障也。言無罣閡故者，牒前起後也。
無有恐怖者，外無魔冤之怖，即惡緣息也。
遠離顛倒夢想者，內無惑障之倒，即惡因盡也。
commentary::  ^760a30

斷障經疏魔冤者，梵語魔羅，此云殺者，以能斷人法身慧命故。
然有四種：一、天魔，即生死緣；二、煩惱魔，
即生死因；三、陰魔；四、死魔，即生死果。
疏云外魔者，即天魔也。
能惑行人，令其退墮，故貶之為冤。
今由妙慧照魔界空，即是佛界生死惡緣從此永滅，故云惡緣息也。
以天魔樂生死，故經遠離是智，即能離也。
顛倒、夢想，皆喻於惑，即所離也。
疏惑障者，惑即是障，謂煩惱所知也。
由此惑故，迷真執妄，如頂向下，故經云顛倒、顛頂也。
既真、妄不辨，如人夢中認虗為實，故云夢想。
生死過惡，以惑為因。
今慧照惑空，故云惡因盡也。
orig::  ^760a36

【經】究竟涅槃。 ^760b10

三得果也。涅槃此云圓寂，謂德無不備稱圓，
障無不盡名寂，簡異小乘化城權立，今則一得永常，故云究竟。
又釋智能究竟盡涅槃之際，故云究竟也。
commentary::  ^760b12

得果經涅槃者，即斷果也，以斷障而證得故。
疏謂德等者，萬德名德，三障名障。
圓覺，疏云覺性既圓，無法不寂，故亦翻涅槃云圓寂也。
揀異等者，法華經斥小乘所證偏真涅槃，
喻若化城，令暫止息，非是究竟，故云權立。
今則下，顯今實教所證涅槃，體即實相，
一證永證，方名究竟無住涅槃也。
此乃唯約所證理釋。
又釋下，兼能證智釋。
究竟屬智，涅槃屬理。
智能證理，故云盡涅槃際。
orig::  ^760b18

【經】三世諸佛依般若波羅蜜多故。 ^760b34

第二、明諸佛得菩提智果。
於中有二：初、舉人依法，二、正明得果。
今初也。謂三世諸佛更無異路，唯此一門，故云依般若波羅蜜多故也。
commentary::  ^760b36

舉人經三世諸佛，即是果人。
因中亦依此慧行，故得證智果也。
疏無異路者，無有一佛不依此慧而證菩提。
慧能通果，喻路與門。
楞嚴云：十方薄伽梵一路涅槃門。
彼喻即慧之定，此喻即定之慧。
定、慧雖別，俱是能通。
orig::  ^760b42

【經】得阿耨多羅三藐三菩提。 ^760c4

二、正明得果也。阿耨多羅，此云無上也。
三藐者，此云正也。
次三者，此云等也。
菩提，此云覺也。即無上正等覺也。
覺有二義：一、正覺，即如理智正觀真諦；
二、等覺，即如量智徧觀俗諦。
皆至極無邊，故云無上也。
上來所得竟。
commentary::  ^760c6

得果經得，亦證得菩提，即智果也。
疏二：初、翻文總指；覺有下，二、正釋本義。
正覺者，以三藐二字對菩提釋也。
如理等者，如理而知，名如理智，即實智也。
真理唯一，無有虗妄，故名真諦。
此智正能觀真諦境，故云正觀等也。
等覺者，以次三之一字對菩提釋也。
如量智者，如其事、相、數、量而知，名如量智，即權智也。
俗境差殊，名體審實，故名俗諦。
此智徧能觀俗諦境，故云徧觀等也。
疏皆至下，顯上二智更無能過，故云至極；
俱周法界，故曰無邊。
由斯義故，故云無上。
此釋經中阿耨等翻無上也。
然諸佛、菩薩智、斷俱證，但分滿異，義不可分。
經文互言，葢影略也。
上來下，通前總結，可知。
orig::  ^760c16

【經】故知般若波羅蜜多是大神呪，是大明呪，
是無上呪，是無等等呪。 ^760c40

第五結歎勝能，於中有二：先別歎，後總結。
今初也。言故知者，牒前起後也。
由佛菩薩依般若得菩提涅槃果，故知般若是大神呪等。
commentary::  ^760c44

別歎經疏二：初、釋；故知等由佛下，是出牒前文意；
故知下，正釋起後也。
文皆易曉。
orig::  ^761a2

歎其勝能。略歎四德，然有三釋：
commentary::  ^761a6

二、正釋別歎。經云呪者，孤山疏云：呪者，願也。
佛說法時，願眾生如佛。
乃至云：則顯說、密說，咸是呪義。
彼鈔釋云：豈唯此經，遂知一代大、小據佛本懷，
為令如佛，悉可名呪。
從強，從正，且指密語。
疏二、歎其下，初、總標歎勝能者，前說般若妙慧，
能了法空，能得二果，故今歎也。
有三釋者，欲歎其慧，故先歎慧體；體必有用，
故次約功能；妙用既彰，必有果證，故後就位也。
orig::  ^761a8

一、就法釋：一、除障不虗，名為神呪；二、智鑑無昧，
名為明呪；三、更無加過，名無上呪；四、獨絕無倫，名無等等呪。
commentary::  ^761a24

一、就下。二、別釋。三、一中。
除障名神呪者，神名不測，得除二障，由不測慧故。
智鑑無昧者，靈明鑑照，無昏昧故。
更無加過者，此慧難思，超權小故。
獨絕無倫者，唯茲妙慧，更無倫等故。
orig::  ^761a30

二、就功能釋：一、能破煩惱；二、能破無明；
三、令因行滿；四、令果德圓。
commentary::  ^761a38

二中破煩惱者，以不測慧破煩惱障，故名神呪。
破無明者，能了無明即智慧明，破所知障故名明呪。
令因行滿者，始從發心終至等覺，皆由此慧因位既極，故名無上呪。
令果德圓者，妙覺極果眾德具顯，是此慧功更無有等，故名無等等呪。
orig::  ^761a42

三、就位釋：一、過凡。
二、越小。三、超因。四、齊果。
commentary::  ^761b4

三中疏二：初、正釋經文。
凡夫之人無不測慧，唯佛有之，故曰過凡。
小乘不達無明即明，既名明呪，故曰越小。
等覺因位有妙覺上，既名無上，故曰超因。
佛佛證齊餘無等者，既名無等，故曰齊果。
上皆唯就妙覺極果，方名大神呪等。
orig::  ^761b6

謂無等之位，互相齊等，故云無等等。
commentary::  ^761b16

謂無下，二、別釋無等等。
然前釋上一等字，於下等字，其義未且明，故今重解。
疏二：初、正釋無等位者，即妙覺也。
此釋上等字。互相等者，妙覺果人自相齊等。
此釋下等字。
orig::  ^761b18

十地論云：無等者，謂佛比餘眾生，彼非等故。
重言等者，此彼法身等故。
何故不但說無等耶？
示現等正覺故。
commentary::  ^761b26

十地下。二、引證。初三字標上等字。
謂佛下。釋也。顯彼眾生不能等佛，故云無等無不也。
重言下。釋次等字。
唯佛與佛所證齊等，故重言也。
何故下。難云：但說無等其義已周，何故重言等耶？
故通云：意欲指示顯現佛與佛齊等證菩提，是故重言也。
梵語三菩提，此云正覺。
orig::  ^761b32

【經】能除一切苦，真實不虗。 ^761b44

二、總結勝能。謂三苦、八苦、一切苦也。
分段變易，亦云一切苦也。
除苦決定，故云真實不虗也。
commentary::  ^761b46

總結經。疏二、謂三下，初、別釋此文。
三苦者：一、苦苦，苦依身上，更加眾苦故；
二、壞苦，樂壞時苦故；三、行苦，生、滅、遷、流故。
八苦者，即生、老、病、死、愛別離、怨憎會、求不得五盛陰也。
分段、變易，略如前記。
疏除苦等者，由決能除苦，故經云真實不虗也。
總結勝能者，的指此二句經，正是通結前文所說妙慧功能，
定能除苦，更無虗謬也。
orig::  ^761c2

上來廣略不同，總明顯了般若竟。
commentary::  ^761c16

上來下。二、通結廣略。
前略標綱要，分云行深般若是行，度一切若是證，
即是略標行、證二法也。
次廣陳實義，分云色不異空等，又云諸法空相不生滅等是解，
因人、果人依般若故是行，心無罣閡等是斷，
得智斷果是證，即是廣說解、行、斷、證四法也。
廣略雖殊，皆是顯了說此真空般若妙慧，故今結云總名顯了等也。
orig::  ^761c18

【經】故說般若波羅蜜多呪。
即說呪曰： ^761c32

自下二明祕密般若，於中有二：初牒前起後，二正說呪詞。
今初也。前云是大神呪，未顯呪詞，故今說之。
commentary::  ^761c34

牒起經故，字是牒前，餘皆起後也。
疏文可見。又前別歎般若妙慧是神呪等，
但名顯了般若、祕密般若，其義未彰，所以今說也。
orig::  ^761c38

【經】羯諦，羯諦，波羅羯諦，波羅僧羯諦，菩提薩婆訶。 ^761c44

二、正說呪詞。此有二義：一、不可釋。
以是諸佛祕密語，非因位所解，但當誦持，
除障增福，亦不須強釋也。
commentary::  ^761c46

正說經。疏：二、此有下。
初、不可釋。以是等者，唯佛與佛及能知之，非等覺已還。
orig::  ^762a2

二、若欲強釋者，羯諦者，此云去也、度也，即深慧功德。
重言羯諦者，自度度他。
波羅羯諦者，波羅此云彼岸，即度所到處也。
波羅僧翔諦者，僧者此云總也、普也，謂自他普度總到彼岸也。
言菩提者，到何等彼岸？
謂大菩提也。言薩婆訶者，此云速疾也，令前所作速疾成就故。
commentary::  ^762a6

略釋絕筆述懷頌曰：
　　般若深邃，累劫難逢。
　隨分讚釋，
　　冀會真宗。　有緣披讀，妙理無窮。
　　修行至極，果滿方終。
orig::  ^762a18

般若波羅蜜多心經略疏。 ^762a28

法藏長安二年，於京清禪寺翻經之暇，
屬司禮部兼檢校雍州長史滎陽鄭公，
清簡成性，忠孝因心，金柯玉葉之芳葩，
九列三士之重寄，羽儀朝序，城塹法門，
始自青衿，迄于白首，持此心經，數千萬徧，
心游妙義，口誦靈文，再三殷勤，令出略疏，
輙以蠡管，詎測高深云爾。
般若波羅蜜多心經略疏顯正記〔終〕
 ^762a30
