
other:: 宗門拈古彚集卷第二十五
collector:: 古杭白巖嗣祖沙門　淨符　彚集
△青四
other:: 
## 瑞州洞山悟本良价禪師
瑞州洞山悟本良价禪師〔青四雲巖晟嗣〕 ^142c15

因僧問。寒暑到來如何#CB06873;避。
山曰何不向無寒暑處去。
曰如何是無寒暑處。
山曰。寒時寒殺闍黎。
熱時熱殺闍黎。 ^142c17

投子同云。幾乎與麼去。 ^142c23

瑯瑘覺云。我即不然。
如何是無寒暑處。
僧堂裏去。 ^142c25

雲居舜云。大小瑯瑘作者個去就。
山僧即不然。如何是無寒暑處。
三冬向煖火。九夏取凉風。 ^142c27

黃龍新云。洞山袖頭打領。
腋下剜襟。爭奈者僧不甘。
如今有個出來問。
黃龍且作麼生支遣。
良久云。安禪不必須山水。
滅却心頭火自凉。 ^142c31

寶峰文云。大眾若也會得。
不妨神通遊戲一切臨時。
寒暑不相干。若也不會。
且向寒暑裏經冬過夏。 ^142c37

上封才云。洞山一句可謂主賓交參正偏涉入。
諸人如今向什麼處#CB06873;避。
無事上山行一轉。
借問諸人會也無。 ^142c41

泐潭準云。若為人時冰也暖。
不為人時火也寒。 ^143a2

仰山欽云。洞山與麼答話。
雖則頭正尾正。只是鼻孔落在者僧手裏。
明眼道流試檢點看。 ^143a4

烏石道云。洞山只有殺人刀。
且無活人劍。山僧則不然。
忽有問寒暑到來如何#CB06873;避。
亦向他道何不向無寒暑處去#CB06873;避。
那裏是無寒暑處。
寒時熱殺闍黎。熱時寒殺闍黎。
為什麼。三冬炎暑熾。
九夏雪花飛。 ^143a8

五磊權云。洞山古佛雖則善赴來機。
猶欠悟在。何故。不應話作兩橛。
若人檢點得出。許你具一隻眼。 ^143a18

清化嶾云。洞山老祖如將摩尼寶王直授凡庸。
者僧若是眼裏有筋。
不但三冬枯木秀。
管教九夏雪花飛。 ^143a22

道峰清云。袖頭打領。
腋下剜襟。還他洞山老人。
揀點將來。未免向語脉裏轉却。
道峰即不然。有問如何是無寒暑處。
只向道。火燄不容蚊蚋泊。
長連牀上任高眠。 ^143a28

白巖符云。金針密刺就中不犯鋒鋩。
玉線橫抽裏許渾忘斷續者。
是我洞山老祖垂手接人處所建立的宗旨。
如今有一類黃口雛禪道。
洞山與麼答話太涉廉纖。
若問我寒暑到來如何#CB06873;避。
驀頭與伊一棒。何等痛快呵呵者。
好似個躶形之域。
笑我漢國衣冠。我孔門子弟固不足與之較短論長。
獨惜其甕裏醯雞爭知天日。
顧左右云。者裏還有識洞山者麼。
試為我下一轉語。
良久眾無語。乃自代云。
霧鎖晴空峰不露。
雞鳴深夜月流輝。 ^143a36

五峰甫別真淨語云。
若也會得。一任向寒暑裏經冬過夏遊戲神通。
若也不會。寒時寒殺。
熱時熱殺。摸索他寒暑不著。 ^143b6

百丈瑡云。洞山老祖向茫無可據處抉出金剛眼睛。
直令人人自見。可謂九轉還丹也。
然撿點將來。只有殺人刀。
且無活人劒。今日有問瑡上座。
寒暑到來如何#CB06873;避。
但向道向寒暑處#CB06873;避。
他若再問寒暑處作麼生#CB06873;避。
直向道瑡上座不可作洞上兒孫不得。 ^143b12

洞山與泰首座冬節喫菓子次。
乃問。有一物上拄天下拄地黑似漆。
常在動用中。動用中收不得。
且道過在什麼處。
泰曰過在動用中。
山喚侍者掇退果桌。 ^143b24

同安顯於過在什麼處下代泰云。
不知。 ^143b30

瑯瑘覺云。若不是洞山老人。
焉能辨得。雖然如是。
洞山猶欠一著在。 ^143b32

溈山喆云。諸人還知洞山落處麼。
若也不知。往往作是非得失會去。
山僧道者果子非但首座不得喫。
即使三世諸佛也不敢正眼覰著。 ^143b36

雲葢本云。洞山雖有打破虗空底鉗錘。
要且無補綴底針線。
待伊道過在動用中。
但向道請首座喫菓子。
泰首座若是個衲僧。
喫了也須吐出。 ^143b42

淨慈昌云。洞山雖然掇退菓桌。
要且塞泰首座口不得。 ^143b48

照覺勤云。天下衲僧盡道泰首座箭鋒不相拄。
所以遭洞山貶剝。
後來溈山喆道此果子莫道泰首座不得喫三世諸佛也不敢正眼覰著。
宗師家正令當行十方坐斷。
有定乾坤句辨龍蛇眼。
不妨難趂。當時若是個英靈衲子解捋虎鬚。
待道過在什麼處。
便拈起菓子云和尚畢竟喚作什麼。
待他擬議。劈面便擿。
何故。有意氣時添意氣。
不風流處也風流。 ^143c4

溈山果云。洞山壓良為賤。
泰首座有理難伸。
山僧略見不平。要為泰公雪恥。
當時纔見與麼問。
只向道靈山授記未到如此。
待他擬議。拈果子劈面便擿。
不惟塞斷洞山咽喉。
免見後人妄生卜度。 ^143c20

保寧茂云。者個說話在今諸方每至冬夜未甞不拈出註解一上。
然于正文未甞道著一字。
有底道洞山只見錐頭利不見鑿頭方。
抑屈人作麼。有底道泰首座不得果子喫。
要且盡大地人皆不得喫。
成人者少敗人者多。
殊不知洞山有偏正回互不犯的手脚。
直饒泰首座道不在動用中。
也不得他果子喫。
良久云。水流黃葉來何處。
牛帶寒鴉過別村。 ^143c28

南堂欲云。太阿橫按凜凜神威。
寶鑑當臺澄澄光采。
祇如掇退菓桌又作麼生。
雲自帝鄉出。水歸江漢流。 ^143c44

烏石道云。洞山和盤托出。
首座當面錯過。帶累眾人都不得果子喫。
當時若有個漢出來道。
和尚莫談天說地且請喫菓子。
教洞山者漢滿面慙惶無著身處。
雖然。也須救取泰首座始得。
擊拂子云。妙藥不醫冤債病。
橫財豈富命窮人。 ^144a2

雲居莊云。當斷不斷反招其亂。
若是徑山。見他道過在什麼處。
便與掀倒菓桌。亦使旁觀知有宗門爪牙。
雖然。也須脚蹋實地始得。
拈拄杖云。不向藍田射石虎。
何人知是李將軍。
卓拄杖下座。 ^144a12

劍門□云。我當時若在。
亦對云過在動用中。
待渠令侍者掇退菓桌。
便拈起果子劈面擿。 ^144a20

笑巖寶云。泰公便恁麼道有什麼過當。
時纔見舉話。拈果子驀口#CB05218;云。
和尚比來請客。直饒洞山古佛吞吐不及。 ^144a24

鼓山賢云。大小洞山心行不少。
泰首座既遭活陷黜罰何疑。
劒門猶欲強作主宰。
好與三十痛棒。 ^144a30

古南門云。祇如首座恁麼道。
因甚洞山便掇退果桌。
者裏明得。萬兩黃金也合消。
不然。喫水也須防噎。
又云。要見洞山則易。
見泰首座則難。 ^144a34

石霜尊云。洞山老人祇有殺人刀且無活人劒。
何不當時待首座道過在動用中。
但云作家作家。首座若是個本分衲僧。
必然另有長處。豈不佛法人情兩盡其美。 ^144a40

東塔熹云。洞山老漢無大人相。
若是山僧。見伊道過在動用中。
只消云作家禪客宛爾不同。
不惟使伊一時好采。
且令人千古疑著。 ^144a48

白巖符云。我若作泰首座。
待問過在什麼處。
亦向道過在動用中。
他若喚侍者掇退果桌。
便好拍掌呵呵大笑。
看洞山者漢又當作何苟當。 ^144b6

洞山解夏上堂。秋初夏末。
兄弟東去西去。直須向萬里無寸草處去。
良久曰。祇如萬里無寸草處作麼生去。
顧左右曰。欲知此事。
直須枯木上生花方與他合。 ^144b12

石霜諸云。出門便是草。 ^144b18

太陽玄云。如今直得不出門亦是草漫漫地。
且道合向什麼處行履。
莫守寒巖異草青。
坐著白雲宗不妙。 ^144b20

圓通善云。且道諸人即今脚跟下一句作麼生道。
若道萬里無寸草。
許你參見洞山。若道出門便是草。
許你參見石霜。若道不出門亦是草漫漫地。
許你參見太陽。若總道不得。
却許你參見延聖。
何故。惟有好風來席上。
更無閒語落人間。 ^144b26

白雲端云。若見得菴主。
便見得洞山。若見得洞山。
便見得菴主。見洞山則易。
見菴主則難。不見道。
雲在嶺頭閒不徹。
水流#CB00589;底太忙生。
〔菴主葢指石霜〕溈山果云。
斬釘截鐵。豁開向上玄關。
語諦言誠。直指當人要路。
且作麼生會他出門便是草。
石霜恁麼道。上封恁麼舉。
你諸人不得動著。
動著三十棒。 ^144b36

徑山杲云。師子一滴乳。
迸散十斛驢乳。 ^144b48

雪巖滿云。三個老漢雖然異口同音。
未免撞頭磕額。何也。
一人大開口了合不得。
一人高擡脚了放不下。
一人緊閉門了出不去。
王山即不然。徧十方界非外。
全在一微塵。在一微塵非內。
徧十方界。祇者一微塵許。
也須及盡不可得。
向那裏安門。甚處入草。
還會麼。休侵洞嶺初秋草。
請看疎山臘月蓮。 ^144c2

烏石道云。洞山背手彎弓。
石霜當面架箭。雖然用處不同。
直是眼親手便。石溪要且不然。
萬里無寸草處畢竟作麼生去。
良久云。四海五湖龍世界。
十洲三島鶴乾坤。
擊拂子下座。 ^144c14

鼓山賢云。洞山恁麼說話。
正是瑞鳳不棲於凡木。
金龍豈守於寒潭。
轉功就位。轉位就功即不無。
看來也祇似猢猻上樹。
捨一取一未為好手。
且作麼生是本分底去處。
良久云。釣船載到瀟湘岸。
氣噎無聊問白鷗。 ^144c22

百丈雪云。山僧則不然。
兄弟東去西去。直須向冰河發#CB08504;處去。
只如冰河發#CB08504;處作麼生去。
良久云。兔角杖頭挑日月。
龜毛繩子縛虗空。 ^144c32

東山澓云。三大老忘却自己四大五臟。
盡力提持恐人入草。
今日東山解制。臘節初臨春氣未至。
正值燒痕滿界。眾兄弟直須向乾茅叢裏信手拈來。
寸寸瓊枝縷縷玉葉。
不妨和身臥在荊棘林中。
累地輥他十七八輥。
起來通身荊棘。非但佛祖難親。
饒他舜若多神擬著則鮮血淋漓。
縱使臘月三十索債盈門難以近傍。
東山如是告報。大似逐客顛狂。
自露通身醜惡。雖然。
也不得錯舉。 ^144c38

天童忞云。者一隊漢怪力亂神。
只知一重去一重。
一步高一步。及乎輥到牛角尖裏。
和自己動彈不得。
山僧為伊撥轉天關打開籬落。
貴要諸人個個濶步坦道。
免蹈者輩嶮僻之途。
還肯恁麼承當者麼。
卓拄杖云。如今四海清如鏡。
行人莫與路為#CB05698;。 ^145a6

靈隱禮云。洞山祇解借功明位。
焉知玉殿苔生。石霜雖能轉位投機。
猶未回途復妙。正饒功位齊轉。
芝生朽木。功位齊隱。
雪凍紅爐。佛日要問他二老。
祇如五馬不嘶一牛不飲處。
如何趨向。 ^145a16

石塔忍云。大眾總似者一隊老古錐。
平日向甚麼處下脚。
興國者裏四望青青。
不妨東去西去。略無些子妨礙。
只是有一件事不可不向諸人說破。
雖是王道坦坦。畢竟不許販賣私鹽。 ^145a24

崇先奇云。從苗辨地。
因語識人。二俱作家。
且如今東去西去者盡是草裏漢。
又何曾有出身路。
良久云。臯亭恁麼舉。
不圖打草。祇要驚蛇。 ^145a32

天目律云。者一班草裏漢。
著甚死急。 ^145a38

蓮柎筞云。洞山老人把住玄關嚴行正敕。
直得春秋寒暑迥絕往來。
南北東西渾無行路。
然則萬里無寸草且置。
出門便是草又作麼生。
金雞#CB10437;破瑠璃殻。
玉兔挨開碧海門。 ^145a40

瓶山謙云。洞山一期逞俊。
爭知當地艸深。當時若有個漢。
待老新豐語未絕。
便好呵呵大笑云。
老和尚逆風颺塵作麼。
不惟勘破洞山。亦乃坐斷後人舌頭。 ^145a48

洞山供養雲巖真次。
僧問先師道祇者是莫便是否。
山曰是。曰意旨如何。
山曰當時幾錯會先師意。
曰未審先師還知有也無。
山曰。若不知有。爭解恁麼道。
若知有。爭肯恁麼道。 ^145b8

長慶稜云。既知有。
為甚恁麼道。又云。
養子方知父慈。 ^145b16

龍華體云。諸禪德。
者則公案若喚作雲巖真話。
未免烏焉成馬。何故。
不見道世間無限丹青手。
到此都來畵不成。 ^145b20

洞山因僧問。時時勤拂拭。
為什麼不得他衣鉢。
山曰。直饒本來無一物。
也未合得他衣鉢。
曰未審甚麼人合得。
山曰不入門者。曰祇如不入門者還得也無。
山曰。雖然如此。不得不與他。
又曰。直道本來無一物。
猶未合得他衣鉢。
汝道什麼人合得。
者裏合下得一轉語。
且道下得甚麼語。
時有一僧連下九十六轉語並不契。
末後一語始愜洞山意。
山曰。闍黎何不早恁麼道。
別有一僧密聽。祇不聞末後一語。
遂請益其僧。僧不肯說。
如是三年相從終不為舉。
一日因疾。其僧曰某甲三年請舉前話不蒙慈悲。
今日再不為舉。當殺上座去也。
其僧悚然乃為舉曰。
直饒將來亦無處著。
僧乃禮謝。 ^145b26

雪竇顯云。他既不受是眼。
將來必應是瞎。還見祖師衣鉢麼。
若於此入門。便乃兩手分付。
非但大庾嶺頭一個提不起。
設使闔國人來且欵欵將去。 ^145c2

翠巖芝云。總不合得他衣鉢。
却與古佛同參。且道參阿誰。
○。 ^145c8

天童覺云。長蘆則不然。
直須將來。若不將來。
爭知不受。將來底必應是眼。
不受底真個是瞎。
還會麼。照盡體無依。
通身合大道。 ^145c12

古南門云。洞山理長則就。
雪竇舉一明三。祇如將來既不受。
諸人早晚橫披豎搭。
是衣不是衣。一日過堂兩度溼。
是鉢不是鉢。若是。
爭奈洞山不肯。若不是。
祖師衣鉢掉向甚處去也。
即今日用行持又是個什麼。
諸仁者。若於此入門。
何待兩手分付庾嶺力爭。
管取黃梅兒孫傳徧天下。 ^145c18

勝法法云。二大老徹底舉揚。
未免各見一邊。勝法則不然。
若有將來必當是受。
若是不受必不將來。
將來的也非是眼。
不受的也非是瞎。
還見祖師衣鉢麼。
萬古碧潭空界月。
再三撈摝始應知。 ^145c30

洞山因僧問。三身之中阿那身不墮眾數。
山曰吾常於此切。 ^145c38

曹山寂因僧問。吾常於此切。
意作麼生。曹云要頭便斫將去。 ^145c42

雪峰存因僧問。吾常於此切。
意作麼生。峰以拄杖劈面打云。
我也曾到洞山來。 ^145c46

承天宗云。一轉語海晏河清。
一轉語風高月冷。
一轉語騎賊馬趂賊。
試請辨看。忽有個僧出來道。
總不與麼。也許伊具一隻眼。 ^146a2

徑山杲云。恁麼葛藤也未夢見三個老漢在。
復云。何不向膏肓穴上下一針。 ^146a8

博山來云。近不得倚。
遠不得携。推之弗前。
約之弗後。洞山於此若鐵橛也。
若夫辨奇貨。採驪珠。
求華璞。追藍琰。安可以語於此哉。
離乎言句。親之可矣。 ^146a12

廣胤標云。盲者無以與乎文章之觀。
聾者無以與乎鐘鼓之聲。
三個老漢一手提持。
赤心片片。大似豐城寶劍當面擿。
只是知恩者少。者僧非但耳聾亦兼眼瞎。
錯過當陽。如今還有不錯過的麼。
關門令尹誰能識。
河上仙翁去不回。 ^146a18

洞山因辭京兆興善平禪師。
平曰什麼處去。山曰沿流無定止。
平曰法身沿流報身沿流。
山曰總不作此解。
平乃撫掌。 ^146a28

保福寧云。洞山自是一家。
乃別云。覓得幾人。 ^146a34

崇先奇云。保福老漢錯下名言。
殊不知洞山老人居天下之廣居。
立天下之正位。保福又道覓得幾人。
果然搆不著。 ^146a36

洞山於扇上書佛字。
雲巖見却書不字。
山又改作非字。雪峰見乃一時除却。 ^146a42

興化獎代洞山云。
吾不如汝。 ^146a46

白楊順云。我若作洞山。
只向雪峰道。你非吾眷屬。 ^146a48

天鉢元云。洞山雲巖平地起堆。
雪峰老漢因事長智。 ^146b2

洞山有一僧不安。
要見山。山遂往見。
僧曰和尚何不救取人家男女。
山曰你是什麼人家男女。
曰某甲是大闡提人家男女。
山良久。僧曰四山相逼時如何。
山曰老僧日前也向人家屋簷下過來。
曰回互不回互。山曰不回互。
曰教某甲向甚處去。
山曰粟畬裏去。僧噓一聲曰珍重。
便坐脫。山以拄杖敲頭三下曰。
汝只解與麼去。不解與麼來。 ^146b6

昭覺勤云。大凡行脚人正要透脫者一件事。
者僧既是大闡提人家男女。
直至四山相逼手脚忙亂。
若不是洞山具大慈悲放一線道。
與他平展。爭解恁麼去。
所以古人道。臨終之際若一毫頭聖凡情量未盡。
未免入驢胎馬腹裏去。
只如洞山道我亦曾從人家屋簷下過。
粟畬裏去。鼎鼎礙四山不礙四山。
到者裏須是桶底子脫始得。
且道洞山意作麼生。
還會麼。金雞#CB10437;破瑠璃殻。
玉兔挨開碧海門。 ^146b20

洞山因僧問。和尚尋常教人行鳥道。
未審如何是鳥道。
山曰不逢一人。曰如何行。
山曰直須足下無私。
曰祇如行鳥道莫便是本來面目否。
山曰闍黎因甚顛倒。
曰甚處是學人顛倒。
山曰。若不顛倒。因甚麼喚奴作郎。
曰如何是本來面目。
山曰不行鳥道。 ^146b36

理安洸云。不行鳥道始是本來面目。
因甚尋常却只教人行鳥道。
且道洞山意作麼生。
良久云。渡河須用筏。
到岸始辭舟。 ^146b46

鳳山啟云。識尊卑。
明貴賤。自然君君臣臣父父子子。
冠履不致倒置。錢糓不肯浪費。
當今之世孟八郎漢。
見處瞞盰。得之鹵莽。
菽麥不分。金鍮不辨。
以其素無大志自甘顛倒故也。
且道不行鳥道又是如何面目。
良久云。不辭向汝道。
相續也大難。 ^146c4

白巖符云。若論本來面目。
直饒你不行鳥道。
要恰洞山意亦未可在。
然則爭奈洞山現有語在何。
者裏跨得一步。不妨作個脫灑衲僧。
不然。總是途中未了漢。 ^146c14

洞山與密師伯在餅舖。
密於地上#CB15148;一圓相謂山曰。
把將去。山曰。拈將來。 ^146c22

保寧#CB03495;云。
非但二人提不起。
盡大地人亦提不起。 ^146c26

天童忞召眾云。諸人還提得起麼。
良久云。也須是個踞地獅子始得。
若是山僧。待他道拈將來。
便與一掌。者一掌有生復有死。
有利亦有害。 ^146c28

洞山有偈曰。貪嗔癡。
太無知。賴我今朝識得伊。
行便打。坐便搥。分付心王子細推。
無量劫來不解脫。
問汝三人知不知。 ^146c34

神鼎諲云。我則不然。
貪嗔癡。實無知。十二時中任從伊。
行即往。坐即隨。分付心王擬何為。
無量劫來原解脫。
何須更問知不知。 ^146c40

紫柏可云。鍛鍊自心。
鉗錘猛密。須是洞山。
咳嗽掉臂。戲笑譏呵。
無非解脫三昧。還他神鼎。
雖然。如神鼎不打洞山爐鞴中鋾鑄過來。
安得便恁麼自在。
洞山不打神鼎見地上得個消息。
從汝朝打暮搥敢保貪嗔癡驢年也未調伏在。
者裏揀別得。許汝會如來禪。
若是祖師禪。猶隔鄉關萬里。 ^146c46

大覺昇云。恁麼說話。
幸遇不在大覺門下過。
若在大覺門下。打折驢腰未放過在。
何故。既有讓王節。
何爭洗耳清。雖然如是。
也須是個人始得。 ^147a10

洞山不安。有僧問。
和尚違和。還有不病者麼。
山曰有。曰不病者還看和尚否。
山曰老僧看他有分。
曰未審和尚如何看他。
山曰老僧看時則不見有病。 ^147a16

博山來云。不二門開。
日面月面。總不似洞山癖病。
混之弗得。類之不齊。
病中善看病也。者僧眼裏有筋皮下有血。
要見洞山也不難。 ^147a22

洞山問密師伯作什麼。
密曰把針。山曰把針事作麼生。
密曰針針相似。山曰二十年同行作者個語話。
密曰長老又作麼生。
山曰大地火發。 ^147a28

天童覺云。大地火發間不容髮。
南海崑崙天寒不襪。
祖祖相傳一堆搕#CB05329;。 ^147a34

南林弘云。神山一段古錦。
風吹不入雨打不溼。
被洞山一拶。直得零零落落。
至今補不得。 ^147a38

洞山與雲居渡水。
山問水深淺。居曰不溼。
山曰麤人。居曰和尚作麼生道。
山曰不乾。 ^147a42

五祖演云。二老恁麼說話。
還有優劣也無。山僧今日因行掉臂。
為諸人說破。過水一句不濕。
庫藏珍珠堆積。過水一句不乾。
無錐說甚貧寒。乾溼二途俱不涉。
任他綠水與青山。 ^147a46

笑巖寶云。演師恁麼道。
與他洞山有交涉無交涉。
還辨得麼。若能辨得。
不獨識破五祖。亦能親見洞山。
若不能辨得。山僧略為諸人說破。
洞山不下為人手。
五祖能談本分禪。 ^147b6

洞山因僧問如何是沙門行。
山曰。頭長三尺。頸長二寸。
因令侍者持此語問三聖然。
聖於侍者手上掐一掐。
山肯之。 ^147b14

文峰玉云。妙得衲僧家轉身活路。
還他新豐老人。三聖雖能暗號私通。
終是輸他一著。今日若問文峰。
頭長三尺頸長二寸意旨如何。
向道待你四脚踏地時自然有個分曉。 ^147b20

洞山垂語。知有佛向上人。
方有語話分。僧問如何是佛向上人。
山曰非佛。 ^147b28

保福展別云。佛非。 ^147b32

雲門偃云。名不得。
狀不得。所以言非。 ^147b34

法眼益云。方便呼為佛。 ^147b36

天童覺云。二老宿相去多少。
直是刁刀相似魚魯參差。
到者裏轉劫外機。
放風前箭。橫身擔荷。
撒手承當。具者般眼目始得。
還辨得麼。易分雪裏粉。
難辨墨中煤。 ^147b38

徑山杲云。二尊宿恁麼提持佛向上事。
且緩緩。者裏則不然。
如何是佛向上事。
拽拄杖劈脊便打。
免教伊在佛向上軃跟。 ^147b46

報恩秀云。我要問洞山。
佛向上人還有答話分也無。 ^147c4

天寧琦云。我者裏無向上向下。
佛是西天老比丘。
今朝有酒今朝醉。
明日無錢明日求。 ^147c8

東明際舉雲門語畢云。
大小雲門猶作者般見解。
山僧當時若在。但冷笑一聲。 ^147c12

大珠□云。控佛祖玄關。
揭人天正眼。須還大慧。
若據佛向上事。非但者老漢。
縱饒西天四七東土二三到來。
大珠者裏未敢相許。
何也。不見道向上一路千聖不傳。 ^147c16

龍華體舉雲門語畢。
驀拈拄杖召眾云。
者個是拄杖子。有甚名不得。
以杖倒卓云。不可不喚作拄杖子。
有甚狀不得。雖然。
不是龍門客。切忌遭點額。 ^147c24

洞山到南泉。值馬祖諱辰修齋。
泉設問云。來日設齋未審馬祖還來否。
眾皆無對。山出對曰。
待有伴即來。泉曰此子雖後生甚堪雕琢。
山曰和尚莫壓良為賤。 ^147c30

慧雲盛云。南泉倚勢欺人。
洞山因客見主。雖與馬祖把臂共行。
猶較王老師七步。 ^147c36

洞山上堂。有一人在千人萬人中。
不背一人。不向一人。
你道此人具何面目。
雲居出曰。某甲參堂去。 ^147c40

資福廣於具何面目下著語云。
七凹八凸。於參堂去下著語云。
只得一橛。復云。虗白堂啟。
珍珠簾垂。面面無私。
識者其誰。任是抽身快便。
猶難合伴同歸。然則洞山底意畢竟如何。
金針雙鎖備。挾路隱全該。 ^147c44

紫梅周云。雲居者漢承虗接響則不無。
要識此人面目。只恐新豐老子也窺覰不著。
為甚麼。不見道雖處寰闠中。
從來不見客。 ^148a6

洞山與密師伯山行次。
見一兔子從草中躍出。
密曰。俊哉。大似白衣拜相。
山曰。老老大大作者個語話。
密曰你又作麼生。
山曰。積代簪纓。暫時落魄。 ^148a12

廣潤融云。者二老漢一人尚行心處路。
一人猶挂本來衣。
若遇廣潤。各與二十苕帚柄。
脫有問長老你又作麼生。
乃卓拄杖云。會麼。
人居大國方知貴。
水到瀟湘一樣清。
且道山僧還有滲漏也無。
若檢點得出。二十苕帚柄山僧自喫。
如無。更有二十各領歸堂去。 ^148a18

洞山問座主曰。不可以智知。
不可以識識。喚作什麼語。
曰贊法身語。山曰喚作法身早是贊也。
主無語。 ^148a30

天寧琦云。者裏合下得什麼語。
塞却洞山口。復云。
千。 ^148a34

龍池傳別云。喚作法身早是謗也。
other:: 
## 潭州神山僧密禪師
潭州神山僧密禪師〔青四雲巖晟嗣〕 ^148a38

與洞山行。因過獨木橋。
洞山先過了。乃拈起木橋曰過來。
神曰价闍黎。洞山乃放下木橋。 ^148a40

普明燁云。洞山用劒刃上事。
若非神山也大難承當。
雖然。洞山鼻孔却在神山手裏。
other:: 
## 幽溪和尚
幽溪和尚〔青四雲巖晟嗣〕 ^148a46

僧問。大用現前不存軌則時如何。
溪起身繞禪牀一帀而坐。
僧擬進語。溪遂與一踏。
僧歸位立。溪曰。汝恁麼。
我不恁麼。汝不恁麼。
我却恁麼。僧再擬進語。
溪又與一踏曰。三十年後吾道大行。 ^148b2

天童華云。善射者箭不虗發。
若是個漢。何處更有幽溪。
雖然如是。最初一踏何異最後一踏。 ^148b10

天寶樞云。幽溪門庭壁立。
家法森嚴。不因者僧怎見汗馬功高。 ^148b14

古塘□云。者老漢費盡腕頭氣力。
要且踏者僧不著。 ^148b18

白巖符云。顛倒乾坤。
粉碎華嶽。還他幽溪。
者漢怎奈撞著個鈍根阿師。
未免勞而無功。者僧若肘後有符。
待他繞禪牀一帀而坐。
便好呵呵大笑云。
者老漢一釣便上。
管教幽溪死在手裏。
宗門拈古彚集卷第二十五
 ^148b22
