
other:: 金剛經疏記科會卷第七
author:: 唐　圭峰大師　疏
author:: 宋　長水大師　記
author:: 後學古杭雲棲釋大#CB15358;科會
commentary:: 
△八、斷持說未脫苦果疑〔疏〕二：初、標章敘疑，
二、依經斷疑。初、標章敘疑四：初、標章，二、
指疑起處，三、印定，四、結成疑。 ^447a45

初標章。 ^447b4

【疏】八、斷持說未脫苦果疑。 ^447b6

【記】第八疏，初標章。 ^447b8

△二、指疑起處。 ^447b10

【疏】論云：向說捨身、苦身果報，故福劣。 ^447b12

【記】向說下，指疑起處也。
此從前內財較量中來，謂河沙命施，全勝外財，
猶感苦身，故名為劣。 ^447b14

△三印定 ^447b18

【疏】若爾。 ^447b20

【記】若爾者，印定前說。 ^447b22

△四、結成疑。 ^447b24

【疏】依此法門，持說諸菩薩行苦行，亦是苦果。 ^447b26

【記】依此下，結成疑也。
謂依此經，受持解說，不憚勞苦，即是菩薩行。
菩薩之行，無所不為：剜身然燈，割股救鴿；
一句投火，半偈亡軀；供佛燒身，捐形飼虎。
如是等行，皆名苦因。
為行頗同，果證何異？
因果既等，何勝劣哉？ ^447b28

【疏】云何此法不成苦果？ ^447b38

【記】云何等者，意明前捨身命即成苦果，
今受持經亦是苦行，何故不成苦果耶？ ^447b40

△二、依經斷疑〔經〕二：初、明超忍以斷疑，
二、勸離相以安忍。
初、明超忍以斷疑二。
初明忍體。二明忍相。 ^447b44

初明忍體。
orig::  ^447b48

須菩提！忍辱波羅蜜，如來說非忍辱波羅蜜。
commentary::  ^447c2

【疏】斷疑之文二：初、明超忍以斷疑二：初、明忍體。 ^447c4

【記】忍體。經意云：忍辱波羅蜜者，勝義諦中則無此相，故云非忍辱等。 ^447c6

【記】斷疑意者。若如汝言，受持此經，及菩薩行苦行，
便同捨身，俱成苦果者，此義不然。
以前捨身，不達無相，即成苦果。
持說此法，菩薩苦行，達無我人，知忍無忍，
彼岸非岸，直造本源，豈成苦果？
故云忍辱非名辱等。 ^447c10

【疏】忍到彼岸，已離苦相，況彼岸非岸，誰苦誰忍！ ^447c20

【記】忍到等者。然此以超忍為體，須知本末五重，
然後披疏，則明見其理。
五重者：一、是本源之心，非動非靜；二、不忍，
謂以怨報怨；三、忍雖不加報，未能忘懷，
即未至彼岸忍；四、心情絕慮，寂然不動，
即至彼岸忍；五、非動非靜，即超彼岸忍。
為治動心，且居靜境，動既非實，靜豈為真？
若準五門，方為究竟，與其第一，更無二源，
體相常然，竟無改易。 ^447c22

○今言忍辱波羅蜜即第四門，非忍辱波羅蜜即第五門。 ^447c34

○離苦相者，已越第三彼岸非岸，兼超第四，
尚踰靜境，豈有動心？
初後兩端，正當忍體。 ^447c36

△二、明忍相二：初、引一生證極苦忍，二、引多生證相續忍。
初、一生證極苦忍二：初、正明，二、反顯。 ^447c42

【疏】二、明忍相二：初、引一生證極苦忍二：
初、正明。 ^447c46

△初、正明二。初徵。
二釋。
初徵。
orig::  ^447c48

何以故？
commentary::  ^448a2

【記】正明經徵。意云：以何義故，能行此忍？ ^448a4

△二釋。
orig::  ^448a6

須菩提！如我昔為歌利王割截身體，我於爾時，
無我相、無人相、無眾生相、無壽者相。
commentary::  ^448a8

【記】釋意云：以無我等相故也。 ^448a12

【疏】歌利，此云極惡。
佛昔作仙，山中修道，王獵疲寢，妃共禮仙。
王問得四果，皆答不得。
王怒割截，天怒雨石，王懼而懺悔。
仙證本無瞋，王乃免害。 ^448a14

【記】歌利王等。準涅槃經說：我念往昔，生南天竺富單那城婆羅門家。
是時有王，名迦羅富，其性暴惡，憍慢自在。
我於爾時，為眾生故，在彼城外，寂然禪思。
爾時彼王，春木華敷，與其眷屬、宮人、綵女，
出城遊觀，在林樹下，五欲自娛。
其諸綵女，捨王遊戲，遂至我所。
我時為欲斷彼貪故，而為說法。
時王見我，便生惡心，而問我言：汝今已得阿羅漢果耶？
我言：不得。復言：或得不還果耶？
我言：不得。復言：汝既年少，未得如是二果，
則為具有貪欲煩惱，云何恣情觀我女人？
我即答言：大王當知！
我今雖未斷貪欲結，然其內心，實無貪著。
王言：癡人！世有仙人，服氣食果，見色尚貪，
況汝盛年，未斷貪欲，云何見色而當不著？
我言：大王！見色不貪，實不由於服氣食果，皆由繫念無常不淨。
王言：若有輕他而生誹謗，云何得名修持淨戒？
我言：大王！若有妬心則為誹謗，我無妬心云何言謗？
王言：大士！云何名戒？
我言：忍名為戒。王言：若忍是戒當截汝耳，若能忍者知汝持戒即截我耳。
時我被截容願不變，時王羣臣見是事已，
即諫王言：如是大士不應加害。
王告諸臣：汝等云何知是大士？
諸臣答言：見受苦時容顏不變。
王復詰言：我當更試知變不變？
即劓其鼻刖其手足。
爾時菩薩已於無量無邊世中，修習慈悲慜苦眾生。
時四天王心懷瞋忿雨砂礫石，王見事已心大怖畏，
復至我所長跪而言：惟願哀愍聽我懺悔。
我言：大王！我心無瞋亦如無貪。
王言：大德！云何得知？
我即立誓：我若真實無瞋恨者，令我此身平復如故。
發是願已身即平復。 ^448a20

○今疏言問得四果者，葢通相而言也。 ^448b24

【疏】論云：不但無苦，而乃有樂，以慈悲故。 ^448b28

【記】論云下，義如後釋。 ^448b30

【疏】二、反顯。 ^448b32

△二、反顯二。初徵。
二釋。
初徵。
orig::  ^448b34

何以故？
commentary::  ^448b36

【記】反顯經徵。意云：以何義故，得知無我等相？ ^448b38

△二釋。
orig::  ^448b40

我於往昔節節支解時，若有我相、人相、
眾生相、壽者相，應生嗔恨。
commentary::  ^448b42

【記】釋意云：若有我相，應生嗔恨；既不嗔恨，則無我相。
如昔立誓：若實無瞋，身即平復；以無瞋故，
則知無我；以無我故，方成真實忍波羅蜜。 ^448b46

○支，離也。 ^448c2

△二、引多生證相續忍。 ^448c4

【疏】二、引多生證相續忍。
orig::  ^448c6

須菩提！又念過去於五百世作忍辱仙人，
於爾所世無我相、無人相、無眾生相、無壽者相。
commentary::  ^448c8

【記】相續忍。經意云：恐人將謂只是一度能為此忍，故說過去已五百生。
或恐人言無我能忍，應可暫時，若使頻為，
必不能爾，故說多生悉皆如是。
或恐人言有何所因，無我能忍，故說多生忍之熟故。
含三意故，有是言也。 ^448c12

【疏】累苦故，忍熟而樂，但與正定慈悲相應。 ^448c22

【記】累苦故者，本疑累苦難忍，却由累苦能忍，斯則翻前三意中後二意也。 ^448c24

○而樂者，然有四意故樂：一、為忍熟故樂，
如役力之人，久得其志也。
二、為正定故樂，常踞大定，寂滅不動故。
三、為愍他故樂，如孩子杖父，父即樂生。
四、為自利故樂，以將此幻形，易得堅質。
具茲四意，故言樂也。
疏文但有前三。 ^448c26

【疏】故偈云：離我及恚相，實無有苦惱，共樂有慈悲，如是苦行果。 ^448c36

【記】故偈云下，引證。
○如是苦行果者，對破疑情也。
謂因苦果還苦，因樂果還樂，故不同也。
如陶金作器，器還是金。
和土脫墼，墼還是土。
前徵云何此法不成苦果，今此結云如是苦行，故不成苦果也。 ^448c40

△二、勸離相以安忍〔疏〕二：初、引論敘意，
二、分文正釋。 ^448c48

初、引論敘意。 ^449a2

【疏】二、勸離相。以安忍論云：若有菩薩不離我相，
見苦行苦，欲捨菩提心，故勸離相。
無著云：為對治不忍因緣，有三種苦，謂流轉苦、
眾生相違苦、乏受用苦。 ^449a4

【記】二、勸離相中，疏二：一、引論敘意。
○論云下。出勸之由也。
謂不能安忍，欲捨菩提心，由見苦故。
見苦是苦者，由不離我相故。
若離我相，則不見苦，自然成忍，不捨菩提。
故今勸之，令離相也。
夫菩提心者，謂上求下化，二利不息。
既若見苦為苦，即不能忘身捨命，出生入死，是故便捨大菩提心。
如舍利弗，本發大心，行菩薩行，至六住，
被乞眼睛，便生瞋忿，不成忍行。
捨大歸小，葢由我相也。 ^449a12

○三種苦者，前二即次文，後一即當第十疑中，
心住於法，行布施等是也。
意明住相行施，墮有漏中，受用欲樂，疲乏生苦也。
亦可有漏有限，有限故乏受用，乏受用故生於苦也。
然今依天親科經，故不收入。
此段前二，文理相似，故全用之。 ^449a26

△二、分文正釋〔經〕二：初、總標；二、別顯。
【疏】文二：初、總標。 ^449a38

△初、總標。
orig::  ^449a42

是故，須菩提！菩薩應離一切相，發阿耨多羅三藐三菩提心。
commentary::  ^449a44

【記】總標。經意云：以是無我相等得成忍行故，彼諸菩薩應須離相發菩提心。 ^449a48

【疏】若離相發心，雖逢大苦，即能不捨。 ^449b4

【記】若離等者，住相既捨，菩提不住，即成大忍。
菩提之心，自然久固，何捨之有也？ ^449b6

【疏】無著云：離一切相者，為離如是三苦相也。 ^449b10

【記】無著下，可知。 ^449b12

△二、別顯二：初、對治不忍流轉苦，二、對治不忍相違苦。 ^449b14

【疏】二、別顯二：初、對治不忍流轉苦。 ^449b18

△初、對治不忍流轉苦。
orig::  ^449b20

不應住色生心，不應住聲、香、味、觸、法生心，應生無所住心。
若心有住則為非住，是故佛說菩薩心不應住色布施。
commentary::  ^449b22

【記】流轉苦。經意云：不應住於色等六境，
生於妄心，應生無住菩提之心。
若心有住色等境界，則為非住菩提也。 ^449b28

○以是義故，佛於正答問之中，說菩薩心不應住於色等布施。 ^449b32

○菩薩之行，處處皆同，故引前文以證於後也。 ^449b34

【疏】初、正明。流是集諦，轉是苦諦。
無著云：若著色等，則於流轉苦中疲乏，故菩提心不生。 ^449b38

【記】流是下，解科文。
此即四諦之中，前二世間因果也。
大雲解云：集招苦果，故說為流；生死不停，故名為轉。
斯則襲習綸輪之義也。 ^449b42

○著色等者，著色等，即疲乏菩提心不生。
不著色等，即不疲乏菩提心生矣。 ^449b46

【疏】後引證。引前說無住施，具含六度，證此文矣。 ^449c4

【記】引前等者，是上修行文中也，已如前說。 ^449c6

△二、對治不忍相違苦〔疏〕二。
初科。二釋。
初科【疏】二、對治不忍相違苦。 ^449c8

△二、釋二：初、正釋，二、指配。
初、正釋二。初引無著顯意。
二約天親釋文。 ^449c12

初引無著顯意。
orig::  ^449c14

須菩提！菩薩為利益一切眾生，應如是布施。
如來說一切諸相即是非相，又說一切眾生則非眾生。
commentary::  ^449c16

【記】相違苦。經意云：菩薩行行，本為利益眾生故，使離相行於布施。
若能離相，則眾生相違時，不生疲乏也。 ^449c20

○況我法二相，如來說為非相耶。
以皆本無，故須離矣。
若其本有，何用離之。
勸離之旨，方茲著矣。 ^449c24

【疏】無著云：既為眾生行施，云何於彼生瞋？
由不能無眾生想故，眾生相違時即生疲乏。
故顯示人無我，法無我。 ^449c30

【疏】疏文內引無著顯意。
○既為等者，葢不合為而為之也。
如人邊客，本為供承，見有所須，反生凌辱，於理如何。 ^449c36

○由不能下出，瞋之所以也。
○故顯下，出經意也。
但無此二，心必相應。 ^449c40

△二、約天親釋文。 ^449c44

【疏】論云：諸相者，眾生相也；非相者，無我也。
陰中見我，是眾生相。 ^449c46

【記】論云下，二、約天親釋文。
○眾生相者，以魏經云一切眾生相故。 ^450a2

○陰中等者，今於陰中不見有我，故云非相也。 ^450a4

【疏】一切眾生者，五陰法也。
非眾生者，陰空故，法無我也。 ^450a8

【記】五陰法者，以彼眾生皆用五陰之所成故。
○陰空等者，以無能成之五陰，故云法無我也。 ^450a12

【記】然此人法二相，本自空無，眾生不知，妄執為有。
今所說者，意令知而離之也。 ^450a16

【記】又此我法經文，文與意反。
文即先法後人，意則先人後法。
魏經之內，文句昭然，故今疏中順意釋也。 ^450a20

△二指配 ^450a26

【疏】乏受用苦，配在後段。 ^450a28

△九、斷能證無體非因疑〔疏〕二：初、標章敘疑，
二、依經斷疑。初、標章敘疑二。
初標章。二敘疑。 ^450a30

初標章。 ^450a32

【疏】九、斷能證無體非因疑。 ^450a34

【記】第九疏，初標章。 ^450a36

△二、敘疑。 ^450a38

【疏】論云：於證果中無道，云何彼於果為能作因？ ^450a40

【記】於證下，述疑意，兼指疑起處也。
○此從前第三、第七中來。
以彼較量內外財施，不及持經，以此得菩提故。
遂起疑云：若然者，且言說是因，因即是道。
以此證果，理則不成。
何者？以果是無為，無為有體。
因是有為，有為無體。
無體之道，不到果中。
云何說此而為因耶？ ^450a42

△二、依經斷疑〔經〕二：初、斷疑，二、離執。
初、斷疑〔疏〕二。初略消經意。
二廣釋五語。 ^450b6

初略消經意。
orig::  ^450b8

須菩提！如來是真語者、實語者、如語者、
不誑語者、不異語者。
commentary::  ^450b10

【疏】斷疑之文二：初、斷疑。 ^450b14

【記】斷疑。經意云：如來之言，真實無異，皆如其事，
不誑眾生，持說必趣菩提，汝等云何不信？ ^450b16

○又以如來說於真實等，故名如來為真實語者，由是者字皆屬如來。 ^450b18

【疏】佛所有說，皆如其事，今說證果，何疑不然？ ^450b24

【記】疏文，初略消經意。
○佛所下。通說斷疑之意。
○皆如其事者，即下四語所說之事。 ^450b26

○今說等者，以彼況此也。
意云彼既無謬，此豈不然？ ^450b28

△二、廣釋五語。 ^450b32

【疏】真語者，說佛身大菩提法也，是真智故。 ^450b34

【記】真語下，二、廣釋五語。
○佛身即真身也。
以法報合論，理智無二故。
若欲分文別指，則佛身是報，大菩提法為法也。 ^450b36

○是真智者，以菩提是覺，覺即智故。
論云：依此法身，說名本覺。
法報合說，同名真身。
如來說此真智之法，乃名如來為真語者，此則以所說名能說也。
餘皆例此。 ^450b40

【疏】實語者，說小乘四諦，諦是實義。 ^450b48

【記】諦實等義，已如前說。 ^450c2

【疏】如語者，說大乘法有真如，小乘無也。 ^450c4

【記】如語等者，小乘雖有生空之理，非實真如，
以是偏真，未徹源故。
大乘之內，具顯三空，空病亦空，是究竟真如法也。 ^450c6

【疏】不異語者，說三世授記等事，更無參差。 ^450c12

【記】不異者，與三乘弟子授記劫數久遠，
名號、壽量、國土等事，一一不異故也。 ^450c14

【疏】佛將此四語不誑眾生，是故秦譯加不誑語。 ^450c18

【記】佛將等者，謂本來只有四語，秦什譯時，
加此一語，欲以統收四語，發明佛意，用之斷疑也。 ^450c20

○應可一一舉而問之，以顯不誑之義。
且如佛說大菩提法，為真智時，為真不真耶？
則對曰：真。當知如來是真語者，斯則不誑之義明矣。
他皆例此。 ^450c22

【記】說此四事既不誑人，今說此經受持得菩提果，豈成誑耶？
云何不信？ ^450c30

【記】雖此言說有為無體之因，能證離言無為有體之果。
故偈云：果雖不住道，而道能為因，以諸佛實語，彼智有四種。
亦如淨名云：文字性離即是解脫，無離文字說解脫也。 ^450c34

△二、離執。
orig::  ^450c42

須菩提！如來所得法，此法無實無虗。
commentary::  ^450c44

【疏】二、離執。 ^450c46

【記】離執經意者，前雖以言遣疑，又恐隨言生執。
聞說依言得菩提，便謂言中有菩提；及聞言中無菩提，便謂畢竟無菩提。
不達言空而法實，故作斯執。
今則遣之，故云如來所得等也。 ^450c48

【疏】無實者，如言說性非有故。 ^451a8

【記】如言等者，為言說緣生本無自性，言中菩提亦同言說。
何以故？有名無實故。
如言於火但有火名，名言二法皆無體性，故云如言等也。 ^451a10

【疏】無虗者，不如言說自性有故。 ^451a16

【記】不如等者，不似言說也。
謂言說畢竟無體，菩提之法，即不無也。
但以不在言中，不無離言之法。
如言中之火雖無，不無離言之火。 ^451a18

【記】由是言中雖無火，不妨因言而得火；
言中雖無菩提，不妨因言而得菩提。
以依言進修，必證果故。 ^451a24

○若然者，則不應言中執有，離言執無。
達此有無，方云離執。
故偈云：順彼實智說，不實亦不虗。
如聞聲取證，對治如是說。 ^451a28

△十、斷如遍有得無得疑〔疏〕二：初、標章敘疑，
二、依經斷疑。初、標章敘疑四：初、標章，二、
指疑起處，三、立理，四、結成疑。 ^451a34

初標章。 ^451a38

【疏】十、斷如遍有得無得疑。 ^451a40

【記】第十疏，初標章。 ^451a42

△二、指疑起處。 ^451a44

【疏】論云：若聖人以無為真如法得名。 ^451a46

【記】若聖下，指疑起處，此從第三中來。
○準彼，但云無為，不言真如。
今所言者，揀餘無為故。 ^451a48

○所以揀者，欲顯所疑要成徧義，餘無為法有不徧故。 ^451b2

△三立理 ^451b6

【疏】彼真如一切時處恒有。 ^451b8

【記】彼真如下，立理也。
○如華嚴云：法性徧在一切處，一切眾生及國土，
三世悉在無有餘，亦無形相而可得。
斯則處及塵塵，時該念念故也。 ^451b10

△四、結成疑。 ^451b16

【疏】何故有得者，有不得？ ^451b18

【記】何故下，結成疑。
○既徧時處，即合皆得，何故有得不得耶？ ^451b20

△二、依經斷疑〔經〕二：初、舉喻斷疑，二、讚經功德。
初、舉喻斷疑。
orig::  ^451b24

須菩提！若菩薩心住於法而行布施，如人入闇，則無所見。
若菩薩心不住法而行布施，如人有目，
日光明照，見種種色。
commentary::  ^451b28

【疏】斷疑之文二：初、舉喻斷疑。 ^451b34

【記】斷疑。經意云：若住法行施，則不得真如，
如入暗中，一無所見。
若無住行施，則得真如，如太陽昇天，何所不矚？ ^451b36

○真如雖徧，得失在人。
義理昭然，竟何所惑。 ^451b40

【疏】論云：無智住法，心不清淨故不得；有智不住法，心清淨故得。 ^451b44

【記】無智等者，謂無般若觀照之智。
由無智故，即執著色等六塵，及空有等一切法也。
以住是執著之義，故云住法。
心不淨者，由執著故，為塵所染，正智不生，
不證真理，故云不得。
得即證也。 ^451b48

○有智等者，反前可見。 ^451c6

【疏】有目者，如得對治法。
日光者，如所治闇，盡能治現前。
空喻真如，色喻性上萬德。 ^451c10

【記】對治等者，以經中具有法喻，疏中配釋，
影略難明，今要預說，然會疏文。 ^451c14

【記】謂喻中有五：一、空，二、色，三、暗，四、日，五、目。
○法中有四：一真如，二性德，三煩惱，四智。 ^451c18

○法四喻五，數不齊者，以空喻真如，色喻性德，
暗喻煩惱，日、目二事，同喻一智。
所以然者，以日、目二事，各有一能，智慧之中，具有二義。
日能破暗，如智斷惑。
目能見空，如智證理。
既目無破暗之義，日無見空之能，約義分之，
但有四對：法、喻。 ^451c20

【記】喻中意者，且如虗空無所不徧，一切色法亦滿世間，百千萬人悉在其內。
日光未出，六合瞑然，雖在空而不見空，雖對色而不見色。 ^451c32

○苟或日出，昏暗盡除，眼目開明，空色皆見，
匪但空無邊際，身在其中，反思暗瞑之時，不曾暫出。 ^451c36

【記】法中亦爾。謂真如之理，周徧十方，性上功德，
亦徧一切，眾生無量，悉在其中。
以智慧未生，唯是癡暗，雖在真內，何曾見真？
雖有性德，不見性德。 ^451c42

○苟或智慧明發，惑暗盡除，真性廓周，
自然明見，匪但性無邊際，身在性中，反思迷暗之時，不曾暫離。 ^451c46

【記】故肇公云：道遠乎哉？
觸事而真。聖遠乎哉？
體之則神。 ^452a4

○彌勒頌云：時及處實有，而不得真如，
無智以住法，餘者有智得。 ^452a6

【記】對治法者，即智慧也。
以日目二種，同喻此故。
謂日是能治，暗是所治，所治之暗，既盡能治，
日光現前，即能見其色等。
法中惑智，例此言也。 ^452a10

○故偈云：暗如愚無智，明者如有智，對法及對治，得滅法如是。 ^452a14

△二、讚經功德二：初、總標，二、別顯。 ^452a20

【記】讚德者，以顯得真如為由心淨，心淨由不住法，
不住法緣有智，有智葢由聞經。
當知此經有其勝德，故須讚歎，以示將來。 ^452a22

○勝德之相，即下十段。 ^452a26

△初、總標。
orig::  ^452a28

須菩提！當來之世，若有善男子、善女人，
能於此經受持讀誦，則為如來以佛智慧，
悉知是人、悉見是人，皆得成就無量無邊功德。
commentary::  ^452a30

【疏】二、讚經功德二：初、總標。 ^452a36

【記】總標經意，如文可知。
○所言以佛智慧知功德者，意言除佛世尊餘無知者，葢顯功德之殊勝也。 ^452a38

【疏】無著云：讀誦者，此說受持因故，為欲受故讀？
為欲持故誦？ ^452a42

【記】受持因者，標也。
○為欲下。釋。
○欲受其文，故先讀。
欲持其義，故先誦。
是故受持皆由讀誦，故分因果也。 ^452a46

【疏】論云：受持修行，依總持法故；讀誦修行，依聞慧廣故。 ^452b4

【記】受持等者，謂依總持法而受持修行。
若文若義，總能領納，方曰受持，此則思慧也。 ^452b8

○讀誦等者，謂依聞慧廣故，讀誦修行。
若無所聞，憑何讀誦此聞慧也。
論云：廣多讀習，亦名聞慧。 ^452b10

○然皆言修行者，葢通相說也，非是三慧中修慧。
以修慧與理相應，唯局無漏，出於讀等四法之表，故不配之。
但約聞思二慧共所成就，故疏次云是則從他聞法等。 ^452b14

【疏】是則從他聞法，內自思惟，為得修行智也。
故偈云：修從他及內。 ^452b22

【記】故偈下，引證。
○從他，即聞慧也。
及內，即思慧也。 ^452b26

△二、別顯十：初、捨命不如，二、餘乘不測，
三、依大心說，四、具德能傳，五、樂小不堪，
六、所在如塔，七、轉罪為佛，八、超事多尊，
九、具聞則疑，十、總結幽邃。
初、捨命不如二。初捨命福。
二信經福。 ^452b28

初捨命福。
orig::  ^452b34

須菩提！若有善男子、善女人，初日分以恒河沙等身布施，
中日分復以恒河沙等身布施，後日分亦以恒河沙等身布施，
如是無量百千萬億劫以身布施。
commentary::  ^452b36

【疏】二、別顯十：初、捨命不如二：初、捨命福。 ^452b42

【記】捨命福，經意可知。 ^452b44

【疏】偈云：以事及時大，福中勝福德。 ^452b46

【記】以事等者。以前來已說命施，此中復說者，葢時事俱勝故。
時即布施之時，事即布施之事。
前但一度施一河沙身命，時事皆小。
今則無量劫中，日復三度以河沙身命布施，時事皆大。
是捨命福中勝福德也。 ^452b48

△二信經福。
orig::  ^452c10

若復有人聞此經典，信心不逆，其福勝彼，
何況書寫、受持、讀誦、為人解說！
commentary::  ^452c12

【疏】二、信經福。 ^452c16

【記】信經、福經，意亦可知。
○不逆者，是不謗義也。
魏經如此。 ^452c18

【疏】信經劣於持說，多命勝於前喻。 ^452c22

【記】信經者，謂能所較量之中，皆有勝劣。
能中，一河沙數為劣，三時多劫為勝。
所中，信經為劣，持說為勝。
前則以劣況勝，此則以勝況劣。
前淺後深，天地之遠矣。 ^452c24

△二、餘乘不測。
orig::  ^452c32

須菩提！以要言之，是經有不可思議、不可稱量、無邊功德。
commentary::  ^452c34

【疏】二、餘乘不測。 ^452c38

【記】餘不測。經意云：若具足讚歎，終不可窮。
以實言之，有無邊功德等也。 ^452c40

【疏】偈云：非餘者境界。 ^452c44

【記】非餘等者，非二乘菩薩能盡知也，故前云以佛智慧而悉知故。
又下文云：當知是經義不可思議，果報亦不可思議。
佛尚如此，餘豈能知？ ^452c46

【疏】無著云：不可思議者，唯自覺故；不可稱量者，無有等及勝故。 ^453a4

【記】自覺者，謂以心思口議，但及名相之境，
此非名相，故不可思議，惟證相應故也。 ^453a8

○等及勝者，兩意：一則無有等此勝功德故，
二則無有勝於此故，無有等於此故。
故心經云：是無上呪，是無等等呪。
及即等義，故不別標也。 ^453a10

△三、依大心說。
orig::  ^453a18

如來為發大乘者說？
為發最上乘者說？
commentary::  ^453a20

【疏】三、依大心說。 ^453a22

【記】大心說。經意云：以非餘者所知故，故為最上者說。 ^453a24

【疏】最上者，一佛乘也。 ^453a28

【記】一佛乘者，經中。
初標大乘名，恐濫於權教，故復揀云最上乘者。
今疏中出最上乘體，故云一佛乘也。
體當本覺，故名為佛；非二非三，故名一乘。
故魏經云：為住第一大乘眾生說，即當善吉所為機，發無上菩提心者。 ^453a30

△四、具德能傳。
orig::  ^453a40

若有人能受持、讀誦、廣為人說，如來悉知是人、
悉見是人，皆得成就不可量、不可稱、無有邊、
不可思議功德，如是人等則為荷擔如來阿耨多羅三藐三菩提。
commentary::  ^453a42

【疏】四、具德能傳。 ^453a48

【記】能傳。經意云：若能宣說受持，此則修行二利，
能令佛種不斷，則名荷擔菩提。 ^453b2

【疏】成就等者，偈云：滿足無上界。 ^453b6

【記】滿足無上界者，滿足即成就義，界即因義。
意明不可量等功德，與無上菩提為因故也。 ^453b8

【疏】荷擔者，無著云：肩負菩提重擔故。 ^453b12

【記】荷擔等者，在肩曰擔，背負曰荷。
今明行菩薩行，即是荷擔。
謂以大悲下化，以大智上求，以大願雙運，
安於精進肩上，從煩惱生死中出，念念不住，
直至菩提真性，自他一時解脫，方捨此擔。
法炬經中，具有此說。
今經云：受持讀誦即自利，廣為人說即利他。
既若二利兼行，必以大願為體。
由是能令佛種不斷，故名荷擔菩提。 ^453b14

△五樂小不堪。
orig::  ^453b28

何以故？須菩提！若樂小法者，著我見、人見、
眾生見、壽者見，則於此經不能聽受讀誦、為人解說。
commentary::  ^453b30

【疏】五、樂小不堪。 ^453b34

【記】樂小。經徵意云：云何唯為大乘者說？
何故持說名為荷擔菩提？ ^453b36

○釋意云：以樂小者著我等見，不能持說，故知能持能說是最上乘荷擔菩提之者。 ^453b38

【記】問：何者名為小法？
誰為樂小之人？答：四諦緣生，名為小法。
聲聞、緣覺，即是樂小之人。
滯情於中，乃名為樂。
彼有法執，此顯三空，是其非處，故不能持說。
故魏經云：若有我人等見，於此法門能受持者，無有是處。
當知若能持說，即是樂大法者，不著我人等見也。 ^453b42

○問：聲聞、緣覺已達我空，云何經中而言著我？
答：以我、人等見是心、心所法，著之即是法執，
故指緣覺、聲聞也。 ^453c4

○或可樂小法者，即是聲聞、緣覺。
著我見者，即是一切凡夫。 ^453c8

△六、所在如塔
orig::  ^453c12

須菩提！在在處處若有此經，一切世間天、
人、阿修羅所應供養，當知此處則為是塔，
皆應恭敬作禮圍繞，以諸華香而散其處。
commentary::  ^453c14

【疏】六、所在如塔。 ^453c20

【記】如塔經。意云：經顯法身，依法則有報化。
三身既存，塔廟斯在，是故此處勸應供養。 ^453c22

【記】準纂靈記說。隋朝益州新繁縣王者村。
有書生姓苟。未詳其名。
於彼村東空中。四面書之。
村人謂曰。書者何也。
曰。我書金剛般若經。
曰。何用焉。曰。與諸天讀之。
時人見聞。若存若亡。
彼屬霖雨。流水霶霈。
唯此地方丈餘間。
如堂閣下。竟無沾濕。
於是牧童。每就避雨。
時人雖在。莫知所由。
至武德初。有西僧至。
神貌頗異。於此作禮。
村人謂曰。前無殿塔。
為何禮也。曰。君是鄉人耶。
曰。然。僧曰。君大無識。
此有金剛般若經。
諸天置葢其上。不絕供養。
云何汙踐。使其然乎。
村人乃省苟生寫經之處。
自此遂甃甓嚴欄護之。
不令汙踐。苟至齋日。
每常供養。瞻禮者往往有聞天樂之聲。
迄今其處。雨不能濕。 ^453c26

○且空書無跡，尚乃如斯，況紙素分明，而不能爾？ ^453c48

△七、轉罪為佛。
orig::  ^454a4

復次，須菩提！善男子、善女人受持讀誦此經，
若為人輕賤，是人先世罪業應墮惡道。
以今世人輕賤故，先世罪業則為消滅，當得阿耨多羅三藐三菩提。
commentary::  ^454a6

【疏】七、轉罪為佛。 ^454a12

【記】轉罪經。意云：如過去造極惡，合來世墮三途者，
苟遇此經，受持讀誦，功力既著，能消極惡，
遂以現遭輕賤之事，更不墮於惡道，即是轉重業令輕受也。 ^454a14

○持經無我等相，即煩惱障盡。
極惡消滅，即業障盡。
不墮，即報障盡。三障既滅，三德必圓，故云當得菩提也。 ^454a20

【疏】輕賤者，總包於中或打或罵，故隋譯云輕賤、甚輕賤。
無著云：此毀辱事有無量門，故復云甚輕賤。 ^454a26

【記】總包等者，以打罵等事，皆名輕賤故。
○隨譯下，引證。 ^454a30

○無著下，輕釋無量者，以身、口、意三所為之事，
但不饒益，皆屬輕賤也，故云無量。 ^454a32

【疏】當得菩提者，罪滅故。 ^454a36

【記】罪滅者，罪障既盡，漸漸修行，因圓果滿，自然為佛。 ^454a38

○經言當得，意顯後時，非謂現世得成佛果。 ^454a40

【記】餘轉滅等義，已於懸談五因中說竟。 ^454a42

△八、超事多尊〔疏〕二。
初總敘意。二別科釋。
初總敘意。 ^454a44

【記】八、超事。多尊論云：示現速證菩提法故。 ^454a48

【記】第八，經疏二：初、總敘意。
○速證等者。意明持說此經，速證菩提之法，
所以超過如來，事多世尊之福。
故偈云：福不至菩提，二能至菩提也。 ^454b2

△二、別科釋〔經〕二：初、供佛多中全具福，
二、持經多中少分福。
初、供佛多中全具福。
orig::  ^454b8

須菩提！我念過去無量阿僧祗劫，於然燈佛前，
得值八百四千萬億那由他諸佛，悉皆供養承事，無空過者。
commentary::  ^454b12

【疏】文二：初、供佛多中全具福。 ^454b18

【記】二、別科，釋經二，初中。
全具福，經意可見。
○然燈前者，以釋迦因地修行，經三無數劫，
第一劫滿遇寶髻如來，第二劫滿遇然燈如來，第三劫滿遇勝觀如來。
今云然燈前者，即第二劫中也。 ^454b20

【疏】那由他者，十億為洛叉，十洛义為俱胝，十俱胝為那由他。 ^454b28

【記】那由他者，第九數，數當萬萬。 ^454b32

△二、持經多中少分福。
orig::  ^454b34

若復有人，於後末世，能受持讀誦此經，
所得功德，於我所供養諸佛功德，百分不及一，
千萬億分，乃至算數譬喻所不能及。
commentary::  ^454b36

【疏】二、持經多中少分福。 ^454b42

【記】少分福。經意對前比量，可解。
○然所不及者，有二義：一、彼得福德，此得菩提故。
二、彼有我相，此無我相故。
故前云此人無我人相等也。 ^454b44

△九、具聞則疑。
orig::  ^454c2

須菩提！若善男子、善女人，於後末世，有受持讀誦此經，
所得功德，我若具說者，或有人聞，心則狂亂，狐疑不信。
commentary::  ^454c4

【疏】九、具聞則疑。 ^454c10

【記】則疑。經意云：前雖較量，亦未具說；若具說者，人必狐疑。 ^454c12

○孤者，狡獸也。以多疑故，故云狐疑。
述征記云：風勁河氷始合，要須狐行，以此物善聽，聽氷下水無流聲即過也。 ^454c14

○魏經即但云疑惑。 ^454c18

△十、總結幽邃。
orig::  ^454c20

須菩提！當知是經義不可思議，果報亦不可思議。
commentary::  ^454c22

【疏】十、總結幽#CB15035;。 ^454c24

【記】幽#CB15035;。
經意云：較量不及，佛不具說者，以此經義及持者果報，皆不可心思言議故也。 ^454c26

【疏】無著云：此顯示彼福體及果體不可測量故。 ^454c30

【記】福體者，經義也，為福所依故。
○果體者，佛菩提也。 ^454c32

○測量，即思議也。
○以福田佛果，皆無相故。 ^454c34

【記】然科云總結幽邃，準疏所判，但局第十疑中。
今若詳之，兼該三七之二。
以始自第三，乃至第十，邐迤次第五度較量，
謂外財兩度，內財兩度，佛因一度。
且第一以一三千界七寶布施，較量不及持說；
第二以無量三千界寶施，較量不及；第三以一？
河沙數身命布施，較量不及；第四以無量？
河沙數身命布施，較量不及；第五以如來因地供養諸佛功德，
較量不及。至此第五，是較量之極，更無譬喻可以比況，故云乃至算數譬喻所不能及。
苟或具說，人必生疑，故復云我若具說者，
或有人聞，心則狂亂，狐疑不信。
自此之後，讚較都絕。
所以望前數段，故總結云當如是經義不可思議等也。 ^454c36

○問：此至經末，猶有數處較量，云何輙言無較量耶？
答：餘所較量，但是別意，以之斷疑，實非前說五重次第也。
由是隨時略舉一三千界寶，或須彌聚寶，
或阿僧祗界寶，以為較量。
若不然者，豈得勝義之後，却舉劣福為次第耶？
金剛經疏記科會卷第七
 ^455a10
