
other:: 
pin:: 大方廣佛華嚴經疏卷第一百一十五〔入第七十六經卷末〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△四、賢勝優婆夷幻智無依善友。
文六：初、依教趣求。
orig::  ^926c11

向聚落城，至賢勝所。
commentary::  ^926c15

△二、見敬諮問。
orig::  ^926c17

禮拜圍繞，合掌恭敬〔至〕善能誘誨，願為我說。
commentary::  ^926c19

△二、授己法門二：初、得解脫。
orig::  ^926c21

賢勝答言：善男子！
我得菩薩解脫，名：無依處道場。
commentary::  ^926c23

直就經文，內外無依即是道場。
賢首云：梵名那、阿賴耶、曼茶羅。
那者，此云無也、不也。
阿賴耶，此云依處也、依止也。
曼茶羅，云道場也、圓場也。
謂無阿賴耶染分依處，而有淨分圓場，
出生勝德不可窮盡，即轉依究竟顯德無盡故也。
orig::  ^926c25

既自開解，復為大說。
commentary::  ^926c35

即二利之用。
△後得三昧。
orig::  ^926c37

又得無盡三昧。
commentary::  ^926c39

是名次月，即為釋名。
orig::  ^926c41

非彼三昧法有盡、無盡。
commentary::  ^926c43

上揀濫，下顯是。
orig::  ^926c45

以能出生一切智〔至〕速疾神通無盡故。
commentary::  ^927a2

謂體則雙超盡及無盡，但從用出生，說無盡耳。
然則二門相成，無依道場即空，如來藏無盡三昧即是不空。
要心無依，契於本空，方見不空。
具性功德，故云出生。
智性眼等，息妄顯出，故曰出生。
出非本無，猶稱性智。 ^927a4

△四謙推勝。
orig::  ^927a12

善男子！我唯知此〔至〕而我云何盡能知說。
commentary::  ^927a14

△五指示後友。
orig::  ^927a16

善男子！南方有城，名為：沃田。
commentary::  ^927a18

是南天竺近水沃潤故，顯無念定水能滋長故。
orig::  ^927a20

彼有長者，名：堅固解脫。
commentary::  ^927a22

無著清淨，惑不能壞，即解脫故。
orig::  ^927a24

汝可往問：菩薩云何學菩薩行、修菩薩道？
commentary::  ^927a26

△六、戀德禮辭。
orig::  ^927a28

爾時，善財禮賢勝足，繞無數帀，戀慕瞻仰，辭退南行。
commentary::  ^927a30

△五、堅固長者幻智無著善友。
文六：初、依教趣求。
orig::  ^927a32

到於彼城，詣長者所。
commentary::  ^927a34

△三、見敬諮問。
orig::  ^927a36

禮足圍繞，合掌恭敬〔至〕善能誘誨，願為我說。
commentary::  ^927a38

△三、授己法門二：初、顯名。
orig::  ^927a40

長者答言善男子〔至〕名無著念清淨莊嚴。
commentary::  ^927a42

無著約境，離所知故；無念約心，心體離念，故無煩惱。
二障永盡，是曰清淨，淨則能嚴法身。 ^927a44

△二、彰用
orig::  ^927a46

我自得是解脫已來〔至〕勤求正法無有休息。
commentary::  ^927a48

既二障不生，則無愛見，故無所求。
無所求故，故能求法無厭無休。 ^927b2

△四、謙己推勝。
orig::  ^927b4

善男子！我唯知此〔至〕能知能說彼功德行。
commentary::  ^927b6

△五指示後友。
orig::  ^927b8

善男子！即此城中〔至〕云何學菩薩行修菩薩道。
commentary::  ^927b10

△六、戀德禮辭。
orig::  ^927b12

時，善財童子禮堅固足，繞無數帀，辭退而行。
commentary::  ^927b14

△六、妙月長者幻智智光善友。
文六：初、依教趣求。
orig::  ^927b16

向妙會所。
commentary::  ^927b18

△二、見敬諮問。
orig::  ^927b20

禮足圍繞，合掌恭敬〔至〕善能誘誨，願為我說。
commentary::  ^927b22

△三、授己法門。
orig::  ^927b24

妙月答言：善男子！
我得菩薩解脫，名：淨智光明。
commentary::  ^927b26

真智廓妄，名為淨智。
後智照法，名為智光。
能淨能光，若秋空滿月，故名妙月。 ^927b28

△四、謙己推勝。
orig::  ^927b30

善男子！我唯知此〔至〕能知能說彼功德行。
commentary::  ^927b32

△五指示後友。
orig::  ^927b34

善男子！於此南方，有城名：出生；彼有長者，
名：無勝軍。
commentary::  ^927b36

謂見佛得法無盡，故無能勝。
眾德所聚，從喻如軍，亦能普勝諸魔軍故。
皆從體出，故城名出生。
orig::  ^927b38

汝詣彼問：菩薩云何學菩薩行、修菩薩道？
commentary::  ^927b42

△六、戀德禮辭。
orig::  ^927b44

是時，善財禮妙月足，繞無數帀，戀仰辭去。
commentary::  ^927b46

△七、無勝軍長者幻智無盡相善友。
文六：初、依教趣求。
orig::  ^927b48

漸向彼城，至長者所。
commentary::  ^927c4

△二、見敬諮問。
orig::  ^927c6

禮足圍繞，合掌恭敬〔至〕善能誘誨，願為我說。
commentary::  ^927c8

△三、授己法門二：初、示名。
orig::  ^927c10

長者答言：善男子！
我得菩薩解脫，名無盡相。
commentary::  ^927c12

法門之名，即所成德相無窮盡故。
△二、以用釋名。
orig::  ^927c14

我以證此菩薩解脫，見無量佛，得無盡藏。
commentary::  ^927c16

得無盡藏者，謂聞諸妙法。
又諸心境無非佛法，故若佛若法皆無有盡。 ^927c18

△四、謙己推勝。
orig::  ^927c20

善男子！我唯知此〔至〕能知能說彼功德行。
commentary::  ^927c22

△五指後善友
orig::  ^927c24

善男子！於此城南〔至〕有婆羅門名最寂靜。
commentary::  ^927c26

虗誑言息，故云寂靜。
寂靜即為淨行，言行君子之樞機。
苟能誠實，斯則可法，故城名為法。
orig::  ^927c28

往詣彼問：菩薩云何學菩薩行、修菩薩道？
commentary::  ^927c32

△六、戀德禮辭。
orig::  ^927c34

時，善財童子禮無勝軍足，繞無數帀，戀仰辭去。
commentary::  ^927c36

△八、最寂靜婆羅門幻幻智誠願語善友。
文六：初、依教趣求。
orig::  ^927c38

漸次南行，詣彼聚落。
commentary::  ^927c42

△二、見敬諮問。
orig::  ^927c44

見最寂靜禮足圍繞〔至〕善能誘誨願為我說。
commentary::  ^927c46

△三、授己法門二：初、標名。
orig::  ^927c48

婆羅門答言：善男子！
我得菩薩解脫，名：誠願語。
commentary::  ^928a2

有二義：一、始終無妄故，如從初發心立弘誓言，必如言行不乖先語故。
二者、隨行不虗故，如忍辱仙人言：我不瞋，令身還復。 ^928a4

△二、以用釋名。即如次釋前二義：初、始終無妄。
orig::  ^928a8

過去現在未來菩薩〔至〕無已退無現退無當退。
commentary::  ^928a12

△二、隨行不虗
orig::  ^928a14

善男子，我以住於誠願語故，隨意所作莫不誠滿。
commentary::  ^928a16

△四、謙己推勝。
orig::  ^928a18

善男子！我唯知此〔至〕而我云何能知能說。
commentary::  ^928a20

△五指示後友。
orig::  ^928a22

善男子！於此南方有城，名：妙意華門。
commentary::  ^928a24

妙意華門，即蘇滿那華，其城門側有之故。
亦在南天，當受其訓，得求友之妙意，勝因之華故。
orig::  ^928a26

彼有童子，名曰：德生。
commentary::  ^928a30

表於淨智，智則萬德由生。
orig::  ^928a32

復有童女，名為有德。
commentary::  ^928a34

表於淨悲，悲為眾德之本，以悲智相導故。
二人同會，會緣之終，此二滿故。
將見慈氏，紹佛位故。
orig::  ^928a36

汝詣彼問：菩薩云何學菩薩行、修菩薩道？
commentary::  ^928a40

△六、戀德禮辭。
orig::  ^928a42

時，善財童子於法尊重〔至〕繞無數帀，戀仰而去。
commentary::  ^928a44

已下入第七十七經。 ^928a46

△九、德生有德幻智歸幻門善友。
文六：初、依教趣求。
orig::  ^928a48

爾時，善財童子漸子漸次南行，至妙意華門城。
commentary::  ^928b4

△二、見敬諮問。
orig::  ^928b6

見德生童子有德童女〔至〕唯願慈哀，為我宣說。
commentary::  ^928b8

△三、示己法門二：初、標名。
orig::  ^928b10

時，童子、童女告善財言〔至〕得菩薩解脫名為幻住。
commentary::  ^928b12

謂能所境智染淨之法，皆從緣起，無定性故，如幻而住。 ^928b14

△二、業用二：初、別明。
orig::  ^928b16

得此解脫故，見一切世界皆幻住，因緣所生故。
commentary::  ^928b18

有十種幻，皆上句標幻，下句以緣生釋成，一一為總。
緣生世界並通染淨，剎海亦名世界，故餘九為別。
初五約染分依他，如幻緣生。
orig::  ^928b20

一切眾生皆幻住，業煩惱所起故。
commentary::  ^928b26

一、約有情苦果，從業惑集生。
orig::  ^928b28

一切世間皆幻住，無明、有、愛等展轉緣生故。
commentary::  ^928b30

二、約十二因緣順觀，即世間故。
次第相由，故云展轉。
orig::  ^928b32

一切法皆幻住，我見等種種幻緣所生故。
commentary::  ^928b36

三、就五類法中，但除無為，故云一切。
以無為無有起，非幻緣生故。
異熟識等，從無始惡習，內執為我，四惑相應，故云我見等。
及外取妄境，故云種種幻緣。
故惑心等，悉皆如幻。
四、五二句，別明不相應行。
orig::  ^928b38

一切三世皆幻住，我見等顛倒智所生故。
commentary::  ^928b46

四即是時，謂依行相續不斷分位建立為時。
所依行空，時何所立？
妄計有體是顛倒智。
orig::  ^928b48

一切眾生生滅〔至〕虗妄分別所生故。
commentary::  ^928c4

五即無常生老等，謂依生已壞滅分位建立無常等，皆妄分別有。
orig::  ^928c6

一切國土皆幻住，想倒、心倒、見倒，無明所現故。
commentary::  ^928c10

六、一切國土義通染淨，眾生染土多從三倒所生，以不了唯心妄取境界故。
上云一切國土但想所持，既有妄想故心見皆倒。
言無明所現者亦通淨剎，謂登地已上無明未盡，
所現國土種種不同，既云無明則揀非佛土。
orig::  ^928c12

一切聲聞、辟支佛皆幻住〔至〕願智幻所成故。
commentary::  ^928c22

後之三種，但約淨分依他而明，從緣如幻，可以意得。 ^928c24

△二、結歎玄奧。
orig::  ^928c26

善男子，幻境自性不可思議。
commentary::  ^928c28

幻法非有，體不實故；非無，相非無故；非一，
性相異故；非異，無二體故。
空有相即，一異兩亡，既離二邊，亦亡中道。
由斯交徹，故能一中現多，多皆即一，重重無礙，為不思議。
故推勝云：善入無邊諸事幻網。 ^928c30

△四、謙己推勝。
orig::  ^928c38

善男子！我等二人〔至〕我等云何能知能說。
commentary::  ^928c40

△五、指示後友二：初、以力冥加。
orig::  ^928c42

時，童子、童女說自解脫已〔至〕令善財身柔輭光澤。
commentary::  ^928c44

△二、以言顯示三：初、指處。
orig::  ^928c46

而告之言：善男子！
於此南方，有國名：海岸。
commentary::  ^928c48

南海北岸一生菩薩，臨智海故。
orig::  ^929a2

有園名：大莊嚴。
commentary::  ^929a4

因圓萬行而嚴果故。
又生死園苑，以萬行樹林嚴自果故。
orig::  ^929a6

其中有一廣大樓閣，名：毗盧遮那莊嚴藏。
commentary::  ^929a10

約事，則其中廣博同虗空故，有多光明能徧照故，
阿僧祇等寶所嚴故，蘊多樓閣包多事故。
約法，則二智相依，緣起相由，故云樓閣。
智即法界，是為廣大，名毗盧等，順成上義，二智光明徧照事理故。
智能包容萬德，即莊嚴藏，華嚴萬行不離此故。
上約其果，下出其因。
orig::  ^929a12

從菩薩善根果報生。
commentary::  ^929a24

約其宿因，是彼善根之果報故。
orig::  ^929a26

從菩薩念力、願力、自在力〔至〕從菩薩福德智慧生。
commentary::  ^929a28

約其現緣。
orig::  ^929a30

善男子住不思議〔至〕現如是境界，集如是莊嚴。
commentary::  ^929a32

現依所為。
△二示人
orig::  ^929a34

彌勒菩薩摩訶薩安處其中。
commentary::  ^929a36

彌勒，梵音具云迷帝隷，此云慈氏，是其姓也。
然有三緣：一、由本願，過去曾值大慈如來，
因立大願，願得斯號故；二、由此得慈心三昧故；
三、由母懷時有慈心故。
如滿慈子名阿逸多，此云無勝，以生具相好，勝德無過故。
今以姓而呼，但云慈氏。
慈依智住，故曰處中。
上正示，下顯住之因。
orig::  ^929a38

為欲攝受本所生處〔至〕了一切生皆無相故。
commentary::  ^929b2

悲智雙游，皆為利物，故云為欲等。
△三、教問二：初、正教。
orig::  ^929b4

汝詣彼問菩薩云何〔至〕云何事菩薩善知識。
commentary::  ^929b8

興十問者，表無盡故。
△二、釋廣問所由二：初、徵。
orig::  ^929b10

何以故？
commentary::  ^929b12

徵意云何？以要須廣。
問：
△二、釋有二意：初、所求德廣，能具說故。
文二：初、通顯彌勒德圓位滿。
orig::  ^929b14

善男子！彼菩薩摩訶薩〔至〕甘露法水而灌其頂。
commentary::  ^929b18

△二、別顯是其真實善友。
orig::  ^929b20

善男子彼善知識〔至〕菩薩行願所成功德。
commentary::  ^929b22

設若德滿，非已有緣，亦難求故。
△二、明其能求大心，法應爾故，即廣誡勸。
文二：先、誡勸求法二：初、標不應誡其去劣。
orig::  ^929b24

善男子！汝不應修一善〔至〕淨佛國土事善知識。
commentary::  ^929b30

△二、釋所應作，令其廣修二：初、徵。
orig::  ^929b32

何以故？
commentary::  ^929b34

△二、釋二：初、別明應修。
乃有九十八門，分為十段：初、上求菩提行。
orig::  ^929b36

善男子！菩薩摩訶薩〔至〕應學無量巧迴向。
commentary::  ^929b40

△二下、救眾生行。
orig::  ^929b42

應化無眾生界〔至〕應調伏無量眾生。
commentary::  ^929b44

△三、自斷惑障行。
orig::  ^929b46

應斷無量煩惱〔至〕應竭無量受生海。
commentary::  ^929b48

△四勸物出離行。
orig::  ^929c2

應令無量眾生〔至〕應置無量眾生於聖道中。
commentary::  ^929c4

△五、淨自根欲行。
orig::  ^929c6

應消滅無量貪欲行〔至〕應摧破無量愚癡行。
commentary::  ^929c8

令除三種不善根故，則成三種善根等故。
orig::  ^929c10

應超無量魔網〔至〕應示現菩薩無量隨順世間。
commentary::  ^929c12

△六、力用自在行
orig::  ^929c14

應生無量淨信力〔至〕應圓滿無量如來力。
commentary::  ^929c16

△七、攝法治惑行。
orig::  ^929c18

應分別無量法門〔至〕應照無量品類根。
commentary::  ^929c20

上六攝法，下三治惑。
orig::  ^929c22

應知無量煩惱病〔至〕應療無量眾生疾。
commentary::  ^929c24

△八、供佛攝生行。
orig::  ^929c26

應嚴辦無量甘露供〔至〕應以四攝攝無量眾生。
commentary::  ^929c28

△九悲願深廣行。
orig::  ^929c30

應修無量總持門〔至〕應知無量言辭法。
commentary::  ^929c32

△十、證入圓滿行。
orig::  ^929c34

應入無量差別心〔至〕出生不可說菩薩願。
commentary::  ^929c36

△二、結略顯廣。
orig::  ^929c38

善男子！舉要言之〔至〕應普事一切善知識。
commentary::  ^929c40

謂以別陳終難具故。
△二、誡勸事友三：初、誡二：初、正誡離過。
orig::  ^929c42

善男子！汝求善知識〔至〕深信尊敬心不應變改。
commentary::  ^929c46

言見隨煩惱行勿嫌怪者，善友有二：一實、二權。
權能行於非道，內外生熟善巧難知，故不應嫌。
實中復二：一行、二解。
今但求解，不應觀行故。
如智度論五十說：亦如有目跛人猶能示道。 ^929c48

△二、舉益釋成二：初、明善友能示行。
文二：初、徵。
orig::  ^930a6

何以故？
commentary::  ^930a10

徵意云：但起廣心足成大道，何以要令事友求誡而離過耶？ ^930a12

△二、釋。
orig::  ^930a14

善男子！菩薩因善知識〔至〕作一切菩薩利益事。
commentary::  ^930a16

釋云：法假人弘，不因善友，何能聞諸殊勝妙行？
於中具有三十五句，句各一行。 ^930a18

△二、明其善友能為外護。
前即能生，此能養育。
於中有二：初、正明能為攝護。
orig::  ^930a20

善男子！菩薩由善知識〔至〕增長一切菩提分法。
commentary::  ^930a26

△二、舉因釋成二：初、徵。
orig::  ^930a28

何以故？
commentary::  ^930a30

徵意云：善惡在己，善友何能令我不墮惡趣等耶？ ^930a32

△二、釋。
orig::  ^930a34

善男子！善知識者〔至〕能令安住一切佛法門。
commentary::  ^930a36

釋意云：由友教令離惡因故，因亡果喪，豈非友力？
以此四十句釋上正明。
十五句有通有別，通則以後諸惡之因通對前果，別則各各配屬前文。
如由除諸難，不退大乘；由斷諸惡，不犯淨戒；
由破無明，不隨惡友。
下諸句中，或有二三對上一句，可以意得，恐繁不配。 ^930a38

△二、教勸，謂教其事友之方。
文有四段，皆約喻顯，即分為四：初、教念友勝德二：
初、歎勝。
orig::  ^930a48

善男子！善知識者如慈母〔至〕令到智慧寶洲故。
commentary::  ^930b4

△二、結勸。
orig::  ^930b6

善男子！常當如是正念思惟諸善知識。
commentary::  ^930b8

△二教起事友心行有二十一句
orig::  ^930b10

復次善男子〔至〕應發如王子心，遵行教命故。
commentary::  ^930b12

△二、身友對辨。
orig::  ^930b14

復次，善男子！汝應於自身〔至〕繫王繒想、坐王殿想。
commentary::  ^930b16

文有十句，句各四事。
△四、結勸成益二：初、正勸。
orig::  ^930b18

善男子！汝應發如是心，作如是意，近善知識。
commentary::  ^930b20

△二、舉益釋成二：初、正釋事友之益。
orig::  ^930b22

何以故？以如是心近善知識，令其志願永得清淨。
commentary::  ^930b24

△二、重讚善友為能益故須宜承事。
orig::  ^930b26

復次，善男子！善知識者〔至〕譬如父母養育兒子。
commentary::  ^930b28

△三、雙結。上來誡勸二門，謂別說難窮，
故須結廣，從其省略。
文二：初、寄數明多。
orig::  ^930b30

善男子！以要言之〔至〕百千億阿僧祇大願。
commentary::  ^930b34

△二、總收結多。
orig::  ^930b36

善男子！我復略說〔至〕善知識能發起。
commentary::  ^930b38

既通一切，何但百千？
明知前云十不可說，意顯無盡耳。 ^930b40

△六、戀德禮辭。
orig::  ^930b42

時善財童子聞善知識〔至〕殷勤瞻仰，辭退而去。
大方廣佛華嚴經疏卷第一百一十五
 ^930b44
