
other:: 繼燈錄卷第五
editor:: 鼓山嗣祖沙門　元贒　輯
臨濟宗
other:: 
## 南嶽下二十二世
南嶽下二十二世
other:: 
### 雙林誾禪師法嗣
雙林誾禪師法嗣
other:: 
#### 杭州徑山月江宗淨禪師
杭州徑山月江宗淨禪師 ^534b23

金華蘭溪倪氏子。
髫齡從邑之正覺院文譯祝髮受具。
因誦楞嚴經至如標月指處。
豁然有省。往參雙林正菴誾。
誾問黃檗打臨濟你作麼生會。
師曰按牛頭喫草。
誾奇之。留領維那。
後出世歷遷至徑山。
臨寂書偈曰。祖師門下客。
開口論無生。老我百不會。
日午打三更。遂逝。
茶毗舌根不壞。建塔于圓照菴。
other:: 
### 天界曇禪師法嗣
天界曇禪師法嗣
other:: 
#### 南京靈谷定巖淨戒禪師
南京靈谷定巖淨戒禪師 ^534b29

參覺原。原舉桶篐#CB15090;因緣問之。
師擬議未即答。原厲聲曰早遲八刻了也。
師於言下大悟。師續刻頌古聯珠。
行於叢林。
other:: 
### 高峰妙禪師法嗣
高峰妙禪師法嗣
other:: 
#### 杭州天目中峰明本禪師
杭州天目中峰明本禪師 ^534b45

杭之錢塘孫氏子。
母夢無門開禪師持燈籠至家遂生。
神儀挺秀具大人相。
離襁褓便趺坐。能言便歌讚梵唄。
參高峯於死關。晝夜精勤。
困則以頭觸柱。一日誦金剛經至荷擔如來處。
恍然開解。遂從高峰薙落。
時年二十有四也。
未幾觀流泉有省。
即詣峰求證。峰打趂出。
既而民間訛傳官選童男女。
師問忽有人來問和尚討童男女時如何。
峰曰我但度竹篦子與他。
師言下洞然徹法源底。
于是高峰書真贊付師曰。
我相不思議。佛祖莫能視。
獨許不肖兒。得見半邊鼻。
有問峰諸弟子優劣。
峰曰。如義首座固是一根老竹。
其如七曲八曲。唯本維那却是一竿上林新篁。
他日成林未易量也。
師居無定所。或船或菴。
榜以幻住。僧俗爭相瞻禮。
皆手加額曰江南古佛。
延祐戊午仁宗皇帝聞而聘之。
不至。製金襴袈裟賜之。
號曰佛慈圓炤廣慧禪師。
院曰正宗。英宗皇帝亦封御香製衣即所居而脩敬焉。
先是駙馬太尉瀋王王璋常使人從師問法。
意以為未足。請於上親往見之。
請師陞座。為眾普說曰。
大道無為。大功不宰。
大善無跡。大位不居。
一切處海印發光。
千萬古金枝挺秀。
訪圓通大士於潮音洞裡。
買石得雲饒。修如意輪期于明慶寺中。
移花兼蝶至。香風奏四天之樂。
梵音轟大地之雷。
二千載已現國王。
五百劫常為世主。
一大藏教隨機運轉。
百千妙行任意發揮。
祝萬歲于九重。保三韓於上國。
此是太尉瀋王海印居士尋常行履處。
只如今日偕行宣政院使平章相國王子從官。
高登天目。下視人寰。
且佛法相應一句如何指陳。
匝天匝地祥雲起。
無古無今瑞氣騰。
小參。大道在目前。
山是山水是水。玄機超物表。
聖非聖凡非凡。一念洞然。
萬緣廓爾。水晶宮秋容淡淡。
森羅萬象吞吐明月珠。
松雪齋灝氣沉沉。
屏几六窓交徹寶絲網。
無一物不彰至化。
無一事不演真乘。
莊周雖蝶夢枕邊。
敢保其當機罔措。
子韶雖蛙聞月下。
未許其覿面施呈。
者一著子。名不得狀不得。
即其知處已陷情圍。
事亦然。理亦然。與麼會時早沉識海。
所以道。神光獨耀萬古徽猷。
入此門來莫存知解。
且不存知解底句如何指陳。
玉宇秋高無限界。
金園春事政敷腴。
示眾。慧劒單提日用中。
天然元不犯磨礱。
神號鬼哭喪魂膽。
遍野橫尸不露鋒。
古人與麼說話。已是自傷己命了也。
殊不知我王庫內無如是刀。
佛成道日示眾。玄玄絕待。
妙妙無依。獨露真常。
全彰至體。名不得狀不得。
雪老氷枯。理無礙事無礙。
天荒地迥。萬里雲收午夜。
四方星燦長空。揭開威音那畔腦門。
圓陀陀光爍爍。擉瞎髑髏背後眼光。
淨躶躶赤條條。勒回三萬劫。
風飛雷厲之神機。
突出五千軸。海湧雲屯之#CB00895;語。
大眾。釋迦老子來也。
即今在諸人眼睛裏。
仰見明星。頂#CB00576;上成等正覺。
你諸人還覺眉毛動也無。
如其未委。各請歸堂。
至治癸亥八月十四早書偈辭眾曰。
我有一句。分付大眾。
更問如何。無本可據。
置筆安坐而逝。後七年天曆己巳春文宗皇帝賜諡智覺禪師。
塔曰法雲。元統二年賜廣錄三十卷入藏。
號普應國師。
other:: 
#### 杭州天目正宗寺斷崖了義禪師
杭州天目正宗寺斷崖了義禪師 ^534c8

湖之德清湯氏子。
年十七有禪者誦高峰上堂語曰。
欲窮千里目更上一層樓。
師曰此大善知識必能為人抽釘#CB15072;楔。
遂往見。聞峰舉牛過窓櫺。
師疑甚。他日過鉢盂塘見松上雪墜有省。
即呈頌曰。不問南北與東西。
大地山河一片雪。
聲未絕。峰痛棒。不覺隕身崖下。
及出廼自誓七日取證。
遂端直堅竪忘廢#CB05903;食。
夜則攀樹露立達旦。
未至所期豁然大悟。
馳至死關呼曰老和尚今日瞞我不得也。
呈頌曰。大地山河一片雪。
大陽一炤更無蹤。
自此不疑諸佛祖。
更無南北與西東。
峰上堂曰。二十餘年布個漫天網子打鳳羅龍。
竟不曾遇著一個蝦蠏。
今日不期有個蟭螟蟲撞入網中。
固是不堪上眼。三十年後向孤峰絕頂揚聲大呌。
且道呌個什麼。大地山河一片雪。
師即奪拂子。為眾舉揚呵勵同學辭不少巽。
復曰。盡大地有一人發真歸元某甲皆知之。
有僧參峰次。峰令見師。
師曰驀直去。師從此剃落。
所至歸重。泰定三年師狥眾請坐正宗寺一載。
示眾。若要超凡入聖永脫塵勞。
直須去皮換骨。絕後更甦。
如寒#CB01926;發焰。
枯木成榮。豈可作容易想。
我在老和尚處多年。
每被大棒打。痛徹骨髓。
不曾有一念遠離心。
直至今日纔觸著痛處。
不覺涕流。豈似你等歡喜踴躍。
齩著些子苦味便乃掉頭弗顧。
殊不知苦味能除百病。
大凡工夫若到省力時。
如順水流舟。只要梢公牢牢把舵。
纔有絲毫異念生。
管取喪身失命。若到純一處。
不可起一念精進心。
不可起一念懈怠心。
不可起一念求悟心。
不可起一念得失心。
纔有念生即被一切邪魔入你心胕。
使爾顛狂胡說亂道。
永作魔家眷屬。佛也難救你。
戒之戒之。元統元年除日謂從者曰。
有一件事天來大。
你還委悉麼。良久曰。
明日是年朝。正月六日詣法雲塔西指空地曰。
更好立個無縫塔。
其晚與禪者談笑至夜分。
乃曰老僧明日天台去也。
者曰某甲隨師去。
師曰你走馬也趂我不及。
翌午跏趺而化。壽七十二臘四十九。
初中峰示寂會塟齋次。
師笑謂眾曰後十二年更為老僧一會。
至是十二年矣。賜佛慧圓明正覺普度大師。
弟子輩遂從師所指之處建塔焉。
other:: 
#### 杭州天目山大覺寺布衲祖雍禪師
杭州天目山大覺寺布衲祖雍禪師 ^535b12

明州寧海人。得旨於高峰。
躬執樵#CB05315;。
貌甚黧瘠。戇而少文。
甞和永明山居偈曰。
我要心#CB01926;即便#CB01926;。
何須更去覔良媒。
千差路口齊關斷。
萬別機頭盡截摧。
就樹縛茅成屋住。
拾荊編戶傍溪開。
是他嬾瓚無靈驗。
惹得天書三度來。
又曰。尋常冷解自知非。
退步沉蹤住翠微。
掃蕩百年榮辱夢。
倒回多劫本根機。
蟻因覔穴沿堦走。
蝶為尋花遍圃飛。
須信先天并後地。
洞然物物有真歸。
初鶴沙瞿公霆為高峰建寺于蓮花峰下。
請名大覺峰。命師攝管。
及峰沒乃任住持。
後遷中竺。甞有念珠一串被鴉#CB03340;去。
次日復#CB03340;來還。
眾莫不異之。一日無恙書偈辭眾安坐而逝。
other:: 
#### 處州白雲空中以假禪師
處州白雲空中以假禪師 ^535c36

得法高峰。後棲白雲山。
四方禪侶聞風來赴。
履滿戶外。至元丙子夏一日援筆書偈曰。
地水火風先佛記。
掘地深埋第一義。
一免檀那幾片柴。
二免人言無舍利。
趺坐而寂。
other:: 
### 靈雲定禪師法嗣
靈雲定禪師法嗣
other:: 
#### 洪州般若絕學世誠禪師
洪州般若絕學世誠禪師 ^536a12

示眾。兄弟家三年五年做工夫無個入處。
將從前話頭拋却。
不知行到中途而廢。
可惜前來許多心機。
有志之士看眾中柴乾水便僧堂溫煖。
發願三年不出門。
決定有個受用。有等纔做工夫心地清淨。
但見境物現前便成四句。
將謂是大了當人。
口快舌便悞了一生。
三寸氣消將何保任。
佛子若欲出離。參須實參。
悟須實悟。
other:: 
### 徑山陵禪師法嗣
徑山陵禪師法嗣
other:: 
#### 金葉府雲黃山寶林桐江紹大禪師
金葉府雲黃山寶林桐江紹大禪師 ^536a22

世居嚴之桐江。姓吳氏。
幼入鳳山寺為沙彌。
及受具後。首上雙徑謁虗谷。
得其單傳之旨。久之辭去。
歷參名宿。乃曰吾今而後知法之無異味也。
復歸徑山。時東嶼海唱道淨慈。
請師主藏。每夜敷席于地。
映佛前燈閱大藏。
至三過遂盡通其旨。
至順壬申出世嚴之烏龍。
後遷智者寶林。至己亥八月七日集眾訣別。
眾請書偈。師接筆擲地曰。
縱書到彌勒下生。
寧復離此耶。遂翛然而。
化茶毗舍利如紺珠色。
齒牙數珠不壞。
other:: 
#### 杭州徑山竺遠正源禪師
杭州徑山竺遠正源禪師 ^536a38

南康歐陽氏子。年二十七始受具。
首謁虗谷。谷以龍潭滅紙燭話問之。
師曰焦石可破層氷。
谷曰破後奚為。師曰探索乃知。
谷曰所知者何事。
師擬對。谷便打。師悚然默喻。
後五主巨剎。其住靈隱時厄于回祿。
而師所居獨存。似有神相之者。
住徑山日。賜號佛慧慈炤普應禪師。
至元十二年六月將寂。
預告日期書偈而化。
塔全身於徑山。弟子剪爪髮分瘞諸處。
皆有舍利叢生。其靈異願著如此。
other:: 
### 道場信禪師法嗣
道場信禪師法嗣
other:: 
#### 嘉興府福源寺石屋清珙禪師
嘉興府福源寺石屋清珙禪師 ^536b8

蘇之常熟溫氏子。
依本州興教崇福寺出家。
二十祝髮具戒。後首參高峰授以萬法歸一話。
服勤三年。次住建陽西峰參及菴。
菴問何處來。師曰天目。
菴曰有何指示。師曰萬法歸一。
菴曰汝作麼生會。
師無語。菴曰。此是死句。
甚麼害熱病底教汝與麼。
師拜求指的。菴曰。
有佛處不得住。無佛處急走過。
意旨如何。師答不契。
菴曰者個亦是死句。
師不覺汗下。遂求依止。
後入室。菴再理前話詰之。
師曰上馬見路。菴呵曰在此六年猶作者個見解。
師發憤棄去。途中忽舉首見楓亭。
豁然有省。回語菴曰。
有佛處不得住也是死句。
無佛處急走過也是死句。
某甲今日會得活句了也。
菴曰汝作麼生會。
師曰清明時節雨初晴。
黃鸝枝上分明語。
菴頷之。久之辭去。
菴門送之曰。他日與子同龕。
未幾及菴住湖之道場。
師再參。命典藏。後卓菴于天湖。
元統辛未住當湖福源。
上堂。把住也鋒芒不露。
放行也十字縱橫。
水雲深處相逢却在千峰頂上。
千峰頂上相逢却在水雲深處。
今朝福源寺裏開堂演法。
昨日天湖菴畔墾土畊烟。
所以道法無定相遇緣即宗。
可傳真寂之風。仰助無為之化。
正與麼時如何。卓拄杖曰。
九萬里鵬纔展翼。
一千年鶴更翱翔。
歲朝上堂。鏡清道新年頭佛法有。
明教道新年頭佛法無。
道是有也未必有。
道是無也未必無。
張公喫酒李公醉。
趙州東壁挂葫蘆。
上堂。吃飯要止饑。
飲水要止渴。著衣要免寒。
歸鄉要到家。學道要到三世諸佛開口不得處。
參禪要到天下祖師插脚不入處。
若不如此。倚他門戶傍他墻壁。
聽人指揮喫人涕唾。
總不丈夫。福源與麼說話。
良藥苦口。忠言逆耳。
解制上堂。有佛處不得住。
樓臺月色雲收去。
無佛處急走過。池塘荷葉風吹破。
三千里外逢人不得錯舉。
朗州山澧州水。四海五湖皇化裏。
腰包頂笠萬千千。
問著盡言山與水。
忽有不甘底出來道。
山但言山水但言水。
有甚麼過。良久云。
未可全拋一片心。
逢人且說三分話。
居七年。退歸霞霧之天湖。
至正間朝廷聞師名。
降香幣以旌異。皇后賜金襴衣。
壬辰秋七月二十四日示寂。
與眾訣。侍僧問後事如何。
遂書偈曰。青山不著臭尸骸。
死了何須掘地埋。
顧我也無三昧火。
光前絕後一堆柴。
擲筆而逝。闍維舍利五色燦然不知其數。
塔於天湖之原。配及菴塔。
示不忘同龕之記也。
有弟子愚太古者。
高麗人。親得師旨。
甞蒙說偈印可。有金鱗上直鈎之句。
其王尊之為國師。
聞師已逝。表奏朝廷。
詔諡佛慈慧炤禪師。
仍入山分其舍利歸國建塔焉。
other:: 
### 匡山源禪師法嗣
匡山源禪師法嗣
other:: 
#### 嘉興府海門天真惟則禪師
嘉興府海門天真惟則禪師 ^536b26

湖州費氏子。母夢異僧分衛。
覺而有娠。及旦異香襲人。
髫年出家。徧參楚石千巖一十八位尊宿。
皆機緣不契。後聞匡廬無極源禪師。
徑往叩之。源亦無啟發。
後值源於廁上乃趨問曰如何是祖師西來意。
源擒住曰道道。師於言下釋然頓悟。
但搖手而已。源曰子有所得耶。
師曰何得之有。曰子作道理會耶。
師拂袖而出。遂服勤月餘。
日益玄奧。適平山林公招主藏鑰。
師往赴之。後眾請開法海門。
上堂。僧問如何是向上事。
師曰向下薦取。曰作麼生向下薦取。
師曰切莫動著。曰動著後如何。
師曰與汝三十棒。
乃曰。向上事。向下事。
截斷兩頭休執滯。
驀然放出鱉〔鼻蛇〕。
齩殺方知難躲避。
吽吽吽。海門今日忍俊不禁。
越例為諸人通個消息。
汝等還委悉麼。以拂子點一點曰。
等閑拋下活人丹。
浩浩清風動天地。
上堂。三三三。九九九。
海門潮音似雷吼。
香浮菊圃獻金錢。
靈感#CB01096;堤呈玉狗。
你也有。我也有。捩轉南辰看北斗。
正恁麼時。高登海門峰頂。
衝開碧落喝散白雲。
現大人相。顯大神通底句子又作麼生道。
忽作脩羅擎日月相曰。
吞吐虗空擎日月。
十方法界即全身。
花朝上堂。花期月夕。
蕋珠宮裏降神仙。
柳約春風。綿繡叢中行綵女。
閙閧閧處顯示舍那性海。
靜悄悄處埋沒普贒行門。
正恁麼時。且道閙中活計是。
靜中活計是。海門則不然。
良久彈指曰。兜率天宮彈寶几。
閻浮世界響金鐘。
洪武初甞預廣薦法會。
以足疾賜歸。癸酉仲春示微疾。
一日侵晨告眾曰吾去矣。
侍者請偈。師厲聲曰。
平常說底不是耶。
即瞑目而逝。茶毗獲舍利無筭。
頂骨牙齒舌根不壞。
建塔于福祐禪院。
other:: 
### 瑞巖寶禪師法嗣
瑞巖寶禪師法嗣
other:: 
#### 天台華頂無見先覩禪師
天台華頂無見先覩禪師 ^537a16

台之仙居葉氏子。
資性秀頴。嗜讀書。
過目成誦。從古田垕薙髮。
參方山寶。一日作務次。
渙然氷釋。山以偈印之曰。
此心極廣大。虗空比不得。
此道只如此。受持休外覔。
師受命。築室華頂。
一坐四十年。足未甞輒越戶限。
other:: 
### 高峰日禪師法嗣
高峰日禪師法嗣
other:: 
#### 日本國兜率院夢窓疎石國師
日本國兜率院夢窓疎石國師 ^537b24

姓源氏。勢州人。宇多天王九世孫。
母禱觀音。夢吞金色光而孕。
暨長繪死屍九變之相。
獨坐觀想。知色身不異空花。
慨然有求道之意。
十八為僧。夢遊中國疎山石頭二剎。
一龐眉僧持達磨像授之。
既窹曰洞明吾本心者其唯禪觀乎。
初謁無隱範。次謁一山寧。
山曰我宗無語句亦無一法與人。
師曰願和尚慈悲方便開示。
山曰。本來廓然清淨。
雖慈悲方便亦無。
師疑悶無聊。見佛國高峰日公。
叩請如前。峰曰一山云何。
師述其問答。峰厲聲喝曰汝何不道和尚漏逗不少。
師於言下有省。辭歸舊隱常牧山。
一夕坐久偶倚壁。
忽然仆去。豁然大悟。
有等閑擊碎虗空骨之句。
求峰印可。峰曰西來密意汝今已得。
善自護持。卓菴濃州。
國王命師領南禪天龍等處。
王妃延入宮中執弟子禮問道。
賜號正覺。又加號心宗普濟。
且遺以手書。其略曰。
道振三朝。名飛四海。
主天龍席。再轉法輪。
秉佛祖權。摧魔軍壘。
師以年高隱退。尋示寂。
other:: 
### 開元祖禪師法嗣
開元祖禪師法嗣
other:: 
#### 開元佛果如炤禪師
開元佛果如炤禪師 ^537b36

晉江蔡氏子。從本寺道符出家。
開元合一。妙恩為第一世。
師左右恩。恩甚器之。
既而徧參天慧內發。
深有所悟。復歸開元。
恩益禮之。及恩遷化契祖嗣位。
命師知藏。大德八年領後堂。
十年移前堂。及祖沒。
宣政院命師補其席嗣祖法。
佛成道上堂。雪滿于山。
星回于天。一見便見。
更待六年。瞿曇瞿曇。
無端引得眾生起顛。
倒東土望西天。又曰。
雪窖生埋幸可憐。
六年曾不動機緘。
眼皮#CB15090;綻三更後。
明破星兒即不堪。
上聞賜佛果弘覺之號。
至順二年無疾溘化。
other:: 
### 紫籜道禪師法嗣
紫籜道禪師法嗣
other:: 
#### 台州瑞巖恕中無慍禪師
台州瑞巖恕中無慍禪師 ^537c24

台之臨海陳氏子。
七歲入鄉校。讀書不煩再授。
年未冠白父母依徑山寂照禪師剃落。
謁竺元以狗子無佛性話。
未破疑問纔開口。
被元一喝遂大悟。
呈偈曰。狗子佛性無。
春色滿皇都。趙州東院裏。
壁上挂葫蘆。元乃發笑曰恁麼會又爭得。
師拂袖而出。初住明之靈巖。
遷瑞巖。上堂。有問有答。
日下挑燈。無問無答。
兔頭截角。別資一路。
萬里崖州。直下承當。
且緩緩地。拈拄杖畫一畫云。
天傾東南地傾西北。
臨濟小廝兒。只具一隻眼。
卓拄杖。喝一喝。上堂。
祖師意。無別法。下地走穿却鞋。
上床眠脫却襪。只恁麼太誵訛。
不恁麼無合殺。溈山水牛。
百丈野鴨。帶水拖泥不足觀。
腦後圓光最輝赫。
喝一喝。上堂。舉黃龍心禪師與夏公立劇談肇論。
論萬物為自己。情與無情共一體。
時有狗子臥香桌下。
龍拈壓尺擊狗子。
又擊香桌云。狗子有情即去。
香桌無情自住。情與無情如何得成一體。
公立不能加對。龍曰纔涉思惟便成剩法。
何曾會萬物為自己哉。
黃龍老漢傷慈不少。
夏公立如入寶山空手而回。
諸人要會萬物為自己情與無情共一體麼。
搥殺有情狗子。碎却無情香桌。
盡情收拾將來。與他一團束縛。
拋向東洋大海。自然洒洒落落。
雖然。更須知有頂門一竅始得。
拈拄杖擊香臺云。
阿剌剌。阿剌剌。登山脚膝酸。
啜茶舌頭滑。十字街頭石敢當。
對月臨風吹尺八。
至節小參。古佛心只如今。
明月炤幽谷。寒濤助夜砧。
先德與麼吐露。可謂千鈞之弩要待勍敵發機。
萬斛之舟不為#CB02197;堂剏設。
若是滄溟上客。閫外將軍。
捩轉船頭踏飜射垛。
自然中的於機先。
豈用瞻風於五兩。
所以道。譬如師子王哮吼。
師子兒聞之皆增勇徤。
不見洞山問興平云如何是古佛心。
平云汝心便是。洞山云雖然如是猶是某甲疑處。
平云恁麼即問取木人去。
大眾。者些子見不破踏不著。
饒伊辯如滿慈。智如鶖子。
未免癡狂外邊走。
今夜正當群陰剝盡一陽來復之時。
聊與諸人聚話片時。
敢問諸人。洞山與麼問興平與麼答。
莫是將錯就錯借路經過麼。
莫是真實相為拳踢相赴麼。
如斯品論鄭州出曹門。
只如興平末後云。
恁麼即問取木人去。
此一轉語太殺慈悲。
多少人向者裡錯會。
有能於此撥開胸襟伸得口氣。
何止醍醐灌頂。苟或未然。
陋巷不騎金色馬。
回來却著破襴衫。
後謝事入松巖。寄書退院。
眾固請。師堅拒不允。
洪武七年夏日本國主遣使入貢。
就奏請師化其國。
　上召師至闕下。
師以老病辭。　上憫而不遣。
遂住鄞之翠山。一日忽遘微疾。
索筆書偈曰。七十八年無法可說。
末後一句露柱饒舌。
咄。端坐而逝。
other:: 
#### 慶元府天童了堂一禪師
慶元府天童了堂一禪師 ^537c46

至正二年住台之紫籜。
遷天寧天童。僧問。
昔日寶壽開堂三聖橫身相為。
臨濟住院普化盡力扶持。
畢竟明甚麼邊事。
師曰。兩頭俱坐斷。
一劒倚天寒。曰。與麼則五位君臣齊裂下。
三玄戈甲一時收。
師曰錯下名言。僧一喝。
師曰亂統禪和如麻似粟。
上堂。拈一莖草作丈六金身。
將丈六金身作一莖草。
好大眾。不是苦心人不知。
便下座。上堂。最初一句末後一機。
直下搆得。燈籠露柱動地放光。
其或未然。竺山今日失利。
示眾。樵歌來叠嶂。
帆影落汀洲。胡孫戴紙帽。
直上樹梢頭。七星劒。
五雲樓。毬打人兮人打毬。
萬事難把玩。魚吞水面漚。
住天童上堂。長觜鳥芳樹不棲。
摩斯迦滄溟不入。
龍泉與刀斧同鐵。
利鈍懸殊。良驥與駑駘同途。
遲速有異。以拂子畫一畫曰。
華須連夜發。莫待曉風吹。
小參。靈光不昧萬古徽猷。
智鑑洞明十虗普應。
時臨亞歲。節屆書雲。
擊動法鼓。大眾雲集。
一一天真一一明妙。
更待說個甚麼。若說有法又被有礙。
若說無法又被無礙。
若說不有不無法又被不有不無礙。
若說不不有不不無法又被不不有不不無礙。
雲從龍風從虎。聖人作而萬物覩。
日可冷月可熱。眾魔不能壞真說。
以拂子畫一畫曰。
黃檗樹頭懸蜜果。
無言童子唱巴歌。
問。文殊與普賢。萬法悉同源。
如何是同源底法。
師曰胡張三黑李四。
曰一毛吞巨海于中更何言。
師曰。不勞懸石鏡。
天曉自鷄鳴。曰是非不到處還有句也無。
師曰誠知你亂會。
問名假法假人空法空請師直指。
師曰曾問幾人來。
曰無根樹子向甚麼處栽。
師曰。更深猶自可。
午後更愁人。曰只在目前為甚麼再三不覩。
師曰千年常住一朝僧。
other:: 
### 保寧茂禪師法嗣
保寧茂禪師法嗣
other:: 
#### 嘉興府本覺南堂清欲禪師
嘉興府本覺南堂清欲禪師 ^538b36

台之臨海朱氏子。
元曆二年出世集慶之開福。
上堂。拈拄杖曰。與麼來者彩鳳舞丹霄不。
與麼來者鐵蛇橫古路。
直饒與麼不與麼。
去來道絕也是稱錘蘸醋。
卓拄杖。上堂。摩尼珠人不識。
如來藏裡親收得。
萬象森羅影現中。
一顆圓光色非色。
永嘉大似乞兒暴富。
開福道。摩尼珠誰不識。
擊碎分文也不直。
拋向虗空更那邊。
免使時人挂胸臆。
然則雲開日出職到威成。
撞著本色道流。恰似泗洲人見大聖。
元統元年住本覺。
上堂。顧視大眾曰。
者裏莫有作家戰將麼。
時有僧出眾曰。盡大地是個問頭。
和尚作麼生答。師曰遍虗空是個答語。
你作麼生領。曰萬福。
師曰。拄杖不在。苕帚柄與你三十。
曰諸方有明眼人在。
師曰你莫是患盲麼。
僧無語。師喝曰將謂是收燕破趙之才。
元來做未得行間小卒。
出去。乃曰。若論戰也。
個個力在轉處。到者裏直須通方上士本色英流。
寸刃不施全鋒敵勝。
其或未然。擬議不來髑髏粉碎。
卓拄杖。喝一喝下座。
舟中值冬至小參。
一道虗明總是自家田地。
初爻既兆全彰劫外乾坤。
無去來動靜之殊。
無取捨是非之異。
可以騎聲葢色。可以隨流入流。
可以泛華亭半葉之舟。
可以盡澤國烟波之勝。
不舉任公之釣。非同濠上之遊。
擊拂子曰。劈口一橈已傷鹽醋。
離鈎三寸休更回頭。
拍膝曰。永夜月明天在水。
雁聲飛過白蘋州。
問。仲冬嚴寒年年事。
晷運推移事若何。
師曰。昨夜日輪飄桂花。
今朝月窟生芝草。
問。單傳直指已涉離微。
坐斷千差請師答話。
師曰。破鏡不重照。
落花難上枝。曰便恁麼去時如何。
師曰烏龜鑽敗壁。
問。說法不應機總是非時語。
作麼生得應機去。
師曰。夜半起來失却牛。
天明起來失却火。
問心不是佛智不是道還端的也無。
師曰喫飯止饑飲水止渴。
曰。智不到處切忌道著。
又作麼生。師曰塞却耳根分明聽取。
癸卯八月示寂。
other:: 
#### 明州瑞雲清凉寺實菴茂禪師
明州瑞雲清凉寺實菴茂禪師 ^538c46

郡之奉化鄭氏子。
幼齡中夜坐禪。母惡之推使仆。
輙達旦不瞑。後出家參南#CB00589;泉禪師。
一夕松月下聞流水聲有省。
往白泉。泉俾詣古林。
林問汝來何為。師曰正為生死事大求出離耳。
林曰。子明知四大五蘊是生死根本。
為何入此革囊。師擬議。
林以錫杖擊之。豁然悟入。
至正壬午住長明之瑞雲山。
有僧問答未竟以手拍地而笑。
師曰滯貨何須拈出耶。
僧噓一聲。師便喝。
僧有省。退隱東堂影不出山。
元明師猶子也。迎歸天童之此軒。
未幾示疾。眾請書偈。
師曰我此中廓然也。
何偈之為。即端坐憑几握右手為拳以額枕之而逝。
號佛光普照大禪師。
other:: 
### 靈隱海禪師法嗣
靈隱海禪師法嗣
other:: 
#### 徑山悅堂顏禪師
徑山悅堂顏禪師 ^539b12

明州人。受度于婺之寶林寺。
徧參諸宿。卒為東嶼海之正嫡。
初住崑山之東禪。
轉吳門之萬壽。升虎林之南屏。
遂陟雙徑竪大法幢。
名聞京國。緇素雲臻如流赴壑。
朝廷再降璽書護教并賜金襴法衣。
師歷主四大剎。有四會語錄。
金華宋公濂為之序。
稱其隨機接引霑被為多。
所謂施善巧釋結習。
假言辭窮實際者乎。
other:: 
#### 建寧府斗峰大圭正璋禪師
建寧府斗峰大圭正璋禪師 ^539b38

福州福清人。禮湖南絕聽祝髮。
參東嶼海令看趙州狗子話。
工夫無間只是不知落處。
一日聞海頌俱胝竪指話。
言下頓悟。遂上方丈呈所得。
海曰作麼。師曰古今現成事何必涉思惟。
海曰既不涉思惟汝來作麼。
師曰請和尚證明。
海曰證個什麼。師便喝。
海曰汝什處見趙州。
師曰錯。海曰向汝道什麼。
師曰須彌#CB01387;跳。
海曰趙州即今在什處。
師曰無。海曰趙州鼻孔因什在老僧手裡。
曰謝和尚證明。海曰放汝三十棒還我無字偈來。
師頌曰。狗子佛性無。
#CB15111;著眼睛枯。
瞥爾飜身轉。唵#CB02739;哩蘇嚧。
海撫而印之。後結茅斗峯。
漸成叢席。上堂。良久曰。
黃金雖貴入眼成塵。
便下座。上堂。玉宇霜清瓊林落葉。
一向全提萬機#CB05903;削。
作者好求無病藥。
上堂。舉青州布衫話。
師曰。昨夜三更裏。
雨打虗空濕。狸奴知不知。
倒上樹梢立。上堂。
元正啟祚。萬物咸亨。
喚作新年頭佛法。
瞎却你眼。不喚作新年頭佛法。
折却我舌。畢竟作麼生。
便下座。臨終偈曰。
生本不生。滅亦無滅。
幻化去來。何用分別。
大眾珍重。不在言說。
便合掌入滅。
other:: 
#### 明州育王大千慧炤禪師
明州育王大千慧炤禪師 ^539c4

永嘉麻氏子。年十五依瑞光院出家受具。
後便發足參方。首謁晦機。
次謁東嶼。嶼問東奔西走將欲何為。
師曰特來參禮爾。
嶼曰天無四壁地絕八荒。
汝於何地措足耶。
師抵掌於几而退。
嶼知其有所悟。乃復召至。
反覆勘辨。嶼嘉之。
遂留執侍。尋主藏于萬壽。
嶼遷淨慈邀師分座。
天曆戊辰出世樂清之明慶。
示眾。佛法欲得現前。
莫存知解。縛禪看教未免皆為障碍。
何如一物不立而起居自在乎。
所以德山棒臨濟喝亦有甚不得已爾。
至正乙未遷補陀。
未幾署育王。甞垂三關語以示學者。
曰。山中猛虎以肉為命。
何故不食其子。虗空無向背。
何緣有東西南北。
飲乳等四大海水。
積骨如毗富羅山。
何者是汝最初父母。
居九年退居妙喜泉上築室曰夢菴。
掩關獨處。凝塵滿席不顧也。
洪武六年十月朔召弟子曰。
吾將西歸。汝輩在外者可速還。
越七日沐浴更衣怡然入寂。
other:: 
#### 育王雪窓悟光禪師
育王雪窓悟光禪師 ^539c40

字公實成都之新都人。
姓楊氏。初說法于白馬寺。
遷開元。已而升育王。
會天童虗席命師兼之。
有四會錄。宋公濂序之。
其言曰。四會之語。
屹立不遷。如真正幢。
涉險度危。如大法船。
至于垂三語以#CB15281;來學。
如臨萬仞懸崖撒手而立。
虞文靖公謂為佛果一枝鳳毛麟角。
其言信不誣也。
other:: 
### 天寧曇禪師法嗣
天寧曇禪師法嗣
other:: 
#### 三空居士
三空居士 ^540a24

女中之善倫也。秉烈丈夫之志。
不為世氛所染。參竺雲單持無字。
如是三十六年。忽一日問曰。
生死到來時如何。
雲曰生是誰耶死是誰耶。
居士低頭問訊。雲疑其異常。
遂再叩之曰。是誰生是誰死。
士復低頭問訊。雲曰切忌死在者裡。
士提起念珠曰數珠一百八。
未幾示微疾說偈而化。
火後得舍利甚眾。
other:: 
### 玉山珍禪師法嗣
玉山珍禪師法嗣
other:: 
#### 金陵龍翔曇芳忠禪師
金陵龍翔曇芳忠禪師 ^540a38

南康人。甞繼端公之後住徑山。
後移蔣山。升龍翔。
一夕寺災。明日梁王詣寺問曰興復若何。
師曰賴有大檀越在。
王曰寺既#CB05137;矣佛依何住。
師曰古佛過去今佛再來。
王曰衲子所謂蔣薄粥者何也。
師曰將謂殿下忘却。
王曰衲子所謂三隻襪者何也。
師曰。國內山川都踏遍。
今朝親到帝王前。
王大悅。賜號廣慧圓悟大禪師。
師再造龍翔工方竣。
而示寂。
other:: 
### 徑山伏禪師法嗣
徑山伏禪師法嗣
other:: 
#### 杭州徑山南楚悅禪師
杭州徑山南楚悅禪師 ^540b4

隆興人也。上堂。聞聲悟道。
見色明心。驀拈拄杖曰。
者個是色。卓一下曰。
者個是聲。諸人總見總聞。
且那個是明底心。
那個是悟底道。喝一喝曰。
貪他一粒米。失却半年糧。
諡佛慈法喜禪師。
other:: 
### 天童坦禪師法嗣
天童坦禪師法嗣
other:: 
#### 南京天界孚中懷信禪師
南京天界孚中懷信禪師 ^540b22

明之奉化姜氏子。
年十五往法華院出家。
已而祝髮受具習教。
學三觀之旨。後參竹西。
西知是法器。厲色待之。
不與交一言。師疑益熾。
一日西上堂。舉興化打克賓話問師。
師曰俊哉師子兒。
西頷之。師乃依止焉。
歷職至典藏。泰定丙寅出住明之觀音。
遷洛迦山。賜廣慧妙悟智寶弘教禪師之號。
法衣一襲。至正壬午升中竺。
乙酉升天童。冬十月移主龍翔。
會明兵下金陵。寺僧散去。
師獨趺坐。執兵者滿前。
無不投杖而拜。　高皇帝甞幸其寺。
聽師說法。嘉師言行純慤。
特改龍翔為大天界。
寵賚尤加。一日謂左右曰。
吾將歸矣。汝等當以荷法自期。
勵精進行可也。言畢而瞑。
侍者請留偈。遂握筆書曰。
平生為人戾契。七十八年漏洩。
今朝撒手便行。萬里晴空片雪。
書畢復瞑。停龕七日顏面如生。
其示寂前一日。　上方督師江陰。
夢師入謁。　上問曰師來何為。
師曰將西歸來告別耳及。
駕還金陵。聞師訃。
正與夢符。　上驚異詔出內帑以助喪事。
舉龕之夕　上親致奠。
送出都門之外。茶毗於聚寶山前。
舍利如麻如菽。五色燦爛。
烟所及處亦累累然。
生門弟子卜於牛首山之東麓建塔焉。
other:: 
### 大慈成禪師法嗣
大慈成禪師法嗣
other:: 
#### 衢州烏石山傑峰世愚禪師
衢州烏石山傑峰世愚禪師 ^540b32

郡之西安余氏子。
入蘭溪顯教為僧。
得戒後徧參知識未有所入。
後參止巖令看不是心不是佛不是物。
一夕坐至夜分。聞隣僧舉證道歌曰不除妄想不求真。
豁然如釋重負。偈曰。
時時覿面不相逢。
喫盡娘生氣力窮。
夜半忽然忘月指。
虗空迸出日輪紅。
往見巖。巖曰那裏見神見鬼來。
師曰捉得賊了也。
巖曰贓在甚麼處。
師一喝。巖曰。開口合口都不是。
向上道將一句來。
師曰遍界明明不覆藏。
巖舉竹篦曰。喚作竹篦則觸。
不喚作竹篦則背。
你喚作甚麼。師便掀倒禪床。
巖打竹篦三下曰瞎漢敢來者裏捋虎鬚。
師便禮拜。往見元翁問甚處來。
曰大慈來。翁曰大慈鼻孔深多少。
師卓拄杖一下。翁曰拗折拄杖把什麼卓。
師便禮拜曰今朝親見老師翁。
翁曰念汝師孫放汝三十棒。
歸大慈執侍三載。
一日巖謂師曰。古人尋師擇友不可蕩喪光陰。
子雖得佛祖應化之道。
未能向上飜身。因舉汾陽見首山曰。
萬古碧潭空界月。
再三撈摝始應知。
師始得大徹。歸西安烏石山結茅以居。
漸成叢席。眾至三千指。
至正六年住石溪。
僧問。遠離烏石嶺。
來住石溪山。開示人天路。
如何透祖關。師曰。
龍生金鳳子。衝破碧瑠璃。
曰與麼則覿面不相識千里可同風。
師曰重疊關山路。
曰達磨西來不立文字直指人心見性成佛。
既不立文字何得流傳至今。
師曰。官不容針。私通車馬。
曰直指人心指出那個心。
師曰開口不在舌頭上。
曰見性成佛性在什麼處。
師曰。太湖三萬六千頃。
夜夜波心月色明。
問。黃梅碓#CB01040;花開日。
夜半傳衣過嶺南。
此事還端的也無。
師曰。一物本來無。
兩肩擔不起。曰。不是風動不是幡動仁者心動。
又作麼生。師曰。知燈元是火。
信水不離波。曰和尚為人一句又且如何。
師曰。攔顋一掌。腦後一搥。
曰恁麼則老婆心切。
師曰。不從巨浪拋香餌。
爭得金鱗上釣船。
上堂。萬仞峰頭打一搥。
粉身碎首絕疑猜。
忽然絕後重甦起。
萬象森羅笑眼開。
且道笑個什麼。者回識得來時路。
更不將身入母胎。
喝一喝。大都安講主來參。
師問講主講什麼經。
曰金剛經。曾於無所從來亦無所去處得箇省處。
師曰既是無來無去因什得到者裏。
曰便是無來無去底。
師曰即今在什麼處。
主一喝。師曰。下喝行拳都且止。
四大分散時向何處安身立命。
曰盡大地那裏不是自己。
師曰忽遇劫火洞然大千俱壞時如何。
曰我到者裏却不會。
師曰。六祖不會破柴踏碓。
達磨不識九年面壁。
你不會見個什麼。
曰我只是不會。師曰。
瞎漢。請坐喫茶。洪武三年十二月示微疾。
書偈曰。生本不生。
滅本不滅。撒手便行。
一天明月。擲筆而逝。
弟子奉全身藏于慈雲塔院。
other:: 
### 天寶樞禪師法嗣
天寶樞禪師法嗣
other:: 
#### 福州雪峰逆川智順禪師
福州雪峰逆川智順禪師 ^540c26

溫州瑞安陳氏子。
七歲出家及受具。
遂入閩參鐵關。關授以心要踰月。
因如廁覩園中瓠瓜有省。
舉所悟求證。關曰。
此第入門耳。最上一乘大遠在。
乃囑曰。汝可悉棄前解。
專於參提上致力。
則將自入閫奧矣。
一日值關將晚參。
擬離榻。忽豁然謂關曰。
南泉敗闕今已見矣。
關曰。不是心。不是佛。
不是物。是個什麼。
師曰。地上磚鋪。屋上瓦覆。
關曰。即今南泉在何處。
師曰。#CB15143;子過新羅。
關曰。錯。師亦曰。錯。
關曰。錯錯。師觸禮一拜。
關集眾勘#CB15281;。
師笑曰。未吐辭前已不相涉。
和尚眼在什麼處。
又為此一場戲劇耶。
關曰。也要大家知。
遂將宗門要語一一訊師。
師皆具答。關然之。
乃命掌藏鑰。尋令分座。
及關遷化。眾請嗣位繼主報恩遷歸原。
朝廷賜法衣及佛性圓辯之號。
久之悉散其衣鉢所蓄。
退居一室。掘地為爐。
折竹為箸。淡如也。
平章燕只不花出鎮。
閩省請師住東禪。
不一載革故鼎新有同神造升雪峰亦立起其敝。
洪武初　詔有道僧十人於鍾山建無遮法會。
師奉　旨陞座說法。
大駕幸臨慰問備至。
南還住淨慈。適　朝旨徵有道沙門入京以備　顧問。
眾咸推師至京。四閱月一日索浴書偈而化。
茶毗獲舍利無筭持歸建塔焉。
other:: 
### 鐵山瓊禪師法嗣
鐵山瓊禪師法嗣
other:: 
#### 汝州香山無聞聰禪師
汝州香山無聞聰禪師 ^541b20

香山人。初參獨翁。
令參三不是話未有省發。
一日敬上座謂曰。
要知端的意。北斗面南看。
疑之。一夕有省。遂尋敬。
敬問來者何人。師曰非人非我。
曰。既非人非我。畢竟是什麼。
師曰饑來吃飯困來眠。
敬不能決。適鐵山從高麗歸在石霜。
乃往見之。山聞師有發明處。
乃問仙府何處。師曰汝州。
曰風穴祖師面目如何。
師曰。和尚且止。須臾之間將二十年工夫說一遍。
鐵山把住噤喉問如何是無字義。
師曰。近從潭州來。
不得湖北信。山曰未是再道。
曰和尚幾時離高麗。
曰未是更道。師喝一聲拂袖便出。
山曰。者兄弟都好。
只一件大病。道發明了。
師感激。承鐵山開示細大法門。
後隱光州。獨行獨坐一十七年。
方得頴脫。普說曰。
法無定相遇緣即宗。
秉金剛劒。吞栗棘蓬。
截斷衲僧舌頭。坐却毗盧正頂。
竪一莖草作丈六金身。
將丈六金身作一莖草。
不是禾山鼓响。且非教外別傳。
直教寸絲不挂。月冷秋空。
寒#CB01926;發焰。
到者裏喚作佛法墮地獄如箭射。
不喚作佛法亦墮地獄如箭射。
諸仁者。畢竟作麼生會。
開口喪身失命。不開口爛却舌根。
豈不見船子曰。吾於藥山二十年。
藏身處沒踪跡。沒踪跡處莫藏身。
雖然恁麼舉唱。開佛知見。
立大圓鏡。竪涅槃幢。
舉揚般若。敲唱雙舉。
兼帶挾通。炤用同時。
正眼觀來盡是閑家具。
與我衲僧分上撩掉沒交涉。
竪拂子曰。會麼。
other:: 
### 縉雲真禪師法嗣
縉雲真禪師法嗣
other:: 
#### 代州五臺靈鷲碧峰寶金禪師
代州五臺靈鷲碧峰寶金禪師 ^541c16

乾州永壽人。姓石氏。
父母俱崇善。時有沙門以觀音像授其母。
囑曰。謹事之。當生智慧之男。
未幾果生師。白光燁燁照室。
六歲禮雲寂溫法師為童子。
及受大僧戒遂徧詣講肆。
窮性相之旨。久之曰是可以了生死耶。
乃棄去。時如海真禪師開法於縉雲。
師往謁。示以道要。
師大起疑情。偶擕筐隨海擷蔬於園。
忽凝然不動歷三時方窹。
海曰作定耶。師曰動定不關。
海曰動定不關是什麼人。
師舉筐。海不肯。師置筐于地叉手而立。
海亦不肯。師一喝。
海奮前揕胸曰速道。
師築海胸仆之。海笑曰。
塵勞暫息。定力未能深也。
必使心路絕祖關透。
然後大法可明耳。
後憩錫峨眉。日啖松柏。
脇不沾席者三年。
一日聞伐木聲大悟。
往見海。海于地上#CB15148;一圓相。
師以袖拂去之。海後#CB15148;一圓相。
師于中增一畫又拂去之。
海再畫如前。師又增一畫成十字又拂去之。
海復畫如前。師於十字加四隅成卍字又拂去之。
海乃總畫三十圓相。
師一一具答。海曰汝今方知佛法宏勝如是。
宜往朔方。其道大行。
先是師在定中見一山甚秀麗。
重樓傑閣金碧絢爛。
諸佛五十二菩薩行道其中。
有招師謂曰此五臺秘魔巖也。
汝前身脩道其中。
靈骨猶在。何乃忘之。
既窹遂遊五臺山。
道逢蓬首女子身被五綵。
敝衣赤足徐行。一黑獒隨其後。
師問曰子何之。曰入山中爾。
師曰將何為。曰一切不為。
良久乃沒。叩之同行者皆莫之見。
或謂文殊化身云。
師乃就山結靈鷲菴以居。
聲光日露。四方聞之不遠千里。
負餱糧來獻者日繽紛也。
至正戊子順帝遣使詔至京。
甚敬之。命住海印寺。
力以疾辭。賜寂照圓明之號。
太祖高皇帝即位詔師至南京。
見　上于內殿。問佛法大意。
　上設普濟會于鍾山。
選高行僧十人蒞其事。
師與焉。蒙寵賚甚渥。
親御翰墨賜詩十二韻。
未幾示微疾。弟子請留末後句。
師曰。三藏法寶尚為故紙。
吾言欲何為。怡然而逝。
壽六十五臘五十九。
茶毗獲五色舍利。
齒舌數珠皆不壞。
other:: 
## 南嶽下二十三世
南嶽下二十三世
other:: 
### 淨慈聯禪師法嗣
淨慈聯禪師法嗣
other:: 
#### 杭州慈光寺立中成禪師
杭州慈光寺立中成禪師 ^542a16

錢塘孫氏子。首謁祖芳聯公。
請益次聯舉臘月火燒山話。
師頌曰。白雲迷却舊行踪。
臘月燒山火正紅。
再得慈風來扇發。
冷氷氷處煖烘烘。
聯深器之。
other:: 
### 中峰本禪師法嗣
中峰本禪師法嗣
other:: 
#### 婺州伏龍山千巖元長禪師
婺州伏龍山千巖元長禪師 ^542b38

越之蕭山董氏子。
家世宗儒。九歲就外傅。
諸書經目成誦。十九薙髮於武林靈芝寺。
會行丞相府飯僧。
師隨眾應供。適中峰在座。
即呼曰汝日用何如。
師曰念佛。峰曰佛今何在。
師擬議。峰厲聲叱之。
師遂跪求法要。峰授以趙州無話令參。
於是縛茆靈隱山中。
未幾復以他務移動。
隨順世緣倐忽十載。
復還靈隱。脇不沾席者三年。
因往望亭聞鵲聲有省。
亟見峯具呈悟因。
峯又斥之。師憤然來歸。
夜將寂忽鼠食猫飯墮其器有聲。
恍然開悟。復往質於峰。
峯問曰趙州何故言無。
師曰鼠食猫飯。峯曰未在。
師曰飯器破矣。師曰破後如何。
師曰築碎方甓。峰乃微笑。
後隱居伏龍。漸成叢席。
始開法示眾。龍門水急。
一句截流。茅屋風高。
千山起浪。三世諸佛望風結舌。
六代祖師斫額有分。
天下老和尚仰羨仰羨。
是汝諸人既到者裏。
作麼生與山僧相見。
驀拈拄杖曰。與麼與麼。
人境俱奪。不與麼不與麼。
炤用同時。卓一下曰。
龍生金鳳子。衝破碧琉璃。
上堂。僧問如何是第一句。
師曰有口如啞。曰如何是第二句。
師曰有眼如盲。曰如何是第三句。
師曰。棒折也。未放你在。
師乃擲拂子曰。此是老僧第二句。
如何是第一句。便下座。
上堂。轉山河國土歸自己則易。
轉自己歸山河國土則難。
拈了也。父母未生前道將一句來。
示眾。一喝分賓主。
照用一時行。要會個中意。
日午打三更。諸禪德。
臨濟大師四稜塌地了也。
乃喝一喝。且道那個是賓那個是主。
那個是炤那個是用。
又喝。只者是賓只者是主。
只者是炤只者是用。
又喝。且不是賓且不是主。
且不是炤且不是用。
是個什麼。又喝云。
進前求解會。特也斬精靈。
上堂。僧問達磨面壁意旨如何。
師曰有口開不得。
曰。人天交接兩得相見。
如何是相見底事。
師曰烟熏黑漆桶。
曰浩浩塵中如何辯主。
師舉拳示之。曰辯後如何。
師曰你主在什麼處。
僧禮拜。師乃曰。秋風凉。
秋夜長。未歸客。思故鄉。
大眾。如何是你故鄉。
喝。幸然家裏坐。不用苦思量。
至正丁酉六月十四日示微疾。
集眾書偈曰。平生饒舌。
今日敗闕。一句轟天。
正法眼滅。投筆而逝。
諡佛慧圓鑒禪師。
other:: 
#### 蘇州獅子林天如惟則禪師
蘇州獅子林天如惟則禪師 ^542b48

吉安永新譚氏子。
幼歲入禾山祝髮。
後往天目依中峰。
每見峰曰老幻一生參禪不得開悟。
心竊有所疑。後深得其旨。
遂往蘇州卓菴以居。
名獅子林。四方請益者日眾。
乃開法示眾。執法修行如牛拽磨。
關西沒頭腦漢。盡力道得一半。
不執修行如磨拽牛。
山僧忍俊不禁。也只道得一半。
休休。以何法證。以何法修。
隨流認得性。無喜亦無憂。
不風流處也風流。
驀拈拄杖曰。叵耐雲門大師又道。
觀世音將錢買胡餅。
放下却是饅頭。卓拄杖曰。
不因夜來鴈。爭見海門秋。
示眾。有時伸出佛手。
有時放出驢脚。錯。
有時拍禪床。有時擊香桌。
錯。有時舌生毛唇生醭。
拄杖長年靠壁角。
臨濟德山鼻孔一時穿却。
錯。諸禪德。向者三箇錯處認得。
老僧請你喫無麵 #CB05281;飥。
示眾。言無展事。句不投機。
承言者喪。滯句者迷。
擬心即差。動念即乖。
不擬不動。立地死漢。
故我祖師門下。驀劄相逢。
無你轉身處。據令而行。
無你開口處。跨一步去鐵壁銀山。
眨得眼來電光石火。
三世諸佛也只得望崖而退。
若是個生鐵鑄就底漢。
等閑一擲。抹過太虗。
直得南山鱉鼻咬殺東海鯉魚。
陝府銕牛撞倒嘉州大像。
三界拘繫不得。千聖羅籠不住。
從前萬別千差。當下七通八達。
一一現成一一圓妙。
方信道達磨元是老臊胡。
臨濟喚作白拈賊。
雖然恁麼。到獅林門下更須朝打三千暮打八百。
何故如此。卓拄杖曰。
華嶽連天秀。黃河徹底清。
木龕成示眾。生死與涅槃。
六六三十六。無常等不來。
我且先瞑目。諸禪德。
且道天如即今是死是活。
死却活天如。活却天如死。
佛佛受輪迴。只為者些子。
示寂塔于水西原。
other:: 
#### 日本國相州建長禪寺古先印原禪師
日本國相州建長禪寺古先印原禪師 ^543a22

世居相州。姓藤氏。
為國中貴族。十三剃髮。
徧歷戶庭咸無所證。
遂入中夏參無見於華頂。
見指參中峰。師屢呈見解。
峰呵之。師#CB05903;食俱廢。
峯憐其誠乃曰。此心包羅萬象。
迷則生死。悟則涅槃。
生死之迷固是未易驅斥。
涅槃之悟猶是入眼金塵。
當知般若如大火聚。
近之則焦首爛額。
惟存不退轉一念。
生與同生死與同死。
自然與道相符。脫使未悟之際。
千釋迦萬彌勒。傾出四大海水入汝耳根。
總是虗妄塵勞。皆非究竟事也。
師聞之不覺汗下。
一日有省告峯曰。
原已撞入銀山鐵壁去也。
峰曰既入銀山鐵壁來此何為。
師超然領解。後辭去參古林東嶼諸大老。
會清拙澄公將入日本拉師同行。
遂出世甲州之慧林。
遷萬壽淨智長壽諸剎。
一日微疾謂侍者曰。
時至矣。可持觚翰來。
乃曰吾墖已成唯未書額耳。
大書心印二字遂逝。
初門人欲#CB15148;師像預索贊語。
師作一圓相題其上曰。
妙相圓明。如如不動。
觸處相逢。是何面孔。
other:: 
### 般若誠禪師法嗣
般若誠禪師法嗣
other:: 
#### 建寧府高仰山古梅正友禪師
建寧府高仰山古梅正友禪師 ^543b28

廣信貴溪丁氏子。
自幼出家禮末山本公為師。
往江淮南浙徧參知識。
一日因小便觸地得個入處。
往見絕學。學問曾見什麼人來。
師曰見海印和尚教提無字。
學曰無字作麼生提。
師曰未提已前早自分曉。
學曰。靈雲見桃花悟道。
玄沙云諦當甚諦當。
敢保老兄未徹在。
且道是許他不許他。
師曰言下許。學大笑曰不是再來看。
次早上方丈。學曰夜來事作麼生。
師曰靈雲捉得賊。
玄沙不放贓。即今贓賊一時斷還和尚。
把坐具便打。學曰黃檗打臨濟六十棒意作麼生。
師便喝。學曰因甚又去打大愚再來掌黃檗。
師纔開口。學曰不是。
師曰畢竟那個是。
學便攔頭打曰且去再來看。
次早上方丈。學曰抽袈裟。
師擬議。學便打三下。
師便喝。學又打六下。
師便休去。後上方丈求住。
學曰你去見無用中峰斷崖三人了。
却來與我同住。後到雲巖。
見法昌語錄曰驅耕夫牛奪饑人食。
忽有徹處。不覺汗下。
便頌公案數則寄呈學。
學看畢對眾曰。此人得我第三番竹篦上氣。
力但是尚欠脫殻在。
越三年因過堂打動鉢盂忽大悟。
出住天心。繼住高仰。
上堂。慧劒單提。明行正令。
擬議不來。喪身失命。
還有當鋒底麼。良久曰。
正好一帆風過海。
個中不遇駕濤人。
小參。月落山頭慘。
雲橫谷口陰。欲明生死事。
直指本來心。還有會得本來心底麼。
夜靜不勞重借月。
玉蟾常挂太虗中。
至正壬辰五月初三日跏趺示寂。
全身塔于鳳山。
other:: 
### 智者義禪師法嗣
智者義禪師法嗣
other:: 
#### 杭州淨慈德隱普仁禪師
杭州淨慈德隱普仁禪師 ^543c16

婺之蘭溪趙氏子。
十歲依演法院出家。
及受大僧戒遂走參了然義公。
機緣相契命為侍者。
後遍遊名剎。靡不改容禮之。
東陽輝公留掌記。
而徑山悅公尋延師分座。
至正乙未出住金華西峯。
　太祖高皇帝取婺州幸智者寺。
詔師主之。晚蒞南屏。
忽示微疾。屈指計曰今夏五月矣。
左右曰然。師曰此八月八日最良吾將逝矣。
至期整衣端坐而寂。
other:: 
### 海門則禪師法嗣
海門則禪師法嗣
other:: 
#### 湖州弁山白蓮寺懶雲智安禪師
湖州弁山白蓮寺懶雲智安禪師 ^544a18

嘉興沈氏子。依海昌淨妙寺出家。
首謁天真。發明別傳之旨。
自此韜光。有司屢起以名剎。
不就。後恪遵竹杖禪師遺命。
住白蓮寺。示眾。萬法歸一。
無孔鐵槌當面擲。
一歸何處。抹過西天并此土。
青州布衫重七斤。
寒巖古木璚花春。
仁者殷勤問端的。
娘生鼻孔從來直。
倘於言下解知歸。
九九方明八十一。
晚歸淨慈。久之託疾告終。
塔于蒼弁之南阡。
other:: 
### 華頂覩禪師法嗣
華頂覩禪師法嗣
other:: 
#### 處州福林院白雲智度禪師
處州福林院白雲智度禪師 ^544a36

處之麗水吳氏子。
從空中假禪師祝髮受具。
深習禪定者四年。
出遊閩中。還乃築福林院以居。
日取楞嚴．圓覺閱之。
久之復出遍參。謁無見問西來密意未審何如。
見曰待娑羅峰點頭却向汝道。
師以手搖曳欲答。
見遽喝。師曰。娑羅峯頂白浪滔天。
花開芒種後。葉落立秋前。
見曰我家無殘羹剩飯也。
師曰此非殘羹剩飯而何。
見頷之。乃服勤數載。
及辭歸。見祝之曰。
心法相投豈在多言。
勿掉三寸舌誑人。
須真正見解著于行履可也。
師佩服之。至正甲申眾迎師歸福林。
甲辰中丞章公延居龍泉之普慈。
僧徒雲集至八百人。
丙午遷武峯。洪武己酉應　召入京。
未幾回浙。明年二月示疾還福林。
五日索浴更衣書偈曰。
無世可辭。有眾可別。
太虗空中何必釘橛。
擲筆而逝。茶毗得舍利五色。
齒牙數珠不壞。墖于院西。
other:: 
### 開元炤禪師法嗣
開元炤禪師法嗣
other:: 
#### 泉州開元夢觀大圭禪師
泉州開元夢觀大圭禪師 ^544b6

晉江廖氏子。初習儒學既成。
父詔之曰。吾為佛不成。
吾以汝許佛。汝其毋違。
師乃往開元禮廣漩為師。
得度後侍佛果。凡三歷職而至分座。
書記秉拂。一元未判至理全彰。
三畫纔分彝倫攸敘。
鷲嶺拈花微笑。大似上古結繩。
少林立雪安心。何異肇興書契。
自此淳漓朴散。接響承虗。
說黑說黃。指曲指直。
總是土圭測景。尺箠量空。
衲僧家須向卦爻未兆點畫未分已前一印印定。
俾從上千聖窺 #CB15111;無門。
歷代祖師難尋朕迹。
說甚麼東來意西來意。
佛法短佛法長。只如今日紫雲影裏。
華屋斬新。玲瓏八面。
峭峻一方。作佛法商量即是。
作世諦流布即是。
以拂子畫一畫曰。
未明三八九。難達古皇道。
後堂秉拂。無言無說處顯示。
泥團土塊。一機一境上提撕。
平地骨堆。洞山果桌浩老布裩。
一奢一儉。慈明揭牓仰山叉手。
一儉一奢。從上古德與麼激揚。
致使末代葛藤不少。
上方主丈子聽得出來道。
一切諸法如夢如化。
今夜第二座又向夢中說夢。
輙莫瞞人好。秉拂上座直得緘默而已。
何也。鐵牛對對黃金角。
木馬雙雙白玉蹄。
後宣政院檄師主承天。
堅謝不起。築室于寺西。
額曰夢觀。日以詩文自娛。
其文似柳。其詩似陶。
#CB04676;登作者之壇。
學者俱宗之。示寂建墖于西山。
所著有夢觀集紫雲開士傳行世。
other:: 
### 別源源禪師法嗣
別源源禪師法嗣
other:: 
#### 明州天童元明原良禪師
明州天童元明原良禪師 ^544b38

寧海周氏子。初住台之瑞巖。
後主天童。其侑宏智禪師詞曰。
嗚呼。山不讓塵故能成其高。
海不讓流故能就其深。
師非宿備六度萬行之願輪。
則曷由樹斯大法之功於今。
古聖人出興作百世師。
千載一時惟師得之。
巍巍窣堵鎮茲東谷。
洞上一宗真規復復。
昭告非詞。深勒崖谷。
願師再來。為物作則。
other:: 
### 天童一禪師法嗣
天童一禪師法嗣
other:: 
#### 撫州雲居呆菴普莊禪師
撫州雲居呆菴普莊禪師 ^544c36

台之仙居袁氏子。
母夢梵僧入室而生。
晬歲岐嶷頴異。負笈入鄉校。
授書成誦。長依天童左菴薙髮受具。
抵郡之天寧參了堂。
堂曰何來。師曰天童。
堂曰冐雨衝寒著甚死急。
師曰正為生死事急。
堂曰如何是生死事。
師以坐具作摵勢。
堂曰。敢來者裡捋虎鬚。
參堂去。一日堂室中舉庭前柏樹子話。
師擬開口。堂劈口掌之。
豁然有省。由是朝夕咨決。
聿臻閫奧。洪武己未出世撫州北禪。
示眾。昨日開荒地。
請諸人剗却荊棘除去瓦礫。
本來基址已見分明。
只有中間樹子無人拔得。
山僧今日未免別行方便。
利刀剪盡繁枝葉。
鈍钁深鋤邪見根。
實地工夫成一片。
住山鈯斧了無痕。
師凡見僧便曰。近奉公文務要打點。
上座。僧曰某甲不是奸細。
師曰也要勘過始得。
曰和尚莫得倚勢欺人。
師展手曰把將公驗來。
僧擬議。師便掌。鏟草次。
僧問者片田地幾時鏟得乾淨。
師竪起鋤頭曰。不得喚作鋤頭。
未審上座喚作什麼。
僧無語。師拋下鋤頭曰者片田地幾時鏟得乾淨。
問。騎虎頭。撩虎尾。
中間事作麼生。師曰渠儂得自由。
曰。只如古人道我也弄不出。
意且如何。師曰入水見長人。
僧請益。師曰汝自己分上少個什麼却來請益。
僧擬對。師曰只知貪程不覺差路。
次遷雲居。僧問如何是雲居境。
師曰路轉溪回空院靜。
曰如何是境中人。
師曰太平時代自由身。
曰。人境已蒙師指示。
願聞一句接初機。
師曰無毛#CB15143;子拍天飛。
問路逢達道人不將語默對時如何。
師曰達道者方知。
曰和尚何得干戈相待。
師曰捉賊不如嚇賊。
曰明眼人瞞他一點也不得。
師曰情知汝不是好心。
上堂。老僧開荒時於法堂基上掘得一個鈯斧子。
久聚。兄弟若有用得著者。
兩手分付。若是負荷不起。
老僧收得來。著甚死急。
不如颺向垃圾堆頭。
從他日炙風吹去也。
驀拈拄杖卓一下曰。
鞭起鐵牛耕大地。
誰能井底種林檎。
洪武二十六年春　詔徵天下高行沙門。
師與舉首。對揚稱　旨。
秋函命祭廬山。禮成復　命賜衣一襲。
是冬得　旨升住徑山。
上堂。自有生佛以來。
說法如雲如雨者不可勝紀。
徑山今日權借虗空為口。
須彌為舌。宣說真俗不二法門。
十方世界情與無情一時異口同音讚言。
善哉善哉希有希有。
眾中莫有旁不甘底麼。
出來與拄杖子相見。
拈拄杖卓一下曰。
諦觀法王法。法王法如是。
上堂。人從廬嶽來。
接得華頂信。報道南山白額虎。
却在龍淵裏藏牙伏爪。
東海赤梢鯉。直上鷲峰頭躍浪衝波。
好大眾。一大藏教何曾說到者裡。
雖然。徑山拄杖子未肯放過在。
拈拄杖畫一畫曰。
仙人張果老。不愛藥葫蘆。
靠拄杖下座。忽于十月二十三日謂眾曰。
難難。二八嬌娘上高山。
老僧扶不得。言竟遂寂。
other:: 
### 徑山悅禪師法嗣
徑山悅禪師法嗣
other:: 
#### 杭州靈隱見心來復禪師
杭州靈隱見心來復禪師 ^545a4

南昌豐城王氏子。
祝髮於邑之西方寺。
誓屏諸緣直明涅槃妙旨。
久之全體無礙。謁南楚。
楚然之。留司內記。
初住越之定水。作室東 #CB00589;。
名曰蒲菴。示睦州思親之意。
掩關示眾。槁木形骸百念#CB01926;。
溪猿野鶴苦相猜。
柴門獨掩青松雨。
笑口逢人亦懶開。
甞賦白牛偈曰。耕雲不住海門東。
収放楞枷小朵峰。
露地已忘調伏力。
雪山誰識去來蹤。
放歸祇樹隨羊鹿。
種就曇花伴象龍。
一色天闌頭角別。
水精池沼玉芙蓉。
洪武元年冬以高行　召說法鍾山。
賜食內庭。師有能文聲。
　上詔侍臣取而覧之。
褒美弗置。時蜀王椿為　太祖所鍾愛。
命儒臣李時荊蘇伯衡等與師論道無虗日。
蜀王遇師甚恭。命撰坐心．觀道．崇本．敬賢四箴。
牓於宮以自警。二十四年山西捕獲胡黨。
舉師等往來胡府。
坐罪入滅。
other:: 
### 靈隱明禪師法嗣
靈隱明禪師法嗣
other:: 
#### 杭州淨慈無旨可授禪師
杭州淨慈無旨可授禪師 ^545b48

台之臨海李氏子。
年十二入石門寺為驅烏。
十九得度為大僧。
已而嘆曰。所貴為比丘者務欲究明心宗爾。
苟纏蔽文字相中。
何時能脫離耶。遂杖筞遍歷諸方。
因緣俱弗契。久之參普覺明公于靈隱。
問答之頃疑情頓釋。
覺可之。命充堂司。
尋反石門。白巖真公延居上座。
至元六年出世台之大雄。
遷隆恩。補白巖。明年遷龍華。
一坐十五秋。百廢俱修。
乃作休菴于西塢。
日修淨土業。且曰此即禪功也。
惡可強明同異哉。
洪武六年杭之中竺以府侯之命起師主其席。
師勉強應之。行至江濵淨慈諸勤舊帥眾邀于道。
擁入居其位。師却之不得。
色頹然不怡。居二載。
手撾鼓而退。歸臥竹院。
俄示疾。端坐西向謂左右曰。
吾將逝矣。眾請偈。
師曰吾宗本無言說。
乃合爪稱佛號。至聲漸微而寂。
茶毗牙齒貫珠不壞。
舍利色如金銀水精者遍地。
藏于龍墖。
other:: 
### 烏石愚禪師法嗣
烏石愚禪師法嗣
other:: 
#### 南京靈谷寺無涯非幻禪師
南京靈谷寺無涯非幻禪師 ^545c30

衢之西安人。從傑峰為僧。
峯問何處來。師曰虗空無向背。
峰指寺鐘俾作頌。
師曰。百煉爐中滾出來。
虗空元不惹塵埃。
如今挂在人頭上。
撞著洪音遍九垓。
時年十二。峰器之。
即令祝髮。永樂丁亥　太宗文皇帝有事于長陵。
徵師入對稱　旨。
大嘉賞賚。命住靈谷。
庚子春　上建法會。
師若不經意。其徒問之。
師笑曰。自家有一大事甚緊。
何暇他及。乃書偈曰。
生死悠悠絕世緣。
蒙　恩永樂太平年。
者回撒手空歸去。
雪霽雲消月正圓。
遂逝。
other:: 
#### 羅陽三峰寺太初啟原禪師
羅陽三峰寺太初啟原禪師 ^546a14

日本國人。年十九參上國四十五員知識。
末於傑峰得法。後住三峰。
一日書偈曰。生也鐵面皮。
死也鐵面皮。一椎百雜碎。
白日繞鐵圍。擲筆而逝。
塔于院南。繼燈錄卷第五
 ^546a32
