涅槃經疏私記卷第九
other:: 
# 釋高貴德王品第二十二
○釋高貴德王品
other:: 
## 之一

廣前三行主對相應者。
此釋與前但增減有異。
語勢相似。今謂不然。
何者五行約修。十功約證。
何得相應。故云全不相應略破也。 ^97c11

光宅云同是因善者。
為是何教因善。為復二乘因菩薩因。
今以大涅槃修證得之果。
何故名因也。 ^97c17

感後習果者。究竟涅槃即是報果。
現世酬因名為習果報。
論隔世義不相關故也。 ^97c21

第六功德以金心為體者。
謂取金剛三昧為體。
若爾若論分體何不取初功德為體。
若取金心何不至第十功德而云第六耶。
五行是涅槃因。猶有少理。
仍不明結分果故也。 ^97c25

乃菩薩之位不關佛乘者。
別教菩薩證道猶同佛乘。
佛乘即是報果故也。 ^97c33

 #CB00727;勸則通者。
前諸文中處處有勸。
何獨十德始云勸耶。 ^97c37

研其遺文者。謂古人所釋多分疎失。
故云不與經會也。 ^97c41

前三行乃至其文則少等者。
且約三之與十。多少而論。
互有修證。約其功德。
同是初地故也。 ^97c45

後十功德非不明修者。
此之功德從初地去地地明修。
今且從證說。故云功德也。 ^98a4

一佛明十功德者。
此之功德皆約佛說。
唯有少多問答。約菩薩明耳。 ^98a8

高貴是法身者。出九界之上。
故云高。為七方便人之所敬。
故言貴也。 ^98a12

解脫攝法故如王者。
分身百界散影垂形。
為主為導。示善示惡。
轉變自在義之如王也。 ^98a16

經云修行如是大涅槃經者。
則指上文五行也。 ^98a20

得十事者。得只是證耳。 ^98a22

直唱十數不別列名者。
此約證說初地功德。
皆具諸地。故不可定列十名。
隨有功德而立名字。
名之為十也。 ^98a24

鈍根少智者。鈍根約菩薩。
小智約二乘。通別菩薩未入圓常皆約鈍說。
利根猶有接義。亦節節得入故也深無底故驚者。
於一一法皆徹實相之極。
名之為深。橫周法界。
名為廣也。 ^98a30

分別智所知非難者。
此約菩薩不思議出假之智。
二乘以之為難。菩薩以知。
故云非難也。 ^98a38

泥涅智所不洎者。
二乘之智望菩薩為不及。
即不思議分別智也。
今雙非之。故云非易等也。 ^98a42

無色故非相者。非俗諦也。 ^98a46

無心故非非相者。
非真也。 ^98a48

無去來今故非世法者。
非謂菩提有去來今。
但以世俗文字說去來今耳。 ^98b2

無邊無中者。今既雙非顯於中道云何無。
謂即邊而中中邊雙寂。
故云無也。 ^98b6

絕四離百者。約圓不思議為離也。 ^98b10

初功德不聞而聞等者。
謂地前為不聞最淺。
初地已去為聞。故云至深。
今謂不爾。不聞約證。
而聞二地已去乃至十地。
具諸功德也。 ^98b12

第七第八為二周者。
謂始發心為淺故也。 ^98b18

謂從善友生者。復為淺也。
即是第九等為一周也。 ^98b20

今之功德名義永異者。
略斥古人立周說故。
失言。周者一體之上從始至終以為一周。
如法華中為三根人三度而說。
豈同十德。名義各別。
故云異也。 ^98b22

經云所不聞者而能得聞者。
即是初地已上二地功德為得聞也。 ^98b28

初一聞慧者。他人意意見有聞字便作聞思釋之。
今約證說。更作三慧釋之。
如下廣破也。 ^98b32

中間二是聞思功用者。
謂見有能斷慧心之言。
故云用也。 ^98b36

初一是本者。意謂一切功德皆從聞得。
故云本也。 ^98b40

尚不得以別真道釋者。
意斥他人且作與奪。
奪而言之。別教初地猶名功用。
不與圓同與而言之。
證道同耳。故云不得真道釋也。 ^98b42

文明證得而作修解等者。
今引十文。廣破他釋。
作聞思修等。淺深不同故也。 ^98b48

而作共解者。聞思等三共三乘故。 ^98c4

從他聞解者。謂從地前方便位聞故也。 ^98c6

作思議解者。謂從地前偏真而說也。 ^98c8

作顯露解者。地前聞思說皆顯露故也。 ^98c10

作尋常解者。聞思等語小乘常談也。 ^98c12

作差別解者。不聞聞等差別不故也。 ^98c14

作邊窮解者。前方便教。
皆約二邊而有窮盡故也。 ^98c16

若依文者者。文謂現文五事之說。
自免諸過也。 ^98c18

私諮下是先師重述經恐學者。
逐語生迷故以出其文旨。
猶參因相正在證位。
以因聞故文猶監因。
若知果上修因於理無失故也。 ^98c20

初既多立果名者。
第一功德五名同是證得。
故云果也。 ^98c26

章安置多少之言者。
如前料簡五行證少十德證多五行約修故云果少。
十功約證故果多。
二文中皆有修證。
故以多少言之。故云意亦如是也。 ^98c30

細尋九句之文者。
下九功德皆約修證也。 ^98c36

若尋文取義等者。
文若是證義。須依文義。
若是圓文隨義釋。
故云判文也。 ^98c38

細像者。不實之貌也。 ^98c40

妙悟發解者。即是證初地。
後功德自然而發。
不由他悟名之為妙。
法界依正塵剎互冥。
菩薩於茲得自在用也。 ^98c42

若從他聞下。略斥他人所解也。 ^98c46

三諦三法等者。諦謂諦境。
法是境上。所觀之法也。 ^98c48

亦不證俗者。此不思議俗二乘不知故也。 ^99a2

不知真之秘藏者。
此真全是畢竟空體。
故名為密也。 ^99a4

正歎於此者。歎此界聞聞等。
具於三體五法也。 ^99a6

經云三寶性相者。
三寶之性即是一體三寶之相。
即是別體。故云性相也。 ^99a8

如來涅槃者。如來約來即不來而來。
涅槃約去即不去而去。
來無其始。去無其終。
故云常住無變也。 ^99a12

經云非有非無等者。
此約真俗釋雙非顯於中道也。 ^99a16

非有為無為下約二諦釋。
非有漏無漏下約四諦釋。 ^99a18

非色不色下約五陰釋。
不色是心即是四陰也。 ^99a20

非名不名下約假實釋也。
非相非不相下約四相釋。
不為四相所遷。故言非也。 ^99a22

有非不有下約三有釋。
亦是二十五有不同也。 ^99a24

非物非不物下約空有釋。
非物即空物謂諸塵是有也。 ^99a26

非因非果下約世出世釋。
因即世間果即出世間也。 ^99a28

非待非不待下終相待釋。
以俗待真雙非即是絕待也。 ^99a30

非明非闇下約愚智釋。 ^99a32

非出非不出下約三界釋。
非常非不常下約凡聖釋。
凡夫謂無常聖人是常也。 ^99a34

非斷非不斷下約凡小釋。
非始非終下約生死釋。 ^99a38

非過去下約三世釋。
乃至十二日緣等。
皆約中道。深觀三道。
即是三德故也。 ^99a40

餘亦如是者。不聞聞一句既二十句釋。
無非中道下之四法。
乃至九種功德。皆是中道故也。 ^99a44

經云如是等經者。
一切外道經書來至。
今經皆是秘密之義也。 ^99a48

經云除毗佛略者。
真諦小乘除方廣大乘故也。 ^99b4

非是思慧之益者。
略斥他人三慧消文。
故云非也。 ^99b6

先提緣由者。聽受為緣。
真為由故也。 ^99b8

經具知一切乃至甚深義味者。
謂開權顯實世間文字無不甚深也。 ^99b10

假智照事者。化他之行如炬照物自了了他。
功歸於己。亦復如是也。 ^99b14

令人易解者。大論云。
三智實在一心中得令易解。
故分對三人耳。 ^99b18

是廣明利益者。以明四法望前為廣。
今此四法有其二種四法。
先約四法。後將四法轉釋。
還成於四故也。 ^99b22

經二乘人遠見佛道。
謂開權顯實汝等所行是菩薩道等也。 ^99b26

疑是外論者。論謂往復折微令疑得斷。
斷即是離故云離也。 ^99b30

明生闇滅者。前約明生。
後約闇滅。亦是智斷。
前後互論故也。 ^99b34

將三單對一雙者。
謂常無常為一雙。
三單即是樂淨我等。
具足應云無樂不淨無我等三即成八倒。
故云文略也。 ^99b38

涅槃四倒總別之殊者。
前明定涅槃不此是總名。
後云是常住不別名四倒故也。 ^99b44

今但互現者。如經但云。
眾生有佛性不云三乘。
三乘佛與眾生同。
故云互耳。 ^99b48

經云若命非命等者。
約十六知見命。即是見我人眾生壽者等也。 ^99c4

十二因緣輪轉無際者。
謂過去無明。復由未來現在。
故云無際也。 ^99c8

無明一念者。故起信論云。
一念無明迷真之始。
故云其始也。 ^99c12

即便得離者。謂離界內外之疑也。 ^99c16

經云一切眾生悉有佛性者。
從此已下不簡闡提。
但令迴心皆得菩提。
有佛性故也。 ^99c18

寄無而言有者。一切諸法猶如幻化。
但有其名而無有實。
由如病者見於空華。
但除其病不用除華。
故云無也。 ^99c22

寄有而言無者。雖諸法皆從緣生而無實體。
善惡之業亦不敗亡。
故云有也。 ^99c28

寄非有非無而言有無等者。
重釋上二約有約無皆具三諦。
不思議之有無也。 ^99c32

不可思議不可思議復不可思議玄而復玄等者。
一不思議約上來不聞聞等。
言語道斷名為一玄。
二不可思議約其五法心行處滅。
三復不可思議約於現方而四論秘密。
故云復玄。重重三諦重重涅槃重重依正皆不可說故著。
復言若非一圓家用義消文。
十德之證還同他見耳。 ^99c36

初領旨抑非者。謂領不聞聞等義名之為旨。
其義未了故以立非難。
亦是為末代示同不解也。 ^99c48

初文奪分便成兩者。
如經法若有者即是其聞法。
若無者即是不聞。
世尊何故說聞不聞也。 ^100a4

遮生滅不得作一者。
恐轉無是有轉有是無只是一體。
故以遮之也。 ^100a8

結定不應一者。如經聞所不聞正是二云何是一也。 ^100a12

至是住相者。轉釋聞即是住。
去既未到者。轉釋不聞生已是生故。
故不更生等者。唯至不至轉釋聞所不聞也。 ^100a14

譬中無不一譬者。
謂至不至等。今但合為一。
三譬不同合中。聞已不聞不聞不聞等。
故云開合互現也。 ^100a20

一縱徵者。如經云。
何復言等。意難縱云。
眾生未見菩薩云見。
云何未了既是未了。
即同不見不見即是不聞。
云何說言聞所不聞也。 ^100a24

經云如來往昔從誰得聞者。
既有於聞。聞必有師。
故云誰也。 ^100a30

經云於阿含等者。
反徵無師。既云無師。
云何復言聞不聞也。 ^100a34

細不可見者。如極微色神鬼等色。
故不可見也。 ^100a38

質柱一邊見者。如人柱東西則不見故也。 ^100a40

聲亦類爾者。大聲遠則不聞。
小乘及近亦不得聞也。 ^100a42

經云聞已聲滅者。
夫言聞者皆約句義可詮表故。
一字不成聞。若喚後字前字已滅故。
故云何得聞也。 ^100a44

是為歎答者。先歎後答。
如經善知一切諸法如幻等。
不聞聞等豈有定耶。 ^100a48

非青見青等乃至瑞答者。
皆是不定之相。不來而來顯於中道。
不聞聞涅槃之相。
故云瑞也。 ^100b4

凡此三答三根釋然者。
初明歎答從此更有二答。
故云三也。 ^100b8

答別答者。即是見光琉璃之問等兼答前聞。
故云別也。 ^100b12

是光體者。即是中道之光為體也。 ^100b16

是光用者。謂非青見青等答前德王之問。
聞所不聞等得益之用也。 ^100b18

一顯諸法無言者。
此光是理體之本。
故四菩薩展轉無言。
如淨名杜口等。皆顯不思議也。 ^100b22

二寄言明本者。前第一義諦故以無言。
此世俗文字故言也。 ^100b26

經云光明者即是念佛者。
此是一體三寶。故云常住也。 ^100b30

經云亦有因緣者即不思議感應之因緣。
涅槃之體寶不可說。
為眾生故。亦可得說也。 ^100b34

是破是立者。謂遍破遍立也。 ^100b38

彼菩薩是佛者。此師意如文殊等皆是古佛。
示為菩薩輔佛行化。
故云有光也。或云初住菩薩分證法身。
亦有常光之本也。 ^100b40

不佛道同者。即四悉意彼此土別即世界也。
但生此正善為人滅此土惡對治。
令見性得道第一義也。 ^100b46

此佛舉彼菩薩者。
如經是大眾中有此光明等。
問此光明。即是舉彼也。 ^100c2

迦葉亦爾者。謂亦逗常機為其生善入第一義。
不說對治扶律之當耳。 ^100c6

上文對佛者。謂純陀對佛與文殊論也。 ^100c10

而法不傍者。純陀約無為法正論常住也。 ^100c12

有去來故來者。約俗諦來也。 ^100c14

無去來故來者。約真諦來也。 ^100c16

經云諸行若常者。
謂理無去來。若無常者。
念念生滅亦無去來也。 ^100c18

後八番者。一約眾生即有去來。
二約憍慢。三約取著。
四約如來涅槃。五約見性。
六約二乘涅槃。七約聲聞四德。
八約如來四德也。 ^100c22

兼答高貴不聞而聞者。
謂本即不聞迹而聞。
即迹而本即不聞。
不聞即本而迹。即是同同不來而來。
利後如是。即迹而本來即不來。
即本而迹。不來而來。
迷悟准此故也。 ^100c28

經云既蒙聽許兼被誡勅者。
此是經家敘意誡文。
猶在下答文之中也。 ^100c36

一德王問廣者。如上有奪縱等三雙也。 ^100c40

二德王問證者。不聞聞等不聞是證也。 ^100c42

琉光問修者。既云問所不聞聞即是修也。
琉光在本。本謂本土。
問彼佛不聞聞等義也。 ^100c44

眾既問廣等者。有其二義故略。
一者此中大眾已聞德王問竟流光故略。
二者隨流光來大眾彼已聞竟。
故但略聞也。 ^100c48

天行任運增明者。
初證住後。念念入法流。
故增明也。 ^101a6

似如六度者。佛法幽微何能測度。
今但比似約六度釋之也。 ^101a8

此約精進許者。如經。
汝今欲盡如是大乘等。
即是精進也。 ^101a12

經云大涅槃海者。
涅槃之體深而後廣喻之如海。
大乘即是能乘之人。
從因至果。名大涅槃也。 ^101a16

經云正復值我能善解說者。
自此之前非不善解。
此約流光機未會故時未至。
故今機已會。說時已至。
是名善解也。 ^101a20

經云汝今所有疑網者。
自此經前權實皆疑法華。
雖破猶有未了。我今為拔文執之毒出權疑也。 ^101a26

經云汝於佛性猶未明了者。
初地分破於究竟性猶未了也。 ^101a30

經云汝今欲度生死大河者。
即是度於二死之河。
我能作於究竟船師也。 ^101a34

經云汝於我所生父母想者。
為是正因之子。天性相關由如父母。
亦是中間處處結緣為緣因。
故我於汝生赤子心也。 ^101a38

經云值我多有能相慧施者。
此之法實由如金藏。
還是子有我以施汝。
故云能相。多有者如法華云。
我以七寶大車其數無量等賜諸子。
諸子不一車亦無量。
故云多有也。又由大涅槃海故能斷疑網。
由疑斷故見於佛性。
由見性故能度二死之河得本父母。
由得父母作大船師。
由得父母能示正法得大實車。
得大車故遊於四方。
從因至果直至道場。
若不得車即隨處而住也。 ^101a44

即廣佛性者。謂三佛性也。 ^101b12

悟解一句半句得見佛性者。
即約緣了二因同資正因。
故云見性也。三句云何不徵起不聞不聞等三句也。 ^101b14

不聞聞是了因者。
重釋約其四句。論於三因五種佛性等。
不聞是智德。故云了因。 ^101b18

聞不聞是緣因者。
此約修德。由聞故為緣。
同資正因。不聞不聞等也。 ^101b22

聞聞是境界性者。
謂是生死惡五陰也。 ^101b26

又是因性者。境界性通於善惡因性也。 ^101b28

聞不聞是因因性者。
約聞為緣因。不聞為了因。
故云因因性。亦應云果性果果性等。
不聞是果性不聞。
果不聞果性也。 ^101b30

例來不來生不生至不至等者。
取得不得皆約聞不聞。
四句對於三因及五種佛性釋之故也。 ^101b36

作船師此約忍度者。
若不能安忍違順二邊。
何能作於種智。船師化他度於二死之河也。 ^101b40

此約禪度者。即是首楞嚴定。
種種示現作主作道等。
觀眾生如赤子也。 ^101b44

慧施此約檀度許者。
謂無作六度具足檀波羅蜜也。 ^101b48

諦聽令不覆等者。
約聞思修三慧為誡。
聞若不諦由如覆器。
法水不立故也。聞若不思猶如漏器。
水則不住也。聞思不修猶如汙器。
不堪受用。故以試之。
廣如前引大論釋之故也。 ^101c2

經云先自度身者。
四弘釋若無四弘不能化他。
若生憍慢漏落生死。
故以誡也。 ^101c10

若作別體即不能尊師者。
今約一體以法為師。
師即是佛法僧具也。 ^101c14

凡行十法結是至心者。
先覆中有三。次漏中後二汙中有五。
故云十法也。 ^101c18

南方舊解者。即是南朝齊梁之時。
盛弘此經也。 ^101c22

後兩四句是譬說者。
即是至不至不生生等四句。
今意總是法說。夫言譬者為法作譬。
何得將法譬法。故不用之也。 ^101c24

初四句是教相者。
謂不聞不聞即是教也。 ^101c30

次二是證相者。此語猶略。
應云行證何者不至至即是約行。
不生生即是約證。
以對教行證三也。 ^101c32

為逗三根者。此解與今家意同也。 ^101c36

經於見聞者。但云真諦何教中真此約中道之理。
故云不聞不聞也。 ^101c38

攝應還真者。謂聞是應不問還真也。 ^101c42

聞聞應迹者。聞見常應眾生也。 ^101c44

若能修道則聞不聞者。
謂生死紛糺為聞。
能斷生死則是不聞也。 ^101c46

常是聞聞者。謂俗諦生死是常故也。 ^102a2

不生生是涅槃無始而始者。
謂不生是無始生即是始。
故云而始也。 ^102a4

生不生是涅槃無終而終者。
謂不生即無終生即有終。
故云而終也。 ^102a8

次約生死上云不生生是無始而始者。
無明無始全是法性名為不生。
還約法性而生無明。
故云而始無終而終。
准釋可解也。 ^102a12

靡不該通者。始自阿鼻終乎等覺。
皆有不聞聞等四句之分。
取其正因皆有可生之義。
非之佛性也。 ^102a18

安得漏作若教行證等者。
總斥前諸師約法譬等說也。 ^102a22

非但方不會圓者。
方猶法也。諸師各作一法。
方則定方仍猶會得。
今家三諦不思議圓理也。 ^102a24

兼復屠割傷體者。
如前分於教證法譬等說。
皆傷涅槃常住中道正體也。 ^102a28

又一師依於一諦以釋四句者。
單約真釋也。 ^102a32

彌益疎遠者。理逾遠義之如疎復不攝俗。
名之為遠也。又如來常依二諦說法。
故云疎遠也。 ^102a34

況作二諦疣累轉多者。
謂汝依教二諦。今以七重二諦依經解釋。
故云轉多也。 ^102a38

況作生生等三句者。
如前將生生轉釋聞聞。
但約生死涅槃無始無終。
非今無生之理皆不可說。
故云深也。 ^102a42

況作互無者。如前涅槃中無生死。
生死中無涅槃。將不聞聞判於始終無始終等也。 ^102a46

小乘少分意耳者。
但得藏教偏真涅槃。
猶不得通中即空之義。
故云少也。 ^102b2

又此十事者。謂十功德也。 ^102b6

而同問證者。德王從證發聞。
故云不聞聞等。琉光從修入證。
故云聞所不聞等證義是同故。
故問證也。 ^102b8

千途萬轍者。十事功德由如千途。
咸會一證由如萬轍故也。 ^102b12

蓬飛野外萍流海表者。
謂前諸師各隨已釋去。
理踰遠俞之如蓬分飛不息云野外也。
但作二邊之解。喻之萍遂生死流。
故云海遠也。 ^102b16

意在通修者。謂通於地前次第之行及知常住小果之人也。 ^102b22

修道忽謝無所可有者。
從於地前證於初地一念相應。
名之為忽。證得法身。
故云無所可有也。 ^102b26

證起惑滅者。惑即是聞。
滅即不聞。故云聞不聞也。 ^102b30

名曰聞聞者。上聞字是常照。
下聞字是隨扣機生則應。
故云常也。 ^102b32

初句明證智者。謂不生生即諸法。
不生而般若生。故云智也。 ^102b36

次句明證理者。理謂不生。
不生名大涅槃也。 ^102b40

第三明證斷者。謂生不生。
不生即是斷也。 ^102b42

第四明證應者。謂生生。
生即是應故也。 ^102b44

四句皆云證者。轉前不聞聞等四。
故引佛解兼他釋以為明證也。 ^102b46

若事若理智斷自他等者。
事即是應化他為事。
理是涅槃自行之果。
智斷一雙是果家之用也。 ^102c2

於初證中約初功德不生生等四句。
自行化他因果具足。
故云無缺也。 ^102c6

盡涅槃海者。三德遍收也。 ^102c10

釋二人疑者。德王流光六隻一隻之問。
颯然自啟也。 ^102c12

復次不聞聞是證聖行者。
上釋聖行皆約初地。
故云不聞聞也。 ^102c14

聞不聞證梵行者。
梵以慈悲約事。故云聞。
同證初地。故云不聞也。
證天行約理不聞。
不聞易知也。 ^102c18

證嬰兒病行者。謂從理起用。
故云聞聞也。 ^102c22

聞聞是證境界者。
此之境界與前稍別。
前約因論。此約證論。
是所觀境故也。 ^102c24

復次不聞聞是證圓淨者。
約三涅槃證。初地能諍一切。
故云圓也。 ^102c28

聞不聞聞聞等者。
皆約化他應用。故云方便也。 ^102c32

若得此意者。若得今家不聞聞等四句。
約證之意遍通自行化他之說。
故云應廣也。云何名如是不異意釋同也。
謂與不聞聞等四句。
同證一理。故云彼此不可異也。 ^102c34

通於本有今無雪山割肉等偈者。
雪山與割肉二偈前後不同。
如下文云如來證涅槃等。
是割肉偈與皇此釋猶通今家存用也。 ^102c42

不生生是本今有者。
謂本無煩惱故云不生。
今有涅槃故云生也。 ^102c48

不生是本今無者。
謂本無涅槃今無煩惱。
故云不生也。 ^103a4

生不生是諸行無常者。
謂生即諸行不生即無常也。 ^103a8

不生生是是生滅法者。
謂煩惱滅智慧生也。 ^103a10

生生即是生滅滅已者。
謂智斷二生皆不能生。
故云生滅已已。此約說說故也。 ^103a12

不生生是如來證涅槃者。
不生是涅槃生即如來證得也。 ^103a16

生死即是生生者。
此約化他能人生死故云生生也。 ^103a20

不生生是諸善奉行者。
諸善是止善故云不生。
奉行是行善故云也。 ^103a22

若了不聞等者。約上根之人。
已入位者。即不重研。
不生生等今為未了中下之流。
故重研耳。 ^103a26

託聖胎者。初從兜率下聖人示入。
故云聖胎也。 ^103a30

修習方便者。觀行五品名為方便。
相似位中通。或不生名為安住。
初託聖胎初住出胎。
故云聞也。 ^103a32

亦是涅槃無始而言於始者。
已初證得義之如始也。 ^103a36

亦是生死無終而終者。
生已盡故。名之為終也。 ^103a38

他有六住義者。即是十地經或云地持論。
地前為四住。登地已上在二住。
故云六住四住。與今意同也。 ^103a40

未之與不各隨義便者。
內約煩惱。名之為本。
外約種子等。名之為末。
故云便也。 ^103a44

於三四中者。謂三種四句不聞聞等。
但難第二四句第四句生生句也。 ^103a48

廣解諸句者。謂餘三句及二四句。
皆以生生遍在諸句也。 ^103b4

為常故生者。應一一句皆云生生也。 ^103b8

生若是常者。謂是真常也。 ^103b10

生若無常者。生相滅故。
應是常者。此意云有漏是所生生是能能。
生既無常所生是常也。 ^103b12

望自俱他者。望能生自以漏無漏俱他也。
則皆不可說也。此之六句皆約理。
以證得故。故云不可說也。 ^103b16

故言不生不生不可說者。
一不生字非能生他。
一不生字非於無漏。
俱不可說也。 ^103b20

本有之難者。生無生性故也。 ^103b24

本無之難者。虗空不能生故也。 ^103b26

有因緣故亦可得說者。
約不思議感應之因緣也。 ^103b28

事相乖者。生乖於不生。
不生乖生。故不可說也。 ^103b30

生若無常則生復生生者。
無常是滅。滅已復生。
故云生生也。 ^103b32

復為滅者。為滅相之所滅也。 ^103b36

舉體皆滅者。能滅所滅皆不生故也。 ^103b38

生不自生本取生死者。
從煩惱故云生不自生。
煩惱取於生生死滅故。
故云不生也。 ^103b40

此生即常者。涅槃真常不同有漏自性常也。 ^103b44

經云以修道得故者。
結二不生。一謂涅槃本自不生。
二修道得故不生。
亦智斷二不生也。 ^103b46

未生已是有者。生尚無有自性況未生耶。
故不可說也。 ^103c2

而復有於可得之事者。
以假因緣還有於生可不無生之。
故不可說。 ^103c4

前十為生而作因緣者。
此之十因是所化之境。
生機之處。除後二支者未來未起故。
何者過去無明潤行成業。
此或業體通於四句。
若是生滅之機宜作生生等。
說無生無量無作等。
例之可知也。 ^103c8

止觀中釋四句稍廣者。
彼約無生觀門。大師先釋佛經。
後自解佛經義與經合。
故云廣也。 ^103c16

咸契涅槃無生之門者。
今約四門皆是無生。
故四句皆不可說也。 ^103c20

不解空定者。空定約理故云不解也。 ^103c24

具於一句作四句者。
前約琉光。所問四句中問於生生一句。
為難何生者。生名同故。
如來釋六句非之。
皆不可說。今約不生生一句具於四句。
不可作生生而說。
乃至不生不生不可說後之三句。
亦復如是也。 ^103c26

何可偏作一二三說者。
不可單約生不生生不生生不生等。
說一句即四句。故云不可說也。 ^103c34

若知如來常不說法是名多聞者。
若具足論說十二部未為多聞。
於十二部中說方等典乃至不聞聞等。
諸句亦未是多聞。
何者多聞即是常。
嘿理含一切故。故不可說。
於一念中具足三千。
不可定作空假中說。
亦名多聞也。 ^103c38

一往而言非無此義者。
與而言之證義是同故也。 ^103c48

似如單複別通惑解者。
今對他釋未為定准。
故是似。謂通惑別惑通解別解。
約四句配之。 ^104a2

不生生是別或單者。
約迷理無明為單也。 ^104a6

生生是通惑複者。
具於界內外見思無明通別二。
或名之為複也。 ^104a8

生不生是通解單者。
即是界內二十五有不生。
名之為解也。 ^104a12

不生不生是別解複者。
一約見思不生。二約無明不生。
具二不生。故云複也。 ^104a16

如此單複惑解皆不可說者。
惑即三道解即三德。
今觀三道即三德故不可說。
又約思議。通惑即界內思議之惑。
別惑即界外不思議惑。
通解即界內思議之解。
別解即界外不思議解。
故生句即結思議不思議惑。
不生句結思議不思議解。
不可定作思議說不思議說。
故皆不可說也。 ^104a20

經云善男子有為之法生亦是常者。
謂本於常何故無常。
四相所遷故。何者以住住生。
如經以住無常生亦無常也。 ^104a32

經云住亦無常者。
住合是常獨有生來異住。
如經以生生故住亦無常。 ^104a38

經云異亦無常者。
由生住法異異即無常。 ^104a42

經云壞無常者。謂本無壞名今有壞名。
即是生生即無常亦名為滅。
滅約滅盡。壞約散壞如物被壞。
亦云恠。音用功之時名之為恠。
用了之時。名之為壞也〔丁淚反〕。 ^104a44

其分部者。四相名常名之為分。
生即常故。故云自性。
如世人各自五十百年等分。
名之為常。被往來遷。
即是無常四相之中。
皆約常無常也。 ^104b2

本有今無復是無常者。
本有於壞今生滅壞。
故云無常也。 ^104b8

本有生理者。謂理是可生之性猶未足。
故云今方方猶當也。 ^104b12

兼答第六者。即是本無如經未生之時。
即是無生不同虗空。
虗空本無生性不得有生。
今難未有生故也。 ^104b16

兼答兩意者。謂能生他生自二意也。 ^104b20

各有其性者。如火有熱性眼有見性。
皆須遇緣火。須人繩以之為緣。
眼須色識分別以之為故。
得可見可生。即是破性義。
意先約六難之中破其自他。
共無因性。四執已竟。
然舉譬立。其能生故也。 ^104b22

是則無爽者。如前六先破皆不可說。
後立因緣亦可得說。
若於諸句隨生著。
是則有過。今已破於自他四性之過。
故云無爽也。 ^104b30

初經家敘相。如經踴在虗空者。
表證法身不著由如虗空也。 ^104b36

經云如來慇懃教誨者。
如前說不聞聞及不生生等。
六重解釋廣論破立。
故云慇懃也。 ^104b40

經云始得悟解聞所不聞者。
即是不聞不聞聞不聞不聞聞等故也。 ^104b44

陳其得解之門者。
謂不生生等皆是無生之理。
故云得解門。謂能通從因至果。
證初住位。分得名解也。 ^104b48

只為不至至四句有未解者。
謂中根之人猶未解也。 ^104c4

經云我今已解斷諸疑網者。
由見佛性。名之已解。
故以疑網皆除。如法華。
去菩薩聞具法疑網皆已除也。 ^104c6

次同彼利根者。合具論三根不同。
今論利者。即是上根也。 ^104c10

此兩相成者。此修淨土同無畏問故令修淨土。
彼菩薩復同此土得聞。
故能知彼土利也。 ^104c14

土菩薩互有勝負者。
思益經云。諸餘淨土菩薩百千萬劫持於淨戒。
不如此土。從旦至食無嗔礙心即此土勝。
又如香積世界諸菩薩等。
在香樹下各各獲得德藏三昧。
即淨土為勝。若入實淨土勝者。
如香積各在香樹下聞香得道也。
若入權穢土勝者。
如香世界諸菩薩等。
此舉雙流行故云勝也。 ^104c18

兼遣後問者。若能行此止行二善。
於彼圓即得利根開大涅槃。
故云兼答第二問也。 ^104c30

初十行是止善者。
具對十惡。止惡即善。
經中身三口四意三次第對之也。
判後十一行明行善中。
約約施忍戒精進等四度如經可見也。 ^104c34

經見他得利者。即是止貪次止瞋。
如經不惱眾生等。
三可見等也。 ^104c40

乃是總別不異者。
總謂菩提心。上求佛道化眾生不出四弘。
名之為總。別者如今品中諸行不同。
於一一上皆具以四弘。
故不異也。 ^104c44

上中已解為未悟者者。
上根於不聞聞已悟竟故無畏。
更問淨土之行。中根以解今為下根。
德王更請問至不至。
令下根得悟。遍被三根。
故有斯請也。 ^105a2

有三種六種者。上約三雙六雙之問縱奪不同。
故云三六種也。 ^105a8

佛說六喻者。如下文善知一切諸法。
如幻#CB08504;如乾闥婆城等。 ^105a12

及光瑞答者。非青見青等也。 ^105a14

前後間出者。上約列不至至句在不生生前。
今在後釋。故云問耳。
法無淺深也。 ^105a16

答為緣單複者。此約下根凡夫至於生死。
若能修道至於涅槃但單耳。
前約上根名不生不生。
二約智斷為不生不生。
故云複也。 ^105a20

不至至於生死互舉一邊者。
前約智生此約不至生死。
意云生死之處即有於智猶能觀故。
不至生死約智之處亦有生死。
是所斷故。故云互耳。 ^105a26

至不至乃至亦是互舉者。
前生不生約無生死。
此論至生死。如經云現在中亦名為至。
亦是有生死即不生死。
故云互也。 ^105a32

經云阿那含煩惱因緣故名至至者。
謂煩惱未盡猶同凡夫未離二十五有。
故云至至也。 ^105a38

他人別分教行證淺深之異者。
謂不聞聞是教。不生生是行。
至不至等是證。故云之異也。 ^105a42

只是緣宜宜作三說者。
約上中下三根。宜聞不同。
故作三說也。 ^105a46

於第三問中復作四章者。
從四聞可見故。無常下乃有名字。
故無常為四章也。 ^105b2

不者直作七問者。
通前三問為七也。 ^105b6

略問者。如經。云何復言常樂我淨。
此問從前。答文所謂常樂等。
生既云不聞。復云何聞也。 ^105b8

即兼餘四者。謂四者謂四問皆作無常之難。
今舉五因。復簡生因。
同於了因。故外無常也。 ^105b12

似四緣三因者。與成論六因四緣有同有異。
名之為似。此之名數復不相當也。 ^105b16

善惡自然相似者。
謂與心相應似同類因也。 ^105b20

但無次第緣者。及等無簡緣同也。 ^105b22

先六度即是問因者。
猶前佛答布施是涅槃因。
外大涅槃因。故有此問也。 ^105b24

經云不聞布施下乃至不見大涅槃者。
此是圓修之人始從名字觀行相似已來皆悉不著。
以無相心修也。經又從知見法界解了實去。
即初住菩薩之位也。 ^105b28

經云唯聞十二部經名字不聞其義者。
謂二乘之人初但聞涅槃之名。
而不得三德佛性之義故也。 ^105b36

不生不生故為深#CB15035;者。
謂深之極故名之為邃。
前方便教但論其深而不言邃。
此經深而復邃物莫能隨也。 ^105b40

亦是即有不有者。
前方便教不有而有。
此經即有而不有。
即非有非不有三諦具足。
即空不空例之故也。
other:: 
## 之二
○釋德王品之二 ^105b46

佛性不持者。意難若有佛性不合作惡墮獄。
今既退落則無佛性。
佛性無力也。 ^105c4

云何復無常樂我淨者。
佛性具四德。一切眾生總有之也。 ^105c8

云何復言常我樂淨者。
謂闡提若斷佛性。
云何起修之時復得常樂我淨。
今意但斷出世之善。
佛性不斷。是故當得也。 ^105c12

佛無四德者。同凡夫故。
闡提亦無成佛之義者。
佛性既是不定闡提。
當來亦不發心也。 ^105c18

難一切人悉令皆轉者。
謂未得令得得者令退。
若論佛退示入三途似有斯義。
必定不作五逆凡夫也。 ^105c22

一歎現德者。為令現發心菩薩令其增長故也。 ^105c26

經云一切世間若天若人乃至無有能諮問者。
此之佛性是出世深甚之法。
非世間人天能諮問也。 ^105c28

本取斷已名一闡提者。
謂斷已還生也。 ^105c32

既非定有者。現善未生不能遮也。 ^105c34

若非定有者。未有四德也。 ^105c36

今性非已得亦遣第四問者。
前問不斷佛性不名闡提。
今答性雖不斷亦名闡提。
何者斷已得善故也。 ^105c38

即惡人不定也者。
如經終不能得菩提故。
今能得菩提。故名不定也。 ^105c42

色與色相者。相謂青黃赤白等長短之相。
色謂可見也。 ^105c46

無定之中亦有定相者。
一切諸法皆悉不定。
如來不定即是於定。
故云有也。 ^106a2

方便道中者。約於示迹權說入於涅槃等。
名為不定也。 ^106a6

經儭身者。儭〔且厷左又覲二反〕儭至也。
亦近也。 ^106a10

此二不滅者。本地譬法身在外譬無常。
無常即常。故二不滅也。 ^106a12

還是定義者。謂法身自是法身。
應自是應不相即故。
故云定也。 ^106a16

今明鬼即非鬼亦即非鬼非非鬼者。
約三諦相即釋。即是所非鬼之一字三諦具足。
何者鬼即俗諦。非鬼即真諦。
亦即非鬼非非鬼即是中道。
三諦是能非也。 ^106a20

經云為瞿師長者示三尺身者。
謂長者機熟如來欲度為現子身令知此身。
非是己有能得道果也。 ^106a26

非漏非無漏是第十二章者。
即依前列雙非文當十二文。
今解即是第十六章門。
故云最在後釋也。 ^106a30

前兩是漏體者。見思二惑是煩惱體也。 ^106a34

後五是漏緣者。以外緣助內煩惱即成於漏。
如律中之由如癡人開諸漏門等。
是也。 ^106a36

應具十使者。苦下具一切等也。 ^106a40

但疑見相關者。由疑心不了。
復起見執。故云相聞耳。 ^106a42

一於假我計有真我者。
趣橫計我也。 ^106a44

此苦最通。謂通凡聖故也。 ^106a46

不得為一者。即是三苦八苦不同也。 ^106a48

油譬戒者。戒以色心為體。
如器中盛油也。 ^106b2

拔刀在後譬於無常者。
謂念念不住故也。 ^106b4

從治道名離者。謂與註家釋名同也。 ^106b6

即生生不墮者。釋妨也。 ^106b8

止得少益者。且約緣因種子云七劫耳。
前約了因。故云生生也。 ^106b10

有人評之此大近#CB01956;者。
謂同凡夫世間之樂果也。 ^106b14

但此一句亦得兩望者。
一體三寶具足也。
何者至期何處即是求佛。
佛之所師所謂法。
能求之人即是於僧也。
常得無量樂即是苦諦。
達此苦故全是法身。
故云樂也。 ^106b16

永斷下即解脫德者。
既能斷於二死離九界身。
故云永也。 ^106b24

至心聽般若德者。
由有智故。即能至心。
故云般若。即種智相應也。 ^106b28

更須一一釋之者。
次引諸文釋也。 ^106b32

今明人法皆常者。
謂是常人證得常法師弟皆常。
亦是其義也。 ^106b34

無我誰聽者。誰謂宰主若無真我宰主亦無。
故云誰也。 ^106b38

今不復釋注〔云云〕者。
此略對之。如來證涅槃即不生不生。
永斷於生死即生不生。
若能至心聽即不生生。
諸法不生而般若生。
故常得無量樂。即是生生應用無盡故也。 ^106b42

文小加須善分別者。
將彼下半釋此上半。
其中互無。故云交加也。 ^106c2

有時說涅槃為第一義者。
即大論中文意也。 ^106c6

若能至心聽即是世界者。
謂能所不同心即五陰差別。
故云我無我等也。 ^106c8

各各為人者。謂四悉中各得生善究竟之樂也。 ^106c12

論中云一法分為兩種說之者。
亦是對治為人之意證。
此對治中亦有生善之意也。 ^106c14

若非因緣即成性義者。
謂涅槃之體離於四性非自他共等故也。 ^106c18

若有假我者。以名假我從名得為假也。 ^106c22

豈因因者。十二因緣煩惱為因。
能觀此煩惱復是於因。
故云因因也。 ^106c24

聊爾思惟者。聊謂略也。
意云略爾而述。文不厝言。
十義說深。名之為大。
是知其理無量。豈與他釋同乎耶。 ^106c28

舊解云只是淺深〔云云〕者。
謂前梵行文中女人施實供病。
此比丘其境劣。故令受苦痛。
此偈是如來因地為供養涅槃經。
故境勝不令受苦。
其福又深。故云淺深也。 ^106c32

敬言言拆遇者。道書云。
重門繫拆。以待暴客人也。
謂打更唱號之流也。 ^106c40

謂惡象惡馬諸惡獸者。
如如金光明中十地菩薩父母生身。
猶不免虎狼師子之難。
故佛說十番陀羅尼護之。
彼經一生有超登十地之義。
故云生身也。 ^106c44

覺即受也者。謂三受也。
other:: 
## 之三
○釋德王品之三 ^107a2

行心邪念者。餘之四心非不造漏。
以行心細故。名之為念。
能造諸漏也。 ^107a6

經云作種種惡者。
謂起十惡業道也。 ^107a10

經云趣向善道者。
即是菩薩怖於生死。
能修八正道也。 ^107a12

初六譬道緣。謂為修道之強緣。
觀於四大五陰等。
以為空聚為被末代。
從於凡夫修於事觀。
皆以涅槃心修二鳥雙遊。
能知常無常理。故云緣也。 ^107a16

次一譬修道者。以無作四十七品依之而得。
以為其因因能趣果。
故云到岸也。 ^107a22

無明能搆眾生者。
謂無明為王。四大喻四蛇也。 ^107a26

品有輕重者。或破初戒為重。
餘三為輕。四重為重。
已下為輕等也。 ^107a28

若得真解者。初住之位也。 ^107a32

經瓨器瓨字〔下江反〕說文似甖長頸受十升也。 ^107a34

安心空境者。用四念處觀也。 ^107a36

今初伏惑故言逃走者。
善根微弱煩惱惑強。
喻之如逃也。 ^107a38

厭生死為迴顧者。
非謂境本生死為迴。
以怖故迴。迴而復顧也。 ^107a42

藏刀者。謂藏正慧之刀。
說於邪我。故云覆於無我。
無我即空慧也。 ^107a46

五根即是識所栖託者。
以清淨四大為識所託也。 ^107b2

六賊譬於六塵者。
六塵非賊。迪內六根。
六塵得入。名之為賊也。 ^107b4

經云復捨而去者。
恐為六塵所染。即修八正。
故云而去也。 ^107b8

能劫善財者。世出世之善財也。 ^107b12

經云路值一河者。
以惑多故常在生死。
今修八正被生死礙。
故云值也。 ^107b14

運手動足譬道用者。
以戒定慧等正是修觀功能。
名之為用也。 ^107b18

經云無有般筏者。
筏字〔#CB05030;目反〕論語乘桴浮於海馬。
融曰桴編竹木也。
大者曰筏。小者曰桴。
桴音〔返于反〕江南名潬〔文佳反〕。
經文從木#CB18140;作非體也。 ^107b22

筏不可依者。正修道品未到彼岸。
猶在中流。恐不得過也。 ^107b28

兩手譬權實二智者。
以俗諦為權智。真諦為實智。
即是圓一體權實也。 ^107b32

但前三心者。色等麤故未能生染行。
心細故念念生著。
名之為愛也。 ^107b36

比至進不見都不見有者。
謂觀慧故也。 ^107b40

六根亦名六情等者。
此且一往通論。若依法相。
根約能生。情約染著。
識約了別。故是不同也。 ^107b42

經云涉路而去者。
譬修八正從因至果到於彼岸也。 ^107b46

生三種法者。謂四事五事六事等法也。 ^107b48

名為四微者。約能生得名也。 ^107c2

所生者麤故名四大者。
此言應到能告麤也。 ^107c4

四大各四亦不具四者。
如風大無色及觸等二。
又約強弱論四三二等也。 ^107c6

五事者足一聲塵者。
前四微成五事也。 ^107c10

但此開二河者。即是煩惱生死二河相關也。 ^107c12

六河不暇併述者。
文中具列五河。生死涅槃煩惱等三。
各有所出也。 ^107c14

經云駛河者。駛字〔山家反〕三蒼古文使字蒼頡篇駛疾也。
字從吏經文作史作駃〔古穴反〕駛騠駿馬也。
列女傳曰。生三日超其母。
是駃非字義也。 ^107c18

譬常樂涅槃者。譬別圓四德也。 ^107c24

心不成漏者。以心無漏也。 ^107c26

故知是二十五有境為名者。
即是如來權應入二十五有生死。
示作有漏故也。 ^107c28

乃明如來無復諸漏者。
此通論前後諸文明無漏也。 ^107c32

何曾云是有漏有漏者。
責前數論二師各執有無也。 ^107c34

既經長時者。文中述意時亦不長。
只是一問答耳。因中隔越兩卷經文義為長也。 ^107c36

多有所含者。不出權實因果事理之說故歎能持也。 ^107c40

畢陵伽等注〔云云〕者。
廣釋如法華中疏。
各出經緣起故也。 ^107c42

與其常淨者。約真諦之理為常淨也。 ^107c46

大城等也者。等取大地。
如經。住處處即是地也。 ^107c48

經云以多因緣之所得故故名為大者。
上文中舉于種大以對於小。
故云多也。 ^108a2

一云前開宗廣明常竟者。
意指純陀品廣明常也。 ^108a6

涅槃是常故者。此師意以明常竟不得更明無常也。 ^108a8

無喧無諍靜者。謂無凡夫六道之喧。
無二乘真諦之靜。
名大寂靜也。 ^108a10

經云名為迦迦羅者。
迦字〔脚法反〕是烏聲。
迦迦此云烏。究究羅者。
究字〔居求反〕此是雞聲。
鳩鳩吒此云雞。呾咀羅者。
咀字〔都達反〕此是雉聲。
或言鵒也。天台涅槃疏私記卷第九〔三末〕
w::  ^108a14

於雙溪道場夏五月五日抄畢
滿記
 ^108a24
