禪林備用卷之四
other:: 
# 水 專使請住持
水　專使請住持
凡住持補處公拈已定文命下寺。
庫司會兩班耆舊茶。
卜日通先書命製山門疏。
茶湯榜。缺書記擇才德人用絹素製榜。
當脩廣如法。庫司送紙諸寮作書。
差能事行者老郎通書。
次請人充專使。或上首知事耆舊。
後堂書記藏主。和會已定。
若耆舊頭首充專使。
知事一人同去。掌財議事。
具寫本寺該管田產什物須知。
迎接從儀。一切畢備。
管待專使一行人。
至起程日。詣諸寮人事。
帶行僕從聲喏。大眾門送。
山門講茶湯。上首知事去下首知事行禮。
頭首去上首知事行禮。
揖坐了燒香。揖香了歸位。
點茶。再起燒香揖香。
點湯。収盞了。便上轎行。
山門下釘挂面裏設位。
請兩班耆舊。光伴專使。
到彼寺。先見知客。
同到庫司。接送安下。
備門狀。見頭首單寮。
無門狀。詣侍司。詳稟來歷。
侍者令客頭寢堂鋪設卓袱。
安疏帖。侍者入方丈呈門狀。
住持出。專使問訊請趺坐。
住持廟立。專使插香大片。
展具三拜。進前云。
〔某#CB15166;山門使令。
攀屈尊嚴。得奉尊顏。
下情不勝感激之至〕又三拜。
詞云。〔即日孟夏謹時。
恭惟新命堂頭大和尚。
尊候起居多福〕復三拜。
收具。住持各畣一拜。
詞云。〔叨膺請命。有玷宗風。
且厪遠來。不勝多感〕專使呈疏帖。
住持領已。侍者揖坐。
喫茶了。送客位。堂司行者鳴鐘。
首座領眾詣方丈申賀。
庫司送香。首座知事。
各插香一片。初展詞云。
〔法門多幸。伏喜榮遷。
喜勳叢林。下情不勝感激之至〕二展詞云。
〔即日孟夏謹時。恭惟某處堂上大和尚。
尊候起居多福〕觸禮三拜。
住持各畣一拜。詞云。
〔自揆疎謬。誤膺此選。
禮意過厪。不勝多感〕眾散。
知客領專使。巡寮畢。
次第呈納本寺須知。
從儀什物。如住持未允所請。
再三勸請。允命行禮同前。
當晚特為湯罷藥石。
夜湯果。皆請兩班耆舊光伴。
庫司排辨。
other:: 
# 玉 西堂頭首住持
玉　西堂頭首住持 ^635b11

專使到寺。先見知客。
同到侍司。引見方丈。
插香展拜。相看禮同喫茶。
送客位。次詣諸寮人事了。
稟侍者。同詣方丈咨稟。
厶寺今請厶人住持。
稟訖。侍者同詣受請人寮中。
相見。插香行禮。同前。
如不允。即詣方丈咨扣。
同伸勸請。受請了。
方丈請新命。及兩班耆舊茶。
新命送客位。次第受賀。
巡寮人事。當晚方丈請新命專使。
特為湯。藥石湯果。
兩班光伴。
other:: 
# 出 受請眾請陞座
出　受請眾請陞座 ^635c20

受請已。次日請陞座。
禮與旦望同。大方公定迁住。
古法皆然。陞座委曲上下提撕學者致謝。
專使次第。點對簿書交割物件。
煎點。卜日起程。
other:: 
# 崑 西堂頭首受請陞座
崑　西堂頭首受請陞座 ^635c36

專使議定。來日煎點。
詣新命前。插香拜請。
方丈引座。詞云。〔拜請和尚。
來日為新命和尚引座〕至日。
法座右邊。排列疏帖。
座前左設住持位。
住持陞座。日望同。
致謝新命勸請舉揚。
令法久住。下座。專使同侍者知客。
同問訊請新命。即出住持前問訊。
舉話有無不拘。掩室受請。
松源引座。松源受請。
笑庵引座。皆不舉話。
簡堂受請。石橋引座。
淳庵受請。息庵引座。
皆舉話。有無在人。
若頭首是入室弟子。
至住持前問訊。付法衣。
有法語。新人披衣。
亦有語。抽衣了。却披法衣。
住持趺坐。大展三拜。
詞云。〔一生取辦。仰愧先賢。
來請既勤。難逃上命。
下情無任惶懼之至〕又三拜。
詞云。又三拜。収坐具。
進前問訊。住持云。
次拈疏帖。各有語。
若非法嗣。或西堂。
即出座前。與住持問訊。
徑歸座右。拈衣。拈疏帖。
各有語專使先稟維那。
請宣疏帖。人宣畢。
陞座垂語。問畣。提綱。
敘謝。結座。下座到住持前。
兩展三禮。免則云。
〔叨膺請命。有玷宗風。
仰荷玉成。下情不勝感激之至〕住持畣云。
次第知客侍者。引巡寮。
致謝。嗣法。下座當兩展三拜云。
〔言詞鄙俚。有玷尊聞。
下情不勝感激之至〕又三拜。
寒溫了。巡寮。謝禮同前。
other:: 
# 崗 煎點住持當代
崗　煎點住持當代 ^635c44

專使先當與住持。
議定。齋嚫。輕重合禮。
兩班耆舊。鄉人法眷辦事。
貼嚫齋料費用。專使親送納庫司置齋。
至日。專使詣方丈插香拜請。
初展詞云。二展寒溫。
觸禮三拜。住持畣拜。
兩班單寮。方丈客頭。
同專使行者。一一詣寮稟請。
挂牌報請四寮。僧堂鋪設主席。
知客板頭。排專使位。
至齋時。專使僧堂前。
伺住持入堂問訊。
接送歸位。揖坐歸中問訊。
揖眾坐。中爐上下間外堂。
燒香了。往住持前問訊。
上下間。堂外問訊了。
中央問訊。食徧燒香一炷。
下嚫了。出堂外。歸位齋了。
折水出鳴皷。專使入堂。
燒香中爐上下間堂外已。
往住持前問訊。上下間外堂了。
行茶徧。如前問訊了。
收住持盞。專使行禮。
初展云。〔此日水飯。
伏#CB15166;和尚降重。
下情不勝感激之至〕二展寒溫。
觸禮三拜。送住持出。
再歸堂。燒香一炷。
大展三拜。巡堂一帀。
并堂外。歸中問訊。
收盞。鳴皷三下。退座。
專使詣庫司。謝辦齋。
次請住持。至晚藥石。
夜湯果。皆當請兩班耆舊光伴。
other:: 
# 劒 煎點西堂頭首新命
劒　煎點西堂頭首新命 ^636a36

專使詣新命前。議定方丈嚫施。
引座謝禮。堂嚫貼嚫。
宣疏帖人陪嚫。至日粥罷。
專使詣方丈。稟請云。
答云。〔謹遵來命〕復詣新命前。
稟請同前禮。方丈客頭同專使行者。
請諸寮齋。時覆新命赴堂。
堂前俟住持同入堂。
問訊。隨入。先揖住持歸位。
次揖新命歸住持分手位。
燒香。行禮並同前。
下食行嚫。茶畢。先收新命盞。
專使至前行禮。初展云。
二展寒溫。觸禮三拜。
畣拜。送新命出後門。
專使入。住持前行禮。
初展云。二展。觸禮三拜。
畣拜。送住持出前門。
歸堂炷香。展拜。巡堂一帀。
并外堂中問訊。收盞。
鳴皷三下。退座。晚湯果藥石。
光伴同前。
other:: 
# 號 山門管待新命當代專使
號　山門管待新命當代專使 ^636b22

眾知事會議。管待。
嚫禮。食品如儀。上首知事。
隔日詣新命前。插香拜請。
次詣客位。稟請專使。
令庫司客頭請兩班耄舊光伴。
詞語行禮。並特為同。
釘挂寢堂鋪設。住持廟位。
專使住持上首。兩班住持左右。
耆舊對面。侍者接知事下位。
遠接僕從#CB15097;飯。
當支犒勞。
other:: 
# 巨 西堂頭首受命管待
巨　西堂頭首受命管待 ^636b48

亦就寢堂敷設。住持主位。
新命對面位。專使新命分手位。
兩班耆舊光伴左右位。
詞語行禮。並同前。
other:: 
# 闕 辭眾上堂茶湯
闕　辭眾上堂茶湯 ^636c12

當代住持起離日。
上堂致謝兩班耆舊。
大眾下座。鳴皷三下。
面法座立。普與大眾觸禮三拜。
鳴樓鐘等法器。送出。
僧眾門送。兩班由近及遠。
行僕外排立候。送山門首。
預當釘挂設廟位。
面裏坐。西堂大耆舊。
分手光伴。首座居主東西班兩邊朝坐。
首座行禮。揖坐揖香。
歸位。點茶収盞。再起燒香。
揖香。點湯。湯罷。便上轎。
兩班耆舊。備轎遠送。
住持當力免之。專使一行人。
先詣諸寮辭別。鳴樓鐘。
俟住持轎隔遠。方可止之。
other:: 
# 珠 見職首坐辭眾
珠　見職首坐辭眾 ^636c18

須令專使詣方丈。
稟借法座。上堂辭眾。
座不敷設。下座。先辭住持。
觸禮三拜。次面座立。
普同觸禮三拜。辭大眾。
山門首設位。講特為茶湯。
兩班耆舊光伴。上手知事行禮。
鳴樓鐘。送出門。若西堂次頭首辭眾　臨行先同專使。
上方丈插香。觸禮三拜。
稟辭。次方巡寮辭別。
山門首講茶湯。兩班光伴行禮。
鳴大鐘送。並同前禮。
other:: 
# 稱 入院古法
稱　入院古法 ^636c36

挑包頂笠而至。如遇迎接。
下笠問訊。或值官貴。
放包祗揖。到山門首。
下包笠。炷香。有法語。
至僧堂前。歇包後架。
濯足。回僧堂前。取衣披搭入堂。
有參隨人同進。聖僧前。
大展三拜。巡堂一帀。
參隨先出。維那送歸鉢位。
觸禮三拜。挂搭已。
到佛殿。有語禮拜。
次土地堂祖堂有語。
知事請入方丈據室。
次開堂祝壽。近自大川和尚赴淨慈。
笑翁和尚入育王後。
篾聞也。
other:: 
# 夜 入院新法
夜　入院新法 ^637a4

新命到來。當看安泊處近遠。
近則眾往祗迎。遠則兩班耆舊而已。
專使預當計稟批免勞眾。
兩班耆舊。炷香人事罷。
光伴湯果。至日入院。
庫司當一一排辦。
堂司行者。隔宿挂牌。
至時鳴大鐘等法器。
大眾門迎。行僕列外。
新命到門。炷香舉語。
至佛殿燒香法語。
大展三拜。斂鐘歸僧堂挂搭。
眾入堂已。新命入堂炷香。
大展三拜。參隨人同展三拜。
維那引巡堂一帀。
參隨先出。送歸鉢位。
挂搭。觸禮三拜。〔少林和尚住淨慈靈隱時。
並要兩班。送歸鉢位〕次土地堂祖堂炷香。
皆有法語。入方丈據室。
侍者燒香。一炷。問訊了垂語。
知事先具狀。備卓袱。
問訊。行者呈寺記印。
新命看封。付知事開封。
視篆訖。就狀打印。
過付衣鉢侍者收。
知事全班。列前。上首知事。
插香。初展云。〔茲#CB15166;和尚光據法筵。
下情不勝感激之至〕答云。
〔叨據名藍。下情愧悚〕二展寒溫。
觸禮三拜。諸山各插香。
草賀。〔却當免香〕首座領眾。
插香展賀。耆舊各插香。
鄉人道舊法眷。隨賀于后。
客頭揖請諸山。兩班耆舊。
就座献湯。次請官客諸山。
陞座前點心。若前代別遷未赴。
或退作東堂。據室之前。
講交代禮。受賀了。
鳴僧堂前鐘。新命躬送前代歸寮。
〔對觸一拜。炷香人事〕次首座領大眾人事。
行僕眾皆當參拜。 ^637a20

呈寺記狀式。
other:: 
# 光 請齋
光　請齋 ^637b10

據室人事了。知事預具狀。
備柈袱爐燭。詣方丈插香。
請齋。初展云。〔午刻就雲堂備水飯。
秪迎。伏望尊慈。特埀降重。
下情不勝感激之至〕二展寒溫。
觸禮三拜。住持畣一拜。
呈狀。方丈客頭収。
庫司客頭。鋪設僧堂住持位。
管待禮同。 ^637b16

狀式。 ^637b24

〔狀請　新命堂頭和尚。
大禪師。尊座前。具位某等謹封〕。
other:: 
# 果 開堂祝聖
果　開堂祝聖 ^637b28

古者輦下列剎。朝廷差官。
馳命敦請。就某寺開堂。
官給錢料設齋。近來開堂。
座下設位。至時侍者分付客頭。
鋪設法座。報寮挂牌。
覆陞堂了。巡寮。具寫官員諸山名位。
預呈方丈。專使分付。
座左鋪卓袱。排列疏帖。
和會宣讀人。先送看過公文。
例係維那宣。山門疏。
首座宣。餘疏。次頭首宣。
庫司備香。送上方丈。
預請諸山白槌。座前對面。
排官員位次。裝香秉燭。
覆侍者。次覆方丈。
鳴皷集眾。禮與旦望同。
侍者同專使入請住持。
行者鳴鈸。花旛挑燈。
從引至法堂位前。
如受請時。未拈衣。
當舉話披法衣。次專使插香行禮。
初展云。二展寒溫。
觸禮三拜。住持各答一拜。
先呈公文有語。付維那宣白。
行者扛疏。次山門諸山江湖疏。
一一呈拈。舉話。宣讀。
若見任官疏請開堂官員。
須先親自呈疏。次山門疏。
住持指座有語。陞座拈香祝聖。
次拈府縣官僚香。
若建寺捨田大檀越。
當拈香。〔侍者逐一度香〕惟法嗣香。
懷中拈出。拈了自插爐中。
據坐。侍者燒香下座。
兩班出班問訊畢。
侍者登座。燒香問訊。
禮與旦望同。座右白槌云。
〔法筵龍象眾。當觀第一義〕垂語問畣。
提綱。敘謝。官員諸山云。
〔開堂祝一人壽。不敢讚德〕專使兩班耆舊。
大眾略提過。謝在小參時也。
結座白槌云。下座。
略送一兩步。知事接送客位管伴。
客頭行者。即進爐燭。
一字排前。先專使人事。
堂司行者喝云。〔諸山人事〕次西堂人事。
〔當免香禮〕知事一班。
兩展三禮。次首座耆舊。
蒙堂前資。諸寮。各插香。
同大眾。兩展三禮。
次莊庫庵塔。法眷鄉人。
暫到。先同眾〔行禮〕已。
若免禮。觸三拜。通用詞云。
〔伏#CB15166;和尚。
光據法筵。下情不勝感激之至〕答云。
〔叨據名藍。不勝愧竦〕進罣罳椅子。
據坐。侍者插香。大展九拜。
小師插香。大展九拜。
皆無詞語。次諸山行者。
方丈行者。親隨人六局。
次參頭。領眾插香。
禮三拜。轎番直廳。
莊甲作頭。諸寮供過老郎。
寮主領頭參拜。住持即往客位。
致謝官員諸山。以盡禮也。
other:: 
# 珍 巡寮
珍　巡寮 ^637b32

諸寮舍。敷陳香几位次爐燭香。
各具威儀。次第俟巡寮。
方丈客頭。先行通覆。
住持至。寮主先於門前下手立。
迎入。請趺坐。插香。
住持畣香。略敘寒溫。
致謝送出。聽呌収香。
蒙堂四寮眾。皆列門外下手。
同接入。同送出。謂眾寮人眾。
只寮元接送。非法。
次第巡寮畢。歸方丈。
照拂官客諸山。
other:: 
# 李 特為茶湯
李　特為茶湯 ^637c48

住持若要省事。預批免茶湯榜。
庫司寫請狀。備柈袱爐燭。
詣方丈插香。行兩展三禮。
免則觸拜。請云。請已呈狀。
令客頭請兩班耆舊光伴。
挂牌報寮。僧堂鋪設住持位。
齋時聞長板鳴。炷香展拜。
巡堂請茶。齋退鳴皷集眾。
上首知事。揖住持入堂。
歸位揖坐。燒香一炷。
住持前揖香。中問訊立。
行茶畢。瓶出。往住持前。
揖茶。退身。龕後右出炷香。
展三拜。出堂。引全班。
至住持前。行禮謝茶詞語。
送出。復歸堂炷香。
上下間問訊。収盞退座。
並與結夏特為茶禮同。 ^638a14

有榜當先安下處呈新命。
入院日挂僧堂前。
上下間茶湯。只炷香稟請。
但請湯罷。覆就座藥石。 ^638a30

狀式。 ^638a36

〔可漏〕〔端狀拜請　新命堂頭大和尚尊座前　當寺庫司比丘某　謹封〕。
other:: 
# 柰 小參
柰　小參 ^638a40

湯罷。侍者覆住持。
令客頭報寮挂牌。
具寫專使兩班耆舊。
四寮。莊庫庵。塔暫到行堂。
入院侍者禪客。參隨。
或有宿山外客。逐一條列。
預呈新命。復收。至敘謝。
行者秉燭。侍者捧呈。
詳申謝悃。官員諸山留宿。
當設位。下座。方丈客頭喝請云。
知事送官客。歸客位。
眾散而後。湯果。請專使參隨人光伴。
other:: 
# 菜 檀越陞座
菜　檀越陞座 ^638a44

建寺捨田。大檀越。
知事須隔宿覆方丈。
次早侍者。令客頭挂牌報寮。
庫司差人。嚴設祠堂。
備供養。粥罷。特為上堂。
下座。集眾詣祠堂。
知事先到燒香。點茶湯。
上供養。住持至。炷香歸位。
維那舉經。回向。然隨方毗尼也。
other:: 
# 重 管待專使
重　管待專使 ^638b12

知事預稟住持。專使厚嚫。
宣疏帖人嚫。衣鉢閤俻貼嚫。
重輕合節。至日寢堂釘挂鋪設位次。
請兩班耆舊光伴。
中設專使特為位。
請客侍者躬請專使。
餘人則方丈客頭稟請。
禮與前特為同。
other:: 
# 芥 留請兩班
芥　留請兩班 ^638b24

兩班俟管待專使畢。
午後俱詣方丈。咨稟告退。
方丈垂情。委曲送出。
侍者令客頭。備柈袱爐燭湯具。
住持同侍者。一一詣寮。
點湯勉留。客頭先報寮。
出門外右邊。迎住持入門。
居主位分坐。侍者燒香行湯收盞。
住持詳盡勸勉已。
送出門。諸寮庫司同。
若職滿俟久。亦當詣諸寮。
點湯勉留。盡主禮也。
候住持參訪罷。再上稟辭。
次第進退。
other:: 
# 薑 參訪出入
薑　參訪出入 ^638b34

入院之先。未參府縣官屬。
當即具門狀參見。
次謁檀越寄居官貴諸山。
亦用門狀。合訪及處在知事逐一稟覆。
住持出門。令行者傳語。
首座維那。諸頭首知事。
當詣方丈。候送。庫司當探計住持歸期。
令堂司挂牌報眾。
俟入山。鳴堂前鐘。
集眾門迎。住持出轎。
問訊云。〔勿勞大眾〕即往佛殿土地堂燒香。
首座領眾。至方丈。
接已眾退。客頭揖請兩班耆舊獻湯。
略敘話而退。方丈行者。
插香禮拜。次參頭領眾禮拜。
住持須巡寮報禮。
城郭近便朝暮出入無時。
不必講行。凡公出遠歸。
首座領眾迎接。住持傳語。
免到方丈。或密歸鉢位。
巡堂一帀。而上方丈。
或密回方丈。兩班〔耆舊〕皆當詣方丈問起居。
無準和尚住徑山日。
化緣多出入。每闞齋粥時。
徑歸鉢位。伴眾食。
挂鉢了。方丈客頭喝云。
〔方丈和尚巡堂人事〕眾下地。
住持燒香一炷。巡堂一帀。
出堂喝云。兩班耆舊。
亦當詣方丈省問。
當炷香獻茶。欵曲敘話而散。
other:: 
# 海 交割什物
海　交割什物 ^638c2

方丈請兩班大耆舊茶。
詳說家務。次至庫司恭。
眼同撿視御書寶器。
砧基物件。先呈方丈。
次呈頭首耆舊。逐一點對交割。
計筭財糓。簿書分明。
見管若干。具呈方丈。
參照須知。諸莊佃戶換契。
住持俻榜。諸莊曉示。
諸方多於住持交換之際。
執事作弊。苛取錢物。
後患非輕。可不審諸。
庫司此日俻點心。
禪林備用卷之四
 ^638c36
