靈峰蕅益大師選定淨土十要卷第八
other:: 
# 第八要述

述曰。靈峰老人有懷於淨土要典隨緣會取次流通。
癸巳後尚名九要。
成時白老人云。西齋詩千古絕倡。
請以十要行。庶可稱觀止矣。
老人撫掌稱善。甲午成時從金陵入山。
老人曰。西齋湯頭而今亦有忌味。
為作甲乙#CB03000;矣。
成時竊訝。老人笑而示曰。
者話最忌涉理。淨土塵塵不思議。
說淨土須遮他本不思議。
儻涉理稍未圓。一輩愚人遂謂別有。
成時聞之瞠乎大駭。
因思中峰懷淨土詩非不入妙。
然可置之禪宗。不可置諸淨土。
淺人愛其提掇。恐有欲立反破之弊。
西齋一味闡揚不思議身土。
而奇才妙悟字字與不思議之白毫赤珠相當。
如蘭亭字少陵詩人不能學。
然後知別提掇者皆偏也。
愛偏鋒者皆淺也。
此話甚難說得。西齋公案話乃大行。
乙未老人西逝。丁未余適金陵。
見九要板#CB05137;散。
爰有重刻之舉。謹奉靈峰西齋詩選本編為第八簡。
刻老人所製贊於簡端。
顏全書為十要。原詩三卷而中下兩卷於七言氣格稍不稱。
致使文人有英氣者未免錯過希粟之談。
細翫之天。然五言本色也。
遂以五言行。識其緣起如右。
other:: 
#  No. 1164-10a 靈峰蕅益大師西齋淨土詩贊
No. 1164-10a 靈峰蕅益大師西齋淨土詩贊
　　稽首楚石大導師　即是阿彌陀正覺
　　以茲微妙勝伽陀
　　令我讀誦當參學
　　一讀二讀塵念消
　　三讀四讀染情薄　讀至十百千萬遍
　　此身已向蓮花托　亦願後來讀誦者
　　同予畢竟生極樂〔畢竟亦有事理。
事則決定趣向。理則不在別處〕
　　還攝無邊念佛人　永破事理分張惡
　　同居淨故四俱淨
　　圓融直捷超方略〔二句和盤托出。
却深固幽遠無人能到〕 ^724c25

成時曰。事理分張惡者。
謂捨西方功德莊嚴之阿彌陀佛而別計自性彌陀。
捨西方功德莊嚴之極樂世界而別取唯心淨土。
此則事理乖張成大邪見。
自他俱賊隳正法輪。
的是惡見惡業。當來必受十方阿鼻大惡報也。
同居淨故四俱淨者。
謂西方極樂世界超勝十方一切淨土。
然其故不在上三淨土而在同居。
良以博地凡夫圓證三不退。
下品人民與一生補處之上善人俱會一處。
正報既爾依報亦然。
緣生勝妙五塵與妙中諦稱性五塵非一非異非遠非近。
所以橫豎俱超橫豎俱即。
最為不可思議。信則當下便是。
擬議則乖。乖則賢智不可以為道。
是則愚夫愚婦與知與能。
故曰圓融直捷超方略也。
other:: 
#  No. 1164-10 西齋淨土詩(卷一)
No. 1164-10 西齋淨土詩〔卷一〕
author:: 四明沙門梵琦著
other:: 西有沙門智旭點定
other:: 
## 懷淨土詩
懷淨土詩〔并序○七十七首〕 ^725b8

詩云。伐柯伐柯。其則不遠。
說者曰。睨而視之猶以為遠。
信斯言也。阿彌陀佛三十二相．八十種好。
神通光明華池寶座瓊樓玉宇皆我自心發之。
心不見心。無相可得。
昔天衣懷禪師親見明覺。
盡佛祖不傳之妙。
常修淨土。垂問學者曰。
若捨薉取淨則是取捨之情。
若言無淨土又違佛語。
當云何修。自答云。
生則決定生。去則實不去。
余謝事閑居作懷淨土詩。
勸同袍之士及同社之人。
凡有心者悉令念佛。
夫何遠之有。 ^725c4

我佛真身不可量。
大人陪從有輝光。
食時竝是天肴饍。
行處無非聖道場。
庭下碧流微吐韻。
殿前瑤草細吹香。
十方一等莊嚴剎。
終說西方出異方。 ^725c22

萬劫修行相好身。
身光知是幾由旬。
消磨歲月無窮壽。
含裹虗空不老春〔此是主。
下是伴〕。四色蕅花香氣遠〔諸天所居〕。
諸天童子性情真。
況兼善友皆招我。
來作逍遙快樂人。 ^725c30

要觀無量壽慈容。
只在而今心想中。
坐斷死生來去路。
包含地水火風空。
頂分肉髻光千道。
座壓蓮華錦一叢〔心容如此〕。
處處登臨寶樓閣。
真珠璀璨玉玲瓏〔根心容來〕。
每為娑婆苦所縈。
誰聞淨土不求生。
天人皆是大乘器。
草木亦稱三寶名。
處處園林如繡出。
重重樓閣似生成〔所聞淨土如此〕。
諸賢莫怪歸來晚。
見說芙蕖始發榮。 ^725c38

却望〔二字貫下六句〕金蓮寶界遙。
樓臺一一倚雲霄。
黃鶯韻美春長在。
玉樹枝柔歲不凋。
流水有聲隨岸轉。
好花無數逐風飄。
野人自選歸來日。
何待諸賢折簡招。 ^726a12

此#CB15131;瀟灑樂無厭。
遙羨〔二字貴到底〕諸人智養恬。
座用真珠為映飾。
臺將妙寶作莊嚴。
純金細礫鋪渠底。
軟玉新梢出樹尖。
眉相古今描不盡。
晚來天際月纖纖。 ^726a20

參差寶搆倚層虗。
縱有丹青畫不如〔為甚不如〕。
林影交飛金孔#CB15179;。
水光倒浸玉芙蕖。
分明池上佛身現。
宛轉眉間毫相舒。
百億三千大千界。
盡令方寸攝無餘。 ^726a28

放下身心佛現前〔提起下七句皆佛現前也〕。
尋常盈耳法音宣。
風柯但奏無生曲。
日觀長開不夜天。
行趂玉階雲冉冉。
坐依珠樹月娟娟。
凡夫到此皆成聖。
不歷僧祗道果圓。 ^726a36

妙明覺體即如來。
暫借蓮花養聖胎。
瑞相且分三十二。
流光何止百千垓〔垓借作數目字用〕。
莊嚴寶具相隨到。
細軟天衣不假裁〔皆不離覺體〕。
上品上生生死絕。
塵塵剎剎紫金臺。 ^726b4

未歸極樂尚閻浮。
漂泊風塵更幾秋〔自痛餘生〕。
殘夢頻驚蕉葉雨。
故鄉只在蕅華洲〔念佛三昧〕。
屈伸臂頃無多地。
高占人羣最上頭〔兩聯皆串〕。
二大士心憐老病。
何妨#CB06078;手上層樓。 ^726b12

紙畫木雕泥塑成。
現成真佛甚分明〔此圓妙觀智。
即地暖波清也〕。皈依不是他家事。
福德還從自己生。
萬樹花開因地暖。
千江月現為波清。
朝參暮禮常如此。
在處皆通極樂城。 ^726b20

念佛功深罪自除〔惑業淨〕。
身歸極樂國中居〔苦果亡〕。
叢林草木璚瑤接。
大地山河錦繡舒。
香界來從移步後〔應第一句〕。
寶蓮結自放華初〔應第二句〕。
玉毫炳煥黃金面。
天上人間總不如。 ^726b28

天人莫不證神通。
一一黃金色相同。
散眾妙花為佛事。
盡塵沙界起香風。
身光觸體成柔軟。
樂具流音說苦空〔天人所聞〕。
却倚雕欄望寶樹。
無邊佛國在其中〔天人所見〕。
經行地上盡奇珍。
異草靈苗步步春。
國界初無三惡道。
莊嚴自有眾天人。
長空落日如懸鼓。
大聖無時不現身。
從曠劫來今始悟〔悟其常徧〕。
故鄉曾不隔纖塵。 ^726b36

滿目池臺錦繡橫。
祥光瑞靄滅還生。
了無酒色離煩惱。
雖有天魔絕鬬爭。
渴飲醴泉多舞鳳。
高棲璚樹足流鶯。
待吾託質蓮花後。
却向琉璃地上行。 ^726c8

池上蕅花花上人。
佛光來照紫金身。
更聞妙法除心垢。
盡救迷情出苦輪。
舉步徧遊塵點國。
利生終滿涅槃因。
娑婆界上光陰短。
極樂知經幾劫春。 ^726c16

淨土真為不死鄉。
雲霞影裏望殘陽。
珠樓玉殿空為體。
翠樹金花密作行。
款款好風搖菡萏。
依依流水帶鴛鴦〔四句皆殘陽中所望〕。
分明記得無生曲。
便請知音和一場〔趙州說的〕。 ^726c24

一箇浮泡夢幻身。
如何只是縱貪瞋。
好尋徑直修行路。
休學愚癡放逸人。
護戒還合冰雪淨。
操心要與聖賢親〔淨土真因〕。
明明指出西飛日。
有識還令達本真。 ^726c32

幾回夢到法王家。
來去分明路不差。
出水珠幢如日月。
排空寶蓋似雲霞。
鴛鴦對浴金池水。
鸚鵡雙銜玉樹花〔皆夢中景〕。
睡美不知誰喚醒。
一爐香散夕陽斜。 ^726c38

風滿瑤臺水滿池。
花開菡萏一枝枝。
細聽鳧鴈鴛鴦語。
正是身心解脫時〔不是文字阿師〕。
瓔珞自然成寶玉。
袈裟全不假機絲。
如來相好瞻無盡。
所得明門誓憶持。 ^727a4

遙指家鄉落日邊。
一條歸路直如弦〔看他徹悟人語〕。
空中韻奏般般樂。
水上花開朵朵蓮。
雜樹枝莖成百寶。
羣居服食勝諸天〔皆歸家真受用〕。
吾師有願當垂接。
不枉翹勤五十年。 ^727a12

一朵蓮含一聖胎〔託質〕。
一生功就一花開〔花開〕。
稱身瓔珞隨心現〔蓮花化生之身〕。
盈器酥酡逐念來〔化身所受正昧〕。
金殿有光吞日月。
玉樓無地著塵埃〔化身所履道場〕。
法王為我談真諦。
直得虗空笑滿腮〔道場中所聞所證如此。
又云何處得者一落索來〕。 ^727a20

珠王宮殿玉園林。
坐臥經行地是金。
舍利時時宣妙響。
頻伽歷歷奏仙音。
返聞頓悟無生理。
常住周圓不動心〔上一根反元。
下六根齊脫〕。觸目皆清淨土來。
從曠劫到如今。 ^727a28

曾於淨土結因緣。
二六時中現在前〔六時總〕。
每到黃昏增善念〔後日分別〕。
遙隨白日下長天。
如來寶手親摩頂。
大士金軀擬拍肩。
不借胞胎成幻質。
吾家自有玉池蓮。
蓮臺得坐最高層。
我許凡夫願力能。
頃刻人心翻作佛。
斯須水觀化為冰〔能字注解〕。
玉抽瑪瑙階前樹。
金帀琉璃地上繩〔即作佛化冰也〕。
無限天花滿衣裓。
十方佛國任飛騰。 ^727a36

濁惡眾生也可憐。
菩提道果幾時圓。
總云國土隨心淨。
爭奈形神被業牽。
正劒揮來藤落樹。
迷雲散盡日流天。
虗空畢竟無遮障。
淨土滔滔在目前。 ^727b10

一國巍巍一寶王。
無朝無暮起祥光〔振起下六句〕。
尼拘律樹真金果。
優鉢羅花軟玉房。
見體自明非日月。
知春長在不冰霜。
又遊佛剎歸來也〔收放一時〕。
贏得天葩滿袖香。 ^727b16

將參法會禮金仙〔徃生〕。
漸逐香風出寶蓮〔花開〕。
紅肉髻光流不盡。
紫金身相照無邊〔見佛〕。
重重樹網垂平地。
一一花臺接遠天〔見極樂世界廣長之相〕。
諸佛界中希有事。
了如明鏡現吾前〔見十方世界○此指樹網花臺中所見〕。 ^727b24

土淨令人道果圓。
娑婆性習一時遷。
魚離密網遊滄海。
鴈避虗弓入遠天〔喻習不起映結句〕。
來往輪迴從此息。
死生煩惱莫能纏〔遷習功能〕。
無心即是真清泰。
有染如何望寶蓮。 ^727b32

無限風光賦詠難〔口門窄〕。
樂#CB15131;初不厭遊觀。
十虗捲入秋毫末。
一粟藏來天地寬。
瑪瑙殿中金釘鈸〔應第四句謂殿中釘鈸藏千界也〕。
珊瑚樓上玉闌干。
妙音〔即頻伽鳥〕歷歷聞人耳。
何處飛鳴五色鸞。 ^727b40

金銀宮闕彩雲端。
念佛人居眼界寬。
寶樹交加非一色。
靈禽倡和有千般。
酥酡自注琉璃椀。
甘露長凝翡翠盤。
不似雪山多藥味。
眾生無福變成酸。 ^727c10

不向娑婆界上行。
要來安養國中生〔振起願力二字〕。
此非念佛工夫到。
安得超凡願力成〔以行填願〕。
香霧入天浮蓋影。
暖風吹樹作琴聲。
分明識得真如意。
肎認摩尼作水晶。 ^727c16

釋迦設教在娑婆。
無奈眾生濁惡何〔非異方便不可〕。
欲向涅槃開秘藏。
須從淨土指彌陀〔異中之異〕。
白雲半掩青山色。
紅日初生碧海波。
曠大劫來曾未悟。
東西誰道沒淆譌〔結歸起句。
讀此可悟大師末後一喝。
儱侗者應奪魄矣〕。 ^727c24

麤境現前猶未識。
法身向上幾曾知。
可憐轉腦回頭處。
錯認拈香擇火時。
口耳相傳六箇字。
聖凡不隔一條絲〔拈出法身向上事〕。
堂堂日用天真佛〔出口入耳〕。
火急回光也是遲〔切忌回頭轉腦〕。 ^727c32

念念念時無所念〔念體本來如此〕。
廓如雲散月流天。
此人造罪令除罪。
與佛無緣作有緣。
仙樂送歸清泰國。
好風吹上紫金蓮〔念念念時〕。
遙聞妙偈琅琅說。
不是聲塵到耳邊〔無所念〕。 ^727c40

日夜思歸未得歸。
天涯客子夢魂飛。
覺來何處鴈聲過。
望斷故鄉書信稀〔斬盡娑婆根蒂〕。
幾度開窻看落月。
一生倚檻送斜暉。
黃金沼內如船蕅。
想見花開數十圍。 ^728a8

曾聞白鶴是仙禽。
日日飛來送好音。
便欲寄書諸善友。
定應知我一生心。
長思樂土終歸去。
肎執蓮臺遠訪臨〔二句所寄書也〕。
百歲真成彈指頃。
娑婆只恐世緣深。 ^728a14

一寸光陰一寸金。
勸君念佛早迴心。
直饒鳳閣龍樓貴。
難免雞皮鶴髮侵〔遲則不堪〕。
鼎內香煙初未散。
空中法駕已遙臨〔早則當下〕。
塵塵剎剎雖清淨。
獨有彌陀願力深。
咫尺金容白玉毫。
單稱名號豈徒勞〔單傳直指〕。
晨持萬遍烏輪上。
夜課千聲兔魄高。
歲閱炎凉終不倦。
天真父子會相遭。
如何說得娑婆苦。
苦事紛紛等蝟毛〔昧天真〕。
故鄉別早話歸遲。
何待君言我自知。
客路竛竮無一好。
人生惆悵不多時。
蒼顏歷歷悲明鏡。
白髮#CB02575;#CB02575;愧黑絲
〔二句再寫遲字〕。載讀南屏安養賦。
屋梁落月現丰姿。 ^728a22

娑婆苦海汎慈舟。
此岸能超彼岸不〔問親〕。
直指迷源須念佛〔答確〕。
橫波徑度免隨流。
千生萬劫長安泰。
五趣三塗盡罷休。
縱使身沾下下品。
也勝豪貴王閻浮。 ^728a40

人生百歲七旬稀。
往事回觀盡覺非。
每哭同流何處去。
閑拋淨土不思歸〔倒串〕。
香雲瑪瑙階前結。
靈鳥珊瑚樹裏飛。
從證法身無病惱。
況餐禪悅永忘饑。 ^728b8

人間苦樂事縱橫。
達者須尋徑路行。
福報天宮猶有死〔應第一句〕。
神棲佛國永無生〔應第二句〕。
風前鸚鵡琴三疊。
水上芙蓉錦一絣〔無生聲色〕。
作計欲歸歸未遂。
他鄉又見物華更。 ^728b14

說著無常事事輕。
饑餐渴飲懶經營。
一心不退思安養。
萬善同修憶永明。
淨洗念珠重換線。
堅持佛號莫停聲。
妄緣盡逐空花落〔根起句來〕。
閑向風前月下行〔結歸正行〕。 ^728b22

馬鳴龍樹是吾師。
念佛參禪駕竝馳〔如何說竝馳的道理〕。
五色雲橫日沒處。
一枝花拆眼開時〔看他串對處方知竝馳宗旨〕。
玉音了了流仙偈。
金采煌煌發令姿〔收歸上科〕。
曠劫相逢真父子。
欲將何物報恩慈。 ^728b28

即心即佛斷千差。
名教名禪共一家。
果證無邊身相好。
光流不可說河沙。
餘方妙麗終難竝。
本願精深豈易誇〔果然同居第一〕。
大抵熏修須及早。
臨終免被業緣遮。 ^728b38

一自飃蓬贍部南。
倚樓長歎月纖纖。
遙知法會諸天繞。
正想華臺百寶嚴〔欣極〕。
此界猶如魚少水。
微生只似燕巢檐〔厭極〕。
同居善友應懷我〔結歸項聯〕。
已築浮圖欠合尖。
少年頃刻老還衰。
須信無常日夜催。
九十六家邪智慧。
百千萬劫受輪迴。
不存寶界花池想。
爭得刀山劒樹摧〔深為邪智者告〕。
但自淨心生願樂。
此中賢聖許追陪。 ^728c6

西行三十二河沙。
彼國莊嚴是我家。
但用一真為種子。
全將七寶作蓮花〔體用串〕。
娑婆極厭今生苦。
懈慢無令後世差〔勤怠串〕。
寶月頓從心水現。
如今光影正交加。
勞生能有幾光陰。
健只須臾病又侵。
常恐浮雲蔽西日。
須營淨舍學東林。
可憐世上愚癡輩。
不及花間智慧禽〔悲愍懶憤〕。
寶樹亦能談妙法。
何妨坐聽罷參尋。 ^728c20

佛自凡夫到果頭。
親曾歷劫用功修。
淨#CB15131;豈是天然得。
大道初非物外求〔串對〕。
先悟色空離欲海。
後嚴福慧汎慈舟。
今來古往皆如此〔應起句〕。
度盡眾生願未休。 ^728c32

亂世人如蝨在褌。
炎炎火宅避無門。
早知佛國相期處。
別有仙家不死村。
身相短長同父子〔非同蠛蝨〕。
蓮花開合表晨昏〔言無晨昏應第四句〕。
赤真珠樹黃金屋。
每夜飛來入夢魂。 ^728c40

見說西方住處佳。
凭高極目興無涯。
世情每逐炎涼改。
人事多因治亂乖。
白骨可憐縈野草〔應第四句〕。
金臺誰得挂庭槐〔應第三句〕。
勸君早結宗雷社。
坐看雲端寶仗排。
琉璃地列紫金幢。
蜚翠樓開白玉窻。
文字可誇才不稱。
肉身未到意先降。
能言〔四無礙辯〕孔#CB15179;知多少。
善語頻伽定幾雙。
清夢正貪歸路直〔從是西方〕。
夜闌無奈鼓逢逢〔逢。
叶符方切。音房〕。 ^729a8

剎海森羅一念包〔振起下七句〕。
於中不斷聖賢交。
傾身送想浮雲外。
極目斜陽挂樹梢。
瀲灩金波隨岸轉。
參差寶葉任風敲。
諸天歎我駸駸老。
早晚雞棲彩鳳巢。 ^729a22

讚佛言詞貴直陳。
攢花簇錦枉尖新〔麗句禪機愧死〕。
自然潤澤盈身器。
無數光明湧舌輪。
稱性莊嚴依報土。
隨機勸發信心人。
願求功德池中水。
盡滌娑婆界上塵〔以陳情結〕。 ^729a30

莫將胎獄比花池。
早向池中占一枝。
却坐大蓮成佛子〔承第二句。〕
何煩慈母浴嬰兒〔承第一句〕。
口餐法喜真餚饍。
心得明門妙總持〔串對〕。
般若臺前回定日。
令人長憶鴈門師。 ^729a40

百億劫中生死罪。
纔稱名號盡消除〔若不了者請看注脚〕。
迷時妄想同春夢〔點雪〕。
我佛真身等太虗〔洪爐○倒串〕。
宮殿水晶千柱帀。
園林雲錦萬花舒〔皆洪爐也〕。
癡心不是分高下。
上上金臺始可居〔九品亦約權實開顯妙極確極〕。 ^729b8

八表同遊只等閑。
須臾飛去又飛還。
玉樓冉冉紅雲裏。
珠樹亭亭紫霧間〔元來只在者裏〕。
不立君王唯有佛。
平鋪世界斷無山。
天人一樣黃金色。
盡未來時但少顏。 ^729b16

須摩提國讚何窮。
不與他方佛境同。
百味酸甜長滿鉢。
一身輕健任遊空。
初心便獲無生忍〔圓三不退〕。
具縛能教宿命通。
今古往生留傳記。
盡塵沙界扇真風〔箇箇全提〕。 ^729b24

五濁煎熬道未成。
羣賢修習誓非輕〔珍重〕。
光中每出彌陀影。
夢裏親書普慧名。
繡佛雖齋防退失〔應道未成〕。
火車已現急求生〔應煎熬〕。
臨風莫灑楊朱淚。
就我西方徑路行〔結歸羣賢修習〕。 ^729b34

水若澄清月始臨。
金鎔佛影現吾心。
春風不易回枯木〔惑障〕。
磁石應難受曲鍼〔業障〕。
未得往生〔報障〕緣障重。
必期成就用功深〔機局巧妙〕。
譬如九轉丹砂力。
一點能令鐵化金。 ^729c2

幽居悄悄栢森森。
不遣紅塵染素襟。
一佛號收無量佛〔解妙行妙〕。
後心功在最初心〔因妙果妙〕。
雲開白月毫光滿。
雨過青山髻色深。
當念休生差別解。
聲聲遠唳盡玄音。 ^729c10

曾聞金鼎煉硃砂。
一服飛驚玉帝家。
輕風似舉飄柳絮。
美顏如日映桃花。
況修淨業身心妙〔獅非狐類〕。
兼得慈尊願力加〔如日照晝〕。
此是長生無比法。
仙經十卷不須誇〔神鸞遺響〕。 ^729c16

朝朝暮暮道心中。
歲歲年年佛事同。
一往進修安樂界〔應第一句〕。
六時朝禮法王宮〔應第二句〕。
方袍不厭香煙黑。
坐具何妨手汗紅〔承一徃六時四字來。
明信願行三數十年家風不改也〕。
如此出家今有幾。
灼然認得主人公。 ^729c24

池中蓮蕚大如車。
據實猶為小小華。
聖眾略言千萬億。
佛身知是幾恒沙〔隱言大華〕。
我聞妙德同慈氏。
誰道彌陀異釋迦。
南北東西清淨土。
盡歸方寸玉無瑕。 ^729c34

紅蓮常映白蓮開。
只有金蓮不易栽。
念念若能離溷濁。
生生從此脫胞胎〔積薉不易捨〕。
且依彼國嚴新果。
却徧他方發舊荄〔法界緣起不易信〕。
事與種蓮無少異。
根苗元向淤泥來。 ^729c40

蓮宮只在舍西頭。
易往無人著意修。
三聖共成悲願海。
一身孤倚夕陽樓〔著意〕。
秋階易落梧桐葉。
夜壑難藏舴艋舟〔速速著意〕。
幸有玉池鳧鴈在。
相呼相喚去來休。 ^730a8

千經萬論不虗標。
共指西方路一條。
念念刮磨心垢淨。
時時防護道芽焦。
棲蓮靜覺身安穩〔應第三句〕。
得果轟傳地動搖〔應第四句〕。
謾費工夫推甲子。
娑婆大劫只崇朝。
家在西頭白玉京。
老來難遣故鄉情。
每瞻雲際初三月。
先注花間第一名。
密密疎疎琪樹影。
來來往往水禽聲。
紅樓紫殿春長好。
縱有丹青畫不成。 ^730a16

近有人從淨土來。
池心一朵玉蓮開。
正當蕚上標名字。
已向身前結聖胎。
極樂逍遙長不死。
閻浮偪迫最堪哀。
法王特地垂慈愍。
同坐黃金百尺臺。 ^730a28

吾身〔方袍圓頂〕念佛又修禪。
自喜方袍頂相圓。
曾向多生修福果。
始依九品結香緣〔絕不似禪和口氣〕。
名書某甲深花裏。
夢在長庚落月邊〔兩聯一順串一倒串〕。
濁惡凡夫清淨佛。
雙珠黑白共絲穿〔且道此是佛耶禪耶。
參〕。 ^730a34

念極心開見佛時。
自然身到碧蓮池〔乞兒見小利者急須飄此〕。
火輪罪淨千千劫〔閉眼也著〕。
瓊樹光分萬萬枝〔開眼也著〕。
善友深談終不厭〔廣長舌〕。
靈禽妙語實難思〔四六句〕。
功成果滿須臾事。
尚謂奔流閃電遲〔鈍烏逆風飛者急須讀此〕。 ^730b2

無邊大士與聲聞。
海眾何妨逐品分〔無為差別〕。
一會聖賢長在定。
十方來去總乘雲〔差別無為〕。
談玄樹上摩尼水。
念佛林間共命羣。
坐臥經行無#CB15145;礙。
天花隨處落繽紛。
佛袈裟下失人身。
重得人身有幾人。
萬行不如修白業。
一心何苦戀紅塵。
法王立誓丘山重。
迷子思歸涕淚頻。
若解返觀觀自性。
明珠百八總家珍〔晝夜一百八〕。 ^730b10

西望紅霞白日輪。
仰觀寶座紫金身。
一方土淨方方淨。
十念心真念念真。
生極樂城終不退〔驢前馬後漢〕。
盡虗空界了無塵〔撒沙坌土〕。
向來苦海浮還沒。
何幸今為彼岸人。 ^730b22

娑婆生者極愚癡。
眾苦縈纏不解思。
在世更無清淨業。
臨終那有出離時〔須要思量到此廼可〕。
百千經裏尋常勸。
萬億人中一二知。
珍重大仙金色臂。
早來#CB06078;我入華池〔大事因緣〕。
other:: 
## 評點定懷淨土詩#CB02494;
評點定懷淨土詩#CB02494; ^730b30

右靈峰老人選詩七十七首。
其圈點皆在平實切要處點睛。
其詩家名句文身妙處概不汙一絲墨痕。
此大人作略。堪使行者喫緊得力。
無復問橋之誤者也。
讀誦之士須具擇法眼以觀之。
至於成時評語亦在宗旨上討警#CB15081;。
無非欲讀者以深信大願而起妙行耳。
不無小補。故不敢廢。
成時稽首謹識。 ^730b40

西齋淨土詩〔卷一〕
other:: 
# 西齋淨土詩(卷二)
西齋淨土詩〔卷二〕
other:: 
## 列名淨土詩一百八首
列名淨土詩一百八首
other:: 
### 前文
 ^730c14

予幼時便修十念。
願登淨土。倐忽三紀。
未嘗廢忘。閑居西齋。
試筆一百八篇。勸人念佛。
蓋釋子分內事也。
凡僧俗之流於山城船邨所居之地。
春夏秋冬之境。自十歲至百二十。
惟佛是念。必令心心無少間斷。
則淨土可登矣。教中謂隨其心淨則佛土淨。
何疑哉。
other:: 
### 僧
僧 ^730c20

念佛正家風。方袍與佛同。
見聞俱是善。根界盡成空。
出入玄門裏。游行淨域中。
此心無量壽。隨處現神通。
other:: 
### 儒
儒 ^730c32

亦考性根源。先王典籍存。
易初惟一畫。庸後不多言。
必向禪門悟。須從慧業論。
彌陀真面目。落月掛金盆。
other:: 
### 道
道 ^730c38

清淨佛因緣。無中出妙玄。
不知誰氏子。何異小乘禪。
念佛終成佛。求仙暫得仙。
煉金金絕鑛。變海海為田。
other:: 
### 俗
俗 ^731a4

紅塵俗士家。念佛最堪誇。
石上珊瑚樹。泥中菡萏花。
萬殊歸一理。三寶破羣邪。
火宅拋離去。牛兒不駕車。
other:: 
### 尼
尼 ^731a10

嚬呻亦是尼。童子禮為師。
盡有光明在。何曾頃刻離。
雲階行道處。竹几坐禪時。
莫遣袈裟下。塵緣犯一絲。
other:: 
### 童
童 ^731a16

身心似水清。濁欲壞真情。
初教彌陀號。終歸淨土生。
褪殘紅結實。銷半黑添明。
又有蓬麻喻。何妨晚節成。
other:: 
### 男
男 ^731a22

難得是男兒。人中幾箇知。
惡因來世苦。佛號用心持。
大士皆吾友。如來即我師。
智從何處滿。座上剎那時。
other:: 
### 女
女 ^731a28

念佛莫因循。當來男子身。
障除添福德。心淨斷埃塵。
蓮舌生甘露。高臺會眾真。
拈珠成正覺。無垢界中人。
other:: 
### 禪
禪 ^731a34

只是自明心。何煩向外尋。
西方真極樂。大士古觀音。
慧日三千界。慈光百萬尋。
修行須念佛。也要用功深。
other:: 
### 教
教 ^731a40

禪心兩不差。赤白總蓮花。
佛祖無文字。兒童算海沙。
淨#CB15131;明似鑑。
得道數如麻。散在羣經裏。
華嚴與法華。
other:: 
### 律
律 ^731b6

標為淨土因。冰雪照天人。
即似鳥雙翼。猶如車二輪。
本緣從佛起。功德在心真。
不復經霜死。蓮花是此人。
other:: 
### 密
密 ^731b12

何曾有異途。差別總毗盧。
突出金剛杵。化為如意珠。
游方皆見佛。縮地不須符。
極樂紅蓮沼。娑婆劫海枯。
other:: 
### 雲宗
〔雲宗〕 ^731b18

雲宗是道流。耕食自為謀。
可學神光悟。宜從善導修。
為田忙過了。回首去來休。
一片黃金地。經營定有秋。
other:: 
### 瑜珈
〔瑜珈〕 ^731b24

弟子在行持。何嘗不奉師。
古今多不譯。深遠實難思。
玉偈重宣處。金鈴獨響時。
全身無量壽。大似不曾知。
other:: 
### 女冠
〔女冠〕 ^731b30

長憶呂純陽。深通十二章。
女冠勤念佛。仙藥更求方。
總勝蓬萊島。惟聞菡萏香。
具嚴三十二。容貌佛威光。
other:: 
### 外宗
〔外宗〕 ^731b36

城門闢四方。南北盡朝王。
不出心清淨。皆為佛道場。
瓶盤金共造。枝葉樹同芳。
徧友諸知識。工夫不可量。
other:: 
### 文
文 ^731c2

龍舒淨土文。念佛甚精勤。
博學通今古。雄談飽見聞。
爭容邪語惑。更把定香熏。
心佛無多字。傾腸說與君。
other:: 
### 武
武 ^731c8

武人勇猛多。念佛離娑婆。
直透涅槃路。能除生死魔。
淨#CB15131;安世界。
苦海息風波。築拜當時事。
歸來奏凱歌。
other:: 
### 醫
醫 ^731c14

佛號大醫王。人歸不死鄉。
拈來皆妙藥。托出盡奇方。
橘內乾坤大。壺中歲月長。
病緣無起處。熱惱自清涼。
other:: 
### 卜
卜 ^731c20

仗佛作蓍龜。須臾不可離。
蓮花從口出。日影向西馳。
座上安身處。林中聽法時。
君平休更卜。世出世間師。
other:: 
### 士
士 ^731c26

未可笑兜鍪。無常老病不。
臨民須念佛。入海要乘舟。
儘有黃金殿。非無白玉樓。
覺皇談妙法。沙界一毫收。
other:: 
### 農
農 ^731c32

田園徧十方。耕耨莫教荒。
得火水中異。栽花石上香。
鐵牛號落月。芻狗臥斜陽。
念佛功成後。繰絲穀滿場。
other:: 
### 工
工 ^731c38

念佛智逾明。方圓物物精。
璚林心畵出。淨土願彫成。
寶座流光聚。虗空奏樂聲。
揮斤師弟子。去堊任非輕。
other:: 
### 商
商 ^732a4

商人念佛功。家舍與途中。
為利心行善。貪財事埽空。
彩雲擎落日。花雨散香風。
不被無常#CB00746;。
金臺禮覺雄。
other:: 
### 琴
琴 ^732a10

學道似調琴。高低在自心。
促時絃又斷。停處韻還沉。
萬籟山當戶。俱消月滿林。
子期勤念佛。此必是知音。
other:: 
### 棊
棊 ^732a16

黑白未分時。神仙也不知。
著中論勝負。奩畔辨雄雌。
有限成虗擲。無窮費苦思。
此生超淨土。柯爛到家遲。
other:: 
### 書
書 ^732a22

能書遺教經。自勝百蘭亭。
但倩人書壁。休躭酒滿瓶。
陣雲垂大地。池水注滄溟。
滿寫彌陀號。娑婆作典型。
other:: 
### 畵
畵 ^732a28

丹青世所傳。佛像與神仙。
著意描山水。留心在聖賢。
伯時工畵馬。靈運喜栽蓮。
變相能揮筆。華池總現前。
other:: 
### 漁
漁 ^732a34

絲綸放下休。不岸不中流。
大海蓮華國。眾生藕葉舟。
夕陽紅似火。新月曲如鉤。
念佛皆真境。煙橫古渡頭。
other:: 
### 樵
樵 ^732a40

撒手向懸崖。藤枯是爛柴。
山河歸自己。風月付平懷。
擔有千鈞重。脚無一線乖。
如斯真念佛。不必預安排。
other:: 
### 耕
耕 ^732b6

帀地古田疇。泥人駕鐵牛。
著鞭無早晚。下種度春秋。
成熟皆吾分。歸來免外求。
但將耕稼比。那有絕糧憂。
other:: 
### 牧
牧 ^732b12

牛兒養未馴。苗稼易生瞋。
且把繩頭掣。從教鼻息勻。
夕陽千嶂晚。芳草四郊春。
悟此天真佛。柴門月色新。
other:: 
### 吏
吏 ^732b18

須存念佛心。塵土喪光陰。
點出光明藏。翻為福德林。
垂簾人寂寂。隱几夜沉沉。
總是修行地。楊公不受金。
other:: 
### 卒
卒 ^732b24

驅馳不少停。念佛暗持經。
選佛標黃甲。居塵混白丁。
月籠門外鎖。風動閣前鈴。
便作蓮池想。神遊似夢醒。
other:: 
### 巫
巫 ^732b30

念佛有何疑。神衫取次披。
淨#CB15131;菩薩子。
上品丈夫兒。鬼面從翻改。
胡言任設施。當陽收酒盞。
顯示佛容儀。
other:: 
### 匠
匠 ^732b36

棺木好回頭。人曾不死休。
神奇為臭腐。幻質等浮漚。
久視誰偏在。無還佛也愁。
阿彌陀寶號。樂國是良謀。
other:: 
### 屠
屠 ^732c2

心是度生心。宗門理趣深。
受身增惡報。趨死作哀吟。
放下同成佛。拈來盡化金。
千差一句子。誰屋沒觀音。
other:: 
### 酤
酤 ^732c8

酤人過失多。作緊念彌陀。
流入苦空海。變成香水河。
紅塵俱埽蕩。黑業頓消磨。
管取遊清泰。心空一剎那。
other:: 
### 織
織 ^732c14

念如紡織時。經緯豈虗施。
大地絣成絹。虗空撚作絲。
雲藏無縫襖。花綻不萌枝。
掉臂還鄉去。蓮開白玉池。
other:: 
### 染
染 ^732c20

何曾離染坊。佛說正琅琅。
碧綠隨深淺。綾羅任短長。
般般呈彩色。種種放毫光。
本性清無滓。金蓮徧界香。
other:: 
### 奴
奴 ^732c26

人奴業所牽。念佛要精專。
翁即彌陀是。身為淨土緣。
滿腔流法水。隨念發池蓮。
靄靄香雲裏。琅琅玉偈宣。
other:: 
### 婢
婢 ^732c32

侍婢莫愚癡。光陰有幾時。
人身容易老。難得更須知。
自怨裙釵賤。人嫌齒髮衰。
去來勤念佛。五障一朝離。
other:: 
### 娼
娼 ^732c38

娼人到處家。戀酒更迷花。
念佛除貪妒。回心息怨嗟。
水渠清似鏡。蓮沼大如車。
脫體為男子。無令一念差。
other:: 
### 囚
囚 ^733a4

無過殺盜淫。犴獄口呻吟。
敲打能稱佛。掀翻莫變心。
從教神鬼嘯。自有聖賢臨。
結果蓮臺上。彌陀不外尋。
other:: 
### 金
金 ^733a10

精金出冶時。妙手用鉗鎚。
銖兩曾無損。瓶盤各有宜。
祥光何閃爍。美韻實希奇。
便作彌陀想。真身不暫離。
other:: 
### 銀
銀 ^733a16

器皿打銀成。拈來覿面呈。
普賢同境界。香象比光明。
巧製蓮花樣。終歸極樂城。
烏梅揩白雪。淨業在專精。
other:: 
### 珠
珠 ^733a22

正好念彌陀。名隨一顆過。
線來真佛現。穿去積功多。
甘露生#CB15287;舌。
狂心謝綺羅。低頭如意寶。
無奈喜歡何。
other:: 
### 玉
玉 ^733a28

工夫不偶然。且要用心堅。
可誦彌陀號。須資淨土緣。
往生游寶界。開眼見金仙。
泣血荊山事。光陰枉棄捐。
other:: 
### 雕
雕 ^733a34

雕欒屬巧人。花草儼如春。
君看優填像。誰揮匠石斤。
功圓當此日。願滿在今身。
八德池邊去。芙蓉不染塵。
other:: 
### 鑄
鑄 ^733a40

揚誇孔鑄顏。範合剎那間。
模瀉渾相似。鎔成只等閑。
自今專憶念。從此斷輪環。
爐鞴翻身去。花高不可攀。
other:: 
### 塑
塑 ^733b6

摶沙弄土獃。出我掌中來。
面目由心作。規模放手開。
不停持佛號。無間結蓮胎。
起倒皆因地。花中產玉孩。
other:: 
### 粧
粧 ^733b12

形骸金碧光。雕塑十分粧。
自喜工奇妙。能令佛讚揚。
山河并日月。赤白與青黃。
但得金臺好。功成任選將。
other:: 
### 縫
縫 ^733b18

念佛更奇哉。金刀巧剪裁。
海從鍼孔沸。雲入線蹊來。
蓋覆真空體。鋪張雜寶臺。
工夫無間斷。花合便花開。
other:: 
### 繡
繡 ^733b24

鍼線繡衣裳。彌陀念不妨。
枝頭棲孔#CB15179;。
葉底睡鴛鴦。院落青春好。
屏風白晝長。身心成一片。
佛國任翱翔。
other:: 
### 梳剃
〔梳剃〕 ^733b30

梳剃甚風標。名低試手高。
良田輸薄藝。秋水見銛刀。
讚佛無疑惑。持名勿憚勞。
頓除煩惱髮。光裏覩明毫。
other:: 
### 糶糴
〔糶糴〕 ^733b36

心平糶糴家。便是好生涯。
斗斛荒無減。錢刀熟有加。
樂#CB15131;歸路直。
微利染緣差。坐臥彌陀號。
蓮臺本不賒。
other:: 
### 伶官
〔伶官〕 ^733c2

事業太風流。能消萬種愁。
王孫歌綺席。公子醉璚樓。
忽過青難步。相尋白滿頭。
能宣無我法。不必向他求。
other:: 
### 司庖
〔司庖〕 ^733c8

不悞佛僧齋。精勤與願諧。
蕈薑微點綴。盤筯巧安排。
清淨除葷血。豐饒備海淮。
彌陀須猛省。自此陟瑤階。
other:: 
### 山
山 ^733c14

念佛最幽深。澄潭鳥囀林。
樂#CB15131;真境界。
終日好身心。競吐枝頭玉。
爭垂葉底金。壽光塵剎現。
何礙向西尋。
other:: 
### 城
城 ^733c20

紅塵沒馬高。念佛匪徒勞。
爍破昏衢燭。揮開愛網刀。
凡夫登覺地。長者誘兒曹。
不得真公據。娑婆枉一遭。
other:: 
### 船
船 ^733c26

念佛水為鄰。長街短巷塵。
慈容如月滿。聖號把珠輪。
蓉浦收帆速。楊堤撥櫂頻。
碧琉璃世界。圓證紫金身。
other:: 
### 村
村 ^733c32

偏於念佛宜。茅舍竹為籬。
簡淡全然別。純誠更不疑。
樂#CB15131;清淨境。
須築久長基。便是金剛座。
毗嵐八面吹。
other:: 
### 春
春 ^733c38

林梢送落暉。日日勸人歸。
禽叫聲流血。客聞淚滴衣。
古今留不住。來往疾如飛。
換却空腔子。蓮臺願不違。
other:: 
### 夏
夏 ^734a4

入夏綻新荷。令人感慨多。
幽花滿衣袖。好鳥囀庭柯。
碧落西沉日。滄江東逝波。
皆歸大圓鏡。但莫戀娑婆。
other:: 
### 秋
秋 ^734a10

天宇展新秋。纖纖月一鉤。
主人全體現。國土此心周。
峰雨堆青髻。海波拭紺眸。
思惟親見得。西去任遨遊。
other:: 
### 冬
冬 ^734a16

景物報君知。全彰淨土時。
千山皆玉樹。萬壑盡瑤池。
埽蕩空無翳。分明不待思。
天寒應念我。歲晚涕漣洏。
other:: 
### 行
行 ^734a22

見佛在吾前。光超日月天。
重重眸子淨。疊疊髻螺旋。
垂露珠瓔滿。空雲傘蓋圓。
鴉鳴松柏裏。心印是伊傳。
other:: 
### 住
住 ^734a28

還同珠走盤。佛相若為觀。
月滿三千界。風清十二闌。
返聞聞不及。離見見尤難。
大士應微笑。平人被熱瞞。
other:: 
### 坐
坐 ^734a34

人心湛不搖。念佛暮連朝。
境界閑中現。光陰鬧裏消。
象龍皆法侶。鳧鴈各仙標。
五十年歸計。紅抽碧玉條。
other:: 
### 臥
臥 ^734a40

林間夢到家。都是白蓮花。
廣讚三乘法。橫分五色霞。
寶衣香慘淡。珠樹影交加。
恰恰晨鐘動。#CB15046;干河漢斜。
other:: 
### 苦
苦 ^734b6

無量苦縈纏。須歸極樂天。
敝逢珍御服。枵值綺羅筵。
華座三時禮。明門一念圓。
光輝超日月。甲子記流年。
other:: 
### 樂
樂 ^734b12

教人放逸增。淨號口常稱。
佛土隨心現。蓮臺作念登。
猶如空印月。恰似火消冰。
已住難思地。當來始化昇。
other:: 
### 逆
逆 ^734b18

逆境勿求離。分明更是誰。
全身無量壽。一等不思議。
正念空諸妄。狂心任百為。
目前荊棘過。紅映碧琉璃。
other:: 
### 順
順 ^734b24

順我意低昂。觀時反不祥。
佛名休放逸。隨去便乖張。
外合虗空體。中流日月光。
豈閒修種得。正見作梯航。
other:: 
### 喜
喜 ^734b30

陣陣喜風吹。相牽未肎離。
休教心放逸。便是佛慈悲。
蝶舞花供吹。鶯歌柳展眉。
無憂妙三昧。安得不 #CB02885;怡。
other:: 
### 怒
怒 ^734b36

初因氣不平。逆境界中生。
放下渾無事。思惟便有爭。
善人同聚會。菩薩共修行。
著得貪嗔漢。柔和養性情。
other:: 
### 衰
衰 ^734c2

不覺淚沾巾。冤家作己親。
但隨憎愛轉。未出死生輪。
淨土離煩惱。長年脫苦辛。
北邙山下路。鬼哭正愁人。
other:: 
### 榮
榮 ^734c8

富貴暫時間。須彌一座山。
未聞登鬼錄。有藥駐童顏。
佛國容歸。去閻王肎放還。
瓊樓多少景。不死任躋攀。
other:: 
### 賢
賢 ^734c14

諸賢世所欽。念佛到如今。
社裏白太傅。山中蘇翰林。
無多真世味。未滿是官齡。
淨土人何限。遺編仔細尋。
other:: 
### 愚
愚 ^734c20

須臾不可離。即是佛根基。
耳目聰明外。乾坤混沌時。
樂#CB15131;無別念。
聖號勿他持。却笑惺惺漢。
彌陀總不知。
other:: 
### 好
好 ^734c26

大有好行藏。仁慈語不傷。
化成金世界。流出玉毫光。
佛授菩授記。風飄菡萏香。
坐眠皆淨域。何處覓西方。
other:: 
### 醜
醜 ^734c32

形醜此心真。華臺寶樹鄰。
西施蒙不潔。嫫母體無塵。
落日如懸鼓。西方有美人。
莊嚴三十二。出世丈夫身。
other:: 
### 貧
貧 ^734c38

身貧道不貧。念佛勸他人。
但用不貪寶。難忘無價珍。
國中長劫壽。界內暫時春。
勿謂西方遠。猶如臂屈伸。
other:: 
### 富
富 ^735a4

雖云念佛難。衣食此身安。
自可排金鼎。猶宜像紫檀。
速於千里馬。勝似九還丹。
淨土收功日。乾坤掌上觀。
other:: 
### 貴
貴 ^735a10

聞法易心開。皆從念佛來。
三千金世界。百萬玉樓臺。
具足菩提種。莊嚴解脫胎。
信根生定慧。圓滿法王財。
other:: 
### 賤
賤 ^735a16

從來作罪輕。念佛易專精。
印向無心壞。文從有想成。
寶華鋪地帀。天樂滿空鳴。
脫換何瀟灑。金臺上品生。
other:: 
### 閑
閑 ^735a22

獨坐面西方。輪珠念不忘。
佛令心地淨。舌作藕花香。
日到銜山處。金浮滿室光。
此時無別想。親見鼓音王。
other:: 
### 忙
忙 ^735a28

偷閑亦在人。誰滿百年春。
畢竟無時了。交煎逐日新。
功名惟念佛。道業勿憂貧。
鐵樹花開也。如來轉法輪。
other:: 
### 老
老 ^735a34

念佛是常規。休尋別路岐。
眼開無異見。身去有光儀。
淨土全由我。心王更問誰。
名標蓮萼上。參聖不須疑。
other:: 
### 少
少 ^735a40

莫道尚青春。無常不貸人。
花開逢驢雨。索斷值奔輪。
綠鬢堪留意。紅顏正健身。
後生須念佛。老鈍少精神。
other:: 
### 致仕
〔致仕〕 ^735b6

場中興已 #CB15046;。
致仕挂衣冠。不及歸家好。
何愁作佛難。路岐休洒淚。
日月任跳丸。一顆珠相似。
光明白玉盤。
other:: 
### 隱淪
〔隱淪〕 ^735b12

大小貴身安。都盧沒兩般。
清泉居亦易。鬧市住何難。
得處無多子。狂來有若干。
心心心是佛。默坐靜中觀。
other:: 
### 患難
〔患難〕 ^735b18

患難要扶持。彌陀作本師。
毒蛇橫路處。長劒逼身時。
念佛休嫌早。回光莫待遲。
雖云十萬億。舉意佛先知。
other:: 
### 疾病
〔疾病〕 ^735b24

明明為有身。疾病不饒人。
妄想無非妄。真仙未是真。
熱來風扇火。拋去骨纏筋。
念佛離生死。閻浮化作塵。
other:: 
### 流移
〔流移〕 ^735b30

何處不堪傷。東西失本鄉。
偶存窮性命。難復舊田莊。
旦暮歸依佛。身心極樂方。
自然超薉濁。金殿玉為堂。
other:: 
### 危亡
〔危亡〕 ^735b36

危亡淚便流。生死幾時休。
鐵樹花曾見。金輪位可留。
同成虗妄體。正是結交頭。
本性彌陀佛。人間總自由。
other:: 
### 十歲
〔十歲〕 ^735c2

雖云身幼小。念佛作資糧。
尚恐青梅落。休誇白日長。
沮洳成巨浸。培塿至高岡。
八歲稱龍女。巍巍坐道場。
other:: 
### 二十歲
〔二十歲〕 ^735c8

男兒當弱冠。百歲二分過。
念佛非為早。行慈不厭多。
氣剛須檢束。欲盜漸消磨。
貴賤須降伏。身中煩惱魔。
other:: 
### 三十歲
〔三十歲〕 ^735c14

吾師成道歲。念佛效如來。
忽覩明星現。方知正眼開。
鳥吟花自笑。山畵水如苔。
拄地真男子。回光亦俊哉。
other:: 
### 四十歲
〔四十歲〕 ^735c20

無聞古所悲。念佛是便宜。
明鏡三分老。花枝一片飛。
法輪生寶樹。功德溢金池。
甲子如流電。寬為淨土期。
other:: 
### 五十歲
〔五十歲〕 ^735c26

駸駸作老翁。眼暗耳將聾。
念佛修身後。臨行出暗中。
展開雙眼碧。飛下一輪紅。
皎潔無餘想。金山滿太空。
other:: 
### 六十歲
〔六十歲〕 ^735c32

龍鍾半百過。只好念彌陀。
易盡風中燭。難回水上波。
萏胎頻夢想。瑚樹好枝柯。
不作西歸計。霜毛滿鏡何。
other:: 
### 七十歲
〔七十歲〕 ^735c38

高年自古稀。念佛待西歸。
黑業除離盡。紅輪去似飛。
便當遊淨剎。何用製新衣。
了了瞻毫相。精誠破鐵圍。
other:: 
### 八十歲
〔八十歲〕 ^736a4

康強有幾人。念佛最為親。
白髮渾成雪。澄空只見塵。
磻溪逢聖主。淨土近能仁。
總在光明裏。毫端萬億身。
other:: 
### 九十歲
〔九十歲〕 ^736a10

安排理去裝。未審到何方。
不老不死國。無邊無量光。
五雲垂作帳。七樹列成行。
大士諸尊者。同居樂未央。
other:: 
### 一百歲
〔一百歲〕 ^736a16

光陰到盡頭。界內片時留。
快念彌陀號。同乘般若舟。
產時分九品。光處豁雙眸。
老死無拘絆。縱橫得自由。
other:: 
### 百一十歲
〔百一十歲〕 ^736a22

百年逾可敬。念佛作前程。
賽剎空無礙。瑤池夢亦清。
樹林皆演說。瓔珞有光明。
地上黃金屋。人心變化成。
other:: 
### 百二十歲
〔百二十歲〕 ^736a28

百年逾上壽。修後念彌陀。
身住涅槃界。岸非生死河。
是心心即佛。問我我如何。
徑直西方去。山僧口太多。 ^736a34

西齋淨土詩〔卷二〕
other:: 
# 西齋淨土詩(卷三)
西齋淨土詩〔卷三〕
other:: 
## 十六觀二十二首
十六觀二十二首
other:: 
### 日觀
〔日觀〕 ^736a40

觀門名日觀。落日向西懸。
了了同金鼓。團團挂碧天。
去來心不昧。舒合眼常緣。
與佛無差別。彌陀即現前。
other:: 
### 水觀
〔水觀〕 ^736b6

觀門名水觀。冰後作琉璃。
照耀珠無數。分明事不疑。
萬千樓月朗。八種樂風吹。
無我如何說。全心更是誰。
other:: 
### 地觀
〔地觀〕 ^736b12

地觀觀前地。觀來了了知。
須臾無不念。造次亦當思。
略見莊嚴國。唯除飯食時。
無邊生死盡。淨土復何疑。
other:: 
### 樹觀
〔樹觀〕 ^736b18

觀門名樹觀。寶樹列成行。
盡覆真珠網。交輝七寶光。
億童花裏住。千界果中藏。
自種栽培得。撐天拄地長。
other:: 
### 池觀
〔池觀〕 ^736b24

觀名池水觀。皆是七珍成。
如意珠中出。黃金#CB00589;底明。
蓮花微妙響。寶鳥讚揚聲。
到此分涓滴。塵勞盡洗清。
other:: 
### 總觀
〔總觀〕 ^736b30

寶樓名總觀。五百億崢嶸。
日夜諸天樂。宣揚三寶名。
聖皆心本具。方不遠初成。
忍界人雖惡。功深定往生。
other:: 
### 華座觀
〔華座觀〕 ^736b36

觀名華座觀。七寶地蓮花。
華葉乃無數。萬千非強誇。
寶珠雖似幻。面像未嘗差。
大道離真偽。通人辯正邪。
other:: 
### 像觀
〔像觀〕 ^736c2

觀門名像觀。生不異如來。
金色相好具。蓮花心眼開。
鴛鳧談妙法。觀勢列華臺。
聞與真乘合。休將妄想猜。
other:: 
### 真身觀
〔真身觀〕 ^736c8

真身觀彼佛。高廣世難量。
海目籠千界。山毫照十方。
士多為近侍。形化出圓光。
心是慈悲體。彌陀見法王。
other:: 
### 觀音觀
〔觀音觀〕 ^736c14

項輝觀自在。肉髻紫金身。
冠立一化佛。印成千輻輪。
眾隨光不夜。華布色長春。
久失慈悲父。臨風泣涕頻。
other:: 
### 勢至觀
〔勢至觀〕 ^736c20

天冠大勢至。五百寶華新。
肉髻尤殊妙。金瓶絕比倫。
莊嚴行布滿。國界坐搖頻。
一佛二菩薩。眾生數等身。
other:: 
### 普觀
〔普觀〕 ^736c26

觀門名普觀。趺坐大華中。
照體光如日。開眸聖滿空。
鳥林談法妙。言義與經同。
彼此誰云隔。精誠一念通。
other:: 
### 雜觀
〔雜觀〕 ^736c32

池上先觀佛。端嚴丈六軀。
觀音華座近。勢至寶光舒。
小相流塵剎。全身滿太虗。
十方皆自在。無欠亦無餘。
other:: 
## 上品觀
上品觀
other:: 
### 上品上生
〔上品上生〕 ^736c38

觀門三品列。輩輩逐根差。
具足心無間。兼修行不差。
上生安養國。金地法王家。
便得無生忍。寧憂作佛賖。
other:: 
### 上品中生
〔上品中生〕 ^737a6

中生尤直截。因果信無疑。
口誦諸經典。身趣七寶池。
聖臨居止處。臺接命終時。
見佛親稱讚。何嫌受記遲。
other:: 
### 上品下生
〔上品下生〕 ^737a12

下生人易行。中輩不多爭。
無上道心發。金蓮花內生。
如來諸相好。妙法眾音聲。
三劫登初地。不勞彈指成。
other:: 
## 中品觀
中品觀
other:: 
### 中品上生
〔中品上生〕 ^737a18

觀門三品列。輩輩巧安排。
定滿眾生意。兼持八戒齋。
逆愆無過患。惡趣出沉埋。
即證阿羅漢。遊行白玉階。
other:: 
### 中品中生
〔中品中生〕 ^737a26

中生持戒法。具足一朝昏。
檢點心無悔。來迎佛有恩。
金光登淨域。蓮萼讚慈尊。
預果從中證。真心徹本源。
other:: 
### 中品下生
〔中品下生〕 ^737a32

下生男與女。孝養具仁慈。
知識說淨土。比丘真汝師。
寶蓮開合處。健臂屈伸時。
觀勢親開導。無生不厭遲。
other:: 
## 下品觀
下品觀
other:: 
### 下品上生
〔下品上生〕 ^737a38

觀門三品列。輩輩為君評。
造惡愚無媿。垂慈友勸生。
剎那心地領。十二部經名。
口誦彌陀號。西來化佛迎。
other:: 
### 下品中生
〔下品中生〕 ^737b6

中生多犯戒。惡業自莊嚴。
罪處神魂亂。終時氣勢熸。
佛乘天蕩蕩。消獄火炎炎。
佛眾來迎汝。華池得例霑。
other:: 
### 下品下生
〔下品下生〕 ^737b12

下生須猛省。不善苦無窮。
若聽高賢語。當離惡趣中。
魂飛心散亂。佛號罪消鎔。
蓮爍如初日。西昇極樂宮。
other:: 
## 化生讚八首
化生讚八首
other:: 
### 白鶴
〔白鶴〕 ^737b18

白鶴豈凡曹。玄裳格調高。
仙人謾騏驥。海野#CB10437;腥臊。
不隔雲天路。何慙腹背毛。
有聞無我法。因此斷塵勞。
other:: 
### 舍利
〔舍利〕 ^737b26

舍利是春鶯。修眉漆點睛。
黃金塗作翅。碧玉扣為聲。
上下七珍樹。低昂三寶名。
返聞聞自性。勞奏女媧笙。
other:: 
### 孔雀
〔孔雀〕 ^737b32

孔#CB15179;淨無塵。
如來一化身。尾開金殿曉。
華動玉樓春。都護聲休雜。
彌陀語最真。靈禽知妙理。
界上枉為人。
other:: 
### 鸚鵡
〔鸚鵡〕 ^737b38

鸚鵡信能言。茶毗舌竟存。
自來多慧解。從本共根源。
謾照寒潭影。空懷舊國冤。
何由如此鳥。樂國任騰騫。
other:: 
### 頻伽
〔頻伽〕 ^737c4

六十種音聲。何由刻畫成。
嚬呻空外吼。繚繞樹間鳴。
盡遣羣雌伏。須教眾鳥驚。
心珠聞妙響。廓徹耳輪清。
other:: 
### 共命
〔共命〕 ^737c10

首殊一體同。共命佛園中。
不異人頭面。皆宣法苦空。
娑羅朝飲露。菡萏晝吟風。
互用根塵處。緣差性自通。
other:: 
### 水鳥
〔水鳥〕 ^737c16

鳧鴈彩鴛鴦。同時讚吉祥。
綠汀分箇箇。丹浦列行行。
樹裏逍遙境。花間富貴鄉。
寶池親拭目。如意大珠王。
other:: 
### 樹林
〔樹林〕 ^737c22

淨土繫吾心。重重覆樹林。
互成微妙色。同倡涅槃音。
地下皆霜劍。人間盡棘鍼。
坐思無限樂。樓閣未登臨。
other:: 
## 析善導和尚念佛偈八首
析善導和尚念佛偈八首 ^737c28

漸漸鷄皮鶴髮。精神未免枯竭。
可憐老眼昏花。恰似浮雲籠月。
妄想隨時出生。貪心何日休歇。
不如及早念佛。苦海從今超越。 ^737c40

看看行步龍鍾。首腹猶如簸舂。
涉遠奈何力倦。登高徒自情濃。
出門途路千里。拄杖雲山萬重。
不如及早念佛。速瞻寶座慈容。 ^738a6

假饒金玉滿堂。珠翠綺羅豔粧。
花下時時歌舞。樽前日日盃觴。
尋思無限活計。畢竟難逃死王。
不如及早念佛。臨終定往西方。 ^738a12

難免衰殘老病。休誇氣力強盛。
朱顏能得幾時。白髮忽然滿鏡。
有限光陰盡來。無常殺鬼催併。
不如及早念佛。悟取彌陀自性。 ^738a18

任你千般快樂。饒君萬種方略。
何由永固此身。謾說長生妙藥。
非久形神脫離。爭容傾刻停泊。
不如及早念佛。淨土方為安樂。 ^738a24

無常終是到來。三界眾生可哀。
如入寶山相似。自甘空手而回。
彌陀全體呈露。淨土隨方展開。
不如及早念佛。轉身得坐蓮臺。 ^738a30

唯有徑路修行。實從自心發生。
不離如今正念。頓除歷劫無明。
癡人尚自執著。濁染何由廓清。
不如及早念佛。菩提道果圓成。 ^738a36

但念阿彌陀佛。此心念念是佛。
佛外更無別心。心外更無別佛。
吹開萬里白雲。湧出一轉紅日。
寶樹華池現前。語言文字難述。
other:: 
## 懷淨土百韻詩
懷淨土百韻詩 ^738b2

欲生安養國。承事鼓音王。
合掌須西向。低頭禮彼方。
觀門誠易入。儀軌信難量。
佛願尤深廣。人心要久長。
嬰兒思乳母。遠客望家鄉。
鄭重迎新月。殷勤送夕陽。
分明蒙接引。造次莫遺忘。
飲#CB10437;齋稱首。
熏修#CB15081;最良。
五辛全斬斷。十惡永隄防。
勿用求名利。毋勞論否臧。
布裘遮幻質。藜糝塞空腸。
擺撥多生債。枝梧九漏囊。
精神纔嬾慢。喜怒便搶攘。
水滴俄盈器。江流始濫觴。
積來功行滿。趂取色身強。
室置千華座。爐焚百種香。
新衣經獻著。美饌待呈甞。
莫點殘油炬。宣煎浴像湯。
形骸同土木。戒檢若冰霜。
想念離諸妄。跏趺在一牀。
剎那登淨域。方寸發幽光。
骨肉都融化。乾坤極杳茫。
太虗函表裏。佛剎據中央。
蓮吐葳蕤萼。波翻瀲灩塘。
鮮飇須動蕩。綵仗恣搖颺。
燦爛黃金殿。參差白玉堂。
樓隨四寶合。臺備七珍粧。
鏡面鋪階砌。荷心結洞房。
珊瑚裁作檻。碼碯製為梁。
田地瑠璃展。園林錦繡張。
內皆陳綺席。外盡繞銀牆。
覆有玲瓏網。平無突兀岡。
璚林連處處。琪樹列行行。
果大甜如蜜。音清妙似簧。
喬柯元自對。茂棄正相當。
一一吟鸚鵡。雙雙集鳳凰。
瑤池無晝夜。珠水自宮商。
渠瑩金沙底。風輕寶岸旁。
高低敷菡萏。深淺戲鴛鴦。
異形吞羣鳥。奇葩掩眾芳。
千枝分赤白。萬朵間青黃。
暫挹身根爽。微通鼻觀涼。
頻伽前皷舞。共命後飛翔。
竟日鶯調舌。冲霄鶴引吭。
悟空寧有我。知苦悉無常。
大士談玄理。聲聞會寶坊。
經宣十二部。偈演百千章。
直指菩提徑。俱浮般若航。
挽回尋劍客。喚醒失頭狂。
九品標麤妙。三乘互抑揚。
鍊深終絕鑛。簸淨豈存糠。
示現真彌勒。咨參妙吉祥。
聖賢雲靉靆。天樂日鏗鏘。
俊偉純童子。伊優絕女郎。
語言工問答。進退巧趨蹌。
火齊恒流#CB08504;。
摩尼益耀芒。不須懸日月。
何處限封疆。食是天餚饍。
餐非世稻梁。挂肩如意服。
擎鉢自然漿。脫體殊清淨。
含暉更焜煌。袈裟籠瑞靄。
瓔珞襯仙裳。徧往微塵國。
周遊正覺場。慈顏容禮覲。
供具任持將。側聽能仁教。
還令所得亡。及歸彈指頃。
翻笑取塗忙。每受經行樂。
誰云坐臥妨。普天除鬭諍。
帀地息災殃。南北威靈被。
東西德化彰。幾番經劫燒。
四海變耕桑。此界無虧損。
斯人但壽昌。戶丁休點注。
年甲罷推詳。滿耳唯聞法。
充饑不假糧。永懷恩入髓。
且免毒侵瘡。試說娑婆苦。
爭禁涕淚滂。內宗誰復解。
邪見轉堪傷。忍被貪嗔縛。
甘投利欲阬。君臣森虎豹。
父子劇豺狼。儘愛錢堆屋。
仍思米溢倉。山中接雉兔。
野外牧牛羊。奪命他生報。
銜冤累世償。太平逢盜賊。
離亂遇刀鎗。好飲躭盃酒。
迷情戀市娼。心猿拋罥索。
意馬放垂韁。逸志摧中路。
英魂赴北邙。干戈消禮樂。
揖讓去陶唐。戰伐愁邊鄙。
焚煙徹上蒼。連村遭殺戮暴骨滿城隍鬼哭天陰雨人悲國夭殤歲凶多餓死。
棺貴少埋藏。瓦礫堆禪剎。
荊榛出教庠。征徭兼賦稅。
禾黍減豐穰。念佛緣猶阻。
尋經事亦荒。素襟龍奮迅。
高步鵠騰驤。載顧同羣鴈。
毋為獨跳獐。聖胎吾已就。
法侶爾相望。寶地同瀟灑。
金臺共頡頏。翹勤山岌嶪。
積德海汪洋。曠劫功彌著。
纖毫過即禳。三心期遠到。
十念整遙裝。必欲超魔界。
從今奉覺皇。〔應起句欲字〕。
other:: 
## 娑婆苦漁家傲十六首
娑婆苦漁家傲十六首 ^738b10

聽說娑婆無量苦。
能令智者增憂怖。
壽命百年如曉露。
君須悟。一般生死無窮富。
　綠髮紅顏留不住。
英雄盡向何方去。
回首北邙山下路。
斜陽暮。千千萬萬寒鴉度。 ^739a34

聽說娑婆無量苦。
風前陡覺雙眉豎。
貪欲如狼瞋猛虎。
魔軍主。張弓架箭癡男女。
　日月往來寒又暑。
乾坤開合晴還雨。
白骨茫茫銷作土。
嗟今古。何人踏著無生路。 ^739b2

聽說娑婆無量苦。
千思萬算勞腸肚。
地水火風爭勝負。
何牢固。到頭盡化微塵去。
　一顆心珠離染污。
聲前色後常披露。
打破髑髏無覓處。
除非悟。如來金口親分付。 ^739b10

聽說娑婆無量苦。
死王總作輪回主。
六賊操刀為伴侶。
同居住。何曾頃刻拋離去。
　功德天和黑暗女。
兩人最是難相聚。
有智主人俱不取。
依吾語。從今更莫登門戶。 ^739b18

聽說娑婆無量苦。
篋中四大蚖蛇聚。
重者好沉輕好舉。
相凌侮。況兼合宅空無主。
　早覺參差梁與柱。
風飃雨打難撐拄。
畢竟由他傾壞去。
教人懼。不如覓箇安身處。 ^739b26

聽說娑婆無量苦。
人皆染色貪樽爼。
玉鏤笙簫金貼鼓。
長歌舞。梨園子弟邯鄲女。
　冬衣紫貂春白苧。
涼亭暖閣消寒暑。
一旦神魂歸地府。
應難取。空教淚點多如雨。 ^739b34

聽說娑婆無量苦。
為君一一分明舉。
風俗淫邪人跋扈。
多囹圄。命終未免沉冥府。
　檢點惡名看罪簿。
因茲惹起閻羅怒。
爐炭鑊湯燒又煑。
爭容汝。自家作業非人與。 ^739c2

聽說娑婆無量苦。
高誇富足慙貧窶。
無食無衣無棟宇。
懸空釜。舉頭又見紅輪午。
　只有磵邊芹可煑。
黃昏坐聽饑腸語。
多粟多金多子女。
同歡聚。看來總是前生注。 ^739c10

聽說娑婆無量苦。
家家未免為商賈。
出入江山多險阻。
非吾土。磨牙噬肉遭人虎。
　魂魄欲歸迷去所。
煙橫北嶺雲南塢。
一望連天皆莾鹵。
知何許。荒村颯颯風吹雨。 ^739c18

聽說娑婆無量苦。
人當亂世投軍旅。
宼至不分男與女。
摧腰膂。鳴蟬竟斷螳螂斧。
　縱有才能超卒伍。
幾人衣錦還鄉土。
燕頷虎頭封萬戶。
虗相悞。奈何李廣逢奇數。 ^739c26

聽說娑婆無量苦。
凶兵解散還屯聚。
昨日為齊今日楚。
更奴擄。乾坤畢竟歸神武。
　趙括才疎空自許。
強秦用間欺其主。
四十萬軍生入土。
悲前古。至今鬼哭長平下。 ^739c34

聽說娑婆無量苦。
星分海角船居戶。
東望扶桑朝日吐。
迷洲渚。砲車雲起青天雨。
　卸却雲帆停却櫓。
打頭風急鯨魚舞。
衮衮潮聲喧萬鼓。
愁肝腑。遭逢患難誰依怙。 ^740a2

聽說娑婆無量苦。
茶鹽阬冶倉場務。
損折課程遭箠楚。
賠官府。傾家賣產輸兒女。
　口體將何充粒縷。
飄蓬未有棲遲所。
苛政酷於蛇與虎。
爭容訴。勸君莫犯電霆怒。 ^740a10

聽說娑婆無量苦。
如今業債前來負。
賊劫貨財身被擄。
逢狼虎。挑生呪死兼巫蠱。
　奴婢辛勤依惡主。
黑瘡白癩聾和瞽。
醜惡愚癡相與處。
誰憐汝。發心歸命慈悲父。 ^740a18

聽說娑婆無量苦。
橫遭獄訟拘官府。
大杖擊身瘡未愈。
重鞭楚。血流滿地青蠅聚。
　牒訴紛紛皆妄語。
無人敢打登聞鼓。
天上羣仙司下土。
能輕舉。何時一降幽囚所。 ^740a26

聽說娑婆無量苦。
三農望斷梅天雨。
車水種苗苗不舉。
難禁暑。被風扇作荒茅聚。
　久旱掘泉唯見土。
海潮又入蒹葭浦。
南北東西皆斥鹵。
枯禾黍。官糧更要徵民尸。
other:: 
## 西方樂漁家傲十六首
西方樂漁家傲十六首 ^740a34

聽說西方無量樂。
三賢十聖同依託。
稽首彌陀圓滿覺。
長參學。川流赴海塵成嶽。
　佛性在躳如玉璞。
須憑巧匠勤雕琢。
凡聖皆由心所作。
難描邈。華堂寶座珠瓔珞。 ^740b4

聽說西方無量樂。
莊嚴七寶為樓閣。
瑪瑙#CB07713;瑚兼琥珀。
光堪摘。金繩界道何輝赫。
　寶樹靈禽皆化作。
滿池鳧鴈鴛鴦鶴。
鸚鵡頻伽并孔#CB15179;。
爭鳴躍。更看朵朵金蓮拆。 ^740b12

聽說西方無量樂。
琉璃田地金城郭。
翡翠鮮明珠磊落。
蓮披蕚。幾多青赤并黃白。
　大士聲聞隨所適。
天華爛熳霑衣裓。
各各化身千百億。
神通力。須臾游徧微塵國。 ^740b20

聽說西方無量樂。
法王治化消諸惡。
天上人間元不隔。
相參錯。聖凡平等同圓覺。
　長見寶花空際落。
朝朝暮暮聞音樂。
衣食自然非造作。
香臺閣。徧周國界常寬廓。 ^740b28

聽說西方無量樂。
凡夫淺智難圖度。
隨有願求無不獲。
何勞索。珠衣綺饌黃金宅。
　地似掌平尤廣博。
八功德水非穿鑿。
白藕花中胎可托。
三生約。如今豈可輕拋却。 ^740b36

聽說西方無量樂。
君王便是如來作。
不立三光并五嶽。
除溝壑。紅霞紫霧長籠絡。
　四八儀容金閃爍。
鉢中美味隨斟酌。
發願往生真上#CB15081;。
堪呵責。死生路上飄蓬客。 ^740c4

聽說西方無量樂。
風林水鳥聲交作。
法句時時相警覺。
貪嗔薄。能教有學成無學。
　不染六塵離五濁。
如蟬脫去無明#CB00592;。
肎受涅槃生死縛。
空撈摸。語言文字皆糟粕。 ^740c12

聽說西方無量樂。
一聞妙道忘知覺。
#CB05577;次不留元字脚。
真標格。光明徧界紅輪赫。
　鵬翅展開滄海窄。
誰能更問籬邊#CB15179;。
多少凡毛并聖角。
都拈却。塵塵剎剎歸無著。 ^740c20

聽說西方無量樂。
長生不假神仙藥。
胎就眼開花正拆。
心彰灼。永為自在逍遙客。
　來度眾生離火宅。
命終免被閻王責。
露地牛兒如雪白。
無鞭索。黃金地上從跳躍。 ^740c28

聽說西方無量樂。
娑婆已悔從前錯。
佛號自呼還自諾。
思量著。唯心淨土誰云隔。
　一貫由來雙五百。
嬰兒謾把空拳嚇。
擬議不來遭一摑。
諸禪客。凡情聖解曾銷鑠。 ^740c36

聽說西方無量樂。
四方上下天垂幕。
不比娑婆田地惡。
無垠堮。純將一片琉璃作。
　能埽愛河波浪涸。
盡翻苦樹枝條落。
智#CB08504;爭容蚊蚋泊。
神超卓。徑登廣大毗盧閣。 ^741a4

聽說西方無量樂。
且教影與形商略。
收拾神情歸澹泊。
重磨削。觚圓更復雕為朴。
　世事休休還莫莫。
誰將天爵并人爵。
一念未生誰善惡。
俄然覺。紫鱗掣斷黃金索。 ^741a12

聽說西方無量樂。
未曾聞見須揚搉。
異寶奇珍光間錯。
同棲泊。如來大士并緣覺。
　諸上善人皆許諾。
談空說苦相酬酢。
百鷙羣中隨一鶚。
翔寥廓。從茲永斷凡夫惡。 ^741a20

聽說西方無量樂。
樂#CB15131;是我心開拓。
根缺女人皆不著。
誰強弱。一人一朵金蓮蕚。
　行樹七重珠網絡。
寶橫風韻金鈴鐸。
天上樂音相間作。
須誠慤。返聞自性同先覺。 ^741a28

聽說西方無量樂。
娑婆自恨身飄泊。
注想存心連晦朔。
歸皇覺。金臺接引休忘約。
　架廈區區同燕#CB15179;。
成橋渺渺隨烏鵲。
早晚無常來逼迫。
難推却。西游快展摩霄翮。 ^741a36

聽說西方無量樂。
彌陀聖主垂恩澤。
洗我禪心清且白。
難尋跡。月光倒射寒潭碧。
　舊債新冤都解釋。
通身變作黃金色。
一念須臾圓萬德。
真奇特。十方佛授如來職。 ^741b4

西齋淨土詩
other:: 
#  No. 1164-10b 題#CB02494;一律
No. 1164-10b 題#CB02494;一律
　　日日當陽話夕陽　金桴擊鼓響逢逢
〔叶房〕
　　覺翁解惑欣重解　則老揚宗幸載揚
　　法界千花開佛國　無生一曲演珠玉
　　臨行喝死支離客　振古威名壓野狂 ^741b12

戊申七月。私淑弟子古歙成時稽首賦。
時年五十有一。淨土十要卷第八
w::  ^741b25

。
 ^741b31
