金剛般若波羅蜜經註講卷下
other:: 
# 究竟無我分第十七
○究竟無我分第十七
究竟真性諸法無我，是故謂究竟無我分。
orig::  ^722a9

爾時，須菩提！
commentary:: 
爾時，須菩提聞佛所說經義不可思議，恐有不可言傳之心法。
orig::  ^722a13

白佛言：
commentary:: 
遂啟白佛言：
orig::  ^722a17

世尊！
commentary:: 
世尊曰：
orig::  ^722a19

善男子！
commentary:: 
我前問：善男子！
orig::  ^722a21

善女人！
commentary:: 
善女人！
orig::  ^722a23

發阿耨多羅三藐三菩提心，云何應住？
云何降伏其心？
commentary::  ^722a25

蒙佛輾轉開悟，我等皆淨信無餘。
但前所問：
orig:: 
commentary::  ^722a27

善男子、善女人，不過以凡心初發菩提之一念，未敢希及證佛。
今既得我佛示以覺路，聞之者莫不興感理修寔證之心。
今善男子、善女人，發理修寔證阿耨多羅三藐三菩提心，
復聞經義不可思議，誠恐餘義不能悉達，
稍有餘疑，自必動心舉念，致與住心、降心便不相應。
願佛於不可思議中，曲垂方便而申釋之：云何應住？
云何降伏其心？
orig::  ^722a29

佛告須菩提：
commentary:: 
佛告須菩提曰：
orig::  ^722a43

善男子、善女人發阿耨多羅三藐三菩提心者。
commentary:: 
既發理修寔證之阿耨多羅三藐三菩提心者。
orig::  ^722a45

當生如是心。
commentary:: 
至此當生如如不動之是心。
心雖如如不動，但佛法以度眾生而起大悲，以大悲而生菩提心。
一切眾生與我一體，我欲滅度，亦欲令彼滅度。
orig::  ^722b4

我應滅度一切眾生。
commentary:: 
我應滅度一切眾生，乃同體慈悲之道也。
然修佛之因，必須滅度一切眾生，而如如之心，
乃真空無相之體，不應住相生心也。
orig::  ^722b12

滅度一切眾生已。
commentary:: 
滅度一切眾生已至於盡，不能起能度之我相、所度之眾生相。
orig::  ^722b18

而無有一眾，生實滅度者。
commentary:: 
則般若觀照，常住不滅。
凡前所有一切妄心，原非真性中所有，
如紅爐點雪，消融殆盡，無一眾生寔滅度也。
orig::  ^722b22

何以故？
commentary:: 
佛云：此何以故也？
orig::  ^722b28

須菩提！
commentary:: 
佛呼須菩提曰：
orig::  ^722b30

若菩薩有我相、人相、眾生相、壽者相，即非菩薩。
commentary:: 
若學道之菩薩四相未除，則菩提心無由而發，何以言菩薩？
orig::  ^722b32

所以者何？
commentary:: 
所以然者何？
orig::  ^722b38

須菩提！
commentary:: 
佛呼須菩提曰：
orig::  ^722b40

實無有法。
commentary:: 
以性本空寂，渾然天成，其發此心，不過自修自悟，寔無有法。
orig::  ^722b42

發阿耨多羅三藐三菩提心者。
commentary:: 
發此阿耨多羅三藐三菩提心者也。
orig::  ^722b46

須菩提！
commentary:: 
佛呼須菩提曰：汝已聞我說，寔無有法發心。
orig::  ^722c2

於意云何？
commentary:: 
於汝之意云何？
orig::  ^722c6

如來於然燈佛所。
commentary:: 
昔日我為，菩薩時於，然燈佛所，
orig::  ^722c8

有法得阿耨多羅三藐三菩提不？
commentary:: 
有法可得無上正等正覺否？
orig::  ^722c10

不也！
commentary:: 
須菩提弗也答之。
orig::  ^722c14

世尊！
commentary:: 
啟咨世尊曰：
orig::  ^722c16

如我解佛所說義。
commentary:: 
如我解佛所說無法發心之義，因源既無有法可發，果海自無有法可得。
orig::  ^722c18

佛於然燈佛所。
commentary:: 
佛於本所處。
orig::  ^722c22

無有法。
commentary:: 
乃自性自悟，無有傳授秘法。
orig::  ^722c24

得阿耨多羅三藐三菩提。
commentary:: 
得菩提之道也。
orig::  ^722c26

佛言：如是，如是！
commentary:: 
佛以須菩提之言為當，故稱：如是，如是！
orig::  ^722c28

須菩提！
commentary:: 
佛呼須菩提曰：如是，如是之義。
orig::  ^722c32

實無有法如來得阿耨多羅三藐三菩提。
commentary:: 
寔無有法可得此菩提。
orig::  ^722c34

須菩提！
commentary:: 
佛呼須菩提曰：
orig::  ^722c38

若有法。
commentary:: 
若曰：有法。
orig::  ^722c40

如來得阿耨多羅三藐三菩提者。
commentary:: 
則能所未忘，我法俱在，心且難降，何堪作佛？
orig::  ^722c42

然燈佛即不與我授記。
commentary:: 
即不當與，我止授一記。
orig::  ^722c46

汝於來世。
commentary:: 
云：我來世。
orig::  ^722c48

當得作佛。
commentary:: 
方得作佛。
orig::  ^723a2

號釋迦牟尼。
commentary:: 
號釋迦牟尼。梵語釋迦云能仁，即度脫一切也。
梵語牟尼云寂默，即心體如如也。
牟尼為體，即是如字。
能仁為用，即是來字。
先言釋迦，後言牟尼者，攝用以歸體也。
如來者，從體以起用也。
總是真性，詳言之則為阿耨多羅三藐三菩提，
略言之則為如來，又略言之則為佛。
諸法如義者，盖我真寔之性，本來自如，
其見之於諸法，事亦自然，而來為應迹，
去無留滯，如如不動之義理，即上無為法也。
orig::  ^723a4

以實無有法得阿耨多羅三藐三菩提。
commentary:: 
盖本原不從外得，偏虗空世界而常自如，
所謂一法不立，一塵不染也。
orig::  ^723a22

是故然燈佛與我授記。
commentary:: 
然燈不過與我授記而已。
orig::  ^723a28

作是言：
commentary:: 
何曾得法於他？
orig::  ^723a30

汝於來世當得作佛，號釋迦牟尼。
commentary:: 
皆是我如來本性也。
orig::  ^723a32

何以故？
commentary:: 
有法得無上菩提，則不與記；無法得無上菩提，乃與授記。
orig::  ^723a36

如來者。
commentary:: 
盖如來者。
orig::  ^723a40

即諸法如義。
commentary:: 
即諸法如如不動之義也。
有法可得，心有所動，則不如如。
無法可得，一念不生，寔合如如之義也。
乃與記不與記之所以也。
orig::  ^723a42

若有人言：
commentary:: 
設若有人言：
orig::  ^723a48

如來得阿耨多羅三藐三菩提。
commentary:: 
我得此菩提之法。
orig::  ^723b2

須菩提！
commentary:: 
佛呼須菩提曰：汝便向他說到。
orig::  ^723b4

實無有法。
commentary:: 
不知我從寔無有法上得之。
orig::  ^723b6

佛得阿耨多羅三藐三菩提。
commentary:: 
然我得此法者，寔無有法上得之。
orig::  ^723b8

須菩提！
commentary:: 
佛呼須菩提曰：即人言：
orig::  ^723b12

如來所得阿耨多羅三藐三菩提，於是中。
commentary:: 
得菩提之果。於是中，
orig::  ^723b14

無實無虗。
commentary:: 
以無寔故，無妨如來說一切法，以說有不有、說空不空也。
以無虗故，說有說空皆是佛法，說有不有為妙有，說空不空為真空。
orig::  ^723b18

是故如來說一切法皆是佛法。
commentary:: 
皆是般若之佛法也。
orig::  ^723b24

須菩提！
commentary:: 
佛呼須菩提曰：
orig::  ^723b28

所言一切法者。
commentary:: 
然人心之大事未明，須賴此法指示迷途，除去四相。
orig::  ^723b30

即非一切法。
commentary:: 
若真空既悟，我自得之，法亦非有，方名佛法也。
orig::  ^723b34

是故名一切法。
commentary:: 
佛所以隨說而又掃去者，盖謂不可泥於法耳。
orig::  ^723b38

須菩提！
commentary:: 
佛呼須菩提曰：
orig::  ^723b42

譬如人身長大。
commentary:: 
我設一譬喻，如人之一身，雖長且大，果真為大。
orig::  ^723b44

須菩提言：
commentary:: 
須菩提已證入深解，不待譬喻之畢。
orig::  ^723b48

世尊！
commentary:: 
即啟世尊曰：
orig::  ^723c2

如來說人身長大。
commentary:: 
如來說人身長大者。
orig::  ^723c4

即為非大身。
commentary:: 
心不菩提，徒為妄形，則非真寔大身。
orig::  ^723c6

是名大身。
commentary:: 
是虗名大身而已。
orig::  ^723c8

須菩提！
commentary:: 
佛聞須菩提所答之言，即呼須菩提曰：
汝謂取相不名大身，離相是名大身。
orig::  ^723c10

菩薩亦如是。
commentary:: 
菩薩亦如是，不可取相，應當如是離相。
orig::  ^723c14

若作是言：
commentary:: 
若菩薩自言：
orig::  ^723c18

我當滅度無量眾生。
commentary:: 
我當滅度一切眾生，作言自負，則心中寔有我為能度相、
眾生為所度相，我相、人相皆不能無取相生心。
orig::  ^723c20

即不名菩薩。何以故？
commentary:: 
何以故即不名菩薩？
盖菩薩應離一切相，有相則有法，無相則無法，
法由緣會而生，其性本無有法，無法則無我，
無我一切諸相皆空，則妄心不降而自伏，真如自住矣。
orig::  ^723c26

須菩提！
commentary:: 
佛呼須菩提曰：
orig::  ^723c34

實無有法。
commentary:: 
但真性中自有無上菩提之妙，本無眾生可度，又何有法可據？
orig::  ^723c36

名為菩薩。
commentary:: 
此所以名為菩薩也。
orig::  ^723c40

是故佛說一切法。
commentary:: 
是故佛說一切法者，不過隨時順宜，與人解粘法縛而已，豈有能所心哉？
orig::  ^723c42

無我、無人、無眾生、無壽者。
須菩提！
commentary:: 
佛呼須菩提：我謂度生應當離相而度，法已得聞矣。
然不但有情之眾生，應當離相而度，即無情之佛土，亦當離相而嚴。
orig::  ^723c46

若菩薩作是言：
commentary:: 
若菩薩自說：
orig::  ^724a6

我當莊嚴佛土。
commentary:: 
謂我能莊嚴佛之剎土，亦是取相。
orig::  ^724a8

是不名菩薩。
commentary:: 
是著於有相。
orig::  ^724a10

何以故？
commentary:: 
所以者何？
orig::  ^724a12

如來說莊嚴佛土者。
commentary:: 
我所說莊嚴佛土者，非為粉飾外貌之具，乃吾心佛土也。
佛土無相，本來清淨，云何可莊嚴哉？
orig::  ^724a14

即非莊嚴。
commentary:: 
惟不住於相，不莊之莊，不嚴之嚴。
orig::  ^724a20

是名莊嚴。
commentary:: 
是則所以名莊嚴也。
orig::  ^724a22

須菩提！
commentary:: 
佛呼須菩提曰：
orig::  ^724a24

若菩薩通達無我法者。
commentary:: 
若菩薩通達於一切有情無情皆無我法者，
則諸相無住，一心清淨，真如自住，妄心自伏。
orig::  ^724a26

如來說名真是菩薩。
commentary:: 
此如來言說而名稱之曰真寔的菩薩也。
other:: 
# 一體同觀分第十八
○一體同觀分第十八 ^724a32

二心一體，五眼同觀，故謂之一體同觀分。
orig::  ^724a36

須菩提！
commentary:: 
佛呼須菩提曰：我謂滅度眾生無滅度眾生相，
莊嚴佛土無莊嚴佛土相，然燈佛授記釋迦無法可得相，
因果一切皆無有相，如來成佛之時無有諸相，成佛之後亦無有知見相。
但佛具五眼，能照見一切眾生根器淺深緣因，故設此五眼沙界二喻之問。
orig::  ^724a40

於意云何？
commentary:: 
於汝之意云何？
orig::  ^724b4

如來有肉眼不？如是，世尊。
commentary:: 
須菩提啟咨答曰：如是，世尊！
orig::  ^724b6

如來有肉眼。
commentary:: 
觀見障內之色。謂世界中一切凡有形相之色也。
orig::  ^724b10

須菩提！
commentary:: 
佛又呼須菩提：
orig::  ^724b14

於意云何？
commentary:: 
於汝之意云何？
orig::  ^724b16

如來有天眼不？如是，世尊。
commentary:: 
須菩提啟咨答曰：如是，世尊！
orig::  ^724b18

如來有天眼。
commentary:: 
天眼者，能照見障內之色，如日月星辰旋伏因緣也。
orig::  ^724b22

須菩提！
commentary:: 
佛又呼須菩提：
orig::  ^724b26

於意云何？
commentary:: 
於汝之意云何？
orig::  ^724b28

如來有慧眼不？如是，世尊。
commentary:: 
須菩提啟咨答曰：如是，世尊！
orig::  ^724b30

如來有慧眼。
commentary:: 
慧眼者，能照見一切眾生慧性根器淺深也。
orig::  ^724b34

須菩提！
commentary:: 
佛又呼須菩提：
orig::  ^724b38

於意云何？
commentary:: 
於汝之意云何？
orig::  ^724b40

如來有法眼不？如是，世尊。
commentary:: 
須菩提啟咨答曰：如是，世尊！
orig::  ^724b42

如來有法眼。
commentary:: 
法眼者，能照見虗空法相也。
orig::  ^724b46

須菩提！
commentary:: 
佛呼須菩提曰：
orig::  ^724b48

於意云何？
commentary:: 
於汝之意云何？
orig::  ^724c2

如來有佛眼不？如是，世尊。
commentary:: 
須菩提啟咨答曰：如是，世尊！
orig::  ^724c4

如來有佛眼。
commentary:: 
佛眼者，智無不及，照無不週，寔照見眾生妄念妄心，
時起時伏，有恒河沙數之多世法。
上論指五眼為佛眼睛之眼，以理論則心竅之眼也。
眼通於心，大凡眾生皆具此五眼，與佛無二。
因四相六塵遮蔽，只有肉眼一件而已。
儒書云：聖人之心有七竅。
即是五眼之謂也。
佛有五眼，乃常性真心，非過去未來現在之妄心也。
orig::  ^724c8

須菩提！
commentary:: 
佛呼須菩提曰：
orig::  ^724c22

於意云何？
commentary:: 
於汝之意云何？
orig::  ^724c24

如恒河中所有沙，佛說是沙不？
如是，世尊！
commentary:: 
須菩提啟咨答曰：如是，世尊！
orig::  ^724c26

如來說是沙。
commentary:: 
以喻眾生之妄心也。
orig::  ^724c30

須菩提！
commentary:: 
佛又呼須菩提：
orig::  ^724c32

於意云何？
commentary:: 
於汝之意云何？
orig::  ^724c34

如一恒河中。
commentary:: 
如是沙等恒河者，一粒沙為一恒河。
orig::  ^724c36

所有沙。
commentary:: 
一沙為一恒河，則恒河亦無數之多。
orig::  ^724c38

有如是沙等恒河。
commentary:: 
舉此無窮之沙等恒河者，謂一粒沙為一恒河，廣設譬喻而言恒河也。
orig::  ^724c40

是諸恒河。
commentary:: 
是諸沙數，之多恒河，
orig::  ^724c44

所有沙數。
commentary:: 
所有之沙數，在佛所說法之世界處，如是無量無數之沙。
orig::  ^724c46

佛世界。
commentary:: 
佛世界者，三千大千之內，必有一佛設化，謂之曰佛世界。
orig::  ^725a2

如是寧為多不？
commentary:: 
果多否乎？
orig::  ^725a6

甚多。
commentary:: 
須菩提言：甚多！
orig::  ^725a8

世尊！
commentary:: 
啟咨世尊而答。
orig::  ^725a10

佛告須菩提：
commentary:: 
佛告須菩提曰：不必遠論恒河沙界。
orig::  ^725a12

爾所。
commentary:: 
爾者，近也。
orig::  ^725a14

國土中。
commentary:: 
乃爾之國土中。
orig::  ^725a16

所有眾生。
commentary:: 
所有許多眾生，各具一心。
orig::  ^725a18

若干？
commentary:: 
若干者，許多也。
orig::  ^725a20

種心。
commentary:: 
寔如恒河中，若干無數沙，之種種妄心，
orig::  ^725a22

如來悉知。
commentary:: 
如來以清淨五眼，皆盡見知之。
盖一念不生，神鬼莫測；一念將萌，神鬼共鑒。
所有眾生妄心，如恒河沙數之多，如來智無不照，豈有不悉知者乎？
orig::  ^725a24

何以故？
commentary:: 
其故維何？
orig::  ^725a32

如來說諸心。
commentary:: 
如來所說一切諸心，皆是眾生妄心。
orig::  ^725a34

皆為非心。
commentary:: 
皆非性中常住。真心識得，妄心非心。
orig::  ^725a36

是名為心。
commentary:: 
若去妄還真，是名為心。
orig::  ^725a38

所以者何？
commentary:: 
佛徵釋：所以者何？
為非心是心。
orig::  ^725a40

須菩提！
commentary:: 
佛呼須菩提曰：若能覺悟本心，掃除妄念。
orig::  ^725a42

過去心不可得。
commentary:: 
思念前事者，為過去心也。
過去心者滅，無滯於物，則過去即無過去心，不可得也。
orig::  ^725a44

現在心不可得。
commentary:: 
思念今事者，為現在心不住，何所專主於有？
現在心不可得也。
orig::  ^725a48

未來心不可得。
commentary:: 
思念後事者，未來心不將迎，則念慮未至，
神鬼莫測，未來心不可得也。
三心了不可得，即見自性。
如來所謂見性明心，立地成佛，發進修寔證之菩提心者，可不知勉哉。
六祖曰：前念後念及今念，念念不被邪見染。
張無盡云：一念不生全體現。
other:: 
# 法界通化分第十九
○法界通化分第十九 ^725b4

福德無故，而得福性圓滿。
法界通入化境故，謂法界通化分。
orig::  ^725b16

須菩提！
commentary:: 
佛呼須菩提曰：我謂過去、現在、未來三心皆不可得。
orig::  ^725b20

於意云何？
commentary:: 
於汝之意云何？
orig::  ^725b24

若有人滿，三千大千，世界七寶。
commentary:: 
若人有以滿三千大千佈施之福，俗眼為寔，
佛眼為無，以不可得之心為因，以滿三千大千世界七寶為緣。
orig::  ^725b26

以用佈施。
commentary:: 
用為佈施。
orig::  ^725b32

是人以是因緣。
commentary:: 
是人以是之心不可得之因緣而行布施。
orig::  ^725b34

得福多不？
commentary:: 
其福德果多否？
orig::  ^725b38

如是世尊。
commentary:: 
須菩提深會其理，啟咨答曰：如是，世尊！
orig::  ^725b40

此人以是因緣。
commentary:: 
此人以是不可得之因緣而行布施，則因如緣如。
orig::  ^725b42

得福甚多。
commentary:: 
佛聞須菩提得福甚多之答，欲發明福多之解。
orig::  ^725b46

須菩提！
commentary:: 
佛呼須菩提曰：
orig::  ^725c2

若福德有實。
commentary:: 
若以有得之心行施，則福德在住相。
希生之寔住相行施，乃是妄心，便不得福德性。
orig::  ^725c4

如來不說得福德多。
commentary:: 
如來不印可，說得福德多。
今以不可得之心行施，則福德無住相，希望之故。
無住之福，無得之德，則福性等於虗空，無有邊際故。
如來印可汝，說得福德多。
前以寶施身施，不及持經之福德。
orig::  ^725c8

以福德無故。
commentary:: 
今以福德有寔，如來不說得福德多，以福德無故。
orig::  ^725c18

如來說得福德多。
commentary:: 
如來說得福德多，可見前此較量布施之福德，不及持經之福德。
非不欲人布施，惟欲人體般若無相之法以佈施，自得福德之多。
other:: 
# 離色離相分第二十
○離色離相分第二十 ^725c22

色相原妄，離相明真，故謂離色離相分。
orig::  ^725c28

須菩提！
commentary:: 
佛呼須菩提曰：爾莫錯認如來色身作如來真身看，故因此疑而問。
orig::  ^725c32

於意云何？
commentary:: 
於汝之意云何？
orig::  ^725c36

佛可以具足色身見不？
不也！
commentary:: 
須菩提深悟佛意，隨以弗也答之。
orig::  ^725c38

世尊！
commentary:: 
啟咨世尊而答。
orig::  ^725c42

如來不應以具足色身見。
何以故？
commentary:: 
何以見之？
orig::  ^725c44

如來說具足色身。
commentary:: 
盖如來說具足色身，乃血肉之軀，非法身則縱橫無礙，
自在自由，念念無非般若。
orig::  ^725c46

即：非具足色身，是名具足色身。
commentary:: 
豈八十種好所能囿耶？
色身中有妙色身存焉，方名具足色身。
orig::  ^726a2

須菩提！
commentary:: 
佛又呼須菩提曰：汝既謂不應以具足色身見佛。
orig::  ^726a6

於意云何？
commentary:: 
於汝之意云何？
orig::  ^726a10

如來可以具足諸相見不？
不也。
commentary:: 
須菩提亦以弗也答之。
orig::  ^726a12

世尊！
commentary:: 
啟咨世尊曰：凡有寔相，即非清淨之體。
orig::  ^726a16

如來不應以具足諸相見。
何以故？
commentary:: 
所以者何？
orig::  ^726a18

如來說諸相具足。
commentary:: 
盖如來說諸相具足，亦由因深所感之故，
而現有之諸相非無，故無為之真相。
orig::  ^726a20

即非具足，是名諸相具足。
commentary:: 
但舉三十二相好之果，以勸眾生信，是名諸相具足。
良由全法無為之本體，先起應身相好之用，
乃相而無相，見而無見，無見而見者也。
other:: 
# 非說所說分第二十一
○非說所說分第二十一 ^726a24

佛之說法，隨感而應，非預孰所說，故謂非說所說分。
orig::  ^726a32

須菩提！
commentary:: 
佛呼須菩提曰：汝既解悟，如來不應以具足色身諸相見，自應以無相法身見也。
但恐有人謂現在說法者乃具足色相也，
致疑有所說則有相，無相則何有說？
orig::  ^726a36

汝勿謂如來作是念：
commentary:: 
爾切勿自謂我如來有心作此念頭。
orig::  ^726a44

我當有所說法，莫作是念。
commentary:: 
爾亦莫作是念，謂如來有法可說。
orig::  ^726a48

何以故？
commentary:: 
佛自徵何以故？莫作有法可說之念，隨自釋其義而言。
orig::  ^726b4

若人言：如來有所說法。
commentary:: 
設若有人言：如來有所說法，乃執法未空，與佛說相違。
orig::  ^726b8

即為謗佛，不能解我所說故。
commentary:: 
不能解我所說相空、法空之義。
orig::  ^726b12

須菩提！
commentary:: 
佛又呼須菩提：
orig::  ^726b16

說法者。
commentary:: 
乃證明無所說之旨。
我所說法者，乃隨機施設。
orig::  ^726b18

無法可說。
commentary:: 
若真性本來明寂，無法可說。
orig::  ^726b22

是名說法。
commentary:: 
但為眾生住真降妄而說，是名說法也。
如如居士云：終日喫飯，不曾咬著一粒米；
終日著衣，不曾掛著一莖絲。
所以我佛說法四十九年，未甞道一字。
orig::  ^726b24

爾時。
commentary:: 
爾時者，須菩提起問之時也。
orig::  ^726b32

慧命須菩提！
commentary:: 
慧命者，慧以德言，命以壽言，即長老之異名，
乃記者之稱，須菩提之詞也。
須菩提自雖深悟其理，但思佛不可色相見，
法不可聲音求，二義俱深，於未來世眾生，
善根淺薄，恐難生信。
orig::  ^726b34

白佛言：世尊！
commentary:: 
是以啟咨世尊而問曰：
orig::  ^726b42

頗有眾生，於未來世，聞說是法。
commentary:: 
謂：未來世界有眾生，聞說此般若經法，
orig::  ^726b44

生信心不？
commentary:: 
能生敬信心否？
orig::  ^726b48

佛言：須菩提！
commentary:: 
佛呼須菩提曰：汝勿謂五濁惡世之間，俱是不信佛法之人。
盖佛與眾生，原非兩類，同具此般若真心。
orig::  ^726c2

彼非眾生。
commentary:: 
彼雖為眾生，而真性內原有不可以眾生目者。
orig::  ^726c8

非不眾生。
commentary:: 
彼雖非眾生，而業緣現在，固不可以眾生目之。
orig::  ^726c12

何以故？
commentary:: 
佛告須菩提曰：一切眾生皆有佛性，自能聞法生信以悟真如，
是彼非眾生也。執相生心迷蔽真性，是不眾生也。
佛又自釋，謂彼非眾生非不眾生者。
何以故？
orig::  ^726c16

須菩提！
commentary:: 
佛呼須菩提而釋曰：
orig::  ^726c24

眾生眾生者。
commentary:: 
以聞法不生信心故也。
眾生之性，與佛同原，無有差別。
orig::  ^726c26

如來說非眾生。
commentary:: 
如來說非眾生，因不信無相無住之法，
背真逐妄，自喪性靈，故非眾生中人也。
orig::  ^726c30

是名眾生。
commentary:: 
為眾生者，豈可自住眾生之相，執迷而不悟哉？
是假名眾生耳。
other:: 
# 無法可得分第二十二
○無法可得分第二十二 ^726c34

本自圓成，豈從外得？
故謂無法可得分。
orig::  ^726c38

須菩提！
commentary:: 
須菩提聞佛所說：
orig::  ^726c42

白佛言：
commentary:: 
而白佛言：
orig::  ^726c44

世尊！
commentary:: 
啟咨世尊曰：
orig::  ^726c46

佛得阿耨多羅三藐三菩提，為無所得耶？
commentary:: 
前聞我佛所說，寔無有法得阿耨多羅三藐三菩提；
今聞無法可說，是名說法諸義。
此理智通妙有、慧顯真空，修證者當深信佛得阿耨多羅三藐三菩提。
orig::  ^726c48

佛言：如是，如是！
commentary:: 
佛聞須菩提之所說，重言：如是，如是！
以嘉其所說之是。
orig::  ^727a8

須菩提！
commentary:: 
故呼須菩提，申明其所問之義而答曰：
orig::  ^727a12

我於阿耨多羅三藐三菩提。
commentary:: 
無上正等正覺之法，不從外得，乃吾之真性也。
orig::  ^727a14

乃至無有少法可得。
commentary:: 
以真性之德寂，神凝智泯，不以色相取，
不以言說求，不但無多法可得，乃至無有少法可得也。
orig::  ^727a18

是名阿耨多羅三藐三菩提。
commentary:: 
不過強名曰阿耨菩提而已。
盖一念不生，妄盡理融，是名阿耨多羅三藐三菩提。
進發修證菩提者，豈可為法所縛，不悟妙性本空，無有法相哉。
other:: 
# 淨心行善分第二十三
○淨心行善分第二十三 ^727a24

無四相以淨心，修善法以行善故，謂淨心行善分。
orig::  ^727a32

復次，須菩提！
commentary:: 
佛又再告須菩提曰：我所說阿耨菩提之法，乃吾本然之性。
orig::  ^727a36

是法平等。
commentary:: 
盖自性菩提，是法在凡不減，在聖不增，而平等也。
orig::  ^727a40

無有高下。
commentary:: 
是色身則有高下，真性則無高下。
orig::  ^727a44

是名阿耨多羅三藐三菩提。
commentary:: 
所以名為無上正等正覺也。
何以見之？
orig::  ^727a46

以無我、無人、無眾生、無壽者。
commentary:: 
以我真性，原無有我人眾生壽者之妄。
若有此妄，則嗜欲深，天機必淺，攻取累湛一不全。
吾見塵旁種種異起，何得為平等法哉。
法為平等，方名無上菩提矣。
orig::  ^727b2

修一切善法。
commentary:: 
佛又說當修此一切善法。
凡布施、持戒、忍辱、精進、禪定、智慧，皆是明心見性之善法。
依此法修，則虗己明真，崇德履道，造至覺地矣。
orig::  ^727b10

即得阿耨多羅三藐三菩提。
commentary:: 
即得此阿耨菩提也。
然又恐人泥於有法。
orig::  ^727b16

須菩提！
commentary:: 
故呼須菩提曰：
orig::  ^727b20

所言善法者。
commentary:: 
所言善法者，乃接引眾生人道之門，本來原無此善法，不過假名以開悟人耳。
不住四相而修，則修同無修。
orig::  ^727b22

如來說即非善法。
commentary:: 
若執著善法，便有人我等相矣。
orig::  ^727b28

是名善法。
commentary:: 
是名善法也。不住四相而修，則修無所修，
如是之修，修至阿耨多羅三藐三菩提之因，乃名真修。
不住於法而得，得無所得，直得阿耨多羅三藐三菩提之果，
乃名真得。是我所謂無有少法可得之義耳。
other:: 
# 福智無比分第二十四
○福智無比分第二十四 ^727b30

布施為福，持經為智，以福較智，福不及智，故謂福智無比分。
orig::  ^727b40

須菩提！
commentary:: 
佛呼須菩提曰：我說無我、人、眾生、壽者四相，
修一切善法，即得阿耨多羅三藐三菩提。
良由離此四相以修善法，則了脫貪、嗔、
癡、愛四惡業，并六塵不能相染，而六度亦無所住，
心念全忘，意識盡泯，湛然清淨之心，真超入太虗境象，得無上菩提。
我思無相修善之法，所得真證無上菩提。
如是以清淨無為之道心，超出三界，永劫常存，其福德甯有比倫乎？
orig::  ^727b44

若三千大千世界中，所有諸須彌山王。
commentary:: 
所有諸須彌山王，上至忉利天，下至崑崙際。
orig::  ^727c12

如是等七寶聚。
commentary:: 
設將七寶聚，如須彌山之高大，
orig::  ^727c16

有人持用布施。
commentary:: 
其施可謂大，以如是大施之因，必得如是之果，
所得福德，亦應大而不可窮極。
orig::  ^727c18

若人以此般，若波羅蜜經。
commentary:: 
若人以般若經。
orig::  ^727c22

乃至四句偈等。
commentary:: 
并四句偈
orig::  ^727c24

受持讀誦。
commentary:: 
受持有得於心。
orig::  ^727c26

為他人說。
commentary:: 
為他人演說，有益於世。
orig::  ^727c28

於前福德。
commentary:: 
比前七寶布施之福德。
orig::  ^727c30

百分不及一。
commentary:: 
百分不及持經之一分。
orig::  ^727c32

百千萬億分。
commentary:: 
即百千萬億分。
orig::  ^727c34

乃至算數譬喻所不能及。
commentary:: 
皆不能及持經福德之一分。
人可以布施，徒求於外，而不求於心哉。
盖以四句偈等，受持讀誦，為他人說，自利利他，直使人我同證無上菩提之大道。
至是如如不動之般若，光無不遍，化無不週。
乾坤不能覆載，劫火不能毀壞。
體物不遺，天人仰賴。
以視須彌山之高，不啻大千世界一微塵。
其布施之福德，有何可與持經者較量而比議哉。
other:: 
# 化無所化分第二十五
○化無所化分第二十五 ^727c36

眾生本性皆善，豈有所化？
故謂化無所化分。
orig::  ^728a4

須菩提！
commentary:: 
佛呼須菩提曰：我謂是法平等無有高下，
以無我、人、眾生、壽者修一切善法，即得阿耨多羅三藐三菩提。
盖謂一切眾生各具真如之性，平等而無聖無凡、
無有高下，眾生與佛同源。
若悉能以無我、人、眾生、壽者四相修一切善法，
則眾生即是如來，何有眾生可度哉？
orig::  ^728a8

於意云何？
commentary:: 
於汝之意云何？
orig::  ^728a20

汝等勿謂如來作是念：
commentary:: 
凡汝學道諸人，勿謂我如來寔有此意。
orig::  ^728a22

我當度眾生。
commentary:: 
必有化度眾生之心。
orig::  ^728a26

須菩提！
commentary:: 
佛呼須菩提曰：
orig::  ^728a28

莫作是念！
commentary:: 
汝等莫作此如來度眾生之念。
orig::  ^728a30

何以故？
commentary:: 
何以故？莫作是念，盖是法平等無有高下，
無高則無度眾生之如來，無下則無所度之眾生。
orig::  ^728a32

實〔無有〕眾生如來度者。
commentary:: 
縱有眾生執著四相，迷性惑心，如來不得已說法，
破執而覺迷，則如來乃離相說法，離相度生。
豈作是念：見有眾生可度，我謂能度乎？
度而非度，亦寔無有眾生如來度者。
orig::  ^728a36

若有眾生。
commentary:: 
若有聞經悟道，眾生自然化度，我何度之有哉？
所謂平等真法界，佛不度眾生也。
orig::  ^728a44

如來度者。
commentary:: 
若說一切眾生，必是如來化度，
orig::  ^728a48

如來即有我，人眾生壽者。
commentary:: 
如來即有能度之我相、所度之人相、可度之眾生相，
即有我已成佛永劫不壞之壽者相，有此四相，又何能得證如來？
抑安能得度眾生耶？
orig::  ^728b2

須菩提！
commentary:: 
佛呼須菩提曰：如來寔無有我、人、眾生、壽者四相以證如來。
orig::  ^728b10

如來說有我者。
commentary:: 
不過尋常隨世流布之言。
口雖說我。
orig::  ^728b14

即非有我。
commentary:: 
如心中即非有我。
orig::  ^728b18

而凡夫之人。
commentary:: 
而執相迷心。凡夫之人。
不明離相之意。
orig::  ^728b20

以為有我。須菩提！
commentary:: 
佛呼須菩提曰：
orig::  ^728b24

凡夫者。
commentary:: 
性本平等，與佛同源，無有高下。
orig::  ^728b26

如來說即非凡夫。
commentary:: 
因執著我、人、眾生、壽者四相，不修一切善法，以致迷蔽真性。
orig::  ^728b28

是名凡夫。
commentary:: 
是名凡夫也。
other:: 
# 法身非相分第二十六
○法身非相分第二十六 ^728b32

無為法身離有為相故，謂法身非相分。
orig::  ^728b34

須菩提！
commentary:: 
佛呼須菩提曰：我謂如來說有我者即非有我，而凡夫之人以為有我。
無我者即為如來，有我者即為凡夫。
無相之旨，豈可不深明徹悟哉？
前汝已解三十二相不可以見即是如來，雖不可以有相之應身見是如來。
orig::  ^728b38

於意云何？
commentary:: 
於汝之意云何？
orig::  ^728b48

可以三十二相觀如來不？
commentary:: 
果以三十二相觀如來否？
orig::  ^728c2

須菩提言：
commentary:: 
須菩提意謂：應身相好乃法身中流出，
有諸內者始形諸外，若不圓滿性中法身，安能有此三十二種相好？
orig::  ^728c6

如是，如是。
commentary:: 
故答言如是如是。
orig::  ^728c12

以三十二相觀如來。
commentary:: 
欲觀如來不出此三十二相也。
orig::  ^728c14

佛言：須菩提！
commentary:: 
佛聞須菩提以相好觀騐如來之答，知須菩提於無相之法，
尚有細惑未遺，故舉近事以質，使之不辨自明。
是以呼須菩提曰：
orig::  ^728c18

若以三十二，相觀如來者。
commentary:: 
設若如來，可以三十二相見；
orig::  ^728c24

轉輪聖王。
commentary:: 
轉輪聖王在天為四大天王，糾察人間，
為聖為王，亦懲勸人間善惡，曾修三十二淨行故，
亦得三十二相好，但不無生滅之心，不能如佛之永脫輪轉，
不變不易，無始無終，而道化之常存不息。
orig::  ^728c28

即是如來。
commentary:: 
如來道性常存，無為自治，豈轉輪聖王之所及乎？
須菩提已證無諍三昧第一阿羅漢道，
不能成佛者，惟此毫厘之相未遺耳。
茲聞佛轉輪聖王之喻，些須之相，一掃全空。
orig::  ^728c38

須菩提白佛言：世尊！
commentary:: 
故即啟咨世尊曰：
orig::  ^728c46

如我解佛所說義。
commentary:: 
如我解佛所說，轉輪聖王之義，
orig::  ^728c48

不應以三十二相觀如來。
爾時，世尊！
commentary:: 
佛知須菩提至此，已透徹無相真空之法，
但恐現在未來一切眾生，隳於見聞，不悟真性。
orig::  ^729a2

而說偈言：
commentary:: 
彼時，世尊而說偈曰：偈者，發言成句也。
　　若以色見我，以音聲求我，是人行邪道。
　　不能見如來。 ^729a8

盖真性之如來，視之不見，聽之不聞，何可以色見聲求？
若以色見聲求，是人不了悟率性之謂道，
如舍正路而不由，乃行邪道，何能得見真性之如來？
佛以慈悲平等，惟願眾生脫離苦趣，故深戒以向外營求，欲人汲汲乎反求諸己而已矣。
色者，如莊嚴佛像之類。
見者，親覩之也。聲者，如歌揚梵講之類。
求者，索也。我者，佛自謂也。
邪道者，因聲色乃是幻妄，惟真性方為正覺也。
如來者，真性法身佛也。
other:: 
# 無斷無滅分第二十七
○無斷無滅分第二十七 ^729a12

法無斷滅故。謂：無斷無滅分。
orig::  ^729a30

須菩提！
commentary:: 
佛呼須菩提曰：汝既知不應以三十二相觀如來，
如來不可以色見聲求，則無相之法，已證深解。
斯時汝之心意，一物無有，一掃全空矣。
但此時又不可執著於無，以墮於斷。
盖執有執無，皆非道中。
orig::  ^729a34

汝若作是念：
commentary:: 
汝若作此念頭：
orig::  ^729a44

如來不以具足相故。
commentary:: 
如來不用具足之相。
orig::  ^729a46

得阿耨多羅三藐三菩提。
commentary:: 
得此無上菩提。
orig::  ^729a48

須菩提！
commentary:: 
佛呼須菩提曰：
orig::  ^729b2

莫作是念！
commentary:: 
汝切莫以此念而言。
orig::  ^729b4

如來不以具足相故。
commentary:: 
如來原無聲色可求，非三十二相，不假清淨妙行圓滿功德。
orig::  ^729b6

得阿耨多羅三藐三菩提。
commentary:: 
遽然得此菩提大道也。
orig::  ^729b10

須菩提！
commentary:: 
佛呼須菩提曰：
orig::  ^729b12

汝若作是念：
commentary:: 
我誡汝莫作是念者，以汝為眾標榜，後學龜鑑。
汝若執著，不以具足相故，得阿耨多羅三藐三菩提。
作如是之念：
orig::  ^729b14

發阿耨多羅三藐三菩提心者，說諸法斷滅。
commentary:: 
如我所謂寔無有法發阿耨多羅三藐三菩提心者，
以諸法如義無寔無虗，非謂諸法斷滅也。
orig::  ^729b20

莫作是念！
commentary:: 
汝若作此念，言於一切法皆斷滅之，大非矣。
orig::  ^729b26

何以故？
commentary:: 
何以言之？
orig::  ^729b30

發阿耨多羅三藐三菩提心者。
commentary:: 
發菩提心者，必依般若之法，以為修行之具。
若不用此法，則心花何由而發？
orig::  ^729b32

於法不說斷滅相。
commentary:: 
故於此不說斷滅相矣。
other:: 
# 不受不貪分第二十八
○不受不貪分第二十八 ^729b38

菩薩所作福德，無自受之心，無貪著之念，故謂不受不貪分。
orig::  ^729b40

須菩提！
commentary:: 
佛呼須菩提曰：我謂如來說有我者，即非有我。
不以三十二相觀如來，莫作是念。
如來不以具相故，得阿耨多羅三藐三菩提。
誠以非有我相，則無我執。
一切諸法，悉皆無我。
既無我相，諸相皆空。
清淨之心，湛若太虗。
故於三十二相，不住於有。
具足相好，不住於無。
有而不有，無而不無。
隨順因緣，毫無動念。
以成就空忍空寂之心，寔證無上無為之大道。
orig::  ^729b44

若菩薩以滿恒河沙等世界七寶。
commentary:: 
若發無上菩提大心之菩薩，不悟無我之法，
徒以恒河沙等世界七寶，
orig::  ^729c12

持用佈施。
commentary:: 
持用佈施，則有貪福之我相。
與大道至公無我之心，便不相合，又何能充塞天地，化育群生哉？
orig::  ^729c18

若復有人知，一切法無我。
commentary:: 
若復有人深知一切萬法從我自心而生，
湛若太虗，不住不著，無有我心。
我者，私己心也。成者，成就也。
orig::  ^729c24

得成於忍。
commentary:: 
得成就此，容忍功德。
orig::  ^729c30

此菩薩。
commentary:: 
此等菩薩。
orig::  ^729c32

勝前菩薩。
commentary:: 
勝前寶施之菩薩。
orig::  ^729c34

所得功德。
commentary:: 
所得之功德。
orig::  ^729c36

何以故？
commentary:: 
何以故也？
orig::  ^729c38

須菩提！
commentary:: 
佛恐須菩提錯認世間福德，故又呼而告之曰：
orig::  ^729c40

以諸菩薩。
commentary:: 
以諸菩薩原，無所得之心，
orig::  ^729c44

不受福德故。
commentary:: 
不受福德故，是以為勝也。
須菩提擬不受福德之迹，疑果從因。
若固執不受，則有必固我之相，豈得為勝？
orig::  ^729c46

須菩提白佛言：
commentary:: 
須菩提未解其義。
orig::  ^730a4

世尊！
commentary:: 
啟咨世尊曰：
orig::  ^730a6

云何菩薩不受福德？
commentary:: 
云何菩薩不受福德？
orig::  ^730a8

須菩提！
commentary:: 
佛呼須菩提，示以心法。
orig::  ^730a10

菩薩所作福德。
commentary:: 
無自受之心，一心惟知：我欲滅度一切眾生，但願眾生悉受福德。
滅度一切眾生已，不計我為能度者，亦不知寔有眾生我度者。
orig::  ^730a12

不應貪著。
commentary:: 
如此不應貪著之心，而得寔證菩提之果。
orig::  ^730a18

是故說，不受福德。
commentary:: 
所以說菩薩不受福德也。
other:: 
# 威儀寂靜分第二十九
○威儀寂靜分第二十九 ^730a22

去來坐臥四威儀，來去如如為寂靜，故謂威儀寂靜分。
orig::  ^730a24

須菩提！
commentary:: 
佛呼須菩提曰：我謂一切法無我得成于忍，是離一切諸相以見自性之如來。
orig::  ^730a28

若有人言：
commentary:: 
設若有人不悟此理，言如來以莊嚴相好之身。
orig::  ^730a32

如來若來若去，若坐若臥。
commentary:: 
若來若去，若坐若臥，為利益一切眾生。
orig::  ^730a36

是人不解我所說義。
commentary:: 
是人不解我所說一切法無我，得成於忍之心也。
orig::  ^730a40

何以故？
commentary:: 
何故不解我所說之意？
盖人執著如來應身色相，寔有所來去也。
要知人之真性，各自具足，本來不生不滅，道化常存。
若真知一切法無我，得成于忍，不為六塵所蔽，
不為法相所拘，則如如不動之真性，雖無相無為，
自能萬法含容，光無不遍，化無不週，超出三界，永劫常存矣。
orig::  ^730a44

如來者。
commentary:: 
如來者，即隨自性之所。
orig::  ^730b8

無所從來。
commentary:: 
如而來，無所從來。
orig::  ^730b10

亦無所去。
commentary:: 
亦無所去也。
orig::  ^730b12

故名如來。
commentary:: 
故名如來。發阿耨多羅三藐三菩提心者，
當知一切法無我，得成于忍之義。
離一切諸相以來，真性清淨之如來，則自然不執如來之來去坐臥而生心也。
長水法師云：譬如水清月見，非是月來；
水濁月隱，亦非月去。
因水有清濁，非月有升沉。
心淨見佛，非是佛來；心垢不見，亦非佛去。
以人心有垢淨，佛本無來去也。
other:: 
# 一合理相分第三十
○一合理相分第三十 ^730b14

一合真性，是為性理之相，故謂一合理相分。
orig::  ^730b28

須菩提！
commentary:: 
佛呼須菩提曰：我謂若有人言：如來若來若去、若坐若臥。
者，是人執相生心，不解我所說一切法無我之義也。
如此執著塵世之中，一切妄境觸而動念者，
等於碎為微塵之多，不可窮極。
orig::  ^730b32

若善男子、善女人，以三千大千世界碎為微塵。
commentary:: 
碎分為微細塵埃。
orig::  ^730b40

於意云何？
commentary:: 
於汝之意云何？
orig::  ^730b44

是微塵眾寧為多不？
commentary:: 
以為多否？
orig::  ^730b46

須菩提言：甚多！
commentary:: 
須菩提深悟佛意，言：甚多！
orig::  ^730b48

世尊！
commentary:: 
啟咨世尊而徵釋。
orig::  ^730c2

何以故？
commentary:: 
何以故謂甚多？盖一切塵勞，散於塵境，
觸境而動念者，不可數計。
言甚多，但微塵雖多，乃虗妄之體，不堅之質，
念動即生，念寂即滅，本非堅寔而常有者。
orig::  ^730c4

若是微塵，眾實有者。
commentary:: 
此微塵眾，俱是人心妄想安立。
若曰：真個有此微塵眾多。
orig::  ^730c12

佛即不說是微塵眾。
commentary:: 
佛則不說是微塵眾也。
orig::  ^730c16

所以者何？
commentary:: 
妄塵皆是外來之物，非吾性中之本有。
若能心鏡常明，微塵雖多，不為所觸，安能蔽我靈府？
orig::  ^730c18

佛說微塵眾，即非微塵眾。
commentary:: 
此非微塵眾。
orig::  ^730c22

是名微塵眾。
commentary:: 
若不能了悟真心，惑於一切塵境，是名微塵。
眾世界乃微塵積成，既無微塵，何有世界？
微塵世界，皆是假立色相，原不真寔。
微塵在太虗之中，游氣飄揚任起滅；世界在太虗之中，
明暗色空、山河大地任聚散。
若真性般若，窮劫不壞，豈二者可比哉？
orig::  ^730c24

世尊！
commentary:: 
須菩提悟入深解，復啟咨世尊：
orig::  ^730c36

如來所說三，千大千世界。
commentary:: 
皆由妄塵積聚而成，劫數盡時，終有變壞，此所以虗妄不寔。
orig::  ^730c38

即非世界。
commentary:: 
不過現在尚存。
orig::  ^730c42

是名世界。
commentary:: 
是名世界也。
orig::  ^730c44

何以故？
commentary:: 
須菩提又徵釋：何以故謂之非世界？
盖積塵成世界，析界作微塵，世界皆屬虗妄，
終有壞時，本非寔有不壞之質。
故釋云：
orig::  ^730c46

若世界實有者。
commentary:: 
若以世界為寔有者，必是本來真性自無始以來常住不滅，
以此真寔之性在於世界中打成一片，
有不滯於迹，無不淪於虗。
orig::  ^731a4

即是一合相。
commentary:: 
即是一而不可合之以為二，合而不可折之以為離，乃是一合相之真性。
orig::  ^731a10

如來說一合相。
commentary:: 
然如來說一合相之真性，等於無形可見，無聲可聞。
如來於相離相說一合相，不可執著寔有。
orig::  ^731a14

即非一合相。
commentary:: 
又不可執著為寔無。
orig::  ^731a20

是名一合相。
commentary:: 
乃強名一合相矣。
orig::  ^731a22

須菩提！
commentary:: 
佛見須菩提之言，已悟入深解，故再呼而告曰：
orig::  ^731a24

一、合相者。
commentary:: 
乃真性虗靈之體，無有形色聲音者，惟當自省自悟，
有而不滯於迹，無而不淪於虗，真空不空，妙不容言。
orig::  ^731a28

即是不可說。
commentary:: 
即：不可言說求者。
orig::  ^731a34

但凡夫之人。
commentary:: 
但庸常之人，不知遇相離相，遇空離空之義。
orig::  ^731a36

貪著其事。
commentary:: 
貪著塵境事相，以微塵世界為寔有，以色身六根為真我，
不悟靈明之真性，所以沉淪而無由解脫也。
other:: 
# 知見不生分第三十一
○知見不生分第三十一 ^731a40

知見無見，此即正見；不生無生，此即常生，故謂知見不生分。
orig::  ^731a46

須菩提！
commentary:: 
佛呼須菩提曰：般若經中，於我四句無相之偈，
反覆辨難，輾轉較勝者，盖因四句之義，
信之淺者，可以破執覺迷，信解深者，可以住真降妄，
窮造其極，直使般若智慧，圓滿乾坤，超出三界，
不動跬步，彈指已到波羅密之道岸矣。
我是以不避饒舌之嫌，汲汲乎欲人信解，
但相由見生，有相之見，則為妄見，無相之見，
始為真見，至又不得不將四見相與辨明，
使發菩提心者，得以信解，去妄歸真，而同證無上無為之大道，
此我之深意也。佛恐人著於妄見，不能見性，故發此問。
orig::  ^731b2

若人言：佛說我見、人見、眾生見、壽者見。
commentary:: 
若人言佛說，我人等四見，
orig::  ^731b22

須菩提！
commentary:: 
佛呼須菩提曰：
orig::  ^731b26

於意云何？
commentary:: 
於汝之意云何？
orig::  ^731b28

是人解我所說義不？
commentary:: 
是人解我所說真見、妄見之義否？
orig::  ^731b30

不也！
commentary:: 
須菩提以弗也答之。
orig::  ^731b34

世尊！
commentary:: 
啟咨世尊曰：
orig::  ^731b36

是人不解如來所說義。
commentary:: 
四見之義雖簡易，理寔精微。
執有執無，皆非真見。
非覺悟之深者，莫能窺其奧。
若是一切之人，不解如來所說之義。
orig::  ^731b38

何以故？
commentary:: 
須菩提又徵釋：何以故是人不解如來所說義？
orig::  ^731b44

世尊！
commentary:: 
啟咨世尊曰：
orig::  ^731b48

說我見、人見、眾生見、壽者見。
commentary:: 
盖如來說我見、人見、眾生見、壽者見，見自性之無求無得，
湛然常住，以清淨我見也。
見人之真性，各自具足，以清淨人見也。
見真性中，本無煩惱可斷，以清淨眾生見也。
見自性無變無異，無生無滅，以清淨壽者見也。
此四見，乃佛所說見自性之真見也。
若眾生於是非愛取舍中，處處著見，逢色而受，
遇境則觸，執一切色相皆有，以墮常見，此固不能信解四見之義也。
即深信而不能深解者，聞佛所說無相之法，
遂執四相以無為，而不能融通活潑，致墮斷見。
猶如稿木死#CB01926;，而無生發之機，
亦不能使般若之體，圓通周遍，是亦不能信解四見之義也。
orig::  ^731c2

即：非我見、人見、眾生見、壽者見。
commentary:: 
執有執無，皆是妄見，即非我見、人見、眾生見、壽者見之真見也。
orig::  ^731c26

是名我見、人見、眾者見、壽者見。
commentary:: 
惟不執於有，不執於無，有而非有，無而非無，
不墮常見，不墮斷見，自得法性圓融，湛然常淨，
是名我見、人見、眾生見、壽者見也。
是我所說，未能覺悟深解之，是人不解如來所說義耳。
orig::  ^731c30

須菩提！
commentary:: 
佛聞須菩提解說四見之義，深悟透徹，
了達無餘，寔合佛意。
遂呼菩提曰：
orig::  ^731c40

發阿耨多羅三藐三菩提心者。
commentary:: 
若能興起無上正，等正覺之真心者，
orig::  ^731c44

於一切法應如是知。
commentary:: 
應如是致不墮常墮斷之見。
orig::  ^731c48

如是見：
commentary:: 
應如是起不墮常墮斷之見。
orig::  ^732a2

如是信解。
commentary:: 
應如是發不墮常墮斷之信解。
orig::  ^732a4

不生法相。
commentary:: 
不生知見信解之法相，佛雖示以不生法相，尚應解修證者難得不生法相。
orig::  ^732a6

須菩提！
commentary:: 
又呼須菩提曰：
orig::  ^732a10

所言法相者。
commentary:: 
如來心中無有法相之見，隨係外應，無寔無虗。
orig::  ^732a12

如來說即非法相。
commentary:: 
不過假此為人解粘釋縛，使人得以生真降妄。
orig::  ^732a16

是名法相。
commentary:: 
是假名為法相而已。
法相既非，必無我、人、眾生、壽者之見，而菩提真心所當知見而信解者也。
發菩提心者，曷審于此？
如是知、如是見，即無上菩提之真知、真見也。
法者，事也；相者，形迹也至生法相者，于事之形迹，
如我、人、眾生、壽者之見，皆不萠于心也。
other:: 
# 應化非真分第三十二
○應化非真分第三十二 ^732a20

夢、幻、泡、影、露、電，皆是應化無常之假質，
非真寔常存之本體，故謂應化非真分。
orig::  ^732a32

須菩提！
commentary:: 
佛呼須菩提曰：如汝所解云，見真性中，
本無我人眾生壽者四相，乃是清淨我人眾生壽者四相之真見。
我謂如汝所解之義，應如是知見信解，
不生知見信解之法相，則萬緣全空，萬法歸宗，
而威儀寂靜，知見不生，性契無上菩提之道心，
無餘涅槃之寔相，使湛然清淨之心，圓周三界，
歷劫常存，無物不生，生物不測。
orig::  ^732a38

若有人以滿無量，阿僧祇世界七寶。
commentary:: 
若有人以滿無量無央數之世界七寶，
無量阿祇世界者，不止于恒沙也。
orig::  ^732b4

持用布施。
commentary:: 
持用佈施于人，固為世間福矣。
orig::  ^732b10

若有善男子、善女人發菩薩心者。
commentary:: 
發菩提普濟之心者。
orig::  ^732b12

持於此經。
commentary:: 
持于此經偈。
orig::  ^732b16

乃至四句偈等。
commentary:: 
乃至見自性中無相四句偈等。
orig::  ^732b18

受持讀誦。
commentary:: 
自見其性。
orig::  ^732b20

為人演說。
commentary:: 
又演說于人，推演講說，教人亦得以明心見性。
orig::  ^732b22

其福勝彼。
commentary:: 
此則出世間之福，成己成物，受福無窮，寧不勝彼滿無量無央數世界七寶持用布施之福哉？
orig::  ^732b26

云何為人演說不取於相，如如不動？
何以故？
commentary:: 
佛又自徵曰：我所謂不取于相，如如不動者，何以故？
盖真性湛然常寂，無相無為，本自如如。
orig::  ^732b32

一切有為法。
commentary:: 
一切賢聖莫不以無為法而寔證菩提。
若世間一切有為法皆虗妄不寔。
orig::  ^732b38

如夢幻泡影。
commentary:: 
如妄夢之非真，如幻術之假化，如水泡之起滅，
如身影之恍惚，如夢出無心，幻成有意，
夢覺入幻，幻結疑夢，皆從顛倒起也。
orig::  ^732b42

如露亦如電。
commentary:: 
如朝露之易晞，如電光之易暗。
水漚為泡，泡隨水消。
形照為影，影從形滅。
皆虗為寔也。露以日晞，電以霽散，尤為倐忽起滅。
orig::  ^732b48

應作如是觀：
commentary:: 
當作如是六者觀。
觀六者，生滅無常，虗妄不寔。
則知一切有為之法，皆有形有相，妄偽而不真實也。
惟我如如不動之真性，無形無相，起萬劫而不朽；
不生不滅，歷亘古而常存。
能于無相之偈，受持讀誦，為人演說者，其福德寧可較量而思議哉？
此六字中，凡人事之感應，山河之安立，
天地之變化，都已說盡。
此四句，剗盡經旨，正如來真切滅度之處，
觀無所具，空觀、假觀、中觀之妙智也。
orig::  ^732c6

佛說是經已。
commentary:: 
佛既反覆闡明般若之法，說經已畢。
orig::  ^732c22

長老須菩提！
commentary:: 
首焉起請之。長老須菩提。
頓悟真空。已聆心印。
其時同會聽法者。
orig::  ^732c24

及諸比丘。
commentary:: 
有比丘而名僧焉。
orig::  ^732c28

比丘尼。
commentary:: 
有比丘尼而名師姑焉。
orig::  ^732c30

優婆塞！
commentary:: 
有居士而謂之優婆塞焉。
orig::  ^732c32

優婆夷！
commentary:: 
有道姑而謂之優婆夷焉。
orig::  ^732c34

一切世間天、人、阿修羅。
commentary:: 
一切天上、人間及阿修羅等護法之神。
orig::  ^732c36

聞佛所說。
commentary:: 
聞佛所說此經。
orig::  ^732c40

皆大歡喜。
commentary:: 
各各見性，不驚不怖不畏，皆大歡喜。
幸正法之難遇，悅今日之躬逢。
orig::  ^732c42

信受奉行。
commentary:: 
莫不信受其言而領于心，奉行其教而演于人。
雖歷億萬劫，永證金剛不壞身。
佛恩之慈悲至矣！
觀是經者，寧可不宣揚妙法，以報佛恩乎？
川禪師頌曰：飢得食，渴得漿。
病得瘥，熱得涼。貧人遇寶，嬰兒見娘。
飄舟到岸，孤客還鄉。
旱逢甘澤，國有忠良。
四夷拱手，八表來降。
頭頭總是，物物全彰。
古今凡聖，地獄天堂。
東西南北，不用思量。
剎塵沙界諸群品，盡入金剛大道場。
金剛般若波羅蜜經註講卷下〔畢〕
 ^732c46
