
other:: 第四上大佛頂如來密因修證了義諸菩薩萬行首楞嚴經卷第四〔之上〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig:: 
爾時，富樓那彌多羅尼子，在大眾中即從座起，
偏袒右肩右膝著地，合掌恭敬而白佛言：大威德世尊！
善為眾生敷演如來第一義諦。
commentary::  ^970b23

第四、了妄初源指密因。
文二：初、搜因決相。
文三：初、謙陳昧旨。
文五：初、伸儀讚演。 ^970b29

箋云：了者，是能了之智，由世尊無漏智，或了是世尊顯了之義。
妄初源是所了，即無明剏起之由，指密因，就此指一切眾生隱密之性。
此因從前因來，前因世尊知會三科七大性，
周徧法界，皆如來藏，故阿難大眾悟法界理，說偈讚佛。
由是富樓那云：相懷疑，謂大性若周徧時，不能容水容空等。
世尊遂以理事雙融，答彼示相之疑，故有此因來。
富樓那彌多羅尼子，唐言滿慈子。
偏袒右肩，右膝著地，皆是順義，從左則逆也。
或可滿慈尊者，是千佛之一數，既聞前來會相，
因□說三科七大性，總是清淨本然，周徧法界，
便疑云：既是清淨，云何忽生山河大地諸有為相，
次第遷流，終而復始？
於是世尊便通兩疑：初通真，忽生妄疑；後通四大俱徧疑。
今且初通真，忽生妄疑。
文二：初舊疑，後新疑。
初舊疑是第三國殘義，故云舊疑是。
問：清淨本然，云何忽生等事？
所以世尊說性覺是妄，□覺是真，以答疑情。
又說根本妄緣、七緣、八執、六、□取塵、身行、三惑等。
答：通富樓那舊疑。
上來是舊疑了，後通新疑。
經云：富樓那言：若此妙覺本妙覺明，與如來心不增不減，
無狀忽生山河大地諸有為相，乃至有為習漏何當復生？
於是世尊便說人迷聚落、翳差華亡、純金不雜、#CB01926;無□木等喻。
答：通新疑。上來新疑亡竟，總是真忽生妄疑已竟，後通四大俱徧疑。
經云：富樓那問言：又如來說地水火風本往圓融，
周徧法界，湛然常住。
問世尊：若地性徧，云何容水？
水性周徧，火則不生，復云何明水火二性俱徧虗空，不相凌滅？
於是世尊說一水雙烏為喻。
答：通四大相凌滅義。
言水中若有雙日，即許有四大相凌滅；
水中若無雙日，即無四大可相凌滅。
上來一水雙烏竟，又說空華結果喻。
云：猶邀空華結為空果，空本無華，其誰結果？
若有四大，即許有相凌滅；四大本無，無相凌滅也。
上來有二：初真忽生妄，後四大俱徧。
總是第四了妄。初源指密。
因大威德世尊將欲請法，且先讚歎我佛世尊有大威雄道德世尊□四十五年後，
善能與法界內一切迷真背覺底眾生敷揚演說第一義諦，
是如來藏性也。
orig::  ^970b31

世尊常推說法人中，我為第一。
commentary::  ^971a12

二、謙類聾夫。
箋云：如法華云：爾時佛告諸比丘：汝等見是富樓那彌多羅尼子不？
我常推於說法人中最為第一。
又云：於過去九十億諸佛所，護持助宣佛之正法，於彼說法人中亦最第一。
又云：亦於七佛說法人中而得第一，於賢劫中當來諸佛說法人中亦復第一。
orig::  ^971a14

今聞如來，微妙法音。
commentary::  ^971a26

箋云：是性水真空，性空真水。
又云：如一見根，徧周法界。
又云：汝心昏迷不悟，汝之見聞覺知，本如來藏。
此皆微妙法音。
orig::  ^971a28

猶如聾人，逾百步外，耹於蚊蚋。
commentary::  ^971a34

箋云：今聞佛微妙法音，大似聾人，更逾越□百步之外，
一跨曰步，百步六百尺。
聞於蚊蚋之聲，莫道是聞本所，不見佗身，何況得聞其聲。
大曰蚊，小曰蚋。又秦人曰蚊，楚人曰蚋。
法上而論，猶如聾人，況聲聞之人。
二空之中，祇得人空，未得法空。
一死之中，祇得分段生死，未得變易生死。
二障之中，祇斷煩惱障，未斷所知障。
orig::  ^971a36

本所不見，何況聲聞？
commentary::  ^971b2

箋云：不見諸佛如來法身真理，不聞諸佛大乘之教。
orig::  ^971b4

佛雖宣明令我除惑，今猶未詳斯義究竟無疑惑地。
commentary::  ^971b8

三、聞教尚迷。
箋云：佛雖宣說顯明，令我除其疑惑。
前來破却三科性，令無我執；破却七大性，
令無法執，故除惑也。
我今尚身，未能審詳，是此究竟到頭之義。
緣小乘之人，見佛說性水真空，性空真水，
見聞覺知，本如來藏，信之未及。
orig::  ^971b10

世尊！如阿難輩，雖則開悟，習漏未除。
commentary::  ^971b20

四難居漏位。
箋云：前雖悟法界理，習氣有漏猶未能除，方得初果。
須陀洹斷欲界八十八使。
orig::  ^971b22

我等會中，登無漏者，雖盡諸漏。
commentary::  ^971b26

五，普陳疑悔。
箋云：是第四果阿羅漢，梵行已圓，習氣已無，
所作已辦，不受後有身。
諸漏，即有漏、欲漏、無明漏也。
orig::  ^971b28

今聞如來，所說法音，尚紆疑悔。
commentary::  ^971b34

箋云：指此一經，是頂三昧教法，尚自榮紆。
疑者，惡作義。追往曰悔。
orig::  ^971b36

世尊！若復世間一切根、塵、陰、處、界等。
commentary::  ^971b40

二、正敘疑情。文二：初、恠性如生。
文三：初、本無生忽生。 ^971b42

箋云：根是六根，眼、耳等。
塵是六塵，色、聲等。
陰是五陰，色、受、想等陰覆真體也。
處是十二處，六根、六塵。
處者，依緣義。界是十八界，三六一十八界。
界者，種族義、流類義等，取七大性。
orig::  ^971b44

皆如來藏，清淨本然，云何忽生。
commentary::  ^971c4

箋云：皆如來藏周徧法界，清淨本然本無生，如今為什麼却生？
orig::  ^971c6

山河大地，諸有為相。
commentary::  ^971c10

二、本無相今有相。
箋云：本無相，而今為什麼有相？
orig::  ^971c12

次第遷流，終而復始。
commentary::  ^971c16

三，本常今無常。
箋云：空界壞而復滅是終，空界成而復生是始，此皆是真忽生妄。
orig::  ^971c18

又如來說：地水火風，本性圓融，周徧法界，湛然常住。
commentary::  ^971c22

後相疑凌徧。文二：初、敘，三、明，二、疑不凌俱。
文二：初、牒前都演。
orig::  ^971c24

世尊，若地性徧，云何容水？
水性周徧，火則不生，復云何明水火二性俱徧虗空，不相凌滅？
commentary::  ^971c28

後述不俱容。
箋云：世尊所說地性周徧之時，何能容得水？
水性周徧，火則不生，乃歒體相違。
云何下，正是相凌滅。
云何道不相凌滅？
orig::  ^971c32

世尊，地性障礙，空性虗通，云何二俱周徧法界？
commentary::  ^971c38

後色空相形智迷周現。
文二：初述徧疑。
orig::  ^971c40

而我不知，是義攸往。
commentary::  ^971c42

後申迷旨。
箋云：不知是義所歸也。
orig::  ^971c44

唯願如來宣流大慈，開我迷雲。
及諸大眾作是語已，五體投地，欽渴如來無上慈誨。
commentary::  ^971c46

後翅儀請決。
箋云：宣說流布其大慈，從根本智流出後得智，
從後得智流出大悲心，從大悲心說三乘十二分教。
orig::  ^972a2

爾時，世尊告富樓那及諸會中漏盡無學諸阿羅漢：
commentary::  ^972a8

後、許正通甄。文二：初、勑聽告許。
文二：初、許誘；三、歸一。
文四：初、告。
orig::  ^972a10

如來今日普為此會，宣勝義中真勝義性。
commentary::  ^972a14

二許。
箋云：世俗、勝義二諦，每諦有四。
瑜伽四十七云：世俗四：一、假名無實諦
〔樂塵成缾〕，二、隨事差別諦〔三科〕，三、方便安立諦，
四、依門顯實諦〔二空門〕。
又勝義有四：一、體用顯現諦〔三科〕，二、因果差別諦
〔四諦〕，三、證得勝義諦〔二空門〕，四、勝義勝義諦〔離言絕相〕。
為，猶與也。宣，猶說也。
勝，為殊勝。此勝義約對世俗諦立，雖是真，猶故對妄。
真勝義性，乃是勝義諦。
不對世俗諦立，是前勝義諦□勝義諦也，離名絕相故。
疏云：非安立門，前一勝義是安立門，以真對妄，以勝義對世俗。
此真勝義性，真妄雙拂，非相對而立。
orig::  ^972a16

令汝會中，定性聲聞。
commentary::  ^972a36

三、誘異同真。
箋云：定性聲聞者，則法華會中迴不定性者。
若是法華會上，舍利弗與千二百比丘皆當授記，迴不定性也。
疏：許佛在世時，化定性聲聞。
若是五性宗，不許定性成佛。
若定性成佛，則不名定性。
今則不然。定性性若不成佛，法華經因何云更無餘乘而得滅度？
設諸教言不成佛，但一期彈斥，令彼迴心，免成沈滯。
若直言凡夫俱成佛，則凡夫妄將有漏，欲慕歸真。
若直言聲聞成佛，聲聞之人沈空者眾。
所以褒揚不定，呵□有殊。
今到四十九年，方迴定性成佛。
金口所說，凡情何疑？
如法華云：餘諸聲聞眾亦當得如是其不在此會汝當為宣說。
orig::  ^972a38

及諸一切。
commentary::  ^972b14

箋云：普談凡聖。
orig::  ^972b16

未得二空。
commentary::  ^972b18

箋云：聲聞、有學及凡夫等。
orig::  ^972b20

迴向上乘阿羅漢等。
commentary::  ^972b22

箋云：則大權聲聞入大乘者等，乃攝通緣覺。
orig::  ^972b24

皆獲一乘，寂滅場地。
commentary::  ^972b26

箋云：則本覺性淨真體也。
故觀音述證云：生滅既滅，寂滅現前，忽然超越世出世間。
此則證真寂滅體也。
梵網經云：寂滅道場座。
道是無上覺，道場是寂滅之場，座則諸法空為座。
orig::  ^972b28

真阿練若。
commentary::  ^972b36

箋云：真簡假故。如法華云：或有阿練若，
衲衣在空閑，自謂行真道，輕賤人間者。
又云：是人行惡心，常念世俗事，假名阿練若，好出我等過。
真阿練若亦云：寂靜處有二：一、遠雞犬之聲；
二、遠刀斧之聲。今言真，揀一分假者。
若假者，衲衣在空閑等。
orig::  ^972b38

正修行處。
commentary::  ^972b48

箋云：揀邪修行處，若編椽臥棘等是邪也。
orig::  ^972c2

汝今諦聽，當為汝說。
commentary::  ^972c4

四、勅聽微旨。
orig::  ^972c6

富樓那等欽佛法音，默然承聽。
commentary::  ^972c8

後聖眾同欽。
orig::  ^972c10

佛言：富樓那！如汝所言，清淨本然，云何忽生山河大地？
commentary::  ^972c12

後、正演通疑，文二：初、通真忽生妄疑，文二：
初、通舊疑，文四：初、明根本妄緣成三識種，
文二：初、試辨真妄，文五：初、標前疑。 ^972c16

箋云：是牒地前來問道：清淨本然，云何忽生山河大地諸有為相？
orig::  ^972c20

汝常不聞，如來宣說，性覺妙明。
commentary::  ^972c24

二、問：昔說：
箋云：汝乃尋常直不聞我說云云。
心生曰性，覺則強生覺照，此是無明剏起之由。
妙明者，體不離真，是背體緣明，此是性之明也。
orig::  ^972c26

本覺明妙。
commentary::  ^972c32

箋云：本覺則是本體覺性，此性若起，智照理故明，離能所故妙。
外人問：既是覺勞相現，但言妄便體，因何立為性覺之名？
答：妄從真起，妄得覺名，覺勞相生，責勞稱妄。
意謂此妄法亦不別處生，如水生波，故得覺名為他。
覺勞相現，故責彼勞，乃稱為妄。
外人又問：性覺是妄，本覺是真，何故不以真先，而以妄先也？
答：以□攝末，本合居先，顯妄推源，故先標性。
性者，發明之性也。
orig::  ^972c34

富樓那言：唯然，世尊！
我常聞佛宣說斯義。
commentary::  ^973a2

三聞舊旨。
箋云：唯然，吔喏之辭。
orig::  ^973a4

佛言：汝稱覺明。
commentary::  ^973a6

四、試簡。
箋云：佛既見他答道常聞此二覺之義，便令他簡真覺凝明。
orig::  ^973a8

為復性明稱名為覺？
為覺不明稱為明覺？
commentary::  ^973a12

箋云：佛便問：為復將此性明妄覺名為真？
為復起始覺智，覺此性明是妄，方稱說為明？
覺是真不明，則無性明？
orig::  ^973a14

富樓那言：若此不明。
commentary::  ^973a20

五甄真
箋云：富樓那是千佛之一數，便簡得真不明是無性明。
orig::  ^973a22

名為覺者。
commentary::  ^973a26

箋云：既無性明，便是真也。
orig::  ^973a28

則無所明。
commentary::  ^973a30

箋云：既此不明是覺，性明便無所明，所明乃性明自癡之一法。
orig::  ^973a32

佛言：若無所明。
commentary::  ^973a36

後明妄識興由。文四：初、兩緣交破。
箋云：所明，無明也。
orig::  ^973a38

則無明覺。
commentary::  ^973a42

箋云：則無能緣強覺。
orig::  ^973a44

有所非覺。
commentary::  ^973a46

箋云：若有所明，無明則不是真。
orig::  ^973a48

無所非明。
commentary::  ^973b2

箋云：若無所明，無明則無能明強覺。
orig::  ^973b4

無明又非覺湛明性。
commentary::  ^973b6

二、雙簡。二、明。文三：初、簡妄非真。
箋云：無明是性明相，又非是真覺湛寂圓明之性。
orig::  ^973b8

性覺必明。
commentary::  ^973b12

二、顯真明湛。
箋云：性則體性，覺是真覺，必定圓明。
orig::  ^973b14

妄為明覺。
commentary::  ^973b18

三、責妄生明。
箋云：因一切眾生，妄心起心外，別求便有性，明相與強覺。
orig::  ^973b20

覺非所明。
commentary::  ^973b24

三、同異滅生。文二：初、迷真立異。
箋云：此真覺之性，是前性覺必明之覺，不是性明之相。
orig::  ^973b26

因明立所。
commentary::  ^973b30

箋云：因有性明，便立性明為所。
orig::  ^973b32

所既妄立。
commentary::  ^973b34

箋云：是性明相。
orig::  ^973b36

生汝妄能。
commentary::  ^973b38

箋云：是強覺。此強覺因性相而生。
orig::  ^973b40

無同異中。
commentary::  ^973b42

箋云：則性明相，未分能所之時。
orig::  ^973b44

熾然成異。
commentary::  ^973b46

箋云：熾然火盛，#CB15032;性明之，相無同異。
因強覺起來，便有業、轉、現三細識生，乃熾然成異也。
因強覺起來動作，故名業。
既有動作，然後便有轉識轉背，故名轉。
轉背，真體也。此為見分，是十二類生顛倒因。
既轉識生，然後便有現識顯現，故名現。
此是相分，是山河大地顛倒因。
orig::  ^973b48

異彼所異。
commentary::  ^973c12

二、返異潬源。
箋云：異是能異，則是三細識，彼所異則是無明。
或可異是性明相，彼所異是三細識。
雖是同，約背真看來亦是異。
今覺此三細識是異彼前來性明相故云云。
orig::  ^973c14

因異立同。
commentary::  ^973c22

箋云：因能異妄，擬復無明之同。
或可既因此三細識是異，便立前性明相為同。
orig::  ^973c24

同異發明
commentary::  ^973c28

箋云：同是性明相，異是三細識，發起明白。
orig::  ^973c30

因此復立，無同無異。
commentary::  ^973c32

箋云：既厭三細識是異，立前性明為同。
既復前來性明同相，不得又立性明為無同無異。
或可性明背真是異，為對三細識便立性明為同？
既立為同，便奪却異名。
異既無名，同將□偈，故立為無同無異。
orig::  ^973c34

如是擾亂。
commentary::  ^973c44

四、因勞發相。文三：初、彰勞起混。
箋云：內心動作。
orig::  ^973c46

相待生勞。
commentary::  ^973c48

箋云：便有能所相對，生其勞倦。
orig::  ^974a2

勞久發塵。
commentary::  ^974a4

箋云：既覺心勞倦，久已發起妄塵，汙自真體。
orig::  ^974a6

自相渾濁。
commentary::  ^974a8

箋云：自向性明相上生其渾濁，此妄非從別處而生，唯約性明相上生。
orig::  ^974a10

由是引起塵勞煩惱。
commentary::  ^974a14

二、明空界異同。
箋云：因是便乃引起，因塵生勞，故號塵勞。
煩則煩怨，惱則惱亂，便有根本煩惱、隨煩惱等。
orig::  ^974a16

起為世界。
commentary::  ^974a22

箋云：內心動作，故有器世界生。
orig::  ^974a24

靜成虗空。
commentary::  ^974a26

箋云：內心無動，便有虗空相現，此皆約八識親變。
orig::  ^974a28

虗空為同。
commentary::  ^974a30

箋云：虗空是一，故說同。
orig::  ^974a32

世界為異。
commentary::  ^974a34

箋云：有橫世界、竪世界、有情世界、無情世界，
有多種名，故為異。
orig::  ^974a36

彼無同異，真有為法。
commentary::  ^974a40

三指相分生源
箋云：外人問無同異，是真是妄？
經中牒云：彼無同異，真有為法，非無為法。
orig::  ^974a42

覺明空昧。
commentary::  ^974a46

二、七緣八執擊相分生。
文二：初、四輪騰布。
文四：初、風。 ^974a48

箋云：覺明是第七識起來，執八見分為我，不是性明也。
既執八見分為我，內心勞倦，外帶得一分頑空當情，故云空昧。
昧，暗也。為此頑空暗昧故。
orig::  ^974b2

相待成搖，故有風輪。
commentary::  ^974b8

箋云：既見有昏鈍頑空當情，便厭此空昏昧起心，
欲復前來性明同體，便乃搖動外感風輪。
orig::  ^974b10

執持世界。
commentary::  ^974b14

箋云：世界成時，亦是風輪；世界壞時，亦是風輪。
然世界將壞，毗嵐風擊須彌山，碎之如粉。
orig::  ^974b16

因空生搖。
commentary::  ^974b20

二金
箋云：因頑空當，情便厭空，擬復□明，故生搖。
orig::  ^974b22

堅明立礙。
commentary::  ^974b26

箋云：堅愛復前性明之性，便乃六礙。
礙者，堅固為性。
orig::  ^974b28

彼金寶者。
commentary::  ^974b32

箋云：須彌山七寶所成，七金山四寶所成，皆是地攝。
orig::  ^974b34

明覺立堅。
commentary::  ^974b38

箋云：明妄覺之性，立堅愛，復前性明。
orig::  ^974b40

故有金輪。
commentary::  ^974b42

箋云：便有地大現。
orig::  ^974b44

保持國土。
commentary::  ^974b46

箋云：國，土地之所攝。
orig::  ^974b48

堅覺寶成。
commentary::  ^974c2

三火
箋云：牒前地大。
orig::  ^974c4

搖明風出。
commentary::  ^974c6

箋云：內心搖動，發明便有風生，是牒前風大。
orig::  ^974c8

風金相磨。
commentary::  ^974c10

箋云：風與金相研磨。
orig::  ^974c12

故有火光。
commentary::  ^974c14

箋云：既□□搖動，堅欲復前，性明圓體，
起心燥動，故有火大，依前一大而起。
orig::  ^974c16

為變化性。
commentary::  ^974c20

箋云：變生成熟，又乃火假諸緣，故云變化。
火是變化之性。
orig::  ^974c22

寶明生潤。
commentary::  ^974c26

四水
箋云：內心堅執，愛復惱明，故云生潤。
此牒地大。
orig::  ^974c28

火光上蒸。
commentary::  ^974c32

箋云：蒸，騰也。內心騰起燥動，感久大。
此牒火大。
orig::  ^974c34

故有水輪，含十方界。
commentary::  ^974c36

箋云：既堅欲復彼性，明起心燥動，便乃心下生愛，感水大現。
orig::  ^974c38

火騰水降，交發立堅。
commentary::  ^974c42

後，大種之□。文三：初，明交徧。
文二：初，二輪騰降，潬渤呈形。 ^974c44

箋云：火以炎上就燥，水以潤□流溼。
火表內求心，水表內愛心。
orig::  ^974c46

溼為巨海，乾為洲潬。
commentary::  ^975a2

箋云：海上堅執心劣，益潤心強□。
風水大益潤心劣□□□，心強，內感地大爾。
□云：江中沙聚人所居曰洲。
orig::  ^975a4

以是義故，彼大海中火光常起，彼洲潬中江河常注。
commentary::  ^975a10

二引海火洲河，澄通俱徧。
箋云：華嚴云：常有四大寶珠，珠中出火，燒涸□海。
若無此珠，世人乃被漂沒，會知水中有火。
orig::  ^975a12

水勢劣火，結為高山。
commentary::  ^975a18

二、彰勝劣。文二：初、明火強水劣岳峙于霄。
文二：初、明結相。 ^975a20

箋云：水勢若劣於火，被火乾盡，然後便成土，次第相積而成高山。
法上水大，中亦有火大、地大。
orig::  ^975a22

是故山石擊則成#CB08504;，融則成水。
commentary::  ^975a28

二、引俱徧。
箋云：是故山石物擊則火迸，嵐蒸則水流。
法上地大之中，亦有火大、水大。
orig::  ^975a30

土勢劣水，抽為草木。
commentary::  ^975a34

二舉。地弱水雄，草槃林聳。
文□□明結相。
箋云：水勢將多，抽為草木，便益潤焦枯之處，乃草木發生法。
上堅執心既劣，愛心將多，乃煩惱竟生。
orig::  ^975a36

是故，林藪！
commentary::  ^975a42

二、引俱徧。
箋云：有水曰澤，無水曰藪。
orig::  ^975a44

過燒成土。
commentary::  ^975a46

箋云：如山林藪澤之處，被火既燒，將成#CB01926;土。
法上愛心既劣，燥心將多，愛不遂心，瞋心斷愛，乃生堅執。
orig::  ^975a48

因絞成水。
commentary::  ^975b6

箋云：如絞草絞木，乃成於水法。
上堅執心劣，愛心乃盛，境隨愛心潤，於堅執草木是地中攝。
orig::  ^975b8

交妄發生。
commentary::  ^975b12

三、結外分遷流。文二：初、結前交種。
箋云：四大初交而發生也。
orig::  ^975b14

遞相為種。
commentary::  ^975b18

箋云：但一大具足一切大，但地為種，亦有水大等大相生。
如內心搖動，外感風大；內心燥急，外感火大；
內心堅執，外感地大；內心益潤，□感□□。
orig::  ^975b20

以是因緣，世界相續。
commentary::  ^975b26

後結世界恒流。
箋云：便有世界相續，世界外四大，內外皆心所變，此約所依世界。
orig::  ^975b28

復次，富樓那！明妄非佗。
commentary::  ^975b32

三、六識取塵，重成類種。
文六：初、標前指過。
箋云：明此虗妄之法，非是佗□，皆是自為也。
orig::  ^975b34

覺明為咎。
commentary::  ^975b38

箋云：因強覺覺佗性明，然後便有四大相生，故為過咎。
orig::  ^975b40

所妄既立。
commentary::  ^975b44

箋云：立佗性，明為所緣境。
orig::  ^975b46

明理不逾。
commentary::  ^975b48

箋云：能明強覺，與所立性明，不相逾越。
意間能所二法，不能超越能所，相伏未忘。
orig::  ^975c2

以是因緣，聽不出聲，見不超色，色香味觸六妄成就。
commentary::  ^975c6

箋云：是由所以之故，聲塵所障，不能脫聲。
若是聖人，乃出於聲，至色香味觸六塵等也。
orig::  ^975c8

由是分開見覺聞知。
commentary::  ^975c12

二、明妄識分□。
箋云：見眼、覺身、聞鼻、耳知、舌意，已上是識，
而不言根，則合攝也。
orig::  ^975c14

同業相纏，合離成化。
commentary::  ^975c18

三，雙因發業。文三：初□舉雙因成生四類。
箋云：同業相纏，舉愛而攝想。
此二為因，合離成化。
雖舉化攝於胎、卵、溼，卵者想多情少，胎則想少情多，
溼則情想合，化則情想離。
orig::  ^975c20

見明色發。
commentary::  ^975c28

二、敘因生勢簡。二、單雙。
箋云：相引於見。
orig::  ^975c30

明見想成。
commentary::  ^975c32

箋云：色引於想。
orig::  ^975c34

異見成憎。
commentary::  ^975c36

箋云：想則可意不可意俱行。
orig::  ^975c38

同想成愛。
commentary::  ^975c40

箋云：愛則唯從可意境同，想則父想、母想中有想。
父於母生愛，母於父生愛中有。
是男於母生愛中有，是女於父生愛。
orig::  ^975c42

流愛為種。
commentary::  ^975c48

三、交發二因，顯分根種。
箋云：愛納在中間為種，所謂情為潤因。
orig::  ^976a2

納想為胎。
commentary::  ^976a6

箋云：想為生使。
orig::  ^976a8

交遘發生。
commentary::  ^976a10

箋云：情想二法相交遘集，故發生。
orig::  ^976a12

吸引同業。
commentary::  ^976a14

箋云：吸覧，引起也。
俱目情想，二法同業，即是情想，此目為因。
orig::  ^976a16

故有因緣生羯邏藍、遏蒲曇等。
commentary::  ^976a20

四、引果酬因。
箋云：羯邏藍，唐言雜穢。
〔初七〕疏云：飜取義，向下皆然。
遏蒲曇，唐言凝結。
〔二七〕蔽尸，唐言凝厚。
〔三七〕健南，唐言胞。
〔四七〕鉢羅奢佉，唐言根。
〔五七〕疏云：支分亦義取，故有因緣是因，
生羯邏藍是果，等取三位。
orig::  ^976a22

胎卵溼化。
commentary::  ^976a32

五、種類交熏。文二：初、簡種。
箋云：胎卵溼化，但舉四生之果，十二類一時影取也。
orig::  ^976a34

隨其所應。
commentary::  ^976a38

箋云：應，猶現也，合也。
orig::  ^976a40

卵唯想生。
commentary::  ^976a42

箋云：九分是相，一分是情。
orig::  ^976a44

胎因情有
commentary::  ^976a46

箋云：九分是情，一分是想。
orig::  ^976a48

溼以合感。
commentary::  ^976b2

箋云：情想相合，五分情，五分想。
orig::  ^976b4

化以離應。
commentary::  ^976b6

箋云：情想俱離。
orig::  ^976b8

情想合離，更相變易。
commentary::  ^976b10

後簡熏。
箋云：此中言合離，是舉溼化，影取胎卵，
變為改變，易為移易。
捨生徧受，名之曰變。
厭故從新，名之曰易。
orig::  ^976b12

所有受業，遂其飛沈。
commentary::  ^976b18

六、結成內外。
箋云：想多情少為其飛禽，情多想少為其步類。
沈即步類也。或遂字為逐，義亦通。
orig::  ^976b20

以是因緣。
commentary::  ^976b24

箋云：是因。
orig::  ^976b26

眾生相續。
commentary::  ^976b28

箋云：是果。
orig::  ^976b30

富樓那想愛同結。
commentary::  ^976b32

四、身行三惑為苦果根。
文三：初、單明三惑。
文三：初、婬。 ^976b34

箋云：父想、母想中有。
想中有若是男，向母身上起。
想中有若是女，向父身上起。
想父於母生愛，母於父生愛，同其結縛也。
orig::  ^976b36

愛不能離。
commentary::  ^976b42

箋云：指此欲之一法，不能捨離。
既不能捨離。
orig::  ^976b44

則諸世間，父母子孫，相生不斷。
commentary::  ^976b46

箋云：子猶孳也，孳恤於下。
凡子之子曰孫，孫之子曰曾孫，曾孫之子曰玄孫，
玄孫之子曰來孫，來孫之子曰雲孫，則六代也。
子子孫孫，遞代相生，無有斷絕。
orig::  ^976b48

是等則以欲貪為本。
commentary::  ^976c8

箋云：便指是等，則以欲貪為本。
orig::  ^976c10

貪愛同滋，貪不能止。
commentary::  ^976c12

二殺。
箋云：此牒前欲之一法，引下殺貪之文，
乃同時滋益，心生形著，貪愛不能止息。
orig::  ^976c14

則諸世間卵化溼胎，隨力彊弱遞相吞食，是等則以殺貪為本。
commentary::  ^976c18

箋云：彊者，貪於弱者。
orig::  ^976c22

以人食羊，羊死為人，人死為羊，如是乃至十生之類。
commentary::  ^976c24

三盜
箋云：十生之類，舉其全數，是十二類。
orig::  ^976c26

死死生生，互來相噉。
commentary::  ^976c28

箋云：此界死了又死，生了又生。
佗界生了又生，死了又死。
orig::  ^976c30

惡業俱生，窮未來際。
commentary::  ^976c34

箋云：惡業種子俱時生起。
orig::  ^976c36

是等則以盜貪為本。
commentary::  ^976c38

箋云：偷殺於佗，故云盜貪。
此三惑皆言貪者，俱是欲之一法為本，
合言內心有貪為因，欲是果；癡為因，盜為果；
嗔為因，殺為果。若無貪婬，餘二即無，故但舉貪。
orig::  ^976c40

汝負我命！
commentary::  ^976c48

二、債戀相仍。文三：初、殺盜相債。
箋云：言汝前生殺我，今生乃負我命。
此結殺文。
orig::  ^977a2

我還汝債。以是因緣，經百千劫常在生死。
commentary::  ^977a6

箋云：言我前生欠汝債，今生還債於汝。
此結盜文。
orig::  ^977a8

汝愛我心，我憐汝色，以是因緣，經百千劫常在纏縛。
commentary::  ^977a10

後舉染相仍。
箋云：結欲文。
orig::  ^977a12

唯殺、盜、婬三為根本，以是因緣，業果相續。
commentary::  ^977a14

三、總結三緣返推源妄。
文三：初、結前三惑。
箋云：前乃順小乘，以婬在前。
此中結時，結歸大乘，以殺在前。
orig::  ^977a16

富樓那！如是三種顛倒相續，皆是覺明。
commentary::  ^977a22

二、推惑從源。
箋云：覺是強覺，明是性明，皆因能明強覺，
覺佗性明為所，便有妄法相伏而起。
orig::  ^977a24

明了知性。
commentary::  ^977a28

箋云：是第八識。
orig::  ^977a30

因了發相。
commentary::  ^977a32

箋云：因第八業轉為見分，發相是現，識為相分。
orig::  ^977a34

從妄見生。
commentary::  ^977a36

箋云：言此三惑□法，皆從見分上生。
緣為見分是十二類生顛倒因，相分是山河大地顛倒因。
orig::  ^977a38

山河大地，諸有為相，次第遷流，因此虗妄，終而復始。
commentary::  ^977a42

三、舉外分遷流。
箋云：此中答佗前經初問，真忽生妄，云皆從妄見而生，
便有山河等遷流，終而復始，乃四相生滅也。
orig::  ^977a44

富樓那言：若此妙覺，本妙覺明。
commentary::  ^977b2

後、通新疑。文二：初、乘因起難。
文三：初、顯凡聖一如。 ^977b4

箋云：若此妙覺是真覺之性，本來微妙，真覺疑也。
此牒上文是因中佛性。
orig::  ^977b6

與如來心不增不減。
commentary::  ^977b10

箋云：此一真之性，在諸佛分上不增，在凡夫分上不減，此果中佛性。
orig::  ^977b12

無狀忽生，山河大地，諸有為相。
commentary::  ^977b16

次敘凡因起妄。
箋云：則過去是真，現在忽生成妄。
orig::  ^977b18

如來今得妙空明覺。
commentary::  ^977b22

後難證，後生迷。
箋云：妙空是理，明覺是智，見佛現在證真。
orig::  ^977b24

山河大地，有為習漏，何當復生？
commentary::  ^977b28

箋云：言佛未來有為之法，還更生否？
習漏者，乃根、塵、識三也。
向三世類例問，意謂既眾生性與佛無殊，
眾生過去是真，現在成妄；諸佛現在證真，未來莫也成妄。
orig::  ^977b30

佛告富樓那：譬如迷人，於一聚落惑南為北。
commentary::  ^977b38

後、舉喻通疑。文三：初、人迷聚落喻。
文二：初、喻。文二：初、顯暫迷。
文二：初、如來立喻返問迷因。
文二：初、標迷。 ^977b40

箋云：人所居曰聚落。
迷人，喻一切凡夫向諸佛法性淨土上忽有妄生。
orig::  ^977b44

此迷為復因迷而有，因悟所出？
commentary::  ^977b48

後徵因。
箋云：言此妄為復生於妄上，生於真中。
orig::  ^977c2

富樓那言：如是迷人，亦不因迷，又不因悟。
commentary::  ^977c4

後滿慈正通，述無因理。
文三：初舉。
orig::  ^977c6

何以故？
commentary::  ^977c8

次徵
orig::  ^977c10

迷本無根，云何因迷？
悟非生迷，云何因悟？
commentary::  ^977c12

後述
orig::  ^977c14

佛言：彼之迷人正在迷時，倐有悟人指示令悟。
commentary::  ^977c16

後明長悟。文二：初、問悟生迷。
箋云：此之眾生，正在妄時，倐有悟人，喻諸佛示佗真性，令其曉了。
orig::  ^977c18

富樓那，於意云何？
此人縱迷，於此聚落更生迷不？
commentary::  ^977c22

箋云：縱迷於此聚落，如今已是悟□，還更惑南為北否？
法上眾生，悟了還更成妄。
orig::  ^977c24

不也，世尊。
commentary::  ^977c28

後答□：應生理。
orig::  ^977c30

富樓那！十方如來亦復如是。
commentary::  ^977c32

後合。文二：初、總合。
orig::  ^977c34

此迷無本性畢竟空。
commentary::  ^977c36

後別釋，文三：初、敘迷無體。
orig::  ^977c38

昔本無迷，似有迷覺。
commentary::  ^977c40

次許妄似生。
箋云：覺則強覺，□來無妄，似即不有。
此唯答證後妄生意，明前來真息生妄，妄無根本。
orig::  ^977c42

覺迷迷滅，覺不生迷。
commentary::  ^977c48

後覺不生□。
箋云：是佛現在起始覺智，覺妄當體是空，此覺決定不生。
迷乃答佗第二問，證後妄生也。
orig::  ^978a2

亦如翳人見空中花，翳病若除，花於空滅。
commentary::  ^978a8

次、翳差花，二、喻。文三：初、勑審待花。
文三：初、立花隨翳。 ^978a10

箋云：法上如似眾生，內有見分，外便有相分，
但險見分，相分自無。
orig::  ^978a12

忽有愚人，於彼空花所滅空地，待花更生。
commentary::  ^978a16

次汎立愚賓。
箋云：忽有眾生，於證真地，更待妄生。
orig::  ^978a18

汝觀是人為愚為慧？
commentary::  ^978a22

後假詳愚慧。
箋云：汝看此人為復是迷？
為復是悟？
orig::  ^978a24

富樓那言：空元無花，妄見生滅。
commentary::  ^978a28

次、責狂非理。文二：初、責無花有見。
箋云：真體無妄，妄心見有。
花生是妄，花滅非真。
orig::  ^978a30

見花滅空，已是顛倒勑令更出，斯實狂癡，云何更名如是狂人為愚為慧？
commentary::  ^978a34

後覩滅慳生。
箋云：見有妄滅，尚為顛倒，更待妄生，此乃不了理事，實是顛狂之人。
orig::  ^978a38

佛言：如汝所解。
commentary::  ^978a42

後、比責滿慈。文二：初、順比答辭。
orig::  ^978a44

云何問言：諸佛如來妙覺明空，何當更出山河大地？
commentary::  ^978a46

後乘違責問。
orig::  ^978a48

又如金鑛，雜於精金。
commentary::  ^978b2

後、鑛金#CB01926;木喻。
文二：初、喻。文二：初、純金不雜喻。
文二：初、言鑛雜喻性居因。 ^978b4

箋云：喻果在因。
orig::  ^978b6

其金一純，更不成雜。
commentary::  ^978b8

後舉純金，彰果純淨。
箋云：唯金無鑛，喻果不雜因。
orig::  ^978b10

如木成#CB01926;，不重為木。
commentary::  ^978b14

後#CB01926;無重木喻。
箋云：聖不重凡，此二喻俱答，證後妄生。
orig::  ^978b16

諸佛如來菩提涅槃亦復如是。
commentary::  ^978b20

後合。
orig::  ^978b22

富樓那！又汝問言：地、水、火、風本性圓融，周徧法界。
commentary::  ^978b24

後通四大俱徧疑。
文二：初、酬前舊問。
文二：初、破水火相凌。
文二：初、總牒疑辭。
文二：初、引前俱徧。
orig::  ^978b26

疑水火性，不相凌滅。
commentary::  ^978b30

後承徧生疑。文二：初牒水火。
箋云：牒佗前來問，疑水火性相凌，不合言不指凌滅也。
orig::  ^978b32

又徵虗空及諸大地俱徧法界，不合相容。
commentary::  ^978b36

後明色空。
箋云：又敘佗前，疑此不相容，不合道相容。
orig::  ^978b38

富樓那，譬如虗空體非群相。
commentary::  ^978b42

後、喻□堅執□。文二：初、喻消凌相。
文六：初、操空□□□二：初、顯空無相。 ^978b44

箋云：如彼虗空喻真空，體非群相，離四大相。
orig::  ^978b46

而不拒彼，諸相發揮。
commentary::  ^978c2

後不拒發揮。
箋云：揮，用也。真空體二，雖無四大之相，
而不礙彼諸相發用，所以雖違而藏性隨違，體無違染。
或真如無自由之德，能隨緣而成辦；金無自守之德，隨二巧而成辦。
orig::  ^978c4

所以者何？
commentary::  ^978c12

二、述相隨周。文二：初、略徵無拒。
orig::  ^978c14

富樓那，彼大虗空，日照則明，雲屯則暗，
風搖則動，霽澄則清，氣凝則濁，土積成霾，水澄成映。
commentary::  ^978c16

後廣列周隨。
箋云：日喻強覺，明喻大相，雲屯喻覺昧，
風喻求心，霽澄喻智，氣凝喻煩惱，土積喻業果，水澄喻影□。
敘彼不相發揮之義。
orig::  ^978c20

於意云何？
commentary::  ^978c26

三、徵審相因。文二：初、審。
orig::  ^978c28

如是殊方諸有為相，為因彼生？
為復空有？
commentary::  ^978c30

後徵。
箋云：方，法也。指此七種殊別外法，言此四大之相，
為因根本無明生，為復從真空體上生？
orig::  ^978c32

若彼所生。
commentary::  ^978c36

四，結自佗無性。
箋云：牒從日生法，上從無明□。
orig::  ^978c38

富樓那！且日照時既是日明，十方世界同為日色。
commentary::  ^978c40

箋云：攝能變日，同所變明，俱作赤色，更無於日法上。
且四大相現時，一時為四大相，更無無明。
orig::  ^978c42

云何空中更見圓日？
commentary::  ^978c46

箋云：既同為日色，如何更見空中有日頭現？
法上既俱為四大相，云何離四大相外又有無明？
orig::  ^978c48

若是空明，空應自照。
commentary::  ^979a4

箋云：此四大相，若是真空體上有，真空體上須常有四大相現攝，
所變同能變。
orig::  ^979a6

云何中宵雲霧之時不生光耀？
commentary::  ^979a10

箋云：有此性明，然後便有四大相。
何故心勞覺昧之時，性明又隱，四大相又無？
或可若是空明，不約四大，唯約性明從真現。
若從真現，真合甞有性明，如何七識起時，性明相又隱？
orig::  ^979a12

當知是明非日非空。
commentary::  ^979a20

五、指相非一異。文二：初、非。
箋云：此四大相，不依無明有，不依真體生。
orig::  ^979a22

不異空日。
commentary::  ^979a26

二不異。
箋云：是無異也。若異日，則無無明時，應有大相。
今有無明，又無大相，大相假無明變起。
又離真、無妄、無性明時，亦無四大相。
orig::  ^979a28

觀相元妄，無可指陳。
commentary::  ^979a34

六、結彼凌疑。文三：初、指相元無妄。
箋云：觀此四大之相，元是虗妄不實，無可指注陳說。
orig::  ^979a36

猶邀空花，結為空果。
commentary::  ^979a40

二、立妄相喻。
箋云：空花若有，便許結果。
空花元無，何能結果？
orig::  ^979a42

云何詰其相凌滅義？
commentary::  ^979a46

三、責凌疑。
orig::  ^979a48

觀性元真。
commentary::  ^979b2

後喻俱現相容。文三：初、立相容理。
箋云：明四大性元是真如，彼體是真，彼相別妄。
orig::  ^979b4

唯妙覺明。
commentary::  ^979b8

箋云：理也。
orig::  ^979b10

妙覺明心。
commentary::  ^979b12

箋云：智也。
orig::  ^979b14

先非水火。
commentary::  ^979b16

箋云：言此四大性本無四大相，如水性本無波相。
orig::  ^979b18

云何復問不相容者？
commentary::  ^979b20

箋云：便責云：有相便說，不合相容。
蓋此四大，元無相也。
orig::  ^979b22

真妙覺明，亦復如是。
commentary::  ^979b26

次明真體隨生。文三：初標真無相。
箋云：便將真合意，謂真體無妄。
orig::  ^979b28

汝以空明，則有空現。
commentary::  ^979b32

次單發隨生。
箋云：內心有昏鈍相，外感頑空，此皆約妄心變。
或可是七識執八見分為我，內心昏暗，
外便帶得一分頑空，現便厭空，不稱本情，即有四大從空中現。
orig::  ^979b34

地水火風，各各發明，則各各現。
commentary::  ^979b42

箋云：內心各各發起搖動風生，執明金現等。
orig::  ^979b44

若俱發明，則有俱現。
commentary::  ^979b46

後俱發俱現。
箋云：一念違如變起，見相二分俱時現也。
或可八萬四千塵勞，俱從一念違如變起，一現現前。
orig::  ^979b48

云何俱現？
commentary::  ^979c6

後立喻、比、俱。文四：初、牒徵俱現。
箋云：如天上日光，與水中日影，俱現見分相分也。
orig::  ^979c8

富樓那！如一水中現於日影，兩人同觀水中之日。
commentary::  ^979c12

二，立一影雙觀。
箋云：日影喻四大相，天上日是真。
兩人喻能所二法，既有能所相仗，便見有四大相。
orig::  ^979c14

東西各行，則各有日。
隨二人去，一東一西。
commentary::  ^979c20

三、明影逐人分
箋云：東西喻能所，能所既有四大相，相隨而有，不相捨離。
orig::  ^979c22

先無准的。
commentary::  ^979c26

四、責妄窮同異。
箋云：天上之日，喻四大性。
水中日影，又無箇憑准的實法。
上此四大相，脫體是空，不可准的。
orig::  ^979c28

不應難言：此日是一，云何各行？
各日既雙，云何現一？
宛轉虗妄，無可憑據。
commentary::  ^979c34

箋云：是二宛究，又不是一轉究，又非是雙虗妄之法，無可憑仗據驗也。
orig::  ^979c38

富樓那！汝以色空相傾相奪於如來藏。
commentary::  ^979c42

後、答色空俱徧疑。
文三：初、明性隨違順。
文二：初、明隨違相現。
文三：初、舉色空俱徧。 ^979c44

箋云：執色勝傾却空，執空勝傾却色。
如秤頭重則傾輕，相傾則輕，相奪則重，乃是敵體。
執空奪却色名，執色奪却空名，意間向真體土說相傾奪。
orig::  ^979c46

而如來藏，隨為色空，周徧法界。
commentary::  ^980a6

箋云：然真空不拒，萬有發揮，則法身流轉於五道，
名曰眾生，如金隨器現。
orig::  ^980a8

是故於中風動空澄，日明雲暗。
commentary::  ^980a12

次明四相隨周。
箋云：四相略舉，皆約妄心所變。
orig::  ^980a14

眾生迷悶。
commentary::  ^980a16

後指違真相。
箋云：迷則不悟，悶則不入。
orig::  ^980a18

背覺合塵，故發塵勞，有世間相。
commentary::  ^980a20

箋云：離水逐波，不知真隨妄現，妄約真生。
orig::  ^980a22

我以妙明，不滅不生，合如來藏。
commentary::  ^980a24

後、顯順證神通。文三：初、明順證。
文二：初、標順合。 ^980a26

箋云：妙明不生滅無分別智，合如來藏是理。
orig::  ^980a28

而如來藏，唯妙覺明，圓照法界。
commentary::  ^980a30

後顯證圓。
箋云：而如來藏是理，唯妙覺明是智。
orig::  ^980a32

是故於中，一為無量，無量為一。
commentary::  ^980a34

次述神通。文六：初一，多融會。
箋云：一數之少，無量數之多。
一為無量，了一無一相；無量為一，了多無多相。
orig::  ^980a36

小中現大，大中現小。
commentary::  ^980a42

二、小大通包
箋云：小中現大，小是芥子，無小相。
大中現小，大是彌盧，無大相。
或於一毫蟻子分上，皆有法性淨土，乃是小中現大也。
orig::  ^980a44

不動道場。
commentary::  ^980b2

三、不動應周。
箋云：法無去來，無動轉相。
orig::  ^980b4

徧十方界。
commentary::  ^980b6

箋云：隨緣赴感，靡不周。
orig::  ^980b8

身含十方，無盡虗空。
commentary::  ^980b10

四，質舍空大。
箋云：法身之中，能容真空之理。
orig::  ^980b12

於一毛端，現寶王剎。
commentary::  ^980b14

五，毛端現剎。
箋云：於一毛端是小，現寶王剎是大，是諸佛法性淨土、
香剎、乳海等。如大海水，但了一滴是鹹，四大海水一時俱了。
orig::  ^980b16

坐微塵裏。
commentary::  ^980b22

六轉法居微。
箋云：了一塵空故。
orig::  ^980b24

轉大法輪。
commentary::  ^980b26

箋云：向一念上說八萬四千法門。
orig::  ^980b28

滅塵合覺，故發真如。
妙覺明性。
commentary::  ^980b30

後結順真。
orig::  ^980b32

而如來藏，本妙圓心。
commentary::  ^980b34

次、明體離即非。文二：初、非。
文二：初、述。文三：初、生。 ^980b36

箋云：梵云乾栗，唐言心，即真實心。
如樹之心，蓋真心也。
orig::  ^980b38

非心
commentary::  ^980b42

次無。
箋云：梵云質多，唐言心，即緣慮妄心也。
orig::  ^980b44

非空。
commentary::  ^980b46

箋云：昏鈍，空也。
orig::  ^980b48

非地非水，非風非火。
commentary::  ^980c2

後有文三：初、世。文四：初、大。
orig::  ^980c4

非眼、非耳、鼻、舌、身、意。
commentary::  ^980c6

二根
orig::  ^980c8

非色，非聲、香、味、觸、法。
commentary::  ^980c10

三塵
orig::  ^980c12

非眼識界，如是乃至非意識界。
commentary::  ^980c14

四識。
orig::  ^980c16

非明。
commentary::  ^980c18

後出世。文四：初、緣覺。
箋云：緣覺之人起四十四智觀，七十七智觀為明。
orig::  ^980c20

無明明、無明盡，如是乃至非老非死、非老死盡。
commentary::  ^980c24

二，聲聞。
箋云：性明即此教無明。
問：無明者何？答：則諸教無明，癡為體，盡是滅。
如是乃至行、識、名色、六入、觸、受、愛、取、有、
生，非老死盡。
orig::  ^980c26

非苦。
commentary::  ^980c32

箋云：世間果。
orig::  ^980c34

非集
commentary::  ^980c36

箋云：世間因。
orig::  ^980c38

非滅。
commentary::  ^980c40

箋云：出世果。
orig::  ^980c42

非道
commentary::  ^980c44

箋云：出世因。
orig::  ^980c46

非智。
commentary::  ^980c48

三菩薩。
箋云：菩薩無能證智。
orig::  ^981a2

非得。
commentary::  ^981a4

箋云：無所證理。
orig::  ^981a6

非檀那。
commentary::  ^981a8

唐言施。
orig::  ^981a10

非尸羅。
commentary::  ^981a12

唐言戒。
orig::  ^981a14

非毗棃耶？
commentary::  ^981a16

唐言忍辱。
orig::  ^981a18

非羼提。
commentary::  ^981a20

唐言精進。
orig::  ^981a22

非禪那。
commentary::  ^981a24

唐言靜慮。
orig::  ^981a26

非般剌若。
commentary::  ^981a28

箋云：正云般羅慎若那，唐言智慧。
orig::  ^981a30

非波羅蜜多。
commentary::  ^981a32

箋云：唐言到彼岸。
生死大河名為此岸，菩提涅槃名為彼岸，六度萬行稱之為乘。
以此波羅蜜多貫上六。
orig::  ^981a34

如是乃至。
commentary::  ^981a40

四，佛。
箋云：其中五根、五力、七等覺支、三十七道品、
十八佛不共法、三十二相、八十種好等。
orig::  ^981a42

非恒闥阿竭。
commentary::  ^981a46

箋云：唐言如來倣同先跡號。
orig::  ^981a48

非阿羅訶。三耶三菩。
commentary::  ^981b2

箋云：即是阿耨多羅三藐三菩提，唐言無上正等正覺。
理事徧知名等覺，離妄照真名正覺，或斷智圓明名無上覺。
簡異生智名正覺，簡二乘分智名等覺，
簡菩薩缺智名正覺，下一覺字貫上也。
orig::  ^981b4

非大涅槃。
commentary::  ^981b12

箋云：正云彼利匿嚩，南唐言圓寂。
orig::  ^981b14

非常
commentary::  ^981b16

箋云：不間斷名常。
orig::  ^981b18

非樂。
commentary::  ^981b20

箋云：離四相名樂。
orig::  ^981b22

非我。
commentary::  ^981b24

箋云：得自在名我。
orig::  ^981b26

非淨。
commentary::  ^981b28

箋云：斷二障種習名淨。
orig::  ^981b30

以是俱非。
commentary::  ^981b32

後結。
箋云：前四俱非。
orig::  ^981b34

世、出世故。
commentary::  ^981b36

箋云：出世後四也。
orig::  ^981b38

即如來藏，元明心妙。
commentary::  ^981b40

後即文二：初、述；文三：初、生。
orig::  ^981b42

即心即空。
commentary::  ^981b44

次無。
orig::  ^981b46

即地即水，即風即火。
commentary::  ^981b48

後有文二：初、世。文四：初、大。
orig::  ^981c2

即眼，即耳、鼻、舌、身、意。
commentary::  ^981c4

二根
orig::  ^981c6

即色，即聲、香、味、觸、法。
commentary::  ^981c8

三塵
orig::  ^981c10

即眼識界，如是乃至即意識界。
commentary::  ^981c12

四識。
orig::  ^981c14

即明、無明，明、無明盡，如是乃至即老、即死，
即老、死盡。
commentary::  ^981c16

後出世。文四：初、緣覺。
orig::  ^981c18

即苦、即集、即滅、即道。
commentary::  ^981c20

二，聲聞。
orig::  ^981c22

即智、即得、即檀那、即尸羅、即毗棃耶、即羼提、
即禪那、即般剌若、即波羅蜜多。
commentary::  ^981c24

三菩薩。
orig::  ^981c28

如是乃至即怛闥阿竭、即阿羅訶、三耶三菩、
即大涅槃、即常、即樂、即我、即淨。
commentary::  ^981c30

四，佛。
orig::  ^981c34

以是即俱世、出世故。
commentary::  ^981c36

後結。
orig::  ^981c38

即如來藏，妙明心元。
commentary::  ^981c40

後、顯性離言詮喻申勸責。
文三：初、綰除雙執。
文三：初、標體。 ^981c42

箋云：即者，就也，指如來藏性。
如來是四智菩提種子，藏即包含塵沙萬德。
妙乃微妙，明則凝明，心即真實心，元是本元。
orig::  ^981c44

離即離非。
commentary::  ^982a2

後雙離。
箋云：離即離後即，離非離前非。
orig::  ^982a4

是即非即。
commentary::  ^982a6

後雙収。
箋云：又恐一向著無，所以雙収。
是即是前離即，非即是前離非。
orig::  ^982a8

如何世間三有眾生及出世間聲聞、緣覺，
以所知心測度如來無上菩提，用世言語入佛知見？
commentary::  ^982a12

次責妄度真源。
箋云：世間是所依三有者，欲有、色有、無色有也。
眾生能依有情，用了別之□測量卜度佛果位中有為無為之果。
orig::  ^982a16

譬如琴、瑟、箜篌、琵琶，雖有妙音，若無妙指，終不能發。
commentary::  ^982a22

後顯喻同真，申明勸責。
文四。初立琴瑟懷音，音隨妙指。 ^982a24

箋云：琴、瑟、箜篌、琵琶，喻凡夫。
雖有妙音，喻真性。
若無妙指，喻智。琴者，或言神農氏削桐為琴，
繩絲為絃，以通神明。
琴操曰：伏羲作琴，以除邪僻，防淫心，而返天真也。
瑟，伏羲作，二十五絃。
箜篌者，風俗通云：一名坎篌。
漢武祀太一后土，令人調依琴作坎篌，言坎坎應節。
侯氏作，故名為箜篌。
又云：後漢靈帝好胡眼作之。
琵琶者，風俗通云：琵琶，近代樂家不知所作。
起長三尺五寸，□天地人與五行。
四絃象四時。釋名文曰：琵琶者，本胡中馬上所鼓。
推手向前曰琵，引却向後曰琶。
□□為名，妙音乃立。
音宮、商、角、徵、羽，喻一切眾生一靈真性。
此之真性，雖本圓明，若無妙智，不能冥合一真如理。
orig::  ^982a26

汝與眾生亦復如是，寶覺真心各各圓滿。
commentary::  ^982b2

二述聖凡心體，一槩圓明。
orig::  ^982b4

如我按指，海印發光。
汝暫舉心，塵勞先起。
commentary::  ^982b6

三、顯運用不同。
箋云：為琴等故說。
按：指即起智也。海即性海，印即寂滅法印，或印秪是本真如理。
若是諸佛如來，便乃起智合理，又能從理起用，故云發光。
然發光是即體之用，此指前經云：我以妙明不滅不生合如來藏，
而如來藏唯妙覺明圓照法界。
汝暫舉心，塵勞先起。
是指證後妄生疑云：如來今得妙空明覺，山河大地有為習漏何當復生？
或可眾生迷悶，背覺合塵，故發塵勞，有世間相。
orig::  ^982b8

由不勤求無上覺道，愛念小乘得少為足。
commentary::  ^982b24

四、責墮求欣小。
箋云：此皆因不求無上菩提覺道，愛念小乘，
起自生空智，證一分生空涅槃。
以此為足，秪到化城，將為寶所。
orig::  ^982b26

富樓那言：我與如來，寶覺圓明。
commentary::  ^982b32

後、現破新疑。文二：初、乘前舊起。
文二：初、問。文四：初、述性源平等。 ^982b34

箋云：此之真性，可貴可重，喻寶理也。
orig::  ^982b36

真妙淨心。
commentary::  ^982b40

箋云：智也。
orig::  ^982b42

無二圓滿。
commentary::  ^982b44

箋云：乃一體無別也。
佛亦不增，我亦不滅。
orig::  ^982b46

而我昔遭無始妄想，久在輪迴，今得聖乘，猶未究竟。
commentary::  ^982b48

二、陳劣證未圓。
箋云：無始無初，是一念違。
如今得聖乘，是證第四果。
阿羅漢起一分生空智，證一分生空涅槃，未到佛果究竟之地。
究竟，到頭義。
orig::  ^982c4

世尊！諸妄一切圓滅，獨妙真常。
commentary::  ^982c10

三、顯佛果全真。
箋云：解脫道中，棄捨四事，煩惱已無，餘習已盡，
向色究竟天，成自受用身，根根塵塵，周徧法界，
作佛去圓滅，是斷妄圓，證真圓，一切皆圓也，獨得微妙真實圓常也。
orig::  ^982c12

敢問如來，一切眾生何因有妄，自蔽妙明受此淪溺？
commentary::  ^982c20

四、問：妄因何起？
箋云：此妄起有因疑，是前真忽生妄，疑殘與前疑別。
前真忽生妄，如水忽然波生。
今問波因何而有？
蔽者，蓋覆之義。
orig::  ^982c22

佛告富樓那：汝雖除疑，餘惑未盡。
吾以世間現前諸事，今復問汝。
commentary::  ^982c28

後、答。文三：初、標狂問答。
文二：初、問。文三：初、責存餘惑，許喻返微。 ^982c32

箋云：真忽生妄，證後妄生。
四大俱徧，此三疑已除，猶有妄起有因疑，是前真忽生妄疑殘。
orig::  ^982c34

汝豈不聞，室羅城中，演若達多。
commentary::  ^982c40

次述演若生狂，觀頭自怖。
箋云：演若達多，亦云風狂女，喻一切眾生。
orig::  ^982c42

忽於晨朝，以鏡照面。
commentary::  ^982c46

箋云：喻無明剏起之#CB15180;，
或可一念違如，覺勞相現。
或晨朝，喻性明初起之時。
照面，喻強覺初有無明當情。
orig::  ^982c48

愛鏡中頭，眉目可見。
commentary::  ^983a6

箋云：愛鏡中頭，喻影像相分。
眉目可見，喻妄心有可分別。
或可既有此無明相當，情便愛此無明強覺之體，有可作用。
orig::  ^983a8

嗔責己頭，不見面目。
commentary::  ^983a14

箋云：喻真體上無分別相，或可違真失湛，
却嫌此真性無照用，違真似嗔。
orig::  ^983a16

以為魑魅，無狀狂走。
commentary::  ^983a20

箋云：山石之精為魑魅，土木之精為魍魎。
己頭不見，疑是何鬼怪，亦無有箇因由相狀，而便狂走。
況妄無因，或無照用，故名魑。
惑我見心，名魅。
orig::  ^983a22

於意云何？此人何因無故狂走？
commentary::  ^983a28

後問狂因理，令審生因。
orig::  ^983a30

富樓那言：是人心狂，更無佗故。
commentary::  ^983a32

後答：
箋云：唯說心狂，更無因依，是自狂也。
orig::  ^983a34

佛言：妙覺明圓。
commentary::  ^983a36

次、正破因疑。文三：初、顯妄無因。
文三：初、顯妄不名因。
文二：初、明妄必無因。 ^983a38

箋云：真，性也。
orig::  ^983a40

本圓明妙，既稱為妄，云何有因？
commentary::  ^983a42

箋云：牒前性。此之真性，本來圓徧，凝明微妙。
汝既稱說是妄，云何有因？
orig::  ^983a44

若有所因，云何名妄？
commentary::  ^983a48

後述因成不妄。
箋云：若有所因緣，即不名妄，謂妄脫體是空。
orig::  ^983b2

自諸妄想，展轉相因。
commentary::  ^983b6

次、敘轉成因理。文二：初、縱立無明為展轉因。
箋云：縱許有因，便乃展來轉去，互相為因。
如業識以無明為因，轉識以業為因，現識以轉為因。
orig::  ^983b8

從迷積迷，以歷塵劫，雖佛發明，猶不能返。
commentary::  ^983b14

後傷歷劫長迷，值佛無能自悟。
箋云：既展轉為因，然後便從迷積迷，經歷塵劫，□向迷去。
此人佛雖為佗發明，猶不能返。
何故？為妄有根本。
既有根本，則不能返真而長妄。
orig::  ^983b16

如是迷因。
commentary::  ^983b24

後、顯妄無生滅，縱指迷因。
文二：初、縱立妄自為因。 ^983b26

箋云：妄，以妄為因也。
orig::  ^983b28

因迷而有。
commentary::  ^983b30

箋云：縱佗道依根本無明而有迷，是根本無明。
orig::  ^983b32

識迷無因。
commentary::  ^983b34

後釋妄無生滅。
箋云：識者，了別義。
如今了別此根本無明尚自無因，謂此無明脫體是空。
orig::  ^983b36

妄無所依。
commentary::  ^983b40

箋云：能依無明尚無所依，妄法何所依止？
此則妄及無明俱無因也。
orig::  ^983b42

尚無有生，欲何為滅？
commentary::  ^983b46

箋云：言此妄去，尚無生起，何有治斷？
orig::  ^983b48

得菩提者，如窹時人，說夢中事。
commentary::  ^983c2

次悟觀迷境。文三：初說夢事。
箋云：外人問：既言無滅，諸佛因何又斷妄證真？
豈非有妄可斷？答云云。
意謂諸佛證真，見虗妄法亦爾。
orig::  ^983c4

心縱精明，欲何因緣取夢中物？
commentary::  ^983c10

次取夢物。
箋云：真心也。夢中無物，欲何所取？
妄體都無，將何可滅？
謂佛證真，不見有妄可滅。
orig::  ^983c12

況復無因，本無所有。
commentary::  ^983c16

後結無因體。
orig::  ^983c18

如彼城中演若達多，豈有因緣自怖頭走？
commentary::  ^983c20

後、舉喻合理。文二：初、牒喻。
文三：初、舉無因。
orig::  ^983c22

忽然狂歇，頭非外得。
commentary::  ^983c24

次彰悟非外證。
箋云：一切眾生縱遇諸佛示他真性，令其曉悟，此性亦非從外而得。
orig::  ^983c26

縱未歇狂，亦何遺失。
commentary::  ^983c30

後顯現，凡真在。
箋云：縱然輪迴三界，此一分真性亦未曾失。
orig::  ^983c32

富樓那！妄性如是，因何為在？
commentary::  ^983c36

二，合妄無因。
箋云：便牒責佗，言此妄脫體無實，因在何處？
何處有因？
orig::  ^983c38

汝但不隨分別世間、業果、眾生三種相續。
commentary::  ^983c42

後、息妄歸真。文二：初、勸息狂緣。
箋云：世間所依，業果所造，眾生能依三種也。
orig::  ^983c44

三緣斷故，三因不生。
commentary::  ^983c48

箋云：三緣，殺、盜、淫。
三因，貪、嗔、癡。
orig::  ^984a2

則汝心中演。若達多狂性自歇，歇則菩提勝。
淨明心本周法界，不從人得。
commentary::  ^984a4

箋云：妄心無處即菩提。
orig::  ^984a8

何藉劬勞，肯繄修證。
commentary::  ^984a10

箋云：既獲勝淨明心，本周法界，不從人得，又何假藉？
向三祇劫內，勸劬勞苦，微細修證，肯繄則微細，義出南華真經第二內篇。
orig::  ^984a12

譬如有人於自衣中繫如意珠，不自覺知，
窮露佗方，乞食馳走，雖實貧窮，珠不曾失。
commentary::  ^984a18

後喻迷貧悟富。文二：初、迷窮不失。
珠喻群生佛性，人喻行者求心，衣喻妄識覆真，
貧喻恒居下類，乞喻人天求果，走喻六趣循環。
orig::  ^984a22

忽有智者指示其珠，所願從心，致大饒富，方悟神珠非從外得。
commentary::  ^984a28

後，顯妄知常。悟則豁證圓明，富則報身受用，
迷則曠劫一念成真，妄苦纏縈，法身常淨。
幸諸群哲，依此教門，息妄歸真，長超二繫。 ^984a32

箋云：致大饒富，喻自受用身佛，根根塵塵，
廓周沙界，然後現身現土，教化眾生，影取法、化二身。
此經不出此體大、相大、用大。
orig::  ^984a36

即時阿難，在大眾中，頂禮佛足，起立白佛：
世尊現說，殺盜婬業，三緣斷故，三因不生，
心中達多，狂性自歇，歇即菩提，不從人得，
斯則因緣，皎然明白。
commentary::  ^984a44

後、對現搜疑。文二：初、牒現陳遑。
文三：初、牒息妄成因。 ^984b2

箋云：此牒世尊勸息妄歸真。
文云：汝但不隨分別世間、業果、眾生三種相續，
三緣斷故，三因不生。
便疑道：斷妄是證真之因。
可許云：斯則因緣皎然明白。
orig::  ^984b4

云何如來頓棄因緣，我從因緣心得開悟？
commentary::  ^984b12

次敘憑因可悟，又二：初責弃因緣，自陳開悟。
箋云：便責云何如來頓弃因緣，是第三破三科□□大性。
皆云：本非因緣，非自然性。
我因佛破三科性已，無我執；破七大性已，無法執。
□此便開通悟解法身。
orig::  ^984b14

世尊，此義何獨我等年少有學聲聞，令此會中大目揵連及舍利弗、
須菩提等，從老梵志聞佛因緣，發心開悟得成無漏？
commentary::  ^984b24

後引諸無學悟並承因。
箋云：梵語奢利弗呾囉。
奢利，唐言春鸎，亦云鶖鷺。
弗呾囉，唐言子，與沒特伽羅子唐言採菽氏為親友。
採厭俗塵，未有所明，即共目連於闍耶外道所修習焉。
共相謂曰：斯非究竟之理，未能盡其苦際。
各求明道，先甞甘露，必同其味。
時馬勝比丘執持應器，入城乞食。
舍利子見其威儀閑雅，而即間曰：汝師是誰？
曰：釋種太子，厭世出家，成於正覺，是我師也。
舍利弗曰：所說何法，可得聞乎？
曰：我受教方近，未達深義。
舍利弗曰：願說所聞。
馬勝乃隨宜為演：諸法從緣生，苦集二諦也。
諸法從緣滅，滅諦也。
我佛大沙門，常作如是說。
舍利弗聞已，便證初果。
遂與其徒眾二百五十人，俱詣佛所。
世尊遙見，指告眾曰：彼所來者，我弟子中智慧第一。
佛告：善來苾蒭。聞是語已，戒品具足。
佛為長老梵志說教法，咸皆悟道，證阿羅漢果。
初見馬勝，後目連來，見舍利弗出家，與目連重述前偈。
聞已還證初果，與徒眾二百五十人俱來佛所。
佛指爾眾曰：此我弟子中神通第一。
佛言：善來苾蒭！淨修梵行，得離苦際。
聞是語已，鬚髮自落，俗裳自變，戒品清淨，威儀調順。
經一七日，纏結已盡，證阿羅漢果。
梵語須菩提，正云須補底，唐言空生，亦云善現。
福德經云：舍衛城中有一長者，一名拘留，
因無子故，祀天求子。
空中有聲應言：汝福德多，無堪來者。
天王命終，應生君家。
後便誕身。其人初生，宅舍皆空，父母慳之，以問相師。
相師云：現空唯善表解空第一，故曰空生。
後長大，請父延佛設會，即隨佛還祇桓精舍作沙門。
思念人物皆空，獲阿羅漢果，得無諍三昧也。
此迷梵志，未見緣起。
今解梵志者，即馬勝是也。
淨修梵行，孤持志操，為眾中長老，號老梵志。
orig::  ^984b30

今說菩提不從因緣，則王舍城、拘舍棃等所說自然成第一義。
commentary::  ^984c42

後責問邪計，請決雙疑。
文二：初責。
箋云：今說菩提不從因緣，指第三經，乃因緣不有，自然不生等之一字。
等取六師外道執自然為第一義，鶴白烏玄等。
orig::  ^984c46

惟垂大悲，開發迷悶。
筏請。佛告阿難：即如城中，演若達多狂性因緣。
commentary::  ^985a6

後再明往答。文三：初、雙窮，二、執。
文二：初、略明雙計。 ^985a10

箋云：理實不是因緣，且許立佗狂為因緣。
orig::  ^985a12

若得滅除，則不狂性自然而出。
commentary::  ^985a14

箋云：亦且許為自然。
orig::  ^985a16

因緣自然，理窮於是。
commentary::  ^985a18

箋云：是，猶此也。言此因緣自然道理，窮究於此，且縱許佗計也。
間意欲向下文破之。
orig::  ^985a20

阿難演若達，多頭本自然。
commentary::  ^985a24

後、廣破二疑。文四：初、標首自然破因緣執。
文三：初、責首自然何因狂走。 ^985a26

箋云：再舉前妄頭本自然，此標計法上真是自然真。
orig::  ^985a28

本自其然。
commentary::  ^985a32

箋云：自是標體，然是即持。
有自方有然，此自然是本來自然。
orig::  ^985a34

無然非自。
commentary::  ^985a38

箋云：若無即持，又無標體。
orig::  ^985a40

何因緣故怖頭狂走？
commentary::  ^985a42

箋云：既本是自然，便不合狂走。
既也狂走，自義不成。
此乃將因破自，將狂拂然法上。
若是本自然真，便不合成於妄。
既成於妄，何名本真乎？
orig::  ^985a44

若自然頭因緣故狂，何不自然因緣故失？
commentary::  ^985b2

次雙立自因，責無因失。
箋云：意牒若是自然頭，因緣便成狂。
何不自然頭？到因緣時故失。
意謂若頭本是自然因緣便成狂，此自然頭便合失却。
自然頭若失，便許汝計為因緣。
自然頭既不失，計為因緣義不成。
法上一切眾生本來是真，因狂故成妄。
既也成妄，須失本真。
今乃真又不失，何曾成妄？
orig::  ^985b4

本頭不失，狂怖妄出，曾無變易，何藉因緣？
commentary::  ^985b16

後結破因執。
箋云：本頭不失，以不失自然，頭無變易，何藉因緣？
故狂。此一科有三意：前本頭不失，顯破因緣；
第二、狂怖妄出，顯自然；第三、曾無變易，
何藉因緣，是結破因緣。
orig::  ^985b18

本狂自然，本有狂怖，未狂之際，狂何所潛？
commentary::  ^985b26

二、立狂為自破未潛理。
箋云：本來有狂怖，便破云：祇如過去未狂之時，
此狂又潛藏，須有箇居止處所。
現在正狂，須一向成狂，未來不合更有狂歇之時。
法上若此妄是本來妄，祇如過去未妄之時，此妄法須有潛藏處所。
現在正在妄時，須一向成妄，未來又不合斷妄證真，為妄本有故。
orig::  ^985b28

不狂自然。頭本無妄，何為狂走？
commentary::  ^985b40

三、立不狂，自然破生狂理。
箋云：不狂為自然，便合無妄。
一向自然，因何又狂走？
既有狂走，何曾不狂法？
上真是自然，便合常真，不合有妄。
何故眾生迷時又起妄，然後流浪去？
orig::  ^985b42

若悟本頭，識知狂走因緣，自然俱為戲論。
commentary::  ^985c2

四，結破雙執。
箋云：如小兒戲論之言，都無詮表。
orig::  ^985c4

是故我言：三緣斷故，即菩提心。
菩提心生，生滅心滅，此但生滅。
commentary::  ^985c6

次、就體明然。文三：初、乘修漸破。
文三：初、牒前息妄顯自由生。 ^985c10

箋云：此牒前文云：汝但不隨分別世間業果眾生三種相續，
三緣斷故，三因不生，即汝心中演若達多狂性自歇，歇即菩提勝淨明心不從人得等。
佛便斷云：有一分菩提心可生，一分生滅心可滅，
一生對一滅，俱是生滅。
orig::  ^985c12

滅生俱盡，無功用道。
commentary::  ^985c22

二、迷悟兩消自真仍妄。
箋云：滅是無前生滅可滅，生是無前菩提心可生。
無功用道，此約八地，是無功用道，證不生不滅真如。
喻如下水舟，不假揮波動掉，自然流入薩婆若海。
orig::  ^985c24

若有自然。
commentary::  ^985c32

箋云：此八地若有自然之心。
orig::  ^985c34

如是則明自然心生。
commentary::  ^985c36

箋云：此時又有八地自然心生。
orig::  ^985c38

生滅心滅。
commentary::  ^985c40

箋云：對著七地，有相有功，用一分生，滅心可滅。
orig::  ^985c42

此亦生滅。
commentary::  ^985c44

箋云：亦者，同也。同前生減為八地無功用道，
是自然心生，對著七地有功用，是生滅心滅。
此亦是一生對一滅，亦未為真自然。
orig::  ^985c46

無生滅者，名為自然。
commentary::  ^986a4

後離前雙跡，方目真然。
箋云：無生滅者，是佛果寂滅之地，亦無生也。
無八地無功用道自然可生，亦無七地生滅心可滅。
此無生滅者，方名真自然。
orig::  ^986a6

猶如世間諸相雜和成一體者，名和合性。
commentary::  ^986a12

次立喻明真。
箋云：喻重結前文，以三十輻共一轂，此是諸相雜和，名和合性。
是結前第一菩提心生，生滅心滅，此乃一生一滅，和合為性。
orig::  ^986a14

非和合者，稱本然性。
commentary::  ^986a20

箋云：是無前菩提心生、生滅心滅和合，
或是前二種和合，或祇是前一種。
既非前和合者，稱本然性，乃八地無功用自然，或佛果真自然也。
orig::  ^986a22

本然非然。
commentary::  ^986a28

後顯離名言，雙袪妄執。
箋云：本然是八地無功用自然，或將本然為佛果自然，
非然是八地非然，此非為真然。
orig::  ^986a30

和合非合
commentary::  ^986a36

箋云：此八地無功用也。
又有一分自然心生，望著七地有功用。
又有一分生滅心滅，此亦是和合。
此和合非合，非是佛果無和合性。
orig::  ^986a38

合然俱離。
commentary::  ^986a44

箋云：是離前菩提心生，生滅心滅，俱離此和合自然也。
此又結八地無功用位。
orig::  ^986a46

離合俱非。
commentary::  ^986b2

箋云：無七地生滅心可滅，亦無八地無功用自然心可合，或可也。
無七地有功用是和合，八地無功用是離和合。
orig::  ^986b4

此句方名無戲論法。
commentary::  ^986b10

箋云：乃指此句，方名無戲論法。
是佛果真自然之性，非前戲論之法。
orig::  ^986b12

菩提涅槃，尚在遙遠。
commentary::  ^986b16

後責習多聞。文五：初責廣習迷詮。
箋云：前云菩提心生，生滅心滅，此中因何云尚在遙遠？
為將有漏心求乃遠？
orig::  ^986b18

非汝歷劫辛勤修證。
commentary::  ^986b24

箋云：前執自然因緣皆是有漏，修是能修，
證是所證，非汝能修所證而得解也。
orig::  ^986b26

雖復憶持，十方如來，十二部經，清淨妙理。
commentary::  ^986b30

箋云：憶謂記憶，持謂任持。
十二部經，契經、應頌、諷頌、授記、自說、本事、
本生、緣起、譬喻、方廣、希法、論議是能詮之教，清淨妙理是所詮之理。
orig::  ^986b32

如恒河沙，秪益戲論。
commentary::  ^986b38

箋云：河沙喻多，便斷云：秪益戲論，未為非戲論。
orig::  ^986b40

汝雖談說因緣，自然決定明了，人間稱汝多聞第一。
以此積劫多聞熏習，不能免離摩登伽難，
何須待我佛頂神呪摩登伽心，婬火頓歇得阿那含，
於我法中成精進林，愛河乾枯令汝解脫。
commentary::  ^986b42

二、責不能排難。
箋云：汝又自稱：我從因緣心，得開悟道，決定明了。
摩登伽，唐言倡女，宿為婬女。
過去是婆羅門蓮華實女，名曰本性。
阿難！彼時是帝勝伽旃陀羅兒，名曰師子耳，五百世曾為夫婦。
阿那含，此云不來，又云不還，言一往色究竟天，不還欲界。
精進林，言精進如林稠密也。
愛河乾枯，乃摩登伽令汝解脫，是得免登伽之難，或不歷僧祗獲法身。
orig::  ^986c2

是故，阿難，汝雖歷劫憶持如來秘密妙嚴，
不如一日修無漏業，遠離世間憎、愛二苦。
commentary::  ^986c18

三、責多聞功少。
orig::  ^986c22

如摩登伽宿為婬女，由神呪力銷其愛欲，
法中今名性比丘尼，與羅睺母耶輸陀羅同悟宿因，
知歷世因貪愛為苦，一念熏修無漏善故，或得出纏或#CB15166;授記。
commentary::  ^986c24

四顯修力超騰。
箋云：羅睺，此云障礙，亦云障月。
耶輸陀羅，正云耶戍達羅，此云持譽。
形#CB15032;美麗，遠近聞知，
生育羅睺，天人詠讚，故云持譽。
或得出纏性比丘尼□三果也。
或蒙授記。法華經第四持品云：佛告耶輸陀羅：
汝於來世百千萬億諸佛法中修菩薩行，
為大法師，漸具佛道，於善國中當得作佛，
一號具足，佛壽無量阿僧祇劫。
orig::  ^986c30

如何自欺，尚留觀聽？
commentary::  ^986c44

五責仍存安本。
箋云：觀則我見如來三十二相□□□□□□□□□□尚以纏心聽法□□□□□□□□。
大佛頂首楞嚴經卷第四上第四下大佛頂如來密因修證了義諸菩薩萬行首楞嚴經卷第四
〔之下〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig::  ^986c46

阿難及諸大眾聞佛示誨，疑惑銷除，心悟實相，
身意輕安，得未曾有。
commentary::  ^987a25

第五、決擇雙源指密因。
文二：初、請。文六：初、聽徒悟旨。 ^987a29

箋云：決擇者，是能決尅揀擇，即世尊無漏後得智。
雙源者，若真源則順後修證，若妄源則疎前密因。 ^987a31

後演文二：初正擇雙因，後重疑廣釋。
且初正擇雙因，先決證菩提，後決斷煩惱。
初決證菩提，順後修證。
先順表體圓滿，所以世尊便問云：汝等決定發菩提心，
於佛如來妙三摩地不生疲倦，應當先明發覺初心二決定義。
云何初心二義決定？
阿難，第一義者，汝等若欲捐捨聲聞，修菩薩乘，
入佛知見，應當審觀因地發心與果地覺為同為異？
阿難，若於因地以生滅心為本修因，而求佛乘不生不滅，無有是處。
阿難，汝觀世間可作之□，誰為不壞？
然終不聞爛壞虗空。
何以故？空非可作，由是終始無壞滅故。
又說五濁等義而答，故決證菩提之義足。
上來是決證菩提，順後修證竟。
後決斷煩惱，疎前密因。
經云：阿難，汝等應當審詳煩惱根本，此無始來發業潤生，誰作誰受？
阿難，汝修菩提，若不審觀煩惱根本，則不能知虗妄根塵何處顛倒。
處尚不知，云何降伏取如來位？
又說二顛倒義：一眾生顛倒，二世界顛倒。
上來有二：初決證菩提，後決斷煩惱。
兩段不同，總是正擇雙因已了。
聞佛示誨者，指示也。
前示云：離合俱非，此句方名無戲論法。
誨，責也。誨云：如何自欺，尚留觀聽？
疑惑銷除者，不執自然因緣也。
心悟實相者，無相不相，是真實相也。
身輕安不執我，意輕安者不執法也。
orig::  ^987a37

重復悲淚頂禮佛足，長跪合掌而白佛言：
commentary::  ^987b36

二，慶喜悲讚。
箋云：緣第一經云：阿難見佛，頂禮悲泣，
恨無始來一向多聞，未全道力等，今復悲淚。
orig::  ^987b38

無上大悲清淨寶王。
commentary::  ^987b42

箋云：將欲請法，且先讚佛云：無有過上者。
佛有同體大悲，乃以悲為力。
清淨離垢義。離煩惱障名清，離所知障名淨。
寶則可貴可重。王者得自在義。
orig::  ^987b44

善開我心，能以如是種種因緣方便提獎，引諸沈冥出於苦海。
commentary::  ^987c2

箋云：佛前第一因、第二因，乃至因因之中，
皆是方法巧便，提拔獎勸於我，令我出三苦、
五苦、分段、變易等苦。
苦者，迫逼之義。海則生死之海。
orig::  ^987c6

世尊，我今雖承如是法音，知如來藏妙覺明心徧十方界。
commentary::  ^987c12

三乘音悟體。
箋云：領解前順證神通文云：我以妙明不滅不生合如來藏，
而如來藏唯妙覺明圓照法界，知此心徧十方界。
或指第三經，節節皆有此文。
orig::  ^987c16

含育如來，十方國土。
commentary::  ^987c24

箋云：含謂包含，育□養育。
如來是能依正報果自受用身，十方國土是所依依報。
依正二報，身土交參，因果兩門，互相涉入。
orig::  ^987c26

清淨寶嚴，妙覺王剎。
commentary::  ^987c32

箋云：是法性淨土，緣諸佛國土，皆以香水海喻旋轉，七寶莊嚴也。
orig::  ^987c34

如來復責，多聞無功，不逮修習。
commentary::  ^987c38

四、引責謙迷。
箋云：前文云：汝雖歷劫憶持如來秘密妙嚴，不如一日修無漏業。
無漏業，即大定也。
逮，猶及也，不及修習。
orig::  ^987c40

我今猶如旅泊之人，忽蒙天王賜與華屋，
雖獲大宅，要因門入。
commentary::  ^987c46

箋云：請下。三、修證。
猶如旅人止泊在於洲渚之中，五帝之後皆稱天王，喻佛賜與箇華麗屋宅。
雖得此宅，不知從何處為門而入，親自受用。
法上：我今生死寄居，何殊逆旅忽蒙天王賜與華屋？
雖獲大宅，喻佛賜與我不歷僧祇獲法身，
似得其大宅，不知從何門修行，然後作佛去？
orig::  ^988a2

惟願如來不捨大悲，示我在會諸蒙暗者捐捨小乘，畢獲如來無餘涅槃本發心路。
commentary::  ^988a14

五、請指修門。
箋云：小乘以北起生空智，證生空埋，猶有餘殘苦依身，名有餘依。
涅槃若化火焚身，同太虗空，名無餘依。
今大乘先無餘後有餘，棄捨四事，煩惱已除，
習氣已盡，解脫道，名無餘。
捨無常色，獲得常色，受、想、行、識亦復如是，名有餘依。
orig::  ^988a18

令有學者，從何攝伏，疇昔攀緣？
commentary::  ^988a28

箋云：疇昔，則根本第八識，無始時來，為界一切法之所依。
攀，則第七攀第八見分。
緣，則第六與五同緣。
orig::  ^988a30

得陀羅尼。
commentary::  ^988a36

箋云：陀羅尼不同有四：文、義、呪、忍、總持等。
持文不失則文總持，持義不忘則義總持。
由念故持惡不生是呪，由智故持善不滅是忍。
orig::  ^988a38

入佛知見。
commentary::  ^988a44

箋云：出法華經？方便品云：諸佛世尊欲令眾生開佛知見，
使得清淨故，出現於世；欲示眾生佛之知見故，
出現於世；欲令眾生悟佛知見故，出現於世；
欲令眾生入佛知見道故，出現於世。
慈恩釋云：佛知見者，如來能證，如實知彼義故。
一、開者，出生顯證之義，出菩薩證涅槃故。
二、示者，同義，以三乘人法身平等無差別故。
三、悟者，不知義，以一切聲聞、緣覺不知彼真實故，不知唯一佛乘故。
四、入者，為令證得不退轉地，示現無量智業。
orig::  ^988a46

作是語已，五體投地，在會一心，佇佛慈旨。
commentary::  ^988b16

六，虗儀待演。
orig::  ^988b18

爾時，世尊哀愍會中緣覺、聲聞於菩提心未自在者。
commentary::  ^988b20

後、演。文二：初、正擇雙因。
文二：初、愍告雙擇。
文三：初、愍眾許宣。
文二：初、備在會二乘。 ^988b22

箋云：向無上菩提未得自在，雖斷煩惱，
未斷所知，此約為現在也。
orig::  ^988b24

及為當來佛滅度後，末法眾生發菩提心，開無上乘妙修行路。
commentary::  ^988b28

後為當來末品。
箋云：當來正是今時，五菩提中是發心菩提，
開顯無上覺道妙修行路，乃首楞嚴頂三昧教，或向下修證門也。
orig::  ^988b32

宣示阿難，及諸大眾。
commentary::  ^988b38

次勸發標名。
箋云：宣為宣說，示為指示。
orig::  ^988b40

汝等決定發菩提心。
commentary::  ^988b42

箋云：為佗前第一經，從摩登伽室中歸，
便請妙奢摩、佗三摩、禪那等三觀門，曾知是佗決定發菩提心。
orig::  ^988b44

於佛如來，妙三摩提，不生疲倦。
commentary::  ^988c2

箋云：便囑不得生疲勞懈倦。
orig::  ^988c4

應當先明發覺初心二決定義。
commentary::  ^988c6

箋云：是發始覺淨智決定義者，規則不移也。
orig::  ^988c8

云何初心二義決定？
commentary::  ^988c10

後自徵雙因。
箋云：此是標向後說。
orig::  ^988c12

阿難！第一義者。
commentary::  ^988c14

後、開因別釋。文二：初、顯明修證。
文三：初、類果甄真。
文三：初、勸審修因。 ^988c16

箋云：二種之義，今當第一。
且先約決證菩提，順後修證。
orig::  ^988c18

汝等若欲，捐捨聲聞。
commentary::  ^988c22

箋云：捐亦捨也。緣為阿難初從摩登伽室中歸來，
便請三觀門，曾知是厭小欣大。
orig::  ^988c24

修菩薩乘。
commentary::  ^988c28

箋云：發大乘心。
orig::  ^988c30

入佛知見。
commentary::  ^988c32

箋云：知約後得，見目根本。
orig::  ^988c34

應當審觀，因地發心。
commentary::  ^988c36

箋云：合當審實觀察，從凡夫地面上發大乘心。
orig::  ^988c38

與果地覺。
commentary::  ^988c40

箋云：即佛果也。
orig::  ^988c42

為同為異？
commentary::  ^988c44

箋云：此經因與果同，向一念上排六十聖位，
六十聖位不離一念，一念之中具六十聖位。
orig::  ^988c46

阿難！若於因地以生滅心為本修因，而求佛乘不生不滅，無有是處。
commentary::  ^989a2

次顯非真不可。
箋云：若於因地以八識妄心為本來修行之因，
而求佛乘不生不滅，無有是處。
此中有一返顯道：若於因地以不生滅心而求佛乘不生滅理，
斯有是處。意謂若將妄心求無上菩提，
大似方木合於圓孔，了無交涉。
因覺云：未出輪迴而辯圓覺，彼圓覺性即同流轉，
若免輪迴，無有是處。
orig::  ^989a6

以是義故，汝當照明諸器世間可作之法皆從變滅。
commentary::  ^989a20

後、舉相雙明。文三：初、顯作非真。
箋云：汝當照了明白諸器世間可作之法，
是根、塵、識三等，誰為不壞？
若見妄法，終從變滅。
orig::  ^989a22

阿難！汝觀世間可作之法，誰為不壞？
然終不聞爛壞虗空。
commentary::  ^989a28

次明空不壞。
箋云：可作喻妄，虗空喻真，無變壞也。
orig::  ^989a32

何以故？空非可作，由是始終無壞滅故。
commentary::  ^989a36

後徵述常真。
orig::  ^989a38

則汝身中，堅相為地，潤濕為水，煖觸為火，
動搖為風，由此四纏。
commentary::  ^989a40

次科明妄濁。文二：初明身四大分識長渾。
箋云：髮毛爪齒大小□等皆屬地大，涕涶涎液皆水大，
有煖氣是炎皆火大，進退屈伸皆風大，由此四種相纏縛也。
金光明經云：猶如四虵同處一篋。
蓋喻四大也。
orig::  ^989a44

分汝湛圓，妙覺明心。
為視為聽，為覺為察。
commentary::  ^989b6

箋云：元於一精明，分成六和合。
為視眼根，為聽耳根，為覺身根，為察意根，影取舌與鼻。
此中何不言六塵與六識？
但舉根攝取。
orig::  ^989b8

從始入終，五疊渾濁。
commentary::  ^989b14

箋云：始從一念□如，終至六道輪迴，便有見命等五種濁相狀，
重重疊疊而起。
orig::  ^989b16

云何為濁？
commentary::  ^989b20

後喻土混清流，此心同濁。
文三：初徵。
orig::  ^989b22

阿難！譬如清水清潔本然，即彼塵土#CB01926;沙之倫本質留礙，
二體法爾性不相循。
commentary::  ^989b24

次喻。文二：初明未混。
箋云：循猶順也。如似一盆清水，此水清淨潔白，
本然而然，即與彼尋常地上塵土#CB01926;沙等倫流本質留礙。
水土二體，法爾時來，性不相順。
蓋土為質礙，水則清潔，法上本來一真之性，
本然而然，逈無瑕點。
一切虗妄根塵識三等法各別，本不相順。
orig::  ^989b28

有世間人，取彼土塵，投於淨水，土失留礙，
水亡清潔，容貌汩然，名之為濁。
commentary::  ^989b40

後明濁相。
箋云：汩然，水流貌。
忽有一人，偶然將前沙土等，乃投清水之中。
土本留礙，既被投於水中，失留礙之體。
水本清潔，既被沙土所渾，無清潔之□法。
上有世間人，喻一切眾生。
取彼土塵，投於淨水，喻將妄渾真，土失留礙。
妄既渾真，即失妄性。
水土清潔真性，既被妄法相渾，乃失真性。
塵與水相渾而流，名之為濁。
orig::  ^989b44

汝濁五重亦復如是。
commentary::  ^989c10

後比。
箋云：法，合也。今說此五濁，意謂此文是決證菩提，
所以且說妄生起，然後令佗斷妄修行。
orig::  ^989c12

阿難，汝見虗空徧十方界，空見不分。
commentary::  ^989c16

後廣明五濁。文五：初、劫濁。
箋云：空是相分，見是見分，乃能所不分也。
何故不分？為空與見俱是妄也。
orig::  ^989c18

有空無體，有見無覺。
commentary::  ^989c24

箋云：有頑空又無真體，有能見妄心又無真覺。
orig::  ^989c26

相織妄成，是第一重，名為劫濁。
commentary::  ^989c28

箋云：見與相，二法相織。
空如經，見如緯，二法相織，而□如人織□。
是第一重，名為劫濁。
梵語劫﨟波，唐言時分，或長時短時也。
orig::  ^989c30

□身見摶，四大為體。
commentary::  ^989c36

二、見濁。
箋云：摶者，摶聚也。
一切眾生積聚地、水、火、風成身。
orig::  ^989c38

見聞覺知，壅令留礙。
commentary::  ^989c42

箋云：六識壅令留礙是身。
orig::  ^989c44

水火風土，旋令覺知。
commentary::  ^989c46

箋云：旋乃旋轉，令是使令。
覺如是識，此識須假身為所依，然後方能發用。
無身根則不能發識空，有身無識又且不得。
orig::  ^989c48

相織妄成，是第二重，名為見濁。
commentary::  ^990a6

箋云：識託身根而生，二法相織而成，名為見濁。
見乃質礙根塵，失一真清淨，故云見濁。
orig::  ^990a8

又汝心中，憶識誦習。
commentary::  ^990a12

三，煩惱濁。
箋云：憶是思憶過去，識是了別見在。
□背文曰：誦習則慣□也。
orig::  ^990a14

性發知見。
commentary::  ^990a18

箋云：此妄識能知能見。
orig::  ^990a20

容現六塵。
commentary::  ^990a22

箋云：容是含容，第六與五同緣。
現是影現，此目法塵仗前五塵為本質，
然後第六自變一重影象，緣前五塵較親，故云現。
orig::  ^990a24

離塵無相。
commentary::  ^990a30

箋云：離五塵又無第六之相，或可離五又無法塵之相。
orig::  ^990a32

離覺無性。
commentary::  ^990a36

箋云：離妄識外，又無真性。
緣一切眾生執此妄識，若離却妄識，不能認其真性也。
orig::  ^990a38

相織妄成，是第三重，名煩惱濁。
commentary::  ^990a42

箋云：塵依識立，識復緣塵，二妄交依，故云相織。
orig::  ^990a44

又汝朝夕，生滅不停。
commentary::  ^990a46

四，眾生濁。
箋云：妄識。
orig::  ^990a48

知見每欲留於世間。
commentary::  ^990b2

箋云：此妄識欲留妄身，久在於世。
orig::  ^990b4

業運每常遷於國土。
commentary::  ^990b6

箋云：自隨妄業，運轉遷流，常於此方佗界。
orig::  ^990b8

相織妄成，是第四重，名眾生濁。
commentary::  ^990b10

箋云：心含其妄，住於妄業，復轉妄身，名為眾生。
濁眾緣而生，曰眾生。
orig::  ^990b12

汝等見聞。
commentary::  ^990b16

五命濁。
箋云：妄，識也。
orig::  ^990b18

元無異性。
commentary::  ^990b20

箋云：即真也。
orig::  ^990b22

眾塵隔越。
commentary::  ^990b24

箋云：眾生迷故，被於眾塵相隔越，六根不得互□。
orig::  ^990b26

無狀異生。
commentary::  ^990b28

箋云：無狀是真，異生乃元。
於一精明，分成六和合。
orig::  ^990b30

性中相知，用中相背。
commentary::  ^990b34

箋云：一切眾生性與諸佛無別，如波與水性無別，用不同也。
蓋諸佛乃真，眾生乃妄。
前文云：如我按指，海印發光，汝暫舉心，塵勞先起。
orig::  ^990b36

同異失准
commentary::  ^990b42

箋云：一切眾生不能六根同時互用，與諸佛別，此則同失准也。
若言是異，又同一真性，此乃同異二法無箇憑准。
orig::  ^990b44

相織妄成，是第五重，名為命濁。
commentary::  ^990c2

箋云：同異二法相織，名為命。
濁命，則第八識中連持不斷之義。
orig::  ^990c4

阿難！汝今欲令見聞覺知。
commentary::  ^990c8

後、勸息妄旋真。文二：初、勸擇妄旋真。
妙融因果。文二：初、舉果擇因。 ^990c10

箋云：此六識是妄。
orig::  ^990c12

遠契如來，常樂我淨。
commentary::  ^990c14

箋云：不間斷曰常，離四句曰樂，得自在曰我，斷二障曰淨。
今從凡夫地面上，遠遠契合諸佛如來涅槃四德。
orig::  ^990c16

應當先擇生死根本。
commentary::  ^990c22

箋云：擇為簡擇生死根本，目根本無明。
orig::  ^990c24

依不生滅。
commentary::  ^990c26

後憑真克證。
箋云：此根本無明，依真體而有是真也。
orig::  ^990c28

圓湛性成，以湛旋其虗妄，滅生伏還元覺。
commentary::  ^990c32

箋云：攝波歸水，攝末歸本。
伏是伏煩惱妄心，還其真心也。
orig::  ^990c34

得元明覺，無生滅性，為因地心。
commentary::  ^990c38

箋云：是不生滅心因地，是從凡夫地面上起始覺智。
orig::  ^990c40

然後圓成果地修證。
commentary::  ^990c44

箋云：是本覺理。
orig::  ^990c46

如澄濁水，貯於靜器。
commentary::  ^990c48

後立喻簡息，使澄純源。
文三。初澄渾比伏。
箋云：喻始覺淨智。
orig::  ^991a2

靜深不動。
commentary::  ^991a6

箋云：喻第六識不入色香等境，安然靜慮。
orig::  ^991a8

沙土自沈，清水現前。
commentary::  ^991a10

箋云：喻伏惑顯真。
orig::  ^991a12

名為初伏客塵煩惱。
commentary::  ^991a14

箋云：此約資粮、加行二位菩薩，但能伏惑，
未能斷惑，此乃比伏也。
與聲聞人伏第六識，不與五同緣又不同。
聲聞人雖伏第六識，不與五同緣，但如不壓草，逢春必生。
雖不起現行，種子猶在，遇緣則起。
資粮二位伏惑，種子更不起也。
orig::  ^991a16

去泥純水，名為永斷，根本無明。
commentary::  ^991a26

次去泥比斷。
箋云：去泥，去煩惱也。
純水，是純真之性也。
此則名為永斷根本無明，如大乘漸教中成自受用身佛。
orig::  ^991a28

明相精純。
commentary::  ^991a34

後彰純淨。
箋云：明乃真明之相，精妙純一無雜，如似真金去彼雜鑛。
orig::  ^991a36

一切變現。
commentary::  ^991a40

箋云：此是化身，現大化小化身等，或神通變現，
現身現土，教化眾生也。
orig::  ^991a42

不為煩惱。
commentary::  ^991a46

箋云：運而常寂，應用全真。
orig::  ^991a48

皆合涅槃，清淨妙德。
commentary::  ^991b2

箋云：是佛位無為果，清淨微妙之道德也。
orig::  ^991b4

第二義者。
commentary::  ^991b6

後、尅擇迷源。文四：初、勗觀惑本。
文四：初、顯去詳因。
文二：初、顯志。 ^991b8

箋云：二種決定，此第二是決斷煩惱踈前密因。
orig::  ^991b10

汝等必欲，發菩提心。
commentary::  ^991b14

箋云：五菩提中是發心菩提，簡去發聲聞、
緣覺、小乘之心。
orig::  ^991b16

於菩薩乘，生大勇猛。
commentary::  ^991b20

箋云：向菩薩乘，是發大心也。
生大勇猛，無退轉故。
orig::  ^991b22

決定棄捐諸有為相。
commentary::  ^991b24

箋云：棄即捐也。諸有為相者，五濁虗妄，
皆是有為，非無為也。
或可根塵識等法。
orig::  ^991b26

應當審詳，煩惱根本，此無始來，發業潤生。
commentary::  ^991b30

後詳因。
箋云：煩惱根本，是根本無明。
此根本無明，無始時來發業。
業者，招感為義，是分別煩惱，無始時來造得總別報業。
潤生，潤益而生，是俱生煩惱，與身與心俱時而生，低微難斷也。
orig::  ^991b32

誰作誰受？
commentary::  ^991b40

箋云：意明作受俱是第六識心。
orig::  ^991b42

阿難，汝修菩提，若不審觀煩惱根本，則不能知虗妄根塵。
commentary::  ^991b44

二、迷因失果
箋云：汝若也修菩提，須了煩惱起處。
煩惱根本，即是無明之一法。
orig::  ^991b48

何處顛倒？
commentary::  ^991c4

箋云：言此虗妄根塵從何所起處，秪是無明顛倒。
orig::  ^991c6

處尚不知，云何降伏，取如來位？
commentary::  ^991c8

箋云：言無明汝尚不知，云何降伏根塵識三取佛果位？
orig::  ^991c10

阿難！汝觀世間解結之人，不見所結，云何知解？
commentary::  ^991c14

三、舉喻明妄。
箋云：此喻顯根本，又生起向下六解。
一、亡疑。
orig::  ^991c16

不聞虗空，被汝隳裂。
commentary::  ^991c20

箋云：妄法便有可解可結，若真空之體，即無解結。
隳，猶壞也。裂，破裂也。
言真體不可破壞。
orig::  ^991c22

何以故？空無相形無結解故。
commentary::  ^991c26

箋云：明其真體。
orig::  ^991c28

則汝現前，眼耳鼻舌，及與身心，六為賊媒。
commentary::  ^991c30

四，顯比結根。
箋云：身是六根，心是六識。
六根在外，如同外賊；六識在內，如似媒人。
然無識，根乃無用。
orig::  ^991c32

自劫家寶。
commentary::  ^991c38

箋云：賊非外來，喻一切眾生虗妄惡業皆從心起，所有一切法財功德皆被劫盡。
orig::  ^991c40

由此無始眾生世界生纏縛故，於器世間不能超越。
commentary::  ^991c44

箋云：眾生是能依，世界是所依，自相纏縛，不能捨離。
orig::  ^991c46

阿難！云何名為眾生世界？
commentary::  ^992a2

二、明二倒變流。文六：初、總徵雙因。
箋云：前來道：由此無始眾生世界生纏縛故，於器世間不能超越。
此中便問起云云。
orig::  ^992a4

世為遷流。
commentary::  ^992a10

二、略釋二殊。
箋云：且先明世界過去遷至現在，現在遷至未來。
orig::  ^992a12

界為方位。
commentary::  ^992a16

箋云：若是界，便有東、西、南、北、東南、西南、
東北、西北，有方所位次。
orig::  ^992a18

汝今當知，東、西、南、北、東南、西南、東北、西北、
上、下為界，過去、未來、現在為世。
commentary::  ^992a22

三，廣述二邊。
orig::  ^992a26

方位有十：
commentary::  ^992a28

箋云：十方也。
orig::  ^992a30

流數有三：
commentary::  ^992a32

箋云：三，世也。世者，遷流為義，故云流數。
orig::  ^992a34

一切眾生，織妄相成。
commentary::  ^992a36

箋云：將方涉妄，於世涉方，相織而成，故云相成。
orig::  ^992a38

身中貿遷，世界相涉。
commentary::  ^992a40

箋云：由妄將貿易遷改，故有世界相涉也。
orig::  ^992a42

而此界性，設雖十方定位可明，世間秪目東西南北。
commentary::  ^992a44

四、克明實數。
箋云：施設則有十方也。
orig::  ^992a46

上下無位。
commentary::  ^992a48

箋云：上方更有上，下方更有下，於上方看又是下，故無位也。
orig::  ^992b2

中無定方。
commentary::  ^992b6

箋云：若是中，隨處立得中，東看即西，南觀成北。
orig::  ^992b8

四數必明，與世相涉。
commentary::  ^992b10

箋云：東西南北，此四數必定分明，則世與界相涉，界與世相涉。
orig::  ^992b12

三四四三。宛轉十二
commentary::  ^992b16

五舉陳三變。
箋云：三是三世，四是四方。
且將世涉方也有十二，過去一方各具三，三四也成十二。
宛來轉去，宛是將世涉方，轉是將方涉世。
orig::  ^992b18

流變三疊
commentary::  ^992b24

箋云：流則遷易，變為變少成多。
三疊是三重：第一是無明為能變，世界為所變；
第二世界為能變，根塵為所變；第三根塵為能變，十二類生為所變。
故三疊是三重變也。
orig::  ^992b26

一。十。百。千
commentary::  ^992b34

箋云：一十，此是第一，無明為能變，世界為所變。
將方涉世也有十二，將世涉方也有十二，合言十二。
此中言十，舉其全數，舍取二成十二。
百是第二變，世界為能變，根塵為所變。
此中六根除却法塵與第六，此二隱不顯，
但取五根五塵是十，將此十向前世界十二上配一世一界，
各具十，便成一百二十，合言二十。
千是第三變，根塵為能變，十二類生為所變。
今十二類中隱却無色空散銷沈無想土木金石不實之法，
但取十數，將此十類向前百二十上配一箇具十，便成一千二百。
經舉全數，含取二百也。
orig::  ^992b36

總括始終六根之中，各各功德有千二百。
commentary::  ^992c10

六、略結根功。
箋云：總相包括，始是第一變，終是第三變。
此中言六根之中各各功德有千二百者，
約熏種而論，此六根皆約根本無明熏起。
後言功德不同，約對境而論，便有勝劣。
orig::  ^992c12

阿難！汝復於中尅定優劣。
commentary::  ^992c20

三、顯六根優劣。文六：初、眼根闕。
箋云：言汝復於此六根之中，決尅定當優是根有長，劣乃根有短。
如耳、舌、意，此三根各具千二百功德，是長；
餘三根秪具八百，是短。
orig::  ^992c22

如眼觀見。
commentary::  ^992c30

箋云：如眼，且約面前而觀。
orig::  ^992c32

後暗前明。前方全明，後方全暗。
commentary::  ^992c34

箋云：前是面前，南方全明，具三百功德。
後是背後，北方全暗，三百不見。
orig::  ^992c36

左右傍觀，三分之二。
commentary::  ^992c40

箋云：面前三百全明，背後三百全暗。
東邊三百，更有東北一隅不見，是五十。
西邊三百，更有西北一隅不見，亦五十，成一百。
貼背後三百，成四百。
今言三分之二者，三四十二，是一千二百。
今但有二分功德，是八百，闕却一分四百功德，
背後與東北、西北二隅也。
orig::  ^992c42

統論所作。
commentary::  ^993a6

箋云：統攝論量所作，是六根對境不同。
orig::  ^993a8

功德不全。
commentary::  ^993a10

箋云：眼根秪得八百功德，故不全也。
orig::  ^993a12

三分言功。
commentary::  ^993a14

箋云：三分方得千二百，是有功。
orig::  ^993a16

一分無德。當知眼唯，八百功德。
commentary::  ^993a18

箋云：得二分，一分則不得，故無德則無功。
orig::  ^993a20

如耳周聽，十方無遺。
commentary::  ^993a22

二、耳根圓。
箋云：無遺，則無遺失也。
orig::  ^993a24

動若邇遙。
commentary::  ^993a26

箋云：若聲動之時，近之與遠皆聞。
orig::  ^993a28

靜無邊際，當知耳根圓滿一千二百功德。
commentary::  ^993a30

箋云：若聽靜之時，更無邊涯際畔也。
orig::  ^993a32

如鼻齅聞。
commentary::  ^993a34

三、鼻根闕。
箋云：齅聞是鼻家所緣境。
orig::  ^993a36

通出入息。
commentary::  ^993a38

箋云：通出息入息，氣在鼻中曰息。
orig::  ^993a40

而闕中交。
commentary::  ^993a42

箋云：於出息入息二中間，氣不相交也。
orig::  ^993a44

驗於鼻根，三分闕一，當知鼻唯八百功德。
commentary::  ^993a46

箋云：闕却中間一分四百，秪有入出二分，成八百功德。
orig::  ^993a48

如舌宣揚。盡諸世間，出世間智。
commentary::  ^993b4

四、舌根圓。
箋云：如舌宣說顯揚，盡諸世間，是說世間法。
出世間智，是出世間法。
orig::  ^993b6

言有方分。
commentary::  ^993b10

箋云：梵語唐言不同，便有方道分段。
如梵語烏瑟尼沙，唐之言無見頂。
梵語摩訶，唐言大。
orig::  ^993b12

理無窮盡，當知舌根圓滿一千二百功德。
commentary::  ^993b16

箋云：言雖不同，其理是一，言別意同。
orig::  ^993b18

如身覺觸，識於違順。
commentary::  ^993b20

五、身根闕。
箋云：三和生觸根、和境、和識。
和識是分別於違順二境，是身家所緣。
違境則鞭杖楚痛，順境則細滑調適。
或可寒則寒則違也，暖是順；熱則熱是違，冷是順。
orig::  ^993b22

合時能覺。
commentary::  ^993b30

箋云：有違順二境之時，便有覺知。
orig::  ^993b32

離中不知。
commentary::  ^993b34

箋云：右違順二境離之時，故不知也。
orig::  ^993b36

離一合雙。
commentary::  ^993b38

箋云：離一之時，無違順二境，唯是身根合雙，則違順二境合時也。
orig::  ^993b40

驗於身根，三分闕一，當知身唯八百功德。
commentary::  ^993b44

箋云：三分闕一分，是離中不知二分，約合雙也。
orig::  ^993b46

如意默容十方三世一切世間、出世間法。
commentary::  ^993b48

六、意根圓。
箋云：如意根寂默包容，寂默則思覧十方三世，
又能心中包容一切世間、出世間、菩提、涅槃等法。
orig::  ^993c2

唯聖與凡，無不包容，盡其涯際。
當知意根圓滿，一千二百功德。
commentary::  ^993c8

箋云：此意根，唯聖是出世間法，與凡是世間法，
無不包括含容，盡其諸法涯岸邊際。
orig::  ^993c12

阿難！汝今欲逆生死，欲流返窮流根。
commentary::  ^993c16

四、勸返妄圓真。文五：初、勸總觀根用。
箋云：一切眾生乃順流，如人被水，流從下去。
如今要佗返本還元，逆生□返窮根本，
到其流根，流根秪是無明。
orig::  ^993c18

至不生滅。
commentary::  ^993c24

箋云：至，猶到也。到諸佛如來不生滅地，
本自不生，今亦無滅，但了無明無自性，
當體是不生滅性，此即是如來藏性也。
orig::  ^993c26

當驗此等六受用根。
commentary::  ^993c32

箋云：眼根受用色塵境，乃至意根受用法塵境。
orig::  ^993c34

誰合誰離？誰深誰淺？
誰為圓通？誰不圓滿？
commentary::  ^993c36

箋云：意誰？身、舌則合中知，眼、耳、鼻則離中知。
意則幽深，耳則圓通，餘五則不圓。
orig::  ^993c38

若能於此悟圓通根，逆彼無始織妄業流，得循圓通。
commentary::  ^993c42

二、明速證圓通。
箋云：意間令佗悟得一耳根圓通，逆彼無始時來根本無明相織妄業，
此乃無明為能變，六根為所變，如人織絹，相織而成。
然此無明是妄之始，但能逆彼無明，知其根本，
萬乃了得一切妄法，便乃得順圓徧通達之理也。
orig::  ^993c44

與不圓根，日劫相倍。
commentary::  ^994a6

箋云：若向此圓通根一日修行，勝彼不得圓通根者一劫修行也。
orig::  ^994a8

我今備顯，六湛圓明。
commentary::  ^994a12

三、指顯任詳。
箋云：我今備具顯此六湛圓明，若了得此六根圓通，便乃湛寂圓明。
orig::  ^994a14

本所功德，數量如是。
commentary::  ^994a18

箋云：本所功能德業，此約染功德，法華約持經功德。
耳、意、舌根圓滿一千二百功德，眼、鼻、身三根秪得八百功德，
故云數量如是。
orig::  ^994a20

隨汝詳擇，其可入者，吾當發明，令汝增進。
commentary::  ^994a26

箋云：隨汝審詳簡擇愛從何根而入，意令佗但擇一根，
我當為汝顯發明白，令汝阿難等增修進趣。
orig::  ^994a28

十方如來於十八界一一修行，皆得圓滿無上菩提。
commentary::  ^994a32

四，明佛無優劣。
箋云：三六一十八界，一一於中修行，皆得圓滿無上菩提，是佛果位也。
orig::  ^994a34

於其中間，亦無優劣。
commentary::  ^994a38

箋云：若是諸佛諸根一時具足，無有長短，何故如此？
得互用故。
orig::  ^994a40

但汝下劣，未能於中，圓自在慧。
commentary::  ^994a44

五、矜迷勸一。
箋云：小乘之人天，能於六根之中，圓滿自在之慧。
自在慧，乃無漏智也。
orig::  ^994a46

故我宣揚，令汝但於一門深入，入一無妄，彼六知根一時清淨。
commentary::  ^994b2

箋云：故我宣示顯揚，但於一門是耳根，
教佗但悟一根圓通，其餘五根一時清淨。
一根既返元，六根成解脫，此約大乘人。
orig::  ^994b6

阿難白佛言：世尊！
云何逆流深入一門，能令六根一時清淨？
commentary::  ^994b12

後重疑廣釋。文四：初釋證一六圓疑。
文二：初先陳一六。 ^994b16

箋云：前文云：汝今欲逆生死欲流，返窮流根。
又云：但於一門深入，入一無妄，彼六知根，一時清淨。
阿難如今躡被前文，問云：何逆流深入一門，能令六根一時清淨？
世尊欲破阿難六一之執，所以便問云：
汝今且觀現前六根，為一為六？
阿難若言一者，耳何不見，目何不聞等事？
若此六根，決定成六。
如我今會與汝宣揚微妙法門，汝之六根，誰來領受？
阿難言：我用耳聞。
佛問：汝耳自聞，何關身口？
口來問義，身起欽承，乃至終不汝根元一元六。
又引阿那律、#CB02494;難陀、
殑伽神女、矯梵鉢提、舜若多迦葉等六人無根，亦能了別。
然阿難大權之人，非是不會，且順同小乘，
執異不通，圖得世尊向下破之。
orig::  ^994b18

佛告阿難：汝今已得須陀洹果，已滅三界眾生世間。
commentary::  ^994b44

後、承諮廣破。文三：初、破一六執。
文二：初、責智麤修淺。
文四：初、明慶喜斷見。 ^994b46

箋云：須陀洹，唐言預流。
預者，親也。親入聖流，已滅欲界、色界、無色界。
眾生是能依，世間是所依。
orig::  ^994b48

見所斷惑。
commentary::  ^994c6

箋云：見道中八十八使分別煩惱，已是斷也。
orig::  ^994c8

然猶未知根中積生無始虗習。
commentary::  ^994c10

二、彰根習未知。
箋云：然者，如是之辭。
猶，尚也。言尚自未知第八識中，積集而生無始無初已來虗妄習氣。
orig::  ^994c12

彼習要因修所斷得。
commentary::  ^994c18

三，明習要修除。
箋云：此八識中虗妄習氣，是俱生煩惱，到修道門中方能斷。
無始時來，與身與心俱時而生，名曰俱生，到阿那含人方斷。
orig::  ^994c20

何況此中，生住異滅，分劑頭數。
commentary::  ^994c26

四顯混迷四相。
箋云：生表此法先非有，住表此法暫有用，
異表此法非凝然，滅表此法可破壞。
此是大乘細四相，一分一劑，一頭一數，此極微細也。
或可分劑等，是塵沙惑。
orig::  ^994c28

今汝且觀現前六根，為一為六？
commentary::  ^994c36

後除六一，深疑。文六：初、雙標兩執。
箋云：阿難因世尊說，但於一門深入，彼六知根一時清淨故，
所以生疑云：此六不同，云何得一根無妄，六根俱解脫？
□是世尊答彼云云。
orig::  ^994c38

阿難！若言一者，耳何不見？
目何不聞？頭奚不履？
足奚無語？
commentary::  ^994c46

二、先難一疑。
orig::  ^995a2

若此六根決定成六，如我今會，與汝宣揚微妙法門。
commentary::  ^995a4

三、立六徵聞。
箋云：微妙法門，是此首楞嚴經也。
orig::  ^995a6

汝之六根，誰來領受？
commentary::  ^995a8

箋云：若是各別，何根領受令佗定？
orig::  ^995a10

阿難言：我用耳聞。
commentary::  ^995a12

四、答：唯耳領。
orig::  ^995a14

佛言：汝耳自聞，何關身口？
口來問義，身起欽承。
commentary::  ^995a16

五、責運身口。
orig::  ^995a18

是故應知，非一終六，非六終一，終不汝根元一元六。
commentary::  ^995a20

六，結破雙迷。
箋云：非始是一終，至六道輪迴是六。
非始是六終，至六道輪迴是一終不？
汝此六根，元來是一，元來是六。
一則無明，六則六根。
此約真體上破。
orig::  ^995a22

阿難！當知是根非一非六。
commentary::  ^995a30

次，門迷。一，六生。文二：初，破一執。
文三：初，總敘雙生。 ^995a32

箋云：當知此六知根，亦非是一，亦非是六，為真體上無一無六可得也。
orig::  ^995a34

由無始來，顛倒淪替。
commentary::  ^995a38

箋云：因由汝之無始時來，是根本無明。
淪則淪沒苦海，替則換真成妄。
orig::  ^995a40

故於圓湛，一六義生。
commentary::  ^995a44

箋云：故於圓明湛寂是真，背真起妄，便有一箇無明為能變，
六根為所變。
orig::  ^995a46

汝須陀洹，雖得六銷，猶未亡一。
commentary::  ^995b2

次別彰存一。
箋云：初果須陀洹人，雖得六根門頭，不入色香等境，是我執已無根本。
無明未亡，法執猶在。
orig::  ^995b4

如太虗空，參合群器。
commentary::  ^995b10

後，立喻破一。文二：初，立喻顯呈，一六。
箋云：如似太虗空，參雜和合，長短方圓等器。
orig::  ^995b12

由器形異，名之異空。
commentary::  ^995b16

箋云：隨其眾器有別，遇方器曰方空，遇圓器曰圓空。
法上如太虗空，喻真體參雜群器，六根分別，各各不同。
如空隨器，名有多般。
六根隨別，其性是同；眾器隨別，空體是同。
orig::  ^995b18

除器觀空，說空為一。
commentary::  ^995b26

箋云：若除眾器後，便言空是一體，如六根亡後，
說真是一，此正是無明法執也。
orig::  ^995b28

彼太虗空，云何為汝成同不同？
何況更名是一非一？
commentary::  ^995b32

箋云：彼太虗空，何甞便隨汝執成？
同是執一，不同是執異。
法上真如體上，何處受汝執為一為異？
何況更名是一非一，是非相對也。
orig::  ^995b34

則汝了知，六受用根，亦復如是。
commentary::  ^995b40

後比根同喻。
箋云：眼受用色塵境，意受用法塵境，故云受用。
此六知根亦不是一非一，是同不同也。
為此六根無有實體，不可執有多般。
orig::  ^995b42

由明暗等，二種相形。
commentary::  ^995b48

後明六生。文六：初、眼智。
文六：初、因塵發見。
箋云：明暗是眼家所緣境，二種相形對。
orig::  ^995c2

於妙圓中，黏湛發見。
commentary::  ^995c6

箋云：向妙圓真體之中，黏約愛，湛約性明相。
或黏湛愛心，發得眼根眼識。
orig::  ^995c8

見精映色，結色成根。
commentary::  ^995c12

二、覽色成根。
箋云：見精則眼識現，量心映帶色塵。
結猶結縛，被色塵結縛，成其眼根。
orig::  ^995c14

根元目為清淨四大。
commentary::  ^995c18

三目大相。
箋云：清淨四大是真，則四大性根元目為者，妄即真也。
orig::  ^995c20

因名眼體。
commentary::  ^995c24

四、立根名。
箋云：便有眼根。
orig::  ^995c26

如蒲萄朵。
commentary::  ^995c28

五象同蒲朵。
箋云：其果外作紫色，內唯似水，喻眼根無實。
orig::  ^995c30

浮根四塵，流逸奔色。
commentary::  ^995c34

六，順流奔色。
箋云：假浮根四塵，色、香、味、觸，成其眼根。
流為奔流，逸為蕩逸，奔波於色塵境也。
下四根准此可知。
orig::  ^995c36

由動靜等二種相擊，於妙圓中黏湛發聽。
commentary::  ^995c42

二、耳根。文六：初、因塵發聽。
箋云：相敲擊也。
orig::  ^995c44

聽精映聲，卷聲成根。
commentary::  ^995c46

二，覧聲成根。
箋云：卷，猶覽取也。
orig::  ^995c48

根元目為清淨四大。
commentary::  ^996a2

三目大相。
orig::  ^996a4

因名耳體。
commentary::  ^996a6

四、立根名。
orig::  ^996a8

如新卷葉。
commentary::  ^996a10

五象同卷葉。
箋云：如新秋葉落一邊而卷。
orig::  ^996a12

浮根四塵，流逸奔聲。
commentary::  ^996a14

六，順流奔聲。
orig::  ^996a16

由通塞等二種相發，於妙圓中黏湛發齅。
commentary::  ^996a18

三、鼻根。文六：初、因塵發齅。
箋云：相發者，則顯發也。
orig::  ^996a20

齅精映香，納香成根。
commentary::  ^996a24

二、覽香成根。
箋云：納則領納香塵也。
orig::  ^996a26

根元目為清淨四大。
commentary::  ^996a28

二目大相。
orig::  ^996a30

因名鼻體。
commentary::  ^996a32

四、立根名。
orig::  ^996a34

如雙垂爪。
commentary::  ^996a36

五象同雙爪。
箋云：如雙垂手爪，從下而來，亦云如懸針筒。
orig::  ^996a38

浮根四塵，流逸奔香。
commentary::  ^996a42

六、順流奔香
orig::  ^996a44

由恬變等二種相參，於妙圓中黏湛發甞。
commentary::  ^996a46

四、舌根。文六：初、因塵發甞。
箋云：參，猶參雜也。
orig::  ^996a48

甞精映味，絞味成根。
commentary::  ^996b2

二，覧味成根。
箋云：絞，謂絞歷其味塵。
orig::  ^996b4

根元目為清淨四大。
commentary::  ^996b6

三目大相。
orig::  ^996b8

因名舌體。
commentary::  ^996b10

四、立根名。
orig::  ^996b12

如初偃月。
commentary::  ^996b14

五象同偃月。
箋云：偃，仰也。如初生月，仰在天之上。
orig::  ^996b16

浮根四塵，流逸奔味。
commentary::  ^996b20

六，順流奔味。
orig::  ^996b22

由離合等二種相摩，於妙圓中黏湛發覺。
commentary::  ^996b24

五、身根。文六：初、因塵發覺。
箋云：摩相，摩觸也。
發覺是身之識。
orig::  ^996b26

覺精映觸，摶觸成根。
commentary::  ^996b30

二、覽觸成根。
orig::  ^996b32

根元目為清淨四大。
commentary::  ^996b34

三目大相。
orig::  ^996b36

因名身體。
commentary::  ^996b38

四、立根名。
orig::  ^996b40

如腰鼓顙。
commentary::  ^996b42

五象同鼓顙。
箋云：如腰鼓顙，兩頭大，中間尖，如人腰小。
又云：如立戟槊。鏘，槊也，中心小，兩頭開。
orig::  ^996b44

浮根四塵，流逸奔觸。
commentary::  ^996b48

六，順流奔觸。
orig::  ^996c2

由生滅等二種相續，於妙圓中黏湛發知。
commentary::  ^996c4

六，意根。文六：初、因塵發知。
箋云：生滅是意家所緣，境法廣也。
謂六識依法廣而住，無法塵，亦無六識。
二種相續，乃連環不斷，念念生滅發知，則意識。
orig::  ^996c6

知精映法，覧法成根。
commentary::  ^996c12

二，覧法成根。
箋云：映法是映帶法塵境，覽法是領覧法塵境，成其意根。
orig::  ^996c14

根元目為清淨四大。
commentary::  ^996c18

三目大相。
orig::  ^996c20

因名意思。
commentary::  ^996c22

四、立根名。
箋云：此中言意思，又以第七識。
意是六識，思是七識。
或可說七識，亦得謂第六。
憑第七而住，七是六之根也。
orig::  ^996c24

如幽室見。
commentary::  ^996c30

五象同幽室。
箋云：言識隱如夜，暗室所見。
orig::  ^996c32

浮根四塵，流逸奔法。
commentary::  ^996c34

六，順流奔法。
orig::  ^996c36

阿難！如是六根，由彼覺明，有明明覺，失彼精了，黏妄發光。
commentary::  ^996c38

後、引證勸修。文三：所觀修。
文三：初、指六迷因。
箋云：覺是強覺，明是性明。
有明是性明，明覺是強覺。
既有性明，便有能明強覺。
既有強覺起來，強生覺照，便失却精明了別之性，
是真黏妄，是愛心發光，是背體照外，是智家功用。
orig::  ^996c42

是以汝今離暗離明，無有見體；離動離靜，
元無聽質；無通無塞，齅性不生；非變非恬，
甞無所出；不離不合，覺觸本無；無滅無生，了知安寄？
commentary::  ^997a4

次明離相無見。
箋云：汝今，指阿難也。
離却明暗，是眼家所緣境，即無眼識現量心。
盖識如羸人，非杖不起，向下五根亦爾。
了知安寄者，了知是意識，若無法塵，亦無意識。
謂凡夫須假境牽心，便有心，曾無無境心也。
orig::  ^997a10

汝但不循動靜合離，恬變通塞，生滅明暗。
commentary::  ^997a20

後勸遺塵速證。
箋云：循，順也。勸佗不隨順根塵，即是真現量心。
orig::  ^997a22

如是十二。
commentary::  ^997a26

箋云：六根，六塵也。
或一根各具二，六根便成十二。
orig::  ^997a28

諸有為相。
commentary::  ^997a30

箋云：有為有造作，是前根塵等法。
orig::  ^997a32

隨拔一根。
commentary::  ^997a34

箋云：意間教佗，但向耳根悟得圓通。
一根既返元，六根齊解脫。
orig::  ^997a36

脫黏內伏。
commentary::  ^997a40

箋云：脫黏者，一切眾生不了六根無自性，被佗根塵所黏。
如今悟圓通根，便乃脫黏，不被根塵所縛也。
內伏則轉識成智也。
orig::  ^997a42

伏歸元真。
commentary::  ^997a48

箋云：轉識成智，是牒前文。
orig::  ^997b2

發本明耀。
commentary::  ^997b4

箋云：始覺淨智發現本來圓明光耀。
orig::  ^997b6

耀性發明
commentary::  ^997b8

箋云：躡前文。
orig::  ^997b10

諸餘五黏，應拔圓脫。
commentary::  ^997b12

箋云：應時圓徧解脫。
orig::  ^997b14

不由前塵引起知見。
commentary::  ^997b16

箋云：真性不假前塵，靈靈不昧，了了常知。
orig::  ^997b18

明不循根。
commentary::  ^997b20

箋云：真明之性，不順根塵，靈源獨耀。
orig::  ^997b22

寄根明發。
commentary::  ^997b24

箋云：寄伏其根，顯發此真性。
此約勝義根，謂一切眾生執根能見，不知根不能見，見唯是心。
orig::  ^997b26

由是六根互相為用。
commentary::  ^997b30

箋云：既不由前塵所起知見，六根便得互用，
一根發識，徧緣諸境。
orig::  ^997b32

阿難！汝豈不知今此會中阿那律陀無目而見？
commentary::  ^997b36

二、引現證。文二：初、引現證人。
箋云：梵語阿泥律陀，唐言無滅，亦云如意。
為過去曾供養獨覺，招感福緣，至今不滅。
如意者，如作如意也。
又是佛□弟，白#CB01366;王之子。
若言阿#CB00145;樓駄，訛也。
如意無目能見，修得半頭天眼，觀三千大千世界，如觀掌中菴摩羅果。
orig::  ^997b38

 #CB02494;難陀龍無耳而聽。
commentary::  ^997c2

箋云：梵語#CB02494;難陀龍，唐言賢喜。
於諸眾生發愛樂心，賢而且喜，賢喜無耳能聽。
orig::  ^997c4

殑伽神女非鼻聞香。
commentary::  ^997c8

箋云：即恒河神女，為畢陵伽婆蹉所罵者，
非鼻，乃聞香氣。
orig::  ^997c10

驕梵鉢提，異舌知味。
commentary::  ^997c14

箋云：憍梵，應言牛類。
梵語笈房鉢底，唐言牛相。
憍梵鉢底，訛也。過去因偷摘一莖禾，果報墮地獄，
五百生中，作牛償佗。
今雖人身，尚作牛蹄、牛呞之相，因號為牛相比丘。
異舌是牛舌，又且知味。
orig::  ^997c16

舜若多神，無身有觸。
commentary::  ^997c24

箋云：□□多，即空神也。
此空神無身能受觸。
orig::  ^997c26

如來光中，映令蹔現。
commentary::  ^997c28

箋云：經家問：既無身，將何受觸塵？
答云云。此現是現定果身也。
orig::  ^997c30

既為風質，其體元無。
commentary::  ^997c34

箋云：既為風質，即無形也。
其體元無，牒無身文。
orig::  ^997c36

諸滅盡定，得寂聲聞。
commentary::  ^997c38

箋云：亦云滅受想定。
言滅六，兼盡七，染分、淨分即不滅。
得寂者，得空寂之理也。
orig::  ^997c40

如此會中，摩訶迦葉，久滅意根。
commentary::  ^997c44

箋云：梵語迦葉，唐言飲光，是婆羅門姓。
飲光乃仙人之種，以姓標名。
又云：自身光飲日月光，故意根則第六識。
orig::  ^997c46

圓明了知。
commentary::  ^998a4

箋云：是真性。
orig::  ^998a6

不因心念。
commentary::  ^998a8

箋云：是第六識心念也。
念者，則冥記義。已上俱約無浮塵根。
orig::  ^998a10

阿難！今汝諸根。
commentary::  ^998a14

後勸融迷速證。
箋云：諸根，則六根也。
orig::  ^998a16

若圓#CB15072;已。
commentary::  ^998a18

箋云：一根既返元，六根齊解脫。
orig::  ^998a20

內瑩發光。
commentary::  ^998a22

箋云：始覺淨智發起光明。
orig::  ^998a24

如是，浮塵！
commentary::  ^998a26

箋云：六根。
orig::  ^998a28

及器世間。
commentary::  ^998a30

箋云：所，依。
orig::  ^998a32

諸變化相。
commentary::  ^998a34

箋云：是前根塵等皆無實，故云變化相也。
orig::  ^998a36

如湯銷冰，應念化成，無上知覺。
commentary::  ^998a38

箋云：真智如湯，銷佗妄執如冰。
應念則少念，少念則無念，無念則無分別。
智與理相應之時，當體便成，無有過上真如靈知覺性。
此性是諸佛如來本覺之理。
orig::  ^998a40

阿難！如彼世人聚見於眼。
commentary::  ^998a48

後會妄融真。文二：初閇根旋異。
箋云：如世間人聚種種之見，皆言在於眼。
orig::  ^998b2

若令急合，暗相現前，六根黯然，頭足相類。
commentary::  ^998b6

箋云：若使令佗將總急掩兩眼，不觀前境，
便觀暗相當情，一根既如此，六根亦一時急合，
黯黯然不與境對，大似頭之與足一般。
orig::  ^998b8

彼人以手循體外繞，彼雖不見，頭足一辨，知覺是同。
commentary::  ^998b14

箋云：彼急合之人，將一隻手順體外從眼耳鼻等六根之上來統一徧。
彼眼雖然不見，諸根一時黯然，頭足一一辨別，
一靈知覺之性咸知，又何假諸根為？
一切眾生執眼決定能見，便成主宰。
orig::  ^998b16

緣見因明，暗成無見。
commentary::  ^998b24

後發照圓明。
箋云：一切眾生緣此見，須假明境方能見。
既言須得明方說見，見暗之#CB15180;須不見始得，
何故又見暗？
orig::  ^998b26

不明自發，則諸暗相永不能昏。
commentary::  ^998b32

箋云：言此真見性，不假明境，自然而發，
即了了分明，不被煩惱所昏。
orig::  ^998b34

根塵既銷。
commentary::  ^998b38

箋云：六根六塵，一時銷亡。
orig::  ^998b40

云何覺明？
commentary::  ^998b42

箋云：始覺智。
orig::  ^998b44

不成圓妙。
commentary::  ^998b46

箋云：本覺理。
orig::  ^998b48

阿難白佛言：世尊！
如佛說言：因地覺心欲求常住，要與果位名目相應。
commentary::  ^998c2

六、通現識斷滅疑。
文二：初、牒前建演起難。
文八。初、牒前建。 ^998c6

箋云：為前勸中云：汝但不循動靜通塞等法，
隨拔一根，脫黏內伏，伏歸元真等。
由是阿難便難云：若此見聞離於明暗，
猶如念心離於前塵，本無所有，云何將此畢竟斷滅以為修因？
於是世尊說撞鐘試倒，重寐聆音，而答通現識未曾斷滅，
遂勑羅睺羅擊鍾，問阿難言：汝今聞否？
阿難大眾俱言：我聞。
乃至汝尚顛倒惑聲為聞，何怪昏迷以常為斷？
阿難白佛：如佛說言，乃至名目相應。
此是躡前文，此中難佛。
前文云：若於因地以生滅心為本修因，
而求佛乘不生不滅，無有是處。
因中須得不生不滅心，方能合得不生不滅理。
佗便躡此語來難云：何佛說言因地覺心是始覺之智，欲求常住是本覺之理？
若要與果位名目相應，須是不生滅心合不生滅理。
若將生滅心合即不得下，便說果中七種名目來難世尊。
orig::  ^998c8

世尊！如果位中。
commentary::  ^998c38

二、述果群名。
箋云：佛界位中，三身、四智、五眼、六通，悉皆具足。
orig::  ^998c40

菩提涅槃。
commentary::  ^998c44

箋云：梵語菩提，此飜為覺，或飜為道。
五菩提中是無上菩提或菩提是有為果，轉染得淨是生德。
如今為什麼不生二障，障不生？
梵語波利匿縛喃，唐言圓寂。
五中唯大般涅槃或涅槃是無為果，轉迷成悟是顯德。
此二是佛果位中二轉依果。
orig::  ^998c46

真如佛性
commentary::  ^999a8

箋云：真如出十地經，初地徧行，二地最勝，
三地勝流，四地無攝受，五地無差別，六地無染淨，
七地法無差別，八地無增減，九地智自在，十地業自在所依。
此約佛果位，真如是無垢淨真如也。
佛性四句，因、理、行、果，今唯果佛性，除因也。
或在有情名佛性，在無情名法性。
orig::  ^999a10

菴摩羅識。
commentary::  ^999a22

箋云：此云無垢識，則第八識淨分。
orig::  ^999a24

空如來藏。
commentary::  ^999a26

箋云：亦唯果位，空則二空之理，如來則四智現行，藏則包滅世出世法。
orig::  ^999a28

大圓鏡智。
commentary::  ^999a32

箋云：是佛果位，轉八識成大圓鏡智，轉名不轉體也。
orig::  ^999a34

是七種名，稱謂雖別。
commentary::  ^999a38

箋云：此七種名，稱說雖別，其體是一。
orig::  ^999a40

清淨圓滿，體性堅凝，如金剛王，常住不壞。
commentary::  ^999a42

箋云：清淨，離垢染義。
圓為圓明，滿為滿足。
體是真如，性是體性。
性堅固凝明，如金剛寶，不可沮壞。
然此果位七種名目，常住不變壞故。
orig::  ^999a44

若此見聽，離於明暗、動靜、通塞，畢竟無體。
commentary::  ^999b2

三、克明妄體。
箋云：若此見聽，唯是眼耳二根，攝取鼻舌身意也。
明暗眼根，動靜耳根，欠恬變舌，通塞鼻，
離合身，生滅意。經意：此見聞等，離却前境，心乃無體。
orig::  ^999b4

猶如念心，離於前塵，本無所有。
commentary::  ^999b12

四、引六比五。
箋云：冥記曰念，言此第六念心離於前塵，
第五本無所有為，第六若離五無所仗立。
orig::  ^999b14

云何將此畢竟斷滅以為修因，欲獲如來七常住果？
commentary::  ^999b18

五、顯因不稱果。
箋云：如何將此離塵無體之心為本修因？
欲獲如來下，是果欲、希欲也。
orig::  ^999b20

世尊，若離明暗見畢竟空，如無前塵念自性滅，
進退循環微細推求，本無我心及我心所，將誰立因求無上覺？
commentary::  ^999b24

六、再審因虗。
箋云：進則前五無體，退則第六無依，我心則八識心也。
心所五十一法，言若無法塵，六識亦無。
orig::  ^999b30

如來先說湛精圓常，違越誠言終成戲論。
云何如來真實語者？
commentary::  ^999b36

七，責自違前說。
箋云：如來先說，乃前文云：若於因地，以生滅心為本，
修因等湛寂精明，圓滿常住，此真心也。
若求佛果，須用此不生滅心。
世尊前來，又違越却誠實之言，終成戲論，無所詮表。
如來是真語者。
orig::  ^999b40

惟垂大慈，開我蒙恡。
commentary::  ^999c2

八，諸會雙途。
箋云：蒙則蒙昧，法則恡惜，此心不捨。
orig::  ^999c4

佛告阿難：汝學多聞未盡諸漏，心中徒知顛倒所因，
真倒現前實未能識，恐汝誠心猶未信伏。
吾今試將塵俗諸事，當除汝疑。
commentary::  ^999c8

後、對事消疑。文二：初、撞鐘試倒。
文二：初、正垂問答。
文三：初、責多聞強惑許對除疑。 ^999c14

箋云：徒，空也。空將顛倒之言□道，云何將此畢竟斷滅以為修因，
欲獲如來七常住果，真實顛倒現前，汝却不識。
誠，猶實也。信，猶解也。
伏，能伏也。言恐汝實未能信解能伏此妄心，或未能信真心伏妄心。
orig::  ^999c16

即時，如來勑羅睺羅擊鐘一聲，問阿難言：汝今聞不？
commentary::  ^999c26

次勑羅睺擊鐘，問聲無有。
文六。初問。
箋云：梵語羅睺，唐言執日，又云障蔽，非也，是佛之子。
此問密指五現量識為親聞。
orig::  ^999c28

阿難大眾俱言：我聞。
commentary::  ^999c34

次答：
orig::  ^999c36

鐘歇無聲，佛又問言：汝今聞不？
commentary::  ^999c38

三問：
orig::  ^999c40

阿難大眾俱言：不聞。
commentary::  ^999c42

四、答：
orig::  ^999c44

時羅睺羅又擊一聲，佛又問言：汝今聞不？
commentary::  ^999c46

五問：
orig::  ^999c48

阿難大眾又言：俱聞。
commentary::  ^1000a2

六、答：
箋云：問答三重經意，就聞性上問。
orig::  ^1000a4

佛問阿難：汝云何聞？
云何不聞？
commentary::  ^1000a6

後雙徵有無。文二：初問。
orig::  ^1000a8

阿難大眾俱白佛言：鐘聲若擊，則我得聞；
擊久聲銷，音響雙絕，則名無聞。
commentary::  ^1000a10

後答：
箋云：音乃鐘音，響則應山谷作聲響。
orig::  ^1000a14

如來又勑羅睺擊鐘，問阿難言：爾今聲不？
commentary::  ^1000a16

後，立惑彰迷。文二：初，隨聲問答。
文六：初，問。
箋云：就塵上問，欲破妄執，且將塵惑性，看其還能簡得性之與塵二法。
orig::  ^1000a18

阿難大眾俱言：有聲。
commentary::  ^1000a24

次答：
orig::  ^1000a26

少選聲銷，佛又問言：爾今聲不？
commentary::  ^1000a28

三問：
箋云：選，猶退也。
orig::  ^1000a30

阿難大眾答言：無聲。
commentary::  ^1000a32

四、答：
orig::  ^1000a34

有頃，羅睺更來撞鐘，佛又問言：爾今聲不？
commentary::  ^1000a36

五問：
箋云：頃，尅之問也。
orig::  ^1000a38

阿難大眾俱言：有聲。
commentary::  ^1000a40

六、答：
orig::  ^1000a42

佛問阿難：汝云何聲？
云何無聲？
commentary::  ^1000a44

後、牒諸有無。文二：初、問。
orig::  ^1000a46

阿難大眾俱白佛言：鐘聲若擊，則名有聲；
擊久聲銷，音響雙絕，則名無聲。
commentary::  ^1000a48

後答：
orig::  ^1000b4

佛語阿難及諸大眾：汝今云何自語矯亂？
commentary::  ^1000b6

後、顯塵諸心常。文三：初、對簡斷常。
文二：初、責隨心惑。
文三：初、標責。 ^1000b8

箋云：矯誑作亂也。
此責佗將聲惑聞不塵，聲塵□謝，聞聲常存。
orig::  ^1000b10

大眾阿難俱時問佛：我今云何名為矯亂？
commentary::  ^1000b14

次推過。
orig::  ^1000b16

佛言：我問汝聞汝則言聞，又問汝聲汝則言聲，
唯聞與聲報答無定，如是云何不名矯亂？
commentary::  ^1000b18

後顯述。
箋云：報答無定，謂問性是常聲塵，答謝□聞□雜聲塵。
此乃自心不定，隨塵有無，正是矯亂。
云何言不矯亂？
orig::  ^1000b22

阿難，聲銷無響，汝說無聞。
若實無聞，聞性已滅，同于枯木鐘聲更擊，汝云何知？
commentary::  ^1000b28

後正簡心常。文六。
同類滅同枯，責聞重響。
箋云：聲銷無響，便說無聞。
聞性已滅，喻同枯木無情之物。
orig::  ^1000b32

知有知無。
commentary::  ^1000b38

二、顯塵生滅簡性常在。
文三：初、顯性雙知。
箋云：聞性有聲無聲皆知。
orig::  ^1000b40

自是聲塵，或無或有。
commentary::  ^1000b44

次表塵生滅。
箋云：聲塵或有或無，故不足。
orig::  ^1000b46

豈彼聞性為汝有無？
commentary::  ^1000b48

後指體常如。
箋云：聞性不隨有無。
orig::  ^1000c2

聞實云無，誰知無者？
commentary::  ^1000c4

三再責知無。
箋云：汝若言聞性，實是言無，知無者誰？
orig::  ^1000c6

是故，阿難！聲於聞中自有生滅，非為汝聞聲生聲滅，令汝聞性為有為無？
commentary::  ^1000c10

四，顯不隨無有。
箋云：非是汝之聞性，隨佗聲塵生滅。
今汝聞性，為有為無？
聞聲乃有乃無？不定聞性恒常□因，何將□惑聞說聞性與聲塵一般？
orig::  ^1000c14

汝尚顛倒惑聲為聞，何怪昏迷以常為斷？
commentary::  ^1000c20

五、牒前迷響，責昧心常。
箋云：是何鬼怪，如此昏暗迷妄，以常性為斷聲？
orig::  ^1000c22

終不應言離諸動靜、閉塞、開通，說聞無性。
commentary::  ^1000c26

六重結心，恒使袪塵惑。
箋云：閉塞鼻家所緣境，開通眼家所緣境，言終不應說離却前塵便無性也。
orig::  ^1000c28

如重睡人眠熟牀枕，其家有人於彼睡時擣練舂米，
其人夢中聞舂擣聲，別作佗物，或為擊鼓，
或為撞鐘，即於夢時自怪其鐘為木石響。
commentary::  ^1000c34

次重明寂喻。文三：初重□聆音。
箋云：寤時是第六識與五同緣，此一靈之性了了分明，此是明了意識。
重寐乃是第六識歸種，此一分真性亦乃不昏。
木則舂，米音擣，是擣練音，為夢中取境不正，故別作佗物。
orig::  ^1000c40

於時忽寤，遄知杵音，自告家人：我正夢時，
惑此舂音，將為鼓響。
commentary::  ^1001a2

次寤陳聞惑。
箋云：遄，速也。惑，疑惑也。
舂米、擣練皆杵。
orig::  ^1001a6

阿難！是人夢中豈憶靜搖開閇通塞？
其形雖寐，聞性不昏。
縱汝形銷，命光遷謝，此性云何為汝銷滅？
commentary::  ^1001a10

後顯性無遷。
箋云：開閇是眼，不但睡時，假饒此身滅時，
縱汝形銷死去，此一分真性也。
在命，光身命也。
orig::  ^1001a14

以諸眾生從無始來，循諸色聲逐念流轉，
曾不開悟性靜妙常，不循所常逐諸生滅，由是生生雜染流轉。
commentary::  ^1001a20

後、勸離塵圓證。文二：初、愍述心逐境。
箋云：順色是眼見色塵□□，耳聽聲塵，此約夢中意識。
苦諦名流，集諦名轉，念是第六識。
流為遷流，轉為改轉，汝曾無少許開通悟解。
性是體性，性淨是清淨，妙即微妙，常乃真常。
又不能順此所常真理，妄識一向逐其前塵生滅因由，
此界生，佗界生，或可生了又生。
雜染乃虗妄之法，逐妄遷流改轉。
orig::  ^1001a24

若棄生滅，守於真常，常光現前，塵根識心應時銷落，
想相為塵，識情為垢，二俱遠離，則汝法眼應時清明，云何不成無上知覺？
commentary::  ^1001a38

後勸拂垢圓真。
箋云：守者，得也。或守確觀義，常光智也。
智光顯發，因相生想，名為想相，是三能變識也。
見相二分，一時棄捨。
悟法如眼見物，或法眼觀真，是根本智；
應時清明，是後得智；無上知覺，是本覺理。
問：前文□佗此五□□心，此□因何又教佗離却此妄識耶？
答：為前見佗執此現識斷滅，所以佛且撥却塵□恒間性無滅，
乃是就□量心，指此□令離妄識，是相真現量心也。
大佛頂首楞嚴經卷第四下
 ^1001a44
