
other:: 銷釋金剛科儀會要註解卷第二
other:: 姚泰三藏法師　鳩摩羅什　　譯
author:: 隆興府百福院　宗鏡禪師　　述
collector:: 曹洞正宗嗣祖沙門　覺連　重集
orig:: 
野狐尚聽百丈法。
commentary::  ^664b33

洪州百丈懷海禪師，福州長樂人也。
得法於馬祖。每上堂，有一老人聽法，隨眾散去。
一日眾退，唯老人不去。
師問：汝是何人？老人曰：某非人也，乃野狐耳。
先於過去迦葉佛時，曾住此山，集眾演法。
有學人問：大修行人還落因果也無？
某對曰：不落因果，遂五百生墮野狐身。
今請和尚代一轉語，破疑解脫野狐身。
師曰：汝試問來。老人曰：大修行人還落因果也無？
師拈轉曰：不昧因果。
老人於言下大悟。
方知不落因果，是撥無斷見；不昧因果，是隨流得玅。
所以惺悟作禮曰：某已脫野狐身，住在山後，乞師依亡僧殯送。
師令維那白推，告眾云：食後送亡僧。
大眾聚議，一眾咸安。
涅槃堂亦無病人，何故如是？
師領大眾至山後岩，以杖挑出一死野狐，乃依法火葬埋矣。
orig::  ^664b35

螺螄猶護金剛經。
commentary::  ^664c18

唐時所有待制，船至漢江阻風，波濤洶湧，
滿船驚怖，急將平昔持誦金剛經一卷，
拋棄江中，遂得風恬浪靜。
待制曰：深憶此經，受持年遠，#CB15106;#CB15106;不樂，
經涉兩月，方到鎮江。
見船尾後百步，而有一袍，似裘之狀，出沒無時。
眾人疑慮，待制令一漁人取來，乃螺螄輥成一團，剖而外濕內乾。
待制用手分開視之，即是所持之經，毫髮無損。
待制驚喜，拜而頂受，歎曰：漢水會於九江，
至南徐有數千里，舟船往來，豈有數目？
然未聞所持之經，自彼至此，螺螄一見而不捨，其為名耶？
利耶？財耶？色耶？將必脫輪迴，免死生者也。
嗚呼！萬物之中，最靈者人也，有畢竟不聞是經，
有聞而不見，見而不信，信而為名利所繫而後信者，不若螺螄也。
orig::  ^664c20

十千游魚聞佛號，化為天子。
commentary::  ^664c46

金光明經：佛告菩提樹神：昔流水長者，
於天自在光王國內，治眾生病苦已。
長者妻名水肩藏，有二子，一名水滿，二名水藏。
長者與二子，到一大澤中，見枯涸無水，
魚將死至，生大悲心。
時有樹神，示現半身，語長者言：此魚可憐，汝可與水。
長者曰：魚有幾何？
答言：此魚十千，日曝水少，將入死門。
長者遶池經行，魚隨視長者，尋取樹枝，
覆於池上，用作陰涼，四面覓水。
忽見一河，名曰水生。
長者悲喜，至大王所，具拜告王，說如上事。
王令自選有力大象二十頭，於其城中，
復借皮囊，至河#CB00501;水，
速到池邊，瀉水而滿。
選一力大之象，令子白於祖父，家中所用之食，
悉已運至池邊，安置池內。
長者依教所說，高聲稱念南無寶髻如來應供等十號，及唱十二因緣。
以此之故，十千游魚，聞法得食，化生忉利，皆為天子。
各悟前因，悉來酬謝。
十千天子，各持瓔珞，至於長者之家，以十千天妙瓔珞，
置於頭邊，十千瓔珞，安於足邊，左脇右脇亦然。
又雨四華，作天音樂。
早旦王問羣臣：昨夜何故有如此瑞？
羣臣對曰：說如上因。
詔令長者，問如上緣。
長者奏王：恐十千魚而得生天，待臣至池，
驗魚死活，復來奏王。
遂到池邊，見魚悉死，多有四華，徧滿池中。
還白大王：是十千游魚，定生忉利天。
王聞歡喜，長者欣然。
佛告大眾：此長者，我身也。
長子即羅睺羅，次子即阿難，樹神即今善女天也，十千游魚即今十千天子是也。
orig::  ^664c48

五百蝙蝠聽法音，總作聖賢。
commentary::  ^665a48

昔佛正法之時，有五百蝙蝠穴於枯樹。
時有商人附火樹下，常有道人誦阿毗達磨論，故走火燒其樹。
五百蝙蝠貪聽法音，被火焚斃。
次夕，見五百人來禮拜曰：向蒙法力，今脫惡報。
皆生人中，悉皆聰慧，棄家學道，俱登聖果。
其後迦尼色迦與脇尊者招集五百賢聖，於迦濕彌羅國作毗婆論。
其五百賢聖即五百蝙蝠，因識宿命，遂共作論，以酬法力之恩也。
orig::  ^665b2

蟒聞懺以生天。
commentary::  ^665b18

昔梁武帝后郗氏，國母薨後數月，帝追悼之。
晝則怱怱不樂，宵乃耿耿不#CB00895;。
聞外有聲，視之乃一蟒耳。
睒睛呀口，以向於帝。
帝大驚，謂曰：朕宮嚴謹，爾必崇也。
蟒作人言曰：蟒則昔日郗氏妾，以生存嫉妬六宮，
其性慘毒，害人多矣。
故罪謫蠎之身，無食充口，無窟安身，苦不可勝。
鱗甲小虫，唼嚙肌肉，猶似錐刀。
帝聞已，嗚呼感嘆，忽爾潛去。
帝次日大集沙門，問其所由。
寶誌公曰：若非禮佛懺悔，莫能救濟。
遂採藏經，集成十卷，依法禮懺。
乃聞宮中異香許久，忽見雲上有一天人，
容儀美麗，謂帝曰：吾蟒後身，蒙帝法力，生忉利天也。
再三致謝，言訖而隱不現也。
orig::  ^665b20

龍聽法而悟道。
commentary::  ^665b44

龍者，乃龍女也。於時下方多寶世尊所從菩薩，
名曰智積，白多寶佛言：當還本土。
釋迦佛告智積曰：且待須臾，此有菩薩，
名文殊師利，可與相見，論說妙法，可還本土。
爾時文殊與無量三乘之眾，從海湧出，來詣靈山。
智積言：仁者於海宮中，說何法要？
文殊答曰：唯說妙法華經。
智積言：頗有眾生修行此經，速得佛否？
文殊言：有娑竭羅龍王女，年始八歲，智慧利根，
善知眾生諸根行業，得陀羅尼，諸佛法藏，
悉能受持，深入禪定，了達諸法，於剎那頃，
發菩提心，得不退轉，慈念眾生，猶如一子。
智積言：我見釋迦如來，於三千大千世界，
乃至無有如芥子許不是佛捨身命處而求佛道，不信此女於須臾頃而得成佛。
爾時龍女有一寶珠，奉上於佛，佛即受之。
龍女謂智積菩薩、尊者舍利弗言：我獻寶珠，
世尊納受，是事疾否？
答言：甚疾。龍女言：以汝神力，觀我成佛，復速於此。
當時眾會，皆見龍女，忽然之間，變成男子，
具菩薩行，即往南方無垢世界，坐寶蓮華，
成等正覺，號曰華僊如來也。
orig::  ^665b46

彼物尚能領悟，況人何不回心。
commentary::  ^665c34

此是結前之義也。
彼之異類，一聞妙法，尚能領悟得道，而況我等為人，
其性最靈，何不回轉心華向道也。
orig::  ^665c36

或有埋頭喫飯，而空過一生。
commentary::  ^665c42

乃是科家伸後人之病也。
或有一等緇白，雖居釋教門中，不修如來戒定慧，
只是狥俗而打閧，埋頭喫飯度日而已。
警#CB15081;云：可惜一生空過，後悔難追。
教理未甞措懷，玄道無因契悟，豈不哀哉也。
orig::  ^665c44

或有錯路修行而不省這意。
commentary::  ^666a4

此一節，廣伸禪病也。
雖在禪門學道，不得明師指教，偶遇偏見之師，
授與邪法，錯路而修，不省大道也。
所以永明云：或起殊勝知解，而好肉剜瘡；
或住本性清淨，而執藥成病；或尋文探義，
而飲客水；或守靜閒居，而坐法塵；或認昭昭靈靈，
而為自己；或認著識神，而為本來人。
長沙禪師頌：學道之人不識真，只為從前認識神。
無量劫來生死本，痴人喚作本來人。
此明真理之中，但起毫#CB12530;執著之見，即是錯路而修也。
orig::  ^666a6

豈識菩提覺性箇箇圓成，爭知般若善根人人具足。
commentary::  ^666a24

乃是結前埋頭喫飯，錯路修行之義也。
斯二種人，豈識菩提人人具足哉。
豈識者，即爭知也。
菩提覺性者，即般若善根也。
個個圓成者，即人人具足也。
文之異而義同矣。
orig::  ^666a26

莫問大隱小隱。
commentary::  ^666a34

若明此一段太事，大隱亦可，小隱亦可。
若不明者，大隱小隱，總是徒勞也。
大隱者，居塵不染，對境無心，不欣聖位，
不重己靈，如是之人，方可大隱也。
若是初心行人，須居小隱。
所以白樂天云：大隱居朝市，小隱入丘樊。
丘樊大冷落，朝市大囂喧。
不如作小隱，隱作留司官。
orig::  ^666a36

休別在家出家。
commentary::  ^666a48

佛讚淨名云：雖為白衣，奉持沙門清淨律儀；
雖處居家，不著三界；示有妻子，常修梵行；
雖有眷屬，常樂遠離也。
麻谷南泉謁徑山，路逢一婆子，乃問：徑山路向甚麼處去？
婆云：驀直去。谷云：前頭水深，過得否？
婆答：不濕脚。谷云：上岸稻好，下岸稻怯。
婆曰：摠被螃蠏喫了也。
然此婆子論作在家人說話，何得能奉律儀，
修梵行，善知過河不濕脚，螃蠏喫了稻？
雖有在家模樣，不可作在家人論也。
orig::  ^666b2

不拘僧俗，而只要辨心。
commentary::  ^666b18

心者有四：其一、肉團心，五臟中是也；其二、
賴耶心，能分別是也；其三、緣慮心，能緣外境是也；
其四、堅實心，即本覺菩提心是也。
此心聖凡本具，所以云只要辨心也。
昔有一僧參米胡，路逢一婆子，僧問：婆子有眷屬否？
婆曰：有。僧云：在甚麼處？
婆曰：山河大地，若草若木，皆是眷屬。
僧云：莫作師姑否？
婆曰：汝見我是甚麼人？
僧云：俗人。婆曰：汝不是僧。
僧云：汝莫混濫佛法好！
婆曰：我不曾混濫佛法。
僧云：汝恁麼說話，豈不是混濫佛法？
婆云：你是男子，我是女人，豈曾混濫？
似這婆子如此說話，雖是俗人，此心已辨了也。
orig::  ^666b20

本無男女，而何須著相？
commentary::  ^666b42

此明般若真智外，幻境緣空也。
若以識見分別，有差別相，若以實智觀之，
諸法洩然，豈分男女之異哉。
本無男女者，且如淨名室中，有一天女散華，此女即法身大士現身也。
華至諸菩薩身邊，即皆墮落，以菩薩惑習永斷，所以墮落也。
華至二乘身上，便著不墮，以二乘人惑習未盡，所以便著也。
女言，結習盡者，華不著身，未盡者，華乃著身也。
女又曰，我止此室，十二年來，祇聞佛功德香，不聞二乘之香。
舍利弗言，汝何不轉女成男。
天女曰，我從十二年來，求女人相，了不可得，當何所轉。
此明一切諸法，無有定相，譬如幻師，化作男女等相，
幻無實體，當何所轉。
即時天女，以神通力，令舍利弗化為天女身，
女自化身為舍利弗，而問舍利弗言，汝何不轉女身成男子。
舍利弗以女相答言，我今不知何故變為女身耶。
天女曰，汝今能轉此身，一切女身，悉當能轉。
如舍利弗非女，而現女身，一切女人，亦復如是，
雖現女身，而非女也。
是故佛說，一切諸法，非男非女。
即時天女，還攝神力，令舍利弗身，還復如故。
天女問舍利弗言，女身色相，今何所在。
舍利弗言，無在無不在。
天女曰，一切諸法，亦復如是，無在無不在也。
可謂本無男女也。
以神力故，變自身為舍利弗，變男相作女身，
到這裡，任是天眼龍睛。
 #CB15111;他不著，所謂千手大悲難摸#CB01857;，
爍迦羅眼#CB15111;無門。
是以科家道，本無男女，而何須著相者也。
orig::  ^666b44

未明人妄分三教，了得底同悟一心。
commentary::  ^666c44

此明三教所顯者，皆是一個道理也。
未明此道，妄分有三。
劉謐先生曰，甞觀中國有三教者，自伏羲氏畫八卦，而儒教始於此也。
自老子說道德經，而道教始於此也。
自漢明帝夢金人，而佛教始於此也。
於是中國而有三教之序也。
未明人者，各執己見，互相是非，了得底者，原無二也。
大抵儒以正設教，道以尊設教，釋以大設教。
觀其好生惡殺，則同一仁也。
視人猶己，則同一公也。
懲忿窒慾，禁過防非，則同一操修也。
雷霆眾聵，日月羣盲，則同一化風也。
由粗迹而論，則天下之理，不過善惡二途。
而三教之意，無非要人去惡遷善。
所以為善者降祥，為惡者受殃。
古德云，天下無二道，聖賢無兩心。
此言同悟一心者，心能作佛，心能作眾生，
心作天堂，心作地獄。
心異則千差兢起，心平則法界坦然。
若了諸法皆空，無非一心實相。
故云同悟一心也。
orig::  ^666c46

若能返照迴光，皆得見性成佛。
commentary::  ^667a28

乃結前之義也。在家出家，僧俗男女，俱無實體，
若能返照，不逐假相五蘊根塵，然後迴光，
自悟本者之性，故結云皆得見性成佛也。
orig::  ^667a30

又況人身易失，佛法難逢。
commentary::  ^667a36

此下之文歎人身容易失，美大法難逢也。
易失者，身如朝霜曉露倐忽即無，岸樹井藤豈能長久？
難逢者，罕遇也。大法難逢龜值木，勝緣罕遇芥投針，譬如優曇華實為希有也。
華嚴經云：寧地獄中多劫受苦，常要見佛聞法，不願離三途而生無佛法處矣。
orig::  ^667a38

欲超六道之周流，唯有一乘之徑捷。
commentary::  ^667b2

此勉行人欲超六道，須仗一乘也。
六道者，即天、人、修羅、地獄、餓鬼、畜生是也。
欲要超越六道，免逐周流者，唯有一乘，是為捷徑之法門也。
一乘者，顯般若真空也。
所謂真不立妄本空，有無俱遣不空，空即中道，一乘乃為徑捷哉。
orig::  ^667b4

須求正見，莫信邪師。
commentary::  ^667b14

乃科家指示。後人欲究一乘，須得明師指教，方纔無咎也。
正見者，直顯中道，不落二邊也。
邪師者，不體正道，妄傳邪法也。
圓悟禪師示眾云：嗟見末法之流，拍盲野狐種族。
自不曾夢見祖師之道，妄傳達磨以胎息傳人，
謂之傳法救迷情，以至妄引從上年高宗師如安國師、
趙州之類，皆行此氣得道。
及誇初祖隻履西歸，普化空棺而去，皆謂此術有驗，
遂至渾身解脫，謂之形神俱妙而去。
愚人厚愛此者，怕臘月三十日，慞惶兢傳歸真之法，
除夜望影，喚主人翁以卜日月，聽樓頭鼓，
驗玉池水，覘眼光，以為脫生死法。
此真誑諕閭閻，揑偽造窠，貽高人#CB15334;鄙。
復有一種邪見之徒，假託初祖達磨行此胎息，
說趙州十二時別歌、龐居士轉河車頌，
#CB15325;互指授，密傳行持，
以圖長年及全身脫去，或希三五百壽。
殊不知真妄想愛見也，本是善因，返招惡果，不覺墮在荒草。
而豪傑俊穎之士、高談大辯之人，往往而信之，是為邪師也。
古德云：歸空邪妄誑愚癡，運氣施功透頂皮。
揑目生華稱佛現，糊窻傳法怕人知。
通風定與三千棒，泄漏親遭八百鎚。
莫學這般男女輩，生逢王難死阿鼻。
orig::  ^667b16

悟了方是入頭，行得始能脫俗。
commentary::  ^667c8

既是正見修行，直須以悟為期，徹法源底，
了悟真智，方是入頭處也。
脫俗者，既悟此理，須要稱理而修，如說而行，始能脫得俗諦之生死也。
永嘉云：爭似無為實相門，一超直入如來地也。
orig::  ^667c10

步步踏著實地，頭頭頂掛虗空。
commentary::  ^667c18

此明行人既悟此理，了死脫生，不離日用尋常。
故行時脚踏實地，頭上頂掛虗空，不離喫飯穿衣，摠是西來妙意。
可謂念念釋迦出世，步步彌勒下生，分別現文殊之心，動止運普賢之行也。
orig::  ^667c20

用時則萬境全彰，放下則一塵不立。
commentary::  ^667c28

修行之人到此田地，能應眾緣，不隨諸有，
萬境全彰，一貫之理，可謂法法不隱藏，
古今常顯露，山河及大地，全露法王身也。
一塵不立者，若是收來，一念元空，諸緣不昧。
古德云：實際理地不受一塵，萬行門中不捨一法。
orig::  ^667c30

超生死不相關之地，了鬼神#CB15111;不破之機。
commentary::  ^667c40

此明行人修行之驗也。
果能於諸法中得大自在，便能超越生死，鬼神難拘。
古人道：若論此事，離心意識，參出聖凡路頭學，
千聖難測量，五眼窺不見。
故云生死不相關，鬼神#CB15111;不破也。
orig::  ^667c42

是凡是聖，而同箇路頭；或冤或親，而共一鼻孔。
commentary::  ^668a2

此明向上一事，凡聖同途，冤親一體。
故云：一箇路頭，一箇鼻孔也。
傅大士曰：眾生與南無殊，大智不異於愚。
何須身外求寶，身田自有明珠。
正道邪道不二，了知凡聖同途。
迷悟本無差別，涅槃生死一如。
究竟萬緣空寂，推求意想清虗。
無有一法可得，倏然自入無餘。
orig::  ^668a4

如斯實悟，尚滯半途。
commentary::  ^668a16

如斯者，乃指法之辭也。
斯者，此也。指前來如此真實領悟，猶是第二頭說話也。
喚作途路之談，未得到家，故云半途也。
orig::  ^668a18

休沉向上三玄，要了末後一著。
commentary::  ^668a24

休沉者，乃科家與後人拈情，休認前來悟處，
皆是三玄邊事，不可執著也。
三玄者，體中玄，句中玄，玄中玄。
此三玄因機而說，未是聲前之道，故云休沉向上三玄也。
末後一著者，言當人動靜，一著子超出，
語言玄妙，似世尊拈華，迦葉微笑，以目前見理分明，謂之末後一著。
又如達磨安心，神光覓心，了不可得，亦謂末後一著。
此是明佛明祖末後一著也。
若論行人末後之事，平生所作行業，要在臨終捨命之際，
一念於理相當，洞明真性，安然脫去者，
此是行人末後一著，故云休沉向上三玄，要了末後一著也。
orig::  ^668a26

且道即今喚那箇做末後一著？
commentary::  ^668a48

此是審察之辭，急要行人著意參詳，向下露矣。
orig:: 
　　青山低處見天闊，紅藕開時聞水香
commentary::  ^668b2

此二句明宗發揚末後一著也。
若是行人向見天闊處、聞水香時，見聞不昧此理，豈不是末後一著？
所謂三平禪師頌云：見聞知覺本非因，當體虗玄絕妄真。
見相不生癡愛業，洞然全是釋迦身。
此是末後句之榜樣者哉！
orig:: 
　　棄却瓢囊擊碎琴，如今不戀汞中金。
　　自從一見黃龍後，始覺從前錯用心。
commentary::  ^668b6

此四句元是洞賓見黃龍悟道之偈，科家取來與行人拈情解疑。
言洞賓已得神仙而參黃龍，發明真性，
始知仙道未出三界，縱活千歲，不免沉淪。
所以棄却瓢囊，汞金不戀，自知從前所學仙法錯用而矣。
此述神仙與天齊壽，點銕成金，尚問道而歸禪，
何況尋常生死凡夫，豈可錯過者也。
orig:: 
　　始知生死是無常，莫道先從老者亡。
　　大限到來無定準，後生年少也隄防。
commentary::  ^668b20

此是舉前之義者，既明自性真心，方知生死無常也。
前二句警#CB15081;行人，後二句行容上義。
生死無常者，始自生之少壯，老必形容遷改，
病疾摧殘，死即氣絕神往，故云無常。
莫道先從老者亡矣，不可定謂老者先亡，
少者後亡，若是大限到來，就是後生，難逃死苦，
故云莫待老來方學道，孤墳多是少年人。
orig:: 
　　富貴貧窮各有由，宿緣分定莫剛求。
　　不曾下得春時種，空守荒田望有秋。
commentary::  ^668b36

此四句偈，是如如居士勸在家人種福田頌。
前二句是法，後二句是喻。
各有由者，富貴貧窮，各有分定。
大藏經？通偈云：欲知前世因，今生受者是；
欲知後世果，今生修者是。
取以目前觀之，人生貧富貴賤，壽夭榮枯，
種種不同，無非宿業所踐。
如前生布施，恩惠於人，今生富貴；前生慳貪，
障人布施，今生貧窮；前生殺生害命，今生壽夭；
前生不殺，今生壽長。
古德云：富貴貧窮各有緣，身遭危厄總由天。
功勳運退翻為罪，善行時衰返作愆。
祿少非千愚共魯，家豪不在智和賢。
古來貴賤皆由命，萬事無過聽自然。
不曾下種者，猶如春無所種，秋無所收，
前世不曾種福，今生豈能得福？
故云：空守荒田望有秋。
此言人生在世，須要廣種福田，種瓜得瓜，
種豆得豆，故曰：春種一粒粟，秋收萬顆子。
人生為善惡，果報亦如此。
orig::  ^668c6

修唎修唎，摩訶修唎
commentary::  ^668c36

此科淨口業真言向下十句之文，是科家所立提綱，
於每科經文之前，安立南嘉孩之辭，提舉經義而不亂也。
orig::  ^668c38

普供養，我牟尼。
commentary::  ^668c44

此科普供養真言。
普供十方三世一切諸佛，然後供養我牟尼者，即本師釋迦牟尼佛是矣。
orig::  ^668c46

將欲誦經，先安土地。
commentary::  ^669a2

此科安土地真言。
凡欲讀誦此經，必先安慰土地，以求加護也。
orig::  ^669a4

金剛菩薩永護壇儀
commentary::  ^669a8

此科八金剛四菩薩也。
壇儀者，即壇場軌儀也。
准千手千眼觀自在菩薩儀軌經說，今以金剛為外護，
菩薩為內護，如此則外魔不能侵，內魔不能起，
以斯內外俱淨，可謂修習誦持也。
orig::  ^669a10

云何梵畢？發願謹受持。
commentary::  ^669a18

此科發願文：稽首三界尊，歸命十方佛。
我今發弘願，持此金剛經。
然後作云何梵，請佛說法矣。
orig:: 
　　一相元無垢。　體性離塵緣。
　專心持四句。
　　且要誦真言
commentary::  ^669a20

此四句，乃科家復於每段經文之前，安此四句，
以為要旨，如衣有領，而衣則順，故曰要旨也。
前二句，頌理有何修而不修，持與不持也。
所謂一相者，無相之相，名為一相，直指法身真理，
元無煩惱垢染，故云體性離塵緣也。
後二句者，既是受持此經，須當先念真言，
斯真言者，是諸佛而密用之心印，持之則功德難量，
誦之則現生獲益，故須誦念也。
orig::  ^669a28

金剛經啟請。
若有人受持金剛經者，先須至心念淨口業真言，
然後啟請八金剛、四菩薩名號，所在之處常當擁護。
commentary::  ^669a42

此明行人凡欲誦經，祈求加護者哉。
orig::  ^669a48

淨口業真言。
修唎修唎摩訶修唎修修唎薩婆訶
commentary::  ^669b2

誦此真言者，一切口業悉皆清淨；不誦真言，以恒河水漱亦不淨也。
orig::  ^669b4

安土地真言。
南無三滿哆。母#CB00501;喃。
唵。度嚕度嚕。地尾薩婆訶
commentary::  ^669b8

此言土地者，即堅牢地神也。
凡有三寶建立道場，誦經坐禪講解之處，
此堅牢地神稟報上天，常來擁護，故乃誦此真言也。
orig::  ^669b12

普供養真言。唵。誐誐曩。
三婆嚩。韈日囉斛。
commentary::  ^669b18

此明行人念真言時，運心作觀想此所供之物，
用淨法界嚂字真言及以吉祥手印加持二十一遍，
以為清淨法食，自然周徧法界。
手印者，以右手大拇指與無名指相捻，餘三指皆捨散。
次念變食真言：娜謨薩縛怛他#CB00859;多縛盧枳帝唵三婆囉三婆囉吽行人念此真言，
或三遍、七遍、或二十一遍，由此真言之力，
其所供物自然變成種種諸天，餘餚饍皆有五種色香上味，
一一如須彌山。後念此普供養真言：承斯真言之力，自然普供十方法界。
故云：此食色香味，上供十方佛，中奉諸賢聖，
下及六道品，等施無差別，隨感皆飽滿。
orig::  ^669b20

請八金剛。奉請青除災金剛奉請辟毒金剛奉請黃隨求金剛奉請白淨水金剛奉請赤聲火金剛奉請定除災金剛奉請紫賢金剛奉請大神金剛
commentary::  ^669b42

青除災金剛者，即青色金剛，能消災厄也。
辟毒金剛者，能降伏一切惡毒鬼神，及惡龍獸，損害一切有情也。
黃隨求金剛者，即黃色金剛，能令一切所求，
皆得遂意，為求遷官延壽，福德聰明，錢財妻子，
伏藏寶珠，仙藥神通等也。
白淨水金剛者，即白色金剛，能清濁水，
為除惡業重罪，煩惱等種種災難，官事口舌，
鬼魅所著，惡星淩逼等也。
赤聲火金剛者，即紅色金剛，為求賢聖加護，
天龍歡喜，說法辯才，言音清雅也。
定除災金剛者，即碧色金剛，能除諸毒灾障，
即彼出世間法，欲速滿足福德智慧也。
紫賢金剛者，為求聖賢位，皆得遂意也。
大神金剛者，為求廣大神通，亦得遂意者哉。
orig::  ^669c4

請四菩薩。奉請金剛眷菩薩奉請金剛索菩薩奉請金剛愛菩薩奉請金剛語菩薩
commentary::  ^669c28

金剛眷者，此菩薩有廣大眷屬也。
金剛索者，此菩薩手持罥索能縛魔魅也。
金剛愛者，此菩薩能慈愛有情無不度脫也。
金剛語者，此菩薩能以軟語勸化眾生也。
orig::  ^669c34

發願文
commentary::  ^669c42

發願者，教中有行願二途。
如云：有行無願，行必茫然；有願無行，願為虗設。
須假行願相稱，方得無咎，故乃發願也。
orig::  ^669c44

稽首三界尊，歸命十方佛。
我今發弘願，持此金剛經。
上報四重恩，下濟三途苦。
若有見聞者，悉發菩提心。
盡此一報身，同生極樂國。
commentary::  ^670a2

此節之文，未及誦經，先須發願。
所謂三界尊十方佛者，先禮釋迦一佛，次禮十方諸佛也。
發願持經者，先發四弘誓願，後乃受持此經也。
上報四恩，下濟三途者，此明發願，所以將此歸佛誦經功德，
用報四重之恩，普濟三途之苦也。
見聞發心者，以今發願持經，是自利之義也。
見聞發心，是利他之義也。
盡此報身，同生極樂者，斯即總伸回向，
凡有誦持見聞讀誦，從此世界報身命盡，神識定生極樂國也。
orig::  ^670a8

云何梵？
commentary::  ^670a26

梵者，梵語，唐言淨也。
即梵天離欲，空居清淨之義也。
世界始成之際，劫初之時，光音天人，來生人間，
所出音聲，還是梵音，宛轉曲折之音。
古時都講維那，於此八句，請法師講說也。
orig::  ^670a28

云何得長壽，金剛不壞身？
復以何因緣，得大堅固力？
云何於此經，究竟到彼岸？
願佛開微密，廣為眾生說。
commentary::  ^670a36

長壽不壞者，即第一請問也，此文出大般若經長壽品，
佛告迦葉言：欲得長壽者，應當護念一切眾生同一子想，
生大慈悲喜捨，授不殺戒，以是因緣則得壽命無量也。
金剛不壞身，文出金剛品，佛言：如來身者，是常住金剛不壞身也。
復以何因緣，得大堅固力者，即第二請問也，
佛言：我於往昔以護法因緣，今得成就金剛堅固不壞之身也。
云何於此經，究竟到彼岸者，即第三請問也，
文出名字功德品，佛言：若有人聞大般涅槃經典，
依教修習，能斷煩惱及諸魔魅，不墮惡趣，故到彼岸也。
願佛開微密，廣為眾生說者，即第四請問也，
文出四相品，開微密者即口密，謂請佛廣為眾生說法矣。
orig::  ^670a40

開經偈。
　　無上甚深微妙法，百千萬劫難遭遇，
　　我今見聞得受持，願解如來真實義。
commentary::  ^670b16

前二句，讚美妙法，難遇難遭也。
無上者，出世之因，獨為最上，更無過此者也。
甚深者，不同世間之法，泛常浮淺，易遇易知。
此出世之法，深奧而難遇難解，微妙而難測難思，
可謂萬劫難逢龜值木，千生罕遇芥投針。
後二句，慶幸發願，我今得遇斯經，如貧得寶，似渴逢漿。
願解者，即希募仰望之義，願要曉解如來真實之理也。
orig::  ^670b22

恭聞法身無相，非相可觀；至理絕言，非言所及。
commentary::  ^670b36

此下之文，是科家所立，以長行為略釋也。
法身無相者，即法身無為，不墮諸數，故云無相。
雖言無相，不同斷滅之無，一向全無也。
此即無相之相，名為實相，故云非相可觀。
如云三光猶未照，五眼尚難窺。
至理絕言者，至者是揀別之義，不同對事之理，而有名相言說。
名是言之路，相是心之路。
法身至理，既無名相，故乃絕言也。
如云言語道斷，心行處滅是矣。
orig::  ^670b38

盖以因興四願，果滿三身，酬願現身，彰言化物。
commentary::  ^670c6

前節明理中絕言忘相，此節明事上四願三身。
科家意謂，盖以我釋迦佛於因地中興起四願，即四弘誓願也。
經歷三大阿僧祇劫方成佛果，乃感三身也。
三身者，即法、報、化是也。
佛初成道乃現三身：一、毗盧遮那，即清淨法身也；
二、盧舍那，即圓滿報身也；三、釋迦牟尼，即千百億化身也。
又化身所被之機優劣不同，故能被之。
化身復有三者：一、大化身，現千丈，被大乘四加行等菩薩也；
二、小化身，現丈六，被三資粮位菩薩與二乘凡夫也；
三、隨類化身，即三根普被六趣皆霑，如為拘尸羅長者現三尺身是也。
酬願現身者，酬昔因中之願故現三身，
須假彰顯言教化生利物，物雖性分本有，
必假明師指示，故曰譬如暗中寶，無燈不可見，
佛法無人說，雖慧莫能了也。
orig::  ^670c8

我釋迦聖主，利物情深，愍娑婆流浪之鄉，讚嚴土常樂之界。
commentary::  ^670c36

前文總顯諸佛出世，皆因四願而現三身也。
此獨言釋迦居此穢土，以利物情深，故處娑婆。
梵語娑婆，唐言堪忍。
此五濁惡世，有種種苦，一切眾生，甘心忍受，
不生厭離，故云堪忍。
如水之東流，波浪之相接，去而不返，滅而復生。
佛愍此苦，諄諄勸導也。
讚嚴土者，如大彌陀經，而釋迦如來，廣說殊妙奇特之事，
又說四十八種清淨大願，十方恒河沙數諸佛，讚歎阿彌陀佛不可思議功德。
又小彌陀經中，六方諸佛，出廣長舌，說誠實言，汝等當信是稱讚不可思議功德也。
嚴者，莊嚴也。其土之中，宅宇宮殿樓閣池流華樹等，
悉以無量雜寶，百千種香，而合成之。
此是一種莊嚴，其餘莊嚴，亦有無量。
常樂者，無央數劫，常受快樂，故云讚嚴土常樂之界也。
orig::  ^670c40

國名極樂，佛號彌陀。
四十八願弘深，百萬行門廣大。
commentary::  ^671a20

小彌陀經云：爾時佛告長老舍利弗：從是西方過十萬億佛土，
有世界名曰極樂，其土有佛號阿彌陀，今現在說法。
舍利弗！彼土何故名為極樂？
其國眾生無有眾苦，但受諸樂，故名極樂也。
四十八願者，願有通別二願，前來四願諸佛共發為通願也，
此則別願，如藥師佛十二上願亦別願也。
今四十八願者，無量壽經云：過去久遠劫前有佛出世，
名曰錠光，乃至五十三佛名世自在王佛，
其佛廣為法藏比丘說二百一十億佛剎莊嚴之事，
而法藏比丘聞已皆悉覩見，遂取諸剎中無量無邊莊嚴中最上微妙清淨殊特莊嚴，
總為四十八種，而成四十八種大願，此願則總二百一十億佛剎莊嚴也。
百萬行門廣大者，爾時法藏比丘發是願已，
是故入三摩地經歷阿僧祇劫行菩薩行，故云廣大者矣。
orig::  ^671a22

雙明真化，應接高低。
地前地上皆生，是聖是凡俱往。
commentary::  ^671b4

雙明者，明真應身化應身，即勝應劣應也。
應接者，有能應所應能接所接高低普應也。
地前地上皆生者，佛告彌勒云：此界有七百二十億不退轉地菩薩往生彼剎，
次如彌勒者皆當作佛，及修習少功德者不可勝計，皆當往生也。
聖凡俱往者，意云不但地前地上菩薩往生，乃至四聖六凡俱同往生彼剎也。
orig::  ^671b6

彌陀緣願，於是彰焉；淨土真詮，由斯顯矣。
commentary::  ^671b20

彌陀緣願者，緣即因緣，是彌陀於世自在王佛所，初聞法出家等因緣也。
願者，即四十八種大願也。
於是者，即指法之辭，指經中所說，彰然而明，顯然而著矣。
所謂真詮者，即實有之說，故曰真詮者矣。
orig::  ^671b22

經來自久，久缺宣傳，奉報佛恩，當明經旨。
commentary::  ^671b30

乃是科家指金剛經自漢唐而來，故曰自久。
雖有註釋偈頌者，未有結歸指示安養，故云久缺宣傳也。
奉報佛恩者，此是科主致斯科文。
略顯淨土法門者，只是用報釋迦如來開導之恩也。
當明經旨者，以行人雖達此法門之高勝，必須當要發明經中旨趣。
此是自問，下文自答者也。
orig:: 
　　透關妙達如來境，及第高登本分鄉
commentary::  ^671b32

此二句，乃是結類前義之辭也。
科家意云：佛祖言教，只明唯心淨土，本性彌陀，
行人不明自己靈光，透過語言文字，故云關也。
若得根塵頓脫，靈光獨耀，西方東土，淨穢何殊，
室地荊棘，本來不異，此謂妙達如來境也。
及第者，如禹門三級，浪魚跳過者，成龍而去，謂之及第。
以此比類，將來須要行人妙達佛心，單明自性也。
本分者，自性分中本有之極樂，故云本分鄉也。
orig:: 
　　佛在靈山莫遠求，靈山只在汝心頭。
　　人人有箇靈山塔，好去靈山塔下修。
commentary::  ^671b46

此四句，是科家當面拈出本有之靈山，
本有之佛性，要人莫向外求，遠指佛在靈山，
近指佛及靈山，總在汝心，是謂心佛不二也。
人人有者，乃科家廣為開示，不但一人獨有此佛此山，
乃至四生六道，人人皆具也。
好去靈山塔下修者，要人努力勤修，向五蘊身中，識取無位真人也。
下文而顯勤修之驗矣。
orig:: 
　　外道天魔皆拱手，梵王帝釋為呈祥。
　　願今合會諸男女，同證金剛大道場。
commentary::  ^671c18

此四句，明行人識得自心是佛，於二六時中，
行住坐臥，心心念念，對境無情，好也是佛，惡也是佛。
若能如是，感得外道天魔，拱手歸降，梵王帝釋，
呈祥獻瑞，所謂天龍恭敬，神鬼欽崇。
願今合會者，行人既有如斯利益，普令合會男女眾等，
同證心佛不二法門，金剛般若大智，故云同證金剛大道場也。
orig:: 
　　早起忙忙直到昏，不愁生死只愁貧。
　　饒君使盡千條計，直至無常不稱心。
commentary::  ^671c36

此四句，明一切眾生貪染無厭。
法句經云：舍衛國中，有一婆羅門，自造前雅後堂，涼臺溫室。
老年八十，猶自經營。
佛觀老人不久命終，佛生憐愍，令其聞法，存沒皆益。
遂往其家，慰問老翁，得無勞倦。
復問：此何房室？老翁答曰：前雅待客。
又問：此何所安？答曰：後堂自處，東西廂房，
男女大小財物，僕使居之。
夏上凉臺，冬潛溫室。
唯此距陽，此含未了。
佛言：久聞宿德，思遲談講。
吾有要偈，存亡利益，特來勸勉。
答曰：欲得暇隙，後日再來，共相論之。
再三止佛，佛即回去。
未遠，老翁自授屋椽，椽落翁頭而死。
一家啼哭。佛言：愚之甚也！
死在目前，尚不回心，何由出離生死？
故云直至無常，不稱心也。
科主引經之義，比類一切羣生，從早旦至昏夜，
不念生死，只愁貧窮，使心用計，直至無常，不稱其心矣。
orig::  ^672a4

般若大教六百餘，卷佛如來金口宣。
commentary::  ^672a32

此一節乃提綱之文義，發明八部般若共六百有二卷，
總二十萬偈頌，唯一般若大智演說八十一科，獨顯真空之理也。
佛金口宣者，其餘六百卷多有佛勑聲聞人轉教菩薩所說，
此一卷金剛經是佛親口自說，故云佛如來金口宣哉。
orig::  ^672a34

六朝翻譯，東土流傳。
commentary::  ^672a44

六朝翻譯者，言此一卷金剛經，歷六朝翻譯也。
一、姚秦三藏鳩摩羅什，於弘始五年在長安草堂寺譯成十五紙，
名金剛般若波羅蜜也。
二、元魏菩提流支三藏，於天平二年在洛陽譯成十四紙，亦名金剛般若波羅蜜也。
三、陳朝真諦三藏，於太康元年在金陵郡譯成十四紙，名金剛斷割般若波羅蜜也。
四、隋笈多，開皇十年於洛陽譯成十六紙，亦名金剛斷割般若波羅蜜也。
五、唐玄奘法師，於貞觀二十二年在玉華宮譯成十八紙，名能斷金剛般若波羅蜜也。
六、唐義淨，於證聖二年在佛授記寺譯成十二紙，亦名能斷金剛般若波羅蜜也。
故云六朝翻譯也。
翻者，翻梵言成華言，故曰翻也。
譯者，以彼之有，譯此之無，故曰譯也。
東土者，以西天指此國為東土也。
譯出此經，傳於天下，教法通行，故謂流傳也。
orig::  ^672a46

頻頻持誦，四句真詮。
無為福勝，果報利人天。
commentary::  ^672b28

此文明此經流通之處，若有行人慇懃持誦，
只以四句之偈，乃是無為之福，所得功德，
世世生生，常在人間天上，受用無盡，故云無為福勝，果報利人天也。
此經中凡五處以七寶布施，功德皆不及四句之福，
布施是有漏，持經是無漏，故云無為福勝也。
orig:: 
　　稽首三界主，大孝釋迦尊，累劫報親恩。
　　積因成正覺
commentary::  ^672b30

稽首者，周禮有九品，此即一也。
稽者，以首至地稽留少時，如臣拜君之禮也。
大孝者，呈上句兼讚詞，云大孝釋迦之尊也。
轉句行容大孝之因，佛於無量劫中在四生十二類處處行孝，
如闍提割肉供親、睒子侍盲父母、鸚鵡#CB03340;穀等之大孝至於成佛，
迦維省父、忉利寧親，舉愛道之床足、擔淨飯之金棺，謂累劫報恩也。
結句乃大孝之果矣。
茲以累劫孝行之因，今感成佛之果，儒謂孝乃百行之先，
釋謂孝為萬行之本，故云積因成正覺也。
orig::  ^672b46

此經乃大乘教菩薩摩訶薩人之所修。
commentary::  ^672c16

此經者，指此金剛經，乃大乘終實之教也。
大以揀小為義，乘以運載得名也。
大乘有二種：一、大乘始教，但說諸法皆空，
未盡大乘法理，故名為始，以始入大乘也。
又五時中第三方等大乘，方正平等，三根普被，四教並明故。
二、大乘終教，說如來藏隨緣成阿賴耶識，
緣起無性，一切皆如定性，二乘無性闡提悉當成佛，
方盡大乘至極之說，故名為終。
又名實教，以稱實理，故名為實。
此般若經即五教中終實教攝也。
菩薩者，即地前、地上菩薩也。
地前菩薩修大乘始教之法，地上菩薩修大乘終實教之法也。
教中道：菩薩清涼月，常遊畢竟空，眾生心水湛，菩提影現中。
orig::  ^672c18

般若為六波羅蜜之最勝者也，所以名為般若波羅蜜。
commentary::  ^672c42

以施、戒、忍、進、禪、智之六度，唯智般若波羅蜜為總也。
如有女人端正巨富，若無夫主所守護者，易為惡人之所凌辱。
布施等五度亦復如是，若無般若威力之所攝持，
易為魔壞，故云最勝者也。
所以者，因此智度為六度之主，故立此般若波羅蜜以為題名也。
orig::  ^672c46

故下經云：如來為發大乘者說，為發最上乘者說。
commentary::  ^673a10

引經之義證，此釋成上文此經乃為大乘菩薩人所修而說也。
為發最上乘者，釋成上文般若為最勝，
佛為最上乘，圓頓教菩薩人而說也。
orig::  ^673a12

以此佛說大般若經有六百卷，凡一十六會。
此經乃第五百七十七卷給孤獨園第二處第九會說也。
commentary::  ^673a18

乃是科家敘佛說此般若卷數處所會名，如斯來例明白者矣。
orig::  ^673a22

所以道。
　　昔日如來金口演，至今拈起又重新
commentary::  ^673a26

所以道者，是科家自謂既是佛說般若，我所以科文又道也。
昔日者，明佛在給孤獨園說此般若，金口親談。
至今者，自佛說經之後，至大宋第十四帝理宗淳祐二年立此科儀，
如佛在世重宣一遍相似，故云至今拈起又重新者也。
orig:: 
　　此經佛說數千年，無量人天得受傳，
　　憶得古人曾解道，更須會取未聞前。
commentary::  ^673a28

前二句明此經。自佛說此經以來，至宋淳祐間，
三千二百二十餘年，故云數千年。
詣我大明嘉靖四千年有餘，此經受持傳寫，
或人我天，而有無量無邊，傳之不盡，故云流通天上人間，普徧微塵剎海也。
後二句顯衲僧境界。
憶得古人者，言此經人人有一卷經，莫向外求，
要人聲前領旨，句外明宗。
故永明云：若欲研究佛乘，披尋寶藏，一一消歸自己，言言冥合真心。
但莫執義上之文，隨語中生解，只須探詮下之旨，
契會本宗，則無師之智現前，天真之道不昧矣。
orig:: 
　　人間陽壽真難得，一寸光陰一寸金。
　　莫待老來方學道，孤墳盡是少年人。
commentary::  ^673a42

此四句偈，歎世無常也。
初句嘆光陰易度，壽不久留。
次句勉人過一寸光陰，如一寸金相似，
須要貴重覺照，不可空消歲月，虗喪光陰。
不見古人道：尺璧非寶，寸陰是競。
三句意謂修行不在老少，生死豈在朝夕。
古德云：一盞孤燈照夜臺，上床脫了襪和鞋。
三魂七魄夢中去，未委明朝來不來。
結句說出生死不揀年少，所以孤墳多是少年人也。
orig:: 
　　在家菩薩智非常，閙市叢中作道場，
　　心地若能無罣礙，高山平地總西方。
commentary::  ^673b18

起句言在家之人行菩薩六度者，是有智之人，如維摩龐居士是也。
故如如居士曰：身不出家心出家者，教中謂之菩薩，
所謂在欲行禪知見力，火中生蓮終不壞。
般若經云：菩薩俱有妻子眷屬而修菩薩行，
或有菩薩先受五欲而後厭捨勤修梵行，
或有菩薩方便善巧為欲成熟諸有情故，示受五欲而實無染著。
次句呈上義，言非常人智之所以，要行人向閙市叢中為修道之場，
可謂是非海裡安身、荊棘林中著脚。
後二句是科家分明指示、徹底掀翻，若心地於諸緣無染、
於萬境無情，了無罣碍，或隱高山、或居平地，
總是西方淨土，所謂淨土周沙界，云何獨指西？
心心常不昧，處處是阿彌，故曰高山平地總西方。
orig:: 
　　金剛般若體如如，翠竹黃華滿路途。
　　八百餘家呈妙手，大家依樣#CB15148;葫蘆。
commentary::  ^673b36

初句言謂智之大體即是真如，盖真如體上自有本智，能知動靜也。
次句指出真如智體徧在一切色非色處，
所謂青青翠竹總是真如，#CB15106;#CB15106;黃華無非般若。
三句言八百餘家者，羅什門下有八百學徒，
秦主勑僧#CB01199;等八百沙門咨受什旨，翻譯經論三百八十卷。
八百人中有四聖：道生、僧肇、道融、僧叡。
又有十哲：加曇影、慧嚴、慧觀、僧#CB01199;、
道常、道標。於弘始五年在草堂寺譯出此經，故云八百餘家。
所言呈妙手者，美八百家善通華梵，單譯重翻，
度語潤文，依經繩墨，文義精明，皆合佛意，故褒云妙手也。
結句言依樣#CB15148;葫蘆者，是貶也。
謂八百人雖皆妙手，總是依經解義，如依樣#CB15148;葫蘆相似。
科家要人向如來所說經文之外薦取本有之智。
且道何者是本有之智？
金剛般若體如如，翠竹黃華滿路途是矣。
orig::  ^673c18

金剛般若，人人本具，割斷智為初。
白雲散處，一輪顯露。
commentary::  ^673c48

前文總判六百卷般若，此文別判此經題目金剛般若波羅蜜經八字，
故以法喻雙彰指歸當人也。
割斷智為初者，約喻義以為名，以金剛鋒利故能斷一切，
喻般若智最利能斷煩惱，即六譯中第三真諦、
第四笈多同譯為斷割，第五玄奘、第六義淨同譯為能斷也。
白雲散處者，前文言金剛般若是體割斷為用，
此二句言用之功効，故喻雲散月出妄盡真顯耳。
orig::  ^674a4

影落千江。無來無去，諸人薦取，凡聖一同居。
commentary::  ^674a20

呈前妄盡真顯，如雲散月孤。
此文喻若水澄月映，來去無情。
水不曾天上邀月，來沉於水。
月不曾天上而來，投於水底。
如云：心如皎月連天淨，性寂寒潭徹底清。
所以無來無去也。
後二句是科家分明指示，我前來如此法喻，
分明說出此理，汝諸人何不薦取去。
方知凡聖一體，事理無別，故云一同居也。
orig:: 
　　摩訶大法王，無短亦無長，本來非皁白。
　　隨處現青黃
commentary::  ^674a22

摩訶大者，乃華梵兼舉也。
法王者，指般若智為王，於一切法自在，
內不為根識所埋，外不為塵境所惑，故云自在。
此心王之體，無長短之相，無皁白之色也。
隨處現青黃者，此之心王雖無色相，內含三類種子，
遇境逢緣而能變現根身器界之法，故云隨處現青黃也。
orig::  ^674a40

【經】金剛般若波羅蜜經。
commentary::  ^674b4

此經以法喻名題，金剛是喻，般若是法也。
金剛者，金中精堅者也。
剛生金中，百煉不銷，取此堅利，能斷壞萬物也。
梵語般若，唐言智慧。
性體虗融，照用自在，能斷絕貪嗔痴煩惱，一切顛倒之見也。
梵語波羅蜜，唐言到彼岸。
不著諸相，得證涅槃，即到彼岸。
若著諸相，輪迴生死，即是此岸。
欲至彼岸，須憑般若也。
經者，徑也。此經乃見性成佛之徑路也。
orig::  ^674b6

宗鏡云：只這一卷經，六道含靈，一切性中，皆悉具足。
commentary::  ^674b20

宗鏡二字，以古金剛註文，元是如如居士顏丙所註經題之文。
只這一卷經，六道含靈，乃至明了自性是也。
從免逐輪迴，不為六根六塵，乃至心華，發明在甚麼處？
此之一段，是宗鏡所說之文，乃科家善能點化，
裁長補短，續成一段文義，祇是於人發明自性也。
只這一卷經者，不但六道具足，乃至情與無情，悉皆具足。
華嚴經云：有一大經卷，量等三千界，在一微塵中，一切塵亦然也。
優曇老祖頌曰：一卷真經念處真，言言流出盡黃金，
幾多紙上尋文義，錯過西來佛祖心是也。
orig::  ^674b22

盖為受身之後，妄為六根六塵埋沒此一段靈光，
終日冥冥，不知不覺。
commentary::  ^674b42

此是科家自伸問答之辭。
曰：既是此經具足，如何不似聖人放光動地？
故答：盖為受身之後，妄被根塵埋沒。
妄者，非真實之有也。
心經云：是故空中無色，無受想行識，無眼耳鼻舌身意，無色聲香味觸法。
此明般若體上既無根塵，故云妄為六根六塵埋沒。
古人道：可惜無價之寶，隱在陰入之坑，
何日得靈光獨耀，逈脫根塵去也？
終日冥冥者，言此眾生雖具此經，背覺合塵，
迷己逐物，故云不覺不知也。
orig::  ^674b46

故我佛生慈悲心，願救一切眾生，齊超苦海，共證菩提。
commentary::  ^674c16

故者，所以也。因眾生本具此段光明，迷惑不知，
所以佛興四無量心，慈能與樂，悲能拔苦，
願救一切眾生，起四弘誓願，化五乘眾生也。
苦海者，以生死苦無邊，故喻如海。
故我佛出世，種種言教，普令齊超苦海，共證菩提之道也。
orig::  ^674c20

所以在舍衛國為說是經。
commentary::  ^674c30

所以者，結前也。為說者，生後也。
茲因前來眾生，以本有之經埋沒，不知所以，
為說此經，發明本有之智也。
orig::  ^674c32

大意只是為人解粘去縛，直下明了自性，
免逐輪廻，不為六根六塵所惑。
commentary::  ^674c38

大意者，明佛說此金剛經大端主意，要人解去我人眾生四相，
及於我所，直下明了真空之性，超出輪迴，不被根塵所惑也。
粘縛者，眾生認我，則六根粘湛，妄認我所，
則六塵拴縛，我尚空無，根塵何有，我法兩空，故云解粘去縛也。
我粘既解，法縛既去，自性既明，輪迴自免，
六根六塵，自然不能所惑也。
orig::  ^674c42

若人具上根上智，不撥自轉，是胸中自有此經。
commentary::  ^675a6

此是科家勉勵行人也。
若是上根之人，不撥自轉者，靈機活落，
不勞指撥，不假佛祖言教，向自己胸中拈出此經，
可謂不從千聖借，豈向萬機求。
如云：一生慵懶作，憎重祇便輕。
他家學事業，余持一卷經。
無心裝標軸，來去省人擎。
應病則說藥，方便度眾生。
但自心無事，何處不惺惺。
斯亦胸中自有此經也。
orig::  ^675a8

且將置三十二分於空間無用之地，亦不是過。
commentary::  ^675a22

乃是科家與人拈情也。
恐人向此經上作活計，故將此三十二分置於空間之地，亦不是過。
欲使行人離言說，捨筌#CB04590;，直下薦取本有真經矣。
orig::  ^675a24

如或未然，且聽山埜與汝打葛藤去也。
commentary::  ^675a30

此是科家先奪後縱也。
未然者，如或未薦本有之經，且聽山埜與汝鋪舒梗槩，註解分明。
如云若有中流之士，未能頓超，且於教法留心，
溫尋貝葉，精搜義理，傳唱敷揚，報佛恩德，故云打葛藤去也。
凡有語言文字，謂之葛藤也。
orig::  ^675a32

夫金剛經者，自性堅固，萬刼不壞，況金性堅剛也。
commentary::  ^675a42

金剛者，標喻也。以自性堅固，萬刼不壞，故比況金性堅剛。
引喻論云：帝釋金剛寶，能滅阿修羅，智碎煩惱山，能壞亦如是。
orig::  ^675a44

般若者，智慧也。
commentary::  ^675b2

梵語般若，唐言智慧。
是故如來以智慧力鑿人我山，以智慧因取煩惱鑛，以智慧火煉成佛性也。
orig::  ^675b4

波羅蜜者，登波岸義也。
commentary::  ^675b8

梵語波羅蜜，唐言到彼岸。
迷則此岸，悟則彼岸者矣。
orig::  ^675b10

見性得度，即登彼岸；未得度者，即是此岸。
commentary::  ^675b14

此乃解釋登彼岸之義也。
若見自性，度生死流，登涅槃之岸也。
orig::  ^675b16

經者，徑也。我佛若不開箇徑路，後代兒孫又向甚麼處進步？
commentary::  ^675b20

諸家解釋經之一字，以貫攝常法四字註解。
今科家以徑之義而釋經者，引喻指示。
如遠行人，依徑路而進，則無顛險迷錯。
此比修道行人，依經中般若智而修，則得成佛。
故云：我佛若不開箇徑路，後代兒孫向甚麼處進步也。
orig::  ^675b24

且道這一步又如何進？
commentary::  ^675b34

撒手懸崖下，分身萬象中。
頭頭元是道，法法現真容。
orig::  ^675b36

看取下文提綱。
commentary::  ^675b40

此一著語，分明指示，要人著眼薦取。
orig::  ^675b42

此經深旨，無相為宗，顯妄明真。
commentary::  ^675b44

此是科家將此經深旨從頭解釋，以無相為宗，即無住也。
以明真為用，顯妄體本空，真理自顯也。
此經深旨者，即所詮真理不屬有為，故云無相。
顯妄者，不言斷妄明真，却云顯妄明真者，
盖妄即真故，如波即水，不必離波求水，故云顯妄明真也。
orig::  ^675b46

提綱要旨。劒鋒微露，掃萬法之本空。
commentary::  ^675c8

提綱要旨者，以般若真空為此經提綱緊要之旨，
如網有綱繩，眾目不亂也。
劒鋒者，喻般若大智慧劒，能斷眾生我人壽者四相，
掃除凡夫二乘人法執情，故云掃萬法之本空也。
orig::  ^675c10

心華發明，照五蘊之非有。
commentary::  ^675c18

心華者，心喻理，華喻身，人人本具此心，
被五陰身盖覆，所以不明此心。
今以此經般若智照破五蘊，非有顯出真心之體，
故經云觀自在菩薩行深般若波羅蜜多時，
照見五蘊皆空，度一切苦厄是也。
orig::  ^675c20

直得雲收雨霽，海湛空澄。
commentary::  ^675c28

雲收者，喻人空理也。
呈上照五蘊之非有，而空我執之情也。
雨霽者，唯顯一色晴空，譬般若智顯也。
海湛者，喻法空理也。
言大海波浪，以喻諸法。
今言海湛者，波浪息矣。
喻諸法皆空，則法執破矣。
故上文云：掃萬法之本空也。
空澄者，海既澄清，十方虗空現於海中。
空海不分，虗融湛寂，上下交映，朗然無別。
此是人法兩空，混元之體相也。
orig::  ^675c30

快登般若慈舟，直到菩提彼岸。
commentary::  ^675c44

此是科家誡勉修進之義。
快者，速疾也。慈航者，喻般若智為慈航也。
菩提彼岸者，喻本覺真心也。
要人登般若之舟，而出生死苦海，直到涅槃之彼岸矣。
orig::  ^675c46

且道心華發明在甚麼處？
commentary::  ^676a6

乃是科家徵審前義之辭。
前文以般若智掃除萬法，心華發明，照破五蘊。
此云發明之後，向甚麼處安身立命？
此是問義要人著眼。
orig:: 
　　太湖三萬六千頃，月在波心說向誰
commentary::  ^676a8

此是科家伸答上文之義，分明指示安身處，唯要學人自惺也。
誌書云：五湖者，一太湖，二謝陽湖，三洞庭湖，
四丹陽湖，五官亭湖，又名彭蠡澤，今鄱陽湖是也。
太湖周五百里，有三萬六千頃，水面長八百餘里，
只見日月出沒水上，故云月在波心也。
說向誰者，喻上文心華發明向甚麼處，
到此言語道斷，心行處滅也。
如云：月到天心處，風來水面時，一般清意味，料得少人知。
orig:: 
　　法王權實令雙行，電捲風馳海嶽傾。
　　霹#CB15439;一聲雲散盡，到家元不涉途程。
commentary::  ^676a16

法王者，言佛於諸法自在，謂之王也。
出現世間，說權實教，以權智能說法，以實智能證理，
非權無以說法，非實無以證理，前二十年言權教，
後二十年言般若，權實並進，故云令雙行也。
電捲者，明佛說般若時，直顯真空，掃除萬法，
如電捲風馳，海竭山碎也。
霹#CB15439;一聲者，喻般若現前，
心外無法，如雲散長空，心月獨朗，唯一真智，
無證無修，本來具足，所以到家元不涉途程也。
orig:: 
　　西方淨土人人有，不假修持已現前。
　　諸上善人如見性，阿彌陀佛便同肩。
commentary::  ^676a36

前二句言淨土唯心，不從外得，人人皆有，
不待修持，自然現前。
所以淨名云：心淨即佛土淨是也。
後二句言自性彌陀，若能見得，不離動用。
故傅大士云：夜夜抱佛眠，朝朝還共起。
起坐鎮相隨，語默同居止。
纖毫不曾離，如身影相似。
欲知佛去處，只這語聲是。
orig:: 
　　無始無明幻色迷，夢魂生死幾千廻。
　　一條直路超三界，但念彌陀歸去來。
commentary::  ^676b8

無明者，乃十二因緣之首，此流轉門也。
無始者，言最初無明，不覺生三細境界，為緣長六粗。
自無明緣行，行緣識，識緣名色已來，名為幻色。
是無明所幻之色，既有一迷，執之為我，便有我所。
因我所故，起惑造業，受種種身，過去因，
現在果，現在因，未來果，相續不斷，死了生，
生了死，如夢中作夢相似，不知幾千廻，
只在三界，無因得出。
故科家慈悲太切，指出方便之門，故云一條直路超三界，無曲遶也。
此法門名為橫出三界，但有信願念佛，
決定往生，故云但念彌陀歸去來也。
銷釋金剛科儀會要註解卷第二
w:: 釋音
note:: 爰 ^676b24

〔音原，為也，於也。〕握
〔音岳。〕帙
〔音直，小槖也，書衣也。〕
蔀
〔音部草名。〕鐫
〔音鎸，鑽也。尖□，錐也。〕
愔 ^676c4

〔音因安和#CB15032;悅#CB15032;。〕
 #CB00626;
〔音□，毛布。〕鑿
〔音作，穿也。〕篡
〔音#CB17829;，沮類也，又鑽上聲。〕
茞
碩 ^676c6

〔音石，天也。〕懇
〔音墾，悲也，誠也，信也。〕
涘
〔音士，水涯也。〕肘
〔音帚，臂節也。〕閬 ^676c8

〔音浪。〕苑
〔音遠，養禽獸園也。〕
挨
〔音矮，推也。〕拶
〔音雜，逼〡也。〕瞥
〔音撇，目〡也。〕剩
誵 ^676c10

〔音肴，言不恭謹也。〕
訛
〔音囮，謬也，舛也。〕綟
〔音利。〕刎
〔音吻，割也。〕矜
〔勤經二音。〕潺 ^676c12

〔音說〡湲流#CB15032;。〕
髑
〔音獨〡婁頭也。〕髏
〔音婁，髑婁也。〕瑗
〔音願，玉名也。〕滯
筋 ^676c14

〔音斤，肉之力。〕疲
〔音皮，乏也，勞也。〕鑊
〔音活，鼎〡也。〕娛
〔音魚，樂也。〕掣
〔音徹，挽也。〕汾 ^676c16

〔音焚。〕隰
〔音習，下濕也。〕啖
〔音淡。〕鱠
〔音貴，魚膾細切肉也。〕
蕚
〔音鄂，花鄂也。〕庖
〔音袍〕縻 ^676c18

〔音迷，牛迷也。〕絆
〔音辨。覊，〡也。〕鱉
〔音別，俗鼈也。〕 #CB10437;
〔音卓，鳥食也。〕#CB00746;
〔音掉。〕撤 ^676c20

〔音摺，剝也。〕陂
〔音#CB16078;，澤鄣也，池也。〕
雱
〔音滂，雪盛#CB15032;。〕
譴
〔音欠，謫問也，責也。〕
廐
笟 ^676c22

〔音罩，篱也。〕脇
〔音恊，身左右腋下也。〕
誕
〔音旦，大也。天子生曰降旦。〕
餌
齡 ^676c24

〔音零。〕鄂
〔音惡，口中上惡也。〕
詰
〔音乞，治也，問罪也。〕
軾
〔音式，車前#CB17827;，又兵車也。〕
姬 ^676c26

〔音基。皇帝居其水以為姓。〕
偉
〔音葦。〕訐
〔音結，攻人之陰私也。〕
牾
〔音悟，相觸也，逆也。〕
蕃 ^676c28

〔音煩，茲也，息也。又音番，屏也。〕
躡
〔音聶，踐也。〕笻
〔音窮，竹名為杖。〕皴
〔音逡，皵也。〕皹
弭 ^676c30

〔音米，息也，忘也，止也。〕
葦
〔音委，葭也。〕諡
〔音示，謙行之號，又音益笑#CB15032;。〕
裰
塢 ^676c32

〔音五，村五也。〕袴
〔音褲，#CB17835;衣也。
亦作。〕逶
〔音威。迱也。行#CB15032;。〕
迤
嵐 ^676c34

〔音蘊，大風也。〕湫
〔音啾，水多，又音秋。〕
涸
〔音霍，水竭也，盡也。〕
襁
褓 ^676c36

〔音保，小兒衣也。〕轍
〔音褶，車行迹也。〕洶 ^676c38

〔音凶。〕蝙
〔音編〡蝠，亦名蠟#CB08381;，
亦名仙鼠，又名服翼。〕
蝠
〔音幅，蝙〡也。〕斃
薨 ^676c40

〔音轟，王逝也。〕悼
〔音到，惧也。儀禮云：七，一曰悼也。〕
唼
〔音雜。〕嚙
〔音交，齧也。〕緇 ^676c42

〔音支，黑色也。〕謐
〔音密，靜也。〕倐
〔音束，光動也。〕捷
〔音節。〕閭
〔音廬。〕貽
〔音移，玄□也。〕 #CB04326; ^676c44

〔音痴。〕 #CB02389;
〔音縛。〕韈
〔音襪。〕嚂
〔音爛。〕娜
〔音那，上聲，美#CB15032;。〕
謨
〔音模，議謀也。〕餚
〔音肴，饌也。〕#CB00859; ^676c46

〔音業，妖也。又姓也。〕
罥
〔音絹，佳也。係，取也。〕
隙
〔音乞，壁孔也，裂也，門也。〕
叡
 #CB01199; ^676c48

〔音略，利也。〕鄱
〔音婆。豫章有鄱陽縣。〕
蟸
〔音离旬傳有谷离主谷又音鹿。〕
距 ^677a2

〔音巨，鷄距也。〕酢
〔醋昨二音。〕誄
〔音畾，累也。〕萇
〔音長。詩曰：隰有長楚，蔓生如桃。〕
囮
〔音由。〕奩 ^677a4

〔音連，香車也。〕 #CB17834;
〔音迍，真也，正也。〕諄
〔音#CB17834;，誡#CB17834;正也。〕
 ^677a6
