
other:: 
other:: 大佛頂如來密因修證了義諸菩薩萬行首楞嚴經要解卷第九
other:: 唐天竺沙門般剌蜜諦譯
other:: 烏萇國沙門彌伽釋迦譯語
other:: 菩薩戒弟子前正議大夫同中書
other:: 門下平章事清河房融筆受
author:: 溫陵開元蓮寺比丘戒如解
commentary:: 
△二、修行真要。阿難見性，未能證入，譬遇華屋，
不得其門，遂請修行方便。
前示真基，則華屋之址也。
此示真要，則華屋之門也。
文二：一、解結真要二：一、阿難牒請。
orig::  ^822b41

阿難白佛言：世尊！
如來雖說第二義門，今觀世間解結之人，
若不知其所結之元，我信是人終不能解。
世尊！我及會中有學聲聞亦復如是，從無始際與諸無明俱滅俱生，
雖得如是多聞善根，名為出家，猶隔日瘧。
commentary::  ^822c4

前第二義門，令審業本。
文云：不見所結，云何知解？
故此牒之而請也。
諸無明通根本枝末也，方能暫伏，未能永斷，
故如隔日瘧，由不知結解真要故也。
orig::  ^822c14

惟願大慈哀愍淪溺，今日身心云何是結？
從何名解？亦令未來苦難眾生得免輪迴，不落三有。
作是語已，普及大眾五體投地，雨淚翹誠，佇佛如來無上開示。
commentary::  ^822c20

身心結惑，實未來苦難之本。
解結之元，實免脫輪迴之要。 ^822c26

△二、真慈開示四：初、金手摩頂。
orig::  ^822c28

爾時，世尊憐愍阿難及諸會中諸有學者，
亦為未來一切眾生，為出世因作將來眼，以閻浮檀紫金光手摩訶難頂。
commentary::  ^822c30

先摩其頂，表無上開示也。
△二、光瑞助顯。
orig::  ^822c36

即時，十方普佛世界六種震動，微塵如來住世界者，
各有寶光從其頂出，其光同時於彼世界來祇陀林灌環來頂，
是諸大眾得未曾有。
commentary::  ^822c38

六震者，動、起、涌、吼、震、擊，表破六根妄結也。
諸佛頂光灌釋迦頂者，示同發明無上頂法故。
次復同音宣告阿難：
orig::  ^822c44

於是阿難及諸大眾，俱聞十方微塵如來，
異口同音告阿難言：善哉阿難！
汝欲識知俱生無明，使汝輪轉生死結根，唯汝六根更無他物。
汝復欲知無上菩提，令汝速證安樂解脫寂靜妙常，亦汝六根更非他物。
commentary::  ^823a2

異口同告者，示諸佛脫生死證菩提，皆由斯要也。
俱生即根本無明也。
生死妙常同因六根者，知見立知故輪生死，
知見無見即證妙常，如下所明。 ^823a10

△三、阿難疑問。
orig::  ^823a14

阿難雖聞如是法音，心猶未明，稽首白佛：
云何令我生死輪迴，安樂妙常，同是六根，更非他物？
commentary::  ^823a18

△四、正示真要二：一、總示二：一、長行。
orig::  ^823a22

佛告阿難：根塵同源縛脫無二，識性虗妄猶如空華。
阿難！由塵發知因根有相，相見無性同於交蘆。
是故汝今知見立知即無明本，知見無見斯即涅槃無漏真淨，
云何是中更容他物？
commentary::  ^823a24

根塵本真，故曰同源。
結解俱幻，故曰無二。
夢識無初，故譬空華。
物境成有，故由塵發知，因根有相。
此根塵識，譬如束蘆，互相依倚，雖粗有相，其體全空。
故曰相見無性，同於交蘆。
既無自性，則隨緣轉變。
故於知見立識知之心，則結為無明之本。
於知見無見覺之妄，則解為涅槃真淨。
既曰真淨，豈容立知。
故曰云何是中更容他物。
此總示妄結依根塵識起，但妄識不立，則妄結自解。
是為解結真要，所以學道務去識情也。 ^823a32

△二、偈頌。
orig::  ^823a48

爾時，世尊欲重宣此義，而說偈言：
commentary::  ^823b2

偈，文句也。梵語祇夜云應頌，應長行而頌也。
伽陀云諷誦，不應長行而孤起也。
文二。 ^823b4

△初祇夜
orig:: 
　　真性有為空，緣生故如幻，無為無起滅。
　　不實如空華。　言妄顯諸真。
　妄真同二妄。
　　猶非真非真，云何見所見？
　中間無實性，
　　是故若交蘆
commentary::  ^823b6

真性之中，有為之法皆空，則根塵本空。
此頌根塵同源也。
緣生之法皆幻，則縛脫亦幻。
此頌縛脫無二也。
起滅之法皆無，則妄識元無。
此頌識性虗妄，猶如空華也。
妄法既無，真亦不立。
若言妄顯真，真還同妄。
真與非真，尚猶雙非。
見與所見，云何復存。
當知俱無實體，若交蘆耳。
此頌相見無性，同於交蘆也。
orig:: 
　　結解同所因，聖凡無二路。
　汝觀交中性。
　　空有二俱非，迷晦即無明，發明便解脫
commentary::  ^823b16

結解同所因，聖凡無二路。
頌同是六根更非他物也。
汝觀下。牒根塵無體徒因妄結。
迷晦下。頌知見立。
知即無明本，知見無見斯即涅槃也。 ^823b34

△二伽陀
orig:: 
　　解結因次第　六解。
一亦亡　根，選擇圓通。
　　入流成正覺
commentary::  ^823b38

躡前結解之義，起後圓通之文也。
六解則根拔，一亡則湛圓。
選得圓根，則入聖流，證聖果矣。
orig:: 
　　陀那微細識，習氣成暴流，真非真恐迷。
　　我常不開演
commentary::  ^823b44

頌根結初起之由也。
阿陀那，此云執持，謂執持種子，發起現行，
即第八梨耶初起之相，故曰微細。
含藏種子為習氣，積生識浪為暴流，湛由是分，結由是起也。
此識依真如，合生滅，雜乎真妄之間，故曰真非真也。
若以為真，恐迷妄習而自誤，以為非真，
恐迷自性而外求，故權小教中，皆不開演也。
深密經曰：阿陀那識甚微細，一切種子成暴流，
我於凡愚不開演，恐彼分別執為我。
外道所執神我，即此識也。
orig:: 
　　自心取自心，非幻成幻法，不取無非幻。
　　非幻尚不生，幻法云何立
？
commentary::  ^823c4

頌解結入圓之要也。
一切諸法，唯心所現。
而於中取著，妄成根結。
是自心取自心，非幻成幻法也。
由妄取故，有幻非幻。
若不妄取，非幻亦無。
非幻尚無，幻法何有。
幻法不立，則根塵頓淨，圓通現前矣。
orig:: 
　　是名妙蓮華　金剛王寶覺　如幻三摩提。
　　彈指超無學。　此阿毗達磨，十方薄伽梵，
　　一路涅槃門
commentary::  ^823c26

結頌真要也。此之法門，於淨不著，於染不汙，名妙蓮華。
根境結惑，擬之則銷，名金剛王覺。
即為無為，亡情絕解，名如幻正受。
依此修進，一彈指間，可超無學而入圓位也。
阿毗達磨云：無比法，十方如來逈出生死，
速證寂常，莫不由斯。
故曰：十方薄伽梵，一路涅槃門。
薄伽尊號具六義，謂自在、熾盛、端嚴、名稱、
吉祥、尊貴。 ^823c40

△二、詳明二。一、重請。
orig::  ^824a4

於是阿難及諸大眾，聞佛如來無上慈誨，
祇夜伽陀雜糅精瑩，妙理清徹心目開明，歎未曾有。
commentary::  ^824a6

二偈並頌而雙美，故曰雜糅精瑩。
orig::  ^824a10

阿難合掌頂禮白佛：我今聞佛無遮大悲性淨妙常真實法句，
心猶未達六解一亡舒結倫次，惟垂大慈再愍斯會及與將來，
施以法音洗滌沉垢。
commentary::  ^824a12

無遮大悲，言其博濟也。
性淨妙常，真實法句，則真妄兩忘，稱性之談也。
沉垢微細，結惑也。 ^824a18

△二、巧示二：一、示結之由。
orig::  ^824a20

即時如來，於師子座，整涅槃僧，斂僧伽梨，
擥七寶几，引手於几，取劫波羅天所奉華巾，
於大眾前，綰成一結，示阿難言：此名何等？
阿難大眾，俱白佛言：此名為結。
於是如來，綰疊華巾，又成一結，重問阿難：此名何等？
阿難大眾，又白佛言：此亦名結。
如是倫次，綰疊華巾，總成六結，一一結成，
皆取手中所成之結，持問阿難：此名何等？
阿難大眾，亦復如是，次第酬佛：此名為結。
commentary::  ^824a24

涅槃，僧裏衣也。僧伽梨，大衣也。
劫波羅云時分，即夜摩天所獻巾也。
綰，縈結也。巾喻一性，綰喻妄動，結喻六妄。
一一詳問者，使悟凡所妄動，皆為結業也。
orig::  ^824a40

佛告阿難：我初綰巾，汝名為結，此疊華巾先實一條，
第二、第三云何汝曹復名為結？
阿難白佛言：世尊！
此寶疊華緝績成巾，雖本一體，如我思惟，
如來一綰得一結名，若百綰成，終名百結，
何況此巾秪有六結，終不至七，亦不停五，
云何如來秪許初時第二、第三不名為結？
佛告阿難：此寶華巾，汝知此巾元止一條，
我六綰時，名有六結，汝審觀察，巾體是同，因結有異。
於意云何？初綰結成，名為第一，如是乃至第六結生，吾今欲將第六結名成第一不？
不也，世尊！六結若存，斯第六名終非第一，
縱我歷生盡其明辯，如何令是六結亂名？
佛言：如是，六結不同，循顧本因，一巾所造，
令其雜亂，終不得成。
commentary::  ^824a48

一真如體，無異無同。
六妄結根，確然異執。
orig::  ^824b24

則汝六根亦復如是，畢竟同中生畢竟異。
commentary::  ^824b26

結，顯也。
△二、示解之要二：初、總敘。
orig::  ^824b28

佛告阿難：汝必嫌此六結不成，願樂一成，復云何得？
阿難言：此結若存，是非蜂起，於中自生，
此結非彼，彼結非此。
如來今日若總解除，結若不生，則無彼此，
尚不名一，六云何成？
佛言：六解一亡，亦復如是。
commentary::  ^824b30

不成，謂是非蜂起，不成一體也。
願樂一成，莫非解除，結惑不生，則同異圓泯。
故曰：尚不名一，六云何成？
orig::  ^824b38

由汝無始心性狂亂，知見妄發，發妄不息，勞見發塵。
如勞目睛則有狂華，於湛精明無因亂起。
一切世間山河大地、生死涅槃，皆即狂勞顛倒華相。
commentary::  ^824b44

前明所結惑業之理，此明能結狂妄之心也。
狂心之結妄境，如勞目之見狂華，故曰皆即狂勞。 ^824c2

△二詳示。
orig::  ^824c4

阿難言：此勞同結，云何解除？
如來以手將所結巾偏掣其左，問阿難言：如是解不？
不也，世尊。旋復以手偏牽右邊，又問阿難：如是解不？
不也，世尊。佛告阿難：吾今以手左右各牽，
竟不能解，汝設方便，云何解成？
阿難白佛言：世尊，當於結心解即分散。
佛告阿難：如是，如是。
若欲除結，當於結心
commentary::  ^824c8

偏掣左右，喻依偏權之教。
不知真要，適重狂勞。
故欲解狂勞，當解狂心。
知解狂心，則不藉偏權肯綮修證矣。
orig::  ^824c20

阿難！我說佛法從因緣生，非取世間和合麤相。
如來發明世出世法，知其本因隨所緣出，
如是乃至恒沙界外一滴之雨亦知頭數，
現前種種松直棘曲、鵠白烏玄皆了元由。
是故，阿難！隨汝心中選擇六根，根結若除塵相自滅，諸妄消亡不真何待？
commentary::  ^824c26

令依出世正智，審擇根結本因而解之也。
若得正智，不惟能知根結本因，雖沙界萬類，皆了元由矣。
orig::  ^824c36

阿難，吾今問汝，此劫波羅巾六結現前，
同時解縈，得同除不？
不也，世尊。是結本以次第綰生，今日當須次第而解。
六結同體，結不同時，則結解時云何同除？
commentary::  ^824c40

示六不頓解，必由其序也。
orig::  ^824c46

佛言：六根解除亦復如是。
此根初解先得人空，空性圓明成法解脫，
解脫法已俱空不生，是名菩薩從三摩地得無生忍。
commentary::  ^824c48

了煩惱結，皆由著我，則於我無著，離煩惱障，是得人空也。
了所知結，皆由著法，則於法無著，離所知障，
是得法空，名法解脫。
人法雙解，是名俱空，而俱空亦泯，心無所起，是從正受得無生忍也。
觀音初於聞中，入流亡所，動靜二相，了然不生，即先得人空也。
如是漸增，聞所聞盡，盡聞不住，覺所覺空，即成法解脫也。
空覺極圓，空所空滅，即俱空不生也。
生滅既滅，寂滅現前，即得無生忍也。 ^825a6

△二、入圓真要二。
一、牒請。
orig::  ^825a20

阿難及諸大眾，蒙佛開示，慧覺圓通，得無疑惑。
一時合掌，頂禮雙足，而白佛言：我等今日，
身心皎然，快得無礙。
雖復悟知一六亡義，然猶未達圓通本根。
世尊！我輩飄零，積劫孤露，何心何慮，預佛天倫？
如失乳兒，忽遇慈母。
若復因此，際會道成，所得密言，還同本悟，
則與未聞，無有差別。
惟垂大悲，惠我祕嚴，成就如來，最後開示。
作是語已，五體投地，退藏密機，冀佛冥授。
commentary::  ^825a24

慧覺圓通，存乎一心，已蒙開示，故身心皎然。
圓通本根，冥乎萬法，猶未通達，故冀佛冥授也。
密言，即發明慧覺之言也。
祕嚴，即圓通本根祕要也。
慧覺圓通，我固有之，故雖因密言，還同本悟。
若不開祕嚴，則與未聞無異，故別求開示也。
二十五聖，於根塵七大，各悟圓通，是知本根冥乎萬法也。
佛不顯說，而因眾敷陳，是謂冥授。
退藏密機，即息慮凝心也。 ^825a38

△二、廣示四：初、總發。
orig::  ^825b4

爾時，世尊普告眾中諸大菩薩及諸漏盡大阿羅漢：
汝等菩薩及阿羅漢，生我法中得成無學。
吾今問汝，最初發心悟十八界，誰為圓通？
從何方便入三摩地？
commentary::  ^825b6

圓通二十五門，即十八界七大也。
七大自十八界開，故此不言。
夫根器萬法，唯十八界七大攝盡，故此備陳，
欲令行人於根身器界種種法上，顛沛造次，
得真圓通，無少滯也。 ^825b12

△二、詳明五一六塵，悟入六一聲塵。
orig::  ^825b18

憍陳那五比丘即從座起，頂禮佛足而白佛言：
我在鹿苑及於雞園，觀見如來最初成道，於佛音聲悟明四諦。
佛問比丘：我初稱解，如來印我名阿若多妙音密圓，我於音聲得阿羅漢。
佛問圓通：如我所證，音聲為上。
commentary::  ^825b22

阿若多因聲圓悟，故曰妙音密圓。
下云妙色密圓，妙香密圓，因味覺明，妙觸宣明，
妙法開明，文意同此二十五門。
初標聲塵者，先此方教體也。
雞園無憂王造，以迎佛也。 ^825b32

△二色塵
orig::  ^825b38

優波尼沙陀即從座起，頂禮佛足而白佛言：
我亦觀佛最初成道，觀不淨相生大厭離，
悟諸色性，以從不淨白骨微塵歸於虗空。
空色二無，成無學道，如來印我名尼沙陀。
塵色既盡，妙色密圓，我從色相得阿羅漢。
佛問圓通：如我所證，色因為上。
commentary::  ^825b40

波尼沙陀云：塵性因塵悟解得名。
昔多貪欲，佛令作不淨觀，觀此色身，皆即空塵，而因色圓悟。 ^825c2

△三香塵
orig::  ^825c4

香嚴童子即從座起，頂禮佛足而白佛言：我聞如來教我諦觀諸有為相。
我時辭佛，宴晦清齋，見諸比丘燒沉水香，香氣寂然來入鼻中。
我觀此氣，非木、非空、非煙、非火，去無所著，
來無所從，由是意消，發明無漏，如來印我得香嚴號。
塵氣倐滅，妙香密圓，我從香嚴得阿羅漢。
佛問圓通，如我所證，香嚴為上。
commentary::  ^825c8

徧觀有為，而因香圓悟，得童真位，故名童子辭佛。
宴晦者，宴坐晦迹，齋心作觀也。
木煙皆非，去來不有，意無所緣故。
由是意銷，而發明無漏塵氣滅，故妙香密圓也。 ^825c20

△四味塵
orig::  ^825c26

藥王、藥上二法王子并在會中，五百梵天即從座起，
頂禮佛足而白佛言：我無始劫為世良醫，
口中甞此娑婆世界草木金石名數凡有十萬八千，
如是悉知苦、酢、鹹、淡、甘、辛等味，并諸和合俱生變異，
是冷、是熱，有毒、無毒，悉能徧知。
承事如來，了知味性非空、非有，非即身心、
非離身心，分別味因從是開悟。
蒙佛如來印我昆季藥王、藥上二菩薩名，
今於會中為法王子，因味覺明，位登菩薩。
佛問圓通：如我所證，味因為上。
commentary::  ^825c28

善救功成，堪紹佛位，名法王子，曠劫為醫，常善救人也。
言分別味因者，謂了知味性，而發明非空有離即之圓因，
乃指圓通本根，非謂因之悟入也。
前言色因，後言水因，法因同此。 ^825c44

△五觸塵
orig::  ^826a2

 #CB02494;陀婆羅并其同伴十六開士，
即從座起，頂禮佛足，而白佛言：我等先於威音王佛聞法出家，
於浴僧時，隨例入室，忽悟水因，既不洗塵，
亦不洗體，中間安然，得無所有，宿習無忘，
乃至今時從佛出家，令得無學。
彼佛名我#CB02494;陀婆羅，
妙觸宣明，成佛子住。
佛問圓通：如我所證，觸因為上。
commentary::  ^826a4

 #CB02494;陀婆羅云：賢護！
洗塵、洗體及塵體之中，少有所得，皆妄觸妄覺故。
得無所有，則妙觸宣明，成佛真子，名佛子住。
以善能守護，令妄不起，令覺不動，故名賢護。 ^826a16

△六法塵
orig::  ^826a22

摩訶迦葉及紫金光比丘尼等，即從座起，
頂禮佛足，而白佛言：我於往劫，於此界中，
有佛出世，名日月燈，我得親近，聞法修學。
佛滅度後，供養舍利，然燈續明，以紫光金，塗佛形像。
自爾已來，世世生生，身常圓滿紫金光聚。
此紫金光比丘尼等，即我眷屬，同時發心。
我觀世間六塵變壞，唯以空寂修於滅盡，
身心乃能度百千劫，猶如彈指。
我以空法成阿羅漢，世尊說我頭陀為最，
妙法開明，消滅諸漏。
佛問圓通，如我所證，法因為上。
commentary::  ^826a24

摩訶迦葉，大飲光也。
其身金色，光吞日月。
因觀塵變，悟法空寂，遂修滅盡定。
以滅意根，不緣法塵，得無生滅，故越百千劫如彈指頃。
于今於鷄足山待彌勒，乃入此定也。
頭陀云抖擻，以能抖擻法塵為號。 ^826a42

△二、六根悟入五。
一、眼根
orig::  ^826b2

阿那律陀即從座起，頂禮佛足而白佛言：
我初出家常樂睡眠，如來訶我為畜生類。
我聞佛訶啼泣自責，七日不眠失其雙目。
世尊示我樂見照明金剛三昧，我不因眼觀見十方，
精真洞然如觀掌果，如來印我成阿羅漢。
佛問圓通如我所證，旋見循元斯為第一。
commentary::  ^826b4

阿那律，此云無貧，乃白飯王子，證得天眼，
樂見照明，即天眼定也。
定成四大淨色，半頭而發障暗，皆矚照大千界，
故曰精真洞然，旋見循元，即反妄任真也。 ^826b14

△二、耳根後特標三鼻根。
orig::  ^826b20

周利槃特迦即從座起，頂禮佛足而白佛言：
我闕誦持無多聞性，最初值佛聞法出家，
憶持如來一句伽陀，於一百日得前遺後、得後遺前。
佛愍我愚，教我安居調出入息。
我時觀息微細窮盡，生住異滅諸行剎那，
其心豁然得大無礙，乃至漏盡成阿羅漢，住佛座下印成無學。
佛問圓通如我所證，反息循空斯為第一。
commentary::  ^826b22

周利槃特迦，此云繼道，即誦#CB00416;比丘也。
宿以恡法，報性散鈍，佛令數息攝心，因而了悟生住異滅諸行無常，
故反生滅息，循無生空而得圓證。 ^826b36

△四舌根
orig::  ^826b40

憍梵鉢提即從座起，頂禮佛足而白佛言：
我有口業，於過去劫輕弄沙門，世世生生有牛呞病。
如來示我一味清淨心地法門，我得滅心入三摩地，
觀味之知非體非物，應念得超世間諸漏，
內脫身心外遺世界，遠離三有如鳥出籠，
離垢消塵法眼清淨成阿羅漢，如來親印登無學道。
佛問圓通如我所證，還味旋知斯為第一。
commentary::  ^826b44

憍梵鉢提，此云牛呞，乃輕弄報也。
佛為遮謗，賜之數珠，令常念佛，是謂一味心地法門。
能滅心緣，得入正受，亦因教觀舌根，甞味入道。
觀舌之知，不從體生，不因物有，妄緣併絕，名得滅心入三摩地。
眾生所以迷淪有漏，由心緣不斷故。
滅心絕緣，即超諸漏，遺器界也。
不著塵味，不隨妄知，是謂還味旋知。 ^826c10

△五身根
orig::  ^826c22

畢陵伽婆蹉即從座起，頂禮佛足，而白佛言：
我初發心，從佛入道，數聞如來說諸世間不可樂事。
乞食城中，心思法門，不覺路中毒刺傷足，舉身疼痛。
我念有知，知此深痛，雖覺覺痛，覺清淨心，無痛痛覺。
我又思惟：如是一身，寧有雙覺？
攝念未久，身心忽空。
三七日中，諸漏虗盡，成阿羅漢，得親印記，發明無學。
佛問圓通，如我所證，純覺遺身，斯為第一。
commentary::  ^826c24

畢陵伽婆蹉云：餘習，多我慢習也。
不可樂事，一切苦事也。
思不可樂法而觸不可樂事，因而正觀，
為有知故，知此深痛。
雖覺有知之心能覺深痛，反覺清淨之心曾無痛覺。
然此存雙覺，其覺未純，故又思而進之。
至於身觸皆亡，故諸漏虗盡；知痛俱寂，故純覺遺身也。 ^826c38

△六意根
orig::  ^826c48

須菩提即從座起，頂禮佛足而白佛言：
我曠劫來心得無礙，自憶受生如恒河沙，
初在母胎即知空寂，如是乃至十方成空，
亦令眾生證得空性，蒙如來發性覺真空，
空性圓明得阿羅漢，頓入如來寶明空海，
同佛知見印成無學，解脫性空我為無上。
佛問圓通如我所證，諸相入非非所非盡，旋法歸無斯為第一。
commentary::  ^827a2

須菩提曠劫解空，非唯一世。
了身空寂，故心得無礙，洞達宿命。
了境空寂，故十方成空。
自覺覺他，故亦令眾生證得空性。
然此唯小乘所證之空，於性覺真空猶未圓明。
故逮今發明性覺真空，乃能頓入寶明妙性真空之海，離二乘見而同佛知見也。
諸相入非，能所皆盡，葢融於寶明空海也。
旋諸有法，復歸至無，葢歸於寶明空海也。
大佛頂如來密因修證了義諸菩薩萬行首楞嚴經要解卷第九
w:: 音切
note:: 瘧 ^827a14

〔魚約切。〕糅
〔女又切。〕攬
〔音覽。〕綰
〔烏板切。〕緝
〔七入切。〕績
〔則力切。〕掣
棘 ^827a36

〔几力切。〕鵠
〔紅沃切。〕縈
〔於營切。〕呞
〔音詩。〕
 ^827a38
