高峯龍泉院因師集賢語錄卷之七
other:: 
# 諸般佛事門
諸般佛事門
other:: 
## 發道文
發道文〔此係遇人新喪就士。人所召引亡魂徃生佛地及安慰靈座用〕
〔唱和〕極樂世界〔眾和〕彌陀佛〔四聲〕觀音菩薩
〔眾和〕摩訶薩〔四聲〕勢至菩薩〔眾和〕摩訶薩
〔四聲〕海眾菩薩〔眾和〕摩訶薩〔四聲〕。 ^27a10

切以色身如夢。浮世非堅。
其生也石火電光。
其死也波澄水淨。
于日即有新故〔某甲〕世緣已盡。
命謝还空。猶慮敷排棺槨結束衣冠。
未蒙清淨有諸穢污。
今憑法水灌洒行裝。
悉令清淨俱獲嚴潔。
　〔淨水〕貪言依教持誦。
　〔伽陀〕
　　佛有閼伽水　灌洒諸塵勞　垢穢盡蠲除
　　悉令俱潔淨 ^27a14

〔淨水真言曰〕唵#CB15072;折羅舍尾吽吽
〔三遍〕 ^27a28

恭聞人生有限。逐光景以蹉跎。
世事無根。任浮葉而迅速。
假使神丹九轉印緩千鍾。
縱獨戰獨興至烏江而自刎。
任七擒七縱嘆孤境以空存。
徐寅賦言不死何皈。
武帝詩云長生不見。
誅龍好手斬獸嘍囉。
不知一性圓明。徒逞六根貪欲功名。
盖世無非大夢一場。
富貴驚人難免無常二字。
雷興電滅月落花殘。
溪山磨盡幾英雄。
風火散時無老少。
于日即有新故〔某甲〕傾辭人世奄化泉鄉。
恐在冥途慮生沈滯。
今為稱楊聖號。指出迷津。
韻擊洪鐘。振開幽壤。
仰憑法眾。恭阿彌陀接引新魂超昇樂國。
〔於此動法音讚唱〕 ^27a30

 [fg_../figures/X/X65p0027_01.gif] ^27b2

惟願接引新故〔某甲〕泉下去魂。
上嚴天界。 ^27c2

切以運慈缶於苦海莫若大雄。
秉惠燭於昏衢無非調御。
昔時大蠎離苦由郗氏聞諸佛供名。
曩日枯魚上天因流水稱寶勝名號。
此七大如來是四生慈父。
廣弘誓願救拔死生。
一稱其名萬罪俱滅。
有是利益故乃宣揚。
伏冀尊靈志心諦听。 ^27c4

 [fg_../figures/X/X65p0027_02.gif] ^27c14

惟願接引新故〔某甲〕泉下去魂。
上嚴天界。 ^27c18

百年光景全在剎那。
四大幻身豈能長久。
任是堆金似塔。命終而難買長生。
假饒積玉如山。限盡而安能延壽。
豈不見南鄰公子綠#CB15150;改而白髮生。
北里豪家昨日歌而今日哭。
人命似風前之燭。
浮生如火裏之氷。
夫子為六國之師由歸泉路。
世尊是三界之主尚奄双林。
堪嗟古聖今賢。難免出生入死。
于日即有新故某甲。
壽齡大限幻化歸空。
繐幃伸薦拔之誠。
緇侶盡虔恭之禱。
念無生偈。擊無常鍾。
願沐殊勳。超昇樂國。
　　〔諷〕諸行無常　是生滅法　生滅滅已　寂滅為樂
　　如來證涅槃　永斷於生死　亡者志心聽
　　當得無量樂〔各和三遍〕 ^27c20

惟願接引新故某甲。
泉下去魂。上嚴生界。 ^27d8

〔唱云〕第一鐘聲上通三十三天。
第二鐘聲下達一十八地。
第三鐘聲接引新故某甲上嚴生界〔咄〕。
　　亡者已拘棺槨　魂誠歸空作略
　　聞今法樂鳴聲　直往西方極樂 ^27d12

〔諷彌陀呪〕亡魂承呪〔和〕生天界。
other:: 
## 開明文
開明文 ^27d20

〔唱〕一切恭敬信禮〔和〕常住三寶〔任舉佛號〕。 ^27d24

紫金嚴相。白玉舒毫。
頂旋千螺。身分百億。
謹熱明香恭伸敬白。
十方盡虗空界三世過現未來一切無窮佛寶法寶僧寶。
萬靈有感天官地官水官。
四直功曹三界奏事。
冥司五道大神。追押二魂使者。
黃衣業道神君。奈何渡江使者。
家先宗祖住宅神祇。
惟願降赴法筵。鑒斯丹懇。
即據大元國某#CB16549;某縣鄉居里號住止陽道孝某甲。
伏為亡某甲享年幾歲。
於今月幾日傾辭世壽奄化泉鄉。
命僧於家鳴鐘發道。
猶慮人物往來踐踏宅舍。
擊鼓動鍾諸般哭泣。
冐犯家神恐生驚怖。
今依教典奉法行持。
摒起一宅神祇四圍禁將。
伏請諸神懸空而立。
喪車過後回鎮方隅。
秘密妙言依教持誦。
　〔伽陀〕 ^27d26

佛有阿伽水。神識願遙知。
一滴略纔沾。百凶無所忌。 ^28a12

〔淨水去穢真言曰〕唵佛咶啒律摩訶鉢囉恨那碍吻汁吻微咭微摩那栖鳴#CB16584;#CB16544;啒律吽吽#CB01215;#CB01215;#CB01215;娑訶 ^28a16

上來持誦威跡密言阿伽香水。
摒起住宅家神已竟。
輙備銀錢先伸奉上冥司五道大神。
追押二魂使者。黃衣業道神君。
奈何渡江使者。伏惟歆納。
然後待吾鳴鼓之時。
伏願諸神眾接引新故某人。
超昇樂國。為念摩訶般若波羅蜜〔動鈸至柩前舉〕
西方極樂〔眾和〕彌陀佛。 ^28a22

〔呪〕彌陀淨土呪三遍。
〔舉〕亡魂承呪〔眾和〕生天界。 ^28a34

切以一真湛寂本無去以無來。
萬象浮華是有生而有滅。
故我仲尼大聖猶夢奠於兩楹。
達磨宗師尚飛歸於隻履。
凡曰古今之賢聖。
莫逃生死之輪迴。
是日即有亡某人。
乍入冥途。希聞佛法。
今為靈魂稱揚三寶。
頓爽六塵。伏請志心諦聽。
志心聽受。〔就舉〕
　　南無佛陀耶　南無達摩耶　南無僧伽耶
　　歸依佛無上尊　歸依法離慾尊　歸依僧眾中尊
　　歸依佛竟　歸依法竟　歸依僧竟〔各和一遍〕 ^28a36

歸依佛者不墮地獄。
歸依法者不墮餓鬼。
歸依僧者不墮畜生。
從今已往稱佛為師。
稱法為師。稱僧為師。
更莫歸依邪魔外道。
惟願三寶慈悲攝受。
吾今更為持誦七大如來資薦香魂。
願超淨界。伏請亡靈志心諦聽。
志心聽受。〔於此舉〕七寶如來名號〔各和一遍〕。 ^28b4

〔伽陀〕 ^28b14

不覺真如性。隨緣染汙塵。
造罪廣無邊。志心求懺悔。 ^28b16

〔真言曰〕唵三昧耶薩哆#CB01227;
〔舉〕超佛界菩薩〔眾和〕摩訶薩 ^28b20

切聞昔佛住世利樂四十九年。
教法流通滅度二千萬載。
不生者西方而無去。
不滅者東土以無來。
滅已可聖可凡。生而不增不減。
于日即有亡某人。
世緣既滿。宿果已周。
娑羅開覺樹之花。
法樂奏無生之曲。
莫不孝門東苦眷屬悲傷。
然諸佛却有微宗。
使眾生總無失本。
大眾。法若永盡無生。
思而不足了然。常興不滅。
懼死何歸。當念無常。
聽吾舉偈。亡者志心。
應當諦聽〔於此誦涅槃偈〕。 ^28b24

切以西方有佛號曰彌陀。
樹林水鳥演法音珂。
喝開耳聞身振娑婆。
金容蓮掌垂慈悲。
示度亡靈出愛河。
現前清眾異口一音。
同聲讚和十佛名號。
資助去魂超昇淨界。
亡者志心應當諦聽。 ^28b40

上來稱揚十念功德已竟。
敬薦亡某人。泉下初終冥路去魂。
願超淨界。伏願華臺幡蓋空裏來迎。
玉輦金幢昇騰接引。
頂禮奉辭〔眾和〕和南聖眾。 ^28c2

切以冥魂杳杳初無再見之期。
泉路茫茫寧有重歸之日。
重念此生之泉別。
用憑薄奠以哀辭。
仰冀一靈俯歆三醉。
伏請孝眷虔誠開壺酌酒〔舉柳含烟調〕。 ^28c8

一奠酒初斟。哀哉苦痛人心。
從今一別想難尋。
不覺淚流襟。 ^28c14

二奠酒加分。亡魂執盞當巡。
六親眷屬淚紛紛。
從此別千春。 ^28c18

二奠滿金杯。親姻哽咽悲哀。
憑僧略為薦泉臺。
願早往生來。
other:: 
## 祭奠文
祭奠文〔發端隨意　舉佛〕 ^28c22

盖聞大圓遍智速證總持之門。
唐藏流輝弘敷秘密之跡。
實有難思之德。能無上道之功虔寶印之律儀叩金仁之剋薦。
庶憑微妙之力。容霑歆享之筵。
恭對靈幃宣揚聖教。
伏冀尊魂如在靜听真言。
法食飽食永充飢渴。
甘露王飾饌施食陀羅尼謹當持誦。
孝眷上香設拜。 ^28c30

南無薩哩嚩怛多阿誐佐婆嚧枳帝唵麼囉麼囉三麼囉三麼曳吽
〔三遍〕 ^28c42

南無蘇魯婆曳怛#CB00501;惹哆耶怛枳他唵蘇魯嚩囉蘇魯嚩囉蘇魯娑婆訶
〔三遍〕 ^28c46

真言演處愁雲慘慘於長空。
聖號宣時憂霧紛紛於永日。
斯辰即有孝眷某。
伏為新故某人。魂歸岱岳。
魄奄泉扄。孝女悲而九族傷嗟。
孤子哀而六親哽咽。
是以特嚴祭奠。敬獻靈筵。
贈別尊魂。用資去識。
孝眷慇懃跪獻。緇徒特為讚揚。
　〔唱〕大聖甘露王菩薩。
　　南柯一夢不能回　孝眷微誠特寓哀
　　香爇沈檀薰寶炷　酒傾醹醁捧金盃
　　苦聲苦恨哀纏臆　悲憶悲思淚滿顋
　　惟願英魂垂饗納　特憑妙偈薦泉臺 ^29a2

切以幽明隔遠生死分離。
生前既屬親姻每勞眷顧。
死後若無奠禮難表初終。
庸竭丹誠。輙修素饌。
一曲法音陳一奠。
三乘雅韻薦三魂。
特酬有德之情。用答無違之義。
伏願尊靈不昧歆享誠心。
侍孝停悲虔恭酌献〔搗練子調〕。 ^29a20

一奠酒。執瓶斟。亡魂不昧鑒來歆。
請起盞初巡。 ^29a30

二奠酒。實馨香。靈前祭饌列成行。
魂識願歆甞。 ^29a32

三奠酒。滿十分。靈魂不昧鑒如存。
承此禮慈尊。 ^29a34

聊伸三奠　特表一誠　輙有祭文　對靈宣讀。 ^29a36

上來祭狀宣揚已竟。
伏望尊魂歆承享鑒。
然祈孝眷某。敬詣喪門侍服解夢折災而禍隨時散。
返迴家舍卸衣迎祥集福而祿逐日榮。
眷屬平安。門庭光顯。
仰祈靈座普賜護持。
勞鎮孝堂伏惟珍重。
〔舉〕超佛界菩薩摩訶薩。
other:: 
## 讚祭文
讚祭文〔發端舉彌陀佛〕 ^29a38

盖聞如來行化。毫光遍布於乾坤。
菩薩修因。弘誓普周於沙界。
既有昇騰威德。寧無超度幽魂。
冥途杳杳以難資。
泉路茫茫而何託。
死門深切無祭何以送其終。
親眷至情非奠何以表其禮。
營辦六和餚饍。精修三德盤筵。
惟憑梵唄。是假密言。
變常食為玉饌珍饈。
化冥財作銀鉄金鋌。
祭尊靈獲飽充之樂。
潤幽魂足豐富之榮。
誦甘露王施食陀羅尼。
灑閼伽乳灌炷飩 #CB16581;味。
能令魂識歆飡皆成甘露。
致使幽徒沾享盡是醍醐。
宣揚真呪敷遍盤筵。
亡者志心應當諦听。
　諷〔真言同前〕。
other:: 
## 祭奠文
祭奠文 ^29b2

切以金言宣演詠祭饌以豐濃。
寶鈸喧轟助靈魂而歆享。
既獲飽充之德。未聞超度之功。
慮性天而黯淡。恐心地以昏曚。
無憑指引難假精通。
幸諸佛有慈悲之路。
許群情來雪釋之功。
集七六如來。是四生慈父。
一稱其名。萬劫離苦。
昔日流水長者謂十千遊魚宣持聖號。
是時後歸命終為十千天子獲壽無疆。
故知利益乃可稱揚。
亡者志心應當諦听。
　〔舉〕七寶如來聖號。
　　立質居塵地　冤誓值梵天　潔意盡披宣
　　志心求懺悔 ^29b24

下乎乎唵三牟尼野娑訶〔三遍〕
　　願滅冤#CB16598;諸業障　願生精進悟覺場
　　願圓種智妙難量　願獲如如證真常 ^29b44

下乎乎唵逸帝律尼娑訶〔三遍〕 ^29c2

真詮奧典聞誦而福長災消。
秘密妙言聽演而冤超罪滅。
伏願靈魂承茲祭奠。
常生飽滿之情。永絕飢虗之相。
迢迢自在越三天。
歷歷逍遙超十地。
三魂不昧。七魄儼然。
勞駕雲程。伏惟珍重。
〔舉〕生天界菩薩〔和〕摩訶薩。
other:: 
## 召亡文
召亡文〔附設俗儀〕 ^29c4

切以冥途杳杳泉路茫茫。
悲風動處冷颼颼。
陰氣逼人寒凜凜。
自從亡魂拋棄宛若夢中。
生前萬種營謀。死後一無隨侍。
七魄不知何往。三魂未卜生方。
不憑我佛慈悲。難使靈魂度脫。
今則尤慮幽魂沉滯未獲降臨。
惟仗金鈴振開幽壤。
今準教文有破地獄真言。
即當持誦。 ^29c16

唵佉囉佉囉帝野娑婆訶 ^29c28

上來持誦開地獄真言已竟。
惟願呪力促起行程。
望冥官而略展慈悲。
仗使者以曲垂方便。
受今虔請。接引亡魂來降道場。
領霑功德。
　　以此振鈴申召請　亡魂不昧悉遙聞
　　願承三寶力加持　是夜今時來降赴 ^29c30

〔念普召請真言〕。 ^29c42

是夜銀河浪徹玉漏聲催。
空中之星斗交輝。
門外之輪蹄暫息。
適陰界往來之際。
乃人聞薦悼之時。
爐煙焚慘淡之香。
梵語舉慈悲之韵。
欲召一靈降赴。須憑三請慇懃。
伏冀眾慈。齊聲攀請。 ^29c44

一心奉請冥司引魂使者。
當界土地正神。惟願輙勞神眾憐愍凡情。
引請亡某人香魂。
伏願靈魂不昧。淨魄如存。
承佛力以來臨。假神旛而引至。
一真瑩淨。五福澄清。
來降道場。〔和〕受茲薦悼。 ^30a4

一心再請引魂使者。
土地正神。惟願神功有感。
聖德無遺。引請亡某人尊魂。
伏願魂如在日。魄似生時。
憑法力之弘深。仗佛慈而接引。
三途永息。六趣齊超。
來降道場。〔和〕受茲薦悼。 ^30a12

一心三請冥司引魂使者。
當界土地正神。惟願神光叶讚。
聖跡通靈。引請亡某人親魂。
伏願憑茲法水洗蕩身心。
滌萬慮以俄空。使一塵而不染。
三魂自在。七魄如生。
來降道場。〔和〕受茲薦悼。
香花請。香花請。 ^30a20

上來仰感神威不違啟請。
引領亡某人。英魂不昧已獲降臨。
伏請嚴整容儀。趍赴筵中。
參禮三寶。瞻仰萬靈。
然後就座安然。歆誠薦悼。
運動鈸音真言前引。 ^30a30

上來憑諸佛力攝召亡魂。
既荷降臨。請入香浴。
某浴也惠香熏就。
性火烹來。浸淫於七寶瑤池。
成就以八功德水。
蕩去千生垢穢。滌除萬劫昬蒙。
不隨六道輪迴。獨露一真清淨。
雖法躰本來無垢。
然聖人猶且洗心。
昔因淨梵國王曾浴釋迦太子。
若有一塵不淨。難親三寶慈尊。
惟憑呪力加持。令汝身心俱潔。
我佛教中有沐浴真言。
謹當持誦。 ^30a38

南無三滿哆沒駄喃唵毗鉢枳哩薩訶
〔三遍〕 ^30b4

到波羅岸必假慈舟。
出生死河須憑慧力。
由慮亡魂久拋人世。
長處幽途。忙忙比對王庭。
汩汩滯拘陰府。是致衣衫#CB02134;縷。
儀禮乖疎。裸露身形腥膻臭穢。
今宵追崇功德。誠心倘不精嚴迓命。
合會聖賢慮恐穢身觸犯。
特備冥衣一統財帛等物。
恭就此間焚化献上尊魂。
伏惟領納。輕輕梳掠欵欵裝嚴。
整頓衣裳結束冠帶。
然後親近佛法。領受良因。
我佛教中有化衣帛真言。
謹當持誦。 ^30b6

南無三滿哆沒駄喃盤遮那毗盧枳帝娑訶
〔三遍〕 ^30b22

沐浴既畢。裝束云周。
靈魂當倚神旛。侍孝#CB05418;恭跪拜。
大眾誠心而前引。
尊魂竭意而後隨。
歸赴道場。親承薦拔。
高揚法樂。運動潮音。
恭謹一心。歸依三寶。 ^30b24

適來憑諸佛力。仗秘密言。
於門首攝召亡某人。
真魂正魄親降來臨。
常聞三寶諸佛洪名聖號。
即是一切眾生良友福田。
若能歸向者即滅無量罪。
又長無量福。然雖如是。
瞻仰慈尊。放下塵勞。
聽吾諷誦。亡者志心諦聽。
志心聽受〔支聲念至參佛具言上〕。 ^30b30

一禮一拜無量佛。
從佛禮處禮真如。
普禮真如遍法界。
〔眾和〕河沙罪障悉消除。
世世常行菩薩道。 ^30b40

二禮二拜微妙法。
從法禮處禮琅函。
普禮琅函遍法界。
〔眾和〕河沙罪障悉消除。
世世常行菩薩道。 ^30b44

三禮三拜羅漢僧。
從僧禮處禮聲聞。
普禮聲聞遍法界。
〔眾和〕河沙罪障悉消除。
世世常行菩薩道。 ^30b48

今之夜亡過某人。
參禮三寶竟。罪障一切消。
惟願將此身心。利有情求解脫。
〔和〕 ^30c4

南無佛陀達摩妙僧伽曩謨率駄帝。 ^30c6

敬白亡過某人。參禮三寶已竟。
伏請隨吾揖讓。遶旋一匝瞻禮萬靈。
然後歸靈就座聽法聞經。
從茲改往修來。更勿迷頭認影。
堅持戒定慧。斷息貪嗔癡。
捨凡身而證法身。
超人道而歸佛道。
侍孝慇懃。隨吾引進〔揖亡從右進參左聖。
復從左進參右聖。
然後歸靈所〕。
　　尊魂既降　淨魄歸靈　教有真言　用伸安慰 ^30c10

〔念安慰真言三遍〕。
　　安然定坐　領受薦修　聽佛梵音　頓超淨界
高峰龍泉院因師集賢語錄卷之七
 ^30c22
