真歇和尚拈古
other:: 
# 拈古

示眾云。截斷千差岐路。
已是平地喫交。併却咽喉唇吻。
未免扶籬摸壁。若更開蝦蟆口。
說心說性說禪說道。
盡是誑諕諸人滅胡種族。
從上來事合作麼生不涉廉纖。
試請舉看。
other:: 
## 舉信心銘
舉信心銘 ^780a9

拈云。這野狐精喚作什麼說話。
不是心不是佛不是物。
信箇什麼。淨躶躶赤洒洒勿可把。
更銘箇什麼。三祖大師不識好惡。
道箇心字已是錯下名言污却口了也。
直饒漱口三千年。
洗耳八萬劫。已是藤蛇繞足露布纏身。
那堪更成群作隊來這裏要人說破。
且喜沒交涉。雖然如是。
舉一不得。舉二放過。
一著有箇商量處。
試問諸人。現今四大六根內外虗幻徹底空寂。
面前明明了了彌滿天地復是何物。
恁麼信得去。便是自己本地風光本來面目。
晝夜放光動地。常在面前出入。
若也思量擬議佇思停機。
且向禪牀角頭伏聽處分。
other:: 
## 至道無難　　唯嫌揀擇
至道無難　　唯嫌揀擇 ^780a19

拈云。住住。纔有語言。
是揀擇是明白。三祖大師平生心肝五臟一提提起。
呈似諸人了也。還搆得麼。
只這至道無難。言端語端。
非但趙州五年分疎不下。
直得天下老和尚倒戈卸甲向這裏納敗闕。
如今欲得透頂透底徹骨徹髓地參透這一轉公案麼。
但剝去從前依草附木千種萬般伎倆計較。
知見解會露布葛藤一時吐却。
向自己命脉上試點撿看。
若一#CB15111;#CB15111;得。
便請高掛鉢囊抝折主丈。
許你是箇無為無事底閑道人。
若也意根未斷見解不忘。
向開口處卜度。漿水錢草鞋錢大責還人在。
寂菴凭麼告報。也有三十棒。
過在什麼處。父母所生口。
終不為子說。
other:: 
## 但莫憎愛　　洞然明白
但莫憎愛　　洞然明白 ^780a43

拈云。是誰恁麼道。
良久云。無人識得渠。
雖然如是。不求諸聖不重己靈。
憎箇什麼愛箇什麼。
而今一般底。將依師語相似語格則語合頭語口傳心授。
印板上次第排布。
參來參去參得一肚皮禪。
三年兩歲依前忘却。
到處爭勝負彼此人我。
無明亘天。作麼生得無憎愛去。
諸人者要會洞然明白麼。
竪起拂子云。慚惶殺人。
other:: 
## 毫#CB12530;有差　　天地懸隔
毫#CB12530;有差　　天地懸隔 ^780b22

拈云。不妨道著。只是不知落處大小。
大法眼修山主尚似依本畫葫蘆。
何況你如今也隨例舉一徧。
便當此事。禪和子須是悟始得。
有者道差之毫#CB12530;失之千里。
此是無心境界。擬心即差動念即乖。
若恁麼注解將去。
只羸得一場口滑。
三祖大師肚裏無許多事。
只是覿面相呈兩手分付。
只如毫#CB12530;有差天地懸隔。
你畢竟道落在什麼處。
僧擬開口。師便打。
other:: 
## 欲得現前　　莫存順逆
欲得現前　　莫存順逆 ^780b38

拈云。道什麼。良久云。
一時著了也。一隊漢更諱不得。
現前是什麼堆山積岳。
與我拈得一絲毫來。
豈不見溈山二十年不參禪不學道。
只是養得一頭水牯牛。
常在目前露躶躶地。
若得凭麼。逆也不見順也不見。
頭頭物物一時坐斷。
喚作常光現前念念不昧。
若只單明自己不了目前。
此人亦只具一隻眼。
若只單了目前不明自己。
此人亦只具一隻眼。
諸人者如何相應去。
大地雪漫漫。冬來依舊寒。
other:: 
## 違順相爭　　是為心病
違順相爭　　是為心病 ^780c6

拈云。如今恁麼者多。
不恁麼者少。成羣作隊如麻如粟。
沒量大人總作這箇見解。
不是憎便是愛。不知憎愛是心。
違順是我。你自虗妄顛倒自憎自愛自違自順。
互相毀謗各黨宗風。
說是說非誇玄誇妙。
這箇總是執法。總是執心病。
參禪只要安樂。你肚裏有許多病痛。
如何救得別人。禪和子明明向你道。
或是或非人不識。
逆行順行天莫測。
還會麼。莫將閑學解。
埋沒祖師心。
other:: 
## 不識玄旨　　徒勞念靜
不識玄旨　　徒勞念靜 ^780c24

拈云。機幾乎坐殺。
這漢只管無繩自縛作什麼者。
箇是大解脫門自在三昧。
步步活機機活。圓轉無窮。
閙浩浩處識得。方始八面玲瓏七穿八穴。
你却向黑山下死郎當地。
有什麼交涉。饒你得到精明湛不搖處。
猶未去它識陰在。
此是靜想。不脫己見。
不明一向坐在無事界中喚作打淨潔毬子。
殊不知勞慮永斷得法界淨。
即彼淨解為自障疑。
此乃得在於神靜。
失在於物虗。錯認定盤星。
只管喚作無心境界。
且喜沒交涉。正是業識茫茫外道見解。
西天九十六種最下一種也須勝你。
諸人者要會玄旨麼。
良久云。只有照壁月。
更無吹葉風。
other:: 
## 圓同大虗　　無欠無餘
圓同大虗　　無欠無餘 ^780c42

拈云。即此物。非它物。
無眹迹。沒涯岸。如羚羊掛角。
似鳥道虗玄。五色不能染。
五音不能亂。萬象不能雜。
森羅不能參。圓陀陀。
孤逈逈。圓滿無際。
在凡夫喚作凡夫法。
在聖人喚作聖人法。
本無欠少無餘剩。
在什麼處勘破了也。
other:: 
## 良由取捨　　所以不如
良由取捨　　所以不如 ^781a18

拈云。錯。又云。本無欠少。
取箇什麼。本無餘剩。
捨箇什麼。既是圓同大虗。
在在皆有。不可更取。
在在皆無。不可更捨。
古人也向你道。前面明歷歷地沒形影者。
便是你一心之法。
你現今將法聽法。
以心覔心底。現成了也。
你更嫌箇什麼。一般底參不透。
便道我今生不會。
捨却此事。隨分看經持課。
且恁麼過日。殊不知坐臥經行大小便利常隨你後。
看經持課禮拜燒香常隨你後。
作麼生捨。直是取不得捨不得。
不可得中只麼得。
要見祖師麼。應須恁麼會。
方始契如如。 ^781a30

示眾云。斬釘截#CB05033;。
門前草深一丈。破二作三。
平地上死人無數。
而今提起殺活杖子。
向百草頭上七穿八穴倒用橫拈。
眾手淘金。誰是得者。
other:: 
## 莫逐有緣　　勿住空忍
莫逐有緣　　勿住空忍 ^781a48

拈云。瞎漢向什麼處去。
誰教你墮坑落塹。
你識得有緣麼。者箇是你無量劫來生死業根。
顛倒識性。如今昏昏地打入髑髏中皮袋裡。
晝夜攀緣不曾休歇。
你既識不破。一向逐它貪愛取捨。
造業受報向輪回生死海裡頭出頭沒。
你如今要不逐有緣麼。
須是截斷意根。淨躶躶地。
眼前萬境一時休歇。
自然有箇安樂處。
一般底聞著人說。
又一向背六塵境撥去萬象。
心住空寂。坐空劫中守枯木岩前孤危死底。
喚作休歇處。且喜沒交涉。
殊不知機不離位墮在毒海。
直饒八萬劫大定。
只是箇魂不散底死人。
落空亡外道。豈不見同安道。
迢迢空劫不能收。
豈與塵機作繫留。
須是塵勞不染。淨妙不收。
有緣空忍二俱透脫。
方知有向上事。汝且作麼生是向上事。
暗裏抽橫骨。明中坐舌頭。
other:: 
## 一種平懷　　泯然自盡
一種平懷　　泯然自盡 ^781b8

拈云。皮膚脫落盡。
唯有一真實。輝古騰今。
明如杲日。現今面前赤洒洒地。
還見麼。喚作平常心。
返常合道。無汝計較處。
橫參竪參到佛祖道不得處。
如狸奴白牯李四張三。
空有二邊泯然自盡。
到得恁麼田地。眼如眉毛口似鼻孔。
方解穩坐。諸人者如何得相應去。
良久云。羌笛數聲踈雨後。
冐烟吹過夕陽村。
other:: 
## 止動歸止　　止更彌動
止動歸止　　止更彌動 ^781b38

拈云。話成兩橛。汝只管業識茫茫迷頭認影作什麼。
動是何物。靜是什麼。
物不可有兩箇。此事唯一無二。
你要止其動歸其靜即沒交涉。
殊不知行住坐臥見聞覺知語默動靜當體即真。
無形無相無眹無迹。
此則動無動相全體是止。
止即靜也。雖然無形無相無眹無迹。
明明歷歷常在見聞覺知語默動用處。
光爍爍地纖毫不昧。
此則靜全是動也。
汝如今要止其動用。
一向歸其靜處。殊不知靜轉動也。
禪和子。靜即是動。
你止它作什麼。是以聖人空洞#CB05577;懷無識無知。
雖居動用之中。常處無為之境。
只如不涉動靜一句作麼生道。
拍禪床云。百雜碎。
other:: 
## 唯滯兩邊　　寧知一種
唯滯兩邊　　寧知一種 ^781c4

師打云。只為赤肉團要抵我棒。
不識痛痒死在棒下。
只管著動著靜迷己逐物。
被世間有相無相根塵流浪將去。
到幾時知有此事。
要會麼。僧擬議。師云打得百千萬箇堪作什麼。
other:: 
## 一種不通　　兩處失功
一種不通　　兩處失功 ^781c28

拈云。果然扶籬摸壁脚忙手亂。
動全靜靜全動。唯一無二。
汝這癡鈍漢既打不透。
向動處作工夫。又認賊為子。
向靜處作工夫。又斬頭覔活。
只管墮坑落塹。一不成二不是。
見解偏枯情境滲漏。
莫道兩處失功。直是頭頭蹉過。
你若一處透。千處萬處一時透。
且道是那箇一處。
良久云。路上有花兼有酒。
一程分作兩程行。
other:: 
## 遣有沒有　　從空背空
遣有沒有　　從空背空 ^781c38

拈云。有什麼救處。
且問你有什麼物從你遣。
試與我拈一絲毫來看。
盡乾坤大地都盧是箇主人公。
只是箇衲僧受用家事。
喚作妙用。喚作妙有。
你作麼生遣。你若撥萬象。
去塵境遣却萬有。
即迷妙有。落在斷見。
禪和子。但子細思量看。
你既撥萬象去塵境。
墮在空劫中。又却背其真空。
而不知萬法當鉢即是真空。
觸物本來無相。橫拈倒用有什麼忌諱。
大都不明心地。遣萬有即迷妙有。
從斷空即背真空。
但止其動便是遣有。
要歸其靜便是從空。
此中說有說空。前來說動說止。
動即是止。有即是空。
名異軆同更無它法。
且道過在什麼處。
貪觀天上月。失却手中珠。
other:: 
## 多言多慮　　轉不相應
多言多慮　　轉不相應 ^782a6

拈云。且低聲。你纔開口便沒交涉了也。
須是拈起無孔#CB05033;鎚。
直教盡大地人喪身失命。
若不恁麼。打在葛藤窠裏。
如跛鱉盲龜入空谷相似。
幾時得出去。禪和子。
此事若在言句中。
一大藏教豈是無言。
何必拈花微笑傳正法眼藏。
你要會麼。合取皮袋直下搆取。
更莫思前筭後。擬議思量便打入鬼窟裡去。
所以情生智隔想變體殊。
要須語路處絕心行處滅。
畢竟成得什麼邊事。
一夜落花雨。滿城流水香。
other:: 
## 絕言絕慮　　無處不通
絕言絕慮　　無處不通 ^782a30

拈云。什麼處得者消息來。
良久云。寧可截舌。
不犯國諱。復云。萬機頓削。
千聖不携。視自己尤若冤家。
以佛祖便為弟子。
德山臨濟有棒有喝。
開口瞠眼到這裡都使不著。
雖然如是。莫守寒岩異草青。
坐看白雲宗不妙。
other:: 
## 歸根得旨　　隨照失宗
歸根得旨　　隨照失宗 ^782a48

拈云。便恁麼去。直得三世諸佛六代祖師天下老和尚口似匾檐。
已是落七落八。何況明宗旨#CB00003;得失。
論根本說照用。幾時得休歇去。
禪和子。你如今擬開口要話會。
墮在言句便是究妙失宗機昧終始。
喚作語滲漏。喚作隨照失宗。
只被口頭聲色見聞知解流轉將去。
只如古人道。葉落歸根。
來時無口。又作麼生說。
須彌頂上無根樹。
不犯春風花自開。
other:: 
## 須臾返照　　勝却前空
須臾返照　　勝却前空 ^782b12

拈云。你待翻欵那。
前來道遣有沒有從空背空。
如今却道須臾返照勝却前空。
將謂你這漢不瞥地。
前頭不了萬法全真。
遣有沒有。如今會一切色法當軆即真。
更不遣有。既會萬法為自己。
無一法可當情。照徹千差直下便是。
須臾之頃返色歸真。
更不離而觀空。即當軆而無相。
喚作見色便見心。
所以勝却前空。參到這箇田地關棙子一轉。
日用之間阿轆轆地。
更無回避處。直饒恁麼。
已是自埋。
other:: 
## 前空轉變　　皆由妄見
前空轉變　　皆由妄見 ^782b28

拈云。自知即得。前來只管背境觀空。
去生滅念澄湛身心。
絲毫不見。唯覺上下四維空空地。
將謂奇特。殊不知是你心想所現。
若離想心此空還滅。
此則識心雖不著有轉變著空。
空想當情亦是妄現。
所以莾莾蕩蕩撥無因果。
棄有著空避溺投火。
子細思量。一狀領過。
other:: 
## 不用求真　　唯須息見
不用求真　　唯須息見 ^782b46

拈云。現成公案。你求它作麼。
見聞也真。聲色也真。
動靜也真。語默也真。
即今日用見聞覺知純真。
直得亘大劫滿天地填溝塞壑。
千差萬化全躰一真。
不動纖毫一時成現。
更無欠少。應你有見空見佛見法見一切見解淨淨掃却。
這裏淨躶躶赤洒洒。
自然到穩密田地。
忽然釋迦老子道。
吾不見時何不見吾不見之處。
又作麼生。良久云。
是何心行。
other:: 
## 二見不住　　慎勿追尋
二見不住　　慎勿追尋 ^782c12

拈云。猶掛唇吻在。
這裏要你有見空見一時打脫。
作箇大無事人。更莫追念更不尋求。
轉踈轉親轉近轉遠。
轉轉棄捨轉轉隨後來。
直得#CB01926;頭土面一念玄去。
更不受食。已隨在尊貴了也。
如何得不墮尊貴處。
一片月生海。幾家人上樓。
other:: 
## 纔有是非　　紛然失心
纔有是非　　紛然失心 ^782c28

師和聲打。復云。什麼處去也。
良久云。芳草渡頭尋不見。
夜來依舊宿芦花。 ^782c40

示眾云。高高峯頂立。
橫穿竪穿天下衲僧髑髏。
坐斷主人翁。千人萬人羅籠不住。
如今案牛頭喫草。
氈上挹猫兒。若也騎虎頭。
二俱成瞎漢。還有不受殘羮餿飯底麼。
other:: 
## 二由一有　　一亦莫守
二由一有　　一亦莫守 ^782c44

拈云。你共誰說。還會麼。
一切空有一切動靜一切得失一切取捨一切憎愛一切是非。
都盧只是主人翁無二無別。
古人不得已喚作一大事因緣。
一路涅槃門。一乘方便法。
一言盡十方。一句超萬象。
千句萬句只是一句。
千法萬法只是一法。
得到一處亦須轉却。
若也守住其一便是繫驢橛。
所以雲門大師道。
直得乾坤大地無纖毫過患猶是轉句。
不見一色始是半提。
更須知有全提時節。
禪和子。不妨誵訛。
你要會麼。須向萬仞崖前打箇筋斗。
直下命根斷去。方得少分相應。
other:: 
## 一心不生　　萬法無咎
一心不生　　萬法無咎 ^783a6

師良久云。山是山。
水是水。天是天。地是地。
有什麼過。著衣喫飯。
掃地煎茶。東游西翫。
大小便利。有什麼過。
但除其病不除其法。
不改舊時人只改舊時行履處。
作麼生是即今行履處。
掬水月在手。弄花香滿衣。
other:: 
## 無咎無法　　不生不心
無咎無法　　不生不心 ^783a28

拈云。一串穿却。一提提起。
八面玲瓏峭措無賽。
直得三祖大師無隱身之地。
諸人者還知落處麼。
最好是一條。界破青山色。
other:: 
## 能隨境滅　　境逐能沈
能隨境滅　　境逐能沈 ^783a38

拈云。光境俱忘復是何物。
還知麼。能照是心。
所照是境。境因心起。
心因境生。心無念而境空。
境無相而心寂。故得能隨境滅。
境逐能沈。理智冥符。
人牛不見。直得桃花零落盡。
何處見靈雲。
other:: 
## 境由能境　　能由境能
境由能境　　能由境能 ^783a46

拈云。因誰致得。心全是境則境由能境。
境全是心則能由境能。
能由境能則奪境不奪人。
境由能境則奪人不奪境。
所以在境全境則不奪。
山青水碧天高地厚。
七縱八橫千變萬化。
在心全心則乾坤大地百雜碎。
other:: 
## 欲知兩段　　元是一空
欲知兩段　　元是一空 ^783b8

師連聲打云。說什麼兩段三段。
只要喫棒。我要與祖師相見。
你莫道人境俱奪聖凡坐斷。
亦無人亦無佛。大千沙界海中漚。
一切聖賢如電拂。
饒你道得十成。未免喫棒。
other:: 
## 一空同兩　　齊含萬象
一空同兩　　齊含萬象 ^783b20

拈云。有利無利不離行市。
恁麼不恁麼#CB15119;在裏許。
無相而相。無形而形。
無為而為。無作而作。
同能同所。同境同心。
照用齊行。人境俱不奪。
雖然如此。主丈子吞却乾坤了也。
山河大地甚處得來。
劫火洞然毫末盡。
青山依舊白雲中。
other:: 
## 不見精粗　　寧有偏黨
不見精粗　　寧有偏黨 ^783b30

拈云。人平不語。水平不流。
主丈子平時如何。
直饒攪酥酪醍醐為一味。
鎔瓶盤釵釧作一金。
天地同根萬物一躰。
無黨無偏無精無粗。
也未為奇特。諸人者作麼生是奇特事。
山花開似錦。磵水湛如藍。 ^783b42

示眾云。奔流渡刃啐#CB10437;同時。
石火電光殺活自在。
直得雞寒上樹鴨寒下水。
已是喪身失命。還有不顧生死底麼。
試請出來葛藤窠裏看。
other:: 
## 大道躰寬　　無易無難
大道躰寬　　無易無難 ^783c2

拈云。土曠人稀相逢者少。
良久云。可煞寬大十方虗空生其中。
猶如片雲點大清裡。
欲識大道真躰麼。
志公云不離聲色言語。
你如今箇箇能言解語見色聞聲。
大道真躰在什麼處。
豈不見僧問趙州如何是道。
州云墻外底。僧云不問這箇道。
州云你問什麼道。
僧云大道。州云大道透長安。
趙州老人言語太直。
三祖大師開口見膽。
志公和尚舌頭無骨。
來說是非者。便是是非人。
三箇草賊一時捉敗。
作麼生斷。遣本州牢城。
other:: 
## 小見狐疑　　轉急轉遲
小見狐疑　　轉急轉遲 ^783c10

拈云。自領出去。又云。
阿誰教你著忙。向你道直下無事。
滿肚是疑。不肯退步承當。
只管向前勞形苦神。
急要成辦。殊不知轉急轉遲。
轉轉用心轉轉勿交涉。
直饒練磨經三無數大劫。
只成得有為功行。
不知一念無心便超三乘權學。
不見趙州道。我見百千萬人盡是覔作佛漢子。
於中求無心底人難得。
禪和子。如何得不疑去。
良久云。天共白雲曉。
水和明月流。
other:: 
## 執之失度　　必入邪路
執之失度　　必入邪路 ^783c30

拈云。瞎漢。放下著。
此事如大火聚。擬之即死。
有什麼窠臼途轍依倚趣向。
你而今有依倚途轍窠臼趣向。
己見不亡。躭著其事。
爭人我覔勝負。鼻孔遼天不肯天下人。
盡是邪見。被些子禪道使得沒奈何。
揑搦做一團在。這裡如何得不入邪路。
去年梅。今歲柳。顏色馨香只依舊。
other:: 
## 放之自然　　體無去住
放之自然　　體無去住 ^783c46

拈云。放箇什麼。須是明眼人始得。
這裏禪道佛法奇特玄妙一點也用不著。
只是打睡。隨分普請擇菜喫茶說話。
且恁麼過時。天下老和尚拈槌竪拂盡是作夢。
說禪說道總是寐語。
你道據什麼道理。
有道理堪作什麼。
other:: 
## 任性合道　　逍遙絕惱
任性合道　　逍遙絕惱 ^784a12

拈云。大無事境界。
須是大無事人方能荷擔。
古人養來養去。純純地如嬰兒相似。
東西不辯南北不分。
六根門頭一時休歇。
自然虗明自照。了了地無諸分別念想任性隨緣。
佛法世法不相惱亂。
根塵四大動靜語默一齊卸却。
更無絲毫繫絆。終日只守虗閑閑地。
且道成得什麼邊事。
良久云。到頭霜夜月。
任運落前溪。
other:: 
## 繫念乖真　　昏沈不好
繫念乖真　　昏沈不好 ^784a24

拈云。瞎睡漢。而今髑髏中皮袋裡昏昏地。
念念流注念念現前。
作麼生得不乖天真之道。
喚作飲無明酒醉在聲色煩惱窟中。
昏昏沈沈地臥大法身於生死長夜。
到幾時得醒悟去。
直到驢年也未夢見在。
other:: 
## 不好勞神　　何用疎親
不好勞神　　何用疎親 ^784a40

拈云。迷頭認影作什麼。
擬心即差。何況有疎親有揀擇。
顛倒知見取捨解會。
心路搜求意根揑搦。
有什麼交涉。此事只要妄情體證。
向用心不得處冥加觀察。
何必勞心神苦思慮終日昏昏地。
饒你參到彌勒下生。
只是參得一肚妄想。
莫怪相賺。只恐不是。
古人道擬將心意學玄宗。
大似西行却向東。
other:: 
## 欲趣一乘　　勿惡六塵
欲趣一乘　　勿惡六塵 ^784b2

拈云。嫌箇什麼。十方佛土中唯有一乘法。
何處得六塵境來。
你試與我拈一絲毫來看。
內身外境虗空大地。
咸是妙明真心中所現之物。
塵塵爾念念爾。無有一法定有自躰。
什麼處得見聞聲色來。
但能外遣世界內脫身心。
直下照了圓融無際。
自然得大解脫。諸人者要見祖師麼。
山虗風落石。樓靜月侵門。 ^784b16

示眾云。道無定亂。
法離見知。言句相投。
都無實儀。從上諸聖心如白月口似醉人。
以無味之談塞斷人口。
握金剛寶劍截斷葛藤。
句句論當機。要人覿面搆取。
還有信得及底麼。
other:: 
## 六塵不惡　　還同正覺
六塵不惡　　還同正覺 ^784b28

拈云。一言道盡裂破古今。
外不見山河大地。
內不見四大五蘊。
色不是色聲不是。
聲聞不是聞見不是見。
竪拂子云。還見這箇麼。
雪竇道。主丈子是塵。
有什麼過。過既無。
應合辯主。所以糞掃堆頭丈六金身。
拈放一邊。赤肉團上壁立千仞。
放過一著。直饒四方八面。
正好連架打。遂擲下拂子云。
我也不可盲枷瞎棒去也。
other:: 
## 智者無為　　愚人自縛
智者無為　　愚人自縛 ^784b38

拈云。一狀領過。又云。
也不得草草。色香味觸外六塵境本無自躰。
盡是衲僧轉身處。
證明處。成道處。明眼漢終日綿密受用。
無漏無為。有什麼過。
未知有者心外見法。
被見聞聲色眼前萬境一時縛住。
而不知萬法本無。
唯人自閙。禪和子。
你但見凡見聖見女見男。
盡是染污心中虗妄顛倒。
據實而論無一絲毫計為對為緣。
自是你無事生事。
髑髏前自家見鬼。
引得許多事。如蚕作蠒自纏自縛。
不見四祖問三祖求解脫法門。
祖云誰縛汝。禪和子。
作麼生會佗道誰縛汝。
良久云。領取鈎頭意。
莫認定盤星。
other:: 
## 法無異法　　妄自愛著
法無異法　　妄自愛著 ^784c6

拈云。爭怪得別人。
你而今從生至死只是這箇。
千法萬法只是一法。
更有什麼異來。你只管愛這箇嫌那箇。
著這箇棄那箇。既有愛著即取一邊徒增夢境。
以自性淘自性轉失真原。
盡是自家虗妄顛倒。
禪和子作麼生會它法無異法。
良久云。一言盡十方。
絲毫未舉揚。
other:: 
## 將心用心　　豈非大錯
將心用心　　豈非大錯 ^784c28

拈云。爭怪得別人。
你四大解聽得法麼。
既是赤肉團不解聽法。
聽法者復是何物。
現今以法聽法將心覔心將禪覔禪。
擔一擔佛法更來這裏覔人說佛法。
豈不是大錯。怕你道不著。
還識羞麼。騎一頭牛却來問人牛在什麼處。
莫辜負人好。
other:: 
## 迷生寂亂　　悟無好惡
迷生寂亂　　悟無好惡 ^784c42

拈云。說迷說悟有什麼了期。
只這箇是人人分上有此一段空寂之躰。
徹上徹下明皎皎地。
無定亂離見知。超凡聖越情量。
若一念迷情忽背此空寂之體。
即被散亂心想一時隔礙不能現前。
若一念不生前後際斷。
悟此空寂之體裏許。
喚作實際理地不受一塵。
更有什麼好之與惡。
只如不涉迷悟又作麼生。
常憶江南三月裏。
鷓鴣啼處百花香。
other:: 
## 一切二邊　　妄自斟酌
一切二邊　　妄自斟酌 ^785a6

拈云。誰教你亂走。
而今說聖說凡說迷說悟。
說好說惡說有說無。
說定說亂說心說境說。
得說失說是說非。
但是對待之法皆是二邊。
若將此二邊卜度胡亂斟酌。
盡是戲亂箇般。若擬心已沒交涉。
何況更在開口處。
但有言句都無實義。
還知麼。巨鼇不在江湖裏。
堪笑時人把釣竿。
other:: 
## 夢幻空華　　何勞把捉
夢幻空華　　何勞把捉 ^785a22

拈云。放下著。無一絲毫事。
你生許多計較作什麼。
一切萬境是夢。一切萬象作幻。
一切萬法是空花。
無纖毫可得。只為你業識茫茫。
妄執四大肉團上臭骨頭死髑髏為我自身。
引得許多勞攘。終日逐眼前萬境。
只管作夢流轉將去。
禪和子如何得醒醒去。
良久云。青天白日。
other:: 
## 得失是非　　一時放却
得失是非　　一時放却 ^785a36

拈云。放到那裏。若有一物便教你放下。
既如夢幻空花又作麼生。
禪和子。而今要你放下得失是非。
直是費力。須是悟一悟也不消你放下。
自然知是一場夢幻。
大都心若無事萬法一如。
你若心頭勞癢是是非非得得失失在眼前。
又作麼生會它道一時放却底道理。
良久云。但得雪消去。
自然春到來。 ^785b2

示眾云。把定乾坤眼綿綿。
不漏絲毫離見起情。
純清絕點。擬議即差。
開口即墮。瞬目揚眉白雲萬里。
到這裏你作麼生轉身吐氣。
other:: 
## 眼若不睡　　諸夢自除
眼若不睡　　諸夢自除 ^785b14

拈云。寐語作什麼。
三世諸佛說夢。六代祖師說夢。
天下老和尚說夢。
揚眉瞬目拈槌竪拂盡是說夢。
且道因誰致得。只為一切眾生無始劫來臥大法身於生死長夜。
夢受六道輪迴生死。
譬如世人睡眠困重。
五根五動第六意識虗妄偏許種種夢境。
此境實無但是識變。
正當夢時不可為無。
及其醒悟心境消落空無所有。
所以道夢裡明明有六趣。
覺後空空無大千。
當知覺乃是夢。若眼開不睡則無夢境。
若心不起則無生死。
六趣輪迴皆由心作。
三祖大師恁麼說。
寂菴恁麼說。諸人與麼聽。
且道是夢是覺。喝云。
惺惺著。
other:: 
## 心若不異　　萬法一如
心若不異　　萬法一如 ^785b22

拈云。一時道了也。
還會麼。直得動靜一如。
語默一如。見聞一如。
迷悟一如。聖凡一如。
眾緣萬境全體一真。
更無心外法。亦無法外心。
應須恁麼會。方始契如如。
諸人者。眼睡則有夢境。
心著便是輪迴。眼不睡則夢境自除。
心不異則諸緣空寂。
本來既無一物。花柳一任青紅。
燕語鶯吟盡是道人活計。
然雖如是。大似春意在景。
噫。
other:: 
## 一如體玄　　兀爾忘緣
一如體玄　　兀爾忘緣 ^785b44

拈云。合取皮袋。良久云。
直是裩無襠。袴無口。
頭上青 #CB01926;三五斗。
也未夢見在。饒你東西不辯。
南北不分。眼似眉毛。
口如鼻孔。養得如嬰兒純純地。
也未夢見在。還會麼。
風定花猶落。鳥啼山更幽。
other:: 
## 萬法齊觀　　歸復自然
萬法齊觀　　歸復自然 ^785c12

拈云。了了見無一物。
天地一指。萬物一馬。
懷六合於胸中而靈鑑有餘。
鑑萬象於方寸而其神常虗。
不動纖毫一時成現。
孤明獨照歷劫坦然。
返本還源歸根復命。
到這裏方合自然天真之道。
若能如是。是真出家。
other:: 
## 泯其所以　　不可方比
泯其所以　　不可方比 ^785c22

拈云。若更開口。堪作什麼。
所以道萬象既泯全體露現。
正當恁麼時。說似一物即不中。
喚作一物即不可。
類不齊。不稱斷。混不得。
亘古今。如人飲水冷暖自知。
不可說示於人。諸人者要會麼。
鷺鶿立雪非同色。
明月芦花不似它。
other:: 
## 止動無動　　動止無止
止動無動　　動止無止 ^785c34

拈云。這箇些子如大火聚擬之即死。
你作麼生卜度。要會麼。
止即是動。且靜時全靜是動。
所以動無動相。動時全動是靜。
所以靜無靜相。你而今動用見聞所作所為千差萬別。
是箇什麼。若#CB15111;得見當體無形狀無眹迹。
便是動無動相。雖無形狀無眹迹。
又却常在動用中撑天拄地。
此則靜無靜相。若言其動。
狀似#CB05033;牛之機。
若言其靜。應物現形。
不可以動靜言說二邊卜度。
是以從上古佛掩室扗詞不敢喘息。
若喘息之間。白雲萬里。
other:: 
## 兩既不成　　一何有尔
兩既不成　　一何有尔 ^785c46

師云拈。却了也。動靜是二也勿交涉。
動靜是一也勿交涉。
修山主道。二破不成一。
一法鎮長存。若人一一會。
永劫受沈淪。須知此事絕戲論。
無你下口處。淨躶躶赤洒洒地。
赤肉團上壁立千仞。
還見麼。良久云。只在此山中。
雲深不知處。 ^786a18

示眾云。田地穩密底人如羚羊掛角眹迹不留。
神通遊戲底人似枯木開花別迎春色。
忽若布漫天網子。
施陷虎之機。便見七花八裂。
還有透得荊棘林底麼。
other:: 
## 究竟窮極　　莫存軌則
究竟窮極　　莫存軌則 ^786a28

拈云。百尺竿頭如何進步。
得到究竟處。辭窮理極身喪力盡。
深窮之處不存一絲毫玄妙。
不存一絲毫奇特。
不存一絲毫佛法道理。
大用現前有什麼軌則。
掃地煎茶把針補衲。
隨分著衣喫飯。堪報不報之恩。
更有什麼禪可參道可學。
雖然如此。也須是實到此田地始得。
other:: 
## 契心平等　　所作俱息
契心平等　　所作俱息 ^786a38

拈云。水長船高泥多佛大。
什麼處是不平等。
透得過見得徹。運得此心平等受用。
無始劫來妄狂顛倒自然歇滅。
語默動靜綿綿無間。
念念在裏許念念常不昧。
所作所為悉皆頓息。
萬境萬差一時坐斷。
一一轉歸。盡是自己無作妙用力。
諸人者若點撿得出。
實不虧人。倘不如此。
向後大費力在。
other:: 
## 狐疑淨盡　　正信調直
狐疑淨盡　　正信調直 ^786b4

拈云。拶破面門識得麼。
明明向你說了也。
為什麼不知落處。
只為你肚裏有禪所以不快活。
你而今只管將古人言句玄妙公案築在肚皮裏。
將謂平生參學事畢。
殊不知盡是頑涎涕涶。
古人喚作運糞入。
污汝心田。確實而論無一點墨。
若記箇元字脚。萬劫作野狐精。
伶利漢聞舉著一時吐却。
淨洗娘生口。直教心地空婁婁地。
自然不疑。開口便見膽。
你尋常也道我信得及。
只是主張不曾有悟。
不是正信。要會麼。
江上晚來堪畫處。
漁人披得一蓑歸。
other:: 
## 一切不留　　無可記憶
一切不留　　無可記憶 ^786b18

拈云。直得堆山積岳爭可不留。
還知落處麼。你但虗洞#CB05577;懷無識無知。
心如墻壁瓦礫大死底人相似。
一向絕想絕念無絲毫氣息。
直下命根斷去。終日雖在動用之中。
自然常處無為之境。
良久云。不合恁麼道。
other:: 
## 虗明自照　　不勞心力
虗明自照　　不勞心力 ^786b38

拈云。縮却舌頭別舉來看。
良久云。這箇境界無人識得。
不是你暫時作箇道理便當此事。
它古人歇來歇去口如臘月扇子。
心似枯木寒#CB01926;。
十度發言九度休去。
諸人者不是強為任運如此。
誵訛在什麼處。江月照。
松風吹。永夜清霄何所為。
other:: 
## 非思量處　　識情難測
非思量處　　識情難測 ^786b48

拈云。隨後來也。你道是什麼。
這箇喚作現成公案到地頭語。
直是峭措直是奇特。
豈不見僧問雲門。
如何是非思量處。
門云識情難測。雪竇道。
這僧下坡不走。雲門快便難逢。
直得問處如函答處如蓋。
函蓋相應乾坤把定。
猶未夢見三祖在。
且道利害在什麼處。
影搖千尺龍蛇動。
聲撼半天風雨寒。 ^786c12

示眾云。隱密全該現成公案。
高低普應日用無窮。
徒誇偃流掃影之機。
謾說劍刃鋒鋩之辯。
結草乖道人之志。
彫沙無鏤玉之談。
須是向上人方明向上事。
還有透關底麼。
other:: 
## 真如法界　　無自無它
真如法界　　無自無它 ^786c24

拈云。且莫茶胡。這箇是什麼事。
教你恁麼道。有者道無妄曰真。
不變曰如。一心是法。
隨緣差別是法界。
此一真如躰不變是理法界。
隨緣差別事法界。
理無間事是理事無礙法界。
一一事法界融通無盡是事事無礙法界。
你若恁麼注解。要見三祖大師#CB15916;年也未許你。
古人道青青翠竹盡是真如。
又作麼生。豈不見鹽官問座主講什麼經。
主云華嚴經。官云華嚴有幾種法界。
主云略說有四種廣說重重無盡。
官竪起拂子云者箇是第幾種。
主罔措。官云。思而知。
慮而解。日下孤燈。
果然失照。諸人者還知麼。
一著不到處。滿盤空用心。
other:: 
## 要急相應　　唯言不二
要急相應　　唯言不二 ^786c34

拈云。猶嫌少在那。
纔落唇吻便是死門。
更無活路。只是這句子千聖開口不得。
盡力要道亦道不出道不得。
不見文殊問維摩。
如何是不二法門。
維摩對它道什麼。
直得目瞪口呿四稜蹋地。
無邊法門無邊妙義不消一點。
一時明得。雖然如是。
更須知有一人呵呵大笑。
若識得此人。管取不著草鞋錢。
other:: 
## 不二皆同　　無不包容
不二皆同　　無不包容 ^787a10

拈云。一口吞盡更無滲漏。
任是河沙妙德普蘊其中。
百千道光皆從斯起。
法法平等佛佛道齊。
入不二法門聖凡同躰。
包納大虗含容萬象。
只在諸人現今立地。
不動纖毫一時成現。
恁麼承當去已是不著便。
過在什麼處。禹力不到處。
河聲流向向。
other:: 
## 十方智者　　皆入此宗
十方智者　　皆入此宗 ^787a24

拈云。天下衲僧跳不出。
三世諸佛也入此宗。
六代祖師也入此宗。
天下老和尚皆入此宗。
現大神通作大佛事。
或下棒下喝。作舞輥毬。
竪拂竪拳。拽石搬土。
一言一句一機一境。
盡從此宗出。直饒一出一入應變無窮。
也是周婆道底。
other:: 
## 宗非促延　　一念萬年
宗非促延　　一念萬年 ^787a36

拈云。萬里神光透頂透底。
促則只是一念。延則豈止萬年。
空劫已前更已前也不離今時日用。
若能觀彼久遠猶如今日。
古今通。始終同。表裏情亡三世淨盡。
一條白練一念萬年。
只是箇無孔#CB05033;槌一色邊事。
須知雲外千峯上。
別有靈松帶露寒。
other:: 
## 無在不在　　十方目前
無在不在　　十方目前 ^787a48

拈云。定動精神一時包褁。
縱是周徧十方心。
目前無法。不在一切處。
意在目前。若也一時坐斷。
無遠無近無在無不在。
乃至或取或放或縱或擒。
不由別人只是自己本有如是神通變化。
若能自證自用自擔自荷自作活計。
羅籠不住呼喚不回。
便能如是透網金鱗得大自在。
只如不是目前機亦非目前事又作麼生。
大眾擬議。師云速禮三拜。 ^787b12

示眾云。異類中行。
方解無情說法。命根斷去。
自然不受人瞞。要開空劫之門。
須掣無鑐之鎻。天曉不露夜半正明。
無端打破畫餅。便見許多狼籍。
還有洗得脫底麼。
other:: 
## 極小同大　　妄絕境界
極小同大　　妄絕境界 ^787b26

拈云。可煞奇特。主丈子是小是大。
拈起則普天匝地塞壑填溝。
豈不是極小同大。
一毫頭上虗空大地一時總現。
豈不是極小同大。
坐微塵裏轉大法輪。
無邊香水海寶王剎也只向一毫端一微塵上歷歷現前。
豈不是極小同大。
等閑竪起一指。逼塞虗空無涯無岸豈不是極小同大。
又作麼生說妄絕境界底道理。
良久云。達磨不會。
大難大難。
other:: 
## 極大同小　　不見邊表
極大同小　　不見邊表 ^787b36

拈云。大地載不起。
虗空包不盡底一段大事。
只是在諸人眼中曰見耳中曰聞。
豈不是極大同小。
眼根也徧法界。耳根也徧法界。
有什麼邊表。據實而論。
盡十方世界只是箇火爐。
只是箇主丈子。只在諸人眉毛眼睫上。
豈不是極大同小。
它古人向你道盡大地撮來如粟米粒大。
拋向面前。漆桶不會。
依前竪窮橫徧恁麼去也。
還會麼。過橋村酒美。
隔岸野花香。
other:: 
## 有即是無　　無即是有
有即是無　　無即是有 ^787c4

拈云。一欵便招更莫思前慮後。
一般底便說。言語性空。
有無不可得。又道有無只是名字。
皆是分別。我口裏舉處便是。
豈更有二來。又道有之與無從什麼處起。
只管認口頭聲色。
你恁麼會。入地獄如箭。
只如僧問趙州狗子還有佛性也無。
州云有。僧云既有為什麼撞入這皮袋。
州云為伊知而故犯。
又僧問狗子還有佛性也無。
州云無。僧云一切眾生皆有佛性狗子為什麼無。
州云為伊有業識在。
而今兄弟皆道後面是蓋覆語。
緊要只在有無處。
苦哉。滅胡種族。有什麼交涉。
要見三祖趙州麼。
收取詩書歸舊院。
落花啼鳥一般春。
other:: 
## 若不如是　　必不須守
若不如是　　必不須守 ^787c20

拈云。猶較些子。却許你具一隻眼。
又云恁麼恁麼。無位真人常在面門出入。
無晝無夜無動無靜。
念念進向念念現前。
念念相應念念守護。
有之與無自然一串穿却。
你若狂狗逐塊隨語生解。
便是挽家散宅落在今時。
不能與主人翁相應。
如何得不落今時。
良久云。月色靜中見。
松聲清夜聞。
other:: 
## 一即一切　　一切即一
一即一切　　一切即一 ^787c44

拈云。舌頭無骨。一任七穿八穴。
提起盡大地人性命也只消一句子。
有者道一是一心。
一切是萬法。萬法唯一心。
一心全萬法。且喜沒交涉。
若恁麼開講。做座主即得。
於衲僧門下更參百千萬年未許你在。
且作麼生是衲僧門下事。
踏著稱槌硬似#CB05033;。
other:: 
## 但能如是　　何慮不畢
但能如是　　何慮不畢 ^788a10

拈云。猶欠一著在。
畢竟事作麼生。禪和子多道一即一切一切即一。
法即是心心即是法。
但恁麼會。參學事無不了畢。
且莫錯會好。它祖師是大無事底人。
肚裏有許多葛藤堪作什麼。
諸人者你作麼生會它道但能如是何慮不畢。
良久云。三人證龜成鼈。
other:: 
## 信心不二　　不二信心
信心不二　　不二信心 ^788a22

拈云。慚惶殺人。又云。
識什麼好惡。要你髑髏前喃喃地是什麼。
莫是信之與心更無有二麼。
且莫顛言倒語。恁麼恁麼。
珊瑚枝枝撐著月。
參得透見得徹。只消箇信心不二不二信心。
直得函蓋乾坤把定世界。
雖然如是。若不得流水。
還應過別山。
other:: 
## 言語道斷　　非去來今
言語道斷　　非去來今 ^788a34

師噓一聲云。三祖大師弓折箭盡。
雖然末後全提。納一場敗關。
不同小小。撿點得出。
語盡山雲海月情。
點撿不出。依前不會還飛去。
有般底便主張道言語道斷非去來今。
便是至道無難唯嫌揀擇。
至道無難唯嫌揀擇。
便是言語道斷非去來今。
最初是末後句。末後是最初句。
若恁麼。依前打入鬼窟裏去。
諸人者應是三世諸佛六代祖師天下老和尚無邊法門無量妙義。
我今忍俊不禁。只要一句子與你說破。
休休。著甚來由。閑話古與今。
特地一場愁。古人直得口邊白醭眼開懶閉。
諸人被寂菴推東劃西強生分別。
且道與古人如何。
雖然如是。也要諸人知有。
非但三祖大師弓折箭盡。
寂菴亦是鎗折力乏家破人亡。
畢竟如何。各請歸去休。
莫待雨霖頭。真歇和尚拈古〔終〕
w::  ^788a46

當紹興間。妙喜正統東山詆訾默照寂菴。
是舉可謂入其室操其戈。
取其矛擊其盾。覽者當自得之。
〔義遠〕敬#CB02494;。
 ^788b27
