宗門拈古彚集卷第四十三
collector:: 古杭白巖嗣祖沙門　淨符　彚集
other:: 
# 南十三
△南十三
other:: 
## 洪州黃龍悟新禪師
洪州黃龍悟新禪師〔南十三黃龍心嗣〕
示眾。麤言及細語。
皆歸第一義。你者一隊尿床鬼子。
三生六十劫也未夢見第一義在。 ^249b11

天童忞徵云。死心恁麼說話。
為是眼葢諸人氣吞一切耶。
為復第一義諦不可圖度耶。
為復不憤不啟不悱不發激厲將來耶。
請撿點看。 ^249b17

白巖符云。黃龍老禿。
山翁瞎驢。要提持第一義諦。
第一義諦是個什麼。
風雨亭邊破草鞋。
即使拾得有什麼用處。
汝輩有血性漢。切不得被他惑亂。 ^249b23

黃龍因僧問。承師有言。
老僧今夏向黃龍潭內下三百六十箇釣筒。
未曾遇著個錦鱗紅尾。
為復是鈎頭不妙。
為復是香餌難尋。
龍曰。雨過竹風清。
雲開山嶽露。曰。恁麼則已得真人好消息。
人間天上更無疑。
龍曰。是鈎頭不妙。
是香餌難尋。曰。出身猶可易。
脫體道應難。龍曰亂統禪和如麻似粟。 ^249b29

靈巖儲喝一喝云。
者漢何異緣木求魚。
天寧今夏拋却絲綸。
冷坐巾幘山前。看他鳶飛魚躍。
鳳走麟奔。總不暇顧著。
數盡落霞對明月。
撥開松影露青天。
偶爾有個蟭螟撞到面前。
並不與他京三下四。
一任越水吳山。何故聻。
若將有意為有意。
往往事從有意生。 ^249b41

黃龍上堂。行脚高人。
解開布袋。放下鉢囊。
去却藥忌。一人所在須到。
半人所在須到。無人所在也須親到。 ^249c8

天童傑云。死心有年有德。
語不妄發。如大冶精金千煅萬鍊始成繞指。
然後裁截並無虗棄。
雖然。畢竟意歸何處。
三邊一箭收功後。
四海何愁不太平。 ^249c12

白巖符因僧問云。
如何是半人所在。
未聞梅破。臘如何是一人所在。
尚有菊擎霜。無人所在還用到否。
巖便喝一喝云。者瞎漢亂撞作麼。 ^249c18

黃龍因太史黃庭堅參。
龍問。死心死。學士死。
彼此燒作一堆#CB01926;。
向甚處相見。堅無語。
龍曰。晦堂處參得底。
用未著在。堅後謫官黔南。
忽有省乃曰。尋常被天下老和尚瞞却多少。
唯死心道人不肯。
可謂真實相為。 ^249c24

灜山誾云。鐵面去皮。
晦堂拆骨。死心又敲骨出髓矣。
山谷始得疑情盡。
命根斷。若到山僧者裏。
且立一邊著。為什麼。
鐵壁從渠透。銀山更要通。 ^249c32

石霜尊云。死心捨命從人。
太史一死更不再活。
other:: 
## 東京法雲佛照杲禪師
東京法雲佛照杲禪師〔南十三寶峰文嗣〕 ^249c38

示眾。老僧熈寧八年文帳在鳳翔府供申。
當年崩了華山四十里。
壓倒八十村人家。
汝輩後生茄子瓠子。
幾時知得。 ^249c40

白巖符云。者漢大似為魅所著。
白日見鬼。不知惑亂多少人。
山僧今日放他不過。
直貶向鐵圍山裏。
永不許伊出頭。為什麼。
太平天下。那許妖言。 ^249c46

法雲因一座主曰。
禪家流多愛脫空。
雲乃問。承聞座主講得百法論是否。
曰不敢。雲曰。昨日晴。
今日雨。是什麼法中收。
主無對。雲曰莫道禪家流多愛脫空好。
主抗聲曰。和尚且道。
昨日晴。今日雲。是什麼法中收。
雲曰二十四時分不相應法中收。
主乃屈膝作禮而謝。 ^250a4

徑山杲云。昨日晴。
今日雨。時分不相應。
三日後看取。 ^250a16

天寧琦云。雲自帝鄉去。
水歸江漢流。
other:: 
## 瑞州九峰希廣禪師
瑞州九峰希廣禪師〔南十三寶峰文嗣〕 ^250a20

遊方日。謁雲葢智。
乃問興化打克賓意旨如何。
智下禪床展兩手吐舌示之。
峰打一坐具。智曰此是風力所轉。
又問石霜琳。琳曰你意作麼生。
峰亦打一坐具。琳曰。
好一坐具。祇是不知落處。
又問真淨。淨曰你意作麼生。
峰復打一坐具。淨曰他打你也打。
峰於言下大悟。 ^250a22

南#CB00589;問云。
三大老中有一人堪為佛祖之師。
有一人堪為人天之師。
有一人自救不了。
且那個堪為佛祖之師。
那個堪為人天之師。
那個自救不了。撿點得出。
三十棒一棒也不較。
若撿點不出。三大老為你證明。
然雖如是。廣道者悟去。
又悟個甚麼。切忌鑽龜打瓦。 ^250a34

風穴喜云。九峰雖則三度令行到底。
不知坐具落處。真淨道他打你也打。
正是金鍮莫辨。玉石難分。
即今還有辨得出底麼。
若辨得出。生陷無間地獄。
other:: 
## 臨江慧力可昌禪師
臨江慧力可昌禪師〔南十三東林總嗣〕 ^250a46

因僧問。佛力法力即不問。
如何是慧力。力曰。
踏倒人我山。扶起菩提樹。
曰菩提無樹。向甚處下手。
力曰。無下手處。正好著力。
曰今日得聞於未聞。
力曰莫把真金喚作鍮。 ^250b4

報恩琇云。新報恩則不然。
有人問如何是慧力。
但向他道。喫官酒。
臥官街。當處死。當處埋。 ^250b12

天童忞云。高高山頂立。
還他慧力。深深海底行。
須是報恩始得。然從長撿點。
一人入佛不能入魔。
一人入魔不能入佛。
若是天童又且不然。
設有人問。如何是慧力。
祇向他道。山月如銀牽老興。
閒行不覺過峰西。 ^250b16

神鼎僼云。昌老見處只可自了。
若有問山僧。如何是慧力。
但向他道。煩惱海中為雨露。
無明山上起雲雷。
other:: 
## 眉山學士蘇軾居士字東坡
眉山學士蘇軾居士字東坡〔南十三東林總嗣〕 ^250b26

參東林論無情說法話有省。
乃獻投機頌曰。溪聲便是廣長舌。
山色無非清淨身。
夜來八萬四千偈。
他日如何舉似人。 ^250b32

上竺智謁護國元。
舉前頌且云。也不易到此田地。
元曰。尚未見路徑。
何言到耶。智云。溪聲便是廣長舌。
山色無非清淨身。
若不到此田地。如何有者個消息。
元云是門外漢耳。
智致疑。通夕不寐。
乃曉鐘鳴。去其秘蓄。
乃別前頌云。東坡居士太饒舌。
聲色關中欲透身。
溪若是聲山是色。
無山無水好愁人。
持以告元。元云向汝道是門外漢。 ^250b38

幻寄稷云。上竺者漢思量了一夜却寐語。
東坡門外漢。者漢未及門。
此菴云向汝道是門外漢。
且道是賞伊罰伊。
莫錯會好。
other:: 
## 蘄州五祖山法演禪師
蘄州五祖山法演禪師〔南十三白雲端嗣〕 ^250c4

垂語。譬如水牯牛過牕櫺。
頭角四蹄都過了。
因甚尾巴過不得。 ^250c10

天童華云。者樣說話多年在肚皮裏。
信知天下無人理會。
所以密之三寸。今日拈出。
敢問諸仁者。既是大的俱過了。
因甚尾巴過不得。 ^250c14

獅林則云。者個是東山演祖不了事處。
老漢參方三十年。
也有兩件不了底事。
是什麼兩件事。饑來要喫飯。
困來要打眠。 ^250c20

大梅幟云。過得過不得則且置。
畢竟喚什麼作牛尾巴。
良久云。徧界不藏全體露。
絲毫有見事還差。
喝一喝。 ^250c26

五祖示眾。今夏無可管顧。
諸人近作得一家讌。
遂擡手曰。囉囉招囉囉搖囉囉送。
莫怪空疎。伏唯珍重。 ^250c32

薦福璨云。老東山龍肝鳳髓百味具足。
怎奈美食不中飽人喫。 ^250c36

伏龍長云。一個鐵餕餡百味具足。
知他祭了多少閒神野鬼。
直饒一咬百雜碎。
到者裏急須吐却。 ^250c40

佛日晳云。東山老祖設一佳宴。
破費常住不少。隆安今晚也設一佳宴管顧大眾。
只是不破費常住一絲毫許。
良久云。罷罷罷休休休。
免使諸方笑怪。不見道好男不喫分家飯。
好女不穿嫁時衣。
自家珍寶用不盡。
何必區區向外馳。 ^250c44

五祖上堂。山僧昨日入城。
見一棚傀儡。不免近前看。
或見端嚴奇特或見醜陋不堪動轉行坐青黃赤白一一見了。
仔細看來。元來青布幙裏有人。
山僧忍俊不禁乃問。
長史高姓。他道老和尚看便了。
問甚麼姓。大眾。山僧被他一問。
直得無言可對。無理可伸。
還有人為山僧道得麼。
昨日那裏落節。今日者裏拔本。 ^251a6

天寧琦云。誰家別館池塘裏。
一對鴛鴦畵不成。 ^251a18

白巖符云。五祖是從那邊過來底人。
胸次間要禪道佛法氣息一點也無。
斯所以能向空中建城雉。
海面上架樓臺也。
自餘是什麼新婦禪骨董禪。
又那裏得知。雖然。
尚有一人呵呵大笑。
若識得此人。許你具透關眼。 ^251a20

五祖謝監收上堂。
人之性命事。第一須是○。
欲得成此○。先須防於○。
若是真○人。○○。 ^251a30

南#CB00589;問云。
大小五祖弄巧成拙。 ^251a34

寶掌白云。會麼。山僧今日不惜舌頭。
與諸人略為道破。
良久云。摩斯吒心肝要且不在樹頭上。
諸人莫錯會好。 ^251a36

寶峰弁云。賊不打貧家。 ^251a42

五祖因僧問。一代時教是個切脚。
未審切那個字。祖曰鉢囉孃。
曰。學人祇問一字。
為什麼却答許多。
祖曰七字八字。 ^251a44

昭覺勤云。迅雷不及掩耳。 ^251b2

甄峰承云。利似倚天長劒。
鈍如無孔鐵錘。 ^251b4

五磊權云。大小演祖與麼答話。
畢竟正文未曾道著。
且道如何是正文。
良久云。孔門弟子無人識。
碧眼胡僧笑點頭。 ^251b6

天目律云。者僧問個切脚。
五祖乃恁麼答。且道是什麼義。
紅塵堆中花街柳巷。
僻谷窮山白雲澹宕。 ^251b12

五祖示眾。釋迦彌勒猶是他奴。
且道他是阿誰。開聖覺曰。
鬍張三黑李四。祖然之。
時圓悟為首座。乃曰。
好則好。恐未實。更當搜看。
次日祖入室。仍舉前話問覺。
覺曰昨日向和尚道了也。
祖曰道什麼。覺曰鬍張三黑李四。
祖曰不是不是。覺曰和尚為甚昨日道是。
祖曰昨日是今日不是。
覺於言下大悟。 ^251b16

天童忞云。大小東山只知有己不知有人。
將常住果子私自受用。
若是天童即不然。
釋迦彌勒猶是他奴。
且道他是阿誰。高聲召云。
大眾。今晚小盡二十九。
普請大眾喫茶去。
抴拄杖驟步下應供堂。 ^251b28

鐵佛源云。諸人要知五祖底端的麼。
問取古廟裏中央第一尊泥塑土地位下黑將軍。 ^251b36

五祖曰。世有一物。
不屬凡不屬聖。不屬邪不屬正。
萬事臨時。自然號令。 ^251b40

瑞巖慍云。大小五祖白雲正傳將謂有回天關轉地軸底謀略。
如斯吐露。何異宋人以死鼠為璞。
瑞巖則不然。世有一物在凡屬凡在聖屬聖。
在邪屬邪在正屬正。
萬事紛紛何須號令。
拈拄杖卓一卓。 ^251b44

五祖曰。四五百石麥。
二三千石稻。好個休糧方。
耆婆不得妙。 ^251c4

靈隱嶽云。五祖老人好語。
只為探頭太過。香山有個方便。
也要諸人共知。透得金剛圈。
細嚼鐵酸餡。一飽忘百饑。
始信不相賺。 ^251c8

伏龍長云。管取有錢常住不無演祖。
若是將無作有拔貧助富。
還我無明老漢始得。
米不蓄一粒。菜不栽一莖。
任渠往來者。喫得飽膨脝。 ^251c14

天童忞云。千巖貧而諂。
五祖富而驕。不肖忝為後裔。
終不敢邯鄲學他唐步。
何故。大抵還他肌骨好。
不搽紅粉也風流。 ^251c20

寶峰清云。有錢常住實是千巖。
將無作有還他五祖。
若是貧無不足富不有餘。
除是天童老人始得。
然則道峰者裏又作麼。
生良久云。祇有楊岐粟棘蓬。 ^251c26

五祖示眾。祖師說不著。
佛眼看不見。四面老婆心。
為君通一線。便下座。 ^251c34

徑山及云。若教頻下淚。
滄海也須乾。 ^251c38

焦山傑云。二老漢用盡氣力費盡唇舌。
千載而下未免遭人撿點。 ^251c40

五祖因僧問。如何是佛。
祖曰露胸跣足。如何是法。
祖曰大赦不原。如何是僧。
祖曰釣魚船上謝三郎。 ^251c44

徑山杲云。此三轉語。
一轉語具三玄三要。
四料揀四賓主。洞山五位。
雲門三句。百千法門無量妙義。
若人揀辨得出。許你具一隻眼。 ^251c48

五祖因僧問。牛頭未見四祖時如何。
祖曰頭上戴纍垂。
曰見後如何。祖曰青布遮前。
曰未見時因甚麼百鳥#CB03340;花獻。
祖曰富與貴是人之所欲。
曰見後為什麼不#CB03340;花獻。
祖曰貧與賤是人之所惡。 ^252a6

徑山杲云。師翁雖則善赴來機。
怎奈語驚時聽。徑山今日有兩語要與師翁相見。
牛頭未見四祖因甚百鳥#CB03340;花獻。
茅屋上安鴟吻。見後因甚不#CB03340;花獻。
佛殿裏掘東司。 ^252a14

靈巖儲云。徑山固是別轉旗鎗。
未免分身兩處。國清今日只有一轉語。
要與徑山相見。牛頭未見四祖因甚百鳥#CB03340;花獻。
不快漆桶。見後為什麼不#CB03340;花獻。
不快漆桶。且道五祖底是。
徑山底是。國清底是。
一僧纔出。儲云不快漆桶。
便下座。 ^252a22

五祖示眾。前回底今日使不著。
今日底後回使不著。
使不著。重遭撲。自古至于今。
誰錯誰不錯。忽有個漢出來道白雲不是今日錯。
自云錯。 ^252a32

保寧茂云。扶竪臨濟正宗。
揭示楊岐奧旨。還他五祖始得。
雖然。也是泥裏洗土塊。
山僧即不然。去年底今日用得著。
今日底後日用得著。
用得著。重拈却。一步濶一步。
一著高一著。或有個漢出來道。
長老與麼說話也是無孔鐵鎚。
只向他道若是無孔鐵鎚正用得著。 ^252a38

五祖示眾。如何是祖師西來意。
庭前柏樹子。恁麼會則不是了也。
如何是祖師西來意。
庭前柏樹子。恁麼會方始是。 ^252b2

白巖符云。恁麼會則不是。
滴淚斬丁公。恁麼會方始是。
咬牙封雍齒。顧左右云。
大小五祖為諸人一揑粉碎了也。
還會麼。 ^252b8

五祖因諸寺長老入山上堂。
臨濟入門便喝。是什麼熱椀鳴聲。
德山入門便棒。抝曲作直。
雲門三句。洞山五位。
大開眼了作夢。何故如此。
國清才子貴。家富養兒驕。 ^252b14

雲居莊云。五祖老人大似將常住物作自己人情。
徑山見處也要諸人共知。
乃竪起拂子云。德山．臨濟．洞山．雲門只今在拂子頭上。
各說不二法門了。
一時走入淨瓶裏澡浴去也。
何故如此。水流原在海。
月落不離天。 ^252b22

五祖示眾曰。狗子勝猫十萬倍。 ^252b32

愚菴盂云。摟破南泉窠窟。
掀翻趙老家私。再看五祖為什麼平白地上分個勝負。
為復抑揚之語耶。
為復故意扭揑耶。
為復一期方便耶。
若作恁般見解。不唯不識五祖。
要見南泉趙州遠之遠矣。
古人一般提持個事。
利害在什麼處。法性不寬。
波瀾不廣。不到七通八達處。
難以評論古今。却不是你一味該抹得去底道理。
不見道當時摩竭令。
幾喪目前機。 ^252b34

五祖出隊歸示眾。
出隊半個月。眼不見鼻孔。
失却祖師禪。拾得個骨董。
且道甚處著。一分奉釋迦牟尼佛。
一分奉多寶佛塔。 ^252c2

峰頂#CB15832;云。
山僧出隊五個月。
眼睛鼻孔無差別。
有人問我祖師禪。
劈頭拄杖要見血。
祇如遇著釋迦牟尼佛。
多寶佛塔。又作麼生。
良久乃和南云。恭惟合山頭首久別眾慈萬福萬福。 ^252c8

五祖參白雲。舉南泉摩尼珠話。
方伸請問。雲便叱之。
祖領悟。乃獻投機偈曰。
山前一片閒田地。
叉手叮嚀問祖翁。
幾度賣來還自買。
為憐松竹引清風。
雲特印可。令掌磨事。 ^252c16

文峰玉徵云。賣來還自買即不問。
諸人且道畢竟喚什麼作一片閒田地。
直饒你道得分明。
我更要問你討契券在。 ^252c24

方山捨云。演老師毒中浮山後。
擔一擔骨董撞入白雲。
保社忽地打翻始。
知自己庫藏取用無竭。
雖然。撿點將來。也是不唧#CB00070;漢。
other:: 
## 提刑郭正祥居士字功甫
提刑郭正祥居士字功甫〔南十三白雲端嗣〕 ^252c30

到雲居請佛印元陞座。
公拈香曰。覺地相逢亦何早。
鶻臭布衫今脫了。
要識雲居一句玄。
珍重後園驢喫草。
召大眾曰。此一瓣香薰天炙地去也。
印曰今日不著便。
被者漢當面塗糊。
便打。乃曰。謝公千里來相訪。
共話東山竹徑深。
借與一龍騎出洞。
若逢天旱好為霖。
擲拄杖下座。公拜起。
印曰收得龍麼。公曰已在者裏。
印曰作麼生騎。公擺手作舞便行。
印撫掌曰祇有者漢猶較些子。 ^252c36

白巖符云。功甫龍即騎矣。
只是不能為雨為霖以潤枯藁。
當時若是頭角崢嶸。
待道還收得龍麼。
便好掀倒法座。 ^253a4

提刑郭公一日謁白雲。
雲問牛醇乎。公曰醇矣。
雲遽厲聲叱之。公拱而立。
雲曰醇乎醇乎。於是為公陞堂曰。
牛來山中。水足草足。
牛出山去。東觸西觸。 ^253a10

灜山誾云。郭公水牯牛醇則醇矣。
惜乎欠些頭角。當時待白雲厲聲叱。
便好拽下座痛與一頓。 ^253a16

博山奉云。白雲一擡一捺善得養子之緣。
末上與麼道。也是憐兒不覺醜。
other:: 
# 青十三
△青十三
other:: 
## 真州長蘆真歇清了禪師
真州長蘆真歇清了禪師〔青十三丹霞淳嗣〕 ^253a20

上堂。處處覔不得。
祇有一處不覔自得。
且道是那一處。良久曰。
賊身已露。 ^253a26

車溪冲云。處處覔不得。
且道什麼處不是。
有一處不覔自得。
人無下賤。下賤自生。
良久。什麼處去也。
賊身已露。還我賍物來。
復云。真歇和尚祇解閉門作活。
未知奪角衝關。且作麼生是奪角衝關底句。
卓拄杖云。扛江入水。 ^253a32

寶壽新云。者老賊被新上座捉敗了也。
還有人遮葢得麼。
如無。且與你一條出路。
拍香几云。去。 ^253a42

道林志云。祇有一處不覔自得。
且道是那一處。拈拄杖云。
春在草頭上。遊人幾個知。
乃卓一卓。 ^253a46

崇先奇云。督亢圖窮匕首。
現旁觀者為之髮竪。
還有不惜性命底漢麼。 ^253b2

長蘆普請次。路逢一僧。
蘆以杖指地上竹擔。
僧拈起竹擔曰短些子。
蘆劈脊打曰。者裏是什麼所在。
說長說短。 ^253b6

大慈言云。者僧赤身挨白刃。
不善趨避。未免喪身失命。
長蘆雖則見兔放鷹。
怎奈勞而無功。二者俱好與三十烏藤。
大慈恁麼道。還有為長蘆出氣者麼。
復云。險。 ^253b12

長蘆上堂。轉功就位是向去底人。
玉韞金山貴。轉位就功是却來底人。
紅爐片雪春。功位俱轉。
通身不滯。撒手無依。
石女夜登機。密室無人掃。
正恁麼時。絕氣息一句作麼生相委。
良久曰。歸根風墮葉。
照盡月潭空。 ^253b20

聞菴宗答僧問云。
如何是轉功就位。
撒手無依全體現。
扁舟漁父宿蘆花。
如何是轉位就功。
夜半嶺頭風月靜。
一聲高樹老猿啼。
如何是功位齊彰。
出門不踏來時路。
滿目飛塵絕點埃。
如何是功位齊隱。
泥牛飲盡澄潭月。
石馬加鞭不轉頭。 ^253b30

雲溪挺云。且作麼生說個轉底道理。
良久云。且過那邊著。
又云。切忌折合。
other:: 
## 明州天童宏智正覺禪師
明州天童宏智正覺禪師〔青十三霞淳嗣〕 ^253b40

示眾。諸禪德。吞盡三世佛底人。
為什麼開口不得。
照破四天下底人。
為什麼合眼不得。
許多病痛為你一時拈却了也。
且作麼生得十成通暘去。
還會麼。劈開華嶽連天色。
放出黃河倒海聲。 ^253b44

百丈泐云。天童費許多氣力。
不消山僧一彈指。
已拈却了也。復喝一喝云。
無人識得渠。 ^253c6

天斗偉云。小大天童者兩種人底病痛不妨為伊拈却。
若是十成通暘則未可。
諸人要得十成通暘麼。
喫官酒。臥官街。毫無一物掛胸懷。
狂歌明月清風裏。
天子徵書召不來。 ^253c10

天童因僧問。清虗之理畢竟無身時如何。
童曰。文彩未痕初。
消息難傳際。曰。一步密移玄路轉。
通身放下劫壺空。
童曰。誕生就父時。
合體無遺照。曰。理既如是。
事作麼生。童曰。歷歷纔回分化事。
十方機應又何妨。
曰恁麼則塵塵皆現本來身去也。
童曰透一切色超一切心。
曰如理如事又作麼生。
童曰。路逢死蛇莫打殺。
無底籃子盛將歸。
曰。入市能長嘯。歸家著短衫。
童曰。木人嶺上歌。
石女溪邊舞。 ^253c18

崇先奇云。者僧久客未歸。
猶思故園風景。天童老人不惜老婆與他話盡雲山。
若是未能身裏出門者。
何異夢中悲喜。然雖如是。
瞞皐亭不得。 ^253c34

白巖符云。問在答處。
答在問處。如此相見。
自非曲巷#CB06873;廊無往不穿通過來者。
要插一嘴知不可得。
然細撿將來。是則總是。
不是則總不是。為什麼。
我王庫內無如是刀。 ^253c40

天童因僧問。如何是向去底人。
童曰。白雲投壑盡。
青嶂倚空高。曰如何是却來底人。
童曰。滿頭白髮離巖谷。
半夜穿雲入市#CB04622;。
曰如何是不去不來底人。
童曰。石女喚回三界夢。
木人坐斷六門機。 ^253c48

清化嶾云。覺祖真乃道樞綿密智域淵深。
等閒為人處赤心片片及盡玄微。
而今不肖兒孫也要平分風月土上加泥。
有問如何是向去底人。
開眼不覺曉。如何是却來底人。
日午打三更。如何是不去不來底人。
威音猶不住。那赴兩頭機。
且道與天童相去幾多。
試簡點看。
other:: 
## 婺州智者法銓禪師
婺州智者法銓禪師〔青十三長蘆信嗣〕 ^254a8

上堂。要扣玄關須是有節操極慷慨。
斬得釘截得鐵。硬剝剝地漢始得。
若是畏刀避箭碌碌之徒。
看即有分。以拂子擊禪床下座。 ^254a20

天寧琦云。大小智者用盡自己心。
笑破他人口。壽山別無奇特。
晨朝熱水洗面。黃昏脫襪打眠。
大海從魚躍。長空任鳥飛。 ^254a28

灜山誾云。智者天寧一個緊似鐵篐。
一個寬如皮袋。各見一邊則固是。
如今諸方在者裏作麼生。
始得與二老別出一頭地。
良久云。坐斷兩邊中不立。
還他過量越情人。 ^254a34

青龍操云。自口裏水漉漉地。
要人勦截恐難在。
宗門拈古彚集卷第四十三
 ^254a42
