
other:: 憨山老人夢遊集卷第四十八
other:: 侍　者　　福　善　日錄
editor:: 門　人　　通　炯　編輯
other:: 嶺南弟子　劉起相　重較
夢遊詩集下
other:: 
## 凌江喜雪(有引)
凌江喜雪〔有引〕 ^793b41

嶺南自古無雪癸卯臘月偶過凌江一見喜而志之。 ^793b45

凍雨灑柴扉。寒聲漸覺微。
乍疑梅影瘦。不信雪花飛。
重壓芭蕉葉。輕欺薜茘衣。
八年勞夢想。今喜見光輝。
other:: 
## 示寂空鑑禪人
示寂空鑑禪人 ^793c2

腰包從萬里。七載遲炎方。
居卜恒河畔。心牽一水長。
有身堪荷負。無物可思量。
斷臂崖前樹。重聞桂子香。
other:: 
## 自曹溪檄還戍所
自曹溪檄還戍所 ^793c8

委形隨大化。去住豈容心。
縱使驅炎海。還同坐寶林。
偷生根蔕淺。絕跡道源深。
極目寒空色。浮雲自古今。
other:: 
## 登瓊州明昌塔
登瓊州明昌塔 ^793c14

大地浮香海。孤標湧梵幢。
水天靈鷲現。火窟毒龍降。
日月懸空鏡。乾坤照夜缸。
望雲彈五指。花雨墮虗窻。
other:: 
## 丙午夏日自曹溪乞食度嶺至虔州因熱致病寓陳文績將軍池亭時觀魚戲新水清猿嘯月鶴鹿依人宛若深山相與夜坐感懷賦詩五首
丙午夏日自曹溪乞食度嶺至虔州因熱致病寓陳文績將軍池亭時觀魚戲新水清猿嘯月鶴鹿依人宛若深山相與夜坐感懷賦詩五首 ^793c20

冷落將軍署。棲遲放客過。
懶輸塵事少。閒勝白雲多。
揮麈慵調鹿。臨池學愛鵝。
不知幽谷裏。似此更如何。 ^793c32

白日炎如火。高眠夜氣寒。
夢醒回月窟。心想入冰盤。
皷角轅門曉。星河曙色闌。
覺來方散髮。愁見籜皮冠。 ^793c36

池水江湖思。遊魚樂未忘。
永懷臨大壑。幽思寄濠梁。
新月沉鈎細。垂楊引線長。
夜來風雨發。鱗甲幾飛揚。 ^793c40

易謝諸塵累。難消大患身。
行藏容混俗。老病豈饒人。
牛馬齒將缺。猿猴心未純。
六根如割據。不識與誰親。 ^793c44

老被閒心使。生為業力驅。
虗將三寸氣。連絡百年軀。
藥石元非命。心齋豈是愚。
祇愁人世苦。願作佛家奴。
other:: 
## 山行
山行 ^793c48

仄徑山腰細。清流水帶長。
迎風松子落。浥露稻花香。
村舍青蓮蕊。人家白板房。
桃源如未到。不必問漁郎。
other:: 
## 晚下高峰遇雨宿蓮花寺
晚下高峰遇雨宿蓮花寺 ^794a6

薄暮下高峰。山深暑尚濃。
氣蒸三伏日。涼灑一林松。
風急催寒雨。雲腥起臥龍。
促歸華藏宿。夢醒上方鐘。
other:: 
## 蓮花寺
蓮花寺 ^794a12

一片通香海。千峰擁化城。
青蓮開細葉。慧月朗高明。
世遠諸緣息。心閒五濁輕。
微塵如可破。即此證無生。
other:: 
## 凌江雨過放舟還山二首
凌江雨過放舟還山二首 ^794a18

驟雨驅炎熱。新秋爽氣生。
岸沙隨水沒。江月傍人行。
聚沫勞生事。浮雲過客情。
臨流觀泡影。轉見此身輕。 ^794a24

一葉乘風去。扁舟趂水還。
山盤旋若蟻。江宛曲如環。
身與空雲合。心將水月閒。
萬峰歸臥穩。寂寂掩松關。
other:: 
## 烏逕果深寺
烏逕果深寺 ^794a28

山市依雲集。花宮傍水開。
調生閒不住。#CB15081;杖偶行來。
飯待檀那供。蓮須社主栽。
可中清淨地。堪結講經臺。
other:: 
## 乞食晚歸
乞食晚歸 ^794a34

落日晴偏好。歸途寒更遲。
閒心雲不厭。倦意鳥應知。
世路終無盡。勞生信有期。
回看萬峰裏。誰嚼紫莖芝。
other:: 
## 佛成道日
佛成道日 ^794a40

今夜明星上。當初夢醒時。
雪山仍在眼。覺樹正垂枝。
遙想躭飢瘦。因思獻乳麋。
六年寒徹骨。心苦有誰知。
other:: 
## 夜發凌江
夜發凌江 ^794a46

虗舟隨所適。一水絕間關。
月色看逾好。江聲聽轉閒。
浮雲身外事。白髮鏡中顏。
莫謂漂零久。前途即故山。
other:: 
## 舟過湞陽峽
舟過湞陽峽 ^794b4

不住元為客。虗舟信轉蓬。
夾江千尺岸。帶雨半帆風。
掠石如飛燕。乘流似履空。
迷津終古意。都在去來中。
other:: 
## 宿英州
宿英州 ^794b10

自笑何為者。棲棲苦問津。
試摩三寸氣。可繫百年身。
大地皆遷客。勞生總聚塵。
請看江上月。曾照幾多人。
other:: 
## 春日苦雨二首
春日苦雨二首 ^794b16

炎徼多寒熱。清和賴此辰。
可憐連夜雨。斷送十分春。
易破關山夢。難禁覊旅人。
桃花三月水。自古會迷津。 ^794b22

滴滴心無緒。絲絲意轉工。
一舟迷遠浦。雙眼暗長空。
已失千村樹。還吹萬竅風。
愁添新積水。滾滾急流中。
other:: 
## 擬投老南嶽初至湖東與藏六支公夜話
擬投老南嶽初至湖東與藏六支公夜話 ^794b26

投老依幽勝。真期有道林。
百年今夜話。歷劫此時心。
雪覆衡山白。雲埋湘水深。
歸休今已矣。不復費招尋。
other:: 
## 病中示諸子
病中示諸子 ^794b32

厭世心成癖。那堪病作魔。
已知餘日少。更見此身多。
藥石充香積。呻吟當羯磨。
文殊如有問。一默竟如何。
other:: 
## 湘江即事
湘江即事 ^794b38

春雨過瀟湘。輕帆挂曉霜。
急流迴石皷。新水度衡陽。
嶽色看來近。湖天望去長。
誰知塵海裏。隨處是津梁。
other:: 
## 宿橋口
宿橋口 ^794b44

落照浸湖天。沙明月在船。
鳥棲臨水樹。人語隔林烟。
浮世止一宿。餘生能幾年。
如何衰暮日。猶滯楚江邊。
other:: 
## 過龍鬚湖宿兔子口
過龍鬚湖宿兔子口 ^794c2

湖淺不難渡。風帆未易施。
羊腸沙曲折。鳥羽岸參差。
地折雙輪轉。天空一鏡垂。
還看棲泊處。新月照娥眉。
other:: 
## 過天心湖
過天心湖 ^794c8

羣山連地脉。眾水注天心。
浩蕩乾坤大。浮沉日月深。
帆飛隨獨鳥。野望入平林。
儻逐扁舟去。烟波何處尋。
other:: 
## 龍陽縣
龍陽縣 ^794c14

粉堞隱朝霞。孤城傍水涯。
沿堤多柳色。遶郭是桃花。
天遠飛黃鵠。江清走白沙。
武陵知不遠。渡口見漁家。
other:: 
## 德山禮祖四首
德山禮祖四首 ^794c20

師據空王令。余來愧晚年。
遙瞻千載上。常見一燈懸。
鳥語言前句。山光格外禪。
手中生鐵棒。刮盡野狐涎。 ^794c26

脫盡廉纖見。來參古作家。
棒敲獅子骨。舌吐鉢羅花。
光相含秋月。靈龕隱暮霞。
室中方丈地。曾辨幾龍蛇。 ^794c30

堂前閒托鉢。獅子慢調兒。
覿面難回處。低頭不語時。
未明末後句。翻使至今疑。
為問三年事。因何得早知。 ^794c34

頂具金剛眼。胸藏栗棘蓬。
片言轟霹#CB15439;。
四海走英雄。祖意機前薦。
凡情當下空。宗門生殺手。
凜凜見真風。
other:: 
## 山居十首
山居十首 ^794c38

天地存吾道。山林老更親。
閒時開碧眼。一望盡黃塵。
喜得無生意。消磨有漏身。
幾多隨幻影。都是去來人。 ^794c44

髮不如心白。形還似木枯。
眾緣閒處盡。一念看來孤。
天已容踈拙。禪應離有無。
餘生當落日。步步是歸途。 ^794c48

生理元無住。流光不可攀。
誰將新日月。換却舊容顏。
獨坐唯聽鳥。開門但見山。
幻緣消歇盡。何必更求閒。 ^795a4

混世多生厭。歸山念自休。
幾曾千載計。特為一人留。
浩浩成空劫。涓涓積巨流。
但觀清淨理。身世總如浮。 ^795a8

身已難憑藉。支離各有因。
暫時連四大。終是聚微塵。
萬籟含虗寂。諸緣露本真。
從來聲色裏。迷誤許多人。 ^795a12

斗大一菴居。其中任卷舒。
雲霞生戶牖。星月挂庭除。
念息心愈寂。塵消境自如。
南熏時入座。颯颯六窻虗。 ^795a16

飽食無餘事。高眠晝不分。
晦明殊未覺。鐘皷幾曾聞。
四面幃青嶂。和身臥白雲。
誰言茶力徤。能遣睡魔軍。 ^795a20

無意人間世。遊神極樂天。
唯餘可漏子。耻放拍盲禪。
獨羨搏風翼。堪多出水蓮。
回觀塵土客。誰不為纏眠。 ^795a24

此性元無著。何為不自由。
祇因生管帶。故被世遷流。
不識空花影。堪憐大海漚。
但開清淨眼。明見一毛頭。 ^795a28

揮麈元吾事。閒心奈懶何。
聊將精進力。調伏睡眠魔。
寂寂吹天籟。悠悠逝水波。
從來無一字。應不怪維摩。
other:: 
## 別南嶽
別南嶽 ^795a32

面帶烟霞去。中懷愧色行。
止緣酬舊約。豈是逐浮名。 ^795a38

猿鶴休怨別。松風不住聲。
唯留廣長舌。日夜說無生。
other:: 
## 舟行
舟行 ^795a40

湘水通巴漢。孤帆入楚天。
片雲低遠樹。晴日照斜川。
處世常如寄。浮生莫問年。
縱遵歸去路。亦似渡頭船。
other:: 
## 曉發湘潭
曉發湘潭 ^795a44

曉發清潭曲。揚舲信水流。
帆飛隨去鳥。岸轉逐行舟。
樹遠疑天盡。江空見地浮。
洞庭看咫尺。漸近岳陽樓。
other:: 
## 借風亭
借風亭 ^795b2

天運移炎祚。爭馳逐鹿秋。
誰知雲臥客。借筯為前籌。
帝業三分定。雄心一火酬。
東風千古恨。江漢水悠悠。
other:: 
## 過嘉魚
過嘉魚 ^795b8

舟停蒲水宿。侵曉過嘉魚。
山露城頭小。江含樹影疎天垂疑近日。
水遠若憑虗。一葦乘風去。
飄飄任所如。
other:: 
## 舟發武昌
舟發武昌 ^795b14

覧勝歷瀟湘。乘流過武昌。
江山雄漢口。雲雨誤襄王。
遠跡飛黃鶴。輕帆挂夕陽。
生涯隨逝水。不必問行藏。
other:: 
## 過黃州
過黃州 ^795b20

七澤控荊襄。連天一水長。
江流迴赤壁。山色擁黃岡。
作賦推漁父。行歌憶楚狂。
向來思濯足。今已在滄浪。
other:: 
## 喜歸匡山六首
喜歸匡山六首 ^795b26

山是前生住。林從此日開。
誤嬰塵累去。喜仗夙緣來。
骨立羣峰瘦。心閒百念#CB01926;。
烟霞今已足。何必問天台。 ^795b32

遯世元無悶。居山不厭深。
密雲晴帶雨。幽壑晝嘗陰。
乳鹿眠豐草。歸鴉集暮林。
峰頭墮明月。照破一生心。 ^795b36

垂老脫牽纏。刳心易入禪。
偷生至今日。怡逸感餘年。
夙負醻應盡。良緣信未愆。
潛神一坏土。當處湧青蓮。 ^795b40

盟主舊烟霞。歸來便到家。
雲生如疋練。山擁似蓮花。
熟睡忘昏曉。癡禪閱歲華。
可中投足地。不用一袈裟。 ^795b44

白髮照衰顏。潛形賴有山。
餘生唯待化。一息總歸閒。
禪爛難開口。雲深易掩關。
圓通入流水。日夜響潺潺。 ^795b48

老與懶相宜。形銷氣不支。
見聞渾似夢。起坐忽如癡。
日月從朝暮。榮枯任歲時。
所存唯一念。寂爾入無思。
other:: 
## 夜坐納涼三首
夜坐納涼三首 ^795c4

夜色喜新晴。迎秋爽氣生。
雨餘林葉重。風度嶺雲輕。
靜慮觀無我。藏修厭有名。
坐看空界月。歷歷對孤明。 ^795c10

萬籟寂無聲。心源似水清。
爐烟通夜細。山月入窻明。
棲草蟲偏穩。眠雲鶴不驚。
坐深諸想滅。忽聽曉鐘鳴。 ^795c14

炎熱不須辭。清涼信有時。
雲飛山色墮。雷動雨聲隨。
短葛休嫌重。商飇莫怨遲。
但依松下坐。自待好風吹。
other:: 
## 壁觀
壁觀 ^795c18

兀坐諦觀心。來源未易尋。
動時分朕兆。起處絕幽深。
寂寂敲空響。綿綿出鷇音。
應知離念相。總不屬浮沉。
other:: 
## 病二首
病二首 ^795c24

苦集是生因。難消大患身。
支持唯賴骨。動轉不由人。
一息微如縷。殘軀眇若塵。
從來皆假借。究竟與誰親。 ^795c30

久厭形為累。那堪老病侵。
自慚禪定淺。轉覺病源深。
了法離諸相。觀空見此心。
欲超生死路。不向外邊尋。
other:: 
## 眾粥罷經行因示
眾粥罷經行因示 ^795c34

粥罷慢經行。沿流不問程。
脚如絲線斷。身似片雲輕。
踏去山光透。歸來月色明。
無勞重入室。聽取夜鐘鳴。
other:: 
## 秋深
秋深 ^795c40

秋深寒氣重。擁衲正相宜。
人老骨偏勁。松枯枝更奇。
黃花生意淡。白髮世情離。
獨坐忘緣後。寥寥祗自知。
other:: 
## 丙申二月抵廣州寓海珠寺
丙申二月抵廣州寓海珠寺 ^795c46

天涯歷盡尚遐征。
百#CB15470;風烟不計程。
涉險始知塵海濶。
道窮轉見死生輕。
暫依水月光明住。
偶向琉璃寶地行。
到岸舟航今已棄。
上方鐘皷為誰鳴。
other:: 
## 丁右武王惟吾同遊星巖諸勝未還賦懷
丁右武王惟吾同遊星巖諸勝未還賦懷 ^796a4

覧勝探奇讓謖邱。
況逢簫史是同遊。
千山緊附雙龍翼。
萬壑爭趨一葉舟。
洞裏丹砂誰可覓。
雲中芝朮幾時收。
莫看松下彈棋者。
半局令人易白頭。
other:: 
## 將之雷陽暫憩小金山
將之雷陽暫憩小金山 ^796a12

人間瓠落事多非。
聊向江心擬息機。
有寺不容僧暫住。
無家應與鶴爭歸。
慈雲暗覆空生室。
香霧閒侵過客衣。
千古迷津懸寶筏。
急流肯止便歸依。
other:: 
## 記公自廬山遠問曹溪
記公自廬山遠問曹溪 ^796a20

遙向曹溪問鏡臺。
入門一見笑顏開。
身將廬嶽閒雲至。
心帶燕山白雪來。
生死歷窮天外路。
寒暄寫盡嶺頭梅。
故人但得如君思。
此念令余早已 #CB01926;。
other:: 
## 甲辰曹溪奉臺檄還戍
甲辰曹溪奉臺檄還戍 ^796a28

烟霞元自邈風塵。
渴愛林泉敢認真。
老去心如無火木。
生殘形似再陽春。
乾坤不許逃禪輩。
禮法難忘出世人。
獨有空山猿鶴侶。
頻隨清夢伴閒身。
other:: 
## 舊同妙峰師遊河東萬固寺今聞重新賦此寄懷
舊同妙峰師遊河東萬固寺今聞重新賦此寄懷 ^796a36

四十年曾乞食過。
祗陀精舍傍恒河。
中條山湧青蓮髻。
華岳雲騰碧海波。
城郭千家還舍衛。
法身三展變娑婆。
何時重荷降龍錫。
麻谷牀前再羯磨。
other:: 
## 登烏逕水樓
登烏逕水樓 ^796a46

穿雲過峽度平田。
行盡溪源見市#CB05567;。
一線河流通大海。
四圍山色擁青蓮。
樓當水月清涼土。
人入空居自在天。
可似桃源避秦地。
往來但不是漁船。
other:: 
## 端州壽馮元成使君
端州壽馮元成使君 ^796b6

廊廟江湖向各天。
相逢豈是此生緣。
居官善用慈悲行。
應世安心自在禪。
止有祿金堪布地。
更無塵跡可隨眠。
曇花一現三千歲。
今喜重開北斗邊。
other:: 
## 舟中苦雨謝鍾二子見過
舟中苦雨謝鍾二子見過 ^796b14

積雨陰雲晝不開。
蓬窻深喜故人來。
松花獨許攢眉釀。
蓮社甯辭作賦才。
世事只看如指馬。
此心不說比寒#CB01926;。
坐聽日暮城頭笛。
陣陣輕風送落梅。
other:: 
## 江上感懷
江上感懷 ^796b22

風雨蕭蕭江上舟。
飄零纔見養空遊。
夢回松頂棲雲鶴。
閒看沙頭戲水鷗。
書札不須勞北雁。
世情早已付東流。
百年已過三之二。
縱有餘生總是浮。
other:: 
## 南征道中遇雨
南征道中遇雨 ^796b30

北風吹雨暗山城。
歲暮天涯尚遠征。
避世想從麋鹿隊。
畏途心折鷓鴣聲。
十年瘴海孤蓬轉。
一夕霜華兩 #CB15150;生。
策馬衝泥投野宿。
不堪回首暮烟橫。
other:: 
## 寄燕都慈壽寺別山長老
寄燕都慈壽寺別山長老 ^796b38

當年一鉢久過從。
長夜披衣聽曉鐘。
飯食每懷香積界。
經行常憶妙高峰。
潛消瘴熱心含雪。
暗記流年手種松。
為掃蓮花師子座。
待余重舉絕言宗。
other:: 
## 結夏法性若惺炯公蕉園
結夏法性若惺炯公蕉園 ^796b46

蕉園何似坐祗園。
為借清風暫解煩。
綠葉幾供懷素筆。
重陰猶覆譯經軒。
〔有房公譯經筆授軒〕護生不許朝持鉢。
習定還應晝閉門。
聞道本來無一物。
故今終日對忘言。
other:: 
## 鄒子胤過訪因示
鄒子胤過訪因示 ^796c6

為參向上訪曹溪。
底事分明本不迷。
曉院風生吹翠竹。
春山雨過長青藜。
閒來始覺諸緣靜。
悟後方知萬物齊。
最是喚人親切處。
五更夢破一聲雞。
other:: 
## 德山禮祖後過定王陵
德山禮祖後過定王陵 ^796c14

當年一棒聖凡分。
的的真機泯見聞。
香火千秋占王氣。
河山終古覆慈雲。
空林麋鹿仍隨麈。
淨土蓮華已屬君。
杖倚春風還佇立。
夕陽紫翠正氤氳。
other:: 
## 衡陽湖東結菴初成劉存赤鍾衡頴遠來相慰遂同度歲
衡陽湖東結菴初成劉存赤鍾衡頴遠來相慰遂同度歲 ^796c22

一載神交費所思。
相逢喜見歲窮時。
扁舟雪夜來千里。
淨土蓮花種一枝。
已老形骸俱長物。
從頭日月是新知。
匡山莫謂當年社此地重開定可期。
other:: 
## 將東遊赴花藥寺齋二首
將東遊赴花藥寺齋二首 ^796c32

舍衛城西古道場。
偶過三匝禮空王。
觀心已入唯心土。
說法還登善法堂。
香飯能令多眾飽。
醍醐獨許利根嘗。
當人未即輕拈出。
儻可重來再舉揚。 ^796c40

祗園開向大江西。
地湧蓮花最可棲。
佛國遠超諸相外。
法身高與四天齊。
暫來即請登華座。
久住應頻信杖藜。
可惜過從歸去曰。
不堪回首重悽悽。
other:: 
## 過花藥寺梅雪堂遜菴宗師故居
過花藥寺梅雪堂遜菴宗師故居 ^796c46

梅雪堂開骨更清。
齋餘閒步一經行。
香浮石室花初放。
影入冰壺月倍明。
斷臂巖前留舊跡。
懷人笛裏憶新聲。
只今若問西來意。
隻履誰能識去程。
other:: 
## 過九峰禮無念祖師
過九峰禮無念祖師 ^797a6

梵王宮殿隱烟霞。
門外紅塵世路賒。
山自九峰開淨土。
僧從千葉坐蓮華。
光浮石室留　宸翰。
影落諸天護絳紗。
若問西來端的意。
分明全付一袈裟。
other:: 
## 宿九峰方丈貽聞圓長老
宿九峰方丈貽聞圓長老 ^797a14

遙向名山禮法壇。
此心須乞祖師安。
九峰夜月侵人白。
萬壑松風入骨寒。
已滅慧燈重發焰。
獨留衣鉢許誰傳。
應知天帝歸依日。
獅子音聲話未殘。
other:: 
## 率諸弟子赴漢陽王章甫齋
率諸弟子赴漢陽王章甫齋 ^797a22

郊園遙訪漢江湄。
一似毗耶集眾時。
香飯飽飡天上供。
玄言喜見郢中辭。
平田舊是裁衣式。
高柳新垂灑露枝。
風雨夜深心境寂。
清涼疑坐藕花池。
other:: 
## 信宿天光上座接待寺
信宿天光上座接待寺 ^797a30

荊棘叢中古道場。
廿年辛苦為誰忙。
堂開四海來龍象。
梵唄三時禮法王。
域內圓成華藏界。
眉閒常放白毫光。
瞻依已入唯心土。
向上何須再舉揚。
other:: 
## 過曲阿喜逢王東里明府
過曲阿喜逢王東里明府 ^797a38

出水青蓮住世心。
軒車亦似在山林。
空花鏡像塵何寂。
孤月寒江意更深。
鷲嶺想從親受記。
毗耶應是舊知音。
相逢一句無生話。
覿面分明不用尋。
other:: 
## 登徑山凌霄峰
登徑山凌霄峰 ^797a46

獨上高峯倚杖藜。
侵人空翠轉凄迷。
西來二目如鵬翼。
東去千山似馬蹄。
絕壑久稱獅子窟。
空林終許象王棲。
只今欲說無生法。
麈尾纔揮萬象低。
other:: 
## 寄五嶽蔡使君
寄五嶽蔡使君 ^797b6

曾向曹溪結勝緣。
別來冷落祖師禪。
時談不二思摩詰。
每話無生憶大年。
自信宰官為示現。
誰知案牘是真詮。
雪峰枯木堂前月。
此夕因君缺又圓。
other:: 
## 喜歸匡山
喜歸匡山 ^797b14

歷遍江湖久倦遊。
青山直到老方投。
形骸已謝空花影。
世事都從逝水流。
寂寂閒身雲作伴。
蕭蕭白髮雪蒙頭。
餘年不必論多少。
一念無生曠劫休。
other:: 
## 林觀海明府陳赤石大參入山見訪
林觀海明府陳赤石大參入山見訪 ^797b22

匡山白社憶當時。
此日高軒最可追。
入處即能忘世慮。
到來全不用攢眉。
身披萬壑雲容溼。
坐待千峰月色遲。
一夕清言成勝跡。
乾坤自古重心知。
other:: 
## 鄉人至
鄉人至 ^797b30

少小離鄉不記家。
回思往事總堪嗟。
故人猶想兒時面。
枯木難開舊日花。
河畔柳枝垂曉露。
門前山色帶朝霞。
唯餘此景年年在。
不必從前問歲華。
other:: 
## 送脩六逸公歸家山
送脩六逸公歸家山 ^797b38

廿載殷勤伴瘴鄉。
又隨瓶錫走諸方。
參玄直上金輪頂。
入室還依大法堂。
歸去家山雖有意。
老來泉石豈能忘。
餘年儻未填溝壑。
遲爾同棲寂滅場。
other:: 
## 心光法姪持雪浪恩兄手澤讀之有感
心光法姪持雪浪恩兄手澤讀之有感 ^797b46

君來忽憶故人情。
究竟難忘出世盟。
乍見遺言猶對面。
細思談笑似多生。
知從兜率居高座。
直入菩提豈計程。
儻再相逢如昔日。
肯教同伴不同行。
other:: 
## 中秋喜陳祠部無異入山見訪
中秋喜陳祠部無異入山見訪 ^797c6

遙問空山鹿豕羣。
巾車入谷到斜曛。
披襟細語論衷曲。
煑茗焚香坐夜分。
喜對月明心似鏡。
深觀世事倏如雲。
當機若問西來意。
一物全無把似君。
other:: 
## 示眾
示眾 ^797c14

平生蹤跡任前緣。
慚愧形骸未脫然。
一片閒心隨處見。
無端白髮暗中遷。
自知來日皆除日。
誰信添年是減年。
回首家山歸去後。
萬峰高枕石頭眠。
other:: 
## 壽覺休繆居士
壽覺休繆居士 ^797c22

居士由來應現身。
金剛心地淨無塵。
調生久悟無生忍。
住世還同出世人。
摩詰法門非是默。
龐公妻子不為親。
精神已入蓮華藏。
劫念何須問大椿。
other:: 
## 山居十首
山居十首 ^797c30

平生蹤跡任東西。
投老那能擇木棲。
縱使脊梁剛似鐵。
奈何脛骨軟如泥。
閒從絕壑看雲起。
坐倚千峯聽鳥啼。
不必更拈言外句。
現前聲色是全提。 ^797c38

依巖結搆草為菴。
乍可容身止一龕。
但得心源歸湛寂。
任從世事付癡憨。
三竿日上還高臥。
丈室雲封不放參。
佛祖直教蹤跡斷。
何須前後列三三。 ^797c44

回看五濁氣氤氳。
羣鬧啾啾器裏蚊。
瞥念未興迷悟絕。
一微纔立聖凡分。
青山自許容藏拙。
火宅誰能為捄焚。
翹首長空雙碧眼。
不堪大地總浮雲。 ^798a2

堪嗟往事夢中遊。
瞖眼空花不可求。
心路信如雲散月。
形骸任似水浮漚。
生存一息餘三寸。
老入千峰勝十籌。
從此人間蹤跡斷。
更無憂喜上眉頭。 ^798a8

藏修今已遂初心。
自昔居山不厭深。
空外任從千嶂列。
目中豈受一塵侵。
松風時說無生法。
流水長鳴太古琴。
入室何勞重豎拂。
當機薦取在知音。 ^798a14

幽巖蘭蕙有餘芳。
習習松風送暗香。
暫借聞熏開性地。
勝傾甘露灌枯腸。
心心直入蓮華藏。
念念常明般若光。
知足便登兜率界。
何勞此外覓西方。 ^798a20

春深寒谷笋生芽。
又見松梢漸發花。
一鉢待來充午供。
眾僧專等試新茶。
空無神力諸天飯。
富有莊嚴五色霞。
為問長安歌舞客。
幾曾飛夢到山家。 ^798a26

三冬擁衲坐枯禪。
喜見春光最可憐。
瓦鼎野蔬將獻供。
地爐松火漸無烟。
青山覆雪重開面。
白髮防寒已及肩。
幸作太平雲臥客。
焚香朝暮祝堯年。 ^798a32

舊遊恍忽是前生。
每憶行藏暗著驚。
此日青山當日夢。
今時白社舊時盟。
酬機但用無星秤。
娛老唯留折脚鐺。
若問西來端的意。
曹溪一派水盈盈。 ^798a38

何事當年愛離家。
難忘舊著破袈裟。
祇因未了多生欠。
不是從前一念差。
半世業緣同夢幻。
百年妄想等空花。
歸來剩有青山在。
豈忍將金去博沙。
other:: 
## 臥病
臥病 ^798a44

蒲團香案日生塵。
老病難容世外身。
入夢泉聲清徹耳。
到牀月色冷侵人。
閒心不與諸緣合。
白業唯存一念真。
究竟要知歸宿處。
蓮華已結未來親。
other:: 
## 酬陸使君景鄴
酬陸使君景鄴 ^798b4

高車幾度過空山。
歷盡千峰直破關。
有舌不能酬密諦。
忘機正可對衰顏。
飛來白雪寒相照。
望入青雲思更閒。
遙憶轅門端坐處。
匡廬時在兩眉間。
other:: 
## 寄仰山靜光禪人
寄仰山靜光禪人 ^798b12

一自匡廬問法歸。
別經歲月信音稀。
顧予已入無生忍。
知爾常參向上機。
雨過雲開山骨瘦。
春深日暖蕨芽肥。
何時再振牀前錫。
拈示西來屈眴衣。
other:: 
## 憶山居六首(有引)
憶山居六首〔有引〕 ^798b20

余圜中宛居深山因而有述。 ^798b28

榾柮千年火。支撑獨木橋。
往來人境絕。菴主澹無聊。 ^798b30

白雪在簷前。飛來日如故。
不是爾無心。如何常共住。 ^798b32

明月挂寒空。光徹寒潭底。
上下本自同。看來無彼此。 ^798b34

流水不是聲。明月元非色。
聲色不相關。此境誰會得。 ^798b36

風從何處來。眾響動巖穴。
靜聽本無聲。如何有起滅。 ^798b38

身在千巖裏。門前路不通。
寂寥誰是伴。唯有數株松。
other:: 
## 舟泊珠江
舟泊珠江 ^798b40

月色澹如水。潮平寒似空。
孤舟橫野渡。人在有無中。
other:: 
## 軍中道場吟四首
軍中道場吟四首 ^798b44

朝聞鼙皷聲。暮聽金磬響。
動靜雖不同。唯在知音賞。 ^798b48

旌旗蔽浮雲。幢幡影朝日。
試看生殺機。兵不似禪密。
法皷震龍宮。喊聲動天地。
何似眾竅風。噫出大塊氣。 ^798c2

曾坐東海上。驚濤怒破山。
今聞震天雷。入耳心逾閒。
other:: 
## 寄王金吾
寄王金吾 ^798c6

偶會忽言別。再晤應更難。
思君心似雪。飛夢薊門寒。
other:: 
## 喜友人至
喜友人至 ^798c10

人生會合期。杳如風雨夕。
與子未見時。宛似雲中日。
other:: 
## 偶成四首
偶成四首 ^798c14

風吹楊柳花。東西南北走。
豈是愛隨他。自身元不有。 ^798c18

野雉在樊中。粱食亦不少。
何似處山林。飲#CB10437;隨時了。 ^798c20

豹隱南山霧。常恐羅網侵。
只以皮毛故。是為身累心。 ^798c22

膏火照夜行。人益己受損。
豈不自愛惜。生質固所稟。
other:: 
## 憶家山竹池
憶家山竹池 ^798c24

萬竹飛晴雨。雙池引石泉。
別來三十載。日日憶栽蓮。
other:: 
## 瓊山
瓊山 ^798c28

奇甸香為國。珠崖玉作山。
人從塵海渡。儼若出天關。
other:: 
## 五指山
五指山 ^798c32

一葉浮天外。千山落鏡中。
誰人揮五指。劃破太虗空。
other:: 
## 金粟泉
金粟泉 ^798c36

粟泛黃金屑。泉流白玉漿。
我來持一鉢。足可獻空王。
other:: 
## 明昌塔
明昌塔 ^798c40

瓊海開龍藏。香幢出梵天。
即看火宅內。從地湧青蓮。
other:: 
## 劉將軍邀觀玉龍泉二首
劉將軍邀觀玉龍泉二首 ^798c44

清泉寒似玉。嘉樹密如雲。
人有羲皇樂。心同鹿豕群。 ^798c48

混沌何年鑿。淵泉此地開。
人依空界立。山入鏡中來。
other:: 
## 題墨香深處四首
題墨香深處四首 ^799a2

碧草橫書帶。幽蘭結佩香。
虗亭人獨坐。心已到羲皇。 ^799a6

竹色侵簷綠。荷花照水紅。
夜深涼露下。人在暗香中。 ^799a8

芙蓉開似錦。黃菊疊如錢。
醉眼熏心處。端然自在禪。 ^799a10

雪逼梅舒蕚。春催草發芽。
目前生意事。誰識在山家。
other:: 
## 寄膠東李生
寄膠東李生 ^799a12

萬里路不遠。寸心空更閒。
不知思我者。如隔幾重關。
other:: 
## 懷丁右武大參
懷丁右武大參 ^799a16

落葉千山雨。寒空一片雲。
舉頭聊縱目。何處不思君。
other:: 
## 咏松二首
咏松二首 ^799a20

樹老心逾赤。楓凋葉更紅。
可憐霜雪裏。獨有一枝松。 ^799a24

霜幹龍鱗老。風枝馬尾長。
濤聲清響發。瑟瑟滿虗堂。
other:: 
## 詠梅二首
詠梅二首 ^799a26

叢林秋已晚。萬木盡凋傷。
獨有寒梅樹。飛來雪裏香。 ^799a30

雪色春先到。寒香夜更清。
一聲幽鳥語。忽使夢魂騖。
other:: 
## 詠竹五首
詠竹五首 ^799a32

寒飛千尺玉。清灑一林霜。
縱是塵心重。相看亦頓忘。 ^799a36

矯矯凌雲姿。風生龍夜吼。
霜雪不知年。真吾歲寒友。 ^799a38

霜幹寒如玉。風枝響似琴。
瀟湘一夜雨。滴碎客中心。 ^799a40

葉落根偏固。心虗節更高。
一林寒吹發。清夜伴松濤。 ^799a42

淇澳春雲碧。瀟湘夜雨寒。
虗窻人靜聽。颯颯響瑯玕。
other:: 
## 喜雨三首
喜雨三首 ^799a44

涼雨灑炎天。飄風振林木。
輕雷響簷端。隱隱似空谷。 ^799a48

元陽如烈火。羣有若陶鑄。
忽然風雨來。炎蒸在何處。 ^799b2

山空泉更寒。暑氣無來往。
颯颯風雨生。毛骨更清爽。
other:: 
## 山中吟六首
山中吟六首 ^799b4

塵隔三千界。心超十八禪。
鐘聲清夜發。聽徹不成眠。 ^799b8

日月不知去。此心應合空。
山樓時獨坐。彷彿在鴻濛。 ^799b10

枝頓春已動。草木氣相鮮。
靜裏觀時化。心忘有漏年。 ^799b12

時折寶林松。旋汲曹溪水。
來煑雪中茶。此味無可比。 ^799b14

萬山寒色破。地氣暖生春。
花落曹溪水。何人肯問津。 ^799b16

無事晝打眠。松風吹不徹。
何處木魚聲。夢中響更別。
other:: 
## 偶占
偶占 ^799b18

一滴曹溪水。千株逼漢松。
人依空界立。宛在畵圖中。
other:: 
## 示知事僧二首
示知事僧二首 ^799b22

斷臂巖前雪。而今血尚濃。
黃梅腰下石。能得幾人舂。 ^799b26

積雪苦凝寒。叢林盡凋沍。
一陽纔動時。枝頭春已露。
other:: 
## 董國博過訪曹溪因贈
董國博過訪曹溪因贈 ^799b28

曹溪一滴水。流浪滿江湖。
隨君化霖雨。到處灑焦枯。
other:: 
## 夏日王癡過訪
夏日王癡過訪 ^799b32

炎熱毒如火。茶香冷似冰。
誰知天壤內。除嬾盡輸僧。
other:: 
## 送悟心融首座二首
送悟心融首座二首 ^799b36

一片江南雪。來清瘴海炎。
君今度嶺去。寒色帶眉尖。 ^799b40

七尺藤過頂。三飡飯滿瓢。
何時萬峰裏。倦飽臥雲霄。
other:: 
## 對月
對月 ^799b42

雪嶺孤松老。曹溪滴水寒。
誰知今夜月。猶是昔時看。
other:: 
## 舟過小金山四首
舟過小金山四首 ^799b46

一度一回新。重來不厭頻。
祗因貪佛日。時禮法王身。 ^799c2

青山常不改。流水去還來。
獨有松間月。清光照綠苔。 ^799c4

漁火夜深白。沙雞清晝喧。
江空人境絕。長日掩柴門。 ^799c6

階下魚龍穩。沙頭鷗鷺閒。
盈盈剛一水。隔斷萬重山。
other:: 
## 喜黃生公亮歸自薊門五首
喜黃生公亮歸自薊門五首 ^799c8

人生無百歲。逢君時過半。
忽別又三年。離合安可算。 ^799c12

昨日乘虗舟。夜來忽風雨。
今朝喜逢君。杳然如夢許。 ^799c14

塞上草頭白。燕山楓葉丹。
唯餘寒雪色。君尚在眉端。 ^799c16

驛路千行柳。江湖萬里波。
往來空歲月。誰不為蹉跎。 ^799c18

羅浮半輪月。曹溪一滴水。
與爾共飡之。意味無彼此。
other:: 
## 喜曇欣慶公至
喜曇欣慶公至 ^799c20

君從白下來。慰我炎方熱。
火宅喜相看。如對燕山雪。
other:: 
## 招慶公嘗茘枝
招慶公嘗茘枝 ^799c24

長夏火雲紅。五月茘枝熟。
與君坐珠江。日日敲寒玉。
other:: 
## 對慶公懷舊
對慶公懷舊 ^799c28

菴居與君隣。水竹清同好。
一別三十年。相看今已老。
other:: 
## 寄蒲坂襄垣震崧二宗侯三首
寄蒲坂襄垣震崧二宗侯三首 ^799c32

一派黃河水。遙從天上來。
滔滔東入海。借問幾時回。 ^799c36

華嶽雙峰出。高空碧玉寒。
遙聞天樂響。應是禮仙壇。 ^799c38

中條山色青。朝霞散晴綺。
知有忘世人。獨坐觀無始。
other:: 
## 夢遊天台二首
夢遊天台二首 ^799c40

忽到天台山。相遇雲中老。
想是避秦人。顏色如此好。 ^799c44

飛上華頂峰。忽聽天雞呌。
遙望蓬萊山。掀髯發長嘯。
other:: 
## 懷舊
懷舊 ^799c46

夢坐龍華樹。聽殘長樂鐘。
醒來空谷裏。萬壑吼松風。
other:: 
## 懶殘老衲住山
懶殘老衲住山 ^800a2

菴小山藏寺。心虗芥衲空。
嬾眠松下石。坐斷最高峰。
other:: 
## 將之雷陽別曇公于江上
將之雷陽別曇公于江上 ^800a6

送別芙蓉江。江水秋逾碧。
歸舟遡寒流。來往心如織。
other:: 
## 詠月
詠月 ^800a10

湛海光如有。寒空色若無。
誰知俯仰內。千古照迷塗。
other:: 
## 詠雲
詠雲 ^800a14

一點如纖翳。瀰漫塞太虗。
但知已起後。不見未生初。
other:: 
## 試端硯三首
試端硯三首 ^800a18

君子愛佩玉。溫潤象其德。
此石尤過之。所寶在翰墨。 ^800a22

詞海萬里流。筆峰千丈雪。
盡向此中生。時時飛玉屑。 ^800a24

浩浩清江水。磊磊紫石山。
誰知千古意。元在混茫間。
other:: 
## 化城菴二首
化城菴二首 ^800a26

山色自朝昏。榕陰閒古道。
多少往來人。紅塵空浩浩。 ^800a30

鑿井在高原。土深水難得。
施工極盡時。淵泉流不息。
other:: 
## 磬室
磬室 ^800a32

斗室懷幽壑。窮交見古人。
雖餘方寸地。無處著囂塵。
other:: 
## 明禪人施茶
明禪人施茶 ^800a36

此心元不住。白足本無塵。
時汲源頭水。清涼熱惱人。
other:: 
## 寄塵堂首座
寄塵堂首座 ^800a40

憶爾栽茶處。滿園春雨滋。
何時掃松葉。相對一烹之。
other:: 
## 寄宗遠西堂
寄宗遠西堂 ^800a44

曹溪春水漲。衡嶽鴈歸時。
憶爾跏趺夜。松門月上遲。
other:: 
## 寄題龍興寺禪堂
寄題龍興寺禪堂 ^800a48

王氣鍾山嶽。經聲徹帝宮。
法筵龍象眾。萬世祝堯風。
other:: 
## 寄皇陵供奉
寄皇陵供奉 ^800b4

乾坤開帝業。日月轉河山。
香火勤供奉。晨昏仰聖顏。
other:: 
## 題畵小景二十一首
題畵小景二十一首 ^800b8

流雲覆春山。輕寒凍欲坼。
何處踏青來。歸時月華白。 ^800b12

芳樹夏初長。輕舟湖水碧。
携琴訪故人。雲深何處覓。 ^800b14

斷橋人影橫。扁舟霜月白。
回首望雲山。悠然塵市隔。 ^800b16

烟樹春雲綠。江天落日紅。
不知何處醉。歸向月明中。 ^800b18

風雨孤舟夜。微茫草樹春。
茅簷驚犬吠。定是渡江人。 ^800b20

江閣流雲細。孤村白日閑。
小橋橫野水。隔斷萬重山。 ^800b22

晏坐桃花塢。幽居遠市塵。
祗緣春色好。不是為逃秦。 ^800b24

高樹咽新蟬。深林掩茅屋。
斷橋人影橫。白雲滿山谷。 ^800b26

瀑布寒空外。孤亭水石間。
日長無個事。結伴看春山。 ^800b28

秋水碧如玉。遠山凝似脂。
夜深魚不食。釣餌為誰施。 ^800b30

淅瀝寒林瘦。潺湲水石清。
白雲千萬里。相對總忘情。 ^800b32

萬木流雲密。千山落照寒。
衡門長日掩。酒伴暮相看。 ^800b34

遠樹晴烟合。江空草閣寒。
行吟同澤畔。始信獨醒難。 ^800b36

古木蒼松老。清泉白石奇。
携琴問知己。遙望酒家旗。 ^800b38

江閣坐忘機。憑欄望夕暉。
沙頭人竚立。擬待月明歸。 ^800b40

雲白天垂練。江清水合空。
相携尋酒伴。同過石橋東。 ^800b42

秋山雲氣薄。紅樹曉霜清。
一帶湖天濶。空留待月明。 ^800b44

山似天臺路。花無秦代春。
漁郎坐溪口。不見問津人。 ^800b46

彤雲四野迷。層冰萬木折。
衝寒訪故人。踏破連山雪。 ^800b48

萬山凝積雪。高樹折輕冰。
何處寒梅發。香勾一個僧。 ^800c2

秋山新雨霽。遠水澹無垠。
湖上幽人宅。悠然隔市塵。
憨山老人夢遊集卷第四十八
 ^800c4
