阿彌陀經疏鈔事義
other:: 
# 第一卷
△第一卷雲棲寺
宋咸湻《臨安志》：「寺名雲棲〔出『寺觀類』第十五葉〕，
在錢塘五雲山後，詳具《雲棲#CB15156;記》。
治平二年，改名棲真寺。」
今曰「雲棲」，復其舊也。
知所先後 ^685a13

《大學．聖經章》：「物有本末，事有終始。
知所先後，則近道矣。」
《註》：「本始所先，末終所後。」
守約施博 ^685a21

《孟子》曰：「言近而指遠者，善言也。
守約而施博者，善道也。」
《註》：「守約，是修身。施博，是天下平。」
與知與能 ^685a27

《中庸》：「君子之道費而隱，夫婦之愚，可以與知焉。
及其至也，雖聖人亦有所不知焉。
夫婦之不肖，可以能行焉。
及其至也，雖聖人亦有所不能焉。」
即本智而求佛智 ^685a33

《華嚴玄談》云：「真妄交徹，即凡心而見佛心。
理事雙修，即本智而求佛智。」
本智者，即眾生本有之智。
佛智者，即究竟果佛之智。
畫虎不就 ^685a41

東漢光武時，伏波將軍馬援征蠻，遺書誡子曰：
「效季良不得，陷為天下輕薄子。
所謂畫虎不成，反類狗者也。」
反落一籌 ^685b4

籌，算也。張良云「請借前箸籌之」，是也。
又古人飲博，以籌記罰。
楊纂怒尹君不同己判，欲更之。
執筆沈吟，久之，曰：「纂輸一籌。」
嫂溺援之以手 ^685b12

湻于髠曰：「男女授受不親，禮與？」
孟子曰：「禮也。」「嫂溺，則援之以手乎？」
曰：「嫂溺不援，是豺狼也。
男女授受不親，禮也。
嫂溺援之以手者，權也。」
倚門而望 ^685b20

王孫賈，齊湣王臣。
淖齒弑湣王。王孫賈未有討賊意。
歸寧其母，母曰：「汝朝出而晚歸，則吾倚門而望。
汝暮出而不還，則吾倚閭而望。
汝今事王，王出走，汝不知其處，何面目立天下乎？」
賈於是興國人攻淖齒。
君子恥其言而過其行 ^685b28

出《論語》。事必師古 ^685b38

傅說對商高宗：「事不師古，以克永世，匪說攸聞。」
父曰吾怙，母曰吾恃 ^685b42

《詩經》：「無父何怙？無母何恃？」
怙，覆冒之意。恃，倚賴之意。
劬勞之德，昊天罔極 ^685b46

《詩經》：「哀哀父母，生我劬勞。
欲報之德，昊天罔極。」
螟蛉異姓 ^685c2

《詩經》：「螟蛉有子，蜾臝負之。
教誨爾子，式穀似之。」
懷慕終身 ^685c6

《孟子》曰：「人少則慕父母。
知好色，則慕少艾。
有妻子，則慕妻子。
仕則慕君，不得於君，則熱中。
大孝終身慕父母。
五十而慕者，予於大舜見之矣。」
左右無方 ^685c10

《禮記．檀弓篇》：「事親，有隱而無犯，左右就養無方。」
定省不違 ^685c18

《禮記．曲禮上篇》：「凡為人子者，冬溫而夏凊，昏定而晨省。」
既竭心思 ^685c22

《孟子》曰：「堯舜之道，不以仁政，不能平治天下。」
又曰：「既竭心思焉，繼之以不忍人之政，而仁覆天下矣。」
心之官則思 ^685c28

「心之官則思。思則得之，不思則不得也。」
精誠之極，鬼神與通 ^685c34

《管子》曰：「思之思之，又重思之。
思之不得，鬼神其將通之。
非鬼神通之，精誠之極也。」
孺子封侯 ^685c40

漢高帝初起時，魏無知薦陳平才可用，以為護軍中尉。
及得天下，封功臣，陳平封曲逆侯。
平曰：「臣非魏無知，何繇得進？
願讓封。」帝曰：「陳平可謂不背本矣。」
乃更官魏無知。陳平微時，為里社分肉，甚均。
社老稱：「孺子善宰。」
平曰：「使平宰天下，亦如是肉矣。」
孺子遂以此知名。
用蠡測海，恃管窺天 ^685c46

東方朔答客難曰：「以管窺天，以蠡測海，
以梃撞鐘，豈能通其條貫，考其淺深，發其音聲哉？」
蟻山風水 ^686a12

《蓮宗寶鑑》云：「餘門學道，如蟻子上於高山。
念佛往生，似風帆揚於順水。」
田蛙井鮒 ^686a18

《莊子》曰：「田蛙不可語於海者，拘於#CB11237;也。」
《易經．井卦》九二爻：「井谷射鮒。」
曝腮 ^686a24

《華嚴玄談》云：「上德聲聞，杜視聽於嘉會。
積行菩薩，曝腮鱗於龍門。」
言積行菩薩不能入華嚴大道。
如禹門三級，魚躍不過者，曝腮而還。
永嘉擬之螢光 ^686a30

《證道歌》云：「有二比丘犯婬殺，波離螢光增罪結。
維摩大士頓除疑，猶如赫日消霜雪。」
不淨錯施爐韝，數息不利塚人 ^686a38

舍利弗教二弟子修不淨觀，及數息觀。
久之無益，心欲反道，往見佛。
佛問：「在家業何行？」
修數息者曰：「守墳塚。」
修不淨者曰：「治金器。」
佛令二人易觀修之。
不久，皆證道果。三心圓發 ^686a44

《觀經》上品上生章：「一者至誠心，二者深心，三者迴向發願心。」
乾曰大生，坤曰廣生 ^686b6

《繫辭》云：「夫乾，其靜也專，其動也直，是以大生焉。
夫坤，其靜也翕，其動也闢，是以廣生焉。」
寶鏡遁妖 ^686b12

隋王度得寶鏡。為縣令。
縣中有大樹，樹有神，令至者必祭，否則為祟。
度令人夜懸寶鏡於樹，其夜大雷雨，則晨視之，
樹粉碎，有大蛇死樹下。
又遇逆旅，見其家有女殊色。
主人云：「數月前有客攜至此，云續當來取，迄今杳然。」
度心疑其非人，潛出鏡。
女即惶駭請死，曰：「我乃狐也，惑人多矣，今死於君手。
乞藏鏡，即當受死。」
度曰：「藏鏡，汝得無遁乎？」
妖曰：「神物所燭，何處隱形？
願得一醉而死。」與之酒，大醉而寢。
就視之，老狐死於牀上。
其餘種種靈異，不可盡述。
七年之病 ^686b18

《孟子》曰：「今之欲王者，猶七年之病，求三年之艾也。」
如牛壞車 ^686b38

如牛以牽車為苦，便壞其車，主人復造。
如人厭身為苦，速滅其身。
不知此身雖滅，復受餘身。
生身、尊特，猶待辯疑 ^686b42

有言六十萬億那由他之身，乃是生身。
蓋淨土之身，勝於穢土。
穢土生身丈六，淨土生身，宜爾許高大也。
知禮法師以十三重問答，辯此決是尊特身也。
〔出《妙宗鈔》〕菩薩六念 ^686b48

念佛、念法、念僧、念天、念戒、念施。
念佛者，慈悲導師。
念法者，三世佛母。
念僧者，人天福田。
念天者，長壽安樂。
念戒者，清淨身心。
念施者，普濟貧窮。
十心向往 ^686c8

一、於眾生起大慈，無損害心；二、於眾生起大悲，
無逼惱心；三、於佛法不惜身命，樂守護心；
四、於一切法發生勝忍，無執著心；五、不貪利養敬重，
淨意樂心；六、求佛種智，於一切時無忘失心；
七、於眾生尊重恭敬，無下劣心；八、不著世論，
於菩提分生決定心；九、種諸善根，無有雜染清淨之心；
十、於諸佛捨離諸相，起隨念心。
諸天共器，食有精麤 ^686c16

《淨名經》云：「譬如諸天，共寶器食。
隨其福德，食色有異。」
三獸同河，渡分深淺 ^686c32

《永嘉集》云：「譬夫象、馬、兔渡河，足有短長，而分深淺。」
十門推本 ^686c36

一、音聲語言；二、名句文身；三、通取四法；
四、諸法顯義；五、攝境唯心；六、會緣入空；
七、理事無礙；八、通攝所詮；九、事事無礙；
十、海印炳現。香飯作佛事 ^686c40

《淨名經》云：「眾香國中，香積如來，以香飯而作佛事。」
尊者無說，我乃無聞 ^686c48

空生晏坐石室中，空中帝釋天散華供養。
空生曰：「散華者誰？」
曰：「我天帝釋也。」「何以散華？」
曰：「以尊者善說般若。」
尊者曰：「我本無說。」
帝釋曰：「尊者無說，我乃無聞。
無說無聞，乃真說般若也。」
宗有十門 ^687a4

一、我法俱有；二、法有我無；三、法無去來；
四、通現假實；五、俗妄真實；六、諸法但名；
七、三性空有；八、真空絕相；九、空有無礙；
十、圓融具德。支婁讖等五譯人 ^687a14

支婁讖，後漢時人。
光武中興，故名後漢。
明帝，光武子也。 ^687a22

康僧愷，魏人。曹丕繼漢，國號魏。
支謙，三國孫吳時人。 ^687a24

宋法賢，趙宋時人。
元魏菩提流志，南北朝魏人。
拓 #CB02494;氏，改姓元，國號魏。
周有嬴秦，南北朝有苻秦、姚秦 ^687a26

周時有非子者，伯益之後，善養馬。
周平王愛之，封於陝，國號秦，是為嬴秦。
嬴，其姓也。 ^687a32

苻秦，東晉時氐種也。
苻堅強盛，據關中，國亦號秦，是為苻秦。 ^687a34

姚秦，羗種也。姚萇為苻堅將。
後堅為晉所敗。萇遂據關中，傳子興，是為姚秦。
周禮掌四方之語 ^687a36

東方曰寄，南方曰象，西方曰狄鞮，北方曰譯，皆官名。
寄，言能寄寓風俗之異於此。
象，言能倣象風俗之異於彼。
鞮，則欲別其服飾之異。
譯，則欲辯其語言之異。
周官通謂之「象胥」，而世俗通謂之「譯」也。
又「譯」，「釋」也，猶言「謄」也，謂以彼此言語，相謄釋而通之也。
遣將呂光 ^687a44

秦苻堅建元十三年，使呂光伐龜茲，破之。
擁眾歸，至涼州，因據州稱「涼王」。
光死，姪呂隆降晉。
乃迎什師入關，居逍遙園。
孤山十疏流通 ^687b8

《文殊般若經》、《佛遺教經》、《般若心經》、《瑞應經》、
《四十二章經》、《不思議法門經》、《無量義經》、
《普賢觀經》、《阿彌陀經》、《首楞嚴經》。
世稱「十經疏主」。其麗不億 ^687b16

《詩》云：「商之孫子，其麗不億。」
《寶王論》 ^687b24

草堂飛錫法師，作《念佛三昧寶王論》。
龍舒等 ^687b28

龍舒居士王日休，作《淨土文》。
無盡居士張商英，有《求生淨土文》。
侍郎王古直，作《淨土決疑集》。
吳郡沙門大佑，作《淨土指歸集》。
無功居士王闐，作《淨土自信錄》。
慈雲懺主遵式，作《淨土略傳》。
徑路修行 ^687b32

善導和尚偈：「漸漸雞皮鶴髮，看看行步龍鍾。
〔云云〕惟有徑路修行，但念阿彌陀佛。」
神棲安養 ^687b42

永明壽禪師，作《神棲安養賦》。
諸家懷淨土詩 ^687b48

宋中峰本禪師、元西齋楚石琦禪師等。
枝低只為罣金臺 ^687c4

「我師一念登初地，佛國笙歌兩度來。
惟有門前〔云云〕。」空谷、毒峰、天奇 ^687c8

皇明空谷隆禪師，有《空谷集》。
毒峰善禪師，有《語錄》。
天奇瑞禪師，號#CB00671;絕老人，
有《#CB00671;絕集》。
羣星悉皆拱北 ^687c12

《論語》云：「為政以德。
譬如北辰，居其所，而眾星拱之。」
圓照標名蓮境 ^687c18

宋，宗本，常州無錫人。
初參天衣懷禪師，念佛有省，後遷淨慈。
雷峰材法師，神遊淨土，見一華殊麗，問之。
曰：「待淨慈本禪師。」
又資福曦公，至慧林，禮足施金而去。
人詰其故。曰：「吾定中見金蓮華，人言以俟禪師。」
蓋師雖在宗門，兼修淨土，後臨終坐逝，諡圓照。
僧叡蓮華出榻 ^687c22

僧叡，從羅什法師，稟受經義。
後預廬山蓮社。宋元嘉十六年，忽告眾曰：「吾將行矣。」
面西合掌而化。眾見叡榻前一金蓮華，倐爾而隱。
五色香煙，從其房出。
文潞公、蘇長公 ^687c34

文彥博，為宋宰相，封潞公。
蘇軾為翰林學士，與弟轍俱有盛名，故號長公。
岐黃 ^687c42

岐伯與軒轅黃帝問答，作《內經》等書，為醫家祖。
清照說偈西歸 ^687c48

宋，慧亨，住武安，稱清照律師延壽。
初依靈芝習律。專修淨業六十年。
臨終，集眾念佛。為說偈曰：「彌陀口口誦，白毫念念想。
持此不退心，決定生安養。」
捨仙學而迴心淨業 ^688a4

宋，葛濟之，句容人，世事仙學。
妻紀氏，獨精誠念佛。
元嘉三年，方在機杼，忽覺空中清明。
因投杼，仰瞻四表。
見西方有佛現身。
寶葢、幢旛，映蔽雲漢。
喜曰：「經言無量壽佛，其即此耶？」
面佛作禮。濟之驚異，就之，紀氏指示佛所，
濟之亦見半身，俄而隱沒。
祥雲五彩，親里咸覩焉。
自是歸佛法矣。焚《仙經》而專修《觀經》 ^688a12

後魏曇鸞，性嗜長生，受陶隱君《仙經》十卷。
後遇菩提流支，乃問曰：「佛有長生不死術乎？」
支笑曰：「長生不死，吾佛道也。」
乃授《十六觀經》：「學此，則三界無復生，六道無復往。
其為壽也，河沙、劫石，莫能比焉。
此吾金仙氏之長生也。」
曇大喜，遂焚《仙經》，而修淨業。
冥君敬禮 ^688a26

永明壽禪師入滅後，有僧自臨安來，經年遶師塔。
人問故。曰：「我病入冥，見殿左供一僧像，王勤致禮敬。
密詢其人，則曰：『此杭州永明壽禪師也。
凡死者皆經冥府，此師已徑生西方上上品矣。
王以其德，故敬禮也。』」
羅剎休心 ^688a38

有羅剎在一聚落，其民人日送子與食。
有子歸信三寶，一心念佛，遂不能食，得歸。
擬議 ^688a48

《易》云：「擬之而後言，議之而後動。
擬議以成其變化。」
卜以決疑，不疑何卜 ^688b6

唐太宗為秦王時，與太子建成相忌，欲舉兵。
眾議恐不勝，命卜之。
張公謹取龜投地，曰：「卜以決疑，不疑何卜？」
other:: 
# 第二卷
△第二卷天台六即 ^688b10

一、理即佛。一切眾生，皆有佛性。
二、名字即佛。知識經卷，聞名知字。
三、觀行即佛。依教修行，即五品位。
四、相似即佛。相似解發，十信位。
五、分證即佛。分證分破，初住至等覺位。
六、究竟即佛。智斷圓滿，妙覺位。
《華嚴》明十身佛 ^688b20

一正覺佛，二願佛，三業報佛，四住持佛，
五涅槃佛，六法界佛，七心佛，八三昧佛，
九本性佛，十隨樂佛。
當暗中有明，當明中有暗 ^688b30

南嶽石頭和尚《參同契》曰：「當明中有暗，勿以暗相遇。
當暗中有明，勿以明相覩。
明暗各相對，比如前後步。」
讀古 ^688b36

齊桓公讀書於堂上。
輪扁斵輪於堂下，釋椎鑿而上，曰：「君之所讀者何書？」
公曰：「古人之書。」曰：「古人存乎？」
公曰：「往矣。」曰：「然則君之所讀者，古人之糟粕也。」
公曰：「寡人讀書，輪人安得議乎？
有說則生，無說則死。」
曰：「請以臣之業觀之。
斵輪徐，則甘而不固。
疾，則苦而不入。不疾不徐，得之心而應之手，有數存焉。
臣不能喻臣之子，臣之子不能得之於臣。
是以行年七十，而老斵輪。
夫古之人，其不可傳者已往矣。
然則公之所讀者，其古人之糟粕也已。」
《瑜伽》四義 ^688b42

《瑜伽》第六云：「略繇四義，故稱『我聞』。
一為世間語便易故；二為隨順世間故；
三為斷除定無我怖畏故；四為宣說自他得失，令生決定信解心故。」
弘廣菩薩之所流通 ^688c14

《涅槃經》第四十卷：佛告文殊師利：「阿難比丘，是吾之弟。
給事我來，二十餘年。
所可聞法，具足受持。
喻如瀉水，置之一器。
是故我今顧問阿難，為在何所，欲令受持是《涅槃經》。
善男子，我涅槃後，阿難比丘所未聞者，
弘廣菩薩，當能流布。」
阿難求三願 ^688c22

一、不受佛故衣；二、不隨佛受別請；三、二十年法請重說。
周正建子，夏正建寅 ^688c34

今之正月初昏時，斗柄指寅。
十二月指丑。十一月指子。
夏時取人生於寅，故以建寅為歲首。
商取地闢於丑，故建丑為歲首。
周取天開於子，故建子為歲首。
而建寅為正。三三昧 ^688c40

有覺有觀三昧，無覺有觀三昧，無覺無觀三昧。
百八三昧 ^689a2

首楞嚴三昧、寶印三昧、師子遊戲三昧、
妙月三昧、月幢相三昧，乃至離著虗空無染三昧。
孔恩周急 ^689a6

《論語》：孔子云：「君子周急不繼富。」
岐政先#CB00671; ^689a12

《孟子》舉文王治岐之政，曰：「老而無妻曰鰥，
老而無夫曰寡，老而無子曰獨，幼而無父曰孤。
此四者，天下之窮民而無告者。
文王發政施仁，必先斯四者。
《詩》曰：『哿矣富人，哀此#CB00671;獨。』」
四邪命食 ^689a16

一、方口食，曲媚權勢，通使四方；二、維口食，
種種呪術，卜算吉凶；三、仰口食，仰觀星宿，
以自活命；四、下口食，種植田園，和合湯藥。
千里面談 ^689a26

唐太宗為秦王時，在軍中，使房玄齡入奏事於高祖。
高祖笑曰：「玄齡為吾兒奏事，雖隔千里，猶如面談。」
久在泗濵，相依陳蔡 ^689a34

山東泗水之濵，有杏壇，是孔子興弟子談道處。
孔子將適楚，道過陳蔡。
陳蔡大夫發徒圍之。
此時十哲皆從：顏淵、閔子騫、冉伯牛、仲弓、
宰我、子貢、冉有、季路、子游、子夏。
十六大國 ^689a40

五天竺國，如舍衛、王舍等。
顏閔無文，游夏缺行 ^689b2

顏閔，即顏淵、閔子騫，列在德行之科。
游夏，即子游、子夏，在文學科。
目連化身降龍 ^689b6

難陀、#CB02494;難陀兄弟居須彌邊海。
佛嘗飛空上忉利宮。
是龍瞋恨：「云何禿人從我上過！」
後時佛欲上天，是龍吐黑雲闇霧，隱翳三光。
諸比丘咸欲降之，佛不聽。
目連云：「我能降是龍。」
佛即許之。其龍以身遶須彌七帀，尾拖海水，頭枕山頂。
目連倍現其身，遶山十四帀，尾拖海外，頭枕梵宮。
是龍瞋盛，雨金剛砂。
目連變砂為寶華，輕輭可愛。
猶瞋不已。目連化為細身，入龍身內，從眼入耳出，從耳入鼻出。
龍受苦痛，其心乃服。
外道移山，制之不動 ^689b12

外道師徒五百，用呪移山，經一月日，簸峨已動。
目連念言：「此山若移，多所損害。」
即於山頂結跏，山還不動。
外道相謂：「我法山動，計日必移。
云何安固，還若於初？
必是沙門使爾。」自知力弱，歸心佛法。
一城釋種，舉之梵天 ^689b30

瑠璃大王滅釋種。
目連欲救，佛以定業難逃，不允其請。
目連以神力，將鉢盛五百釋種，托至梵天。
瑠璃王滅釋之後，舉鉢視之，唯血水而已。
故知業力，佛亦不能救也。
止車燒堂 ^689b40

耆域善知方藥，生忉利天。
目連因弟子病，乘通往問。
值諸天出游，耆域乘車不下，但合掌而已。
目連以神力駐之。
耆域云：「諸天受樂，怱怱不暇相看。
尊者欲何所求？」目連具說來意。
答云：「斷食為要。」目連放之，車乃得前。 ^689c2

帝釋與脩羅戰勝，造得勝堂，樓臺七寶，莊嚴奇特。
梁柱支節，皆容一綖，不相著而能相持，天福之力能如此。
目連飛往，帝釋將之看堂。
諸天女皆羞目連，悉隱避不出。
目連念帝釋著樂，不修道本，即以神通燒得勝堂，
赫然崩壞，仍為帝釋廣說無常。
帝釋歡喜。後堂儼然，無#CB01926;煙色。
子繫母故 ^689c10

尊者幼喪父，母欲改適。
因子繫故，不遂其心。
猶繩繫扇，故曰「扇繩」。
馬麥之報 ^689c24

佛與弟子，三月在毗蘭邑食馬麥，以償宿報。
獨憍梵於天上受供。
尸利沙國 ^689c30

大國名。塔猶却貝 ^689c36

阿育王禮諸羅漢塔，次至薄拘羅塔，而說偈言：
「雖自練無明，於世少利益。」
因供二十貝子。而貝子從塔飛出，來著王足，諸臣驚怪。
以生平閒靜少欲，其塔猶有是力。
〔又外國用貝，如此土用錢。
人以貝供尊者塔前，貝即落地，以示不受。〕
不假璣衡 ^689c40

璿璣玉衡也。註；璿，美珠也。
璣，機也。以璿飾璣，所以象天之體轉運也。
衡，橫也，謂衡簫也。
以玉為管，橫而設之。
所以窺璣，而齊七政之運行。
猶今之渾天儀也。
比之螺蛤 ^690a2

阿#CB00145;樓#CB00501;聽法之次，
多昏睡。佛責云：「咄咄何為睡，螺螄蚌蛤類。
一睡一千年，不聞佛名字。」
難兄難弟 ^690a10

東漢太丘長陳實生二子，曰元方、季方，俱有俊才。
二子之子，各論父功德，詣祖決其優劣。
實曰：「元方難為兄，季方難為弟。」
文殊十瑞 ^690a16

一、光明滿室；二、甘露盈庭；三、地涌七珍；
四、神開伏藏；五、雞生鳳子；六、豬娩龍豚；
七、馬產麒麟；八、牛生白澤；九、倉變金粟；
十、象生六牙。詳有五名 ^690a24

一云尊重，一名威猛，一云降伏，一云，　　一云　　。
龍蛇混雜，凡聖交參 ^690a32

無著禪師禮五臺，遇文殊化老翁問云：
「南方佛法，如何住持？」
著云：「末法僧尼，少持戒律。」
無著云：「此間佛法，如何住持？」
翁云：「龍蛇混雜，凡聖交參。」
命在呼吸 ^690a36

《四十二章經》云：佛問沙門：「人命在幾間？」
答言：「數日間。」曰：「子未知道。」
又問：「人命在幾間？」
曰：「飯食間。」佛言：「子未知道。」
又問：「人命在幾間？」
答云：「人命在呼吸間。」
佛言：「子知道矣。」十種權實淨土 ^690a44

《華嚴合論》：第一《阿彌陀經》淨土，第二《觀無量壽佛經》
淨土，此二是權未實。
第三《維摩經》淨土，是實未廣。
第四《梵網經》淨土，是實未廣。
第五摩醯首羅天淨土，第六《涅槃經》淨土，此二是權未實。
第七《法華經》三變淨土，亦是權未實。
第八靈山會所指淨土，是實非權。
第九唯心淨土，是實淨土。
第十毗盧所居淨土，是實淨土。
《楞嚴》深呵 ^690b6

《楞嚴》破想陰文云：「都指見在，即為佛國。
無別淨居，及金色相。」
多岐亡羊 ^690b22

《列子》載：楊子之鄰人亡羊，既率其黨，又請楊子之豎子共追之。
楊子曰：「一羊，何追者之眾？」
曰：「多岐路。」已而返，竟不得羊。
曰：「岐路之中，又有岐焉，不知所之，故也。」
故曰：大道以多岐亡羊，學者以多方喪生。
專注中鵠 ^690b28

鵠，皮革中之的也。
射候用皮，其中畫鵠以為的。
見卵而求時夜 ^690b38

《莊子》曰：「且汝亦太早計，見卵而求時夜，見彈而求鴞炙。」
時夜，雞也。見卵而即望其報曉，甚言欲之極也。
體露金風 ^690b42

僧問雲門：「樹彫葉落時，如何？」
門云：「體露金風。」《瑜伽》一百一十苦 ^690b48

詳具論中。二十四樂、三十益 ^690c4

詳具彼鈔、彼論。聖解還成魔境 ^690c8

《楞嚴經》云：「不作聖心，名善境界。
若作聖解，即受羣邪。」
佛見早墮鐵圍 ^690c12

經云：佛言：「文殊昨夜起佛見、法見，被吾貶向二鐵圍山。」
牛羊絕牧 ^690c16

《孟子》曰：「牛山之木，非無萌蘖之生焉。
牛羊又從而牧之。
是以若彼濯濯也。」
謂牧養牛羊，而戕其芽也。
過迦旃鄰陀 ^690c22

迦旃鄰陀者，天竺柔輭草名也。
觸之者，能生樂受。
庭前柏樹 ^690c28

僧問趙州：「如何是祖師西來意？」
州云：「庭前柏樹子。」
檻外藥欄 ^690c32

僧問雲門：「如何是清淨法身？」
門云：「花藥欄。」八種清風 ^690c36

世間八風，謂：條風、明庶風、清明風、景風、
涼風、閶闔風、不周風、廣莫風。
然彼土無四時，或應八方，或對八卦，或自有八種，不必強為之說。
堯處茆茨 ^690c40

唐堯為天子時，宮室儉素，茆茨不翦。
謂以茆茨草葢屋，而不翦齊其簷。
極言其朴陋也。箕諫象玉 ^690c48

箕子，紂之叔父。紂作象箸，箕子歎曰：「彼為象箸，必為玉杯。
則遠方珍怪之物至矣。」
遂入諫。紂不聽，囚之。
舜在#CB15431;畝 ^691a6

《孟子》曰：「舜發於#CB15431;畝之中。」
《書》曰：「帝耕於歷山。」
警蹕冕旒 ^691a12

天子出陳警，入陳蹕。
天子儀仗也。冕，冠也。
天子十有二旒。有天下不與 ^691a16

《論語》云：「巍巍乎！舜、禹之有天下也，而不與焉。」
《註》：「不與，猶言不相關，言其不以位為樂也。」
誦斯偈者，尚致口出青蓮華香 ^691a22

昔有女尼，日誦《法華經》「青蓮華香，白蓮華香」
二句，後世因感口有蓮華香之報。
營修世福，為有漏因 ^691a28

達摩初見梁武帝，帝問：「寡人造寺、寫經，
度僧無數，有功德否？」
祖云：「實無功德。」帝曰：「何以無功德？」
師曰：「此但人天小果，有漏之因，如影隨形，雖有非實。」
帝曰：「如何是真實功德？」
答曰：「淨智妙玄，體自空寂。
如是功德，不以世求。」
other:: 
# 第三卷
△第三卷壎鳴箎奏 ^691a34

壎土、篪竹，二器互相唱和。
《詩》云：「伯氏吹壎，仲氏吹箎。」
玉振金聲 ^691a48

《孟子》曰：「集大成也者，金聲而玉振之也。」
《註》：「金，鐘也。聲，宣也。
八音未作，則先擊鎛鐘以宣其聲。
玉，磬也。振，收也。俟其既闋後，擊特磬以收其韻。」
哀矣不傷，樂而不泆〔二號〕 ^691b4

《論語》：子曰：「《關睢》樂而不淫，哀而不傷。」
《註》云：「淫者，樂之過而失其正者也。
傷者，哀之過而害於和者也。」
泆即淫也。羽寂宮沈 ^691b12

宮、商、角、徵、羽，號為五音。
當平心地，則世界平 ^691b20

持地菩薩，於普光佛時，為比丘，平填道路。
至毗舍如來時，國大王延佛設齋，爾時菩薩平地待佛。
佛摩頂云：「當平心地，則世界平。」
心有高下，丘陵坑坎 ^691b24

《維摩經》云：舍利弗言：「我見此土，丘陵坑坎，
荊棘沙礫，土石諸山，穢惡充滿。」
螺髻梵王言：「仁者心有高下，不依佛慧，故見此土為不淨耳。」
於是佛以足指按地，即時大千世界，珍寶嚴飾。
夜氣清明 ^691b32

《孟子》曰：「其日夜之所息，平旦之氣，其好惡與人相近也者，幾希。」
謂一日之間，汩沒於物欲，其氣昏濁。
平旦之時，其氣清明，所好惡與人相近，不至大背於人情也。
三種意生身 ^691b42

一、三昧樂正受意生身，屬聲聞；二、覺法自性性意生身，
屬菩薩；三、種類俱生無行作意生身，屬佛。
四種三昧 ^691c4

一、常行三昧，《般舟》九十日為期，專念彼佛，亦云佛立三昧。
二、常坐三昧，《文殊問般若》九十日為期，
專緣法界理，不兼餘事，亦云一行三昧。
三、半行半坐三昧，「方等」、「法華」等懺，限期不定，
或三七日、七日、十日等。
上三實相理觀。四、非行非坐三昧，諸經行法，
不專行坐，並屬此攝。
即隨自意三昧。此一唯事觀。
釋迦、調達宿因 ^691c10

釋迦佛，與調達，往昔為共命鳥。
一為調達者睡，一為釋迦佛者醒。
醒者因取香菓而食，香氣芬然。
睡者覺而惡曰：「何瞞我而食也？
吾當以毒菓害之。」
遂食毒菓，二命俱喪。
由之瑟 ^691c24

子曰：「由之瑟，奚為於丘之門？」
《註》：「言其聲之不和，與己不同也。」
鄭之聲 ^691c34

孔子曰：「放鄭聲，遠#CB02439;人。
鄭聲淫，#CB02439;人殆。」
黃鍾大呂 ^691c40

樂有十二律：黃鍾、太簇、姑洗、蕤賓、夷則、
無射，為陽六律。大呂、夾鍾、仲呂、林鍾、南呂、
應鍾，為陰六律。二十二根 ^691c44

信、進、念、定、慧、憂、喜、苦、樂、捨、眼、耳、鼻、舌、身、
意，共十六根；男根、女根、未知欲知根、已知根、
命根、具知根。五邪命 ^692a2

一、為利養詐現異相；二、為利養自說功德；
三、占相吉凶，為人說法；四、高聲現威，令人畏敬；
五、說得供養，以動人心。
扞格 ^692a8

《禮記．學篇》：「扞格而不勝。」
《註》：「扞，拒扞也。格，讀如凍#CB17734;之 #CB17734;，
謂如地之凍，堅強而難入也。」
一暴十寒 ^692a16

《孟子》曰：「雖有天下易生之物也，一日暴之，
十日寒之，未有能生者也。」
六律交唱 ^692a22

陽六、陰六，同前。八音克諧 ^692a28

此《書經．舜典》后夔之語：「八音克諧，無相奪倫，神人以和。」
〔八音者，金、石、絲、竹、匏、土、革、木。
諧，和也。〕三法忍 ^692a32

音響忍，柔順忍，無生忍。
忉利天鼓 ^692a38

《華嚴經》云：「忉利諸天，著五欲樂，行放逸時。
天鼓之中，自然出音，告彼天子：『此樂無常，
莫行放逸』等。」雷音寶林 ^692a42

雷音，例忉利。寶林，例天鼓。
虗空及性功德 ^692a48

虗空功德者，《往生論》頌云：「無量寶交絡，
羅網虗空中，種種鈴發響，宣吐妙法音。」
性功德者，頌云：「正道大慈悲，出生善根故。」
猶是王老師兒孫 ^692b4

黃蘗到南泉，一日齋時，捧鉢向南泉位上坐。
南泉下來見，便問：「長老什麼年中行道？」
師云：「威音那畔。」泉云：「猶是王老兒孫。」
三轉四諦 ^692b12

一、示相轉：此是苦，逼迫性；此是集，招感性；
此是滅，可證性；此是道，可修性。
二、勸修轉：此是苦，汝應知；此是集，汝應斷；
此是滅，汝應證；此是道，汝應修。
三、作證轉：此是苦，我已知；此是集，我已斷；
此是滅，我已證；此是道，我已修。
洛閎、一行 ^692b20

洛閎，漢武帝時人，精於歷數。
漢時改正朔，其所定也。
算周天數云：「後幾百年，當有差訛。
必有聖人出而正之。」
唐玄宗時，僧一行果出，復定歷數。
九章 ^692b32

一方田，二粟布，三差分，四少廣，五商均，
六均輸，七當程，八盈肭，九勾股。
置子莊嶽 ^692b40

孟子謂戴不勝曰：「有楚大夫於此，欲其子之齊語也。
則使齊人傳諸？使楚人傳諸？」
曰：「使齊人傳之。」曰：「一齊人傳之，眾楚人咻之。
雖日撻而求其齊也，不可得矣。
引而置之莊嶽之間數年，雖日撻求其楚，亦不可得矣。」
莊嶽，齊街里名。願受天樂 ^692b46

昔有貧女，處於糞聚，以人民所棄殘餘滓汁為食。
迦葉從乞，以汁供養。
尊者問其所願，云：「欲生天。」
數日命終，生忉利天，福勝餘天。
願作冥王 ^692c10

毗沙國王，與維陀始王共戰，兵力不如。
因立誓言：「願我來世，為地獄主，治此罪人。」
十八大臣亦復如是。
今地獄主，毗沙國王是。
十八獄主，十八大臣是。
若合符節 ^692c18

《孟子》論舜與文王：「得志，行於中國，若合符節。」
《註》云：「符節，以玉為之，篆刻文字，而中分之。
彼此各藏其半，有故，則左右相合為信也。
若合符節，言其同也。」
登龍與瀛 ^692c26

東漢李膺，尚氣節，孤高峻白，少所交與。
人被其容接者，以為登龍門焉。 ^692c34

唐太宗開弘文館，以杜如晦、虞世南、褚遂良等十八人為學士。
人羨其榮，以為瀛洲之選。
大士求登蓮錄 ^692c36

長蘆賾禪師，建蓮華勝會，普勸念佛。
一夕，夢一人烏巾白衣，風貌清美，揖而曰：
「願入蓮華勝會，乞書一名。」
賾問：「何名？」答曰：「普慧。」
書已，又云：「家兄普賢，亦乞併書。」
賾覺，而簡《華嚴．離世間品》，有二菩薩名，遂為會首云。
卜居猶擇里仁 ^692c44

《論語》：子曰：「里仁為美。
擇不處仁，焉得知？」
矛盾 ^693a6

矛，鑹也，即槍戈之屬。
盾，干也，排也。昔人雙賣二事，各歎其勝。
歎盾云：「矛刺不入。」
歎矛即云：「能穿十重之盾。」
智者語云：「我買汝矛，還刺汝盾，入與不入？」
即無辭矣。喆老、青公 ^693a10

喆老者，住京師大剎，四十年不睡坐禪，精苦如此。
坐化後，紙襖亦燒出舍利。
以不修西方，後生大富貴處。 ^693a18

青公者，即青草堂。
年九十餘。有曾家婦人，常為齋供，及布施衣物。
和尚感其恩，乃言：「老僧與夫人作兒子。」
一日婦人果生子。
及詢草堂，已坐化矣。
後官至宰相。皎然覆轍 ^693a21

漢賈誼曰：「前車覆轍後車戒。」
直觀三道，顯本性佛 ^693a30

三道，惑、業、苦也。觀惑即般若，業即解脫，苦即法身。
三德圓融，是本性也。
祀祖七廟 ^693a34

《禮記》云：「天子七廟。
三昭、三穆，與太祖之廟，共為七。」
教民七年 ^693a40

《論語》云：「善人教民七年，亦可以即戎矣。」
《淨名》八法 ^693a44

一、饒益眾生，而不望報。
二、代一切眾生受諸苦惱，所作功德，盡以施之。
三、等心眾生，謙下無礙。
於諸菩薩，視之如佛。
四、所未聞經，聞之不疑。
五、不與聲聞而相違背。
六、不嫉彼供，不高己利，而於其中調伏其心。
七、常省己過，不訟彼短。
八、恒以一心求諸功德。
成就八法，於此世界，行無瘡尤，生於淨土。
《華嚴》十念藏 ^693a48

一寂靜念，二清淨念，三不竭念，四明徹念，
五離塵念，六離種種塵念，七離垢念，八光耀念，
九可愛樂念，十無障礙念。
德雲二十一種念佛門 ^693b14

一智光普照，二令一切眾生，三令安住力，
四令安住法，五照耀諸方，六入不可見處，
七住於諸劫，八住一切時，九住一切剎，
十住一切世，十一住一切境，十二住寂滅，
十三住遠離，十四住廣大，十五住微細，
十六住莊嚴，十七住能事，十八住自在心，
十九住自業，二十住神變，二十一住虗空。
傳法四句偈 ^693b22

達摩初祖，付二祖神光偈云：「吾本來茲土，傳法度迷情。
一華開五葉，結果自然成。」
印心四卷經 ^693b36

祖對二祖曰：「吾有《楞伽》四卷，亦用付汝，即是如來心要法門。
令諸眾生，開示悟入。」
仁道難熟，他道有成 ^693b42

《孟子》曰：「五穀者，種之美者也。
苟為不熟，不如荑稗。
夫仁，亦在乎熟之而已矣。」
other:: 
# 第四卷
△第四卷時時示時人，時人自不識 ^693b48

古云：「彌勒真彌勒，化身千百億。
時時示時人，時人自不識。」
指掌 ^693c8

《語》云：「『其如視諸斯乎！』
指其掌。」言易曉也。
堯仁舜孝，禹儉湯寬 ^693c14

堯仁者，鑑云：「堯仁如天。」
舜孝者，舜父頑、母嚚、象傲，克諧以孝。
禹儉者，菲飲食，而致孝乎鬼神；惡衣服，
而致美乎黻冕；卑宮室，而盡力乎溝洫。
湯寬者，伊尹贊湯曰：「代虐以寬。」
割雞焉用牛刀 ^693c18

《語》云：「子之武城，聞弦歌之聲。
夫子莞爾而笑曰：『割雞焉用牛刀。』」
《註》曰：「武城，邑名。言此小邑，何必用此大道也。」
溪聲盡是廣長舌 ^693c28

蘇東坡詩云：「溪聲盡是廣長舌，山色無非清淨身。」
佛有八音 ^693c36

一極好，二柔輭，三和適，四尊慧，五不女，
六不誤，七深遠，八不竭。
吳其沼乎 ^693c40

此伍子胥語，言：「越十年生聚，十年教訓。
二十年後，吳其沼乎！」
〔《左傳》〕五種怖 ^693c46

一不活，二惡名，三死怖，四惡道，五威德。
四無畏 ^694a4

一一切智無畏，二漏盡無畏，三決疑無畏，四說苦盡無畏。
文殊取鉢 ^694a8

仰之彌高 ^694a14

顏淵歎夫子之道，曰：「仰之彌高，鑽之彌堅。
瞻之在前，忽焉在後。」
易地則皆然 ^694a20

禹、稷當平世，三過其門而不入，孔子賢之。
顏子當亂世，居於陋巷，一簞食，一瓢飲，
人不堪其憂，顏子不改其樂，孔子賢之。
孟子曰：「禹、稷、顏回同道。」
又曰：「禹、稷、顏子，易地則皆然。」
盡信書則不如無書 ^694a26

《孟子》曰：「盡信書，則不如無書。
吾於《武城》，取二、三策而已。
仁人無敵於天下，以至仁伐至不仁，而何其血之流杵也？」
火車相現 ^694a36

《觀經》下品中生文中：或有眾生，犯五戒、
八戒，及具足戒。如此愚人，偷僧祇物，不淨說法，
無有慚愧，以諸惡業而自莊嚴。
如此罪人，以惡業故，應墮地獄。
命欲終時，地獄眾火，一時俱至。
遇善知識，讚說阿彌陀佛。
此人聞已，除罪往生等。
靈山上德，終成敗北之愆 ^694a44

靈山會上，五千退席。
及華嚴會上，不見舍那之輩，亦是其流。
敗北者，軍戰敗曰北。
漢地金剛，始有滅南之想 ^694b10

德山，號周金剛，不信南宗單傳直指之說，
作《青龍鈔》，徑往南方，欲滅南宗。
路遇婆子，買點心。
婆子問云：「所擔者何物？」
曰：「《金剛經青龍鈔》。」
曰：「《金剛經》云：三心不可得。
尊者欲點何心？」山無對。
後至龍潭，往復扣擊，晃然大悟，乃曰：「窮諸玄辨，若一毫置於太虗。
竭世樞機，似一滴投於巨壑。」
乃焚《青龍鈔》云。妙首白槌 ^694b16

世尊一日升座。文殊白槌云：「諦觀法王法，法王法如是。」
世尊便下座。天童頌云：「一段真風見也麼，緜緜化母理機梭。
織成古錦含春象，無奈東君漏洩何。」
雙林撫尺 ^694b30

梁武帝請傅大士講《金剛經》，大士座上揮案一下，便下座。
帝愕然。誌公問：「陛下還會麼？」
帝云：「不會。」誌公云：「大士講經竟。」
仙陀婆 ^694b38

仙陀婆，梵語，具鹽、水、馬、器四名。
惟有智臣，乃能辨識。
如王食時，呼仙陀婆，即知要鹽。
如王洗盥，索仙陀婆，即知要水。
如王作眾務時，呼仙陀婆，即知要器。
如王出遊，索仙陀婆，即知要馬。
覓心了不可得 ^694b46

初祖住止少林。二祖晨夕參承。
時當隆冬大雪，光堅立不動，遲明，積雪過膝。
後潛取利刀自斷左臂，曰：「我心未安，乞師與我安心。」
師曰：「將心來，與汝安。」
曰：「覓心了不可得。」
曰：「與汝安心竟。」
 ^694c8
