別傳心法議
author:: 福唐飛山默子　戒珠　撰
other:: 
# 議

或者以三乘教外別傳心法曰祖道。
飛山默子曰。非也。
三乘所演唯一心。
一心之法。教之本也。
惡有心外而復有心哉。
請試議之。拘尸那城如來既般涅槃。
五百弟子失其所依。
亦欲從而涅槃焉。
時大迦葉前而道曰。
未集法藏。勿涅槃也。
姑命阿難。首集如來修陀羅。
優婆離等集毗尼藏。
已而自集阿毗曇藏。
三藏所集。由迦葉始。
故以其為初祖焉。
迦葉曰。吾於今□始報佛恩。
五百弟子同其結集者。
亦曰。嚮之所集□□法也。
三世諸佛證菩提者。
以此十方菩薩修解□□以此。
唯此之法。佛佛共之。
未聞其外別有一法□初迦葉焉。
迦葉次授於阿難。
阿難授之商那和修。
豈他邪。則所謂三藏法也。
期佛道者依焉。依其為燈燭為衡石。
事有疑焉。就而輕重之。
理有昧焉。即而照了之。
以之為戒。為定。為總持。
為密嚴。六度以伸之。
萬行以廣之。根力覺道三十七品。
助而以發之。發而至之。
於是乎。曰果。曰證。
曰三賢。曰十聖。如是十力四無畏十八不共神通道力。
成最正覺。而曰無等等。
其所由何哉。由乎教也。
教焉者。修道之謂也。
學聖人者不可離。
離而為魔。為外。為邪說。
富蘭那毗羅胝子。
九十六種異見。交臂而生焉。
如來甞謂阿難曰。
我滅度後。多此群邪。
熾盛世間。潛匿奸欺。
稱善知識。商那和脩。
將般涅槃。亦謂四祖優婆毱多曰。
如來本生諸經。及毗尼等十七萬。
汝其護之。無使魔外以相凌亂。
後十世馬鳴之時。
異道#CB05060;起。
馬鳴辨之。乃宗楞伽方等之經。
以著諸論。龍樹後馬鳴而生。
晞馬鳴而起。其所著者倍之。
所宗者。般若之經焉。
若畏佛土等論。其□□百萬。
未始一言為私發心。
方等之旨在焉。泪□□滅嗣而為化提婆焉。
羅睺羅焉。先後二十七世。
□□流化益敷。於其教也。
切切然不敢離。不敢外力以□之。
勉以思之。揭精奧以流通之。
其已也。惟日猶不足。
問其故。則曰。十地之聖。
不敢離諸教。吾敢離而自足哉。
授受之際。必曰。是三藏法。
如來授之大迦葉。
迦葉付之于阿難。
綿糸展轉。以至於我。
我今復以是法。用付於汝。
汝其護之。夫所謂三藏者何。
經律論也。其文浩而博。
印之土具焉。達磨越數萬里。
來于梁。別難險阻。
不能有所具。獨以楞伽之經四卷。
授之可〔〔惠言〕〕可曰。
藉教悟宗。又曰。仁者依此修行。
自得度世。自是可傳滿。
滿傳那。那滿而下轉相傳授〔可之下不言燦。
而言滿益〕。 ^52b12

□當時大弘□教座下。
傳性宗者數百□。
開講之盛。燦不殆滿。
故本傳以滿言之。
夫所謂性宗則心宗也〔心宗乃龍樹馬鳴諸祖口傳文等之旨是矣〕。 ^52c46

晉昌杜昱以楞伽自宗之來。
一經四譯。明夷于代。
未有發揮。唯達磨禪師以為心鏡。
遞而流行。護持不絕。
當時記事者。歷以其事。
附諸上載諸傳。誠欲後世言祖道者。
無離經無畔聖無任□。
巧亂學者。千始心區區。
後學入信之始。其心猶風輪。
猶毛輪。毛輪易動。
風輪易轉。轉而動之。
其向無所依。或飄入於天魔。
或失入于外道。拒魔外之所從。
羅□學之所修。唯教有辨焉。
故教者。三十三世祖師入□之□道。
五十一位菩薩成佛之根本。
今要有嗣佛。嗣□□捨。
佛教言心哉。蓋唐之季。
去佛漸遠。宗習趣尚。
□□乖異。南泉普願乘時習異。
以蕩諸本。繇是別傳之說起焉。
願既唱之於前。義玄宣#CB06359;之徒和於後。
排挫經訓。詆訾聖賢。
以為教者鬼薄焉。
不克以兀。心狂悖馳。
似務外道尼乾子法。
非沙門釋子之□言。
有識者豈不為之痛心哉。
若願輩像法之罪人。
不嗜學。不知本。不足以語如來教。
夫如來以三界九地輪顛倒所感者。
唯一心。四生六趣波流出沒所變者。
唯一識。識心之變無已。
生滅之數無盡。以無盡之法。
逗無盡之機。故其教也有權有實。
有頓漸。而其旨也有遮有顯。
有秘密之說。唯心也。
遮顯之說非心也。
可與顯之則顯焉。
未可與顯則遮焉。
其為秘密不發者。
秘密焉。遮顯秘密。
所以稱其機。任其器□而有所授者也。
先賢以如來覺場初會提河。
未教□間四十有九年。
諸所說者至微。其所度者至眾。
而□小大去就。或開或合。
權實半滿。夫甞一字以為心外法。
惟法所被。唯機所適。
若天若人。若四生六趣。
萬億種類。善惡業報。
無一不由其心者焉。
故曰三界唯一心。
萬法唯一識。學佛者。
用是而則三乘之教。
其□□端矣。孰以心外而有一法言之哉。
心外言法界。□□在於佛道無聞焉。
奈何浮漓輩。不窮深。
不際遠。□□思。初祖迦葉所集者何法。
龍樹馬鳴所述者何□。
己之剃落。從而所依者何師。
師而所學者何教。
而趣排諸賢詆諸聖。
狂悖然自固#CB02543;陋。
開門庭。列挑牗。為鉤。
為錐。為藏鋒。為挫#CB17203;。
以至庾辭。隱語譏詬。
相攻□唱。相持務之。
以勝負機。巧為得失。
勝負機巧。我之□也。
生滅之數是也。以生滅之數。
為出離之而。將□至于佛道。
幾猶却步而走。以望其前。
不唯無所以。至是亦形勞。
而跡背坑壍之陷隨之。
即以佛道唯微。唯智乃和。
同者導之。異者告之。
告之而不省。故議之。
議之者辨之也。辨之不敢私也。
本平聖也。聖人之法□乎經。
經曰。若諸眾生雖求善友遇謬。
非眾生咎。又曰。諸□行人不能成就無上菩提。
乃至別成聲聞緣覺。
及□外道諸天魔王及魔眷。
皆由不屬知二種根本。
錯亂修習。猶如煑砂。
要成嘉饌。縱經塵劫。
終不能得。於戲其悲哉。 ^53a4

摧顯有功。文曰。甚矣古禪之與今禪。
名實相遼也。古之所謂禪者。
藉教習禪者也。今之所謂禪者。
離教說禪者也。說禪者。
執其名而遺其實。
習禪者。因其詮而得其旨。
救今人矯詐之弊。
復古聖精醇之道。
珠公論辨。斯其至焉。
近者大遼皇帝詔有詞。
令義學沙門詮曉等。
再定經錄。世所謂六祖壇經寶林傳等皆被焚。
除其偽妄。條例則重修貞元續錄三卷中載之詳矣。
有以見我佛付囑之心帝王弘護之志。
而比世中國所行禪宗章句。
多涉異端。此所以海東人師疑華夏無人。
及見飛山高議。乃知有護法菩薩焉。
昨奉王旨刊諸翠琰。
而恐流通未廣。勒之方板。
噫百世之下住持末法者。
豈不賴珠公力乎　高麗王子僧統義天。
other:: 
# 祭懷要禪師文
祭懷要禪師文〔此文與上別議其旨大同故今附之〕 ^53b46

□□月玄沙住持傳法沙門戒珠。
謨以□□□□禪師之雲大千之界唯佛為聖。
猶言有生隨□□死。
豈夫哲人以保遐同惟靈譽蕩南區道際西□□芳五葉實法良嗣子。
今之壽已遇八十。
精爽不亂。視聽不襄。
威儀進止作時之規。
咸平之首徇群□乃總□乃董黃蘗。
遷延七處。聲光藉藉。
殆其暮□復尸法海。
慈以育眾。寬以柔俗。
雖強與佷風來□。
常謂佛道無適諸外。
所防者情。所悟者心。
故夫為權。故夫為實。
萬途開諺在心為得。
馬鳴龍樹迦那提婆。
彼數祖師。其法為何。
或造諸論以釋經也。
或宗于經以造論□。
無據于私無住于己。
□巧辨互形詆呰。
五代亂□□□竟起詭徒相唱乘時險□□經□賊聖賢。
謂佛教外心法別傳。
夫佛之教明猶日也。
夫佛之教明猶日也。
夫佛之道高猶天也。
天不可踰。日不可掩明。
可□唯高可覆。承覆不知是由愚也。
藉明不覺是由盲也。
唯盲唯愚。孰究孰思。
根力罔修定惠闇習。
乃呵乃□乃棒乃捶。
狂悖昏昏。畢死無謂。
凡師此言疊以誨我。
我既藏之孰敢忘之。
期遂見佛以評攸始。
 ^53c26
