高峰龍泉院因師集賢語錄卷之四
editor:: 六祖院住持小師　如瑛　編
other:: 
# 歌揚讚佛門
歌揚讚佛門
other:: 
## 三歸依
三歸依
歸依佛。補處慈氏如來。
居內院蓮華臺。人間願早下生來。
便作龍華三會。謠謌佩歌舞獻花。
五雲仙隊雲仙隊。
表應玉皇嘉瑞。瞻好相。
證三昧。妙幢影裏奉慈尊。
耳聽簫韶謌唄。出三界。
兜率陀天。面禮千拜。 ^15b37

歸依法。玉軸靈文寶偈。
唐三請名不易。旃壇香水奉金書。
鎮在龍王宮裏。色空異聞者凡夫。
便登十地登十地。
花藏海中遊戲。金盤滿香風吹。
却來此處散天花。
供養當今皇帝。當今帝。
帝子王孫。千秋萬歲。 ^15b45

歸依僧。圓覺聲聞賢聖。
居南嶽與天台。祝融方廣絕塵埃。
入定觀空不昧。駐幽涯虎伏龍降。
高道奇哉道奇哉。
廣布六通自在。常應供十方界。
尋聲赴感剎那時。
此土他#CB15131;無礙。
堪依賴。接引群生。
盡超佛界。
other:: 
## 古陽關
古陽關 ^15c8

稽首歸依佛。初降誕摩耶藍園裏。
十九逾城去向雪嶺修持。
蘆芽穿膝朝夕噉一麻并一麥。
修苦行。六年滿。證大覺菩提。
我佛慈悲放毫光。
照三途離苦迷。釋梵諸天歸向。
三界瞻依。龍華會裏普為眾生親受記。
談妙法。不思議。有請降無違。 ^15c18

稽首歸依法。菩薩問因緣百萬遍。
佛演真詮廣大金口親宣。
龍宮海藏。願常轉法輪度有緣。
真秘密。無窮盡。超彼岸舟船。
信受精專去千災。
降吉祥福壽延。是夕香花羅列。
法樂連天。慈悲方便品類投誠作福田。
今頂禮。不違誓。有請降臨筵。 ^15c28

稽首歸依僧。住世在方廣與天台。
南岳祝融峯頂逈絕塵埃。
親蒙佛囑。應此土他方天上回。
或伏虎。居岩畔。或振錫浮盃。
閑臥白雲堆。被靈禽呌聲驚起來。
闌散嵓前入定。覺樹花開。
#CB07713;瑚樹下更把青松月裏栽。
真瀟洒。無餘事。有請降臨來。
other:: 
## 喬鼓社
喬鼓社 ^15c38

歸依佛。釋迦是真慈父。
化現身形離補處。
駕白象乘雲去。向皇宮托蔭摩耶。
九龍吐水金盆浴。
正得丈六真金相。
被波旬來請去。 ^16a2

歸依法。法華是經中髓。
更說華嚴寶積經。
大般若波羅蜜。金剛座上生彌勒。
瑜珈孔#CB15179;真秘密。
龍宮藏內諸經卷。
卷卷是佛思議。 ^16a8

歸依僧。僧是累劫脩緣至。
奉勑皇恩身不易。
掛三事如來衣。向人間應供作福田。
手持錫杖降龍虎。
林間樹下安禪座。
紅塵事不顧。 ^16a14

三歸依了讚祝願。
當今帝萬歲千秋常如此。
願福壽山河齊。太子重臣巍巍。
民安國泰謌歡喜。
諸#CB15131;小國無爭戰。
八方盡來朝帝。
other:: 
## 柳含煙
柳含煙 ^16a20

佛寶嘆無窮。功成無量劫中。
巍巍丈六紫金容。
覺道雪山峰。眉際玉毫光燦爛。
照開六道昏蒙。龍華三會願相逢。
演說法真宗。 ^16a28

法寶實難量。如來金口宣揚。
龍宮海藏散天香。
覺者誦琅琅。玉軸霞絛金寫字。
似排秋鴈成行。只因三藏請來唐。
千古為敷揚。 ^16a34

僧寶不思議。身披三事雲衣。
浮盃振錫剎那時。
赴感應隨機。堪作人間功德主。
堅持戒行無違。我今稽首願遙知。
振錫杖提携。
other:: 
## 鶴冲天
鶴冲天 ^16a40

稽首仁聖。巍巍相奇絕。
十月母腹中安然歇。
恰值初夏至朱明節天花烈。
無憂林樹下。聖母攀枝。
太子降生時節。 ^16a48

悲心弘大。#CB05418;叩無為悅。
三乘秘密言廣宣說。
龍華三會指人天路皆滋徹。
清凉除惱熱。如月澄輝。
丈六金容皎潔。 ^16b6

威嚴不動。毫光遍布烈。
□曜大千界救生滅。
我今稱讚禮本師面如滿月。
牟尼闡洪慈。發願歸依。
望接羣生超脫〔讚釋迦〕。
other:: 
## 千秋歲
千秋歲 ^16b12

志心信禮釋迦牟尼佛。
為三界師四生父。
玉毫眉際現。金口談妙語。
潤羣生如朽木沾甘露。
八十隨形化。三十二相。
具現慈悲相救諸苦。
我今稽首禮。惟願垂加護。
當來世捨閻浮生淨土。
〔讚釋迦〕 ^16b20

志心信禮觀世音菩薩。
現慈悲相聖皎潔。
眉灣如翠柳。面圓如滿月。
隨物現化羣生十方剎。
瞻禮災殃散。聞名罪消滅。
現香花會如星列。
法樂連天降。絲竹聲和悅。
願散誠垂攝受鑒情切。
〔讚觀音〕 ^16b28

志心信禮南岩定光佛。
現白衣相當金闕。
仁宗親頂禮。天下災消滅。
御書降賜紫號。經年月盤古#CB15156;銘在。
波利禪師說。自道場興五百劫。
香花雲靉靆。檀信修巖穴。
常供養圓應師大菩薩〔讚定光〕。 ^16b36

志心信禮熾盛光如來。
自在天中出現。大威德神通變。
紅蓮臺上紫金容。
爍爍火輪火焰遊天漢。
十二宮中遊行皆遍。
遊皆偏。惡曜妖星漸散。
為家國除災難。金木水火土星臨。
但向金容發願飜為善。
須知慈悲救度方便〔讚熾盛光佛〕。
other:: 
## 五福降中天
五福降中天 ^16b44

我等志心歸命禮。
釋迦牟尼初現化身。
摩耶感夢殊異。月滿藍園誕質。
動足蓮隨步移。梵釋諸天覩斯祥瑞嘆希奇。 ^16c8

迤邐長成文武備。
三端六藝向四門遊。
見生老病死苦。相催傷嗟便回。
靜居空中報知。夜半逾城漸登雪嶺去修持。 ^16c14

遣匿回文奏父王。
不須愁悲他日道成。
却回朝現皇帝。六載辛懃行滿。
時受牧女乳糜。沐浴泥蓮金剛寶座證菩提。 ^16c20

天魔眷屬妬人師。
惡心便起。號令妖兵鬼將。
各逞雄威。鏘刀劒戟近。
世尊紅蓮襯體。覩此神通應時回向却歸依。 ^16c26

冤魔退已聚鹿苑。
三轉四諦自後宣揚。
妙教廣度羣迷。我今讚祝祚。
聖君永固帝基。願諸有情同登正悟無生理〔讚釋迦〕。
other:: 
## 臨江仙
臨江仙 ^16c32

三大劫修觀自在。
時光果證菩提。補陀山上座巍巍。
手持甘露水。身掛六銖衣。
救度眾生無盡意。
毫光普照群迷。端嚴由解起慈悲。
十方常供養。四海盡歸依。
〔讚觀音〕 ^16c40

地藏能仁弘誓廣。
慈悲不倦隨機。手擕金錫振阿鼻。
普天皆晃曜。遍地盡聲持。
救度眾生盡盡。毫光照燭幽岐。
三途八難息昏迷。
有情超彼岸。無處不歸依。
other:: 
## 南聖朝
南聖朝 ^16c48

阿彌陀佛真堪羨。
相好端嚴輝煥。毫光照輝大千。
中現聲聞羅漢。目連舍利皆稱讚。
有四弘誓願。提携含識悟無生。
證菩提果滿。 ^17a10

西方淨土凌空現。
締網珠樓玉殿。琉璃池內瑞蓮生。
引祥雲片片。佛慈廣大垂方便。
誘群情十善。蓮臺九品證真常。
度眾生無倦。 ^17a16

今宵孝士營香饌。
竭意精嚴蓬舘命。
僧焚誦閱真詮。雪冤諐蠲免。
三途八難皆消殄悟真如。
彼岸靈魂憑此薦修緣。
超率陀內院。〔讚彌陀〕
other:: 
## 五雷子
五雷子 ^17a22

南無佛陀耶。三界大慈父。
苦海作舟航。飄流六趣。
千百億化身。救我眾生苦。
慈悲生。接引亡靈往生淨土。
南無達磨耶。龍宮黃卷軸。
般若波羅蜜。經留四句。
十二部真詮。言言是佛語。
五天書。接引亡靈往生淨土。
南無僧伽耶。六通傳今古。
金錫手中携。降龍伏虎。
身掛紫檀衣。托鉢隨緣去。
為化主。接引亡靈往生淨土。
〔薦亡讚三寶〕
other:: 
## 巧箏笆
巧箏笆 ^17a30

釋迦佛。初因地緣起托質摩耶。
無憂樹枝九龍吐香水。
金盆浴洗沐浴太子降皇宮。
父王知已。蓮華襯足。
毫光#CB00746;體。
嬪妃歡喜捧擁太子歸宮內。
時光速相催荏苒。
蹉跎一十九歲。因出四門遊。
略觀浮世。西門逢死。
北門僧托鉢持錫。
聲聲教化隨緣布施。
休痴休痴。莫戀奢華并富貴。
早回頭思惟。太子聞言心中歡喜。
迁時過逾城。雪山修持。
朝餐麻麥日充飢。
天王獻麋。鵲巢灌頂。
蘆芽穿膝。苦持苦持。
六年證得波羅蜜。
巍巍相黃金體難比。
雙林說法龍華會裏多寶寶如來。
普賢慈氏辟支羅漢總歸依。
目連舍利。我佛說法無涯邊際。
經義經義。法華七卷經中髓。
梁武懺消灾罪。人王孔#CB15179;上王彌勒持念保安康。
名求福利國王由尚報天恩。
請僧回施。〔讚釋迦〕 ^17a46

又 ^17b24

贊菩薩初因地緣起托質妙莊嚴王國裏。
天龍生歡喜。公主降世皆由願力。
大慈悲化身親至。
青蓮瑩目紅桃映體。
端嚴無比。不招駙馬為佳婿。
心心願求出離出離。
直往香山不戀榮貴。
端坐自修行。皇宮拋棄回光證得波羅蜜。
法身圓備尋聲救苦。
以身布施希奇希奇。
千手千眼神通力。
阿僧祗曾修持修持。
由昔觀音出現于世。
此時教我修三摩提地。
聞思從耳悟真宗。
如來受記。金剛三昧普度一切。
弘誓弘誓莊嚴聖相三十二。
披素服垂珠翠姝麗。
補陀山上琉璃苑裡。
甘露現金瓶。灌洒楊枝。
圓通常序楞嚴會。
普施無畏。得度說法人天歸依。
滅罪滅罪大悲神呪不思議。
普門品陀羅尼妙義。
接引眾生同證菩提。
隨願盡圓成。我今頂禮一心專注告觀音。
咸增福惠。〔讚觀音〕
other:: 
## 賀聖朝
賀聖朝 ^17b26

如來救度眾生苦。
是四生慈父。含靈皆得離群迷。
現化身千處。波旬外道生嗔怒。
起惡心嫉妬。逼令請佛入涅槃。
向雙林滅度。 ^17c6

當時波利登雲路。
往天宮報母。母言纔始夢中驚。
憂眾生無主。爾時摩耶聞斯語。
淚雙垂如雨。領諸從眾駕祥雲。
至雙林親覩。 ^17c12

遶棺三匝悲啼苦。
言悉達我子。汝今捨我入涅槃。
請師留四句。如來槨內談真語。
免憂悲息苦。萬般世物盡無常。
惟法身永固。〔讚佛涅槃〕
other:: 
## 滿庭芳
滿庭芳 ^17c18

稽首歸依補陀山上大聖名号觀音。
常扶八難應群情。
毫相分輝。百億楊枝洒苦海為霖。
塵沙界勞生敬仰。
一念免漂沈。巍巍蓮座上。
華縵纓珞體瑩如銀。
項佩珠絲網百寶嚴身。
處處尋聲救苦。頭頭露接物。
垂形真慈父。爐烟繚繞。
遙望鑒誠心。〔讚觀音〕 ^17c26

又 ^17c36

我等虔誠一心歸命禮讚地藏能仁。
悲心廣大遍乾坤。
處處歸投。拔苦三途八難望垂恩。
今宵夜群生瞻仰。
竭意甚精勤。慈尊弘誓重。
願放毫光照燭幽冥。
化獄主赦囚罪苦休停。
眾生冤#CB00985;解脫。
從茲後不復哀鳴。
仗佛力。有情含識俱獲盡超昇。
〔讚地藏〕 ^17c38

又 ^17c48

三寶堪依。群生歸向。
道場中布無遮。一聲鍾韻遍河沙。
供主#CB05418;誠拜請。
排淨供羅列幡花。
焚香請天曹地水三界降雲車。
人間宮廟眾龍神盡降。
海岸天涯听如來秘密解脫曼拏。
普救沈魂滯魄。离地獄往仙家。
今之夜功圜果滿。
稽首佛陀耶。〔讚三界〕
other:: 
## 水調歌
水調歌 ^18a2

嘆三界之師釋迦牟尼佛。
乃喚阿難波利舍利弗迦葉犍連摩睺阿那律彌勒菩薩蔭光童子須菩提。 ^18a14

敕汝等當知。速生毗耶城裏。
今為維摩染患。為吾詢取平安起止還如是。
爾時諸天菩薩欲去又遲疑。 ^18a18

皆稽首含悲白佛言。
因地今為維摩居士智惠廣愽無比。
說法如流水。我今此上人者難詣去酧對。 ^18a22

佛言知汝意。昔日曾遭值。
乃喚文殊師利集諸天仙徒眾速往維摩所。
爾時諸佛菩薩聲聞願參隨。 ^18a26

文殊騎師子。現全威。
香風散。殊異天花紛紛。
長空法雨霏霏。直至維摩方丈。
殷勤稽首瞻禮。願承佛慈旨來問居士染患因緣從何至。 ^18a30

居士患身獨倚。謝子來申意。
今為眾生染患。我今慜諸愚痴。
以此慈悲故。如人家有子患。
父母亦如是。 ^18a36

諸菩薩不思議對答如流水。
居士重携五偈演說法苦空門。
門門談不異。視身如露如電如影化群迷。 ^18a40

四眾等及修羅乾達婆王咸懽喜。
讚歎能仁方便善會解。
我由痴解說真如理。
我今稽首瞻禮盡歸依。
other:: 
## 降魔讚
降魔讚 ^18a44

稽首牟尼大聖。下兜率。
應三千。乘龍駕象夢透明天。
藍園去。無憂樹。右脇降。
綵雲連。九龍吐溫泉沐浴。
奇異新鮮堪羨。步步紅蓮襯足。
奏王知悅龍顏。長成因向四門遊翫。
親覩見。老病死。悟浮生不長堅。
復遇一福田。遂欲出離凡緣。
朝天父王。忽爾聞言。
更添絲竹聲喧。淨居空裏報語茫然。
休貪戀五慾境。早修行學安禪。
夜半跨朱騘踰城。
雪嶺心堅六年。頂巢膝裏蘆芽。
合掌不動安然。三十二相八十種好。
金仙化千百億。正菩提演真詮。
誓言度一切有情無量無邊。 ^18b4

時有魔軍大怒。領妖兵戰金仙。
持鎗振劒繚繞。飛烟狂顛。
使千斤弩。告神將。
敕親宣。號令具鋼鈎劒戟闊刃駢闐爭先。
又放風砲亂打。喝殺聲振三千。
吹沙走石呌噉連天。
魔軍用千般。猛逞威獰嚇慈顏。
雷電向虗空。晦瞑天地驚。
然中天慈悲喜捨安然。
萬德莊嚴無邊。凡舉鎗劒化作紅蓮。
魔軍見如此神。却回心悔前愆。
誓願信如來弟子。
永向祗園佛前。一時稽首歸崇。
受持戒行精專。世間愚痴望結良緣。
普勸志心歸依世尊佛真正詮。
上祝聖明君睿齡億萬斯年。
other:: 
## 望江南
望江南 ^18b22

歸依佛。三界最為尊。
累劫修行登正覺。
常興法雨洒乾坤。
無處不沾恩。千萬歲妙相度人倫。
惟願慈悲垂保護。
民安國泰布堯雲。
佛日永長存。 ^18b42

歸依法。王軸慣金文。
貝葉開時光燦爛。
琅函諷處起祥雲。
釋梵眾龍神金口說。
卷軸實難量。鎮在龍宮為世寶。
福田皆度有緣人。
長劫化迷津。 ^18b48

歸依僧。真相貌稜層。
身掛紫袍心似鏡。
隨緣赴感應群情。
如月照潭澄。常應供苦海救沈淪。
我等志心投面禮。
願逢彌勒下天庭。
聞法悟無生。 ^18c6

香花送諸佛坐寶蓮。
仙樂空中來接引。
鐃鈸鐘鼓響連天。
隊仗擁金仙。菩薩聲聞眾。
羅漢辟支僧。梵語唐言諸部讚。
能與世間結良緣。
佛法永流傳。〔送□〕 ^18c12

道場眾合掌送金仙。
惟願含靈沾利樂。
今宵會上結良緣。
世上悟真詮。道場諸聖眾。
般若波羅蜜。摩訶般若波羅蜜。
甚深般若波羅蜜。
福利永無極。〔送佛〕
other:: 
## 聲聲慢
聲聲慢 ^18c18

通宵法會。蒙聖眾下降。
凡情香花燈塗供養。
甚有微輕。看看更殘月暗。
漸金烏隱隱東生。
陳讚禮。望我佛慈悲願鑒丹誠。
三藏加持秘呪奏樂音漸送幽深。
供主#CB05418;誠。
顒望賜福留恩。檀那增添福壽。
願三途永息。迷心悟智理。
龍華三會願覩金身。
〔送佛〕高峯龍泉院因師集賢語錄卷之四
 ^18c26
