
other:: 宗門拈古彚集卷第十一
collector:: 古杭白巖嗣祖沙門　淨符　彚集
△南二
other:: 
## 池州魯祖寶雲禪師
池州魯祖寶雲禪師〔南二馬祖一嗣〕 ^62b21

尋常見僧來便面壁。
南泉聞曰。我尋常與師僧道。
向佛未出世時會取尚不得一箇半箇。
他漝麼驢年去。 ^62b23

保福展問長慶云。
祇如魯祖節文在甚麼處。
被南泉漝麼道。慶云。
退己讓人。萬中無一。 ^62b29

羅山閑云。陳老師當時若見。
背上與五火抄。何故。
為伊解放不解收。 ^62b33

玄沙備云。我當時若見。
也與五火抄。 ^62b37

雲居錫云。羅山玄沙總恁麼道。
為復一般。別有道理。
若擇得出。許上座佛法有會處。 ^62b39

報慈遂徵云南泉為復是唱和語不肯語。 ^62b43

翠巖芝云。何勞如此。
若有僧來。見箇什麼知時好。
又云。我即不然。未具胞胎不得會。
會即打折你驢腰。 ^62b45

徑山杲云。魯祖不得南泉。
幾乎覰破壁。 ^62c6

報恩秀云。南泉恁麼貶屈。
魯祖長慶却道正是退己讓人。
魯祖把斷關津。羅山却道解放不解收。
盡是魚前布網賊過張弓。
拈拄杖云。萬松不曾面壁。
你者一隊來覓什麼節文。
乃一齊打散。 ^62c8

瑞巖慍云。諸方多作奇特解會。
殊不知者箇老漢被人以無文印印破面門。
至今不欲呈露。還有不動舌頭與他雪屈者麼。
良久云。只有照壁月。
且無吹葉風。 ^62c16

笑巖寶云。當時若有箇衲僧入來便與掀倒。
不惟打斷諸老葛藤。
亦免魔魅人家男女。 ^62c24

雲門信云。魯祖面壁若作佛法商量。
入地獄如箭射。 ^62c28

靈巖儲云。妙喜要見魯祖。
直須覰破壁。設有箇師僧云和尚是什麼心行。
但向道前村深雪裏。
昨夜一枝開。待伊眼目定動。
合掌道果然衲子難瞞。
左右顧云。且道靈巖節文在什麼處。
良久云。明日向汝道。 ^62c32

西遯超云。南泉老漢好像入旃檀林却燒一爐香。
見咸陽火却投一束柴。
雖然。若不遇知音。
夜光投人鮮不按劍。 ^62c42

白巖符云。雲老敲。
願老拍。玉振金聲。
可謂千古一遇。然在正眼看來。
總是鼓粥飯氣。 ^62c48

東墖熹著語云。將謂無人證明。 ^63a4

魯祖因僧問如何是不言言。
祖曰汝口在什麼處。
曰某甲無口。祖曰汝尋常將什麼喫飯。
僧無對。 ^63a6

洞山价代僧云。他不饑。
喫什麼飯。 ^63a10

雪竇顯云。好劈脊棒者般漢。
開口了合不得。合口了開不得。 ^63a12

汾陽昭代僧云。只為不會。 ^63a16

五祖戒代僧云。和尚不妨具眼。 ^63a18

黃龍新云。雪竇只知者僧。
開口了合不得。合口了開不得。
殊不知魯祖被者擔板漢勘破。 ^63a20

天童覺云。者僧只解握死蛇頭。
不能捋猛虎鬚。當時待他問你口在什麼處。
猛與一喝。拂袖便行。
直饒魯祖全機。管取做手脚不及。 ^63a24

南堂欲云。當時者僧若是箇漢。
待道你口在什麼處。
便與掀倒禪牀。非唯使魯祖高豎降旂。
且免雪竇馬後喝節。 ^63a30

古南門云。者僧問箇不言言。
却能始終照顧。只是未解轉身。
古南見來也未免劈脊便棒。
何故。要伊知得通身是口。 ^63a36

寶掌白云。魯祖只解塞斷來機。
不會移風易俗。或問山僧如何是不言言。
劈脊便棒。待伊動靜。
連棒打出。伶俐漢忽然拶著。
必然別有生涯。 ^63a42

白巖符云。殺人須見血。
魯祖以之矣。將什麼喫飯。
喝。當時者僧下得者一喝。
魯祖鉢袋子管取分付有分。
雖然者僧無對。不妨作家。
只是無人委悉。 ^63a48

魯祖因僧問如何是雙林樹。
祖曰有相身中無相身。
曰如何是無相見。
祖曰金香爐下鐵崑崙。 ^63b6

仰山欽云。魯祖恁麼答話。
始終只是說道理。
山僧則不然。有問如何是雙林樹。
秋來葉落。春到花開。
如何是春到花開。
那邊一片雲。今日定下雨。
other:: 
## 幽州盤山寶積禪師
幽州盤山寶積禪師〔南二馬祖一嗣〕 ^63b10

上堂。若言即心即佛。
今時未入玄微若。
言非心非佛。猶是指蹤極則。 ^63b16

天童覺云。有錢不解使。
解使却無錢。且作麼生得十成去。
娶他年少婦。須是白頭兒。 ^63b20

報恩秀云。今時路頭不得全體。
非心非佛有缺神用。
欲得十成去。除是三冬向火。
六月賣氷始得。所以道娶他年少婦須是白頭兒。
然則。調和琴瑟一句作麼生道。
長翁短婆婆。遞互廝折磨。 ^63b24

盤山上堂。向上一路。
千聖不傳。學者勞形。
如猿捉影。 ^63b32

瑯瑘覺云。上來講讚無限良因。 ^63b34

慈明圓云。向上一路。
千聖不然。 ^63b36

徑山杲云。向上一路。
熱盌鳴聲。 ^63b38

天童傑云。向上一路。
掘地覓天。 ^63b40

薦福璨云。盤山道向上一路千聖不傳。
深諦律尼娑婆訶。
慈明道向上一路千聖不然。
蘇嚧悉唎娑婆訶。
諸人與麼領會。歌羅歌羅。 ^63b42

天寧琦云。諸大老盡力道。
只發明得向下一路。
若是向上一路。驢年夢見麼。 ^63b48

天童忞云。盤山道向上一路千聖不傳。
抱贓呌屈作麼。慈明道向上一路千聖不然。
且莫詐明頭。妙喜道向上一路熱盌鳴聲。
合眼跳黃河。千巖道向上一路在你脚底。
接竹點青天。先老人道向上一路踏破草鞵。
猢猻倒上樹。這五個漢被山僧一時領過了也。
畢竟作麼生是向上一路。
拈拄杖起身云。歸堂喫茶。 ^63c4

開先金云。字經三寫烏焉成馬。
者一隊漢盡力道。
只道得向下一路。
若是向上一路。又豈止未夢見在。
要識向上一路麼。
良久云。屋漏看星眠。 ^63c18

天井新云。向上一路。
墮坑落壍。夜夢不祥。
書在壁上。 ^63c24

青龍斯云。盤山慈明二尊宿。
大似假借豪門虗張聲勢。
若是向上一路。依舊提掇不出。
弁山今日要與諸人覿面拈出。
遂擲下拄杖云。看看。 ^63c28

金仙璨云。盤山慈明二大老。
一個#CB15287;脣緊澁。
一個齒舌寬宏。雖然各立門墻。
正眼看來。總未踏向上路在。 ^63c34

佛川義云。古今諸老與麼提持不無長處。
要透向上一路。直待驢年。 ^63c40

廣教玉云。向上一路。
三生六十劫。 ^63c44

海門涌云。本來一條徑直大路。
被者夥老古錐指點一上。
返成迂曲。致使疲極之輩退失寶所。
海門豈可坐視。今日要使渠一個個就路還家。
乃驀地掀倒禪牀竟歸方丈。 ^63c46

盤山示眾。心月孤圓。
光吞萬象。光非照境。
境亦非存。光境俱忘。
復是何物。 ^64a6

洞山价云。光境未忘。
復是何物。 ^64a10

雲門偃云。直饒恁麼猶是半途。
未是透脫一路。如何是透脫一路。
良久云。天台華頂。 ^64a12

徑山杲云。白鷺下田千點雪。
黃鸝上樹一枝花。 ^64a16

清化嶾喝一喝云。
字經三寫烏焉成馬。 ^64a18

雪竇雲云。者兩個漢大似徐六擔板只見一邊。
好各與二十拄杖。
若要扶豎從上來事。
且緩緩。 ^64a20

東明鑑舉光境俱忘復是何物。
喝一喝云。是甚麼。
光境未忘。復是何物。
乃舉拂云。喚者個作甚麼。
復喝一喝。 ^64a24

盤山上堂。諸禪德。
可中學道似地擎山不知山元孤峻。
如石含玉不知玉本無瑕。
若如此者是真出家。 ^64a30

雪竇顯云。晝行三千。
夜行八百。是我尋常用底。
且拈放一邊。汝諸人向什麼處見盤山。 ^64a34

徑山杲云。若能如是。
揑目生花。 ^64a38

翠巖#CB15223;云。
諸人要見盤山則易。
見徑山則難。 ^64a40

靈巖儲云。開眼也著。
閉眼也著。甚處不是盤山。
良久喝一喝云。瞌睡漢醒也未。 ^64a42

盤山示眾。諸禪德。
譬如擲劒揮空。莫論及之不及。
斯乃空輪無迹。劒刃無虧。
若能如是心心無知。
全心即佛。全佛即人。
人佛無異始為道矣。 ^64a46

徑山杲於心心無知下云。
咄咄。我王庫內無如是刀。 ^64b4

愚菴盂云。若論本色衲子。
實無如是刀。若論本色衲子。
實有如是刀。一僧旁哂云。
不見盤山道學者勞形如猿捉影。
盂云。咄。情知你坐在鬼窟裏。 ^64b8

盤山將順世。告眾曰。
有人邈得吾真否。
眾將所傳頂相呈似。
皆不契。時普化出曰某甲邈得。
盤曰何不呈似老僧。
化遂翻一觔斗而出。
盤曰者漢向後徹風狂去在。
乃奄化。 ^64b14

保福展云。普化掣顛不少。
盤山醜拙更多。 ^64b22

長蘆了撼身云。快活殺我也。
若無爍破乾坤底眼孔。
怎見渾金璞玉。復云。
山僧依普化樣子摸得一本。
今夜展開要使大眾瞻仰。
遂打一觔斗歸堂。 ^64b24

棲霞成云。若是臨濟大師。
三十棒一棒也少不得。
賴遇盤山放過。且道者棒頭落在什麼處。
你若道便好劈脊。
我也知你瞎棒亂做。 ^64b30

國清英云。咄咄咄。
一人傳虗。萬人傳實。 ^64b36

盤山初參時一日出門見人羿喪。
歌郎振鈴曰。紅輪決定沉西去。
未委魂靈往那方。
幕下孝子哭曰。哀哀。
山忽身心踴躍。歸舉似馬祖。
祖印可之。 ^64b38

雲居莊云。夫為人師者須具透關眼。
別邪正#CB15281;來機。
只如盤山認個昭昭靈靈以為極則。
馬大師從而印可。
豈不孤負先聖欺罔後昆。
山僧此間若有者般人。
必然別有生涯。且道是什麼生涯。
鴛鴦繡出從君看。
不把金針度與人。
other:: 
## 蒲州麻谷寶徹禪師
蒲州麻谷寶徹禪師〔南二馬祖一嗣〕 ^64b44

到臨濟。問大悲千手眼那個是正眼。
濟搊住曰。大悲千手眼作麼生是正眼。
速道速道。谷拽濟下禪牀却坐。
濟問訊曰不審。谷擬議。
濟便喝。拽谷下禪牀却坐。
谷便出去。 ^64c6

因聖頴云。諸禪德。
此二尊宿如此。且道意作麼生。
今人盡道照用。照什麼椀。
一切人只解自騎馬去捉賊。
自持刀去殺賊。此二人便能奪賊馬捉賊。
奪賊刀殺賊。雖然如是。
臨濟得便宜却是失便宜。 ^64c14

仰山欽云。二大老恁麼激揚。
雖則百千手眼一時俱露。
又怎免得個二俱瞎漢。
且道還有檢點得出底麼。
瞎。 ^64c22

天寧琦云。二老主賓互換縱奪可觀。
如猛#CB08504;燒空忽雷震地相似。
雖然。與他大悲千手眼有何交涉。
只見波濤湧。不見海龍宮。 ^64c28

安國聰云。擊節扣關衝樓跨竈。
一挨一拶縱奪超羣。
還他二老好手。若論大悲正眼。
驢年未夢見在。 ^64c34

麻谷到章敬處。繞禪牀三匝振錫一下卓然而立。
敬曰是是。又到南泉。
繞禪牀三匝振錫一下卓然而立。
泉曰不是不是。谷曰。
章敬道是。和尚為甚麼道不是。
泉曰。章敬即是。是汝不是。
此是風力所轉。終歸敗壞。 ^64c38

長慶稜代谷於是是處云。
和尚佛法身心何在。
又代谷於章敬即是是汝不是處云。
和尚是什麼心行。 ^64c46

保福展別云。但振錫一下而出。
又拈云。章敬南泉可謂一是一非。
又云。麻谷依稀似曲纔堪聽。
又被風吹別調中。 ^65a4

雲居錫云。章敬未必道是。
南泉未必道不是。
又云。麻谷當初但持錫出去恰好。 ^65a10

雪竇顯代麻谷於是不是兩處俱云。
錯。 ^65a14

溈山#CB15223;云。
章敬道是。落在麻谷彀中。
南泉道不是。亦落在麻谷彀中。
大溈即不然。忽有人持錫繞禪牀三匝振錫一下卓然而立。
但向伊道未到者裏好與三十棒。 ^65a16

泐潭清云。章敬道是也好與三十拄杖。
南泉道不是也好與三十拄杖。
何故。是與不是全彰妙義。
章敬南泉一場失利。 ^65a24

勝默光云。是無可是。
非無真非。是非無主。
萬善同歸。梟鷄晝夜徒自支離。
我無三寸。鱉得喚龜。
迦葉不肯。一任攢眉。 ^65a30

天寧琦云。繞禪牀振錫。
參禮常儀。為什麼章敬道是。
南泉道不是。苦瓠連根苦。
甜瓜徹蒂甜。 ^65a36

棲霞成云。不入虎穴怎得虎子。
有者道麻谷被南泉換却眼光。
殊不知南泉被麻谷一拶。
幾乎打破蔡州。雪竇下兩錯。
也只救得一半。 ^65a40

博山來云。章敬道是。
雪竇道錯。南泉道不是。
有什麼語話分。惟麻谷錫杖頭較些子。 ^65a46

麻谷一日在帳內坐。
以手巾葢却頭。披雲和尚來。
入見便作哭聲。良久出去法堂上。
繞禪牀一匝却入。
撥開帳見谷去却手巾坐。
乃曰死中得活。萬中無一。
谷便下牀就位抽坐具。
雲近前把住曰。前死後活。
你還甘麼。谷曰甘即甘。
阿師堪作什麼。雲推向一邊曰。
知道你前言不副後語。 ^65b2

昭覺勤云。入寺看額。
見表知裏。披雲慣作高賓。
拈尾作頭拈頭作尾。
麻谷孟甞門下看他詶對。
不道他不知有。只為用意太深。
當時待道死中得活萬中無一。
好與云蒼天蒼天。
何故。得人一牛。還人一馬。 ^65b14

麻谷使扇次。僧問風性常住。
無處不周。和尚為什麼却搖扇。
谷曰。你只知風性常住。
且不知無處不周。
曰作麼生是無處不周的道理。
谷却搖扇。僧作禮。
谷曰無用處師僧。
著得一千個有什麼益。 ^65b24

昭覺勤云。者僧一期可觀。
可惜有頭無尾。若不是麻谷作家。
洎合放過。敢問諸人甚處是者僧落節處。
撥開向上竅。能有幾人知。 ^65b32

溈山果云。者僧只知腦門著地。
不覺當面錯過。當時若據令而行。
何處更討麻谷。
other:: 
## 潭州東寺如會禪師
潭州東寺如會禪師 ^65b38

因仰山來參。問汝是甚處人。
山曰廣南人。寺曰我聞廣南有鎮海明珠是否。
山曰是。寺曰此珠如何。
山曰。黑月即隱。白月即現。
寺曰還將得來否。
山曰將得來。寺曰何不呈似老僧。
山叉手近前曰。昨到溈山亦被索此珠。
直得無言可對無理可伸。
寺曰。真獅子兒。善能哮吼。 ^65b42

昭覺勤云。東寺只索一顆。
仰山傾出一栲栳。 ^65c6

天寧琦云。仰山雖是個獅子兒。
怎奈把鎮海明珠作豌豆賣却。
千古之下遭人檢點。
山僧今日黨理不黨親。
便是東寺到來也須勘過了打。 ^65c8

洞山瑩云。仰山韞匵於斯善賈沽諸。
可惜東寺被他珠光一爍。
直得龍頭蛇尾。山僧若作東寺。
但喚侍者快將糞箕掃帚來。 ^65c14

白巖符云。鎮海明珠仰山固然在握。
然不免被他帶累遭人塗污。
當時待問還將得來否。
便好對道已擲在糞掃堆頭了也。
他若更道真獅子兒善能哮吼。
以手掩耳便出。管取東寺安排明牕不及。
other:: 
##  #CB05418;州西堂智藏禪師
#CB05418;州西堂智藏禪師〔南〔三〕馬祖一嗣〕 ^65c20

普請次乃曰。因果歷然。
怎奈何怎奈何。時有僧出以手托地。
堂曰作什麼。曰相救相救。
堂曰。大眾。者個師僧猶較些子。
僧拂袖便走。堂曰。
獅子身中蟲。自食師子肉。 ^65c28

昭覺勤云。西堂洞明綱要。
始終正令全提。者僧異類中行。
其奈龍頭蛇尾。敢問大眾。
因果歷然一句作麼生道。
是則龍女頓成佛。
非則善星生陷墜。 ^65c36

西堂因李翱尚書甞問僧。
馬大師有甚麼言教。
僧曰。大師或說即心即佛。
或說非心非佛。李曰總過者邊。
一日問堂。馬大師有甚麼言教。
堂呼李翱。李應諾。
堂曰皷角動也。 ^65c42

如菴彰云。盡道李公勘#CB15281;者僧。
殊不知李公在者僧面前納敗一上。
又向西堂處討巴鼻。
却被西堂一拶。直得轉身無路。
即今還有為他轉得身者麼。
出來與如菴拄杖子相見。
僧纔出。彰遽云。不是弄潮人。
休入洪波裏。便下座。 ^66a2

西堂因僧問。有問有答賓主歷然。
無問無答時如何。
堂曰怕爛欲那。 ^66a12

長慶稜因僧舉問云。
有問有答賓主歷然。
無問無答時如何。
慶云。人人盡道休官去。
林下何曾見一人。 ^66a16

雪竇顯云。何不與本分草料。 ^66a22

南堂欲云。二員古佛與麼答話。
可使千古流芳。若要塞斷衲僧咽#CB15287;。
猶未可在。今夜或有問靈巖。
有問有答賓主歷然。
無問無答時如何。
向道冬至寒食一百五。
上元定是正月半。 ^66a24

白巖符云。此處無金十兩。
俗人酤酒三升。二老其謂歟。
雪竇云何不與本分草料。
也是掩耳偷鈴。總未得勦絕。
拈拄杖云。者裏或有問。
有問有答賓主歷然。
無問無答時如何。
擲下拄杖歸方丈。
other:: 
## 京兆章敬懷惲禪師
京兆章敬懷惲禪師〔南三馬祖一嗣〕 ^66a32

因百丈遣僧來探。
候敬上堂次。展坐具禮拜起。
將敬一隻靸鞋以袖拂却塵了倒覆向下。
敬曰老僧罪過。 ^66a40

黃龍新云。百丈逞盡神通。
不消章敬道個老僧罪過。
便見氷消瓦解。 ^66a46

鼓山珪云。黃龍孟八郎。
猶欠一著在。只知百丈逞神通。
不知百丈伎倆俱盡。
只知章敬道個老僧罪過。
不知章敬一欵便招。
會麼。蛇吞蝦蟆猶自可。
更有蜈蚣在後頭。
other:: 
## 婺州五洩山靈默禪師
婺州五洩山靈默禪師〔南二馬祖一嗣〕 ^66b2

謁石頭便問。一言相契即住。
不契即去。頭據坐。
洩便行。頭隨後召曰闍黎。
洩回首。頭曰。從生至死祇是者個。
回頭轉腦作麼。洩言下大悟。
乃抝折拄杖而棲止焉。 ^66b10

洞山价云。當時若不是五洩先師也大難承當。
然雖如是。猶涉途程在。 ^66b18

長慶稜云。險。 ^66b22

報慈遂徵云。那裏是他猶涉途程處。
且道洞山意作麼生。 ^66b24

雲峰悅云。大小石頭坐不定把不住。
似者擔板漢放去便休又喚回。
被他糊塗一上道。
我向者裏有個悟處。
驢年夢見。 ^66b28

溈山行云。五洩當時便去。
不妨坐斷天下人舌頭。
乃被人喚回。糊塗不少。
直饒抝折拄杖。也是賊過後張弓。
如今得失是非一時坐斷。
敢問大眾。石頭據坐。
意作麼生。 ^66b34

地藏恩云。五洩當時只合與麼去。
不合與麼來。
other:: 
## 洪州百丈惟政禪師
洪州百丈惟政禪師〔南二馬祖一嗣〕 ^66b42

問南泉。諸方善知識還有不說似人的法也無。
曰有。丈曰作麼生是不說似人的法。
曰不是心不是佛不是物。
丈曰恁麼則說似人了也。
曰。某甲即恁麼。和尚作麼生。
丈曰我又不是善知識。
怎知有說不說的法。
曰。某甲不會。請和尚說。
丈曰我太煞與汝說了也。 ^66b44

溈山#CB15223;云。
百丈只知瞻前不知顧後。
當時待伊道某甲不會。
但云老僧亦不會。
百丈若下得此一轉語。
非惟與南泉為宗匠。
亦乃與天下人為宗匠。 ^66c8

天奇瑞云。者兩個漢拈頭失尾拈尾失頭。
惹那諸方笑怪。既有不說的法。
且道還許你賓主問答也無。
饒你檢點得出。進退無門。
更誇精細。轉見不堪。
諸人到此作麼生。
各請歸堂珍重。 ^66c14

百丈一日路逢天使留齋次。
偶驢子鳴。使曰頭陀。
丈舉首。使却指驢。
丈却指使。使無對。 ^66c22

保福展云。百丈因齋慶讚。 ^66c26

法眼益別云。但作驢鳴。 ^66c28

支提愛云。一家有事百家忙。
other:: 
## 澧州茗溪道行禪師
澧州茗溪道行禪師〔南二馬祖一嗣〕 ^66c30

甞曰。吾有大病。非世所醫。 ^66c32

曹山寂因僧問。古人曰吾有大病非世所醫。
未審是什麼病。山曰攢簇不得底病。
曰一切眾生還有此病也無。
山曰人人盡有。曰和尚還有此病也無。
山曰正覓起處不得。
曰一切眾生為什麼不病。
山曰。一切眾生若病。
即非眾生。曰未審諸佛還有此病也無。
山曰有。曰既有為甚麼不病。
山曰為伊惺惺。 ^66c36

愚菴盂別云。吾有大病。
一物可醫。且道是什麼物。
若拈得出。可與苕溪同參。
other:: 
## 潭州三角山總印禪師
潭州三角山總印禪師〔南二馬祖一嗣〕 ^67a2

上堂。若論此事。眨上眉毛早已蹉過了也。
時麻谷便問。眨上眉毛即不問。
如何是此事。角曰蹉過也。
谷乃掀倒禪牀。角便打。 ^67a6

保福展云。三角也是賊過後張弓。 ^67a12

雪竇顯云。者兩個有頭無尾漢。
眉毛未曾眨上。說什麼此事蹉過。
尋有僧問眉毛為甚不眨上。
竇便打。 ^67a14

昭覺勤云。喚作此事已是好肉剜瘡了也。
何況更云眨上眉毛早已蹉過。
麻谷雪竇賊過後張弓則固是。
更有一個。驀拈拄杖下座。 ^67a20

天寶樞云。二大老恁麼酬唱。
不妨雷轟電卷石裂崖崩。
若是此事。白雲萬里。 ^67a26

南堂欲云。二老雖則縱奪可觀。
怎奈傷鋒犯手。我者裏從來未曾提著此事。
諸人也未曾眨上眉毛。
中間固無蹉過與不蹉過。
諸人既不掀倒禪牀。
山僧也不劈脊便棒。
自然聲和響順形直影端。
非惟主伴互融亦乃人天欣悅。
擊拂子云。水歸大海波濤靜。
雲到蒼梧氣象閒。 ^67a30

天界盛云。是賊識賊。
不妨爭先後手。麻谷見三角恁麼舉。
便好掀倒禪牀。那堪更問此事。
三角見麻谷恁麼問。
便好劈脊一棒。那堪更道蹉過。
雖則有照有用。未免皆打落節處。
雪竇要爭先手。鈎得僧出便打。
不妨照用同時。若是天覆地載山高水深。
當別有不眨眉毛在。 ^67a42

古南門云。三角眉毛若無。
雪竇洎合打作兩橛。
即今有問。劈脊便打。
討甚眉毛。 ^67b6

廣教玉云。二老大似饑鷹分肉猛虎奪食。
雖則競價相酬。未免取笑旁。
觀山僧今日撾鼓陞座。
諸人簇簇上來總不敢動著。
不用干戈。管取風和雨沐天下太平。
其間一挨一拶。若言蹉過。
欺誑平人。若言不蹉過。
畢竟喚什麼作此事。
喝一喝下座。 ^67b10

白巖符云。者兩個漢手忙脚亂。
熱閙門庭即得。若論此事。
又豈止白雲萬里。
other:: 
## 鼎州中邑洪恩禪師
鼎州中邑洪恩禪師〔南二馬祖一嗣〕 ^67b20

因仰山問如何得見佛性義。
邑曰。我與汝說箇譬喻。
如一室有六牕。內有一獼猴。
外有獼猴從東邊喚猩猩。
獼猴即應。如是六牕俱喚俱應。
仰山禮謝起曰。適蒙和尚譬喻。
無不了知。更有一事。
祇如內獼猴瞌睡。
外獼猴欲相見又且如何。
邑下繩牀執仰山手作舞曰。
猩猩與汝相見了。
譬如蟭螟虫在蚊子眼睫上作窠。
向十字階頭呌曰。
土曠人稀。相逢者少。 ^67b24

信相顯云。諸人要見二老麼。
我也與你說個譬喻。
中邑大似個金師。
仰山將塊金來使金師酬價。
金師亦盡價相酬。
臨成交易。賣金的更與貼秤。
金師雖然闇喜。心中未免偷疑。
何故。若非細作。定是賊贓。 ^67b40

雲居錫云。中邑當時若不得仰山者一句語。
何處有中邑也。 ^67c2

崇壽稠云。還有人定得此道理麼。
若定不得。只是個弄精魂脚手。
佛性義在什處。 ^67c6

報慈遂云。若不是仰山怎得見中邑。
且道什麼處是仰山得見中邑處。 ^67c10

東塔明云。大小中邑錯下名言。
又喚作佛性。又喚作獼猴。
復鼓掌呵呵笑云。
是何言歟。 ^67c14

報恩琇云。入驚人浪得稱意魚。
不無中邑。金翅入海直取龍吞。
還他仰山。山僧則不然。
如何得見佛性義。
驀口便掌。免見拖泥帶水。
又云。若作仰山。見他說喻了。
但作禮曰。謝師指示。
看中邑者漢如何合煞。 ^67c18

棲霞成云。中邑閉眼說醒。
仰山開眼說夢。究竟二俱不了。
若是佛性義。三生六十劫也未夢見在。 ^67c28

翠巖#CB15223;云。
能近取譬。中邑可謂仁矣。
惜乎被仰山一拶。
未免手忙脚亂。翠巖則不然。
如何得明見佛性。
劈脊便棒。何故。免得猩猩貪瞌睡。
勞他六戶喚頻頻。 ^67c32

資福廣云。良驥負鹽。
非伯樂不能賞鑑。
騄駬載車。須王良方堪駕御。
馬則固然。或遇嘯風猛虎。
返擲獅兒。又且如何收拾。
遂以手作格勢云。
且道者邊著。宗門拈古彚集卷第十一
 ^67c40
