
other:: 
pin:: 大方廣佛華嚴經疏卷第二十〔入第十三經第四紙〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△文殊言說答四：初、歎眾希奇。
orig::  ^748c11

爾時文殊師利菩薩〔至〕此諸菩薩甚為希有。
commentary::  ^748c13

前眾疑問佛令文殊答者，以文殊示居此土生有十徵，
來自他方體含萬德，降魔制外通辯難思，
化滿塵方用周三際，道成先劫已稱龍種尊王，
現證菩提復曰摩尼寶積，實為三世佛母，豈獨釋迦之師？
影響而來一切咸見，故其說也。
何不待請？敬同佛故。
何不待告？承佛神力佛意許故。
眾既念請佛方現相，非夫尊極大士，安得理契潛通？
故上以光示普賢，此乃冥加妙德。
若爾，普賢云何定後更請？
表說所信甚深細故。
何不入定？以果從因同於信會故。
餘如上說。何故無加？
以無定故。又承佛神力是冥加故。
歎眾希有者，略有五義：感應懸隔難一遇故，
德行內充總稱歎故，以名表法甚希有故，
創起信行未曾有故，此一眾會即是等空法界會故。 ^748c15

△二、牒問總歎。
orig::  ^748c41

諸佛子！佛國土不可思議〔至〕三菩提皆不可思議。
commentary::  ^748c43

脫於剎體，佛出現者，即前威德也。
阿云，無也。耨多羅，上也。
三者，正也。藐者，等也，又三徧也。
菩提，覺也。謂道不可加，曰無上也。
無邪委知，為正徧也。 ^748c45

△三、徵歎總釋。
orig::  ^749a4

何以故？
commentary::  ^749a8

徵上難思言也。下釋云：
orig::  ^749a10

諸佛子！十方世界一切諸佛，知諸眾生樂欲不同。
commentary::  ^749a12

能感之機，差別無邊，如來普應，周于法界，廣難思也。
結文具顯。
orig::  ^749a14

隨其所應，說法調伏。
commentary::  ^749a18

又隨宜說法，意趣難思。
orig::  ^749a20

如是乃至等，法界虗空界。
commentary::  ^749a22

又等法界者，舉一說法，等餘多門，門不可盡。
量等法界，法門難思。 ^749a24

△四、廣顯難思二：初、總顯多端。
orig::  ^749a26

諸佛子！如來於此娑婆世界諸四天下。
commentary::  ^749a28

先舉娑婆為首，略顯十種差別多端。
準下，結通。實通法界，十句之中不出三業。
orig::  ^749a30

種種身。
commentary::  ^749a34

一身為總相，現十法界不同，故云種種。
orig::  ^749a36

種種名。
commentary::  ^749a38

二、名以召實，次下廣辨。
orig::  ^749a40

種種色相。
commentary::  ^749a42

三、金銀等色不同，三十二相等異。
orig::  ^749a44

種種脩短。
commentary::  ^749a46

四、形有長短，三尺丈六，乃至無邊。
orig::  ^749a48

種種壽量。
commentary::  ^749b2

五、壽命限量，或無量劫，或不滿百年，下至朝現暮寂。
orig::  ^749b4

種種處所。
commentary::  ^749b8

六處謂化處，染淨等殊。
orig::  ^749b10

種種諸根。
commentary::  ^749b12

七根，謂眼等隨感現異。
orig::  ^749b14

種種生處。
commentary::  ^749b16

八生處有剎利等別。
orig::  ^749b18

種種語業。
commentary::  ^749b20

九、依語之用，隨方言音，施設非一。
orig::  ^749b22

種種觀察。
commentary::  ^749b24

十、周旋顧#CB04865;，以應羣機。
又觀存亡、安危、可否，智照諸境，示有多端。
orig::  ^749b26

令諸眾生，各別知見。
commentary::  ^749b30

結意云：今諸眾生各稱己分，而自知見得調伏耳。 ^749b32

△二、隨門別顯，文分為三：初、終此品，辨身名差別，
答上佛住之問，近廣種種身等八句，以色相等皆屬身故。
二、四諦品，辨言教徧周，答佛所說法問，近廣種種語業。
三、光明覺品，明光輪窮照，答上威德、法性、
菩提三問，近廣種種觀察。
其五句，依報但有現相，答廣在前會故。 ^749b34

今初、廣上名者，然聖人無名，為物立稱。
若就德以立，德無邊涯；若隨機立名，等眾生界雖復多種，
皆為隨宜生善滅惡，見理而立，海印頓現，不應生著也。
文四：一、娑婆之內自有百億三：初、此四洲，文皆三節。
orig::  ^749b44

諸佛子！如來於此四天下中。
commentary::  ^749c6

標處舉四洲者，昔云意取閻浮，言總意別，餘三天下佛不出故。
然雖不出，除北俱盧餘容有住，下並準之。
次列名。
orig::  ^749c8

或名一切義成。
commentary::  ^749c14

即悉達也，無事不成就故。
orig::  ^749c16

或名圓滿月。
commentary::  ^749c18

惑斷智圓，恩蔭清涼。
orig::  ^749c20

或名師子吼。
commentary::  ^749c22

名決定說。
orig::  ^749c24

或名釋迦牟尼。
commentary::  ^749c26

釋迦云能仁，能仁種故。
牟尼云寂默，契寂理故。
orig::  ^749c28

或名第七仙。
commentary::  ^749c30

七佛之末故。若取賢劫，但當第四。
仙即喻也，無欲染故。
orig::  ^749c32

或名毗盧遮那。
commentary::  ^749c36

廣如前釋。
orig::  ^749c38

或名瞿曇氏。
commentary::  ^749c40

唯約姓也。此云地主，以從劫初代代相承為轉輪王故。
然上云釋迦乃是族望，此即姓望。
故智論第二云：釋迦牟尼姓瞿曇。
故佛名經亦然。
orig::  ^749c42

或名大沙門。
commentary::  ^749c48

此云息惡，無惡不息，故復稱大。
orig::  ^750a2

或名最勝。
commentary::  ^750a4

聖中極故，德無加故。
orig::  ^750a6

或名導師。
commentary::  ^750a8

引導眾生離險難故，於生死海示眾寶故。
然名含多義，略釋此十，恐文繁博，餘但隨難解之。
orig::  ^750a10

如是等其數十千，令諸眾生各別知見。
commentary::  ^750a14

總結：
△二、四洲之隣十界，即為十段：初、東方標處列名，總結例上。
orig::  ^750a16

諸佛子！此四天下東，次有世界，名為：善護。
commentary::  ^750a20

四洲之通稱也。他皆倣此。
orig::  ^750a22

如來於彼，或名金剛，或名斷言論。
commentary::  ^750a24

證離言故，無能說過故。
orig::  ^750a26

如是等其數十千，令諸眾生各別知見。
commentary::  ^750a28

△二南方
orig::  ^750a30

諸佛子！此四天下南〔至〕如來於彼或名帝釋。
commentary::  ^750a32

為天人主，能稱物心。
orig::  ^750a34

或名寶稱或名離垢〔至〕令諸眾生各別知見。
commentary::  ^750a36

△三西方
orig::  ^750a38

諸佛子！此四天下西〔至〕如來於彼或名水天。
commentary::  ^750a40

水利萬物，天光淨故。
orig::  ^750a42

或名喜見，或名最勝王〔至〕令諸眾生各別知見。
commentary::  ^750a44

△四北方
orig::  ^750a46

諸佛子！此四天下北〔至〕或名：瑿羅#CB02494;那。
commentary::  ^750a48

具云瑿溼弗羅#CB02494;那。
瑿溼弗，自在也；羅#CB02494;那者，
聲也，即圓音自在耳。
orig::  ^750b2

或名最上施或名苦行〔至〕令諸眾生各別知見。
commentary::  ^750b6

△五東北方。
orig::  ^750b8

諸佛子！此四天下東北〔至〕令諸眾生各別知見。
commentary::  ^750b10

△六東南方。
orig::  ^750b12

諸佛子！此四天下東南〔至〕令諸眾生各別知見。
commentary::  ^750b14

△七西南方
orig::  ^750b16

諸佛子！此四天下西南〔至〕令諸眾生各別知見。
commentary::  ^750b18

△八、西北方
orig::  ^750b20

諸佛子！此四天下西北〔至〕令諸眾生各別知見。
commentary::  ^750b22

△九、下方
orig::  ^750b24

諸佛子！此四天下次下方〔至〕令諸眾生各別知見。
commentary::  ^750b26

△十上方
orig::  ^750b28

諸佛子！此四天下次上方〔至〕或名如盛火。
commentary::  ^750b30

盛火焚薪，不擇林木。
佛智利物，無揀賢愚。
orig::  ^750b32

或名持戒或名一道〔至〕令諸眾生各別知見。
commentary::  ^750b34

問：餘聖教說，大輪圍內，平布百億，上即諸天，
下安地獄，如何此說，上下皆有四洲？
答：此教所說，事隨理融，隨說法處，即是當中，
縱極上際，傍至輪圍，亦有十方，互為主伴，
以融為眷屬，本數非多，十方界融，亦準於此，因此略說娑婆融通。
改非改相，略有其五：一約事常定，如小乘說；
二隨心見異，若身子梵王；三就佛而言，
本非淨穢；四隨法#CB06873;轉，
如上主伴互為；五潛入微塵，如前會說。
若約通論，諸餘淨土，更有五義，謂諸剎相，
入義，相即義，一具一切義，廣陿自在義，
帝網重疊義，並如前後諸文所說。 ^750b36

△三、總結娑婆。
orig::  ^750c6

諸佛子！此娑婆世界〔至〕令諸眾生各別知見。
commentary::  ^750c10

△二、娑婆隣近，即百億之外，文有十方。
初東方，標處、列名、總結，一一倣前。
orig::  ^750c12

諸佛子！此娑婆世界東〔至〕或名無等智。
commentary::  ^750c16

列名唯九者，勘晉經開曉意，下闕一聞慧。
orig::  ^750c18

如是等百億萬種種名號，令諸眾生各別知見。
commentary::  ^750c20

△二南方
orig::  ^750c22

諸佛子！此娑婆世界南〔至〕或名：本性，或名：勤意。
commentary::  ^750c24

列名唯二，新舊二經俱闕八名，蓋是梵本脫漏，
準前後例決定，不應獨此便略。
orig::  ^750c26

如是等百億萬種種名號，令諸眾生各別知見。
commentary::  ^750c30

△三西方
orig::  ^750c32

諸佛子！此娑婆世界西〔至〕令諸眾生各別知見。
commentary::  ^750c34

△四北方
orig::  ^750c36

諸佛子！此娑婆世界北〔至〕令諸眾生各別知見。
commentary::  ^750c38

△五東北方。
orig::  ^750c40

諸佛子！此娑婆世界東北方〔至〕令諸眾生各別知見。
commentary::  ^750c42

△六東南方。
orig::  ^750c44

諸佛子！此娑婆世界東南方〔至〕令諸眾生各別知見。
commentary::  ^750c46

△七西南方
orig::  ^750c48

諸佛子！此娑婆世界西南方〔至〕令諸眾生各別知見。
commentary::  ^751a2

△八、西北方
orig::  ^751a4

諸佛子！此娑婆世界西北方〔至〕名：專念法，
或名：網藏。
commentary::  ^751a6

名有十一者，獨此有餘，不成文體。
此中專念法，應即是前所脫聞慧，亦是梵本之漏。
注脫之者，誤安貝葉。
orig::  ^751a8

如是等百億萬種種名號，令諸眾生各別知見。
commentary::  ^751a14

△九、下方
orig::  ^751a16

諸佛子！此娑婆世界次下方〔至〕或名帝釋弓。
commentary::  ^751a18

如來念定之弓，以明利箭能射業惑阿脩羅故。
然舊經云法命主，意取帝釋以法教命為天主故。
今云其弓，但一事耳。
若作宮室字以處取人，大同晉本。
orig::  ^751a20

或名無常所，或名覺悟本〔至〕令諸眾生各別知見。
commentary::  ^751a28

△十上方
orig::  ^751a30

諸佛子！此娑婆世界次上方〔至〕令諸眾生各別知見。
commentary::  ^751a32

△三、類通一切。謂盡十方。
orig::  ^751a34

諸佛子！如娑婆世界〔至〕四維、上、下亦復如是。
commentary::  ^751a36

準四諦品，更有舉此例餘十方，亦如娑婆互為主伴。 ^751a38

△四、釋差別所由。
orig::  ^751a40

如世尊昔為菩薩時〔至〕如是知見而為說法。
commentary::  ^751a42

由隨物故，此有二意：一、自既由於差別名言等而得成就，今還倣古以差別熟他。
二、昔菩薩時隨機調物，今時出世稱本立名。
如昔教眾生令空妄境，今成正覺為立超境界名。
他皆倣此而得成熟之言，通自他也。
pin:: 
## 四聖諦品第八
○四聖諦品第八
commentary::  ^751a44

△釋此一品五門分別。 ^751b8

初來意者，此品廣前種種語業，即答前佛說法問，
亦遠答前會佛演說海之一問，故既知佛可歸，次知法可仰。
上名隨物立，今法逐機差，故次來也。 ^751b10

二、釋名。言四聖諦者，聖者正也，無漏正法得在心故。
諦有二義：一者諦實，二者審諦。
言諦實者，此約境辨。
謂如所說相，不捨離故，真實故，決定故。
謂世出世二種因果，必無虗妄，不可差失。
言審諦者，此就智明。
聖智觀彼，審不虗故。
凡夫雖有苦集，而不審實，不得稱諦。
無倒聖智，審知境故，故名聖諦。
故瑜伽九十五云：由二緣故名為諦：一法性故，二勝解故。
愚夫有初無後，聖具二故，徧說聖諦。
四謂苦、集、滅、道，總云四聖諦，帶數釋也。
性相云何？逼迫名苦，即有漏色心；增長名集，
即業煩惱；寂靜名滅，謂即涅槃；出離名道，謂止觀等。
此約相說，通大小乘。
智論云：小乘三是有相，滅是無相；大乘四諦，皆是無相。
涅槃云：解苦無苦，名苦聖諦。
謂達四緣生故，空則超筌，悟旨成大。
又涅槃云：凡夫有苦而無諦，二乘有苦有諦而無真實，菩薩無苦有諦而有真實。
謂若苦即諦，三塗之苦豈即諦也？
二乘雖審知之，而不達法空，不見真實。
又二乘雖知苦相，不知無量相，故大經云：
苦有無量相，非諸聲聞、緣覺所知。
瑜伽說苦有一百一十，然此經中雖彰名異，
即表義殊，以名必召實，故是無量四諦義也。
約一界一諦即有十千，娑婆四諦有四百億十千名義，
而文義包博，言含性相。
文究此四，非唯但空，便為真實。
今了陰入皆如，無苦可捨；無明塵勞即是菩提，
無集可斷；生死即涅槃，無滅可證；邊邪皆中正，無道可修。
無苦無集即無世間，無滅無道即無出世間，
不取不捨，同一實諦。
故斯一品，有作無作，有量無量，皆在其中。
準第五地中，復以十重觀察，至下當明。 ^751b16

三、宗趣者，以無邊諦海隨根隨義立名，
不同徧空世界以此為宗，務在益物調生為趣。
又上二皆宗，發生淨信為趣。 ^751c24

四、解妨難。問：既彰佛語，業答說法。
問：佛所說法多門，何以唯陳四諦？
答：以名雖在小，義通大小，事理具足。
謂苦、集二諦，是世間因果所知、所斷，無改易故；
滅、道二諦，出世因果所證、所修，事決定故。
知斷、證、修，能運眾生到彼岸故。
世界有異，此獨無改，況無量、無作，何義不收？
是故約此以顯差別。
又為破計引機故，謂演彼聲聞四諦局法，
令亡所執，引入一乘無邊諦海，故約此辨。
何以四諦皆帶苦言？
謂苦滅聖諦等。然謂生苦之集，故云苦集；
盡苦之滅，名為苦滅；至苦滅之道，名苦滅道。
不得單言苦道，以道非生苦，不同集故；
又非滅苦，不同滅故；能證滅苦，故云苦滅道。 ^751c30

五、正釋文一品，分二：初、標告。
orig::  ^752a6

爾時，文殊師利菩薩摩訶薩告諸菩薩言：
commentary::  ^752a8

△二、正釋四：初、娑婆諦名，二、隣次十界，
三、類通一切，四、主伴無窮。
然此望前品，略於單說四洲。
就初二中，一一方內，文各有二：一、別別諦名，
二、結數辨意。然其立名，或有因從果稱，
果藉因名，約事約理，或總或別，如文當知。
初娑婆中，列內四諦，即為四別：初、苦聖諦。
orig::  ^752a10

諸佛子！苦聖諦，此娑婆世界中，或名：罪。
commentary::  ^752a22

罪者，摧也，謂摧壞色心故。
orig::  ^752a24

或名迫逼。
commentary::  ^752a26

不可意境，逼迫身心。
此二總顯。
orig::  ^752a28

或名變異。
commentary::  ^752a30

壞苦。
orig::  ^752a32

或名攀緣。
commentary::  ^752a34

追求苦。
orig::  ^752a36

或名聚。
commentary::  ^752a38

五盛陰苦。
orig::  ^752a40

或名刺。
commentary::  ^752a42

從喻立名，如刺未拔。
orig::  ^752a44

或名依根。
commentary::  ^752a46

由苦能生一切惡也。
orig::  ^752a48

或名虗誑。
commentary::  ^752b2

於下苦中，能生樂想。
orig::  ^752b4

或名#CB02308;瘡處。
commentary::  ^752b6

此喻二苦。有#CB02308;瘡處，
性自是苦，此如五陰苦。
若加手等觸，苦上加苦，是苦苦。
orig::  ^752b8

或名愚夫行。
commentary::  ^752b12

行苦也。愚人所行故，如以睫毛置掌不覺，若置眼內為苦不安。
愚夫不覺行苦，如掌內之毛而復以苦，
反欲捨苦，皆愚夫行也。 ^752b14

△二、集聖諦。
orig::  ^752b18

諸佛子苦集聖諦〔至〕或名繫縛或名滅壞。
commentary::  ^752b20

初二通顯，謂有業惑者，繫縛三界，滅壞善根。
orig::  ^752b22

或名愛著義，或名妄覺念。
commentary::  ^752b24

次二，別顯煩惱。
orig::  ^752b26

或名趣入或名決定〔至〕或名隨行或名顛倒根。
commentary::  ^752b28

餘多通業惑。
△三滅聖諦。
orig::  ^752b30

諸佛子！苦滅聖諦，此娑婆世界中，或名：無諍。
commentary::  ^752b32

煩惱名諍。
orig::  ^752b34

或名離塵或名寂靜〔至〕或名滅或名體真實。
commentary::  ^752b36

真實者，非唯惑滅而已，實乃法身常住，
為滅諦之義，故次云住自性也，謂本來滅故。
orig::  ^752b38

或名住自性。
commentary::  ^752b42

△四道聖諦。
orig::  ^752b44

諸佛子苦滅道聖諦〔至〕或名：仙人行，或名：十藏。
commentary::  ^752b46

十藏謂信聞等，如十藏品說。
△二、結數辨意。
orig::  ^752b48

諸佛子！此娑婆世界〔至〕有如是等四百億十千名。
commentary::  ^752c2

望前名號，一四洲有十千，今一四天下，一諦亦有十千種名。
四諦歷於百億，故有四百億箇十千。
orig::  ^752c4

隨眾生心，悉令調伏。
commentary::  ^752c8

顯差別之意也。
△二、辨隣次十方東方密訓二：初、列四：
初、苦諦。
orig::  ^752c10

諸佛子此娑婆世界〔至〕或名分析悉無力。
commentary::  ^752c14

推之於緣，無實物也。
orig::  ^752c16

或名：作所依；或名：極苦；或名：躁動；或名：形狀物。
commentary::  ^752c18

有形皆苦故。
△二、集諦。
orig::  ^752c20

諸佛子！所言苦集聖諦者〔至〕或名：愛著，
或名：病源。
commentary::  ^752c22

病源者，謂有攀緣故。
orig::  ^752c24

或名名數。
commentary::  ^752c26

△三滅諦。
orig::  ^752c28

諸佛子！所言苦滅聖諦者〔至〕或名：調伏，
或名：一分。
commentary::  ^752c30

惑由妄起，故分數塵沙，理不可分，可稱一分。
orig::  ^752c32

或名：無罪，或名：離貪，或名：決定。
commentary::  ^752c34

△四道諦
orig::  ^752c36

諸佛子！所言苦滅道聖諦者〔至〕或名：猛將，
或名：上行。
commentary::  ^752c38

所之在滅。
orig::  ^752c40

或名超出，或名有方便〔至〕或名最勝眼，或名觀方。
commentary::  ^752c42

觀方者，謂觀四諦也。
更有四方，如十定品。
△二、結。
orig::  ^752c44

諸佛子密訓世界〔至〕隨眾生心悉令調伏。
commentary::  ^752c46

△二、南方最勝二：初、列四：初、苦。
orig::  ^752c48

諸佛子！此娑婆世界所言苦聖諦者，彼最勝世界中。
commentary::  ^753a2

前名豐溢，豐溢是正翻，最勝乃義譯耳。
orig::  ^753a4

或名恐怖，或名分段〔至〕或名妄分別，或名有勢力。
commentary::  ^753a6

生老病死，猶四山臨人世，雖賢豪力無與競。
△二集
orig::  ^753a8

諸佛子！所言苦集聖諦者〔至〕或名仇對，或名非己物。
commentary::  ^753a12

己本性淨，妄惑何預？
orig::  ^753a14

或名惡導引；或名增黑闇；或名壞善利。
commentary::  ^753a16

△三滅。
orig::  ^753a18

諸佛子！所言苦滅聖諦者〔至〕或名：饒益，
或名：義中義。
commentary::  ^753a20

事善有義，滅理尤勝。
orig::  ^753a22

或名無量或名所應見〔至〕或名可同住或名無為。
commentary::  ^753a24

△四道
orig::  ^753a26

諸佛子！所言苦滅道聖諦者〔至〕或名能燒然。
commentary::  ^753a28

以智慧火燒煩惱故。
orig::  ^753a30

成名最上品或名決定〔至〕或名解脫性或名能度脫。
commentary::  ^753a32

△二、結。
orig::  ^753a34

諸佛子！最勝世界說四聖諦〔至〕隨眾生心悉令調伏。
commentary::  ^753a36

△三、西方離垢二：初、列四：初、苦。
orig::  ^753a38

諸佛子！此娑婆世界〔至〕或名：虗妄見，或名：無有數。
commentary::  ^753a40

無有數者，三際無涯故。
△二集
orig::  ^753a42

諸佛子！所言苦集聖諦者〔至〕或名：鄙賤，
或名：增長。
commentary::  ^753a44

從惑生惑業故。
orig::  ^753a46

或名：重擔，或名：能生，或名：麤獷。
commentary::  ^753a48

△三滅。
orig::  ^753b2

諸佛子！所言苦滅聖諦者〔至〕或名最勝根或名稱會。
commentary::  ^753b4

以事之滅，稱會理滅。
orig::  ^753b6

或名無資待或名滅惑〔至〕或名畢竟或名破印。
commentary::  ^753b8

世之陰苦，若蠟印印泥，印壞文成，此陰纔滅，彼陰續生。
今云破印，永不生也。 ^753b10

△四道
orig::  ^753b12

諸佛子所言苦滅道聖諦〔至〕或名諸有邊。
commentary::  ^753b14

照實，即生死可盡也。
故中論云：真法及說者聽者難得故是故即生死非有邊無邊。
謂三事難得，故非有邊。
難得者，容有得義，得則生死有邊。
orig::  ^753b16

或名受寄全。
commentary::  ^753b22

業寄於集，暫受還亡；業寄於道，永不可失。
orig::  ^753b24

或名作究竟，或名淨分別。
commentary::  ^753b26

△二、結。
orig::  ^753b28

諸佛子！離垢世界說四聖諦〔至〕隨眾生心悉令調伏。
commentary::  ^753b30

△四、北方豐溢二：初、列四：初、苦。
orig::  ^753b32

諸佛子！此娑婆世界所言苦聖諦者，彼豐溢世界中。
commentary::  ^753b34

豐溢，自南方界名前品，此方名為豐樂，
梵云微部地〔田夷反〕。
豐樂得旨，譯者不審，二名相參耳。
orig::  ^753b36

或名：愛染處；或名：險害根；或名：有海分。
commentary::  ^753b40

二十五有，各一分也。
orig::  ^753b42

或名積集成，或名差別根〔至〕或名數所成。
commentary::  ^753b44

數體即集，集所成故。
△二集
orig::  ^753b46

諸佛子！所言苦集聖諦者〔至〕或名：無盡，
或名：分數。
commentary::  ^753b48

分數者，無一理以貫之，則惑業萬差矣。
orig::  ^753c2

或名不可愛，或名能攫噬。
commentary::  ^753c4

攫，搏也。噬，齧也。集之損害，猶惡禽獸也。
orig::  ^753c6

或名：麤鄙物，或名：愛著，或名：器，或名：動。
commentary::  ^753c8

△三滅。
orig::  ^753c10

諸佛子！所言苦滅聖諦者〔至〕或名無所修。
commentary::  ^753c12

修已極故。
orig::  ^753c14

或名無所見或名無所作〔至〕或名已除壞。
commentary::  ^753c16

△四道
orig::  ^753c18

諸佛子！所言苦滅道聖諦者〔至〕或名無量壽。
commentary::  ^753c20

謂證滅永常，今因標果稱。
orig::  ^753c22

或名善了知或名究竟道〔至〕或名無能勝。
commentary::  ^753c24

△二、結。
orig::  ^753c26

諸佛子！豐溢世界說四聖諦〔至〕隨眾生心悉令調伏。
commentary::  ^753c28

△五、東北方攝取二：初、列四：初、苦。
orig::  ^753c30

諸佛子！此娑婆世界〔至〕或名：種種戲論，
或名：地獄性。
commentary::  ^753c32

未入忍來，常有墯性。
orig::  ^753c34

或名非實義或名貪欲擔〔至〕或名根本空。
commentary::  ^753c36

約性以說，同淨名五受陰洞達空也。
△二集
orig::  ^753c38

諸佛子！所言苦集聖諦者〔至〕或名：速疾，
或名：能執取。
commentary::  ^753c40

由妄惑故，愛見羅剎，橫相執取。
orig::  ^753c42

或名：想，或名：有果，或名：無可說，或名：無可取。
commentary::  ^753c44

妄體本空，故無可取。
故中論云：虗誑妄取者，是中何所取？
佛說如是法，欲以示空義。
orig::  ^753c46

或名流轉。
commentary::  ^754a2

△三滅。
orig::  ^754a4

諸佛子！所言苦滅聖諦者〔至〕或名：遠惡，
或名：出離。
commentary::  ^754a6

△四道
orig::  ^754a8

諸佛子所言苦滅道聖諦〔至〕攝取世界中或名離言。
commentary::  ^754a10

滅道俱名離言者，滅性離言，道令言離故。
orig::  ^754a12

或名無諍或名教導〔至〕或名勝智或名能了義。
commentary::  ^754a14

△二、結。
orig::  ^754a16

諸佛子！攝取世界說四聖諦〔至〕隨眾生心悉令調伏。
commentary::  ^754a18

△六、東南方饒益二：初、列四：初、苦。
orig::  ^754a20

諸佛子！此娑婆世界〔至〕或名：不堅，或名：如賊。
commentary::  ^754a22

五盛陰苦，劫害我故。
orig::  ^754a24

或名老死或名愛所成〔至〕或名生長或名利刃。
commentary::  ^754a26

△二集
orig::  ^754a28

諸佛子！所言苦集聖諦者〔至〕或名：退失，
或名：無力。
commentary::  ^754a30

於出生死，無有力能，善法治之，不復相拒。
orig::  ^754a32

或名喪失或名乖違〔至〕或名取或名意欲。
commentary::  ^754a34

△三滅。
orig::  ^754a36

諸佛子！所言苦滅聖諦者〔至〕或名：根本，
或名：捨因。
commentary::  ^754a38

無為無因而體是果，菩提之道望此亦因，
獨寂滅涅槃得稱果果，故曰捨因。
orig::  ^754a40

或名無為，或名無相續。
commentary::  ^754a44

△四道
orig::  ^754a46

諸佛子！所言苦滅道聖諦者〔至〕或名一切印。
commentary::  ^754a48

無不審決，故印義後說。
orig::  ^754b2

或名三昧藏或名得光明〔至〕或名不流轉根。
commentary::  ^754b4

△二、結。
orig::  ^754b6

諸佛子！饒益世界說四聖諦〔至〕隨眾生心悉令調伏。
commentary::  ^754b8

△七、西南方鮮少二：初、列四：初、苦。
orig::  ^754b10

諸佛子！此娑婆世界〔至〕或名：繫縛處，或名：邪行。
commentary::  ^754b12

體非正道，是行性故。
orig::  ^754b14

或名隨受，或名無慙恥〔至〕或名炬火性，或名多憂惱。
commentary::  ^754b16

△二集
orig::  ^754b18

諸佛子！所言苦、集聖諦者，彼鮮少世界中，
或名：廣地。
commentary::  ^754b20

生大苦樹故。
orig::  ^754b22

或名能趣，或名遠慧〔至〕或名著處，或名宅主。
commentary::  ^754b24

宅主即無明也。
orig::  ^754b26

或名連縛。
commentary::  ^754b28

△三滅。
orig::  ^754b30

諸佛子！所言苦滅聖諦者〔至〕或名絕行處。
commentary::  ^754b32

心路絕故。
orig::  ^754b34

或名不二。
commentary::  ^754b36

△四道
orig::  ^754b38

諸佛子！所言苦滅道聖諦者〔至〕或名廣大路。
commentary::  ^754b40

先賢後聖游之而不厭，故。
orig::  ^754b42

或名平等因；或名淨方便；或名最勝見。
commentary::  ^754b44

△二、結。
orig::  ^754b46

諸佛子！鮮少世界說四聖諦〔至〕隨眾生心悉令調伏。
commentary::  ^754b48

△八、西北方歡喜二：初、列四：初、苦。
orig::  ^754c2

諸佛子！此娑婆世界〔至〕或名：惡舍宅，或名：苦惱性。
commentary::  ^754c4

闕一者，普譯少出生，唐譯少失利。
△二集
orig::  ^754c6

諸佛子！所言苦集聖諦者〔至〕或名非實法、或名無底。
commentary::  ^754c8

煩惱深故，非習道學，浮沉不已。
orig::  ^754c10

或名攝取，或名離戒〔至〕或名陿劣見，或名垢聚。
commentary::  ^754c12

△三滅。
orig::  ^754c14

諸佛子！所言苦滅聖諦者〔至〕或名破依止。
commentary::  ^754c16

身與煩惱，互為依止，展轉無窮，唯證滅理，方能永破。
orig::  ^754c18

或名不放逸或名真實〔至〕或名自在或名無生。
commentary::  ^754c22

△四道
orig::  ^754c24

諸佛子！所言苦滅道聖諦者〔至〕或名廣大性。
commentary::  ^754c26

道名廣大，無不在故。
orig::  ^754c28

或名分別盡或名神力道〔至〕或名攝解脫。
commentary::  ^754c30

△二、結。
orig::  ^754c32

諸佛子！歡喜世界說四聖諦〔至〕隨眾生心悉令調伏。
commentary::  ^754c34

△九、下方關#CB00441;二：
初、列四：初、苦。
orig::  ^754c36

諸佛子！此娑婆世界〔至〕或名：如坏器，或名：我所成。
commentary::  ^754c38

我見有故。
orig::  ^754c40

或名：諸趣身；或名：數流轉〔至〕或名：無味；
或名：來去。
commentary::  ^754c42

△二集
orig::  ^754c44

諸佛子！所言苦集聖諦者〔至〕或名：受支，
或名：我心。
commentary::  ^754c46

即：我見、愛。
orig::  ^754c48

或名：雜毒，或名：虗稱，或名：乖違，或名：熱惱，
或名：驚駭。
commentary::  ^755a2

△三滅。
orig::  ^755a4

諸佛子！所言苦滅聖諦者〔至〕或名：廣大，
或名：覺分。
commentary::  ^755a6

所覺處故。
orig::  ^755a8

或名：離染；或名：無障礙。
commentary::  ^755a10

△四道
orig::  ^755a12

諸佛子所言苦滅道聖諦〔至〕或名究竟實，或名入義。
commentary::  ^755a14

能入滅諦第一義故。
orig::  ^755a16

或名性究竟或名淨現〔至〕或名救濟或名勝行。
commentary::  ^755a18

△二、結。
orig::  ^755a20

諸佛子！關#CB00441;世界說四聖諦
〔至〕隨眾生心悉令調伏。
commentary::  ^755a22

△十、上方振音二：初、列四：初、苦。
orig::  ^755a24

諸佛子！此娑婆世界〔至〕彼振音世界中或名匿疵。
commentary::  ^755a26

身為惑病所藏處故。
orig::  ^755a28

或名：世間，或名：所依，或名：慠慢。
commentary::  ^755a30

慢以生苦為業，果取因名。
orig::  ^755a32

或名染著性。
commentary::  ^755a34

性令染故。如樂受壞苦，誰謂苦耶？
orig::  ^755a36

或名駛流。
commentary::  ^755a38

剎那性故，即行苦也。
orig::  ^755a40

或名不可樂。
commentary::  ^755a42

苦，苦也。
orig::  ^755a44

或名覆藏。
commentary::  ^755a46

藏苦因故，樂藏壞苦故，不苦不樂藏行苦故。
orig::  ^755a48

或名速滅。
commentary::  ^755b2

流轉苦也。
orig::  ^755b4

或名難調。
commentary::  ^755b6

誰不欲捨，莫之能出。
不憚疲苦，方能調之。
△二集
orig::  ^755b8

諸佛子！所言苦集聖諦者〔至〕或名至後邊。
commentary::  ^755b10

招果不斷，受苦無窮。
orig::  ^755b12

或名：共和合，或名：分別，或名：門。
commentary::  ^755b14

入苦趣故。
orig::  ^755b16

或名飄動，或名隱覆。
commentary::  ^755b18

△三滅。
orig::  ^755b20

諸佛子所言苦滅聖諦者〔至〕或名不可取。
commentary::  ^755b22

取則不滅。
orig::  ^755b24

或名：轉還，或名：離諍，或名：小。
commentary::  ^755b26

小之則無內，不容一物也。
orig::  ^755b28

或名大。
commentary::  ^755b30

大之則無外，法界性也。
orig::  ^755b32

或名：善淨，或名：無盡，或名：廣博，或名：無等價。
commentary::  ^755b34

△四道
orig::  ^755b36

諸佛子！所言苦滅道聖諦者〔至〕或名難敵對。
commentary::  ^755b38

有惑必破，不為惑破，猶明滅闇，無闇不滅。
闇不滅明，何能相敵？
orig::  ^755b40

或名無限義或名能入智〔至〕或名殊勝義。
commentary::  ^755b44

△二、結。
orig::  ^755b46

諸佛子！振音世界說四聖諦〔至〕隨眾生心悉令調伏。
commentary::  ^755b48

△三、類通一切二：初、舉娑婆以類東方。
orig::  ^755c2

諸佛子！如此娑婆世界中〔至〕隨眾生心悉令調伏。
commentary::  ^755c4

△二、舉東方以類餘九。
orig::  ^755c6

如東方，南、西、北方，四維、上、下，亦復如是。
commentary::  ^755c8

△四、主伴無盡二：初、舉此例彼。
orig::  ^755c10

諸佛子！如娑婆世界，有如上所說十方世界。
commentary::  ^755c12

謂娑婆為主，有密訓等，盡空世界皆為伴也。
△二、以彼例此
orig::  ^755c14

彼一切世界亦各有如是〔至〕心之所樂令其調伏。
commentary::  ^755c18

則知密訓等盡空世界為主，攝伴亦爾，則無盡無盡耳。
此猶約娑婆同類世界而說，以結數中同百億故。
餘樹形等異類世界，彼一一類皆徧虗空及盡法界，
是則重重無盡無盡，非此所說也。
如是皆為調伏眾生。
大方廣佛華嚴經疏卷第二十
 ^755c20
