
other:: 
other:: 大佛頂如來密因修證了義諸菩薩萬行首楞嚴經要解卷第十五
other:: 唐天竺沙門般剌蜜諦譯
other:: 烏萇國沙門彌伽釋迦譯語
other:: 菩薩戒弟子前正議大夫同中書
other:: 門下平章事清河房融筆受
author:: 溫陵開元蓮寺比丘戒環解
commentary:: 
△四、令除妄本。此證果漸次也。
前既令識妄因，此復令除妄本者，知賊所在，
即須討除，使陰仇殄蕩，性宇晏清。
然優遊趣證，得無艱險？
文二：初、牒舉本因。
orig::  ^852a16

阿難！如是眾生一一類中，亦各各具十二顛倒，
猶如揑目亂華發生顛倒妙圓真淨明心，具足如斯虗妄亂想。
commentary::  ^852a24

十二顛倒，即動顛倒，欲顛倒，至殺顛倒也。
以是妄擾真心，而成八萬四千亂想。 ^852a30

△二、正令除妄二：初、總告三法。
orig::  ^852a32

汝今修證佛三摩地，於是本因元所亂想，立三漸次方得除滅。
如淨器中除去毒蜜，以諸湯水并雜#CB01926;香，
洗滌其器後貯甘露。
云何名為三種漸次？
一者修習除其助因，二者真修刳其正性，三者增進達其現業。
commentary::  ^852a36

五辛為助，婬殺為正，緣斷則違。
△二、詳明三法三。
一、除助因。
orig::  ^852a44

云何助因？阿難！如是世界十二類生，不能自全依四食住，
所謂段食、觸食、思食、識食，是故佛說一切眾生皆依食住。
阿難！一切眾生食甘故生、食毒故死，是諸眾生求三摩地，當斷世間五種辛菜。
commentary::  ^852a48

四、食者，人間段食，謂所飡必有分段。
鬼神觸食，但歆觸而飽。
禪天則思食，食至或但思之則飽。
識天識食，既無形色，但以識想。
此直明眾生皆依食住，而因食誡斷五辛，不必他引也。
五辛：一、大蒜；二、茖葱；三、慈葱；四、蘭葱；五、興蕖。
五者、葷穢。內發婬恚，外引邪魅，故名助因。
俗齋不茹，況真修者。
orig::  ^852b8

是五種辛，熟食發婬，生噉增恚。
如是世界食辛之人，縱能宣說十二部經，
十方天仙嫌其臭穢咸皆遠離，諸餓鬼等因彼食次，
#CB02549;其脣吻常與鬼住，福德日消長無利益。
是食辛人修三摩地，菩薩、天仙、十方善神不來守護，
大力魔王得其方便，現作佛身來為說法，
非毀禁戒讚婬怒癡，命終自為魔王眷屬，受魔福盡墮無間獄。
阿難！修菩提者永斷五辛，是則名為第一增進修行漸次。
commentary::  ^852b20

△二刳正性
orig::  ^852b36

云何正性？阿難！如是眾生入三摩地，要先嚴持清淨戒律，
永斷婬心不餐酒肉，以火淨食無噉生氣。
阿難！是修行人若不斷婬及與殺生出三界者，無有是處。
當觀婬欲猶如毒蛇、如見怨賊。
commentary::  ^852b38

欲刳婬殺正性，必持戒律。
不飲酒，防亂之至也。
不晱生，防殺之至也。
律中五果，皆須火淨，示不噉生氣也。
婬如毒蛇怨賊者，能害法身，殺慧命故。
orig::  ^852b46

先持聲聞四棄、八棄，執身不動；後行菩薩清淨律儀，執心不起。
commentary::  ^852c4

執身使無犯也，執心使無思犯也。
orig::  ^852c8

禁戒成就，則於世間永無相生相殺之業。
偷劫不行，無相負累，亦於世間不還宿債。
commentary::  ^852c10

婬殺相襲，偷劫相負，由無禁遏故。
禁戒成就，二業永無。
orig::  ^852c14

是清淨人修三摩地，父母肉身不須天眼，
自然觀見十方世界，覩佛聞法親奉聖旨，
得大神通遊十方界，宿命清淨得無艱險。
commentary::  ^852c18

業性刳盡，則妙性圓明。
orig::  ^852c24

是則名為第二增進修行漸次。
commentary::  ^852c26

△三、違現業。
orig::  ^852c28

云何現業？阿難！如是清淨持禁戒人心無貪婬，於外六塵不多流逸。
commentary::  ^852c30

流逸奔塵起現前業，由戒禁制得不流逸，斯能違遠。
orig::  ^852c34

因不流逸，旋元自歸，塵既不緣，根無所偶，
返流全一，六用不行，十方國土皎然清淨，
譬如琉璃內懸明月，身心快然，妙圓平等，
獲大安隱，一切如來密圓淨妙皆現其中，是人即獲無生法忍。
commentary::  ^852c38

流則分湛合塵，故不流則旋元無偶，遂能反六用之擾，全一真之湛。
譬之川水，反流全一，斯自淵澄。
湛性淵澄，故國土身心，妙圓清淨，與如來合。
故一切如來密圓之心，淨妙之性，皆現其中也。
華嚴十忍第三曰：無生法忍，謂不見有少法生，
不見有少法滅，離諸情垢，無作無願，安住是道，名之曰忍。
言法忍者，揀異二乘伏忍也。
orig::  ^852c46

從是漸修，隨所發行安立聖位，是則名為第三增進修行漸次。
commentary::  ^853a12

業淨性明，乃可發行，升進聖位。
五十七位，各隨行相立名，使觀其名義，知所修進也。 ^853a16

△五歷示聖位十一。
一、乾慧地。
orig::  ^853a18

阿難，是善男子欲愛乾枯，根境不偶，現前殘質不復續生，
執心虗明純是智慧，慧性明圓瑩十方界，乾有其慧名乾慧地。
commentary::  ^853a22

欲愛潤惑，根境造業，生死相續，唯此而已。
故欲枯境謝，則殘質不續，無所汩雜。
故執心虗明，純是智慧。
然初入位，未與如來法流水接，則乾有其慧而已。
聖位始於十住，而以信為初因。
又於信前立乾慧，地前立四加，妙前立金剛乾慧者，
此三為轉位關要，昇進方便。
初從凡發迹，慧性不圓，不能入信成賢。
賢行既成，不加功用，不能登地成聖。
聖位既終，非金剛慧，斷最後細惑，蕩前位緣影，不能造妙成佛故也。 ^853a28

△二十、信。聖位以信為初因者，純真無妄之謂信，又相應之謂信。
必先審中中圓妙之道，令純真無妄，然後發行，
使心法相應，則等妙雖懸，可以徑造也。
文十一、信心。
orig::  ^853a44

欲習初乾，未與如來法流水接，即以此心中中流入，
圓妙開敷，從真妙圓，重發真妙，妙信常住，
一切妄想滅盡無餘，中道純真，名信心住。
commentary::  ^853b4

捨欲愛，超乾慧，猶在凡地，未入法流。
故須於如來薩婆若海，中中流入，無所偏滯，
則圓妙之性，於是開敷。
然猶餘妄習，非真妙圓。
又須從真妙圓，重發真妙，而常住妙信，
使一切妄想，滅盡無餘。
中中之道，純真無妄，故名信心住。
餘皆由此增進，更無別法。
但隨位依真妙性，淨治惑習，單複練磨，
使纖塵不立，即登妙覺也。 ^853b10

△二念心
orig::  ^853b22

真信明了，一切圓通，陰、處、界三不能為礙，
如是乃至過去、未來無數劫中，捨身、受身一切習氣皆現在前，
是善男子皆能憶念，得無遺忘，名念心住。
commentary::  ^853b24

心真而明，則一切圓通，而陰等不礙，故能洞照宿習，憶治無遺。 ^853b30

△三精進心。
orig::  ^853b32

妙圓純真，真精發化，無始習氣，通一精明，
唯以精明，進趣真淨，名精進心。
commentary::  ^853b34

妙圓通性既純既真，則妄習皆化，唯一精明而進乎真淨，
行無雜糅，故名精進。 ^853b38

△四慧心
orig::  ^853b40

心精現前，純以智慧，名慧心住。
commentary::  ^853b42

妄習既盡，故心精現前，而進趣云為，純智無習矣。 ^853b44

△五定心
orig::  ^853b46

執持智明，周徧寂湛，寂妙常凝，名定心住。
commentary::  ^853b48

慧既純明，須定以持之，使周徧寂湛，寂妙之體，
常凝不變，乃名定心。 ^853c2

△六不退心
orig::  ^853c4

定光發明，明性深入，唯進無退，名不退心。
commentary::  ^853c6

以定持慧，至於寂湛，故性光發明，而深入於道。
△七護法心。
orig::  ^853c8

心進安然，保持不失，十方如來氣分交接，名護法心。
commentary::  ^853c12

既能深入，又能保持，使道同十方，氣合如來，是謂護法。 ^853c14

△八回向心
orig::  ^853c16

覺明保持，能以妙力迴佛慈光、向佛安住，
猶如雙鏡光明相對，其中妙影重得相入，
名：迴向心。
commentary::  ^853c18

由護法心，進合如來，得妙覺明，護持不失，故能妙回向。
回佛慈光，則回果向因也；向佛安住，則回因向果也。
因果交參，體用互攝，故譬雙鏡云云。 ^853c22

△九戒心
orig::  ^853c26

心光密迴，獲佛常凝無上妙淨，安住無為得無遺失，名戒心住。
commentary::  ^853c30

由回佛心光而得之於我，故曰獲佛常凝，無上妙淨。
常凝則對境無動，妙淨則涉塵不染，而戒心成矣。 ^853c34

△十願心
orig::  ^853c38

住戒自在，能遊十方，所去隨願，名願心住。
commentary::  ^853c40

對境無動，涉塵不染，是謂住戒自在。
無動無染，則無適不可，故能遊十方，所去隨願也。
修行之初，必枯絕欲愛，使心性虗明，然後能入法流，開妙圓性。
真性明圓，細習乃現，遂發行治之，使純智無習。
又持之以定，使寂湛發光，深入於道，護持不失，
斯能迴佛慈光，獲佛淨戒。
而涉塵不染，所去隨願，此十信之序也。 ^853c42

△三十、住。從信趨入，生如來家，依無住智，
永不退還，名住。文十一、發心住。
orig::  ^854a6

阿難，是善男子以真方便發此十心，心精發輝，
十用涉入，圓成一心，名發心住。
commentary::  ^854a10

真方便妙慧也。此十心十信也。
十心頓發，圓成一心，住佛智地，名發心住聖位。
以十信為初因，以十住、十行、十願、十地為漸次，
而終於等妙，皆相躡而設。
欲令行人從信趨入，住佛智地，而依智起行，
濟行以願，由是超三賢，入十聖，登等妙，此修證之序也。 ^854a14

△二、治地住
orig::  ^854a24

心中發明，如淨琉璃內現精金，以前妙心履以成地，名治地住。
commentary::  ^854a26

心中發明，內外精瑩，牒心精發暉義也。
履是妙心，以為真基，名曰治地。
如將築室，必先治地，乃可興作也。 ^854a30

△三、修行住
orig::  ^854a34

心地涉知，俱得明了，遊履十方，得無留礙，名修行住。
commentary::  ^854a36

由內外精瑩，治成心地，故所涉所知，俱得明了，
則任運修進，得無留礙。 ^854a38

△四生貴住。
orig::  ^854a40

行與佛同受佛氣分，如中陰身自求父母，
陰信冥通入如來種，名生貴住。
commentary::  ^854a42

妙行密契，則妙理冥感，將生佛家，為法王族，故名生貴。
中陰，諭冥感之理也。
現陰已謝，後陰未生之中，名曰中陰。 ^854a46

△五、方便具足住。
orig::  ^854b2

既遊道胎，親奉覺胤，如胎已成，人相不缺，名方便具足住。
commentary::  ^854b4

同妙行之氣分，冥妙理之中陰，是遊道胎，奉覺胤也。
道胎既成，故妙相不缺，而修行方便具矣。 ^854b8

△六、正心住
orig::  ^854b10

容貌如佛，心相亦同，名正心住。
commentary::  ^854b14

容止外同，心相內異，非正心也。
△七、不退住
orig::  ^854b16

身心合成，日益增長，名不退住。
commentary::  ^854b18

同佛之德，有進無退。
△八童真住
orig::  ^854b20

十身靈相，一時具足，名童真住。
commentary::  ^854b22

具體而微，故以童稱。
十身者，菩提身、願身、化身、力身、莊嚴身、
威勢身、意生身、福身、法身、智身也。 ^854b24

△九、法王子住
orig::  ^854b26

形成出胎，親為佛子，名法王子住。
commentary::  ^854b30

自發心至生貴，名入聖胎。
自方便具足至童真，名長養聖胎。
至此長養功終，故喻出胎王子。 ^854b32

△十灌頂住。
orig::  ^854b34

表以成人，如國大王以諸國事分委太子。
彼剎利王世子長成，陳列灌頂，名灌頂住。
commentary::  ^854b38

國大王，天子也，嫡嗣曰太子。
剎利王，諸王也，嫡嗣曰世子。
將付國位，取大海水灌頂，表為王當承用眾智。
今此位眾德潛備，堪任佛事，故表以成人陳列灌頂也。
言以國事分委，則非正付國位，特表成人而已。
葢此方極十住，若十地行滿，乃堪正付。
故華嚴十地菩薩受佛職位，比輪王太子受職。
夫發心必治地，治地乃修行，修行然後生如來家，
而具覺相，同佛心，長道體，圓十身，為佛子，
任佛事，此十住始終之序也。 ^854b42

△四十行。既依普智住佛所住，遂能繁興妙行，自利利人。
文十一歡喜行。
orig::  ^854c10

阿難！是善男子成佛子已，具足無量如來妙德，
十方隨順，名：歡喜行。
commentary::  ^854c14

具佛妙德，故能十方隨順，無適不可，自他利備，
機應俱喜，名歡喜行。 ^854c18

△二饒益行
orig::  ^854c20

善能利益一切眾生，名：饒益行。
commentary::  ^854c22

善推妙德，益以利人。
△三無嗔行。
orig::  ^854c24

自覺覺他，得無違拒，名無嗔恨行。
commentary::  ^854c26

嗔恨生於違拒。
△四無盡行。
orig::  ^854c28

種類出生，窮未來際，三世平等，十方通達，名無盡行。
commentary::  ^854c30

觸類而長，隨機而應，利行無盡。
△五、離癡亂行。
orig::  ^854c32

一切合同種種法門，得無差誤，名離癡亂行。
commentary::  ^854c34

於法不了曰癡，於行紛錯曰亂。
今能一合於法，得無差誤，故離癡亂。 ^854c36

△六、善現行。
orig::  ^854c38

則於同中顯現群異，一一異相各各見同，名善現行。
commentary::  ^854c40

由無癡亂故，能於種種法門互現隨應圓融自在，
所謂：善現！ ^854c42

△七、無著行。
orig::  ^854c44

如是乃至十方虗空滿足微塵，一一塵中現十方界，
現塵現界不相留礙，名無著行。
commentary::  ^854c46

此由善現行充擴圓融也。
塵中現剎名現界，不壞塵相名現塵。 ^855a2

△八、尊重行
orig::  ^855a4

種種現前咸是第一波羅蜜多，名尊重行。
commentary::  ^855a6

種種所現，皆是般若性德，無作妙力，自在成就，
故名尊重金剛，稱第一波羅蜜，即般若也。 ^855a8

△九善法行
orig::  ^855a10

如是圓融，能成十方諸佛軌則，名善法行。
commentary::  ^855a14

十方諸佛，以是成道，以是利生。
△十真實行。
orig::  ^855a16

一一皆是清淨無漏，一真無為，性本然故，名真實行。
commentary::  ^855a18

總括前行，無非真性本然妙用，相雖萬殊，
體唯一真，故名真實。
如是十行，乃至後位不離前法，而皆相躡別設者，
一使行人隨位增進，開擴性覺，淨治惑障，而成熟佛果也。 ^855a20

△五十迴向，亦名十願。
前十住十行，出俗心多，大悲行劣。
此須濟以悲願，處俗利生，迴真向俗，迴智向悲，
使真俗圓融，智悲不二，是名迴向。
修進妙行，至此備矣。
文十一救護眾生離眾生相迴向。
orig::  ^855a26

阿難！是善男子滿足神通成佛事已，純潔精真遠諸留患，
當度眾生滅諸度相，向無為心向涅槃路，名救護一切眾生離眾生相迴向。
commentary::  ^855a36

滿足神通至遠諸留患。
牒前現塵現界，不相留礙等事。
謂此行滿足，當修迴向行也。
迴向之行，悲願最深，故職在度生。
然見有可度，即涉有為，背涅槃路。
故須滅除度相，迴向無為，心向涅槃路也。 ^855a42

△二、不壞迴向。
orig::  ^855a48

壞其可壞，遠離諸離，名不壞迴向。
commentary::  ^855b4

壞其可壞，謂遠離一切虗妄境界也。
遠離諸離，謂離遠離，幻亦復遠離也。
得無所離，即除諸幻而證不壞矣。 ^855b6

△三等一切佛迴向。
orig::  ^855b10

本覺、湛然覺、齊佛覺，名等一切佛迴向。
commentary::  ^855b12

無壞不壞，無離不離，乃湛然齊佛。
△四、至一切處迴向。
orig::  ^855b14

精真發明地如佛地，名：至一切處迴向。
commentary::  ^855b18

覺湛故精真，發明地如佛。
地前覺等一切，則真如體徧也。
此地至一切，則真如界遍也。 ^855b20

△五、無盡功德藏迴向。
orig::  ^855b22

世界如來互相涉入，得無罣礙，名：無盡功德藏迴向。
commentary::  ^855b26

真界真體，二俱圓遍，故涉入無礙，任運發輝，德用無盡。 ^855b28

△六、隨順平等善根迴向。
orig::  ^855b30

於同佛地，地中各各生清淨因，依因發揮，
取涅槃道，名隨順平等善根迴向。
commentary::  ^855b32

同佛地，即前地如佛地也。
於一切處各起淨因，取涅槃道，是謂平等善根。 ^855b36

△七、隨順等觀眾生迴向。
orig::  ^855b38

真根既成，十方眾生皆我本性，性圓成就，
不失眾生，名隨順等觀一切眾生迴向。
commentary::  ^855b40

平等善根，性真圓融，周遍法界，故十方眾生皆我本性。
我善既成，故能成就一切眾生善根，無有遺失，
無有高下，名隨順等觀。 ^855b44

△八、真如相迴向。
orig::  ^855b48

即一切法離一切相，唯即與離二無所著，名真如相迴向。
commentary::  ^855c2

如故即真，故離有即有，離是假真如，二無所著，乃真真如也。 ^855c6

△九、無縛解脫迴向。
orig::  ^855c8

真得所如，十方無礙，名無縛解脫迴向。
commentary::  ^855c10

依假真如，則不無滯礙，是有縛解脫。
唯真得所如故，一切無礙，乃名無縛解脫。 ^855c12

△十、法界無量迴向。
orig::  ^855c14

性德圓成，法界量滅，名法界無量迴向。
commentary::  ^855c16

初證性德以為齊，佛以為如，佛以為至，
一切處等皆存量見，則法界性未離有量。
及乎性德圓成，乃滅量見，乃得無量。
此總治前位限量情見也。
此性圓成，可超三賢，入十聖矣。 ^855c18

△六四、加行。三賢位極，當於此際，復加功行，即入聖位。
文二：一、牒前總標。
orig::  ^855c24

阿難！是善男子盡是清淨四十一心，次成四種妙圓加行。
commentary::  ^855c28

四十一心者，乾慧一，信、住、行、向各十。
小乘通教皆有四加，而非妙非圓，故此特稱妙圓加行。 ^855c32

△二、詳開行位四。
一、煖位。
orig::  ^855c34

即以佛覺用為己心，若出未出，猶如鑽火欲然其木，名為煖地。
commentary::  ^855c38

佛覺，果覺也。前雖能齊，未能正證。
今極賢位，將趨聖果，即須用佛果覺為己因心，復加功行以求正證。
火喻果覺，木喻因心，鑽喻加行。
初入因位，未即得果，故譬鑽火，方得煖相。 ^855c42

△二頂位。
orig::  ^855c48

又以己心成佛所履，若依非依，如登高山，
身入虗空，下有微礙，名為頂地。
commentary::  ^856a2

前以佛覺為己心，此以己心成佛行，則因心果覺已鄰極矣。
故譬如登高山，身入虗空。
但因果未融，心迹尚滯，故云下有微礙。
然已到頂地，少需#CB17544;進，則微礙除矣。 ^856a6

△三忍地
orig::  ^856a12

心佛二同，善得中道。
如忍事人，非懷非出，名為忍地。
commentary::  ^856a14

己心佛覺融為一體曰二同，因果兩忘二邊不立曰中道，
此中道果覺將證未證故，如忍事人非懷非出。 ^856a16

△四世第一地
orig::  ^856a20

數量消滅，迷覺中道，二無所目，名世第一地。
commentary::  ^856a22

前位謂之二同，則已墮數量。
見有中邊，則強分迷覺。
此俱泯滅，而名亦不立。
脫世情量，超於三賢，故名世第一。
若進十聖，極乎妙覺，乃出世第一也。 ^856a24

△七、十地。蘊積前法，至於成實，一切佛法，
依此發生，故謂之地也。
自十信已還，位皆躡跡相資，直趨妙覺。
於中不無斷證，是皆不斷而斷，不證而證。
或說每地斷一障二愚，修一波羅蜜，名相煩紊，辭義迂闊。
故今略之，直取躡迹相資之義而釋，庶修進者煥然易悟耳。
文十一、歡喜地。
orig::  ^856a28

阿難！是善男子於大菩提善得通達，覺通如來，
盡佛境界，名歡喜地。
commentary::  ^856a42

向雖覺齊佛覺，未能盡佛菩提境界。
今由加行妙圓，故善能通達而盡之矣。
由是法喜復增，故復名歡喜。 ^856a46

△二、離垢地。
orig::  ^856b2

異性入同，同性亦滅，名離垢地。
commentary::  ^856b4

通大菩提，盡佛境界，則一切障礙，即究竟覺。
眾生國土，同一法性，是異性入同也。
然見異見同，還是情垢。
至於同性亦滅，乃名離垢。 ^856b6

△三發光地。
orig::  ^856b10

淨極明生，名：發光地。
commentary::  ^856b12

情見之垢淨，則妙覺之明生。
△四焰慧地
orig::  ^856b14

明極覺滿，名焰慧地。
commentary::  ^856b16

明極覺滿如大火聚，一切緣影悉皆爍絕，故名焰慧。 ^856b18

△五難勝地。
orig::  ^856b20

一切同異所不能至，名難勝地。
commentary::  ^856b22

前雖異性入同，同性亦滅，猶有能至之境。
此以焰慧爍絕，故一切同異所不能至。
至尚不能，孰能勝哉？ ^856b24

△六、現前地。
orig::  ^856b28

無為真如，性淨明露，名現前地。
commentary::  ^856b30

人莫不有真如淨性，葢常為一切同異之所揜蔽。
故同異不至，則明露現前。 ^856b32

△七遠行地。
orig::  ^856b34

盡真如際，名遠行地。
commentary::  ^856b36

真如現前，分證則局，盡際乃遠，逈超極造，故名遠行。 ^856b38

△八不動地。
orig::  ^856b40

一真如心，名不動地。
commentary::  ^856b42

既盡其際，乃全得其體，一真凝常，故名不動。
△九善慧地
orig::  ^856b44

發真如用，名善慧地。
commentary::  ^856b48

既得真體，斯發真用，凡所照應，無所不真，
無所不如，故名善慧。
orig::  ^856c2

阿難！是諸菩薩從此已往，修習畢功功德圓滿，亦目此地名修習位。
commentary::  ^856c6

此結前顯後也。聖位總束有五：一、資糧，
三、賢也，二、加行，四、加也，三、通達初地也，
四、修習即此也，五、無學妙覺也。
自初發信，至超賢入聖，皆修習之事。
而此位已超八地，無功用道，智悲並圓，
則修習之功，終畢於此，故名修習，以結十地之因也。
次後乃十地之果，無復修習矣。
華嚴十地，以金剛藏表因，解脫月表果，
亦以因地有修，果地無修也。
問：後位既無修習，復有斷障之事，何耶？
曰：此明智悲功終，得十地果而已。
若論斷障，則等覺之位，猶是修習，故至妙覺，乃名無學。 ^856c10

△十法雲地。
orig::  ^856c28

慈陰妙雲覆涅槃海，名法雲地。
commentary::  ^856c30

慈陰妙雲，十地果德也。
涅槃海，妙覺果海也。
十地果滿，智悲功圓，無復自利，純是利他，
故大悲之陰充徧法界，無心無緣而應彼心緣，
施作利潤而本寂無作，稱合如來大寂滅海，故云覆也。 ^856c32

△八等覺位。
orig::  ^856c38

如來逆流，如是菩薩順行而至覺際入交，名為等覺。
commentary::  ^856c42

十地菩薩，混俗利生，與如來同，但所趨逆順，與如來異。
葢如來逆生死流，出同萬物；菩薩順涅槃流，入趨妙覺。
已至覺際，故名入交；與佛無間，故名等覺，即解脫道前無間道也。
此雖齊等，未極於妙，葢能順能入而已。
須於大寂滅海，逆流而出，妙同萬物，乃名妙覺也。 ^856c44

△九金剛慧。
orig::  ^857a6

阿難！從乾慧心至等覺已，是覺始獲金剛心中初乾慧地。
commentary::  ^857a8

此名等覺後心妙覺伏道。
妙覺之道無別行相，但從初乾慧至等覺已，
復起金剛心，從初重歷諸位，破斷微細緣影最後無明，使纖塵不立乃可入妙。
為其復從初位以始，故名金剛心中初乾慧地識陰盡者，
能入菩薩金剛乾慧，即此也。
前名乾慧，以未與如來法流水接；此名乾慧，以未與如來妙莊嚴海接。
名雖乍同，義乃逈別。 ^857a12

△十妙覺。
orig::  ^857a24

如是重重單複十二，方盡妙覺，成無上道。
commentary::  ^857a26

圓覺有單複圓修之義，今此獨由信心以歷諸位曰單，兼金剛心重歷諸位曰複。
十二者，乾、信、住、行、向、煖、頂、忍、世地、金等是也。
十二為因，妙覺為果，故單複十二，方盡妙覺，成無上道。
orig::  ^857a28

是種種地皆以金剛觀察如幻十種深喻，
奢摩他中用諸如來毗婆舍那清淨修證，漸次深入。
commentary::  ^857a36

此教其用金剛心，成就妙覺之方也。
種種地，十二位也。
十喻者，幻、人、陽、#CB08504;、
水、月、空、華、谷、響、乾、城、夢、影、像、化也。
了法如此，則頓忘情解，纖塵不立，故曰清淨修證。
奢摩他、毗婆舍那，云止觀。
言如來者，揀異小乘。 ^857a40

△十一、總結功用。
orig::  ^857a48

阿難！如是皆以三增進故，善能成就五十五位真菩提路。
作是觀者名為正觀，若他觀者名為邪觀。
commentary::  ^857b2

三增進，三漸次也。
聖位皆資之以成就也。
信住行向地為五十，并乾慧四加等妙有五十七位。
獨指五十五為菩提路者，等妙乃菩提之果，由是路以趣證也。
或指金剛觀察及止觀為三增進。 ^857b6

△四、結經分。正宗未終而遽結經者，自初示密因，
次開修證，而卒乎極果，則經之正範畢矣，故於此結也。
後之二科，戒備失錯，深防邪誤，特助道而已，
故於後別列，乃正助之辯也。
文二：一、請問經名。
orig::  ^857b12

爾時文殊師利法王子，在大眾中即從座起，
頂禮佛足而白佛言：當何名是經？
我及眾生云何奉持？
commentary::  ^857b22

△二、如來標示五：一、標藏心法眼。
orig::  ^857b26

佛告文殊師利：是經名大佛頂悉怛多般怛囉無上寶印十方如來清淨海眼。
commentary::  ^857b28

大佛頂白傘蓋無上寶印者，體極含覆，
超情離見，即如來藏之心印也。
證佛心要，必契於此。
十方如來清淨海眼者，照窮剎海，淨絕纖塵，即爍迦羅之法眼也。
開佛知見，必資於此。
實大事因緣，非小智之法，故以文殊請問。 ^857b32

△二、明濟度妙力。
orig::  ^857b40

亦名救護親因，度脫阿難及此會中性比丘尼，
得菩提心，入徧知海。
commentary::  ^857b42

阿難為親，摩登為因，舉斯二者，明有緣皆度也。
無上正覺由此經得，一切智海由此經入。 ^857b46

△三、明果人同修
orig::  ^857b48

亦名如來密，因修證了義。
commentary::  ^857c4

如來正果藉此為因，權乘修證皆不了義。
△四、明眾德大備。
orig::  ^857c6

亦名大方廣妙蓮華王十方佛母陀羅尼呪。
commentary::  ^857c10

體極無外，方正平等，周徧含容，名大方廣。
因果同彰，染淨不滯，於法自在，名妙蓮華王。
出生十方一切諸佛，總一切法，持無量義，名十方佛母陀羅尼呪。 ^857c12

△五、明因人同證。
orig::  ^857c18

亦名灌頂章句諸菩薩萬行首楞嚴，汝當奉持。
commentary::  ^857c20

菩薩由此受佛職位，故名灌頂章句。 ^857c22

△五、助道分二：一、別明諸趣戒備失錯。
文云令持戒者謹潔無犯，不入邪見，即戒備意也。
文二：初、阿難繼請二：初、結前讚謝。
orig::  ^857c24

說是語已，即時阿難及諸大眾，得蒙如來開示密印般怛羅義，
兼聞此經了義名目，頓悟禪那修進聖位增上妙理心慮虗凝，
斷除三界修心六品微細煩惱。
commentary::  ^857c30

此結敘。時眾獲益下。
乃讚謝也。開示密印至增上妙理。
通指前經奧義也。
印證藏心清淨含覆一切決了，是謂密印般怛羅了義也。
以明心見性為因，以等妙極證為果，纖塵不立情解兩忘，
心慮#CB01926;凝細惑頓斷，是謂禪那修進增上妙理也。
修道所斷俱生細惑，大乘入地永伏，至佛地方斷。
小乘於三界分九地，地各九品，初果斷欲界前六品而證，
二果斷後三品而證，三果斷上二界各九品而證無學。
今此增上頓斷，故言三界六品，其餘三品必須佛地方斷。
雖三果能斷九品，特分斷漸伏而已。
orig::  ^857c36

即從座起頂禮佛足，合掌恭敬而白佛言：
大威德世尊慈音無遮，善開眾生微細沉惑，令我今日身心快然得大饒益。
commentary::  ^858a8

正讚謝也。俱生幽隱，故曰沉惑。
△二、正請後法三。
一、正問：
orig::  ^858a14

世尊，若此妙明真淨妙心本來徧圓，如是乃至大地草木蝡動含靈本元真如，
即是如來成佛真體。
佛體真實，云何復有地獄、餓鬼、畜生、修羅、
人、天等道？
commentary::  ^858a18

前說真淨妙心，本來圓徧，則法界一真，
萬動一體，宜無諸趣之異。
其如方今現有，乃常情所疑，故或執諸趣而迷妙圓之體，
或執妙圓而撥諸趣之業，以致失錯墮落。
故特請問，冀行人詳明而知所戒備也。
orig::  ^858a24

世尊！此道為復本來自有？
為是眾生妄習生起？
commentary::  ^858a34

自妄發生，非本來有。
△二、引事
orig::  ^858a36

世尊！如寶蓮香比丘尼持菩薩戒，私行婬欲，
妄言行婬，非殺、非偷，無有業報。
發是語已，先於女根生大猛火，後於節節猛火燒然，墮無間獄。
琉璃大王！善星比丘！
琉璃為誅瞿曇族姓，善星妄說一切法空，生身陷人阿鼻地獄。
此諸地獄為有定處？
為復自然？彼彼發業，各私受
commentary::  ^858a38

不斷三業，各各有私，眾同分中，非無定處也。
琉璃匿王太子廢父自立，挾宿嫌誅釋種，
佛記其七日當入地獄，王泛海以避，水中自然燒滅。
善星比丘能說十二部經，獲四禪果，因狎邪友，
妄言無佛、無法、無有涅槃，故生陷無間。
此皆謬執妙圓，撥無業趣者也。 ^858b2

△三、結請。
orig::  ^858b12

惟垂大慈，發開童蒙，令諸一切持戒眾生，
聞決定義，歡喜頂戴，謹潔無犯。
大佛頂如來密因修證了義諸菩薩萬行首楞嚴經要解卷第十五
w:: 音切
note:: 胤 ^858b14

〔羊晉切。〕鑽
〔祖官切。〕複
〔音福。〕
 ^858b24
