佛祖綱目卷第三十五〔致字號〕
other:: 
# 宋太祖乾德二年～宋仁宗天聖元年
甲子〔宋太祖乾德二年起〕戊辰〔改開寶〕丙子〔太宗太平興國元年〕甲申戊子〔改端拱〕庚寅〔改淳化〕乙未〔改至道〕戊戌〔真宗咸平元年〕甲辰〔改元景德〕戊申〔改大中祥符〕丁巳〔改天禧〕壬戌〔改乾興〕癸亥
壬午。太平興國七年。
宋太宗詔立譯法院於東京。
如唐故事。以宰輔為譯經潤文使。
other:: 
## 光祚禪師住智門
〔甲子〕光祚禪師住智門 ^689c17

光祚。浙江人。入蜀參香林澄遠。
受心印。回住隨州智門。
上堂。山僧記得。在母胎中。
有一則語。今日舉似。
大眾諸人。不得作道理商量。
還有人商量得麼。
若商量不得。三十年後。
不得錯舉○羲寂。
字常照。永嘉胡氏子。
母初懷姙。不喜葷血。
及產有物蒙其首。
若紫帽然出家受具。
學止觀於清竦。甞慨天台教文屢經兵火。
傳者無憑。乃懇德韶曰。
智者之教。年祀#CB05903;遠。
率多散落。惟新羅國其本甚備。
非和尚慈力。孰能致之。
韶聞於吳越王。一日王因覧永嘉集。
有同除四住此處為齊若伏無明三藏即劣之語。
以問韶。韶曰此是教義。
可問羲寂。王召寂問之。
寂曰。此出智者妙玄中文。
因言。唐末教籍流散海外。
今不復存。宋乾德二年。
王乃遣使。及賷韶書。
往高麗國。繕寫。備足而還。
王為寂建寺螺溪。
賜號淨光。有興教明師。
年方弱冠。聽經會下。
常自疑云。飲光持釋迦丈六之衣。
披彌勒百尺之身。
正應其量。為衣解長耶。
身解短耶。遂往雲居問韶。
韶曰。座主却是汝會。
明拂袖而退。韶曰。
小兒子吾若答汝。
不是當有因果。汝若不是。
吾當見之。明回螺溪。
口即吐血。寂驚曰。
此新戒觸忤菩薩人來。
明舉前話。寂曰。汝不會國師意。
速去。懺悔。明具威儀詣前。
悲泣曰。願和尚慈悲。
許某懺悔。韶曰。如人倒地。
因地而起。不曾教汝起倒。
明曰。若許懺悔。當終身給侍。
韶乃為頌云。佛佛道齊。
宛爾高低。釋迦彌勒。
如印印泥。明自此疾瘳。
歸謝寂曰。非師指教。
幾喪此生○廬山蓮花峰祥菴主。
得旨於奉先深。住菴時。
示眾云。若是此事。
最是急切。須是明取始得。
若是明得時中。免被拘繫。
便得隨處安閑。亦不要將心捺伏。
須是自然合他古轍去。
始得纔到學處分劑。
便須露布箇道理。
以為佛法幾時得以地休歇去。
上座却請。與麼相委好。
又每拈拄杖曰。古人到這裏。
為甚麼。不肯住。前後二十年。
終無一人答。得臨示寂。
乃自代曰。為他途路不得力。
復曰。畢竟如何。又以杖橫肩自代曰。
楖#CB05175;橫擔不顧人。
直入千峰萬峰去。
言畢而逝。
other:: 
## 惟善禪師住福昌
〔丙寅〕惟善禪師住福昌 ^689c23

惟善。參師寬得悟。
住荊南福昌寺。為人敬嚴。
秘重法道。初住時。
屋廬十餘間。殘僧數輩。
善晨香夕燈。陞座說法。
如臨千眾。十餘年而衲子方集。
諸方畏服。
other:: 
## 志逢禪師住普門
〔戊辰〕志逢禪師住普門 ^690a46

志逢。依德韶悟旨。
吳越王錢弘俶。命住功臣山。
署號普覺。開寶初。
王復建普門精舍。
請揚宗要○義通。
字惟遠。姓尹氏。高麗國族。
梵相異常。頂有肉髻。
眉長五六寸。年二十餘。
至中國參德韶契悟。
及謁羲寂。頓明一心三觀之旨。
久之忽別同學。束裝東歸。
假道四明。將登海舶。
郡守錢惟治固留而止。
開寶元年。漕使顧承徽舍宅為傳教院。
請通居之。復賜寺額為寶雲。
other:: 
## 延沼禪師傳法省念
〔庚午〕延沼禪師傳法省念 ^690b6

省念。萊州狄氏子。
為人簡重。有精識。
專修頭陀行。纔具戒。
徧遊叢席。常密誦法華經。
眾因目為念法華。
至延沼會中。隨眾作止。
無所參扣。然終疑教外有別傳之法。
沼每念大仰有讖。
臨濟一宗。至風而止。
懼當之。熟視座下。
堪任法道。無如念者。
一日念侍立次。沼乃垂涕告曰不幸臨濟之道。
至吾將墜於地矣。
念曰。觀此一眾。豈無人耶。
沼曰。聰明者多。見性者少。
念曰。如某者如何。
沼曰。吾雖望子之久。
猶恐躭著此經。不能放下。
念曰。此亦可事。願聞其要。
沼遂上堂。舉世尊以青蓮目顧視大眾。
正當是時。且道說箇甚麼。
若道不說而說。又是埋沒先聖。
語未卒。念便下去。
沼歸方丈。侍者曰。
念法華因甚不祇對和尚。
曰渠會也。次日念與真園頭。
同上問訊次。沼問真曰。
如何是世尊不說說。
真曰。鵓鳩樹頭鳴。
沼曰。汝作許多癡福作麼。
何不體究言句。又問念曰。
汝作麼生。念曰。動容揚古路。
不墮峭然機。沼謂真曰。
汝何不看念法華下語。
又一日沼陞座顧視大眾。
念便下去。沼歸方丈。
念蒙印可之後。泯迹韜光。
人莫知其所以。一日白兆楚至汝州宣化。
沼令念往傳語。纔相見。
提起坐具。便問。展即是。
不展即是。楚曰。自家看取。
念便喝。楚曰。我曾親近知識來。
未甞輙敢恁麼造次。
念曰。草賊大敗。楚曰。
來日若見風穴和尚。
待一一舉似。念曰。
一任一任不得忘却。
念乃先回舉似沼。
沼曰。今日又被你收下一員草賊。
念曰。好手不張名。
次日楚纔到相見。
便舉前話。沼曰。非但昨日今日知贓捉敗。
自是念名振諸方。
other:: 
## 德韶國師示寂
〔辛未〕德韶國師示寂〔法眼益法嗣法眼第二世〕 ^690b22

德韶。住天台。法道大振。
開寶四年。華頂西峰忽摧。
聲震一境。六月有星殞於峰頂。
林木皆白。二十八日。
韶忽集眾。告別而化。
壽八十二。夏六十五○洪壽。
初參德韶。一日同韶普請次。
聞墮薪有省。作偈曰。
撲落非他物。縱橫不是塵。
山河及大地。全露法王身。
韶印可之。後住杭州興教寺。
丞相王隨為御史中丞。
出鎮錢塘。一日往候壽。
至湖上。去騶從。獨步登#CB05903;室。
壽方負暄。擁毳自若。
忽見之。問曰。官人何姓。
曰隨姓。王即下拜。
壽推蒲團。席地與坐。
語笑終日而去。門人讓曰。
彼王臣來。柰何不為禮。
此一眾所係。非細事也。
他日隨復來。寺眾橫撞大鐘。
萬指出迎。而壽前趨立於松下。
隨望見。遽出輿。握其手曰。
何不如前日相見。
而遽為此禮數耶。
壽顧左右。且行且言曰。
中丞即得。柰知事嗔何。
隨益重之。隨字子正。
河南人。居甞慕裴休之為人。
參省念。得言外之旨。
自見洪壽履踐益深。
竟明大法。臨終書偈曰。
畵堂燈已滅。彈指向誰說。
去住本尋常。春風掃殘雪○遇安。
師事德韶。閱首楞嚴經。
到知見立知即無明本知見無見斯即涅槃。
安乃破句讀曰。知見立　知即無明本　知見無　見斯即涅槃。
於此有省。有人語安曰。
破句了也。安曰。此是我悟處。
畢生不易時。謂之安楞嚴。
後住溫州瑞鹿寺上方。
other:: 
## 道詮禪師住九峰
〔壬申〕道詮禪師住九峰 ^690c32

道詮。安福劉氏子。
剃染受具。聞長沙慧輪道價。
思一見之時。馬氏竊據荊楚。
詮年二十餘。結友冒險造焉。
會馬氏滅王逵。代領其事。
逵見詮輩。疑為諜者。
捕縛欲投江中。詮怡然無怖。
逵異之。以問輪曰。
此道人視死。如見鼻端。
何種人乃能爾耶。
曰彼葢為法忘軀之人。
聞老僧虗名。故來決擇耳。
逵釋之。詮傲然而去。
依輪於延壽十年。
輪歿。詮還廬山。開寶五年。
住九峰。僧問。承聞和尚。
親見延壽來是否。
曰山前麥熟也未。
問九峰山中還有佛法也無。
曰有。曰如何是九峰山中佛法。
曰石頭大底大。小底小。
other:: 
## 風穴延沼禪師示寂
〔癸酉〕風穴延沼禪師示寂〔南院顒法嗣臨濟第四世〕 ^691a28

延沼。住風穴。大唱臨濟之道。
於時莫有善其機者。
開寶六年八月旦日。
登座說偈曰。道在乘時須濟物。
遠方來慕自騰騰。
他年有叟情相似。
日日香烟夜夜燈。
至十五日。跏趺而化。
前一日手書別檀越。
壽七十八。夏五十九○真園頭。
初參延沼。沼甞問曰。
會昌沙汰時。護法善神向什麼處去。
真曰。常在闤闠中。
要且無人見。沼曰。
你徹也。後住廣慧。
other:: 
## 永安禪師入寂
〔甲戌〕永安禪師入寂〔天台韶法嗣法眼第三世〕 ^691b2

永安。得法德韶。住杭州報恩。
開寶七年。告眾言別。
時有僧問。昔日如來正法眼。
迦葉親傳。未審和尚玄風。
百年後如何體會。
曰汝甚處見迦葉來。
曰恁麼則信受奉行。
不忘斯旨去也。曰佛法不是這箇道理。
言訖跏趺而寂。闍維舌根。
不壞柔軟。如紅蓮花。
other:: 
## 省念禪師開法首山
○省念禪師開法首山 ^691b18

省念。自受風穴大法。
學者望風而靡。開法汝州首山。
為第一世。入院上堂云。
佛法付與國王大臣。
有力檀越令其不斷絕。
燈燈相續。至於今日。
大眾且道。續箇甚麼。
良久云。須是迦葉師兄始得。
僧問。如何是佛。曰新婦騎驢阿家牽。
曰未審此語甚麼句中收。
曰三玄收不得。四句豈能該。
曰此意如何。曰天長地久。
日月齊明。又僧問。
新#CB15644;騎驢阿家牽意旨如何。
曰百歲翁翁失却父。
曰百歲翁翁豈有父耶。
曰汝會也。又曰。此是獨坐無尊卑。
從上無一法與人。
夜有僧入室。念曰誰。
僧不對。念曰。識得汝也。
僧笑。念曰。更莫是別人麼。
因作偈曰。輕輕踏地恐人知。
語笑分明更莫疑。
智者只今猛提取。
莫待天明失却雞。
other:: 
## 永明延壽禪師示生淨土
〔乙亥〕永明延壽禪師示生淨土〔天台韶法嗣法眼第三世〕 ^691b30

延壽。住永明十五年。
弟子一千七百人。
甞與眾授菩薩戒。
施鬼神食。放諸生類。
六時散花。日課一百八事。
學者咨問。壁立萬仞。
指心為宗。以悟為則。
至暮則往別峰。行道念佛。
寒暑不輟。自為難繼。
不欲強他。然密從之者。
甞百數人。宵清月朗空中。
時聞螺貝天樂之聲。
王每嘆曰。自古來西方者。
未有若是之切至也。
特為建香嚴殿。以成其志。
開寶八年二月二十六日。
晨興焚香。告眾。趺坐而化。
壽七十二。臘四十二。
茶毗舍利。周身如鱗。
壽以賢首慈恩天台三宗互相氷炭不達大全。
舘其徒之精法義者於兩閣。
博閱群籍。更相質難。
壽以心宗之。衡準平之。
又集大乘經論六十部西天此土聖賢之言三百家。
證成惟心之旨。為書一百卷。
目曰宗鏡錄。又著萬善同歸集等。
竝行於世。
other:: 
## 竟欽禪師入寂
〔丁丑〕竟欽禪師入寂〔雲門偃法嗣雲門第二世〕 ^691c8

竟欽。住雙峰。太平興國二年三月。
謂門弟子曰。汝可砌箇卵塔。
五月二十三日工畢。
欽曰。後日子時行矣。
及期侍者報三更。
欽即索香焚之。合掌而化○緣德。
住廬山圓通。宋遣使問罪。
江南九江守胡則。
據城不降。大將軍曹翰部曲。
渡江入寺。禪者驚走。
德宴坐如平日。翰至。
不起。怒呵曰。長老不聞殺人不眨眼將軍乎。
德熟視曰。汝安知有不懼生死和尚耶。
翰因警悚。嘉嘆問曰。
禪者何為而散。德曰。
擊鼓自集。翰遣裨將擊之。
禪無至者。翰曰。不至何也。
德曰。公有殺心。故爾。
因自起擊鼓。禪者乃集。
翰再拜。問决勝之#CB15081;。
德曰。非禪者所知也。
丁丑十月日。德陞座曰。
脫離世緣。乃在今日。
以衲衣并所著木屐。
留付山中。使門人累青石為塔。
曰他日塔作紅色。
吾再來也。泊然而化。
壽八十。夏六十三。
諡曰道濟。
other:: 
## 道齊禪師住雲居
〔戊寅〕道齊禪師住雲居 ^691c36

道齊。南昌金氏子。
經行燕坐。以未明己事為憂。
持一鉢徧歷叢林。
時泰欽住上藍。齊往依之。
欽使主經藏。一日謂齊曰。
有人問我西來意。
答他曰。不東不西。
藏主作麼生會。曰不東不西。
曰與麼會又爭得。
曰道齊祇恁麼。未審和尚尊意如何。
曰他家自有兒孫在。
齊於是頓明厥旨。
頌曰。接物利生絕妙外。
生終是不肖他家。
自有兒孫將來用。
得恰好出世大愚。
後遷雲居。謂門弟子曰。
達磨言。此方經惟楞伽。
可以印心。吾讀此經偈曰。
諸法無法體。而說惟是心。
不見於自心。而起於分別。
可謂大慈悲父。如實極談。
我輩自不領受。背負恩德。
如恒河沙。或問曰。
然則見自心。遂斷分別乎。
曰非然也。譬如調馬。
馬自見其影而不驚。
何以故以自知其影。
從自身出。故吾以是知。
必斷分別。亦捨心相也。
祇今目前如實而觀。
不見纖毫祖師。曰若見現在。
過去未來亦應見。
若不見過去。未來現在亦不應見。
此語分明。人自迷昧○知禮。
字約言。四明金氏子。
初父母未有嗣。禱於佛。
夢神僧携童子遺之曰。
此佛子羅睺羅也。
遂有娠。出家具戒。
學於寶雲悟台教。
other:: 
## 自嚴尊者住黃石巖
〔辛未〕自嚴尊者住黃石巖 ^692a18

自嚴。同安鄭氏子。
遊方謁雲豁。依止五年。
密受心法。辭豁。渡懷仁江。
江有蛟。為行人害。
嚴說偈誡之。蛟輙去。
過黃楊峽。渴欲飲。
會溪涸。嚴以杖摘之。
而水得。武平黃石巖多蛇虎。
嚴至。蛇虎可使。令隣寺僧死。
嚴不知法。當告官。
便自焚之。吏追捕。
坐庭中問狀。不答。
索紙作偈曰。雲外野僧死。
雲外野僧燒。二法無差互。
菩提路不遙。字畫險勁。
如擘窠大篆。吏大怒以為狂。
去僧伽黎。曝日中。
既釋。因布帽其首。
衣以白服。
other:: 
## 省念禪師傳法善昭
〔癸未〕省念禪師傳法善昭 ^692b8

善昭。太原俞氏子。
器識沉邃。於一切文字。
不繇師訓。自然通曉。
年十四。剃髮受具。
杖#CB15081;遊方。
所至少留。不喜觀覧。
或譏其不韻。昭嘆曰。
是何言之陋哉。從上先德行脚。
正以聖心未通。驅馳決擇耳。
不緣山水也。歷參老宿。
七十一人。皆玅得其家風。
然終疑臨濟兒孫別有奇處。
最後參省念。一日念陞座。
昭出問曰。百丈捲席意旨如何。
曰龍袖拂開全體現。
曰師意如何。曰象王行處絕狐蹤。
於言下大悟。拜而起曰。
萬古碧潭空界月。
再三撈摝始應知。
有問者曰。見何道理。
便爾自肯。曰正是我放身命處○從顯。
受心印於法眼。住觀音院。
癸未九月日。謂檀那袁長史曰。
老僧三兩日間。歸鄉去。
曰和尚年尊。何更思鄉。
曰歸鄉圖得好鹽喫。
袁不測其言。翼日無疾坐逝。
other:: 
## 志逢禪師入寂
〔乙酉〕志逢禪師入寂〔天台韶法嗣法眼第三世〕 ^692b26

志逢。住五雲山華嚴院。
每出携大扇乞錢。
買肉飼虎。虎每迎之。
載以還山。雍熈二年遷寂。
other:: 
## 省念禪師傳法元璉
○省念禪師傳法元璉 ^692c6

元璉。泉州陳氏子。
初依真覺。日事炊爨。
有間誦經。覺問。念甚麼經。
曰維摩經。覺曰。經在這裏。
維摩在甚處。璉茫然無對。
因泣曰。大丈夫被人一問。
無詞可措。豈不媿哉。
於是歷謁尊宿。五十餘員。
不契。遂趨首山參省念。
念問。近離甚處。曰漢上。
念竪起拳曰。漢上還有這箇麼。
曰這箇是甚麼盌鳴聲。
念曰瞎。璉曰。恰是拍一拍。
便出。他日又問。學人親到寶山。
空手回時如何。曰家家門前火把子。
璉當下大悟曰。某甲不疑天下老和尚舌頭也。
曰汝會處作麼生。
與我說來看。璉曰。
祇是地上水碙砂也。
曰汝會也。璉便禮拜○道詮。
住九峰。太平興國九年。
移住歸宗。雍熈二年十一月日。
中夜跏趺。辭眾而化。
other:: 
## 省念禪師傳法歸省
〔丙戌〕省念禪師傳法歸省 ^692c12

歸省。冀州賈氏子。
出家受具。遊方參省念。
念一日舉竹篦。問曰。
喚作竹篦即觸。不喚作竹篦即背。
喚作甚麼。省掣得擲地上曰。
是甚麼。念曰瞎。省於言下大悟○晤恩。
字修己。常熟路氏子。
自幼出家。終日一食。
不離衣鉢。不蓄財寶。
臥必右脇。坐必跏趺。
每布薩涕泗不止。
徧誨人以西方淨業。
及一乘圓旨。有疑不逗機者。
答曰。與作毒鼓之緣耳。
乙酉八月朔。夜覩白光自井出。
謂門人曰。吾將逝矣。
遂絕粒禁言。一心念佛。
夢一沙門執金罏焚香。
三遶其室。自言灌頂相迎。
夢覺而門人至。猶聞異香。
二十五日說止觀指歸。
及觀心義畢。端坐而化。
人聞管絃鈴鐸之音。
嘹亮空中。漸久漸遠。
自西而去。茶毗。舍利無算○初荊溪五傳至清竦。
竦傳羲寂志因。自後分為兩宗。
寂傳義通。通傳知禮遵式。
志因傳晤恩。恩傳洪敏源清。
清傳智圓慶昭昭傳繼齊咸潤。
各師其說。知禮闢為山外宗云。
other:: 
## 香林院澄遠禪師入寂
〔丁亥〕香林院澄遠禪師入寂〔雲門偃法嗣雲門第二世〕 ^692c38

澄遠。住青城香林四十年。
雍熈四年二月。將入滅時。
遠年八十。往辭知府宋璫曰。
老僧行脚去。通判曰。
這僧風狂。八十歲行脚。
到那裏去。璫曰。大善知識去住自繇。
遠歸示眾。老僧四十年。
方打成一片。言訖而逝。
雲門接人無數。當代道行者。
惟香林一派最盛○自嚴居南安。
巖恨所說法聽者疑信半。
因不語者六年。巖寺當輸布。
民歲代輸之。嚴不忍折簡。
置布束中。祈免。吏張曄歐陽程者。
相顧怒甚。追至問狀。
不答。以為妖火。所著帽明鮮。
嚴索紙作偈曰。一切慈忍力。
皆吾心所生。王官苦拘束。
佛法不流行。自是時亦語○羲寂。
演法螺溪。台宗大振。
雍熈四年十一月日。
#CB05903;疾。
遺誡不許哭泣祭奠。
言已即瞑目○行靖。
行紹錢塘人。同依延壽出家。
居石壁。時德韶法道大振。
靖紹往從之。韶觀其法器。
即使往學三觀於螺溪。
未幾學成。乃復回石壁。
前後五十年。未甞出遊閭里○願齊。
錢塘人。初傳羲寂之道。
精研止觀。後參德韶。
發明玄奧。
other:: 
## 寶雲義通法師示生淨土
〔戊子〕寶雲義通法師示生淨土〔羲寂法嗣天台宗〕 ^693a22

義通。住寶雲。敷揚教觀。
幾二十年。甞呼人為鄉人曰。
吾以淨土為故鄉。
諸人皆當往生。皆吾鄉中人也。
升堂受業者。不可勝紀。
端拱元年十八日。
右脇而化。闍維。舍利盈骨塔。
於阿育寺之西北隅。
後塔壞徙骨。其骨晶熒有光。
舍利五色。滋生骨上。
有得之盈匊者○遵式。
字知白。寧海葉氏子。
母夢吞明珠而生。
出家受具。往學於義通。
途中夢一老僧曰。
我文殊和尚也。及見通。
宛如其夢。未幾悟台教。
通入寂。式反天台。
以苦學感疾。用消伏呪法。
自誓曰。若四教興行在我。
則其疾有瘳。不爾。
畢命於此。滿七七日。
空中聲曰。十方諸佛。
增汝福壽。是夕見一巨人。
持金剛杵。以擬其口。
觀音垂手於其口。
引出數蟲。復注甘露。
宿疾頓愈。
other:: 
## 省念禪師傳法智嵩
〔己丑〕省念禪師傳法智嵩 ^693b8

智嵩。范陽人。遊方參省念。
問如何是佛法的的大意。
曰楚王城畔。汝水東流。
嵩有省。乃作三玄偈曰。
要用直須用。心意莫定動。
三歲師子吼。十方沒狐種。
我有真如性。如同幕裏隱。
打破六門關。顯出毗盧印。
真骨金剛體可誇。
六塵一拂永無遮。
廓落世界空為體。
體上無為真到家。
念聞乃請喫茶。問這三頌是汝作。
耶曰是。曰或有人教汝。
現三十二相時如何。
曰某甲不是野狐精。
曰惜取眉毛。曰和尚落了多少。
念以竹篦頭上打曰。
這漢向後亂作去在。
嵩辭念。念以拄杖送嵩。
嵩接得。有偈曰。和尚拄杖。
照破龍象。臨濟家風。
落在我掌。曰莫相帶累。
嵩打念一坐具。念曰。
果然帶累。曰今日捉敗這老漢。
曰又似得便宜。又似落便宜。
other:: 
## 烏巨儀宴禪師入寂
〔庚寅〕烏巨儀宴禪師入寂〔鏡清怤法嗣〕 ^693b34

儀宴。吳興許氏子。
誕生之夕。異香滿室。
紅光如晝。唐光啟中。
隨父鎮信安。強為娶妻不願。
遂遊歷諸方。機契鏡清。
歸省父母。乃於郭南剏別舍。
以遂其志。舍旁陳司徒廟。
有凜禪師像。宴往瞻禮。
失宴所之。後郡守展祀。
祠下見宴入定。叢竹間。
蟻蠧其衣。敗葉沒#CB00170;。
或云。許鎮將之子。
自此三昧。或出或入。
子湖訥欲勘其淺深。
問曰。子所住定。蓋小乘定耳。
時方啜茶。宴呈起槖曰。
是大是小。訥駭然。
尋謁唐山德嚴。嚴問。
汝何姓。曰姓許。曰誰許汝。
曰不別。嚴默識之。
遂與薙染。甞令摘桃。
浹旬不歸。往尋。見宴攀桃倚石泊然在定。
嚴鳴指出之。後遊江。
即巖覩石龕。謂弟子慧興曰。
予入定。此中汝當壘石塞門。
勿以我為念。興如所戒。
明年意宴長往。啟龕視之。
素髮被肩。胸臆尚煖。
徐自定起。了無異容。
復回烏巨。侍郎慎公鎮信安。
嚮宴之道。命義學守榮。
詰其定相。宴不與之辯。
榮意輕之。時信安人。
競圖像尊事。皆獲舍利。
榮因媿服。禮像謝愆。
亦獲舍利。嘆曰。此後不敢以淺解測度矣。
錢忠懿王。感夢。遣使圖像。
至。適王患目疾。展像作禮。
如夢所見。隨雨舍利。
目疾頓瘳。因錫號開明。
太宗加禮相延。不赴。
特以肩輿。迎至便殿。
咨對。尋即乞歸。淳化元年示寂。
壽一百十五。臘五十七。
闍維。白光燭天。舍利五色○洪諲。
襄水扈氏子。游方參省念。
言下大悟。隱於衡嶽三生藏。
甞與數耆宿至。襄沔一僧舉論宗乘頗博敏。
會野飯山店供辦。
而僧論說不已。諲曰。
三界惟心。萬法唯識。
唯識唯心。眼聲耳色。
是甚麼人語。曰法眼語。
曰其義如何。曰唯心故根境不相到。
唯識故聲色摐然。
曰舌味是根境否。
曰是。諲以筯挾。菜置口中。
含胡而語曰。何謂相入耶。
坐者駭然。僧不能答。
諲曰。路途之樂。終未到家。
見解入微。不名見道。
參須實參。悟須實悟。
閻羅大王。不怕多語。
僧拱揖而退。
other:: 
## 洞山守初禪師入寂
○洞山守初禪師入寂〔雲門偃法嗣雲門第二世〕 ^693c12

守初。住洞山四十年。
道徧天下。甞作隨牛狗兒頌曰。
家有一狗兒。騃小人難見。
終日隨牛去。未省使人喚。
見客不作聲。見人偏能善。
擬議上門來。早是輸他便。
好好報禪師。須著精神看。
任汝靈利人。不覺為死漢。
淳化元年秋七月。
無疾而化。壽八十一。
夏六十五。
other:: 
## 自嚴尊者遊盤古山
〔辛卯〕自嚴尊者遊盤古山 ^694a26

初西竺波利尊者。
至南康盤古山。記曰。
後當有白衣菩薩。
來興此山。淳化二年。
自嚴果以白衣。來遊此山。
三年竟成叢林。
other:: 
## 省念禪師傳法蘊聰
〔壬辰〕省念禪師傳法蘊聰 ^694a38

蘊聰。廣州張氏子。
初參道恒。因結夏。
恒上堂。舉中觀論正覺無名相隨緣即道場。
聰問。如何是正覺無名相。
恒曰。汝還見露柱麼。
曰如何是隨緣即道場。
恒曰。今日結夏。次參省念。
問學人親到寶山。
空手回時如何。念曰。
家家門前火把子。
聰於言下大悟。呈偈曰我今二十七。
訪道曾尋覔。今朝喜得逢。
要且不相識○智嵩。
或稱唐明傳首山心印。
至是住并州承天院。
鄭工部入院見法座。
便問。是什麼人位次。
曰老僧。鄭曰。自家爭敢。
曰工部莫壓良為賤。
鄭曰真箇。曰不敢。
遂把手入方丈。鄭曰。
此室常現人。未曾有難得之法。
長老還有也無。嵩以袖拂鄭面。
鄭曰。與麼則今日得清凉也。
嵩曰。且與後人作榜樣。
other:: 
## 清皎禪師入寂
〔癸巳〕清皎禪師入寂〔白兆圓嗣圓嗣感潭資資嗣德山鑒〕 ^694a46

清皎。住四祖山。年七十。
時遺偈曰。吾年八十八。
滿頭垂白髮。顒顒鎮雙峰。
明明千江月。黃梅揚祖教。
白兆承宗訣。日日告兒孫。
勿令有斷絕。淳化四年八月日入滅。
年八十八○癸巳。
自嚴還南安。有沙彌無多聞性。
嚴憐之。作偈使誦曰。
大智發於心。於心何處尋。
成就一切義。無古亦無今。
於是世間章句。吾伊上口。
other:: 
## 首山省念禪師示寂
○首山省念禪師示寂〔風穴沼法嗣臨濟第五世〕 ^694b24

省念。住首山。道被天下。
移寶應眾。不過四十輩。
作綱宗偈曰。咄哉拙郎君。
巧妙無人識。打破鳳林關。
著靴水上立。咄哉巧女兒。
攛梭不解織。看他闘雞人。
水牛也不識。背陰山子向陽多。
南來北往意如何。
若人問我西來意。
東海東面有新羅。
淳化三年十二月四日。
說偈曰。今年六十七。
老病隨緣且遣日。
今年記却來年事。
來年記著今朝日。
至四年十二月日。
示眾曰。老僧擬欲歸鄉。
什麼人隨得去。僧問。
未審和尚什麼時去。
曰待有伴即向汝道。
曰無伴底事作麼生。
曰盡日不逢人。明明不知處。
曰忽遇一人。又作麼生。
曰迷子不歸家。失却來時路。
曰請師指箇歸鄉路。
曰枯木藏龍。不存依倚。
曰和尚什麼時節却回。
曰一去不知音。六國無消息。
曰正當歸鄉底事。
又作麼生。曰獨唱胡家曲。
無人和得齊。曰忽遇知音在時如何。
曰山上石人齊拍掌。
溪邊野老笑呵呵。
曰歸鄉回來底事。
又作麼生。曰八國奉朝衣。
四相無遷改。曰未審居何位次。
曰文殊不坐金臺殿。
自有逍遙竹拂枝。
說偈曰。諸子謾波波。
過却幾恒河。觀音指彌勒。
文殊不柰何。良久曰。
白銀世界金色身。
情與無情共一真。
明暗盡時都不照。
日輪午後示全身。
日午後泊然而化。
闍維得五色舍利。
塔於首山。
other:: 
## 善昭禪師開法汾州
〔甲午〕善昭禪師開法汾州 ^694b38

善昭。傳首山大法。
辭游湘衡。長沙太守以四名剎請昭擇居。
昭笑一夕遯去。北抵襄沔。
時洞山谷隱皆虗席。
昌言敦請。昭辭曰。
我長行粥飯僧。傳佛心宗。
非細職也。前後八請。
堅臥不答。省念示寂。
西湖道俗千餘人。
協心削牘遣沙門契聰。
迎請住持汾州太平寺太子院。
昭閉關高枕。聰排闥而入。
讓之曰。佛法大事。
靜退小節。風穴懼應讖。
憂宗旨墜滅。幸而有先師。
先師棄世。汝有力。
荷擔如來大法者。
今何時而欲安眠哉。
昭矍起握聰手曰。
非公不聞此語促辦嚴。
吾行矣。既至。宴坐一榻。
足不越閫者三十年。
天下道俗。仰慕不敢名。
同曰汾州。示眾曰。
先聖云。一句語須具三玄。
一玄中須具三要。
阿那箇是三玄三要底句。
快會取好。各自思量。
還得穩當也未。古德已前行脚。
聞一箇因緣。未明中間直下。
飲食無味。唾臥不安。
火急決擇。豈將為小事。
所以大覺老人。為一大事因緣。
出現於世。想計他從上來行脚。
不為游山玩水。看州府奢華片衣口食。
皆為聖心未通。所以驅馳行脚。
決擇深奧。傳唱敷揚。
博問先知。親近高德。
蓋為續佛心燈。紹隆佛祖。
興崇聖種。接引後幾。
自利利他。不忘先迹。
如今還有商量者麼。
有即出來。大家商量。
僧問。如何是接初機底句。
答曰。汝是行脚僧。
又問。如何是辨衲僧底句。
答曰。西方日出卯。
又問。如何是正令行底句。
答曰。千里持來呈舊面。
又問。如何是立乾坤底句。
答曰。北俱盧州長粳米食者。
無嗔亦無喜。昭曰。
只將此四轉語。驗天下衲僧。
纔見汝出來。驗得了也。
僧問。如何是學人著力處。
答曰。嘉州打大像。
問如何是學人轉身處。
答曰。陝府灌鐵牛。
問如何是學人親切處。
答曰。西河弄師子。
昭曰。若人會此三句。
已辨三玄。更有三要語在。
切在薦取。不是等閑。
與大眾頌出曰。三玄三要事難分。
得意忘言道易親。
一句明明該萬象。
重陽九日菊花新。
還會麼恁。麼會得不是性燥。
衲僧作麼生會好。
又舉三玄語曰。汝還會三玄底時節麼。
直須會取古人意旨。
然後自心明去。更得通變自在。
受用無窮。喚作自受用身佛。
不從他教便識。得自家活計。
所以南泉曰。王老師十八上解作活計。
僧便問。古人十八上解作活計。
未審作箇什麼活計。
答曰。兩隻水牯牛。
雙角無欄棬。復云。
若要於此明得去。
直須得三玄旨趣。
始得受用無礙。自家慶快。
以暢平生。大丈夫漢莫教自辜。
觸事不通。彼無利濟。
與汝一切頌出曰。
第一玄。法界廣無邊。
森羅及萬象。總在鏡中圓。
第二玄。釋尊問阿難。
多聞隨事答。應器量方圓。
第三玄。直出古皇前。
四句百非外。閭氏問豐干。
昭乃曰。這是三玄底頌。
作麼生。是三玄底旨趣。
直教決擇分明。莫只與麼望空裏妄解道。
我曾親近和尚來。
與我說了脫空。漫語誑嚇他人。
喫鐵棒有日。莫言不道。
又因採菊謂眾曰。
金花布地。玉蕋承天。
杲日當空。乾坤朗耀。
雲騰致雨。露結為霜。
不傷物義。道將一句。
來還有道。得底麼。
若道不得。眼中有屑。
直須出却始得。所以風穴云。
若立一塵。家國興盛。
野老顰蹙。不立一塵。
家國喪亡。野老安貼。
於此明去。闍黎無分。
全是老僧。於此不明。
老僧即是闍黎。闍黎與老僧。
亦能悟却天下人。
亦能瞎却天下人。
要知老僧與闍黎麼。
拊其膝曰。這裏是闍黎。
這裏是老僧。且問。
諸上座。老僧與闍黎。
是同是別。若道是同去。
上座自上座。老僧自老僧。
若道是別去。又道老僧即是闍黎。
若能於此明得去。
一句中有三玄三要。
賓主歷然。平生事辦。
參學事畢。所以永嘉曰。
粉骨碎身。未足酬一句。
了然超百億。又曰。
臨濟兩堂首座一日相見。
齊下喝。僧問。臨濟還有賓主也無。
答曰。賓主歷然。昭作偈曰。
兩堂首座總作家。
其中道理有分拏。
賓主歷然明似鏡。
宗師為點眼中花。
other:: 
## 上方遇安禪師入寂
〔乙未〕上方遇安禪師入寂〔天台韶法嗣法眼第三世〕 ^694c34

遇安。住溫州瑞鹿。
至道元年春。將遷寂。
弟子蘊仁侍立。安說偈示曰。
不是嶺頭携得事。
豈從雞足付將來。
自古聖賢皆若此。
非吾今日為君裁。
囑已。遂澡身易衣。
安坐令舁棺至室。
良久。自入棺。經三日。
門人啟棺。覩安右脇而臥。
四眾哀慟。安再起。
陞堂說法。呵責垂誡。
此度再啟吾棺者。
非吾之子。言訖。復入棺長往○本先。
永嘉鄭氏子。兒稚不甘處俗。
年二十五。出家受具。
參德韶。導以風幡話。
言下便悟。服勤十年。
乙未。住溫州瑞鹿。
足不歷城邑。手不度財帛。
不設臥具。不衣繭絲。
卯齋。終日宴坐。申旦誨誘門弟子。
踰三十年。其志彌厲。
謂眾曰。吾初見天台。
言下便薦。然千日之內。
四威儀之中。似物礙膺。
如#CB05698;同處。
一日忽然猛省。譬如洗面。
摸著鼻孔。作偈曰。
非風旛動仁心動。
自古相傳直至今。
今後水雲人欲曉。
祖師真是好知音。
又曰。若是見色便見心。
人來問著方難答。
若求道理說多般。
孤負平生三事衲。
又曰。曠大劫來祇如是。
如是同天亦同地。
同地同天作麼形。
作麼形兮無不是。
other:: 
## 鄭工部謁善昭禪師
〔丙申〕鄭工部謁善昭禪師 ^695c12

善昭。住汾陽。鄭工部到。
茶話次。鄭示偈曰。
黃紙休遮眼。青雲自有陰。
莫將閑學解。埋沒祖師心。
復云。只將此偈。驗天下長老。
曰與麼則汾陽也在裏頭。
曰擔枷過狀。曰更不再勘。
曰兩重公案。曰知即得。
鄭良久。昭噓一聲。
鄭曰。文寶文寶。曰在甚所在。
曰不容某甲出氣爭得嗔。
他道淹滯長老在此。
曰是何言歟。曰實。
曰也不得放過。曰請師一偈。
曰不閑紙墨。隨示偈曰。
荒草尋幽徑。巖松逈布陰。
幾多玄學客。失却本來心○智嵩。
住并汾。鄭工部到。
鄭曰。汾陽昭禪師。
愛看讀某甲。留一偈曰。
黃紙休遮眼。青雲目有陰。
莫將閑學解。埋沒祖師心。
曰工部慣得其便。
曰這賊。曰更不再勘。
鄭問。百尺竿頭獨打毬。
萬丈懸崖絲繫腰時如何。
曰幽州著脚。廣南廝撲。
鄭無語。嵩曰。勘破這胡漢。
曰二十年江南界裏。
這回却見禪師曰瞎老婆吹火。
other:: 
## 雲居道齊禪師入寂
〔丁酉〕雲居道齊禪師入寂〔法燈欽法嗣法眼第三世〕 ^695c48

道齊。住雲居二十年。
至道三年九月示疾。
八日申時。令擊鼓集眾。
眾集。齊乃笑。敘出家本末。
揖謝輔佐叢席者。
且曰。老僧以風火相逼。
特與諸人相見。且向甚麼處見。
向四大五陰處見耶。
六入十二處見耶。
是種種處不可見。
則只今相問者是誰。
若真見得。可謂後學有賴。
良久曰。吾化後。當以院事累契環。
乃化○澄湜。建寧人。
嗣百丈道恒。住棲賢。
僧問。毗目仙人執善財手。
見微塵諸佛。祇如未執手時。
見箇甚麼。湜曰。如今又見箇甚麼。
湜性高簡。律身精嚴。
動不違法度。暮年三終藏經。
以坐閱為未敬。則立誦行披之。
other:: 
## 警玄禪師住大陽
〔庚子〕警玄禪師住大陽 ^696a30

警玄。江夏張氏一。
幼出家。聽圓覺經。
問講者。何名圓覺。
曰圓以圓融有漏為義。
覺以覺盡無餘為義。
玄笑曰。空諸有無。
何名圓覺。講者嘆曰。
是兒齒少。識卓如此。
我所有何足以益之。
政如以穢食置寶器。
其可哉。遊方。謁梁山緣觀。
問如何是無相道場。
觀指壁間觀音像曰。
此是吳處士畵。玄擬進語。
觀急索曰。這箇是有相底。
那箇是無相底。玄遂有省。
便禮拜。觀曰。何不道取一句子。
曰道即不辭。恐上紙墨。
觀笑曰。此語上 #CB15156;去在。
玄獻偈曰。我昔初機學道迷。
萬水千山覔見知。
明今辯古終難會。
直說無心轉更疑。
蒙師點出秦時鏡。
照見父母未生時。
如今覺了何所得。
夜放烏雞帶雪飛。
觀以為可興洞上之宗觀歿。
辭塔出山。至大陽。
堅禪師欣然讓法席。
示眾。古德道。牽牛向溪東放。
不免納官家徭稅。
牽牛向溪西放。不免納官家徭稅。
不如隨分納些些。
渠總不妨。免致勞擾。
作麼生是隨分納些些底道理。
但截斷兩頭。有無諸法。
凡聖情盡。體露真常。
事理不二。即如如佛。
若能如此者。法法無依。
平等大道。萬有不繫。
隨處轉轆轆地。更有何事○咸平三年。
蘊聰謁警玄。玄問。
近離甚處。曰襄州。
曰作麼生。是不隔底句。
曰和尚住持不易。
曰且坐喫茶。侍者問。
適來新到祗對。和尚為什麼。
便教坐喫茶。曰我獻他新羅附子。
他酬我舶上茴香。
你去問他有語在。
侍者請聰喫茶。問適來祗對和尚住持不易。
意旨如何。曰真鍮不博金。
other:: 
## 蘊聰禪師住谷隱
〔辛丑〕蘊聰禪師住谷隱 ^696b4

蘊聰。住谷隱。上堂。
十五日已前諸佛生。
十五日已後諸佛滅。
十五日已前諸佛生。
你不得離我這裏。
若離我這裏。我有鈎鈎你。
十五日已後諸佛滅。
你不得住我這裏。
若住我這裏。我有錐錐你。
且道。正當十五日。
用鈎即是。用錐即是。
有偈曰。正當十五日。
鈎錐一時息。更擬問如何。
回頭日又出。聰住石門。
時太守以私意笞辱之。
既歸。眾僧迎於道左。
首座曰。太守無辜。
屈辱和尚。聰以手指地曰。
平地起骨堆。隨指湧一土堆。
守聞令人削去。復湧如初。
守後全家歿於襄州。
other:: 
## 遵式法師歸天台
〔壬寅〕遵式法師歸天台 ^696c6

遵式。住四明十二年。
壬寅。歸天台。即西隅建精舍。
率眾修念佛三昧○朱炎。
為節度判官。久讀海眼。
未知趣入。一日問講僧義江曰。
此身死後。此心何在。
江曰。此身未死。此心何在。
炎契旨。述偈曰。四大不須先後覺。
六根還向用時空。
難將語默呈師也。
只在尋常語默中。
江曰。更須吐却。
other:: 
## 元璉禪師住廣慧
〔甲辰〕元璉禪師住廣慧 ^696c26

元璉。得法首山。出世住汝州廣慧。
示眾。我在先師會中。
見舉竹篦子問省驢漢省從此悟入。
我道悟即悟。要且未盡先師意旨。
這箇說話。須是到此田地。
方相委悉。情見未忘者。
豈免疑謗。又見智門綱宗歌曰。
胡蜂不戀舊時窠。
猛將那肯家中死。
曰祚兄消許多氣力作麼。
我尋常說禪。如手中扇子。
舉起便有風。不舉一點也無。
既稱宗師。却以實法與人。
好將一把火照看。
與麼開口。面皮厚多少。
巖頭云。若以實法與人。
土也消不得。又云。
佛法本來無事。從上諸聖盡是揑怪。
強生節目。壓良為賤。
埋沒兒孫。更有雲門趙州德山臨濟。
死不惺惺。一生受屈。
老僧這裏不然。便是釋迦老子出來。
也貶向他方世界。
教伊絕跡去。何故如此。
免慮喪我兒孫。老僧與麼道。
你諸人若於這裏會得。
豈不慶快。教你脫却毛衫。
做箇灑灑地衲僧去。
更若不會。來年更有新條在。
惱亂春風卒未休○楊億。
字大年。建寧人。幼舉神童。
及壯負才名。而未知有佛。
一日過同僚。見讀金剛經。
笑且罪之。彼讀自若。
億疑之曰。是豈出孔孟之右乎。
何#CB02439;甚。
因閱數葉。茫然始少敬信。
後會翰林李維勉令參問。
及繇秘書監。出守汝州。
首謁元璉。問布鼓當軒擊。
誰是知音者。曰來風深辨。
曰恁麼則禪客相逢。
祇彈指也。曰君子可八。
億應喏喏。璉曰。草賊大敗。
夜話次。璉曰。秘監曾與甚人道話來。
曰某曾問雲門諒監寺。
兩箇大蟲相咬時如何。
諒曰。一合相。某曰。
我祇管看。未審恁麼道還得麼。
曰我這裏則不然。
曰請和尚別一轉語。
璉以手作拽鼻孔勢曰。
這畜生更#CB01387;跳在。
億於言下。脫然無疑。
又半載大悟。作偈曰。
八角磨盤空裏走。
金毛獅子變作狗。
擬欲將身北斗藏。
應須合掌南辰後。
甞問璉曰。承和尚有言。
一切罪業皆因財寶所生。
勸人踈於財利。況南閻浮提眾生。
以財為命。#CB15131;國以財聚人。
教中有財法二施。
何得勸人踈財乎。
曰幡竿尖上鐵籠頭。
曰海壇馬子似驢大。
曰楚雞不是丹山鳳。
曰佛滅二千歲。比丘少慚愧。
後寄書李維。敘其師承本末詞曰。
病夫夙以頑憃。獲受獎顧。
預聞南宗之旨。久陪上國之游。
動靜咨詢。周旋#CB15081;發。
俾其刳心之有詣。
墻面之無慙者。誠出席間床下矣。
矧又故安公大師。
每垂誘導。又得雲門諒公大士見顧蓬蒿。
諒之旨趣。正與安公同轍。
竝自廬山歸宗雲居而來。
皆是法眼流裔。去年假守茲郡。
適會廣慧禪伯實嗣首山念。
念嗣風穴。風穴嗣南院。
南院嗣興化。興化嗣臨濟。
臨濟嗣黃檗。黃檗嗣百丈海。
海嗣馬祖。馬祖嗣讓和尚。
即曹溪之長嫡也。
齋中務簡。退食多暇。
或坐邀而至。或命駕從之。
請叩無方。蒙滯俱釋。
半歲之後。曠然弗疑。
如忘忽記。如睡忽覺。
平昔礙膺之物。嚗然自落。
積劫未明之事。廓爾現前。
固亦決擇之洞分。
應接之無蹇矣。重念先德。
率多參尋。如雪峰九度上洞山。
三度上投子。遂嗣德山。
臨濟得法大愚。終承黃檗。
雲巖蒙道吾訓誘。
乃為藥山之子。丹霞蒙馬祖印可。
而作石頭之裔。在古多有。
於理無嫌。病夫今繼紹之緣。
實屬於廣慧。而提激之自。
良出於鼇峰也。欣幸欣幸○吳僧道源。
集西天佛祖以至東土宗師機緣。
為景德傳燈錄三十卷。
進呈。真宗覽之嘉賞。
勅翰林學士楊億等。
刊正撰序。頒入大藏。
天下流行。
other:: 
## 清剖參警玄禪師
〔丙午〕清剖參警玄禪師 ^696c40

清剖。得法警玄。在大陽作園頭。
一日種瓜次。玄問。
甜瓜何時得熟。曰即今熟爛了也。
曰揀甜底摘來。曰與甚麼人喫。
曰不入園者。曰未審不入園者。
還喫也無。曰汝還識伊麼。
曰雖然不識。不得不與。
玄笑而去。有僧問剖。
娑竭出海乾坤震。
覿面相呈事若何。
曰金翅鳥王當宇宙。
箇中誰是出頭人。
曰忽遇出頭時。又作麼生。
曰似鶻捉鳩。君不信。
髑髏前驗始知真。
曰恁麼則叉手當胸。
退身三步也。曰須彌座下烏龜子。
莫待重遭點額回○羅浮山顯如。
初參玄。玄問。汝是甚處人。
曰益州。曰此去幾里。
曰五千里。曰你與麼來。
還曾踏著麼。曰不曾踏著。
曰汝解騰空那。曰不解騰空。
曰爭得到這裏。曰步步不迷方。
通身無辨處。曰汝得超方三昧耶。
曰聖心不可得。三昧豈彰名。
曰如是如是。汝應信此。
即本體全彰。理事不二。
善自護持。
other:: 
## 本先禪師入寂
〔戊辛〕本先禪師入寂〔天台韶法嗣法眼第三世〕 ^697c4

本先。住瑞鹿。衲子輻輳。
大中祥符元年二月。
謂門弟子如晝曰。
可為我造箇石龕。
中秋望日。吾將順化。
晝稟命。至八月望日畢工。
遠近道俗奔趨瞻仰。
是日參問如常。至午時安坐方丈。
手結寶印。謂晝曰。
古人云。騎虎頭。撩虎尾。
中央事作麼生。晝答曰。
也祇是如晝。先曰。
汝問我。晝乃問。騎虎頭。
撩虎尾。中央事作麼生。
先曰。我也弄不出。
言訖。奄然開一目。
微視而寂。
other:: 
## 曉聰禪師住洞山
〔己酉〕曉聰禪師住洞山 ^697c34

曉聰。曲江杜氏子。
少出家。頭骨嶢然。
一帔閱寒暑。周游荊楚。
飫厭保社。與眾作息。
無有識之者。在雲居時。
作燈頭。見僧說泗州僧伽近日在楊州出現。
有禪者設問曰。既是泗州僧伽。
為甚麼却向揚州出現。
聰婆娑從旁來。眾戲使對。
聰曰。君子愛財。取之有道。
眾目笑之。後僧舉似蓮花峰祥菴主。
祥大驚曰。雲門兒孫猶在。
中夜敷坐具。望雲居拜之。
聰遂知名叢林。至洞山依道詮。
己酉。詮移棲賢。以聰繼其席。
果嗣文殊應天真。
示眾。一大藏教是箇之字。
祖師西來是右字。
作麼生是正義。良久曰。
天晴葢却屋。趂閑打却禾。
輸納王租了。鼓腹自高歌。
聰凡見僧來有所問。
輙嗔目視之曰。我擊虎術。
汝不會去○洪諲。
隱居衡嶽三生。凡二十年。
有湘陰豪貴。來游福嚴。
見諲氣貌閑靖。一鉢挂壁。
餘無長物。傾愛之。
遂拜跪請曰。師寧甘長客於人。
亦欲住山乎。神鼎乃我家植福之地。
久乏宗匠。願師俱往。
諲笑曰諾。乃以己馬#CB00501;諲還。
諲至神鼎。設魚鼓粥飯如諸方。
一年成叢席。十年有眾三十輩○歸省。
住葉縣。上堂。夫行脚禪流。
參學須具參學眼。
見地須得見地句。
方有相親分始得。
不被諸境惑。亦不落於惡道。
畢竟如何委悉。有時句到意不到。
妄緣前塵分別影事。
有時意到句不到。
如盲摸象。各說異端。
有時意句俱到。打破虗空界。
光明照十方。有時意句俱不到。
無目之人縱橫走。
忽然不覺落深坑。
有僧請益栢樹子話。
曰我不辭與汝說。
還信麼。曰和尚重言。
爭敢不信。曰汝還聞簷頭水滴聲麼。
僧豁然。不覺失聲云。
#CB01223;。
省曰。你見箇甚麼道理。
僧便以頌對曰。簷頭水滴。
分明歷歷。打破乾坤。
當下心息。省乃欣然。
省住持嚴冷枯淡。
法遠義懷往參。時方寒雪。
省呵罵驅逐。至以水潑。
他僧皆怒而去。惟遠懷整濕衣安坐。
省曰。你更不去。我打你。
遠曰。某二人數千里來參和尚。
豈以一杓水潑便去。
即打殺也不去。省乃令掛搭。
續命遠充典座。眾苦枯淡。
遠乘省出。竊取油麵。
為眾僧造五味粥。
省知算所值。罸遠估衣鉢還訖。
打趂出。因寄居廊房。
省出見。復索租錢。
遠持鉢於市。化錢還之。
省乃曰。遠真有意參禪。
乃呼之歸○遇賢。
蘇州林氏子。母夢吞大珠而孕。
生多異祥。容貌偉怪。
口容雙拳。七歲常沈大淵。
而衣不潤。年三十剃染圓具。
往參彥球。發明心印。
回居明覺院。惟事飲酒。
醉則成歌。警世導俗。
因號酒仙。歌曰。緣水紅桃花。
前街後巷走。百餘遭。
張三也識我。李四也識我。
不識我。兩箇拳頭那箇大。
兩箇之中一箇大。
曾把虗空一#CB05232;破。
摩娑令教却恁麼。
拈取須彌枕頭臥。
楊子江頭浪最深。
行人到此盡沈吟。
他時若到無波處。
還似有波時用心。
金斝又聞泛。玉山還報頹。
莫教更漏促。趂取月明回。
一六二六其事已足。
一九二九我要喫酒。
長伸兩脚眠一窹。
起來天地還依舊。
門前綠樹無啼鳥。
庭下蒼苔有落花。
聊與東風論箇事。
十分春色屬誰家。
貴買朱砂畵月。算來枉用工夫。
醉臥綠楊陰下。起來強說真如。
泥人再三叮囑。莫教失却衣珠。
秋至山寒水冷。春來柳綠桃紅。
一點動隨萬變。江村烟雨濛濛。
有不有空不空。笊籬撈取西北風。
生在閻浮世界。人情幾多愛惡。
祇要喫些酒子。所以倒街臥路。
死後却產娑婆。不願超生淨土。
何以故。西方淨土且無酒酤。
祥符二年上元日。
凌晨索浴罷。就室握拳。
以右舉左。張其口而化。
other:: 
## 許式居士參曉聰禪師
〔庚戌〕許式居士參曉聰禪師 ^698a2

比部郎中許式。出守南昌。
過蓮華峰。聞祥公曰。
聰道者在江西。試尋訪之。
此僧人天眼目也。
遂往參聰。言下了悟。
時聰甞自植松。而誦金剛經不輟。
式贈詩曰。語言渾不滯。
高躡祖師蹤。夜坐連雲石。
春栽帶雨松。鑑分金殿燭。
山答月樓鐘。有問西來意。
虗堂對遠峰。一日式與泐潭澄上藍溥坐次。
澄曰。聞郎中道夜坐連雲石。
春栽帶雨松。當時答洞山甚麼話。
曰今日放衙早。曰聞答泗州大聖在揚州出現底是否。
曰別點茶來。曰名不虗傳。
曰和尚早晚回山。
曰今日被上藍覷破。
溥便喝。澄曰。須是你始得。
式曰。不柰船何。打破戽斗。
一日入上藍僧堂。
問首座年多少。曰六十八。
曰僧臘多少。曰四十七夏。
曰聖僧得幾夏。曰與虗空齊受戒。
式拍板頭曰。下官喫飯。
不似首座喫鹽多○楚圓。
全州李氏子。少為書生。
年二十二得度。其母有賢行。
使之遊方。圓連眉秀目。
頎然豐碩。然忽繩墨。
所至為老宿所呵。
以為少叢林。圓柴崖而笑曰。
龍象蹴踏。非驢所堪。
甞槖骨箱。以竹杖荷之。
游湘沔間。與守芝谷泉。
俱結伴入洛。聞善昭道望。
為天下第一。決志親依。
時朝廷方問罪河東。
潞澤皆屯重兵。多勸其無行。
圓不顧。易衣類廝養。
竄名火隊中露眠草宿。
竟造汾陽。昭壯之○守芝。
太原王氏子。少棄家。
試法華得度。講金剛經。
名滿三河。時善昭出世汾水。
芝往參。投誠入室。
特受印可○谷泉。
泉南人。少聰敏。性耐垢汙大言不遜。
為沙門撥置戒律。
任心而行。眼蓋衲子。
所至叢林輙刪去。
泉不以介意。參昭。
昭奇之。密受記莂。
other:: 
## 曇頴參蘊聰禪師
〔辛亥〕曇頴參蘊聰禪師 ^698c16

曇頴。錢塘丘氏子。
年十三。為大僧。於書無所不觀。
十八九游京師。初謁警玄。
問洞上特設偏正君臣。
意明何事。曰父母未生時事。
問如何體會。曰夜半正明。
天曉不露。頴惘然棄去。
謁蘊聰。理大陽之語曰。
師意如何。曰大陽不道不是。
但口門窄。滿口說未盡。
老僧即不與麼。曰如何是父母未生事。
曰糞墼子。問如何是夜半正明天曉不露。
曰牡丹叢下睡猫兒。
頴愈疑駭。日扣之。
竟無得益。自奮曰。
吾要以死究之。不解。
終不出山。聰一日見普請。
問曰。今日運薪乎。
曰然。曰雲門甞問。
人搬柴。柴搬人。如何會。
頴不能對。聰因植杖石坐。
笑曰。此事如人學書。
點畫可傚者工。否者拙。
何故如此。未忘法耳。
如有法執。故自為斷續。
當筆忘手。手忘心。
乃可也。頴於是默契其旨。
良久曰。石頭云。執事元是迷。
契理亦非悟。既曰契理。
何謂非悟。曰汝以此句為藥語為病語。
曰是藥語。聰呵曰。
汝乃以病為藥。又可哉。
曰事如函得葢。理如箭直鋒妙寧有加者。
而猶以為病。茲寔未諭。
曰借其妙至。是亦止明理事而已。
祖師意旨智識所不能到。
矧事理能盡乎。故世尊曰。
理障礙正知見。事障能續生死。
頴恍如夢覺。曰如何受用。
曰語不離窠臼。安能出蓋纏。
穎嘆曰。纔涉唇吻。
便落意思。皆是死門。
終非活路。即日辭去○曉舜。
宜春胡氏子。少年麤猛。
忽悟浮幻。投師出家。
在洞山曉聰會下。
時聰使至武昌行乞。
首謁劉居士家。士高行。
為時所敬。意所與奪。
莫不從之。舜年少。
不知其飽參。頗易之。
士曰。老漢有一問。
上人語相契。即開疏。
如不契。即請還新豐。
問古鏡未磨時如何。
曰黑如漆。曰磨後如何。
曰照天照地。士笑曰。
道人不自洞山來耶。
拂袖入宅。舜默慙馳歸。
舉似聰。聰為代語。
問古鏡未磨時如何。
曰此去漢陽不遠。
問磨後如何。曰黃鶴樓前鸚鵡洲。
舜於言下大悟○都尉李遵勗。
謁蘊聰。問出家事。
聰舉崔趙公問徑山欽。
弟子出家得否。欽曰。
出家是大丈夫事。
非將相之所能為。
以此公案答之。勗於言下大悟。
作偈曰。學道須是鐵漢。
著手心頭便判。尋自和曰。
學道須是鐵漢。著手心頭便判。
直趣無上菩提。一切是非莫管。
一日與堅上座送別。
勗問。近離上黨。得屆中都。
方接麈談。遽回虎錫。
指雲屏之翠嶠。訪雪嶺之清流。
未審此處彼處的的事作麼生。
堅曰。利劍拂開天地靜。
霜刀纔舉斗牛寒。
勗曰。恰值今日耳聵。
堅曰。一箭落雙雕。
勗曰。上座為甚麼。
著草鞋睡。堅以衣袖一拂。
勗低頭曰。今日可謂降伏也。
堅曰。普化出僧堂○許式。
漕西蜀。道經汝陽。
謁元璉。璉適接見於佛前。
式曰。先拜佛。先拜長老。
曰蝦蟇吞大蟲。曰恁麼則總不拜去也。
曰運使話墮。曰許長老具一隻眼。
璉以衣袖便拂式曰。
今日看破。便禮拜○楚圓。
參善昭。經二年。未許入室。
圓詣昭。昭揣其志。
必罵詬使令者。或毀詆諸方。
及有所訓。皆流俗鄙事。
一夕訴曰。自至法席。
已再夏。不蒙指示。
但增世俗塵勞。念歲月飄忽。
己事不明。失出家之利。
語未卒。昭熟視罵曰。
是惡知識。敢裨販我。
怒舉杖逐之。圓擬伸救。
昭掩其口。圓大悟曰。
乃知臨濟道出常情。
other:: 
## 五祖師戒禪師勘驗齊岳
〔癸丑〕五祖師戒禪師勘驗齊岳 ^699a20

師戒。住五祖山。喜勘驗衲子。
時齊岳重顯號為飽參。
且有機辨。兩人結伴游淮。
至東山下。顯未欲前。
令岳先往。岳包腰。
徑入方丈。時戒歸自外見之。
呼曰。上人名甚麼。
曰齊岳。戒曰。何似泰山。
岳無語。戒即打趕出。
翼日復謁。戒曰。汝作什麼。
岳回首。以手畫圓相示之。
戒曰。是什麼。岳曰。
老老大大胡餅也不識。
戒曰。趂爐竈熱。更搭一箇。
岳擬議。戒曳拄杖趂出門。
及數日後。岳又詣。
乃提起坐具曰。展則大千沙界。
不展則毫髮不存。
為復展即是。不展即是。
戒下禪床把住曰。
既是熟人。何須如此。
岳又無語。戒又打出。
other:: 
## 重顯參光祚禪師
○重顯參光祚禪師 ^699c26

重顯。遂寧府李氏子。
落髮受具。後出蜀。
浮沉荊渚間。橫經講席。
究理窮玄。詰問鋒馳。
機辯無敵。歷年甞典客大陽。
與客論趙州宗旨。
客曰。法眼禪師。昔邂逅覺鐵觜於金陵。
問趙州栢樹子因緣記得否。
覺曰。先師無此語。
莫謗先師好。法眼拊手曰。
真自師子窟中來。
覺言無此語。而法眼肯之。
其旨安在。顯曰。宗門抑揚。
那有規轍乎。時有苦行。
名韓大伯者。貌寒。
#CB05903;侍其旁。
輙匿笑而去。客退。
顯數曰。我偶客語。
汝笑何事。曰笑知客智眼未正。
擇法不明。顯曰。豈有說乎。
對以偈曰。一兔橫身當古路。
蒼鷹才見便生擒。
後來獵犬無靈性。
空向枯樁舊處尋。
顯陰異之。結以為友。
北游至復州北塔。
參光祚。即伸問曰。
不起一念云何有過。
祚召顯近前。顯纔近前。
祚以拂子驀口打。
顯擬開口。祚又打。
顯豁然開悟。留止五年。
盡得其道。
other:: 
## 李端愿居士參曇頴禪師
〔甲寅〕李端愿居士參曇頴禪師 ^699c48

李端愿。兒時在舘舍。
甞閱禪書。長雖婚宦。
然篤志祖道。遂於後圃築室。
類蘭若。邀曇頴居其中。
朝夕咨參。至忘#CB05903;食。
頴一日視愿曰。非示現力。
豈致爾耶。柰無箇所入何。
愿乃問。天堂地獄。
畢竟是有是無。穎曰。
諸佛向無中說有。
眼見空華。太尉就有裏覔無。
手#CB06146;水月。
堪笑眼前見牢獄不避。
心外見天堂欲生。
殊不知欣怖在心。
善惡成境。太尉但了自心。
自然無惑。愿曰。心如何了。
頴曰。善惡都莫思量。
愿曰。不思量後。心歸何所。
頴曰。且請太尉歸宅。
愿又問。人死心歸何所。
頴曰。未知生。焉知死。
愿曰。生則端愿已知。
頴曰。生從何來。愿擬議。
頴揕其胸曰。祇在這裏。
思量箇什麼。愿曰會也。
頴曰。作麼生會。愿曰。
只知貪程。不覺蹉路。
頴拓開曰。百年一夢今朝方省。
愿說偈曰。三十八歲。
懵然無知。及其有知。
何異無知。滔滔汴水。
隱隱隋堤。師其歸矣。
箭浪東馳。頴寓愿園時。
夏竦王曙歐陽修。
與愿兄端慤。咸扣玄關。
時錄其語。目之曰登門集。
other:: 
## 南安自嚴禪師入寂
〔己卯〕南安自嚴禪師入寂〔西峯豁法嗣雲門第四世〕 ^700a30

自嚴。平生示人多以偈。
率題贈以之中四字於其後。
乙卯正月六日。集眾曰。
汝等當知。玅性廓然。
本無生滅。示有去來。
更疑何事。吾此日生。
今正是時。遂右脇臥而化。
壽八十二。夏六十五○有基。
錢塘王氏子。母夢梵僧授以舍利吞之。
遂有娠。出家受具。
學於寶雲。住太平興國寺。
每白黑月。集眾誦戒。
勸道俗念佛。祥符八年六月。
示疾。弟子請曰。和尚西歸。
寧無留訓。基乃廣談圓旨。
眾忽見西方現光。
空中奏樂。基曰。阿彌陀佛。
與二大士俱至。即右脇西向而化。
人夢阿彌陀佛授記。
為超世如來。
other:: 
## 守芝禪師住大愚
〔丙辰〕守芝禪師住大愚 ^700b16

守芝。自受汾陽心印。
辭游南方。住高安大愚。
僧問。昔日靈山分半座。
二師相見事如何。
芝曰。記得麼。僧良久。
芝打禪床一下曰。
多年忘却也。乃曰。
且住且住。若向言中取則。
句裏明機。也似迷頭認影。
若也舉唱宗乘。大是一場#CB00895;語。
雖然官不容鍼。私通車馬。
放一線道。有箇葛藤處。
遂敲禪床一下曰。
三世諸佛。盡皆頭痛。
且道大眾還有免得底麼。
若一人免得。無有是處。
若免不得。海印發光。
芝乃竪起拂子曰。
這箇是印。那箇是光。
這箇是光。那箇是印。
掣電之機。徒勞佇思。
會麼。老僧說夢。且道夢見箇甚麼。
南柯十更。若不會。
聽取一頌。北斗掛須彌。
杖頭挑日月。林泉有商量。
夏末秋風切。珍重。
示眾。三世諸佛不知有。
狸奴白牯却知有。
乃拈起拂子云。狸奴白牯。
總在這裏放光動地。
何為如此。兩段不同。
示眾。擎起香合云。
明頭合。暗頭合。若道得天下橫行。
道不得且合却。上堂。
大洋海底排班立。
從頭第二#CB15150;毛班。
為甚麼不道第一鬢毛班。
要會麼。金蕋銀絲成玉露。
高僧不坐鳳凰臺。
僧問。如何是佛。芝曰。
鋸解秤錘。
other:: 
## 德聰禪師入寂
〔丁巳〕德聰禪師入寂 ^700b38

德聰。姓仰氏。參請諸方。
密契心印。太平興國三年。
結廬於松江余山。
二虎為衛。名大青小青。
有禪者造謁。見掛一書於梁間。
問之曰。此佛經也。
問甞讀否。曰如人看家書。
既知之矣。何再讀為。
甞曰。古人貴行。吾何言哉。
自是問都不答。超果慶依尊者。
自杭奉觀音像來。
聰預知。謂寺僧曰。
三日內當有主公至。
及期果然。天禧元年七月。
趺坐而化。閱月貌如生。
建塔於東峰之麓。
山民有卜塟於側者。
其家夜聞虎嘯。亟徙去○天禧元年。
知禮結同志。修法華懺。
三載期滿。將焚身供經。
秘書監楊億。致書勸請住世。
禮復書略曰。經論既以淨土之教。
為勝方便。驗知是如來善巧權用也。
但權名不局。實理亦通。
體外之權須破。體內方便須修。
蓋心性徧周法界無外。
豈應極樂不預惟心彌陀。
以無緣之慈。取極樂之土。
釋迦以樂說之辨。
示往生之門。觀經云。
凡夫心想羸劣。未得天眼。
不能遠觀。諸佛如來有異方便。
令其得見。此之權巧方便。
既約圓論。即與法華微妙方便。
無二無別。某雖鈍根。
濫沾圓教。不離當念。
顧達彼方。庶即下凡。
便階不退。又欣厭取捨。
善能起過。亦能立功。
眾生曠劫。住此娑婆。
貪於麤弊色聲。著於下劣依正。
既無厭離之念。但增繫縛之緣。
縱有薰修。鮮克攸遂。
以此土法門多障故。
是故諸佛愍此眾生。
以願行功。取清淨土。
令其欣慕。作受生因。
以苦切言。說垢穢相。
令其厭惡。成出離心。
若非此心。不成始行。
故非厭離。捨此無繇。
不起欣求。生彼無分。
蓋受生之法。以愛為緣。
始自初心。終至等覺變易未盡。
欣厭叵忘。況始行耶。
今之眾園。尚須求預。
彼之寶剎。寧不願生。
但知淨土惟心。穢#CB15131;即性。
即厭無厭。即欣無欣。
是則正助合修。解行兼運。
順佛至教。非己繇情。
故以畢命自要。庶憑最後之強緣。
以作往生之定業。
億又貽書郡守及遵式。
力為勸止。於是焚身之志遂沮○曾會。
字宗元。官翰林學士。
幼與重顯同舍。及冠異途。
天禧間。會守池州。
一日與顯會於景德寺。
會將中庸大學。參以楞嚴。
符宗門語句。質顯。
顯曰。這箇尚不與教乘合。
況中庸大學耶。學士要直捷理會此事。
乃彈指一下曰。但恁麼薦取。
會於言下領旨○楚圓。
既傳汾陽心印。服役七年。
乃與守芝慧覺等數人辭昭。
相讓不肯為參頭。
昭曰。此行不可以戒臘推。
聽吾一頌。天無頭。
吉州城畔展戈矛。
將軍疋馬林下過。
圓州城裏閙啾啾。
圓遂出班曰。楚圓何人。
敢當此記莂。遂領眾拜辭。
昭曰。別無送路。與子一枝拄杖一條手巾。
曰手巾和尚受用。
拄杖即不消得。曰汝但將去。
有用處在。圓便收。
昭曰。又道不用。圓便喝。
昭曰。已後不讓臨濟。
圓曰。正令已行。昭來日送出三門。
乃問。汝出山逢尉遲時如何。
圓曰。一刀兩段。昭曰。
彼現那叱。又作麼生。
圓便拽拄杖。昭喝曰。
這回全體分付○圓至并州。
謁智嵩。嵩謂圓曰。
楊大年內翰。知見高。
入道穩實。子不可不見。
圓乃往見億。億問曰。
對面不相識。千里却同風。
圓曰。近奉山門請。
億曰。真箇脫空。圓曰。
前月離唐明。億曰。
適來悔相問。圓曰作家。
億便喝。圓曰恰是。
億復喝。圓以手劃一劃。
億吐舌曰。真是龍象。
圓曰。是何言歟。億顧客司。
令別點茶來。曰元來是家裏人。
圓曰。也不消得。茶罷又問。
如何是圓上座為人句。
圓曰切。億曰。與麼則長裙新婦拖泥走。
圓曰。誰得似內翰。
億曰。作家作家。圓曰。
放內翰二十拄杖。
億拊膝曰。這裏是什麼處所。
圓拍掌曰。也不得放過。
億大笑。又問。記得唐明當時悟底因緣麼。
圓曰唐明問首山。
如何是佛法的的大意。
山曰。楚王城畔。汝水東流。
億曰。祇如此語意旨如何。
圓曰。水上掛燈毬。
億曰。與麼則孤負古人去也。
圓曰。內翰疑則別參。
億曰。三脚蝦蟆跳上天。
圓曰。一任#CB01387;跳。
億乃大笑。舘於齋中。
日夕質疑智證。因聞前言往行。
恨見之晚。朝中見駙馬都尉李遵勗曰。
近得一道人。真西河師子。
勗曰。我以拘文。不能就謁柰何。
億歸語圓曰。李公佛法中人。
聞道風遠至。有願見之心。
政以法不得與侍從過從。
圓於是黎明謁勗。
勗閱謁。使童子問曰。
道得即與上座相見。
圓曰。今日特來相看。
又令童子曰。#CB15156;文刊白字。
當道種青松。圓曰。
不因今日節。餘日定難逢。
童子又出曰。都尉言。
與麼則與上座相見也。
圓曰。脚頭脚底。勗乃出坐定。
問曰。我聞西河有金毛師子是否。
圓曰。什麼處得此消息。
勗便喝。圓曰。野犴鳴。
勗又喝。圓曰恰是。
勗大笑。既辭去。勗問。
如何是上座臨行一句。
圓曰。好消息。勗曰。
何異諸方。圓曰。都尉又作麼生。
曰放上座二十棒。
圓曰。專為流通。勗又喝。
圓曰瞎。勗曰好去。
圓曰諾諾。自是往來楊李之門。
以法為友。
other:: 
## 洪諲禪師說法智度
〔戊午〕洪諲禪師說法智度 ^700c28

洪諲。住神鼎。甘枯淡無比。
有一朽木床。夜則諲坐其上。
三十輩環聽其誨。
諲舉洞山頌曰。貪嗔癡太無知。
賴我今朝識得伊。
行便打坐便搥。分付心王仔細推。
無量劫來不解脫。
問汝三人知不知。
古人與麼道。神鼎則不然。
貪嗔癡實無知。十二時中任從伊。
行即往坐即隨。分付心王無可為。
無量劫來元解脫。
何須更問知不知。
僧問。鳥窠侍者。欲往諸方。
學習佛法去。鳥窠但吹布毛。
便悟去如何。諲曰。
此事即知。此人久積淨業。
曠劫修行。方能了解。
乃拈布毛舉似。復吹之曰。
會麼。不得孤負老僧。
良久曰。我在首山。
與汾陽師兄。曾如此說。
汾陽作偈曰。侍者初心慕勝緣。
辭師擬去學參禪。
鳥窠知是根機熟。
吹毛當下得心安。
看他吐露。終是作家。
智度寺沙門本延謁諲。
夜語。還謂郡將曰。
諲公所謂本色老宿。
惜陸沉山中。郡以禮請開法。
諲辭不得。乃升座說法。
道俗歡呼。得未曾有。
於是諲名聲普聞○契嵩。
少時遊神鼎。諲坐堂上受其展。
指庭下兩小甕曰。
汝來乃其時。寺今年始有醬食矣。
明日將粥。一力挾筐取物。
投僧鉢中。嵩睨上下。
有即咀嚼者。有置之自若者。
嵩袖出以觀。皆碎餅餌。
問諸耆老曰。此寺自來不煑粥。
脫有檀越請應供。
堂頭次第撥僧赴之。
囑令携乾殘者歸納庫。
下碎焙之。均而分俵以當麵。
堂頭言。汝來適丁其時。
良然。嵩大驚○楚圓。
與楊億李遵勗。為法喜遊。
久之辭還河東。億曰。
有一語寄唐明。圓曰。
明月照見夜行人。
億曰。却不相當。圓曰。
更深猶自可。午後更愁人。
億曰。開寶寺前金剛。
近日因什麼汗出。
圓曰知。億曰。上座臨行。
豈無為人句。圓曰。
重疊關山路。億曰。
與麼則隨上座去也。
圓噓一聲。億曰。真師子兒。
大師子吼。圓曰。放去又收來。
億曰。適來失脚踏倒。
又得家童扶起。圓曰。
有甚了期。億大笑。
圓還唐明。遵勗遣兩僧訊圓。
圓於書尾畵雙足。
寫來僧名。以寄之。
勗作偈曰。黑毫千里餘。
金槨示雙趺。人天渾莫測。
珍重赤鬚胡。圓以母老南歸。
至筠州。謁曉聰。聰令首眾。
先是善昭謂圓曰。
我徧參雲門兒孫。
特以未見聰為恨。
故圓依止三年○遵式。
居天竺。丞相王欽若撫杭。
因以式道行聞於朝。
賜號慈雲。
other:: 
## 重顯禪師出世翠峰
〔己未〕重顯禪師出世翠峰 ^701c34

重顯。自得法智門。
乃復徧參。洞山曉聰。
每新到參。便問。溈山水牯牛。
意作麼生。對者多不契聰旨。
顯到。亦如前問。顯曰。
作後人標榜。聰擬道。
顯以坐具拂一下。
便行。聰曰。且來上座。
顯曰。未參堂。到大龍為知客。
一日問曰。語者默者不是。
非語非默更非。總是總不是。
拈却大用現前。時人知有。
未審大龍如何。龍曰。
子有如是見解。顯曰。
這老漢瓦解氷消。
龍曰。放你三十棒。
顯禮拜歸眾。龍却喚適來問話底僧來。
顯便出。龍曰。老僧因甚麼瓦解氷消。
顯曰。轉見敗闕。龍作色曰。
尀耐尀耐。顯休去。
後舉似南嶽雅。雅曰。
大龍何不與本分草料。
顯曰。和尚更須行脚。
問羅漢林曰。法爾不爾。
如何指南。林曰。只為法爾不爾。
顯曰。大眾記取某甲話頭。
拂衣歸眾。林下堂。
却令侍者請顯至方丈。
問上座適來不肯老僧那。
顯曰。和尚當代宗匠。
焉敢不肯。林曰。你為甚拂衣歸眾。
顯曰。還許某甲說道理也無。
林曰。你說看。顯拍一拍下去。
初學士曾會。與顯厚善。
相值淮上。問顯何之。
顯曰。將遊錢塘絕西興登天台鴈蕩。
會曰。靈隱天下勝處。
珊禪師吾故人。以書薦顯。
顯至靈隱。三年陸沉眾中。
俄會奉使浙西。訪顯於靈隱。
無識之者。時堂中僧千餘。
使吏撿床曆物色。
乃至。會問向所附書。
顯袖納之曰。公意勤。
然行脚人於世無求。
敢希薦達哉。會大笑。
珊奇之。吳江翠峰虗席。
舉顯出世。燒香法嗣北塔。
〔即智門〕開法日顧視大眾曰。
若論本分相見。不必高陞此座。
乃以手指曰。諸人隨山僧手看。
無量佛土一時現前。
各各仔細觀瞻。其或涯際未知。
不免拖泥帶水。於是登座。
又環顧大眾曰。人天普集。
合發明何事。豈可互分賓主。
馳騁問答。便當宗乘去。
廣大門風。威德自在。
輝騰今古。把定乾坤。
千聖只言自知。五乘莫能建立。
所以聲前悟旨。猶迷顧鑒之端。
言下知歸。尚昧識情之表。
諸人要識真實相為麼。
但以上無攀仰。下絕己躬。
自然常光現前。箇箇壁立千仞。
還辨明得也無。未辨辨取。
未明明取既辨明得。
便能截生死流。踞佛祖位。
妙圓超悟。正在茲時。
堪報不報之恩。以助無為之化。
顯甞參大龍。有大龍小師曰。
何不與先師燒香。
顯曰。昔僧問先師。
如何是堅固法身。
先師曰。山花開似錦。
#CB00589;水湛如藍。
我頌此因緣。報他恩了也。
又甞參大愚守芝。
與文悅遊最久。悅知顯不嗣芝。
特過勘顯。一日與遊山次。
驀曰。入荒田不揀。
信手拈來草。觸目未甞無。
臨機何不道。顯拈起一莖禾示之。
悅不肯曰。夢也未夢見。
顯曰。你不肯。即休○義懷。
永嘉樂清陳氏子世以漁為業。
母夢星隕於屋。乃孕。
及產尤多吉祥。兒時坐船尾。
父得魚。付懷貫之。
懷不忍。乃私投江中。
父怒笞懷。懷恬然如故。
長游京師。薙染。異僧言法華。
於市井中。拊懷背曰。
雲門臨濟去。懷遂謁金鑾善葉縣省。
皆不契。東遊至翠峰。
謁重顯。顯曰。汝名甚麼。
曰義懷。顯曰。何不名懷義。
曰當時致得。顯曰。
誰為汝立名。曰受戒來十年矣。
顯曰。汝行脚費却多少草鞋。
曰和尚莫瞞人好。
顯曰。我也沒量罪過。
汝也沒量罪過。你作麼生。
懷無語。顯打曰。脫空謾語漢出去。
入室次。顯曰。恁麼也不得。
不恁麼也不得。恁麼不恁麼總不得。
懷擬議。顯又打出。
如是者數四。尋為水頭。
因汲水折擔。忽然大悟。
作投機偈曰。一二三四五六七。
萬仞峰頭獨足立。
驪龍頷下奪明珠。
一言勘破維摩詰。
顯聞。拊几稱善○興陽清剖。
臥疾次。大陽警玄問。
是身如泡幻。泡幻中成辦。
若無箇泡幻。大事無繇辦。
若要大事辦。識取箇泡幻。
作麼生。剖曰猶是這邊事。
玄曰。那邊事作麼生。
剖曰。匝地紅輪秀。
海底不栽花。玄笑曰。
乃爾惺惺耶。剖喝曰。
將謂我忘却。竟爾趨寂。
other:: 
## 省常法師往生淨土
〔辛酉〕省常法師往生淨土 ^702b10

省常。字造微。錢塘顏氏子。
出家受具。淳化中。
住南昭。慶慕廬山之風。
乃刺血書華嚴經淨行品。
易蓮社。以淨行士大夫預會者。
皆稱淨行社弟子。
丞相王旦。為之首。
一時公卿牧伯。百二十人。
比丘干人。天禧四年正月日。
端坐念佛。有頃厲聲唱曰。
佛來也。泊然而化。
眾見地皆金色。移時方沒○楚圓。
辭曉聰。游仰山。楊億以書抵宜春太守黃宗旦。
旦遂請圓。出世南原。
other:: 
## 警玄禪師傳法法遠
〔壬戌〕警玄禪師傳法法遠 ^703a34

法遠。鄭圃田王氏子。
年十九游并州。見智嵩求出世法。
嵩曰。汝當剃落墮三寶數。
乃可。遠曰。法有僧俗乎。
嵩曰。與其為俗。曷若為僧。
僧則能續佛壽命故也。
於是斷髮受具。一日見僧入室請問趙州栢子因緣。
嵩詰其僧。遠旁有省發。
後謁善昭歸省。皆受記莂。
天禧中。謁大陽警玄。
機語相契。玄嘆曰。
吾老矣。洞上一宗。
遂竟無人耶。以平生所著直裰皮履示之。
遠曰。當為持此衣履求人付之如何。
玄曰。他日果得人。
出吾偈為證。偈曰。
楊廣山前草。憑君待價焞。
異苗翻茂處。深密固靈根。
其尾云。得法者潛眾十年。
方可闡揚。
other:: 
## 重顯禪師開法雪竇
〔癸亥〕重顯禪師開法雪竇 ^703b2

重顯。住翠峰。天聖初。
曾會守四明。迎顯補雪竇。
顯既至。會曰。會近與清長老。
商量趙州勘婆子話。
未審端的有勘破處也無。
顯曰。清長老道箇甚麼。
會曰。又與麼去也。
顯曰。清長老且放過一著。
學士還知天下衲僧出這婆子圈#CB04901;不得麼。
會曰。這裏別有箇道處。
趙州若不勘破婆子。
一生取屈。顯曰。勘破了也。
會大笑。顯住雪竇。
宗風大振。天下龍蟠鳳逸衲子。
爭集座下。號雲門中興。
僧問。遠離翠峰祖席。
已臨雲竇道場。未審是一是二。
顯曰。馬無千里謾追風。
曰恁麼則雲散家家月。
顯曰。龍頭蛇尾漢。
上堂。田地穩密底。
佛祖不敢近。為甚麼擡脚不起。
神通游戲底。鬼神不能測。
為甚麼下脚不得。
直饒十字縱橫。朝打三千。
暮打八百。又云。槌擊妙喜世界。
百雜碎底人。為甚麼處處解持鉢。
又云。知時頻到香積國底人。
為甚麼拄杖頭上失却眼。
又云。一花開天下春。
古佛為甚麼不著便。
你若透得救。取天下老宿。
忽若有箇衲僧出來。
云和尚且自救也。
許伊是金毛師子。
又云。一塵一佛國。
一葉一釋迦。德山何以卓牌於閙市。
又云。入林不動草。
入水不動波。投子因甚麼。
脚下五色索。透關底。
試辨看。上堂。僧問。
如何是時節因緣。
顯曰。瞌睡漢。僧便喝。
顯曰。詐惺惺。復云。
譬若世界壞時。大水競作。
其間無量眾生或沒未沒。
互相悲號。仰望蒼蒼。
皆云相救。時四禪天人一見。
高聲便喝。咄哉眾生。
我預曾報汝。令頻頻上來。
汝却不聽。如今有什麼救處。
乃拍手云。歸堂。又云。
一問一答。總未有事在。
直饒乾坤大地。草木叢林。
盡為衲僧。異口同聲。
各置百千問難。也不消長老彈指一下。
乃竝高低普應。前後無差。
又云。十方無壁落。
四面亦無門。古人向甚麼處見客。
若道得接手句。許汝天上天下。
問新到甚處人。僧提起坐具。
顯曰。蝦跳不出斗。
僧曰#CB01387;跳。
顯便打。僧曰。更#CB01387;跳。
顯又打。僧便走。顯喚回。
僧作禮曰。觸忤和尚。
顯曰。我要這話行。
你又走作甚麼。僧曰。
已徧天下了也。顯復打五棒。
僧曰。有諸方在。顯曰。
你只管喫棒。顯又喚第二底近前來。
問甚處人。僧曰。鼎州人。
顯曰敗也。僧曰。青天白日。
顯曰。兩重公案。僧曰恰是。
顯以拄杖指曰。你擬#CB01387;跳。
僧擬議。顯亦打五棒。
參頭曰。這僧喫棒。
與某甲不同。顯一時喚近前。
僧珍重便走。顯隨後與一拄杖。
寶華侍者來看顯。
顯問。寶華多少眾。
者云。不勞和尚如此。
顯云。我好好問爾。
#CB01387;跳作甚麼。
者云。也不得放過。
顯云。真師子兒。喫茶了。
顯把住云。適來得恁麼無禮。
者擬議。被顯一掌。
云歸去分明。舉似寶華。
問聰道者。久參事作麼生道。
聰曰。青天白日。顯曰。
亂走作麼。聰便喝。
顯曰喫棒。聰擬舉手。
顯打一坐具曰。你看這瞎漢亂。
與首座寫真。顯曰。
既是首座。為甚麼却有兩箇。
曰爭之不足。顯曰。
你問我。我與你道。
座擬問。顯曰。雪竇門下。
一日與數僧遊山次。
見牯牛舉頭。顯問。
牯牛舉頭作甚麼。
僧曰。怕和尚穿却。
顯不肯。自云。看入草底。
宗首座到。方擬人事。
顯約住曰。既知信之韜略。
便須拱手歸降。宗曰。
今日敗闕。顯曰。劍刃未施。
賊身已露。宗曰。氣急殺人。
顯曰。敗將不斬。宗曰是。
顯曰。禮拜著。宗曰。
三十年後有人舉在。
顯曰。已放你過。顯一日經行植杖。
眾衲環之。忽問曰。
有問雲門。樹凋葉落時如何。
曰體露金風。雲門答這僧耶。
為解說耶。有宗上座曰。
待老漢有悟處即說。
顯熟視。驚曰。非韓大伯乎。
宗曰。老漢瞥地也。
於是令撾鼓眾集。
顯曰。大眾。今日雪竇宗上座。
乃是昔年大陽韓大伯。
具大知見。晦迹韜光。
欲得發揚宗風。幸願特升此座。
宗遂升座。僧問。寶劍未出匣時如何。
曰神光射斗牛。又問。
出匣後如何。曰千兵易得。
一將難求。僧退。宗曰。
寶劍未出匣。神光射斗牛。
千兵雖易得。一將實難求。
便下座。一眾大驚。
佛祖綱目卷第三十五
 ^703b24
