
other:: 
# 修西聞見錄目次
修西聞見錄目次卷一　　比丘自序述定意老宿事　　　　〔武林〕汪善慶書定意老宿事後　　　　〔如皋〕蔣元亮天甯普能嵩禪師淨土詩序　　　　〔吳淞〕范國俊鳴皋傳　　　　蓮　發法師身後緣記　　　　〔無錫〕余　治頌德慈老宿　　　　〔儀徵〕陳則兢書靜波禪師事　　　　〔如皋〕黃文波書靜斬禪師事　　　　〔泰州〕周國定雞園念佛僧文明事略　　　　〔江都〕鄭應房書明舟師事　　　　〔泰州〕努蘭舫書達源師事　　　　蔣元亮僧心莖別傳　　　　〔儀徵〕于養浩靜悅傳　　　　周國定蓮發傳　　　　〔如皋〕石　麟蓮慶哀詞　　　　石　麟福魁傳　　　　大　根松園傳　　　　大　根行僧記　　　　無名氏銘初傳稿　　　　大　根福元傳　　　　大　根某僧事述　　　　〔武林〕高　原經如傳　　　　大　根宗道傳稿　　　　大　根體成傳稿　　　　大　根懌安傳稿　　　　大　根自明傳稿　　　　大　根如月傳稿　　　　大　根善根傳稿　　　　大　根月參傳稿　　　　大　根施念藏小傳　　　　〔鄞縣〕周　生悟開事略　　　　〔常州〕董淨空行僧廣寂讚〔并序〕　　　　胡鏡之阿彌陀佛篇　　　　朗　月卷二　　比丘尼量海尼傳稿　　　　蔣元亮廣元哀詞　　　　〔泰州〕冒同慶量海軼事　　　　〔蘇州〕姚古明寶念出家之切　　　　胡鏡之靈義傳　　　　〔金陵〕朱　生寶進進字說　　　　石　麟能持事略　　　　〔紹興〕慧　音明恒傳　　　　德　修卷三　　居士豐伸布贊　　　　〔海陵〕程紹昌書吳刻花嚴合論後　　　　〔無錫〕余　治周貽樸事略　　　　〔泰州〕陳　第序龔令事　　　　〔泰州〕程宇光論張淨庸　　　　汪善慶陳抱淨軼事　　　　蔣元亮禮翁吟　　　　陳　第傳述陳第事　　　　〔儀徵〕于養浩程宇光別傳　　　　蔣元亮鍾培棟小傳　　　　程宇光十五洲初圖#CB02494;　　　　蔣元亮鄭老人別傳　　　　胡鏡之于藍澄事略　　　　〔泰州〕孫靈波憶守鏡老人詩并序　　　　〔湖南〕曾傳錯陳定修事略　　　　〔通州〕李漢卿吳小泉　　　　周國定吳抱惕　　　　蔣元亮韓士餘傳　　　　童葆澂贊汪法如居士　　　　〔江都〕徐國楨徐訓導小傳　　　　〔通州〕潘一山胡槎仙事略　　　　冒同慶何琴軒　　　　〔如皋〕石　麟序蔣元亮無量壽佛十頌　　　　〔江都〕熊潤生論生前七事憶潘君　　　　〔通州〕李漢卿孫蘭舫小事記　　　　〔甘泉〕梅香國書周君事示同人　　　　〔如皋〕石　麟新建蕭君事迹　　　　一　願程松巖童亦舟兩人小記　　　　〔甘泉〕梅香國譚壬生事述　　　　陳　第李漢鄉傳　　　　石　麟童寶靜傳略　　　　胡鏡之程君竹溪小記　　　　冒同慶鄭同軼事　　　　熊潤生余蓮村翁行事　　　　熊潤生許貞恒居士入佛小記　　　　〔泰州〕李景鄴書徹如居士事　　　　梅香國西園道人傳　　　　楊省愚吉德興十三歲事　　　　吉　母書奉化杭州兩居士事　　　　德　修韓清塵小傳　　　　張　寂卷四　　善女人周婆事述〔出庵雜錄〕　　　　無　慍唐孺人母子緣述　　　　〔泰州〕朱竹咸常熟某氏婦事述　　　　石　麟杯露記　　　　〔通州〕李漢卿虞山蓮韻記　　　　石　麟徐太夫人傳　　　　徐國楨許母徐太夫人別傳　　　　唐持平喬夫人軼事　　　　〔泰州〕陳　第正覺子傳　　　　蔣元亮書善一事　　　　〔泰州〕趙大禮彭定生立名說　　　　〔泰州〕孫靈波蔣氏念佛說　　　　〔江都〕夏智因陶陸氏傳　　　　〔江都〕熊潤生金寶恒臨行記　　　　〔江都〕王　生天空子記　　　　〔如皋〕石　麟王才女　　　　蓮　發書張福音病中付託　　　　〔如皋〕石　麟慧雲吟并序　　　　〔如皋〕何琴軒聖寶傳　　　　〔泰州〕周國定崇順傳　　　　靈通子樂淨傳　　　　〔依許來稿縮本〕陸嫗事迹　　　　申　報寶定事述　　　　石　麟楊氏妙諦子銘〔諦適華一年而卒〕　　　　〔如皋〕石　麟船婦事記　　　　〔寧波〕周蓮慧遇修傳〔所適不善〕　　　　童葆澂書本一事　　　　冒同慶捨六根說　　　　石　麟虞陽刻經處越季蓮音誄〔并敘〕　　　　石　麟蔣姓事述　　　　冒同慶安禪子哀詞　　　　石　麟光明成就論　　　　石　麟附光明讚二十一首張瞿氏　　　　梅香國曹母往生說　　　　冒篤慶謬寶均所託二人銘　　　　胡鏡之還一之機　　　　李　生鼓音聲王陀羅尼　　　　〔女二十四孝傳〕書唐代軼事朱孺人傳〔梅君成瓚室〕　　　　楊省愚梅戴氏德意銘詞　　　　冒篤慶蓮逸傳　　　　石　麟王葉氏傳　　　　〔常熟〕張寶權卷五　　童女序葉涵虗往生　　　　〔儀徵〕徐　子團扇題詩記為韻之作　　　　童葆澂題詩說　　　　何琴軒陶十三齡入水陸道場說　　　　〔江都〕吳小泉圓淨子記　　　　程宇光高大願事述　　　　程宇光在中銘　　　　冒同慶記聖全事蹟　　　　蔣元亮孫懷子讚　　　　〔如皋〕蔣元亮上海列女論　　　　蔣元亮琳誄　　　　〔泰州〕孫靈波如願論　　　　〔常熟〕程松巖翡翠骨頭記　　　　〔常熟〕童葆澂周靈開小記　　　　〔如皋〕蔣元亮徐靈初　　　　〔常熟〕童寶靜靈復傳略　　　　〔常熟〕童葆澂神遇願　　　　〔無錫〕余　治德初哀詞　　　　石　麟徐妙淨哀詞〔并序〕　　　　〔常熟〕童寶靜尤寶安頌　　　　石　麟覺鴻傳　　　　〔常熟〕童寶靜昌其孝讚〔代玉尺作〕　　　　童寶靜馬靈義讚　　　　童寶靜周艶芳傳　　　　童寶靜叢信芳讚　　　　〔如皋〕石　麟鼠灘張女議　　　　蔣元亮李素貞讚　　　　童寶靜劉寶仁傳　　　　〔江都〕熊潤生秋雲暮碣　　　　童寶靜錄修一軼事　　　　石　麟童女哀詞〔女幼失母。為周氏養媳。卒於戊寅夏〕　　　　楚　客曹蓮生像讚記　　　　長　慶月善小記　　　　〔寧波〕周蓮慧曇影道人傳　　　　〔常熟〕吳寶叢卷六　　雜流朱道人事略　　　　雲陽子鄭抱因　　　　周國定一切人能成聖用說　　　　鄭應房書姚佛度事　　　　楊省愚書江陰某甲事　　　　楊省愚卷七　　異類鼠事　　　　長　慶蜈蚣說　　　　玉清生化鳥神物能超淨穢說　　　　李　生
修西聞見錄目次〔終〕修西聞見錄卷一
collector:: 東土　雞園偶　集
xu:: 
# 自序
 ^394b28

十方人天生淨土。
名不必傳。以淨土本超乎名相之外也。
今之人乃多以生淨土傳。
是耶非耶。又且諸書互異。
事蹟或不同。蓋難定矣。
讀經之暇。輒取友人寄來各傳。
刪而存之。不增一字。
間有長篇。仿史例。
縮長為短。亦不易一字也。
表其修西。不斷其生西。
去取之權。不可冒也。
以之引蓮華之一脈。
破長夜之昏沈。近之矣。
果有自信圓宗。深入佛海。
上遊樓閣。俯聽靈禽。
此一卷書。未嘗非流水光明中鳴空天樂矣。
諸作以見聞之次第為次第。
歲歲增之。始志於同治甲子。
初刊於光緒丁丑。
標其類。曰比丘。曰比丘尼。
曰居士。曰善女人。
曰童女。曰雜流。曰異類。
other:: 
# 比丘

other:: 
## 述定意老宿事
述定意老宿事
author:: 〔武林〕汪善慶 ^394b41

定意。武進人。生於乾隆庚戌。
以禪宗主席嘉山。
兼以淨土接後進。
嘗謂徐國楨曰。我近來不及從前。
從前用功力時。飲食不甚知味。
今頗知味矣。避兵於江北。
在雨聲庵佛七會中。
振起多眾善根。不事矜持。
後學淄流。仰為山斗。
不務名而求實者也。
坐化從容。弟子有家法。
other:: 
## 書定意老宿事後
書定意老宿事後
author:: 〔如皋〕蔣元亮 ^394c22

德生謂善財曰。汝不應修一善。
照一法。行一行。發一願。
得一記。住一忍。生究竟想。
汝不應以限量心。
行於六度。住於十地。
淨佛國土。事善知識。
今之修淨業者。入於方便。
迷於究竟。竟不知純想即飛必生天上。
若飛心中兼福兼慧及與淨願。
自然心開見十方佛。
一切佛土隨願往生。
亦不知我若欲見安樂世界阿彌陀如來隨意即見。
得一大木。斵而小之。
稍有出格。譁然生訾議。
伏種種根。粉飾遷就。
老宿不為也。老宿。
淨土中人也。生於娑婆。
視娑婆如淨土。故人以淨土中人待之。
其精詣入神未知若何。
於大乘第一義。聞之熟矣。
於一切時處。見一切彌陀。
當不作戔戔舉動也。
xu:: 
## 天寗普能嵩禪師淨土詩序
天寗普能嵩禪師淨土詩序
author:: 〔吳淞〕范國俊 ^394c36

自來禪淨兩家。強分門戶。
讀永明四料揀。知萬修萬人去。
一條大路矣。然鈍根或難語性宗。
上智又淺視淨土。
二者葢交譏焉。夫禪是淨土之禪。
淨是禪之淨土。不明乎此。
雖坐破蒲團。焉知心即是佛。
執持名號。何云佛即是心。
佛性遍虗空滿法界。
世間山河大地草水禽魚。
無一非吾妙明心性中物。
則此七寶樓臺。六時花鳥。
何莫非吾感應所交變化所作乎。
普能長老。余曩遇於天#CB03408;寺。
禪淨兼修。洞明公案。
十數年後復晤於毗陵丈室。
執手謂余曰。吾今專念佛矣。
出其淨土詩百八首而問敘於余。
披閱一過。如願力擊開彌勒閣信根直上妙高峯。
應無所住名蓮土纔有纖塵號境風。
念念不生秋月現心心無所覺花圓等句。
是於淨業中的的指出禪理。
又禪歸淨土本同體淨入禪心即共源。
真禪淨打成一片矣。
然則普長老昔日談禪。
是淨土之禪。今日念佛。
是禪之淨土。又何疑哉。
嗟乎。娑婆濁世。何必再來。
兵燹餘生。當思特出。
念佛橫超三界。華開聞法。
畢竟禪淨殊途同歸也。
因歡喜讚嘆而為之序。
至於因言顯道。得意忘言。
當求言中意並言外意。
勿斤斤於字句工拙。
是為善讀是詩者。
other:: 
## 鳴皋傳
鳴皋傳
author:: 蓮　發 ^395a14

鳴皋。如皋人。出家住持定慧寺。
戒行清。淨土切。正行勤。
故許中丞唐刺史徐訓導熊文學等。
咸尊敬之。退居後。
遊方參問。其志不衰。
臨終有往生之兆。
或曰。既卒後。邑人夢見城外某廟神。
奉鳴皋之約束。錄取念佛人名。
擕之西往。或曰。有人夢送至西方冰玉河而去遂遠。
此皆鳴皋精誠之所感現也。
在寺之時。正紅巾擾天下。
唯上海一粟菴。掘港西方寺。
能蘇僧伽之困。如皋雖無大建立。
而有善知識。從容化導於無形。
法器時鳴。賓客不襍。
儼然輝映於江之北焉。
譚何吳石薛徐高等諸居士。
於數年中。能圓發善根。
入諸法要。一幢之在。
面面都靈。未生淨土以前。
有此力用。其不遺一物願同往生之局量可知矣。
other:: 
## 法師身後緣記
法師身後緣記
author:: 〔無錫〕余　治 ^395b8

有乘戒法師者。居蘇州城外小普度。
能講說佛法。一時興起者甚眾。
若居士徐古璵。女士姚古明。
皆其弟子也。淨業精勤。
嘗著詩一卷。諷詠箴規。
揚清激濁。今其詩。
與尼量海居士彭際清善女人陶瓊樓所作。
共成一編。名曰吳門四眾弟子淨土詩云。
玉尺初作諸生時。
赴浙闈還。路經其地。
懷自所作淨土文字以求正。
入門。則佛事匇匇。
賓客濟濟。已圓寂第七日矣。
悵然一拜。焚所作於靈案香爐而去。
other:: 
## 頌德慈老宿
頌德慈老宿
author:: 〔儀徵〕陳則競 ^395b34

德慈。廣西隆安雷氏子。
生而茹素。十八歲。
落髮於九華。即受具。
結茅終南山。修禪觀。
久之出遊。訪善知識。
復入終南山。住六年。
官兵搜山。又出遊。
檢藏焦山。因緣得遇高旻方聚成禪師。
遂傳心印。主席高旻二十年。
法筵頗盛。塔#CB05137;。
紅巾至。欲殉高旻。
眾止之。往往以瑜伽#CB08504;口。
取信於人。卒時俗壽八十三云。
生平淨業頗勤。依觀音甚切。
殆中品以上人。頌曰。
　　一杯甘露　十年終南　高旻高旻　是誰同參
other:: 
## 書靜波禪師事
書靜波禪師事
author:: 〔如皋〕黃文波 ^395c4

靜波為金山首座。
性直而清。懇切於佛法。
知因識果。方便接人。
或用禪規。或以淨土。
葢一以佛之解脫為本。
故無多霑滯。一往而能離。
近今罕有者。臨終安詳。
頗有往生之驗。
other:: 
## 書靜軒禪師事
書靜軒禪師事
author:: 〔泰州〕周國定 ^395c22

孤迥迥者非禪也。
而昏擾擾者亦非禪。
冷冰冰者非淨也。
而熱烘烘者亦非淨。
必有超乎境地之外。
而後本性長伸。本願長滿。
此中何嘗能苛責到秋毫分際。
而一往獨到之處。
亦自有不可掩而默。
有以成己成人者。
吾於靜公見之矣。
淨在於心。感現為土。
固不以尺寸形迹待人。
逝者如任。生者如熊。
皆其門下也。
other:: 
## 雞園念佛僧文明事略
雞園念佛僧文明事略
author:: 〔江都〕鄭應房 ^395c32

本然。字文明。天長人。
出家本縣龍崗白衣菴。
寶華山受具戒。赴阿育王寺然一指。
性誠切。微鈍。既參訪金山高明天寧崇福。
已悉大意。然常以桶底未脫自愧也。
與人共住一菴。因緣遇玉尺。
遂彼此相#CB15081;勵。
既而同聚高郵放生寺。
又同遊於淮訪龔大令。
又同赴雞園念佛道場精進者七日。
松雲明舟達源張淨庸皆至。
未幾而歸寺。結壇誦普門品經。
禮大士聖號每日千拜。
數月而卒。葢向西合掌。
神明安住於念佛音中也。
常以念佛三昧許玉尺。
玉尺不敢當。而本然之嚮往愈切。
故其逝也。專精念佛。
不襍以他。兼為法幢之故。
憂至於死。有心哉。
松明達庸。亦先後化去。
往往有淨土之徵云。
other:: 
## 書明舟師事
書明舟師事
author:: 〔泰州〕孫蘭舫 ^395c46

文明之死也。玉尺頗以明舟為友。
久之而後達源至。
三人皆淨土純品也。
骨董者文明也。綿密者達源也。
若明舟。則亦密亦疎。
亦通亦塞。當法用之初。
機事未靈。淺人誤事。
英俊之立足已難矣。
主伴之神明。又或疎而未接。
故生多種移游。一旦而退入中中。
亦事情所必至。此人固中中以上材也。
other:: 
## 書達源師事
書達源師事
author:: 蔣元亮 ^396a24

達師之為人。綿密懇切。
不以世事攖心。而利生念佛。
一往而愈真。有迢然不可及者矣。
徒以事緣之未集。
道場人跡。一散而難收。
雖賢智者亦不免久而思懈矣。
機中於中而事應於外。
故一移而去。遂不能烹煉其材及身而成上品可惜也。
然而精純之氣。渾穆之思。
慈德之殷。願力之切。
有彌久而長令人思者。
文明而外。此其一也。
other:: 
## 僧心莖別傳
僧心莖別傳
author:: 〔儀徵〕于養浩 ^396a38

心莖。字如恒。一名凝和。
揚州人。出家受具參訪有年。
晚乃住雞園甚久。
病而後歸。曾與養浩玉尺三人作淨土願。
又與玉尺在祝仙洞。
發度生之願。其心甚雄。
好作功德利益。行瑜伽#CB08504;口。
多奇感云。淨土以音聲而得入。
最為妙機。心莖每引聲讚禮。
或跪誦圓通二十五聖自述生平。
圓滿浺瀜。令我神遊大淨土也。
other:: 
## 靜悅傳
靜悅傳
author:: 周國定 ^396b6

靜悅。嘉善人。跛足。
中年出家受具。因高子才識玉尺。
居雞園兩歲有餘。
日禮大悲行法。頗有感應。
淨業甚勤。後依來鶴寺以終。
逝時有正念。
other:: 
## 蓮發傳
蓮發傳
author:: 〔如皋〕石　麟 ^396b20

蓮發。姓朱氏。江都人。
受菩薩戒於焦山。
久乃出家。復受具於海潮寺。
為人木訥。不求通方。
然亦有古拙不可及處。
修淨業亦頗得入。
有志於助募經藏。
未能遂其願。抱志以終。
神明不散也。生平多苦行。
他人或勸止之。必不聽。
玉尺以第一義曉之。
勉應焉。損過就中。
未及純熟。玉尺將以法寶供養其餘年。
而發不及待。遽卒於戊寅正月中旬。
可惜哉。
other:: 
## 蓮慶哀詞
蓮慶哀詞
author:: 石　麟 ^396b28

覺泠。字蓮慶。通州盧氏子。
依師文明位。出家於栟茶妙香菴。
年已老矣。而勇進不減。
率七日一閉關。每欲有所建立。
輒以力不足而止。
然未嘗不有功於藏經也。
作小石塔。泠然。置案上。
日坐其旁而自課。
長與玉尺遊。自奮於念佛三昧。
以慧稍歉。未能領悟全旨。
而但以苦行終。可哀哉。
詞曰。君之病以太苦兮。
君之心則何阻也。
君之去以太孤兮。
君之志則不虗也。
丙子之冬。揚州之東。
妙香之中。世壽之終。
香無終始兮。妙有去來。
一覺泠泠兮。慶蓮花之初胎。
other:: 
## 福魁傳
福魁傳
author:: 大　根 ^396b44

福魁。天長大覺寺比丘也。
於高郵承天寺受具。
於放生寺終。疾時。
醫不效。一心歸向西方花池。
撒手時。自坐龕中。
懸文明所贈接引像。
凝神注視久之。
other:: 
## 松園傳
松園傳
author:: 大　根 ^396c18

松園。高郵朱氏子。
幼有疾。醫治無效。
一夕夢神人謂曰。
汝必出塵。病始能愈。
寤即立願。疾果瘳。
依師普潤。出家。於八寶觀音寺受具。
棲止城東蝗王廟。
行苦行。勤修淨土。
率眾持名。至忘寢食。
一日宵小踰垣至臥榻旁。
搜羅一切。松園方注想華池。
故置弗問。凡對人無他語。
但囑其死心念佛。
童叟悉蒙化導。同治戊辰仲冬。
疾。前數日。囑四眾曰。
吾將歸去。汝等勿憂戀。
助我念佛可也。即於初八日晡時念佛而去。
other:: 
## 行僧記
行僧記
author:: 無名氏 ^396c26

某僧居京師。長白如山都轉。
常見其人。渾樸苦行。
志在西方。臨終灑然而去。
生平無惱無恨。故獲如是果。
other:: 
## 銘初傳稿
銘初傳稿
author:: 大　根 ^396c44

銘初。儀徵人。披剃柳隱菴。
性好博覽。兼通儒釋。
氣度寬裕。主席資福二十餘載。
懃懃懇懇。為法為人。
退席遊方。感化極多。
居寺一室。杜緣習淨。
寒暑不易。咸豐二年。
避紅巾返寺。預知時至。
無疾。趺坐而逝。春秋六十八。
other:: 
## 福元傳
福元傳
author:: 大　根 ^397a2

福元。棲止鹽城之沙溝。
與同住僧為人誦經。
或有率略。福元回寺。
必重誦一周以贖補之。
雖深夜嚴寒必如是。
瀕老。一心淨土。課佛有定數。
精進八年。臨終持珠輪誦佛名。
擲珠而逝。
other:: 
## 某僧事述
某僧事述
author:: 〔武林〕高　原 ^397a14

某僧。不識字。而淨業甚勤。
精進每有感應。或見幢旛上有字。
述以告人。人問何字。
僧以指畫出。葢西方接引四字也。
未久而卒。
other:: 
## 經如傳
經如傳
author:: 大　根 ^397a24

經如。金陵李氏子。
李氏世有簪纓經。
如幼疾。獨抱之遊寺中則愈。
家人乃施之出家。
依法源為師。華山受具。
精持行願。徧訪名山。
四旬後。主席鳳陽寺。
傳戒十三期。化者益眾。
久之。精通內外典。
披閱稍閒。即課佛。
恒以萬計。紅巾滋事。
避地普陀巖。八年乃歸。
同治己巳正月八日。
謂門人曰。吾四十日後當去。
即有一匠人來作龕。
眾問何以忽來。匠云有小師喚我。
其實非小師也。屆期。
沐浴更衣。移坐殿旁。
然定香於爐。曰。香煙盡。
吾當謝此娑婆也。
已而果然。
other:: 
## 宗道傳稿
宗道傳稿
author:: 大　根 ^397a32

宗道。海陵人。出家普福菴。
苦行堅節。常念佛恩之重。
誓欲捨身以報。隆冬。
敲凍投水以清心。
閉關禁語三年。後於塔寺建念佛堂。
力修淨業。佛前口占一聯云。
曠劫輪回。決要今世了斷。
一生淨業。全憑此地成功。
又釋經旨。為人解說。
鶉衣百結。含糗終身。
無疾而逝。火焚。得舍利數十粒。
道光某年事。
other:: 
## 體成傳稿
體成傳稿
author:: 大　根 ^397b4

體成。字妙果。東臺人。
幼出家。方直有戒行。
能開化愚蒙。拔邪歸正。
屠宰感化。偕同志數人。
設念佛堂。力修淨業者四年。
人有缺乏。推己及人。
勞苦艱難。逆境當前。
無憂色。操持日不怠。
微疾而逝。事在光緒元年。
春秋六十六。
other:: 
## 懌安傳稿
懌安傳稿
author:: 大　根 ^397b18

懌安。字明謙。東臺人。
幼年苦行。持律精嚴。
常佐華山戒事。出山參知識。
儀徵資福銘公印證。
遂傳衣鉢。潛心佛理。
畢命為期。每年正月起。
閉關四十九日。不坐不臥。
不偏不倚。翹勤念佛以為常。
縉紳士庶。傾心歸仰者甚眾。
接後學。慈善過人。
退席參方。終於千華。
微疾而逝。火焚。獲舍利數粒。
事在咸豐元年。春秋五十六。
other:: 
## 自明傳稿
自明傳稿
author:: 大　根 ^397b30

自明。常德武林縣人。
持戒習禪。見良蓬山四面幽寂左右墳墓重重。
乃鎮江棄人於市之處。
師曰。此間念佛。正好利益幽明。
於是露地而坐。三晝夜。
念佛不輟。感道俗助之。
不一年。梵剎輝煌。
與如月常相往來。
時人莫測。如月復住終南。
自明告眾曰。天地長久。
尚有壞。況人世無兵燹乎。
無疾逝。事在咸豐元年。
other:: 
## 如月傳稿
如月傳稿
author:: 大　根 ^397b46

如月。字妙明。常德武林縣人。
性至孝。慕禪宗。父母終。
棄妻子。投寶相寺出家。
持戒精嚴。脇不沾席。
結茅終南三十餘載。
出則參訪名山。小住鎮江蓮花菴。
日課禮佛三千。念佛十萬。
金山閱藏五年。高旻閱藏五年。
天寧閱藏六年。語將來事有應。
復入終南山禮拜。
合掌稱佛名而逝。
火焚。得五色舍利半升餘。
事在道光二十六年十二月十六日。
春秋七十六。
other:: 
## 善根傳稿
善根傳稿
author:: 大　根 ^397c12

善根。字仁慈。海陵陳氏子。
有孝行。抱出塵志。
父母終。年二十八。
棄妻子出家。戒行精嚴。
專修淨業。一切時中。
應機設教。寰宇名山。
遍往參謁。路過一菴淨心念佛。
放光滿室。眾咸驚異。
晚年齒落重生。預知時至。
無疾而逝。事在咸豐六年四月十一日。
春秋七十九。
other:: 
## 月參傳稿
月參傳稿
author:: 大　根 ^397c28

月參。陽湖人。真誠勵志。
寒暑無怠。避#CB02480;昭陽。
杜人事。力修淨業。
偶微疾。囑後人曰。
吾十日當去。同治六年二月十二日夜午。
端坐念佛而逝。有日紀一本。
每日誦蓮花經一部。
禮佛課佛甚勤。火焚時。
若男若女。無不合掌念佛稱讚。
鉢不#CB05137;。
得舍利數粒。春秋三十六。
other:: 
## 施念藏小傳
施念藏小傳
author:: 〔鄞縣〕周　生 ^397c42

念藏。姓施氏。通州人。
性愛修行。嘗以鑼代鐘。
命女擊之。以表旦暮焚香之節。
愛作橋以濟人。茅檐土室中。
能供養清徹僧閉關者三年。
尤人情所難也。久之出家。
卒於海門。清徹僧能畫佛塑佛念佛。
好一人作瑜伽#CB08504;口施食法。
持大悲呪。快利鋒迅。
與念藏交最深云。
念藏因清徹故。亦嘗與刻經僧往來。
刻經僧每欲以一劑清涼。
飲其枯腹。而未果也。
其詞曰。遊徧身中剎。
高低不計年。花嚴非草創。
海印現漚圓。忠孝神仙夢。
聰明富貴緣。定光端直處。
明鏡九州煙。互作身身住。
身靈事業靈。毛中旋地脈。
塵內轉空經。動息超三界。
輝華露一星。神通非小可。
與物共泠泠。莫作如如解。
絲羅引妙光。一毫容大剎。
實際住空王。與爾遊其內。
何人不在旁。喧卑徒自困。
天外本馨香。豈有修成佛。
空勞夢裏愁。天人何悶悶。
海水自悠悠。不學阿羅漢。
誰為楚國囚。光明常解脫。
欲取已驚鷗。法界寬時緊。
毫毛不可欺。幻中來飲酒。
空外自觀棋。手筆誰輕重。
光陰豈疾遲。獨饒平等性。
寄上綠楊枝。觀法真成套。
禪那竟不靈。行中常自坐。
閙處每聞經。淡色銜濃色。
金星化玉星。夢魂無限事。
說出少人聽。一極浺瀜意。
留心已不堪。何人談六相。
無事且三餐。佛出花枝現。
心空鏡影涵。幼童彌可喜。
毬舞自交參。彼我交相用。
奇哉總佛陀。邪通矜縮地。
幻苦欲奔波。今日原無事。
閑中且作歌。橫空明鏡在。
一一總新磨。一二猶成妄。
何勞計有無。夢中分別困。
醒後性情如。雨雪誰年月。
文章孰魯魚。泠然全在目。
萬徧畫葫蘆。一部莊嚴典。
都成破碎痕。尚無真我相。
誰是法王恩。經卷空塵襍。
光明夢覺存。執之何太苦。
飛舞任乾坤。此詩亦名夢遊十首。
other:: 
## 悟開事略
悟開事略
author:: 〔常州〕董淨空 ^398a8

悟開。住常州天寧寺。
生平唯務實行。過午不食。
夜不倒臥。常坐一室。
精勤念佛。諸弟子有餽送者。
輒拒之。臨終數日前。
徧別諸友。屆期神色#CB03210;然無疾苦。
頃刻化去。已而復張目云。
我適出寺門。至木橋而返。
今直往西方矣。言畢寂然。
初有塔願未了。既遷化。
其滬上弟子某。見師囑以塔院事。
逾月。其弟子挾貲往天甯。
方知師已化去。眾莫不嗟異。
同治年事。
other:: 
## 行僧廣寂讚(并序)
行僧廣寂讚〔并序〕
author:: 胡鏡之 ^398b18

讀常州賦注。見廣師事。
喜而讚之。
　　觀時識勢　棄榮謀枯　蓮華芬芳　吐之彌腴
　　自他體同　能所都盧　慷慨敷陳　仁言利敷
　　吁嗟兮　葫蘆妙樂是真珠
other:: 
## 阿彌陀佛篇
阿彌陀佛篇
author:: 朗　月 ^398b34

彌陀是一一人心所同具也。
至於渾忘之極。除阿彌陀佛四字外。
別無所短。別無所長。
而人遂以阿彌陀佛名之。
亦奇矣。泰州北門公侯廟僧瑞棠。
孤單而純懿。衣食隨時。
不求足。非戒不履也。
無欲無求。世莫測之。
每觀世相。慨然曰。
身若流萍。去來甚易。
謂同類曰。慕道懷仁。
觸類斯在。世人之誤。
由愛易動而守不堅也〔每與好佛人家有來往。
雖日中。或神倦。徑入室中臥。
醒則翛然去。全忘顧忌。
世人亦絕不顧忌之。
奇矣〕。己卯八月。微疾。
端坐繩床。口誦彌陀。
形氣調靜。終於薙度之菴。
春秋七十八。修西聞見錄卷一
 ^398b48
