佛日普照慧辯楚石禪師語錄卷第十四
other:: 
# 佛祖偈贊下
佛祖偈贊下
editor:: 侍者　文晟正隆等　編
other:: 
## 十六大阿羅漢贊
十六大阿羅漢贊
other:: 
### 第一位西瞿耶尼洲賓度羅#CB02494;羅墮闍尊者
第一位西瞿耶尼洲賓度羅#CB02494;羅墮闍尊者
三明六通八解脫。
乃是人天良福田。
設供能招來果勝。
敷牀且驗坐花鮮。
龍王殿裏饒珍饌。
牛貨洲中有大緣。
海水攪成甘露味。
檀波羅蜜此心圓。
other:: 
### 第二位迦濕彌羅國迦諾迦伐蹉迦尊者
第二位迦濕彌羅國迦諾迦伐蹉迦尊者 ^620c16

迦濕彌羅大士居。
巖間樹下更清虗。
時來利物先忘我食取資身不願餘。
聽法青龍安鉢內。
#CB03458;花白鹿走階除。
長宵皓月光如洗。
坐聽沙彌讀梵書。
other:: 
### 第三位東勝身洲迦諾迦#CB02494;釐墮闍尊者
第三位東勝身洲迦諾迦#CB02494;釐墮闍尊者 ^620c24

聖者常居東勝身。
坐來但見海揚塵。
渡河且自分三獸。
標瑞終能效一麟。
天上時長何倐忽。
世間劫短太逡巡。
性空念念離貪欲。
珍重全拋火宅人。
other:: 
### 第四位北俱盧洲蘇頻陁尊者
第四位北俱盧洲蘇頻陁尊者 ^620c32

大千沙界北俱盧。
此地常言佛法無。
劫樹衣裳心不貴。
長粳米飯飽何須。
但令受化人心伏。
豈患迷方剎土拘。
此道周流四天下。
眾生業果易凋枯。
other:: 
### 第五位南贍部洲諾詎羅阿氏多尊者
第五位南贍部洲諾詎羅阿氏多尊者 ^620c40

在世分明出世間。
或遊#CB04622;市或居山。
自來鴈蕩栖心久。
長向龍宮說法還。
巨石迸開雲片片。
高崖飛下瀑潺潺。
經行坐臥無非定。
誰道清宵白晝閒。
other:: 
### 第六位耽沒羅州#CB02494;陁羅尊者
第六位耽沒羅州#CB02494;陁羅尊者 ^620c48

耽沒羅洲八百里。
漫空海浪隔雲巒。
眾生有念頭頭錯。
大士無心處處安。
近#CB00589;水縈紅瑪瑙。
踈林雪洒碧琅玕。
諸天所散花成積。
早晚風來掃石壇。
other:: 
### 第七位僧迦茶洲迦理迦尊者
第七位僧迦茶洲迦理迦尊者 ^621a8

如來付囑固難忘。
利物何曾密處藏。
久住世間終不厭。
暫遊天上亦無妨。
麤衣綴鉢資生具。
曠野深山聖道場。
自在還同師子子。
從他節序變炎涼。
other:: 
### 第八位鉢囉羅洲伐闍羅吠多羅尊者
第八位鉢囉羅洲伐闍羅吠多羅尊者 ^621a16

仙洲住在鉢囉羅。
有識俱令出愛河。
美甚雪山生樂味。
奇哉火聖粲芬陁。
龍宮水湧階前地。
鷲嶺雲連戶外坡。
況乃禪居人不到。
#CB03458;花時見鹿麋過。
other:: 
### 第九位香醉山中戌愽迦尊者
第九位香醉山中戌愽迦尊者 ^621a24

香醉山中水石奇。
折旋俯仰四威儀。
身心脫去閑糠粃。
語默由來妙總持。
秀草自然香#CB05904;旎。
遙山無限碧參差。
天人向午供甘露。
正是城隍乞食時。
other:: 
### 第十位三十三天中半托迦尊者
第十位三十三天中半托迦尊者 ^621a32

三十三天帝釋宮。
圓顱方服住其中。
黃金鉢有酥陁飯。
白日心如般若空。
永脫苦輪須利物。
行登寶所不施功。
前時預受菩提記。
尚待莊嚴勢力充。
other:: 
### 第十一位畢利颺瞿洲羅怙羅尊者
第十一位畢利颺〔平音〕瞿洲羅怙羅尊者 ^621a40

畢利颺瞿海上洲。
神通不礙往來遊。
真心本自離生滅。
大道何曾假證修。
西竺幻人擎麈尾。
上方仙子爇牛頭。
六時唱禮黃金像。
無相須從有相求。
other:: 
### 第十二位半度波山中迦那犀那尊者
第十二位半度波山中迦那犀那尊者 ^621a48

半度波山插太空。
白雲掩映碧玲瓏。
名標五伯聲聞上。
道被三千世界中。
定起影斜金殿月。
齋餘香裊玉爐風。
有時走入軍持浴。
須信沙彌亦具通。
other:: 
### 第十三位廣脇山中因竭陁尊者
第十三位廣脇山中因竭陁尊者 ^621b8

廣脇名山處處聞。
其中別是一乾坤。
雨龍聽講天花濕。
野鹿依禪砌草溫。
萬化皆從無相出。
十虗但有假名存。
了然此理超生死。
何用他求解脫門。
other:: 
### 第十四位可住山中伐那波斯尊者
第十四位可住山中伐那波斯尊者 ^621b16

萬古山垂可住名。
隨時坐臥與經行。
身雖屬幻須脩幻。
果證無生在度生。
犀柄頻搖花片落。
寶書試展月輪明。
自從五結消亡後。
煩惱菩提悉等平。
other:: 
### 第十五位鷲峯山中阿氏多尊者
第十五位鷲峯山中阿氏多尊者 ^621b24

如來已滅鷲峯虗。
千五百人龍象居。
定慧圓明猶日月。
身心清淨似芙蕖。
奇禽異獸來圍繞。
瑞靄祥雲復卷舒。
此地時時鐘梵作。
儼然佛轉法輪初。
other:: 
### 第十六位持軸山中注茶半托迦尊者
第十六位持軸山中注茶半托迦尊者 ^621b32

持軸山中大士家。
明珠絕纇玉無瑕。
晝披般若千行偈。
天雨曼陀四色花。
楗椎遠傳僧布薩。
香煙濃染佛袈裟。
白牛自可兼羊鹿。
先引兒童駕小車。
other:: 
## 第九祖伏#CB00501;蜜多贊
第九祖伏#CB00501;蜜多贊 ^621b40

從曠大劫來。未嘗譚一字。
誰道五千年。方纔啟唇齒有說與無說。
且莫謗祖師。折筯攪大海。
燈心拄須彌。口不搖舌。
足不逾戶。五十年宴坐一牀。
三千界禪門九祖。
諸佛非道。父母非親。
若心若行。何偽何真。
山頭翻白浪。井底起紅塵。
other:: 
## 布袋贊
布袋贊 ^621b48

花衢柳巷任經過。
虎穴魔宮不奈何。
背上忽然揩隻眼。
幾乎驚殺蔣摩訶。 ^621c12

烏藤只麼往來挑。
布袋雖輕未肯拋。
無盡重重華藏海。
都將一箇肚皮包。 ^621c16

十字街頭等箇人。
不知滿面是埃塵。
重重破紙包乾糞。
一度拈來一度新。 ^621c20

靠著布袋打瞌睡。
百千萬年只一忽。
娑婆界上無此僧。
龍華會中無此佛。
other:: 
## 寒拾贊
寒拾贊 ^621c24

閭丘未到國清前。
誰識文殊與普賢。
三寸舌頭輕漏泄。
有何伎倆掣風顛。 ^621c30

大圓覺海是伽藍。
到了何曾有聖凡。
兩箇頭陀高拍手。
從教人道太襤襂。 ^621c34

國清寺裡豈無人。
只話寒山拾得貧。
苕帚糞箕常在手。
可憐淨地却生塵。 ^621c38

遙望東南紫氣堆。
崩雲洩雨轉崔嵬。
聖賢面目分明在。
莫道斯人去不回。
other:: 
## 智者大師贊
智者大師贊 ^621c42

眉分八彩。目曜重瞳。
法本無得。辯何有窮。
太虗絕兆。赫日方中。
銀地佛窟。玉泉神工。
總持稟戒。灌頂承風。
禪河香象。教海大龍。
瞻之仰之。極天高而地厚。
名也實也。非鼠唧而鳥空。
夫是之謂祖龍樹。
宗北齊。師南岳靈慧禪師之幻容。
other:: 
## 清涼國師贊
清涼國師贊 ^621c48

無明本空。法界如幻。
誰為普賢。圓滿行願。
十地鳥跡。二覺波文。
凡聖平等。迷悟同羣。
稽首清涼。洞明智理。
疏毗盧藏。稱真佛子。
千龍發浪。四海流慈。
十大願王。七帝門師。
遺像現前。麈尾在手。
常住世間。太虗不朽。
other:: 
## 達磨大師贊
達磨大師贊 ^622a12

初辯寶珠。半文不直。
次破六宗。全無旨的。
離南印來。入震旦國。
再對梁王。還云不識。
一住少林。九年面壁。
堪笑神光。分明是賊。
及乎安心。覔心不得。
看他什麼奇特。未免許多狼藉。
葱嶺那邊逢宋雲。
破履至今遺一隻。 ^622a22

長江一葦。大地一華。
廓然無聖。到處逢他。
且道他是阿誰。香至親子。
神光老爺。 ^622a32

誰云打落當門齒。
椎殺深深掘窖埋。
自是梁王不唧 #CB00070;。
放他走入魏朝來。 ^622a36

當時我若作神光。
三拜無疑是詐降。
側立看他開口縫。
進前推倒葛藤樁。 ^622a40

少林冷坐幾經春。
鼻孔依然搭上唇。
只為鄉談改不得。
被人喚作婆羅門。 ^622a44

西天二十八頭驢。
踏碎支那獨有渠。
後代兒孫多執拗。
箇強一箇觜盧都。 ^622a48

三年泛海神通力。
一葦浮江鬼怪多。
將謂末梢遮得盡。
依前不奈宋雲何。
other:: 
## 因陀羅所畫十六祖聞上人請贊
因陀羅所畫十六祖。聞上人請贊
other:: 
### 初祖
初祖 ^622b4

易掩當門齒。難藏葢膽毛。
神光三拜後。熊耳一峯高。
other:: 
### 六祖
六祖 ^622b12

惹起風幡話。流傳卒未休。
有人來問我。六耳不同謀。
other:: 
### 牛頭
牛頭 ^622b16

盤陀石上坐。幾度見春來。
百鳥無消息。山花落又開。
other:: 
### 鳥窠
鳥窠 ^622b20

太守名居易。禪師號鳥窠。
相逢休話險。一片好山河。
other:: 
### 南岳
南岳 ^622b24

試問曹溪印。令人下口難。
只因無染污。突出萬重關。
other:: 
### 馬祖
馬祖 ^622b28

磨甎不成鏡。坐禪不成佛。
泥牛鬬折角。虗空揣出骨。
other:: 
### 百丈
百丈 ^622b32

從他鼻頭痛。不是祖師機。
日日江湖上。紛紛野鴨飛。
other:: 
### 趙州
趙州 ^622b36

南泉王老師。有此寧馨兒。
勘破臺山話。回來人不知。
other:: 
### 雪峯
雪峯 ^622b40

對眾輥木毬。當陽拈鼈鼻。
明明出胷襟。一一葢天地。
other:: 
### 玄沙
玄沙 ^622b44

拋却釣魚船。走上飛鳶嶺。
觸著脚指頭。當下便心肯。
other:: 
### 雲門
雲門 ^622b48

打佛乞狗喫。知恩方報恩。
後來真淨老。又要罨雲門。
other:: 
### 慈明
慈明 ^622c4

骨董箱兒裏。拈來幾百般。
白金歸壽母。#CB15111;著骨毛寒。
other:: 
### 楊岐
楊岐 ^622c8

踢出一頭驢。只有三隻脚。
寸步不曾移。踏徧長安陌。
other:: 
### 白雲
白雲 ^622c12

雲門上大人。白雲丘一己。
從此化三千。清風來未已。
other:: 
### 圓悟
圓悟 ^622c16

奇哉認得聲。有意却無情。
一片碧巖集。閒將肝膽傾。
other:: 
### 大慧
大慧 ^622c20

華擘首山禪。深為衲子冤。
竹篦生鉄鑄。石火迸青天。
other:: 
## 因陀羅所畫諸聖聞上人請贊
因陀羅所畫諸聖。聞上人請贊
other:: 
### 空生
空生 ^622c24

寂寂巖間坐。喃喃口更多。
只言無法說。爭奈雨花何。
other:: 
### 豐干
豐干 ^622c30

寺裏隨僧住。山前跨虎過。
閭丘太守到。道你是彌陀。
other:: 
### 寒山
寒山 ^622c34

不居妙喜界。不戀清涼山。
箇箇求成佛。輸他道者閒。
other:: 
### 拾得
拾得 ^622c38

當初因拾得。便以此為名。
欲識這箇意。無生無不生。
other:: 
### 寶公
寶公 ^622c42

刀尺杖頭懸。時時走市#CB04622;。
蕭家菩薩子。只解說因緣。
other:: 
### 布袋
布袋 ^622c46

浪走草鞋穿。長挨布袋眠。
天宮衣鉢在。歸去是何年。
other:: 
### 懶瓚
懶瓚 ^623a2

爐中煨芋火。香不到青霄。
世主緣何事。頻令敕使招。
other:: 
### 船子
船子 ^623a6

曉出天連水。昏歸月滿舟。
錦鱗如不遇。垂釣幾時休。
other:: 
## 趙州和尚贊
趙州和尚贊 ^623a10

參見南泉早。會得平常道。
行脚債已酬。住山年益老。
隨機說法。不用思量。
信口答禪。何勞尋討。
古佛重來。羣魔盡掃。
庭前栢樹子。敲風打雨。
滿目森森。狗子佛性無。
照雪吹毛。殺人草草。
至今道播乾坤。非獨話行燕趙。
other:: 
## 雲門大師贊
雲門大師贊 ^623a14

候睦州三日開門。
空桚折脚。被雪峯一問杜口。
便低却頭。靈樹會中。
人天眼目。大唐國裏。
衲子冤讐。用#CB01323;轢鑽。
穿虗空作窟籠。因乾屎橛。
向平地起戈矛。得路塞路。
看樓打樓。若是真淨老師。
見你必然罨殺。且問丹青妙手。
畫他著甚來由。
other:: 
## 臨濟大師贊
臨濟大師贊 ^623a26

龍驤虎驟。馬頷驢腮。
黃檗室中。三度親遭打出。
大愚肋下。三拳便被托開。
老婆心當時太切。
風顛漢特地回來。
未續佛祖慧命。先結宗門禍胎。
痛棒白日雨。熱喝青天雷。
正法眼藏既滅盡。
大千沙界無纖埃。
other:: 
## 楊岐祖師贊
楊岐祖師贊 ^623a38

從來不會說禪。隨例紙褁麻纏。
坐斷楊岐雲葢。賣弄栗棘金圈。
一轉公案。欺謾大眾。
三脚驢子。#CB01387;跳上天。
荷慈明重擔。喜白雲卸肩。
神仙無秘訣。父子不相傳。
other:: 
## 五祖和尚贊
五祖和尚贊 ^623a48

鄧師翁。多法喜。愛念聰明呪。
慣唱囉羅哩。咬破鐵酸豏。
却是雞冠花一首詩。
拈起好怕人。誰信白額蟲九條尾。
攤世界作棋盤。把虗空書祖意。
紅粉佳人。風流公子。
見神見鬼。說道說理。
真非真是不是。天上人間知幾幾。
other:: 
## 圓悟祖師贊
圓悟祖師贊 ^623b8

雞鳴飛上闌干。驀地打失布袋。
開口動舌。披露此聲。
截鐵斬釘。發揮下截。
篆不雕之心印。迥絕言詮。
提本分之宗乘。初無向背。
納須彌於芥中。擲大千於方外。
七處妙敷揚。九重親奏對。
若論正眼流通。直至盡未來際。
咄。
other:: 
## 大慧祖師贊
大慧祖師贊 ^623b20

湛堂室中#CB01387;跳。
滿口談禪。佛果句下掀翻。
從頭改轍。悟既無悟。
說即不說。精金爐鞴。
火迸星流。黑漆竹篦。
雷訇電掣。師子踞地哮吼。
野干從腦迸裂。十八年衡梅游戲。
趙璧本無瑕。數千里川陸歸來。
生薑不改辣。再上凌霄峯。
重行臨濟喝。小釋迦云。
一人指南。吳越令行。
也是證龜成鼈。
other:: 
## 日本淵默菴畫二十二祖請贊
日本淵默菴。畫二十二祖。請贊
other:: 
### 初祖
初祖 ^623b32

三周寒暑汎重溟。
撞著蕭家有髮僧。
對朕者誰云不識。
為誰辛苦到金陵。
other:: 
### 二祖
二祖 ^623b48

幸是巍巍好丈夫。
却來少室受塗糊。
雖然拜了知慚愧。
索得娘生一臂無。
other:: 
### 三祖
三祖 ^623c6

握節當#CB05577;懺罪人。
罪從何起要知因。
遠來更不論僧俗。
一句無私達本真。
other:: 
### 四祖
四祖 ^623c12

脇不沾牀三十秋。
初無心法副人求。
黃梅道上逢童子。
昔日冤家又聚頭。
other:: 
### 五祖
五祖 ^623c18

母子師資也是閒。
分明此道播人間。
後來話柄憑誰舉。
多種青松滿四山。
other:: 
### 六祖
六祖 ^623c24

多少黃梅會裡僧。
一時放過嶺南能。
至今大庾山頭石。
歲歲春風長葛藤。
other:: 
### 南岳
南岳 ^623c30

何物堂堂與麼來。
人皆不識起疑猜。
電光石火分緇素。
無限勞生眼豁開。
other:: 
### 馬祖
馬祖 ^623c36

即心即佛口喃喃。
非佛非心轉不堪。
八十四人門戶別。
何曾一箇是同參。
other:: 
### 百丈
百丈 ^623c42

埜鴨高飛落遠汀。
嫌人扭得鼻頭疼。
思量箇樣無滋味。
笑不成兮哭不成。
other:: 
### 黃檗
黃檗 ^623c48

大機大用顯家風。
坐斷乾坤獨此翁。
後代兒孫皆有耳。
如何十箇五雙聾。
other:: 
### 臨濟
臨濟 ^624a6

無位真人在面門。
阿師太似弄精魂。
臨行滅却正法眼。
何止三千海岳昏。
other:: 
### 興化
興化 ^624a12

紫羅帳裏撒真珠。
今日分明#CB15281;過渠。
說得自知行不得。
更言還識老僧無。
other:: 
### 南院
南院 ^624a18

啐#CB10437;同時立話端。
當人總是自欺謾。
棒頭突出摩醯眼。
付與諸方子細看。
other:: 
### 風穴
風穴 ^624a24

祖師心印鐵牛機。
早是重安眼上眉。
對陣不能擒縱得。
令人千古笑盧陂。
other:: 
### 首山
首山 ^624a30

有口何妨誦法華。
無端繼祖事如麻。
楚王城畔東流水。
曾與時人掛齒牙。
other:: 
### 汾陽
汾陽 ^624a36

十智同真一句收。
魚龍鎻戶向汾州。
夜來逾覺風霜緊。
佛祖聞名也縮頭。
other:: 
### 慈明
慈明 ^624a42

一劍橫安水一盆。
草鞋委地杖臨門。
西河師子生獰甚。
來者須教喪膽魂。
other:: 
### 楊岐
楊岐 ^624a48

不因堂上鼓聲嚴。
爭得慈明出晚參。
住後栽田愽#CB01366;喫。
方思說夢老瞿曇。
other:: 
### 白雲
白雲 ^624b6

要識茶陵落髮師。
須還除夕夜胡兒。
一莖草上春風轉。
玉殿瓊樓幾箇知。
other:: 
### 五祖
五祖 ^624b12

鐵酸豏子向人誇。
拈出雞冠一朵花。
常為先師言語拙。
盡拋弓冶立生涯。
other:: 
### 圓悟
圓悟 ^624b18

金鴨香銷錦繡幃。
風流全在一聲雞。
如今處處逢昭覺。
野鳥山花不更迷。
other:: 
### 妙喜
妙喜 ^624b24

背觸俱非驗學人。
竹篦三尺沒疎親。
年來此話憑誰舉。
日炙風吹又過春。
other:: 
## 徑山寂照先師元叟和尚贊
徑山寂照先師元叟和尚贊 ^624b30

這慈尊真滅門。是非盡剗。
佛祖平吞。藏雲克家之子。
妙喜四世之孫。用首山竹篦。
全提正令。瞎摩醯頂目。
巨闢重昏。二十年天下徑山。
綿裏泥團。錦包特石。
千七百堂中衲子。
棒如雨點。喝似雷奔。
掀翻海岳。震動乾坤。
把斷牢關一句子。
金香爐下鐵崑崙。
other:: 
## 道場晉翁和尚贊
道場晉翁和尚贊 ^624b36

胡達磨不是祖。老枯禪何必數。
若非滅族子孫。誰紹潑天門戶。
石從空裏立。徧界絕遮攔。
火向水中焚。大地無寸土。
言其體也。誰論生滅去來。
當其用也。不離聲色言語。
即性即相。全規全矩。
直下分明。現前薦取。
other:: 
## 受業先師天寧訥翁和尚贊
受業先師天寧訥翁和尚贊 ^624b48

大道體寬。虗堂響答。
面目現在。人天交接。
破草鞋。走五十四座軍州。
麤坐具。禮不可思議祖塔。
南海瘴重重。北山雲疊疊。
既了行脚大事。盡見諸方老衲。
開荊棘之地。而作寶坊。
化屠沽之人。而修淨業。
單傳直指之妙。非文字所可形容。
潛利陰益之心。如虗空自然周帀。
夏復夏臘復臘。要識天香子孫。
且看少林花葉。
other:: 
## 自題
自題 ^624c10

臨濟本參黃檗。向大愚肋下築拳。
雪峯承嗣德山。在鼇山店上成道。
可使千古流芳。未免一回落草。
觀此形骸。具何眼腦。
入門那箇得升堂。
三尺竹篦如電掃。
問此陋質。從何而生。
一漚巨海。片雲太清。
本來無體。描邈難成。
舉筆即錯。覿面相呈。
燒却#CB00779;子。
我要話行。五十年住院。
三千里行脚。撞著破竈墮。
勘破一宿覺。白首看雲山。
是身隨飯#CB10437;。
夜來風雨過。壁上胡蘆落。
透頂透底。徹骨徹髓。
體不離用。用不離體。
勉強形容。初無倫比。
打成一片五十年。
擬議相隔三千里。 ^624c24

虗空為口。萬象為舌。
一句全提。六時常說。
約住德山棒。拈却臨濟喝。
別別。烈#CB08504;爐中撈得月。 ^624c42

有口無舌。三緘不發。
露柱燈籠。替他演說。
和南不審。君子可八。
斫額看魚。焚香祭獺。 ^624c46

日面月面。蘇州常州。
全無本據。却有來由。
剎竿頭上翻筋斗。
三十三天築氣毬。 ^625a2

正法眼藏瞎驢滅。
般若妙心全體空。
佛祖相傳只遮是。
亘塵沙界振宗風。 ^625a6

萬寶坊中睡起。崇天門外鼓鳴。
拾得紅爐片雪。日午恰打三更。
other:: 
## 古鼎和尚遺像祥符林長老請贊
古鼎和尚遺像。祥符林長老請贊 ^625a10

四坐道場。一生孤硬。
具眼宗師。超方哲匠。
三玄三要。擘破完全。
一抑一揚。背馳歸向。
傳列祖之燈。息六宗之諍。
身非身相非相。天教擎在千峯上。
other:: 
## 紹興崇報行中和尚壽像上乘明長老請贊
紹興崇報行中和尚壽像。上乘明長老請贊 ^625a16

以一毫端智。徧量法界空。
佩文章正印於肘間。
魔外窺#CB15111;無路。
握黑漆竹篦於掌上。
佛祖甘立下風。淮山以西。
淛河以東。踞三禪剎。
伏諸鉅公。譬如秋月在川。
下非升而上非降。
春風扇木。葉自紅而花自紅。
賢哉上乘。似而有之。
述而明之。庶不愧於奚家之祖翁。
other:: 
## 西白禪師壽像祇園文長老請贊
西白禪師壽像。祇園文長老請贊 ^625a24

道邁古今。學兼內外。
白牙香象。蹴踏而截流。
金毛師子。哮吼而踞地。
機用可謂逸羣。文章乃其遊戲。
青天白日。放古佛之瑞光。
閙市紅塵。闡南湖之祖意。
直得大海波翻。須彌粉碎。
少林不識。曹溪不會。
却淨慈道逾高。笑諸方進為退。
乃古鼎之的傳。妙喜之六世者也。
佛日普照慧辯楚石禪師語錄卷第十四
w:: 音切 ^625a36

迸〔彼諍切〕　瀑〔蒲報切〕　潺〔仕山切〕　粃
〔補履切〕　#CB05904;〔於蟻切〕
　旎〔於綺切〕　顱〔刀胡切〕　怙〔胡古切〕
　瞌〔苦合切〕　伎倆〔上巨寄切下良獎切〕
　襤〔力切三〕　襂　窖〔古孝切〕　揣〔初委切〕
　罨〔於檢切〕　#CB01323;轢
〔上徒洛切下力的切〕　卸〔先夜切〕　辣
〔力達切〕　啐〔倉憒切〕　#CB10437;
〔丁角切〕　豏〔胡斬切〕　鼇〔遨音〕　肘〔張切柳〕
　蹴　踏〔駞盍切〕
 ^625b4
