
xu:: 
#  No. 470-A 小引
No. 470-A 小引
其金剛經三十二分，皆釋迦佛與諸弟子問答之謂也。
流傳中國，僧俗諷誦者益廣，每日敬誦，
不提正念，惟圖多數而紀功蹟，不知金剛二字包含意味無窮焉。
夫金性剛堅，煆煉不損，是由喻於人之性也，
長存如在，永劫不磨，雖去而復來，雖來而復去，
往往來來，何日是了？
不識修持，應無所住，何得正道無去無來耶？
故儒曰：天命之謂性，皆識其中。
又曰：中者，天下之正道也。
知其中正之道，識其金性之剛堅。
予幼失怙，少學不敏，甫時時齡，毋志栢舟。
今逾四十六載，耆年七十有五，每思老母操持苦節，報恩何及？
〔予〕因家貧，客遊天津，幸逢明師諭我精持齋戒，
方能報本，是即惺然頓發鄙志，領受諭言。
誠至齋戒，指我迷津，纔明真性，報母之願有期矣。
何以明其真性？所云金剛二字，信其性然。
是年冬初，客旋姑蘇，夏、林二君過訪，袖出金剛鐵鋑，
錎解視予，玩味深遠，句句在正，字字合中，是以復梓行世。
凡誦金剛經者，必須細閱根由，方明出世之因，真為手鏡之用也云耳。 ^846c10

順治戊子端月朔日柯山一止居士龔泰瑞麟生父沐手謹識
other:: 
# 註解鐵鋑錎
註解鐵鋑錎
　　無上甚深微妙法，百千萬劫難遭遇，
　　我今見聞得受持，願解如來真實義。
orig:: 
　　金剛二字世間希，脩行能有幾人知？
　　三十二個鐵鋑錎，嚼破便是善知識。
commentary::  ^847a2

金剛者，自性堅固，永劫不壞，況金性堅剛也。
此金剛本性，無形無相，世間希少，天上難尋，故云世間希時。
今一切修行之人，終日茫茫，著相持求，
不知金剛一性之圓明，徒逞六根著相之貪欲，故云修行能有幾人知。
前兩句言金剛本性，識者希少，後兩句勸修行之人，
把此一卷金剛經，細細嚼破鐵鋑錎者，
鐵鋑乃是鐵刀錎函也，故勸修行之人，
看三十二分金剛經，由如三十二把鋑刀，
皆要細細嚼破，若還有人嚼得破者，方纔稱得善知識也，故云嚼破便是善知識。
orig::  ^847a23

法會因由，無斷無休。
不提正念，空過春秋。
commentary::  ^847b2

說法聚會，由此起因。
佛在舍衛國祇樹給孤獨園，與大比丘眾千二百五十人俱。
爾時世尊食時，著衣持鉢，入舍衛大城乞食。
於其城中，次第乞已，還至本處。
飯食訖，收衣鉢，洗足已，敷座而坐。
因須菩提起問，故云法會因由。
無斷無休者，迦葉一笑得來，直傳至二十八祖達磨。
神光三拜得來，直傳至曹谿六祖惠能。
後傳南嶽馬祖，直至今時。
故云無斷無休時。
今有一等修行之人，也有識得一箇眼看耳聞的籠筒佛性，
也有知得一箇法界真心，一向廣覽經教，
積習字脚在心，便說我能我會，我悟我達，並不提箇正念。
清解論云：若你廣通都知會，不著正念怎得中？
曉了正念和本地，何須出聲又啕氣？
如此不提正念之人，空吃嘗齋，空過春秋者也。
故云不提正念，空過春秋。
咄！如何是正念？噫！
除了雜念，便是正念也。
orig:: 
　　法會因由起根源，轉動寶藏得安然。
　　心無罣礙常常念，諸佛時時在目前。
commentary::  ^847b4

起句，言說法聚會之因由，乃是須菩提起問之根源。
呈句，言此一卷金剛經，有二十七處疑，有二十九處問答。
或佛問，須菩提答。
或須菩提問，佛答。
由如轉動寶藏，此乃須菩提問世尊，善男子善女人，
發阿耨多羅三藐三菩提心，云何應住，云何降伏其心。
佛告須菩提，汝今諦聽，當為汝說。
善男子善女人，發阿耨多羅三藐三菩提心，
應如是住，如是降伏其心。
如是者，乃是般若法。
須菩提會佛之意，纔得心內安然，故云轉動寶藏得安然。
轉句，言此須菩提心內安然，心上無有罣碍，
乃是無記頑空，故云嘗嘗念。
嘗嘗念者，祇是眼看耳聞，瞞不得青黃赤白，
是當人結句，故云諸佛時時在目前。
orig::  ^847b38

法會因由，普勸世人正好脩。
你說道不能勾，大限無人救佛。
閻王出帖勾地獄，三塗不免將身受。
苦痛難熬無盡休，苦痛難熬無盡休。
commentary::  ^847c14

我佛如來，說法四十九年，談經三百餘會，祇是勸人及早修行。
今時世人，家私未足，夫妻恩愛，世事不了，
男女未大，諸事纏身，祇說我不能勾得科家道。
忽朝大限到來，臨行手無所措，這裡脫下溫布衫，
那裏穿上胎州襖，去去來來，何日得了？
生死苦海，幾時得渡？
我的佛閻羅王，在大鐵圍山，外有宮殿，
縱廣六十由旬，七重墻壁，七重欄楯，七重鈴網，
其外七重多羅行樹，臺殿園苑，種種可觀。
王以惡業，自然有赤融銅汁在前，宮殿即變成鐵色，五欲功德皆沒。
王見此已，怖畏不安，即走入內。
時守獄卒，取閻羅王，高舉撲之，以融銅汁，
灌入王口，次第燋然，從下而出。
王作是念：往昔作惡，令受此苦，願捨自身，
于佛法中，出家入道。
既發善念，所住宮殿，還復如舊。
事之了畢，還與彩女娛樂，彼諸大臣，亦復如是。
閻王尚然，何況一切受苦眾生者也。
出帖勾者，閻羅王差無常二鬼勾喚。
地獄者，大海之底，有石名沃燋，縱廣八萬四千由旬，
厚二萬里，下有八大地獄，一名活大地獄，
二名黑繩大地獄，三名合大地獄，四名呌喚大地獄，
五名大呌喚大地獄，六名熱惱大地獄，
七名大熱惱大地獄，八名阿鼻大地獄。
每一重縱廣五百由旬，各各有十六小獄，
周匝圍繞，一名黑雲沙小地獄，二名糞屎泥小地獄，
三名五叉小地獄，四名飢餓小地獄，五名燋渴小地獄，
六名膿血小地獄，七名一銅釜小地獄，
八名多銅釜小地獄，九名鐵磑小地獄，
十名豳量小地獄，十一名雞小地獄，十二名#CB01926;河小地獄，
十三斫截小地獄，十四劍葉小地獄，十五狐狼小地獄，十六寒冰小地獄。
三塗者，乃是地獄塗，餓鬼塗，畜生塗，一切作業之人，
不免將身自受，無人替得，二受過五百劫，故云苦痛難熬無盡休。
orig::  ^847c20

善現起請，無形無影。
自己彌陀，迷人不惺。
commentary::  ^848a32

善現，即是須菩提起來請佛說法，在大眾中即從座起，
褊袒右肩，右膝著地，合掌恭敬而白佛言：
希有，世尊！如來善護念諸菩薩，善付囑諸菩薩。
世尊！善男子、善女人發阿耨多羅三藐三菩提心，云何應住？
云何降伏其心？此乃須菩提從座而起，
右膝著地，合掌恭敬，讚嘆世尊，身長丈六，
紫磨金容，具三十二相、八十種好，三界無比，
口吐八萬四千法門，故云希有，世尊！
如來以般若波羅密法護念諸菩薩，如來以般若波羅密法付囑須菩提諸大菩薩，
令諸學人以般若智護念自身，心不令妄，不起邪念。
須菩提！觀一切善男子、善女人躁擾不停，
念念相續，無有間歇，云何法而住？
云何法而降伏其妄想之心也？
佛言：善哉，善哉！須菩提！
如汝所說，如來善護念諸菩薩，善付囑諸菩薩。
汝今諦聽，當為汝說。
善男子、善女人，發阿耨多羅三藐三菩提心，
應如是住，如是降伏其心。
如來觀見須菩提問處孤高，故言：善哉，善哉！
佛呌須菩提：如汝這樣所說，乃是劫外向上之間，
善護我心，非獨你得。
我念諸菩薩，我善付囑諸菩薩。
你今諦聽，我當為汝說法。
若善男子、善女人，發無上真正之心，應如是般若法而住，如是般若法而降伏其妄想之心也。
須菩提言：唯然，世尊！
願樂欲聞。此須菩提願佛廣說，領中下根機，盡得開悟也。
此妄想之心，本是不屬相貌，非青赤白，故云無形無影。
這箇妄想之心，非從外得，實是自己彌陀發出來的。
永嘉云：無明實性即佛性，幻化空身即法身。
故云自己彌陀。一切迷人，不惺此意，著相特來，
不了此心，故迷迭不悟。
orig:: 
　　善現啟請在本身，行住坐臥念真經，
　　若還踏著無生地，步步頭頭總現成。
commentary::  ^848a34

善現即是須菩提，起來請問佛法：一切修行之人，誦何經而菩薩住處？
誦何經而降伏其妄想之心也？
佛言：如是金剛般若波羅蜜經，而住如是金剛般若波羅密經，
而降伏其妄想之心也。
此一卷金剛經，非是紙上的，乃是金性堅剛，永結不壞。
故云：金剛般若者，智慧也。
智以方便為功，慧以訣斷為用。
波羅密者，發彼岸義也。
見性得度，即登彼岸。
未得度者，即在此岸。
乃是人人的靈覺真性。
故云：本在身。言此一卷金剛經，在行住坐臥四威儀中，
無斷無滅，如何增得？
如何減得？故云：行住坐臥念真經。
前兩句說此金剛經，在行住坐臥之中。
後兩句又要行人，還要踏無生覺地。
科儀云：步步踏著實地，頭頭頂掛虗空。
穿衣時摸著腰領，洗面時揣著鼻梁，上樹時兩手攀枝，下坑來兩脚點地。
可謂步步頭頭總現成也。
orig::  ^848b44

善現起請，欲要脩行路不通。
眼前黑洞洞，六賊來搬弄。
佛著力，緊加功，打死無明，纔得三昧定。
一法通時萬法通，一法通時萬法通。
commentary::  ^848c26

言此須菩提請問如來，一切脩行之人，
恩愛不斷，六欲不除，無明未棄，如何降伏其妄想之心也，
故云眼前黑洞洞，六賊來搬弄我的。
佛還要行人著力加功，力有五力，乃有進力、
信力、念力、定力、慧力，若有智慧之力，打死無明煩惱，
恩愛妄想四事永滅，纔得無諍三昧定也，
故云打死無明，纔得三昧定。
若得無諍三昧定了，顯出清淨涅槃妙心，
即是一箇法界真心，是故一法通時萬法通。
orig::  ^848c32

大乘正宗，降伏其心。
揭起海底，直上崑崙。
commentary::  ^848c48

大乘非是小乘，正宗非是邪宗。
佛告須菩提：諸菩薩摩訶薩，應如是降伏其心。
菩薩者，梵語東土，為道心眾生。
摩訶者，梵語東土為大，乃是大菩薩。
此大菩薩，雖在塵勞，心常清淨。
又慈悲喜捨，種種方便，化導眾生，名為菩薩。
雖化眾生，心無取著，是名摩訶薩。
恭敬一切眾生，即是降伏自心處。
故云大乘正宗，降伏其心。
後兩句海底崑崙者，海底即是濕生，崑崙即是須彌山王，直至非想非非想處天。
此言所有一切眾生之類，若卵生，若胎生，
若濕生，若化生，若有色，若無色，若有想，
若無想，若非有想，若非無想，我皆令入無餘涅槃。
卵生者，迷性也。胎生者，習性也。
濕生者，隨邪性也。
化生者，見趣性也。
乃是四生之根。若起修心之心，不契無相之理，名為有色界天。
內心守直，不行恭敬供養，但言心直是佛，名為無色界天。
不了中道，眼見耳聞，心想思惟，愛著說法，
口說佛行，心不依行，名為有想天。
迷人坐禪，一向除妄，不學慈悲喜捨智慧方便，
單守無心，由如木石，名為無想天。
不著有無二想，中道還存，名為非無想天。
四蘊成身，色蘊空了，求理心在，名為非想非非想處天。
若得五蘊空，四想忘，皆入無餘涅槃而滅度之。
故云揭起海底，直上崑崙。
orig:: 
　　大乘正宗勤下功，迷人只向外邊尋。
　　獅子吼上須彌頂，赫得魔王膽戰競。
commentary::  ^849a2

修大乘正宗之人，莫學懈怠，勇猛上加勇猛，
精進上加精進，直下死工夫，頓悟真空菩提之體，
通身無骨，全體虗空，獨露堂堂，包含萬象，
無心可了，無道可成，無佛可做，無法可說，
無眾生可度，凡即聖，聖即凡，本性自然成一片，
此是大乘正宗之人也，故云大乘正宗勤下功。
惟有小乘邪宗，參禪打坐，打七煉魔，念經念佛，
拜經拜佛，求生佛國，願生禪天，此等迷人，只向外邊尋也。
獅子者，喻大乘正宗之人，金毛獅子吼聲來，一切野狐俱惱烈。
須彌頂者，乃是非想非非想處天，此大乘正宗之人，
哮吼一聲，一切緣覺聲聞化他魔王，盡皆赫得膽戰心寒，故云赫得魔王膽戰競。
orig::  ^849a48

大乘正宗，靜裡思量心自驚。
除却貪嗔病，撿點心田靜。
佛智慧，普光明。退盡浮雲，現出軒轅鏡。
正覺臺前萬法空，正覺臺前萬法空。
commentary::  ^849b24

大乘正宗之人，在清淨閑處，思量如來之語，心驚膽碎。
佛言：如是滅度無量無數無邊眾生，實無眾生得滅度者。
滅度者，乃是解脫之人。
何以故？須菩提！若菩薩有我相、人相、眾生相、
壽者相，即非菩薩。
眾生佛性，本無有異。
緣有四相，不入無餘涅槃。
有此四相，即是眾生；無此四相，即是解脫。
悟即眾生是佛。四相者：迷人恃有財寶、
學問、族姓，輕慢一切人，名我相；雖行佛行，
人我不除，名人相；好事歸己，惡事施於人，
名眾生相；求生天上，願生西方，心愛長年，名壽者相。
有四相，即是眾生。
故云：淨裡思量心自驚。
若是大乘正宗之人，先要除却自己貪、
嗔、癡病，必須服戒、定、慧真藥，時時刻刻，檢點自己心田清淨。
我的佛，若得智慧光明，焰破從前黑暗。
浮雲者，煩惱也；軒轅鏡者，圓月也。
退盡煩惱浮雲，顯出本性一輪明月。
故云：退盡浮雲，現出軒轅鏡。
大乘正覺臺前，萬法皆空，本無一物。
楞嚴經云：一人發真歸元，十方虗空，悉皆銷殞。
故云：正覺臺前萬法空。
orig::  ^849b30

妙行無住，神明皆護。
自己靈光，偶然進步。
commentary::  ^849c18

奧妙之行本無住著。
復次，須菩提！菩薩於法應無所住，乃是不住色、
聲、香、味、觸、法布施，故云妙行無住。
若是妙行無住之人，所在之處則為有佛，是故神明皆護。
何以故？若菩薩不住相布施，其福德不可思量。
菩薩行施心無希求，所獲福德如十方虗空不可較量。
布施者，布者普也，施者散也，能普散盡心中妄念、
習氣、煩惱、無明，貴高好勇無所蘊積，是真布施。
雖有眼、耳、鼻、舌、身、意，不著色、聲、香、味、觸、
法上，是真布施。心常清淨了萬法空寂，
內除貪愛外除我人，見人作惡不見其過，
依教修行心無能所，是真布施。
如是修行乃是不住相布施，其福德不可思量。
佛呌須菩提：於意云何？
東方虗空可思量不？
須菩提會意，東方虗空無邊無際，故言不也，世尊！
佛又呌須菩提：南、西、北方、四維、上、下虗空可思量不？
須菩提會意，十方虗空無有邊際，故云不也，世尊！
佛告須菩提：菩薩無住相布施，福德亦復如是不可思量。
如是叮囑須菩提：菩薩但應如所教住，乃是但該應住無相布施。
古人云：始從剋念之功，必成無為之地，乃是菩薩住處。
故云自己靈光偶然進步。
orig:: 
　　妙行無住世間希，玄妙消息那個知。
　　點開一隻通天眼，萬兩黃金買不來。
commentary::  ^849c20

妙行無住之人，不住眼耳鼻舌身意，不住東方，
不住西方，不住南方，不住北方，不住上方，
不住下方，不住天堂，不住地獄，不住參禪，
不住打坐，不住打七，不住煉魔，不住燒香，
不住點燭，不住念佛看經，一切都不住，是故妙行無住世間希。
玄妙消息乃是盡虗空遍法界那箇道理，故云玄妙消息那箇知。
若得明師點開我一隻通天徹地之眼，
炤見恒河沙數三千大千世界，觀見無萬億佛剎，
親見無數諸佛諸菩薩共合一箇法體，如此者就是萬萬兩黃金買不來也。
orig::  ^850a16

妙行無住，妄想貪嗔盡掃除。
貢高休要起，昧心瞞不住。
佛魔王盡遭誅拿住，猿猴#CB07055;在清凉樹。
自在逍遙樂有餘，自在逍遙樂有餘。
commentary::  ^850a36

妙行無住之人，不比靠墻靠壁的折脚，
不比靠佛來度的瞎子，那等妙行無住之人，一切都不靠。
科儀云：妙體本來無處所，通身何更有蹤由？
是故妙行無住。若修妙行之人，一切妄想貪嗔，
貢高好勇，瞞心昧己，盡情掃蕩無餘，故云：昧心瞞不住。
我的佛若得盡情掃蕩無餘，魔王決然拿住，
故云：魔王盡遭誅。
又要把心猿意馬鎻在清凉無影樹上，
不許太陽火熾，故云：鎻在清凉樹，纔得自在逍遙樂有餘。
咄！一切修行之人鎻不住者謂何？
呀！不識清凉無影樹，反被太陽無明火熾，
燒斷了如來戒定慧，鎻定了自己心猿意馬，
因此流浪家鄉，不得自在者也。
orig::  ^850a42

如理實見，猶如閃電，上下明徹，打成一片。
commentary::  ^850b18

如如真妙理，為真實之見解。
佛呌須菩提：於意云何？
可以身相見如來不？
須菩提會意：渠無相貌，何處求形？
本來無此身相。故答言：不也，世尊！
不可以身相得見如來。
何以故？如來所說身相，即非身相。
色身是相，法身是性。
一切善惡，皆由法身，不由色身。
法身若作惡，色身不生善；法身若作善，色身不生惡。
凡夫惟見色身，不見法身。
故答：身相即是非相。
佛告須菩提：凡所有相，皆是虗妄。
一念未興，塵勞先起，迷棄本性，皆是虗妄。
是故猶如閃電，若見諸相非相，則見如來。
如來欲顯法身，故說一切諸相虗妄不實，即見法身如未之理。
如此者，上下明徹，打成一片。
orig:: 
　　如理實見本來真，只在當人一念心。
　　四維上下無所管，大地山河盡是金。
commentary::  ^850b20

此如理實見，非是邪見。
小乘小乘之人，觀見四方境界，或見青光、
紅光，或見金光、白光，或見迴光、圓光，或見青蓮、
紅蓮，或見金蓮、白蓮，或見金臺樓閣，或見阿彌陀佛灌滿十方，
或見觀音、勢至常來接引，但有見相，並是邪相。
科儀云：正法眼中無可得。
若是如理實見之人，若見諸相非相，則見如來，
見黃花即對黃花，見翠竹即對翠竹。
僧問大龍：色身敗壞，如何是堅固法身？
大龍云：山花開似錦，澗水湛如藍。
直得如是見者，名為如理實見。
本來人者，將一莖草作丈六金身，將丈六金身作一莖草，故云如理實見本來人。
這箇本來人，在當人面上，眼看耳聞的，
鼻聞口說的，手拈脚走的，思量計較的，是故只在當人一念心。
這箇當人靈覺真性，天不能蓋，地不能載，
陰陽不能害，五行不能役，鬼神不能拘，
劫火不能害，故云四維上下無所管。
若識得遍大地是一箇丈六金身，故云大地山河盡是金。
orig::  ^850b48

如理實見，十惡八邪在目前，光明全體現。
愚癡多雜，念佛精進更加參，久遠功夫，自然成一片。
打碎泥團不用參，打碎泥團不用參。
commentary::  ^850c32

此如理實見之人，不得還鄉者，何也？
呀！因有十惡八邪，不得還鄉。
十惡者，身口意三業，分為十惡。
身有三惡：婬、殺、盜；意有三惡：貪、嗔、癡；口有四惡：
誑言、綺語、惡口、兩舌。
八邪者，人我是須彌，邪心是海水，煩惱是波浪，
毒害是惡龍，虗妄是鬼神，塵勞是魚鱉，
貪嗔是地獄，愚癡是畜生。
若得除人我、須彌倒，去邪心、海水渴，煩惱無、
波浪滅，毒害忘、惡龍絕，虗妄無、神鬼滅，
塵勞散、魚鱉絕，貪嗔忘、地獄滅，愚癡斷、
畜生絕，是故十惡八邪在目前。
若有人識得自己光明不破，十惡八邪瞞過。
咄！要見光明麼？咦！
聽我十字偈曰：眼放光，能照見，青黃赤白；
耳放光，能聽得，好歹菩聲；鼻放光，能知覺，
馨香穢污；舌放光，談玄妙，普度眾生；身放光，
知冷熱，能知飢飽；意放光，知高下，變化多般。
渾身上透，玲玲放光，動地放光，明遍法界，
獨自為尊，所以光明全體現也。
今時一切愚迷之人，不識自己光明，雜念數多，
恩愛不斷，我執不除，是故愚癡多維念我的佛。
即今科家苦勸一切修行之人，精進勇猛，
更加參訪明師，求其印證，印證師真，久久下鳥道之功，
忽然聞得箇人法雙忘，#CB01403;地一聲而成一片。
故云：久遠工夫，自然成一片。
若要成一片，必須打破泥彈子，有人打得碎者，萬事了畢。
故云：打碎泥團不用參。
orig::  ^850c38

正信希有，鐵牛嗷吼，震倒須彌，邪魔奔走。
commentary::  ^851a34

正信修，行向心修，此人最為第一希有。
須菩提白佛言：世尊，頗有眾生，得聞如是言說章句，生實信不？
須菩提，聞此般若法，難信難解，末世凡夫，
智慧微劣，聞此金剛經章句，云何信入？
佛言：須菩提，莫作如是之說，如來滅後，
後五百歲，有持戒修福者，正法一千年，
上五百年，解脫為正宗，下五百年，禪定為正宗，
如來在日，聞此般若法者，不以為難，後五百年，
乃至末法，皆修禪定，不得禪定，不得解脫，
於此金剛經章句，能生信心，以此為實，
當知是人，不於一世供養佛，二世供養佛，
三四五世供養佛，而種善根，已於無量千萬世供養佛所，種諸善根。
何名種諸善根？略述次下，所謂於諸佛所，
一心供養，隨順教法，於諸菩薩，善知識師父，
大德高僧，父母尊長，嘗行恭敬供養，承順教命，
不違其意，於一切貧苦眾生，起慈憫心，
不生輕厭，有所須求，隨力惠施，於六道眾生，
不加殺害，不欺不賤，不毀不辱，不騎不箠，
不食其肉，常行饒益，是名種諸善根。
今來聞是金剛經章句，乃至一念生清淨信者，是故正信希有。
佛言：須菩提，如此淨信眾生，如來悉知悉見，
是諸眾生，得了如是之法，無量無邊福德。
何以故？是諸眾生，無復有我相、人相、眾生相、
壽者相，無般若法相，亦無不得般若法相，
此人雖行般若，心不住空見。
何以故？是諸眾生，若心上取相，則為著我、
人、眾生、壽者，若取般若法相，即著我、人、
眾生、壽者。何以故？
若取非般若法相，即著我、人、眾生、壽者。
是故不應取法，不應取非法，此兩句，取又不是，
不取又不是，以是義故，如來常說，汝等比丘，
知我說法，如筏喻者，法尚應捨，何況這些生天等法，故云正信希有。
修正信之人，喻如鐵牛，不認人情，嗷吼一聲，
萬法皆空，把一箇須彌山王，震倒了也。
一切三界，十八梵天，二十五有，他化魔王，
無有安身之地，故云震倒須彌，邪魔奔走。
orig:: 
　　正信希有妙法傳，一念無差遍大千。
　　九曲黃河顛倒轉，普天徹地一輪圓。
commentary::  ^851a36

修正信之人，非在舌辨，亦非足行，全憑心地下功。
心地下功，全拋世事。
佛告須菩提：何以故？
是諸眾生，若心取相，或求西方，或求天上，
或求後世為人，則為著我、人、眾生、壽者。
若取法相，我得般若波羅蜜法，即著我、
人、眾生、壽者。若取非法相，我不行般若波羅蜜法，
即著我、人、眾生、壽者。
是故不應取法，不應取非法。
修行人識得此病，明得此理，乃是超生脫死的妙法。
故云：正信希有妙法傳。
傳箇甚麼？昔日世尊，正法眼藏，涅槃妙心，傳與迦葉。
迦葉一笑得來，直至二十八禪。
達磨神光，三拜得來，直至六祖慧能。
俱是正信妙法，名為一念。
今時有等迷人，單提一句：南無阿彌陀佛。
為之一念，怎麼遍得大千世界？
若差之毫厘，失之千里。
我今直說一念者，乃是無念，無念乃是般若心。
經云：三世諸佛，依般若波羅蜜多。
故云：阿耨多羅三藐三菩提。
咄！何者是般若波羅蜜多法？
要全般若法，一點識心，無如此者。
一念無差遍大千。
九曲黃河通天河，水常東流，故此世上，
江湖河海，水不得乾。
科儀云：千江有水千江月。
若得黃河之水，顛倒返流，世上無水，纔識得達磨西來，水在長江月在天。
呵呵！真是不知白日青天裏，開眼許多迷路人。
故云：九曲黃河顛倒轉，普天徹地一輪圓。
orig::  ^851c8

正信希有有名利，貪花水上漚。
功名未成就，莫要相諍鬬。
佛急急早回頭，火燒眉毛，纔把頭救。
一日無常萬事休，一日無常萬事休。
commentary::  ^852a4

正者，體也，禮也；信者，誠也，重也。
禮而無信，意必不誠；信而無禮，心必不實。
二者具足，可謂正信。
修正信之人，看破名利貪花，由如水上浮漚，
速起速滅，豈為常也？
是故名利貪花水上漚。
功名未成之際，莫要貢高我慢，諍鬬是非，
故云：莫要相諍鬬。
我的佛，急急早回頭，莫等臨危要修遲也。
聽我偈曰：一盞孤燈照夜臺，上床脫下襪和鞋，
半夜三更隨夢去，知道天明來不來？
是故火燒眉毛，纔把頭來救。
古人云：一日無常到，方知夢裏人，萬般將不去，惟有業 " resp=隨身。
故云：一日無常萬事休。
orig::  ^852a10

無得無說，是真難滅。
但有絲毫，眼中著屑。
commentary::  ^852a30

當體空寂，無物可得，但有言說，皆是誑語。
佛呌須菩提：於意云何？
如來得阿耨多羅三藐三菩提耶？
如來有所說法耶？
須菩提言：如我解佛所說義，無有定法，
得也不是，說也不是，名呌做阿耨多羅三藐三菩提。
亦無有定法如來可說，是故無得無說。
須菩提言：何以故？
如來所說法，皆不可取，如來法不可說。
如來說法，口誦心不行非法，口誦心行，乃是非非法。
若論如此，乃是無記頑空，鬼家活計。
所以者何？一切賢聖，皆以無為法而有差別。
三乘根性，所解不同，見有深淺，故有差別。
佛說無為法者，即是無住，無住即是無相，
無相即是無生，無生即是無滅。
咄！要見無生無滅的麼？
呌張三應喏，喚李四應咳，乃是實地解脫佛性，是故是真難滅。
今時有等修行之人，妄想佛來救度，臨命終時，
觀音、勢至接引西方極樂世界，或求禪天，
或求欲界，或求四空定，或求後世為人。
是故金屑雖貴，落眼成塵。
故云：但有絲毫，眼中著屑。
orig:: 
　　無得無說正路頭，加鞭進步向前修。
　　旹旹提起不放捨，直到波羅彼岸頭。
commentary::  ^852a32

無得無說者，得也不是，說也不是。
若說得，本來無眼耳鼻舌身意，非青黃赤白之妙相，得箇甚麼？
若說說，佛法不在紙上，又不在舌上，說箇甚麼？
古人云：三世諸佛口掛壁上，歷代祖師結舌七侯，到是箇正路頭也。
若要修箇正路頭的人，要加鞭進步，勇猛上加勇猛，
向前修去，莫學懈怠之人，無有了期，時時刻刻提起正念，
不要放捨，是故直到波羅彼岸頭。
若有一時差錯，被鬼神#CB15111;破，
拿到陰司，那時怨不得師傅也。
非是師不說，你自不肯依。
orig::  ^852b22

無得無說，佛祖西來玄妙訣。
笑殺大迦葉，神光將臂卸。
佛方便，演三車，普救眾生，早早離三界。
好念彌陀歸去來，好念彌陀歸去來。
commentary::  ^852b40

無得無說之正路。
乃是佛祖西來之妙訣。
昔日如來在靈山會上。
世尊青蓮目瞬示四眾。
無人領其密意。惟摩訶大迦葉一笑。
佛云。吾正法眼藏。
涅槃妙心。付囑與汝。
汝嘗流布。勿令斷絕。
偈曰。法本法無法。
無法法亦法。今付無法時。
法法何曾法。大迦葉於雞足山入寂滅定。
後達磨西來見梁武帝。
帝問曰。朕造寺寫經齋僧。
不可勝紀。有何功德。
師曰。並無功德。帝曰。
何無功德。師曰。此但人天小果。
有漏之因。如影隨形。
雖有非實。帝曰。如何是真功德。
師曰。淨智妙圓。體目空寂。
如是功德。不以世求。
帝又問。如何是聖諦第一義。
師曰。廓然無聖。帝曰。
對朕者誰。師曰。不識。
帝不領悟。師知機不契。
渡江寓于少林寺。
終日面壁而坐。有僧神光。
晨夕參見。立雪過膝。
師憫而問。久立雪中。
當求何事。光悲淚曰。
惟願和尚慈悲。開甘露門。
師曰。諸佛妙道。曠劫精勤。
難行能行。非忍能忍。
豈以小德小智，輕心慢心？
光即取刀斷臂。師知法器，乃曰：諸佛最初求道，為法忘形。
汝今斷臂，我前求亦可在。
易名慧可。可曰：諸佛法印，可得聞乎？
師曰：法印匪從人得。
可曰：我心未寧，乞師與安。
師曰：將心來，與汝安。
可曰：覔心了不可得。
師曰：我與汝安心竟，乃是無得無說之妙訣也。
我的方便演三車，乃是羊車、鹿車、牛車。
喻如聲聞乘緣，根基大小不同，故勸行人方便演三車，
救度眾生，早早脫離三界。
三界者，欲界十天、色界十八梵天、無色界四空天。
此三界諸天，都在五蘊之中。
古人云：未超三界外，盡在五蘊中。
五蘊者，乃是色、受、想、行、識也。
今時修行之人，不識此理。
俗語說：舉心動念，天地皆知。
教我怎麼離得？咦！
若是不動念，現在三界外。
如來云：即今常在三界外，絕盡無為出娑婆。
如是之人，好念自己彌陀歸去來。
orig::  ^852b46

依法出生，無相無形。
四生六道，盡是迷人。
commentary::  ^853a10

諸佛所依之法，盡從此一卷金剛經生出。
佛呌須菩提：於意云何？
若人滿三千大千世界七寶，以用布施，
論一四天下，一日月，一須彌山王，一四大海，為一世界。
每各一千，為一小千世界。
小千等倍中間，有十億四大洲。
十億日月，十億須彌山王，十億四大海，為中千世界。
中千千倍中間，各一萬億，為一個三千大千世界。
將金銀琉璃等七寶，以用布施，是人所得福德，寧為多不？
須菩提會意，乃是人天福報，有漏之因，故言甚多。
何以故？是福德，即非福德清淨性。
是故如來說福德，多於一無利益。
依金剛般若波羅蜜經修行，是自本性，
不生惡道，是名福德性。
如來說：若復有人，將此經受持，乃至四句偈等，
為他人說，其福勝彼。
乃是三千大千世界七寶布施，有福有盡。
何以故？須菩提！一切諸佛，及諸佛阿耨多羅三藐三菩提法，
皆從此一卷金剛經出。
此經者，非是紙上的金剛經，要自本性金剛，
從體起用，嘗要覺照。
覺照心是諸佛動，即怕覺照遲，及諸佛阿耨多羅三藐三菩提法，
皆從覺照生，是故依法出生。
佛呌須菩提：所謂佛法者，有執著心在，即非佛法。
所謂一切文字章句，如標如指，依標取物，
依指觀月，月不是指，標不是物。
但依經取法，經不是法，經文則肉眼可見，法則慧眼能見。
若無慧眼，但見其文，不見其法，若不見法，
即不解佛意，不解佛意，則誦此經萬卷，
不得解脫，故云無相無形。
今時一切修行之人，不識自己有一卷真金剛經，
埋沒四生六道，是故四生六道，盡是迷人。
orig:: 
　　依法出生好用功，泥牛汲水上崑崙。
　　朽木頑石休死坐，山河全露法王身。
commentary::  ^853a12

心經云：三世諸佛，依般若波羅蜜多故，得阿耨多羅三藐三菩提。
從上諸佛，皆從此經出。
若要超三界，須下死功夫，是故依法出生好用功。
泥牛者，泥牛汲水，那見身相？
既無身相，現出當人。
崑崙者，須彌山王也。
喻如最上一乘之人，獨露堂堂，包含三界，故云泥牛汲水上崑崙。
今時有一等修行之人，打坐入定，喻如朽木頑石，
無作用處，是故朽木頑石休死坐。
你看運行星斗的，運行日月的，行風行雨的，
落霜落雪的，春生夏長的，秋收冬藏的，
花開花謝的，水流風動的，雲騰鳥飛的，
呵呵，原來山河全露法王身也。
orig::  ^853b20

依法出生，努力參禪好下功。
奉著空王令，打開胡思洞，佛先住涅槃城。
下了團營寶寨安排定，拿住魔王定太平，拿住魔王定太平。
commentary::  ^853b42

依般若波羅密法修行之人，實是要努力參禪，
禪者，清淨也，若得努力參禪，清淨纔得見性，故云努力參禪好下功。
空王者，乃是真空妙體也，既然奉著空王之令，
不要識得，便當了了，若說我識得真空菩提之體，
不除心垢，無有是處，若得實會生死之人，
要打殺了這些千思萬想計較算人，故云打開胡思洞我的佛。
涅槃者，非死也，乃是不生不滅，不生者，
人我不生，不滅者，覺照不滅，是故先住涅槃城。
團營者，乃是十二團營，管著天下軍民，
奉著空王之令，差本主下了十二團營，
坐了寶寨，安排定了將官，拿住了魔王，
纔得天下太平，咄，乃是十二團營，噫，不在北京，
就在此處，即令兩隻眼，兩箇耳，一箇鼻，
一張口，一箇身，一箇意，兩隻手，一雙脚，
名為十二團營，故云拿住魔王定太平。
orig::  ^853b48

一相無相，迷人只強。
兩箇五百，却作一貫。
commentary::  ^853c28

只這一相，本來無形，清虗妙道，無有踪跡。
佛呌須菩提：於意云何？
須陀洹能作如是般若之念，我得須陀洹果不？
須菩提：會意。梵語須陀洹，唐言逆流果。
逆生死流，不染六塵，一向修無漏業，名須陀洹果。
若了無相法，即無得果之心。
須菩提答言：不也，世尊。
何以故？須陀洹名為入流果，而無所入，
不入色、聲、香、味、觸、法，是名呌做須陀洹。
佛又呌須菩提：於意云何？
斯陀洹能作如是般若之念，我得斯陀含果不？
須菩提：會意。梵語斯陀洹，唐言一來果。
捨三界結縛，名一往來。
往從天上，却到人間，生從人間，死從天上，名斯陀含果。
若了無相法，那有得果之心？
須菩提答言：不也，世尊。
何以故？斯陀含名一往來，而實無往來，是名呌做其陀含。
佛又呌須菩提：於意云何？
阿那含能作如是般若之念，我得阿那含果不？
須菩提：會意。梵語阿那含，唐言不還果，亦名出欲。
出欲者，外不見欲境可染，內無欲心可行，
定不向欲界受生，故名不還果。
若了無相法，何有得果之心？
須菩提答言：不也，世尊。
何以故？阿那含名為不來本性，而實無不來，是故名呌做阿那含。
佛又呌須菩提：於意云何？
阿羅漢能作如是般若之念，我得阿羅漢道不？
須菩提會意，梵語阿羅漢，唐言無諍行，又云無學。
煩惱永盡，與物無諍，貪嗔癡絕，心境俱空，
內外常寂，名阿羅漢。
若作得果之心，即是有諍阿羅漢。
雖是無學，執著無事界。
須菩提答言：不也，世尊。
何以故？實無有一法名阿羅漢。
世尊，若阿羅漢作如是般若之念，我得阿羅漢道，
即為著我、人、眾生、壽者。
世尊，須菩提言：佛說我得無諍三昧，人中最為第一，是第一離欲阿羅漢。
世尊，我不作如是般若之念，我是離欲阿羅漢。
何名無諍三昧？謂阿羅漢心無生滅來去，
唯有本覺嘗照，嘗照五蘊空寂，是名無諍三昧。
修此三昧，超過無學，人中最為第一。
若有一念得果之心，我果離欲阿羅漢，即不名無諍三昧。
須菩提呌：世尊，我若作如是般若之念，我得阿羅漢道。
世尊，則不言說，再不開口。
須菩提，是樂阿蘭那行者。
阿蘭那，乃是無諍行，即是清淨行也。
以須菩提實無所希求之行，而名呌須菩提，即是樂阿蘭那行。
一切迷人，不識此理，只說有果，向禪天即修禪定。
是故迷人，只強若識得無諍三昧，即是一相，
一相即是無相，方知裏頭空，外頭空，裏外相連，打成一片。
故云：兩箇五百，即作一貫。
orig:: 
　　一相無相太分明，只在當人一念心。
　　十二時中勤般用，超出生死涅槃門。
commentary::  ^853c30

即這一相，本是無相，太然分明，非從外得。
只在當人一念之心，便是這箇思量計較的。
故勸行人，十二時中常要般用，不要放他妄想上去了。
若是妄想上去了，便是輪迴之種。
又不要放他無明煩惱上著脚。
若是無明煩惱上著脚，便是地獄之根。
是故十二時中勤般用。
咄！怎麼般用？即是教人甞要把那箇本主放在眼睛之外，
倒坐虗空，一片清虗。
如是悟者，決然超出生死涅槃門也。
orig::  ^854b20

一相無相，好是虗空不可量。
本體全無相，虗空難度量。
佛非皂，亦非黃。總有丹青，妙手難描樣。
無相空中有相光，無相空中有相光。
commentary::  ^854b36

這箇一相無相，由如虗空難度難量，自己本來全無相貌。
虗空既是難度難量，本來面目包裹虗空一法，難度難量我的佛。
虗空既無相貌，本來亦無踪跡，是故非皂亦非黃，
總有丹青妙手，難#CB15148;本來虗空之相貌。
咄！既無相貌，乃是莾蕩須空。
川老云：時時清風明月鎮相隨，桃紅李白薔薇紫，問著東君總不知。
且道東在君何處安身？
見麼？打不離，割不死，在桃紅李白，在薔薇黃紫。
呵呵！模得著也未？
千家詩云：等閒識得東風面，萬紫千紅總是春。
故云：無相空中有相光。
orig::  ^854b42

莊嚴淨土，晝夜作務。
閉住六門，便見佛祖。
commentary::  ^854c14

成就莊嚴淨明心地淨土文云：心淨即佛土淨。
佛告須菩提：於意云何？
如來往昔日在燃燈佛所，於諸法有所得不？
佛恐須菩提有得法心，為遣此疑，故問之。
須菩提會意：知法無所得，心外有法。
若既無法，將何所證？
既何所證，以何為得？
既無所得，是名何法？
須知證而無證，得而無得，如賊入空室，絕却偷心。
如性圓明，本來自有，非從外得。
故須菩提言：不也，世尊！
如來在燃燈佛所，於法實無所得。
佛呌須菩提：於意云何？
菩薩莊嚴佛土不？
須菩提會意：本性清淨，莊嚴箇甚的麼？
故言：不也，世尊！何以故？
莊嚴佛土者，若是假相莊嚴，則非莊嚴。
本來清淨佛土，無相無形，將何物莊嚴耶？
惟有戒定慧，假名莊嚴事理。
若論報化佛土，眾寶莊嚴，乃是西方極樂法性佛土。
諸佛道場，清淨性地，自性虗空，華光三昧，
淨裸裸，赤剎剎，乃五眼難觀，佛也難見，是名莊嚴佛土。
如來權指西方，敲東擊西，只要不昧本性，
見性就是西方，故言：不也。
今時有等迷人，晝夜念經拜佛，晨朝功果，
觀想彌陀，是故晝夜作務。
佛言：是故乃是叮嚀須菩提：諸菩薩摩訶薩，應如是住一個清淨心。
不該應住色生心，不該應住聲香香味觸法生心。
應無所住，乃是不住眼耳鼻舌身意，而生其一個法界真心。
咦！由如百花林裡過，一葉不沾身。
在欲而無欲，居塵不染塵。
把得定，作得主。心鏡本淨，象色元空。
真如現前，心若略動，便落凡愚。
若不自淨其心，愛著清淨處，心有所得清淨，即者著了法相。
如雲蔽天，心常不動。
六根六塵六識，自然滅也，地獄空也。
如天無雲，日月常照。
佛又呌須菩提：譬如有人，身體如須彌山王，縱廣十六萬八千由旬。
於意云何？是這箇身體為大不？
須菩提會意：色身雖大，內心量小，不名大身。
色身雖小，內心量大，等虗空界，方名大身。
色身雖如須彌山王，皆是法身顯化，故言甚大。
世尊！何以故？佛說非身，非身是法身，是名大身。
法身無涯，含容十方世界，量等虗空。
若人要見，眼裡展家風。
如是觀法身，便見十方諸佛安身立命處。
凡夫的佛性，克乎一身。
眼見耳聞，一癢一痛，悉皆能知。
諸佛的覺性，遍周沙界，無處不是。
故云：閉住六門，便見佛祖。
orig:: 
　　莊嚴淨土法力齊，心猿意馬化為#CB01926;。
　　六賊能除塵垢淨，半夜金烏徹天飛。
commentary::  ^854c16

莊嚴淨土，淨掃心田。
佛呌須菩提：譬如有人，身如須彌山王，於意云何？
是這色身為大不？
須菩提會佛之意，色身雖大，皆靠法身之力，故言甚大。
世尊！何以故？佛說非身，乃是法身，是名大身。
此是莊嚴心淨是法，得了法身是力，故云法力齊。
既然法力俱齊，心猿意馬，決然化#CB01926;，
六賊能除者，雖有眼耳鼻舌身意，不著色聲香味觸法上，是故塵垢淨。
既然塵垢淨的人，那有無明煩惱暗遮，晝夜常明？
如是之人，由如半夜金烏徹天飛也。
orig::  ^855a46

莊嚴淨土。喜捨慈悲，四量扶開。
了無為庫，現出值錢。
物佛酥酪共醍醐，清淨摩尼，一味如甘露。
八寶莊嚴生淨土。
八寶莊嚴生淨土。
commentary::  ^855b16

清淨佛土，無相無形，何物而莊嚴耶？
唯有大慈、大悲、大喜、大捨四無量心，假名莊嚴事理，是故喜捨慈悲四量扶。
無為庫者，乃是四大色身。
無為者，乃是本性無為。
開了者，風歸風，水歸水，火歸火，土歸土，
四大色歸其源，現出一靈真性，萬劫不壞。
故云：開了無為庫，現出值錢物。
我的佛，我有十字要偈，大眾聽著：靈光體，
能顯化，神通廣大。
化顯天，化顯地，萬物能生。
化顯天，顯日月，星辰斗府。
化顯地，能堅固，萬物能生。
化顯風，遍大地，靈光發顯。
化顯火，無邊際，靈光發生。
化顯水，潤乾坤，靈光津脉。
化顯地，生萬物，靈光發生。
化顯地，在人身，筋骨皮肉。
化顯水，在人身，血脉涎津。
化顯火，在人身，渾身煖氣。
化顯風，在人身，呼吸運行。
外頭地，人身地，原是一地。
外頭地，生萬物，五穀能生。
人身地，筋骨肉，髮毛爪齒。
外頭地，人身地，一炁發生。
外頭水，人身水，原是一水。
外頭水，潤乾坤，萬物滋生。
人身水，是痰唾，血脉流轉。
外頭水，人身水，一炁發生。
外頭火，人身火，原是一火。
外頭火，無邊際，普照乾坤。
人身火，是煖氣，穿連一體。
外頭火，人身火，一炁發生。
外頭風，人身風，原是一風。
外頭風，無邊際，翻浪催雲。
人身風，是呼吸，穿連一體。
外頭風，人身風，一炁發生。
明道人，參透了，無三界，一箇無身。
有一日，四大散，色身敗壞。
這地水，和火風，返本還源。
地歸地，水歸水，還源去了。
火歸火，風歸風，返本還源。
這地水，和火風，還源去了。
靈光性，無來去，普覆十方。
靈光性，不動搖，包天裹地。
放光明，通法界，獨自為尊。
光明大，把日月，比的不見。
千諸佛，合一體，一箇無身。
這無身，無一物，又無修證。
刀難劈，水難渰，好箇無身。
無出家，無在家，本無一物。
天不葢，地不載，好箇無身。
這無身，閻王見，不敢睜眼。
把地獄，和刀山，化的無踪。
這箇無身。無佛無人，諸佛共一身。
千聖難測，法界獨尊。
無量壽限，本來無身。
如如不動，金剛不壞身。
是故開了無為庫，現出這樣一箇值錢物。
酥酪醍醐者，般若是一法，分為種種名，
或謂之慧劍，或謂之法雷，或謂法鼓，或謂催雲，
或謂甘露，或謂酥酪，或謂醍醐，即是一法，
隨其用功而得名也，乃是法施，故云清淨摩尼，一味如甘露。
八寶莊嚴者，即是七寶積滿三千大千世界。
布施乃是財施，法施者，慧施也，財施者，
修福也，福慧雙修，生極淨國，故云八寶莊嚴生淨土。
orig::  ^855b22

無為福勝，出頭端正，俱住佛法，人人有分。
commentary::  ^856a6

現成公案，不假施為，此無為福，勝他一切有為。
佛呌須菩提：如恒河中所有沙數。
恒河者，須彌山南，七金山外，有一山，名雪山，
高五百由旬，黃金所成，其頂廣大，中有一池，
方圓五十由旬，池有四口，廣一由旬，四口中出四道恒河，
各繞池七匝，四種之色，不相雜亂，流入大海，
分二萬五千道河，流灌四大部洲，東象口，
名恒河底銀沙，南獅子口，名恒河底金剛沙，
西牛口，名恒河底金沙，北馬口，名恒河底琉璃沙，沙細如麵。
佛故問須菩提：如恒河中所有許多沙數，
如是沙等恒河，於意云何？
是諸多恒河沙，寧為多不？
須菩提會佛意：如來不是妄說，佛具正徧知眼，
照見盡虗空遍法界，故言甚多。
世尊！但諸恒河，尚然多無數恒河，何況其一恒河沙？
佛呌須菩提：我今實言告汝，若有善男子、
善女人，以七寶滿爾所恒河沙數三千大千世界，
以用布施，得福多不？
須菩提會佛意，況恒河四十里濶底沙細如麵，
又況一沙是一恒河，故言甚多。
世尊！佛告須菩提：若善男子、善女人，於此一卷金剛經中，
乃至受持金剛般若波羅蜜經，這四句偈等，
為他人說，而此經福德，勝前七寶布施福德，是故無為福勝。
今有一切修行之人，認著紙上的四句偈，
不識真性中四句偈，故云出頭端正。
若論出頭端正，母親生下之時，就曉得眼看耳聞，
知痛知癢，乞驚害怕，就要乳吃，是故出頭端正。
即今大眾，俱在佛法會中，明了自己金剛本來面目，
為四句偈，箇箇皆得，故云俱住佛法，人人有分。
orig:: 
　　無為福勝最難尋，百尺竿頭進步行。
　　却是雲中孤燕子，杳杳冥冥覔無踪。
commentary::  ^856a8

雖然，無為福勝是一切有為，其實難尋。
又不燒香，又不點燭，又不念經，又不念佛，
又不參禪，又不打坐，又不打七，又不煉魔，
一切都不用，是故最難尋。
有一等修行之人，即識得眼看耳聽的、
鼻聞口說的、手拈脚走的、知痛知癢的、
思量計較的，這箇籠筒佛性，是故竿頭客一担都在皮囊上。
咄！燒了皮囊，那裏去安身立命？
又云：百尺乃是十丈塔，我佛燒身之後，
留下舍利子，世人建塔以#CB16336;之。
舍利子喻主人公也，四大皮囊喻塔。
行人欲以四威儀中做功夫者，或如塔無心之寂滅，
乃是竽頭客，故勸百尺竽頭還要進步，乃是離色身外別參一步。
曉得麼？却是雲中孤燕子，杳杳冥冥覔無踪也。
orig::  ^856b16

無為福勝，福慧雙修不落空。
布施福力重，持經功德勝。
佛體用竝雙行，智慧光通六度并萬行。
四季花開滿樹紅，四季花開滿樹紅。
commentary::  ^856b40

無為福勝是有為。
雖然如是，乃是修慧不修福，來生聰明窮困苦；
修福不修慧，來生愚濁而富貴。
是故福慧雙修不落空。
布施七寶生天福，故云布施福力重。
持經明理得菩提，故云持經功德勝我的佛。
修慧是體，修福是用，故云體用竝雙行。
若得智慧光通，透太光明藏，如人入海，
展入展深，故云智慧光通。
六度并萬行。六度者，布施能度慳貪，持戒能度毀犯，
精進能度懈台，禪定能度散亂，忍辱能度嗔恚，智慧能度愚癡。
萬行者，無明結末。
科儀云：末後一句，誰敢奉行？
若是奉行得者，人人道好，箇箇道強，由如四季花開滿樹紅。
orig::  ^856b46

尊重正教，皆繇心造。
舉目動靜，無不是道。
commentary::  ^856c20

受持正教之人，天人皆生敬重。
復次，佛又呌須菩提：隨說是此經，乃至四句偈等，
當如此說經之處，一切世間天、人、阿修羅，
皆應供養，如佛塔廟。
說經之人，自心解得金剛經義，自身體得無著無相之行，
不作能所，心說此經者，即此身中自有如來，
感得天龍八部，皆來供養，如佛在塔廟。
何況有人，盡能受持讀誦此一卷金剛經在心。
須菩提！當知是持經之人，成就最上第一乘希有之法。
若是經典所在之處，則為有佛，如佛親到一般。
若尊重弟子，受持此法，故云尊重正教。
尊重者是誰？不尊重者是誰？
是故皆由心造。此正教非在紙上，非在墨上，
非在舌上，在當人分上，便是這個知痛知癢的，思量計較的。
是故舉目動靜，無不是道。
orig:: 
　　尊重正教念彌陀，時識方知一剎那。
　　蛟龍翻起千尺浪，汲水灘頭鳥作窩。
commentary::  ^856c22

尊重正教之人，行住坐臥，念一聲南無阿彌陀佛，故云尊重正教念彌陀。
忽然識得自己本性，彌陀非從外得，是故時識方知一剎那，
既識自己彌陀，豈肯在外之乎者也。
如是之人，好是蛟龍翻起千尺浪，由如汲水灘頭鳥作窩，
如此之人，萬中選一也。
orig::  ^857a4

尊重正教，無舌童兒談話妙。
鐵鳳空中呌，石女巖前笑。
佛這事，甚蹊蹺，除是靈山古佛他知道。
萬像森羅一性包，萬像森羅一性包。
commentary::  ^857a16

尊重正教之人，剎那識得靈覺真性，不被這些之乎者也瞞過。
普天徹地，獨自為尊。
一切山河大地，皆是靈覺真性所現。
此靈覺真性，雖無形相，現出萬相。
故喻如無舌童兒談話妙，又喻如鐵鳳空中呌，又喻如石女巖前笑。
此三事，單表無中生有也。
咄！那是無？那是有？
噫！自己是真無，一切天地日月、山河大地是有。
世人尋不著，終日觀想四方，念經念佛。
之乎者也我的佛，天地日月、山河大地、
千諸古佛、萬萬菩薩、一切三界諸天，皆靠真無，皆是真無所生。
是故這事甚蹊蹺，除是靈山釋迦牟尼能知道，還有一箇清虗居士他也知道。
這箇清虗居士知道自性真無，再不知乎者也，
即是肚飢吃飯，困來合眼，寒來向火，熱來扇扇。
咄！如來與清虗這兩人知道箇甚麼？
他知道萬像森羅一性包。
orig::  ^857a22

如法受持，晝夜勤提。
人身難得，莫要空回。
commentary::  ^857b2

當如此法承受行持。
爾時須菩提白佛言：世尊！
當我名此一卷經，我等云何樣奉持？
佛告須菩提：是此經名為金剛般若波羅蜜。
以是名字，汝當奉持。
自性堅固，永劫不壞，故號金剛。
這金剛本性，於一切色聲香味觸法中，
無染無著不惑，其性成就，究竟解脫，如是奉持。
所以者何？須菩提！
佛說般若波羅蜜，則非紙上般若波羅蜜，
乃是本性金剛，是名般若波羅蜜。
佛說般若波羅蜜，領諸學人，用智慧照破愚心生滅。
生滅心除盡，即到彼岸。
佛又呌：須菩提！於意云何？
如來有所說法不？
須菩提會意：若依般若波羅蜜法，即有法得，非是般若波羅蜜也。
到此一合相理，大悟小悟，都要吐却。
無佛無法，到這箇時節，纔是般若。
雖然，如來說法，心無所得。
故白佛言：世尊！如來無所說。
佛又呌：須菩提！於意云何？
三千大千世界，所有微塵，是為多不？
須菩提會佛之意：世界喻法身，妄念喻微塵。
故答言：甚多，世尊！
佛又呌：須菩提！諸多微塵，乃是妄念微塵。
如來說：若是了妄歸真，非是微塵。
若不了真，是名微塵。
如來又說：世界眾生妄念盡，非世界。
妄念不盡，是名世界。
如來說：眾生性中妄念，如三千大千世界微塵。
一切眾生被妄念微塵遮蔽佛性，不得解脫。
若得妄念盡，現出真如。
佛又呌須菩提：於意云何？
可以三十二相見如來不？
須菩提會意：三十二相乃是報身，不得見如來。
故言：不也，世尊！不可以三十二相得見如來。
何以故？如來說三十二相，乃是如來累劫精修，故有果報。
現三十二相即是非相，非相乃是無相，無相即是法身。
若非法身果力，焉得有三十二相具足？
故將三十二相，喻三十二清淨行。
三十二清淨者，於五根中修六波羅蜜，
於意根中修無相無為，是名三十二清淨行。
又云：六賊返做六波羅，是名三十二相。
佛又呌須菩提：若有善男子、善女人，以恒河沙等身命布施，
搞骨擊髓，投岩赴火，刎頸割肉，燃指卸臂，捨身捨命。
若復後有人，於此金剛經中，乃至受持四句偈等，
為他人說，其福甚多。
若論多劫捨身，不了空義，妄心不除，元是眾生。
若是一念持經，我人頓盡，煩惱妄想盡除，焉不解脫？
是故如法受持前者文字章句，句句消歸自己，行行脫死超生。
苦勸行人，晝夜勤提，我和你人身難得，莫要空回。
orig:: 
　　如法受持念幾聲，蘆芽穿透甚分明。
　　識得如來真玅訣，一處通來處處通。
commentary::  ^857b4

如此之法，決要受持。
咄！受持箇甚麼？念幾聲的是誰？
故云：如法受持念幾聲。
咦！四大散了，怎麼受持？
蘆芽穿透甚分明，不即蘆芽。
葉底枝頭甚分明，不即葉底枝頭。
水流風動甚分明，不即水流風動。
雲騰鳥飛甚分明，還有無數分明，不能細說。
昔日如來靈山會上說法，雙林涅槃以後，今在何處說法？
蘆芽穿透者，是誰說法？
若識得這箇如來真妙訣，一處通來處處通。
orig::  ^857c38

如法受持，大乘般若波羅蜜。
四句無為偈，金剛三昧力。
佛慈悲，度羣迷。普願人人，直指不退地。
端坐蓮臺證菩提，端坐蓮臺證菩提。
commentary::  ^858a6

如是之法，乃是大乘般若波羅蜜多。
這是四句無為妙偈。
大乘即是摩訶。摩訶者，梵語也，東土為大。
且大者，莫過虗空大道，無有邊際，遍周沙界，隨地現青黃的。
般若者，梵語也，東上為智慧蓮。
經云：慧日破諸諳，能伏災風火。
若有智慧之目，能照破煩惱無明，現出本性當人。
波羅者，梵語也，東上為彼岸。
若有慧日照破四大六根，不被色聲香味觸所瞞，本來就是彼岸。
蜜多者，梵語也，東上為無極，無極而太極。
又蜜者，和也；多者，眾法也。
將自己一靈真性放開，包藏萬法，萬法盡在太虗之中、一性之內。
修行人以一性均和眾性，合而為一，故曰蜜多，乃是四句無為偈也。
若得金剛堅固無諍三昧之力，照破了四句無為妙偈，
將四句無為歸於自己，名為自利，不能接物利生。
我的佛還要發一箇慈悲之心，救度一切大眾。
是故慈悲度群迷，不要傳箇小乘外道法與大眾，故云普願人人直指不退地。
若到不退地上，面見阿彌陀佛，證無生法忍，故云端坐蓮臺證菩提。
orig::  ^858a12

離相寂滅，一花五葉。
熊耳山前，面壁不說。
commentary::  ^858a48

直下悟空，離諸形相，既離形相，寂滅現前。
爾時，須菩提聞說是經，深解義趣，涕淚悲泣，
而白佛言：希有，世尊！
佛說如是般若甚深經典，我從昔以來，
所得聲聞慧眼，未曾得聞如是般若之經。
世尊！若復後來，有人得聞如是般若經，
信心清淨，則生實相，當知是人，成就最上第一希有，成就佛功德也。
世尊！是實相者，則是非相，非相是乃無相，
是故如來說名呌實相，乃是本性實相，
但心有所得，即非實相也。
世尊！我今得聞如是般若經典，親見如來印證，
信解受持，不足為難。
若當來世，如來滅後，後五百歲，其有眾生，
得聞如是般若經典，信解受持，無佛印證，
自解自悟，是人則為第一希有。
何以故？此人無我相，無人相，無眾生相，無壽者相。
所以者何？此人見我相，即是非相，見人相、
眾生相、壽者相，即是非相。
何以故？此人離一切諸相，妄心識心俱無，則名諸佛。
佛告須菩提：如是，如是！
說得有理。若復後來，有人得聞是此金剛經，
不驚，大膽人也；不怖，無怕怖人也；不畏，不癡人也。
當如是人，甚為希有。
上根人聞而深信，中根人半信半疑，下根聞而大笑，說此難信之法。
何以故？大人境界普賢知，小人聞而心忐忑。
聲聞久著法相，執有為解，不了諸法本空，
忽聞此經，諸相不生，言下即佛，所以驚怖。
惟有大乘菩薩，得聞此理，歡喜受持。
如此之人，甚為希有。
佛又呌須菩提：如來說第一檀波羅蜜，
口說心不行，即非第一波羅蜜；口說無相法，
心依無相行，是名第一波羅蜜。
第二持戒波羅蜜，佛又呌須菩提：第三忍辱波羅蜜，
如來說執著忍辱，見有身相，當被所害，
非忍辱波羅蜜；不執忍辱，不見身相，是名忍辱波羅蜜。
第四精進波羅蜜，第五禪定波羅蜜，第六般若波羅蜜，
如來又說：何以故？
須菩提！如我昔為歌利王割截身體，我於爾時，
無我相、無人相、無眾生相、無壽者相。
何以故？我於往昔，節節支解，此時若有我相、
人相、眾生相、壽者相，應生嗔恨。
如來往昔為忍辱仙人，有歌利王，與諸綵女，林野遊樂。
王倦睡眠，綵女山中尋花果，遙見仙人林中晏坐，
共呼馳往，皆集其所，頂禮仙人，即為說法。
王從睡覺，不見諸女，仗劍求覔，見女圍繞仙人而坐。
王大嗔怒，問之：誰耶？
何誘諸女？答曰：我是仙人，修忍辱行。
王問：汝得非非想定耶？
答言：不得。又問：汝得四禪定耶？
答言：不得。一一問之，一一答言：不得。
王曰：未離欲界，何誘諸女？
王令：可伸一臂，試能忍否？
仙人便伸，以劍斬之。
又問：何人？答言：修忍辱行。
復令更伸一臂，又斷之。
王如前問，仙人如前答，斬兩足、兩耳、一鼻。
仙人告言：王今何故自生疲厭？
斷我身分由如芥子，我亦不生念嗔恚，自不守心不為忍辱。
若有一念痛惱之心，即生嗔恨。
須菩提！又念：我過去於五百世作忍辱仙人，於爾所生。
何以故？無我相、無人相、無眾生相、無壽者相。
是故，須菩提！菩薩應離一切色、聲、香、味、
觸、法相，發阿耨多羅三藐三菩提心。
不應住色生心，不應住色、聲、香、味、觸、法生心，應結無所住心。
若此六塵起憎愛心，由此妄心積集無量業結而覆佛性。
雖有種種勤苦修行，不除心垢，終無解脫之理。
若法有住，或住西方、或住三界、或住後世，
為人則為，非是道人住處。
若不住涅槃、不住諸法，一切不住，方是菩薩住處。
是故佛說：菩薩心不應色相七寶布施。
須菩提！菩薩為利益一切眾生，應如是般若法布施。
凡人捨七寶為求後世快樂，菩薩不為自求快樂，
但為內破慳貪、外利益一切眾生而說法布施。
如來說：一切諸相即是非相，非相即是無相。
又說：一切眾生則非眾生，一切眾生盡是假名，若離妄心則非眾生。
佛又呌：須菩提！如來是真語者、實語者、
如語者、不誑語者、不異語者。
真語者，說一切眾生皆有佛性；實語者，
說眾生造惡定受惡報；如語者，說眾生修善定有善報；
不誑語者，說般若波羅蜜法超出三界；
不異語者，如來不說二法。
佛又呌：須菩提，如來所說法，此法無實無虗。
無實者，以法性空寂，無相可得。
無虗者，隨地現青黃，處處發嫩草，不得言有，不得言無。
有而不有為妙有，無而不無是真無，故言無實無虗。
佛又呌：須菩提，若菩薩心住於諸相法，
捨七寶而行布施，如盲人入闇，則無所見。
若菩薩心不住色、聲、香、味、觸、法而行布施，
如人有目，日月光照，見種種色。
須菩提，當來之世，若有善男子、善女人，
能於此一卷金剛經，受持讀在心內，則為如來。
以佛的智慧，非是緣覺、聲聞所知。
悉知是人，悉見是人，皆得成就佛果，無量無邊功德也。
是故離相寂滅，一花五葉者。
昔日達磨西來，見梁武帝。
帝不識來意，渡江寓於少林寺，終日面壁而坐。
有僧神光，晨夕參見，立雪齊腰。
師憫而問：久立雪中，當求何事？
光悲相曰：惟願和尚慈悲，開甘露門。
師曰：諸佛妙道，曠劫精勤。
難行能行，非忍能忍。
豈以小德小智，輕心慢心？
光即取刀斷臂。師知法器，乃曰：諸佛最初求道，為法忘形。
汝今斷臂我前，求亦何在？
易名慧可。可曰：諸佛法印，可得聞乎？
師曰：法印匪從人得。
可曰：我心未寧，乞師與安。
師曰：將心來，與汝安。
可曰：覔心了不可得。
師曰：我與汝安心竟。
後欲返天竺之時，乃命門人：盍各言所諸乎？
時道副對曰：不執文字，不離文字，而為道用。
師曰：汝得吾身。尼總持曰：由如慶喜見阿閦佛國，一見更無再見。
師曰：汝得吾肉。道育曰：四大本空，五蘊非有，無一法可得。
師曰：汝得吾骨。慧可禮拜，依位而立。
師曰：汝得吾髓。師告可曰：昔日如來以正法眼藏付迦葉大士，
展轉囑累而至於我。
我今付汝，并授袈裟，以為法信。
吾滅後二百年，衣止不傳，法周沙界。
聽吾偈曰：吾本來茲土，傳法救迷情。
一花開五葉，結果自然成。
端坐而化。三祖僧璨，初以白衣謁可，問曰：
弟子身纏風病，請和尚懺罪。
可曰：將罪來，與汝懺。
居士良久曰：覔罪了不可得。
可曰：我與汝懺罪竟。
璨問曰：已知和尚是僧，未審何名佛法？
可曰：是心是佛，是心是法。
法佛無二，僧寶亦然。
璨曰：今日纔知罪性不在內，不在外，不在中間。
如其心然，佛法無二也。
四祖道信見璨，問曰：願和尚乞與解脫法門。
璨曰：誰縛汝？信曰：無人縛。
璨曰：何更求解脫乎？
信大悟。五祖弘忍為童子時，四祖問：上姓？
答曰：姓即有，不是時甞姓。
四祖曰：是何姓？答曰：是佛性。
四祖曰：汝無佛性耶？
答曰：自性空無，故無佛性。
六祖慧能，家貧賣柴，聞言誦金剛經，問曰：得於何人？
客曰：得於黃梅。能即去參祖。
五祖問曰：汝何來？
能曰：嶺南。祖曰：欲須何事？
能曰：唯求作佛。祖曰：嶺南人無佛性。
能曰：人有南北，佛性豈然？
祖知異人，使入碓房。
五祖一日告眾曰：各作一偈，語意相合則付衣。
法會下七百餘人，上座神秀於壁書一偈：
身是菩提樹，心如明鏡臺。
時時勤拂拭，莫使有塵埃。
眾皆誦念。能聞此偈，謂同學曰：美則美，
了未了，有偈和之。
同學皆笑。夜深，于秀偈之側書偈一首：
菩提本非樹，明鏡亦非臺。
本來無一物，何假須塵埃？
祖見此偈，師乃告曰：諸佛出世，為一大事故，
隨機大小，說有三乘。
後以正法眼藏付于迦葉，直至達磨，輪及于我。
今以法寶及所傳衣用付於汝。
師曰：法則既授，衣付何人？
祖曰：達磨初至，人未知信，所以傳衣。
今信心已熟，止於汝身，不復傳也，乃是一花開五葉。
今時有一等邪迷之人，說肝屬東方甲乙木，
心屬南方丙丁火，肺屬西方庚辛金，腎屬北方壬癸水，
脾屬中央戊己土，是一花五葉。
又有邪人，說心如華葢，肝腑五葉，是一花開五葉。
又有人說天地日月星，是一花開五葉。
又有人說眼耳鼻舌口，是一花開五葉。
皆是謬語。昔日達磨熊耳山前面壁九年，不曾開口。
今時之人臨機轉語，講經說法，念經念佛，
我能我會，有這許多話說。
不達祖意，故云熊耳山前面壁不說。
orig:: 
　　離相寂滅本來人，陰陽相合聖賢宗。
　　打成一片方成道，那知身外脫微塵。
commentary::  ^858b2

直下悟空，諸相皆無，人法雙忘，現出實相。
須菩提言：世尊，是實相者，則是非相，非相即是無相，
是故如來說名呌實相，乃是本人也。
故云：離相寂滅本來人。
陰陽相合者，眼屬東方甲乙木，耳屬南方丙丁火，
鼻屬西方庚辛金，口屬北方壬癸水，身屬中央戊己土。
老子云：耳凝運，眼含光，鼻調息，舌緘氣，身心不動。
身不動為之龍吟，心不動為之虎嘯。
龍吟則精固，虎嘯前丹成。
如來云：眼觀鼻，鼻觀心，心觀意，意觀神，
五行攢簇，四大和合。
孔子云：知止而後有定，定而后能靜，靜而后能安，
安而后能慮，慮而后能得，乃是陰陽相合。
今時有等邪人，在皮囊上做工夫，昇降陰陽氣，
上下前後，顛倒做轉，在皮脊上運轉，上至性門，
下至尾閭穴，中至背脊雙關。
尾閭穴發火，直透頂門，呌名三關九節，
又呌曹溪路，又名黃河水逆流，又名上天梯，異名多不錄。
背脊中三條路，中間直透頂門，擊破樓頭皷，
進入泥丸宮，降下明堂、#CB15179;橋、
重樓，送入丹田，與嬰兒姹女懷胎結聖。
運得轉者，却病益壽；運不轉者，成腦漏蠱脹。
久後見境成邪，或是半夜三更，由如白日，
或見圓光，或見陰神，或見陽神，或見如來，
但有見相，並是邪相。
聖賢者，有十聖三賢。
十聖即十地：歡喜地、離垢地、發光地、焰慧地、
難勝地、現前地、遠行地、不動地、善慧地、法雲地。
住四禪淨居天宮。
三賢者，初禪為初賢，即十住位：發心住、
治地住、修行住、生貴住、方便住、正心住、
不退住、童真住、法王子住、灌頂住。
二禪為中賢，即十行位：歡喜行、饒益行、
無嗔恨行、無盡行、離痴亂行、善現行、無著行、
尊重行、善法行、真實行。
三禪為上賢，即十回向位：離眾生回向、
不壞回向、等一切佛回向、至一切處無地回向、
無盡功德回向、隨順平等善根回向、等觀一切眾生回向、
真如相回向、無縛解脫回向、法界無量回向。
是故陰陽相合聖賢宗。
此十聖三賢，皆有輪迴生死，直要修到裡頭空、
外頭空，裡外相連，打成一片，無內無外，
無東無西，無南無北，無上無下，渾身是一箇清虗，
是故打成一片，方纔成道。
若要打成一片，殊非離色身之外別參一步，
你看你看，一貫清虗，故云那知身外脫微塵。
orig::  ^860a26

離相寂滅，五蘊皆空四相絕。
慧燈常不滅，雲散家家月。
佛乾坤，普照徹。大地光輝，朗朗銀世界。
雪點須彌一片白，雪點須彌一片白。
commentary::  ^860c4

直下空虗，離諸形相，故云離相寂滅。
五蘊皆空者，乃是色受想行識也。
且色者，罣碍之義。
若見境逢物，不著不思，色蘊自空也。
受者，領納之義。若遇一切聲色境界，心不領納，受蘊自空也。
想者，妄想思慮之義。
若過去不思，未來不想，現在自如，想蘊自空也。
行者，心念不停迁流之義。
若十二時中，心不外遊，念不煩亂，不被物轉，
不被境留，一念不離當處，行蘊自空也。
識者，分別親疎之義，亦乃著物之理。
若見一切境物，一無分別，一槩平等，見如不見，
識如不識，來則應之，去則不思，識見自空也。
四相者，須菩提言：世尊，我今得聞如是般若經典，
信解受持，親見如來，不足為難。
若當來世，後五百歲，不見如來，其有眾生，
得聞如此金剛經，信解受持，是人則為第一希有。
何以故？此人無我相，無人相，無眾生相，無壽者相。
無我相者，色受想行識空也；無人相者，
四大不實，終歸地水火風也；無眾生相者，
無滅生心也；無壽者相者，我身本無，豈有壽也。
四相既無，法眼明徹，自心如來，故云五蘊皆空四相絕。
若是五蘊空四相絕的人，不可間斷，時時常照，是故慧燈常不滅。
若有智慧燈照破煩惱浮雲，現出本性一輪明月，故云雲散家家月。
我的佛若得煩惱無明散現出本性，當人照破恒河沙數三千大千世界，
是故乾坤普照徹，大地光輝處處發現，
再無異色，故云大地光輝朗朗銀世界，好似雪點須彌一片白。
既是雪點須彌山王，那有三界四禪之相，即見本性光明一片白。
咦，亦如千日放大光明。
orig::  ^860c10

持經功德，真經不識。
量機大用，萬法歸一。
commentary::  ^861a16

持誦此金剛經者，功德亦如虗空不可度量。
佛呌：須菩提！若有善男子、善女人，初日分寅、
卯、辰，即三世以恒河沙等身命布施；中日分巳、
午、未，即三世復以恒河沙等身命布施；
後日分申、酉、戌，即三世亦以恒河沙等身命布施。
成、住、壞、空，分十二時。
性理中說：天劈於子，地劈於丑，人生於寅。
成劫中二十轆轤劫，每一轆轤共計一千六百八十萬年。
住劫、壞劫、空劫，亦復如是。
成、住、壞、空四相劫，每一劫分三世。
過去莊嚴劫出一千佛，見在賢劫出一千佛，未來星宿劫出一千佛。
如是無量百千萬億劫，以身布施。
若復後有人，聞此金剛經典，信心不逆，
其福勝彼，勝是三時布施。
何況書寫、受持、讀誦在心、為人解說！
一念聞經，其福勝是三時布施。
又況書寫、讀誦、為人解說！
當知此人，決定成就阿耨多羅三藐三菩提。
佛言：須菩提！以要言之，是此經有不可思議、
不可稱量、無邊功德。
如來為發大乘者說，為發最上乘者說。
若與小乘人說，決然不信。
若有人能受持、讀誦、廣為人說，是名檀波羅蜜。
如來悉知是人，悉見是人。
如來具六通，豈不知見也？
此等之人，皆得成就無上菩提，不可稱、
不可量、無有邊、不可思議功德。
如是這樣人等，則為荷擔如來阿耨多羅三藐三菩提。
大乘者，智慧廣大，善能建立一切法。
最上乘者，不見垢法可厭，不見淨法可求，
不見涅槃可證，不作度眾生心，亦不作不度眾生想，是名最上乘。
何以故？須菩提！若樂小法者，著我見、人見、
眾生見、壽者見，則於此金剛經，不能聽受讀誦，為人解說。
何名樂小法？二乘、聲聞乘，樂小果，求禪定法，
願生禪天，不發大心，不能受持讀誦此經。
須菩提！在在處處，若有此一卷金剛經，
一切世間天、人、阿修羅，所應獻花供養。
當知此處，則為是塔，皆應供敬，作禮圍繞，
以諸華香，而散其處。
此一卷金剛經，非是紙上的，要人信受。
若人口誦般若，心行般若，常行無相無著之行，
此人所在之處，如有佛塔，感得一切天人，
各持供養，作禮供敬，與佛無異，故云持經功德。
雖然如是，乃是假經。
有一卷真金剛經，在當人分上，人皆不識，故云真經不識。
若是小乘人，勸他誦紙上的；若是大乘人，
勸他誦本性上的，是故量機大用。
小乘人若誦得紙上的純熟，明得理，見得性，
也到萬法歸一；大乘人認得本性是真金剛經，
也到得萬法歸一，是故量機大用，萬法歸一。
orig:: 
　　持經功德十五圓，妙機合盡七支傳。
　　二分布施無間斷，明月海底現金蓮。
commentary::  ^861a18

持此一卷金剛經者，明得無著無相之理，
不著我、人、眾生、壽者，體得三十二相清淨行。
如此之人，由如十五夜的圓月，無有欠缺。
故云：持經功德十五圓。
此一卷金剛經的玄妙之理，合盡將來，總在七覺支上。
一名念覺支，乃是靈心不昧，一切皆空。
二名擇法覺支，乃是法無差謬，明了義經，不明不了義經。
了義經者，即勝義空，乃是真空，法空而不空是也。
不了義經者，即世俗法，有求有證，有念有住是也。
三名清淨覺支，勤修不退，一覺永覺是也。
四名喜覺支，所修正法，皆樂禪悅。
禪悅者，清淨也。五名猗覺支，除諸煩惱，所覺無覺是也。
六名定覺支，如所心定，明明了了是也。
七名捨覺支，不為世法所牽，離覺所覺是也。
是故妙機合盡七支。
傳二分布施者，說法度人，乃是法施。
布施錢財，乃是財施。
若得財法二施，由如明月海底現金蓮，
明月却在大端，金蓮却在海底，乃是月影。
如是之人，上下明月，徹打成一片。
故云：二分布施無間斷，明月海底現金蓮。
orig::  ^861c8

持經功德，福等虗空不可說。
一花開五葉，至今常不謝。
佛不生，更不滅。不短不長，無圓亦無缺。
本性常明光皎潔，本性常明光皎潔。
commentary::  ^861c44

持此一卷金剛般若波羅密經，福等虗空，難度難量。
佛呌須菩提：以要言之，是經有不可思議、
不可稱量、無邊功德，是故福等虗空不可說。
一花開五葉者，達磨是一花，傳下二祖慧可、
三祖僧璨、四祖道信、五祖弘忍、六祖慧能，
乃是五葉，故云一花開五葉。
至今常不謝者，後傳南嶽、馬祖、百丈、南泉、
鹽官、歸宗、大梅、佛光、盤山、麻谷、東寺、西堂、
第三世黃檗、長慶、太慈、平日、岸石、霜古、
靈和、安通、趙州，共有七千箇祖，直至今時清虗居士，是故至今常不謝。
我的佛不生更不滅者，這箇本來面目不生，
本來無有父母，所生不滅，本來萬劫不死。
不短不長者，本來無有相貌，有甚長短？
無缺無圓者，本來面目無有圓缺，處處放光，
處處發現，又無相貌，是故本性常明光皎潔。 ^862a2

清虗居士　屠垠　註註解鐵鋑錎第一卷
 ^862a30
