
other:: 
pin:: 大方廣佛華嚴經疏卷第一百十〔入第七十二經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△四、正顯發心本事文類。
初、發心身德。
orig::  ^916a8

時，此會中有長者女，名：寶光明。
commentary::  ^916a10

有中殊勝行，空中方便慧，皆寶光義矣。
orig::  ^916a12

與六十童女俱端正殊妙〔至〕常見諸佛求一切智。
commentary::  ^916a14

△二、正發大心。
orig::  ^916a16

時寶光明女去王不遠〔至〕隨所生處皆隨往生。
commentary::  ^916a18

同王心故。
△三、王發攝言。
orig::  ^916a20

爾時大王知此童女〔至〕令諸眾生普得滿足。
commentary::  ^916a22

△四、女讚王德，初標心淨。
orig::  ^916a24

時，寶光明女信心清淨，生大歡喜。
commentary::  ^916a26

△二、發口言五十二偈，分之為二：初、總顯王德四：
初、明王未興時損。
orig::  ^916a28

即以偈頌而讚王言： ^916a32

往昔此城邑，大王未出時〔至〕望之如曠野。
commentary::  ^916a34

△二、有二偈明王興世之益。
orig::  ^916a36

大王升寶位廣濟諸羣生〔至〕惸獨悉安隱。
commentary::  ^916a38

△三、有十偈翻損成德，即翻十惡。
orig::  ^916a40

往昔諸眾生各各相殘害〔至〕悉從因緣起。
commentary::  ^916a42

△四、有七偈明依正難思。
orig::  ^916a44

大王演妙音，聞者皆欣樂〔至〕迴向佛菩提。
commentary::  ^916a46

△二、顯王本生四：初、明先王世末。
orig::  ^916a48

王父淨光明，王母蓮華光〔至〕草樹皆枯槁。
commentary::  ^916b2

△二八偈明王興先相。
orig::  ^916b4

王生七日前先現靈瑞相〔至〕如渴飲美水。
commentary::  ^916b6

△三、有七偈正顯誕生。
orig::  ^916b8

時彼光明王眷屬無量眾〔至〕汝子應欣慶。
commentary::  ^916b10

△四、有八偈生後之益。
orig::  ^916b12

寶藏皆涌出，寶樹生妙衣〔至〕一切悉安樂。
commentary::  ^916b14

△三、展身敬
orig::  ^916b16

爾時寶光明童女〔至〕曲躬恭敬却住一面。
commentary::  ^916b18

△五、大王述讚。
orig::  ^916b20

時彼大王告童女言〔至〕亦當成就如是功德。
commentary::  ^916b22

△六、施行攝持。
orig::  ^916b24

王讚女已，以無價寶衣〔至〕如淨夜天星宿莊嚴。
commentary::  ^916b26

△二、結會古今。
orig::  ^916b28

善男子！爾時一切法音〔至〕處於種種妙法宮殿。
commentary::  ^916b30

△一、偈頌但是總相，顯己能知。
文二：初九、明能知。
orig::  ^916b32

爾時開敷一切樹華主夜神〔至〕而說頌言。 ^916b34

我有廣大眼，普見於十方〔至〕眾生度多少。
commentary::  ^916b36

△後有一偈結勸。
orig::  ^916b38

我於無量劫，修習此法門，我今為汝說，佛子汝應學。
commentary::  ^916b40

△四、謙己推勝。
orig::  ^916b42

善男子！我唯知此菩薩〔至〕能知能說彼功德行。
commentary::  ^916b44

△五指示後友。
orig::  ^916b46

善男子！此道場中〔至〕大願精進力救護一切眾生。
commentary::  ^916b48

無功用道，住大願風，普救護故。
orig::  ^916c2

汝詣彼問菩薩云何〔至〕云何修行一切佛法。
commentary::  ^916c4

△六、戀德禮辭。
orig::  ^916c6

時，善財童子頂禮其足〔至〕殷勤瞻仰，辭退而去。
commentary::  ^916c8

已下入第七十三經。 ^916c10

△八、大願精進力夜神寄不動地六：初、依教趣求。
orig::  ^916c12

爾時善財童子〔至〕救護一切眾生夜神所。
commentary::  ^916c14

略無念法，亦表無功離念故。
△二、見敬諮問。然亦含二意：若約顯說，
則自此盡偈，皆第二段，至夜神答言下，
方屬第三、授己法界。
若約密授，則此現勝用，已為授己法界，
善財發同善友心，便已得益。
義雖通二，為欲順文，且依前判。
就文分三：初、見勝用二：初、總見所依。
orig::  ^916c16

見彼夜神在大眾中〔至〕摩尼寶網彌覆其上。
commentary::  ^916c28

△二別顯身相有二十四身。
orig::  ^916c30

現日月星宿影像身〔至〕現常游虗空利益身。
commentary::  ^916c32

上十即應機攝化身。
orig::  ^916c34

現一切佛所頂禮身〔至〕現法燈普滅世暗身。
commentary::  ^916c36

此六是應法成行身。
orig::  ^916c38

現了法如幻淨智身〔至〕現本清淨法性身。
commentary::  ^916c40

並是離障契理身，多隨內德顯身差別，見身了心。 ^916c42

△二、設敬證入四：初、設敬陳禮。
orig::  ^916c44

時，善財童子見如是等〔至〕良久乃起，合掌瞻仰。
commentary::  ^916c46

△二、發增勝心。
orig::  ^916c48

於善知識生十種心〔至〕得一切佛法故。
是為十。
commentary::  ^917a2

△三、深證懸同，有三，謂標、釋、結。
今初，標。
orig::  ^917a4

發是心已，得彼夜神與諸菩薩佛剎微塵數同行。
commentary::  ^917a6

由前起同己等十心，故得同善友等行。
通論同有四義：一、人法無二，與一切法界同；
二、因果無二，與一切諸佛同；三、自他無二，
與一切菩薩同；四、染淨無二，與一切眾生同。
今云得彼夜神與諸菩薩同菩薩行，則正是第三，義兼餘三。
由見初故，則不殊餘二，方為究竟之同。
良以八地證無生理，自他相作皆無礙故。
偏此明同，故下列中有無生忍。 ^917a8

△二、列釋。
orig::  ^917a20

所謂同念心常憶念〔至〕成就如來十力智故。
commentary::  ^917a24

八十四同，各有標名釋義，文相自顯。
△三、總結。
orig::  ^917a26

時善財童子觀察大願〔至〕佛剎微塵數同菩薩行。
commentary::  ^917a28

△四、以偈慶讚三：初、有八偈頌前發增勝心。
orig::  ^917a30

既獲此已心轉清淨〔至〕一心合掌。
以偈讚曰： ^917a32

我發堅固意志求無上覺〔至〕圓滿白淨法。
commentary::  ^917a34

次第頌前十句，初之六偈各頌一句；第七偈中，
上之三句頌第七句，下句頌第八；第八偈中，
上半頌第九，下半頌第十。 ^917a36

△二、有一偈頌前深證懸同。
orig::  ^917a40

我以此等故，功德悉具足，普為諸眾生，說一切智道。
commentary::  ^917a42

△三。有一偈荷恩深重：
orig::  ^917a44

聖者為我師，與我無上法，無量無數劫，不能報其恩。
commentary::  ^917a46

△三諮問法要。
orig::  ^917a48

爾時，善財說此偈已〔至〕得阿耨多羅三藐三菩提。
commentary::  ^917b2

前來已覩解脫之用，是故不問云何修行，但直徵名。
文有三問： ^917b4

△三、授己法界。前即默授，今方言授。
於中有二：初答名問，後答發心久近。
所以不答成菩提者，有二意故：一、顯悲增，
如休捨說；二、顯久成，示居因位。
故下所救千佛尚已久成，況能救耶？
前中二：初標名。
orig::  ^917b6

夜神告言：善男子！
此解脫門，名：教化眾生令生善根。
commentary::  ^917b16

謂現身廣化，令生諸善，究竟得佛，故名為根。
△二、顯其業用。謂契理之用，故用而無涯，動寂無二。
於中有三：初、明內契理事。
orig::  ^917b18

我以成就此解脫故〔至〕性皆不實無有差別。
commentary::  ^917b24

△二、大用無涯。
orig::  ^917b26

而恒示現無量色身，所謂種種色身。
commentary::  ^917b28

約其類別。
orig::  ^917b30

非一色身。
commentary::  ^917b32

非一約一類而多，下可思準。
orig::  ^917b34

無邊色身清淨色身〔至〕現普賢菩薩像色身。
commentary::  ^917b36

略顯九十八種色身，并初後標結，即成百身。
起信等論明八地當色自在地，故此廣辨色身。 ^917b38

△三、總結深廣四：初、結所作之業。
orig::  ^917b40

念念中現如是等色相身〔至〕捨不善業住於善行。
commentary::  ^917b44

△二、結能現因。
orig::  ^917b46

善男子！當知此由大願力故〔至〕大慈力故作如是事。
commentary::  ^917b48

△三、雙結寂用無礙。
orig::  ^917c2

善男子！我入此解脫〔至〕而能示現無量色身。
commentary::  ^917c4

△四、結成深廣。
orig::  ^917c6

一一身現無量色相海〔至〕三藐三菩提得不退轉。
commentary::  ^917c8

△二、答發心久近二：初、歎深許說三：初、牒問許說。
orig::  ^917c10

善男子！如汝所問〔至〕承佛神力當為汝說。
commentary::  ^917c12

△二、歎法甚深二：初、法說。
orig::  ^917c14

善男子！菩薩智輪〔至〕如是諸劫分別顯示。
commentary::  ^917c16

上標下，釋。先正釋。
orig::  ^917c18

何以故？菩薩智論本性清淨。
commentary::  ^917c20

本性約理。
orig::  ^917c22

離一切分別網。
commentary::  ^917c24

離分別約智。
orig::  ^917c26

超一切障礙山。
commentary::  ^917c28

超障約所斷，後釋妨。
orig::  ^917c30

隨所應化而普照故。
commentary::  ^917c32

既無長短，今說長短者，為利生故。
欲長則長，顯法根深；欲短則短，顯法超勝。 ^917c34

△二、喻顯有五：初、皎日隨時喻。
orig::  ^917c36

善男子，譬如日輪無有晝夜，但出時名晝，沒時名夜。
commentary::  ^917c40

謂日體恒明，映山出沒，喻智無三世，心障見殊。
orig::  ^917c42

菩薩智輪亦復如是〔至〕言其止住前劫後劫。
commentary::  ^917c44

△二、日輪現影喻。
orig::  ^917c46

善男子！譬如日輪〔至〕而彼淨日不來至此。
commentary::  ^917c48

謂白日無來，隨處隱顯，喻智輪常寂，機見短長。
orig::  ^918a2

菩薩智輪亦復如是〔至〕現眾生前教化調伏。
commentary::  ^918a4

△三、虗舟運物喻
orig::  ^918a6

佛子！譬如船師常以大船〔至〕而度眾生無有休息。
commentary::  ^918a8

喻於菩薩無住攝生。
orig::  ^918a10

菩薩摩訶薩亦復如是〔至〕未曾分別劫數長短。
commentary::  ^918a12

△四、太虗無礙喻
orig::  ^918a14

佛子！如太虗空一切世界〔至〕盡未來劫持一切剎。
commentary::  ^918a16

喻於菩薩無功益物。
orig::  ^918a18

菩薩摩訶薩亦復如是〔至〕而無憂喜疲厭之心。
commentary::  ^918a20

△五、幻化無真喻。
orig::  ^918a22

善男子！如幻化人〔至〕憂喜生死十種之事。
commentary::  ^918a24

喻即用而寂。
orig::  ^918a26

菩薩摩訶薩亦復如是〔至〕無取無捨、無安無怖。
commentary::  ^918a28

然上諸夜神歎深，皆倣斯法喻。
△三、結承力為說。
orig::  ^918a30

佛子！菩薩智慧雖復如是〔至〕滿足大願成就諸力。
commentary::  ^918a32

△二、正答所問。先長行文三：初、善光劫中行因得法二：
初、明最初佛所修證三：初、古佛出興。
orig::  ^918a34

佛子！乃往古世過世界海〔至〕已成熟者演說正法。
commentary::  ^918a38

△二、先王治化
orig::  ^918a40

是時國王名曰勝光〔至〕調伏彼故造立囹圄。
commentary::  ^918a42

囹圄者，周之獄名。
orig::  ^918a44

枷鎖禁閉，無量眾生，於中受苦。
commentary::  ^918a46

△三、夜神修因三：初、在家本事十：初、悲救罪人，正答發心之始。
orig::  ^918a48

王有太子名為善伏〔至〕或以煙熏或被榜笞。
commentary::  ^918b4

榜、笞、捶，擊也。
orig::  ^918b6

或遭臏割。
commentary::  ^918b8

臏，謂刖足之流。
orig::  ^918b10

倮形亂髮，飢渴羸瘦〔至〕願垂寬宥，施以無畏。
commentary::  ^918b12

△二臣議非理。
orig::  ^918b14

時，王即集五百大臣，〔至〕有哀救者，罪亦至死。
commentary::  ^918b16

△三請代囚命。
orig::  ^918b18

時彼太子悲心轉切〔至〕應捨身命而#CB15072;濟之。
commentary::  ^918b20

△四、臣執令誅。
orig::  ^918b22

時諸大臣共詣王所〔至〕不責治者王之寶祚。
commentary::  ^918b24

祚，即位也。易云：聖人之大寶曰位。
orig::  ^918b26

亦不久立。王聞此言，赫然大怒，令誅太子及諸罪人。
commentary::  ^918b28

△五王后哀祈
orig::  ^918b30

王后聞之，愁憂號哭〔至〕唯願大王赦太子命。
commentary::  ^918b32

△六、王奪子志。
orig::  ^918b34

王即迴顧，語太子言：莫救罪人，若救罪人，必當殺汝。
commentary::  ^918b36

△七、太子確救
orig::  ^918b38

爾時太子為欲專求〔至〕身當受戮。
王言：隨意。
commentary::  ^918b40

△八、母請修因。
orig::  ^918b42

爾時，王后白言大王〔至〕然後治罪。
王即聽許。
commentary::  ^918b44

△九、正設施場。
orig::  ^918b46

時都城北有一大園〔至〕隨有所求，靡不周給。
commentary::  ^918b48

△十、如來親救六，初、就戮時臨。
orig::  ^918c2

經半月已，於最後日〔至〕及諸外道悉來集會。
commentary::  ^918c4

△二、如來降德。
orig::  ^918c6

時法輪音虗空燈王〔至〕一心瞻仰來入彼會。
commentary::  ^918c8

△三、敬神禮請。
orig::  ^918c10

爾時，太子及諸大眾〔至〕攝受於我處于此座。
commentary::  ^918c12

△四、就座談經。
orig::  ^918c14

以佛神力淨居諸天〔至〕令諸眾生隨類各解。
commentary::  ^918c16

普照因輪者，謂令知善惡各自有因，罪人惡因所招，太子善因當滿故。 ^918c18

△五、廣益當機。
orig::  ^918c20

時彼會中有八十那由他〔至〕免離惡趣生於天上。
commentary::  ^918c22

△六太子得法
orig::  ^918c24

善伏太子即於此時〔至〕令生善根解脫門。
大方廣佛華嚴經疏卷第一百一十
 ^918c26
