
other:: 
other:: 大佛頂如來密因修證了義諸菩薩萬行首楞嚴經要解卷第二十
other:: 唐天竺沙門般剌蜜諦譯
other:: 烏萇國沙門彌伽釋迦譯語
other:: 菩薩戒弟子前正議大夫同中書
other:: 門下平章事清河房融筆受
author:: 溫陵開元蓮寺比丘戒環解
commentary:: 
△五、識陰五：初、示陰相。
orig::  ^881a35

阿難，彼善男子修三摩地行陰盡者，諸世間性幽清擾動，
同分生機倐然隳裂沉細綱紐，補特伽羅酬業深脉感應懸絕，
於涅槃天將大明悟如雞後鳴，瞻顧東方已有精色，
六根虗靜無復馳逸，內內湛明入無所入，
深達十方十二種類受命元由，觀由執元諸類不召，
於十方界已獲其同，精色不沉發現幽祕，此則名為識陰區宇。
commentary::  ^881a37

通敘行滅識現也。
行為世間遷流之體性，擾動生機之綱紐，
補特酬業之深脉，能隱晦性天，馳逸六根，
汩擾內湛，為浮根塵，究竟樞穴，故行陰盡者，
生機綱紐，倐然隳裂，補特深脉，感應懸絕，
而性天將大明悟，六根無復馳逸，以不馳逸，
故內內湛明，以無樞穴，故入無所入，反動而靜，
深之又深，故曰內內也。
涅槃性天，為五陰所覆，昏如長夜，前三陰盡，
如雞初鳴，雖為曙兆，猶沉二陰，精色未分，
此行陰盡，如雞後鳴，唯餘一陰，故將大明悟也。
受命元由識陰也。
以行滅識現，故深達，無樞穴，故可觀，無遷流，
故可執，無生機，故不召，遂了十方依正，
皆識所變，故已獲其同，性天精色，雖未明徹，
而幽祕之相，已漸發現，此識陰之相也。
orig::  ^881b6

若於群召已獲，同中消磨，六門合開，成就見聞，
通鄰互用，清淨十方世界及與身心，如吠瑠璃，
內外明徹，名識陰盡，是人則能超越命濁。
觀其所由，罔象虗無，顛倒妄想以為其本。
commentary::  ^881b32

群召同中，即十二類之命元識陰也。
若於此中，以定慧力，消磨六門，使根合而不分，
界開而不隔，則見聞圓通，六根互用。
由是外之世界，內之身心，無復留礙，此識陰盡之相也。
性本一真，由塵隔越，性用之間，同異失准，名為命。
濁為識陰之體，故識盡則超之。
識乃妄覺影明，元無自體，由顛倒起，故名罔象，虗無顛倒妄想。 ^881b40

△二、明狂解十一、立真常因成外道
orig::  ^881c4

阿難當知，是善男子窮諸行空，於識還元已滅生滅，
而於寂滅精妙未圓，能令己身根隔合開，
亦與十方諸類通覺，覺知通#CB04474;能入圓元。
若於所歸立真常因生勝解者，是人則墮因所因執，
娑毗迦羅所歸冥諦成其伴侶，迷佛菩提亡失知見，
是名第一立所得心成所歸果，違遠圓通，
背涅槃城，生外道種。
commentary::  ^881c8

識由行流，故行空則還元。
既空行陰，故已滅。
生滅尚依識元，故寂滅未圓。
而能漸破識陰，消磨六門，故已六。
知根#CB04474;合無隔，諸類覺性通融不二，故能入圓元。
圓元即融根隔通諸類之識元也。
若以此為真所歸地，而立為真因，則墮因所因執。
葢真因非所，有所皆妄。
娑毗外道認阿賴耶識未形之前，冥然初相，
為所歸真因，正同此也。
以心有所得，果有所歸，即因即果，皆墮所妄，
所以違圓通，背涅槃也。
今之行人，於真性中輙起識心，計因果，
生見解，有所得，有所歸者，皆則得於識元，歸於冥諦而已。 ^881c20

△二、計我生彼成徧圓。
orig::  ^881c40

阿難，又善男子窮諸行空已滅生滅，而於寂滅精妙未圓。
若於所歸覽為自體，盡虗空界十二類內所有眾生，
皆我身中一類流出生勝解者，是人則墮能非能執，
摩醯首羅現無邊身成其伴侶，迷佛菩提亡失知見，
是名第二立能為心成能事果，違遠圓通背涅槃城，生大慢天我徧圓種。
commentary::  ^881c42

執識元為自體，而謂一切眾生自此流出，
遂執我能生彼，而實不能，故曰能非能。
執摩醯首羅，即色頂魔王也。
妄計我能現起無邊眾生，亦能非能類也。
能為心能事果者，計我能為彼依，能成彼事也。
大慢天，即摩醯也。
不能謂能，故名大慢也。
徧圓者，計我體圓遍空界也。 ^882a6

△三、計彼生我成倒圓種。
orig::  ^882a16

又，善男子！窮諸行空已滅生滅，而於寂滅精妙未圓。
若於所歸有所歸依，自疑身心從彼流出，
十方虗空咸其生起，即於都起所宣流地，作真常身無生滅解。
在生滅中早計常住，既惑不生亦迷生滅。
安住沉迷生勝解者，是人則墮常非常執，
計自在天成其伴侶，迷佛菩提亡失知見。
是名第二立因依心，成妄計果，違遠圓通，
背涅槃城，生倒圓種。
commentary::  ^882a18

以識元為所依，故疑彼能生我及一切法，
遂計生起流出之處，為真常無生之體。
此則在生滅中妄計常住，既惑真不生性，
又迷現生滅法，以非常為常，故名常非常執也。
既計彼能生我，即與計自在天能生一切者同矣。
由依識元妄計常住，故曰立因依心，成妄計果。
前計我圓生物，此計彼圓生我，故名倒圓。 ^882a32

△四、計物有情成倒知。
orig::  ^882a44

又善男子窮諸行空，已滅生滅，而於寂滅精妙未圓。
若於所知知徧圓故，因知立解，十方草木皆稱有情，與人無異。
草木為人，人死還成十方草樹。
無擇徧知生勝解者，是人則墮知無知執。
婆吒霰尼執一切覺成其伴侶，迷佛菩提，亡失知見。
是名第四計圓知心成虗謬果，違遠圓通，
背涅槃城，生倒知種。
commentary::  ^882a46

所知，即所觀識陰也。
謂識有知，而一切法由知變起。
因計知體，圓遍諸法，遂立異解。
謂無情徧皆有知，無所揀擇，故曰無擇遍知。
此以無知為知，故名知無知。
執，婆吒、霰尼二外道也。
執一切覺，謂執一切有知也。
此謬計圓知以為因心，則果終謬矣。
以無知為知，是倒知也。 ^882b10

△五崇水事火成顛化
orig::  ^882b20

又，善男子！窮諸行空，已滅生滅，而於寂滅精妙未圓。
若於圓融根互用中已得隨順，便於圓化一切發生，
求火光明，樂水清淨，愛風周流，觀塵成就，各各崇事。
以此群塵發作本因，立常住解，是人則墮生無生執。
諸迦葉波并婆羅門，勤心役身，事火崇水，
求出生死，成其伴侶，迷佛菩提，亡失知見。
是名第五計著崇事。
迷心從物，立妄求因，求妄冀果，違遠圓通，
背涅槃城，生顛化種。
commentary::  ^882b22

識陰盡者，消磨六門，諸根互用，今此未盡，則纔得隨順而已。
因隨圓互，於是計一切法皆能圓化，發生勝果，
謂火能顯發光明，乃至塵能成就器界，
遂則邪求邪觀，而勤心崇事，執為能生勝果，
而實不能，故名生無生執，即三迦葉諸外道之儔也。
即迷真心，從物求冀，則因果皆妄，顛倒化理，名顛化種。 ^882b38

△六、計永滅依成斷滅。
orig::  ^882c2

又，善男子！窮諸行空，已滅生滅，而於寂滅精妙未圓。
若於圓明計明中虗，非滅群化，以永滅依為所歸依，
生勝解者，是人則墮歸無歸執無想天中。
諸舜若多，成其伴侶，迷佛菩提，亡失知見。
是名第六圓虗無心，成空亡果，違遠圓通，
背涅槃城，生斷滅種。
commentary::  ^882c4

觀理不諦，誤墮虗無，故於圓明性中，計皆空虗，
於是絕滅群化，歸於永滅，而不知其非，名歸無歸。
執舜若多，此云空，言無想舜若，即執斷空外道也。
以執斷空，故圓虗無為因心，成空亡之斷果。
永滅依，即外道涅槃也。 ^882c14

△七、貪常固身成妄延。
orig::  ^882c22

又善男子窮諸行空，已滅生滅，而於寂滅精妙未圓。
若於圓常固身常住，同於精圓長不傾逝生勝解者，是人則墮貪非貪執。
諸阿斯陀求長命者成其伴侶，迷佛菩提，亡失知見。
是名第七執著命元，立固妄因，趣長勞果，
違遠圓通，背涅槃城，生妄延種。
commentary::  ^882c24

依識陰觀圓常，執識元為圓精，遂欲固保其身，與之並存。
妄貪堅久，不知其非，名貪非貪執。
阿斯陀，此云無比，即長壽仙也。
彼雖延長，終歸壞滅。
今此欲固妄身，以求常住，則空長勞耳，妄延耳。 ^882c34

△八、留欲固命成天魔
orig::  ^882c40

又，善男子！窮諸行空已滅生滅，而於寂滅精妙未圓，
觀命互通却留塵勞，恐其消盡，便於此際坐蓮華宮，
廣化七珍多增寶媛，恣縱其心生勝解者，
是人則墮真無真執，吒枳迦羅成其伴侶，
迷佛菩提亡失知見，是名第八發邪思因，
立熾塵果違遠圓通，背涅槃城生天魔種。
commentary::  ^882c44

以識陰為命元，而互通三際。
識陰若盡，我命亦盡，誰證真常？
故便於定中化諸欲境，以留塵勞，不令銷盡也。
依此邪思，欲證真常，而不知其非，名真非真。
執吒枳迦羅，能化欲境自娛，即欲頂自在天類也。
因其邪思，感生天魔，唯恣塵欲，名熾塵果。
媛，美女也。 ^883a8

△九、證滅自休成纏空。
orig::  ^883a18

又善男子窮諸行空，已滅生滅，而於寂滅精妙未圓，
於命明中分別精麤，疏決真偽，因果相酬，
唯求感應，背清淨道，所謂見苦、斷集、證滅、
修道，居滅已休，更不前進生勝解者，是人則墮定性聲聞，
諸無聞僧增上慢者成其伴侶，迷佛菩提，亡失知見。
是名第九圓精應心，成趣寂果，違遠圓通，
背涅槃城，生纏空種。
commentary::  ^883a20

命明者，因窮識陰，深明眾生受命元由也。
以生滅由識，精麤由業，故依四諦分別決擇，
以苦集為麤偽，以滅道為精真，於是專修道因，
求感滅果，以少為足，故居滅即休，斯特定性聲聞上慢之儔也。
此則圓精應為因心，成趣寂之小果。
精應者，即決擇麤業，唯求精應，證於偏真，纏空趣寂而已。 ^883a32

△十、存覺立證成不化圓。
orig::  ^883a42

又善男子窮諸行空，已滅生滅，而於寂滅精妙未圓。
若於圓融清淨覺明，發研深妙，即立涅槃，
而不前進生勝解者，是人則墮定性辟支，諸緣獨倫。
不迴心者，成其伴侶，迷佛菩提，亡失知見。
是名第十圓覺#CB04474;心，成湛明果。
違遠圓通，背涅槃城，生覺圓明，不化圓種。
commentary::  ^883a46

融淨覺明，即識精也。
雖無惑習，圓融清淨，而未離於識，故名覺明。
若以此為深妙，立為果證，則定性緣覺獨覺而已。
此則圓覺#CB04474;為因心，成湛明之滯果爾。
覺#CB04474;，如心精通#CB04474;，
覺知通#CB04474;之#CB04474;，
謂僅與正覺通#CB04474;，而不前進也。
湛明，即圓融覺明也。
所覺止於圓明識精，而定性不迴，故名覺圓明，不化圓種也。
上陳五十魔境，皆是識情，錯解邪悟，未得正見者，
擬心動念，皆墮其中。
雖證緣覺辟支，猶為迷佛菩提，亡失知見。
所以覺皇苦口垂慈，勦心辯析，欲人之不迷不失也。
然則如之何而可得耶？
當於五十位類，審諦觀察，覺已，心念不墮其中，斯得矣。 ^883b8

△三、結勸深防。
orig::  ^883b28

阿難！如是十種禪那，中途成狂因依迷惑，
於未足中生滿足證，皆是識陰用心交互故生斯位。
眾生頑迷不自忖量，逢此現前各以所愛，
先習迷心而自休息，將為畢竟所歸寧地，
自言滿足無上菩提，大妄語成外道邪魔，
所感業終墮無間獄，聲聞緣覺不成增進。
commentary::  ^883b32

窮道失趣，故中途成狂，轉遭枝歧。
曰：因依迷惑，所愛先習，即邪傳謬解也。
祕為真得，遂即休心，將為畢竟所歸寧地，適足自誤。
故邪魔依之，終墮惡道；二乘依之，不成增進，最宜深防也。 ^883b42

△四、敕令弘宣
orig::  ^883b48

汝等存心秉如來道，將此法門於我滅後傳示末世，
普令眾生覺了斯義，無令見魔自作沈孽，
保綏哀救消息邪緣，令其身心入佛知見，從始成就不遭歧路。
commentary::  ^883c2

邪見錯解，為妖為孽，顛蹶身心，謂之見魔。
心為內韄，見宜外鍵，故前防心魔，此防見魔，則助道之要盡矣。 ^883c8

△五、勉令究竟
orig::  ^883c12

如是法門，先過去世恒沙劫中微塵如來，乘此心開得無上道。
識陰若盡則汝現，則諸根互用，從互用中能入菩薩金剛乾慧，
圓明精心於中發化，如淨琉璃內含寶月。
如是乃超十信、十住、十行、十迴向、四加行心，
菩薩所行金剛十地等覺圓明，入於如來妙莊嚴海，圓滿菩提歸無所得。
commentary::  ^883c14

先聖乘此心開得道，後學固宜勉究也。
識盡則消磨六門，故諸根互用。
從互用中入金剛慧，發圓明心，即心開事也。
直超信等，入如來海，歸無所得，即得道事也。
金剛乾慧為等覺後心，十信諸位為進修漸次。
此能直超不歷者，諸位進修為治惑習，
今識盡無習，故能超之。
等覺圓明，歸無所得者，自初乾慧修至等覺，
未為圓明，猶有所得，為識未盡也。
至獲金剛心，破盡細識，乃能圓明入妙覺海，
歸無所得，此真修之盡道也。
妙莊嚴海者，統眾德，合異流，不嚴而嚴，無證而證之果海也。
前稱首楞萬行為妙莊嚴路，則趍此而已。 ^883c26

△三、總結。
orig::  ^883c46

此是過去先佛世尊奢摩他中毗婆舍那，
覺明分析微細魔事，魔境現前，汝能諳識，
心垢洗除，不落邪見，陰魔消滅，天魔摧碎，
大力鬼神褫魄逃逝，魑魅魍魎無復出生，
直至菩提無諸少乏下劣增進，於大涅槃心不迷悶。
若諸末世愚鈍眾生，未識禪那，不知說法，
樂修三昧，汝恐同邪，一心勸令持我佛頂陀羅尼呪。
若未能誦，寫於禪堂，或帶身上，一切諸魔所不能動。
汝當恭欽十方如來，究竟修進，最後垂範。
commentary::  ^883c48

總結五陰辨魔之意，使知深防也。
奢摩他中毗婆舍那者，即定之慧也。
魔境皆因覺明而現，所謂覺明分#CB00701;，
即分析覺明，此西天文勢也。
褫，猶喪也。 ^884a16

△二、請益詳盡二：初、阿難請益。
orig::  ^884a20

阿難即從座起，聞佛示誨，頂禮欽奉，憶持無失。
於大眾中，重復白佛：如佛所言，五陰相中，
五種虗妄，為本想心。
我等平常，未蒙如來微細開示。
又此五陰，為併消除？
為次第盡？如是五重，詣何為界？
唯願如來，發宣大慈，為此大眾，清明心目，
以為末世一切眾生，作將來眼。
commentary::  ^884a24

△二、佛與詳盡三：初、總敘妄本。
orig::  ^884a36

佛告阿難：精真妄明本覺圓淨，非留死生及諸塵垢乃至虗空，
皆因妄想之所生起。
斯元本覺妙明真精，妄以發生諸器世間，如演若多迷頭認影。
commentary::  ^884a38

生死妄業，塵垢妄緣，真淨性中，既無所留，
全因妄起，猶如迷頭。
則五陰相中，五妄為本，從可知也。
orig::  ^884a44

妄元無因，於妄想中立因緣性，迷因緣者稱為自然。
彼虗空性猶實幻生，因緣、自然皆是眾生妄心計度。
阿難，知妄所起，說妄因緣；若妄元無，說妄因緣元無所有，何況不知推自然者？
commentary::  ^884a48

明妄無因，不容計度也。
知妄所起，可說因緣；不知所起，因緣何有？
況推自然，得非妄計耶？
orig::  ^884b8

是故如來與汝發明五陰本因同是妄想。
commentary::  ^884b12

△二、別答所問三。
一、答五陰妄本五。
一、色本堅固。
orig::  ^884b14

汝體先因父母想生，汝心非想則不能來想中傳命。
如我先言：心想酢味，口中涎生；心想登高，足心酸起。
懸崖不有酢物未來，汝體必非虗妄通倫，口水如何因談酢出？
是故當知，汝現色身名為堅固第一妄想。
commentary::  ^884b16

想為虗妄影像，欲愛深脉，遺體自想愛流出，故曰體因父母想生。
陰心乘想愛冥求，故曰心於想中傳命。
酢梅等說，以驗體因妄結，故與妄理相應。
若非妄倫，則妄不能感也。
體因想生，心因想起，命因想傳，諸想交固，
以成色陰，故名堅固妄想。 ^884b24

△二、受本虗明
orig::  ^884b32

即此所說臨高想心，能令汝形真受酸澀，
由因受生能動色體，汝今現前順益違損二現驅馳，名為虗明第二妄想。
commentary::  ^884b36

臨高空想而酸澀真受，違順皆妄而損益現馳，
則受陰無體，虗有所明，故名虗明妄想。 ^884b42

△三、想本融通
orig::  ^884b44

由汝念慮，使汝色身，身非念倫，汝身何因？
隨念所使，種種取像，心生形取，與念相應。
寤即想心，寐為諸夢，則汝想念，搖動妄情，名為融通第三妄想。
commentary::  ^884b48

念慮，虗情也。色身，實質也。
虗實不倫而能相使者，由想而融也。
心生虗像，形取實物，心形異用而能相應者，由想而通也。
至於寤寐搖變，使心隨境，使境隨心，皆融通妄想也。 ^884c6

△四行本幽隱。
orig::  ^884c12

化理不住，運運密移，甲長髮生，氣消容皺，
日夜相代，曾無覺悟。
阿難！此若非汝，云何體遷？
如必是真，汝何無覺？
則汝諸行念念不停，名為幽隱第四妄想。
commentary::  ^884c14

初標行陰幽隱之相；阿難下，牒辨虗妄之理而結成。 ^884c20

△五、識本罔象。
orig::  ^884c22

又汝精明湛不搖處，名恒常者，於身不出見聞覺知。
commentary::  ^884c24

精湛不搖，指識體也。
見聞覺知，指識用也。
非真常而執常，曰名恒常者。
orig::  ^884c26

若實精真不容習妄，何因汝等曾於昔年覩一奇物，
經歷年歲憶忘俱無，於後忽然覆覩前異，
記憶宛然曾不遺失，則此精了湛不搖中，念念受熏有何籌算？
阿難當知，此湛非真，如急流水望如恬靜，流急不見非是無流。
若非想元寧受妄習？
非汝六根互用開合，此之妄想無時得滅。
commentary::  ^884c30

精真不容妄習，今能藏昔，宛不遺失，即妄習也。
則湛雖不搖，而念念受熏，其容妄多矣。
當知湛非真湛，特幽潛不覺耳。
故譬急流之水，幽潛流注，不可測知。
此真憶想之元，容妄之體也。
直須破盡識陰，消磨六門，使妄習無寄，然後可滅也。
orig::  ^884c42

故汝現在見聞覺知中串習幾，則湛了內罔象虗，無第五顛倒微細精想。
commentary::  ^885a4

上皆標敘，至此結顯也。
串，常習也。幾，微也。
精明湛識，為六用常習之本，故見覺幾微，斯即湛識。
罔象潛於見覺之中，故名中串。
習幾似無曰罔，以有曰象，其體精微，故名罔象。
虗，無顛倒精想。 ^885a8

△二、答五陰邊際。
orig::  ^885a14

阿難，是五受陰，五妄想成。
汝今欲知因界淺深，唯色與空是色邊際，
唯觸及離是受邊際，唯記與忘是想邊際，
唯滅與生是行邊際，湛入合湛歸識邊際。
commentary::  ^885a18

五受陰亦曰五取蘊，由一念迷妄，受此取此，以自蔽藏也。
言因界者，本無有界，由妄相因也。
故色不自色，因空有色，故成色邊際。
乃至滅不自滅，因生有滅，故成行邊際。
識稱湛了，而湛不自湛，因行不流逸，性入元澄，
而合乎湛了，成識邊際。 ^885a24

△三、答陰滅次第。
orig::  ^885a32

此五陰元，重疊生起。
生因識有，滅從色除。
理則頓悟，乘悟併消。
事非頓除，因次第盡。
我已示汝，劫波巾結。
何所不明，再此詢問。
commentary::  ^885a36

識譬則劫波巾也，色譬則最後結也。
結依巾有，故生因識起；解因次第，故滅從色除。
五陰生起，從細至麤，由迷智有識，乃至由受有色也。
滅則從麤至細，必破色而後受現，乃至破行而後識現也。
理則頓悟，乘悟併消者，知巾本無，結亦不有也。
事非頓除，因次第盡者，中根頓悟，必假漸修也。
若因悟忘修，則有解無行，執理迷事，適墮偏邪，終非正修真三摩地。 ^885a42

△三、結勸弘宣。
orig::  ^885b8

汝應將此妄想根元，心得開通，傳示將來末法之中諸修行者，
令識虗妄，深厭自生，知有涅槃，不戀三界。
commentary::  ^885b10

令以此義，自覺覺他，永斷妄元，齊歸正果也。
other:: 
## 三流通分

commentary:: 
△三、流通分二：一、顯勝勸持。
orig::  ^885b14

阿難，若復有人徧滿十方所有虗空盈滿七寶，
持以奉上微塵諸佛，承事供養心無虗度。
於意云何？是人以此施佛因緣得福多不？
阿難答言：虗空無盡，珍寶無邊。
昔有眾生施佛七錢，捨身猶獲轉輪王位，
況復現前虗空既窮，佛土充徧皆施珍寶，
窮劫思議尚不能及，是福云何更有邊際？
佛告阿難：諸佛如來語無虗妄。
若復有人身具四重、十波羅夷，瞬息即經此方、
他方、阿鼻地獄，乃至窮盡十方無間靡不經歷，
能以一念將此法門於末劫中開示未學，
是人罪障應念消滅，變其所受地獄苦因成安樂國，
得福超越前之施人萬倍、千倍、千萬億倍，如是乃至算數譬喻所不能及。
commentary::  ^885b18

寶施有竭，福止一身；法施不窮，利沾無際。
故不唯獲福，兼滅重罪。
波羅夷，即十重也。
以法示人，能消劇報，變苦為樂，如此其勝者，
使人因之明心見性，脫粘復湛，解六亡一，
破陰褫魔，不歷僧祇，成寶王果故也。
彼既如是，則此消劇報，猶淺近言耳，誠將與彼同證也。
orig::  ^885b42

阿難！若有眾生能誦此經、能持此呪，如我廣說窮劫不盡，
依我教言如教行道，直成菩提無復魔業。
commentary::  ^885c6

上勸流通，此勸誦持。
△二、聽眾欣奉。
orig::  ^885c10

佛說此經已，比丘、比丘尼、優婆塞、優婆夷，
一切世間天、人、阿脩羅，及諸他方菩薩、
二乘、聖仙童子，并初發心大力鬼神，皆大歡喜，作禮而去。
commentary::  ^885c12

皆在會聽眾也。聖仙童子，即天仙類也。
大力鬼神，諸護法者，隨所證量，皆得法喜也。
大佛頂如來密因修證了義諸菩薩萬行首楞嚴經要解卷第二十
〔終〕
w:: 音切
note:: 秉 ^885c18

〔音丙。〕歧
〔音祇。〕媛
〔于願切。〕霰
〔蘇見切。〕褫
〔敕爾切。〕串
〔古患切。〕 #CB04474;
〔音泯。〕
xu:: 
# No. 270-B
No. 270-B ^885c32

首楞嚴經者，乃釋迦如來之骨髓也。
其言曰：當知虗空生汝心內，猶如片雲點太清裏。
汝等一人發真歸源，此十方空悉皆消殞。
又云：無漏真淨，云何是中更容他物？
若能轉物，即同如來。
陳隋間，天台智者聞五印土有此經，日夜焚香，
西向頂禮，願早至中國，續佛壽命，開人天眼。
逮唐神龍初，方達南海。
訓釋者數家，唯長水子璿師疏及蘇臺元約師鈔盛行於世。
然文義浩博，學者泛其波瀾，益昧源本，疲於披覽。
溫陵寶勝戒環禪師，少達妙理，深悟大乘，而首楞嚴尤謂得意。
甞欲誘中止之徒徑登寶所，乃為要解，
鈎深索隱，續斷截繁，錯節盤根，#CB15210;#CB15210;遊刃，
言約義豐，詞暢理詣。
披其解則見其經，文理昭然，如指諸掌。
惜乎未及流通，而禪師委蛻泗州。
長老行璿久從之游，深念刻意，乃為募緣鏤板，以廣其傳。
嗚呼！誰無是佛？誰無是經？
鬬沒額珠，醉迷衣寶。
學者苟能依要解以明經，洞真經而見性，
則妙湛總持，王首楞嚴，萬行不從人得也。
乃知寶勝之切老婆心，泗州之飾畫蛇足，不徒然矣。 ^885c39

建炎己酉中秋後五日，住湖山萬安比丘行儀謹跋
 ^886a30
