
other:: 
pin:: 大方廣佛華嚴經疏卷第八十六〔入第五十三經卷末〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△三、有三十門答前十行三十句問。
古德分三：初六門明大志曠遠行，次九門明定慧業用行，後十五門明德備成滿行。
然約圓融，此意非無。
今不壞次，亦次第顯十行中行。
第一行有三門，次二、三行各一，第四行二門，
第五行六門，次四行各二門。
第十行中自有九門，至文當知。 ^849c13

所以用門多少者，檀度在初故具三戒，
忍通世間故唯一定，慧尊勝故有多門，
智中既多故般若中略，餘次勝故但用二門。
又此十行雖約十度而義多含，是故文中或就十度明義，或就行名以釋。
今初，三門歡喜行中之行，即分為三：初、
明力持五：初、總標。
orig::  ^849c23

佛子！菩薩摩訶薩有十種力持。
commentary::  ^849c35

此含總、別。總者，以是十行之首，依此十事加持建立能起諸行，
故度世經名十建立。
別即局在歡喜行中，凡所布施皆為修習諸佛本所修行等，
故是建立行意。 ^849c37

△二徵數。
orig::  ^849c43

何等為十？
commentary::  ^849c45

△三、列釋。
orig::  ^850a2

所謂佛力持、法力持、眾生力持。
commentary::  ^850a4

上三三寶即境界持，眾生即僧寶，菩薩之僧即眾生世間，故餘七行持。
orig::  ^850a6

業力持。
commentary::  ^850a10

悲所作業故。
orig::  ^850a12

行力持。
commentary::  ^850a14

正起行故。
orig::  ^850a16

願力持。
commentary::  ^850a18

願持行故。
orig::  ^850a20

境界力持。
commentary::  ^850a22

有悲智境，行方成故。
orig::  ^850a24

時力持。
commentary::  ^850a26

時，即起行之時。
orig::  ^850a28

善力持，智力持。
commentary::  ^850a30

上二福智，然第十地大盡分中有十一持，
於第四位加煩惱持，故論判行持中初二逆行，
彼約應化不斷所以加之，今但約為行本故無煩惱。
彼有供養持及劫持，無境界持及善力持，
此以第八時中攝劫，彼以行攝此善力，依境起供故並無異。
餘名並同，具如彼釋。 ^850a32

既數名不同，案名以釋，此無僧寶，有教化眾生，亦未爽通理。 ^850a42

上辨陀羅尼，即總持文義；次云受持，即領納受行；
今云力持，即是加持、任持，故不相濫。 ^850a44

△四、結數。
orig::  ^850a48

是為十。
commentary::  ^850b2

△五、顯修益。
orig::  ^850b4

若諸菩薩安住此法，則於一切法得無上自在力持。
commentary::  ^850b6

此下入第五十四經。 ^850b8

△二、大欣慰五：初、標。
orig::  ^850b10

佛子！菩薩摩訶薩有十種大欣慰。
commentary::  ^850b12

正辨歡喜行義，彼但見乞者來倍復歡喜，
今則知由施故見佛供佛等心大歡喜，初行多同歡喜地。 ^850b14

△二徵
orig::  ^850b18

何等為十？
commentary::  ^850b20

△三、釋五：初、事佛供佛對。
orig::  ^850b22

所謂諸菩薩發如是心〔至〕如是思惟心大欣慰。
commentary::  ^850b24

△二、聞法近友對。
orig::  ^850b26

復作是念我於諸佛所〔至〕如是思惟，心大欣慰。
commentary::  ^850b28

△三二，利行成對。
orig::  ^850b30

復作是念我於往昔〔至〕如是思惟，心大欣慰。
commentary::  ^850b32

△四、嚴土化生對。
orig::  ^850b34

又作是念十方所有〔至〕如是思惟心大欣慰。
commentary::  ^850b36

△五難見能見難成能成對。
orig::  ^850b38

菩薩摩訶薩復作是念〔至〕如是思惟心大欣慰。
commentary::  ^850b40

△四、結。
orig::  ^850b42

佛子！是為菩薩摩訶薩十種大欣慰。
commentary::  ^850b44

△五勸。
orig::  ^850b46

若諸菩薩安住此法，則得無上成正覺智慧大欣慰。
commentary::  ^850b48

△三、深入佛法三：初、標。
orig::  ^850c2

佛子！菩薩摩訶薩有十種深入佛法。
commentary::  ^850c4

上經意明預欣當成，此中辨其現能證了，即前法施之行。
故彼文云：我當盡學諸佛所學，證一切智，
知一切法，為眾生說。 ^850c6

△二徵
orig::  ^850c10

何等為十？
commentary::  ^850c12

△三、釋。
orig::  ^850c14

所謂：
commentary::  ^850c16

前六有入字，後四以知字為初，證入、了知二文影顯。
於中，初四入器世間。
orig::  ^850c18

入過去世一切世界〔至〕入現在世世界數。
commentary::  ^850c22

數，謂多少。
orig::  ^850c24

世界行
commentary::  ^850c26

行謂剎因。
orig::  ^850c28

世界說。
commentary::  ^850c30

說謂彼彼果中說法。
orig::  ^850c32

世界清淨。
commentary::  ^850c34

清淨謂剎體，此是通體。
上三別明，下一總顯。
orig::  ^850c36

入一切世界種種生。
commentary::  ^850c38

種種性即，染淨等殊，斯即別體。
orig::  ^850c40

入一切眾生種種業報；入一切菩薩種種行。
commentary::  ^850c42

上二入眾生世間，後四入智正覺世間。
orig::  ^850c44

知過去一切佛次第〔至〕國土眾會說法調伏。
commentary::  ^850c46

上三入三世佛，下一入法。
orig::  ^850c48

知世間法、聲聞法、獨覺法、菩薩法、如來法。
commentary::  ^851a2

知差別，五乘。
orig::  ^851a4

雖知諸法皆無分別，而說種種法。
commentary::  ^851a6

明權實雙行，以性不壞相故。
雖無分別而說種種，此中分別即是差別。
故晉經云：雖諸法無一無異，而說一異。
orig::  ^851a8

悉入法界，無所入故。
commentary::  ^851a14

釋成上義，謂悉入法界故無差別，無所入故而說種種。
何者？若別有一入處，則入時失本相，不得說種種。
以當法自虗，名入法界；無別可入，則不壞種種矣。
上則辨知，此下明說。
orig::  ^851a16

如其法說，無所取著。
commentary::  ^851a24

夫說法者，當如法說。
法既權實雙融，說亦即說無著。 ^851a26

△四、結。
orig::  ^851a28

是為十。
commentary::  ^851a30

△五勸。
orig::  ^851a32

若諸菩薩安住此法〔至〕菩提大智慧甚深性。
commentary::  ^851a34

△二、有一門明饒益位中行五：初、標。
orig::  ^851a36

佛子！菩薩摩訶薩有十種依止，菩薩依此行菩薩行。
commentary::  ^851a38

上明證入，今託良緣，徧依此十，方能饒益，非但依戒。
況戒有攝善，何所不具？ ^851a40

△二徵
orig::  ^851a42

何等為十？
commentary::  ^851a44

△三、釋。
orig::  ^851a46

所謂依止供養一切〔至〕依止一切佛菩提行菩薩行。
commentary::  ^851a48

△四、結。
orig::  ^851b2

是為十。
commentary::  ^851b4

△五勸。
orig::  ^851b6

菩薩依此行菩薩行。
commentary::  ^851b8

△三、有一門即無違逆位中行五：初、標。
orig::  ^851b10

佛子！菩薩摩訶薩有十種發無畏心。
commentary::  ^851b12

由依菩薩止善，則能於十難作能作，難忍能忍，為發無畏心。 ^851b14

△二徵
orig::  ^851b16

何等為十？
commentary::  ^851b18

△三、釋。
orig::  ^851b20

所謂：滅一切障礙業，發無畏心。
commentary::  ^851b22

障礙難滅。
orig::  ^851b24

於佛滅後，護持正法，發無畏心。
commentary::  ^851b26

遺法難護。
orig::  ^851b28

降伏一切魔，發無畏心。
commentary::  ^851b30

惡魔難降。
orig::  ^851b32

不惜身命，發無畏心。
commentary::  ^851b34

身命難捨。
orig::  ^851b36

摧破一切，外道邪論，發無畏心。
commentary::  ^851b38

外道難摧。
orig::  ^851b40

令一切眾生歡喜，發無畏心。
commentary::  ^851b42

物心難稱。
orig::  ^851b44

令一切眾會，皆悉歡喜，發無畏心。
commentary::  ^851b46

大眾難喜。
orig::  ^851b48

調伏一切天、龍、夜叉〔至〕摩睺羅伽發無畏心。
commentary::  ^851c2

八部難調。
orig::  ^851c4

離二乘地，入甚深法，發無畏心。
commentary::  ^851c6

下乘難離。
orig::  ^851c8

於不可說不可說劫行菩薩行，心無疲厭，發無畏心。
commentary::  ^851c10

上行難修，於此十難皆無所畏，豈畏眾生相惱害耶？ ^851c12

△四、結。
orig::  ^851c14

是為十。
commentary::  ^851c16

△五勸。
orig::  ^851c18

若諸菩薩安住此法，則得如來無上大智無所畏心。
commentary::  ^851c20

△四、有二門明無屈撓位中之行。
初、被甲行無疑惑心四：初、標。
orig::  ^851c22

佛子！菩薩摩訶薩〔至〕於一切佛法心無疑惑。
commentary::  ^851c26

此門由前於難無懼，故於十所作決志無疑，
即被甲精進中行後門，攝善利樂精進徧在二門。 ^851c28

△二徵
orig::  ^851c30

何等為十？
commentary::  ^851c34

△三、釋十：初、十度攝生。
orig::  ^851c36

所謂菩薩摩訶薩發如是心〔至〕是為第一發無疑心。
commentary::  ^851c38

初則正明，次顯無疑，三反顯失，四結次第，下九準例。 ^851c40

△二事供佛
orig::  ^851c42

菩薩摩訶薩又作是念〔至〕是為第二發無疑心。
commentary::  ^851c44

△三、光明嚴剎。
orig::  ^851c46

菩薩摩訶薩又作是念〔至〕是為第三發無疑心。
commentary::  ^851c48

△四、長時調熟。
orig::  ^852a2

菩薩摩訶薩又作是念〔至〕是為第四發無疑心。
commentary::  ^852a4

△五、具一切智。
orig::  ^852a6

菩薩摩訶薩又作是念〔至〕是為第五發無疑心。
commentary::  ^852a8

△六作世明燈。
orig::  ^852a10

菩薩摩訶薩又作是念〔至〕是為第六發無疑心。
commentary::  ^852a12

△七、說法開悟。
orig::  ^852a14

菩薩摩訶薩又作是念〔至〕是為第七發無疑心。
commentary::  ^852a16

△八、滅障成佛。
orig::  ^852a18

菩薩摩訶薩又作是念〔至〕是為第八發無疑心。
commentary::  ^852a20

△九、離妄自覺。
orig::  ^852a22

菩薩摩訶薩又作是念〔至〕是為第九發無疑心。
commentary::  ^852a24

△十、決成菩提。
orig::  ^852a26

菩薩摩訶薩又作是念〔至〕是為第十發無疑心。
commentary::  ^852a28

於此十事，發誓要期，故名被甲。
△四勸。
orig::  ^852a30

若諸菩薩安住此法，則於一切佛法心無所疑。
commentary::  ^852a32

△二、攝善行不可思議五：初、標。
orig::  ^852a34

佛子！菩薩摩訶薩有十種不可思議。
commentary::  ^852a36

即所攝之善，由決志無疑，故所為難測。
△二徵
orig::  ^852a38

何等為十？
commentary::  ^852a40

△三、釋。初三單約善根願智稱性，名不思議。
orig::  ^852a42

所謂一切善根不可思議〔至〕一切法如幻不可思議。
commentary::  ^852a44

△二、餘七權實雙運故不思議。
於中分二：初四約行，後三約智。
智約內明，行就外相。
今初。
orig::  ^852a46

發菩提心，修菩薩行，善根不失，無所分別，不可思議。
commentary::  ^852b2

涉有而一道清淨。
orig::  ^852b4

雖深入一切法亦不取滅度〔至〕不可思議。
commentary::  ^852b6

悟空而萬行沸騰。
orig::  ^852b8

修菩薩道而示現降神〔至〕救護眾生不可思議。
commentary::  ^852b10

修因而八相果成。
orig::  ^852b12

雖能示現如來十力〔至〕教化眾生不可思議。
commentary::  ^852b14

現果而大用不捨，皆難思也。
△二、後三約智。文三：初、約二諦相即。
orig::  ^852b16

知一切法。
commentary::  ^852b20

八中十句勒為五對：一、境，二、心，三、通一切，
四、約修起，五、即名言。
亦即五法：一、相，二、妄想，三、如如，四、正智，
五、名。 ^852b22

然各有二意：一、直就法體，無相是真，相即是俗，常互相即。
下四例然。二、約迷悟。
五、對大同小異。
orig::  ^852b26

無相是相。
commentary::  ^852b32

迷如無相，以成於相。
orig::  ^852b34

相是無相。
commentary::  ^852b36

悟相無相，即是如如。
orig::  ^852b38

無分別是分別。
commentary::  ^852b40

迷於正智無分別，即成妄想分別。
orig::  ^852b42

分別是無分別。
commentary::  ^852b44

悟妄分別，即正智無分別。
orig::  ^852b46

非有是有。
commentary::  ^852b48

了如非有，真有如如。
orig::  ^852c2

有是非有。
commentary::  ^852c4

若執有如，則非如有。
orig::  ^852c6

無作是作。
commentary::  ^852c8

智若無作，是作正智。
orig::  ^852c10

作是無作。
commentary::  ^852c12

若有所作，非作正智。
orig::  ^852c14

非說是說。
commentary::  ^852c16

知名非說，是真說名。
orig::  ^852c18

說是非說。
commentary::  ^852c20

謂名有說，非是說名。
orig::  ^852c22

不可思議。
commentary::  ^852c24

△二、約三事融而不融。
orig::  ^852c26

知心與菩提等，知菩提與心等，心及菩提與眾生等。
commentary::  ^852c28

九中初融三事，即心、佛、眾生皆無差別。
如覺林偈：
orig::  ^852c30

亦不生心顛倒、想顛倒、見顛倒。
commentary::  ^852c32

顯離融相，名為不融。
orig::  ^852c34

不可思議。
commentary::  ^852c36

△三、權實即而不即三句。
初、明盡而不盡。
orig::  ^852c38

於念念中入滅盡定〔至〕亦不盡有漏善根。
commentary::  ^852c40

此約時斷以明體用。
△二、無而不無。
orig::  ^852c42

雖知一切法無漏，而知漏盡，亦知漏滅。
commentary::  ^852c44

此將法性對斷，以明體用。
二句雖殊，俱是權實雙行。 ^852c46

△三、即而不即二：初、正明。
orig::  ^852c48

雖知佛法即世間法〔至〕不於世間法中分別佛法。
commentary::  ^853a2

△二、釋成上義。
orig::  ^853a4

一切諸法悉入法界，無所入故。
commentary::  ^853a6

悉入法界故說相即，無所入故。
不應世中分別佛法等，謂以當法自虗故名相即，非世間中有法可得。
下重釋云：
orig::  ^853a8

知一切法皆無二。
commentary::  ^853a14

不得二中互求。
orig::  ^853a16

無變易故。
commentary::  ^853a18

亦非世法作，彼佛法思之。
orig::  ^853a20

是為第十不可思議。
commentary::  ^853a22

△四、結。
orig::  ^853a24

佛子！是為菩薩摩訶薩十種不可思議。
commentary::  ^853a26

△五勸。
orig::  ^853a28

若諸菩薩安住其中〔至〕諸佛無上不思議法。
commentary::  ^853a30

△五、有六門明無癡亂中行。
於中有三：初二門即無癡之行，次二門明無亂之行，後二門雙明二門引生功德。
雖癡亂有通，今從別說。
又此三段即是三禪：初即饒益有情禪，
二即正法樂住禪，三即引生功德禪。
今初，分二：初門不愚巧密之言五：初標。
orig::  ^853a32

佛子！菩薩摩訶薩有十種巧密語。
commentary::  ^853a42

前既明內行，今辨外言。
彼行文云：以正念故，善解世間一切言說，能持出世諸法言說等。
皆言密語者，汎明有五：一、說深密法故，如出現品名如來密藏等。
二、一言說一切法故，上云如來於一語言中等，
亦如仙陀四實、九義瞿聲等。
三、近而不聞，如身子在座；遠而無隔，如目連尋聲等。
四、言近意遠，如說三乘為究竟等；言遠意近，
如說寒時得火名涅槃等，亦名隱實說權。
五、以異言說異法，如覺不堅為堅固等。 ^853a44

△二徵
orig::  ^853b12

何等為十？
commentary::  ^853b14

△三、釋。
orig::  ^853b16

所謂於一切佛經中巧密語。
commentary::  ^853b18

初一具五，以是總故，一切教故。
orig::  ^853b20

於一切受生處巧密語〔至〕現成等正覺巧密語。
commentary::  ^853b22

此二含二意，謂示而謂實故，即第四意。
此二皆是深密之法，即第一意。
orig::  ^853b24

於一切眾生業報巧密語〔至〕同一成就巧密語。
commentary::  ^853b28

餘通前二，或並兼五，可以意得。
△四、結。
orig::  ^853b30

是為十。
commentary::  ^853b32

△五勸。
orig::  ^853b34

若諸菩薩安住其中，則得如來無上善巧微密語。
commentary::  ^853b36

△二、不愚善巧之智。
文五：初、標。
orig::  ^853b38

佛子！菩薩摩訶薩有十種巧分別智。
commentary::  ^853b40

外言既密，內智又巧，故於利生無有癡闇。
故彼文云：菩薩於善知識所聽聞正法，所謂甚深法等。
文義多同。 ^853b42

△二徵
orig::  ^853b46

何等為十？
commentary::  ^853b48

△三、釋。
orig::  ^853c2

所謂入一切剎巧分別智〔至〕入一切佛法巧分別智。
commentary::  ^853c4

△四、結。
orig::  ^853c6

是為十。
commentary::  ^853c8

△五勸。
orig::  ^853c10

若諸菩薩安住其中〔至〕無上善巧分別諸法智。
commentary::  ^853c12

△二、正法樂住禪，即無亂行，二門皆是定體。
初門明入三昧顯處等不同五：初、標。
orig::  ^853c14

佛子！菩薩摩訶薩有十種入三昧。
commentary::  ^853c18

彼文云：善入一切諸禪定門。
此中明十皆通一切。 ^853c20

△二徵
orig::  ^853c22

何等為十？
commentary::  ^853c24

△三、釋。
orig::  ^853c26

所謂：
commentary::  ^853c28

通辨。緣斯十境，入定不同；別則十門，緣境各異。
orig::  ^853c30

於一切世界入三昧〔至〕住一切劫入三。
commentary::  ^853c32

上五一重之事，下五涉入圓融。
orig::  ^853c34

從三昧起現不思議身〔至〕無有休息入三昧。
commentary::  ^853c36

九十皆即一而多，故彼行云：一念中得無數三昧。
但從多分，對前後說，判為定體，非無其用。 ^853c38

△四、結。
orig::  ^853c40

是為十。
commentary::  ^853c42

△五勸。
orig::  ^853c44

若諸菩薩安住其中〔至〕諸佛無上善巧三昧法。
commentary::  ^853c46

△二、明徧入則解類皆徧五：初、標。
orig::  ^853c48

佛子！菩薩摩訶薩有十種徧入。
commentary::  ^854a2

亦猶小乘說十徧處，即令三昧漸更增廣。
△二徵
orig::  ^854a4

何等為十？
commentary::  ^854a6

△三、釋。
orig::  ^854a8

所謂眾生徧入〔至〕一切如來種種供養徧入。
commentary::  ^854a10

前明一切如眾生身，謂童子身等，雖能一切身入，而不必一時。
今此隨入一類，皆徧一切，如海慧初來，一切皆水等。 ^854a12

△四、結。
orig::  ^854a16

是為十。
commentary::  ^854a18

△五勸。
orig::  ^854a20

若諸菩薩安住其中，則得如來無上大智，徧入法。
commentary::  ^854a22

△三、有二門明引生功德禪。
初門明作用無礙，故稱解脫五：初、標。
orig::  ^854a24

佛子！菩薩摩訶薩有十種解脫門。
commentary::  ^854a28

即不思議解脫，梵云毗木叉，此云勝解脫，
謂殊勝作用，亦由依禪成八解脫。 ^854a30

△二徵
orig::  ^854a32

何等為十？
commentary::  ^854a34

△三、釋。
orig::  ^854a36

所謂一身周徧一切世界〔至〕游戲神通解脫門。
commentary::  ^854a38

△四、結。
orig::  ^854a40

是為十。
commentary::  ^854a42

△五勸。
orig::  ^854a44

若諸菩薩安住其中，則得如來無上解脫門。
commentary::  ^854a46

△二、於境無壅故曰神通五：初、標。
orig::  ^854a48

佛子！菩薩摩訶薩有十種神通。
commentary::  ^854b2

如依四禪，引六通用。
△二徵
orig::  ^854b4

何等為十？
commentary::  ^854b6

△三、釋。
orig::  ^854b8

所謂憶念宿命方便智通〔至〕無有障礙方便智通。
commentary::  ^854b10

此十若以六攝，前四可知，次五神境。
orig::  ^854b12

隨眾生心現不思議〔至〕不可說變化身方便智通。
commentary::  ^854b14

後一漏盡，成菩提故。
orig::  ^854b16

隨不思議眾生心〔至〕三藐三菩提方便智通。
commentary::  ^854b18

約位不同，與十通小異。
△四、結。
orig::  ^854b20

是為十。
commentary::  ^854b22

△五勸。
orig::  ^854b24

若諸菩薩安住其中〔至〕種種示現令其修學。
commentary::  ^854b26

△六、有二門明善現位中行。
初門正明行體五：初、標。
orig::  ^854b28

佛子！菩薩摩訶薩有十種明。
commentary::  ^854b32

正顯行體即是般若，故曰智明。
然皆權實無礙之智，故稱善巧。
非如十度，唯約根本，但約增微，分成五行。 ^854b34

△二徵
orig::  ^854b38

何等為十？
commentary::  ^854b40

△三、釋。二、前七單約一智，分三：初、三約所化。
orig::  ^854b42

所謂知一切眾生業報〔至〕皆如金剛善巧智明。
commentary::  ^854b44

先事次理，後即事歸理。
△次三，約能化。
orig::  ^854b46

能以無量微妙音聲〔至〕或不受生善巧智明。
commentary::  ^854b48

亦初約事，次句約理，後即事歸理。
△三、離能所想會歸般若。
orig::  ^854c2

捨離一切，想受境界，善巧智明。
commentary::  ^854c6

念想觀，除不受境界，為入理善巧故。
△二、後有三句辨雙行三：初、明無說之說，
無成之成，善巧智明。
orig::  ^854c8

知一切法非相非無相〔至〕於無量劫分別演說。
commentary::  ^854c12

謂雙非照寂，離於言道，而能差別照事。
有說：非相遣相，非無遣無，一性遣多，無性遣有，即性相俱寂。
orig::  ^854c14

住於法界成阿耨多羅三藐三菩提善巧智明。
commentary::  ^854c18

無成之成，法界之體實無所成，照斯法界即說成佛。 ^854c20

△二、明無生起生智明。
文三：初、正明無緣之緣，兼顯無化之化。
於中二：初、明無緣。
orig::  ^854c22

菩薩摩訶薩知一切眾生〔至〕了達受生不可得故。
commentary::  ^854c26

謂眾生真心稱理，不可得故。
若無於緣，即無所化。 ^854c28

△二、明真心隨緣不壞。
緣起則亦有所化。
於中二：初、知所化。
文有三節：初、有八句別知緣相。
orig::  ^854c30

而知因。
commentary::  ^854c34

謂無明等。
orig::  ^854c36

知緣。
commentary::  ^854c38

緣謂業行。
orig::  ^854c40

知事
commentary::  ^854c42

即：識、名色等。
orig::  ^854c44

知境界。
commentary::  ^854c46

即觸受塵境。
orig::  ^854c48

知行
commentary::  ^855a2

即：現在受、取、有。
orig::  ^855a4

知生
commentary::  ^855a6

即生支。
orig::  ^855a8

知滅。
commentary::  ^855a10

即老死。
orig::  ^855a12

知言說。
commentary::  ^855a14

總是隨俗緣生，不離三世故。
△二、有十二句六對通知染淨迷悟。
orig::  ^855a16

知迷惑知離迷惑〔至〕知生死知涅槃。
commentary::  ^855a20

迷理則倒惑雜染，悟皆反此。
orig::  ^855a22

知可得，知不可得；知執著，知無執著。
commentary::  ^855a24

隨俗，則俱可得。第一義中，二俱叵得：得、
非得約理，著、非著約智。 ^855a26

△三、明知心行
orig::  ^855a28

知住知動。
commentary::  ^855a30

住謂本性，動謂客塵。
orig::  ^855a32

知去知還。
commentary::  ^855a34

隨客塵則去而莫歸，見本性則還源反本。
orig::  ^855a36

知起知不起。
commentary::  ^855a38

有還有去，皆是起心。
還住兩亡，寂然不起。
orig::  ^855a40

知失壞，知出離。
commentary::  ^855a42

起則諸善失壞，不起則出離蓋纏。
orig::  ^855a44

知成熟。
commentary::  ^855a46

觸境寂知，是為成熟。
上通物我，後知根機，唯約自說。
orig::  ^855a48

知諸根，知調伏。
commentary::  ^855b4

根謂六根，不為境牽，即是調伏。
△二、結雙行。
orig::  ^855b6

隨其所應種種教化，未曾忘失菩薩所行。
commentary::  ^855b8

謂智隨曲化，不失無行。
△二、徵釋。
orig::  ^855b10

何以故菩薩但為利益眾生〔至〕不違一切世間所作。
commentary::  ^855b12

所以爾者，為物發心故。
△三、結名。
orig::  ^855b14

是多緣起善巧智明。
commentary::  ^855b16

△三、平等教化智明三：初、明實不礙權。
orig::  ^855b18

菩薩摩訶薩於佛無著〔至〕其心廣大等法界故。
commentary::  ^855b20

△二、明權不礙實。
orig::  ^855b22

知種種說法知眾生數〔至〕不可傾動當成正覺。
commentary::  ^855b24

△三、結名。
orig::  ^855b26

於生死海，平等濟渡，一切眾生，善巧智明。
commentary::  ^855b28

△四、結數。
orig::  ^855b30

是為十。
commentary::  ^855b32

△五勸修。
orig::  ^855b34

若諸菩薩安住其中，則得如來無上大善巧智明。
commentary::  ^855b36

△二、明離智障解脫五：初、標。
orig::  ^855b38

佛子！菩薩摩訶薩有十種解脫。
commentary::  ^855b40

脫二障故，梵云毗木底，此云解脫，與前不同。
△二徵
orig::  ^855b42

何等為十？
commentary::  ^855b46

△三、釋。
orig::  ^855b48

所謂煩惱解脫、邪見解脫。
commentary::  ^855c2

此二，煩惱障。
orig::  ^855c4

諸取解脫。
commentary::  ^855c6

業障，取增為業故。
orig::  ^855c8

蘊處界解脫。
commentary::  ^855c10

報障。上四脫凡三障，下六脫智障。
orig::  ^855c12

超二乘解脫。
commentary::  ^855c14

此一，揀劣。
orig::  ^855c16

無生法忍解脫〔至〕悉能了知一切三世解脫。
commentary::  ^855c18

餘皆顯勝。
△四、結。
orig::  ^855c20

是為十。
commentary::  ^855c22

△五勸。
orig::  ^855c24

若諸菩薩安住此法〔至〕教化成熟一切眾生。
commentary::  ^855c26

△七、有二門明無著位中行：初門明游處縱情，
後門明棲止適悅，皆通二利權實方便而無所著。
今初五：初、標。
orig::  ^855c28

佛子！菩薩摩訶薩有十種園林。
commentary::  ^855c34

△二徵
orig::  ^855c36

何等為十？
commentary::  ^855c38

△三、釋。
orig::  ^855c40

所謂生死是菩薩園林〔至〕盡虗空一切世界故。
commentary::  ^855c42

△四、結。
orig::  ^855c44

是為十。
commentary::  ^855c46

△五勸。
orig::  ^855c48

若諸菩薩安住此法〔至〕無上離憂惱大安樂行。
commentary::  ^856a2

△二、棲止適悅五：初、標。
orig::  ^856a4

佛子！菩薩摩訶薩有十種宮殿。
commentary::  ^856a6

△二徵
orig::  ^856a8

何等為十？
commentary::  ^856a10

△三、釋。
orig::  ^856a12

所謂菩提心是菩薩宮殿〔至〕作一切法王自在事故。
commentary::  ^856a14

四梵住者，即四無量，亦色因故。
故度世云：修四梵行：慈、悲、喜、捨。
餘九可知。 ^856a16

△四、結。
orig::  ^856a18

是為十。
commentary::  ^856a20

△五勸。
orig::  ^856a22

若諸菩薩安住其中〔至〕於一世間神力自在。
commentary::  ^856a24

△八、有二門明難得位中行。
初門內心願、樂願，即行體五：初、標。
orig::  ^856a26

佛子！菩薩摩訶薩有十種所樂。
commentary::  ^856a30

既處宮殿，則情欣勝樂故。
△二徵
orig::  ^856a32

何等為十？
commentary::  ^856a34

△三、釋。
orig::  ^856a36

所謂樂正念心不散亂故〔至〕摧滅一切異道法。
commentary::  ^856a38

△四、結。
orig::  ^856a40

是為十。
commentary::  ^856a42

△五勸。
orig::  ^856a44

若諸菩薩安住此法，則得一切諸佛如來無上法樂。
commentary::  ^856a46

△三、外德莊嚴五：初、標。
orig::  ^856a48

佛子！菩薩摩訶薩有十種莊嚴。
commentary::  ^856b2

具以眾德莊嚴願故。
△二徵
orig::  ^856b4

何等為十？
commentary::  ^856b6

△三、釋。
orig::  ^856b8

所謂力莊嚴不可壞故〔至〕求一切智無退轉故。
commentary::  ^856b10

△四、結。
orig::  ^856b12

是為十。
commentary::  ^856b14

△五勸。
orig::  ^856b16

若諸菩薩安住此法，則得如來一切無上法莊嚴。
commentary::  ^856b18

△九、有二門明善法位中行：初門明外緣不動，後門明內心不捨。
又此明心堅，後明深入，皆是力義。
今初，分五：初標。
orig::  ^856b20

佛子！菩薩摩訶薩發十種不動心。
commentary::  ^856b26

△二徵
orig::  ^856b28

何等為十？
commentary::  ^856b30

△三、釋。
orig::  ^856b32

所謂於一切所有悉皆能捨〔至〕亦無退轉不動心。
commentary::  ^856b34

十中，二及第九是思擇力，餘皆修習力。
第八句中有十一信：
orig::  ^856b36

成就有根信。
commentary::  ^856b40

生佛果故。
orig::  ^856b42

無濁信。
commentary::  ^856b44

不雜，不信濁故。
orig::  ^856b46

清淨信。
commentary::  ^856b48

淨無煩惱故。
orig::  ^856c2

極清淨信。
commentary::  ^856c4

無細念故。
orig::  ^856c6

離垢信。
commentary::  ^856c8

離所知垢故。
orig::  ^856c10

明徹信。
commentary::  ^856c12

徹事源故。
orig::  ^856c14

恭敬供養，一切佛信。
commentary::  ^856c16

向果位故。
orig::  ^856c18

不退轉信。
commentary::  ^856c20

自分堅故。
orig::  ^856c22

不可盡信。
commentary::  ^856c24

德無盡故。
orig::  ^856c26

無能壞信。
commentary::  ^856c28

緣下動故。
orig::  ^856c30

大歡喜踊躍信。
commentary::  ^856c32

證真如故。
orig::  ^856c34

不動心成就出生一切智〔至〕信受不謗不動心。
commentary::  ^856c36

△四、結。
orig::  ^856c38

是為十。
commentary::  ^856c40

△五勸。
orig::  ^856c42

若諸菩薩安住此法，則得無上一切智不動心。
commentary::  ^856c44

△二、內心不捨五：初、標。
orig::  ^856c46

佛子！菩薩摩訶薩有十種不捨深大心。
commentary::  ^856c48

由不動故，能窮理事，理深事廣，故云深大。
△二徵
orig::  ^857a2

何等為十？
commentary::  ^857a4

△三、釋。
orig::  ^857a6

所謂不捨成滿一切佛〔至〕集一切諸佛法深大心。
commentary::  ^857a8

△四、結。
orig::  ^857a10

是為十。
commentary::  ^857a12

△五勸。
orig::  ^857a14

若諸菩薩安住其中，則能不捨一切佛法。
大方廣佛華嚴經疏卷第八十六
 ^857a16
