
other:: 禪宗頌古聯珠通集卷第十六
collector:: 宋池州報恩光孝禪寺沙門法應　集元紹興天衣萬壽禪寺沙門普會續集
祖師機緣
other:: 
## 六祖下第四世之二(南嶽下前第三世之二)
六祖下第四世之二〔南嶽下前第三世之二〕 ^568a29

【增收】洪州黃蘗希運禪師〔嗣百丈〕初遊天台逢一僧。
與之言咲如舊相識。
熟視之目光射人。
乃偕行屬#CB00589;水暴漲。
捐笠植杖而止。其僧率師同渡。
師曰。兄要渡自渡。
彼即褰衣躡波。若履平地。
回顧曰。渡來渡來。
師曰。咄這自了漢。
吾早知當斫汝脛。
其僧歎曰。真大乘法器。
我所不及。言訖不見。
　頌曰。 ^568a33

道人猛利難親近。
漾笠中流驗作家。
憶昔高人何處去。
夜深和月過平沙。
〔虛堂愚〕。 ^568b2

前溪綠漲雨初晴。
浮笠波心掌樣平。
伎倆由來祇如此。
放教急急奔前程。
〔石溪月〕。 ^568b6

【增收】黃蘗一日在鹽官殿上禮佛次。
時唐宣宗為沙彌。
問曰。不著佛求。不著法求。
不著僧求長老禮拜當何所求。
師曰。不著佛求。不著法求。
不著僧求。常禮如是事。
彌曰。用禮何為。師便掌。
彌曰。太麤生。師曰。
這裏是甚麼所在說麤說細。
隨後又掌。　頌曰。 ^568b10

象王蹴踏師子嚬呻。
奇哉三掌分付著人。
大唐扶得真天子。
不動干戈致太平。
〔枯禪鏡〕。 ^568b22

黃金殿上顯全機。
爭似揚眉瞬目時。
三度爪牙親弄處。
干戈中立太平基。
〔東山源〕。 ^568b26

曾施三掌觸君王。
佛法何曾有寸長。
麤行沙門封斷際。
至今無地著慚惶。
〔北海心〕。 ^568b30

大機之用誰擔荷。
斷際孤風不可追。
濟北少年曾未委。
風光太子已先知。
〔石溪月〕。 ^568b34

從門入者不是家珍。
攔腮便掌重賞分明。
前際後際獨見太平。
寶劒拂開龍體現。
直至如今六國清。。 ^568b38

膝下黃金貴。掌中天地寬。
風雲欣際會。四海盡濤寒。
〔西巖惠〕。 ^568b44

轟雷掣電奮全機。
正是潛龍熟睡時。
忽地夢回春恨斷。
曉風吹雨過前溪。
〔閑極雲〕。 ^568b48

【增收】黃蘗一日辭南泉。
泉門送。提起師笠曰。
長老身材沒量大。
笠子太小生。師曰。
雖然如此大千世界總在裏許。
泉曰。王老師聻。師戴笠便行。
　頌曰。 ^568c4

相見錦江頭。相携上酒樓。
會醫還少病。知分不多愁。
〔龍門遠〕。 ^568c12

黃蘗因裴相國鎮宛陵。
建大禪苑。請師說法以師酷愛舊山。
還以黃蘗名之。公一日拓一尊佛於師前跪曰。
請師安名。師召曰。
裴休。公應諾。師曰。
與汝安名竟。公禮拜。
　頌曰。 ^568c16

師前跪托請安名。
驀地當鋒喚一聲。
不是裴公誰敢應。
直教聾瞽也開聽。
〔汾陽昭〕。 ^568c24

裴相當時忘却名。
被人喚著又惺惺。
不知未具胞胎日。
誰敢塗糊此性靈。
〔佛印元〕。 ^568c28

五彩粧來掌上擎。
老胡剛為立虗名。
君今欲得超諸祖。
須向金剛頂上行。
〔保寧勇〕。 ^568c32

不是心兮不是佛。
黃蘗喚出是何物。
裴公從此認虗名。
天下衲僧跳不出。
〔草堂清〕。 ^568c36

捧來前面請安名。
黃蘗高高喚一聲。
剖出從前真面目。
從茲佐得國風清。
〔楚安方〕。 ^568c40

【續收】裴公悟處絕譊訛。
尺水能翻萬丈波。
霹#CB15439;機中反活眼。
鋒#CB15221;句裏罷干戈。
峯頭路暫經過濃。
綠萬枝紅一點。動人春色不須多。
〔湛堂深〕。 ^568c44

名正字亦正。形端影必端。
呼來并諾去。驢屎雜旃檀。
〔西巖惠〕。 ^569a2

土木形骸權號佛。
呼來喚去強名誰。
要知箇裏難安立。
相國須當大姓裴。
〔閑極雲〕。 ^569a6

黃蘗云。汝等盡是噇酒糟漢。
還知大唐國內無禪師麼。
時有僧問。諸方聚眾。
為甚麼却道無禪師師曰。
不道無禪。祇是無師。
　頌曰。 ^569a10

凜凜威風不自誇。
端居寰海定龍蛇。
大中天子曾輕觸。
三度親遭弄爪牙。
〔雪竇顯〕。 ^569a16

無師充塞大唐國。
噇酒糟漢會不得。
竹寺閒過春已深。
落花亂點莓苔色。
〔佛慧泉〕。 ^569a20

大唐國裏無禪師。
與君携手歸家裏。
拋鈎本欲釣鯤鯨。
誰知釣得跛鼈子。
〔白雲端〕。 ^569a24

黃蘗山中明示眾。
大唐國裏暗藏身。
袈裟一角猶拖地。
誰是藂林有眼人。
〔佛鑑懃〕。 ^569a28

大唐國裏無禪師。
不許會兮祇許知。
著肉汗衫如脫了。
方知棒喝誑愚癡。
〔龍門遠〕。 ^569a32

大唐國裏無禪師。
禮拜歸堂更不疑。
堪咲河陽新婦子。
不如臨濟小廝兒。
〔鼓山珪〕。 ^569a36

身上著衣方免寒。
口邊說食終不飽。
大唐國裏老婆禪。
今日為君注破了。
〔徑山杲〕。 ^569a40

【續收】象外橫該宇宙身。
聖凡極盡不容塵。
衲僧意氣合如此。
當場誰是奪標人。
〔雪竇宗〕。 ^569a44

有禪無師真可咲。
大唐國裏何處討。
可憐多少路行人。
噇却酒糟隨路倒。
〔懶菴樞〕。 ^569a48

荊棘林中宣妙義。
蒺藜園裏放毫光。
千言萬語無人會。
又逐流鸎過短墻。
〔慧通旦〕。 ^569b4

義從親處斷。貧向富邊休。
腰纏十萬貫。騎鶴上揚州。
〔或菴體〕。 ^569b8

大冶烹金豈一途。
無星秤子定錙銖。
祗這無師成漏逗。
扁舟已過洞庭湖。
〔退菴奇〕。 ^569b12

鬼門貼卦鬼猶驚。
又見毛頭掃帚星。
若得過關公驗正。
夜深把手御街行。
〔中菴空〕。 ^569b16

國內無師眼最高。
分明拈起七星刀。
衲僧皮下如無血。
未免依前噇酒糟。
〔咦菴鑒〕。 ^569b20

洞門無鑰。劒閣崔嵬。
風露高寒。且非人世是則是。
天上人間知幾。幾者僧一問不將來。
黃蘗通身是泥水。
〔運菴巖〕。 ^569b24

大唐國裏無禪師。
獨弄單提見也無。
茫茫宇宙人無數。
幾箇男兒是丈夫。
〔月林觀〕。 ^569b30

大唐國裏無禪師。
噇酒糟漢難解注。
只是無師苦口禪。
天下無如黃蘗苦。
〔朴翁銛〕。 ^569b34

【增收】黃蘗在百丈開田歸。
丈問。運闍黎開田不易。
師云。隨眾作務。丈云。
有煩道用。師云。爭敢辭勞。
丈云。開得多少田地。
師將鋤築地三下。
丈便喝。師掩耳而去。
　頌曰。 ^569b38

相見言談理不虧。
等閒轉面便相揮。
畢竟水須朝海去。
到頭雲定覔山歸。
〔龍門遠〕。 ^569b46

【增收】杭州大慈山寰中禪師〔嗣百丈〕上堂曰。
山僧不解答話。祇能識病。
時有僧出。師便歸方丈　法眼云。
眾中喚作病。在目前不識　玄覺云。
且道大慈識病不識病。
此僧出來。是病不是病。
每日行住不可總是病。
若言不是病。出來又作麼生。
　頌曰。 ^569c2

輕如毫末重如山。
地角天涯去復還。
黃葉殞時風骨露。
水邊依舊石斕斑。
〔虗堂愚〕。 ^569c14

【增收】大慈一日因趙州問。
般若以何為體。師曰。
般若以何為體。州大咲而出。
明日州掃地次。師曰。
般若以何為體。州置帚拊掌大咲。
師便歸方丈。　頌曰。 ^569c18

以何為體呵呵咲。
推倒當頭陷虎機。
鳥帶香從花裏出。
龍含雨向洞中歸。
〔心聞賁〕。 ^569c26

【增收】台州平田普岸禪師〔嗣百丈〕師一日訪茂源。
源纔起迎。師把住曰。
開口即失閉口即喪。
去此二途請師別道。
源以手掩鼻。師放開曰。
一步較易兩步較難。
源曰。著甚死急。師曰。
若非和尚。不免諸方檢點。
　頌曰。 ^569c30

主山高與案山低。
幾見雲開又合時。
彷彿暮樓堪對處。
兩峯相峙絕高低。
〔絕像鑒〕。 ^569c40

廝擈欣逢是對頭。
拳來踢去兩相酬。
中間手面交加處。
鶻眼鷹睛莫可求。
〔竹屋簡〕。 ^569c44

【增收】平田見僧來便打。
僧近前把住拄杖。
師曰。適來造次。僧奪棒却打師。
師曰。作家作家。僧禮拜。
師近前作攙勢。僧呵呵大咲拂袖出去。
師曰。草賊大敗。　頌曰。 ^569c48

祖令初行亦可觀。
從他互換太無端。
幸然打著其間漢。
草賊終來識不難。
〔本覺一〕。 ^570a8

湖南長沙景岑招賢禪師〔嗣南泉〕師一日遊山歸。
首座問。和尚甚處去來。
師曰。遊山來座曰到甚麼處。
師曰。始從芳草去。
又逐落花回。座曰。
大似春意。師曰。也勝秋露滴芙蕖。
　頌曰。 ^570a12

天地絕纖埃。何人眼不開。
始隨芳草去。又逐落花回。
羸鶴翹寒木。狂猿嘯古臺。
長沙無限意〔咄　雪竇顯〕。 ^570a20

拂拂山香滿路飛。
野花零落草離披。
春風無限深深意。
不得黃鸎說向誰。
〔上方益〕。 ^570a24

獨步曾無語。逢人口便開。
始隨芳草去。又逐落花回。
薄霧篩紅日。輕烟襯綠苔。
若將詩句會。埋沒法王才。
〔佛鑑懃〕。 ^570a28

【續收】無事携笻閒縱步。
堂中首座問何來。
潛奇掩勝皆窮盡。
不謾遊山空往回。
〔本覺一〕。 ^570a34

落花芳草如鋪錦。
滿目春光人畫圖。
門外相逢親切處。
也勝秋露滴芙蕖。
〔圓悟勤〕。 ^570a38

芳草織茵迎步綠。
落花鋪錦拂衣香。
歸來說似諸禪子。
蕩蕩風光遶畫梁　□□□。 ^570a42

【增收】長沙因僧問。
如何是上上人行履處。
師曰。如死人眼曰上上人相見時如何。
師曰。如死人手。　頌曰。 ^570a46

死人眼死人手。金烏飛玉兔走。
直截根源取之左右。
張翁醉倒官街。元是李翁喫私酒。
〔印空叟〕。 ^570b4

【增收】長沙因僧問。
了即業障本來空。
未了應須還宿債。
只如二祖是了不了。
師曰空。又問雲門。
門曰確。　頌曰。 ^570b8

長沙空雲門確。信手拈非造作。
離心意識參出聖凡路學。
纔有絲毫騰蛇遶脚。
〔大溈秀〕。 ^570b14

【增收】長沙一日遣僧問同參會和尚曰。
和尚見南泉後如何。
會默然。僧曰。和尚未見南泉已前作麼生。
會曰。不可更別有也。
僧回舉似師。師示偈曰。
百尺竿頭不動人。
雖然得入未為真。
百尺竿頭須進步。
十方世界是全身。
僧便問。祇如百尺竿頭如何進步。
師曰朗州山澧州水。
曰不會。師曰。四海五湖皇化裏。
　頌曰。 ^570b18

玉人夢破一聲雞。
轉#CB04865;生涯色色齊。
有信風雷催出蟄。
無言桃李自成蹊。
及時及節力耕犁。
誰怕春疇沒膝泥。
〔天童覺〕。 ^570b32

朗州山澧州水。四海五湖皇化裏。
百尺竿頭進步時。
築著磕著自家底。
老長沙也希有。好路不行草裏走踏著南山鼈鼻蛇。
驚起面南看北斗。
〔佛鑑懃〕。 ^570b38

一句舉揚宗旨事。
法堂上草亦須荒。
回頭却說人間話。
大地山河常放光。
光未明無有佛。三條椽下好商量。
岑大蟲岑大蟲澧州水朗州峯。
〔蒙菴岳〕。 ^570b44

長沙因張拙秀才看千佛名經問師曰。
百千諸佛但見其名。
未審居何國土。還化物也無。
師曰。黃鶴樓崔顥題後。
秀才還曾題也未。
曰未曾。師曰。得閒題取一篇。
　頌曰。 ^570c2

黃鶴樓前法戰時。
百千諸佛竪降旗。
渠無國土居何處。
留與多才一首詩。
〔死心新〕。 ^570c10

聞名直下驚天地。
更問所居成自謾。
回首却登歸去路。
家家門下透長安。
〔靈源清〕。 ^570c14

黃鶴樓詩崔顥題。
古今吟詠韻難齊。
秋空月影千江印。
春曉流鸎是處啼。
〔大洪遂〕。 ^570c18

千佛靈蹤莫別求。
長沙機轉有來由。
要知覿面難藏處。
黃鶴樓前鸚鵡洲。
〔禾山方〕。 ^570c22

海水有時終見底。
人生到死不知心。
秀才若會翻身句。
管取白衣入翰林。
〔慈受深〕。 ^570c26

黃鶴樓中四望賒。
滿天風月屬詩家。
百千諸佛居何土。
風起長江湧浪花。
〔普融平〕。 ^570c30

百千諸佛倒騎牛。
對面分明失路頭。
却問老師何處去。
勸君更上一層樓。
〔黃龍震〕。 ^570c34

百千諸佛聞名久。
國土莊嚴何處求。
覿面若無精徹眼。
又隨船子下揚州。
〔南華昺〕。 ^570c38

百千諸佛但聞名。
國土何曾不現成。
自是不歸歸便得。
五湖烟景有誰爭。
〔寶峯明〕。 ^570c42

【續收】龍門遠曰。大眾。
秀才問佛居何國土。
長沙為甚麼。却恁麼道。
秀才尋常嘲風咏月。
為甚麼長沙面前一辭不措。
若是黃鶴樓。有甚麼難題處。
聽取山僧題破。乃頌曰。 ^570c46

容顏甚奇妙。光明照十方。
我適曾供養。今復還親覲黃鶴樓前共語時。
白蘋紅蓼對江湄。
衷腸已訴無人會。
惟有清風明月知。
〔天童覺〕。 ^571a6

赤土纔將畫簸箕。
烏雞何事忽驚飛。
自從題入新詩後。
黃鶴樓前忘却歸。
〔月堂昌〕。 ^571a12

黃鶴樓前鸚鵡洲。
夕陽西去水東流。
要知諸佛居何處。
風葉蕭蕭月滿樓。
〔訥堂思〕。 ^571a16

黃鶴樓前題一篇。
無限措大失平仄。
長沙一隻眼長長。
今古何曾有蹤跡。
〔心聞賁〕。 ^571a20

堂堂妙相真難比。
歷歷梵音猶更奇。
可憐逐句尋言者。
蹉過長沙覿面機。
知不知。黃鶴樓崔顥題詩。。 ^571a24

百千諸佛問來由。
崔顥曾題黃鶴樓。
雪後竹籬梅亂放。
一枝臨水最風流。
〔懶菴樞〕。 ^571a30

 #CB15497;#CB15497;鳥守。
空池魚從。脚底過#CB15497;。
#CB15497;總不知。
〔遯菴演〕。 ^571a34

崔顥曾題黃鶴樓。
上頭春色少人遊。
清香已逐殘春去。
無限狂蜂戀不休。
〔湛堂深〕。 ^571a36

崔顥曾題黃鶴樓。
長沙拈起當風流。
大千國土俱家業。
諸佛何曾有地頭。
〔混源密〕。 ^571a40

秀才覔火和烟得。
長沙賣石著雲饒。
欲知千佛居何土。
嬴得詩禪價轉高。
〔伊菴權〕。 ^571a44

黃鶴樓前一首詩。
把將掃帚畫蛾眉。
百千諸佛真消息。
覿面分明舉似伊。
〔松源岳〕。 ^571a48

百尺竿頭一布巾。
分明寫出酒家春。
相逢不飲空歸去。
明月清風也咲人。
〔掩室開〕。 ^571b4

百千諸佛居何土。
崔顥曾題黃鶴樓。
倒腹傾腸猶不會。
長江千古自東流。
〔天目禮〕。 ^571b8

百千諸佛在何居。
黃鶴樓詩錦不如。
問汝秀才題也未。
一篇題取莫躊躇。
〔石田薰〕。 ^571b12

【增收】長沙與仰山翫月次。
山曰。人人盡有這箇。
祇是用不得。師曰。
恰是倩汝用。山曰。
你作麼生用。師劈胷與一踏。
山曰。#CB01403;直下似箇大蟲。
自此諸方稱為岑大蟲　長慶云。
前彼此作家。後彼此不作家。
乃別云。邪法難扶。
　頌曰。 ^571b16

浮雲散盡月當空。
兔子懷胎產大蟲。
跳出風前弄牙爪。
至今撼動廣寒宮。
〔曹源生〕。 ^571b26

作者提持逈不同。
廣寒宮裏起清風。
一朝踏到雖然活。
已落他家陷穽中。
〔掩室開〕。 ^571b30

長沙因僧問。本來人還成佛也無。
師曰。汝見大唐天子還自割茅刈草麼。
曰未審是何人成佛。
師曰。是汝成佛。僧無語。
師曰。會麼。曰不會。
師曰。如人因地而倒因地而起。
地道甚麼。　頌曰。 ^571b34

岑公拂袖播鴻機。
問佛人多作佛稀。
王主割茅親下手。
不能土上更加泥。
〔汾陽昭〕。 ^571b42

臺殿重重紫氣深。
星分辰位正乾坤。
金輪不御閻浮境。
豈並諸侯寶印尊。
〔投子青〕。 ^571b46

簾幙春風曉尚寒。
歌樓聲咽夢驚殘。
金輿不御人間世。
休羨壺中日月寬。
〔雲巖因〕。 ^571c2

【續收】巨岳何曾乏土。
唐皇豈可刈茅。禮拜近前叉手。
西天十萬迢迢。古佛即自己。
自己即古佛。珊瑚瀲灔十洲春。
蟾蜍暎奪驪龍窟。
〔圓悟勤〕。 ^571c6

【增收】長沙因三聖令秀上座問師曰。
南泉遷化向甚麼處去。
師曰。石頭作沙彌時。
參見六祖。秀曰不問石頭見六祖。
南泉遷化向甚麼處去。
師曰。教伊尋思去。
秀曰。和尚雖有千尺寒松。
且無抽條石筍。師默然。
秀曰。謝和尚答話。
師亦默然。秀回舉似三聖。
聖曰。若恁麼猶勝臨濟七步。
然雖如此。待我更驗看。
至明日三聖上問。
承聞。和尚昨日答南泉遷化一則語。
可謂光前絕後。今古罕聞。
師亦默然。　頌曰。 ^571c12

客見長沙路陌同。
令人依約探家風。
須彌萬仞磨今古。
折箭量天枉費工。
〔佛印元〕。 ^571c30

長沙似水洗水。者僧自倒自起。
三聖特地出頭。賣盡滿園桃李。
〔月堂昌〕。 ^571c34

長沙老長沙老。入理深談何處討。
昨夜三更斗柄垂。
依舊天明日杲杲。
南泉遷化知不知。
今古傳來也大奇也大奇。
雪裏誰能解辨梅。
〔大圓智〕。 ^571c38

探花蝴蝶舞三臺。
#CB10437;木掉頭鳴訝鼓。
處處相逢岑大蟲。
元來便是長沙虎。
〔長靈卓〕。 ^571c44

蘿蔔頭禪聒噪人。
霜刀累切了無痕。
自古不通人咬嚼。
只容衲子鶻崙吞。
〔正堂辯〕。 ^571c48

也大奇也大奇。長沙畫虎却成狸。
南泉一去無消息。
空使行人說是非。
〔佛鑑懃〕。 ^572a4

王老踪由孰可知。
那堪更問大蟲兒。
直饒石筍抽條盡。
無處堪尋向上機。
〔投子舒〕。 ^572a8

也大奇也大奇。卷舒出沒看全機。
若非鑑物張華眼。
未免隨人說是非。
〔石溪月〕。 ^572a12

【增收】長沙因僧。問如何轉得山河國土歸自己。
去師曰。如何轉得自己成山河國土去。
曰不會。師曰。湖南城下好養民。
米賤柴多足四鄰。
僧無語。師示偈曰。
誰向山河轉。山河轉向誰。
圓通無兩畔。法性本無歸。
　頌曰。 ^572a16

塵剎平常露此身。
疑生情動見疎親。
湖南城裏從來事。
米賤柴多足四鄰。
〔保寧勇〕。 ^572a26

誰問山河解轉身。
轉身方覺體全真。
清淨界中無一物。
一重山後一重人。
〔大圓智〕。 ^572a30

一顆圓明非內外。
老盧鏡裏絕纖塵。
山河大地非他物。
萬象森羅露此身。
既不會更無人向道。
湖南好養民　□□□。 ^572a34

長沙因有僧問。如何是諸佛師。
師云。汝從無量劫來。
承甚麼人恩力。　頌曰。 ^572a40

水墨丹青狀不成。
混然竹木箇精靈。
求恩乞福拋柸校。
向道明明自不聽。
〔保寧勇〕。 ^572a44

混沌未分便有渠。
堂堂相貌絕名模。
長沙謾道承恩力。
試問還曾識也無。
〔疎山常〕。 ^572a48

衢州子湖巖利蹤禪師〔嗣南宗〕師住子湖院。
於門下立牌曰。子湖有一隻狗。
上取人頭中取人心下取人足。
擬議即喪身失命。
臨濟會下二僧參師方揭簾。
師喝曰。看狗僧回顧。
師便歸方丈。或有人問。
如何是子湖狗。師云嘷嘷。
　頌曰。 ^572b4

子湖堂上絕人行。
只為堂前狗子獰。
見影聞聲心膽懾當頭寧免喪殘生。
〔正覺逸〕。 ^572b14

子湖狗子最威獰。
來者投明莫暗行。
向道看時如不見。
當頭咬殺喪平生。
〔佛國白〕。 ^572b18

老大宗師沒巴鼻。
養狗之緣太兒戲。
奪牌禪客如到來。
鉛刀爭及吹毛利。
〔龍門遠〕。 ^572b22

【續收】子湖狗子劒戟牙齒。
虎豹遭傷象龍被耻。
外道天魔望風頂禮。
立國安#CB15131;不勞弧矢。
〔南堂興〕。 ^572b26

貧家無所有。只養一隻狗。
任是佛出來。也須遭一口。
〔顏如如〕。 ^572b30

蹉過跨門一機。昧却見成公案。
子湖指處太親。直須急著眼看。
〔浙翁琰〕。 ^572b34

【增收】子湖因僧問。
自古上賢還達真正理否。
師曰達僧曰。真正理作麼生達。
師曰。霍光當時賣銀城與單于契書。
是什麼人作。其僧無語。
　頌曰。 ^572b38

手裏絲綸卷復舒。
扁舟撩撥洞庭湖。
忽然惡浪翻空立。
收拾歸來一伎無。
〔月坡明〕。 ^572b44

鄂州茱萸山和尚〔嗣南泉〕問僧曰。
闍黎為復是游山翫水。
為復是問道參禪。
曰和尚試道看。師曰。
雕蚶鏤蛤不滲之泥勞君遠至。
曰渾身是鐵猶被一槌。
師曰。降將不斬。　頌曰。 ^572b48

杖藜林下步蒼苔。
擾擾勞生眼未開。
好是花紅隨水綠。
一時流出洞中來。
〔地藏恩〕。 ^572c8

游山翫水事尋常。
早晚歸來#CB15150;似霜。
踏破草鞋回首看。
數聲猿呌白雲鄉。
〔保寧勇〕。 ^572c12

來時相伴來。去時相伴去。
須知去與來。同行不同步。
池邊鴨聽雷。嶺上風吹樹。
九曲黃河徹底渾。
三千年清只一度。
〔佛鑑懃〕。 ^572c16

【增收】茱萸上堂。汝等諸人。
莫向虗空裏釘橛。
時有靈虗上座出眾曰。
虗空是橛。師便打。
虗曰。和尚莫錯打某甲。
師便歸方丈。　頌曰。 ^572c22

虗空是橛幾人諳。
獨有靈虗最善參。
潦倒茱萸雖倚勢。
龍頭蛇尾更何堪。
〔本覺一〕。 ^572c28

【增收】荊南白馬曇照禪師〔嗣南泉〕常曰。
快活快活。及臨終呌苦。
又曰。閻羅王來取我也。
院主問。和尚當時被節度使拋向水中。
神色不動。如今何得恁麼地。
師舉枕子曰。汝道當時是。
如今是。主無對　法眼代云。
當時但掩耳出去。
　頌曰。 ^572c32

一二三四五。金木水火土。
鼓之以雷霆。潤之以風雨。
誰道者漢。生也顢顢頇頇。
死也莾莾鹵鹵〔咄〕。
〔地藏恩〕。 ^572c42

甜瓜徹蒂甜。苦瓠連根苦。
拈起枕子時。新羅夜打鼓。
〔寶峯照〕。 ^572c46

一生呌快活。臨終沒依怙。
甜瓜徹蒂甜。苦瓠連根苦。
〔圓照本〕。 ^573a2

終南山雲際師祖禪師〔嗣南泉〕初參南泉。
問云。摩尼珠人不識。
如來藏裏親收得。
如何是藏。泉云。王老師與汝往來者是藏。
〔雪竇云草裏漢〕師云。
直得不往來時如何。
泉云亦是藏。師又問。
如何是珠〔雪竇云險〕泉召師祖。
師應諾。泉云。你不會我語。
師信入　雪竇云。
百尺竿頭作伎倆不是好手。
者裏著得隻眼。賓主互換。
便能深入虎穴。或不恁麼。
縱饒師祖悟去。也是龍頭蛇尾漢。
　頌曰。 ^573a6

問渠摩尼珠。摩尼在何許。
呼名應答聲。諸方莫錯舉。
〔神鼎諲〕。 ^573a24

碧波深處釣魚翁。
拋餌牽絲力已窮。
一棹清風明月下。
不知身在水晶宮。
〔佛慧泉〕。 ^573a28

別是非明得喪。應之心指諸掌。
往來不往來。只這便是藏。
輪王賞之有功。黃帝得之罔象。
轉樞機能伎倆。明眼衲僧莫鹵莾。
〔天童覺〕。 ^573a32

往來是藏珠何在。
省去方知不外求。
罔象得之猶特地。
回光返照便甘休。
〔海印信〕。 ^573a38

【續收】蒼鷹逐兔。驪龍翫珠。
透青眼不瞬照物手寧虗。
往來不往來。草裏漫塗糊。
百尺竿頭入虎穴。
分明月上長珊瑚。
〔圓悟勤〕。 ^573a42

收者易見者難。見者易用則難。
見得用得二無兩般。
閒把一枝歸去笛。
夜深吹過汨羅灣。
〔遯菴演〕。 ^573a48

分明月上長珊瑚。
一段風光爍太虗。
大地眾生同受用。
如來藏裏本來無。
〔松源岳〕。 ^573b4

一顆玄珠不昧。歷劫曾無向背。
可憐窮漢愚癡。日逐伶俜羣隊。
南泉傾盡愁腸。恰似水澆鴨背。
而今直下拈來。對面一槌打碎。
〔普菴玉〕。 ^573b8

宣州刺史陸亘大夫。
或稱侍御。或稱中丞問南泉。
弟子家中有一片石。
有時或坐或臥。如今擬鐫作一尊佛。
還得麼。泉云得。大夫云。
莫不得麼。泉云。不得不得。
　頌曰。 ^573b14

問得也道得。不得還不得。
侯白何曾白。侯黑未是黑。
貴他王老師。天下賊中賊。
賊大夫象簡曾拈得。。 ^573b22

得與不得。天寬地窄。
坐臥經行。無勞疑惑。
〔真如#CB15223;〕。 ^573b28

南泉得得。何似不得。
淑人君子。其儀不忒。
〔黃龍震〕。 ^573b30

親從家中來。家中何所有。
持此一片石。廣大堅且久。
靈山曾獻佛。帝釋聊舉手。
心中出何物。安樂并長壽。
〔龍門遠〕。 ^573b32

【續收】南泉道得拈出片石。
南泉道不得拈出片石。
石中有玉淨無瑕。
堪與大夫為寶璧。
見得不見一絲毫。
坐臥未曾離頃刻。
不用雕鐫徒勞拂拭。
儀相堂堂分明歷歷。
若人於此便回光。
何必當來見彌勒。
〔佛鑑懃〕。 ^573b38

前得得後不得。一貫誰知兩五百。
雨檜蕭蕭風松瑟瑟。
隔山人聽鷓鴣詞。
錯認胡笳十八拍。
〔石菴玿〕。 ^573b46

大夫鐫石意彌高。
王老無端教壞他。
裂破重關行活路。
一天風月照娑婆。
〔掩室開〕。 ^573c2

得得與不得。分明露肝膽。
無人知此意。令我憶南泉。
〔簡翁敬〕。 ^573c6

坐臥曾經幾度春。
半封苔蘚半籠雲。
無稜無縫難提掇。
空把肝腸說向人。
〔閑極雲〕。 ^573c10

兩手持來難蓋覆。
依前兩手還分付。
一枕清風睡正濃。
鳥#CB03340;花落嵓前路。
〔諾菴肇〕。 ^573c14

陸大夫問南泉曰。
肇法師也甚奇怪。
解道天地同根萬物一體。
泉指庭前牡丹曰。
大夫。時人見此一株花。
如夢相似。　頌曰。 ^573c18

見聞覺知非一一。
山河不在鏡中觀。
霜天月落夜將半。
誰共澄潭照影寒。
〔雪竇顯〕。 ^573c24

舉則易見還難。彌盧頂上天風寒。
峨峨直下蒼龍窟。
誰敢#CB15111;著。
〔晦堂心〕。 ^573c28

天地同根自唯然。
當時猶喜遇南泉。
指言見此花如夢。
須信壺中別有天。
〔白雲端〕。 ^573c32

大夫作牧見南泉。
舉古明今理事圓。
正好捨身#CB05270;命處。
不知何故却茫然。
〔保寧勇〕。 ^573c36

舉則易見還難。同根天地又顢頇。
南泉指出花如夢。
對此憑君子細看。
〔死心新〕。 ^573c40

一枝兩枝千萬枝。
金刀擬剪却離披。
不離披有誰知。自緣今日人心別。
未必秋香一夜衰。
〔上方益〕。 ^573c44

山潤石韞玉。林秀淵藏珠。
見此一株花似夢。
灼然根本不同途。
王老師脫規模。解向長安正閙處。
喚起悠悠陸大夫。
〔圓悟勤〕。 ^573c48

南泉瀝膽為諸人。
笑指庭前別是春。
不是守株閒待兔。
直須騎鶴上青雲。
〔佛鑑懃〕。 ^574a6

孰云天地與同根。
事見爭如理見親。
一檻庭花渾巳物。
滿天風月與誰論。
堪笑南泉老作。猶來因語識人。
可憐陸亘大夫。對面埋沒家珍。
〔佛燈珣〕。 ^574a10

若知天地本同根。
不應重來更問人。
却得南泉親指似。
等閒花發夢中春。
〔鼓山珪〕。 ^574a16

天地同根伸一問。
未曾擡步已亡家。
無陰陽處花重發。
玉本無瑕似有瑕。
〔徑山杲〕。 ^574a20

【續收】南泉據令不輕酬。
曾指庭花對陸侯。
舉世盡從忙裏老。
誰人肯向死前休。
〔真淨文〕。 ^574a24

須知天地共同根。
萬物從來元一體。
未審南泉庭下花。
幾人看了夢相似。
〔照堂一〕。 ^574a28

指點深紅與昔同。
更無夭艶在芳叢。
南泉笑裏移春去。
留得殘紅醉蜜蜂。
〔心聞賁〕。 ^574a32

玉洞玄關道路長。
蟠桃豈是等閒芳。
遮藏不許人間見。
只恐春風漏泄香。
〔正堂辯〕。 ^574a36

堪笑當年陸大夫。
獨誇身外更無餘。
不因指出花如夢。
爭得雙眸翳盡除。
〔懶菴需〕。 ^574a40

未曾脚下分泥水。
剛向人前弄口唇。
滿眼芳花蝴蝶夢。
不知辜負洛陽春。
〔肯堂充〕。 ^574a44

同根一體都如夢。
夢裏惺惺眼又花。
蝴蝶飛來過墻去。
不知春色落誰家。
〔雪菴瑾〕。 ^574a48

天地同根物一體。
大夫曾舉向南泉。
庭前指出花如夜。
幾箇親曾到檻前。
〔天目禮〕。 ^574b4

裁書擬欲扣天閽。
往往無人可共論。
因得老生輕指撥。
臨風不覺暗消魂。
〔虗堂愚〕。 ^574b8

天地同根已自明。
大夫何用逞英靈。
壓良為賤南泉老。
笑指庭花換眼睛。
〔無隱鑑〕。 ^574b12

陸亘回珠轉玉。南泉換斗移星。
花陰滿地日午。夢覺流鸎一聲。
〔南巖勝〕。 ^574b16

天地同根元一體。
畫師難畫亦難描。
南泉轉步移身處。
引得黃鸎下柳條。
〔嘯巖蔚〕。 ^574b20

【增收】陸大夫問南泉。
師姓甚麼。泉曰。姓王公曰。
還有眷屬麼。曰四臣不昧。
公曰。王居何位。曰玉殿苔生。
公曰。玉殿苔生時如何。
曰不居正位。　頌曰。 ^574b24

金鴨香消更漏長。
沉沉玉殿紫苔生。
高空有月千門照。
大道無人獨自行。
〔石帆衍〕。 ^574b30

玉殿苔生正不居。
四臣無路納嘉謨。
老農知是承誰力。
風暖歌聲落野鉏。
〔石林鞏〕。 ^574b34

【增收】陸大夫問南泉。
大悲菩薩用許多手眼作什麼。
泉曰。如國家用大夫作甚麼。
　頌曰。 ^574b38

大悲手眼問來親。
王老酬機列主賓。
倒轉鎗頭來快便。
從茲六國絕煙塵。
〔野菴璇〕。 ^574b42

【增收】陸大夫問南泉。
弟子從六合來。彼中還有身麼。
泉曰。分明記取舉似作家。
公曰。和尚不可思議。
到處世界成就。曰適來總是大夫分上事。
　頌曰。 ^574b46

馬前相撲入交失脚。
不來外求當面修削。
六合彼中身。分明舉似人。
到處世界總成就。
脫略窠臼還滲漏。
〔月堂昌〕。禪宗頌古聯珠通集卷第十六
 ^574c6
