
pin:: 大方廣佛新華嚴經合論卷第二十二
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 華藏世界品第五之二
orig:: 
【經】爾時，普賢菩薩復告大眾言：諸佛子！
此中有何等世界住？
我今當說。諸佛子！
此十不可說佛剎微塵數香水海中，有十不可說佛剎微塵數世界種安住；
一一世界種，復有十不可說佛剎微塵數世界。
諸佛子！彼諸世界種，於世界海中，各各依住，
各各形狀，各各體性，各各方所，各各趣入，
各各莊嚴，各各分齊，各各行列，各各無差別，各各力加持。
諸佛子！此世界種，或有依大蓮華海住，
或有依無邊色寶華海住，或有依一切真珠藏寶纓珞海住，
或有依香水海住，或有依一切華海住，
或有依摩尼寶網海住，或有依旋流光海住，
或有依菩薩寶莊嚴冠海住，或有依種種眾生身海住，或有依一切佛音聲摩尼王海住。
如是等，若廣說者，有世界海微塵數。
諸佛子！彼一切世界種，或有作須彌山形，
或作江河形，或作迴轉形，或作漩流形，
或作輪輞形，或作壇墠形，或作樹林形，
或作樓閣形，或作山幢形，或作普方形，
或作胎藏形，或作蓮華形，或作佉勒迦形，
或作眾生身形，或作雲形，或作諸佛相好形，
或作圓滿光明形，或作種種珠網形，或作一切門闥形，或作諸莊嚴具形。
如是等，若廣說者，有世界海微塵數。
諸佛子！彼一切世界種，或有以十方摩尼雲為體，
或有以眾色#CB08504;為體，
或有以諸光明為體，或有以寶香#CB08504;為體，
或有以一切寶莊嚴多羅華為體，或有以菩薩影像為體，
或有以諸佛光明為體，或有以佛色相為體，
或有以一寶光為體，或有以眾寶光為體，
或有以一切眾生福德海音聲為體，或有以一切眾生諸業海音聲為體，
或有以一切佛境界清淨音聲為體，或有以一切菩薩大願海音聲為體，
或有以一切佛方便音聲為體，或有以一切剎莊嚴具成壞音聲為體，
或有以無邊佛音聲為體，或有以一切佛變化音聲為體，
或有以一切眾生善音聲為體，或有以一切佛功德海清淨音聲為體。
如是等，若廣說者，有世界海微塵數。
爾時，普賢菩薩欲重宣其義，承佛神力，
觀察十方而說頌言：
　　剎種堅固妙莊嚴，廣大清淨光明藏，
　　依止蓮華寶海住，或有住於香海等，
　　須彌成樹壇墠形，一切剎種徧十方，
　　種種莊嚴形相別，各各布列而安住。
　　或有體是淨光明，或是華藏及寶雲，
　　或有剎種#CB08504;所成，
安住摩尼不壞藏，
　　燈雲#CB08504;彩光明等，
種種無邊清淨色，
　　或有言音以為體，是佛所演不思議，
　　或是願力所出音，神變音聲為體性，
　　一切眾生大福業，佛功德音亦如是。
　　剎種一一差別門，不可思議無有盡。
　　如是十方皆徧滿，廣大莊嚴現神力。
　　十方所有廣大剎，悉來入此世界種，
　　雖見十方普入中，而實無來無所入。
　　以一剎種入一切，一切入一亦無餘，
　　體相如本無差別，無等無量悉周徧。
　　一切國土微塵中，普見如來在其所。
　　願海言音若雷震，一切眾生悉調伏，
　　佛身周徧一切剎，無數菩薩亦充滿，
　　如來自在無等倫，普化一切諸含識。
commentary::  ^149c6

【論】八、爾時已下，三十八行經、二十行頌，
明世界種、體性、形狀、依住。
orig::  ^150b16

【經】爾時，普賢菩薩復告大眾言：諸佛子！
此十不可說佛剎微塵數香水海，在華藏莊嚴世界海中，如天帝網分布而住。
諸佛子！此最中央香水海，名：無邊妙華光，
以現一切菩薩形摩尼王幢為底；出大蓮華，
名：一切香摩尼王莊嚴，有世界種而住其上，
名：普照十方熾然寶光明，以一切莊嚴具為體，有十不可說佛剎微塵數世界於中布列。
其最下方有世界，名：最勝光徧照，以一切金剛莊嚴光曜輪為際，
依眾寶摩尼華而住；其狀猶如摩尼寶形，
一切寶華莊嚴雲彌覆其上，佛剎微塵數世界周帀圍遶，
種種安住，種種莊嚴，佛號：淨眼離垢燈。
此上過佛剎微塵數世界有世界，名：種種香蓮華妙莊嚴，
以一切莊嚴具為際，依寶蓮華網而住；
其狀猶如師子之座，一切寶色珠帳雲彌覆其上，
二佛剎微塵數世界周帀圍遶，佛號：師子光勝照。
此上過佛剎微塵數世界有世界，名：一切寶莊嚴普照光，
以香風輪為際，依種種寶華纓珞住；其形八隅，
妙光摩尼日輪雲而覆其上，三佛剎微塵數世界周帀圍遶，
佛號：淨光智勝幢。
此上過佛剎微塵數世界有世界，名：種種光明華莊嚴，
以一切寶王為際，依眾色金剛尸羅幢海住；
其狀猶如摩尼蓮華，以金剛摩尼寶光雲而覆其上，
四佛剎微塵數世界周帀圍遶，純一清淨，
佛號：金剛光明無量精進力善出現。
此上過佛剎微塵數世界，有世界，名：普放妙華光，
以一切寶鈴莊嚴網為際，依一切樹林莊嚴寶輪網海住；
其形普方而多有隅角，梵音摩尼王雲以覆其上，
五佛剎微塵數世界周帀圍遶，佛號：香光喜力海。
此上過佛剎微塵數世界，有世界，名：淨妙光明，
以寶王莊嚴幢為際，依金剛宮殿海住；
其形四方，摩尼輪髻帳雲而覆其上，六佛剎微塵數世界周帀圍遶，
佛號：普光自在幢。
此上過佛剎微塵數世界，有世界，名：眾華#CB08504;莊嚴，
以種種華莊嚴為際，依一切寶色#CB08504;海住；
其狀猶如樓閣之形，一切寶色衣真珠欄楯雲而覆其上，
七佛剎微塵數世界周帀圍遶，純一清淨，
佛號：歡喜海功德名稱自在光。
此上過佛剎微塵數世界，有世界，名：出生威力地，
以出一切聲摩尼王莊嚴為際，依種種寶色蓮華座虗空海住；
其狀猶如因陀羅網，以無邊色華網雲而覆其上，
八佛剎微塵數世界周帀圍遶，佛號：廣大名稱智海幢。
此上過佛剎微塵數世界，有世界，名：出妙音聲，
以心王摩尼莊嚴輪為際，依恒出一切妙音聲莊嚴雲摩尼王海住；
其狀猶如梵天身形，無量寶莊嚴師子座雲而覆其上，
九佛剎微塵數世界周帀圍遶，佛號：清淨月光明相無能摧伏。
此上過佛剎微塵數世界，有世界，名：金剛幢，
以無邊莊嚴真珠藏寶纓珞為際，依一切莊嚴寶師子座摩尼海住；
其狀周圓，十須彌山微塵數一切香摩尼華須彌雲彌覆其上，
十佛剎微塵數世界周帀圍遶，純一清淨，
佛號：一切法海最勝王。
此上過佛剎微塵數世界，有世界，名：恒出現帝青寶光明，
以極堅牢不可壞金剛莊嚴為際，依種種殊異華海住；
其狀猶如半月之形，諸天寶帳雲而覆其上，
十一佛剎微塵數世界周帀圍遶，佛號：無量功德法。
此上過佛剎微塵數世界，有世界，名：光明照耀，
以普光莊嚴為際，依華旋香水海住；狀如華旋，
種種衣雲而覆其上，十二佛剎微塵數世界周帀圍遶，
佛號：超釋梵。此上過佛剎微塵數世界，
至此世界，名：娑婆，以金剛莊嚴為際，依種種色風輪所持蓮華網住；
狀如虗空，以普圓滿天宮殿莊嚴虗空雲而覆其上，
十三佛剎微塵數世界周帀圍遶，其佛即是毗盧遮那如來世尊。
此上過佛剎微塵數世界，有世界，名：寂靜離塵光，
以一切寶莊嚴為際，依種種寶衣海住；
其狀猶如執金剛形，無邊色金剛雲而覆其上，
十四佛剎微塵數世界周帀圍遶，佛號：徧法界勝音。
此上過佛剎微塵數世界，有世界，名：眾妙光明燈，
以一切莊嚴帳為際，依淨華網海住；其狀猶如卍字之形，
摩尼樹香水海雲而覆其上，十五佛剎微塵數世界周帀圍遶，
純一清淨，佛號：不可摧伏力普照幢。
此上過佛剎微塵數世界，有世界，名：清淨光徧照，
以無盡寶雲摩尼王為際，依種種香#CB08504;蓮華海住；
其狀猶如龜甲之形，圓光摩尼輪栴檀雲而覆其上，
十六佛剎微塵數世界周帀圍遶，佛號：清淨日功德眼。
此上過佛剎微塵數世界，有世界，名：寶莊嚴藏，
以一切眾生形摩尼王為際，依光明藏摩尼王海住；
其形八隅，以一切輪圍山寶莊嚴華樹網彌覆其上，
十七佛剎微塵數世界周帀圍遶，佛號：無礙智光明徧照十方。
此上過佛剎微塵數世界，有世界，名：離塵，
以一切殊妙相莊嚴為際，依眾妙華師子座海住；
狀如珠纓，以一切寶香摩尼王圓光雲而覆其上，
十八佛剎微塵數世界周帀圍遶，純一清淨，
佛號：無量方便最勝幢。
此上過佛剎微塵數世界，有世界，名：清淨光普照，
以出無盡寶雲摩尼王為際，依無量色香#CB08504;須彌山海住；
其狀猶如寶華旋布，以無邊色光明摩尼王帝青雲而覆其上，
十九佛剎微塵數世界周帀圍遶，佛號：普照法界虗空光。
此上過佛剎微塵數世界，有世界，名：妙寶#CB08504;，
以普光明日月寶為際，依一切諸天形摩尼王海住；
其狀猶如寶莊嚴具，以一切寶衣幢雲及摩尼燈藏網而覆其上，
二十佛剎微塵數世界周帀圍遶，純一清淨，
佛號：福德相光明。
諸佛子！此徧照十方熾然寶光明世界種，
有如是等不可說佛剎微塵數廣大世界，
各各所依住，各各形狀，各各體性，各各方面，
各各趣入，各各莊嚴，各各分齊，各各行列，
各各無差別，各各力加持，周帀圍遶，所謂：
十佛剎微塵數迴轉形世界、十佛剎微塵數江河形世界、
十佛剎微塵數漩流形世界、十佛剎微塵數輪輞形世界、
十佛剎微塵數壇墠形世界、十佛剎微塵數樹林形世界、
十佛剎微塵數樓觀形世界、十佛剎微塵數尸羅幢形世界、
十佛剎微塵數普方形世界、十佛剎微塵數胎藏形世界、
十佛剎微塵數蓮華形世界、十佛剎微塵數佉勒迦形世界、
十佛剎微塵數種種眾生形世界、十佛剎微塵數佛相形世界、
十佛剎微塵數圓光形世界、十佛剎微塵數雲形世界、
十佛剎微塵數網形世界、十佛剎微塵數門闥形世界，如是等有不可說佛剎微塵數。
此一一世界，各有十佛剎微塵數廣大世界周帀圍遶。
此諸世界，一一復有如上所說微塵數世界而為眷屬。
如是所說一切世界，皆在此無邊妙華光香水海及圍遶此海香水河中。
commentary::  ^150b20

【論】九、爾時以下，直至卷末及初，都結諸世界種，
於此大蓮華上分布而住，并別舉此中心。
華藏世界海有世界種，名普照十方熾然寶光明，上下二十重世界。
於中大意，如前已釋。
orig::  ^151c38

【經】爾時，普賢菩薩復告大眾言：諸佛子！
此無邊妙華光香水海東，次有香水海，
名：離垢#CB08504;藏；出大蓮華，
名：一切香摩尼王妙莊嚴；有世界種而住其上，
名：徧照剎旋，以菩薩行吼音為體。
此中最下方，有世界，名：宮殿莊嚴幢；其形四方，
依一切寶莊嚴海住，蓮華光網雲彌覆其上，
佛剎微塵數世界圍遶，純一清淨，佛號：眉間光徧照。
此上過佛剎微塵數世界，有世界，名：德華藏；
其形周圓，依一切寶華蘂海住，真珠幢師子座雲彌覆其上，
二佛剎微塵數世界圍遶，佛號：一切無邊法海慧。
此上過佛剎微塵數世界，有世界，名：善變化妙香輪；
形如金剛，依一切寶莊嚴鈴網海住，種種莊嚴圓光雲彌覆其上，
三佛剎微塵數世界圍遶，佛號：功德相光明普照。
此上過佛剎微塵數世界，有世界，名：妙色光明；
其狀猶如摩尼寶輪，依無邊色寶香水海住，
普光明真珠樓閣雲彌覆其上，四佛剎微塵數世界圍遶，
純一清淨，佛號：善眷屬出興徧照。
此上過佛剎微塵數世界，有世界，名：善蓋覆；
狀如蓮華，依金剛香水海住，離塵光明香水雲彌覆其上，
五佛剎微塵數世界圍遶，佛號：法喜無盡慧。
此上過佛剎微塵數世界，有世界，名：尸利華光輪；
其形三角，依一切堅固寶莊嚴海住，菩薩摩尼冠光明雲彌覆其上，
六佛剎微塵數世界圍遶，佛號：清淨普光明。
此上過佛剎微塵數世界，有世界，名：寶蓮華莊嚴；
形如半月，依一切蓮華莊嚴海住，一切寶華雲彌覆其上，
七佛剎微塵數世界圍遶，純一清淨，佛號：功德華清淨眼。
此上過佛剎微塵數世界，有世界，名：無垢#CB08504;莊嚴；
其狀猶如寶燈行列，依寶#CB08504;藏海住，
常雨香水種種身雲彌覆其上，八佛剎微塵數世界圍遶，
佛號：慧力無能勝。
此上過佛剎微塵數世界，有世界，名：妙梵音；
形如卍字，依寶衣幢海住，一切華莊嚴帳雲彌覆其上，
九佛剎微塵數世界圍遶，佛號：廣大目如空中淨月。
此上過佛剎微塵數世界，有世界，名：微塵數音聲；
其狀猶如因陀羅網，依一切寶水海住，
一切樂音寶蓋雲彌覆其上，十佛剎微塵數世界圍遶，
純一清淨，佛號：金色須彌燈。
此上過佛剎微塵數世界，有世界，名：寶色莊嚴；
形如卍字，依帝釋形寶王海住，日光明華雲彌覆其上，
十一佛剎微塵數世界圍遶，佛號：迥照法界光明智。
此上過佛剎微塵數世界，有世界，名：金色妙光；
其狀猶如廣大城郭，依一切寶莊嚴海住，
道場寶華雲彌覆其上，十二佛剎微塵數世界圍遶，
佛號：寶燈普照幢。
此上過佛剎微塵數世界，有世界，名：徧照光明輪；
狀如華旋，依寶衣旋海住，佛音聲寶王樓閣雲彌覆其上，
十三佛剎微塵數世界圍遶，純一清淨，
佛號：蓮華#CB08504;徧照。
此上過佛剎微塵數世界，有世界，名：寶藏莊嚴；
狀如四洲，依寶纓珞須彌住，寶#CB08504;摩尼雲彌覆其上，
十四佛剎微塵數世界圍遶，佛號：無盡福開敷華。
此上過佛剎微塵數世界，有世界，名：如鏡像普現；
其狀猶如阿脩羅身，依金剛蓮華海住，
寶冠光影雲彌覆其上，十五佛剎微塵數世界圍遶，
佛號：甘露音。此上過佛剎微塵數世界，
有世界，名：栴檀月；其形八隅，依金剛栴檀寶海住，
真珠華摩尼雲彌覆其上，十六佛剎微塵數世界圍遶，
純一清淨，佛號：最勝法無等智。
此上過佛剎微塵數世界，有世界，名：離垢光明；
其狀猶如香水漩流，依無邊色寶光海住，
妙香光明雲彌覆其上，十七佛剎微塵數世界圍遶，
佛號：徧照虗空光明音。
此上過佛剎微塵數世界，有世界，名：妙華莊嚴；
其狀猶如旋遶之形，依一切華海住，一切樂音摩尼雲彌覆其上，
十八佛剎微塵數世界圍遶，佛號：普現勝光明。
此上過佛剎微塵數世界，有世界，名：勝音莊嚴；
其狀猶如師子之座，依金師子座海住，
眾色蓮華藏師子座雲彌覆其上，十九佛剎微塵數世界圍遶，
佛號：無邊功德稱普光明。
此上過佛剎微塵數世界，有世界，名：高勝燈；
狀如佛掌，依寶衣服香幢海住，日輪普照寶王樓閣雲彌覆其上，
二十佛剎微塵數世界圍遶，純一清淨，
佛號：普照虗空燈。
諸佛子！此離垢#CB08504;藏香水海南，
次有香水海，名：無盡光明輪；世界種，名：
佛幢莊嚴；以一切佛功德海音聲為體。
此中最下方，有世界，名：愛見華；狀如寶輪，
依摩尼樹藏寶王海住，化現菩薩形寶藏雲彌覆其上，
佛剎微塵數世界圍遶，純一清淨，佛號：蓮華光歡喜面。
此上過佛剎微塵數世界，有世界，名：妙音；
佛號：須彌寶燈。此上過佛剎微塵數世界，
有世界，名：眾寶莊嚴光；佛號：法界音聲幢。
此上過佛剎微塵數世界，有世界，名：香藏金剛；
佛號：光明音。此上過佛剎微塵數世界，
有世界，名：淨妙音；佛號：最勝精進力。
此上過佛剎微塵數世界，有世界，名：寶蓮華莊嚴；
佛號：法城雲靁音。
此上過佛剎微塵數世界，有世界，名：與安樂；
佛號：大名稱智慧燈。
此上過佛剎微塵數世界，有世界，名：無垢網；
佛號：師子光功德海。
此上過佛剎微塵數世界，有世界，名：華林幢徧照；
佛號：大智蓮華光。
此上過佛剎微塵數世界，有世界，名：無量莊嚴；
佛號：普眼法界幢。
此上過佛剎微塵數世界，有世界，名：普光明寶莊嚴；
佛號：勝智大商主。
此上過佛剎微塵數世界，有世界，名：華王；
佛號：月光幢。此上過佛剎微塵數世界，
有世界，名：離垢藏；佛號：清淨覺。
此上過佛剎微塵數世界，有世界，名：寶光明；
佛號：一切智虗空燈。
此上過佛剎微塵數世界，有世界，名：出生寶纓珞；
佛號：諸度福海相光明。
此上過佛剎微塵數世界，有世界，名：妙輪徧覆；
佛號：調伏一切染著心令歡喜。
此上過佛剎微塵數世界，有世界，名：寶華幢；
佛號：廣博功德音大名稱。
此上過佛剎微塵數世界，有世界，名：無量莊嚴；
佛號：平等智光明功德海。
此上過佛剎微塵數世界，有世界，名：無盡光莊嚴幢；
狀如蓮華，依一切寶網海住，蓮華光摩尼網彌覆其上，
二十佛剎微塵數世界圍遶，純一清淨，
佛號：法界淨光明。
諸佛子！此無盡光明輪香水海右旋，次有香水海，
名：金剛寶#CB08504;光；世界種，
名：佛光莊嚴藏；以稱說一切如來名音聲為體。
此中最下方，有世界，名：寶#CB08504;蓮華；
其狀猶如摩尼色眉間毫相，依一切寶色水漩海住，
一切莊嚴樓閣雲彌覆其上，佛剎微塵數世界圍遶，
純一清淨，佛號：無垢寶光明。
此上過佛剎微塵數世界，有世界，名：光#CB08504;藏；
佛號：無礙自在智慧光。
此上過佛剎微塵數世界，有世界，名：寶輪妙莊嚴；
佛號：一切寶光明。
此上過佛剎微塵數世界，有世界，名：栴檀樹華幢；
佛號：清淨智光明。
此上過佛剎微塵數世界，有世界，名：佛剎妙莊嚴；
佛號：廣大歡喜音。
此上過佛剎微塵數世界，有世界，名：妙光莊嚴；
佛號：法界自在智。
此上過佛剎微塵數世界，有世界，名：無邊相；
佛號：無礙智。此上過佛剎微塵數世界，
有世界，名：#CB08504;雲幢；
佛號：演說不退輪。
此上過佛剎微塵數世界，有世界，名：眾寶莊嚴清淨輪；
佛號：離垢華光明。
此上過佛剎微塵數世界，有世界，名：廣大出離；
佛號：無礙智日眼。
此上過佛剎微塵數世界，有世界，名：妙莊嚴金剛座；
佛號：法界智大光明。
此上過佛剎微塵數世界，有世界，名：智慧普莊嚴；
佛號：智炬光明王。
此上過佛剎微塵數世界，有世界，名：蓮華池深妙音；
佛號：一切智普照。
此上過佛剎微塵數世界，有世界，名：種種色光明；
佛號：普光華王雲。
此上過佛剎微塵數世界，有世界，名：妙寶幢；
佛號：功德光。此上過佛剎微塵數世界，
有世界，名：摩尼華毫相光；佛號：普音雲。
此上過佛剎微塵數世界，有世界，名：甚深海；
佛號：十方眾生主。
此上過佛剎微塵數世界，有世界，名：須彌光；
佛號：法界普智音。
此上過佛剎微塵數世界，有世界，名：金蓮華；
佛號：福德藏普光明。
此上過佛剎微塵數世界，有世界，名：寶莊嚴藏；
形如卍字，依一切香摩尼莊嚴樹海住，
清淨光明雲彌覆其上，二十佛剎微塵數世界圍遶，
純一清淨，佛號：大變化光明網。
諸佛子！此金剛寶#CB08504;香水海右旋，
次有香水海，名：帝青寶莊嚴；世界種，名：
光照十方，依一切妙莊嚴蓮華香雲住，以無邊佛音聲為體。
於此最下方，有世界，名：十方無盡色藏輪；
其狀周迴，有無量角，依無邊色一切寶藏海住，
因陀羅網而覆其上，佛剎微塵數世界圍遶，
純一清淨，佛號：蓮華眼光明徧照。
此上過佛剎微塵數世界，有世界，名：淨妙莊嚴藏；
佛號：無上慧大師子。
此上過佛剎微塵數世界，有世界，名：出現蓮華座；
佛號：徧照法界光明王。
此上過佛剎微塵數世界，有世界，名：寶幢音；
佛號：大功德普名稱。
此上過佛剎微塵數世界，有世界，名：金剛寶莊嚴藏；
佛號：蓮華日光明。
此上過佛剎微塵數世界，有世界，名：因陀羅華月；
佛號：法自在智慧幢。
此上過佛剎微塵數世界，有世界，名：妙輪藏；
佛號：大喜清淨音。
此上過佛剎微塵數世界，有世界，名：妙音藏；
佛號：大力善商主。
此上過佛剎微塵數世界，有世界，名：清淨月；
佛號：須彌光智慧力。
此上過佛剎微塵數世界，有世界，名：無邊莊嚴相；
佛號：方便願淨月光。
此上過佛剎微塵數世界，有世界，名：妙華音；
佛號：法海大願音。
此上過佛剎微塵數世界，有世界，名：一切寶莊嚴；
佛號：功德寶光明相。
此上過佛剎微塵數世界，有世界，名：堅固地；
佛號：美音最勝天。
此上過佛剎微塵數世界，有世界，名：普光善化；
佛號：大精進寂靜慧。
此上過佛剎微塵數世界，有世界，名：善守護莊嚴行；
佛號：見者生歡喜。
此上過佛剎微塵數世界，有世界，名：栴檀寶華藏；
佛號：甚深不可動智慧光徧照。
此上過佛剎微塵數世界，有世界，名：現種種色相海；
佛號：普放不思議勝義王光明。
此上過佛剎微塵數世界，有世界，名：化現十方大光明；
佛號：勝功德威光無與等。
此上過佛剎微塵數世界，有世界，名：須彌雲幢；
佛號：極淨光明眼。
此上過佛剎微塵數世界，有世界，名：蓮華徧照；
其狀周圍，依無邊色眾妙香摩尼海住，
一切乘莊嚴雲而覆其上，二十佛剎微塵數世界圍遶，
純一清淨，佛號：解脫精進日。
諸佛子！此帝青寶莊嚴香水海右旋，次有香水海，
名：金剛輪莊嚴底；世界種，名：妙間錯因陀羅網，普賢智所生音聲為體。
此中最下方，有世界，名：蓮華網；其狀猶如須彌山形，
依眾妙華山幢海住，佛境界摩尼王帝網雲而覆其上，
佛剎微塵數世界圍遶，純一清淨，佛號：法身普覺慧。
此上過佛剎微塵數世界，有世界，名：無盡日光明；
佛號：最勝大覺慧。
此上過佛剎微塵數世界，有世界，名：普放妙光明；
佛號：大福雲無盡力。
此上過佛剎微塵數世界，有世界，名：樹華幢；
佛號：無邊智法界音。
此上過佛剎微塵數世界，有世界，名：真珠蓋；
佛號：波羅蜜師子頻申。
此上過佛剎微塵數世界，有世界，名：無邊音；
佛號：一切智妙覺慧。
此上過佛剎微塵數世界，有世界，名：普見樹峯；
佛號：普現眾生前。
此上過佛剎微塵數世界，有世界，名：師子帝網光；
佛號：無垢日金色光#CB08504;雲。
此上過佛剎微塵數世界，有世界，名：眾寶間錯；
佛號：帝幢最勝慧。
此上過佛剎微塵數世界，有世界，名：無垢光明地；
佛號：一切力清淨月。
此上過佛剎微塵數世界，有世界，名：恒出歎佛功德音；
佛號：如虗空普覺慧。
此上過佛剎微塵數世界，有世界，名：高#CB08504;藏；
佛號：化現十方大雲幢。
此上過佛剎微塵數世界，有世界，名：光嚴道場；
佛號：無等智徧照。
此上過佛剎微塵數世界，有世界，名：出生一切寶莊嚴；
佛號：廣度眾生神通王。
此上過佛剎微塵數世界，有世界，名：光嚴妙宮殿；
佛號：一切義成廣大慧。
此上過佛剎微塵數世界，有世界，名：離塵寂靜；
佛號：不唐現。此上過佛剎微塵數世界，
有世界，名：摩尼華幢；佛號：悅意吉祥音。
此上過佛剎微塵數世界，有世界，名：普雲藏；
其狀猶如樓閣之形，依種種宮殿香水海住，
一切寶燈雲彌覆其上，二十佛剎微塵數世界圍遶，
純一清淨，佛號：最勝覺神通王。
諸佛子！此金剛輪莊嚴底香水海右旋，
次有香水海，名：蓮華因陀羅網；世界種，
名：普現十方影；依一切香摩尼莊嚴蓮華住，一切佛智光音聲為體。
此中最下方，有世界，名：眾生海寶光明；
其狀猶如真珠之藏，依一切摩尼纓珞海漩住，
水光明摩尼雲而覆其上，佛剎微塵數世界圍遶，
純一清淨，佛號：不思議功德徧照月。
此上過佛剎微塵數世界，有世界，名：妙香輪；
佛號：無量力幢。此上過佛剎微塵數世界，
有世界，名：妙光輪；佛號：法界光音覺悟慧。
此上過佛剎微塵數世界，有世界，名：吼聲摩尼幢；
佛號：蓮華光恒垂妙臂。
此上過佛剎微塵數世界，有世界，名：極堅固輪；
佛號：不退轉功德海光明。
此上過佛剎微塵數世界，有世界，名：眾行光莊嚴；
佛號：一切智普勝尊。
此上過佛剎微塵數世界，有世界，名：師子座徧照；
佛號：師子光無量力覺慧。
此上過佛剎微塵數世界，有世界，名：寶#CB08504;莊嚴；
佛號：一切法清淨智。
此上過佛剎微塵數世界，有世界，名：無量燈；
佛號：無憂相。此上過佛剎微塵數世界，
有世界，名：常聞佛音；佛號：自然勝威光。
此上過佛剎微塵數世界，有世界，名：清淨變化；
佛號：金蓮華光明。
此上過佛剎微塵數世界，有世界，名：普入十方；
佛號：觀法界頻申慧。
此上過佛剎微塵數世界，有世界，名：熾然#CB08504;；
佛號：光#CB08504;樹緊那羅王。
此上過佛剎微塵數世界，有世界，名：香光徧照；
佛號：香燈善化王。
此上過佛剎微塵數世界，有世界，名：無量華聚輪；
佛號：普現佛功德。
此上過佛剎微塵數世界，有世界，名：眾妙普清淨；
佛號：一切法平等神通王。
此上過佛剎微塵數世界，有世界，名：金光海；
佛號：十方自在大變化。
此上過佛剎微塵數世界，有世界，名：真珠華藏；
佛號：法界寶光明不可思議慧。
此上過佛剎微塵數世界，有世界，名：帝釋須彌師子座；
佛號：勝力光。此上過佛剎微塵數世界，
有世界，名：無邊寶普照；其形四方，依華林海住，
普雨無邊色摩尼王帝網而覆其上，二十佛剎微塵數世界圍遶，
純一清淨，佛號：徧照世間最勝音。
大方廣佛新華嚴經合論卷第二十二
w:: 音切
note:: 輞 ^151c46

〔网音。〕龜
〔居為切。〕胎
〔台音。〕商
〔式羊切。〕嚬
〔頻音。〕摧
〔昨回切。〕
 ^155a17
