
other:: 禪宗頌古聯珠通集卷第二十九
collector:: 宋池州報恩光孝禪寺沙門法應　集元紹興天衣萬壽禪寺沙門普會續集
祖師機緣
other:: 
## 六祖下第六世之五(清源下第五世之三)
六祖下第六世之五〔清源下第五世之三〕 ^653b11

【增收】雪峯示眾曰。
盡大地是箇解脫門。
把手拽伊不肎入。
時有一僧出曰。和尚怪某甲不得。
又一僧曰。用入作甚麼。
師便打。　頌曰。 ^653b15

大地是箇解脫門。
三世諸佛一口吞。
將為雪峯有奇特。
却來謾我好兒孫。
〔#CB01900;菴樞〕。 ^653b21

【增收】雪峯因僧問。
緊要處乞師指示。
師曰。是甚麼。僧於言下大悟　雲門云。
雪峯向你道什麼。
　頌曰。 ^653b25

雪峯騎駿馬。雲門跨驢兒。
一踢一踏相奔馳。
長安有路非無路。
夜半行時人不知。
〔圓悟勤〕。 ^653b31

無量劫來。是箇甚麼。
覿面全提。幾乎蹉過。
不蹉過。土苴堆頭且高臥。
〔□□□〕。 ^653b35

【增收】雪峯一日在僧堂內燒火。
閉却前後門乃呌曰。
救火救火。玄沙將一片柴。
從窓櫺中拋入。師便開門。
　頌曰。 ^653b39

巨岳塵飛。蟭螟生兒。
兒落塵裏。如錐錐泥。
燒火救火。閉門開門。
拋柴家醜外頭見。
萬象森羅一口吞。。 ^653b45

高燒榾柮煖通身。
快活難禁一屋春。
不是謝郎來合火。
誰知門外有寒人。
〔石林鞏〕。 ^653c6

【增收】雪峯問僧。甚麼處來。
僧曰。浙中來。師曰。
船來陸來。曰二途俱不涉。
師曰。爭得到這裏。
曰有什麼隔礙。師打趂出。
僧過十年後再來。
師又問。甚處來。曰湖南。
師曰。湖南與這裏相去多少。
曰不隔。師竪起拂子曰。
還隔這箇麼。曰若隔即不到也。
師又打趂出。此僧住後凡見人便罵師。
一日有同行聞。特去訪問。
兄到雪峯。有何言句。
便如是罵他。遂舉前話。
被同行#CB01219;叱。
與他說破。這僧當時悲泣。
甞向中夜焚香遙禮。
　頌曰。 ^653c10

戴角擎頭去復來。
雪庭兩見戰旗開。
軍前不悞將軍令。
空有英雄出九垓。
九垓雖出有牢關。
未透牢關未足觀。
棒頭有眼如明日。
要識真金火裏看。
〔佛燈珣〕。 ^653c28

見說閩山多蠱毒。
千方百計避無由。
殤中既有催魂鬼。
一命還他方始休。
〔虗堂愚〕。 ^653c34

雪峯普請次。自負一束藤。
路逢一僧便拋下。
僧擬取。師一踏踏倒。
歸舉似長生曰。我適來踏得者僧甚快。
長生曰。和尚須替者僧下涅槃堂始得　雪竇云。
長生大似東家人死西家人助哀。
也好與一踏。　頌曰。 ^653c38

暗拋香餌在江湄。
果是金鱗釣得歸。
不是#CB02133;綸收得疾。
幾乎輸與鷺鷥兒。
〔上方益〕。 ^653c48

偉哉雪老法中英。
肩上藤薪覿面呈。
目前不薦當頭著。
和身一踏倒囊傾。
會知擔重因柴束。
自然便重不便輕。
何山奉報諸禪侶。
孩兒須是的親生。
〔佛燈珣〕。 ^654a4

【增收】雪老擔藤憩歇時。
一僧纔見便慈悲。
近前擬取攔胷踏。
舉似長生更一椎。
〔石門聰〕。 ^654a10

雪峯踏者僧不殺。
長生扶者僧不起。
可憐一束爛枯藤。
狼藉至今愁滿地。
〔西巖惠〕。 ^654a14

【增收】雪峯與玄沙夾籬次。
沙曰。夾籬處還有佛法也無。
師曰有。曰如何是夾籬處佛法。
師撼籬一下。沙曰。
某甲不與麼。師曰。
子又作麼生。曰穿取篾頭道來。
　頌曰。 ^654a18

父子相擕入故園。
篾頭時過短籬邊。
爛泥有刺無人見。
踏著方知脚底穿。
〔#CB01900;菴樞〕。 ^654a26

雪峯因三聖問。透網金鱗以何為食。
師曰。待汝出網來向汝道。
聖曰。一千五百人善知識。
話頭也不識。師曰。
老僧住持事繁。　頌曰。 ^654a30

網透之魚不識鈎。
貪游浪水認浮頭。
高灘坐釣垂慈者。
回棹收綸却上舟。
〔汾陽昭〕。 ^654a36

透網金鱗。休云滯水。
搖蕩乾坤。振#CB15168;擺尾。
千尺鯨奔洪浪飛。
一聲雷震清飈起。
清飈起。天上人間知幾幾。
〔雪竇顯〕。 ^654a40

張三賣物高擡價。
李四還依市價酬。
交易不成猶作閙。
李公店鋪一時休。
〔海印信〕。 ^654a46

老倒漁翁坐釣臺。
金鱗赫赫鼓波來。
海門空闊纔施網。
霹#CB15439;一轟天地開。
〔真淨文　二〕。 ^654b2

放去收來得自由。
不堪憂處亦堪憂。
可憐滯句承言者。
爭是爭非空白頭。 ^654b6

透網金鱗掣電機。
休云滯水與拖泥。
雷霆一擊青霄裏。
傾湫何處不滂瀰。
〔真如#CB15223;〕。 ^654b10

出網分明向道休。
風雲會處有來由。
雷霆昨夜聲相應。
依舊為霖徧九州。
〔圓通僊〕。 ^654b14

擭浪拏雲勢可平。
驚空驟雨似盆傾。
不因放却淮河閘。
九曲潮頭卒未平。
〔上方益〕。 ^654b18

洞裏無雲別有天。
桃花似錦柳如綿。
仙家不會論冬夏。
石爛松枯是一年。
〔五祖演〕。 ^654b22

鯤鯨已插摩霄翼。
海客猶懸釣月鈎。
不顧翻空洪浪惡。
一帆風信出鼇頭。
〔佛心才〕。 ^654b26

全死中全活。全活中全死。
一箇訝郎當。一箇福建子。
〔徑山杲〕。 ^654b30

金鱗透網欲吞舟。
一向衝波逆水流。
却被漁翁閒引釣。
隨波逐浪謾悠悠。
〔鼓山珪〕。 ^654b34

【續收】俊鶻冲天。寒雞嘵眠。
脫略窠窟。遲速不偏。
截斷命根急處放。
當頭手脚緩時樣。
滴水氷生不認渠。
坐籌幃幄江海量。
君不見。透網金鱗活計新。
住持事繁笑殺人。
〔月堂昌〕。 ^654b38

百草頭出沒。三界外遨遊。
徒布漫天網。虗下釣鼇鈎。
搖鱗振#CB15168;撼乾坤。
兀目昂頭洪浪噴。
棒雨點喝雲奔。肎將爭戰定功勛。
〔圓悟勤〕。 ^654b46

張猴白李猴黑。硬如綿軟如銕。
驀路相逢兩會家。
臨濟未是白拈賊。
〔遯菴演〕。 ^654c4

新羅拄杖遂寧鉢。
衲子家風那箇無。
一等看來如墨黑。
誰能重與較錙銖。
〔虗堂愚〕。 ^654c8

【增收】雪峯問僧。近離甚處。
曰覆船。師曰。生死海未渡。
為甚麼覆却船。僧無語。
乃回舉似覆船。船曰。
何不道渠無生死。
僧再至進此語。師曰。
此不是汝語。曰是覆船恁麼道。
師曰。我有二十棒。
寄與覆船。二十棒老僧自喫。
不干闍黎事。　頌曰。 ^654c12

未渡生死海。不應覆却船。
渠本無生死。超然離二邊。
長如杲日麗中天。
舒光照到雪峯前。
〔圓悟勤〕。 ^654c22

生死海中猶未渡。
傳言送語幾千程。
一棒打翻東海鯉。
迷人直下便狂惺。
〔尼無著總〕。 ^654c26

【增收】雪峯上堂。舉拂子曰。
遮箇為中下。僧問。
上上人來如何。師舉拂子。
僧曰。遮箇為中下。
師打之　雲門曰。
我不似雪峯打葛藤。
驀拈拄杖云。我這箇只為中下機人。
有僧問。忽遇上上人來時如何。
門便打。　頌曰。 ^654c30

迅雷不及掩耳。下樁要在急水。
水深樁脚若長。耳畔雷聲四起。
拈起拄杖為他中下。
上上人來放過不打。
秦人一入桃花源。
子孫千世為神仙。
〔月堂昌〕。 ^654c40

大機圓應。大用直截。
雪峯雲門。只得一橛。
畢竟如何。不說不說。
〔松源岳〕。 ^654c46

【增收】雪峯因閩王問。
擬欲蓋一所佛殿去時如何。
師曰。大王何不蓋取一所空王殿。
曰請師樣子。師展兩手　雲門云。
一舉四十九。　頌曰。 ^655a2

空王殿樣子。雪峯展兩手。
添得老韶陽。一舉四十九。
總是面南看北斗。
〔即菴覺〕。 ^655a8

【增收】雪峯送南際長老出。
乃作女人拜。際斂手應諾諾。
師以手斫額便歸。
　頌曰。 ^655a12

送客隨家豐儉施。
盡情為餓免生疑。
却蒙惠重過相贈。
斂手遙知向暮歸。
〔投子青〕。 ^655a16

【增收】襄州高亭簡禪師。
〔嗣德山〕初隔江見德山。
遙合掌呼曰。不審。
德山以手中扇子再招之。
師忽開悟。乃橫趨而去。
更不回顧。後於襄州開法嗣德山。
　頌曰。 ^655a20

江上相逢問逗留。
師資針芥便相投。
定光金地遙招手。
智者江陵暗點頭。
〔大洪遂〕。 ^655a28

德山棺木裏瞠眼。
高亭死水裏藏身。
賺他多少英靈漢。
錯認山河作眼睛。
〔少室睦〕。 ^655a32

〔曹洞〕　洪州雲居道膺禪師。
〔嗣洞山〕因僧在房內念經。
師隔牕問。闍黎念者是什麼經。
曰維摩經。師曰。不問維摩經。
念者是什麼經。其僧從此得入。
　頌曰。 ^655a36

不問維摩念甚麼。
新羅#CB15154;子穿雲過。
杖頭擊著沒威靈。
惆悵嵩山破竈墮。
〔佛慧泉〕。 ^655a44

念底却是維摩經。
一回舉著一回精。
鸚鵡故鄉歸不得。
大都言語太分明。
〔楊無為〕。 ^655a48

問經不問念維摩。
念底分明見也麼。
欲入塵沙法門海。
一言演出不須多。
〔越州天章和尚〕。 ^655b4

順風將欲到揚州。
風轉船頭水逆流。
把柂全憑三老力。
瞥然到岸不須憂。
〔道場如〕。 ^655b8

【續收】須彌山高不見巔。
大海水深不見底。
簸土揚塵無處尋。
回頭撞著自家底。
〔南堂興〕。 ^655b12

雲居因僧問。截水停輪時如何。
師曰。磨不轉。　頌曰。 ^655b16

雲居有語機關絕不轉今君返照看。
截銕閉關停妄解。
百花俱發一花園。
開花結果從他有。
因地抽條長碧天。
〔汾陽昭〕。 ^655b20

截水停輪話已圓。
借婆裙子拜婆年。
後人不見雲居老。
往往思量石二邊。
〔佛印元〕。 ^655b26

【續收】截水停輪中此情。
吾師知道不惺惺。
微露一言令省覺。
不轉何曾更有停。
〔般若柔〕。 ^655b30

【增收】雲居示眾云。
老僧二十年前。住三峯菴時。
魏府有興化長老來問云。
權借一問以為影草時如何。
老僧當時機思遲鈍。
道不得。為伊置得箇問頭奇特。
不敢辜他。伊云。想菴主答這話不得。
不如禮拜了退。而今思量當時不消道箇何必。
後因化主到魏府。
興化乃借問。山中和尚住三峯菴時。
老僧曾問伊話。祗對不得。
而今道得也未。化主遂舉前話。
興化云。雲居二十年。
只道得箇何必。興化即不然。
爭如道箇不必。　頌曰。 ^655b34

何必不必。一七二七。
龍樹馬鳴。#CB08504;光透出。
〔道吾真〕。 ^655c4

雲居道何必。興化道不必。
眼若不開。夢中呌屈。。 ^655c6

何必不必。綿綿密密。
覿面當機。有人續得末後句。
許你親見二尊宿。
〔大慧杲〕。 ^655c10

何必不必金刀玉尺。
甜者如檗苦者如蜜。
二十年來無處雪屈。
咦。〔別峯印〕。 ^655c14

何必不必方圓曲直。
眉目分明若為辨的。
影草既隨身。覿面當機疾。
一雙孤鴈忽高飛。
兩隻鴛鴦還獨立。
〔最菴印〕。 ^655c18

何必不必。綿綿密密。
覿面當機。官馬廝踢。
〔無得慈〕。 ^655c24

【增收】雲居上堂曰。
如人將三貫錢買箇獵狗。
祇解尋得有踪跡底。
忽遇羚羊挂角。莫道踪跡。
氣息也無。僧問。羚羊挂角時如何。
師曰。六六三十六。
曰挂角後如何。師曰。
六六三十六。僧禮拜。
師曰。會麼。曰不會。
師曰。不見道。無踪跡。
其僧舉似趙州。州曰。
雲居師兄猶在。僧便問。
羚羊挂角時如何州曰。
九九八十一。曰挂後如何。
州曰。九九八十一。
曰得恁麼難會。州曰。
有甚麼難會。曰請和尚指示。
州曰。新羅新羅。又問長慶。
羚羊挂角時如何。
慶曰。草裏漢。曰挂後如何。
慶曰亂呌喚。曰畢竟如何。
慶曰。驢事未去。馬事到來。
　頌曰。 ^655c26

羚羊挂角向甌峯。
獵犬茫然不見蹤。
却是石橋橋畔老。
三千里外解相逢。
〔正覺逸〕。 ^656a6

羚羊挂角。六六三十六。
貧兒得古錢。瘦馬餐枯粟。
報你參玄人。聽取無生曲。
昨夜火燒空。跳出水中浴。
〔草堂清〕。 ^656a10

獵狗迷蹤還觳觫。
氣息全無何處逐。
趙州城裏忽相逢。
依然六六三十六。
〔□□純〕。 ^656a16

【增收】雲居因新羅僧問。
是什麼得與麼難道。
師曰。有甚麼難道。
曰請難道。師曰。新羅新羅。
　頌曰。 ^656a20

新羅僧問答新羅。
飛騎將軍意氣多。
奪得鎗來騎賊馬。
不勞餘刃罷干戈。
〔率菴琮〕。 ^656a24

即此非此離此全此。
平步青霄高山仰止。
目前包褁不爭多。
森羅萬象眼中花。
就身打劫新羅新羅。。 ^656a28

【增收】雲居因僧問。
僧家畢竟如何。師曰。
居山好。僧禮拜。師曰。
你作麼生會。曰僧家畢竟於善惡生死逆順境界。
其心如山不動。師乃打曰。
孤負先聖喪我兒孫。
又問傍僧。你作麼生。
會僧禮拜曰。僧家畢竟眼不觀玄黃之色。
耳不聽絲竹之聲。
師曰。孤負先聖喪我兒孫　黃龍南云。
作麼生道得一句。
不孤負先聖喪我兒孫。
若人道得。到處青山無非道場。
若道不得。有寒暑兮促君壽。
有鬼神兮妬君福。
　頌曰。 ^656a34

突兀嵯峩萬仞橫。
四邊無路不通行。
自古兩輪光不到。
夜深王老入西岑。
〔投子青〕。 ^656b4

四顧巍峩#CB07055;碧陰。
松風和雨響於琴。
居山不用逃聲色。
百鳥歸來何處尋。
〔枯木成〕。 ^656b8

僧家畢竟居山好。
丫角女子白頭早。
行穿月色嶺頭松。
跡到白雲巖下草。
寂寂峯前古寺基。
家家門首長安道。
相將八月鴈南來。
莫教孤負太平老。
〔佛鑑懃〕。 ^656b12

【增收】雲居因僧問。
六戶不明時如何。
師曰。不涉緣。曰向上事如何。
師曰。慎者不護。　頌曰。 ^656b18

春到石人視遠山。
鶯啼花木碧波閑。
須知雲外巖松瑞。
千古迎風任歲寒。
〔投子青〕。 ^656b22

【增收】雲居臨終時問。
侍者曰今日是幾。
者曰今日初三。師曰。
三十年後。但道只這是。
乃端然告寂。　頌曰。 ^656b26

瞎漢臨危不識羞。
問人出氣借咽喉。
可憐便說初三日。
活陷爛泥堆裏頭。
〔寶葉源〕。 ^656b32

【增收】雲居因僧問。
全無學處如何立身。
師曰。無立身處。曰佛事何勞。
師曰。不同興化。　頌曰。 ^656b36

苔殿烟收紫氣旋。
拱班宸幄退堯年。
鳳樓不宿桃源客。
豈並金光矚漢天。
〔投子青〕。 ^656b40

【增收】雲居因荊南節度使成汭。
遣大將入山送供。
問曰世尊有密語迦葉不覆藏。
如何是世尊密語師召曰。
尚書。其人應諾。師曰會麼。
曰不會。師曰。汝若不會。
世尊密語。汝若會迦葉不覆藏。
　頌曰。 ^656b44

迦葉不覆藏。橫身獨自當。
語意分明在。今古露堂堂。
〔佛眼遠　二〕。 ^656c6

世尊密語難覆藏。
迦葉兒孫見如土。
千古萬古黑漫漫。
焦尾大蟲元是虎。 ^656c10

撫州曹山本寂禪師〔嗣洞山〕僧清銳問清銳孤負。
乞師拯濟。師曰。銳闍黎近前來。
銳近前師曰。泉州白家酒。
三盞猶道未霑唇　玄覺云。
什麼處是與他酒喫。
　頌曰。 ^656c14

清銳孤貧心太麤。
曹山擕手步亨途。
白家三盞霑唇酒。
醉後添盃一似無。
〔佛印元〕。 ^656c24

清源白家酒。三盞未霑唇。
七十二棒且輕恕。
一百五十難放君。
〔地藏恩〕。 ^656c28

滿屋黃金不肯親。
吁嗟甘怨自孤貧。
無端更飲三盃酒。
醉後郎當笑殺人。
〔南華昺〕。 ^656c32

【續收】販海波斯入大唐。
先將珍寶暗埋藏。
却來伸手從人覓。
爭奈難謾有當行。
〔肯堂充〕。 ^656c36

清貧三盞便輕酬。
萬里曹門出鄭州。
盡情斫却月中柱。
惱亂春風卒未休。
〔天童淨〕。 ^656c40

張甕李甕各有病痛。
赤眼撞著火柴頭。
焦磚打著連底凍。
〔朴翁銛〕。 ^656c44

曹山慣用白家酒。
掇向人前盡底傾。
醉倒十洲雲水客。
闍黎猶自不惺惺。
〔皖山凝〕。 ^656c48

干木逢場探淺深。
辨龍蛇眼決疎親。
兩箇駝子相逢著。
世上思量無直人。
〔退谷雲〕。 ^657a4

銅公塘銕奉化。得人憎得人怕。
不是明州人。定說蘇州話。
〔無準範〕。 ^657a8

【增收】曹山因鏡清問。
清虗之理畢竟無身時如何。
師曰。理即如此。事作麼生。
曰如理如事。師曰。
謾曹山一人即得。
爭奈諸聖眼何。曰若無諸聖眼。
爭鑒得箇不恁麼。
師曰。官不容針。私通車馬。
　頌曰。 ^657a12

不與麼太無端。曹山甘被鏡清謾。
如如理事誰相悉。
畢竟無身也大難。
也大難。大家諸聖眼前看。
〔方庵顯〕。 ^657a22

鴻濛未判絕疎親。
畢竟難將事理分。
夜半正明還不露。
金剛腦後銕崑崙。
〔雪巖欽〕。 ^657a26

【增收】曹山因僧問。
學人通身是病。請師醫。
師曰。不醫。曰為什麼不醫。
師曰。教你求生不得生。
求死不得死。　頌曰。 ^657a30

生死既不可求。根塵萬病俱休。
從此俱空獨露。蟾輪一片清秋。
〔雪竇宗〕。 ^657a36

【增收】曹山因僧問。
學人抱璞投師請師。
雕琢師曰不雕琢。
曰為甚不雕琢。師曰。
須知曹山好手。　頌曰。 ^657a40

抱璞投師來意濃。
一條狹路忽相逢。
誰知妙手不雕琢。
分破華山千萬重。
〔笑翁堪〕。 ^657a46

【增收】曹山因紙衣道者來參。
師曰。莫是紙衣道者否。
曰不敢。師曰。如何是紙衣下事。
曰一裘纔掛體。萬事悉皆如。
師曰。如何是紙衣下用。
者近前應諾。便立脫。
師拊其背曰。汝祇解恁麼去。
何不解恁麼來。者忽開眼問曰。
一靈真性不假胞胎時如何。
師曰。未是妙。曰如何是妙。
師曰。不徣借。者珍重便化。
師示頌曰。覺性圓明無相身。
莫將知見妄疎親。
念異便於玄體昧。
心差不與道為隣。
情分萬法沉前境。
識鑒多端喪本真。
如是句中全曉會。
了然無事昔時人。
　頌曰。 ^657b2

麻纏紙褁若嬰孩。
優鉢羅華火裏開。
一點靈光千古在。
月輪孤處借胞胎。
〔南堂興　三〕。 ^657b22

勞形苦骨不知春。
得意忘言便出塵。
不假胞胎不徣借。
金烏出海月離雲。 ^657b26

紙衣下事不假胞胎。
懸崖撒手襁褓嬰孩。
涅槃會上道場開。
單傳直指狀元來。 ^657b30

【增收】曹山因僧問。
朗月當空時如何。
師曰。猶是階下漢。
曰請師接上階。師曰。
月落後來相見。　頌曰。 ^657b34

朗月當空未入關。
落花流水不相干。
明明一句超凡聖。
光境俱忘誰解看。
〔□□□〕。 ^657b38

皓月光中立問端。
上他階級轉顢頇。
會須月落來相見。
別有靈光照膽寒。
〔在菴賢〕。 ^657b42

【增收】曹山因鏡清問。
心徑苔生時如何。
師曰。難得道。者曰。
未審此人向什麼處去。
師曰。只知心徑苔生。
不知向什麼處去。
　頌曰。 ^657b46

心徑苔生何處去。
謝家人不在漁船。
蘆花萬頃水天濶。
白鳥深沉任轉旋。
〔自得暉〕。 ^657c4

心徑苔生去莫知。
口如鼻好眼如眉。
迢迢劫外封疆濶。
明月蘆花類不齊。
〔掩室開〕。 ^657c8

【增收】曹山因僧問。
雪覆千山。為甚麼孤峯不白。
師曰。須知有異中異。
曰如何是異中異。
師曰。不墮眾山色。
　頌曰。 ^657c12

雪覆千山沒路岐。
孤峯不白峭巍巍。
五陵公子雖增氣。
野老相逢不展眉。
〔朴翁銛〕。 ^657c18

混不得類不齊。六爻宛轉見重离。
夜深下視千山白。
不是其中人不知。
〔石溪月〕。 ^657c22

言中彼此帶幽玄。
盡向言中辨正徧。
孤負一條官驛路。
茫茫沉在月明前。
〔絕岸湘〕。 ^657c26

【增收】曹山問金峯志曰。
作甚麼來。曰蓋屋來。
師曰。了也未。曰這邊則了。
師曰。那邊事作麼生。
曰候下工日白和尚。
師曰。如是如是。　頌曰。 ^657c30

運斤成風匠石之奇。
喬松聳壑粱棟之姿。
宗中辨的量外知機。
這邊那邊兮著著無虧。
走盤不定兮落落明珠。
〔雲耕靜〕。 ^657c36

【增收】曹山因僧問。
端坐團圓時如何。
師曰。望不見身曰還假用也無。
師曰。纔說坐時便是用也。
不可移山塞海說禪說道方為用也。
　頌曰。 ^657c42

團圓莫謂清虗理。
若謂清虗總喪身。
却是眉毛曾問眼。
烏睛那自見瞳人。
〔本覺一〕。 ^657c48

【增收】曹山辭洞山。
山云。子歸鄉莫打飛鳶嶺過麼。
師曰是。山云。來時莫打飛鳶嶺來麼。
師曰是。山云。有一人不打飛鳶嶺過。
便到此間。子還知麼。
師曰。渠無彼往。山云。
子見甚道理。便道渠無彼往。
師曰。若不到這田地。
爭解恁麼道。　頌曰。 ^658a4

不打飛鳶便到來。
大圓鏡裏絕塵埃。
東君節令分明也。
桃李年年二月開。
〔自得暉〕。 ^658a14

【增收】曹山因僧問。
世間甚麼物最貴。
師曰。死猫兒最貴。
曰為甚麼死猫兒却貴。
師曰。無人著價。　頌曰。 ^658a18

腥臊紅爛不堪親。
觸動輕輕血污身。
何事杳無人著價。
為伊非是世間珍。
〔丹霞淳〕。 ^658a24

【增收】曹山辭洞山。
山問曰。子向甚麼處去。
師曰。不變異處去。
山曰。不變異處豈有去邪。
師曰。去亦不變異。
　頌曰。 ^658a28

家家門掩蟾蜍月。
處處鶯啼楊柳風。
若謂縱橫無變異。
猶如擲劒擬虗空。
〔丹霞淳〕。 ^658a34

齋時一鉢飯。飯後一覺睡。
睡起去放尿。洗手成變異。
〔闡提照〕。 ^658a38

【增收】曹山聞鐘聲乃曰。
阿#CB01223;阿#CB01223;。
僧問。和尚作甚麼。
師曰。打著我心。僧無對　五祖戒代云。
作賊人心虗。　頌曰。 ^658a42

聞鐘告眾打吾心。
游子閑言醉更深。
楞嚴會上圓通者。
正法明王觀世音。
〔般若柔〕。 ^658a48

聞鐘便道打吾心。
語淺分明理事深。
上流默默點頭笑。
可謂真鍮不愽金。
〔汾陽昭〕。 ^658b4

【增收】曹山因僧問。
家貧遭劫時如何。
師曰。不能盡底去。
曰為什麼不能盡底去。
師曰。賊是家親。　頌曰。 ^658b8

六門曉夜任開張。
家賊難防事可傷。
識得家親恩愛斷。
更無一物獻尊堂。
〔卍菴顏〕。 ^658b14

【增收】曹山問僧。作甚麼。
曰掃地。師曰。佛前掃佛後掃。
曰前後一時掃。師曰。
與曹山過靸鞋來。
　頌曰。 ^658b18

引問當機看起倒。
僧對師云一時掃。
曹山索把袈裟來。
智深功德禪和妙。
〔般若柔〕。 ^658b24

器量方圓識得伊。
問君掃地示慈悲。
前後一時俱掃却。
也是拈他第二機。
〔汾陽昭〕。 ^658b28

【增收】曹山因僧問。
靈衣不挂時如何。
師曰。曹山孝滿。曰孝滿後如何。
師曰。曹山好顛酒。
　頌曰。 ^658b32

清白門庭四絕隣。
長年開掃不容塵。
光明轉處傾殘月。
爻象分時却建寅新。
孝滿便逢春。醉步狂歌任墮申。
散#CB00993;夷猶誰管你。
太平無事酒顛人。
〔天童覺〕。 ^658b36

曹山顛酒有誰諳。
醉語狂言不自慚。
夜半日頭當午照。
騎牛背面著靴衫。
〔東谷光〕。 ^658b42

【增收】曹山問強上座曰。
佛真法身猶若虗空。
應物現形如水中月。
作麼生說箇應底道理。
曰如驢#CB15111;井。
師曰。道則太煞道。
祇道得八成。曰和尚又如何。
師曰。如井覰驢〔或作蟾首座問洞山〕。
　頌曰。 ^658b46

出路從來無十成。
有言須是脫凡情。
江邊玉女呵呵咲。
嶺上石人側耳聽。
〔古木成〕。 ^658c6

應物現形如水月。
當時應物不留情。
如驢#CB15111;井終難喻。
如井#CB15111;驢何十成。
〔本覺一〕。 ^658c10

驢#CB15111;井井覰驢。
智容無外靜涵有餘。
肘後誰分印。家中不蓄書。
機絲不挂梭頭上。
文彩縱橫意自殊。。 ^658c14

驢#CB15111;井井#CB15111;驢。
五臺何處不文殊。
黃面老人任多口。
未知道得八成無。
〔張無盡〕。 ^658c20

驢#CB15111;井井#CB15111;驢。
冬瓜葉上長葫蘆。
會不得莫踟蹰。定盤星上絕錙銖。
〔無菴全〕。 ^658c24

【增收】曹山因僧問。
五位對賓時如何。
師曰。汝即今問那箇位。
曰某甲從偏位中來。
請師向正位中接。
師曰。不接。曰為甚麼不接。
師曰。恐落偏位中去。
師却問僧。祇如不接。
是對賓是不對賓。
曰早是對賓了也。
師曰。如是如是。　頌曰。 ^658c28

月中玉兔夜懷胎。
日裏金烏朝抱卵。
黑漆崑崙踏雪行。
轉身打破瑠璃椀。
〔丹霞淳〕。 ^658c38

故國安居象帝先。
夜明簾外信無傳。
金雞啼破玉人夢。
曉色依依錦帳前。
〔□□□〕。 ^658c42

【增收】曹山因僧問。
子歸就父。為甚麼父全不顧。
師曰。理合如是。曰父子之恩何在。
師曰。始成父子之恩。
曰如何是父子之恩。
師曰。刀斧斫不開。
　頌曰。 ^658c46

翡翠簾垂絲綸未濟。
紫羅帳合視聽難通。
犯動毛頭月昇夜戶。
密移一步鶴出銀籠。
脫身一色無遺影。
不坐同風落大功。
〔天童覺〕。 ^659a6

刀斧斫不開。靈機絕點埃。
清風掃殘雪。和氣帶春回。
〔退谷雲〕。 ^659a12

【增收】曹山因僧問。
國內按劒者誰。　頌曰。 ^659a16

嵯峨萬仞是曹山。
氣岸雄雄坐祖關。
橫按鏌鎁全正令。
太平寰宇斬癡頑。
〔佛性泰〕。禪宗頌古聯珠通集卷第二十九
 ^659a18
