
pin:: 大方廣佛新華嚴經合論卷第八十九
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 入法界品第三十九之二
orig:: 
【經】下方過不可說佛剎微塵數世界海外，
有世界，名：一切如來圓滿光普照，佛號：虗空無礙相智幢王。
彼佛眾中，有菩薩，名：破一切障勇猛智王，
與世界海微塵數菩薩俱，來向佛所，於一切毛孔中，
出說一切眾生語言海音聲雲，出說一切三世菩薩修行方便海音聲雲，
出說一切菩薩所起願方便海音聲雲，
出說一切菩薩成滿清淨波羅蜜方便海音聲雲，
出說一切菩薩圓滿行徧一切剎音聲雲，
出說一切菩薩成就自在用音聲雲，出說一切如來往詣道場破魔軍眾成等正覺自在用音聲雲，
出說一切如來轉法輪契經門名號海音聲雲，
出說一切隨應教化調伏眾生法方便海音聲雲，
出說一切隨時、隨善根、隨願力普令眾生證得智慧方便海音聲雲。
到佛所已，頂禮佛足，即於下方，化作現一切如來宮殿形像、
眾寶莊嚴樓閣，及一切寶蓮華藏師子之座，
著普現道場影摩尼寶冠，與其眷屬，結跏趺坐。
上方過不可說佛剎微塵數世界海外，
有世界，名：說佛種性無有盡，佛號：普智輪光明音。
彼佛眾中，有菩薩，名：法界差別願，與世界海微塵數菩薩俱，
發彼道場，來向此娑婆世界釋迦牟尼佛所，
於一切相好、一切毛孔、一切身分、一切肢節、
一切莊嚴具、一切衣服中，現毗盧遮那等過去一切諸佛、
未來一切諸佛、已得授記未授記者、現在十方一切國土、
一切諸佛并其眾會，示現過去行檀那波羅蜜及其一切受布施者諸本事海，
亦現過去行尸羅波羅蜜諸本事海，亦現過去行羼提波羅蜜割截肢體心無動亂諸本事海，
亦現過去行精進波羅蜜勇猛不退諸本事海，
亦現過去求一切如來禪波羅蜜海而得成就諸本事海，
亦現過去求一切佛所轉法輪、所成就法、
發勇猛心、一切皆捨諸本事海，亦現過去樂見一切佛、
樂行一切菩薩道、樂化一切眾生界諸本事海，
亦現過去所發一切菩薩大願清淨莊嚴諸本事海，
亦現過去菩薩所成力波羅蜜勇猛清淨諸本事海，
亦現過去一切菩薩所修圓滿智波羅蜜諸本事海；
如是一切本事海，悉皆徧滿廣大法界。
至佛所已，頂禮佛足，即於上方化作一切金剛藏莊嚴樓閣及帝青金剛王蓮華藏師子之座，
以一切寶光明摩尼王網羅覆其身，以演說三世如來名：
摩尼寶王為髻明珠，與其眷屬結跏趺坐。
commentary::  ^595c8

【論】十四、爾時，東方過不可說佛剎已下，
至與其眷屬結跏趺坐已下，有十段經，
明十方菩薩來集，分明法界中佛果。
不可說佛剎微塵數本行，答前菩薩所問，
總是自佛果行無盡徧周，是故世界名金剛燈雲幢。
金剛燈雲幢者，大悲雨眾法，明一切佛皆從此金剛智起大悲之行，
摧破諸眾生煩惱，故名幢也。
佛號毗盧遮那勝德王者，即是行中之果，菩薩亦名毗盧遮那。
願光明者，是明以果隨昔願行大慈悲故。
王者，明佛果隨行種種自在無礙，以從金剛智起故，以是果行名同故。
與不可說佛剎微塵數菩薩俱來者，言行滿令諸菩薩會此法故，
故云來也。此明檀波羅蜜中主伴行滿。
所有諸來菩薩皆以寶網嚴身者，明教行滿故。
已下九方，總以十波羅蜜以次排之，總是一佛之金剛智。
上總別同異之行，倣此例知。
已下如文自明，但釋經大意，法門經中自具。
已上六段，是答前兩度共四十種問。
已下亦是前之五段，答前問佛三昧神力及佛報境。
次下十方來集菩薩眾，是往所修行身。
於依報中，答前往因所修諸地十波羅蜜，
以明行滿故，莊嚴身亦滿。
有十箇佛國、十佛名號，是所行行中因果。
十佛皆號王者，皆明佛果。
智自在菩薩以網羅覆其身，皆明教網具足。
orig::  ^596a36

【經】如是十方一切菩薩并其眷屬，皆從普賢菩薩行願中生，
以淨智眼見三世佛，普聞一切諸佛如來所轉法輪脩多羅海，
已得至於一切菩薩自在彼岸；於念念中現大神變，
親近一切諸佛如來，一身充滿一切世界一切如來眾會道場；
於一塵中普現一切世間境界，教化成就一切眾生未曾失時；
一毛孔中出一切如來說法音聲，知一切眾生悉皆如幻，
知一切佛悉皆如影，知一切諸趣受生悉皆如夢，
知一切業報如鏡中像，知一切諸有生起如熱時#CB08504;，
知一切世界皆如變化；成就如來十力、
無畏，勇猛自在，能師子吼；深入無盡辯才大海，
得一切眾生言辭海諸法智；於虗空法界所行無礙，
知一切法無有障礙；一切菩薩神通境界悉已清淨，
勇猛精進，摧伏魔軍；恒以智慧了達三世，
知一切法猶如虗空，無有違諍，亦無取著；
雖勤精進而知一切智終無所來，雖觀境界而知一切有悉不可得；
以方便智入一切法界，以平等智入一切國土，
以自在力令一切世界展轉相入；於一切世界處處受生，
見一切世界種種形相；於微細境現廣大剎，
於廣大境現微細剎；於一佛所，一念之頃，
得一切佛威神所加，普見十方，無所迷惑；
於剎那頃，悉能往詣。
如是等一切菩薩滿逝多林，皆是如來威神之力。
commentary::  ^596b32

【論】十五、如是十方一切菩薩已下，至皆是如來威神之力，有三十五行。
經歎如上十方諸來菩薩至德用分。
又就以報上，又加神通所嚴。
初陳樓閣莊嚴，次陳寶地徧周莊嚴，次陳虗空莊嚴，次陳十方諸菩薩來集身相莊嚴。
一一莊嚴，皆暎徹相入，互體重重。
十方諸佛菩薩眾海身土及莊嚴，一一相入，
自在無礙者，但約法身根本智為體，差別智報得，萬事合然故。
設一切如來起一切神通，不離此智，起大用故，
無不自在，無不相入，無不明淨。
如是之智，以如上五位和會進修，乃得成故。
獨修一法，不可得也。
只可多不離一，不可守一以為自然。
此逝多林及一切法界國土莊嚴，不離二法：
一、約往昔所修行理智，大慈、大悲、大願眾行所成；
二、以佛菩薩不思議神通所嚴。
如經自明。是答前諸菩薩四十問。
orig::  ^596c28

【經】于時上首諸大聲聞：舍利弗、大目揵連、
摩訶迦葉、離婆多、須菩提、阿#CB00145;樓#CB00501;、
難陀、劫賓那、迦旃延、富樓那等諸大聲聞，
在逝多林，皆悉不見如來神力、如來嚴好、
如來境界、如來遊戲、如來神變、如來尊勝、
如來妙行、如來威德、如來住持、如來淨剎；
亦復不見不可思議菩薩境界、菩薩大會、
菩薩普入、菩薩普至、菩薩普詣、菩薩神變、
菩薩遊戲、菩薩眷屬、菩薩方所、菩薩莊嚴師子座、
菩薩宮殿、菩薩住處、菩薩所入三昧自在、
菩薩觀察、菩薩嚬伸、菩薩勇猛、菩薩供養、
菩薩受記、菩薩成熟、菩薩勇健、菩薩法身清淨、
菩薩智身圓滿、菩薩願身示現、菩薩色身成就、
菩薩諸相具足清淨、菩薩常光眾色莊嚴、
菩薩放大光網、菩薩起變化雲、菩薩身徧十方、菩薩諸行圓滿。
如是等事，一切聲聞諸大弟子皆悉不見。
何以故？以善根不同故，本不修習見佛自在善根故，
本不讚說十方世界一切佛剎清淨功德故，
本不稱歎諸佛世尊種種神變故，本不於生死流轉之中發阿耨多羅三藐三菩提心故，
本不令他住菩提心故，本不能令如來種性不斷絕故，
本不攝受諸眾生故，本不勸他修習菩薩波羅蜜故，
本在生死流轉之時不勸眾生求於最勝大智眼故，
本不修習生一切智諸善根故、本不成就如來出世諸善根故、
本不得嚴淨佛剎神通智故、本不得諸菩薩眼所知境故、
本不求超出世間不共菩提諸善根故、
本不發一切菩薩諸大願故、本不從如來加被之所生故、
本不知諸法如幻菩薩如夢故、本不得諸大菩薩廣大歡喜故，
如是皆是普賢菩薩智眼境界，不與一切二乘所共。
以是因緣，諸大聲聞不能見、不能知、不能聞、
不能入、不能得、不能念、不能觀察、不能籌量、
不能思惟、不能分別，是故雖在逝多林中，不見如來諸大神變。
復次，諸大聲聞無如是善根故、無如是智眼故、
無如是三昧故、無如是解脫故、無如是神通故、
無如是威德故、無如是勢力故、無如是自在故、
無如是住處故、無如是境界故，是故於此不能知、
不能見、不能入、不能證、不能住、不能解、
不能觀察、不能忍受、不能趣向、不能遊履，
又亦不能廣為他人開闡解說、稱揚示現、
引導勸進，令其趣向、令其修習、令其安住、令其證入。
何以故？諸大弟子依聲聞乘而出離故，
成就聲聞道、滿足聲聞行、安住聲聞果，
於無有諦得決定智，常住實際，究竟寂靜，
遠離大悲，捨於眾生，住於自事，於彼智慧不能積集、
不能修行、不能安住、不能願求、不能成就、
不能清淨、不能趣入、不能通達、不能知見、
不能證得，是故雖在逝多林中，對於如來不見如是廣大神變。
commentary::  ^597a10

【論】十六、于時上首諸大聲聞，舍利弗已下，
至不見如是廣大神變，有五十行。
經明如上聲聞無如是善根之種，如來居逝多林，
神變莊嚴廣大佛剎菩薩眾海，為宿世無根，皆悉不見分。
第二、釋聲聞眾名者，舍利弗以其母眼明利，
如鶖鷺鳥目，以母之目似鶖鳥狀，以為子號。
大目揵連者，此云採菽氏，以母姓菽以為名故，母是菉豆山之苗#CB00509;故。
摩訶迦葉者，以身金色，能飲日光，在其身像，亦云是飲光仙人之#CB00509;也。
摩訶云大離婆多者，此云供養。
須菩提者，此云善現。
阿#CB00145;樓駄，此云無滅。
難陀，此云歡喜。劫賓那，此云黃色，是往昔黃頭仙之#CB00509;也。
迦旃延者，是一宗之性，是此胤故，延為胤也。
富樓那者，母號滿慈，以取母號。
如是十大聲聞，示同不聞不見如來不思議法界變化之事，
令樂小法者趣求大故。
前五百聲聞及世主，是先已有種者，能隨佛所行故。
orig::  ^597b48

【經】佛子！如恒河岸有百千億無量餓鬼，
倮形飢渴，舉體焦然，烏、鷲、犲、狼競來搏撮，
為渴所逼，欲求水飲，雖住河邊而不見河，
設有見者，見其枯竭。
何以故？深厚業障之所覆故。
彼大聲聞亦復如是，雖復住在逝多林中，
不見如來廣大神力，捨一切智，無明瞖瞙覆其眼故，不曾種植薩婆若地諸善根故。
譬如有人於大會中昏睡安寢，忽然夢見須彌山頂帝釋所住善見大城，
宮殿、園林種種嚴好，天子、天女百千萬億，
普散天華徧滿其地，種種衣樹出妙衣服，
種種華樹開敷妙華，謂音樂樹奏天音樂，
天諸婇女歌詠美音，無量諸天於中戲樂，
其人自見著天衣服，普於其處住止周旋，
其大會中一切諸人雖同一處，不知不見。
何以故？夢中所見，非彼大眾所能見故。
一切菩薩、世間諸王亦復如是，以久積集善根力故，
發一切智廣大願故，學習一切佛功德故，
修行菩薩莊嚴道故，圓滿一切智智法故，
滿足普賢諸行願故，趣入一切菩薩智地故，
遊戲一切菩薩所住諸三昧故，已能觀察一切菩薩智慧境界無障礙故，
是故悉見如來世尊不可思議自在神變，
一切聲聞諸大弟子皆不能見，皆不能知，以無菩薩清淨眼故。
譬如雪山具眾藥草，良醫詣彼悉能分別，
其諸捕獵放牧之人，恒住彼山不見其藥；
此亦如是，以諸菩薩入智境界具自在力，
能見如來廣大神變，諸大弟子唯求自利不欲利他，
唯求自安不欲安他，雖在林中不知不見。
譬如地中有諸寶藏，種種珍異悉皆充滿，
有一丈夫聰慧明達，善能分別一切伏藏，
其人復有大福德力，能隨所欲自在而取，
奉養父母賑#CB00421;親屬，
老病窮乏靡不均贍，其無智慧無福德人，
雖亦至於寶藏之處，不知不見不得其益；
此亦如是，諸大菩薩有淨智眼，能入如來不可思議甚深境界，
能見佛神力，能入諸法門，能遊三昧海，
能供養諸佛，能以正法開悟眾生，能以四攝攝受眾生，
諸大聲聞不能得見如來神力，亦不能見諸菩薩眾。
譬如盲人至大寶洲，若行若住若坐若臥，
不能得見一切眾寶，以不見故不能採取不得受用；
此亦如是，諸大弟子雖在林中親近世尊，
不見如來自在神力，亦不得見菩薩大會。
何以故？無有菩薩無礙淨眼，不能次第悟入法界，見於如來自在力故。
譬如有人得清淨眼，名離垢光明，一切暗色不能為障，
爾時彼人於夜暗中，處在無量百千萬億人眾之內，
或行或住或坐或臥，彼諸人眾形相威儀，
此明眼人莫不具見，其明眼者威儀進退，
彼諸人眾悉不能覩；佛亦如是，成就智眼清淨無礙，
悉能明見一切世間，其所示現神通變化，
大菩薩眾所共圍遶，諸大弟子悉不能見。
譬如比丘在大眾中入徧處定，所謂：地徧處定、
水徧處定、火徧處定、風徧處定、青徧處定、
黃徧處定、赤徧處定、白徧處定、天徧處定、
種種眾生身徧處定、一切語言音聲徧處定、一切所緣徧處定。
入此定者，見其所緣，其餘大眾悉不能見，唯除有住此三昧者。
如來所現不可思議諸佛境界亦復如是，
菩薩具見，聲聞莫觀。
譬如有人以翳形藥自塗其眼，在於眾會去、
來、坐、立無能見者，而能悉覩眾會中事。
應知如來亦復如是，超過於世，普見世間，
非諸聲聞所能得見，唯除趣向一切智境諸大菩薩。
如人生已，則有二天恒相隨逐：一曰、同生，
二曰、同名。天常見人，人不見天。
應知如來亦復如是，在諸菩薩大集會中現大神通，諸大聲聞悉不能見。
譬如比丘得心自在，入滅盡定，六根作業皆悉不行，
一切語言不知、不覺，定力持故，不般涅槃。
一切聲聞亦復如是，雖復住在逝多林中，
具足六根，而不知、不見、不解、不入如來自在、菩薩眾會諸所作事。
何以故？如來境界甚深廣大，難見、難知、
難測、難量，超諸世間，不可思議，無能壞者，非是一切二乘境界。
是故，如來自在神力、菩薩眾會及逝多林普徧一切清淨世界，
如是等事，諸大聲聞悉不知見，非其器故。
commentary::  ^597c32

【論】十七、佛子！如恒河岸，有百億無量餓鬼已下，
至諸大聲聞，悉不知見，非其器故。
有七十四行半經，有十種喻，比聲聞無有廣大菩提善根在其會中，
不知不見如來自在分。
其所有十喻，經文自明。
如是聲聞，示同不聞不見如來變化神力境界菩薩海眾，令諸實是聲聞迴心種。
如來大願、大智、大慈悲，常處生死，廣利眾生故。
orig::  ^598c16

【經】爾時，毗盧遮那願光明菩薩，承佛神力，
觀察十方而說頌言：
　　汝等應觀察，佛道不思議，於此逝多林，
　　示現神通力。　善逝威神力，所現無央數，
　　一切諸世間，迷惑不能了，法王深妙法，
　　無量難思議，所現諸神通，舉世莫能測。
　　以了法無相，是故名為佛，而具相莊嚴。
　　稱揚不可盡。　今於此林內，示現大神力，
　　甚深無有邊，言辭莫能辯。
　汝觀大威德，
　　無量菩薩眾，十方諸國土，而來見世尊。
　　所願皆具足，所行無障礙。
　一切諸世間，
　　無能測量者。　一切諸緣覺，及彼大聲聞，
　　悉皆不能知，菩薩行境界，菩薩大智慧。
　　諸地悉究竟，高建勇猛幢，難摧難可動。
　　諸大名稱士，無量三昧力，所現諸神變，
　　法界悉充滿。 ^598c30

爾時，不可壞精進王菩薩，承佛神力，觀察十方而說頌言：
　　汝觀諸佛子，智慧功德藏，究竟菩提行，
　　安隱諸世間。　其心本明達，善入諸三昧，
　　智慧無邊際，境界不可量。
　今此逝多林，
　　種種皆嚴飾，菩薩眾雲集，親近如來住。
　　汝觀無所著，無量大眾海，十方來詣此，
　　坐寶蓮華座，無來亦無住，無依無戲論，
　　離垢心無礙，究竟於法界，建立智慧幢。
　　堅固不動搖，知無變化法，而現變化事。
　　十方無量剎，一切諸佛所，同時悉往詣。
　　而亦不分身。　汝觀釋師子，自在神通力，
　　能令菩薩眾，一切俱來集。
　一切諸佛法，
　　法界悉平等，言說故不同，此眾咸通達。
　　諸佛常安住，法界平等際，演說差別法，
　　言辭無有盡。 ^599a14

爾時，普勝無上威德王菩薩，承佛神力，
觀察十方而說頌言：
　　汝觀無上士，廣大智圓滿，善達時非時，
　　為眾演說法，摧伏眾外道，一切諸異論。
　　普隨眾生心，為現神通力，正覺非有量。
　　亦復非無量，若量若無量，牟尼悉超越。
　　如日在虗空，照臨一切處，佛智亦如是。
　　了達三世法，譬如十五夜，月輪無減缺。
　　如來亦復然，白法悉圓滿。
　譬如空中日，
　　運行無暫已。　如來亦如是，神變恒相續，
　　譬如十方剎，於空無所礙，世燈現變化，
　　於世亦復然。　譬如世間地，羣生之所依，
　　照世燈法輪，為依亦如是。
　譬如猛疾風，
　　所行無障礙，佛法亦如是，速徧於世間。
　　譬如大水輪，世界所依住，智慧輪亦爾，
　　三世佛所依。 ^599a46

爾時，無礙勝藏王菩薩承佛神力，觀察十方而說頌言：
　　譬如大寶山，饒益諸含識，佛智亦如是。
　　普益於世間。　譬如大海水，澄淨無垢濁，
　　見佛亦如是，能除諸渴愛。
　譬如須彌山，
　　出於大海中；世間燈亦爾，從於法海出。
　　如海具眾寶，求者皆滿足，無師智亦然。
　　見者悉開悟。　如來甚深智，無量無有數，
　　是故神通力，示現難思議。
　譬如工幻師，
　　示現種種事。　佛智亦如是，現諸自在力，
　　譬如如意寶，能滿一切欲，最勝亦復然，
　　滿諸清淨願。　譬如明淨寶，普照一切物，
　　佛智亦如是，普照羣生心。
　譬如八面寶，
　　等鑒於諸方，無礙燈亦然，普照於法界。
　　譬如水清珠，能清諸濁水，見佛亦如是。
　　諸根悉清淨。 ^599b30

爾時，化現法界願月王菩薩，承佛神力，
觀察十方而說頌言：
　　譬如帝青寶，能青一切色，見佛者亦然，
　　悉發菩提行。　一一微塵內，佛現神通力，
　　令無量無邊，菩薩皆清淨。
　甚深微妙力，
　　無邊不可知，菩薩之境界，世間莫能測。
　　如來所現身，清淨相莊嚴，普入於法界，
　　成就諸菩薩，難思佛國土，於中成正覺。
　　一切諸菩薩，世主皆充滿，釋迦無上尊，
　　於法悉自在，示現神通力，無邊不可量。
　　菩薩種種行，無量無有盡，如來自在力，
　　為之悉示現。　佛子善修學，甚深諸法界，
　　成就無礙智，明了一切法。
　善逝威神力，
　　為眾轉法輪，神變普充滿，令世皆清淨。
　　如來智圓滿，境界亦清淨，譬如大龍王，
　　普濟諸羣生。 ^599c14

爾時，法慧光#CB08504;王菩薩，
承佛神力，觀察十方而說頌言：
　　三世諸如來，聲聞大弟子，悉不能知佛，
　　舉足下足事，去來現在世，一切諸緣覺，
　　亦不知如來，舉足下足事，況復諸凡夫？
　　結使所纏縛，無明覆心識，而能知導師。
　　正覺無礙智，超過語言道，其量不可測。
　　孰有能知見？　譬如明月光，無能測邊際，
　　佛神通亦爾，莫見其終盡。
　一一諸方便，
　　念念所變化，盡於無量劫，思惟不能了。
　　思惟一切智，不可思議法，一一方便門，
　　邊際不可得。　若有於此法，而興廣大願，
　　彼於此境界，知見不為難，勇猛勤修習。
　　難思大法海，其心無障礙，入此方便門。
　　心意已調伏，志願亦寬廣，當獲大菩提。
　　最勝之境界。 ^599c46

爾時，破一切魔軍智幢王菩薩，承佛神力，
觀察十方而說頌言：
　　智身非是身，無礙難思議。
　設有思議者，
　　一切無能及。　從不思議業，起此清淨身，
　　殊特妙莊嚴，不著於三界，光明照一切，
　　法界悉清淨，開佛菩提門，出生眾智慧。
　　譬如世間日，普放慧光明，遠離諸塵垢，
　　滅除一切障，普淨三有處，永絕生死流。
　　成就菩薩道，出生無上覺，示現無邊色。
　　此色無依處，所現雖無量，一切不思議，
　　菩提一念頃，能覺一切法，云何欲測量？
　　如來智邊際，一念悉明達，一切三世法，
　　故說佛智慧，無盡無能壞，智者應如是。
　　專思佛菩提，此思難思議，思之不可得。
　　菩提不可說，超過語言路，諸佛從此生。
　　是法難思議。 ^600a30

爾時，願智光明幢王菩薩，承佛神力，觀察十方而說頌言：
　　若能善觀察，菩提無盡海，則得離癡念。
　　決定受持法，若得決定心，則能修妙行。
　　禪寂自思慮，永斷諸疑惑，其心不疲倦。
　　亦復無懈怠，展轉增進修，究竟諸佛法。
　　信智已成就，念念令增長，常樂常觀察。
　　無得無依法，無量億千劫，所修功德行，
　　一切悉迴向。　諸佛所求道，雖在於生死，
　　而心無染著，安住諸佛法，常樂如來行。
　　世間之所有，蘊界等諸法，一切皆捨離。
　　專求佛功德。　凡夫嬰妄惑，於世常流轉，
　　菩薩心無礙，救之令解脫。
　菩薩行難稱，
　　舉世莫能思。　徧除一切苦，普與羣生樂。
　　已獲菩提智，復愍諸羣生，光明照世間。
　　度脫一切眾。 ^600b14

爾時，破一切障勇猛智王菩薩，承佛神力，
觀察十方而說頌言：
　　無量億千劫，佛名難可聞，況復得親近？
　　永斷諸疑惑。　如來世間燈，通達一切法，
　　普生三世福，令眾悉清淨。
　如來妙色身，
　　一切所欽歎，億劫常瞻仰，其心無厭足。
　　若有諸佛子，觀佛妙色身，必捨諸有著，
　　迴向菩提道。　如來妙色身，恒演廣大音，
　　辯才無障礙，開佛菩提門，曉悟諸羣生。
　　無量不思議，令入智慧門，授以菩提記。
　　如來出世間，為世大福田，普導諸含識，
　　令其集福行。　若有供養佛，永除惡道畏，
　　消滅一切苦，成就智慧身。
　若見兩足尊，
　　能發廣大心，是人恒值佛，增長智慧力。
　　若見人中勝，決意向菩提，是人能自知。
　　必當成正覺。 ^600b46

爾時，法界差別願智神通王菩薩，承佛神力，
觀察十方而說頌言：
　　釋迦無上尊，具一切功德，見者心清淨，
　　迴向大智慧。　如來大慈悲，出現於世間，
　　普為諸羣生，轉無上法輪。
　如來無數劫，
　　勤苦為眾生。　云何諸世間，能報大師恩？
　　寧於無量劫，受諸惡道苦，終不捨如來。
　　而求於出離，寧代諸眾生，備受一切苦。
　　終不捨於佛，而求得安樂。
　寧在諸惡趣，
　　恒得聞佛名，不願生善道。
　暫時不聞佛，
　　寧生諸地獄，一一無數劫，終不遠離佛。
　　而求出惡趣？　何故願久住，一切諸惡道？
　　以得見如來，增長智慧故。
　若得見於佛，
　　除滅一切苦，能入諸如來，大智之境界。
　　若得見於佛，捨離一切障，長養無盡福。
　　成就菩提道。　如來能永斷，一切眾生疑，
　　隨其心所樂，普皆令滿足。
commentary::  ^600c30

【論】十八、明毗盧遮那菩薩等十菩薩說頌分。
已下有十菩薩，並是十方來者，各說一頌，
各隨自名，各歎自法，是一切諸佛、諸菩薩行。
皆隨菩薩名下，義表。
其頌意可見。如初毗盧遮那願光明菩薩，
是種種光明，直是佛果。
願光者，是佛果菩薩中行。
從初總歎，令諸觀察逝多林如來境界。
次下九箇，是總中別。
各隨菩薩名下，義取所頌之法也。
如不可壞精進王者，還頌不可壞精進義。
王者，自在義。已下倣此，准知。
orig::  ^601a16

【經】爾時，普賢菩薩摩訶薩普觀一切菩薩眾會，
以等法界方便、等虗空界方便、等眾生界方便，
等三世、等一切劫、等一切眾生業、等一切眾生欲、
等一切眾生解、等一切眾生根、等一切眾生成熟時、
等一切法光影方便，為諸菩薩以十種法句開發、
顯示、照明、演說此師子嚬伸三昧。
commentary::  ^601a34

【論】十九、爾時，普賢菩薩已下，至嚬伸三昧，有六行。
經明普賢菩薩以十等一切方便門，欲演說師子嚬伸三昧分。
orig::  ^601a46

【經】何等為十？所謂：演說能示現等法界一切佛剎微塵中，
諸佛出興次第、諸剎成壞次第法句；演說能示現等虗空界一切佛剎中，
盡未來劫讚歎如來功德音聲法句；演說能示現等虗空界一切佛剎中，
如來出世無量無邊成正覺門法句；演說能示現等虗空界一切佛剎中，
佛坐道場菩薩眾會法句；演說於一切毛孔，
念念出現等三世一切佛數變化身充滿法界法句；
演說能令一身充滿十方一切剎海，平等顯現法句；
演說能令一切諸境界中，普現三世諸佛神變法句；
演說能令一切佛剎微塵中，普現三世一切佛剎微塵數佛種種神變經無量劫法句；
演說能令一切毛孔出生三世一切諸佛大願海音，
盡未來劫開發化導一切菩薩法句；演說能令佛師子座量同法界，
菩薩眾會道場莊嚴等無差別，盡未來劫轉於種種微妙法輪法句。
佛子！此十為首。
commentary::  ^601b4

【論】二十、何等為十？
已下至佛子，此十為首，有十八行經，是十種不可說法句分。
orig::  ^601b34

【經】有十不可說佛剎微塵數法句，皆是如來智慧境界。
爾時，普賢菩薩欲重宣此義，承佛神力，
觀察如來，觀察眾會，觀察諸佛難思境界，
觀察諸佛無邊三昧，觀察不可思議諸世界海，
觀察不可思議如幻法智，觀察不可思議三世諸佛悉皆平等，
觀察一切無量無邊諸言辭法，而說頌言：
commentary::  ^601b38

【論】二十一、有十不可說佛剎微塵數法句，都結通。
已下六行經，是普賢菩薩觀佛境界說頌分。
orig::  ^601c2

【經】
　　一一毛孔中，微塵數剎海，悉有如來坐，
　　皆具菩薩眾。　一一毛孔中，無量諸剎海，
　　佛處菩提座，如是徧法界，一一毛孔中，
　　一切剎塵佛，菩提眾圍遶，為說普賢行。
　　佛坐一國土，充滿十方界，無量菩薩雲，
　　咸來集其所。　億剎微塵數，菩薩功德海，
　　俱從會中起，徧滿十方界，悉住普賢行。
　　皆遊法界海，普現一切剎，等入諸佛會。
　　安坐一切剎，聽聞一切法。
　一一國土中，
　　億劫修諸行。　菩薩所修行，普明法海行，
　　入於大願海，住佛境界地，了達普賢行。
　　出生諸佛法，具佛功德海，廣現神通事。
　　身雲等塵數，充滿一切剎，普雨甘露法。
　　令眾住佛道。
commentary::  ^601c6

【論】於此十行頌中，重頌前十無盡句法，
意明法界體性無礙，一多互參，大小相入，
毛孔微塵悉含一切諸佛剎海，一一境界皆互容無礙。
頌云：一一毛孔中，微塵數剎海，悉有如來坐，皆具菩薩眾。
如經具明。已上二十一段，經明如來以師子嚬伸三昧，
令五位中昇進普賢萬行法門，會入法界，
性自圓滿，本無和會普賢行故。
自此已下，如來放眉間光，名普照三世法界門，令諸菩薩入安住師子嚬伸三昧門。
已上二十一段，且會法界中普賢差別智無礙行滿，遠令普賢說頌歎法。
已下放眉間光，即明已法身根本普光明智，
與法界中無礙自在差別同異普賢行門，
理智體用一時同會，即令文殊說頌歎法。
以文殊、普賢二體，成真俗二智法界平等恒然法門。
此法界中體用二門，若無普賢，即差別智不行，
即就寂無悲行；無文殊，即普賢行是有為，是無常。
故以此二人之法門，成一法界之體用，一切諸佛法總如是。
言其佛者，但於此二人體用中無所住，名之為佛。
言住佛所住者，佛住無住，但於此文殊、
普賢理智萬行體用中，而無所住之智，而得佛名。
是故前普賢是以行彰理門，後文殊是以理顯行門。
為言詮立教，即名有前後。
約其法界，二法同資，元一體用故。
且以如來舉緣表法，即師子嚬伸三昧屬普賢門，眉間毫相光明即屬文殊門。
以光明是法身妙慧所顯，得根本智所起。
師子嚬伸三昧是差別智中行，故二人同體，方成法界自在之門。
表根本智自性無言作用，言說是普賢所收。
若也三法別行，即是人天生死。
設得道者，名為眇目矬陋，或止宿草庵，不入法界大宅門故。
師子嚬伸三昧者，是五位中進修已滿，
理智會融已終，加行疲極頓亡，法悅充滿，不屬昇進。
任智普周，現化神通，不為而智境應用，不作而佛剎互參。
極微不為小，而無盡佛剎海處中；盡虗空不為大，亘十方咸處纖毫之內。
此乃縱任智海，現寶剎而互參，名曰嚬伸。
稱理而一多身境相容，名為三昧。
嚬伸者，舒適悅樂無勞之義。
意明前五位昇進，緣有為無為，融通作意疲勞。
明此法界是昇進已滿，任智適悅，眾法自成，無作意勞倦故。
已下放眉間毫相光明，名普照三世法界門。
此以法身根本智顯行自在門，屬文殊師利。
即下以文殊說頌歎法，明令此文殊普賢理智法同行故，即佛果自然圓滿。
但體理智體用法界之意，不可逐於紙素竹帛著錄鈔寫前後名言，
為名言不可一時，但取理智知其總別同異成壞。
然為迷情初啟，先須諸善行方便以顯理門，因理智明。
如十波羅蜜中九波羅蜜是行，唯智波羅蜜是果，餘九波羅蜜是助顯智之方便體用。
以是如來出現品前先明普賢行滿，出現品內方明果行一時。
文殊普賢佛以光加二人，共為一箇理智萬行體用，
令此初以普賢會法界大用之體，現師子嚬伸三昧之門印之，
以三昧是行故。次眉間光明名普照三世法界門，
令諸菩薩安住師子嚬伸三昧者，即明法身根本智照現差別智為一體用，
方名入法界門。是故已前二十一段經是以行會理無著門，
即以普賢為主，文殊為伴。
已下如來放眉間光名普照三世法界門，
即是以理會行圓融自在無礙門，即以文殊為主，普賢為伴。
如是主伴參融，方名法界自在。
從爾時世尊欲令諸菩薩安住如來師子嚬伸廣大三昧故已下，
直至不離此逝多林如來之所，名以理會行圓融自在無礙門。
於此段中復分為六段：
orig::  ^601c34

【經】爾時，世尊欲令諸菩薩安住如來師子嚬伸廣大三昧故，
從眉間白毫相放大光明，其光名：普照三世法界門，
以不可說佛剎微塵數光明而為眷屬，普照十方一切世界海諸佛國土。
時逝多林菩薩大眾，悉見一切盡法界、
虗空界一切佛剎一一微塵中，各有一切佛剎微塵數諸佛國土，
種種名、種種色、種種清淨、種種住處、種種形相；
如是一切諸國土中，皆有大菩薩坐於道場師子座上成等正覺，
菩薩大眾前後圍遶，諸世間主而為供養；
或見於不可說佛剎量大眾會中，出妙音聲，
充滿法界，轉正法輪；或見在天宮殿、龍宮殿、
夜叉宮殿，乾闥婆、阿脩羅、迦樓羅、緊那羅、
摩睺羅伽、人、非人等諸宮殿中，或在人間村邑、
聚落、王都、大處，現種種姓、種種名、種種身、
種種相、種種光明，住種種威儀，入種種三昧，
現種種神變；或時自以種種言音，或令種種諸菩薩等，
在於種種大眾會中，種種言辭，說種種法。
如此會中菩薩大眾，見於如是諸佛如來甚深三昧大神通力；
如是盡法界、虗空界，東、西、南、北、四維、上、
下一切方海中，依於眾生心想而住，始從前際，
至今現在，一切國土身、一切眾生身、一切虗空道，
其中一一毛端量處，一一各有微塵數剎種種業起次第而住，
悉有道場。菩薩眾會皆亦如是，見佛神力，
不壞三世，不壞世間，於一切眾生心中現其影像，
隨一切眾生心樂出妙言音，普入一切眾會中，
普現一切眾生前，色相有別，智慧無異，
隨其所應開示佛法，教化調伏一切眾生未曾休息。
其有見此佛神力者，皆是毗盧遮那如來於往昔時善根攝受，
或昔曾以四攝所攝，或是見聞、憶念、親近之所成熟，
或是往昔教其令發阿耨多羅三藐三菩提心，
或是往昔於諸佛所同種善根，或是過去以一切智善巧方便教化成熟，
是故皆得入於如來不可思議甚深三昧。
盡法界、虗空界大神通力，或入法身，或入色身，
或入往昔所成就行，或入圓滿諸波羅蜜，
或入莊嚴清淨行輪，或入菩薩諸地，或入成正覺力，
或入佛所住三昧無差別大神變，或入如來力、
無畏智，或入佛無礙辯才海。
彼諸菩薩以種種解、種種道、種種門、種種入、
種種理趣、種種隨順、種種智慧、種種助道、
種種方便、種種三昧，入如是等十不可說佛剎微塵數佛神變海方便門。
commentary::  ^602c8

【論】一、爾時，世尊欲令諸菩薩已下，至佛神變海方便門，有四十四行。
經明諸菩薩蒙佛光照，得無量神變海方便門分。
爾時，世尊欲令諸菩薩安住師子嚬伸三昧，
放眉間白毫相光明，名普照三世法界門者，以此光是法性身中根本普光明智。
此智現前時，即見三世久遠，如今一體，
無盡劫生死亦不移現前，總無體性，成大智海，眾法清涼。
便以眾生起差別智，知根利生，普周剎海，
無有休息，名為普賢行。
即經已下文中，獲不可說諸三昧門，教化無限諸眾生門，
具如經說，如文自具。
大方廣佛新華嚴經合論卷第八十九
w:: 音切
note:: 羼 ^603a36

〔初限切。〕焦
〔初消切。〕鷲
〔就音。〕捕
〔步音。〕獵
〔良涉切。〕賑
〔章刃切。〕 #CB00421;
〔息聿切。〕牧 ^603b16

〔木音。〕 #CB00145;
〔奴豆切。〕裸
〔郎果切。〕鶖
〔秋音。〕鷺
〔路音。〕菽
〔式竹切。〕#CB00509;
〔余制切。〕矬 ^603b18

〔昨禾切。〕瞖
〔於計切。〕瞙
〔莫音。〕
 ^603b20
