
other:: 
other:: 建中靖國續燈錄卷第二十三　　　〔宋磻〕
collector:: 東京法雲禪寺住持傳法佛國禪師〔臣〕惟白集
對機門 ^782a39

南嶽懷讓禪師第十四世
other:: 
### 洪州泐潭山真淨禪師法嗣
洪州泐潭山真淨禪師法嗣
other:: 
#### 洪州分寧兜率從悅禪師
洪州分寧兜率從悅禪師 ^782a41

姓熊氏。虔州人。少依普圓院崇上人出家。
未冠圓具。首習經論。
次慕參問。緣契洞山真淨禪師。 ^782a45

開堂日。白槌罷。師云。
住。住。五眼難觀。佛佛相傳。
默然自照。西天諸祖謾說異端。
唐土宗師強生文彩。
英靈衲子一點難瞞。
直下分明。臨機脫活。
縱橫南北。出沒東西。
於平地上涌起波瀾。
向虗空中倒飜筋斗。
今朝座下那箇惺惺。
便請出來開人眼目。 ^782b2

問。親聞洞裡真消息。
今日新豐事若何。
師云。山橫嫰翠。溪瀉寒光。 ^782b12

僧曰。不因風卷浮雲盡。
爭見凉天萬里秋。 ^782b14

師云。不妨奇特。
問。如何是兜率境。
師云。一水挪藍色。
千峰削玉青。 ^782b16

如何是境中人。
師云。七凹八凸無人見。
百手千頭祇自知。 ^782b18

師乃云。溪上桃花爛熳春。
倚笻閑看笑靈雲。
抽枝抽葉尋常事。
有悟無疑亦強分。
諸禪者。既疑悟之強分。
何玄旨而可定。但得凡情淨盡。
自然聖解都忘。如此則何是非而有。
何得失而論。何動靜而取。
何彼此而分。到遮裏。
直得妙體虗明。大用縱橫。
都無揀擇。好醜一如。
還有人承當得麼。
若承當得。兜率與儞拄杖子一任橫行。
若也未然。不免自家受用去也。
良久。云。撥落葉開苔蘚色。
卓穿氷放野泉聲。
卓拄杖一下。 ^782b20

上堂云。阿呵呵底時節。
仲夏初殘梅雨歇。
寥寥物外自清凉。
擾擾人間方酷熱。
諸禪客。一種含靈。
為什麼世界有異。
良久。云。天闊雲無礙。
風高海自澄。 ^782b36

上堂云。耳目一何清。
端居幽谷裡。秋風入古松。
秋月生寒水。衲僧於此更求真。
兩箇猢猻垂四尾。
喝一喝。 ^782b42

上堂云。龍安古路堂堂。
往來未嘗間隔。嶺頭風動松聲。
岩下溪流月色。上無一點紅埃。
內有祖師窟宅。到此方得心休。
自解橫吹玉笛。諸禪客。
要識不涉程途底句麼。
良久。云。直須透過遮機關。
不用敲開無縫鎻。
咄。 ^782b46

上堂云。雪意連連作。
春寒每放參。到頭真實處。
不在口喃喃。 ^782c6

上堂云。兜率都無辨別。
却喚烏龜作鼈。不能說妙談真。
祇解搖脣鼓舌。遂令天下衲僧覰見眼中滴血。
莫有翻嗔作喜。笑傲烟霞者麼。
良久。云。笛中一曲昇平樂。
筭得生平未解愁。 ^782c8

上堂云。衲僧袖裡神鋒。
截斷有句無句。隨宜獨立真規。
處處清風滿路。更知結角羅紋。
始解針來線去。 ^782c14

上堂云。始見新春。
又逢初夏。四時若箭。
兩曜如梭。不覺紅顏翻成白首。
直須努力別著精神。
耕取自己田園。莫犯他人苗稼。
既然如是牽犂拽杷。
須是雪山白牛始得。
且道鼻孔在什麼處。
良久云。叱。叱。
other:: 
#### 潭州報慈開福進英禪師
潭州報慈開福進英禪師 ^782c18

問。遠涉長途即不問。
到家一句事如何。 ^782c28

師云。雪滿長空。
僧曰。此猶是時人知有。
轉身一路又作麼生。
師便喝。 ^782c30

上堂云。雪鋪銀世界。
別是水晶宮。瑞氣紛紛動。
何人住此中。拍禪牀一下。
云。清泰橋邊。今人牓樣。
報慈堂上。古佛家風。
橫擔楖#CB05175;入門來。
便把草鞋跟截斷。
華藏海中遊戲。會春園裡逍遙。
信乎朝入伽藍。暮成正覺。
雖然如是。正令行時。
猶較一著。敢問大眾。
作麼生是坐致太平底事。
還知麼。提起拂子云。
一掉秋風江上月。
數枝春色洞中天。
擊禪牀一下。 ^782c32

上堂云。報慈有一公案。
諸方未曾結斷。幸遇改旦拈出。
各請高著眼看。遂趯下一隻鞋云。
還知遮箇消息也無。
達磨西歸時。提#CB06078;在身畔。 ^782c46

上堂云。今朝四月八。
我佛降生辰。頭頭金相現。
處處法幢新。不洗體。
不洗塵。灌沐如來妙色身。
誰信二千年後事。
優曇重長一枝春。
擲拄杖云。釋迦老子重下閻浮。
為大事因緣故。出現於世。
開佛知見。示佛知見。
悟佛知見。入佛知見。
已為諸人說了也。
且作麼生入。乃拍禪牀云。
不離當處常湛然。
覓即知君不可見。 ^783a2

上堂云。與麼上來。
猛虎出林。與麼下去。
驚蛇入草。不上不下。
日輪杲杲。喝一喝。
云。瀟湘江水碧溶溶。
出門便是長安道。 ^783a14

上堂。擲下拄杖。却召大眾云。
拄杖吞却祖師了也。
教什麼人說禪。還有救得也無。
喝一喝。 ^783a20

上堂。驀拈拄杖示眾云。
三世一切佛。同入遮窠窟。
衲僧喚作遼天鶻。
卓拄杖一下。 ^783a22

上堂云。山門寂寞。
無可祇待。諸禪德。
夜來思量。得一段因緣奇特。
準擬今日供養大眾。
及乎陞座。忽然忘却。
如今卒作不辨。且望大眾智不責愚。
不為笑怪。
other:: 
#### 桂州壽寧寺善資禪師
桂州壽寧寺善資禪師 ^783a26

問。如何是廣南境。
師云。地連南嶽千峰秀。
水接西川一派清。 ^783a34

僧曰。如何是境中人。 ^783a36

師云。腰間曾墜石。
鏡上本無塵。
僧曰。人境已蒙師指示。
向上宗乘車若何。 ^783a38

師云。一棒一痕分痛痒。
獨許泥牛木馬知。 ^783a40

問。如何是祖師西來意。
師以乎反覆示之。 ^783a42

僧曰。不會。
師云。好箇消息。
師乃云。若論此事。
如鴉啄鐵牛。無下口處。
無用心處。更向言中問覓。
句下尋思。縱饒卜度將來。
終成戲論邊事。殊不知本來具足。
直下分明。佛及眾生。
纖毫不立。尋常向諸人道。
凡夫具足聖人法。
凡夫不知。聖人具足凡夫法。
聖人不會。聖人若會。
即同凡夫。凡夫若知。
即是聖人。然則凡聖一致。
名相互陳。不識本源。
迷其真覺。所以逐境生心。
徇情附物。苟能一念情忘。
自然真常體露。良久。
云。便請薦取。 ^783a44

上堂云。諸禪德。釋迦老子不言。
以手指天指地。須菩提不言。
帝釋動地雨花。達磨大師不言。
二祖乃云得髓。維摩居士不言。
文殊讚歎不二。遂拈起拄杖云。
拄杖子不言。成得箇什麼。
良久。云。扶過斷橋水。
伴歸無月村。 ^783b12

上堂云。諸方五日一參。
壽寧日日陞座。莫怪重說偈言。
過在西來達磨。上士處處逢渠。
後學時時蹉過。且道蹉過一著落在什麼處。
舉起拂子云。一片月生海。
幾家人上樓。
other:: 
#### 永州元豐太平寺安禪師
永州元豐太平寺安禪師 ^783b20

問。賢侯啟請。願師舉唱。
師云。陌上桃花雪裡紅。 ^783b28

僧曰。一言纔舉唱。
四眾盡霑恩。 ^783b30

師云。霑恩底事作麼生。
僧曰。是處有芳草。
何山無白雲。 ^783b32

師云。刢利人難得。
問。如何是太平境。
師云。帶郭有山兼有水。 ^783b34

僧曰。如何是境中人。
師云。憧憧道上往來人。 ^783b36

僧曰。人境已蒙師指示。
向上宗乘事若何。
師云。明月清風也笑人。 ^783b38

師以拄杖卓一下。
云。還會麼。空王佛已前之事。
太平今日一時漏泄了也。
還委悉麼。一大藏教未當切脚。
佛之一字尚污心田。
豈況其餘。若也未然。
且聽太平葛藤去也。
擲拄杖。下座。 ^783b40

上堂云。有利無利。
莫離行市。鎮州蘿蔔頭極貴。
廬陵米價甚賤。爭以太平遮裡。
時豐道泰。商賈駢闐。
白米四文一升。蘿蔔一文一束。
不用北頭買賤。南頭賣貴。
自然物及四生。自然利資王化。
又怎生說箇佛法道理。
良久云。勸君不用鐫頑石。
路上行人口似#CB15156;。
other:: 
#### 廬山歸宗杲禪師
廬山歸宗杲禪師 ^783b46

問。為國開堂於此日。
師將何法樂昇平。 ^783c10

師云。堯風蕩蕩。舜日輝輝。
僧曰。君恩將此報。
祖意又何如。 ^783c12

師云。雲生嶺上。雨滴巖前。
問。如何是歸宗境。 ^783c14

師云。重重看不盡。
僧曰。如何是境中人。
師云。箇箇眼眉橫。 ^783c16

師乃云。西來祖印。
教外別傳。非大根器。
不能證入。其證入者。
不被文字語言所轉。
聲色是非所迷。亦無雲門．臨濟之殊。
趙州．德山之異。所以唱道須明有語中無語。
無語中有語。若向遮裡薦得。
可謂終日著衣。未甞挂一縷絲。
終日喫飯。未甞齩破一粒米。
直是呵佛罵祖。有什麼過。
雖然如是。欲得不招無間業。
莫謗如來正法輪。
喝一喝。 ^783c18

上堂。拈拄杖云。歸宗會斬蛇。
禾山解打皷。萬象與森羅。
皆從遮裏去。擲下柱杖云。
皈堂喫茶。
other:: 
#### 南嶽祝融峰上封寺慧和禪師
南嶽祝融峰上封寺慧和禪師 ^783c30

問。師唱誰家曲。宮商何調中。 ^783c36

師云。不落五音。
僧曰。不屬韶陽調去也。
師云。且喜有知音。 ^783c38

師乃云。未陞猊座已前。
盡大地人成佛已畢。
更有何法可說。更有何生可利。
況菩提煩惱。本自寂然。
生死涅槃。猶如春夢。
門庭施設。誑謼小兒。
方便門開。羅紋結角。
於衲僧面前。皆為幻惑。
且道衲僧有甚長處。
拈起拄杖云。孤根自有擎天勢。
不比尋常曲#CB15165;枝。
卓一下。 ^783c40

上堂云。祝融峯上。
瑞氣騰空。行道壇前。
祥雲拂地。林間衲子。
信步經行。嶺上樵夫。
謳歌拍乎。把針巖畔。
音樂鳥聲。懶瓚菴前。
風生虎嘯。說甚透聲透色。
休論達磨迷逢。莫是真假有無。
俱不可得麼。若恁麼會。
未免眼中添屑。總不恁麼。
又作麼生。良久。云。
此境此時誰得意。
極目千山入望來。
other:: 
#### 衢州超化院靜禪師
衢州超化院靜禪師 ^784a2

上堂云。箇中之源。
無歸者久。祇為言泉亂派。
語脉混流。一波始生。
萬波隨往。生而不止。
往而不休。遂使洪波浩渺。
白浪滔天。今日山僧不免挽泥帶水。
卓拄杖一下。 ^784a14

上堂云。聲前認得。
已涉廉纖。句下承當。
猶為鈍漢。電光石火。
尚在遲疑。一點不來。
橫屍千里。良久。云。
有甚用處。喝一喝。
other:: 
#### 筠州五峰淨覺院本禪師
筠州五峰淨覺院本禪師 ^784a20

問。寶座高陞。願聞舉喝。
師云。雪裡梅花火裡開。 ^784a26

僧曰。莫便是為人處也無。
師云。井底紅塵已漲天。 ^784a28

問。同聲相應時如何。
師云。鵓鳩樹上啼。 ^784a30

僧曰。同氣相求時如何。
師云。猛虎巖前嘯。
問。一進一退時如何。 ^784a32

師云。脚在肚下。
僧曰。如何是不動尊。 ^784a34

師云。行住坐臥。
師乃云。恁麼也不得。
不恁麼也不得。恁麼不恁麼總不得。
諸人作麼生會。直下會得。
不妨奇特。更或針錐。
西天此土。 ^784a36

上堂云。五峰家風。
南北西東。要用便用。
以橛釘空。咄。
other:: 
### 蘄州五祖常禪師法嗣
蘄州五祖常禪師法嗣
other:: 
#### 蘄州月頂延福寺倫禪師
蘄州月頂延福寺倫禪師 ^784a40

問。如何是蘄州境。
師云。白雲堆裡神仙秀。 ^784a46

僧曰。如何是境中人。
師云。紫閣筵中鼎鼐材。 ^784a48

問。如何是祖師西來意。
師云。凉風却退簷前暑。 ^784b2

問。止宿庵中即不問。
途中受用事如何。
師云。落花鋪地錦。
流水映天心。 ^784b4

僧曰。忽遇向上人來又作麼生。 ^784b6

師云。劒有七星君可度。
琴無五線客難尋。
問。如何是宗乘向上事。 ^784b8

師云。古符常照夜堂明。
師良久云。舍利塔前。
金蘂花開吐艶。毘盧藏畔。
綠毛龜戲池中。霧卷山堂。
雲藏佛閣。老鶴盤空。
青羅翳目。足可與諸人內助其機。
外揚其道。又何必山僧出來指點。
然雖如是。也須的當始得。
且道的當底事作麼生。
多謝寶陀巖上月。
舒光常得到松門。 ^784b10

上堂云。重陽何物助僧家。
籬菊枝枝盡發花。
不學故侯將伴飲。
為君泛出趙州茶。
祇此一杯醒大夜。
盧仝七椀謾矜誇。
良久。云。便請。卓拄杖一下。 ^784b20

上堂云。時雨頻過比屋凉。
師田昆甲盡同光。
禪家高臥無餘事。
贏得林梢磬韻長。
正當恁麼時。誰是知音者。
良久。云。子期別後空千載。
月上落崖流水寒。
other:: 
#### 蘄州南烏崖壽聖楚清禪師
蘄州南烏崖壽聖楚清禪師 ^784b26

問。如何是黃梅消息。
師云。不許夜行。 ^784b34

僧曰。如何為人。
師云。投明須到。
問。亡僧遷化向什麼處去。 ^784b36

師云。靈峰水急。
僧曰。恁麼則不去也。 ^784b38

師云。蒼天。蒼天。
師乃云。見成公案。
已涉多岐。佇思稽遲。
遼天迸鶻。苟喪目前。
實為苦屈。敢問諸人。
且作麼生是目前底句。
良久。云。燈籠拊掌。
露柱呵呵。
other:: 
### 江陵護國禪院月禪師法嗣
江陵護國禪院月禪師法嗣
other:: 
#### 江陵護國惠本禪師
江陵護國惠本禪師 ^784b40

問。有物先天地。無形本寂寥。
未審是甚麼物。 ^784b48

師云。一鋌墨。
僧曰。恁麼則耀古照今去也。 ^784c2

師云。作麼生是耀古照今底。
僧便喝。師便打。
師乃云。一切法是佛法。
糞掃堆頭。丈六金身。
猪肉案上。十身調御。
還會麼。師顰象顧已多端。
切忌韓獹空逐塊。
喝一喝。下座。 ^784c4

上堂云。塵劫來事。
盡在如今。滿目風光。
十方無礙。山遙水遠。
地厚天高。剎剎見成。
頭頭顯著。直饒恁麼會得。
衲僧眼睛未曾夢見。
且喚什麼作衲僧眼睛。
還會麼。穿過須彌。 ^784c10

上堂云。好箇時節。
誰肯承當。苟或無人。
不如惜取。良久。云。
彈#CB15179;夜明珠。 ^784c16

上堂云。去處與來時一般。
來時與去處不別。
有人聞著點頭。有人聞著不肯。
且道肯即是。不肯即是。
也是鞏縣茶瓶。
other:: 
### 杭州淨土思禪師法嗣
杭州淨土思禪師法嗣
other:: 
#### 杭州靈鳳山萬壽法詮禪師
杭州靈鳳山萬壽法詮禪師 ^784c18

問。師唱誰家曲。宗風嗣阿誰。 ^784c26

師云。針劄不入。
僧曰。石照嫡子。臨濟兒孫。
師云。錦溪一派。盡向東流。 ^784c28

問。佛法流通。如何指示。
師云。上天下地。 ^784c30

僧曰。學人也恁麼見。
師云。錯。
問。如何是佛。
師云。抱樁打拍浮。 ^784c32

僧曰。如何是法。
師云。莫泥彈子。
僧曰。如何是僧。 ^784c34

師云。剃除鬚髮。
僧曰。三寶外。還別有為人處也無。
師舉起一指。 ^784c36

僧曰。不會。
師云。指在唯觀月。
風來不動幡。 ^784c38

師乃云。靈光洞耀。
妙體昭然。動寂真常。
隱顯無二。六凡皆覺。
強自云迷。四聖還源。
謾稱開悟。苟能返照。
一念無差。不用思量。
便請搆取。還有薦得底麼。
良久。云。靜處薩婆訶。 ^784c40

上堂云。德山棒．臨濟喝。
盡是無風波#CB00045;#CB00045;。
燈籠#CB01387;跳過青天。
露柱魂驚頭腦裂。
然雖如是。大渴食鹽加得渴。
喝一喝。
other:: 
#### 杭州慶善守隆禪師
杭州慶善守隆禪師 ^784c46

問。諸佛出世。為一大事。
如何是一大事。 ^785a4

師云。不同小事。
僧曰。唯此一事實去也。
師云。棒打石人頭。 ^785a6

問。如何是祖師西來意。
師云。扁舟過剡溪。 ^785a8

問。知師久蘊囊中寶。
今日當筵略借看。
師云。多少分明。 ^785a10

僧曰。師子吼時全露現。
文殊仗劍又如何。
師云。驚殺老僧。 ^785a12

問。千佛出世。各有奇祥。
和尚今日以何為驗。 ^785a14

師云。木人把板雲中拍。
僧曰。意旨如何。
師云。石女拈笙水底吹。 ^785a16

師乃云。問同攢花簇錦。
答也土上加泥。彼此氣宇衝衝。
何須聽人處分。可謂如石含玉。
不知玉之無瑕。似地擎山。
不知山之孤峻。如斯舉唱。
蓋為初機。明眼人前。
一場笑具。且道作麼生是明底眼。
良久。云。穿過髑髏。 ^785a18

上堂云。無手人一拳打破虗空。
無舌人一喝喝翻巨海。
驚起娑竭龍王。變作楖#CB05175;拄杖。
為諸人說法。乃拈起拄杖云。
不更指東畫西。便與直下分付。
卓拄杖一下。 ^785a26

上堂云。花簇簇。錦簇簇。
鹽醬年來是事足。
留得南泉打破鍋。
分付沙彌煑晨粥。
晨粥一任諸人飽喫。
洗鉢盂一句作麼會。
多少人疑著。
other:: 
### 潭州石霜山琳禪師法嗣
潭州石霜山琳禪師法嗣
other:: 
#### 鼎州德山靜照菴什菴主
鼎州德山靜照菴什菴主 ^785a32

問。如何是庵中主。
師云。從來不相許。
僧擬議。 ^785a40

師云。會即便會。本來底安名著字不得。
僧擬開口。師便打出。 ^785a42

師室中常以拂子示眾云。
喚作拂子。依前不是。
不喚作拂子。特地不識。
汝喚作什麼。 ^785a44

因僧請益。師頌答之。
我有一柄拂子。用處別無調度。 ^785a48

有時桂在松枝。任他頭垂脚露。
建中靖國續燈錄卷第二十三
 ^785b2
