
other:: 禪宗頌古聯珠通集卷第十九
collector:: 宋池州報恩光孝禪寺沙門法應　集元紹興天衣萬壽禪寺沙門普會續集
祖師機緣
other:: 
## 六祖下第四世之六(南嶽下後第三世之二)
六祖下第四世之六〔南嶽下後第三世之二〕 ^587b23

趙州因僧問。如何是祖師西來意。
師曰。庭前栢樹子。
曰和尚莫將境示人。
師曰。我不將境示人。
曰如何是祖師西來意。
師曰。庭前栢樹子。
　頌曰。 ^587b27

庭前栢樹地中生。
不假牛犁嶺上耕。
正示西來千種路。
#CB15106;密稠林是眼睛。
〔汾陽昭〕。 ^587b35

庭前栢樹趙州道。
廬陵米價吉陽敷。
三歲兒童皆念得。
八十翁翁會也無。
〔浮山遠〕。 ^587b39

趙州庭前栢。天下走禪客。
養子莫教大。大了作家賊。
〔慈明圓〕。 ^587b43

七百甲子老禪和。
安貼家#CB15131;苦是他。
人問西來指庭栢。
却令天下動干戈。
〔雪竇顯　二〕。 ^587c2

千里靈機不易親。
龍生龍子莫因循。
趙州奪得連城璧。
秦主相如總喪身。 ^587c6

入門何必辨來機。
老倒禪和不自知。
栢樹庭前剛指示。
反令平地下針錐。
〔雲峯悅〕。 ^587c10

趙州有語庭前栢。
禪者相傳古到今。
摘葉尋枝雖有解。
須知獨樹不成林。
〔黃龍南　三〕。 ^587c14

庭栢蒼蒼示祖心。
趙州此話播叢林。
盤根抱節在金地。
禪者休於格外尋。 ^587c18

萬木隨時有彫喪。
趙州庭栢鎮長榮。
不獨淩霜抱貞節。
幾奏清音對月明。 ^587c22

趙州全不犯工夫。
覿面寧存細與麤。
重疊示君君不見。
庭前栢樹本來無。
〔兜率悅〕。 ^587c26

深院盤根翠色幽。
老師曾指示禪流。
年年不改淩霜節。
下載清風何日休。
〔正覺逸〕。 ^587c30

趙州庭前栢。三冬刮地寒。
處處綠楊堪繫馬。
家家門下透長安。
〔天衣懷〕。 ^587c34

人問庭前栢。予是嶺南客。
反憶臘月天。雪裏梅花拆。
〔海印信〕。 ^587c38

僧問西來意。趙州栢樹酬。
皮下若有血。官差不自由。
〔翠巖真〕。 ^587c42

青青庭栢何年植。
祖意分明示趙州。
海變桑田有窮劫。
靈苗無影不凋秋。
〔照覺總〕。 ^587c46

造化無私不思力。
一一青青歲寒色。
長短大小在目前。
可笑時人會不得。
〔真淨文〕。 ^588a2

趙州庭栢。衲僧苦厄。
井口轆轤。橫吞不得。
〔野軒遵〕。 ^588a6

庭前栢樹示禪流。
幾箇親曾見趙州。
明年更有新條在。
惱亂春風卒未休。
〔保寧勇〕。 ^588a8

趙州庭下栢森森。
摘葉尋枝古到今。
明眼衲僧如#CB15111;著。
西來祖意合平沉。
〔楊無為〕。 ^588a12

趙州庭栢森然直。
露滴風清添翠色。
摘葉尋枝不可求。
盤根萬古終無極。
〔大溈秀〕。 ^588a16

真箇怪時方識怪。
是精靈眼識精靈。
時人不會西來旨。
只看青青栢在庭。
〔佛國白〕。 ^588a20

羚羊掛角絕狐疑。
翠栢庭前演妙機。
此道不將人境會。
杲天紅日夜長輝。
〔羅漢南〕。 ^588a24

舌頭無骨趙州老。
栢樹庭前說向渠。
好是晚來無限意。
#CB15806;#CB15806;啼鳥噪禪居。
〔三祖宗〕。 ^588a28

萬里長空雨霽時。
一輪明月暎清輝。
浮雲掩斷千人目。
得見姮娥面者稀。
〔佛鑑懃〕。 ^588a32

庭前栢樹子。少悟出常情。
雨過山添翠。雲收日月明。
〔湛堂凖〕。 ^588a36

青青庭栢指西來。
趙老門風八字開。
歲寒枝有深深意。
誰把靈根著處栽。
〔佛燈珣〕。 ^588a40

西來祖意問如何。
栢樹庭前指似他。
射虎不真徒沒羽。
至今天下有誵訛。
〔踈山如〕。 ^588a44

【續收】天下禪和咬少林。
趙州有語庭前栢。
庭前栢。老倒禪和眼赫赤。
不善東西失本源。
屈我觀音作胡客。
〔五祖戒〕。 ^588a48

趙州庭前栢。衲僧皆罔測。
一堂雲水僧。盡是十方客。
〔琅琊覺〕。 ^588b6

趙州庭前栢。眼裏電光掣。
雲外往來多。村翁行步劣。
〔道吾真〕。 ^588b10

一兔橫身當古路。
蒼鷹纔見便生擒。
後來獵犬無靈性。
空向枯椿舊處尋。
〔承天宗〕。 ^588b14

蘇武不拜。韓信臨朝。
恁麼會得。十萬迢迢。
〔瞞菴成〕。 ^588b18

庭前栢樹宿根深。
葉葉真珠寸寸金。
佛祖長長出不得。
千古萬古只如今。
〔南堂興〕。 ^588b20

打人罵人易。勸人除却難。
不識饒人處。急水下高灘。。 ^588b24

趙州庭栢。說向禪客。
黑漆屏風。松蘿亮隔。
〔佛日才〕。 ^588b28

百寶光攢無見頂。
是大神呪最靈奇。
揭諦波羅僧揭諦。
石人半夜失烏雞。
〔正堂辯〕。 ^588b30

庭前栢樹子。不是祖師心。
莫執一時見。便忘千古音。
〔龍牙言〕。 ^588b34

庭前栢樹子。分明向君舉。
大雪滿長安。燈籠吞佛祖。
〔塗毒策〕。 ^588b38

靜鞭聲裏駕頭來。
緊握雙拳打不開。
打得開。雲壓香塵何處是。
靜鞭聲裏駕頭來。
〔瞎堂遠〕。 ^588b42

西來祖意庭前栢。
鼻孔寥寥對眼睛。
落地枯枝纔#CB01387;跳。
松蘿亮隔笑掀騰。
〔天童淨〕。 ^588b46

庭前栢樹子。一二三四五。
竇八布衫穿。禾山解打鼓。
〔石菴玿〕。 ^588c2

快人一言。快馬一鞭。
趙州庭栢。洗脚上船。
〔退菴奇〕。 ^588c6

【增收】清涼法眼禪師。
舉栢樹子話。問覺銕觜。
承聞趙州有此話。
是否。覺曰。先師無此語。
莫謗先師好。眼曰。
真師子兒。　頌曰。 ^588c8

庭前栢樹子。趙州無此語。
承言須會宗。勿自立規矩。
〔佛印元〕。 ^588c14

僧問西來栢樹酬。
何必斯言謗趙州。
令人長憶清涼老。
一句當年喚轉頭。
〔大溈秀〕。 ^588c18

新羅#CB15143;子刺天飛。
鈍鳥籬邊懞不去。
趙州庭栢一何高。
誰道先師無此語。
〔白雲端〕。 ^588c22

日炙風吹瘦影孤。
趙州甞指倚庭株。
昇元大小清涼老。
未會先師此語無。
〔正覺逸〕。 ^588c26

趙州無語幾人知。
江北江南見者稀。
山寺桃花復何在。
相逢空愛白公詩。
〔大洪遂〕。 ^588c30

庭前栢樹子。趙州無此語。
若是本色人。直下未相許。
〔真淨文〕。 ^588c34

【續收】誰道先師無此語。
焦尾大蟲元是虎。
胡蜂不戀舊時窠。
猛將豈在家中死。
急著眼却回顧。若會截流那下去。
帀地清風隨步舉。
〔慧通旦〕。 ^588c38

趙州庭前栢樹子。
崑崙眼睛如點漆。
笑他法眼謗先師。
覺公心苦口如蜜。
〔雪堂行〕。 ^588c44

行主無人能賽。姐姐更是好手。
騰身百尺竿頭。打箇背反筋斗。
〔正堂辯〕。 ^588c48

趙州有箇栢樹話。
禪客相傳徧天下。
多是摘葉與尋枝。
不能直向根源會。
覺公說道無此語。
正是惡言當面罵。
禪人若具通方眼。
好向此中辨真假。
〔文殊道〕。 ^589a4

一人背手抽金鏃。
一人反身控角弓。
南北東西競頭看。
果然一鴈落寒空。
〔巳菴深〕。 ^589a10

【增收】葉縣省和尚。
因僧問栢樹子話。
省曰。我不辭與汝說。
還信麼。曰和尚重言。
爭敢不信。省曰。汝還聞簷頭雨滴聲麼。
其僧豁然。不覺失聲云。
#CB01223;。
省曰。汝見箇甚麼道理。
僧以頌對云。簷頭雨滴。
分明歷歷。打破乾坤。
當下心息。　頌曰。 ^589a14

庭前栢樹子。簷頭雨滴聲。
風來荷折柄。千古意分明　□□□。 ^589a24

簷頭滴滴。分明歷歷。
碧眼黃頭。二俱不識。
識不識。普天帀地成狼籍。
〔東山源〕。 ^589a28

趙州問僧。發足甚處。
曰雪峯。師曰。雪峯有何言句示人。
曰尋常道。盡十方世界。
是沙門一隻眼。你等諸人向甚處屙。
師曰。闍黎若回。寄箇鍬子去。
　頌曰。 ^589a32

南望雪峯由萬里。
北游未踏趙州關。
賺他一隻破鍬子。
二百餘年去不還。
〔正覺逸〕。 ^589a40

石橋一路滑如苔。
閩嶺風高凍不開。
相見盡言遊歷去。
幾人曾到雪峯來。
〔佛慧泉〕。 ^589a44

沙門隻眼不容物。
萬象森羅從彼出。
鍬子何人識趙州。
放行底事須綿密。
〔海印信〕。 ^589a48

大地是眼何處屙。
天下不奈雪老何。
趙州寄箇鍬子去。
方得此語圓堶堶。
〔鼓山珪〕。 ^589b4

【續收】大地是眼沒處屙。
衲僧到此便聱訛。
須知別有安身訣。
會得安身事更多。
〔咄〕鍬子安著在甚麼處。。 ^589b8

雪峯何處屙。趙州寄鍬子。
沙門一隻眼。狼籍乃如此。
阿呵呵。大唐國裏鼓聲起。
新羅國裏舞婆娑。
〔別峯印〕。 ^589b14

大地一隻眼。誰敢屙其中。
鍬子寄將去。那知到雪峯。
〔橫川珙〕。 ^589b18

【增收】趙州謂眾曰。
我向行脚到南方。
火爐頭有箇無賓主話。
直至如今。無人舉著。
　頌曰。 ^589b22

蒙頭不覺#CB15763;#CB15763;睡。
開眼從教#CB08504;#CB08504;紅。
若謂平常便無事。
須防豆#CB15090;冷#CB01926;中。
〔心聞賁〕。 ^589b26

無賓主話意深深。
流落叢林古到今。
火冷#CB01926;寒口挂壁。
衲僧凍死不知心。
〔石田薰〕。 ^589b30

【增收】趙州上堂。至道無難唯嫌揀擇。
纔有語言是揀擇是明白。
這僧不在明白裏。
是汝還護惜也無。
時有僧問。既不在明白裏。
護惜箇甚麼。師曰。
我亦不知。僧曰。和尚既不知。
為甚麼不在明白裏。
師曰。問事即得。禮拜了退。
　頌曰。 ^589b34

至道無難。言端語端。
一有多種。二無兩般。
天際日上月下。檻前山深水寒。
髑髏識盡喜何立。
枯木龍吟消未乾。
難難。揀擇明白君自看。
〔雪竇顯〕。 ^589b44

至簡至易。同天同地。
揀擇明白。云何護惜。
口似椎眼如眉。涉語默蚿憐夔。
堪笑卞和三獻玉。
縱榮刖却一雙足。
〔圓悟勤〕。 ^589c2

世間無物可羅籠。
獨有嵯峩萬仞峯。
忽若有人猛推落。
騰身雲外不留蹤。
〔隨菴緣〕。 ^589c8

至道無難。萬水千山。
唯嫌揀擇。鵠黑烏白。
纔有是非還護惜。
不會不知全得力。
明白裏頭如放行。
腰金猶頌青青麥。
〔月堂昌〕。 ^589c12

亂撒明珠顆顆晶。
走盤應不貴金聲。
誰家女子能針線。
一串穿來不剩星。
〔無菴全〕。 ^589c18

【增收】趙州因僧問。
至道無難唯嫌揀擇。
是時人窠窟否。師曰。
曾有人問我。老僧直得五年分疎不下。
　頌曰。 ^589c22

象王嚬呻。師子哮吼。
無味之談。塞斷人口。
南北東西烏飛兔走。
〔雪竇顯〕。 ^589c28

分疎不下五年強。
一葉舟中載大唐。
渺渺兀然波浪裏。
誰知別有好思量。
〔白雲端〕。 ^589c32

五年分疎不下。一句元無縫罅。
只知推過商量。誰信分明酬價。
玲瓏底相知。莾鹵底相訝。
寧可與曉事人相罵。
不可共不曉事人說話。
〔天童覺〕。 ^589c36

五年分疎不下。往往反成話#CB01665;。
須知至道無難。於此誰知縫罅。
〔佛鑑懃〕。 ^589c42

天雷如鼓。雲騰致雨。
雨霽雲収。新月一鈎。
至道無難。惟嫌揀擇。
五年分疎太隔脉。
東海鯉魚多赤梢。
南山大蟲有白額。
〔月堂昌〕。 ^589c46

風雨濛濛。烏雲靉靉。
贔屭上山。狐狸入海。
隨後追尋。龍王不在〔咄　獃堂定〕。 ^590a4

天高地厚尋常事。
海闊山重更要論。
霹#CB15439;震摧山鬼窟。
獨携霜劒定乾坤。
〔無菴全〕。 ^590a8

【增收】趙州因僧問。
至道無難唯嫌揀擇。
如何是不揀擇。師曰。
天上天下唯吾獨尊。
曰此猶是揀擇。師曰。
田厙奴。甚處是揀擇。
僧無語。　頌曰。 ^590a12

似海之深。如山之固。
蚊虻弄空裏猛風。
螻蟻撼於銕柱。揀兮擇兮。
當軒布鼓。〔雪竇顯〕。 ^590a18

團團秋月印天心。
是物前頭有一輪。
入穴蝦 #CB03157;無出路。
却冤天道不平勻。
〔白雲端〕。 ^590a22

金毛師子。大開口門。
天旋地轉。雷擊電奔。
修羅喪膽。外道亡魂。
含靈蠢動。莫不沾恩。
〔佛鑑懃〕。 ^590a26

當門一脉透長安。
遊子空嗟行路難。
不是人前誇俏措。
金鎚擊碎萬重關。
〔無菴全〕。 ^590a30

【增收】趙州因僧問。
至道無難唯嫌揀擇。
纔有語言是揀擇。
和尚如何為人。師曰。
何不引盡此語。曰某甲祇念得到這裏。
師曰。至道無難唯嫌揀擇。
　頌曰。 ^590a34

水灑不著。風吹不入。
虎步龍行。鬼號神泣。
頭長三尺知是誰。
相對無言獨足立。
〔雪竇顯〕。 ^590a42

驅山塞海也尋常。
所至文明始是王。
但見皇風成一片。
不知何處有封疆。
〔白雲端〕。 ^590a46

針線工夫妙入神。
#CB00403;情接意一何親。
太平胡越無疆界。
誰是南人與北人。
〔佛鑑懃〕。 ^590b2

紫綾紅錦青絲線。
巧手織來成一片。
其中縫罅不能無。
爭奈時人見不見。
〔龍門遠〕。 ^590b6

日暖風和鶯囀新。
柳垂金線繫東君。
東君不惜無私力。
一點花紅一點春。
〔無菴全〕。 ^590b10

【增收】趙州因僧問。
如何是道。師曰。墻外底。
曰某甲不問這箇道。
師曰。你問那箇道。
曰大道。師曰。大道透長安。
　頌曰。 ^590b14

知道還他老倒翁。
親言相指事匇匇。
關山路遠終須到。
一徑長遙君任通。
〔投子青〕。 ^590b20

趙老家風不熱謾。
問他大道答長安。
有誰平步歸家去。
多是區區自作難。
〔水菴一〕。 ^590b24

大道透長安。言端語亦端。
臘盡雪消去。春來依舊寒。
〔松源岳〕。 ^590b28

【增收】趙州因僧問。
道人相見時如何。
師曰。呈漆器。　頌曰。 ^590b32

作家相見時。堂堂呈漆器。
烏龜落漆桶。也有第一義。
〔南堂興〕。 ^590b36

漱石泠泠古#CB00589;陰。
喬松千尺帶寒青。
多應只看昂霄操。
誰信根頭有茯苓。
〔南叟茙〕。 ^590b40

道人相見問如何。
舉手寒溫事已多。
老倒趙州呈漆器。
岳陽船子洞庭波。
〔石田薰〕。 ^590b44

【增收】趙州因僧問。
白雲自在時如何。
師曰。爭似春風處處閑。
　頌曰。 ^590b48

爭似春風處處閑。
花開花落豈相關。
白雲自在猶難擬。
飄鼓無心滿世間。
〔佛印元〕。 ^590c4

【增收】趙州因僧問。
祖意教意是同是別。
師曰。會得祖師意。
便是教意。　頌曰。 ^590c8

波斯讀梵字。寞窑人作詩。
烏頭彷彿。附子依俙。
竹密不妨流水過。
山高豈礙白雲飛。
〔湛堂凖〕。 ^590c12

趙州因與文遠行。
乃指一片地曰。這裏好造箇巡鋪。
文遠便去路傍立曰。
把將公驗來。師遂與一摑曰。
公驗分明過。　頌曰。 ^590c16

雖然公驗各隨身。
去住皆由守鋪人。
踏破草鞋歸去後。
落花啼鳥一般春。
〔佛鑑懃〕。 ^590c22

天子居閙市裏。山僧在百草頭。
擺手御街來往。不怕巡火所由。
〔鼓山珪〕。 ^590c26

一正一邪。一倒一起。
文遠趙州。靴裏動指。
〔徑山杲〕。 ^590c30

【續收】鑽頭閙藍遠侍者。
刺腦膠盆老趙州。
兩箇人前誇好手。
面皮三寸不知羞。
〔#CB15166;菴聰〕。 ^590c32

【增收】趙州因僧問。
如何是祖師西來意。
師曰。板齒生毛。　頌曰。 ^590c36

九年面壁自虗淹。
爭似當初一句傳。
板齒生毛猶可事。
石人踏破謝家船。
〔投子青〕。 ^590c40

【增收】趙州與文遠論義曰。
闘劣不闘勝。勝者輸果子。
遠曰。請和尚立義。
師曰。我道一頭驢。
遠曰。我是驢胃。師曰。
我是驢糞。遠曰。我是糞中蟲。
師曰。你在彼中作甚麼。
遠曰。我在彼中過夏。
師曰。把將果子來。
　頌曰。 ^590c44

兩陣交鋒勢莫窮。
信旗獵獵卷秋風。
邊庭不用深深入。
勒馬歸來却有功。
〔慈受深〕。 ^591a6

趙州老古錐。家風繼金粟。
文遠小廝兒。窟中師子屬。
共撫無絃琴。同唱還鄉曲。
花簇簇錦簇簇。一片好良田。
瞥爾生荊棘。赤脚漢趂兔。
著靴人喫肉。〔南堂興〕。 ^591a10

【增收】趙州因僧問。
如何是佛。師曰。殿裏底。
曰殿裏者豈不是泥龕塑像。
師曰是。曰如何是佛。
師曰。殿裏底。　頌曰。 ^591a16

酸甜滋味本天然。
帶葉連枝顆顆圓。
南贍部洲人未識。
菴摩羅果信虗傳。
〔保寧勇〕。 ^591a22

不立孤危機本峻。
趙州老子玉無瑕。
當頭指出殿裏底。
剗盡茫茫眼裏花。
〔雪堂行〕。 ^591a26

如何是佛殿裏底。
世出世間難可比。
萬國同歌河海清。
稽首拜手元是你。
〔月林觀〕。 ^591a30

一尊殿裏佛。兩度放毫光。
準擬酬高價。無疑亂度量。
〔蒙菴聰〕。 ^591a34

趙州因學人問。乍入叢林。
乞師指示。師曰。喫粥了也未。
曰喫粥了也。師曰。
洗鉢盂去。其僧忽然省悟。
　頌曰。 ^591a38

牀窄先臥。粥稀後坐。
濟濟鏘鏘。瀟瀟灑灑。
要會趙州洗鉢盂。
了事沙彌消一箇。
〔泉大道〕。 ^591a44

梅花落盡杏花披。
未免春風著出褫。
一氣不言含有象。
萬靈何處謝無私。
〔白雲端〕。 ^591a48

粥了令教洗鉢盂。
麤心往往更心麤。
直饒到此分明了。
也是平生不丈夫。
〔佛陀遜〕。 ^591b4

趙州喫粥話。尋常問禪客。
心若不負人。面上無慚色。
〔雲蓋智〕。 ^591b8

喫粥了也洗鉢盂。
家常逐日最相於。
西來何處半零落。
六祖癡頑不讀書。
〔三祖宗　二〕。 ^591b12

乍入藂林伸一問。
鉢盂洗却更何疑。
從前官路無迂曲。
底事游人不見歸。 ^591b16

乍入叢林乞指示。
大施門開無擁滯。
往往靈山受記人。
未有如斯箇次第。
〔正覺逸〕。 ^591b20

粥了尋常洗鉢盂。
奈何依樣畫葫蘆。
靈光洞徹河沙界。
是則名為大丈夫。
〔雲居祐〕。 ^591b24

喫粥了洗鉢盂。何曾指示曹溪路。
謾言隨眾三十年。
記得展單忘却筯。
〔揚無為〕。 ^591b28

之乎者也。衲僧鼻孔大頭向下。
禪人若也不會。問取東村王大姐。
〔湛堂凖〕。 ^591b32

粥了令教洗鉢盂。
趙州此語不相辜。
茫茫宇宙人無數。
幾箇男兒是丈夫。
〔慈受深〕。 ^591b36

粥了令教洗鉢盂。
豁然心地自相符。
而今參飽叢林客。
且道其間有悟無。
〔天童覺〕。 ^591b40

乍入叢林問作家。
由來枯木別抽芽。
鉢盂洗了相逢著。
又得濃烹一椀茶。
〔長靈卓〕。 ^591b44

大隱居廛小隱山。
世人無路得相干。
五湖禪客朝朝用。
誰解回頭子細看。
〔草堂清〕。 ^591b48

叢林乍入問來由。
喫喫無過洗鉢休。
有意氣時添意氣。
不風流處也風流。
〔門福寧〕。 ^591c4

宗師垂手貴天真。
肯事雕蟲篆刻新。
只向平田淺草處。
等閑推出玉麒麟。
〔佛性泰〕。 ^591c8

推窮物理成家計。
會合時機便識心。
多謝春風無厚薄。
貧家桃李也成陰。
〔護國元〕。 ^591c12

【續收】開單展鉢每相親。
十二時中處處真。
直下要明端的旨。
韶陽句外露全身。
〔保寧勇〕。 ^591c16

喫粥了也未誰道。
趙州有指示。粥後還教洗鉢盂。
敢問諸人悟也無。
趙州老孰為儔。把斷要津水逆流。
伶俐衲僧纔眨眼。
釣魚船子下揚州。
〔龍門遠〕。 ^591c20

趙州指示洗鉢盂。
衲子奔馳枉費工。
日用不知何處覔。
分明說向似盲聾。
〔南堂興〕。 ^591c26

喫粥了也洗鉢盂。
已是分明說向渠。
有時冷地思量著。
點鐵成金舉世無。
〔月林觀〕。 ^591c30

十方通透。八面玲瓏。
駿駒顧影。狐兔潛蹤。
〔尼無著總〕。 ^591c34

粥了令教洗鉢盂。
鐵船無底要人扶。
片帆高掛乘風便。
截海須還大丈夫。
〔密菴傑〕。 ^591c36

乍入叢林乞師指示。
拈出鉢盂令去洗。
行盡千山與萬山。
回頭撞著自家底。
不須指不須洗。烜爀靈光照天地。
而今高挂在虗空。
長靈室內展脚睡。
〔文殊道〕。 ^591c40

相逢陪酒又陪歌。
醉倒家中要我駞。
駞到家中猶罵詈。
不知醒後又如何。
〔且菴仁〕。 ^591c46

只為分明極。反令所得遲。
早知燈是火。飯熟也多時。
〔無門開〕。 ^592a2

鶴立松梢月。魚行水底天。
風光都占斷。不費一文錢。
〔息菴觀〕。 ^592a6

只將乍入來伸請。
一到叢林志便高。
喫粥了也洗鉢去。
宗師不用更忉忉。
〔橫川珙〕。 ^592a10

趙州因僧問。久嚮趙州石橋。
到來只見略彴。師曰。
汝祇見略彴。且不見石橋。
曰如何是石橋。師曰。
度驢度馬。　頌曰。 ^592a14

趙州石橋本無星。
急水游魚不易停。
橋上只觀驢馬迹。
誰人敢向御街行。
〔北塔祚〕。 ^592a20

孤危不立道方高。
入海還須釣巨鼇。
堪笑同時灌溪老。
解云劈箭亦徒勞。
〔雪竇顯〕。 ^592a24

我愛趙州對揚瀟洒。
僧問石橋度驢度馬。
碧眼胡僧笑點頭。
其餘誰是知音者。
〔地藏恩〕。 ^592a28

異類渠行李。心真出語親。
隨流自得妙。到岸不迷津。
〔京兆府天寧璉〕。 ^592a32

【續收】長鯨已壓浪頭飛。
跛鼈橋邊尚碾泥。
度馬度驢難解會。
綠楊影裏路東西。
〔地藏恩〕。 ^592a36

趙州石橋。只見略彴。
度驢度馬。應病與藥。
換步移身。在富全貧。
當頭如認著。東魯問西秦。
〔月堂昌〕。 ^592a40

【增收】趙州聞沙彌喝參。
向侍者曰。教伊去。
侍者乃教去。沙彌便珍重。
師曰。沙彌得入門。
侍者在門外。　頌曰。 ^592a44

得入門。在門外。說向人。
人不會。更高聲。我耳背。。 ^592b2

瑟瑟風松。蕭蕭雨檜。
師子咬人。韓驢逐塊。
〔徑山杲〕。 ^592b6

趙州因僧問。狗子還有佛性也無。
師曰無。曰上至諸佛下至螻蟻。
皆有佛性。狗子為甚麼却無。
師曰。為伊有業識性在　又問。
狗子還有佛性也無。
師曰有。曰既有。為什麼入這皮袋裏來。
師曰。知而故犯。　頌曰。 ^592b8

大用全機得自由。
有無雙放却雙收。
幾多業識逢人犬。
從此時時憶趙州。
〔佛印元〕。 ^592b18

少年學解昧宗途。
老倒依還滯有無。
古佛純金誰辨色。
惑為機智競躊躇。
〔圓通秀〕。 ^592b22

有無雙放復雙收。
趙老機關世莫儔。
試上海門高處望。
千江萬派盡東流。
〔普融平〕。 ^592b26

趙州口裏有雌黃。
句下誰人見短長。
堪笑幾多逐塊狗。
夜深無故吠虗堂。
〔慈受深〕。 ^592b30

道有道無無剩語。
千呼萬喚不回頭。
尋香逐氣隨他去。
空使流光暗度秋。
〔成枯木〕。 ^592b34

【續收】有佛性無佛性。
正却倒倒却正。踏破澄潭水。
#CB02197;折無星秤。
火熱水面紅。橛從空裏釘。
肯類盲龜嚼死蛇。
一對牙關緊咬定。
〔正覺逸〕。 ^592b38

趙州古佛言言中的。
話有話無燕金趙璧。
更有布衫重七斤。
天上人間無價直。
〔地藏恩〕。 ^592b44

佛性分明脫有無。
醋酸何用挂葫蘆。
薄霧輕烟留不住。
扁舟已過洞庭湖。
〔瞎堂遠〕。 ^592b48

狗子佛性無。狗子無性有。
從來只向兩頭走。
未能一鏃破雙關。
業識依前還作狗。
〔本覺一〕。 ^592c4

狗子佛性有。毗盧愛飲彌勒酒。
狗子佛性無。文殊醉倒普賢扶。
扶到家中全銘酊。
胡言漢語罵妻奴。。 ^592c8

無直路却縈紆。趙州東壁上。
依舊挂葫蘆。有張公喫村酒。
李公醉不醒。面南看北斗。
〔石菴玿〕。 ^592c14

狗子佛性無。斫額路上逢子湖。
業識性在遭一口。
大地全無碧眼胡。
狗子佛性有。春風吹動千株柳。
知而故犯可憐生。
一一面南看北斗。
〔無菴全〕。 ^592c18

狗子佛性。全提正令。
纔涉有無。喪身失命。
〔無門開〕。 ^592c24

趙州因僧問。狗子還有佛性也無。
師曰無。　頌曰。 ^592c26

言有業識在。誰云意不深。
海枯終見底。人死不知心。
〔真淨文〕。 ^592c30

趙州露刀劒。寒霜光#CB08504;#CB08504;。
更擬問如何。分身作數段。
〔五祖演〕。 ^592c34

力壯年高膽更雄。
清風隨虎雲從龍。
啀喍無限尋聲跡。
挂角羚羊不見蹤。
〔寶峯祥〕。 ^592c38

宣德門前過。回頭便招禍。
若要無事時。且歸堂裏坐。
〔鼓山珪〕。 ^592c42

有問狗佛性。趙州答曰無。
言下滅胡族。猶為不丈夫。
〔徑山杲〕。 ^592c46

狗子無佛性。慈悲似海深。
尋言逐句者。埋沒丈夫心。
〔踈山如〕。 ^593a2

狗子佛性無。寶劒出規模。
落在將軍手。橫按立當途。
〔楚安方〕。 ^593a6

【續收】問頭既實答亦堪誇。
洛陽雖好爭似我家。
趙州苦口太饒舌。
儂家信手摘楊花。
〔大溈智〕。 ^593a10

趙州狗子無佛性。
七佛如來合掌聽。
須彌岌#CB04416;舞三臺。
海水騰波行正令。
〔南堂興〕。 ^593a14

趙州狗子無佛性。
萬疊青山藏古鏡。
赤脚波斯入大唐。
八臂那吒行正令。
〔稠巖贇〕。 ^593a18

乙己大人丘。叢林為宼讎。
利牙如劍戟。生殺有來由。
〔南巖勝〕。 ^593a22

至道無難。言端語端。
趙州開口。露出心肝。
〔典牛游〕。 ^593a26

連馬連人劈一刀。
虗空迸血湧波濤。
千千萬萬人爭看。
誰解分開蓋膽毛。
〔中菴空〕。 ^593a28

鐵壁銀山。一箭穿過。
潦倒趙州。口能招禍。
〔尼無著總〕。 ^593a32

狗子無佛性。全提摩竭令。
纔擬犯鋒鋩。喪却窮性命。
〔潛菴光〕。 ^593a34

貧無所依。兩親相擊。
旱地雷聲。青天霹靂。
〔或菴體〕。 ^593a38

狗子佛性無。老蚌吐明珠。
西川鳴杜宇。江南啼鷓鴣。
〔文殊道〕。 ^593a40

趙州狗子無佛性。
當空掘出秦時鏡。
光明渾不見星兒。
上下四維俱徹暎。
〔誰菴演〕。 ^593a44

狗子無佛性。殺人便償命。
苦痛萬千般。因邪却打正。
〔密菴傑〕。 ^593a48

大食波斯飲百杯。
停停把柂萬人魁。
逆風使過黃牛峽。
不問瞿塘灔澦堆。
〔東山空〕。 ^593b4

狗子無佛性。打破大圓鏡。
七九六十三。一切智清淨。
〔夷菴鑒〕。 ^593b8

狗子無佛性。羅睺星入命。
不打殺別人。被人打殺定。
〔南書記〕。 ^593b12

狗子佛性無。門上釘桃符。
千邪俱不入。百怪盡消除。
〔松源岳〕。 ^593b16

狗子無佛性。泥揑活大聖。
不是泗州人。說著也不信。
〔別峯雲〕。 ^593b20

狗子無佛性。勸君不用舉。
欲透萬重關。須是千鈞弩。
〔巳菴深〕。 ^593b24

二十四州鐵。鑄成一箇錯。
颺在大街路。無人踏得著。
〔即菴然〕。 ^593b28

狗子佛性無。還他大丈夫。
是非雖入耳。東壁挂葫蘆。
〔朴翁銛〕。 ^593b32

無之一字。殺人無數。
多少英雄。橫屍當路。
〔銕山仁〕。 ^593b36

二八佳人刺綉遲。
紫荊花下囀黃驪。
可憐無限傷春意。
盡在停針不語時。
〔抝堂仁〕。 ^593b38

利刀截斷命根。跳出狐群狗隊。
拈起萬煆蒺藜。鐵額銅頭粉碎。
〔石菴玿〕。 ^593b42

趙州曰無。崖崩石裂。
未舉先知。只得一橛。
〔少室睦〕。 ^593b46

狗子佛性趙州無。
呂公一箇藥葫蘆。
接來醫却人間病。
大死一回方見渠。
〔葛廬覃〕。 ^593b48

狗子無佛性。干將入楚庭。
一揮三首落。千古得虗名。
〔千峯琬〕。 ^593c4

【增附】京兆寬。因問狗子還有佛性也無。
師曰有。曰和尚還有也無。
師曰無。曰一切眾生皆有佛性。
和尚為甚麼却無。
師曰。我非眾生。曰既非眾生。
莫是佛否。師曰。不是佛。
曰畢竟是何物。師曰。
亦不是物。曰可見可思否。
師曰。思之不可及。
見之不可議。是名不可思議。
　頌曰。 ^593c8

拈却這僧問。去却京兆答。
浩歌歸去來。清風徧六合。
〔五祖演〕。 ^593c20

裂破須彌鼻孔。踏反大海乾坤。
面前百千諸佛。盡是我家兒孫。
〔楚安方〕。 ^593c24

趙州問一婆子。甚麼處去。
曰偷趙州筍去。師曰。
忽遇趙州又作麼生。
婆便與一掌。師休去。
　頌曰。 ^593c28

彎弓直勢射難當。
陷虎之機理最長。
雖是貪他一粒米。
誰知失却半年粮。
〔海印信〕。 ^593c34

趙州筍被婆偷。遭摑如何肯便休。
合出手時須出手。
得抽頭處且抽頭。
〔野軒遵〕。 ^593c38

趙州老捉箇。賊當面勘渠返遭一摑。
賊不成罪歸已。天下衲僧知幾幾。
〔地藏恩〕。 ^593c42

趙州挨拶老婆時。
迦葉難陁盡皺眉。
却被老婆揮一掌。
從來多事落便宜。
〔張無盡〕。 ^593c46

從來柔弱勝剛強。
捉賊分明已見贓。
當下被他揮一掌。
猶如啞子喫生薑。
〔佛鑑懃〕。 ^594a2

【續收】虎穴魔宮到者稀。
老婆失脚人懷疑。
趙州喫掌無人會。
直至如今成是非。
〔金陵俞道婆〕。 ^594a6

去若丘山重。來如一羽輕。
去來無別路。傾蓋白頭新。
〔瞎堂遠〕。 ^594a10

一路雄兵犯界河。
烟塵塞路絕人過。
安#CB15131;賴有張良在。
畫角城頭唱楚歌。
〔雪竇宗〕。 ^594a14

驟馬加鞭上酒樓。
何如坐地看揚州。
是非長短俱裁了。
鼠竊終難似狗偷。
〔無凖範〕。 ^594a18

相見又無相觸忤。
攔腮便掌不相饒。
思量箇樣無滋味。
莫是趙州身命招。
〔閑極雲〕。 ^594a22

【增收】趙州示眾曰。
看經也在生死裏。
不看經也在生死裏。
諸人且作麼生出得去。
僧便問。只如俱不留時如何。
師曰。實即得。若不實爭能出得生死。
　頌曰。 ^594a26

看經也在生死裏。
飯蘿裏坐無喫底。
不看經也在生死裏。
錦衣堆裏無著底。
忽然烏鵲呌一聲。
反身踴躍渾家喜。
休擬議。如今拋向眾人前。
千手大悲提不起　□□□。
禪宗頌古聯珠通集卷第十九
 ^594a34
