五家正宗贊卷第三
other:: 
# 曹洞宗
曹洞宗
other:: 
## 洞山悟本禪師
洞山悟本禪師
師諱良价。嗣雲巖。
越州諸暨人。姓俞氏。
初謁忠國師。問無情說法。
不契。後到溈山。山問。
聞闍梨曾問國師無情說法。
是否。 ^600a47

師云。是。
溈云。試舉看。
師舉了。溈云。我者裏也有些子。
只是罕遇其人。 ^600b4

師云。便請。溈以拂子點一點。 ^600b6

師云。請和尚為某甲說。
溈云。父母所生口。
終不為子說。 ^600b8

師云。此間莫有同年慕道者麼。
溈令見雲巖。 ^600b10

師辭。直造雲巖。請益前話。
巖云。不見彌陀經云。
水鳥樹林悉皆念佛念法。 ^600b12

師因有省。作偈曰。
也大奇。也大奇。無情說法不思議。 ^600b14

若將耳聽終難會。
眼處聞聲方得知。 ^600b16

一日。問巖。某甲有餘習未盡。
岩云。汝曾作甚麼來。 ^600b18

曰。聖諦亦不為。
曰。還得歡喜地也未。
曰。歡喜即不無。如糞堆頭拾得一顆明珠。 ^600b20

師辭岩。問。百年後。
忽有人問。還邈得和尚真。
如何秖對。 ^600b22

巖良久云。只者是。
師沈吟。 ^600b24

巖云。价闍梨。承當箇事。
大須審細。
師猶涉疑。後因過水覩影。
方得頓悟。作偈云。 ^600b26

切忌從他覔。迢迢與我疎。
我今獨自往。處處得逢渠。 ^600b28

渠今正是我。我今不是渠。 ^600b30

應須恁麼會。方得契如如。
示眾云。末法時代。
人多乾慧。若要辨驗真偽。
有三種滲漏。一見滲漏。
機不離位。墮在毒海。
二情滲漏。智常向背。
見處偏枯。三語滲漏。
體妙失宗。機昧終始。 ^600b32

曹山辭次。師授山先雲巖所付寶鏡三昧．五位顯訣畢。
山再拜而去。 ^600b38

北院通參次。師上堂云。
坐斷主人翁。不落第二見。 ^600b40

通出眾云。須知有一人不合伴。 ^600b42

師云。猶是第二見。
通便掀倒禪床。 ^600b44

師云。老兄作麼生。
通云。待某甲舌頭爛。
即向和尚道。 ^600b46

後辭師入嶺。師曰。
飛猿嶺峻好看。通沉吟。
師云。通闍梨。何不入嶺去。
通有省。更不入嶺。 ^600b48

欽山參師。師問。甚處來。 ^600c2

曰。大慈來。
曰。還見大慈麼。
曰。見。
曰。色前見。色後見。 ^600c4

曰。非前後見。師默置。
後山對眾省過。舉前話。
乃曰。離師太早。不盡師意。 ^600c6

師頌曰。
枯木花開劫外春。
倒騎玉象趁麒麟。 ^600c8

而今高隱千峯外。
月皎風清好日辰贊曰。
　　雲巖跳竈兒　不與諸塵對
　　輥入蘆花鞭白馬　難覔蹤由
　　倒騎玉象趁麒麟　單明向背
　　水鳥樹林何曾說法　徒自歎奇
　　墻壁瓦礫為汝發機　灼然不會
　　糞堆頭拾得明珠顆　習氣未除
　　水影邊邈得先師真　失錢遭罪
　　金針玉線　暗通錦縫之千重
　　石女木人　密付寶鏡之三昧
　　何不入嶺去　聽通闍梨不肯道爛了舌休
　　還見大慈麼　覺邃欽山早離師似乎心悔
　　錮鏴著生鐵　見情滲漏破綻轉多
　　安排用盡心　徧正君臣憲章無計 ^600c10

千里持書不到家。
看金鳳宿龍巢。斜月掛夜明簾外。
other:: 
## 曹山元證禪師
曹山元證禪師 ^600c40

師諱躭章。嗣洞山。
泉州黃氏子。初謁洞山。
依止數載。乃辭山。
山問。什麼處去。 ^600c46

曰。不變異處去。
曰。不變異豈有去耶。 ^600c48

曰。去亦不變異。遂辭去。
止于曹山。學徒雲集僧問。
佛未出世時如何。 ^601a2

曰。曹山不如。
出世後如何。
曰。不如曹山。 ^601a4

僧問。如何是枯木裏龍吟。
曰。血脉斷。
如何是髑髏裏眼睛。 ^601a6

曰。乾不盡。乃作偈曰。
枯木龍吟員見道。
髑髏無識眼初明。 ^601a8

喜識盡時消息盡。
當人那辨濁中清。 ^601a10

僧問。清稅孤貧。乞師拯濟。
師召。稅闍梨。稅應諾。 ^601a12

曰。青原白家三盞酒。
喫了猶道未沾唇。
僧問。抱璞投師。乞師雕琢。 ^601a14

曰。不雕琢。
曰。為什麼不雕琢。
曰。須知曹山好手。 ^601a16

僧問。如何是和尚眷屬。
曰。白髮連頭戴。頂上一枝花。 ^601a18

師有三種墮。一披毛戴角。
二不斷聲色。三不受食。
有稠布衲問。披毛戴角是什麼墮。 ^601a20

是類墮。
不斷聲色是什麼墮。 ^601a22

是墮墮。
不受食是什麼墮。
是尊貴墮。 ^601a24

贊曰。
　　寶鏡光寒　髑髏眼活
　　接武闢門墻　宗網歸掌握
　　墮身尊貴　彩鳳#CB05580;來玉樹花
　　立法森嚴　金鳥喙破瑠璃殻
　　白家酒唇沾未著　幾曾濟清稅孤貧
　　荊山璞懷抱相投　不輕與者僧雕琢
　　萬機俱掃蕩　佛亦不如
　　一位鎮長存　人皆道錯
　　示五圓相　潑家生拈出惡情悰
　　戴一枝花　惡眷屬粧成誰#CB15111;著
　　曹山高矗　摩雲恠石露稜稜
　　洞水逆流　衝浪錦鱗活鱍鱍 ^601a28

不變異處。掉臂獨行。
故鳥道通玄。無人湊泊。
other:: 
## 雲居宏覺禪師
雲居宏覺禪師 ^601b6

師諱道膺。嗣洞山。
幽州玉田王氏子。
師謁洞山。山問。甚處來。 ^601b10

曰。翠微來。
曰。翠微有何言句示徒。
曰。翠微供養羅漢。
某甲問。供養羅漢還來否。
曰。你每日噇箇什麼。 ^601b12

山曰。實有此語否。
曰。有。
曰。不虗參見作家來。
一日。山問。甚處來。 ^601b16

曰。踏山來。
曰。那箇山堪住。
曰。那箇山不堪住。 ^601b18

曰。恁麼則國內山盡被闍梨占却。
曰。不然。
曰。恁麼則子得箇入路。 ^601b20

曰。無路。
曰。若無路。爭得與老僧相見。 ^601b22

曰。若有路。則與和尚隔生也。
山乃曰。子已後千人萬人把不住。 ^601b24

南泉問僧。講什麼經。
曰。彌勒下生經。曰。
彌勒幾時下生。曰。
見在天宮。當來下生。
曰。天上無彌勒。地下無彌勒。
師舉問山。未審誰與安名。 ^601b26

山被問。禪床震動。
乃曰。膺闍梨。吾在雲巖曾問老人。
直得火爐震動。今被子一問。
直得通身汗下。 ^601b30

師菴于三峰。經旬不赴堂。
山問。子近日何不赴堂。 ^601b34

曰。每日自有天神送食。 ^601b36

曰。將謂汝是箇人。
猶作者箇見解。汝晚間來。
師晚至。山召。膺闍梨。
師應諾。 ^601b38

曰。不思善。不思惡。
是什麼。
師回庵宴坐。天神不來矣。
後登歐阜。就樹縛屋而居。
號雲居。 ^601b40

示眾曰。如人將三貫錢買箇獵犬。
只解尋得有蹤跡底。
忽遇羚羊掛角。莫道蹤跡。
氣息亦無。 ^601b44

僧便問。羚羊未掛角時如何。 ^601b46

六六三十六。
掛角後如何。
六六三十六。僧作禮。 ^601b48

師云。會麼。
云。不會。
云。豈不見道。絕蹤跡。 ^601c2

示眾云。得者不輕微。
明者不賤用。識者不咨嗟。
解者無厭惡。從天降下則貧窮。
從地湧出則富貴。
門裏出身易。身裏出門難。
動則埋身千丈。不動則當處生苗。
一言逈脫。獨拔當時。
言語不要多。多則無用處。 ^601c4

示眾有云。體得底人。
心若臘月扇。口邊直得醭出。
不是強為。任運如此。
又云。不見古人道。
學處不玄。盡是流俗。
閨閤中物捨不得。
俱為滲漏。併盡一切事。
始得無過。如人頭頭上明。
物物上通。只喚作了事人。
終不喚作尊貴。將知尊貴一路自別。
不見道。從門入者非寶。
捧上不成龍。知麼。 ^601c10

僧問。有人衣錦入來。
見師後。為甚寸絲不掛。 ^601c22

曰。直待琉璃殿上行。
撲倒也須粉碎。
師令侍者送袴與一庵主。
主曰。自有娘生袴。
不受。 ^601c24

再令送去。問。娘未生時著箇甚麼。
主無語。 ^601c26

後遷化。燒得舍利。
持以似師。師曰。直饒出得八斛四斗。
不如當初下取一轉語好。 ^601c28

僧問。山河大地從何而有。
曰。從妄想而有曰。
與某甲想出一鋌金。
得麼。師休去。 ^601c32

佛日空參次。問。二龍爭珠。
誰是得者。 ^601c34

曰。卸却業身來與子相見。
曰。已卸業身。 ^601c36

曰。珠在甚處。空無語。
遂投誠入室。
師示寂。主首白師。
誰可繼席。 ^601c38

曰。堂中簡。
時簡密受師印。人無知者。
以臘高為第一座。
眾不曉師意。謂令揀擇。
欲命第二座住持。
且備禮先請簡。簡不讓。
即自持道具入方丈。
眾不愜。簡察其情。
乃弃去。其夜。安樂樹神號泣。
及旦。眾奔至麥莊悔過。
哀請歸。眾聞空中連聲唱曰。
和尚來也。 ^601c40

贊曰。
　　參見作家來　出語人驚恐
　　幽州江口不是生緣
　　天上雲居從渠賣弄
　　蹈山有闍梨入路　幾曾與和尚隔生
　　是誰與彌勒安名　不到得禪床震動
　　羚羊絕氣息　軒知獵犬難尋
　　庵主沒機關　爭得天神送供
　　寸絲不掛　琉璃殿上輕著脚撲倒人
　　千丈埋身　貧富門頭大開眼說出夢
　　娘生袴休拈出　下得一轉語方可持論
　　妄想心難掃除　想出一鋌金堪作何用
　　口邊生醭　臘月扇子正好撣搖
　　學處不玄　閨閤中物徒勞寶重
　　卸業身與佛日相見　龍奮迅奪明珠
　　囑破院令首座住持　鬼號咷爭漆桶 ^602a4

從門入者。捧上不成龍。
點撿將來。也是方木逗圓孔。
other:: 
## 同安丕禪師
同安丕禪師 ^602a36

師嗣雲居。諱道丕。
洪州人。師看經次。
見僧來參。遂以袖蓋頭。
僧作弔慰勢。師放下袖。
提起經云。會麼。僧以袖蓋頭。 ^602a40

師云。蒼天。蒼天。
僧問。如何是點額魚。
曰。不透波瀾。 ^602a44

曰。慚耻時如何。
曰。終不仰面。
曰。恁麼則不變其身也。 ^602a46

曰。是也。青雲事作麼生。
僧問。如何是和尚家風曰。
金雞抱子歸霄漢。
玉兔懷胎入紫微。 ^602a48

曰。忽遇客來。將何祗待。 ^602b2

曰。金果早朝猿摘去。
玉花晚後鳳#CB05580;來。
僧參次。師問。甚處來。 ^602b4

曰。湖南。
曰。還知同安者裏風雲體道。
花檻璇璣麼。 ^602b6

曰。知。
曰。非公境界。僧便喝。
師曰。短販樵人。徒誇書劒。 ^602b8

僧擬進語。師曰。劒甲未施。
賊身已敗僧問。纔有言詮。
盡落今時。不落言詮。
請師直說。 ^602b10

曰。木人解語非干舌。
石女拋梭豈亂絲。 ^602b12

僧問。依經解義。三世佛冤。
離經一字。即同魔說。
此理如何。 ^602b14

曰。孤峯逈秀。不掛煙蘿。
片月行空。白雲自在。 ^602b16

僧問。佛未出世時如何。 ^602b18

曰。藕絲繁大象。
曰。出世後如何。
曰。鐵鎻鎻石牛。
僧問。如何是異類中人。 ^602b20

曰。露地藏白牛。長空吞日月。 ^602b22

贊曰。
　　奔軼絕塵　了無羈絆
　　徧正位中來　聖凡情已泮
　　青雲有何事　點額魚已透波瀾
　　家風不要論　金雞子豈歸霄漢
　　非公境界親遭喝　樵人短販書劍徒誇
　　不落言詮直說來　石女拋梭機絲棼亂
　　彩鳳#CB05580;花霜猿摘果　待賓客未見真情
　　孤峯逈秀片月行空　辨佛魔元無正眼
　　瞞盰答佛未出世　截流象繫藕絲頭
　　依俙說異類中人　露地牛藏芳草岸
　　鴛鴦繡罷金針冷　綿密誰知
　　鸞鳳巢空玉帳寒　森嚴難犯 ^602b24

捋人要是弔慰僧。
衣袖蓋頭。蒼天。蒼天。
賊過後張弓已晚。
other:: 
## 同安志禪師
同安志禪師 ^602c2

師諱觀志。嗣同安丕。
洪州人。丕將示寂。
上堂云。多子塔前宗子秀。
五老峯前事若何。
如是三問。未有對者末後。
師出曰。夜明簾外排班立。
萬里歌謠道太平。 ^602c8

丕曰。須是者瞎漢始得。
遂示寂。 ^602c12

僧問。二機不到。如何提唱。 ^602c14

師曰。徧處不逢。玄中不失。
僧問。凡有言句。盡落今時。
學人上來。請師直指。 ^602c16

師曰。目前不現。句後不迷。
曰。向上事如何。 ^602c18

曰。逈然不換。標準即乖。 ^602c20

贊曰。
　　鶴夢寒松　鶯啼幽谷
　　不墮正徧　寧分背觸
　　多子塔前宗子秀　咲先師露金槨雙趺
　　夜明簾外立班齊　遝瞎驢竪頂門三目
　　徧處不逢玄中不失　二機不到處轉見紛拏
　　目前不現句後不迷　直指本來心翻成迂曲
　　寶殿無人孤月冷　聽清彈南風阜物之琴
　　宸苔封路彩雲深　看妙琢垂棘無瑕之玉
　　出梁山破家種　蒼龍子彩鳳雛豈當的傳
　　繼曹洞五位宗　青山父白雲兒是何昭穆 ^602c22

逈然不換。標準即乖。
向上事。海底摸金針。
然妙挾正中拈出來。
花簇簇錦簇簇。
other:: 
## 梁山觀禪師
梁山觀禪師 ^602c44

師諱緣觀。嗣同安志。
朗州人。僧問。如何是和尚家風曰。
益陽水急魚行澁。
白鹿松高鳥洎難。 ^603a2

問。師唱誰家曲。宗風嗣阿誰。 ^603a4

曰。龍生龍子。鳳生鳳兒。
問。如何是西來意。 ^603a6

曰。葱嶺不傳唐土信。
胡人謾說太平歌。
問。如何是學人自己。 ^603a8

曰。寰中天子。塞外將軍。
曰。便恁麼去時如何。 ^603a10

曰。朗月懸空。室中暗坐。
問。如何是衲衣下事。
曰。密。 ^603a12

問。如何是正法眼。
曰。南華裏。
曰。為什麼在南華裏曰。
為汝問正法眼。 ^603a14

上堂。垂鈎四海。只釣獰龍。
格外玄機。為尋知己。 ^603a16

座下有一園頭。人謂曰。
何不出來問一兩轉語。 ^603a18

曰。我若出問。須教者老和尚下禪床立。
人恠之。 ^603a20

一日。出問。家賊難防時如何。
曰。識得不為冤。
曰。識得後如何。 ^603a22

曰。貶向無生國裏。
曰。莫便是他安身立命處也無。 ^603a24

曰。死水不藏龍。
曰。如何是活水裏龍。
曰。興波不作浪。 ^603a26

曰。忽遇傾湫倒嶽來時如何。
師下禪床把住曰。
闍梨。莫教濕却老僧袈裟角。
眾遂服之。 ^603a28

大陽玄參次。問。如何是無相道場。 ^603a30

師指觀音云。者箇是吳道子 #CB15148;。 ^603a32

玄擬進語。師急索曰。
者箇是有相。如何是無相底。
玄乃悟旨於言下。
拜起而侍。 ^603a34

師曰。何不道取一句。
曰。道即不辭。恐上紙筆。 ^603a36

師笑曰。此語上#CB15156;去在。
玄呈偈曰。 ^603a38

我昔初機學道迷。
萬水千山覔見知。
明今辨古終難會。
直說無心轉更疑。 ^603a40

蒙師點出秦時鏡。
照見父母未生時。 ^603a42

如今覺了何所得。
夜放鳥雞帶雪飛。
師稱洞上之宗可倚。
有偈曰。 ^603a44

梁山一曲歌。格外人難和。
十載訪知音。未甞逢一箇。 ^603a46

贊曰。
　　益陽水急　白鹿松高
　　鶴睡清飛月魄　魚行細擲金梭
　　死水不藏龍　貶家賊向無生國
　　鄭音空亂雅　引胡人唱太平歌
　　衲衣事在密用中　拈來多破綻
　　正法眼指南華裏　用出幾誵訛
　　寰中天子塞外將軍　與學人塗糊自己
　　格外玄機鈎頭絲線　釣獰龍活葬洪波
　　一語許大陽上#CB15156;　令人惡心不少
　　十載在梁山唱曲　臨風掩耳應多
　　妙盡功亡　揮玉斧夜修月轂
　　環虗機泯　駕仙槎曉渡星河 ^603b2

更問亡僧遷化。紅爐焰上無絲線。
竪拽橫拖。
other:: 
## 大陽玄禪師
大陽玄禪師 ^603b28

師諱警玄。嗣梁山。
江夏張氏子。仲父為沙門。
號智通。住持金陵崇孝。
往依為師。聽圓覺了義。
弃去。謁梁山。悟旨。 ^603b32

上堂云。嵯峨萬仞。
鳥道難通。劒刃輕氷。
憑誰踐履。宗乘妙句。
語路難陳。不二法門。
淨名杜口。所以達磨九年面壁。
始遇知音。大陽今日也無端。
珍重。 ^603b36

僧問。如何是和尚家風。 ^603b40

曰。滿瓶傾不出。大地沒飢人。
上堂云。撒手那邊千聖外。
祖堂少室長根芽。
鷺倚雪巢猶自可。
更看白鳥入蘆花。 ^603b42

上堂。諸禪德。須明平常無生句．妙玄無私句．體明無盡句。
第一句通一路。第二句無賓主。
第三句兼帶去。一句道得。
師子嚬呻。二句道得。
師子返擲。三句道得。
師子踞地。縱也周徧十方。
擒也一時坐斷。正恁麼時。
作麼生通箇消息大眾證明。
若通不得。來朝更献楚王看。 ^603b46

時有僧出問。如何是平常無生句。 ^603c8

曰。白雲覆青山。青山頂不露。
如何是妙玄無私句。 ^603c10

曰。寶殿無人不侍立。
不種梧桐免鳳來。
如何是體明無盡句。 ^603c12

曰。手指空時天地轉。
回頭石馬出紗籠。 ^603c14

如何是師子嚬呻。
曰。終無回顧意。爭肯落平常。
如何是師子返擲。 ^603c16

曰。周旋往返全歸父。
繁興大用體無虧。 ^603c18

如何是師子踞地。
曰。逈絕去來機。古今無變異。
上堂。夜半鳥雞抱鵠卵。
天明起來生老鸛。
鸛毛鷹觜鷺 #CB02887;身。
却與鳥鴉為侶伴。
高入煙雲。低飛柳岸。
向晚歸來子細看。
依俙恰似雲中鴈。 ^603c20

僧問。如何是透法身句曰。
大洋海底紅塵起。
須彌頂上水橫流。 ^603c26

師年八十。嘆無繼其法者。
作偈并皮履．布裰寄遠錄公。
使求法器傳續之。
曰。 ^603c28

楊廣山前草。憑君待價。
焞異苗蕃茂處。深密固靈根。 ^603c32

其尾云。得法者。潛眾十年。
方可闡揚。遠拜而受。 ^603c34

師甞釋曹山三種語。
須明得轉位始得。
一曰作水牯牛是隨類墮。 ^603c36

是沙門轉身語。是異類中事。
若不曉此意。即有所滯。
直是要伊一念無私。
即有出身之路。 ^603c38

二曰不受食是尊貴墮。
須知那邊了却。來者邊行履。
若不虗此位。即坐在尊貴。 ^603c42

三曰不斷聲色是隨處墮。 ^603c44

以不明聲色故。隨處墮。
須向聲色裏有出身之路作麼生是聲色外一句。 ^603c46

曰。聲不自聲。色不自色。
故云不斷指掌。當指何掌也。 ^603c48

浮山贊師真曰。黑狗爛銀蹄。
白象崑崙騎。於斯二無碍。
木馬火中嘶。 ^604a2

贊曰。
　　惡毒種　寧馨兒
　　漢陽渡頭奪胎而出
　　智通寺裏穎脫無羈
　　掀翻圓覺場　跳入言詮不及處
　　打破秦時鏡　照見父母未生時
　　語路信難陳　宗乘句和#CB01926;合土
　　滿瓶傾不出　大地人忍餓吞飢
　　千聖外撒手經行　入蘆花笑騎白馬去
　　寶殿中無人侍立　種梧桐寧免鳳凰栖
　　消息既通　惜師子爪牙未具
　　機緣不契　致青山父子相違
　　須彌頂上水橫流　透法身疑團未破
　　楊廣山頭苗茂盛　供死欵老淚交垂
　　苦老梁山抑逼太多　烏雞生鵠卵
　　被遠錄公塗糊不少　黑狗爛銀蹄 ^604a6

聲色堆頭。強說有出身之路。
非央庠座主。誰受你破皮履．潑禪衣。
other:: 
## 投子青禪師
投子青禪師 ^604a38

師諱義青。嗣大陽。
青社李氏子。初習百法論。
嘆曰。三祇途遠。自困何益。
入洛聽華嚴。義若貫珠。
講至諸林菩薩偈即心自性。
猛省曰。法離文字。
寧可講乎。棄去。謁浮山於會聖巖。
山夢得俊鷹畜之。
既覺而師至。山以為吉徵。
留三年。 ^604a44

山問曰。外道問佛。
不問有言。不問無言。
世尊默然。如何。師擬進語。
山掩其口。於是師悟。
拜起。 ^604b4

山曰。汝妙悟玄機耶。
曰。設有妙悟。也須吐却。
時資侍者在旁。曰。
青華嚴今日如病得汗。 ^604b8

師回顧曰。合取狗口。
汝更忉忉。我即便嘔。 ^604b10

山以大陽皮履．布裰付師。
代吾續洞上宗。 ^604b12

上堂。宗乘若舉。凡聖絕蹤。
樓閣門開。別尸相見。
設使捲簾悟去。豈免旁觀。
春遇桃花。重增病眼。
所以古人道。向上一路。
千聖不傳。諸仁者。
既是不傳。為甚鐵牛走過新羅國。
喝曰。達者須知暗裏驚。 ^604b14

僧問。師唱誰家曲。
宗風嗣阿誰。
曰。威音前一箭。射過兩重山。 ^604b22

上堂。默沈陰界。語墮深坑。
擬著則天地懸殊。
棄之則千生萬劫。
洪波浩渺。白浪滔天。
鎮海明珠。在誰収掌。
良久。卓主丈云。百雜碎。 ^604b24

示眾云。若論此事。
如鸞鳳冲霄。不留其跡。
羚羊掛角。那覔其蹤。
金龍不守於寒潭。
兔豈栖於蟾影。其或主賓若立。
須威音世外搖頭。
問答言陳。乃玄妙路旁為唱。
若能如是。猶在半途。
更乃凝眸。不勞相見。 ^604b28

師敘五位君臣曰。
夫長空一色。星月何分。
大地無偏。榮枯自異。
是以法無異法。何迷悟而可及。
心不自心。假言象而提唱。
其言也。偏圓正到。
兼帶叶通。其法也。
不落是非。豈關萬象。
幽旨既融於水月。
宗源派混於金河。
不墮虗凝。回途復妙師舉大陽點出秦時鏡語。
頌曰。 ^604b36

偏中正。夜半天明羞自影。 ^604b46

 #CB15167;#CB15167;霧色辨河分。
混然不落秦時鏡。 ^604b48

贊曰。
　　嶽降英靈　天生碣斗
　　習因明未透網羅　究華嚴重增枷杻
　　入浮山不祥夢　折翅鷹何用畜為
　　追洞下已墜風　蹶蹄狗卒難醫救
　　金鳳借龍巢宿　豈知陷會聖重圍
　　良馬見鞭影行　初不待世尊良久
　　即心自性　佛亦強名
　　妙悟玄機　我即便嘔
　　鐵牛走過新羅國　向上路千聖不傳
　　石女輕彎月子弓　兩重山一箭射透
　　摵鎮海珠百雜碎　語默不到處未會轉身
　　添秦時鏡一重光　明暗未分前豈容出手
　　玉兔豈栖蟾影　甚處得者消息來
　　金龍不守寒潭　者漢別尋條路走 ^604c2

雖分章偏正。不墮虗凝。
到轉位回功極則處。
何曾知有。
other:: 
## 芙蓉楷禪師
芙蓉楷禪師 ^604c32

師嗣投子。諱道楷。
沂州#CB15175;氏子。
初參投子。問。佛祖言句如家常茶飯。
離此之外。別有為人言句也無。 ^604c38

曰。汝道寰中天子勑。
還假禹湯堯舜也無。 ^604c40

師擬酬之。子以拂子摵師口曰。
汝發意來。早有二十棒也。
師即開悟。再拜便行。 ^604c42

子曰。且來。闍梨。師不顧。
曰。汝到不疑之地耶。
師即掩耳。 ^604c46

一日。侍子遊園。子以拄杖付師曰。
理合與麼。 ^604c48

曰。與和尚提鞋挈杖不為分外。
曰。有同行在。
曰。那一人不受教。
子休去。 ^605a2

至晚。子謂曰。早來說話未盡曰。
更請舉看。 ^605a4

曰。卯生日。戌生月。
師即點燈來。
曰。上來下去。總不徒然。 ^605a6

曰。在左右。理合如此。
曰。奴兒婢子。誰家屋裏無。 ^605a8

曰。和尚尊年。缺他不可。
曰。與麼慇懃。
曰。報恩有分。 ^605a10

上堂。晝入祇陀之苑。
皓月當天。夜登靈鷲之山。
太陽溢目。烏鴉似雪。
孤鴈成群。鐵狗吠而凌霄。
泥牛鬪而入海。正當恁麼時。
十方共聚。彼我何分。
古佛場中。祖師門下。
大家出一隻手。接待往來知識。
諸仁者。且道成得箇什麼邊事。
良久云。賸#CB13747;無影樹。
留與後人看。 ^605a12

僧間。胡家曲子。不墮五音。
韻出青霄。請師吹唱。 ^605a22

曰。木鷄啼夜半。鐵鳳呌天明。
曰。恁麼則一句曲含千古韻。
滿堂雲水盡知音。 ^605a24

曰。無舌童子能繼和。
曰。作家宗師。人天眼目。 ^605a26

曰。禁取兩片皮去。
大觀初。京尹李孝壽奏師道行卓冠叢林。
宜有褒顯。上賜紫衣。
號定照禪師。內侍持勑命至。
師謝恩竟。乃陳己志。
出家時甞有重誓。
不為名利。專誠學道。
用資九族。苟違願心。
當弃身命。父母以此聽許出家。
今若不守本志。竊#CB00155;寵光。
則佛法下衰矣。於是修表力辭。 ^605a28

降旨京尹。堅令受之。
師確守不回。以拒命坐罪。
奉旨収付有司。有司知師忠誠。
問。有疾乎。 ^605a38

師曰。平日有疾。今實無。
曰。言有疾。於法免罪。 ^605a42

師曰。已悉厚意。但妄非所安。
恬然受刑而行。從之者如歸市。 ^605a44

抵淄州。僦屋而居。
學者愈親。明年冬。
勑令自便。庵于芙蓉。
四眾雲集。大闡洞宗。 ^605a46

示眾。山僧行業無取。
忝主山門。豈可坐費常住。
頓忘先聖付囑。今者輙傚古人為住持體例。
與諸人議定。更不下山。
不赴齋。不發化主。
惟將本院莊課一年所得。
均作三百六十分。
日取一分。更不隨人添減。
可以備飯則做飯。
不足則作粥。又不足則作米湯。
新到相見。茶湯而已。
更不煎點。惟置一茶堂。
自去取用。務要省緣。
專一辨道。 ^605a48

師放還後。有司欲為去黥。
師曰。先帝遺墨。豈可去耶。
帝謂此老終身倔彊。 ^605b14

靈源贊師。有曰。嚴天大雪。
始見松筠。媚草夭花。
亦成造化。苟竊世榮。
實孤恩者。 ^605b16

贊曰。
　　倔強老尊慈　脊梁生鐵鑄
　　寰中勑　不假堯舜禹湯
　　洞下宗　寧分偏正回互
　　真到不疑田地　快將一雙耳掩休
　　纔說作家宗師　好禁兩片皮出去
　　胡家曲子無音韻　苦休言夜半木雞啼
　　祖師門下絕功勳　徒出手賸#CB13747;無影樹
　　同行不受教　謾教伊挈杖提鞋
　　來去總徒然　誰家無奴兒婢子
　　石女拋梭木人開錦　潑箕裘的是家傳
　　泥牛入海鐵狗凌霄　爛葛藤偏能路布
　　翩翩形影淄川去　松筠操幾傲雪霜
　　濟濟威儀漢節回　芙蓉花親承雨露
　　粥足飯足　三百六十日合火話家私
　　僧耶俗耶　三萬六千場對床論夢事 ^605b20

垂垂白髮。守先帝遺墨猶新。
視媚草夭花成造化苟竊世榮。
汗顏如雨。
other:: 
## 丹霞淳禪師
丹霞淳禪師 ^605c4

師嗣芙蓉。諱子淳。
劒州賈氏子。師上堂。
舉。德山云。我宗無語句。
亦無一法與人。德山恁麼說話。
只知入草求人。不覺通身泥水。
子細看來。只具一隻眼。
丹霞則不然。我宗有語句。
金刀剪不開。深深玄妙旨。
石女夜懷胎。 ^605c10

示眾。舉。肇法師云。
乾坤之內。宇宙之間。
中有一寶。秘在形山。
肇法師恁麼道。只解指蹤話跡。
且不能指示於人。
丹霞今日劈開宇宙。
打破形山。為諸人拈出。
具眼者辨取。卓一下。
還見麼。鷺#CB02887;立雪非同色。
明月蘆花不似他。 ^605c18

上堂。寶月流輝。澄潭有影。
水無蘸月之意。月無分照之心。
水月兩忘。方可稱斷。
所以道。昇天底事直須颺却。
十成底事直須去却。
擲地金聲不須回顧。
若能如是。始解異類中行。
諸人到者裏還相委悉麼。
良久。云。當行不舉人間步。
披毛戴角混泥塵上堂。
亭亭日午猶虧半。
寂寂三更尚未圓。
六戶不曾知曉意。
往來常在月明前。 ^605c26

僧問。牛頭未見四祖時如何。 ^605c38

曰。金菊乍開蜂競採。
曰。見後如何。
曰。苗枯花謝了無依。 ^605c40

真歇參次。師問。如何是空劫已前自己。
歇擬對。師曰。儞閙在。
且去。 ^605c42

一日。登鉢盂峯忽悟。
歸侍立。師掌曰。將謂儞知有。
歇忻然拜之。 ^605c44

翌日。上堂。日照孤峯翠。
月臨溪水寒。祖師玄妙訣。
莫向寸心安。便下座。 ^605c46

歇直前曰。今日陞座更謾某甲不得也。 ^605c48

師曰。你試舉我今日陞座底看。
歇良久。 ^606a2

師曰。將謂你瞥地。
歇便出。
宏智參次。師問。如何是空劫已前自己。 ^606a4

智曰。井底蝦蟇吞却月。
三更不借夜明簾。 ^606a6

師曰。未在。更道。
智擬議。師打一拂子云。
又道不借。智於言下大悟。 ^606a8

贊曰。
　　明珠生蚌腹　野鶴在雞群
　　燒木佛遺風未泯　賦鵩鳥家譜親聞
　　點發心光花蠟燭　鄧州道地
　　慘舒殺氣劒門關　棧閣連雲
　　玉女懷胎恰半更　玄妙旨難分深淺
　　鷺#CB02887;立雪非同色　形山寶不直分文
　　水月兩忘　昇天底固當颺下
　　塵泥既混　異類中莫惜殷勤
　　兔魄未分時　軒知道六戶不知曉意
　　牛頭相見後　可憐生百花亂落繽紛
　　暗擲金梭織古洞機絲　輕輕鳴杼
　　細排玉線開曹山綿縫　簇簇成紋
　　威音王已前　收了菩薩毫光歸一掌
　　夜明簾不借　擒覺夫子筆陣掃千軍 ^606a12

等閑道一句。正中妙挾。
縱金刀剪破綿密處。
依然不墮功勛。
other:: 
## 真歇了禪師
真歇了禪師 ^606a42

師諱清了。左緜人。
俗姓雍。初見丹霞。
俉旨後。謁長蘆照。
照一見器之。命為侍者。
踰年分座。未幾。照稱疾退閑。
師命繼席。學者如歸。
拈香時。照付衣與師。
望拈出。及見為霞。
照令左右扯去衣。
師預備布伽梨於袖。
遂搭。 ^606a48

示眾。撼拄杖云。看看。
三千大千世界。一切搖動。
雲門大師即得。雪峯門下即不然。
卓拄杖云。三千大千世界向什麼處去。
還會麼。不得重梅雨。
秧苗爭得青上堂。
上絕峯頂。過獨木橋。
驀直恁麼行。猶是時人脚高脚低處。
若見得徹。不出戶。
身徧十方。未入門。
常在屋裏。其或未然。
趁凉搬一轉柴好。 ^606b8

上堂。窮微喪本。體妙失宗。
一句截流。淵玄及盡。
是以金針密處。不露鋒鋩。
玉線通時。潛舒異彩。
雖然如是。猶是交互雙明。
且道巧拙不到。作麼生相委。
良久。云。雲蘿秀處青陰合。
巖樹高低翠鎻深。 ^606b18

上堂。幻化空身即法身。
遂作舞云。見麼。見麼。
恁麼見得。過橋村酒美。
又作舞云。見麼。見麼。
恁麼不見。隔岸野花香。 ^606b26

上堂。苔封古徑。不墮虗凝。
霧鎻寒林。肯彰風要。
鈎針穩密。孰云漁父栖巢。
恁麼承當。自是平常快活。
還有具透關眼底麼。
直饒聞早便歸去。
爭似從來不出門。 ^606b30

上堂。轉功就位。是向去底人。
玉蘊荊山貴。轉位就功。
是却來底人。紅爐片雪春。
功位俱轉。通身不滯。
撒手亡依。石女夜登機。
密室無人掃。 ^606b36

上堂。久默斯要。不務速說。
釋迦老子待要欵曲賣弄。
爭奈未出母胎時已被人覤破。
且道覤破箇什麼。
謾雪峰不得。 ^606b42

贊曰。
　　真正左綿人　親見丹霞老
　　胸陂瑩徹量汪汪　萬頃無痕
　　心月孤圓影團團　千江分照
　　人前辨主　把布伽梨當面換來
　　閙裏翻身　將鉢盂峯一脚踢倒
　　芍藥花開菩薩面　玉欄藏古洞之春
　　綠楊顰盡木人眉　寶鏡照曹家之曉
　　得重梅雨　乘閑卓幾下杖休
　　過獨木橋　趂凉搬一轉柴好
　　巖樹翠深雲蘿青合　截流句巧拙難分
　　過橋酒美隔岸花香　見法身郎當不少
　　虗凝不墮泥牛吼月　古徑任苔封
　　撒手亡依石女登機　密室無人掃
　　兒星香餌好　引龍淵赤梢鯉鱍鱍吞鈎
　　些子藥頭靈　禁南山鱉鼻虵深深竄草 ^606b48

轉功就位。轉位就功。
盡底掀翻。黃面老瞿曇未出母胎時。
已被阿師#CB15111;破。
other:: 
## 宏智覺禪師
宏智覺禪師 ^606c32

師諱正覺。嗣丹霞。
隰州李氏子。母夢正臺僧解環。
環右臂。乃孕。及生。
右臂起一環。 ^606c38

上堂。心不能緣。口不能議。
直饒退步荷擔。切忌當頭觸諱。
風月寒清古渡頭。
夜船撥轉琉璃地。 ^606c40

上堂。黃閤簾垂。誰傳家信。
紫羅帳合。暗撒真珠。
正恁麼時。視聽有所不到。
言詮有所不及。如何通箇消息去。
夢回夜色依俙曉。
笑指家風爛熳春。 ^606c44

上堂。僧問。如何是向去底人。
曰。白雲投壑盡。青嶂倚空高。 ^607a2

曰。如何是却來底人。
曰。滿頭白髮離巖谷。
半夜穿雲入市廛。 ^607a4

曰。如何是不來不去底人。
曰。石女喚回三果夢。
木人坐斷六門機。
乃云。句裏明宗即易。
宗中辨的即難。良久。
云。還會麼。凍雞未報家林曉。
隱隱行人遇雪山。 ^607a6

辭世云。夢幻空花。
六十七年。白鳥煙沒。
秋水連天。 ^607a12

贊曰。
　　精進幢　慈悲種
　　隰州古佛　未解放光
　　五臺老僧　何曾入夢
　　紫芝眉宇黃金骨　天上麒麟
　　黃蘗襟懷錦繡膓　僧中鸞鳳
　　不墮尊貴　三世何用為國王
　　若事清吟　一詩未見追唐宋
　　琉璃殿滑船輕撥　尚帶玄微
　　黃閣簾垂信不通　猶存向奉
　　二十里松濤翻霽月　沒絃琴時發清彈
　　一百尺樓影蘸清池　不宰功全彰妙用
　　風斤巧琢連城璧　瑩徹了無痕
　　爝火輕然照渚犀　虗凝曾不動
　　青嶂空高白雲投壑　應來機瞎却者僧眼睛
　　白鳥煙沒秋水連天　供死欵笑破他人鼻孔 ^607a16

擘開泰華。儘容伊逗出河源。
吞三世佛。雖是死虵也要活弄。
other:: 
## 天童珏禪師
天童珏禪師 ^607a48

師嗣真歇。諱宗珏。
和州人也。上堂云。
劫前運步。世外橫身。
妙契不可以意到。
真證不可以言傳。
直得虗靜斂氛。白雲向寒巖而斷。
靈光破暗。明月隨夜船而來。
正恁麼時。作麼生履踐。
偏正不曾離本位。
縱橫那涉語因緣。 ^607b6

僧問。如何是道。
曰。十字街頭休斫額。
雪竇鑑入海山。發明後乃曰。
威音王已前。無師自證。
威音王已後。無師自證者。
即邪魔外道。 ^607b14

出山。聞空中語云。
鄭行山肉身菩薩至長蘆見師。
求印證。師肯之。 ^607b18

贊曰。
　　參軍俊逸　開府清新
　　一葦亭九成儀鳳　新豐洞五色祥麟
　　大道虗凝　十字街頭徒勞斫額
　　玄微銷鑠　威音世外正好橫身
　　真證不可以言傳　言滿天下無口過
　　妙契豈容以意到　意窮萬有絕根塵
　　暗燭靈光　夜船載娟娟之月
　　氛消虗靜　寒巖斷片片之雲
　　縱橫那涉語因緣　戽水潑鴛鴦難藏影迹
　　偏正不曾離本位　枯樁繫癩馬徒死心神
　　錦縫輕開　花噴香蝶眠清曉
　　機絲不動　柳含烟鶯織芳春 ^607b22

有眼無筋。錯印證鄭行山肉身菩薩。
致飛雪千丈伸冤苦聲撼叢林。
other:: 
## 自得暉禪師
自得暉禪師 ^607b48

師嗣宏智。諱慧暉。
會稽張氏子。上堂。
巢知風。穴知雨。甜者甜兮苦者苦。
不須計較作思量。
五五從來二十五。
萬般施設到平常。
此是叢林飽參句。
諸人還委悉麼。野老不知堯舜德。
#CB15103;#CB15103;打鼓祭江神。 ^607c6

上堂云。皮膚脫落絕方隅。
明了身心一物無。
妙入道寰深靜處。
玉人端馭白牛車。
妙明田地。達者還稀。
識情不到。唯證乃知。
白雲兒。靈靈自照。
青山殳。卓卓常存。
機分頂後光。智契劫前眼。
所以道。新豐路兮峻仍。
皾新豐洞兮湛然沃。
登者登兮不動搖。
遊者遊兮莫勿速。
亭堂雖有到人稀。
林泉不長尋常木。
諸禪德。向上一著。
尊貴難明。琉璃殿上不稱尊。
翡翠簾前還合伴。
正與麼時。針線貫通。
真宗不墜。合作麼生施設。
滿頭白髮離嚴谷。
半夜穿雲入市廛。 ^607c12

師有六牛圖。
一曰。始聞知識示誨。
即起信心。信心既萌。
永為道本。故牛首上一點白。
一念信為本。千生入道因。
自憐迷覺性。隨處染埃塵。
野草時時綠。狂花日日新。
思家無計得。但覺淚沾巾二曰。
信心既發。念念揩磨。
忽爾發明。心生歡喜。
最初入頭。故頭全白。
問訊者牛兒。知非何太遲。
拋家經幾劫。逐妄許多時。
念念歸無念。思思絕所思。
入頭從此始。次第證無為。 ^607c30

三曰。既有發明。漸漸熏煉。
智慧明靜。未能純一。
將白半身。看牧幾春秋。
將成露地牛。出離荒草去。
向近雪山遊。正念雖歸一。
邪思尚混流。脫然心迹盡。
六處不能収。 ^607c44

四曰。更無妄念。唯一真心。
清淨湛然。通身明白。
六處不能該。優曇火裏開。
了然無系屬。明淨絕纖埃。
繩索將無用。人牛安在哉。
迢迢空劫外。佛祖莫能猜。 ^608a2

五曰。心法雙忘。人牛俱泯。
永超象外。唯一空空。
是名大解脫門。佛祖命脉。
人牛消息盡。古路絕知音。
霧捲千巖靜。苔生三徑深。
心空無所有。情盡不當今。
把釣公何在。磻溪鎻綠陰。 ^608a8

六曰。命根斷處。絕後還甦。
隨類受身。逢場作戲。
只改舊時人。不改舊時行履處。
妙盡復窮通。還歸六道中。
塵塵皆佛事。處處是家風。
皓玉泥中異。精金火裏逢。
優游無間路。隨類且漂蓬。 ^608a14

贊曰。
　　石火電光　雷霆一默
　　若耶溪沙裏精金　苧羅山棘中薝蔔
　　見真歇插花裝老婦　寧識羞慚
　　被宏智嚼飯餧嬰孩　敢言自得
　　蹈翻明暗路　眼睛頭徧地蒺藜
　　剗斷離微根　脚跟下參天荊棘
　　十成尊貴　駕香車豈輾宸苔
　　一路平常　祭江神不知舜力
　　烟霽寒沙孤鷺立　野溪頭雪正糢糊
　　凍消枯木老龍吟　竹戶外春無消息
　　道寰深靜處　腦後光劫前眼猶是金塵
　　情識未融時　青山父白雲兒總成家賊
　　正偏兼到　十洲花寧免凋殘
　　收放未全　六牛圖有何奇特 ^608a24

長庚門下掃蕩潑生涯。
信神駒有汗血之功。
金雞抱司晨之德。 ^608b6

洞山至此十一世共十四人。
五家正宗贊卷第三
 ^608b10
