高峰龍泉院因師集賢語錄卷之三
other:: 
# 音聲佛事門
音聲佛事門
other:: 
## 請佛文
請佛文
^cb11f31切以道場廣闢。法席宏開。
毳流鴈列以成行。
檀信鶴立而作禮。
金鐃罷擊。玉磬徐敲。
騰清韻以鏘鏘。合梵音而落落。
一輪千福相。十號萬雄尊。
端座蓮臺。輕垂霞服。
髻聳青山之翠。目澄綠水之明。
唇艶紅桃。眉分碧柳。
胸印題於卍字。足輪躡於千花。
鼻挺黃金。齒挑白玉。
展鵝皇之兩掌。現獅子之全威。
巍巍如海上一山。
皎皎似星中孤月。
菩薩辟支迦而擁從。
聲聞阿羅漢以參隨。
釋梵四王以皆臨。
龍天八部而咸集。
金剛執戟而左輔右弼。
玉童散花而屈膝低腰。
拱聖德之巍巍尊之至也。
瞻形容之穆穆望之儼然。
大哉天上天人。偉矣佛中佛日。
溫溫乎和可知也。
蕩蕩乎無能名焉。
今則念茲在茲。來止蒞止。
徒言詞之千種。莫讚嘆於一毫。
法螺吹而法鼓鳴。
天樂響而天花墜。
洒霏霏之法雨。扇颯颯之慈風。
廣開香積之厨。普献酥酡之饌。
由是妙覺等覺聲聞覺溥共證明。
觀音妙音海潮音皆歸正法。
八萬塵勞俱一掃。
百千功德現三乘。
如甘露而沃心。似醍醐而灌頂。
何必更尋彌勒佛。
只今幸覩釋迦師。
恭對覺皇。聊吟佛韻。
信士虔誠。躬身設拜。
other:: 
## 請三寶文

other:: 
### 大聖佛陀耶佛寶
大聖佛陀耶佛寶
偈曰。
　　十方諸佛大虗空　百億分身顯現同
　　變化萬般碧玉相　莊嚴千尺紫金容
　　慈風浩浩祥雲繞　法雨霏霏瑞氣濃
　　遙望西乾伸啟請　願臨東土鑒無窮 ^12a24

謹爇明香。稽首和尚。
一心奉請十方盡虗空界三世過現未來無窮佛寶。
恭惟佛寶者。百福尊相。
千光妙身。果滿三祇。
恩霑九有。道德遍通於遐邇。
威靈變化於人天。
演眉際之毫光。燭人間之勝事。
伏願雲乘端彩。座擁祥蓮。
戒定香騰於十方。
慈悲雨洒於三界。
引輕輕薄霧。扇颯颯和風。
天女散華。空神奏樂。
列東西之隊仗綵色凌霄。
分南北之幡幢煇光耀日。
寶鈸鳴而聲隨風響。
金鐘扣而韻振海音。
白檀香起於爐心。
紅藕花芳於座下。
聲聞引從。菩薩瞻依。
星辰照而八表光明。
道路平而四郊坦蕩。
受今虔請。願降道場。
不捨慈悲。證明功德。 ^12a34

〔長聲云〕唯願佛慈廣大。
妙力難思。降臨道場。
〔眾和〕證明功德。香花請。
香花請。
other:: 
### 大聖達摩耶法寶
大聖達摩耶法寶 ^12b8

偈曰。
　　三乘妙法實難量　一念歸依散禍殃
　　帝釋欽崇龕內供　龍王瞻敬海中藏
　　五千貝葉靈文著　十二琅函金口章
　　惟願輕推開寶藏　降臨法會放毫光 ^12b12

謹爇明香。稽首和南。
一心奉請十方盡虗空界三世過現未來無窮法寶。
恭惟法寶者。龍宮海藏。
大聖遺言。嵓間開滿字之文。
葉上寫觀花之偈。
或銷金而飾筆。或刺血以濡毫。
捲來檀軸香多。纏處霞絛縷細。
書成返鵲。藏若回鸞。
四句聞而千障消。
一偈宣而六塵淨。
道滿於岩間童子。
功成於井上野犴。
緬常瞻般若之臺。
欽斯設大千之會。
皆由重法。始獲聞經。
半偈難逢。千生罕遇。
伏願軋開龍藏捧出琅函。
散天上明花。布人間喜氣。
幢幡引從於前後。
鐘螺振韻於高低。
珠珮鳴而對對聲喧。
香印分而縕縕煙散。
受今虔請。願降道場。
不捨慈悲。證明功德。 ^12b22

〔長聲云〕唯願法慈廣大。
妙力難思。降臨道場。
〔眾和〕證明功德。香華請。
香花請。
other:: 
### 大聖僧伽耶僧寶
大聖僧伽耶僧寶 ^12b44

偈曰。
　　聲聞僧寶最超群　名利雙忘道越尊
　　阿耨池中澆垢濁　珊瑚樹下誦經文
　　龍降鉢內氤氳霧　虎伏嵓前靉靆雲
　　願賜慈悲臨法會　風車雲駕降紛紛 ^12b48

謹爇明香。稽首和南。
一心奉請十方盡虗空界三世過現未來無窮僧寶。
恭惟僧寶者。三乘五位。
十地六通。戒淨如霜。
心明似鏡。或四界修證。
或三劫練磨。運神通則海上浮盃。
遊世界則空中振錫。
煙郊入定。峰頂持經。
道樹高而萬仞扶疎。
福海深而千尋渺漠。
一瞻一禮消劫劫塵勞。
一讚一揚長生生福惠。
伏願略辭幽谷暫降人間。
泛海浮軀淩空躡足。
振伏虎六鐶金錫。
掌降龍五綴玉盂。
旋輕羅於雪浪之中。
披重霧於丹霄之外。
忽遺針縫石室。能令線逐山移。
願開婁藥之瓶。早赴今宵之會。
受今#CB05418;請。
願降道場。不捨慈悲。
證明功德。 ^12c10

〔長聲云〕唯願僧慈廣大。
妙力難思。降臨道場。
〔眾和〕證明功德。香花請。
香華請。 ^12c32

謹爇明香。一心奉請。
摩訶薩界應供尊者。
道明和尚。大辨長者。
三寶會中護法神。
八大金剛密跡眾。
惟願不露如霜之劒。
休彎似月之弓。願降道場。
受韵供養。恭惟三身調御。
四智能仁。五眼辟支。
六通羅漢。光含萬象恩庇四生。
色舒金相以巍巍。
光迸玉毫而皎皎。
身嚴百寶。座擁千蓮。
梵王帝釋以交參。
獅子象王而引從。
人間天上接物利生。
有請而處處皆通。
無願而顒顒自在。
不思議力難盡讚揚。
恭望降臨。證明功德。
安寶座真言。朗當持誦。
　諷真言。 ^12c36

又 ^13a6

切以萬象森羅總是微塵剎土。
十方清淨無非諸佛法身。
雖云湛寂以難名。
凡有感通而必應。
又况精專眾志。嚴潔道場。
金爐輕爇瑞煙浮。
銀燭高燒祥光燦。
法螺吹動雙雙如鸞鳳和鳴。
梵韻揚時對對似頻伽交舞。
四菩薩前迎於玉輦。
八金剛後擁於瓊臺。
緇流盡歸嚮之誠。
檀越罄恭#CB05418;之禱。
迎請十方真實際。
萬億總持門。離染六通聖僧。
參隨八部神眾。伏願聖心遠鑒。
惠耳遙聞。不違願力以來臨。
盡副此心之悃禱。 ^13a8

又 ^13a24

稽首十方華藏海剎塵等數諸如來。
法身報身及化身。
自覺覺它并覺滿。
千花臺上圓真應。
萬德光中示吉祥。
三名四智鑒真機。
五眼六通觀法界。
釋迦大慈父。彌勒真導師。
滿月琉璃光。極樂無量壽。
普賢行願海。文殊智總持。
觀音救四生。勢至携三有。
無量真十地廣大願。
三賢八解辟支迦。
四果阿羅漢。龍天并八部。
水府及人間。當界堅牢神。
善惡功德案。此間土地主。
伏事香火神。一切諸聖賢。
見聞隨喜眾。聞斯召請。
咸賜降臨。
other:: 
## 六献總文
六献總文 ^13a26

三世如來皆至止。
十方賢聖悉光臨。
雖云一意以精專。
惟有數般呈供養。
莫不香焚五分。花献三春。
灯為傳法之因。茶乃破魔之瑞。
菩提妙果。香積飩#CB16581;。
献佛寶則佛果圓成。
奉覺皇而覺花開發。
念無物不足以見意。
惟至誠斯可以感神。
向下逐一為宣揚。
惟願慈悲垂攝受。
other:: 
### 香
香 ^13a46

是香也。曾祝萬年天子壽。
熏成五分法王身。
旃檀林裏占都魁。
蘭麝叢中居上品。
今崇佛事。上献明香。
惟冀聖慈。俯垂攝受〔舉鈴云〕。 ^13b12

嚩囉香供。#CB05904;旎消鎔。
耶輸有難在皇宮。
厄難當時現感通。
寶香爇。火坑中。化青蓮。
焰息紅。給孤爇。旃檀献妙容。 ^13b18

囉須彌　囉捫佐餘訶度波〔換易改此度波字〕
摩登常伽度波尾怛曩彌濟迦#CB16568;佐曩彌濟迦摩訶濟曩南迦盧彌
other:: 
### 花
花 ^13b24

是花也。七寶池中呈國色。
一枝月裏占天香。
世尊拈起示諸人。
達磨傳來開五葉。
今崇佛事。上献明花。
惟冀聖慈。俯垂攝受〔舉鈴云〕。 ^13b32

嚩囉花供。芬芳春濃。
碧綠青紅綻芳叢。
明行如來号釋雄。
寶花王。献妙容。達三明。
證六通。迦葉昔曾拈。
覺性通。 ^13b38

囉須彌〔依前唱和。
改度波曰普悉波〕。
other:: 
### 灯
灯 ^13b42

是灯也。一點八風吹不動。
寸心方劫鎮長明。
西天佛祖#CB15325;相傳。
大地眾生消黑暗。
今崇佛事。上献明灯。
惟冀聖慈。俯垂攝受〔舉鈴云〕。 ^13b46

嚩囉灯供。煇耀長空。
鶴#CB08504;熒煌照迷曚。
玉帝酥油萬斛中。
阿那律。天眼通。照三塗。
五苦中。舍利弗常燃。
照梵宮。 ^13c4

囉須彌〔依前唱和。
改度波曰你波〕。
other:: 
### 茶
茶 ^13c8

是茶也。碧玉甌中銀浪湧。
黃金碾畔雪花飛。
撩天鼻孔始聞香。
具眼舌頭方了味。
今崇佛事。上献明茶。
惟冀聖慈。俯垂攝受〔舉鈴云〕。 ^13c12

嚩囉明茶。春苞萠芽。
白玉分花味最嘉。
採摘鎗旗布煙霞。
野人做。息妖邪。碾玉塵。
泛雪花。三吸趙州茶。
來去也。 ^13c18

囉須彌〔依前唱和改度波曰適#CB16542;波〕。
other:: 
### 果
果 ^13c22

是果也。福地栽培今已熟。
心花結處自然成。
就中當占御園春。
直下共圓菩薩果。
今崇佛事。上献菴蘿。
惟冀聖慈。俯垂攝受〔舉鈴云〕。 ^13c26

嚩囉果奇。青林玉墜。
萬種香美鵲高枝。
野鶴猿猴盡採歸。
嚼紅杏。丹果美。味充腸。
翠凝齒。修證阿僧祗。
獲妙理。 ^13c32

囉須彌〔依前唱和。
改度波曰頗羅〕。
other:: 
### 食
食 ^13c36

是食也。解使眾生皆飽滿。
能令萬劫免飢虗。
酥酡美味献諸天。
香積上方呈我佛。
今崇佛事。上献珍饈。
惟冀聖慈。俯垂攝受〔舉鈴云〕。 ^13c40

嚩囉純酡。六味均和。
牧女煎糜供佛陀。
百種珍饈號禪那。
表精誠。福更多。呈三德。
六波羅。釋梵辨天厨。
獲妙果。 ^13c46

囉須彌〔依前唱和。
改度波曰襪淩〕。 ^14a2

普奉獻祝。讚量無邊。
惟願慈悲垂加護。
合門長幼俱平安。
福壽永綿綿〔薦亡云。
薦資亡者往生天。
孝眷獲延年〕。
other:: 
## 七獻總文
七獻總文 ^14a4

法筵光啟。賢聖降臨。
雖至誠自可以感神。
然非物不足以見意。
是用敬焚一炷煙飄靉靆祥雲。
輕折數枝色現芬芳瑞彩。
一滴洒為甘露。七層燦若明星。
龍團碾破噴清香。
蠏眼湯烹有真味。
滿前芬馥無非香積厨中。
座上圓明盡是菩提種子。
用伸貢獻。以表純忱。
other:: 
### 香
香 ^14a10

玉斧削成山勢聳。
金爐爇起瑞煙濃。
撩天鼻孔悉遙聞。
戒定惠香熏法界。
other:: 
### 花
花 ^14a22

五葉花心開此土。
一枝優鉢產西天。
世尊拈起示諸人。
迦葉破顏曾一笑。
other:: 
### 灯
灯 ^14a28

照破昏衢消黑暗。
增輝佛日轉分明。
燈燈續焰到于今。
祖祖傳芳光不滅。
other:: 
### 水
水 ^14a34

吸盡西江難下口。
布為甘露潤群生。
九龍親吐浴金仙。
萬古曹溪無盡綠。
other:: 
### 茶
茶 ^14a40

趙老喫茶何直截。
文殊拈盞忒分明。
欲知此味冠鴉山。
須是舌頭親具眼。
other:: 
### 果
果 ^14a46

功德園林勤種植。
胸襟造化為栽培。
拈來本自善根生。
献處圓成無陋果。
other:: 
### 食
食 ^14b4

大地遍為香積界。
珍羞一味世間無。
通身是口為霑甞。
萬劫千生長飽滿。
other:: 
## 十二献總文
十二献總文 ^14b10

道場開啟。法席精嚴。
既儀物以廣陳。庶誠心之可表。
戒香定香而雲騰霧滃。
智炬惠炬而月耀星耀。
優曇花吐帶祥煙。
菩提果熟凝甘露。
碧琉璃瓶內雪浮三吸趙州茶。
紅碼碯甌中霜清一滴曹溪水。
珍寶般般具足。神珠顆顆光圓。
塗漿百味澄清。齋饍五香精潔。
霞衣鮮彩。品藥芬芳。
今將逐一献能仁。
望賜慈悲同攝受。
other:: 
### 香者
香者 ^14b16

沉水旃檀價莫倫。
金爐纔爇噴祥雲。
氛氳遍徹三千界。
為瑞為祥遶世尊。
今崇佛事。上獻明香〔隨物換易〕。
惟冀聖慈。俯垂納受〔舉望泣南調〕。 ^14b32

香奉獻。沉水與旃檀。
百和氛氳周法界。
為祥為瑞遶靈山。
請佛降人間。
other:: 
### 花者
花者 ^14b38

世尊金手昔曾拈。
迦葉忻然妙意傳。
從此靈山因頓悟。
一枝五葉利人天。 ^14b44

花奉献。五葉是誰栽。
兜率陀天堦畔有。
靈山會上佛前開。
迦葉為傳來。
other:: 
### 灯者
灯者 ^14b48

祖#CB08504;熒煌列寶臺。
昔時尊者箭挑來。
誰知萬斛紅蓮子。
撒向道場此夜開。 ^14c6

灯奉献。遍照向人間。
達摩親傳分寶焰。
灯灯相續不曾閑。
從此破幽關。
other:: 
### 茶者
茶者 ^14c10

石輪碾碎早春芽。
點出浮甌散乳花。
啜罷清風生兩腋。
休言趙老好烹茶。 ^14c16

茶奉献。香味總希奇。
昔日趙州親自種。
今宵信士献牟尼。
烹出雪花飛。
other:: 
### 果者
果者 ^14c20

新鮮顆實薦金盤。
四海禪人舉目顧。
雙鳳#CB00881;來親献佛。
野猿猶更用心攀。 ^14c26

果奉献。碧玉嚼紅香。
甘美充腸香透頂。
金盤捧出玉含芳。
堪献法中王。
other:: 
### 齋者
齋者 ^14c30

梵天香積取來時。
尚受宮娥玉乳糜。
頂門若具金剛眼。
何必文殊下一匙。 ^14c36

齋奉献。不復羨酥酡。
百味珍羞堪献佛。
天厨纔辨不曾多。
齋後獲禪那。
other:: 
### 水者
水者 ^14c40

汪洋碧浪接天流。
每向滄溟濟巨舟。
龜山昔降軍十萬。
點來菩薩柳枝頭。 ^14c46

水奉献。隨器逐方圓。
曾向觀音楊柳上。
變成甘露洒三千。
火焰化紅蓮。
other:: 
### 塗者
塗者 ^15a2

金盃沈水最幽香。
灌頂醍醐玉液漿。
能為眾生除熱惱。
更教心地獲清凉〔云云同前〕。 ^15a8

塗奉獻。甘露乳瓊漿。
海岸寶陀靈石上。
眾仙分處甚馨香。
捧出有霞光。
other:: 
### 寶者
寶者 ^15a12

紅爐鑛熟上鉗鎚。
打就金毛師子兒。
休鑑卞和空泣玉。
於中還有老胡知〔云云同前〕。 ^15a18

寶奉獻。奇異實堪誇。
白玉黃金為至貴。
珊瑚碼瑙絕纖瑕。
獻佛在龍華。
other:: 
### 珠者
珠者 ^15a22

二龍爭闘覔無休。
却使胡僧笑點頭。
還知海藏親収得。
莫向摩尼境外求〔云云同前〕。 ^15a28

珠奉獻。龍女捧摩尼。
果證南方無垢地。
蓮華臺畔證菩提。
三界盡遙知。
other:: 
### 衣者
衣者 ^15a32

九條五相紫檀衣。
傳自黃梅半夜時。
庾嶺石邊持不起。
重樓鎮鎻在曹溪〔云云同前〕。 ^15a38

衣奉獻。五彩色光輝。
鎮在重樓為祖體。
黃梅半夜密傳時。
堪獻佛牟尼。
other:: 
### 藥者
藥者 ^15a42

世間稱作大醫王。
自有長生不死方。
能救眾生諸疾苦。
頓令熱惱作清凉〔云云同前〕。 ^15a48

藥奉獻。功妙實難量。
解救眾生諸疾苦。
世間難辨品材良。
心地有真方。
　　上來所陳諸供養　能令利益遍虗空
　　我今宣演妙真言　合會聖賢咸攝受 ^15b4

曩謨娑婆怛它#CB00859;多度波補澁波你波碾#CB00501;頗羅未鄰補佐銘迦三母捺囉三摩曳吽
〔一遍〕 ^15b12

唵誐誐曩三婆嚩韈日囉斛〔二遍〕 ^15b16

普奉献。十二妙因緣。
次第精專陳讚嘆。
迎祥集福雪冤諐。
諸聖鑒無邊。高峰龍泉院因師集賢語錄卷之三
 ^15b18
