十二禮〔禪那啒多三藏別譯龍樹菩薩讚禮阿彌陀佛文〕
undefined:: 
至心歸命禮西方阿彌陀佛！
　　稽首天人所恭敬，阿彌陀仙兩足尊，
　　在彼微妙安樂國，無量佛子眾圍繞。 ^155a8

願共諸眾生往生安樂國。
　　金色身淨如山王，奢摩佗行如象步，
　　兩目淨若青蓮華，故我頂禮彌陀佛。 ^155a14

願共諸眾生往生安樂國。
　　面善圓淨如滿月，威光猶如千日月，
　　聲如天鼓俱翅羅，故我頂禮彌陀佛。 ^155a20

願共諸眾生往生安樂國。
　　觀音頂戴冠中住，種種妙相寶莊嚴，
　　能伏外道魔憍慢，故我頂禮彌陀佛。 ^155a26

願共諸眾生往生安樂國。
　　無比無垢廣清淨，眾德皎潔如虗空，
　　所作利益得自在，故我頂禮彌陀佛。 ^155a32

願共諸眾生往生安樂國。
　　十方名聞菩薩眾，無量諸魔常讚歎，
　　為諸眾生願力住，故我頂禮彌陀佛。 ^155a38

願共諸眾生往生安樂國。
　　金底寶間池生華，善根所成妙高座，
　　於彼座上如山王，故我頂禮彌陀佛。 ^155a44

願共諸眾生往生安樂國。
　　十方所來諸佛子，顯現神通至安樂，
　　瞻仰尊顏常恭敬，故我頂禮彌陀佛。 ^155b6

願共諸眾生往生安樂國。
　　諸有無常無我等，亦如水月電影露，
　　為眾說法無名字，故我頂禮彌陀佛。 ^155b12

願共諸眾生往生安樂國。
　　彼尊無量方便境，無有諸趣惡知識，
　　往生不退至菩提，故我頂禮彌陀佛。 ^155b18

願共諸眾生往生安樂國。
　　彼尊佛剎無惡名，亦無女人惡道怖，
　　眾人至心敬彼尊，故我頂禮彌陀佛。 ^155b24

願共諸眾生往生安樂國。
　　我說彼尊功德事，眾善無邊如海水，
　　所獲善根清淨者，迴施眾生生彼國。 ^155b30

願共諸眾生往生安樂國。
w:: 校異 ^155b36

。
 ^155b41
