
pin:: 大方廣佛新華嚴經合論卷第四十六
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 十迴向品第二十五之五
commentary:: 
【論】第十八，施象寶。
orig::  ^315b4

【經】佛子！菩薩摩訶薩布施象寶，其性調順，
七支具足，年齒盛壯，六牙清淨，口色紅赤猶如蓮華，
形體鮮白譬如雪山，金幢為飾，寶網羅覆，
種種妙寶莊嚴其鼻，見者欣翫無有厭足，
超步萬里曾不疲倦；或復施與調良馬寶，
諸相具足猶如天馬，妙寶月輪以為光飾，
真金鈴網羅覆其上，行步平正，乘者安隱，
隨意所往迅疾如風，遊歷四洲自在無礙。
菩薩以此象寶、馬寶，或奉養父母及善知識，
或給施貧乏、苦惱眾生，其心曠然，不生悔恡，
但倍增欣慶，益加悲愍，修菩薩德，淨菩薩心。
以此善根如是迴向，所謂：願一切眾生住調順乘，增長一切菩薩功德。
願一切眾生得善巧乘，能隨出生一切佛法。
願一切眾生得信解乘，普照如來無礙智力。
願一切眾生得發趣乘，能普發興一切大願。
願一切眾生具足平等波羅蜜乘，成滿一切平等善根。
願一切眾生成就寶乘，生諸佛法無上智寶。
願一切眾生成就菩薩行莊嚴乘，開敷菩薩諸三昧華。
願一切眾生得無邊速疾乘，於無數劫淨菩薩心，
精勤思惟，了達諸法。
願一切眾生成就最勝調順大乘，以善方便具菩薩地。
願一切眾生成最高廣堅固大乘，普能運載一切眾生，皆得至於一切智位。
是為菩薩摩訶薩施象、馬時善根迴向，
為令眾生皆得乘於無礙智乘，圓滿究竟至佛乘故。
commentary::  ^315b6

【論】第十九、施師子座。
orig::  ^315c2

【經】佛子！菩薩摩訶薩布施座時，或施所處師子之座。
其座高廣，殊特妙好，琉璃為足，金縷所成，
柔耎衣服以敷其上，建以寶幢，熏諸妙香，
無量雜寶莊嚴之具以為莊校，金網覆上，
寶鐸風搖，出妙音聲，奇珍萬計周帀填飾，一切臣民所共瞻仰。
灌頂大王獨居其上，宣布法化，萬#CB15131;遵奉。
其王復以妙寶嚴身，所謂：普光明寶、帝青寶、
大帝青寶、勝藏摩尼寶，明淨如日，清涼猶月，
周帀繁布譬如眾星，上妙莊嚴第一無比；
海殊妙寶、海堅固幢寶，奇文異表，種種莊嚴，
於大眾中最尊最勝；閻浮檀金、離垢寶繒以冠其首，
享灌頂位，王閻浮提，具足無量大威德力，
以慈為主，伏諸怨敵，教令所行，靡不承順。
時轉輪王以如是等百千萬億無量無數寶莊嚴座，
施於如來第一福田，及諸菩薩、真善知識、
賢聖僧寶、說法之師、父母、宗親、聲聞、獨覺，
及以發趣菩薩乘者，或如來塔，乃至一切貧窮、
孤露，隨其所須，悉皆施與。
以此善根如是迴向，所謂：願一切眾生坐菩提座，
悉能覺悟諸佛正法；願一切眾生處自在座，
得法自在，諸金剛山所不能壞，能悉摧伏一切魔軍；
願一切眾生得佛自在師子之座，一切眾生之所瞻仰；
願一切眾生得不可說不可說種種殊妙寶莊嚴座，
於法自在，化導眾生；願一切眾生得二種世間最殊勝座，
廣大善根之所嚴飾；願一切眾生得周徧不可說不可說世界座，
阿僧祇劫歎之無盡；願一切眾生得大深密福德之座，
其身充滿一切法界；願一切眾生得不思議種種寶座，
隨其本願所念眾生，廣開法施；願一切眾生得善妙座，
現不可說諸佛神通；願一切眾生得一切寶座、
一切香座、一切華座、一切衣座、一切鬘座、
一切摩尼座、一切琉璃等不思議種種寶座、
無量不可說世界座、一切世間莊嚴清淨座、
一切金剛座，示現如來威德自在，成最正覺。
是為菩薩摩訶薩施寶座時善根迴向；
為令眾生獲離世間大菩提座，自然覺悟一切佛法故。
commentary::  ^315c4

【論】第二十、施寶蓋。
orig::  ^316a20

【經】佛子！菩薩摩訶薩施諸寶蓋。
此蓋殊特，尊貴所用，種種大寶而為莊嚴，
百千億那由他上妙蓋中最為第一；眾寶為竿，
妙網覆上，寶繩、金鈴周帀垂下，摩尼纓絡次第懸布，
微風吹動，妙音克諧，珠玉寶藏種種充滿，
無量奇珍悉以嚴飾，栴檀、沉水妙香普熏，閻浮檀金光明清淨。
如是無量百千億那由他阿僧祇眾妙寶物具足莊嚴，
以清淨心奉施於佛，及佛滅後所有塔廟；
或為法故，施諸菩薩及善知識、名聞法師；
或施父母；或施僧寶；或復奉施一切佛法；
或施種種眾生福田；或施師僧及諸尊宿；
或施初發菩提之心，乃至一切貧窮、孤露；
隨有求者，悉皆施與。
以此善根如是迴向，所謂：願一切眾生勤修善根以覆其身，
常為諸佛之所庇蔭；願一切眾生功德智慧以為其蓋，
永離世間一切煩惱；願一切眾生覆以善法，
除滅世間塵垢熱惱；願一切眾生得智慧藏，
令眾樂見，心無厭足；願一切眾生以寂靜白法而自覆蔭，
皆得究竟不壞佛法；願一切眾生善覆其身，
究竟如來清淨法身；願一切眾生作周徧蓋，
十力智慧徧覆世間；願一切眾生得妙智慧，
出過三世無所染著；願一切眾生得應供蓋，
成勝福田，受一切供；願一切眾生得最上蓋，
獲無上智，自然覺悟。
是為菩薩摩訶薩布施蓋時善根迴向；
為令一切眾生得自在蓋，能持一切諸善法故；
為令一切眾生能以一蓋，普覆一切虗空法界一切剎土，
示現諸佛自在神通無退轉故；為令一切眾生能以一蓋，
莊嚴十方一切世界，供養佛故；為令一切眾生以妙幢幡及諸寶蓋，
供養一切諸如來故；為令一切眾生得普莊嚴蓋，
徧覆一切諸佛國土盡無餘故；為令一切眾生得廣大蓋，
普蓋眾生，皆令於佛生信解故；為令一切眾生以不可說眾妙寶蓋，
供養一佛，於不可說一一佛所皆如是故；
為令一切眾生得佛菩提高廣之蓋，普覆一切諸如來故；
為令一切眾生得一切摩尼寶莊嚴蓋、
一切寶纓絡莊嚴蓋、一切堅固香莊嚴蓋、
種種寶清淨莊嚴蓋、無量寶清淨莊嚴蓋、
廣大寶清淨莊嚴蓋，寶網彌覆，寶鈴垂下，
隨風搖動，出微妙音，普覆法界、虗空界、
一切世界諸佛身故；為令一切眾生得無障無礙智莊嚴蓋，
普覆一切諸如來故；又欲令一切眾生得第一智慧故；
又欲令一切眾生得佛功德莊嚴故；又欲令一切眾生於佛功德生清淨欲願心故；
又欲令一切眾生得無量無邊自在心寶故；
又欲令一切眾生滿足諸法自在智故；
又欲令一切眾生以諸善根普覆一切故；
又欲令一切眾生成就最勝智慧蓋故；
又欲令一切眾生成就十方普徧蓋故；
又欲令一切眾生能以一蓋彌覆法界諸佛剎故；
又欲令一切眾生於法自在為法王故；
又欲令一切眾生得大威德自在心故；
又欲令一切眾生得廣大智恒無絕故；
又欲令一切眾生得無量功德普覆一切皆究竟故；
又欲令一切眾生以諸功德蓋其心故；
又欲令一切眾生以平等心覆眾生故；
又欲令一切眾生得大智慧平等蓋故；
又欲令一切眾生具大迴向巧方便故；
又欲令一切眾生獲勝欲樂清淨心故；
又欲令一切眾生得善欲樂清淨意故；又欲令一切眾生得大迴向普覆一切諸眾生故。
commentary::  ^316a22

【論】第二十一、施寶幢。
orig::  ^316c32

【經】佛子！菩薩摩訶薩或施種種上妙幢幡，
眾寶為竿，寶繒為幡，種種雜綵以為其幢；
寶網垂覆，光色徧滿；寶鐸微搖，音節相和；
奇特妙寶，形如半月；閻浮檀金，光踰皦日，
悉置幢上；隨諸世界業果所現，種種妙物以為嚴飾。
如是無數千萬億那由他諸妙幢幡，接影連輝，
遞相間發；光明嚴潔，周徧大地，充滿十方虗空法界一切佛剎。
菩薩摩訶薩淨心信解，以如是等無量幢幡，
或施現在一切諸佛，及佛滅後所有塔廟，
或施法寶，或施僧寶，或施菩薩、諸善知識，
或施聲聞及辟支佛，或施大眾，或施別人；
諸來求者，普皆施與。
以此善根如是迴向，所謂：願一切眾生皆能建立一切善根福德幢幡，
不可毀壞！願一切眾生建一切法自在幢幡，
尊重愛樂，勤加守護！
願一切眾生常以寶繒書寫正法，護持諸佛菩薩法藏！
願一切眾生建高顯幢，然智慧燈，普照世間！
願一切眾生立堅固幢，悉能摧殄一切魔業！
願一切眾生建智力幢，一切諸魔所不能壞！
願一切眾生得大智慧那羅延幢，摧滅一切世間幢幡！
願一切眾生得智慧日大光明幢，以智日光普照法界！
願一切眾生具足無量寶莊嚴幢，充滿十方一切世界，供養諸佛！
願一切眾生得如來幢，摧滅一切九十六種外道邪見！
是為菩薩摩訶薩施幢幡時善根迴向，
為令一切眾生得甚深高廣菩薩行幢，及諸菩薩神通行幢清淨道故。
commentary::  ^316c34

【論】第二十二、施寶藏。
orig::  ^317a32

【經】佛子！菩薩摩訶薩開眾寶藏，以百千億那由他諸妙珍寶，
給施無數一切眾生，隨意與之，心無恡惜。
以諸善根如是迴向，所謂：願一切眾生常見佛寶，
捨離愚癡，修行正念。
願一切眾生皆得具足法寶光明，護持一切諸佛法藏。
願一切眾生能悉攝受一切僧寶，周給供養，恒無厭足。
願一切眾生得一切智無上心寶，淨菩提心，無有退轉。
願一切眾生得智慧寶，普入諸法，心無疑惑。
願一切眾生具足菩薩諸功德寶，開示演說無量智慧。
願一切眾生得於無量妙功德寶，修成正覺十力智慧。
願一切眾生得妙三昧十六智寶，究竟成滿廣大智慧。
願一切眾生成就第一福田之寶，悟入如來無上智慧。
願一切眾生得成第一無上寶王，以無盡辯開演諸法。
是為菩薩摩訶薩施眾寶時善根迴向，
為令一切眾生皆得成滿第一智寶、如來無礙淨眼寶故。
commentary::  ^317a34

【論】第二十三、施種種妙莊嚴具。
orig::  ^317b16

【經】佛子！菩薩摩訶薩或以種種妙莊嚴具而為布施，
所謂：一切身莊嚴具，令身淨妙，靡不稱可。
菩薩摩訶薩等觀一切世間眾生猶如一子，
欲令皆得身淨莊嚴，成就世間最上安樂、
佛智慧樂，安住佛法，利益眾生。
以如是等百千億那由他種種殊妙寶莊嚴具，勤行布施。
行布施時，以諸善根如是迴向，所謂：願一切眾生成就無上妙莊嚴具，
以諸清淨功德智慧莊嚴人、天；願一切眾生得清淨莊嚴相，
以淨福德莊嚴其身；願一切眾生得上妙莊嚴相，
以百福相莊嚴其身；願一切眾生得不雜亂莊嚴相，
以一切相莊嚴其身；願一切眾生得善淨語言莊嚴相，
具足種種無盡辯才；願一切眾生得一切功德聲莊嚴相，
其音清淨，聞者喜悅；願一切眾生得可愛樂諸佛語言莊嚴相，
令諸眾生聞法歡喜，修清淨行；願一切眾生得心莊嚴相，
入深禪定，普見諸佛；願一切眾生得總持莊嚴相，
照明一切諸佛正法；願一切眾生得智慧莊嚴相，以佛智慧莊嚴其心。
是為菩薩摩訶薩惠施一切莊嚴具時善根迴向；
為令眾生具足一切無量佛法，功德智慧圓滿莊嚴，
永離一切憍慢、放逸故。
commentary::  ^317b18

【論】第二十四，施寶冠及髻中珠。
orig::  ^317c8

【經】佛子！菩薩摩訶薩以受灌頂自在王位摩尼寶冠及髻中珠，
普施眾生，心無恡惜，常勤修習，為大施主，
修學施慧，增長捨根，智慧善巧，其心廣大，給施一切。
以彼善根如是迴向，所謂：願一切眾生得諸佛法之所灌頂，
成一切智；願一切眾生具足頂髻，得第一智，
到於彼岸；願一切眾生以妙智寶普攝眾生，
皆令究竟功德之頂；願一切眾生皆得成就智慧寶頂，
堪受世間之所禮敬；願一切眾生以智慧冠莊嚴其首，
為一切法自在之王；願一切眾生智慧明珠繫其頂上，
一切世間無能見者；願一切眾生皆悉堪受世間頂禮，
成就慧頂，照明佛法；願一切眾生首冠十力莊嚴之冠，
智慧寶海清淨具足；願一切眾生至大地頂，
得一切智，究竟十力，破欲界頂諸魔眷屬；
願諸眾生得成第一無上頂王，獲一切智光明之頂，無能暎奪。
是為菩薩摩訶薩施寶冠時善根迴向，為令眾生得第一智最清淨處智慧摩尼妙寶冠故。
commentary::  ^317c10

【論】第二十五、施財寶妻子救眾生牢獄。
orig::  ^317c42

【經】佛子！菩薩摩訶薩見有眾生處在牢獄黑闇之處，
杻械、枷鏁檢繫其身，起坐不安，眾苦競集，
無有親識，無歸無救，裸露飢羸，酸劇難忍。
菩薩見已，捨其所有一切財寶、妻子、眷屬及以自身，
於牢獄中救彼眾生，如大悲菩薩、妙眼王菩薩；
既救度已，隨其所須，普皆給施，除其苦患，
令得安隱；然後施以無上法寶，令捨放逸，
安住善根，於佛教中心無退轉。
佛子！菩薩摩訶薩於牢獄中救眾生時，
以諸善根如是迴向，所謂：願一切眾生究竟解脫愛貪纏縛；
願一切眾生斷生死流，昇智慧岸；願一切眾生除滅愚癡，
生長智慧，解脫一切煩惱纏縛；願一切眾生滅三界縛，
得一切智，究竟出離；願一切眾生永斷一切煩惱結縛，
到無煩惱無障礙地智慧彼岸；願一切眾生離諸動念、
思惟、分別，入於平等不動智地；願一切眾生脫諸欲縛，
永離世間一切貪欲，於三界中無所染著；
願一切眾生得勝志樂，常蒙諸佛為說法門；
願一切眾生得無著無縛解脫心，廣大如法界，
究竟如虗空；願一切眾生得菩薩神通，
一切世界調伏眾生，令離世間，住於大乘。
是為菩薩摩訶薩救度牢獄苦眾生時善根迴向，為令眾生普入如來智慧地故。
commentary::  ^317c44

【論】第二十六、捨身代命。
orig::  ^318a36

【經】佛子！菩薩摩訶薩見有獄囚五處被縛，
受諸苦毒，防衛驅逼，將之死地，欲斷其命，
捨閻浮提一切樂具，親戚、朋友悉將永訣，
置高碪上，以刀屠割，或用木槍豎貫其體，
衣纏油沃，以火焚燒，如是等苦種種逼迫。
菩薩見已，自捨其身而代受之。
如阿逸多菩薩、殊勝行王菩薩，及餘無量諸大菩薩，
為眾生故，自捨身命，受諸苦毒。
菩薩爾時語主者言：我願捨身以代彼命，如此等苦可以與我。
如治彼人，隨意皆作；設過彼苦阿僧祇倍，
我亦當受，令其解脫。
我若見彼將被殺害，不捨身命救贖其苦，則不名為住菩薩心。
何以故？我為救護一切眾生，發一切智菩提心故。
佛子！菩薩摩訶薩自捨身命救眾生時，
以諸善根如是迴向，所謂：願一切眾生得無斷盡究竟身命，
永離一切灾橫逼惱。
願一切眾生依諸佛住，受一切智，具足十力菩提記莂。
願一切眾生普救含識，令無怖畏，永出惡道。
願一切眾生得一切命，入於不死智慧境界。
願一切眾生永離怨敵，無諸厄難，常為諸佛善友所攝。
願一切眾生捨離一切刀劍、兵仗、諸惡苦具，修行種種清淨善業。
願一切眾生離諸怖畏，菩提樹下摧伏魔軍。
願一切眾生離大眾怖，於無上法心淨無畏，能為最上大師子吼。
願一切眾生得無障礙師子智慧，於諸世間修行正業。
願一切眾生到無畏處，常念救護諸苦眾生。
是為菩薩摩訶薩自捨身命救彼臨刑諸獄囚時善根迴向；
為令眾生離生死苦，得於如來上妙樂故。
commentary::  ^318a38

【論】第二十七、施連膚頂髻。
orig::  ^318b40

【經】佛子！菩薩摩訶薩布施乞者連膚頂髻，
如寶髻王菩薩、勝妙身菩薩，及餘無量諸菩薩等。
菩薩是時見乞者來，心生歡喜而語之言：
汝今若須連膚頂髻，可就我取。
我此頂髻，閻浮提中最為第一。
作是語時，心無動亂，不念餘業，捨離世間，
志求寂靜，究竟清淨，精勤質直，向一切智；
便執利刀，割其頭上連膚頂髻，右膝著地，
合十指掌，一心施與；正念三世一切諸佛菩薩所行，
發大歡喜，增上志樂；於諸法中，意善開解，
不取於苦，了知苦受無相無生，諸受互起，無有常住。
是故，我應同去、來、今一切菩薩修行大捨，
發深信樂，求一切智，無有退轉，不由他教善知識力。
菩薩摩訶薩作是施時，以諸善根如是迴向，
所謂：願一切眾生得無見頂，成就菩薩如塔之髻；
願一切眾生得紺青髮、金剛髮、細耎髮，
能滅眾生一切煩惱；願一切眾生得潤澤髮、
密緻髮、不侵鬢額髮；願一切眾生得柔耎髮，
盡於鬢額而生髮；願一切眾生得如卍字髮、
螺文右旋髮；願一切眾生得佛相髮，永離一切煩惱結習；
願一切眾生得光明髮，其光普照十方世界；
願一切眾生得無亂髮，如如來髮，淨妙無雜；
願一切眾生得成應供頂塔之髮，令其見者如見佛髮；
願一切眾生皆得如來無染著髮，永離一切闇翳塵垢。
是為菩薩摩訶薩施連膚髻時善根迴向；
為令眾生其心寂靜，皆得圓滿諸陀羅尼，
究竟如來一切種智、十種力故。
commentary::  ^318b42

【論】第二十八、施眼。
orig::  ^318c40

【經】佛子！菩薩摩訶薩以眼布施諸來乞者，
如歡喜行菩薩、月光王菩薩，及餘無量諸菩薩等所行惠施。
菩薩摩訶薩布施眼時，起清淨施眼心，
起清淨智眼心，起依止法光明心，起現觀無上佛道心，
發迴向廣大智慧心，發與三世菩薩平等捨施心，
發於無礙眼起不壞淨信心，於其乞者起歡喜攝受心；
為究竟一切神通故，為生佛眼故，為增廣大菩提心故，
為修習大慈悲故，為制伏六根故，於如是法而生其心。
佛子！菩薩摩訶薩布施眼時，於其乞者心生愛樂，
為設施會，增長法力，捨離世間愛見、放逸，
除斷欲縛，修習菩提；隨彼所求，心安不動，
不違其意，皆令滿足，而常隨順無二捨行。
以此善根如是迴向，所謂：願一切眾生得最勝眼，示導一切。
願一切眾生得無礙眼，開廣智藏。
願一切眾生得淨肉眼，光明鑒徹，無能蔽者。
願一切眾生得淨天眼，悉見眾生生死業果。
願一切眾生得淨法眼，能隨順入如來境界。
願一切眾生得智慧眼，捨離一切分別取著。
願一切眾生具足佛眼，悉能覺悟一切諸法。
願一切眾生成就普眼，盡諸境界，無所障礙。
願一切眾生成就清淨離癡翳眼，了眾生界空無所有。
願一切眾生具足清淨無障礙眼，皆得究竟如來十力。
是為菩薩摩訶薩布施眼時善根迴向，為令眾生得一切智清淨眼故。
commentary::  ^318c42

【論】第二十九，施耳。
orig::  ^319a38

【經】佛子！菩薩摩訶薩能以耳、鼻施諸乞者，
如勝行王菩薩、無怨勝菩薩，及餘無量諸菩薩等。
布施之時，親附乞者，專心修習諸菩薩行；
具佛種性，生如來家；念諸菩薩所修施行，
常勤發起諸佛菩提；清淨諸根功德智慧，
觀察三有，無一堅固；願常得見諸佛菩薩，
隨順憶念一切佛法；知身虗妄，空無所有，無所貪惜。
菩薩如是施耳、鼻時，心常寂靜，調伏諸根；
勉濟眾生險惡諸難，生長一切智慧功德；
入大施海，了達法義，具修諸道；依智慧行，
得法自在，以不堅身易堅固身。
佛子！菩薩摩訶薩布施耳時，以諸善根如是迴向，
所謂：願一切眾生得無礙耳，普聞一切說法之音；
願一切眾生得無障耳，悉能解了一切音聲；
願一切眾生得如來耳，一切聰達，無所壅滯；
願一切眾生得清淨耳，不因耳處生分別心；
願一切眾生得無聾聵耳，令蒙昧識畢竟不生；
願一切眾生得徧法界耳，悉知一切諸佛法音；
願一切眾生得無礙耳，開悟一切無障礙法；
願一切眾生得無壞耳，善知諸論，無能壞者；
願一切眾生得普聞耳，廣大清淨，為諸耳王；願一切眾生具足天耳及以佛耳。
是為菩薩摩訶薩布施耳時善根迴向，為令眾生皆悉獲得清淨耳故。
commentary::  ^319a40

【論】第三十、施鼻。
orig::  ^319b32

【經】佛子！菩薩摩訶薩布施鼻時如是迴向，
所謂：願一切眾生得隆直鼻，得隨好鼻，
得善相鼻，得可愛樂鼻，得淨妙鼻，得隨順鼻，
得高顯鼻，得伏怨鼻，得善見鼻，得如來鼻；
願一切眾生得離恚怒面，得一切法面，
得無障礙面，得善見面，得隨順面，得清淨面，
得離過失面，得如來圓滿面，得徧一切處面，得無量美好面。
是為菩薩摩訶薩布施鼻時善根迴向；
為令眾生究竟得入諸佛法故，為令眾生究竟攝受諸佛法故，
為令眾生究竟了知諸佛法故，為令眾生究竟住持諸佛法故，
為令眾生究竟常見諸如來故，為令眾生皆悉證得佛法門故，
為令眾生究竟成就無能壞心故，為令眾生皆能照了諸佛正法故，
為令眾生普悉嚴淨諸佛國土故，為令眾生皆得如來大威力身故。
是為菩薩摩訶薩施耳、鼻時善根迴向。
commentary::  ^319b34

【論】第三十一、施牙齒。
orig::  ^319c14

【經】佛子！菩薩摩訶薩安住堅固自在地中，
能以牙齒施諸眾生，猶如往昔華齒王菩薩、
六牙象王菩薩，及餘無量諸菩薩等。
菩薩摩訶薩施牙齒時，其心清淨，希有難得，如優曇華。
所謂：無盡心施、大信心施、步步成就無量捨心施、
調伏諸根心施、一切悉捨心施、一切智願心施、
安樂眾生心施、大施、極施、勝施、最勝施、輟身要用無所嫌恨心施。
菩薩爾時，以諸善根如是迴向，所謂：願一切眾生得銛白牙齒，
成最勝塔，受天人供。
願一切眾生得齊平牙齒，如佛相好，無有疎缺。
願一切眾生得調伏心，善趣菩薩波羅蜜行。
願一切眾生口善清淨，牙齒鮮白，分明顯現。
願一切眾生得可憶念莊嚴牙齒，其口清淨，無可惡相。
願一切眾生牙齒成就，具滿四十，常出種種希有妙香。
願一切眾生意善調伏，牙齒鮮潔，如白蓮華，
文理迴旋，卍字成就。
願一切眾生口脣鮮淨，牙齒潔白，放無量光，周徧照耀。
願一切眾生牙齒堅利，食無完粒，無所味著，為上福田。
願一切眾生於牙齒間常放光明，授諸菩薩第一記莂。
是為菩薩摩訶薩施牙齒時善根迴向，
為令眾生具一切智，於諸法中智慧清淨故。
commentary::  ^319c16

【論】第三十二、施舌。
orig::  ^320a6

【經】佛子！菩薩摩訶薩若有人來從乞舌時，
於乞者所，以慈悲心耎語、愛語，猶如往昔端正面王菩薩、
不退轉菩薩，及餘無量諸菩薩等。
佛子！菩薩摩訶薩於諸趣中而受生時，有無量百千億那由他眾生而來乞舌。
菩薩爾時，安置其人在師子座，以無恚心、
無害心、無恨心、大威德心、從佛種性所生心、
住於菩薩所住心、常不濁亂心、住大勢力心、
於身無著心、於語無著心，兩膝著地，開口出舌以示乞者，
慈心耎語而告之言：我今此身普皆屬汝，
可取我舌，隨意所用，令汝所願皆得滿足。
菩薩爾時，以諸善根如是迴向，所謂：願一切眾生得周普舌，
悉能宣示諸語言法。
願一切眾生得覆面舌，所言無二，皆悉真實。
願一切眾生得普覆一切佛國土舌，示現諸佛自在神通。
願一切眾生得耎薄舌，恒受美妙清淨上味。
願一切眾生得辯才舌，能斷一切世間疑網。
願一切眾生得光明舌，能放無數萬億光明。
願一切眾生得決定舌，辯說諸法無有窮盡。
願一切眾生得普調伏舌，善能開示一切祕要，所有言說皆令信受。
願一切眾生得普通達舌，善入一切語言大海。
願一切眾生得善說一切諸法門舌，於言語智悉到彼岸。
是為菩薩摩訶薩布施舌時善根迴向，為令眾生皆得圓滿無礙智故。
commentary::  ^320a8

【論】第三十三，施頭。
orig::  ^320b2

【經】佛子！菩薩摩訶薩以頭布施諸來乞者，
如最勝智菩薩，及大丈夫迦尸國王等諸大菩薩所行布施，
為欲成就入一切法最勝智首，為欲成就證大菩提救眾生首，
為欲具足見一切法最第一首，為得正見清淨智首，
為欲成就無障礙首，為欲證得第一地首，
為求世間最勝智首，欲成三界無能見頂淨智慧首，
為得示現普到十方智慧王首，為欲滿足一切諸法無能破壞自在之首。
佛子！菩薩摩訶薩安住是法，精勤修習，
則為已入諸佛種性，學佛行施；於諸佛所，
生清淨信，增長善根；令諸乞者，皆得喜足；
其心清淨，慶悅無量；心淨信解，照明佛法；
發菩提意，安住捨心；諸根悅豫，功德增長；
生善樂欲，常好修行廣大施行。
菩薩爾時，以諸善根如是迴向，所謂：願一切眾生得如來頭，
得無見頂，於一切處無能暎蔽，於諸佛剎最為上首；
其髮右旋，光淨潤澤，卍字嚴飾，世所希有；
具足佛首，成就智首，一切世間最第一首，
為具足首，為清淨首，為坐道場圓滿智首。
是為菩薩摩訶薩布施頭時善根迴向，
為令眾生得最勝法，成於無上大智慧故。
commentary::  ^320b4

【論】第三十四、施手足。
orig::  ^320b40

【經】佛子！菩薩摩訶薩以其手、足施諸眾生，
如常精進菩薩、無憂王菩薩，及餘無量諸菩薩等。
於諸趣中種種生處布施手、足，以信為手，
起饒益行，往反周旋，勤修正法；願得寶手，
以手為施，所行不空，具菩薩道；常舒其手，
擬將廣惠，安步遊行，勇猛無怯；以淨信力，
具精進行，除滅惡道，成就菩提。
佛子！菩薩摩訶薩如是施時，以無量無邊廣大之心，
開淨法門，入諸佛海，成就施手，周給十方；
願力任持一切智道，住於究竟離垢之心，
法身、智身無斷無壞，一切魔業不能傾動；
依善知識堅固其心，同諸菩薩修行施度。
佛子！菩薩摩訶薩為諸眾生求一切智，
施手、足時，以諸善根如是迴向，所謂：願一切眾生具神通力，
皆得寶手；得寶手已，各相尊敬，生福田想，
以種種寶更相供養；又以眾寶供養諸佛，
興妙寶雲徧諸佛土，令諸眾生互起慈心，
不相惱害，遊諸佛剎，安住無畏，自然具足究竟神通；
又令皆得寶手、華手、香手、衣手、蓋手、華鬘手、
末香手、莊嚴具手、無邊手、無量手、普手；
得是手已，以神通力常勤往詣一切佛土，
能以一手徧摩一切諸佛世界，以自在手持諸眾生，
得妙相手放無量光，能以一手普覆眾生，成於如來手指網縵赤銅爪相。
菩薩爾時，以大願手普覆眾生：願一切眾生志常樂求無上菩提，
出生一切功德大海，見來乞者歡喜無厭，
入佛法海，同佛善根。
是為菩薩摩訶薩施手、足時善根迴向。
commentary::  ^320b42

【論】第三十五、施血。
orig::  ^320c42

【經】佛子！菩薩摩訶薩壞身出血，布施眾生，
如法業菩薩、善意王菩薩，及餘無量諸菩薩等。
於諸趣中施身血時，起成就一切智心，
起欣仰大菩提心，起樂修菩薩行心，起不取苦受心，
起樂見乞者心，起不嫌來乞心，起趣向一切菩薩道心，
起守護一切菩薩捨心，起增廣菩薩善施心，
起不退轉心、不休息心、無戀己心。
以諸善根如是迴向，所謂：願一切眾生皆得成就法身、
智身；願一切眾生得無勞倦身，猶如金剛；
願一切眾生得不可壞身，無能傷害；願一切眾生得如變化身，
普現世間無有盡極；願一切眾生得可愛樂身，
淨妙堅固；願一切眾生得法界生身，同於如來無所依止；
願一切眾生得如妙寶光明之身，一切世人無能暎蔽；
願一切眾生得智藏身，於不死界而得自在；
願一切眾生得寶海身，見皆獲益，無空過者；
願一切眾生得虗空身，世間惱患無能染著。
是為菩薩摩訶薩施身血時，以大乘心、
清淨心、廣大心、欣悅心、慶幸心、歡喜心、
增上心、安樂心、無濁心善根迴向。
commentary::  ^320c44

【論】第三十六、施髓。
orig::  ^321a30

【經】佛子！菩薩摩訶薩見有乞求其身髓肉，
歡喜耎語，謂乞者言：我身髓肉，隨意取用。
如饒益菩薩、一切施王菩薩，及餘無量諸菩薩等。
於諸趣中種種生處，以其髓肉施乞者時，
歡喜廣大，施心增長；同諸菩薩修習善根，
離世塵垢，得深志樂；以身普施，心無有盡；
具足無量廣大善根，攝受一切妙功德寶，
如菩薩法受行無厭；心常愛樂布施功德，
一切周給，心無有悔；審觀諸法從緣無體，
不貪施業及業果報，隨所會遇，平等施與。
佛子！菩薩摩訶薩如是施時，一切諸佛皆悉現前，
想之如父，得護念故；一切眾生皆悉現前，
普令安住清淨法故；一切世界皆悉現前，
嚴淨一切佛國土故；一切眾生皆悉現前，
以大悲心普救護故；一切佛道皆悉現前，
樂觀如來十種力故；去、來、現在一切菩薩皆悉現前，
同共圓滿諸善根故；一切無畏皆悉現前，
能作最上師子吼故；一切三世皆悉現前，
得平等智，普觀察故；一切世間皆悉現前，
發廣大願，盡未來劫修菩提故；一切菩薩無疲厭行皆悉現前，
發無數量廣大心故。
佛子！菩薩摩訶薩施髓、肉時，以此善根如是迴向，
所謂：願一切眾生得金剛身，不可沮壞；
願一切眾生得堅密身，恒無缺減；願一切眾生得意生身，
猶如佛身，莊嚴清淨；願一切眾生得百福相身，
三十二相而自莊嚴；願一切眾生得八十種好妙莊嚴身，
具足十力，不可斷壞；願一切眾生得如來身，
究竟清淨，不可限量；願一切眾生得堅固身，
一切魔怨所不能壞；願一切眾生得一相身，
與三世佛同一身相；願一切眾生得無礙身，
以淨法身徧虗空界；願一切眾生得菩提藏身，普能容納一切世間。
是為菩薩摩訶薩求一切智施髓、肉時善根迴向，為令眾生皆得如來究竟清淨無量身故。
大方廣佛新華嚴經合論卷第四十六
w:: 音切
note:: 填 ^321a32

〔徒年切。〕遵
〔子巡切。〕耎
〔而兗切。〕鐸
〔徒各切。〕繩
〔食凌切。〕竿
〔干音。〕踰
皦 ^321c2

〔經了切。〕輝
〔許韋切。〕遞
〔第音。〕冠
〔古亂切。〕牢
〔勞音。〕杻
〔丑音。〕械
〔胡戒切。〕枷 ^321c4

〔加音。〕鏁
〔蘇果切。〕裸
〔力果切。〕羸
〔力追切。〕劇
〔奇逆切。〕縛
〔扶郭切。〕蒙
驅 ^321c6

〔丘干切。〕逼
〔彼力切。〕朋
〔薄登切。〕訣
〔古穴切。〕砧
〔陟林切。〕焚
〔扶分切。〕槍 ^321c8

〔七羊切。〕豎
〔臣庾切。〕沃
〔鳴郭切。〕屠
〔徒音。〕割
〔葛音。〕莂
〔彼列切。〕緻
〔直利切。〕侵 ^321c10

〔七林切。〕 #CB15150;
〔必刃切。〕額
〔五陌切。〕螺
〔落戈切。〕瓜
〔萬音。〕莅
〔利音。〕鑒
〔古懺切。〕滯 ^321c12

〔直例切。〕聾
〔落紅切。〕聵
〔五怪切。〕隆
〔力中切。〕輟
〔陟劣切。〕銛
〔斯亷切。〕完 ^321c14

〔戶官切。〕粒
〔立音。〕耀
〔弋笑切。〕豫
〔羊洳切。〕擬
縵
〔莫半切。〕銅
〔同音。〕享 ^321c16

〔許兩切。〕絻
〔母官切。〕勉
〔明辯切。〕
 ^321c18
