
xu:: 
#  No. 1185-A 聖祖仁皇帝聖製五燈全書序
No. 1185-A 聖祖仁皇帝聖製五燈全書序〔三集文〕
朕惟天生蒸民，厥有恒性。
迨物交私蔽以後，遂不能有善而無惡。
故操治世之權者，必兢兢以勸善懲惡為先務焉。
《大易》著閑邪存誠之義，《尚書》明福善禍淫之旨，
皆所以啟牖下民，使之回心嚮道，而勿即於匪彝也。
間嘗流覽釋氏之書，立教雖主於空寂，
而其戒欺去妄、蠲忿窒欲，亦與勸善懲惡之道蓋無殊旨焉。
自宗門教興，曹溪而下，五派迭衍，各有撰述。
宋景德以後，裒集為《傳燈》，諸錄嗣是，又舉挈要領，
彚成一編，是為《五燈會元》。
洎乎本朝沙門海寬，念其支派繁衍，自宋金元明數百年來，
傳述闕然，乃著《纘續》一書。
今聖感寺僧超永，復慮譜牒漸棼，聞見不一，
用是旁搜博考，折衷於二編而參訂之，
刪其繁蕪，增所未備，以成《全書》。
其用心也，可謂勤矣。 ^365c16

至於簡牘所載，互相印證之語，罕譬曲喻，
為說甚夥；而其大指要歸，亦惟欲祛迷惑以復性真，
不越乎閑邪存誠、牖人為善之意，匪僅有裨於禪宗教旨而已也。
故為之序。
xu:: 
#  No. 1185-B 世宗憲皇帝御選語錄卷十三序文
No. 1185-B 世宗憲皇帝御選語錄卷十三序文 ^366a4

達摩未到梁土以前，北則什公弟子講譯經文，南則蓮社諸賢精修淨土。
迨後直指心傳，輝映震旦。
宗門每以教典為尋文解義、淨土為著相菩提，
置而勿論，不知不覺，話成兩撅。
朕於《肇法師語錄序》，已詳言宗教之合一矣。
至於淨土之旨，又豈有二？
這個如摩尼珠，面面皆圓；如寶絲網，重重交映；
如大圓鏡，萬有虗空不得而出；如大火聚，萬有虗空不得而入。
誠乃不無不有，無欠無餘。
果能了悟，則「終日喫飯，不曾嚼著一粒米；
終日著衣，不曾掛著一條絲。」
然則終日念佛，豈有為念佛所#CB15145;礙哉！
如猶不能了悟，則色空明暗，受想行識，盡是一場大夢。
又何必但許人惡夢，而不許人善夢也？ ^366a18

曹溪十一傳而至永明壽禪師，始以淨土提持後學，
而長蘆、北磵諸人亦作淨土章句。
及明蓮池大師，專以此為家法，倡導於浙之雲棲，
其所著《雲棲法彚》一書，於本分雖非徹底圓通之論，然而已皆正知正見之說。
朕欲表是淨土一門，使學人宴坐水月道場，
不致歧而視之，誤謗般若。
故擇其言之融會貫通者，刊為《外集》，以示後世。
如學人宗旨不明，即將「南無阿彌陀佛」
一句，作無義味語，一念萬年，與之抵對，自然摸著鼻孔。
如其已得正悟，則丈六金身是一莖草，三千世界是一微塵。
延一剎那頃於萬億年，擴一毫毛端為四大部。
寶池金地，充塞現前；翠竹黃花，無非正受。
於此淨土，正可隨喜。
花開見佛，豈不是直指心傳也耶？ ^366a40

是為序。
xu:: 
#  No. 1185-C 高宗純皇帝聖製詩文
No. 1185-C 高宗純皇帝聖製詩文
other:: 
## 雲棲寺再疊舊韻一律
雲棲寺再疊舊韻一律〔三集詩〕 ^366b20

萬綠瓊竿參漢青，十尋枝見下亭亭；此中尋路一時到，
教外無言六字聽〔是寺僧以念佛為務不參禪〕。
坐對溪聲流不盡，了同山色峙常停；道場開後於菟避，借問山僧具底靈。
other:: 
## 遊雲棲四絕句
遊雲棲四絕句〔四集詩〕 ^366b30

循塘減從路由西，花拂垂鞭香馬蹏，已是不凡仙境界，雲標遙認寺雲棲。 ^366b40

前疑無路路原通，密護干天綠竹叢，笑指洗心亭下水，碧雲寺裏偶相同。 ^366b44

低簷矮屋不華寺，淡食麤衣本分僧；朝暮但勤持六字，可知六字括三乘。 ^366c6

廊轉東廂曲徑連，別開軒閣小留延，得無塗污淨修處，試問蓮公應不然。
other:: 
## 貫休極樂圖贊
貫休極樂圖贊〔二集文〕 ^366c10

西方極樂，兜率陀天。
琉璃界道，梵網層懸，寶樹七種，仙禽十二，
匪啻莊嚴，各具深義。
圓覺倒退，菩薩聲聞，無央數眾，瞻兩足尊。
堂堂彌陀，侍法王子，左右以居，觀音大勢。
〔叶〕池茁蓮花，跽聽法人，以清淨緣，為安養因。
貫休作圖，示往生者，一步不移，又何謂也？
xu:: 
#  No. 1185-D 仁宗睿皇帝聖製詩
No. 1185-D 仁宗睿皇帝聖製詩
other:: 
## 舍衛城瞻禮
舍衛城瞻禮〔初集詩〕 ^366c16

極樂道場誰得到，佛城即此可瞻依，色聲相泯宗風闡，歡喜心欽愛日暉。
見月空中真本幻，拈花鏡裏是仍非，#CB05418;祈奮迅獅王力，
迅伏邪氛正教歸。
other:: 
## 大悲閣瞻禮
大悲閣瞻禮〔二集詩〕 ^366c34

巍峩層閣煥雲楣，滿月金容現大慈，願渡羣生登極樂，妙觀察智物無遺。
xu:: 
#  No. 1185-E 皇上御製趙文敏書中峯和尚淨土詩冊#CB02494;
No. 1185-E 皇上御製趙文敏書中峯和尚淨土詩冊#CB02494;〔養正書屋全集〕 ^366c42

趙松雪書本師，晉唐雖筆勢不同，而其規矩神韻，
無不各極其妙，故宋元以降，未見其倫匹。
余每觀公墨蹟，莫不心神開悅，展玩愈久，
而妙趣益生，令人至於忘餐而不能釋手。 ^367a8

此冊書中峯和尚《淨土詩》二十六首，雄秀多姿。
公又自為小偈一篇，係於卷尾，所以重申淨土之奧義也。
覧是冊者，須參無相真心、宗乘實法，凡八萬四千塵勞門，
莫不昭然指示，而開智海度迷津之功，
真與《楞嚴》接踵矣。 ^367a14

嘗觀三希堂石刻中，公與中峯和尚往來，簡札甚夥。
其平日皈依頂戴之誠，已可概見。
想公之書此冊，必竭精盡力而為之，無疑也。
今獲覽此真蹟，其殆操如意珠，而游極樂國也乎！ ^367a22

余愧不知書法，不參禪理，用識數言，聊寓傾向之意云爾。
xu:: 
#  No. 1185-F
No. 1185-F ^367a29

佛之教人，無非勸善戒惡，皆正教也，與儒教何以異？
邪教不可不鋤，正教有不可廢。
人能遵奉佛勅，行一善則去一惡，去一惡則息一刑。
勝殘去殺之風，將見蒸蒸日上。
我朝聖聖相承，崇奉三寶，誠以治理相關，有裨於世道人心不淺也。
學者未識此理，勦辭闢佛，弗思耳矣。 ^367a40

佛自隆古以前，已歷無量數劫，其生於周昭王時者，為釋迦牟尼佛。
孔子謂「西方有聖人」，蓋已知有此佛。
後漢明帝朝，其教始入中國。
全藏八萬四千法門，以明心見性為極則，
第真參實悟，累劫難窮。
菩薩尚昏隔陰，聲聞猶昧出胎，功敗垂成，良可歎惜。
釋迦牟尼佛悲憐末學，於禪教律之外，
特出異方便，復開淨土一門，為說《阿彌陀經》。
指陳西方極樂世界，阿彌陀佛淨土依報正報之勝，
令人執持名號，惟在一心不亂，即能七日有成。
如順水揚帆，如單方治病，簡要直捷，孰逾於斯？
蓋阿彌陀佛有四十八大願，願願濟度眾生，
廣垂接引，其威神亦不可思議。
故人至心持名，定得往生極樂，此全賴佛力攝取，
與專仗自力參悟者，難易逈殊也。
世之闢佛者，無論已其有修行志切，率以坐禪參究為先，
高遠難行，徒致一無成就。
即持名不輟，未嘗乏人，又皆志在求福。
欲得懃懃懇懇專心求生西方者，百無一二。
且問以淨土一門，多未明曉，甚或妄生疑謗，
夙障之重，一至於是。 ^367b16

夫人生如水上泡，倐忽澌滅，功名富貴，
一切皆空，何物可以將得去者？
且一生行事，豈乏罪愆？
六道輪迴，何所底止？
一生西方，即不退轉。
有如此至簡至易之徑路，不知猛力跳出，噬臍何及！
余根鈍障深，茫無解悟，惟於淨土法門，
信之篤而願之堅，一息不容稍懈，又思廣度有情，普濟含識。 ^367c6

嘉慶甲戌，曾取前賢淨土論說，擇其精語，
輯為《徑資淺切編》。
嗣見荊溪周子克復《淨土晨鐘》一書，先得我心，不復授梓。
繼思醒世之書，先貴破其沈迷，方可引之入勝；
否則閱未終卷，難免昏昏欲臥。
此編以醒迷發端，開門見山，更足#CB04467;人深省。
且信願行三者，如鼎三足，缺一不可。
今以三者為大綱，層遞分門，較有次第，
是以重加訂定，刪其繁文，增其未備。
蓮池大師有曰：「持名一法，是為徑路之中徑而又徑。」
謹取以改編名，仍付剞劂，用作法施。 ^367c20

雖然世人念佛者多，得生淨土者少。
何以故？良由口雖念佛心中不善，以此不得往生。
蓮池大師曰：「既是念佛，便要依佛所說，
要積德修福：要孝順父母，要忠事君王；
要兄弟相愛，要夫妻相敬；要至誠信實，
要柔和忍耐；要公平正直，要陰隲方便；
要慈愍一切，不殺害生命，不凌辱下人，不欺壓小民。
但有不好心起，著力念定，要念退這不好心。
如此纔是念佛的人，定得成佛。」
觀此則從善去惡，為修淨根源，惡可不揣其本而齊其末。 ^367c40

爰恭錄聖製御文，有關於《傳燈》淨土諸篇，
弁諸卷首，彰正教而佐治功，豈曰小補之哉？
後附昔賢淨土歌咏，亦以聲音感人，足動歡喜讚歎云爾。 ^368a10

道光五年乙酉正月，兵部侍郎巡撫江蘇等處提督軍務歸安張師誠自序。
xu:: 
#  No. 1185-G
No. 1185-G ^368a20

經謂「一切惟心」，「隨其心淨即佛土淨」，然則彌陀至聖，
不隔下凡；極樂雖遙，豈離方寸？
所以前賢往哲，即於塵勞中作佛事，煩惱裏轉法輪，
心境圓融，自他不二，蓮華世界正不待遠過十萬億佛土也。
但此圓頓法門，無上妙諦，豈捨穢求淨、離心覔土者所能窺其涯岸耶？ ^368a26

吾鄉張蘭渚先生，字心友，諱師誠，居湖州歸安縣。
父夢日輪照窗，寤而生師。
母早故，事父以孝聞。
少年登科第，歷任封疆，為江蘇巡撫。
見蘇城殺業甚夥，屢出示勸戒。
遇放生河等處，必嚴捕魚之禁，署中不晏客，不殺生。
已而長齋奉佛，棲心淨土，自號一西居士。
擇前賢淨土論說，輯《徑中徑又徑》一書，
并自為之序，後附淨土歌詠，其自作數十首，最為警切。
道光八年，年六旬餘，乞假歸里，靜居斗室，
一意西馳，逾年卒。
臨終時，誦《彌陀經》畢，纔舉佛號至第五聲，寂然而逝。
予讀其輯集并詩，深歎名列顯貴之班，
身任封疆之職，而念念修持淨土，竟有如是之懇且切也。
殆現宰官說法，為後世作一標榜者歟。 ^368a36

時在同治七年孟夏，浙江錢塘菩薩戒弟子許淨中續序。
other:: 
# 徑中徑又徑目錄
《徑中徑又徑》目錄卷一起信法醒迷門易行門卷二起信法疑誤門辨魔門徵驗門卷三立願法決定門廣度門勵行法精持門兼觀門卷四勵行法斷愛門飭終門助行門淨土雜咏附《徑中徑又徑》卷一
other:: 
# 起信法
起信法
other:: 
## 醒迷門
醒迷門 ^368b12

浮生若夢，一切皆空，人皆知之，亦能言之，
而終日營求靡己，曾不醒悟。
大率以為死後即化，又或以為死即復生，不足為慮。
詎知業報無爽，得人身極難；即得人身，
而依然又入夢境，輪迴六道，其苦無涯。
欲脫離此苦，舍淨土奚歸耶？
將起其信，先破其迷，輯醒迷門。 ^368c17

宋王龍舒《淨土文》曰：「人生時，父母妻子，
屋宅田園，牛羊車馬，以至臺凳器皿，衣服帶索等物，
不問大小，或祖父以傳於己，或自己營造而得，
或子孫或他人為己緝累而得，色色無非己物。
且如窗紙雖微，被人扯破，猶有怒心；一針雖微，
被人將去，猶有吝心。
倉庫既盈，心猶未足；金帛已多，營猶未止。
舉眼動步，無非愛著。
一宿在外，已念其家；一僕未歸，已憂其失。
種種事務，無非掛懷。
一旦大限到來，盡皆拋去，雖我此身，猶是棄物，況身外者乎？
靜心思之，恍如一夢。
故莊子云：『且有大覺，然後知此其大夢也。』
古人有言：『一日無常到，方知夢裏人，萬般將不去，唯有業隨身。』
妙哉，此言也！予故用此後兩句，添以兩句而成一偈云：
『萬般將不去，唯有業隨身，但念阿彌陀，定生極樂國。』
蓋業者，謂善業、惡業。
此皆將得去者，豈可不以淨土為業乎？
有了明長老為眾普說，指此身而言曰：
『此為死物，其內潑潑地者為活物，莫於死物上作活計，宜于活物上作活計。』
余深愛此語，故常為人言之。
凡貪種種外物以奉其身者，皆是死物上作活計也；
世人雖未能免此，當於營生奉身之中，
挪頃刻之暇，迴光自照，以留心於淨土，乃活物上作活計也。
且如汲汲營生，雖致富如石崇，貴極一品，
終有數盡之期，豈若淨土之無盡也！」 ^368c29

又曰：「此世界中人，皆如水上泡。
生滅不常，或一歲、二歲，或一十、二十，幸而至四十、
五十，亦難矣，雖有至七十者，古來猶稀。
人只見眼前老者，不思不待老而去者多矣。
況世間無非是苦，但不思省，故不覺知。
不稱意時，固為苦矣；如或稱意，亦無多時。
父母妻兒，姻親眷屬，或疾病死亡，或殺傷離散，
或自己大限忽然而至，平生罪惡，豈得全無？
且以目前言之，起一不正念，說一不正語，
視一不正色，聽一不正聲，為一不正事，無非過惡。
況所食者眾生之肉，所衣者亦殺眾生而得。
又況所有過惡，不止於食肉衣絲。
不思則已，思之誠可畏也。
自少至老，自生至死，積累既多，纏綿堅固，無由解脫。
閉眼之後，不免隨業緣去，杳杳冥冥，知在何處？
或墮地獄，受諸極苦；或為畜生，受人宰殺；
或生餓鬼，饑火燒身；或入修羅，嗔恨所迫；
雖有善業，得生天上人間，受盡福報，依舊輪迴，
漂流汩沒，無有出期。
唯有西方淨土，最為超脫輪迴之捷徑。
人身難得，趁康健時，辦此大事。
當常作念云：『吾曾自無始以來，輪迴六道，
不曾知此法門，故不得出離；今日知之，豈可不即時下手？』
年高者固當勉力，年少者亦不可因循。
命終徑生極樂世界，迴視死入陰府見閻王受恐怖者，不可同年而語矣。」 ^369a30

又曰：「阿彌陀佛有誓願云：『已生我國，欲往他方生者，
如其所願，永不復墜三惡道。』
何則？生淨土者，必證無生法忍；且無生法忍者，
乃了生死也；了生死者，雖入生死界中，
此一性已不昧矣；一性既不昧，何由而為惡乎？
論其理固無墜墮，況又仗佛力，故墜墮必無。
是以生淨土者，非徒長生不老，又生死自如。
故欲設化一切眾生，而入一切眾生生死界中，
而吾之真性，常湛然明朗，不復惑於外物，
不復牽於業緣，雖在輪迴世界，而無復輪迴，
所謂世出世間者是也，謂雖在世間，而出世間矣。
是故生淨土而生死自如者，欲生天上亦可，
欲生人間亦可，欲生大富貴中亦可，欲生清淨中亦可，
欲長生不滅亦可，欲滅而復生亦可。
意所欲無不自在，此所以貴於修淨土也。
世人不知此理，徒為生死所苦。
欲生富貴中，反生於貧賤；欲生快樂中，
反生於愁慼；欲生而長壽，反生而夭促；
欲生於善道，反生於惡趣。
種種皆被外物所惑，業緣所牽，不得自在。
是以無始劫來，輪迴六道，不得出離。
當念此等憂苦，迴心淨土。
所以名極樂世界者，其意可見矣。」 ^369b24

又曰：「佛問阿難云：『汝欲見地獄人否？』
阿難云：『欲見。』佛云：『身行惡，口言惡，意念惡，此地獄人也。』
蓋謂人生善惡，不過身口意三業。
今三業俱惡，是為純黑業，所以入地獄；
若三業俱善，則為純白業，乃生天堂；若三業中有一業善，
則為雜業，亦不入地獄。
故身意雖惡，而口念佛名，亦一業善，遠勝於三業俱惡；
況口念佛時，又能心想佛像，則意業善；
端正其身，而手提數珠，則身業善。
常能善此三業，以修淨土，必上品生。
予嘗於鎮江聞賣蝦者，呌蝦一聲，而知其三業俱惡。
何則？身荷蝦擔，則身業惡；意欲賣蝦，則意業惡；
口呌賣蝦，則口業惡。
是知呌蝦一聲，而三業俱惡，此佛所謂地獄人也。
以此觀之，則目前所謂地獄人者多矣，可不畏哉！
眾生以愚癡不知因果，陷於罪惡，深可憐憫。
知其說者，為開導化諭，此名法施。
法施為布施之大者，其為福報，豈意量耶？
或曰：『人誦佛名，一向稱誦，正如呼一人，
一向呼之，其人必怒，故一向誦佛名者，未足為善也。』
是不然！眾生自無始以來，口業過惡，積如山海，
多誦佛名以滌蕩之，尤懼不足，豈可以稱呼常人之名為比也？
況諸佛自開此念誦法門，所以誘掖眾生，
善其口業，以漸善其身意。
故謂一向誦佛名未足為善者，世俗之言，非諸佛誘掖眾生之言也。」 ^369c12

又曰：「淨土之說，多見於日用之間，而其餘功乃見於身後。
不知者止以為身後之事而已，殊不知其大有益於生前也。
何則？佛之所以訓人者無非善，與儒教之所以訓人，何以異哉？
唯其名有不同耳。
故其以淨上為心，則見於日用之間者，
意之所念，口之所言，身之所為，無適而非善；
善則為君子，為大賢，現世則人敬之，神祐之，
福祿可增，壽命可永。
由是言之，則從佛之言而以淨土為心者，孰為無益於生前乎？
其次，為業緣所奪，而不能專志於此。
苟有志焉者，亦惡緣可以自此而省，善緣可以自此而增。
惡緣省而不已，終必至於絕其惡；善緣增而不已，終必至於純乎善。
惡既絕矣，善既純矣，非為君子而何？
非為大賢而何？由是言之，則從佛之言而以淨土為心者，孰為無益於生前乎？ ^370a6

「又其次，不知禮義之所在，不知刑罰之所畏；
惟氣力之為尚，惟勢力之是趨。
苟知以淨土為心，則亦必知省己而自咎，
所為雖不能皆合於禮義，亦必近於禮義矣；
雖不能盡超乎刑罰，亦必遠於刑罰矣。
漸可以脫小人之域，而終為君子之歸。
庸人稍知佛理者，世必自為善人，此其效也。
由是言之，則從佛之言而以淨土為心者，孰為無益於生前乎？
或曰：『從孔子之言，而以儒教為心，豈不益於生前，何必淨土哉？』
曰：『此世間法耳，非出世間法。
世間法，則不出於輪迴；出世間法，則直脫輪迴之外。
淨土既益於生前，又益於身後者，以其兼世間出世間法故也。』」 ^370a32

死心和尚《淨土文》曰：「彌陀甚易念，淨土甚易生。」
而世人不肯信向，但只貪生，不知有死。
且夫三界火宅，業繫受身，壽命短長，皆酬宿報。
前世有十年分，今世受用十年；前世有二十年分，
今世受用二十年；人生百歲，七十者稀；
大限到來，還他一死。
只如功名富貴之家，財寶如山，妻妾滿室，
日夜歡樂，他豈不要長生在世？
爭奈前程有限，暗裏相催，符到奉行，不容住滯。
閻羅老子，不順人情；無常鬼王，有何面目？
且據諸人眼裏親見，耳裏親聞，前街後巷，
親情眷屬、朋友兄弟、強壯後生，死却多少了也？
古云：「莫待老來方學道，孤墳盡是少年人。」 ^370b6

我勸少年人，趁此血氣剛盛，色力未衰，正好修行。 ^370b26

奉勸衰老人，最好念佛。
年紀朽邁，日月無多；髮白面皺，眼暗耳聾，
頭低背曲，脚手顫掉；去天甚遠，入地甚近，不辦死路又待何如？ ^370b28

有兒女人，正好念佛。
自從早年索妻養子，經營家計，受盡千萬辛苦。
今日兒女長大，家計已成，好將擔子分付兒孫，
落得現成享福，念佛修行；若不回頭，定是癡人，
忽然三寸氣斷，不免一旦皆休！
若是孝順兒孫，齋得幾眾僧，看得幾部經，
哭得幾聲，猶是記憶爺娘；若是不肖之子，
父母方死，骨頭未冷，作耗財產，出賣田園，恣意作樂。
以此觀之，著甚麼急？
兒孫自有兒孫福，莫為兒孫作遠憂。 ^370b32

無男女人，正好念佛。
孤單一身，無憂無慮，不須男婚，不愁女嫁，
麤衣淡飯，多少清閒。
若不修行，後悔何及！ ^370b48

富貴人，最好念佛。
高堂大廈，衣食豐足，百事現成皆是前生修來。 ^370c4

貧窮人，正好念佛。
衣食不足，貧窮下賤，常受饑寒，只因前世不肯修行，遂昭現報。
若不改往修來，一死之後，如秤槌落井，何時得出？ ^370c6

參禪人，正好念佛。
或根機利鈍，恐今生未能大悟，且假彌陀願力，
接引往生；如受蔭官，不憂落第，爵祿現成。 ^370c10

有等愚人說道：「心好便了，何須念佛？」
此等邪見，惑亂世人。
古德云：「冷笑富家翁，營生忙似箭。
囤裏米生蟲，庫中錢爛貫；日裏把秤稱，夜間點燈算。
形骸如傀儡，莫教繩索斷。
眼光忽落地，追悔有何便？」 ^370c14

汝若念佛不生淨土，我墮拔舌地獄！
「他年淨土華開日，記取娑婆念佛時。」 ^370c22

明大佑《淨土指歸集》：「寂室曰：『世人欲修淨業，
不可言「我今忙迫，且待閑暇；我今貧乏，
且待富足；我今少壯，且待老時。」
若分定閑忙，分定貧乏，分定夭折，即於淨業無緣修習，
或爾喪亡，雖悔何及！
奉勸諸人，趁身強健，努力修之。』」 ^370c26

「又曰：『世人但知生時將養此身，營求資給，
而不思捨此身後，神識不滅，若無善因，則淪墜苦趣。
何為生時愛惜此身，死後神識不滅，而不思度脫耶？
又世人耑為妻子眷屬，廣營衣食而無少怠；
不思命終之時，妻子眷屬，雖愛徹骨髓，
不能相救，唯當獨往。
今勸世人，不當以養生故，而忘畏死；不當以為他故，而忘自為也。』」 ^370c36

明蓮池大師《示洞庭山翁門石氏》〔求來世為官〕
曰：「為官雖好，倚官為業，後生墮落，受苦無量。
應當一心念佛，求生淨土。
直饒位至三公，不若蓮登九品。
念佛求生淨土，勝似為官，遠之遠矣。」 ^371a2

又《示許門石氏》〔求來世為僧〕曰：「為僧雖好，
僧不修行，後生墮落，受無量苦。
應當一心念佛，求生淨土。
親近金木雕裝之假像，不若親近現在說法之真佛也。
淨土為僧，勝過此世界為僧，遠之遠矣。」 ^371a10

又曰：「入道要門，信為第一。
惡事非信尚不成就，況善事乎？
譬如世間盜賊，時乎敗露，官府非不以極刑繩之，
迨後釋免，依舊不悔。
所以者何？他却信得這條門路，不賫一文本錢，
自獲利無算，所以備受苦痛，決不退悔。
今人念佛，再不肯真切加功，只是不曾深思諦信。
不要說不信淨土，只如世尊說『人命在呼吸間』
這一句話，於義理不是難解說。
你們眼裏親見，耳裏親聞，經過許多榜樣，
如今要儞信得這句話，早是不能勾也。
儞若真實信得這句話，則念佛法門，不必要我費盡力氣，
千叮萬囑，爾自如水赴壑，萬牛不能挽矣。
即如前日津送亡僧時，儞們覩此榜樣，
當愀然不樂，痛相警#CB15081;道：『大眾！
我與儞今日送某僧，明日送某僧，不知不覺，輪到自身。
此時悔恨無及，須疾忙念佛，時刻不要放過方好。』
我見儞們自家也說可惜，對人也說可惜，
及乎堂中估唱，依然言笑自如，儞只不信人命在呼吸也。」 ^371a18

又《與馮筠居》曰：「七十古稀，百年能幾？
今此暮景，正宜放開懷抱，看破世間，宛如一場戲劇，何有真實？
但以一聲阿彌陀佛消遣光陰，但以西方極樂世界為我家舍，
我今念佛，日後當生西方，何幸如之？
發大歡喜，莫生煩惱。
倘遇不如意事，即撥轉心頭，這一聲佛急急提念，
却回光返照：『我是阿彌陀佛世界中人，奈何與世人一般見識？』
回嗔作喜，一心念佛。
此是智慧中人，大安樂、大解脫法門也。」 ^371b2

又《與朱西宗》曰：「人之處世，遇順境者，其情愉以安；
遇逆境者，其情憂以危。
然而順未足為幸，逆未足為不幸。
溺於意之所便，則出世之心不生。
戚戚乎不得志，夫然後厭身世之桎梏，而求以出世。
是故萬苦交於前，但以正智觀察：苦從何生？
從身生。身從何生？
從業生。業從何生？
從惑生。因惑造業，因業成身，因身受苦。
但能破惑，一切空寂。
敢問所以破惑之方？
只須就本參話頭上理會念佛的是誰？
捉敗此疑，諸惑皆破，思之毋忽！」 ^371b18

又《骷髏圖說》一篇曰：「傅大士云：『漸漸雞皮鶴髮，看看行步龍鍾。
假饒金玉滿堂，難免生老病死。
任汝千般快樂，無常終是到來。
惟有徑路修行，但念阿彌陀佛。』
大士此語，正所謂『萬般將不去，惟有業隨身』者也。
如何是萬般將不去？
人生所有官爵、金寶、屋宅、田園、飲食、衣服、
玩好，乃至嬌妻愛子，無常到來，那一件是將得去者！
如何是惟有業隨身？
人生所造諸貪嗔癡業，非禮姦婬，恣意宰殺，
為子逆父，為臣欺君，尅眾成家，陰毒害物，
種種惡業，無常到來，這是緊緊隨著你者。
既然如是，若不猛省回頭，改惡從善，洗心念佛，
豈非徒得人身，虗生浪死？
苦哉！苦哉！我觀世人箇箇皆好念佛，今三等列之：
一者極閒人，應當無晝無夜一心念佛；
二者半閒半忙人，應當營事已畢，即便念佛；
三者極忙人，應當忙裏偷閒，十念念佛。
又復：富貴之人，衣祿豐足，正好念佛；貧窮之人，
安貧守分，正好念佛；有子孫人，得人替力，
正好念佛；無子孫人，心無牽掛，正好念佛；
無病之人，身力康健，正好念佛；有病之人，
知死不久，正好念佛；聦明之人，通經達理，
正好念佛；愚鈍之人，無雜知見，正好念佛。
以要言之，天上人間，四生九有，皆當念佛。
奉勸世人，何不趁此四大未作骷髏時，早早念佛？
直待萬般將不去，惟有業隨身，懊悔無及了也！」 ^371b36

又曰：「佛言：『人命無常，促於呼吸。
少年亦爾，何況老乎？』
我今殷勤來相警#CB15081;，
當觀此身：目暗耳聾，髮白面皺，背傴腰曲，
骨痛筋攣，步履龍鍾，精神昏塞，警如夕陽西照，
光景須臾；衰草迎秋，凋零頃刻。
此身不久，前路茫茫，未知所往。
誠如己事已辦，非愚所量；其或不然，何不猛省無常，
戰兢惕勵，諦思淨土，決志往生，放下萬緣，一心念佛？」
〔《老堂警策》〕 ^371c32

「佛言：『人命無常，促於呼吸。』
平人亦爾，何況病乎？
我今殷勤來相警#CB15081;，
當觀此身：四大不調，百骸欲散，飲食漸減，
醫藥無靈，便利牀敷，呻吟枕席，譬之魚遊釜內，
倐忽焦縻；燈在風前，剎那熄滅。
此身不久，前路茫茫未知所往。
誠如己事已辦，非愚所量；其或不然，何不猛省無常，
戰兢惕勵，諦思淨土，決志往生，放下萬緣，一心念佛？」
〔《病堂警策》〕。 ^371c46

師子峯如如顏丙《勸修淨業文》曰：「只這色身，誰信身為苦本？
盡貪世樂，不知樂是苦因。
浮生易度，豈是久居？
幻質非堅，總歸磨滅。
自未入胞胎之日，甯有這男女之形？
只緣地水火風假合而成，不免生老病死彫殘之苦。
上無絲線可掛，下沒根株所生。
虗浮如水上泡，須臾不久；危脆似草頭露，倐忽便無。
長年者不過六七十以皆亡，短命者大都三二十而早夭。
況乎獸殘蟲螫，猝不及防；屋壓車傷，痛何能救？
坑坎邱陵之厄，到處堪虞；刀兵水火之災，何時蔑有？
又有今日不知來日事，上牀別了下牀時，
幾多一息不來，便覺千秋永別。
〔雪峰頌：一盞孤燈照夜臺，上牀脫了韈和鞋，
三魂七魄夢中去，未委明朝來不來。〕
嘆此身無有是處，奈誰人不被他瞞！
筋纏七尺骨頭，皮裏一包肉塊；九孔常流不淨，
六根恣逞無明；髮毛爪齒，聚若堆塵；涕淚唾津，
污如行廁；裏面盡蛆蟲聚會，外頭招蚊虱交攢。
沾一災一疾，皆死得人；更大熱大寒，催人易老。
眼被色牽歸餓鬼，耳隨聲去入阿鼻，口頭喫盡味千般，死後只添油幾滴。
此身無可愛惜，諸人當願出離。
如何迷昧底尚逞風流，#CB15167;董漢猶生顛倒？
或有骷髏頭上，簪花簪草；或有臭皮袋畔，
帶麝帶香；羅衣#CB00746;了膿血囊，錦被遮卻屎尿桶。
用盡奸心百計，將謂住世萬年，不知頭痛眼花，
閻羅王接人來到；那更鬢#CB17413;齒損，無常鬼寄信相尋。
箇箇戀色貪財，盡是失人身捷徑；日日飲酒食肉，無非種地獄深根。
眼前圖快活一時，身後受苦辛萬劫。
一旦命根絕處，四大風刀割時，外則脚手牽抽，內則肝腸痛裂。
縱使妻兒相惜，無計留君；假饒骨肉滿前，有誰替汝？
生者空自悲啼痛切，死者不免神識奔馳。
前途不見光明，舉眼全無伴侶。
過奈河岸，見之無不悲傷；入鬼門關，到者盡皆悽慘。
世上纔經七日，陰間押見十王，曹官抱案沒人情，獄卒持叉無笑面。
平生作善者，送歸天道、仙道、人道；在日造惡者，
押入湯塗、火塗、刀塗；鑊湯沸若山頹，劍樹勢如峯聳；
灌銅汁而徧身肉爛，吞鐵丸而滿口煙生；
遭剉磕則血肉淋漓，入寒冰則皮膚凍裂；
身碎業風吹再活，命終羅剎喝重生。
人間歷盡百春秋，獄內方為一晝夜。
魂魄雖歸鬼界，身屍猶臥棺中，或隔三朝五朝，
或當六月七月，腐爛則出蟲出血，臭穢則薰地薰天，
胖脹不堪觀，醜惡真可怕。
催促付一堆野火，斷送埋萬里荒山。
昔時要悄紅顏，翻成#CB01926;燼；
今日荒涼白骨，變作泥堆。
從前恩愛，到此成空；自昔英雄，如今何在？
淚雨灑時空寂寂，悲風動處冷颼颼，夜闌而鬼哭神號，歲久而鵶餐#CB15179;#CB10437;。
荒草畔漫留#CB15156;石，綠楊中空掛紙錢。
下梢頭難免如斯，到這裏怎生不醒？
〔寒山云：雀#CB10437;鴉飱皮肉盡，
風吹日炙髑髏乾，目前試問榜觀者，自把形骸仔細看。〕
大家具眼，休更埋頭，翻身跳出迷津，彈指裂開愛網。
休向鬼窟裏作活計，要知肉團上有真人。
我佛悲憐，用垂拯救，欲令橫超三界，特開淨土一門。
四十八願之宏深，入人心而徧加攝受；
十萬億程之遙遠，仗佛力而不隔須臾。
託質蓮胎，享自然之衣食；棲神淨域，免他道之輪迴。
是男是女總堪修，若智若愚皆有分。
但請迴光返照，便知本體元無。
若未能學道參禪，也且勤持齋念佛，果能一心不亂，管教七日成功。
移六賊為六神通，離八苦為八自在。
《淨土文》法言可證，《往生傳》靈跡非虗。
對眾為大眾宣揚，歸家為一家解說，使處處齊知覺悟，教人人盡免沉淪。
上助諸佛轉法輪，下 #CB15072;眾生離苦海。
佛言不信，何言可信？
人道不修，他道難修。
莫教一日換了皮，縱有千佛難救汝。
火急進步，時不待人，各請直下承當，莫使此生空過。」 ^372a12

《常熟志〈明邵武知府嚴澂遺親故書〉》曰：
「澂一病幾殆，不意復生，雖則苟延，焉知來日？
回首營生舊計，有同嚼蠟。
一具皮囊，終須敗壞；六塵緣影，何處堅牢？
不如換卻凡心，求生淨土。
誦彌陀一句，消罪業無邊。
聊奉勸文，用表誠意。」 ^372c40

周克復《淨土晨鐘》曰：「自貧賤而視富貴，
見其氣#CB08504;薰灼，不勝垂涎之慕。
然當之者，未必真樂也。
皇甫謐云：『富貴擾神耗精。』
如一人喜怒不測，則憂在事主；同列人懷異志，則憂在羣情。
因貪位而患得患失，緣爭權而伐異黨同。
位愈高則責愈重，寵愈隆則忌愈眾。
日中易昃，月盈便虧。
倉卒事機一失，稅駕無所，至求為匹夫而不可得。
富家翁持籌會計，竭一生心力以遺其子孫，
而百年興廢，事難逆料，身後所有，率歸他人。
譬蠶之結繭，這繭子是纏身的物事，自結自纏，將怨誰人？
又是別人的物事，人只要這繭，誰要儞這結繭的蟲？
由是言之，富貴亦有何樂，純是苦耳。
況富貴人到緊要處，與貧賤無二。
蓋富貴勝貧賤者，皆無緊要事，如食以遏饑，衣以禦寒。
若衣而華，食而精，此於身心有何緊要？
其他推此可知。至大利害處，老也、病也、
死也，止此隻身獨當一面之孤注，到鐘鳴漏盡時光景。
卿相以至氓庶，總無人可代，總同一結煞，不增分毫。
思及此，不由人不當下心#CB01926;了也。」 ^373a2

又曰：「一子人謂險子，多置姬媵廣嗣，獨不念身一而已，非險身乎？
世多知子之險，而忘身之險。
七篇時文，幾級官位，數箱金帛，一區宅子，
數畝田園，幾箇嬌妻美妾，一場沒正經、
沒要緊閒是閒非，人人被他汩沒一生，
箇箇打不出這般窠臼，虗碌碌忙迫一場，蚤已謝世。
吁！可悲也已！邵堯夫云：『使我卻十年，亦可少集事，
奈何天地間，日無再中理。』
古語云：『狂謀迂算百不就，惟有霜鬢來如斯。』
又云：『如今休去便休去，欲覓了時無了時。』
皆至言也，胡不猛省於此！」 ^373a36

又曰：「世人有言：『積快活以防死。』
其意謂人世太苦，淨生太促，與其倉皇而就謝，孰若縱樂以行休？
萬一與化俱遷，追想生平，儘多樂事，較之窮蹙終身者，詎不勝彼一籌？
如昔人所云『十聽春啼變鶯舌，三嫌老醜換蛾眉』，是其類也。
予曰：果爾則是擔頭加重，鼎沸益薪，是名促死，何名防死？
如佛言『受即是空』。
食列數味，放箸即空；出多騶從，既到即空；
終日遊觀，既歸即空。
惟為善事畢，勤勞即空，而白業具在；為惡事畢，
快意即空，而黑業具在。
世之為白業者少，而為黑業者多；是以一時之快意，而造茫茫之業海也。
以是防死果得策歟？
夫防死是大丈夫第一事。
防死第一著，無如了生死；欲了生死，無如念佛求生西方。
又有一等，世味籠#CB00746;他不得的，
以高尚為志，以閒散為襟。
或詩酒陶情，碁局換世；或棲心五嶽，嘯咏煙霞，此皆虗送居諸之徒耳。
其上則十種飛仙、三山羽客，非不逍遙鸞鶴，沖舉自豪。
無奈真性未明，生死未了。
樂天云：『假使得長生，纔能勝夭折。
言長本對短，未離生死轍。
不如學無生，無生即無滅。』
誠哉，言也！」 ^373b6

又曰：「東坡云：日者韓持國壻王實見訪，
言持國自謂已癃老，且將聲樂酒色以娛年。
東坡曰：惟其殘年，正不當爾。
頃有一老人置酒會親友，酒闌語眾，奄奄且去。
諸子呼號，願留一言為教。
老人曰：『只宜第一五更起。』
諸子未喻。老人曰：『惟五更可勾當自家事。
自家事者，是死時將得去者。
且吾平居治生，今日就化，可將何者去？』
諸子頗悟。請君言於持國，勾當自家事，
與其勞心酒色，不若為可以死時將去計也。」 ^373b42

又曰：「世人念佛不真切，只是把『生死』二字看得輕忽。
一生忙忙碌碌，將性命撇在虗空，與己全無干涉。
即或當場嗟嘆片時，毛骨悚然，過後仍前醉夢。
屠赤水云：『世智紛紛，名利場中伶俐；識神擾擾，死生路下糊塗。
哀哉！誰曉四大不堅，無常甚速，三途八難最苦？
肯去要緊真切念佛，百中希有一二也！』
昔一僧探俗友，勸以生死事大，急宜念佛，友謝以三頭未了。
僧問故，友曰：『親柩未舉，男婚女嫁未畢。』
僧別不久，友忽亡。
僧往弔，作詩曰：『吾友名為張祖留，勸伊念佛說三頭。
可怪閻公無分曉，三頭未了便來勾。』
此言雖淺，大可醒俗。
吾願世人各宜奮發精力，一下斬斷輪迴，
信得這句佛，即勇往直前念去。
只此一念，是破黑暗之明燈，是渡苦海之大船，
是脫生死之良方，是出三界之徑路。
并其或驗或不驗，或悟或不悟，一切都不計較，但持一句佛號在心。
無事也念，有事也念；安樂也念，病苦也念；
生也念，死也念；如此認真，事無不濟。」 ^373c10

《淨土晨鐘》又載：「錢孝直曰：『從來三界生死輪迴，比於牢獄。
然則但未出生死，皆三界獄中囚也。』
囚有三種：其一自謂決無生理，聊於此中苟圖安逸，
一朝劊子手到，觳觫就斃；其一自負千金之子，
不惜金錢，打點營生，而情非決定，一面且偷遊釜之娛，
倘再生路絕，亦道盡甘心而已；別有負性崛強之夫，
不耐束縛，伺守者少間，掙斷枷鎖，一往無前，
似此決裂，彼安肯於未死前偷享餘生？
或出不出，情懸兩可哉。
噫！此亦我輩生死獄中一榜樣矣。 ^373c42

「第一種人，滔滔皆是。
駕言於功名富貴辛苦博來，極宮室妻妾之奉以自娛樂。
語以生死，恬不關心，語以生死外別有出路，
啞然第付一笑，以全不具信根故也。
第二種人，生來亦具宿根，禮佛談禪、護持教法、
造寺齋僧金錢不吝，然插足世網之中，
名韁利鎖，如八荊棘叢，牽絆不得自由。
夫人生出世，一件大事因緣，不專心去做，
而欲以餘力及之，世間豈有揚州鶴哉！
雖生平作福，不離人天，生死關頭，總跳不出。
亦緣其怖生死心，原未真切故也。
如第三種人，不求生富貴，但下死工夫，乃真能求出生死者矣。
今見縲絏中人，呼天乞命，莫不哀其愚而嗤其求生之不早。
吾謂死囚求生太晚，比之我輩，猶為蚤計也。
死囚秋決，歲不過一日，一日前後，皆可寬然打點。
我輩在三界獄中，歲歲可死，月月可死，
日日刻刻可死；賤死，貴亦死；老死，少亦死；
惡人死，好人亦死。
不序爵，不序德，不序齒，一息不來，便分今古。
不早打點，姑待一刻，萬一即此一刻，駕帖到來，
劊子當面，手忙脚亂，何以禦之？ ^374a10

「又袁中郎曰：『眾生處五濁世，如囚牢獄。』
以入獄者皆罪人，處人天者皆是業報分段之身故也。
然罪人入獄，時刻求出，以知棘牆之外，更有許大安樂世界故也。
今眾生以煩惱為家宅，以生死為園囿，
不知大鐵圍山是我棘牆，三界法場之外，各各自有家鄉樂地。
諸佛憫此，為分別淨穢，指以脫歸路程；
而歲久拋業之人，了無歸處，諸佛又大建宅舍以安之。
一則往來獄門，為治道途；一則長伺獄外，
修飾旅館；如是之恩，何身可報？
經曰：『如來為一大事出現於世。』
大事者，即此事也。
諸佛既不惜垂手，眾生種種反戀此毛頭許事，
以小易大，死而不悟，何哉？」
other:: 
## 易行門
易行門 ^374a44

已識迷途，欲求出世。
當知入道多門，惟念佛往生淨土為易行道；
淨土多方，又惟往生西方極樂世界之淨土，尤為易行。
蓋阿彌陀佛有四十八大願，度盡眾生，
與此世界之緣徧重，威力又極大，故攝取無遺。
人能信向，至心持名，未有不蒙接引。
所謂仗他之法，與專持自力者，難易逈殊也。
輯易行門。 ^374b20

《龍舒淨土文》曰：「統言《大藏》，不止有十餘經言西方淨土事。
其大略謂：彼處以七寶莊嚴，無地獄餓鬼禽畜，
以至蜎飛蝡動之類，常清淨自然，無一切穢雜，故名淨土。
其人皆蓮華中生，長生不老；衣食宅宇，
隨意化成；其景序長春，無復寒暑；大受快樂，
無一切苦惱，故名極樂世界。
其佛名阿彌陀者，梵語也，此云無量。
以此佛光明，照見十方世界，無有限量。
凡念佛眾生，無不知之，故又名無量光佛；
此佛壽命，與其國中人民壽命，皆無有限量，
雖恒河沙劫，亦無有盡，故又名無量壽佛。
此佛有大誓願度人，其威神不可思議，
故至心信向，念其名號者，現世必消除災難，
禳卻冤鬼，安靜形神，增延福壽；西方七寶池中則生蓮華一朵，
他日於其中託生，直脫輪迴之外。
若此者，皆有事跡，非虗言也。
其說甚易行，盡《大藏》中八萬四千法門，無如此之要捷者。
而人或不知，可痛惜哉！
知而不行，尤可痛惜也。」 ^374b32

又曰：「經又云：無量無數劫以前，有世自在王佛出，化度眾生。
是時有大國王，往聽說法，遂有覺悟，乃捨國王之位，
而往修行，號曰法藏比邱，即阿彌陀佛也。
對世自在王佛發四十八大願，願願皆為濟度眾生。
發此願已，乃精進以了生死，次入菩薩地。
了生死者，乃生死自如也。
入菩薩地者，內則修慧，外則修福也。
修慧者，使慧性曰廣，於一日至成佛時，
則慧性含虗空世界，無所不知，無所不見也。
修福者，乃託生於一切眾生中，同其形體，
通其語言，以設教化。
故上自天帝，下至微細蟲蟻，皆託生於其中，
如此無量無數劫來，設化眾生。
夫設化眾生者，無非得福也。
得福而不受用，故其福愈積而愈大，久則徧於虗空世界矣。
福大則威神大，譬如世人官大則勢力大，
是以威神無所不可，方得成就所願而入佛位。
是初發願以至成佛，無非為眾生者。
故人至心信向，念其名號，現世必蒙福祐，
身後必徑生極樂世界；若能精心想其形相，現世必見佛之真身。
以佛之威靈無所不在，而人心念與佛純熟，
則自然交通，故佛現其身也。」 ^374c16

又曰：「《淨土傳》云：『阿彌陀佛與觀音勢至二菩薩，
乘大願船，泛生死海，就此娑婆世界，呼引眾生上大願船，送至西方。
如肯往者，無不得生也。』
觀此則是佛與菩薩，憫念眾生沉淪苦海，
無由得出，故自以誓願威力，招誘人生淨土，
如舟人招誘行人登舟，送至彼岸也。
人唯恐不信耳，若信心肯往，雖有罪惡，亦無不得生。
蓋佛不可以凡人比。
凡人不為勢利不與人交，非有益於己不與人交，此所以為凡人也。
賢人君子，已不如此，況佛乎？
蓋不慈悲不足為佛，不濟度眾生不足為佛，不有大威力不足為佛。
為其慈悲故，見眾生沉於苦海，而欲濟度；
為其有大威力故，能遂濟度之心，成濟度之功，此所以為佛也。
經云：『大醫王能治一切病，不能治命盡之人；
佛能度一切眾生，不能度一切不信之人。』
以不信比命盡者，可謂極矣。
蓋信者一念也，若人在生時，心念要去，
身則隨去；心念欲住，身則隨住。
是身常隨念，然猶有念欲去而身被牽繫者。
身壞時，唯一念而已，一念到處則無不到。
是以一念在淨土，則必生淨土，況佛與菩薩又招引人往生乎？」 ^375a4

又曰：「無為楊傑次公，少登高科，明禪門宗旨。
謂眾生根有利鈍，即其近而易知、簡而易行者，唯西方淨土。
但一心觀念，仗佛願力，直生安養。
其為王敏仲作《直指淨土決疑．序》云：『阿彌陀佛光明如大圓月，
徧照十方。水清而靜，則月現全體，月非趨水而遽來；
水濁而動，則月無定光，月非捨水而遽去。』
在水則有清濁動靜，在月則無取捨去來。
故《華嚴經》載解脫長者子云：『知一切佛猶如影像，自心如水。』
彼諸如來不來至此，我若欲見安樂世界阿彌陀如來，隨意即見。
是知眾生注念，定見阿彌陀。
若生彼土，則無諸苦。
《般舟三昧經》云：#CB02494;欲陀和菩薩問釋迦佛云：
未來眾生，云何得見十方諸佛？
佛教令念阿彌陀佛，即見十方一切諸佛。
又《大寶積經》云：『若他方眾生，聞無量壽如來名號，
乃至能發一念淨信，歡喜愛樂，所有善根迴向願生其國者，
隨願往生得不退轉。』
此皆佛言也，不信佛言，何言可信？
不生淨土，何土可生？
東坡云：次公晚年作監司太守，常畫丈六阿彌陀佛像，隨行供養觀念。
至壽終時，感佛來迎，端坐而化。」 ^375a40

《樂#CB15131;文類》，楊次公曰：
「彌陀光明，徧照法界念佛眾生，攝取不捨。
聖凡一體，機感相應。
諸佛心內眾生，塵塵極樂；眾生心中淨土，念念彌陀。
吾以是觀之，智慧者易生，能斷疑故；禪定者易生，
不散亂故；持戒者易生，遠諸染故；布施者易生，
不我有故；忍辱者易生，不瞋恚故；精進者易生，
不退轉故；不造善不作惡者易生，念純一故；
諸惡已作，業報已現者易生，實慚懼故。
雖有眾善，若無誠信心，無回向發願心者，則不得生矣。
噫！彌陀甚易持，淨土甚易往，眾生不能持不能往，佛如眾生何？
夫造惡業入苦趣，念彌陀生極樂，二者皆佛言也。
世人憂墮地獄，而疑往生者，不亦惑哉！」 ^375b28

宋丞相鄭清之曰：「人皆謂修淨土不如禪教律，
余獨謂禪教律法門，莫如修淨土。
夫真淨明妙，虗徹靈通，凡在智愚，皆具此性。
根塵幻境，相與淪胥；生死輪迴，窮劫不斷。
故釋氏以禪教律，假設方便，使之從門而入，俱得超悟。
唯無量壽佛獨出一門，曰修行淨土，如單方治病，
簡要直截，一念之專，即到彼岸，不問緇白皆可奉行。
但知為化愚俗淺近之說，其實則成佛道捷徑之途。
今之學佛者不過禪教律，究竟圓頓莫如禪，
非利根上器神領意解者，則未免墮頑空之失；
研究三乘莫如教，非得魚忘筌因指見月者，
未免鑽故紙之病；護善遮惡莫如律，非身心清淨表裏一如，
則未免自纏縛之苦。
總而觀之，論其所入則禪教律，要其所歸則戒定慧。
不由禪教律，而得戒定慧者，其唯淨土之一門乎？
方念佛時，口誦心維諸惡莫作，豈非戒？
繫念淨境，幻塵俱滅，豈非定？
念實無念，心華湛然，豈非慧？
人能屏除萬慮，一意西方，則不施棒喝而悟圓頓機，
不閱《大藏經》而得正法眼，不持四威儀中而得大自在。
不垢不淨，無纏無脫。
當是時也，孰為戒定慧？
孰為禪教律？我心佛心，一無差別，此修淨土之極致也。
八功德水，金蓮華臺，又何必疑哉！
淨土樞要之作勤矣。」 ^375c2

元天如法師《淨土或問》：「問曰：『同居淨土，
其類甚多，今徧指極樂，而又徧讚其境勝緣勝，何耶？』
答曰：『經云：「彼國眾生，無有眾苦，但受諸樂，故名極樂。」
今以娑婆對而比之：此則血肉形軀，有生皆苦，
彼則蓮華化生，無生苦也；此則時序代謝，
衰老日侵，彼則寒暑不遷，無老苦也；此則四大難調，
多生病患，彼則化體香潔，無病苦也；此則七十者稀，
無常迅速，彼則壽命無量，無死苦也；此則親情愛戀，
有愛必離，彼無父母妻子，無愛別離苦也；
此則仇敵冤讐，有冤必會，彼則上善聚會，
無冤憎會苦也；此或困苦饑寒，貪求不足，
彼皆衣食珍寶，受用現成；此或醜穢形骸，
根多缺陋，彼則端嚴相貌，體有光明；此則輪轉生死，
彼則永證無生；此有四趣之苦，彼無三惡之名；
此則邱陵坑坎、荊棘為林、土石諸山、穢惡充滿，
彼則黃金為地、寶樹參天、樓聳七珍、花敷四色；
此則雙林已滅，龍華未來，彼則無量壽尊現在說法；
此則觀音勢至，徒仰嘉名，彼則與二上人，
親為勝友；此則羣魔外道，惱亂正修，彼則佛化一統，
魔外絕蹤；此則媚色妖婬，迷惑行者，彼則正報清淨，
實無女人；此則惡獸魑魅，交扇邪聲，彼則水鳥樹林，
咸宣妙法，二土較量，境緣迥別。
而樂#CB15131;之勝，其數無窮，未暇悉舉也。
其境勝者，可以攝眾生取淨之情；其緣勝者，可以助生者修行之力。
雖同居淨類甚多，唯極樂修行緣具，故徧指也。』」 ^375c44

又問：「曰十方如來，皆可親近，今獨推彌陀者何耶？」
答曰：「獨推彌陀，其故有三：一誓願深重，
二娑婆有緣，三化道相關也。
願重者，經云：彌陀往昔因中，嘗發種種廣大誓願。
其略曰：若我成佛已來，其有眾生願生我國，
或聞我名，修諸善本，稱我名號，乃至十念，
若不生者，誓不取正覺；既生我國，若有退轉，
不決定成佛者，誓不取正覺。
故《華嚴鈔》曰：『彌陀願重，偏接娑婆眾生也。』
有緣者，我佛釋迦現在世時，眾生聞佛所教，
歸向彌陀，固已多矣；觀佛滅後，末世眾生，
無問僧俗男女、貴賤貧富，稍聞佛教者，
無不信向；未聞佛教者，亦會稱名；縱是頑愚暴惡無信之徒，
或遭厄難危險之處，或發贊嘆怨嗟之聲，
不覺信口便呌阿彌陀佛；至於兒童女子戲弄之際，
聚沙摶泥，圖牆畫壁，便作彌陀佛像；甚至於學行未穩，
學語未成者，自然能唱阿彌陀佛。
此皆不勸而發，不教而能，非有緣而何？
又如《無量壽經》云：『吾說此經，今見無量壽佛及其國土，
所當為者，皆可求之。
無得以我滅度之後，復生疑惑。
當來之世，經道滅盡，我以慈愍，特留此經，更住百歲。
其有眾生值此經者，隨意所願，皆可得度。』
又經云：此經滅後，佛法全無，但留阿彌陀佛四字名號，救度眾生。
其有不信而謗毀者，當墮地獄，具受眾苦。
故天臺云：『當知彼佛，於此惡世，偏有緣耳。』
相關者，先覺謂兩土聖人示居淨穢，以折攝二門調伏眾生。
此以穢，以苦，以促，以多魔惱而折之，俾知所厭；
彼以淨，以樂，以延，以不退轉而攝之，俾知所欣。
既厭且欣，則化道行矣。
又我釋迦於三乘授道之外，其有度未盡者，度在彌陀。
故於諸大乘經丁甯反覆，稱讚勸往者，蓋化道之相關也。
以是三者之故，乃獨推焉。」 ^376a42

大佑《淨土指歸集》曰：「圓通梵法師《會宗集》
引《般舟三昧經》言：『念佛往生有三種力：
一者、本有佛性力，言煩惱心中有如來藏也；
二者、慈光攝取力，言彌陀光明無量，念佛眾生攝取不捨也；
三者、念佛三昧力，言憶佛念佛，現前當來必定見佛也。』
此三種力，如三股繩合為大索，能牽重物；
又如水火鏡子，若將對日，以艾取之，即可得火；
若將對月，以珠取之，即可得水。
今以鏡具水火之性，喻眾生本具佛性之力也；
須假日月之光來照者，彌陀慈光攝取之力也；
以珠艾能引水火者，信心念佛之力也。
此三種物，缺一不可，三事和合，水火方生，
三力相資，必生淨土。」 ^376c2

蓮池大師《阿彌陀經疏鈔》曰：「復明徑路修行徑中之徑者，此有二義。
一者，餘門學道，萬里迢遙，念佛往生古稱徑路；
而念佛一法，復有多門，今特持名，是為徑路之中徑而又徑。
鶴沖鵬舉，驥驟飛龍，不疾而行，不速而至，徑中徑矣。」
註曰：「二義者，一是較量於多種淨業，二是揀別于本部大本，
故云徑路之徑路也。
徑路者，路小而捷名徑，小喻念佛為力之簡易，捷喻念佛成功之迅速。
善導大師偈云：『唯有徑路修行，但念阿彌陀佛』是也。
故云：『餘門學道名竪出三界，念佛往生名橫出三界。
如蟲在竹，竪則歷節難通，橫則一時透脫。』
餘門之比念佛，則念佛為速矣。
念佛復有多門者，如實相念佛四種，乃至萬行回向等。
實相之佛，雖云本具，而眾生障重，解悟者希。
下此數門，觀像，則像去還無，因成間斷；
觀想，則心麤境細，妙觀難成；萬行，則所作繁多，重處偏墮。
唯此持名一法，簡要直捷，但能繼念，便得往生。
古人謂『既得見彌陀，何愁不開悟。』
則不期實相，而實相契焉。
故念佛為修行徑路，而持名又念佛中之徑路也。」 ^376c24

《德園集．附錄》曰：「明禮部員外郎虞淳熙告歸，
上天目，坐高峯死關前，晝夜#CB15081;厲，
至三七日，倦甚，欲就枕，忽見高峯禪師斬其左臂，豁然有省。
馳證雲棲，宏公曰：『凡寐而覺者，不巾櫛而復依衾枕，
必復寐矣；迷而悟者，不莊嚴而復親穢濁，必復迷矣。
火蓮易萎，新篁易折。
子自為計，毋以一隙之光，自阻進修之路。
因勸令回向淨土，以續前因。』
淳熙遂終身行之。」 ^377a12

《樂#CB15131;文類．序》：「明給事中陳瓚，
家居，一意淨業。有客過之，呵曰：『爾不聞大鑒之論唯心者乎？
何厭垢而欣淨為？』
答曰：『唯心淨土，發之大鑒，而非自大鑒始也。
是心作佛，是心是佛，佛固先言之矣。
蓋懼人以不淨之心求淨土，非曰土無垢淨也。』」 ^377a26

明成時《淨土十要．序》曰：「淨土持名之法，
有三大要焉：一者、六字洪名，念念之間，
欣厭具足，如出幽獄，奔託王家，步步之間，
欣厭具足；二者、參禪必不可無淨土，為防退墮，甯不寒心？
淨土必不可入禪機，意見梢乘，二門俱破，
果能寺修淨業，不須臾涉餘宗；三者、一句彌陀，
非大徹不能全提，而最愚亦無少欠，倘有些子分別，便成大法魔殃。
只貴一心受持，甯羨依稀解悟。」 ^377a36

《念佛直指》曰：「元明間僧妙叶，著《念佛直指》
上下卷，其〈直指心要〉一篇，斥妄顯真，最為精造。
有曰：『極樂彌陀相好現時，即自心顯；自心顯時，即彼佛現。
我心、彼佛心，彼佛、我心佛，一體無二。』
故云：『唯心淨土，本性彌陀，非謂西方無土無佛，
不須求生，但在汝生滅緣影之中，名為唯心本性也。
求彼佛即求自心，求自心須求彼佛。』
邨愚夫婦，雖不識理，以信實有彼土，故於命終時，
反得往生；畏有陷空之人，因認緣影為心，
謂無外土，故雖修道行，還受生死。
人命無常，轉息來世，塵事連環，鈎鎖不斷。
若不能於塵勞鬱結，及得志，歇手不得處，
一割割斷，起願力行，盡力一跳，焉得應念生彼？」
徑中徑又徑卷一
 ^377b2
